
Ut perennes orirentur fructus ex commemoratione XVI Centenarii
Natalis S. Augustini, Ordo Recollectorum S. Augustini Certamen In­
ternationale indixit. Scopus Certaminis in eo ponebatur ut thesaurus
dogmaticus S. Doctoris in Enchiridio Theologico «expositione textuali ac systematica» praesentaretur, «ita ut verum adminiculum evaderet
doctrinae augustinianae cultoribus».
Optimo sane consilio huiusmodi Certamen indictum fuisse, iis qui
studio S. Augustini operam navant statim patebit. Thesaurus siquidem
doctrinae theologicae S. Doctoris nonnisi magnis cum difficultatibus
inveniri potest in ingenti mole operum quae posteritati legavit, sive
quia non semper haec opera prae manibus habentur, sive propter ar­
duum laborem integre eius scripta perlegendi. Feliciter sane abundant
monographiae de diversis aspectibus eius doctrinae tractantes; neque
desunt opera quae in universum agunt de proprietatibus et indole theo­
logiae S. Augustini, et pretiosa suppeditant elementa ad meliorem intelligentiam eius systematis. Opus tamen desiderabatur in quo universa
theologia Episcopi Hipponensis systematice exhiberetur verbis ipsius
Augustini, et ad quod facilem haberent accessum illi qui suis scriptis
mentem Augustini interpretantur, vel professores qui in aula docent,
vel studiosi ipsius dogmatis. Certamen ergo istud inspirationem et in­
citamentum praebuit ad hoc opus aggrediendum.

Cogitantibus vero nobis de methodo sequenda ut universam theolo­
giam S. Augustini systematice praesentaremus, ultro difficultas occur­
rebat ne ita augustiniana conceptio systemati scholae conformaretur
ut integritas doctrinae inde detrimentum pateretur. Ratio siquidem
theologiae Augustini historiam Christianitatis evolvit in eius progres­
siva revelatione. Periculum ergo aderat, ne plus quam oportebat systematicae praesentationi uniuscuiusque thematis consulendo, ipsius rela­
tio cum aliis veritatibus praetermitteretur, ac sic expositio distorta et
manca evaderet. Hoc semper in mente fuit.
Neque nimis rigide consueto ordini adhaesimus. Cum iuxta Augus­
tinum, «nulla (sit) homini ratio philosophandi nisi ut beatus sit* (vide
infra n.3), quia «fecisti nos ad te, et inquietum est cor nostrum, donec
requiescat in te» (Conf. I 1: ML (32,661), cumque beatitudo cum Sa­
pientia quae Deus est confundatur, quaedam praemisimus de beatitu­
dine ac de sapientia et scientia. Item, tractatum de Corpore Christi
quod est Ecclesia, post tractatum de Christo Redemptore e cuius
latere Ecclesia nata est, posuimus. Similiter propter relationem ad alia
capita controversiae semipelagianae, quaestiones de Voluntate salvi­
fica Dei, ac de praedestinatione in tractatu De gratia Christi consi­
deravimus. Ita unitas doctrinae magis evincitur.
Tractatus in capita dividuntur, quae iterum in articulos subdivi­
duntur cum vel affinitatem materiae, vel amplitudinem eius aut mul-

tiplicitatem argumentorum id requirere visum est. in unoquoque capite
non tantum materia princeps, sed et quaestiones cum themate princi­
pali connexae tractantur, ut comprehensiva praesentatio totius doctri­
nae offeratur. Ipsa capita systematice instructa sunt, ut progressiva et
logica gradatione totum corpus doctrinae obtineatur. Similiter testi­
monia in unoquoque capite allata ordinate disposita sunt. Si de demons­
tranda thesi aliqua quaestio est, argumenta ex S. Scriptura primum locum
habent. Neque uno vel altero textu contenti sumus, sed eos multiplicavi­
mus loca parallela afferentes, ut ex comparatione textuum lucidius mens
Augustini appareat. Ubi de determinando progressum vel variationem
in mente Augustini quaestio occurrit, textus chronologice afferuntur,
tempus quo opera allata scripta fuerunt post titulum operis subnotando.
Unicuique capiti Summarium praeponitur. In eo curavimus synthesim doctrinae in capite contentae digerere, ut lector uno quasi in­
tuitu notitiam iam acquirat rerum in capite discussarum, antequam
textus ipsos Augustini perlegat. Numeri textuum ad unamquamque
rem pertinentium in summario indicantur. Saepe etiam quando obscu­
ritas materiae postulabat, interpretationem locorum difficilium in sum­
mario dedimus, nisi convenientius iudicatum fuerit iuxta casus, inter­
pretationem auctorum aut nostram ipsam in adnotationibus dare.
Sapientibus consiliis Certaminis obsequendo, selectam bibliographiam circa rem de qua in casu agitur in fine capitis offerimus. Hoc
magni erit momenti pro cultoribus Augustini, qui ulteriora studia
aggredi in votis habent. Subnotationes abundant in quibus, quantum
potuimus, commentis nostris mentem Augustini explanare conati sumus.
Hinc subnotationes uberiores invenientur ubi de rebus obscurioribus vel
disputatis occurrebat quaestio.
Pro fontibus usi sumus Patrologia Latina a J. P. Migne edita
(ML), et Miscellanea Agostiniana (MA), editione critica D. Ger­
mani Morin. Testimonia transtulimus cum punctuatione orthographica
prout apud Migne habetur.
Restat ut ex animo gratias agamus Judicibus Certaminis, RR.PP. Ca­
rolo Boyer, S.I.; Agostino Trape, O.E.S.A., et Victorino Capánaga,
O.R.S.A., qui doctis consiliis magnopere contulerunt ut hoc opus magis
magisque excoleretur; Rumo. P. Eugenio Ayape, Priori Generali Or­
dinis Recollectorum S. Augustini, qui suis hortamentis stimulos constan­
ter adiecit; P. Alberto Polt, O.R.S.A., qui infatigabiliter adlaboravti
in mechanica transcriptione et in mendis corrigendis; denique, P. Jo­
seph Oroz, confratri meo carissimo, in Universitate Matritensi A. Prof,
qui semel atque iterum totum opus legere curavit quique animo impigro
operam editioni voluminis navavit tenacem et cui maxime debetur quod
minus mendosum nunc lectori prodeat, gratias itidem refero.

Faxit Deus ut hoc Enchiridion in gloriam cedat magni Patris
.Augustini, et «adminiculum evadat doctrinae augustinianae cultoribus».
F. Moriones, O.R.S.A.
Ί he Monastery of St. Augustine Kansas City, Kansa^^S.A., mense maio, to6t.

De merito theologico S. Augustini aliqua dicturi, nihil satius
erit, quam testimonia quaedam imprimis proferre recentiorum Sum­
morum Pontificum. In Epistola Apostolica Quamquam Ecclesia quam
occasione supradicti Centenarii, Pius XII misit ad Moderatores
Generales Ordinum qui magnum Augustinum ut Patrem vene­
rantur, haec habet: «Romani Pontifices eum summis extulerunt
laudibus; sollemnia Ecclesiae Concilia, tum antiqua, tum recentiore
aetate, non semel eius verba usurparunt ad catholicae religionis
dogmata declaranda et in tuto ponenda; ac Sancti Patres et Docto­
res, in defendenda ab erroribus Christiana veritate, ad eius scripta
saepissime confugerunt, sententias ex iisdem mutuantes validissi­
mas ac sapientissimas». Et ut salutares fructus orirentur ex festis
saecularibus idem Summus Pontifex Moderatores hortabatur: «ut
nempe Augustini doctrina, qui non modo omnes suae aetatis erro­
res acerrima ingenii acie ac peracuta argumentandi vi detexit, dis­
solvit, profligavit, sed ad redarguendas etiam ac refellendas nostro­
rum temporum fallacias optima instrumenta praebuit, in pleniorç
sua luce ponatur».
_, ■
Paucis annis antea, Pius XI decimo quinto exeunte saeculo ab
Episcopi Hipponensi obitu, in Litt. Encycl. Ad salutem, summam
Augustini sapientiam eiusque promerita ac gesta celebrabat, «cui
ob peracuti ingenii vim, ob doctrinae ubertatem elationemque, ob
sanctitatem ad tam sublime fastigium provectam, ob invictamque
catholicae veritatis defensionem, aut paene nullum, aut paucissimos
sane eorum comparaveris, qui ab humani generis initio usque adhuc
floruere».
. ·
. ·· ->
Tandem Leo XIII, cum in Litt. Encycl. Aeterni Patris de Sanctis
Patribus ageret, haec de S. Augustino habet: «Omnibus veluti pal­
mam praeripuisse visus est Augustinus, qui ingenio praepotens,
et sacris profanisque disciplinis ad plenum imbutus, contra omnes
suae aetatis errores acerrime dimicavit fide summa, doctrina pari.
Quem ille philosophiae locum non attigit; imo vero quem non dili­
gentissime investigavit, sive cum altissima fidei mysteria et fideli­
bus aperiret, et contra adversarios vesanos impetus defenderet?...
Quanta de angelis, de anima, de mente humana, de voluntate et
libero arbitrio, de religione et beata vita, de tempore et aeterni­
tate... disputavit?»

■h

··

Per ultra quadraginta annos tanquam splendidissimus scientiae
sol, veritates fidei in lucem produxit, et firmis et invictis rationibus
solidavit. Abstrusa quaelibet diligenter exquisivit, vere invenit, ve­
raciter protulit, loculenter enodavit, robuste defendit et effuse dis­
seminavit. Verbis praesertim Augustini Sententiarum libri, in quos
tot Scholastici Commentaria ediderunt, conscripti fuere; iisdem fa­
bricati fuerunt permulti canones Conciliorum. Nostris ipsis tem-

poribus innumeri sunt qui Augustinum ut Magistrum venerantur,
et profunditate ac multiplici varietate scriptorum eius allecti, ad
eum tamquam ad fontem scientiae confugiunt. Plus quam trecenti
viri, doctrina eminentes et in studiis augustinianis periti, convene­
runt in Congressum Intemationalem Augustinianum, Parisiis anno
1954 convocatum, atque varios aspectus doctrinae Augustini suis
scriptis et disceptationibus illustrarunt. Studia participantium in
lucem prodierunt tribus voluminibus quibus titulus: Augustinus
Magister.

Nihil tamen eloquentius de merito theologico S. Augustini quam
opus ipsum ab eo exaratum. Ut ex mera lectione Indices generales
praesentis Enchiridii patet, nulla fere quaestio dogmatica existit
quae non iam Augustinum praeoccupaverit atque ab eo dilucidationem obtinuerit, ita ut paucis additis, Cursus Theologicus institui
posset iuxta doctrinam Augustini. Quanta nobis reliquit de relatio­
nibus inter fidem et rationem; de sublimitate et veritate Religionis
Christianae; de Deo et divinis attributis; de unitate Trinitatis; de
Trinitate personarum; de divinis relationibus et theophaniis! Con­
cinnis formulis mysterium Incarnationis declaravit, eloquenter di­
xit de pulchritudine Redemptoris et efficacia redemptionis, de Ec­
clesia ut Corpore Christi Mystico, et de finibus duarum Civitatum
quarum sors definite decreta erit in iudicio divino.
Alia sunt de quibus data opera egit occasione praesertim haeresum. Principium saepe ab eo repetitum, quod «melius iudicavit
Deus de malis bene facere, quam mala nulla esse permittere» (Enchir. 27: ML 40,245) ad haereses applicans, bona quae ex haeresibus
praeter intentionem haereticorum proveniunt enumerat: «Multa
quippe ad fidem catholicam pertinentia, dum haereticorum callida
inquietudine exagitantur, ut adversus eos defendi possint, et con­
siderantur diligentius, et intelliguntur clarius, et instantius praedi­
cantur: et ab adversario mota quaestio, discendi existit occasio»
(De civ. Dei XVI 2,1: ML 41,477).
Multae sunt veritates quas Augustinus nunquam in maiorem
produxisset lucem, nisi occasione arrepta haereticorum ea impug­
nantium. Errores Donatistarum opportunitatem ei praebuerunt ad
dilucidandam doctrinam de sanctitate et unitate catholica Ecclesiae,
et ad accurate distinguendum inter efficaciam et characterem Sa­
cramentorum. Item de statu quo protoparentes creati fuerunt, de
transfusione, natura et effectibus peccati originalis, de necessitate
et gratuliate gratiae, ex professo disseruit ad errores Pelagianorum
confutandos. Similiter de necessitate gratiae ad ipsum initium fidei,
de relationibus inter gratiam et liberum arbitrium ac de praedesti­
natione libros conscripsit ad Semipelagianos redarguendos et pa­
candos.
Neque meritum Augustini in multitudine tantum scriptorum
eius posueris, sed potius in profunditate expositionis, sublimitate

contribuit ad scientiam theologicam elaborandam. S. Augustinus
nunquam usurpavit vocem theologia sensu Scholasticorum, res ta­
men ipsa seu cognitio rationalis veritatum revelatarum, totum eius
systema pervadit. In eo philosophia et theologia distingui quidem
possunt, sed non separari. Nitidis formulis expressit relationem
inter rationem et fidem: intellige ut credas, crede ut intelligas. Aucto­
ritate signis et miraculis roborata fides aedificatur: «Quod videt
Deus, crede tu» (En. in Ps. 36 s.2,2: ML 35,364). Ex alia vero parte
fides intellectum illuminat ac dirigit in scrutatione mysteriorum:
«intellectus merces est fidei» (In Io. Ev. tr. 29,6: ML 35,1630).
S. Augustinus diligentissime quaesivit profundiorem notitiam
veritatum fidei: «Desideravi intellectu videre quod credidi» (De
Trin. XV 28,51: ML 42,1098). Exemplo sit opus De Trinitate in
quo postquam in primis libris Mysterium exponit ex S. Scriptura,
profundam investigationem instituit ad Trinitatem illustrandam ex
ternariis et analogiis ex anima humana sumptis. In Augustini doc­
trina quamvis Mysteria nequeant in sua intima natura a mente hu­
mana perspici, notio tamen «Mysterii» valorem vere affirmativum
habet. Mens humana proficit in contemplatione veritatis, et pro­
greditur de luce in lucem: «Sic ergo quaeramus tanquam inventuri,
et sic inveniamus, tanquam quaesituri» (De Trin. IX 1,1: ML 42,
961). Cognitio perfecta in caelo obtinebitur: «fides inchoat cogni­
tionem, cognitio vero certa non perficietur, nisi post hanc vitam,
cum videbimus facie ad faciem» (De Trin. IX 1,1: ML 42,961).

In systemate Augustini veritas amore quaerenda est. Ad intelligentiam veritatum divinarum purgatio animi requiritur per fidem
quae cor mundat. Fides non consistit in mera adhaesione veritati­
bus revelatis, sed in totali submissione legi Dei, amore Dei et ob­
servantia mandatorum: «Credite praeceptis Dei, et facite illa, et
donabit vobis robur intelligentiae» (S. 117,10,17: ML 38,671).
Tumor superbiae praesertim sanandus est: «Vis capere celsitudi­
nem Dei? (Ib.J. Cape prius humilitatem Dei». Christus humilis
lacte nutrit adhuc parvulos in virtute, cibus vero sapientiae iis da­
tur qui iam maiores sunt seu magis profecerunt. Via affectiva pro­
sequi debet, nam «non intratur in veritatem nisi per caritatem»
(C. Faust. Man. XXXII 18: ML 42,507). Hinc est quod cum phi­
losophia sit amor sapientiae, Sapientia vero Deus sit, «verus philo­
sophus est amator Dei» (De civ. Dei VIII 1,1: ML 41,225). Nota
fruitiva eminet inter proprietates Theologiae S. Augustini. (De his
omnibus cf. infra: Introductio in Theologiam.)
Quamquam omnia fidei dogmata acie sui ingenii Augustinus
illustraverit, quaedam tamen sunt capita doctrinae in quibus S. Doc­
tor maxime excelluit. Adversus errores Pelagianorum multis argu­
mentis statuit ac roboravit doctrinam de peccato originali; eorum
astutias detexit in natura gratiae determinanda quae requiritur ad
bonum faciendum malumque vitandum, innumerabilibus S. Scrip­
turae argumentis ostendens hanc gratiam non consistere in natura
humana libero arbitrio dotata a Conditore suo, uti autumnabant

Pelagiani, sed in dono Mediatoris Christi, in «inspiratione dilectio­
nis» et «luminosissimae caritatis», ut «cognita sancto amore facia­
mus» (vide infra, De gratia c.3}.
Quamvis S. Augustinus non directe consideraverit quid sit de­
bitum vel indebitum naturae humanae, sed naturam historice con­
sideraverit prout originaliter a Deo condita fuit, cius systema dis­
tinctionem supponit inter ordinem naturalem et supernaturalem.
Ardore controversiae pelagianae quaedam ab Augustino nimis dure
dicta forsitan reputaberis, velut cum loquitur de «natura perdita»,
vel de «massa luti». Et sane dicta huiusmodi et similia ansam prae­
buerunt erroribus Lutheri, Calvini, Baii et lansenii. Immerito ta­
men. Verba enim Augustini in universo eius systemate intellecta,
sensum orthodoxum prae se ferunt, ut in textu ostendere conati
sumus. Item si fuscis coloribus naturam humanam depinxit peccato
Adae vulneratam, omnibus partibus doctrinam Augustini prae
mente habe. Attende ad ea quae habet de Incarnatione qua Deus
descendit ut nos ascenderemus, considera quam alte cogitaverit de
fructibus Redemptionis Christi, secundi Adae; cogita de admiratione et laetitia Augustini cum de iustificatione sermonem facit,
qua anima deificatur, et imago quae per peccatum decolor facta
fuerat, renovatur.

1

*··

Pulcherrima sunt quae dixit de plenitudine Christi Capitis Corporis Mystici; de Ecclesia in Incarnatione concepta, in cruce nata,
et die Pentecostes manifestata. Ecclesia opus Redemptionis prose­
quitur; sicut B. Virgo Maria, Ecclesia mater est et virgo. Beata
Virgo corporaliter peperit Caput Corporis Mystici; Ecclesia spiritualiter parit membra Corporis Mystici per Sacramentum Baptismi.
Fervore eloquentiae rapiebatur Augustinus de Ecclesia Matre colloquens, quae novella germina sanctitatis parturit, et parvulis cor
et os maternum praebet ut sacris mysteriis imbuantur. Quamquam
Augustinus acerrime pro veritate decertaverit, maxima caritate er­
rantes homines diligebat, et persuasione et colloquiis, potius quam
timore legum imperialium conabatur ad «Catholicam» revocare eos
qui in «partem* Donati secesserant.
In theologia sacramentaria magni momenti est eius doctrina de
elementis Sacramentorum, qua viam paravit scientificae elaborationi
Scholasticorum. Doctrinam de charactere Sacramentorum omni ex
parte perfecit. Functionem socialem Sacramentorum inculcavit, et
pulcherrime scripsit de Eucharistia ut symbolo et causa efficienti
perfectae incorporationis Corpori Mystico. Doctrinam de Matri­
monio eiusque bonis undequaque complevit.
Tandem in magnifico opere De civitate Dei ingenium atque
cultura Augustini elucent sublimi studio theologico historiae gene­
ris humani sub mystica figura duarum civitatum, Civitatis scilicet
Dei, seu caelestis, et Civitatis diaboli, seu terrenae. «Fecerunt civi­
tates duas amores duo: terrenam scilicet amor sui usque ad con­
temptum Dei, caelestem vero amor Dei usque ad contemptum sui»
(De civ. Dei XIV 28: ML 41,436). Istarum civitatum exortum

procursum et finem describit. Ad primam pertinent boni Angeli
et qui «praedestinati sunt in aeternum regnare cum Deo» (lb. XV i);
ad alteram mali angeli et qui aeternum supplicium subibunt cum
diabolo. Ambae civitates nunc permixtae apparent, sed sicut boni
et mali pisces «in iudicio littoris» (vide infra n.1372) separabuntur.
Damnati aeterno supplicio punientur; beati vero vacabunt Deum
laudando et amando in perpetuo Sabbato requiei et beatitudinis.

Multa sunt alia in operibus Augustini quibus thesaurum theo­
logicum vigore sui spiritus ditavit. Hic adde etiam felicem delectum
verborum numerose cadentium, quibus rhetoricae Magister lecto­
rem delectat, et copiam formularum et definitionum quibus pro­
funda mentis suae mirifice expressit et scientiam theologicam locu­
pletavit. In ratione scribendi notatu praesertim dignus est usus
antithesis perquam frequenter ab Augustino adhibitae ad dilucidationem conceptuum.
Nemo tamen dixerit omnia in theologia Augustini luce veritatis
splendescere. Quaedam habet perperam cogitata; de aliis quamvis
diligentissime quaesitis dubius mansit. Ita rationem concupiscen­
tiae parentum in transfusione peccati originalis exaggeravit; pro
demonstranda existentia eiusdem peccati nimis forte arguit ex mi­
seriis, concupiscentia praesertim, quibus filii Adae vexantur; in
refutanda distinctione Pelagianorum inter regnum caelorum et vi­
tam aeternam eo perductus fuit ut parvulos absque Baptismo mo­
rientes non tantum exsulare docuerit a regno Dei, sed in damna­
tionem iri, poenaque sensus, quamvis mitissima, plecti; propter
difficultatem peccati originalis transmissionem explicandi, anceps
mansit inter creationismum et traducianismum spiritualem. Hae
tamen maculae parum obumbrant fulgorem splendidissimum ex
totali eius opere radiantem; explicantur partim ardore controver­
siae, et pro limitatione arguunt etiam sapientissimi hominis, cum
profunda arcana religionis perscrutari conatur.
Ipsum ergo magnum Augustinum de altissimis mysteriis ratiocinantem et disserentem cultoribus eius exhibemus. Auxilio peri­
torum in Augustinologia, mentem S. Doctoris, quantum potuimus,
interpretari curavimus, optatum Pii XII libenter obsequentes ut
doctrina scilicet Augustini, «in pleniore luce sua ponatur».

Sapientia Dei, quae nos beatos facit, obiectum philosophiae 1
Summarium.—Hortensio Ciceronis excitatur Augustinus ad amorem sa­
pientiae: i.—Philosophiae nomine amor sapientiae venit; sapientia cum
beatitudine confunditur; amatores ergo sapientiae, amatores sunt beatitudines: 2-4.—Obiectum beatitudinis est cognitio et possessio summi
boni, quod Deus est: 5-10.—Necessaria est fides ut beatitudinem con­
sequamur: ii.—Quid sit frui, quid vero uti. Ita temporalibus utendum,
ut a fruitione aeternorum ne impediamur: 12.

i. Perveneram in librum quemdam Ciceronis, cuius linguam
fere omnes mirantur, pectus non ita. Sed liber ille ipsius exhorta­
tionem continet ad philosophiam, et vocatur Hortensius. Ille vero
liber mutavit affectum meum, et ad teipsum, Domine, mutavit pre­
ces meas, et vota ac desideria mea fecit alia. Viluit mihi repente
omnis vana spes, et immortalitatem sapientiae concupiscebam aestu
cordis incredibili; et surgere coeperam ut ad te redirem... Quomodo
ardebam, Deus meus, quomodo ardebam revolare a terrenis ad te;
et nesciebam quid ageres mecum! Apud te est enim sapientia. Amor
autem sapientiae nomen graecum habet philosophiam, quo me accen­
debant illae litterae. Sunt qui seducant per philosophiam, magno
et blando et honesto nomine colorantes et fucantes errores suos; et
prope omnes qui ex illis et supra temporibus tales erant, notantur
in eo libro et demonstrantur; et manifestatur ibi salutifera illa admo­
nitio Spiritus tui per servum tuum bonum et pium: Videte ne quis
vos decipiat per philosophiam et inanem seductionem, secundum tra­
ditionem hominum, secundum elementa huius mundi, et non secundum
Christum; quia in ipso inhabitat omnis plenitudo divinitatis corporaliter
1 Sanctus Augustinus non adhibuit vocabulum «theologia» prout hodie in
scholis usu venit. In eius scriptis Philosophia et Theologia distingui quidem
possunt, non separari (cf. F. CAYRÉ-Fr. Van Steenbergen. Les directions doc­
trinales de Saint Augustin [Paris 1948] 28-45; C. Boyer, Sant'Agostino [Mila­
no 1946] 213ss: M. F. Sciacca, S'. Agostino [Brescia 1949] vol. 1,269). Vox
«theologia» a Marco Varrone mutuavit, qui de triplici theologia, mythica seu
fabulosa, physica seu naturali, et civili scripsit. Cf. De civ. Dei VI 5,1 : ML
41,180. Triplicem hanc theologiam Augustinus in libris V-X operis De civ. Dei
confutavit (ML 41.174-315).
Aliter ac pro philosophis paganis, pro quibus theologia erat ratio «quae do
diis explicatur» (De civ. Dei: Ib. 180), ad mentem Augustini Theologia consistit
in cognitione (in superiori lumine sapientiae) Religionis verae et in amore Dei,
in cuius fruitione bcatitudo obtinebitur. Hoc abunde apparebit ex locis addu­
cendis. Ad notionem Theologiae apud Augustinum melius percipiendam, valde
interest prae mente semper habere, quomodo in cius doctrina sapientia et beata
vita idem sonent.
En<hii id ion

(Col. 2,8.9). Et ego ilio tempore, seis tu, lumen cordis mei, quoniam
nondum mihi haec apostolica nota erant, hoc tamen solo delectabar
in illa exhortatione, quod non illam aut illam sectam, sed ipsam,
quaecumque esset, et sapientiam ut diligerem, et quaererem, et
assequerer, et tenerem atque amplexarer fortiter, excitabar sermone
illo, et accendebar, et ardebam; et hoc solum me in tanta flagrantia
refrangebat, quod nomen Christi non erat ibi. Quoniam hoc nomen
secundum misericordiam tuam, Domine, hoc nomen Salvatoris mei
Filii tui, in ipso adhuc lacte matris, tenerum cor meum praebiberat,
et alte retinebat; et quidquid sine hoc nomine fuisset, quamvis
litteratum, et expolitum, et veridicum, non me totum rapiebat
(Conf. III 4,7-8: ML 32,685).
2. Nunc intentiore nobis opus est animo multo quam erat in
superiorum solutione quaestionum et explicatione librorum. De
theologia quippe, quam naturalem vocant, non cum quibuslibet
hominibus (non enim fabulosa est vel civilis, hoc est vel theatrica
vel urbana; quarum altera iactitat deorum crimina, altera indicat
deorum desideria criminosiora, ac per hoc malignorum potius dae­
monum quam deorum); sed cum philosophis est habenda collatio:
quorum ipsum nomen si latine interpretemur, amorem sapientiae
profitetur 2. Porro si sapientia Deus est, per quem facta sunt omnia,
sicut divina auctoritas veritasque monstravit (Sap. 7,24-27, et Hebr.
1,2.3), verus philosophus est amator Dei. Sed quia res ipsa, cuius
hoc nomen est, non est in omnibus qui hoc nomine gloriantur (ne­
que enim continuo verae sapientiae sunt amatores, quicumque ap­
pellantur philosophi): profecto ex omnibus, quorum sententias et
litteras nosse potuimus, eligendi sunt cum quibus non indigne
quaestio ista tractetur. Neque enim hoc opere omnes omnium phi­
losophorum vanas opiniones refutare suscepi, sed eas tantum quae
ad theologiam pertinent, quo verbo graeco significari intelligimus
de divinitate rationem sive sermonem: nec eas omnium, sed eorum
tantum, qui cum et esse divinitatem et humana curare consentiant,
non tamen sufficere unius incommutabilis Dei cultum ad vitam
adipiscendam, etiam post mortem, beatam, sed multos, ab illo sane
uno conditos atque institutos, ob eam causam colendos putant (De
dv. Dei VIII 1: ML 41,223-225).
3. Nulla est homini causa philosophandi, nisi ut beatus sit
(De civ. Dei XIX 1,3: ML 41,623).
4. Beata vita est gaudium de veritate. Hoc est enim gaudium
de te qui veritas es (Io. 14,6), Deus illuminatio mea, salus faciei
meae (Ps. 26,1), Deus meus. Hanc vitam beatam omnes volunt,
hanc vitam quae sola beata est omnes volunt, gaudium de veritate
omnes volunt. Multos expertus sum qui vellent fallere; qui autem
falli, neminem. Ubi ’ergo noverunt hanc 'vitam beatam, nisi ubi
noverunt etiam veritatem? Amant enim et ipsam, quia falli nolunt.
Et cum amant beatam vitam quod non est aliud quam de veritate
gaudium, utique amant etiam veritatem, nec amarent nisi esset
2 Vide Cicer., Dc offic. 11 2.

aliqua notitia eius in memoria eorum. Cur ergo non de illa gaudent?
cur non beati sunt? Quia fortius occupantur in aliis quae potius
cos faciunt miseros, quam illud beatos quod tenuiter meminerunt.
Adhuc enim modicum lumen est in hominibus; ambulent, ambu­
lent, ne eos tenebrae comprehendant (Io. 12,35) (Conf. X 23,33:
ML 32,793).
5. Quid est aliud beate vivere, nisi aeternum aliquid cognos­
cendo habere? Aeternum est enim, de quo solo recte fiditur, quod
amanti auferri non potest: idque ipsum est quo nihil sit aliud habere
quam nosse. Omnium enim rerum praestantissimum est quod aeter­
num est: et propterea id habere non possumus, nisi ea re qua praestantiores sumus, id est mente. Quidquid autem mente habetur,
noscendo habetur; nullumque bonum perfecte noscitur, quod non
perfecte amatur. Neque ut sola mens potest cognoscere, ita et amare
sola potest. Namque amor appetitus quidam est: et videmus etiam
caeteris animi partibus inesse appetitum, qui si menti rationique
consentiat, in tali pace et tranquillitate vacabit mente contemplari
quod aeternum est. Ergo etiam caeteris suis partibus amare animus
debet hoc tam magnum quod mente cognoscendum est. Et quoniam
id quod amatur, afficiat ex se amantem necesse est; fit ut sic ama­
tum quod aeternum est, aeternitate animum afficiat. Quocirca ea
demum vita beata, quae aeterna est. Quid vero aeternum est, quod
aeternitate animum afficiat, nisi Deus? Amor autem rerum aman­
darum, caritas vel dilectio melius dicitur. Quare omnibus cogita­
tionis viribus considerandum est saluberrimum illud praeceptum,
Diliges Dominum Deum tuum in toto corde tuo, et in tota anima tua,
et in tota mente tua (Mt. 22,37); et illud quod ait Dominus lesus,
Haec est autem vita aeterna, ut cognoscant te solum verum Deum, et
quem misisti lesum Christum (Io. 17,3) (De div. quaest. 83 35,2:
ML 40,24).
6. Num aliam putas esse sapientiam nisi veritatem, in qua
cernitur et tenetur summum bonum? Nam illi omnes quos com­
memorasti diversa sectantes, bonum appetunt, et malum fugiunt;
sed propterea diversa sectantur, quod aliud alii videtur bonum.
Quisquis ergo appetit quod appetendum non erat, tametsi id non
appeteret nisi ei videretur bonum, errat tamen. Errare autem neque
ille potest qui nihil appetit, neque ille qui hoc appetit quod debet
appetere. In quantum igitur omnes homines appetunt vitam beatam,
non errant. In quantum autem quisque non eam tenet vitae viam
quae ducit ad beatitudinem, cum se fateatur, et profiteatur nolle
nisi ad beatitudinem pervenire, in tantum errat. Error est enim cum
sequimur aliquid quod non ad id ducit quo volumus pervenire. Et
quanto magis in via vitae quis errat, tanto minus sapit. Tanto enim
magis longe est a veritate, in qua cernitur et tenetur summum bo­
num. Summo autem bono assecuto et adepto, beatus quisque fit;
quod omnes sine controversia volumus. Ut ergo constat nos beatos
esse velle, ita nos constat velle esse sapientes; quia nemo sine sa­
pientia beatus est. Nemo enim beatus est, nisi summo bono, quod

in ea veritate, quam sapientiam vocamus, cernitur et tenetur. Sicut
ergo antequam beati simus, mentibus tamen nostris impressa est
notio beatitatis; per hanc enim scimus, fidenterque, et sine ulla du­
bitatione dicimus beatos nos esse velle: ita etiam priusquam sapien­
tes simus, sapientiae notionem in mente habemus impressam, per
quam unusquisque nostrum si interrogetur velitne esse sapiens, sine
ulla caligine dubitationis se velle respondet (De lib. arb. II 9,26:
NIL 32,1254).
7. Beate certe omnes vivere volumus; neque quisquam est in
hominum genere, qui non huic sententiae, antequam plene sit emis­
sa, consentiat. Beatus autem, quantum existimo, neque ille dici
potest, qui non habet quod amat, qualecumque sit; neque qui habet
quod amat, si noxium sit; neque qui non amat quod habet, etiamsi
optimum sit. Nam et qui appetit quod adipisci non potest, crucia­
tur; et qui adeptus est quod appetendum non est, fallitur; et qui
non appetit quod adipiscendum esset, aegrotat. Nihil autem isto­
rum animo contingit sine miseria; nec miseria et beatitudo in ho­
mine uno simul habitare consueverunt: nullus igitur illorum beatus
est. Quartum restat, ut video, ubi beata vita inveniri queat; cum
id quod est hominis optimum, et amatur, et habetur. Quid enim
est aliud quod dicimus frui, nisi praesto habere quod diligis? Neque
quisquam beatus est, qui non fruitur eo quod est hominis optimum;
nec quisquam, qui eo fruitur, non est beatus. Praesto ergo
esse nobis debet optimum nostrum, si beate vivere cogitamus.
5. Sequitur ut quaeramus quid sit hominis optimum, quod
profecto deterius esse quam ipse homo non potest. Quisquis enim
quod seipso est deterius, sequitur, fit et ipse deterior. Oportet au­
tem omnem hominem id quod optimum est sequi. Non est igitur
homine deterius hominis optimum. Fortasse tale aliquid erit, quale
ipse homo est? Ita sit sane, si nihil est homine melius, quo perfrui
possit. Si autem invenimus aliquid quod et homine sit excellentius,
et praesto esse amanti sese homini possit; quis dubitaverit homini
ad id nitendum esse ut beatus sit, quod eo ipso qui nititur, mani­
festum est esse praestantius? Nam si id est beatum esse, ad tale
bonum pervenisse quo amplius non potest, id est autem quod di­
cimus optimum; quo tandem pacto potest in ea definitione includi,
qui ad summum bonum suum nondum pervenerit? aut quomodo
summum est, si est aliquid melius quo pervenire possimus? Hoc
igitur si est, tale esse debet quod non amittat invitus. Quippe nemo
potest confidere de tali bono, quod sibi eripi posse sentit, etiamsi
retinere id amplectique voluerit. Quisquis autem de bono quo frui­
tur non confidit, in tanto timore amittendi beatus esse qui potest?
(De mor. Eccl. cath. I 3,4-5: ML 32,1312).
8. Hoc igitur aliud, quod sequendo anima virtutis atque sa­
pientiae compos fit, aut homo sapiens est, aut Deus. Sed supra
dictum est, tale quiddam esse debere quod inviti amittere nequea­
mus. Quis vero cunctandum putet, hominem sapientem, si eum
sequi satis putaverimus, auferri nobis non modo recusantibus, sed

etiam repugnantibus posse? Deus igitur restat quem si sequimur,
bene; si assequimur, non tantum bene, sed etiam beate vivimus
(De mor. Eccl. cath. I 6,10: ML 32,1315).
9. Quae est autem dicenda sapientia, nisi quae Dei Sapientia
est? Accepimus autem etiam auctoritate divina, Dei Filium nihil
esse aliud quam Dei Sapientiam (1 Cor. 1,24): et est Dei Filius pro­
fecto Deus. Deum habet igitur quisquis beatus est: quod omnibus
nobis iam ante placuit, cum hoc convivium ingressi sumus 34. Sed
quid putatis esse sapientiam, nisi veritatem? Etiam hoc enim dic­
tum est: Ego sum Veritas (lo. 14,8) (De beata vita 4,34: ML 32,975) \
10. Ecce tibi est ipsa veritas: amplectere illam si potest, et
delectare in Domino, et dabit tibi petitiones cordis tui (Ps. 36,2).
Quid enim petis amplius quam ut beatus sis? Et quid beatius eo
qui fruitur inconcussa et incommutabili et excellentissima veritate?... 36. Imo vero quoniam in veritate cognoscitur et tenetur
summum bonum, eaque veritas sapientia est, cernamus ea, teneamusque summum bonum, eoque perfruamur. Beatus est quippe
qui fruitur summo bono... 37. Haec est libertas nostra, cum isti
subdimur veritati: et ipse est Deus noster qui nos liberat a morte,
id est, a conditione peccati. Ipsa enim Veritas etiam homo cum
hominibus loquens, ait credentibus sibi: Si manseritis in verbo meo,
vere discipuli mei estis, et cognoscetis veritatem, et veritas liberabit
vos (Io. 8,31.32). Nulla enim re fruitur anima cum libertate, nisi
qua fruitur cum securitate (De lib. arb. II 13,35.36: ML 32,1260).
11. Beatos esse se velle, omnium hominum est, nec tamen
omnium est fides, qua cor mundante ad beatitudinem pervenitur.
Ita fit ut per istam quam non omnes volunt, ad illam tendendum
sit quam nemo potest esse qui nolit. Beatos esse se velle, omnes in
corde suo vident, tantaque est in hac re naturae humanae conspi­
ratio, ut non fallatur homo qui hoc ex animo suo de animo conicit
alieno; denique omnes id velle nos novimus. Multi vero immortales
se esse posse desperant, cum id quod omnes volunt, id est beatus,
nullus esse aliter possit: volunt tamen etiam immortales esse, si
possent; sed non credendo quod possint, non ita vivunt ut possint.
Necessaria ergo est fides ut beatitudinem consequamur, omnibus
humanae naturae bonis, id est, et animi et corporis. Hanc autem
fidem in Christo esse definitam, qui in carne resurrexit a mortuis,
non moriturus ulterius: nec nisi per illum quemquam liberari a
diaboli dominatu, per remissionem peccatorum: in cuius diaboli
3 Disputationi de obiecto beatitudinis, spatio trium dierum apud Cassiciacum habitae, interfuerunt praeter Augustinum, mater eius Monica, «cuius me­
riti credo esse omne quod vivo», Navigius eius frater, Trygetius et Licentius,
cives et discipuli eius, Lastidianus et Rusticus consobrini Augustini atque filius
eius Adeodatus. Cf. De beata vita 1,6: ML 32,962.
4 Beatitudo perfecta nequit in hac vita haberi. «Displicet autem illic (in li­
bro De beata vita) quod... tempore vitae huius in solo animo sapientis dixi
habitare vitam beatam, quomodolibet sc habeat corpus cius; cum perfectam cog­
nitionem Dei, ...in futura vita speret Apostolus, quae sola beata vita dicenda
est, ubi et corpus incorruptibile atque immortale spiritui suo sine ulla molestia
vel reluctatione subdetur» (Reír. I 2: ML 32,588).

partibus necesse est miseram esse vitam, eamdemque perpetuam,
quae mors est potius dicenda quam vita, eadem fides habet (De
Trin. XIII 20,25: ML 42,1034).
12. Res ergo aliae sunt quibus fruendum est, aliae quibus
utendum, aliae quae fruuntur et utuntur. Illae quibus fruendum
est, beatos nos faciunt. Istis quibus utendum est, tendentes ad beatitudinem adiuvamur, et quasi adminiculamur, ut ad illas quae nos
beatos faciunt, pervenire, atque his inhaerere possimus. Nos vero
qui fruimur et utimur, inter utrasque constituti, si eis quibus uten­
dum est frui voluerimus, impeditur cursus noster, et aliquando
etiam deflectitur, ut ab his rebus quibus fruendum est obtinendis
vel retardemur, vel etiam revocemur, inferiorum amore praepediti.
4. Frui enim est amore alicui rei inhaerere propter seipsam. Uti
autem, quod in usum venerit ad id quod amas obtinendum referre,
si tamen amandum est. Nam usus illicitus, abusus potius vel abusio
nominandus est. Quomodo ergo, si essemus peregrini, qui beate
vivere nisi in patria non possemus, eaque peregrinatione utique
miseri et miseriam finire cupientes, in patriam redire vellemus,
opus esset vel terrestribus vel marinis vehiculis quibus utendum
esset ut ad patriam, qua fruendum erat, pervenire valeremus; quod
si amoenitates itineris, et ipsa gestatio vehiculorum nos delectaret,
et conversi ad fruendum his quibus uti debuimus, nollemus cito
viam finire, et perversa suavitate implicate alienaremus a patria,
cuius suavitas faceret beatos; sic in huius mortalitatis vita peregri­
nantes a Domino (2 Cor. 5,6), si redire in patriam volumus, ubi
beati esse possimus, utendum est hoc mundo, non fruendum: ut
invisibilia Dei, per ea quae facta sunt, intellecta conspiciantur (Rom.
1,20), hoc est, ut de corporalibus temporalibusque rebus aeterna
et spiritualia capiamus. 5. Res igitur quibus fruendum est, Pater
et Filius et Spiritus sanctus, eademque Trinitas, una quaedam sum­
ma res, communisque omnibus fruentibus ea (De doct. chr. I 3,4-5:
ML 34,20)5.
Bibi.: E. Gilson, Introduction à l’étude de S. Augustin (Paris 1949) 1-10;
J. Perrodon, Le dogme catholique ά l'école de S. Augustin (Paris 1948) 1-36;
José Oroz, Introducción a una 'Theologia» agustino-varroniana, vista desde
la 'Ciudad de Dios»: Estudios sobre la «Ciudad de Dios» (El Escorial 1954)
vol. 1,459-473; Jean Pépin, La 'théologie tripartite» de Varron: Revue des
Etudes Augustiniennes 2 (1956) 265-294; C. Boyer, L'Idée de vérité dans
la Philosophie de S. Augustin (Paris 1940) c.5, «La vérité béatifiante», 251285; Id., Philosophie et théologie chez S. Augustin: Revue de Philosophie
(Liège 1954) 503-518; F. Cayré, La contemplation augustinienne. Principes
de spiritualité et de théologie (1954) 238-261, et passim; Id., Manual of
Patrology (vers, angl., 1940) 66gss; Angel C. Vega, El retomo a San Agus­
tin y la idea de una filosofía nueva: Revista de Filosofía (Madrid 1955)
51-121; Fidel Casado, El repudio de la filosofía antigua en la 'Ciudad de
Dios»: Estudios sobre la «Ciudad de Dios» vol.2,67-93; G. Amari, Il concetto

5 Distinctio inter ea quibus fruendum est et ea quibus tantummodo uten­
dum, vere fundamentalis apud Augustinum est. Cf. F. Cayré, La contempla­
tion augustinienne. Principes de spiritualité et de théologie (1954) 118.

di storia in Sant'Agostino (1950) 47-59; M. F. Sciacca, S. Agostino (1949)
voi. 1,269 et passim; S. J. Grabowski, The All-Present God. A Study in
St. Augustine (St. Louis 1954) 264-296; André Mandouze, S. Augustin et
la religion romaine: Rev. des Etud. Augustiniennes CRecherches Augustiniennes I, Paris 1958) 187-223; Jean Pépin, Crítica agustiniana de la teología
de Varrón: Augustinus 4 (1959) 155-187; Fr. J. von Rintelen, La finitud
en el pensamiento actual y la infinitud agustiniana (Madrid 1959) 152-1831

Intellige ut credas
Summarium.—Duplici pondere ad discendum movemur: 13-15.—Auctori­
tas testis consideranda, antequam testimonium credatur: 16-19.—Motiva
credibilitatis necessaria ut credant, qui nondum credunt: 20-21.—Fides
est cum assensione cogitare: 22-25.—Auctoritas alia est divina, alia
humana. Numquam ab auctoritate Christi et Scripturae discedendum:
26-28.—Methodus auctoritatis sequenda; haec tamen methodus ratio­
nabilis est, quia motiva credibilitatis, hanc auctoritatem commendantis,
praesentia apparent: 29-34.—Qua via Augustinus pervenerit ad Catho­
licam religionem: 35.

13. Nulli dubium est gemino pondere nos impelli ad discen­
dum, auctoritatis atque rationis fC. Acad. III 20,43: ML 32,957)
14. Duplex est via quam sequimur, cum rerum nos obscuritas
movet: aut rationem, aut certe auctoritatem (De ord. II 5,16: ML
32,1002).
15. Ad discendum item necessario dupliciter ducimur, aucto­
ritate atque ratione. Tempore auctoritas, re autem ratio prior est.
Aliud est enim quod in agendo anteponitur, aliud quod pluris in
appetendo aestimatur. Itaque, quanquam bonorum auctoritas im­
peritae multitudini videatur esse salubrior, ratio vero aptior eru­
ditis: tamen quia nullus hominum nisi ex imperito peritus fit...
evenit ut omnibus bona magna et occulta discere cupientibus,
non aperiat nisi auctoritas ianuam. Quam quisque ingressus sine
ulla dubitatione vitae optimae praecepta sectatur: per quae cum
docilis factus fuerit, tum demum discet et quanta ratione praedita
sint ea ipsa quae secutus est ante rationem (De ord. II 9,26: ML
32,1007).
16. Quid ergo dicimus? Num satis est ut inter videre et credere
hoc distare dicamus, quia praesentia videntur, creduntur absentia?
Plane forsitan satis est, si praesentia illa hoc loco intelligamus dicta,
quae praesto sunt sensibus sive animi sive corporis, unde etiam
ducto vocabulo praesentia nominantur. Sic enim hanc lucem cor­
poris sensu, sic et meam voluntatem plane video, quia praesto est
animi sensibus, atque intus mihi praesens est. Si quis vero mihi
indicet voluntatem suam, cuius os et vox mihi praesens est; tamen
quia ipsa voluntas quam mihi indicat, latet sensum corporis et ani­
mi mei, credo, non video: aut si eum mentiri existimo, non credo,
etsi forte, ut dicit, ita sit. Creduntur ergo illa quae absunt a sensibus

nostris, si videtur idoneum quod eis testimonium perhibetur (Ep.
147,2,7: ML 33,599)·
17. Quoniam igitur divina providentia, non solum singulis ho­
minibus quasi privatim, sed universo generi humano tanquam pu­
blice consulit; quid cum singulis agatur, Deus qui agit atque ipsi
,cum quibus agitur sciunt. Quid autem agatur cum genere humano,
per historiam commendari voluit, et per prophetiam. Temporalium
autem rerum fides, sive praeteritarum, sive futurarum, magis cre­
dendo quam intelligendo valet. Sed nostrum est considerare, quibus
vel hominibus vel libris credendum sit ad colendum recte Deum,
quae una salus est (De l’era rei. 25,46: ML 34,142) L
iS· Quamobrem ipsa quoque animae medicina, quae divina
providentia et ineffabili beneficentia geritur, gradation distincteque
pulcherrima est. Distribuitur enim in auctoritatem atque rationem.
Auctoritas fidem flagitat, et rationi praeparat hominem. Ratio ad
intellectum cognitionemque perducit. Quanquam neque auctorita­
tem ratio penitus deserit, cum consideratur cui sit credendum; et
certe summa est ipsius iam cognitae atque perspicuae veritatis auc­
toritas. Sed quia in temporalia devenimus, et eorum amore ab aeter­
nis impedimur, quaedam temporalis medicina, quae non scientes,
sed credentes ad salutem vocat, non naturae et excellentiae, sed
ipsius temporis ordine prior est (De vera rei. 24,45: ML 34,141).
19. Constat igitur nostra scientia ex visis rebus et creditis: sed
in iis quae vidimus vel videmus, nos ipsi testes sumus; in his autem
quae credimus, aliis testibus movemur ad fidem, cum earum rerum
quas nec vidisse nos recolimus, nec videmus, dantur signa vel in
vocibus, vel in litteris, vel in quibusque documentis, quibus visis
non visa credantur. Non autem immerito scire nos dicimus non
solum ea quae vidimus aut videmus, verum et illa quae idoneis ad
quamque rem commoti testimoniis vel testibus credimus. Porro si
scire non incongruenter dicimur etiam illud quod certissimum cre­
dimus, hinc factum est ut etiam recte credita, etsi non adsint sensi­
bus nostris, videre mente dicamur. Scientia quippe menti tribuitur;
sive per corporis sensus, sive per ipsum animum aliquid perceptum
cognitumque retineat: et fides ipsa mente utique videtur, quamvis
hoc fides credatur quod non videtur. Unde et apostolus Petrus dicit,
In quem modo non videntes creditis (1 Petr. 1,8): et ipse Dominus,
Beati qui non viderunt, et crediderunt (Io. 20,29) (Ep· I47>3>8- ML
33.600)·
20. Absit namque ut hoc in nobis Deus oderit, in quo nos reli­
quis animantibus excellentiores creavit. Absit, inquam, ut ideo
credamus, ne rationem accipiamus sive quaeramus; cum etiam cre­
dere non possemus, nisi rationales animas haberemus. Ut ergo in
quibusdam rebus ad doctrinam salutarem pertinentibus, quas ra­
tione nondum percipere valemus, sed aliquando valebimus, fides
î Augustinus exigit, ut priusquam credatur, auctoritas testis examini subiciatur: considerare oportet, cui sit credendum, et sub isto respectu, ratio ante­
cedit fidem. Vide J. Tixeront, History of Dogmas (St. Louis 1923) vol.2,359

praecedat rationem, qua cor mundetur, ut magnae rationis capiat
et perferat lucem, hoc utique rationis est. Et ideo rationabiliter dic­
tum est per prophetam: Nisi credideritis non intelligetis (Is. 7,9,
sec. LXX). Ubi procul dubio discrevit haec duo, deditque consi­
lium quo prius credamus, ut id quod credimus intelligere valeamus.
Proinde ut fides praecedat rationem, rationabiliter visum est.
Nam si hoc praeceptum rationabile non est, ergo irrationabile
est: absit. Si igitur rationabile est ut ad magna quaedam, quae
capi nondum possunt, fides praecedat rationem, procul dubio quantulacumque ratio quae hoc persuadet, etiam ipsa antecedit fidem.
4. Propterea monet apostolus Petrus, paratos nos esse debere
ad responsionem omni poscenti nos rationem de fide et spe nostra
(1 Petr. 3,15): quoniam si a me infidelis rationem poscit fidei et
spei meae, et video quod antequam credat capere non potest, hanc
ipsam ei reddo rationem in qua, si fieri potest, videat quam praepos­
tere ante fidem poscat rationem earum rerum quas capere non pot­
est. Si autem iam fidelis rationem poscat, ut quod credit intelligat,
capacitas eius intuenda est, ut secundum eam ratione reddita, sumat
fidei suae quantam potest intelligentiam; maiorem, si plus capit;
minorem, si minus: dum tamen quousque ad plenitudinem cogni­
tionis perfectionemque perveniat, ab itinere fidei non recedat (Ep.
120,1,3-4: ML 33,453).
21. Sunt autem quaedam, quae cum audierimus, non eis accom­
modamus fidem, et ratione nobis reddita vera esse cognoscimus,
quae credere non valemus. Et universa Dei miracula ideo ab in­
fidelibus non creduntur, quia eorum ratio non videtur. Et revera
sunt de quibus ratio reddi non potest, non tamen non est: quid
enim est in rerum natura, quod irrationabiliter fecerit Deus? Sed
quorumdam mirabilium operum eius, etiam expedit tantisper oc­
cultam esse rationem, ne apud animos fastidio languidos, eiusdem
rationis cognitione vilescant. Sunt enim, et multi sunt qui plus
tenentur admiratione rerum quam cognitione causarum, ubi mi­
racula esse desistunt, et opus est eos ad invisibilium fidem visibili­
bus miraculis excitari, ut caritate purgati, eo perveniant ubi fami­
liaritate veritatis mirari desistant (Ib. 1,5: ML 33,454) 2.
22. Quis enim non videat, prius esse cogitare quam credere?
Nullus quippe credit aliquid, nisi prius cogitaverit esse credendum.
Quamvis enim raptim, quamvis celerrime credendi voluntatem
quaedam cogitationes antevolent, moxque illa ita sequatur, ut quasi
coniunctissima comitetur; necesse est tamen ut omnia quae credun­
tur, praeveniente cogitatione credantur. Quamvis et ipsum credere,
nihil aliud est, quam cum assensione cogitare (De praed. sanet. 2,5:
ML 44,962).
23. Melius est enim quamvis nondum visum, credere quod
verum est, quam putare te verum videre quod falsum est. Habet
namque fides oculos suos, quibus quodammodo videt verum esse
2 Relationes inter fidem et rationem, pulchre enucleantur in hac Epistola
ad Consentium, qui Augustino quaestiones circa Trinitatem proposuerat.

quod nondum videt, et quibus certissime videt, nondum se videre
quod credit. Porro autem qui vera ratione iam quod tantummodo
credebat intelligit, profecto praeponendus est ei qui cupit adhuc
intelligere quod credit; si autem nec cupit, et ea quae intelligenda
sunt, credenda tantummodo existimat, cui rei fides prosit ignorat:
nam pia fides sine spe et sine caritate esse non vult. Sic igitur homo
fidelis debet credere quod nondum videt, ut visionem et speret et
amet (Ep. 120,2,8: ML 33,456).
24. Est autem fides, credere quod nondum vides: cuius fidei
merces est, videre quod credis (S. 43,1: ML 38,254).
25. Quamvis enim, nisi aliquid intelligat, nemo possit credere
in Deum; tamen ipsa fide qua credit, sanatur, ut intelligat ampliora
(En. in Ps. 118 s.18,3: ML 37,1552).
26. Auctoritas autem partim divina est, partim humana: sed
vera, firma, summa ea est quae divina nominatur... Illa ergo aucto­
ritas divina dicenda est, quae non solum in sensibilibus signis trans­
cendit omnem humanam facultatem, sed et ipsum hominem agens,
ostendit ei quousque se propter ipsum depresserit: et non teneri
sensibus, quibus videntur illa miranda, sed ad intellectum iubet
evolare; simul demonstrans et quanta hic possit, et cur haec faciat,
et quam parvi pendat... Humana vero auctoritas plerumque fallit
(De ord. II 9,27: ML 32,1007).
27. Mihi autem certum est nusquam prorsus a Christi auctori­
tate discedere: non enim reperio valentiorem. Quod autem subti­
lissima ratione persequendum est; ita enim iam sum affectus, ut
quid sit verum, non credendo solum, sed etiam intelligendo ap­
prehendere impatienter desiderem (C. Acad. III 20,43: ML 32,957).
28. Hic prius per Prophetas, deinde per se ipsum, postea per
Apostolos, quantum satis esse iudicavit, locutus, etiam Scripturam
condidit, quae canonica nominatur, eminentissimae auctoritatis, cui
fidem habemus de his rebus quas ignorare non expedit, nec per
nosmetipsos nosse idonei sumus. Nam si ea sciri possunt testibus
nobis, quae remota non sunt a sensibus nostris, sive interioribus
sive etiam exterioribus; unde et praesentia nuncupantur, quod ita
ea dicimus esse prae sensibus, sicut prae oculis quae praesto sunt
oculis: profecto ea quae remota sunt a sensibus nostris, quoniam
nostro testimonio scire non possumus, de his alios testes requiri­
mus, eisque credimus, a quorum sensibus remota esse vel fuisse
non credimus (De civ. Dei XI 3: ML 41,318).
29. Deinde paulatim tu, Domine, manu mitissima et misericordissima pertractans et componens cor meum, consideranti quam
innumerabilia crederem quae non viderem, neque cum gererentur
adfuissem; sicut tam multa in historia gentium, tam multa de locis
et urbibus quae non videram, tam multa amicis, tam multa medicis,
tam multa hominibus aliis atque aliis; quae nisi crederentur, om­
nino in hac vita nihil ageremus; postremo, quam inconcusse fixum
fide retinerem, de quibus parentibus ortus essem, quod scire non

possem, nisi audiendo credidissem: persuasisti mihi, non qui cre­
derent Libris tuis, quos tanta in omnibus fere gentibus auctoritate
fundasti; sed qui non crederent esse culpandos, nec audiendos esse,
si qui forte mihi dicerent: «Unde scis illos Libros unius veri et vera­
cissimi Dei spiritu esse humano generi ministratos?» Idipsum enim
maxime credendum erat, quoniam nulla pugnacitas calumniosarum
quaestionum, per tam multa quae legeram inter se confligentium
philosophorum, extorquere mihi potuit ut aliquando non crederem,
te esse quidquid esses quod ego nescirem; aut administrationem
rerum humanarum ad te pertinere (Conf. VI 5,7: ML 32, 722).
30. Multa possunt afferri, quibus ostendatur nihil omnino hu­
manae societatis incolume remanere, si nihil credere statuerimus,
quod non possumus tenere perceptum (De ut. cred. 12,26:
ML 42,84).
31. Non parva pars scientiae est, scienti coniungi. Ille habet
oculos cognitionis, tu habeto credulitatis. Quod videt Deus, crede
tu (En. in Ps. 36 s.2,2: ML 36,364).
32. Sed quo pacto sequimur quem non videmus; aut quomodo
videmus, qui non solum homines, sed etiam insipientes homines
sumus? Quanquam enim non oculis, sed mente cernatur, quae tan­
dem mens idonea reperiri potest, quae cum stultitiae nube obtega­
tur, valeat illam lucem vel etiam conetur haurire? Confugiendum
est igitur ad eorum praecepta, quos sapientes fuisse probabile est.
Hactenus potuit ratio perduci. Versabatur namque, non veritate
certior, sed consuetudine securior, in rebus humanis. At ubi ad
divina perventum est, avertit sese: intueri non potest, palpitat, aes­
tuat, inhiat amore, reverberatur luce veritatis, et ad familiaritatem
tenebrarum suarum, non electione, sed fatigatione convertitur.
Quam hic formidandum est, quam tremendum, ne maiorem inde
concipiat anima imbellicitatem, ubi quietem fessa conquirit. Ergo
refugere in tenebrosa cupientibus per dispensationem ineffabilis
Sapientiae, nobis illa opacitas auctoritatis occurrat, et mirabilibus
rerum, vocibusque librorum veluti signis temperatioribus veritatis,
umbrisque blandiatur (De mor. Eccl. cath. 7,11: ML 32,1315).
33· Quid potuit pro salute nostra fieri amplius? Quid bene­
ficentius, quid liberalius divina providentia dici potest, quae a legi­
bus suis hominem lapsum, et propter rerum mortalium iure ac me­
rito mortalem sobolem propagantem, non omnino deseruit? Habet
enim potestas illa iustissima, miris et incomprehensibilibus modis,
per quasdam secretissimas successiones rerum sibi servientium quas
creavit et severitatem vindicandi, et clementiam liberandi. Quod
quidem quam sit pulchrum, quam magnum, quam Deo dignum,
quam postremo id quod quaeritur verum, nequaquam intelligere
poterimus, nisi ab humanis et proximis incipientes, verae religionis
fide, praeceptisque servatis, non deseruerimus viam quam nobis
Deus, et Patriarcharum segregatione, et Legis vinculo, et Prophe­
tarum praesagio, et suscepti Hominis sacramento, et Apostolorum
testimonio, et Martyrum sanguine, et Gentium occupatione muni-

vit. Quare deinceps nemo ex me quaerat sententiam meam, sed
potius audiamus oracula nostrasque ratiunculas divinis submittamus
affatibus (De mor. Eccl. cath. 7,12: ML 32,1315).
34. Cum igitur tanta sit caecitas mentium per illuviem pecca­
torum amoremque carnis, ut etiam ista sententiarum portenta,
otia doctorum conterere disputando potuerint, dubitabis tu, Dioscore, vel quisquam vigilanti ingenio praeditus, ullo modo ad se­
quendam veritatem susceptas ineffabiliter atque mirabiliter, et ip­
sius in terris personam gerens, recta praecipiendo, et divina faciendo,
salubriter credi persuaderet quod nondum prudenter posset intelligi? Huius nos gloriae servimus, huic te immobiliter atque con­
stanter credere hortamur, per quem factum est, ut non pauci, sed
populi etiam, qui non possunt ista diiudicarc ratione, fide credant,
donec salutaribus praeceptis adminiculati, evadant ab his perple­
xitatibus in auras purissimae atque sincerissimae veritatis. Cuius
auctoritatis tanto devotius obtemperari oportet, quanto videmus
nullum iam errorem se audere extollere, ad congregandas sibi tur­
bas imperitorum, qui non christiani nominis velamenta conquirat:
eos autem solos ex veteribus, praeter christianum nomen in conven­
tiunculis suis aliquanto frequentius perdurare, qui Scripturas eas
tenent, per quas annuntiatum esse ipsum Dominum lesum Christum
se intelligere et vadere dissimulant. Porro illi qui cum in unitate
atque communione catholica non sint, christiano tamen nomine glo­
riantur, coguntur adversari credentibus, et audent imperitos quasi
ratione traducere, quando maxime cum ista medicina Dominus ve­
nerit, ut fidem populis imperaret. Sed hoc facere coguntur, ut dixi,
quia lacere se abiectissime sentiunt, si eorum auctoritas cum aucto­
ritate catholica conferatur. Conantur ergo auctoritatem stabilissi­
mam fundatissimae Ecclesiae quasi rationis nomine et pollicitatione
superare. Omnium enim haereticorum quasi regularis est ista te­
meritas. Sed ille fidei imperator clementissimus, et per conventus
celeberrimos populorum atque gentium, sedesque ipsas Apostolo­
rum arce auctoritatis munivit Ecclesiam, et per pauciores pie doctos
et vere spirituales viros, copiosissimis apparatibus etiam invictissi­
mae rationis armavit. Verum illa rectissima disciplina est, in arcem
fidei quam maxime recipi infirmos, ut pro eis iam tutissime positis,
fortissima ratione pugnetur (Ep. 118,5,32: ML 33,447-448) 3.
35· Edam tibi, ut possum, cuiusmodi viam usus fuerim, cum
eo animo quaererem veram religionem, quo nunc exposui esse
quaerendam. LTt enim a vobis trans mare abeessi, iam cunctabun­
dus atque haesitans, quid mihi tenendum, quid dimittendum esset:
3 Quod methodus auctoritatis sit sequenda in inquisitione religionis,
Augustinus ex professo et sistematico ostendit in opere Dc utilitate credendi
(ML 42,65-92), in quo Honorato, amico suo, «quem olim in laqueos Mani­
chaeorum ipse coniecerat» (Ib. 63-64) demonstrat, cur ii sequendi non sint, qui
ut Manichaei, «dicebant se simplici ratione eos qui se audire vellent introduc­
turos ad Eum» (Ib. 1,2: ML 42,66). Motiva tamen credibilitatis in hac methodo
minime desunt, cum absque illis auctoritas fidem non mereretur. Ita de Christo
ait: «Miraculis conciliavit auctoritatem, auctoritate meruit fidem, fide contraxit
multitudinem» (Ib. 14,32).

9
KV-Z.

λ'->

■· 4

INÏ ELLICE Γϊ CREDAS

13

quae milii cunctatio in dies maior oboriebatur, ex quo illum hominem 4 cuius nobis adventus, ut nosti, ad explicanda omnia quae
nos movebant, quasi de caelo promittebatur, audivi; eumque, ex­
cepta quadam eloquentia, talem quales caeteros esse cognovi: ra­
tionem ipse mecum habui magnamque deliberationem iam in Italia
constitutus, non utrum manerem in illa secta5, in quam me incidis­
se poenitebat, sed quonam modo verum inveniendum esset, in
cuius amorem suspiria mea nulli melius quam tibi6 nota sunt.
Saepe mihi videbatur non posse inveniri, magnique fluctus cogita­
tionum mearum in Academicorum suffragium ferebantur. Saepe
rursus intuens, quantum poteram, mentem humanam tam viva­
cem, tam sagacem, tam perspicacem, non putabam latere veritatem,
nisi quod in ea quaerendi modus lateret, eumdemque ipsum mo­
dum ab illa divina auctoritate esse sumendum. Restabat quaerere
quaenam illa esset auctoritas, cum in tantis dissensionibus se quisque
illam traditurum polliceretur. Occurrebat igitur inexplicabilis silva,
cui demum inseri multum pigebat: atque inter haec sine ulla re­
quie, cupiditate reperiendi veri animus agitabatur. Dissuebam me
tamen magis magisque ab istis, quos iam deserere proposueram.
Restabat autem aliud nihil in tantis periculis, quam ut divinam
providentiam lacrymosis et miserabilibus vocibus, ut opem mihi
ferret, deprecarer. Atque id sedulo faciebam: et iam fere me com­
moverant nonnullae disputationes Mediolanensis episcopi 7 ut non
sine spe aliqua de ipso Vetere Testamento multa quaerere cuperem,
quae, ut scis, male nobis commendata exsecrabamur. Decreveramque tamdiu esse catechumenus in Ecclesia, cui traditus a parentibus
eram, donec aut invenirem quod vellem, aut mihi persuaderem non
esse quaerendum. Opportunissimum ergo me ac valde docilem tunc
invenire posset, si fuisset qui posset docere. Hoc ergo modo et simili
animae tuae cura si diu te quoque affectum vides, et si iam satis
iactatus videris, finemque huiusmodi laboribus vis imponere; se­
quere viam catholicae disciplinae, quae ab ipso Christo per Aposto­
los ad nos usque manavit, et ab hinc ad posteros manatura est
(De ut. cred. 8,20: ML 42,78-79) 8.
Bibl.: V. Capánaga, Obras de San Agustín (BAC, Madrid 1957) I
88ss; A. C. Vega, Saint Augustine. Hist. Philosophy (vers. ang. 1931) iooss;
4 Faustum Manichacum. Conf. V 6: ML 32,710.
5 Manichaeorum. Conf. Ill 6: ML 32,686; De ut. cred. 1,2: ML 42,66.
6 —
Honorato, amico suo.
7 Ambrosii. Conf. V c. 13.14: ML 32,717-718.
8 Tres voluti gressus Augustinus percurrit in invenienda veritate: a) laqueis
Manichaeorum captus est; b) Scepticismum Academicorum, tanquam levamen
quaestionibus mentem cius agitantibus, amplexit; c) catholicae disciplinae se
commisit. «Inexplicabilis silva» ei occurrebat, Divinam Providentiam supplici­
ter deprecavit, sermones Ambrosii multa ex cius mente dissiparunt, et gratia
adiutus catholicae disciplinae se tradidit. Methodum auctoritatis Honorato
nunc commendat: «Sequere viam Catholicae disciplinae, quae ab ipso Christo
per Apostolos ad nos usque manavit».
De Methodo Apologetica S. Augustini fuse disserunt: V. Capánaga, Obras
de San Agustin (BAC, Madrid 1948) IV 27ss; P. Batiffol, Le catholicisme
de S. Augustin (Paris 1929) 1-20.

E. Portalie, Arçustin (Saint): DTC I 2337-2339; M. Puniεγ, L'exégèse
de S. Augustin Prédicateur (Pans 1945) 11 iss; A. Galli, Saggio sulla analisi
psicologica dell'atto di fede in S. Agostino: Riv. eli Filosofìa Neo-Scolastica
(lan. 1931) 182-219; E. Negrete, Los derroteros de la fe: Religión y Cultu­
ra (Madrid 1931) 365-401; M. F. Sciacca, Sant'Agostino voi. 1,269-284;
C. Bover, Sant'Agostino (1946) 203-219; Karl Lowith, Wissen und Glauben: Aug. Mag· I 403-410; E. Gilson, o.c., 31SS; Leo W. Keeler, Sancti
Augustini doctrina de cognitione (Romae 1934) 3-7; Miguel Oltra, Cómo
se conoce la revelación sobrenatural según San Agustin: .Augustinus 3,10-11
(1958) 281-289; J. Bonnefoy, Le docteur chrétien selon saint Augustin:
Revista Española de Teología, 13 (1953) 25-54; Rudolf Lorenz, Die
Wissenschaftlehre Augustins: Zeitschrift fur Kirchengeschichte (1955) 29-60.
213-251; Fr. J. Thonnard, La philosophie et sa methode rationelle en l'Augustinisme: Revue des Etud. August., 6 (i960) 11-30.

CAPUT

III

Crede ut intelligas
Summarium.—Purgatio animi per praxim virtutum necessaria ad obiectum
fidei intelligendum : 36-41.—Instanter et devotissima pietate supplican­
dum ut Deus intellectum aperiat, ut id videatur mente quod tenetur
fide: 42-45.—Fides inchoat cognitionem; cognitio vero perfecta obti­
nebitur cum videbimus Deum facie ad faciem: 46-47.—Meritum visio­
nis, fides est; merces fidei, visio est: 4S-49.—Intellectus merces est
fidei. Crede ut intelligas verbum Dei: 50-52.—Quamquam eadem, et
spirituales et carnales fide teneant, spirituales, cibo nutriti non lacte,
et Deum diligentes, melius et plenius cognoscunt, cum per caritatem in
cordibus eorum diffusam, Spiritus Sanctus docet omnem veritatem:
53-55-

36. Fides est prima quae subiugat animam Deo; deinde prae­
cepta vivendi, quibus custoditis spes nostra firmatur, et nutritur
caritas, et lucere incipit quod antea tantummodo credebatur. Cum
enim cognitio et actio beatum hominem faciant; sicut in cognitione
cavendum est error, sic in actione cavenda est nequitia. Errat autem
quisquis putat virtutem se posse cognoscere, cum adhuc nequiter
vivat... Talis vita non potest puram illam et sinceram et incommu­
tabilem videre veritatem... Itaque priusquam mens nostra purge*ur· bebemus credere quod intelligere nondum valemus; quoniam
verissime dictum est per prophetam, Nisi credideritis, non intelligetis (Is. 7,9, sec. LXX) (De ag. chr. 13,14: ML 40,299).
37- Sed id nunc agitur, ut sapientes esse possimus, id est,
inhaerere veritati; quod profecto sordidus animus non potest. Sunt
autem sordes animi, ut brevi explicem, amor quarumlibet rerum,
praeter animum et Deum; a quibus sordibus quanto est quis pur­
gatior, tanto verum facilius intuetur. Verum igitur videre velle, ut
animum purges, cum ideo purgetur ut videas, perversum certe
atque praeposterum est (De ut. cred. 16,34: ML 42,89).
38. Proinde substantiam Dei sine ulla sui commutatione mu­
tabilia facientem, et sine ullo suo temporali motu temporalia crean-

tem, intueri et plene nosee difficile est: et ideo est necessaria pur­
gatio mentis nostrae, qua illud ineffabile ineffabiliter videri possit;
qua nondum praediti, fide nutrimur, et per quaedam tolerabiliora,
ut ad illud cupiendum apti et habiles efficiamur, itinera ducimur
(De Trin. I 1,3: ML 42,821).
39. Quis hoc videat? 1 Lima cor, excute pulverem, dilue macu­
lam: quidquid interiorem perturbat intuitum curetur et sanetur,
et apparebit quod dicitur et creditur, antequam videatur (S. De­
nis 11,4: ΜΛ 46,848).
40. Ipse enim infirmis quid dicit, ut possint recuperato illo visu
Verbum ex aliqua parte attingere, per quod facta sunt omnia? Venite
ad me, omnes qui laboratis et onerati estis, et ego reficiam vos. Tollite
iugum meum super vos, et discite a me quia mitis sum et humilis corde
(Mt. 11,28.29). Quid magister Filius Dei, Sapientia Dei, per quem
facta sunt omnia, concionatur? Vocat humanum genus, et dicit
Venite ad me, omnes qui laboratis, et discite a me. Putabas forte dictu­
ram Sapientiam Dei. Discite quomodo caelos feci et astra: omnia
etiam in me, antequam fierent, numerata erant; quomodo in virtute
rationum incommutabilium etiam capilli vestri numerati sunt
(Id. 10,30). Haec putabas et talia esse dicturum? Non. Sed prius
illud, Quoniam mitis sum et humilis corde. Ecce quod capiatis, videte,
fratres, certe parvum est. Ad magna nos tendimus, parva capiamus,
et magni erimus. Vis capere celsitudinem Dei? Cape prius humili­
tatem Dei. Dignare esse humilis propter te, quia Deus dignatus est
humilis esse propter eumdem te: non enim propter se. Cape ergo
humilitatem Christi, disce humilis esse, noli superbire. Confitere
infirmitatem tuam, iace patienter ante medicum. Cum ceperis hu­
militatem eius, surgis cum illo: non quasi et ipse surgat secundum
quod Verbum est; sed tu potius, ut magis magisque a te capiatur.
Intelligebas primo titubanter atque haesitanter; intelligis postea
certius et clarius. Non ille crescit, sed tu proficis, et quasi tecum
videtur surgere. Sic est, fratres. Credite praeceptis Dei, et facite
illa, et donabit vobis robur intelligentiae. Non praesumatis, et
quasi anteponatis scientiam praecepto Dei; ne inferiores, non soli­
diores remaneatis. Arborem attendite, ima petit prius, ut sursum
excrescat; figit radicem in humili, ut verticem tendat ad caelum.
Numquid nititur nisi ab humilitate? Tu autem sine caritate vis
excelsa comprehendere; sine radice auras petis? Ruina est ista, non
incrementum. Habitante Christo per fidem in cordibus vestris, in
caritate radicamini atque fundamini, ut impleamini in omnem
plenitudinem Dei (Eph. 3,17.19) (S. 117,10.17: ML 38,671).
41. Non intratur in veritatem nisi per caritatem (C. Faust.
Man. 41,32,18: ML 42,507).
42. Et certe cum inconcusse crediderint Scripturis sanctis tanquam veracissimis testibus, agant orando et quaerendo et bene
1 Quomodo tres divinae personae coaeternae sint, non obstantibus divinis
processionibus (Ib.).

vivendo ut intelligant, id est. ut quantum videri potest, videatur
mente quod tenetur fide (De Trin. XV 27,49: ML 42,1096).
43. Dicta sunt haec, et si saepius versando repetantur, fami­
liarius quidem innotescunt: sed et modus aliquis adhibendus est,
Deoque supplicandum devotissima pietate, ut intellectum aperiat,
et studium contentionis absumat, quo possit mente cerni essentia
veritatis, sine ulla mole, sine ulla mobilitate. Nunc itaque, in quan­
tum ipse adiuvat Creator mire misericors, attendamus haec quae
modo interiore quam superiora tractabimus, cum sint eadem: ser­
vata illa regula, ut quod intellectui nostro nondum eluxerit, a
firmitate fidei non dimittatur (De Trin. VIII prooemium: ML 42,
947)·
44. Nisi aliud esset credere, et aliud intelligere, et primum cre­
dendum esset, quod magnum et divinum (intelligere cuperemus,
frustra propheta dixisset, Nisi credideritis, non intelligetis (Is. 7,9,
sec.LXX). Ipse quoque Dominus noster et dictis et factis ad credendum primo hortatus est, quod ad salutem vocavit. Sed postea
cum de ipso dono loqueretur, quod erat daturus credentibus, non
ait, Haec est autem vita aeterna ut credant; sed, Haec est, inquit,
vita aeterna, ut cognoscant te solum. Deum verum, et quem misisti
lesum Christum (Io. 17,3). Deinde iam credentibus dicit, Quaerite
et invenietis (Mt. 7,7): nam neque inventum dici potest, quod in­
cognitum creditur; neque quisquam inveniendo Deo fit idoneus,
nisi antea crediderit quod est postea cogniturus. Quapropter Domini
praeceptis obtemperantes quaeramus instanter. Quod enim hor­
tante ipso quaerimus, eodem demonstrante inveniemus, quantum
haec in hac vita, et a nobis talibus inveniri queunt: nam et a me­
lioribus etiam dum has terras incolunt, et certe a bonis et piis
omnibus post hanc vitam evidentius atque perfectius ista cerni
obtinerique credendum est; et nobis ita fore sperandum est, et
ista contemptis terrenis et humanis, omni modo desideranda et
diligenda sunt (De lib. arb. II 2,6: ML 32,1243).
45. Desideravi intellectu videre quod credidi (De Trin. XV
28,51: ML 42,1098).
46. Modo enim credimus, tunc videbimus: cum credimus, spes
est in isto saeculo; cum videbimus, res erit in futuro saeculo. Vi­
debimus autem facie ad faciem (1 Cor. 13,12): tunc autem videbi­
mus facie ad faciem, cum habuerimus corda mundata. Beati enim
mundo corde, quoniam ipsi Deum videbunt (Mt. 5,8). Unde autem
corda mundantur, nisi per fidem, sicut Petrus ait in Actibus
Apostolorum: Mundans fide corda eorum (Act. 15,9). Mundantur
autem corda nostra per fidem, ut possint esse idonea capere spe­
ciem. Ambulamus enim nunc per fidem, nondum per speciem
(En. in Ps. 123,2: ML 37,1640).
47. Trinitatem certe quaerimus, non quamlibet, sed illam Tri­
nitatem quae Deus est, verusque ac summus et solus Deus. Exspecta
ergo, quisquis haec audis: adhuc enim quaerimus, et talia quaerente
nemo iuste reprehendit; si tamen in fide firmissimus quaerat, quod

aut nosse aut eloqui difficillimum est... Ea recta intentio est, quae
proficiscitur a fide. Certa enim fides utcumque inchoat cognitio­
nem: cognitio vero certa non perficietur, nisi post h?.nc vitam, cum
videbimus facie ad faciem (i Cor. 13,12). Hoc ergo sapiamus, ut
noverimus tutiorem esse affectum vera quaerendi, quam incognita
pro cognitis praesumendi. Sic ergo quaeramus tanquam inventuri:
et sic inveniamus, tanquam quaesituri. Cum enim consummaverit
homo, tunc incipiet (Eccli. 18,6). De credendis nulla infidelitate
dubitemus, de intelligendis nulla temeritate affirmemus: in illis
auctoritas tenenda est, in his veritas exquirenda (De Trin. IX 1,1:
ML 42.959) 2·
48. Haec dixerim, ut fidem tuam ad amorem intelligentiae co­
horter, ad quam ratio vera perducit, et cui fides animum praeparat
(Ep. 120,1,6: ML 33,454).
49. Qui videt, numquid credit? Ille credit, qui nondum videt:
aliud est credere, aliud est videre. Crede quia non vides, ut cre­
dendo quod non vides merearis videre quod credis. Meritum visio­
nis, fides est; merces fidei, visio est. Crede ergo, et ambula in fide:
salus tua in spe est (S. Biblioth. Casin. II 114,2: MA 416).
50. Intelligere vis? crede. Deus enim per prophetam dixit:
Nisi credideritis, non intelligetis (Is. 7,9). Ad hoc pertinet quod
etiam hic Dominus secutus adiunxit: Si quis voluerit voluntatem
eius facere, cognoscet de doctrina, utrum ex Deo sit, an ego a meipso
loquar (Io. 7,17). Quid est hoc, Si quis voluerit voluntatem eius facere?
Sed ego dixeram, Si quis crediderit; et hoc consilium dederam. Si
non intellexisti, inquam, crede. Intellectus enim merces est fidei.
Ergo noli quaerere intelligere ut credas, sed crede ut intelligas;
quoniam nisi credideritis, non intelligetis. Cum ergo ad possibilita­
tem intelligendi consilium dederim obedientiam credendi, et dixe­
rim Dominum lesum Christum hoc ipsum adiunxisse in conse­
quenti sententia, invenimus eum dixisse, Si quis voluerit voluntatem
eius facere, cognoscet de doctrina. Quid est cognoscet? Hoc est, intelliget. Quod est autem, Si quis voluerit voluntatem eius facere, hoc est
credere. Sed quia cognoscet, hoc est intelliget, omnes intelligunt:
quia vero quod ait, Si quis voluerit voluntatem eius facere, hoc per­
tinet credere, ut diligentius intelligatur, opus est nobis ipso Domino
expositore, ut indicet nobis utrum revera ad credere pertineat facere
voluntatem Patris eius. Quis nesciat hoc esse facere voluntatem
Dei, operari opus eius, id est, quod illi placet? Ipse autem Domi­
nus aperte alio loco dicit: Hoc est opus Dei, ut credatis in eum quem
ille misit (Io. 6,29). Ut credatis in eum; non, ut credatis ei. Sed si
creditis in eum, creditis ei: non autem continuo qui credit ei, credit
in eum. Nam et daemones credebant ei, et non credebant in eum...
Quid est ergo credere in eum? Credendo amare, credendo diligere,
2 Quamquam Augustinus vocem «theologia» non adhibuerit sensu scholas­
ticorum, rem ipsam saepissime exposuit, de studio rationali veritatum revela­
tarum loquendo, prout ex locis hic allatis apparet. Cf. Cayré, La contemplation
augustinienne 238ss; E. González, EI concepto y método de la teología en «De
Trinitate», de San Agustín: Augustinus, 1 (1956) 379ss.

credendo in eum ire, et eius membris incorporari... Ipsa est ergo
tides quam de nobis exigit Deus: et non invenit quod exigat, nisi
donaverit quod inveniat. Quae fides, nisi quam definivit alio loco
Apostolus plenissime dicens: Neque circumcisio aliquid valet, neque
praeputium, sed fides quae per dilectionem operatur? (Gal. 5,6). Non
qualiscumque fides, sed fides quae per dilectionem operatur: haec in
te sit, et intelliges de doctrina (In Io. Ev. tr. 29,6: ML 35,1630) 3.
51. Quid inter nos agebatur? Tu dicebas: Intelligam, ut cre­
dam; ego dicebam: Ut intelligas, crede. Nata est controversia, ve­
niamus ad iudicem, iudicet propheta, imo vero Deus iudicet per
prophetam. Ambo taceamus. Quid ambo dixerimus, auditum est.
Intelligam, inquit, ut credam: Crede, inquam, ut intelligas. Respon­
deat propheta: Nisi credideritis, non intelligetis (Is. 7,9, sec. LXX)
(S. 43,6,7: ML 38,257).
52. Modo cum Evangelium legeretur, audistis: Si potes cre­
dere, ait Dominus lesus patri pueri, si potes credere, omnia possibilia
sunt credenti. Et ille intuens semetipsum, et positus ante semetipsum, non habens temerariam confidentiam, sed prius discutiens
conscientiam, vidit in se esse aliquam fidem, vidit et titubationem,
utrumque vidit. Unum se habere confessus est, et alteri adiutorium
postulavit. Credo, inquit, Domine. Quid sequebatur, nisi, Adiuva
fidem meam? Non hoc dixit, Credo, Domine; video hic aliquid unde
non mentior; credo, verum dico: sed video hic etiam nescio quid,
quod mihi displiceat. Stare volo: sed adhuc nuto. Stans loquor, non
cecidi, quia credo; sed tamen adhuc nuto: Adiuva incredulitatem
meam (Mc. 9,22.23). Ergo, carissimi, et ille quem contra me consti­
tui, et propter cuius controversiam inter nos natam Prophetam
iudicem postulavi, non nihil dicit etiam ipse, cum dicit: Intelligam
ut credam. Nam utique modo quod loquor, ad hoc loquor, ut cre­
dant qui nondum credunt: et tamen nisi quod loquor intelligant,
credere non possunt. Ergo ex aliqua parte verum est quod ille
dicit: Intelligam, ut credam; et ego qui dico, sicut dicit Propheta,
Imo crede, ut intelligas: verum dicimus, concordemus. Ergo intellige, ut credas: crede ut intelligas. Breviter dico quomodo utrumque
sine controversia accipiamus. Intellige, ut credas, verbum meum;
crede, ut intelligas, verbum Dei (S. 43,7,9: ML 38,257).
53. Ea ipsa ergo quae de Dei aeternitate, veritate, sanctitate,
in promptu et palam sine cessatione dicuntur, ab aliis bene, ab
aliis male intelliguntur: imo ab aliis intelliguntur, ab aliis non intel­
liguntur. Qui enim male intelligit, non intelligit. Ab eis ipsis autem
a quibus bene intelliguntur, ab aliis minus, ab aliis amplius mentis
3 Fides ergo quae ad intelligentiam ducit, non in mera adhaesione veritati­
bus revelatis consistit, sed in totali submissione legi Dei, amore Dei et obser­
vatione mandatorum, seu est fides quae per dilectionem operatur. Cf. C. Mohr­
mann, Credere in Deum: Mélanges de Ghcllinck, 1 (1951) 277-285; T. Camelot
Credere Deo, Credere Deum. Credere in Deum: Les sciences phìl. et théol Í
(1941) 149-155. Per hanc etiam fidem Corpori Christi Mystico seu Ecclesiae
incorporamur. Cf. S. J. Grabowski, The Church. An introduction to the thenlnov
of St. Augustine (B. Herder, St. Louis, Mo. 1957) 336ss.

vivacitate cernuntur, et a nullo hominum sicut ab Angelis capiun­
tur. In ipsa ergo mente, hoc est in interiore homine, quodammodo
crescitur, non solum ut ad cibum a lacte transeatur, verum etiam
ut amplius atque amplius cibus ipse sumatur. Non autem crescitur
spatiosa mole, sed intelligentia luminosa: quia et ipse cibus intelligibilis lux est. Ut ergo crescatis, eumque capiatis, et quanto magis
crescitis, tanto magis magisque capiatis; non ab eo doctore qui
vestris auribus sonat, hoc est, forinsecus operando plantat et rigat,
sed ab eo qui dat incrementum (1 Cor. 3,6), petere ac sperare debetis
(In Io. Ev. tr. 97,1: ML 35,1878).
54. Primum ergo scire debet Caritas vestra, quod ipse Christus
crucifixus, quo velut lacte parvulos aluisse se dicit Apostolus4;
ipsa vero caro eius, in qua facta est vera mors eius et vulnera vera
confixi, sanguisque percussi, non eo modo a carnalibus quo ab
spiritualibus cogitatur, et illis est lac, istis cibus; quia etsi non
audiunt amplius, intelligunt amplius. Non enim aequaliter mente
percipitur, etiam quod in fide pariter ab utrisque recipitur. Ita
fit ut praedicatus ab Apostolis Christus crucifixus, et ludaeis esset
scandalum, et Gentibus stultitia, et ipsis vocatis ludaeis et Graecis
Dei Virtus et Dei Sapientia (1 Cor. 1,23.24); sed carnalibus par­
vulis id tantum credendo tenentibus, spiritualibus autem capacio­
ribus id etiam intelligentibus cernentibus; illis ergo tanquam lacteus
potus, istis tanquam solidus cibus: non quia hoc illi aliter in popu­
lis, isti aliter in cubiculis cognoverunt; sed quod eodem modo
utrique cum palam diceretur audiebant, pro suo modo quique
capiebant (In Io. Ev. tr. 98,2: ML 35,1880).
55. Quapropter, carissimi, non a nobis exspectetis audire quae
tunc noluit Dominus discipulis dicere, quia nondum poterant illa
portare: sed potius in caritate proficite, quae diffunditur in cordibus
vestris per Spiritum sanctum qui datus est vobis (Rom. 5,5); ut
spiritu ferventes et spiritualia diligentes, spiritualem lucem spiritualemque vocem, quam carnales homines ferre non possunt, non
aliquo signo corporalibus oculis apparente, nec aliquo sono corpo­
ralibus auribus instrepente, sed interiore conspectu et auditu nosse
possitis. Non enim diligitur quod penitus ignoratur. Sed cum dili­
gitur quod ex quantulacumque parte cognoscitur, ipsa efficitur di­
lectione ut melius et plenius cognoscatur. 5. Isto modo vos docebit
Spiritus sanctus omnem veritatem, cum magis magisque diffundet
in cordibus vestris caritatem (In Io. Ev. tr. 96,4.5: ML 35,1876) 5.
Bibi.: Ut in cap. pracc.
4 I Cor. 3,1 ct 2.
5 Quamvis Augustinus constanter repetat, itinerarium animae ad Deum a
fide incipere debere («accedentibus ad religionem fides persuadeatur ante omnes»,
De ut. crecí. 13,34: ML 42,89), tamen ex iis quae capite praecedenti allata sunt,
ultro apparet cum non posse inter fidcistas computari. Relationes inter fidem
et rationem tria momenta habent: a) per motiva credibilitatis ct methodo aucto­
ritatis, mens percipit rationabilitatem fidei; b) actus fidei; c) intelligentia veri­
tatum fidei, quam negat haberi posse absque fide et vita vere spirituali. Cf. E. GtLSON, O.C., 31 ss; E. Portalie, l.c., 2338; C. Boyer, Sant'Agostino 2O3ss.

Per scientiam ad sapientiam
Summanum. —Sapientia est cognitio intellectualis rerum divinarum et aeter­
narum; scientia vero cognitio rationalis rerum humanarum et tempora­
lium. Theologia ad actionem ordinatur. Quadruplicem functionem scien­
tiae theologicae assignat: 56-58.— Quid ad scientiam, quid ad sapientiam
pertineat in Verbo Incarnato: 59.- -Per scientiam tendimus ad sapien­
tiam: per Verbum carnem, ad Verbum Deum. Christus humilis lacte
nutrit infantiam nostram, tumorem superbiae sanans, ut postea cibo
sapientiae roborati, ad fniendam veritatem idonei simus. Participatione
Sapientiae Dei fit homo sapiens: 60-64.—-Sapientia hominis pietas est:
65-67.—Veritas amore quaerenda: 68.

56. Habet autem et scientia modum suum bonum, si quod in
ea inflat vel inflare assolet, aeternorum caritate vincatur, quae non
inflat, sed, ut scimus, aedificat (1 Cor. 8,1). Sine scientia quippe
nec virtutes ipsae, quibus recte vivitur, possunt haberi, per quas
haec vita misera sic gubernetur, ut ad illam quae vere beata est,
perveniatur aeternam.
22. Distat tamen ab aeternorum contemplatione actio qua bene
utimur temporalibus rebus, et illa sapientiae, haec scientiae deputa­
tur. Quamvis enim et illa quae sapientia est, possit scientia nuncu­
pari, sicut et Apostolus loquitur, ubi dicit. Nunc scio ex parte,
tunc autem cognoscam sicut et cognitus sum (Id. 13,12); quam scien­
tiam profecto contemplationis Dei vult intelligi, quod sanctorum
erit praemium summum: tamen ubi dicit, Alii quidem datur per
Spiritum sermo sapientiae, alii sermo scientiae secundum eumdem Spi­
ritum (Id. 12,8); haec utique duo sine dubitatione distinguit, licet
non ibi explicet quid intersit, ct unde possit utrumque dignosci.
Verum Scripturarum sanctarum multiplicem copiam scrutatus, in­
venio scriptum esse in libro lob, eodem sancto viro loquente:
Ecce pictas est sapientia; abstinere autem a malis est scientia (lob 28,
28). In hac differentia intelligcndum est ad contemplationem sa­
pientiam, ad actionem scientiam pertinere. Pietatem quippe hoc
loco posuit Dei cultum, quae gracce dicitur Θεοσέβεια. Nam
hoc verbum habet ista sententia in codicibus graecis. Et quis est
in aeternis excellentius quam Deus, cuius solius immutabilis est
natura? Et quis cultus cius, nisi amor cius, quo nunc desideramus
cum videre, credimusquc et speramus nos esse visuros; et quan­
tum proficimus videmus nunc per speculum in aenigmate, tunc autem
in manifestatione? Hoc est enim quod ait apostolus Paulus, facie
ad faciem? (1 Cor. 13,12): hoc etiam quod loannes, Dilectissimi,
nunc filii Dei sumus, et nondum apparuit quid erimus; scimus quia
cum apparuerit, similes ei erimus, quoniam videbimus eum siculi est
(1 Io. 3,2). De his atque huiusmodi sermo ipse mihi videtur esse
sermo sapientiae. Abstinere autem a malis, quam lob scientiam
dixit esse, rerum procul dubio temporalium est. Quoniam sccun-

(him tempus in malis sumus, quibus abstinere debemus, ut ad illa
bona aeterna veniamus. Quamobrem quidquid prudenter, fortiter,
temperanter et inste agimus, ad eam pertinet scientiam sive disci­
plinam, qua in evitandis malis bonisque appetendis actio nostra
versatur; et quidquid propter exempla vel cavenda, vel imitanda,
et propter quarumque rerum quae nostris accommodata sunt usibus
necessaria documenta, historica cognitione colligimus.
23. De his ergo sermo cum fit, eum scientiae sermonem puto,
discernendum a sermone sapientiae, ad quam pertinet ea quae nec
fuerunt, nec futura sunt, sed sunt, et propter eam aeternitatem in
qua sunt, et fuisse et esse et futura esse dicuntur, sine ulla mutabi­
litate temporum (De Trin. XII 15,22-23: ML 42,1009).
57. Si ergo haec est sapientiae et scientiae recta distinctio, ut
ad sapientiam pertineat aeternarum rerum cognitio intellectualis;
ad scientiam vero, temporalium rerum cognitio rationalis, quid cui
praeponendum sive postponendum sit, non est difficile iudicare.
Si autem alia est adhibenda discretio, qua dignoscantur haec duo,
quae procul dubio distare Apostolus docet, dicens, Alii datur qui­
dem per Spiritum sermo sapientiae, alii sermo scientiae secundum
eumdem Spiritum; tamen etiam istorum duorum quae nos posuimus
evidentissima differentia est, quod alia sit intellectualis cognitio
aeternarum rerum, alia rationalis temporalium, et huic illam prae­
ponendam esse ambigit nemo (De Trin. XII 15,25: ML 42,1012).
58. Disputantes autem de sapientia, definierunt eam (philoso­
phi) dicentes: Sapientia est rerum humanarum divinarumque scien­
tia. Unde ego quoque in libro superiore 1 utrarumque rerum cogni­
tionem, id est divinarum atque humanarum, et sapientiam et scien­
tiam dici posse non tacui. Verum secundum hanc distinctionem
qua dixit Apostolus, Alii datur sermo sapientiae, alii sermo scientiae
(1 Cor. 12,8); ista definitio dividenda est, ut rerum divinarum scien­
tia proprie sapientia nuncupetur, humanarum autem proprie scien­
tiae nomen obtineat: de qua volumine tertio decimo disputavi, non
utique quidquid sciri ab homine potest in rebus humanis, ubi
plurimum supervacaneae vanitatis et noxiae curiositatis est, huic
scientiae tribuens, sed illud tantummodo quo fides saluberrima,
quae ad veram beatitudinem ducit, gignitur, nutritur, defenditur,
roboratur: qua scientia non pollent fideles plurimi, quamvis polleant
ipsa fide plurimum. Aliud est enim scire tantummodo quid homo
credere debeat propter adispisccndam vitam beatam, quae non est
nisi aeterna: aliud autem, scire quemadmodum hoc ipsum et piis
opituletur, et contra impios defendatur, quam proprio appellare
vocabulo scientiam videtur Apostolus2 (De Trin. XIV 1,3: ML
42,1037)·
De Trin. XIII 1-19: ML 42,1014.1033.
2 Ex textibus allatis iam apparet voces, ’sapicnlia-scicntia’, multiplici sensu
ab Augustino usurpari, quamvis interpretatio quam dedimus, vcluti princeps
videatur. Plura videri possunt apud II. I. Marrou, Saint Augustin et la fin de
la culture antique (Paris 1938) 561-569: «Scientia et Sapientia dans la langue
de S. Augustin».
1

59. Haec autem omnia quae pro nobis Verbum caro factum
temporaliter et localiter fecit et pertulit, secundum distinctionem
quam demonstrare suscepimus, ad scientiam pertinent, non ad
sapientiam. Quod autem Verbum est sine tempore et sine loco,
est Patri coaeternum et ubique totum; de quo si quisquam potest,
quantum potest, veracem proferre sermonem, sermo ille erit sa­
pientiae: ac per hoc Verbum caro factum, quod est Christus lesus,
et sapientiae thesauros habet et scientiae. Ñam scribens Apostolus
ad Colossenses: Volo enim vos scire, inquit, quantum certamen ha­
beam pro vobis, et pro iis qui sunt Laodiciae, et quicumque non viderunt
faciem meam in carne; ut consolentur corda eorum, copulati in caritate
et in omnibus divitiis plenitudinis intellectus, ad cognoscendum myste­
rium Dei, quod est Christus lesus, in quo sunt omnes thesauri sapientiae
et scientiae absconditi (Coi. 11,1-3). Quatenus noverat Apostolus
thesauros istos, quantum eorum penetraverat, et in eis ad quanta
pervenerat, quis nosset? Ego tamen secundum id quod scriptum
est, Unicuique autem nostrum datur manifestatio Spiritus ad utilita­
tem: alii quidem datur per Spiritum sermo sapientiae, alii sermo
scientiae secundum eumdem Spiritum (1 Cor. 17,7-8), si ita inter se
distant haec duo, ut sapientia divinis, scientia humanis attributa
sit rebus, utrumque agnosco in Christo, et mecum omnis eius fidelis.
Et cum lego, Verbum caro factum est, et habitavit in nobis; in Verbo
intelligo verum Dei Filium, in came agnosco verum hominis filium,
et utrumque simul in unam personam Dei et hominis ineffabili
gratiae largitate coniunctum. Propter quod sequitur et dicit, Et vi­
dimus gloriam eius, gloriam quasi Unigeniti a Patre, plenum gratiae
et veritatis (Io. 1,14). Si gratiam referamus ad scientiam, veritatem
ad sapientiam, puto nos ab illa duarum istarum rerum distinctione,
quam commendavimus, non abhorrere. In rebus enim per tempus
ortis, illa summa gratia est, quod homo in unitate personae coniunctus est Deo; in rebus vero aeternis summa veritas recte tribuitur
Dei Verbo. Quod vero idem ipse est Unigenitus a Patre plenus
gratiae et veritatis, id actum est ut idem ipse sit in rebus pro nobis
temporaliter gestis, cui per eamdem fidem mundamur, ut eum
stabiliter contemplemur in rebus aeternis. Illi autem praecipui gen­
tium philosophi, qui invisibilia Dei, per ea quae facta sunt, intel­
lecta conspicere potuerunt, tamen quia sine Mediatore, id est,
sine homine Christo philosophati sunt, quem nec venturum Pro­
phetis, nec venisse Apostolis crediderunt, veritatem detinuerunt,
sicut de illis dictum est, in iniquitate. Non potuerunt enim in his
rerum infimis constituti, nisi quaerere aliqua media per quae ad
illa quae intellexerant sublimia pervenirent: atque ita in decepto­
res daemones inciderunt, per quos factum est ut immutarent glo­
riam incorruptibilis Dei, in similitudinem imaginis corruptibilis
hominis et volucrum et quadrupedum et serpentium (Rom. 1,20.
18.23). In talibus enim formis etiam idola instituerunt, sive colue­
runt. Scientia ergo nostra Christus est, sapientia quoque nostra
idem Christus est. Ipse nobis fidem de rebus temporalibus inserit,
ipse de sempiternis exhibet veritatem. Per ipsum pergimus ad

ipsum, tendimus per scientiam ad sapientiam: ab uno tamen eodemque Christo non recedimus, in quo sunt omnes thesauri sapientiae
et scientiae absconditi (De Trin. XIII 19,24: ML 42,1033).
60. Sed ut perveniamus, si nondum possumus videre Verbum
Deum, audiamus Verbum carnem: quia carnales facti sumus, audia­
mus Verbum carnem factum. Ideo enim venit, ideo suscepit infir­
mitatem nostram, ut possis firmam locutionem capere Dei portantis
infirmitatem tuam. Et vere dictum est lac. Lac enim dat parvulis,
ut cibum sapientiae det maioribus. Lactare patienter, ut avide
pascaris. Quomodo enim fit etiam lac, quo lactantur infantes?
Nonne esca erat in mensa? Sed invalidus est infans ad comedendam
escam, quae in mensa est: quid facit mater? Incarnat escam, et con­
ficit lac de ipsa. Conficit nobis quod capere possimus. Sic Verbum
caro factum est, ut lacte parvuli nutriremur, qui ad cibum quidem
eramus infantes (S. 117,10,16: ML 38,670).
61. Et quaerebam viam ‘ comparandi roboris quod esset ido­
neum ad fruendum te; nec inveniebam, donec amplecterer media­
torem Dei et hominum, hominem Christum lesum (1 Tim. 2,5),
qui est super omnia Deus benedictus in saecula (Rom. 9,5), vocantem
et dicentem: Ego sum via, veritas, et vita (Io. 16,6); et cibum, cui
capiendo invalidus eram, miscentem carni; quoniam Verbum caro
factum est, ut infantiae nostrae lactesceret sapientia tua, per quam
creasti omnia. Non enim tenebam Dominum meum lesum, humilis
humilem; nec cuius rei magistra esset eius infirmitas noveram.
Verbum enim tuum aeterna veritas, superioribus creaturae tuae
partibus supereminens, subditos erigit ad seipsam: in inferioribus
autem aedificavit sibi humilem domum de limo nostro, per quam
subdendos deprimeret a seipsis, et ad se traiceret, sanans tumorem,
et nutriens amorem; ne fiducia sui progrederentur longius, sed
potius infirmarentur videntes ante pedes suos infirmam divinitatem
ex participatione tunicae pelliceae nostrae, et lassi prosternerentur
in eam, illa autem surgens levaret eos (Conf. VII 18: ML 32,745).
62. Quapropter, cum illa veritate perfruendum sit, quae incommutabiliter vivit, et in ea Trinitas Deus, auctor et conditor
universitatis, rebus quas condidit consulat: purgandus est animus,
ut et perspicere illam lucem valeat, et inhaerere perspectae. Quam
purgationem quasi ambulationem quamdam, et quasi navigationem
ad patriam esse arbitremur. Non enim ad eum qui ubique prae­
sens est, locis movemur, sed bono studio bonisque moribus.
11. Quod non possemus, nisi ipsa Sapientia tantae etiam nos­
trae infirmitati congruere dignaretur, et vivendi nobis praeberet
exemplum, non aliter quam in homine, quoniam et nos homines
sumus. Sed, quia nos cum ad illam venimus, sapienter facimus;
ipsa cum ad nos venit, ab hominibus superbis quasi stulte fecisse
putata est. Et quoniam nos cum ad illam venimus, convalescimus;
ipsa cum ad nos venit, quasi infirma existimata est. Sed quod stultum
est Dei, sapientius est hominibus, et quod infirmum est Dei, fortius
est hominibus (1 Cor. 1,25). Cum ergo ipsa sit patria, viam se quo-

que nobis fecit ad patriam. Et cum sano et puro interiori oculo
ubique sit praesens, eorum qui oculum illum infirmum immun­
dumque habent, oculis etiam carneis apparere dignata est. Quia
enim in Sapientia Dei non poterat mundus per Sapientiam cognos­
cere Deum, placuit Deo per stultitiam praedicationis salvos facere
credentes (i Cor. 1,21) (De doct. chr. I ίο-u: ML 34.23)
63. Sapientia Dei hominem curans, seipsum exhibuit ad sa­
nandum, ipsa medicus, ipsa medicina. Quia ergo per superbiam
homo lapsus est, humilitatem adhibuit ad sanandum. Serpentis
sapientia decepti sumus, Dei stultitia liberamur. Quemadmodum
autem illa Sapientia vocabatur, erat autem stultitia contemnentibus
Deum; sic ista quae vocatur stultitia, Sapientia est vincentibus diabo­
lum. Nos immortalitate male usi sumus, ut moreremur; Christus
mortalitate bene usus est, ut viveremus. Corrupto animo feminae
ingressus est morbus; integro corpore feminae processit salus (De
doct. chr. I 13: ML 34,24).
64. Nos vero, esse quamdam summam Dei sapientiam, cuius
participatione fit sapiens quaecumque anima fit vere sapiens, non
tantum concedimus, verum etiam maxime praedicamus (De cons,
ev. I 23,35: ML 34,1058).
65. Nunc de sapientia nobis est disserendum: non de illa
Dei, quae procul dubio Deus est; nam sapientia Dei Filius eius
unigenitus dicitur (Eccli. 24,5 et 1 Cor. 1,24), sed loquemur de
hominis sapientia, vera tamen quae secundum Deum est, et verus
ac praecipuus cultus eius est, quae uno nomine θεοσέβεια graece
appellatur. Quod nomen nostri, sicut iam commemoravimus, vo­
lentes et ipsi uno nomine interpretari, pietatem dixerunt, cum pietas
apud Graecos ευσέβεια usitatius nuncupetur: Θεοσέβεια vero quia
uno verbo perfecte non potest, melius duobus interpretatur, ut
dicatur potius Dei cultus. Hanc esse hominis sapientiam... Scrip­
turae sanctae auctoritate monstratur, in libro Dei servi lob, ubi
legitur Dei sapientiam dixisse homini, Ecce pietas est sapientia;
abstinere autem a malis, scientia (lob 28,28)... Deus ergo ipse summa
sapientia, cultus autem Dei sapientia est hominis (De Trin. XIV
1,1: ML 42,1035).
66. Hominis autem sapientia pietas est. Habes hoc in libro
lob: nam ibi legitur, quod ipsa Sapientia dixerit homini, Ecce
pietas est sapientia (lob 28,28). Si autem quaeras quam dixerit eo
loco pietatem, distinctius in graeco reperis θεοσέβεια, qui est Dei
3 Intelligentia fidei ducit ad contemplationem veritatis. Per scientiam ad
sapientiam. Nota fruitiva eminet inter proprietates Theologiae S. Augustini.
Caritas seu amor Dei incorporatur in eius systemate doctrinali, atque indirecte
adiuvat ad intelligentiam veritatum revelatarum, dispositionem moralem in ani­
mam inducendo ad supernaturalem illuminationem, sine qua plenior intelligen­
tia fidei haberi nequit. Mens et moralis ratio agendi armonice consociari debent.
Apte igitur Theologia S. Augustini descripta est ut Theologia mentis et cordis.
Cf. CAYRÉ, La contemplation augustinienne 243; V. Capanaga, Obras de San
Agustín, BAC, I 97; S. J. Grabowski, The All-Present God. A study in
St. Augustine 280.

cultus. Dicitur enim graece pietas et aliter, id est εύσέβεια quo
nomine significatur bonus cultus, quamvis et hoc praecipue refe­
ratur ad colendum Deum, Sed nihil est commodius illo nomine,
quo evidenter Dei cultus expressus est, cum quid esset homini
sapientia diceretur (Enchir. 2: ML 40,231).
67. In hac autem4 nulla est hominis sapientia, nisi pietas,
qua recte colitur verus Deus, id exspectans praemium in societate
sanctorum, non solum hominum, verum etiam Angelorum, ut sit
Deus omnia in omnibus (1 Cor. 15,28) (De civ. Dei XIV 28: ML 41,
436).
68, Quare vobiscum modo sic agendum est, non ut ea iam intelligatis, quod fieri non potest; sed ut intelligere aliquando cupiatis 5.
Facit enim hoc simplex et pura caritas Dei, quae maxime spectatur
in moribus, de qua multa iam diximus; quae inspirata Spiritu
sancto perducit ad Filium id est, ad Sapientiam Dei, per quam
Pater ipse cognoscitur. Nam si sapientia et veritas non totis animi
viribus concupiscatur, inveniri nullo pacto potest. At si ita quaeratur,
ut dignum est, subtrahere sese atque abscondere a suis dilectoribus
non potest. Hinc est illud, quod in ore habere etiam vos soletis,
quod ait: Petite, et accipietis; quaerite, et invenietis; pulsate, et
aperietur vobis (Mt. 7,7). Nil est occultum, quod non revelabitur
(Id. 10,26). Amore petitur, amore quaeritur, amore pulsatur, amore
revelatur, amore denique in eo quod revelatum fuerit permanetur
(De mor. Eccl. cath. I 17,31: ML 32,1324) 6.
Bibi.: E. Gilson, o.c., 149-163; Henry-Iréné Marrou, o.c., 357-376.
561-569; Jacques Maritain, De la sagesse augustinienne: Revue de Phil.
(Liège 1954) 715-741; F. J. Thonnard, Science et sagesse dans la «Cité
de Dieu»: Estudios sobre la «Ciudad de Dios» (ElEscorial 1954) vol. 1,511-525;
A. C. Vega, o.c., 85-91 ; F. Cayré, La contempi, aug., passim; E. González,
El concepto y método de la teologia en «De Trin.», de San Agustín: Augustinus
(Madrid) I (1956) 379-398; V. J. Bourke, Wisdom in the gnoseology of
St. Augustine: Augustinus, 10-11 (1958) 331-336; L. Farré, Sabiduría
augustiniana: Humanitas (1955) 51-109.
4 I. e. in civitate caelesti, cui opponitur civitas terrena. Prima a vera sapien­
tia seu amore Dei condita fuit: altera a falsa sapientia seu amore sui originem
habuit. In prima elucent humilitas et caritas; in altera superbia et libido domi­
nandi (De civ. Dei ib.).
s Manichaeos exhortatur, ut resipiscant.
6 Studium rerum humanarum ad studium et amorem verae Sapientiae, quae
Deus est. ordinatur. «Obsecro te, non sit honestior philosophia Gentium, quam
nostra Christiana, quae una est vera philosophia, quandoquidem studium vel
amor sapientiae significatur hoc nomine» (C. Iui. IV 14,72; ML 44,774). «Ipsum
nomen philosophiae si consideretur, rem magnam totoque animo appetendam
significat, siquidem philosophia est amor studiumque sapientiae» (De mor. Eccl.
cath. I 21,38: ML 32,1327). «Quae autem est dicenda sapientia, nisi quae Dei
Sapientia est? (De beata vita 4,34: ML 32,975). «Num aliam putas esse sapien­
tiam nisi veritatem, in qua cernitur et tenetur summum bonum?» (De lib.
arb. II 8,26: ML 32,1254). Cf. Angel C. Vega. El retorno a San Agustín y la
idea de una filosofía nueva: Revista de Filosofía, 14 (1955) 88ss.
Expositionem compendiosam et potius svstematicam veritatum fidei Augus­
tinus offert in Enchir. ad Laurentium: ML 40,231-290; De fide et Symb.: ib. 181196. Plura etiam in De doct. dir.: ML 34,15-36.

69. Haec est, crede, saluberrima auctoritas, haec prius mentis
nostrae a terrena inhabitatione suspensio, haec in Deum verum ab
huius mundi amore conversio. Sola est auctoritas, quae commovet
stultos ut ad sapientiam festinent... Si enim Dei providentia non
praesidet rebus humanis, nihil est de religione satagendum (De ut.
cred. 16,34; ML 42,89) L
70. Huius religionis sectandae caput est historia et prophetia
dispensationis temporalis divinae providentiae, pro salute generis
humani in aeternam vitam reformandi atque reparandi (De vera
rei.
ML 34,128).
71. Ante Dominum lesum Christum loannes praemissus est,
missi sunt Prophetae per superiora saecula, nec defuerunt qui
Christum praedicarent. Tantus enim iudex venturus erat, ut multi
deberent praeire praecones. Ab ipso prorsus exordio generis hu­
mani non cessavit se Christus prophetare, et venturum praenuntiare
(S. 379: ML 39.1674).
72. Nam de prophetia convincimus contradicentes Paganos.
Quis est Christus, dicit Paganus? Cui respondemus: Quem prae­
nuntiaverunt Prophetae. Et ille: Qui Prophetae? Recitamus Isaiam,
Danielem, leremiam, alios sanctos Prophetas; dicimus quam longe
ante illum venerint, quanto tempore adventum eius praecesserint.
Hoc ergo respondemus: Praevenerunt eum Prophetae, praedixerunt
eum esse venturum. Respondet aliquis eorum: Qui Prophetae?
Nos recitamus, qui nobis quotidie recitantur. Et ille: Qui sunt hi
Prophetae? Nos respondemus: Qui et praedixerunt ea quae fieri
videmus. Et ille: Vos, inquit, vobis ista finxistis, vidistis ea fieri,
et quasi ventura praedicta essent, in libris quibus voluistis con­
scripsistis. Hic contra inimicos Paganos occurrit nobis aliorum testi­
monium inimicorum. Proferimus codices a ludaeis, et respondemus:
1 Vide n.79.

Nempe et vos et illis, fidei nostrae estis inimici. Ideo sparsi sunt per
gentes, ut alios ex aliis convincamus inimicis. Codex Isaiae proferatur
a ludaeis, videamus si non ibi lego, «Sicut ovis ad immolandum
ductus est, et sicut agnus coram tondente fuit sine voce, sic non
aperuit os suum. In humilitate iudicium eius sublatum est; livore
eius sanati sumus: omnes ut oves erravimus, et ipse traditus est
pro peccatis nostris» (Is. 53,5-8) (In Io. Ev. tr. 35,7: ML 35,1660).
73. Quando enim volumus ostendere prophetatum Christum,
proferimus Paganis istas Litteras. Et ne forte dicant duci ad fidem,
quia nos illas Christiani composuimus, ut cum Evangelio quod
praedicamus finxerimus Prophetas, per quos praedictum videretur
quod praedicamus; hinc eos convincimus quia omnes ipsae Litterae
quibus Christus prophetatus est, apud ludaeos sunt, omnes ipsas
Litteras habent ludaei. Proferimus Codices ab inimicis, ut confun­
damus alios inimicos. In quali ergo opprobrio sunt ludaei? Codicem
portat ludaeus unde credat Christianus. Librarii nostri facti sunt,
quomodo solent servi post dominos codices ferre, ut illi portando
deficiant, illi legendo proficiant (En. in Ps. 56,9: ML 36,666).
74. Displicet vobis talis Christus, qualis per Hebraeos praenun­
tiatus est: tamen omnes populi Gentium, apud quos Hebraeam pro­
phetiam nullum pondus auctoritatis habere arbitramini, in talem
Christum credunt, qualis per Hebraeos praenuntiatus est; acci­
piendo scilicet Evangelium, quod Deus ante promiserat, sicut Apo­
stolus commemorat, per Prophetas suos in Scripturis sanctis de Filio
suo, qui factus est ei ex semine David secundum carnem (Rom. 1,2.4).
Unde propheta Isaías dixit, Erit radix lesse, qui exsurget regnare in
gentibus: in eum gentes sperabunt (Is. 11,10); et Ecce Virgo concipiet,
et pariet filium, et vocabunt nomen eius Emmanuel (Is. 7,14), quod
interpretatur Nobiscum Deus (Mt. 1,23) (C. Faust. Man. 13,3:
ML 42,282).
75. Illud quoque sicut imperitissimus non intelligit (adver­
sarius prophetarum), quod scriptum est: Primum Apostolos, deinde
Prophetas (1 Cor. 12,28). Putat enim ante Apostolos non fuisse
Prophetas, nesciens eos Prophetas illic commemoratos esse ab
Apostolo, qui post Christi adventum fuerunt. Quos qui vult nosse,
Actus Apostolorum legat, et illud quod ait ad Corinthios, Prophetae
autem duo aut tres loquantur (1 Cor. 14,29). Si autem non fuerunt
Prophetae ante Apostolos, qui erant illi per quos Deus ante promisit
Evangelium de Filio suo, qui factus est ei ex semine David secundum
carnem? (Rom. 1,2.3). Quis erat qui dixit: Lapidem quem reprobave­
runt aedificantes, hic factus est in caput anguli? (Ps. 117,22). Quis
erat qui dixit: Thronus tuus, Deus, in saeculum saeculi, virga directionis,
virga regni tui : dilexisti iustitiam, et odisti iniquitatem, propterea unxit
te, Deus, Deus tuus oleo exsultationis prae participibus tuis? (Ps. 44,7-8).
Quomodo Deus, cuius thronus est in saeculum saeculi, ungitur a
Deo, nisi Christus lesus, qui ex ipsa unctione Christi nomen accepit?
Chrisma quippe unctio est, Christus unctus est. Quid erat qui dixit,
quod ipse Christus de se testatur esse praedictum: Dixit Dominus

Γ< ,4*

Λ

?

i

5-M S
- *·

¿3
DE RELIGIONE

Domino meo, «Sede a dextris meis, donec ponam inimicos tuos sub
pedibus tuis»? Et hoc David in Spiritu dixisse confirmat (Ps. 109,1;
Mc. 12,36), quem Spiritum negat iste fuisse super terram ante
Domini adventum. Quid est quod ait Apostolus: Dicit autem Isaías,
Erit radix lesse, et qui exsurget regnare in gentibus, in eum gentes
sperabunt? (Rom. 15,12). Quid erat Spiritus qui per eumdem Isaiam
tanto ante praedixit: Iste peccata nostra portat, et pro nobis dolet...
(Is. 53,4-S); et caetera quae conterere longum est... Quis est qui
dixit: Videbam in visu noctis, et ecce cum nubibus caeli ut filius hominis
erat veniens, et usque ad vetustum dierum pervenit, et in conspectu eius
praelatus est: et ipso datus est principatus, et honor, et regnum; et
omnes populi, tribus, et linguae ipsi servient: potestas eius potestas
perpetua, quae non transibit, et regnum eius non corrumpetur? (Dan. 7,
13-14). Haec et alia multa atque manifesta de Christo... unde
praedicta sunt, quae sic videmus impleta, et consonantibus evangelicis atque apostolicis Litteris etiam speramus implenda, si Spiritus
Dei ante adventum Christi non fuit super terram; vel si a Prophetis
Israel non est Christi praenuntiatus adventus, sicut hic (adversarius
prophetarum) desipit, qui Christum negando ante promissum, non
habet unde asserat missum? (C. adv. Leg. et Proph. II 3,11: ML 42,
644-646).
76. Non vidistis quod de resurrectione Christi praedictum
atque completum est, loquente Psalmo ex persona eius prius de
traditore et persecutoribus eius: Egrediebantur foras, et loquebantur
simul in unum; adversum me insusurrabant omnes inimici mei, adversum
me cogitabant mala mihi; verbum iniquum disposuerunt adversum me.
Ubi, ut ostenderet nihil eos valuisse occidendo resurrecturum,
subiecit atque ait: Numquid qui dormit, non adiciet ut resurgat?
Et paulo post cum de ipso suo traditore per eamdem prophetiam
praedixisset, quod in Evangelio quoque scriptum est, Qui edebat
panes meos, ampliavit super me calcaneum; hoc est, conculcavit me:
continuo subdidit, Tu autem, Domine, miserere mei, et resuscita me,
et reddam illis (Ps. 40,7-n). Impletum est hoc, dormivit Christus,
et evigilavit, hoc est, resurrexit (De fide rerum quae non vid. 4,7;
ML 40.177)·
77. Venit et Christus; complentur in eius ortu, vita, dictis,
factis, passionibus, morte, resurrectione, ascensione, omnia prae­
conia Prophetarum (Ep. 137,4,16: ML 33,523).
78. Cogitate a praedictis a Domino rebus multa iam esse
completa, et nolite dubitare quae restant esse complenda. Quod
enim Dominum debitorem habemus, ipse promisit, non aliquid a
nobis accepit; promissione sua se debitorem fecit, chirographum
est eius sancta Scriptura. Denique, si nobiscum rationem facere
dignaretur, quanta iam reddidit!... Audi praedicta, et vide com­
pleta. Praenuntiatus est Christus in carne venturus, de virgine
procreatus: et venit. Praenuntiatus est divina facturus, humana
passurus: utrumque completum est. Aegrotos sanavit, caecos illu­
minavit, surdis auditum reddidit, daemonia expulit, ventis et flucti

bus imperavit, et mortuos suscitavit: haec divina fecit. Humana
passurus: esurivit, sitivit, ligatus est, alapis caesus est, sputis igno­
miniatus, in ligno suspensus est, crucifixus est, lancea vulneratus.
Appone ad divina: et mortuus suscitatus est. Haec omnia a prophetis
futura praedicta sunt, et videntur impleta; adhuc implebuntur. Cre­
dunt gentes, convertuntur infideles, mutantur in melius fideles,
praedicatur ubique regnum caelorum, agitur paenitentia de mala
vita, miscetur zizania tritico, existunt haeretici et schismatici, ever­
tuntur templa, franguntur simulacra, sacra sacrilega de Urbe de­
lentur, crescit Ecclesia: sed utrumque, triticum cum zizania (S. Mo­
rin, 8,1: MA 613).
Bibi.: PortaliÉ, l.c., 2339; Capánaga, Obras de San Agustín: BAC,
IV 3 iss; G. Amari, Il concetto di storia in Sant'Agostino (Roma 1950)
8oss; M. Pontet, L'exégèse de S. Augustin prédicateur 3873s.

Ut homines in Eum crederent multa patravit Christus miracula
Summarium.—Notio miraculi. Miraculum est opus divinum, sive illud
Deus per Seipsum, sive per alios faciat: 79-82.—Ut homines in Eum
crederent, multa patravit Christus miracula: 83-84.—Christus annun­
tiatus a Prophetis, maiora quam illi fecit miracula. Miracula Christi
Eius divinitatem demonstrant: 85-87.—Quia alia opera Christi assidui­
tate viluerant, insolita Christus fecit, ut per visibilia mens erigeretur ad
invisibilem Deum: 88-89.—Resurrectio Christi maius omnium miracu­
lorum. Defecerunt ludaei in scrutationibus suis: 90-93.—Et Pater sus­
citavit Filium, et Filius seipsum suscitavit: 94.

79. Non est desperandum ab eodem ipso Deo auctoritatem
aliquam constitutam, quo velut gradu certo innitentes, attollamur
ad Deum. Haec autem, seposita ratione, quam sinceram intelligere,
ut saepe diximus, difficillimum stultis est, dupliciter nos movet;
partim miraculis, partim sequentium multitudine. Nihil horum
est necessarium sapienti; quis negat? Sed id nunc agitur, ut sapien­
tes esse possimus, id est, inhaerere veritati: quod profecto sordidus
animus non potest... Miraculum voco, quidquid arduum aut inso­
litum supra spem vel facultatem mirantis apparet 1. In quo genere
nihil est aptius et omnino stultis hominibus, quam id quod sensibus
admovetur. Sed rursus haec in duo dividuntur: quaedam enim sunt
1 Ampliorem notionem miraculi hic tradit Augustinus, non vero definitio­
nem stricte dictam. Vocabulum «miraculum» frequenter sensu lato usurpat. Alias
his et similibus verbis utitur: «monstra», «portenta», «ostenta», «prodigia»
(cf. De civ. Dei XXI 8,5: ML 41,722), quae non semper miraculum stricte tale
significant. Quapropter bene attendendum ad usum verborum. Notetur quod,
inter alia, verum miraculum pro Augustino est factum divinum. Praeter loca hic
allata. Cf. S. 126 3.4: ML 38,699; S. 242,1 : ML ib. 1139; En. in Ps. 93,8: ML 37,
1198; C. Faust. Man. XXVI 3: ML 42,481. Plura videri possunt apud Leonardo
González, Valor apologético del milagro en la «Ciudad de Dios»: Estudios sobre
la «Ciudad de Dios» (El Escorial 1954) vol.l,546ss.

quae solam faciunt admirationem; quaedam vero magnam etiam
gratiam benevolentiamque conciliant. Nam si quis volantem ho­
minem cernat, cum ea res nihil spectatori afferat commodi praeter
ipsum spectaculum, miratur tantummodo. Si quis autem gravi et
desperato morbo affectus, mox ut iussum fuerit convalescat, admira­
tionem sanitatis suae, sanantis etiam caritate superabit. Talia facta
sunt illo tempore quo Deus in vero homine, quantum sat erat,
hominibus apparebat. Sanati languidi, mundati leprosi; incessus clau­
dis, caecis visus, surdis auditus est redditus. Homines illius temporis
aquam in vinum conversam, saturata quinque millia panibus,
transita pedibus maria, mortuos resurgentes viderunt: ita quaedam
corpori manifestiore beneficio, quaedam vero menti occultiore signo,
et omnia maiestatis testimonio consulebant: sic in se tunc animas
errantes mortalium divina commovebat auctoritas (De ut. cred.
16,34: ML 42,89).
80. Miraculum autem quod facturus erat, secundum divini­
tatem facturus erat, non secundum humanitatem... Miraculum
exigebat mater; at ille tanquam non agnoscit viscera humana, ope­
raturus facta divina; tanquam dicens, Quod de me facit miraculum,
non tu genuisti, divinitatem meam non tu genuisti (In Io. Ev. tr.
8,9: ML 35.1455)·
81. Omnia portenta contra naturam dicimus esse: sed non
sunt. Quomodo est enim contra naturam, quod Dei fit voluntate,
cum voluntas tanti utique Conditoris conditae rei cuiusque natura
sit? Portentum ergo fit, non contra naturam, sed contra quam est
nota natura... Sicut ergo non fuit impossibile Deo, quas voluit,
instituere; sic ei non est impossibile, in quidquid voluerit, quas
instituit, mutare naturas (De civ. Dei XXI 8,2-5: ML 41,721-722).
82. Quaecumque miracula, sive per Angelos, sive quocumque
modo ita divinitus fiunt, ut Dei unius, in quo solo beata vita est,
cultum religionemque commendent, ea vere ab eis vel per eos,
qui nos secundum veritatem pietatemque diligunt, fieri ipso Deo
in illis operante, credendum est (De civ. Dei X 12: ML 41,291).
83. Miraculis conciliavit fidem Deo qui erat, passione homini
quem gerebat (De vera rei. 16,31: ML 34,135).
84. Quid enim aliud agunt tanta et tam multa miracula, ipso
(Christo) etiam dicente illa fieri non ob aliud, nisi ut sibi crederetur?
(De ut. cred. 14,32: ML 42,88).
85. Sed et ipse Moyses, et caeteri Prophetae veracissimi Do­
minum Christum prophetaverunt et gloriam magnam ei dederunt;
hunc non tanquam parem sibi, nec in eadem miraculorum potentia
superiorem, sed plane Dominum Deum omnium, et hominem prop­
ter homines factum, venturum praenuntiaverunt. Qui propterea et
ipse talia facere voluit, ne esset absurdum, quae per illos fecerat si
ipse non faceret. Sed tamen et aliquid proprium facere debuit:
nasci de virgine, a mortuis resurgere, in caelum ascendere. Hoc

Deo qui parum putat, quid plus exspectet ignoro (Ep. 137,4,13:
ML 33.522).
86. Num homine assumpto, alium mundum facere debuit, ut
cum esse crederemus, per quem factus est mundus?.,. Quia ergo
non oportebat ut novum faceret mundum, nova fecit in mundo.
Homo enim de virgine procreatus, et a mortuis in aeternam vitam
resuscitatus, et super caelos exaltatus, potentius fortasse opus est
quam mundus. Hic forte respondent, se factum hoc esse non credere.
Quid ergo fiat hominibus, qui minima contemnunt, maiora non
credunt? Reddita vita defunctis, ideo creditur, quia fecerunt alii,
et parum est Deo: caro propria de virgine creata, et a morte in
aeternam vitam super caelos levata, ideo non creditur, quia nemo
fecit, et competit Deo. Ac per hoc quae sibi quisque facilia, non
factu, sed captu, putat aequo animo accipit; supra ea veluti ficta
pro falsis ducit: noli eis esse similis, obsecro te (Ep. 137,4,14:
ML 33,522).
87. Hic si ratio quaeritur, non erit mirabile; si exemplum
poscitur, non erit singulare. Demus Deum aliquid posse, quod
nos fateamur investigare non posse. In talibus rebus tota ratio
facti est potentia facientis (Ep. 137,2,8: ML 33,519).
88. Miracula quae fecit Dominus noster lesus Christus, sunt
quidem divina opera, et ad intelligendum Deum de visibilibus
admonent humanam mentem. Quia enim ille non est talis substantia
quae videri oculis possit, et miracula eius quibus totum mundum
regit universamque creaturam administrat, assiduitate viluerunt,
ita ut pene nemo dignetur attendere opera Dei mira et stupenda
in quolibet seminis grano; secundum ipsam suam misericordiam
servavit sibi quaedam, quae faceret opportuno tempore praeter
usitatum cursum ordinemque naturae, ut non maiora, sed insolita
videndo stuperent, quibus quotidiana viluerant. Maius enim miracu­
lum est gubernatio totius mundi, quam saturatio quinque millium
hominum de quinque panibus: et tamen haec nemo miratur: illud
mirantur homines non quia maius est, sed quia rarum est. Quis
enim et nunc pascit universum mundum, nisi ille qui de paucis
granis segetes creat? Fecit ergo quomodo Deus. Unde enim multi­
plicat de paucis granis segetes, inde in manibus multiplicavit quinque
panes. Potestas enim erat in manibus Christi; panes autem illi
quinque, quasi semina erant, non quidem terrae mandata, sed ab eo
qui terram fecit multiplicata. Hoc ergo admotum est sensibus, quo
erigeretur mens, et exhibitum oculis ubi exerceretur intellectus, ut
invisibilem Deum per visibilia opera miraremus, et erecti ad fidem
et purgati per fidem, etiam ipsum invisibiliter videre cuperemus,
quem de rebus visibilibus invisibilem nosceremus (In Io. Ev. tr.
24,1: ML 35.1593) 2·
2 Existentia atque praeservatio legum naturalium maius considerantur mi­
raculum quam derogatio ipsarum. Insuper, quia futuri erant impii, qui Christi
miracula magicis artibus tribuerent, voluit ut miracula ipsa a Prophetis vati­
cinarentur. «Praevidens enim Dominus Icsus Christus impios quosdam futuros,

89. Fecit ista (miracula Christus), et contemptus est a multis,
plus attendentibus non quam magna faceret, sed quam parvus;
tamquam dicentibus apud se, ista divina sunt, sed iste homo est.
Duo ergo vides, divina et hominem. Si divina non possunt Heri,
nisi a Deo. vide ne in homine lateat Deus. Attende, inquam, quae
vides, crede quae non vides. Non te deseruit, qui vocavit ut credas;
quamvis iuberet te illud credere, quod non potes videre; non tamen
te dimisit nihil videntem, unde possis credere quod non vides.
Parvane signa, parvane indicia sunt Creatoris ipsa creatura? Venit
etiam, fecit miracula. Non poteras videre Deum, poteras hominem;
Deus factus est homo, ut in uno tibi esset et quod videres, et quod
crederes (S. 126,4,5: ML 38,700).
90. Illud quod die tertia in carne in qua occisus fuerat, de
sepulchro se reddidit vivum, et nunquam deinde moriturus cum
illa ascendit in caelum, superat etiam cuncta quae fecit (In Io. Ev. tr.
91,3: ML 35,1862).
91. Cum enim viderent multitudinem sequi auctoritatem eius,
et divinitatem miraculis praesentatam; cum hoc viderent ludaei,
de quibus ipse Dominus similitudinem posuit, quia dixerunt: Hic
est haeres; venite occidamus eum, et nostra erit haereditas (Mt. 21,38),
dixerunt apud semetipsos, id est inter se, unde pontificis illius
Caiphae vox est: Videtis quod turba multa eum sequitur, et saeculum
post illum abiit; si dimiserimus eum vivere, venient Romani, et tollent
nobis et locum et gentem. Expedit ut unus moriatur homo, quam tota
gens pereat (Io. 11,47-51)... Tamen illi cum viderent populum post
illum ire, dixerunt, Quando morietur, et peribit nomen eius; id est,
cum occiderimus eum, iam nomen eius non erit in terra, nec seducet
aliquos mortuus; sed ipsa eius interfectione intelligent homines,
quia hominem sequebantur, quia non erat in eo spes salutis; et
deserent nomen eius, et non erit. Mortuus est; et non periit nomen
eius, sed seminatum est nomen eius; mortuus est; sed granum fuit,
quo mortificato seges continuo exsurgeret (Io. 12,25). Glorificato
ergo Domino nostro lesu Christo, coeperunt multo magis multoque
numerosius credere in illum; et coeperunt membra eius audire
quod caput audiebat (En. in Ps. 40,1: ML 36,453).
92. Ipsa quippe lectio admonet nos, et quodam modo loquitur
nobis, ut aliquid dicamus, quemadmodum Dominus qui in ea
soliditate corporis resurrexit, ut non solum videretur a discipulis,
sed etiam tangeretur, potuerit illis apparere ostiis clausis. Nonnulli
enim de hac re ita moventur, ut pene periclitentur, afferentes
contra miracula divina praeiudicia ratiocinationum suarum. Sic
enim disputant: Si corpus est, si caro et ossa erant, si hoc surrexit
de sepulchro, quod pependit in ligno; quomodo per clausa ostia
intrare potuit? Si non potuit, dicunt, Non est factum. Si potuit,
quomodo potuit? Si comprehendis modum, non est miraculum;
qui miraculis eius calumniarentur, magicis artibus ea tribuendo. Prophetas ante
praemisit» (In Io. Ev. tr. 35.8: ML 35,1661). Cf. Marie Comeau, S. Augustin,
exégète du quatrième évangile (Paris 1930), 144-145 et 198.

et si miraculum tibi non videtur, propinquas ut neges quia et de
sepulchro resurrexit. Respice ab initio miracula Domini tui, et
redde mihi de singulis rationem. Vir non accessit, et virgo concepit.
Redde rationem, quomodo sine masculo virgo conceperit. Ùbi
defecerit ratio, ibi est fidei aedificatio. Ecce habes unum in Domini
conceptu miraculum: audi etiam in partu. Virgo peperit, et virgo
permansit. lam tunc Dominus antequam resurgeret, per clausa
ostia natus est. Quaeris a me et dicis: Si per clausa ostia intravit,
ubi est corporis modus? Et ego respondeo: Si super mare ambulavit,
ubi est corporis pondus? Sed fecit illud Dominus tanquam Dominus.
Numquid ergo cum resurrexit destitit esse Dominus? Quid quod et
Petrum fecit ambulare super mare? (Mt. 14,25-29). Quod in illo
divinitas potuit, in isto fides implevit. Sed Christus, quia potuit;
Petrus, quia Christus iuvit. Si ergo coeperis humano sensu miracu­
lorum discutere rationem, timeo ne perdas fidem. Nescis nihil esse
impossibile Deo? Quicumque ergo tibi dixerit, Si intravit per ostia
clausa, non erat corpus; responde tu illi a contrario: Imo si tactus
est, corpus est; si manducavit, corpus erat: et fecit illud miraculo,
non natura (S. 247,2: ML 38,1157).
93. Damus, inquiunt, vobis pecuniam; et dicite quia vobis dor­
mientibus venerunt discipuli eius, et abstulerunt eum (Mt. 28,12-13).
Vere defecerunt scrutantes scrutationes (Ps. 63,7). Quid est, quod
dixisti, o infelix astutia? Tantumne deseris lucem consilii pietatis,
et in profunda versutiae demergeris, ut hoc dicas: Dicite quia vobis
dormientibus venerunt discipuli eius, et abstulerunt eum? Dor­
mientes testes adhibes: vere tu ipse obdormisti, qui scrutando talia
defecisti. Si dormiebant, quid videre potuerunt? si nihil viderunt,
quomodo testes sunt? (En. in Ps. 63,15: ML 36,768).
94. Nam quod addidit, exsurrexi, quoniam Dominus suscipiet
me (Ps. 3,6); putatis hic quasi virtutem eius defecisse ut per potes­
tatem suam mori potuerit, per potestatem suam resurgere non
potuerit? Sic enim videntur sonare verba non intentius intellecta,
Ego dormivi; id est, quia volui, dormivi. Et exsurrexi; quare? Quia
Dominus suscipiet me. Quid enim, tu a teipso resurgere non valeres ?
Si non valeres, non diceres, Potestatem habeo ponendi animam meam,
et potestatem habeo iterum sumendi eam (Io. 10,18). Audi alio loco
in Evangelio, quia non solum Pater suscitavit Filium sed etiam
Filius seipsum. Solvite, inquit, templum hoc, er in triduo suscitabo
illud. Et Evangelista: Hoc autem, inquit, dicebat de templo corporis
sui (Io. 2,19-20). Hoc enim suscitabatur quod moriebatur (In Io.
Ev. tr. 47.7= ML 35.1736).

Bibi.: Capánaga, Obras de San Agustin: BAC, IV 36-38 et 217;
Leonardo González, Valor apologético del milagro en la «Ciudad de Dios»:
Estudios sobre la «Ciudad de Dioso (El Escorial 1954) vol.1,543-570;
A. M. Vellico, De augustiniana miraculi notione apud A. Halensem: Anto­
nianum (Ian. 1931) 59-74; Grange, Le miracle d’après Saint Augustin
(Brignai 1912).

Miracula et Prophetiae tamquam motiva credibilitatis
Religionis Christianae
Summanum.—Religionem Christianam quidam rident, quia invisibilia cre­
denda praecipit. Qui ita loquuntur, sibi non constant, quia multa credunt
famae et historiae, quae ipsi non viderunt: 95-97.—Miracula apostolo­
rum. Primi christiani, miraculis movebantur ut crederent: 98-104.—
Nos impletione tantarum prophetiarum aedificamur ad fidem: 105-107.
ludaei habent codices, nos tenemus Christum: 108-109.

95. Sunt qui putant christianam religionem propterea riden­
dam potius quam tenendam, quia in ea, non res quae videatur
ostenditur, sed fides rerum quae non videntur hominibus imperatur.
Nos ergo ad hos refellendos qui prudenter sibi videntur nolle
credere quod videre non possunt, etsi non valemus humanis aspecti­
bus monstrare divina quae credimus, tamen humanis mentibus
etiam illa quae non videntur credenda esse monstramus (De fide
r. q. n. vid. 1,1: ML 40,171) L
96. Si auferatur haec fides de rebus humanis, quis non atten­
dat quanta earum perturbatio, et quam horrenda confusio subse­
quatur?... Omitto dicere quam multa isti, qui nos reprehendunt,
quia credimus quae non videmus, credant famae et historiae, vel
de locis ubi ipsi non fuerunt; nec dicant, Non credimus, quia non
vidimus (De fide r. q. n. vid. 2,4: ML 40,173-174).
97. Si ergo non credentibus nobis quae videre non possumus,
ipsa humana societas, concordia pereunte, non stabit: quanto magis
est fides, quamvis quae non videntur, rebus adhibenda divinis; quae
si non adhibeatur, non amicitia quorumlibet hominum sed ipsa
summa religio violatur, ut summa miseria consequatur? (De fide
r. q. n. vid. 3,4: ML 40,174).
98. Altera consideratio est dissensionis eius quae de unius Dei
cultu inter homines orta est. Sed accepimus, maiores nostros eo
gradu fidei, quo a temporalibus ad aeterna conscenditur, visibilia
miracula (non enim aliter poterant) secutos esse: per quos id actum
est, ut necessaria non essent posteris. Cum enim Ecclesia catholica
per totum orbem diffusa atque fundata sit, nec miracula illa in
nostra tempora durare permissa sunt, ne animus semper visibilia
quaereret, et eorum consuetudine frigesceret genus humanum, quo­
rum novitate flagravit: nec iam nobis dubium esse oportet iis esse
credendum, qui cum ea praedicarent quae pauci assequuntur, se
1 Argumenta apologetica quae in scholis adhibentur ad veritatem Religio­
nis Christianae ostendendam, e. g. miracula, prophetias, admirabilem propa­
gationem Christianismi, testimonium martyrum, factum visibile existentiae
Ecclesiae Christi, Augustinus compendiose exhibet in opusculo De fide rerum
quae non videntur: ML 40.171-180. Vide Herminio Rodríguez, Obras de San
Agustin: BAC, IV 791. Cf. plura infra c.5.

tainen sequendos populis persuadere potuerunt (De vera rei. 25,47:
ML 34,142).
99. Cum Christus crucifixus praedicaretur, claudi ambulabant,
muti loquebantur, surdi audiebant, caeci videbant, mortui resur­
gebant (Ep. 232,6: ML 33,1029).
100. Deinde cum tota fiducia Christum praedicantes (Aposto­
li), in eius nomine multa signa faciebant, ita ut quemdam mortuum
transeunte Petro umbra eius tetigerit, et resurrexerit (Act. 2,15)
(De cat. rud. 23,41: ML 40,340).
ιοί. Impleti autem Spiritu Sancto, loquuntur repente linguis
omnium gentium, arguunt fidenter errores, praedicant saluberri­
mam veritatem... Praedicationem pietatis veraeque religionis signa
congruentia et miracula consequuntur (Ep. 137,4.16: ML 33,523).
102. Omnia ergo haec, sicut tanto ante praedicta legimus, sic
et facta cognoscimus; et quemadmodum primi christiani, quia non­
dum ista provenisse videbant, miraculis movebantur ut crederent;
sic nos quia omnia ista ita completa sunt, sicut ea in Libris legimus,
qui longe antequam haec implerentur conscripti sunt, ubi omnia
futura dicebantur, et praesentia iam videntur, aedificamur ad fidem
(De cat. rud. 24,44: ML 40,341).
103. Sed quia illa quae non videbantur, non credebantur; per
ista temporalia quae videbantur (miracula), aedificabat fidem ad
ilia quae non videbantur fS. 88,1: ML 38,539).
104. Eam (religionem christianam) Deo sapienti placuit ordi­
nare, mirabilium operum divinorum; ... contestantibus signis. Non
enim apparuerunt tantummodo visiones angelicae, et caelestium mi­
nistrorum sola verba sonuerunt: verum etiam hominibus Dei verbo
simplicis pietatis agentibus spiritus immundi de hominum corpo­
ribus ac sensibus pulsi sunt; vitia corporis languoresque sanati;
fera animalia terrarum et aquarum, volatilia caeli, ligna, elementa,
sidera, divina iussa fecerunt, inferna cesserunt, mortui revixerunt:
exceptis ipsius Salvatoris propriis singularibusque miraculis, maxime
nativitatis et resurrectionis; in quorum uno maternae virginitatis
tantummodo sacramentum, in altero autem etiam eorum qui in fine
resurrecturi sunt, demonstravit exemplum (De civ. Dei X 32,2:
ML 41,314).
105. Cur, inquiunt, nunc illa miracula, quae praedicatis facta
esse, non fiunt ? Possem quidem dicere, necessaria fuisse priusquam
crederet mundus, ad hoc ut crederet mundus. Quisquis adhuc pro­
digia ut credat inquirit, magnum est ipse prodigium, qui mundo
credente non credit. Verum hoc ideo dicunt, ut nec tunc illa miracu­
la facta fuisse credantur. Unde ergo tanta fide Christus usquequaque
cantatur in caelum cum carne sublatus? Unde temporibus eruditis,
et omne quod fieri non potest respuentibus, sine ullis miraculis
nimium mirabiliter incredibilia credidit mundus? An forte credi­
bilia fuisse, et ideo credita esse dicturi sunt? Cur ergo ipsi non
credunt? Brevis est igitur nostra complexio: Aut incredibilis rei

quad non videbatur, alia incredibilia, quae tamen fiebant et vide­
bantur fecerunt fidem; aut certe res ita credibilis, ut nullis quibus
persuaderetur miraculis indigeret, istorum nimiam redarguit infide­
litatem. Hoc ad refellendos vanissimos dixerim. Nam facta esse
multa miracula, quae attestarentur illi uni grandi salubrique miracu­
lo, quo Christus in caelum cum carne in qua resurrexit, ascendit,
negare non possumus. In eisdem quippe veracissimis Libris cuncta
conscripta sunt, et quae facta sunt, et propter quod credendum
facta sunt. Haec, ut fidem facerent, innotuerunt; haec per fidem,
quam fecerunt, multo clarius innotescunt. Leguntur quippe in po­
pulis, ut credantur; nec in populis tamen nisi credita legerentur.
Nam etiam nunc fiunt miracula in eius nomine, sive per sacramenta
eius, sive per orationes vel memorias sanctorum eius; sed non eadem
claritate illustrantur, ut tanta quanta illa gloria diffamentur (De
civ. Dei XXII 8,1: ML 41,760) 2
Omnia quae praeteritis temporibus erga humanum genus
maiores nostri gesta esse meminerunt, nobisque tradiderunt; omnia
etiam quae nos videmus, et posteris tradimus, quae tamen pertinent
ad veram religionem quaerendam et tenendam, divina Scriptura
non tacuit; sed ita omnino cuncta transeunt, ut transitura esse prae­
dicta sunt. Videtis certe populum ludaeorum avulsum a sedibus
suis, per omnes fere terras disseminatum atque diffusum; et origo
eiusdem populi et incrementa, et regni amissio, et per cuncta dis­
persio, sicut praedicta, ita facta sunt. Videtis certe ex ipso populo
verbum Dei legemque prodeuntem per Christum, qui ex illis mi­
rabiliter natus est, omnium gentium fidem occupasse atque tenuisse;
ita haec omnia praenuntiata legimus, ut videmus. Videtis certe multos
praecisos a radice christianae societatis, quae per Sedes Apostolorum
et successiones episcoporum certa per orbem propagatione diffun­
ditur, de sola figura originis, sub Christiano nomine, quasi arescentia
sarmenta gloriari, quas haereses et schismata nominamus: praevisa,
praedicta, scripta sunt omnia. Videtis certe simulacrorum templa
partim sine reparatione collapsa, partim diruta, partim clausa, partim
in usus alios commutata; ipsaque simulacra vel confringi, vel incendi,
vel includi, vel destrui; atque ipsas huius saeculi potestates, quae
aliquando pro simulacris populum christianum persequebantur, victas
et domitas, non a repugnantibus, sed a morientibus Christianis, et
contra eadem simulacra pro quibus Christianos occidebant, impetus
suos legesque vertisse, et imperii nobilissimi eminentissimum cul­
men ad sepulcrum piscatoris Petri, submisso diademate, supplica­
re... 4. Haec omnia Scripturae divinae, quae in manus omnium iam
venerunt, ante longissima tempora futura esse testatae sunt. Haec
omnia tanto robustiore fide laetamur fieri, quanto maiore auctori­
tate praedicata esse in sanctis Litteris invenimus (Ep. 232,3.4:
ML 33,1027-1028).
2 In hoc eodem loco, Augustinus multa enumerat miracula recentia tunc
temporis patrata.

107. Tenete ergo, fratres, pollicitationem Domini Dei nostri,
et numerate iam ex illo numero pollicitationum suarum quanta
reddidit. Christus nondum erat natus, in Scriptura erat promissus:
reddidit illum, natus est. Nondum erat passus, nondum resurrexe­
rat: et hoc reddidit; passus, crucifixus, resurrexit. Passio ipsius
praemium nostrum est, sanguis ipsius redemptio nostra est. Ascen­
dit in caelum, sicut promiserat: et hoc reddidit. Misit evangelium
per omnes terras: ideo quattuor evangelia esse voluit, ut significa­
retur quaternario numero totus orbis terrarum, ab oriente et occi­
dente, ab aquilone et meridiano. Ideo duodecim discipulos habere
voluit, ut terni quodam modo per quattuor distributi videantur;
quia in Trinitate vocatus est mundus, in Patre et Filio et Spiritu
Sancto. Reddidit hoc; misit evangelium, sicut praedixit: Quam spe­
ciosi pedes evangelizantium eorum, qui annuntiant pacem, evangelizan­
tium bona! (Rom. 10,15). Sicut praedixit: Non sunt sermones, neque
verba, quorum non audiantur voces eorum; per omnem terram exivit
sonus eorum, et in fines orbis terrae verba eorum (Ps. 18,4-5). Quomo­
do dixit, sic misit: evangelium per omnes terras scribitur. Etiam
Ecclesia persecutionem primo passa est: reddidit, quia et martyres
promiserat. Recita cautionem: Pretiosa in conspectu Domini mors
iustorum eius (Ps. 115,15). Reddidit etiam martyres, quia et ipsos
promiserat. Quid postea reddendum erat? Adorabunt in conspectu
eius omnes reges terrae (Ps. 71,11). Crediderunt et reges, qui primo
persequendo martyres fecerant; videmus ergo et modo reges credi­
disse. Reddidit etiam quod promiserat, ut iubentibus regibus idola
frangerentur, quibus primo iubentibus christiani occidebantur. Abs­
tulit etiam idola, quia promiserat: Et in idolis nationum non erit
respectus (Sap. 14,11). Cum tanta ergo reddiderit, fratres, quare non
illi credimus? (S. Denis, 24,9: MA 149).
108. Nisi forte arbitrantur homines infideles a Christianis illa
esse conscripta, ut ista quae iam credebant maius haberent pondus
auctoritatis, si antequam venirent, putarentur esse praemissa...
9. Quos si suspicantur, inimicorum nostrorum ludaeorum codices
perscrutentur. Ibi legant ista quae commemoravimus, praenuntiata
de Christo in quem credimus, et Ecclesia quam cernimus ab initio
laborioso fidei usque ad sempiternam beatitudinem regni. Sed cum
legunt, non mirentur quod ista illi quorum codices sunt, propter
inimicitiarum tenebras non intelligunt. Nam eos non intellecturos
ab eisdem Prophetis ante praedictum est: quod ut caetera oportebat
impleri, et occulto iustoque iudicio Dei meritis eorum poenam de­
bitam reddi (De fide r. q. n. vid. 5-6,8-9: ML 40,178).
109. Per omnes gentes dispersi sunt ludaei, testes iniquitatis
suae et veritatis nostrae. Ipsi habent codices, de quibus prophetatus
est Christus, et nos tenemus Christum. Et si quando forte aliquis
paganus dubitaverit, cum ei dixerimus prophetias de Christo,
quarum evidentiam obstupescit, et admirans putaverit a nobis esse
conscriptas; de codicibus ludaeorum probamus quia hoc tanto ante
praedictum est (En. in Ps. 58 s. 1,22: ML 36,705).

IV

Vitis Ecclesiae pullulavit irrigata sanguine martyrum
Summarium.—Testes Dei sunt martyres. Qui sunt veri martyres? Qui
patiuntur propter iustitiam. Martyres non facit poena, sed causa. A Deo
auxilium habuemnt, ut pro vera religione morerentur. Dogmatice ergo,
causa facit martyrem: iio-rij.—Apologetice, martyr facit causam. Apo­
stoli. «arietes gregis sancti», pro Christo sanguinem fuderunt. Martyres
testimonium perhibent veritati. Ut vera religio innotesceret, martyres
mortui sunt. In Ecclesia catholica inveniuntur: 114-117.—Acerbitas tor­
mentorum physicorum et moralium: 118-121.—Vitis Ecclesiae tanto pul­
lulabat amplius, quanto uberiore martyrum sanguine rigabatur: 122-124.
In «martyria» Donatistarum invehit Augustinus: 125.

no. Forte aliqui fratrum nesciunt, qui graece non norunt,
quid sint testes graece: et usitatum nomen est omnibus et religiosum;
quos enim testes latine dicimus, graece martyres sunt... Testimo­
nium enim dicendo ex eo quod viderunt, et testimonium dicendo
ex eo quod audierunt ab his qui viderunt, cum displiceret ipsum tes­
timonium hominibus adversus quos dicebatur, passi sunt omnia
quae passi sunt martyres. Testes Dei sunt martyres. Deus testes ha­
bere voluit homines, ut et homines habeant testem Deum (In Ep.
lo. ad Parth. tr. I 2: ML 35,1979).
in. Veri autem martyres illi sunt, de quibus Dominus ait,
Beati qui persecutionem patiuntur propter iustitiam (Mt. 5,10). Non
ergo propter iniquitatem, et propter christianae unitatis impiam
divisionem, sed qui propter iustitiam persecutionem patiuntur, hi
martyres veri sunt... Ipse Dominus cum latronibus crucifixus est
(Lc. 23,33); sed quos passio iungebat, causa separabat (Ep. 185,2.9:
ML 33.796)·
112. Intende iudicio meo, Deus meus et Dominus meus, in causam
meam (Ps. 34,23). Non in poenam meam, sed in causam meam...
Nam poena similis est bonis et malis. Itaque martyres non facit
poena, sed causa. Nam si poena martyres faceret, omnia metalla
martyribus plena essent, omnes catenae martyres traherent, omnes
qui gladio feriuntur coronarentur (En. in Ps. 34 s.2,13: ML 36,340).
113. Huius Dei veri erat auxilium necessarium, a quo mitte­
rentur sancti viri et veraciter pii, qui pro vera religione morerentur,
ut falsae (religiones) a viventibus tollerentur (De civ. Dei IV 29:
ML 41,136).
114. Primi beati Apostoli, arietes gregis sancti, ipsum Dominum
lesum viderunt pendentem, doluerunt morientem, expaverunt re­
surgentem, amaverunt potentem, et ipsi sanguinem fuderunt pro
eo quod viderunt. Cogitate, fratres, quale fuit mitti homines per
orbem terrarum, praedicare hominem mortuum resurrexisse, in
caelum ascendisse; et pro ista praedicatione perpeti omnia quae
insaniens mundus inferret, damna, exsilia, vincula, tormenta, fiam-

mas, bestias, cruces, mortes. Hoc pro nescio quo? Numquid enim,
fratres mei, Petrus pro sua gloria moriebatur, aut se ipsum praedi­
cabat? Alius moriebatur, ut alius honoraretur; alius occidebatur,
ut alius coleretur. Numquid hoc faceret, nisi flagrantia caritatis, de
conscientia veritatis? Viderant quod dicebant: nam quando pro ea
re morerentur, quam non viderant? Quod viderant, negare debe­
bant. Non negaverunt: praedicaverunt qua vita contemnerent vi­
tam: sciebant pro qua felicitate ferrent transitoriam infelicitatem,
pro quibus praemiis ista damna contemnerent. Fides eorum cum
toto mundo non appenderetur. Audierant, Quid prodest homini, si
totum mundum lucretur, animae autem suae detrimentum patiatur?
(Mt. 16,26). Non retardavit illecebra saeculi festinantes, transitura
migrantes, quantumlibet et quomodolibet fulgens felicitas hic di­
mittenda, ad aliam vitam non transferenda, aliquando hic et a
viventibus relinquendi (S. 311,2: ML 38,1414).
115. Martyres nonne testes sunt Christi, et testimonium perhi­
bent veritati? Sed si diligentius cogitemus, quando illi martyres
perhibent testimonium, ipse sibi perhibet testimonium. Ipse enim
habitat in martyribus, ut perhibeant testimonium veritati (S. 128,
2,3: ML 38,714).
116. Honoramus sane memorias eorum (Martyrum) tanquam
sanctorum hominum Dei, qui usque ad mortem corporum suorum
pro veritate certarunt, ut innotesceret religio, falsis fictisque con­
victis (De civ. Dei VIII 27,1: ML 41,255).
117. Audistis persequentium interrogationes, audistis confitentium responsiones, cum sanctorum passio legeretur. Inter caete­
ra, quale erat illud beati Fructuosi episcopi? Cum ei diceret quidam,
et peteret ut eum in mente haberet, et oraret pro illo, respondit:
Me orare necesse est pro Ecclesia catholica, ab oriente usque ad occi­
dentem diffusa. Quis enim orat pro singulis? Sed neminem singu­
lorum praeterit, qui orat pro universis (S. 273,2,2: ML 38,1248).
118. Quis autem prohibitus est, aut Romulum, aut Herculem,
aut alios tales homines deos dicere, et mori maluit, quam non dicere?
Aut vero aliqua gentium coleret inter deos suos Romulum, nisi
Romani nominis metus cogeret? Quis porrro numeret, quam multi
quantalibet saevitia crudelitatis occidi, quam Christum Deum ne­
gare maluerunt? Proinde metus quamlibet levis indignationis, quae
ab animis Romanorum, si non fieret, posse putabatur existere,
compellebat aliquas civitates positas sub iure Romano tanquam
deum colere Romulum: a Christo autem Deo colendo, verum etiam
confitendo, tantam per orbem terrae martyrum multitudinem metus
revocare non potuit, non levis offensionis animorum, sed immensa­
rum variarumque poenarum, et ipsius mortis, quae plus caeteris
formidatur. Neque tunc civitas Christi, quamvis adhuc peregrina­
retur in terris, et haberet tamen magnorum agmina populorum,
adversus impios persecutores suos pro temporali salute pugnavit,
sed potius ut obtineret aeternam, non repugnavit. Ligabantur, in­
cludebantur, caedebantur, torquebantur, urebantur, laniabantur,

trucidabantur, et multiplicabantur. Non erat eis pro salute pugnare,
nisi salutem pro Salvatore contemnere (De civ. Dei XXII 6,1:
ML 41.758).
119. Cui, nisi huic fidei attestantur ista miracula, in qua prae­
dicatur Christum resurrexisse in carne, et in caelum ascendisse
cum carne? Quia et ipsi martyres huius fidei martyres, id est, huius
fidei testes fuerunt, huic fidei testimonium perhibentes mundum
inimicissimum et crudelissimum pertulerunt; cumque, non repug­
nando, sed moriendo vicerunt. Pro ista fide mortui sunt, qui haec
a Domino impetrare possunt, propter cuius nomen occisi sunt (De
civ. Dei ΧΧΠ 9: ML 41,771).
120. Quid eis (martyribus) fecerunt tentationes saevientium?
Maiorem violentiam habuerunt oculi flentium suorum, quam per­
secutiones insectantium. Quam multos enim tenebant filii ne pate­
rentur' Quam multorum genibus provolvebantur uxores, ne viduae
relinquerentur! Quam multos parentes filii prohibebant mori, sicut
novimus et legimus in passione beatae Perpetuae! Facta sunt ista.
Sed lacrymae quantaelibet et quantolibet impetu fluerent, quando
ardorem caritatis exstinguerent? (En. in Ps. 47,13: ML 36,541).
121. Sed ait persecutor: Tollo victum, tollo tegumentum. Acces­
sum est ad certamen, ferventius saeviebat inimicus: transita sunt
superflua 1, perventum est ad necessaria. Ne discedas a me, quoniam
tribulatio proxima est (Ps. 21,12). Nihil tam proximum animae suae,
quam caro sua; fames et sitis et aestus in carne sentis: ibi te volo
videre, martyr bone, testis Dei, Vide, inquit, vide. Quis nos separabit
a caritate Christi? Quid est quod minaris? Tollo victum, tollo te­
gumentum. Tribulatio? An angustia? An fames? An nuditas? (Rom. 8,
35). Minetur ex altera parte. Tollo amicum, occido carissimos tuos
ante oculos tuos, coniugem et filios trucidabo. Occidis, occidis?
Non negent, et non occidis. Quid est? Quia non me terres de me,
terres me de meis? Si non negaverint, meos non occidis; si negave­
rint, alienos occidis. Adhuc addat persecutor, et saeviat, et dicat:
Si tuos non curas, te ipsum huic luci auferam. Huic luci: numquid
aeternae luci? Cui luci me auferes? quam communem habeo et
tecum. Non est magna, quam vides et tu. Ego pro hoc lumine non
negabo lumen. Erat lumen verum (Io. 1,9). Novi, cui dicam: quoniam
apud te fons vitae, et in lumine tuo videbimus lumen (Ps. 35,10). Tolle
vitam, tolle lumen: habebo vitam, habebo lumen. Habebo vitam,
ubi te non patiar interfectorem; habebo lumen, quod mihi, non
dicam tu, sed nec ulla nox possit auferre. Vicit martyr. An aliquid
aliud est, ubi maius certamen spectare debeamus? Non. Minatur
mortem, saevit in salutem, exarat ungulis, excruciat tormentis, urit
flammis, admovet bestias: et hic vincitur. Quare vincitur? Quia
in his omnibus supervincimus per eum, qui dilexit nos (Rom. 8,37)
(S. Denis, 16,5: MA 78-79).

·*··.· *

l Dixerat prius quomodo superflua sacculi, prout divitias, a persecutore
blandicnti promissa, martyres contempserint (lb. n.4).

122. Ut moreretur iterum Christus non in capite, sed in cor­
pore suo, occisi sunt et martyres. Ad multiplicandam Ecclesiam
valuit sanguis effusus... Multiplicati sunt magis magisque Chris­
tiani... mortui sunt martyres, multiplicata est magis Ecclesia, crescit
per omnes gentes nomen Christi... (En. in Ps. 40,1: ML 36,454).
123. Sed illa vitis quae per orbem terrarum, sicut de illa pro­
phetatum, et ab ipso Domino praenuntiatum erat, fructuosos pal­
mites diffundebat, tanto pullulabat amplius, quanto uberiore mar­
tyrum sanguine rigabatur. Quibus per omnes terras innumerabiliter
pro fidei veritate morientibus, etiam ipsa persequentia regna cesse­
runt, et ad Christum cognoscendum atque venerandum fracta su­
perbiae cervice conversa sunt (De cat. rud. 24,44: ML 40,341).
124. Si post tantum sanguinem, tantos ignes, tot cruces mar­
tyrum, tanto fertilius et uberius usque ad barbaras nationes Ecclesiae
pullularunt. Si tot iuvenum et virginum millia contemnentium
nuptias casteque viventium iam nemo miratur... Quid adhuc osci­
tamus crapulam hesternam, et in mortuis pecudibus divina eloquia
perscrutamur; si quando autem ad disputationem venitur, Platonico
nomine ora crepantia, quam pectus vero plenum, magis habere
gestimus? (De vera rei. 3,5: ML 34,125).
125. Si sub ara Christi martyres esse velletis 2, non vos ipsos
incendendo sacrificium diabolo faceretis. Quis enim gaudet de isto
furore vestro, nisi diabolus, qui eum vobis inspirat, et qui sunt ex
parte illius? Ipse est qui illum puerum de quo in Evangelio legimus,
mittebat aliquando in aquam, aliquando in ignem (Mt. 17,14);
ipse et illum gregem porcorum praecipitem fluctibus mersit (Mt. 8,
32). Ipse, ut se de pinna templi praecipitaret, etiam ipsi Domino
audacissima tentatione suggessit (Mt. 4,5-6). Ad diabolum sine
dubio pertinetis, cum tria genera mortis, aquam, ignem, praecipi­
tium in vestris mortibus frequentatis. Si enim mentes non dementia
perderetis, ista ipsa verba quae de sancto libro posuisti 3, ab isto
interitu quem vobis ingeritis, vos revocare deberent. Quis enim
animae martyrum sub ara Dei dicunt? Quamdiu, Domine, non indicas
et vindicas sanguinem nostrum de iis qui habitant super terram?
(Apoc. 6,10).
Vindicari poscunt sanguinem suum, in eis utique a quibus
fusus est; numquid in aliis? Ac per hoc vindicabitur vester in vobis
(C. Gaud. I 27,30: ML 43,723).

Bibi.: Ursicino Domínguez del Val, El martirio, argumento apologetico
en la «Ciudad de Dios»; Estudios sobre la «Ciudad de Dios» (El Escorial 1954)
vol. 1,527-542.

2 Loquitur ad Donatistas.
3 Apoc. 6,9-11. Quomodo alias Augustinus respondeat Donatistis, qui fa­
natismo abrepti, sibimetipsis mortem inferebant, vide C. Gaud. I 36: ML 43,734;
C. Ep. Parm. HI 6: ML 43,105; C. Cres. Donat. Ill 49: ML 43,525).

V

In nomine unius Crucifixi universum genus currit humanum

·

•V

è'·
<*♦

: . -· ■.

·.·

Summarium.—Mirabilis conversio populorum. Et hoc iam praenuntiatum
fuerat : 126.—In nomine unius Crucifixi universum genus currit humanum.
Ecclesia ipsa Catholica, in qua tanta praenuntiata impleta sunt, magnum
credibilitatis motivum: 127-129.—Aut religio Christiana miraculis pro­
pagata est, aut ipsa propagatio est maximum miraculum: 130.—Sanctitas
doctrinae. Augustinus eloquenter proclamat Ecclesiam totius sapientiae
Magistram: 131-133.—Magna auctoritas Ecclesiae Catholicae et religio­
nis Christianae. Apostoli, viso Christo, crediderunt in Ecclesiam; nos,
visa Ecclesia, credamus in Christum. Totus Christus, caput et corpus,
Christus et Ecclesia: 134-135.—Tenenda est Christiana religio et Ca­
tholica Ecclesia: 136.—Quid in Ecclesia Catholica detinere debet
Christianum. Exhortatio ad eam ingrediendam: 137-138.

126. Impleti autem Spiritu sancto, loquuntur repente linguis
omnium gentium, arguunt fidenter errores, praedicant saluberri­
mam veritatem... Praedicationem pietatis veraeque religionis signa
congruentia et miracula consequuntur. Excitatur adversus eos saeva
infidelitas; tolerant praedicta, sperant promissa, docent praecepta.
Numero exigui per mundum disseminantur, populos facilitate mi­
rabili convertunt, inter inimicos augentur, persecutionibus crescunt,
per afflictionum angustias usque in terrarum extrema dilatantur.
Ex imperitissimis, ex abiectissimis, ex paucissimis illuminantur,
nobilitantur, multiplicantur praeclarissima ingenia, cultissima elo­
quia; mirabilesque peritias acutorum, facundorum atque doctorum
subiugant Christo, et ad praedicandum viam pietatis salutisque
convertunt... Atque inter haec omnia, contra Ecclesiam Christi
impiarum gentium infidelitas fremit: evincit illa patiendo, et incon­
cussam fidem inter obsistentium saevitiam profitendo. Revelatae
veritatis, quae diu promissis mysticis velabatur, sacrificio succeden­
te, illa sacrificia quibus hoc figurabatur, templi ipsius aversione tol­
luntur.
Reproba per infidelitatem gens ipsa ludaeorum a sedibus exstir­
pata, per mundum usquequaque dispergitur, ut ubique portet Co­
dices nostros, ac sic prophetiae testimonium, qua Christus et Ec­
clesia praenuntiata est, ne ad tempus a nobis fictum existimaretur,
ab ipsis adversariis proferatur; ubi etiam ipsos praedictum est non
fuisse credituros. Templa et simulacra daemonum, ritusque sacri­
legi paulatim atque alternantibus secundum praedicta prophetica
subvertuntur. Haereses adversus nomen Christi, sub velamento
tamen nominis Christi, ad exercendam doctrinam sanctae religio­
nis, sicut praenuntiatae sunt, pullulant. Haec omnis sicut leguntur
praedicta, ita cernuntur impleta, atque ex his iam tot et tantis quae
restant, exspectantur implenda. Quae tandem mens avida aeterni­
tatis, vitaeque praesentis brevitate permota, contra huius divinae

auctoritatis lumen culmcnque contendat? (Ep. 137,4,16: ML
33.523) *·
127. Si non ista ita demonstrantur esse perspicua, ut non in­
veniant oculi inimicorum in quam partem avertantur, ubi non eadem
perspicuitate feriantur, ut ex ea fateri manifeste cogantur: merito
fortasse dicitis quod nulla vobis ostendantur indicia, quibus visis
credatis etiam illa quae non videtis. Si vero haec quae videtis, et
longe ante praedicta sunt, et tanta manifestatione complentur, et
se ipsa veritas et praecedentibus vobis ct consequentibus declarat
effectibus, o reliquiae infidelitatis, ut credatis quae non videtis, iis
erubescite quae videtis! 7. Me attendite, vobis dicit Ecclesia; me
attendite, quam videtis, etiamsi videre nolitis. Qui enim tempo­
ribus illis in ludaea terra fideles fuerunt, ex virgine nativitatem
mirabilem, ac passionem, resurrectionem, ascensionem Christi, om­
nia divina dicta eius et facta praesentes praesentia didicerunt. Haec
vos non vidistis, propterea credere recusatis. Ergo haec aspicite,
in haec intendite, haec quae cernitis cogitate, quae vobis non prae­
terita narrantur, nec futura praenuntiantur, sed praesentia demons­
trantur. An vobis inane vel leve videtur, et nullum vel parvum pu­
tatis esse miraculum divinum, quod in nomine unius crucifixi uni­
versum genus currit humanum? (De fide r. q. n. vid. 4,6-7: ML 40,
176) 2.
128. Multum autem falluntur qui .putant nos sine ullis de
Christo indiciis credere in Christum. Nam quae sunt iudicia cla­
riora, quam ea quae nunc videmus praedicta et impleta? Proinde
qui putatis nulla esse indicia cur de Christo credere debeatis quae
non vidistis, attendite quae videtis. Ipsa vos Ecclesia ore maternae
dilectionis alloquitur. Ego, quam miramini per universum mundum
fructificantem atque crescentem, qualem me conspicitis aliquando
non fui. Sed In semine tuo benedicentur omnes gentes (Gen. 22,18).
Quando Deus Abrahae benedicebat, me promittebat; per omnes
enim gentes in Christi benedictione diffundor. Semen Abrahae
Christum succedentium generationum ordo testatur. Quod ut bre­
viter colligam, Abraham genuit Isaac, Isaac genuit lacob, lacob
genuit duodecim filios, ex quibus ortus est populus Israël. lacob
quippe ipse appellatus est Israël. In his duodecim filiis genuit ludam,
unde nomen est ludaeorum ex quibus nata est virgo Maria, quae
peperit Christum. Et ecce in Christo, id est in semine Abrahae,
benedici omnes gentes videtis et stupetis; et adhuc in eum credere
timetis, in quem non credere potius timere debuistis! An credere
dubitatis vel recusatis virginis partum, cum magis credere debeatis,
sic decuisse nasci hominem Deum? Et hoc namque accipite per
prophetam fuisse praedictum: Ecce virgo accipiet in utero, et pariet
1 Impletio prophetiarum historia comprobata, maximum est argumentum
apologeticum pro Religione Christiana ct Ecclesia Catholica apud Augusti­
num. Cf. CapÁNAGA, Obras de San Agustín, XIV 3Iss; G. Amari, Il concetto
di Storia in Sant'Agostino 92ss.
2 Integrum legatur caput. Sublimem continet expositionem adimpletionis
Prophetiarum de Christo et Ecclesia. Vide etiam De vera rei. 3: ML 34,123.

filium, et vocabunt nomen eius Emmanuel, quod est interpretatum,
Nobiscum Deus (Is. 7,14) 1 De fide r. q. n. vid. 3,5: ML 40,174).
I2Ç). Quamquam etiam si de Christo ct Ecclesia testimonia
nulla praecederent, quem non movere deberet ut crederet, repente
illuxisse divinam humano generi claritatem, quando videmus relic­
tis diis falsis, et eorum confractis usquequaque simulacris, templis
subversis, sive in usus alios commutatis, atque ab humana veter­
nosissima consuetudine tot vanis ritibus exstirpatis, unum verum
Deum ab omnibus invocari? Et hoc esse factum per unum homi­
nem ab hominibus illusum, comprehensum, vinctum, flagellatum,
expalmatum, exprobratum, crucifixum, occisum: discipulis eius,
quos idiotas, et imperitos, et piscatores, et publicanos, per quos
eius magisterium commendaretur, elegit, annuntiantibus eius re­
surrectionem, ascensionem quam vidisse dixerunt, et impleti Spiritu
sancto, hoc Evangelium linguis omnibus, quas non didicerant, so­
nuerunt. Quos qui audierunt, partim crediderunt, partim non cre­
dentes praedicantibus ferociter restiterunt. Ita fidelibus usque ad
mortem pro veritate, non mala rependendo, sed perpetiendo cer­
tantibus, nec occidendo, sed moriendo vincentibus; sic in ista reli­
gionem mutatus est mundus, sic ad hoc Evangelium corda conversa
mortalium, marium et feminarum, parvulorum atque magnorum,
doctorum et indoctorum, sapientium et insipientium, potentium
et infirmorum, nobilium et ignobilium, excelsorum et humilium,
et per omnes gentes Ecclesia diffusa sic crevit, ut etiam contra ip­
sam catholicam fidem nulla secta perversa, nullum genus exoriatur
erroris, quod ita reperiatur christianae veritati adversari, ut non
affectet atque ambiat Christi nomine gloriari: quod quidem non
sineretur pullulare per terram, nisi exerceret sanam et ipsa contra­
dictio disciplinam. Quando tantum crucifixus ille potuisset, nisi
Deus hominem suscepisset, etiamsi nulla per Prophetas futura talia
praedixisset? Cum vero tam magnum pietatis sacramentum habue­
rit antecedentes vates suos atque praecones, quorum divinis vocibus
est praenuntiatum, et sic venerit quemadmodum est praenuntiatum,
quis ita sit demens, ut dicat Apostolos de Christo fuisse mentitos,
quem sic venisse praedicaverunt, quemadmodum eum venturum
Prophetae ante praedixerunt...? Quis itaque nisi mirabili dementia
caecatus, aut mirabili pertinacia durus ac ferreus, nolit habere sacris
Litteris fidem, quae totius orbis praedixerunt fidem? (De fide r. q. n.
vid. 7,10: ML 40,179).
130. Ipse modus quo mundus credidit, si consideretur, incre­
dibilior invenitur. Ineruditos liberalibus disciplinis, et omnino,
quantum ad istorum doctrinas attinet, impolitos, non peritos gram­
matica, non armatos dialectica, non rhetorica inflatos, piscatores
Christus cum retibus fidei ad mare huius saeculi paucissimos misit,
atque ita et ex omni genere tam multos pisces, et tanto mirabiliores,
quanto rariores etiam ipsos philosophos cepit... Si vero per Apo­
stolos Christi, ut eis crederetur, resurrectionem atque ascensionem
praedicantibus Christi, etiam ista miracula facta esse non credunt;

hoc nobis unum grande miraculum sufficit, quod eam terrarum
orbis sine ullis miraculis credidit (De civ. Dei XXII 5: ML 41,
755-757)·
131. Quae si facta sunt, si litteris monumentisque celebrantur,
si ab una regione terrarum, in qua sola unus colebatur Deus, et ubi
talcm nasci oportebat, per totum orbem terrarum missi electi viri,
virtutibus atque sermonibus divini amoris incendia concitarunt; si
confirmata saluberrima disciplina, illuminatas terras posteris reli­
querunt; et, ne de praeteritis loquar, quae potest quisque non cre­
dere, si hodie per gentes populosque praedicatur: In principio erat
Verbum, et Verbum erat apud Deum, et Deus erat Verbum: hoc erat
in principio apud Deum. Omnia per ipsum facta sunt, et sine ipso fac­
tum est nihil (Io. 1,1-3). Si ad hoc percipiendum, diligendum, perfruendum ut anima sanetur, et tantae luci hauriendae mentis acies
convalescat, dicitur avaris, Nolite vobis condere thesauros in terra,
ubi tinea et aerugo exterminant, et ubi fures effodiunt et furantur; sed
thesaurizate vobis thesauros in caelo, ubi neque tinea neque rubigo ex­
terminant, neque fures effodiunt, neque furantur : ubi enim est thesau­
rus tuus, ibi est et cor tuum (Mt. 6,19-21): dicitur luxuriosis, Qui
seminat in carne, de carne metet corruptionem : qui seminat in spiritu,
de spiritu metet vitam aeternam (Gal. 6,8): dicitur superbis, Qui se
exaltat, humiliabitur; et qui se humiliat, exaltabitur (Lc. 14,11): dici­
tur iracundis, Accepisti alapam, para alteram maxillam (Mt. 5,39):
dicitur discordiosis, Diligite inimicos vestros (Ib. 44): dicitur supertitiosis, Regnum Dei intra vos est (Lc. 17,21): dicitur curiosis, Nolite
quaerere quae videntur, sed quae non videntur. Quae enim videntur,
temporalia sunt: quae autem non videntur, aeterna sunt (2 Cor. 4,18):
postremo dicitur omnibus, Nolite diligere mundum, neque ea quae in
mundo sunt: quoniam omne quod in mundo est, concupiscentia carnis
est, et concupiscentia oculorum, et ambitio saeculi (1 Io. 11,15-16).
5. Si haec per totum orbem iam populis leguntur, et cum ve­
neratione libentissime audiuntur; si post tantum sanguinem, tantos
ignes, tot cruces martyrum, tanto fertilius et uberius usque ad bar­
baras nationes Ecclesiae pullularunt; si tot iuvenum et virginum
millia contemnentium nuptias casteque viventium iam nemo mira­
tur: quod cum fecisset Plato, usque adeo perversam temporum suo­
rum timuit opinionem, ut perhibeatur sacrificasse naturae, ut tan­
quam peccatum illud aboleretur; si haec sic accipiuntur, ut quomo­
do antea talia disputare, sic nunc contra disputare monstruosum
sit; si tali pollicitationi atque sponsioni per omnes terrarum partes
quas homines incolunt, sacra christiana traduntur; si haec quotidie
leguntur in ecclesiis, et a sacerdotibus exponuntur; si tundunt pec­
tora qui conantur haec implere; si tam innumerabiles aggrediuntur
hanc viam, ut desertis divitiis et honoribus huius mundi ex omni
hominum genere uni Deo summo totam vitam dicare volentium,
desertae quondam insulae ac nullarum terrarum solitudo complea­
tur; si denique per urbes atque oppida, castella, vicos et agros etiam,
villasque privatas in tantum aperte persuadetur et appetitur a terre-

nis aversio, ut quotidie per universum orbem humanuni genus una
pene voce respondeat, sursum corda se habere ad Dominum (ex can.
Missae); quid adhuc oscitamus crapulam hesternam, et in mortuis
pecudibus divina eloquia perscrutamur; si quando autem ad dispu­
tationem venitur, Platonico nomine ora crepantia, quam pectus vero
plenum, magis habere gestimus? (De vera rei. 3,4-5: ML 34,124).
132· Qui ergo sensibilem istum mundum contemnere et ani­
mam purgandam, summo Deo subicere atque subiugare, vanum
aut malum putant, alia ratione refellendi sunt: si tamen cum his
dignum est disputare. Qui autem bonum et appetendum fatentur,
cognoscant Deum et cedant Deo, per quem populis iam omnibus
haec credenda persuasa sunt... Itaque si hanc vitam illi viri nobiscum rursum agere potuissent; viderent profecto cuius auctoritate
facilius consuleretur hominibus, et paucis mutatis verbis atque sen­
tentiis christiani fierent, sicut plerique recentiorum nostrorumque
temporum Platonici fecerunt (De vera rei. 4,6-7: ML 34,126).
133. Tu 3 pueriliter pueros, fortiter iuvenes, quiete senes, prou^
cuiusque non corporis tantum, sed et animi aetas est, exerces ac
doces. Tu feminas viris suis, non ad explendam libidinem, sed ad
propagandam prolem, et ad rei familiaris societatem, casta et fideli
obedientia subicis. Tu viros coniugibus, non ad illudendum im­
becilliorem sexum, sed sinceri amoris legibus praeficis. Tu paren­
tibus filios libera quadam servitute subiungis, parentes filiis pia
dominatione praeponis. Tu fratribus fratres religionis vinculo fir­
miore atque arctiore quam sanguinis nectis. Tu omnem generis
propinquitatem et affinitatis necessitudinem, servatis naturae vo­
luntatisque nexibus, mutua caritate constringis. Tu dominis servos,
non tam conditionis necessitate, quam officii delectatione doces
adhaerere. Tu dominos servis, summi Dei communis Domini con­
sideratione placabiles et ad consulendum quam coercendum pro­
pensiores facis. Tu cives civibus, gentes gentibus, et prorsus homines
primorum parentum recordatione, non societate tantum, sed qua­
dam etiam fraternitate coniungis. Doces reges prospicere populis;
mones populos se subdere regibus. Quibus honor debeatur, quibus
affectus, quibus reverentia, quibus timor, quibus consolatio, quibus
admonitio, quibus cohortatio, quibus disciplina, quibus obiurgatio,
quibus supplicium, sedulo doces; ostendens quemadmodum et non
omnibus omnia, et omnibus caritas, et nulli debeatur iniuria... 64. Me­
rito apud te divina praecepta late diffuseque servantur... Merito
tibi tam multi hospitales, multi officiosi, multi misericordes, multi
docti, multi casti, multi sancti, multi usque adeo Dei amore flagran­
tes, ut eos in summa continentia atque mundi huius incredibili con­
temptu etiam solitudo delectet (De mor. Eccl. cath. I 30,63.64:
ML 32,1336-1337)·
134. Hoc factum est divina providentia 4 per prophetarum va- I. e. Ecclesia Catholica, mater Christianorum verissima.
4 Dixerat antea de bonis moribus Christianorum, quos «populi probant,
populi audiunt, populi favent, diligunt postremo populi» (Ib.).

Licinia, per humanitatem doctrinamque Christi, per Apostolorum
itinera, per martyrum contumelias, cruces, sanguinem, mortes, per
sanctorum praedicabilem vitam, atque in his universis digna rebus
tantis atque virtutibus pro temporum opportunitate miracula. Cum
igitur tantum auxilium Dei, tantum profectum fructumque videa­
mus, dubitabimus nos eius Ecclesiae condere gremio, quae usque
ad confessionem generis humani ab Apostolica Sede per successio­
nes episcoporum, frustra haereticis circumlatrantibus, et partim ple­
bis iudicio, partim conciliorum gravitate, partim etiam miraculorum
maiestate damnatis, culmen auctoritatis obtinuit? Cui nolle primas
dare, vel summae profecto impietatis est, vel praecipitis arrogan­
tiae. Nam si nulla certa ad sapientiam salutemque animis via est,
nisi cum eos rationi praecolit fides; quid est aliud ingratum esse opi
atque auxilio divino, quam tanto labore praedictae auctoritati velle
resistere? Et si unaquaeque disciplina, quanquam vilis et facilis, ut
percipi possit, doctorem aut magistrum requirit; quid temerariae
superbiae plenius, quam divinorum sacramentorum libros, et ab
interpretibus suis nolle cognoscere, et incognitos velle damnare?
(De ut. cred. 17: ML 42,91).
135. Quid de sponsa? Et praedicare in nomine eius poeniten­
tiam et remissionem peccatorum per omnes gentes, incipientibus ab
Jerusalem. Hoc nondum videbant discipuli: Ecclesiam per omnes
gentes, incipientibus ab Jerusalem, nondum videbant, Caput vide­
bant: et de corpore capiti credebant. Per hoc quod videbant, quod
non videbant credebant. Similes illis sumus et nos: videmus aliquid,
quod ipsi non videbant; et non videmus aliquid, quod ipsi videbant.
Quid nos videmus, quod ipsi non videbant? Ecclesiam per omnes
gentes. Quid non videmus, quod ipsi videbant? Christum in carne
constitutum. Quomodo illi illum videbant, et de corpore credebant:
sic nos corpus videmus, de capite credamus. Invicem nos adiuvent
visa nostra. Adiuvat eos visus Christus, ut futuram Ecclesiam cre­
derent: adiuvant nos visa Ecclesia, ut Christum resurrexisse creda­
mus. Impleta est fides illorum, impletur et nostra: impleta est illo­
rum de capite, impletur nostra de corpore. Totus Christus et illis
innotuit, et nobis innotuit: sed totus ab eis non est visus, nec a nobis
totus est visus. Ab eis caput est visum, corpus creditum: a nobis
corpus visum, caput creditum (S. 116,6: ML 37,660).
136. Quamobrem, cum ante paucos annos promiserim tibi
scribere, carissime mihi Romaniane, quid de vera religione senti­
rem, tempus nunc esse arbitratus sum, postquam tuas acerrimas
interrogationes, sine ullo certo fine fluctuare, ea caritate qua tibi
obstrictus sum, diutius sustinere non possem. Repudiatis igitur
omnibus qui neque in sacris philosophantur, nec in philosophia
consecrantur: et iis qui vel prava opinione, vel aliqua simultate su­
perbientes, a regula et communione Ecclesiae catholicae deviarunt;
et iis qui sanctorum Scripturarum lumen, et spiritualis populi gra­
tiam, quod Novum Testamentum vocatur, habere noluerunt, quos
quanta potui brevitate perstrinxi; tenenda est nobis Christiana re-

ligio, et eius Ecclesiae communicatio quae catholica est, et catholica
nominatur, non solum a suis, verum etiam ab omnibus inimicis.
Velint nolint enim ipsi quoque haeretici, et schismatum alumni,
quando non cum suis, sed cum extraneis loquuntur, Catholicam
nihil aliud quam Catholicam vocant. Non enim possunt intelligi,
nisi hoc eam nomine discernant, quo ab universo orbe nuncupatur
(De vera rei. 7,12: ML 34,128).
137. In Catholica enim Ecclesia, ut omittam sincerissimam sa­
pientiam... multa sunt alia quae in eius gremio me iustissime te­
neant. Tenet consensio populorum atque gentium; tenet auctoritas
miraculis inchoata, spe nutrita, caritate aucta, vetustate firmata; te­
net ab ipsa sede Petri apostoli, cui pascendas oves suas post resur­
rectionem Dominus commendavit, usque ad praesentem episcopa­
tum successio sacerdotum; tenet postremo ipsum Catholicae no­
men, quod non sine causa inter tam multas haereses sic ista Ecclesia
sola obtinuit, ut cum omnes haeretici se catholicos dici velint, quae­
renti tamen peregrino alicui, ubi ad Catholicam conveniatur, nullus
haereticorum vel basilicam suam vel domum audeat ostendere. Ista
ergo tot et tanta nominis christiani carissima vincula recte hominem
tenent credentem in catholica Ecclesia (C. Ep. Man. 4,5: ML
42.175)·
138. Quamobrem, si quid te vel ratio, vel oratio nostra com­
movit, et si veram, ut credo, curam tui geris; velim me audias, et
bonis praeceptoribus catholicae christianitatis te pia fide, alacri spe,
simplici caritate committas (De ut. cred. 18: ML 42,91).
Bibi.: Capánaga, Obras de San Agustin: BAC, IV 42SS; J. Perrodon,
Le dogme catholique à fecole de Saint Augustin (Paris 1948) 87SS; M. Co.meau,
S. Augustin, exégète du quatrième Evangile (Paris 1930) 339SS; G. Amari,
Il concetto di Storia in Sant’Agostino (Roma 1950) 88ss; Ramiro Flórez,
Condiciones y sentido de la teología misionera de San Agustín: Contribución
Española a una Misionologia Agustiniana (Burgos 1955) I28ss; M. D’Herbigny, Les arguments apologétiques de S. Augustin: Revue practique ¿’Apo­
logétique 9 (1910) 575-589.

Religio Christiana universalis liberandae animae via 1
Summarium.—Christiana religio regalis via ad regnum. Hanc Porphyrius
male quaerendo non reperit. Quanta demonstrent quod divina Provi­
dentia non reliquerit hominem absque ista universali salutis via, eamque
in Christiana religione reperiri: 139-140.

139. Haec est religio, quae universalem continet viam animae
liberandae; quoniam nulla nisi hac liberari potest. Haec est enim
quodam modo regalis via, quae una ducit ad regnum, non temporali
fastigio nutabundum, sed aeternitatis firmitate securum... Quae1 Cf. infra dicenda in tractatu De Ecclesia c.3.

nam ista est universalis via, nisi quae non suae cuique genti propria,
seel universis gentibus quae communis esset, divinitus impertita
est? Quam certe iste homo non mediocri ingenio praeditus esse non
dubitat 2. Providentiam quippe divinam sine ista universali via libe­
randae animae genus humanum relinquere potuisse non credit.
Neque enim ait non esse, sed hoc tantum bonum tantumque adiutorium nondum receptum, nondum in suam notitiam esse perlatum:
nec mirum. Tunc enim Porphyrius erat in rebus humanis, quando
ista liberandae animae universalis via, quae non est alia quam religio
Christiana, oppugnari permittebatur ab idolorum daemonumque
cultoribus regibusque terrenis 3, propter asserendum et consecran­
dum martyrum numerum, hoc est testium veritatis, per quos osten­
deretur, omnia corporalia mala pro fide pietatis et commendatione
veritatis esse toleranda. Videbat ergo ista Porphyrius, et per huiusmodi persecutiones cito istam viam perituram et propterea non esse
ipsam liberandae animae universalem putabat, non intelligens hoc
quod eum movebat, et quod in eius electione perpeti metuebat, ad
eius confirmationem robustioremque commendationem potius per­
tinere (De civ. Dei X 32,1: ML 41,312).
140. Haec est igitur animae liberandae universalis via, id est
universis gentibus divina miseratione concessa; ... Haec est, in­
quam, liberandorum credentium universalis via, de qua fidelis
Abraham divinum accepit oraculum: In semine tuo benedicentur omnes
gentes (Gen. 22,18). Qui fuit quidem gente Chaldaeus, sed ut talia
promissa perciperet, et ex illo propagaretur semen dispositum per
Angelos in manu Mediatoris (Gal. 3,19), in quo esset ista liberandae
animae universalis via... iussus est discedere de terra sua et de
cognatione sua et de domo patris sui (Gen. 12,1). Tunc ipse primi­
tus a Chaldaeorum superstitionibus liberatus 4, unum verum Deum
sequendo coluit, cui haec promittenti fideliter credidit. Haec est
universalis via, de qua in sancta prophetia dictum est: Deus miserea­
tur nostri, et benedicat nos; illuminet vultum suum super nos, et mise­
reatur nostri : ut cognoscamus in terra viam tuam, in omnibus gentibus
salutare tuum (Ps. 66,2-3). Unde tanto post ex Abrahae semine car­
ne suscepta, de se ipso ait ipse Salvator: Ego sum via, et veritas, et
vita (Io. 14,6). Haec est universalis via, de qua tanto ante tempore
prophetatum est: Erit in novissimis diebus manifestus mons domus
Domini, paratus in cacumine montium, et extolletur super colles; et
venient ad eum universae gentes, et ingredientur nationes multae, et
dicent: Venite, ascendamus in montem Domini, et in domum Dei lacob;
et annuntiabit nobis viam suam, et ingrediemur in eam. Ex Sion enim
prodiet lex, et Verbum Domini ab lerusalem (Is. 2,2-3). Via ergo ista
non est unius gentis, sed universarum gentium. Et lex verbumque
Domini non in Sion lerusalem remansit; sed inde processit, ut per
universa diffunderet.

2 Philosophus Porphyrius.
3 Vixit Porphyrius sub Diocletiano et Maximiano principibus, qui Christia­
nos iniquissimo insectati sunt odio (ML ib. 313).
4 Cf. De civ. Dei XVI 12: ML 41,492.

Unde ipse Mediator post resurrectionem suam discipulis trepi­
dantibus ait: Oportebat impleri quae scripta sunt in Lege, et lJrophetis,
et Psalmis de me. Tunc aperuit illis sensum, ut intelligerent Scripturas,
et dixit eis, Quia oportebat Christum pati, et resurgere a mortuis tertio
die, et praedicare in nomine eius paenitentiam et remissionem peccato­
rum per omnes gentes, incipientibus ab Jerusalem (Lc. 24,44-47).
Haec est igitur universalis animae liberandae via, quam sancti
Angeli sanctique Prophetae prius in paucis hominibus ubi potuerunt
Dei gratiam reperientibus, et maxime in Hebraea gente, cuius erat
ipsa quodammodo sacrata respublica, et prophetationem et prae­
nuntiationem civitatis Dei ex omnibus gentibus congregandae, et
tabernaculo et templo et sacerdotio et sacrificiis significaverunt, et
eloquiis quibusdam manifestis, plerisque mysticis, praedixerunt;
praesens autem in came ipse Mediator, et beati eius Apostoli iam
Testamenti novi gratiam revelantes apertius indicarunt, quae ali­
quanto occultius superioribus sunt significata temporibus, pro aeta­
tum generis humani distributione; sicut eam Deo sapienti placuit
ordinare, mirabilium operum divinorum, quorum superius pauca
iam posui, contestantibus signis. 3. Quod autem Porphyrius uni­
versalem viam animae liberandae nondum in suam notitiam histo­
riali cognitione dicit esse perlatam; quid hac historia vel illustrius
invenire potest, quae universum orbem tanto apice auctoritatis ob­
tinuit, vel fidelius, in qua ita narrantur praeterita, ut futura etiam
praedicantur; quorum multa videmus impleta, ex quibus ea quae
restant sine dubio speremus implenda?...
Sed alia erant vere magna atque divina, quae quantum dabatur,
cognita Dei voluntate, futura nuntiabant. Christus quippe in ea
came venturus, et quae in illo tam clara perfecta sunt atque in eius
nomine impleta, paenitentia hominum et ad Deum conversio vo­
luntatum, remissio peccatorum, gratia iustitiae, fides piorum et per
universum orbem in veram divinitatem multitudo credentium, cul­
turae simulacrorum daemonumque subversio et a tentationibus
exercitatio, proficientium purgatio et liberatio ab omni malo, iudicii
dies, resurrectio mortuorum, societatis impiorum aeterna damna­
tio, regnumque aeternum gloriosissimae civitatis Dei conspectu eius
immortaliter perfruentis, in huius viae Scripturis praedicta atque
promissa sunt; quorum tam multa impleta conspicimus, ut recta
pietate futura esse caetera confidamus. Huius viae rectitudinem
usque ad Deum videndum eique in aeternum cohaerendum, in
sanctarum Scripturarum, qua praedicatur atque asseritur, veritate,
quicumque non credunt, et ob hoc nec intelligunt, oppugnare pos­
sunt, sed expugnare non possunt (De civ. Dei X 22,2-3·. MU 41,
313-316).

Sacra Scriptura ut fons Revelationis 1
Summarium.—Testimonium Traditionis et auctoritatis Ecclesiae pro authenticitate sacrorum Librorum: 141-142.—Scriptura epistola est a Deo nobis
missa. Legamus chirographum Dei. Dictante capite, manus eius scrip­
serunt: 143-146.—Fides ex Scriptura concepta est: 147-151.—Scripturae
sine dubitatione credendum. Asserit catholicam fidem. Omnis Scriptura
Christum sonat: 152-156.—Titubabit fides, si Scripturarum vacillat auc­
toritas: 157-163.—Regulam sequendam statuit, si aliquid in Scripturis
videatur contrarium veritati: 164-165.

141. Nostrorum porro Librorum auctoritas, tot gentium con­
sensione, per successiones Apostolorum, episcoporum, concilio­
rumque roborata, vobis adversa est; vestrorum autem nulla est
quia a tam paucis profertur, et ab iis qui Deum et Christum men­
dacem colunt (C. Faust. Man. 13,5: ML 42,284).
142. Quae unquam litterae ullum habebunt pondus auctori­
tatis, si evangelicae, si apostolicae non habebunt? De quo libro
certum erit cuius sit, si Litterae quas Apostolorum dicit et tenet
Ecclesia ab ipsis Apostolis propagata et per omnes gentes tanta
eminentia declarata, utrum Apostolorum sint incertum est; et hoc
erit certum scripsisse Apostolos, quod huic Ecclesiae contrarii
haeretici proferunt auctorum suorum nominibus appellati, longe
post Apostolos existentium? (C. Faust. Man. 33,6: ML 42,514).
143. Et de illa civitate unde peregrinamur, litterae nobis vene­
runt; ipsae sunt Scripturae quae nos hortantur ut bene vivamus
(En. in Ps. 90 s.2,1: ML 37,1159).
144. Fidelis Dominus in verbis suis. Possemus illi credere tan­
tummodo dicenti: noluit sibi credi dicenti, sed voluit teneri Scrip­
turam suam; quomodo si diceres alicui homini, cum aliquid pro­
mitteres, Non mihi credis, ecce scribo tibi. Etenim quia generatio
vadit, et generatio venit, et sic transcurrunt ista saecula cedentibus
succedentibusque mortalibus; Scriptura Dei manere debuit, et
quoddam chirographum Dei, quod omnes transeuntes legerent, et
viam promissionis eius tenerent. Et quanta sunt quae reddidit ex
isto chirographo?... Si dicat tibi Deus: Chirographum meum tenes;
iudicium promisi... diremptionem bonorum et malorum, regnum
sempiternum fidelibus, et non vis credere? Ibi in chirographo meo
lege omnia quae promisi (En. in Ps. 164,17: ML 37,1880).
1 Canon sacrarum Scripturarum tradit Augustinus in De doct. chr. II 8,13:
ML 34,41.

Ad haec tu dicis mihi, quoniam tu es Deus meus, et
dicis voce forti in aure interiore servo tuo... et clamans; O homo,
quod Scriptura mea dicit, ego dico (ConJ. XIII 29: ML 32,864).
146. Itaque cum illi (Prophetae et Apostoli) scripserunt quae
ille ostendit et dixit, nequaquam dicendum est quod ipse non scrip­
serit; quandoquidem membra eius id operata sunt, quod dictante
capite cognoverunt. Quidquid enim ille de suis factis et dictis nos
legere voluit, hoc scribendum illis tanquam suis manibus imperavit
(De cons. ev. I 35,54: ML 34,1070).
147. Credit (civitas Dei) Scripturis sanctis et veteribus et novis,
quas Canonicas appellamus, unde fides ipsa concepta est (De civ.
Dei XIX 18; ML 41,646).
148. In Scripturis discimus Christum, in Scripturis discimus
Ecclesiam (Ep. 105,3,14: ML 33,401).
149. Quidquid in Symbolo audituri estis, in divinis sacrarum
Scripturarum litteris continetur (S. 212,2: ML 38,1060).
150. Hic prius per Prophetas, deinde per se ipsum, postea per
Apostolos, quantum satis esse iudicavit, locutus, etiam Scriptura­
rum condidit, quae canonica nominantur, eminentissimae auctorita­
tis, cui fidem habemus de his rebus quas ignorare non expedit, nec
per nosmetipsos nosse idonei sumus (De civ. Dei XI 3: ML 41,318).
151. Aut quis, nisi tu, Deus noster, fecisti nobis firmamentum
auctoritatis super nos in Scriptura tua divina? Caelum enim plica­
bitur ut liber (Is. 24,4) et nunc sicut pellis extenditur super nos
(Ps. 103,2). Sublimioris enim auctoritatis est tua divina Scriptura,
cum iam obierunt istam mortem illi mortales, per quos eam dis­
pensasti nobis... Lmde sicut pellem extendisti firmamentum Libri
tui, concordes utique sermones tuos, quos per mortalium ministe­
rium superposuisti nobis... 18. Transeunt praedicatores verbi tui
ex hac vita in aliam vitam; Scriptura vero tua usque in finem saeculi
super populos extenditur (Conf. XIII 15,16.18: ML 32,852).
152. Si divinarum Scripturarum, earum scilicet quae canoni­
cae in Ecclesia nominantur, perspicua firmatur auctoritate, sine
ulla dubitatione credendum est. Aliis vero testibus vel testimoniis,
quibus aliquid credendum esse suadetur, tibi credere vel non cre­
dere liceat, quantum ea momenti ad faciendum fidem vel habere
non habere perpenderis (Ep. 147,4: ML 33,598).
Ι53· Non autem asserit (Scriptura) nisi catholicam fidem, rebus
praeteritis, et futuris et praesentibus (De doct. chr. 3,10,15: ML
ΐ54· Tanta est enim Christianarum profunditas Litterarum, ut
in eis quotidie proficerem, si eas solas ab ineunte pueritia usque ad
decrepitam senectutem maximo otio, summo studio, meliore inge­
nio conarer addiscere; non quod ad ea quae necessaria sunt saluti,
tanta in eis perveniatur difficultate; sed cum quisque ibi fidem
tenuerit, sine qua pie recteque non vivitur, tam multa, tamque
multiplicibus mysteriorum umbraculis opacata intelligenda pro-

C.I.

SACRA S., FONS REVELATIONIS

53

ficientibus restant, tantaque non solum in verbis quibus ista dicta
sunt, verum etiam in rebus quae intelligenda sunt, latet altitudo
sapientiae, ut annosissimis, acutissimis, flagrantissimis cupiditate
discendi hoc contingat, quod eadem Scriptura quodam loco habet,
Cum consummaverit homo, tunc incipit (Eccli. 18,6) (Ep. 137,1,3:
ML 33.516).
155. Omnem veterem textum Scripturarum circumplexus est.
Quidquid illarum Scripturarum est, Christum sonat (In Ep. Io. ad
Parth. tr. 2,1: ML 35,1989).
156. Quid autem ostendit Dominus scriptum de se in lege
Moysi, et Prophetis, et Psalmis? Quid ostendit? Ipse dicat. Breviter
hoc Evangelista posuit, ut nos nossemus quid in tanta latitudine
Scripturarum credere et intelligere debeamus. Certe multae sunt
paginae, et multi libri, hoc habent omnes quod dixit Dominus bre­
viter discipulis suis. Quid est hoc? Quia oportebat pati Christum,
et resurgere tertia die (In Ep. Io. ad Parth. tr. 2,2: ML 35,1989).
157. Titubabit ñdes, si divinarum Scripturarum vacillat aucto­
ritas (De doct. chr. 37: ML 34,35).
158. Ideoque cum essemus infirmi ad inveniendam liquida
ratione veritatem, et ob hoc nobis opus esset auctoritate sanctarum
Litterarum, iam credere coeperam nullo modo te fuisse tributurum
tam excellentem illi Scripturae per omnes iam terras auctoritatem,
nisi et per ipsam tibi credi, et per ipsam te quaeri voluisses (Conf. VI
5,8: ML 32,723).
159. Credamus igitur et consentiamus auctoritati sanctae Scrip­
turae, quae nescit falli nec fallere (De pece. mer. et rem. I 22,33:
ML 44,128).
160. Solis canonicis (scriptis) debeo sine ulla recusatione consensum (De nat. et grat. 61,71: ML 44,282).
161. Ut ergo ab huiusmodi falsitatibus humanus animus purgaretur, sancta Scriptura parvulis congruens, nullius generis rerum
verba vitavit, ex quibus quasi gradatim ad divina atque sublimia
noster intellectus velut nutritus assurgere (De Trin. I 1,2: ML
42,820).
162. His enim omnibus divinae Scripturae testimoniis, quam
esse veracem nemo dubitat nisi infidelis aut impius (De Gen. ad
litt. VII 28,42: ML 34,371).
163. Quis autem nesciat sanctam Scripturam canonicam, tam
Veteris quam Novi Testamenti, certis suis terminis contineri, eamque omnibus posterioribus episcoporum litteris ita praeponi, ut de
illa omnino dubitari et disceptari non possit, utrum verum vel
utrum rectum sit, quidquid in ea scriptum esse constiterit? (De
bapt. c. Donat. II 3,4: ML 43,128).
164. Ego enim fateor Caritati tuae (S. Hieronymo), solis Scrip­
turarum libris qui iam canonici appellantur, didici hunc timorem
honorem deferre, ut nullum eorum auctorem scribendo aliquid

errasse firmissime credam. Ac si aliquid in eis offendero Litteris,
quod videatur contrarium veritati; nihil aliud, quam vel mendosum
esse codicem, vel interpretem non assecutum esse quod dictum
est, vel me minime intellexisse, non ambigam (Ep. 82,1,3: ML
33.277).
165. Ibi (in Scriptura) si quid velut absurdum moverit, non
licet dicere: auctor huius libri non tenuit veritatem; sed, aut codex
mendosus est, aut interpres erravit, aut tu non intelligis... In illa
vero canonica eminentia sacrarum Litterarum, etiamsi unus pro­
pheta, seu apostolus, aut evangelista aliquid in suis Litteris posuisse
ipsa canonis confirmatione declaratur, non licet dubitare quod ve­
rum sit: alioquin nulla erit pagina, qua humanae imperitiae regatur
infirmitas, si Librorum canonicorum saluberrima auctoritas, aut
contempta penitus aboletur, aut interminata confunditur (C. Faust.
Man. XI 5: ML 42,249) 2.
CAPUT II
Traditio est fons Revelationis
Summarium.—Regula pro discernenda origine apostolica alicuius doctrinae.
Multa ab Apostolis praecepta tenentur, quamquam non scripta repe­
dantur: 166-169.—Etsi nihil de precibus pro defunctis in Scriptura lege­
retur, adhuc observandum esset ex Traditione: 170-171.—Consuetudo
non rebaptizandi eos qui ab haereticis baptizad fuerant ex apostolica
venit Traditione. Quod Ecclesia parvulos baptizat, apostolica est Tra­
ditio, propterea credendum: 172-174.

166. Quod universa tenet Ecclesia, nec conciliis institutum,
sed semper retentum est, nonnisi auctoritate apostolica traditum
rectissime creditur (De bapt. c. Donat. 4,24: ML 43,174).
167. Illa autem (sacramenta) quae non scripta, sed tradita
custodimus, quae quidem toto terrarum orbe servantur, datur intelligi vel ab ipsis Apostolis, vel plenariis conciliis, quorum est in
Ecclesia saluberrima auctoritas, commendata atque statuta retineri
(Ep. 54,1,1: ML 33,200).
168. Sunt multa quae universa tenet Ecclesia, et ob hoc ab
Apostolis praecepta bene creduntur, quanquam scripta non repe­
dantur (De bapt. c. Donat. V 23,31: ML 43,192).
169. Etsi nulla ratione indagetur, nullo sermone explicetur:
verum tamen est quod antiquitus veraci fide catholica praedicatur
et creditur per Ecclesiam totam (C. Iui. VI 5,11: ML 44,828).
2 Augustinus praeclaras tradidit regulas pro interpretatione S. Scripturae,
praesertim in opere De doctrina Christiana (ML 34,15-122). Duae fundamentales
quaestiones scientiae biblicae discutiuntur in hoc opere: «modus inveniendi
quae intclligcnda sunt, et modus proferendi quae intellecta sunt» (Ib. 1,1:
ML 34,19). Cf. Benedetto Prete, I principi esegetici di S. Agostino: Sapienza, 8
(1955) 552-594. Plura etiam apud Maurice Pontet, L’Exégèse de S. Augustin
prédicateur (1944).

170. In Machabaeorum libris legimus oblatum pro mortuis sa­
crificium (2 Mac. 12,43). Sed et si nusquam in Scripturis veteribus
omnino legeretur, non parva est universae Ecclesiae, quae in hac
consuetudine claret auctoritas, ubi in precibus sacerdotis quae Do­
mino Deo ad eius altare funduntur, locum suum habet etiam com­
mendatio mortuorum (De cura pro mort. ger. 1,3: ML 40,593).
171. Hoc enim a patribus traditum, universa observat Ecclesia,
ut pro eis qui in corporis et sanguinis Christi communione defuncti
sunt, cum ad ipsum sacrificium loco suo commemorantur, oretur,
ac pro illis quoque id offerri commemoretur (S. 172,2,2: ML 38,936).
172. Quam consuetudinem 1 credo ex apostolica traditione ve­
nientem (sicut multa quae non inveniuntur in litteris eorum, neque
in conciliis posteriorum, et tamen quia per universam custodiun­
tur Ecclesiam, nonnisi ab ipsis tradita et commendata creduntur);
hanc ergo consuetudinem per Agrippinum praedecessorem suum
dicit sanctus Cyprianus quasi coepisse corrigi. Sed sicut diligen­
tius inquisita veritas docuit, quae post magnos dubitationis fluctus
ad plenarii concilii confirmationem perdqcta est, verius creditur
per Agrippinum corrumpi coepisse, non corrigi (De bapt. c. Donat.
II 7,12: ML 43,133).
173. Quod autem nos admonet (S. Cyprianus), ut ad fontem
recurramus, id est, ad Apostolicam traditionem, et inde canalem in
nostra tempora dirigamus, optimum est, et sine dubitatione facien­
dum... Cum ergo ipsis Apostolorum temporibus inveniamus fuisse
quosdam, quibus una spes non erat, et unum Baptisma erat; ex
ipso fonte ita in nos ducitur veritas (De bapt. c. Donat. V 26,37:
ML 43,194) 2.
174. Consuetudo tamen matris Ecclesiae in baptizandis parvu­
lis nequaquam spernenda est, neque ullo modo superflua deputan­
da, nec omnino credenda nisi apostolica esset traditio (De Gen.
ad litt. X 23,39: ML 34,426).
Bibi.: Germán Mártil, La tradición en San Agustín a través de la con­
troversia pelagiana (Madrid 1943). Praeclarum sane opus.

CAPUT III
De organis traditionis
Articulus I.—De Ecclesia, ut regula Fidei

Summarium.—In Symbolis brevis summa veritatum fidei continetur: 175-177.
Catholica fides per antistitem Ecclesiae Romanae exponitur. In textibus
obscuris Scripturae interpretandis, exegeta ad auctoritatem Ecclesiae1
2
1 Non rebaptizandi eos qui ab haereticis baptismum susceperant.
2 Augustinus arguit contra Donatistas, qui ad S. Cyprianum appellabant
contra baptismum extra Ecclesiam collatum, asseritque Traditione demonstrari
Baptismum unum esse, etiamsi extra Ecclesiam ministratum fuerit.

recurrat: 178-180 — Recitare quis potest Symbolum, et tamen errorem
admittere, nisi amplam expositionem fidei habuerit ab Ecclesia : 181-184.
Disputare contra consuetudinem universalem Ecclesiae insania est. Auc­
toritas Ecclesiae movet Augustinum ut Evangelio credat; 185-187.

175. Symbolum didicistis, ubi est regula fidei vestrae brevis et
grandis; brevis, numero verborum; grandis, pondere sententiarum
(S. 59,1.1: ML 38,400).
176. Symbolum reddidistis, quo breviter comprehensa conti­
netur fides (S. 58,1,1: ML 38,393).
177. Hoc nisi credamus, periclitatur ipsum nostrae Confessio­
nis 1 initium, qua nos in Deum Patrem omnipotentem credere con­
fitemur (Enchir. 96: ML 40,276).
178. Eadem iterum et iterum dicis, quibus me iam superius
respondisse qui legerit pervidebit. Sed hic etiam persistendi tibi
atque asseveranti libertatem bene agendi seu male, suo malo usu
perire non posse, respondeat et beatus Papa Innocentius Romanae
Antistes Ecclesiae... (verba Innocentii adducit, et prosequitur) : Videsne quid sapiat per ministrum suum catholica fides? (C. Iui. 0. i.
6,i 1: ML 45,1520).
179. Sed cum verba propria faciunt ambiguam Scripturam, pri­
mo videndum est ne male distinxerimus, aut pronuntiaverimus. Cum
ergo adhibita intentio incertum esse perviderit quomodo distin­
guendum aut quomodo pronuntiandam sit, consulat regulam fidei
quam de Scripturarum planioribus locis et Ecclesiae auctoritate
percepit (De doct. chr. III 2,2: ML 34,65).
180. De obscuris naturalium rerum, quae omnipotente Deo ar­
tifice facta sentimus, non affirmando, sed quaerendo tractandum
est; in Libris maxime quos nobis divina commendat auctoritas, in
quibus temeritas asserendae incertae dubiaeque opinionis, difficile
sacrilegii crimen evitat: ea tamen quaerendi dubitatio catholicae
fidei metas non debet excedere. Et quoniam multi haeretici ad suam
sententiam, quae praeter fidem est catholicae disciplinae, expositio­
nem Scripturarum divinarum trahere consueverunt; ante tractatio­
nem huius libri catholica fides breviter explicanda est (De Gen.
ad Utt. imp. lib. 1,1: ML 34,219).
181. Fieri potest ut (homo) integra teneat verba Symboli, et
tamen non recte credat, sive de ipsa Trinitate, sive de resurrectio­
ne, vel aliquid aliud... Sic etiam fieri potest ut in alicuius haeretici
librum catholicus catechumenus incidat, et a veritate nesciens dis­
cernere errorem, credat aliquid contra catholicam fidem; cui tamen
errori verba Symboli non repugnant; sub eisdem quippe verbis
innumerabiles haereticorum errores exorti sunt (De bapt. c. donat.
III 14,19: ML 43,146).
182. Alii sic, alii sic; utrique in errore. Catholica autem fides
ex utroque verum tenens quod tenet, et praedicans quod credit, et
1 Symbolum fidei est Confessio Christianorum.

Deum Christum intellexit, et hominem credidit: utrumque enim
scriptum est, et utrumque verum est (In Io. Ev. tr. 36,2: ML 35,
1663).
183. Audi ergo totum quod dico ego; id est, quod dicit catho­
lica fides, quod dicit fundatissima et serenissima veritas (S. 237,
2,2: ML 38,1123) 2.
184. Fides nostra, id est, fides vera, fides recta, fides catholica,
non opinione praesumptionis, sed testimonio lectionis collecta, nec
haeretica temeritate incerta, sed apostolica veritate fundata, hoc
insinuat; hoc novimus, hoc credimus (S. 52,2,2: ML 38,355) 3.
185. Similiter etiam si quid horum tota per orbem frequentat
Ecclesia nam et hinc quin ita faciendum sit, disputare insolentissimae insaniae est (Ep. 54,5,6: ML 33,202) 4.
186. Hoc Ecclesia semper habuit, semper tenuit: hoc a maio­
rum fide percepit; hoc usque in finem perseveranter custodit fS. 176,
2,2: ML 38,95ο)5.
187. Si invenires aliquem, qui Evangelio nondum credit, quid
faceres dicenti tibi: Non credo? Ego vero Evangelio non crederem,
nisi me catholicae Ecclesiae commoveret auctoritas (C. Ep. Man.
5,6: ML 42,176).
Bibi.: W. F. Dankbaar, Schriftgezag en Kerkgezag bij Augustinus:
Nederlands Theologisch Tijdschrift, 11 (1956) 37-59.

Articulus Π.—De auctoritate Patrum
Summarium.—Patres fideliter transmiserunt quod ipsi acceperant: 188-190.—
Magna auctoritas Patrum Ecclesiae. Eminenti sanctitate ornati et doc­
trina praediti erant: 191-192.—Patres Ecclesiae concordant in fundamen­
talia fidei, libere disputant in aliis. Tutius est plurium in religione, quam
unius vel paucorum privatam sententiam sequi. Propterea Augustinus
anteponit sententiam multorum ingenio et doctrina praeditorum, aucto­
ritati S. Cypriani in quaestione: «De rebaptizandis»: 193-194.

188. Sancti ac beati et in divinorum eloquiorum pertractatione
clarissimi sacerdotes, Irenaeus, Cyprianus, Reticius, Olympius, Hi­
larius, Ambrosius, Gregorius, Innocentius, loannes, Basilius quibus
addo presbyterum, velis nolis, Hieronymum, ut omittam eos qui
2 Contra Manichaeos, qui humanitatem apparentem tantum in Christo sup­
ponunt, Augustinus asserit perfectionem duarum naturarum in Christo: «Tu
dicis: spiritum; ego, spiritum et carnem. Non tu melius dicis, sed minus di­
cis» (Ib.).
3 Trinitatem scilicet inseparabilem esse, quamvis «cum Tesus venit ad
fluvium, ex alio loco in alium locum: columba de caelo descendit ad terram, de
alio loco ad alium locum; vox ipsa Patris, nec de terra, nec de aqua sonuit, sed
de caelo... ipsa tamen fide rectissime, ac robustissime retinemus Patrem, Fi­
lium, Spiritum sanctum, inseparabilem esse Trinitatem, unum Deum, non
tres deos» (Ib.).
4 Augustinus lanuario interroganti utrum ieiunium servari oporteat ante
Eucharistiam an non, commendat ut consuetudinem Ecclesiae sequatur (Ib.).
5 Omnes homines aegrotos esse ex peccato Adami, et nullum sanari nisi
gratia Christi (Ib.).

nondum dormierunt, adversus vos proferunt de omnium hominum
peccato originali obnoxia successione sententiam: unde nemo eruit,
nisi quem sine lege peccati repugnante legi mentis virgo conce­
pit... 34. Quod invenerunt in Ecclesia, tenuerunt; quod didicerunt,
docuerunt; quod a patribus acceperunt, hoc filiis tradiderunt. Non­
dum vobiscum apud istos indices aliquid agebamus, et apud eos
acta est causa nostra (C. Iui. II 10,33-34: ML 44,697).
189. Ante me erat Ambrosius, qui non erat Manichaeus; ante
ipsum Hilarius, Gregorius; ante hos Cyprianus, et caeteri, quos
commemorare longum est, qui non erant Manichaei. Et tamen Ec­
clesiam docuerunt, quod in Ecclesia didicerunt (C. Iui. 0. i. 1,107:
ML 45.1125).

190. Sciens quam clari probatique doctores Ecclesiae Christi,
de peccato originali, et de iustitia Dei, quod credo crediderint, quod
doceo docuerint, quod defendo defenderint; sic audire debeo con­
tumelias tuas, quomodo laudes meas (C. Iui. 0. i. 3,10: ML 45,1251).
191. Convinceris undique: luce clariora sunt testimonia tanta
sanctorum. In quorum conventum te introduxerim conspice. Hic
est Mediolanensis Ambrosius... Hic est et Constantinopolitanus
loannes... Hic est Basilius... Hic sunt et caeteri, quorum te movere
debeat tanta consensio. Non est ista, sicut stilo maledico scribis,
«conspiratio perditorum». In Ecclesia catholica doctrinae sanae stu­
diis claruerunt; spiritualibus armis muniti et accincti strenua contra
haereticos bella gesserunt; perfuncti fideliter suae dispensationis la­
boribus in pacis gremio dormierunt... 31. Ecce quo te introduxi,
conventus sanctorum istorum non est multitudo popularis; non so­
lum filii, sed et patres Ecclesiae sunt (C. Iui. I 7,30-31: ML 44,
661-62).
192. Isti (patres) episcopi sunt, docti, graves, sancti, veritatis
acerrimi defensores adversus garrulas vanitates, in quorum ratione,
eruditione, libertate, quae tria bona iudici tribuisti, non potes inve­
nire quod spernas... Talibus post Apostolos sancta Ecclesia plan­
tatoribus/rigatoribus, aedificatoribus, pastoribus, nutritoribus cre­
vit (C. Iui. II 10,37: ML 44,700).
193. Ita ne ista verba sancti loannis episcopi audes tanquam
e contrario tot taliumque sententiis collegarum eius opponere, eumque ab illorum concordissima societate se iungere, et eis adversa­
rium constituere? Absit, absit hoc malum de tanto viro credere aut
dicere. Absit, inquam, ut Constantinopolitanus loannes, de Bap­
tismate parvulorum, eorumque a paterno chirographo liberatione
per Christum, tot ac tantis coëpiscopis suis, maximeque Romano
Innocentio, Carthaginensi Cypriano, Cappadoci Basilio, Nazianzeno Gregorio, Gallo Hilario, Mediolanensi resistat Ambrosio. Alia
sunt, in quibus inter se aliquando etiam doctissimi atque optimi
regulae catholicae defensores, salva fidei compage non consonant,
et alius alio de una re melius aliquid dicit ct verius. Hoc autem unde

nunc agimus, ad ipsa fidei pertinet fundamenta (C. Iui. I 6,22:
ML 44.655)6.
194. Iam legi 7 fateor; et profecto essem in eamdem senten­
tiam, nisi me ad diligentiorem considerationem revocaret tanta auc­
toritas aliorum, quos vel pares gratia doctrinae, vel etiam fortasse
doctiores, per tot gentes Latinas, Graecas, Barbaras, et ipsam He­
braeam, Ecclesia toto orbe diffusa parere potuit, quae ipsum quoque
pepererat, qui mihi nullo modo videri potuerunt frustra noluisse
istam tenere sententiam: non quia fieri non potuit ut in obscurissi­
ma quaestione verius pluribus unus paucive sentirent; sed quia non
facile pro uno vel paucis adversus innumerabiles eiusdem religionis
et unitatis viros, et magno ingenio et uberi doctrina praeditos, nisi
pertractatis pro viribus atque perspectis rebus ferenda sententia est
(De bapt. c. Donat. III 4,6: ML 43,142).
6 lulianus Ecclanensis, Homiliam ad Neophytos S. loannis Chrysostomi
adduxerat, in qua iuxta lulianum, hoc S. loannes dixerat: «Hac de causa etiam
infantes baptizamus cum non sint coinquinati peccato» (Ib. n.21). Augustinus
respondit: «Peccata dixit parvulos non habere, sed propria» (Ib. n.22). Asserit
etiam Augustinus in aliis codicibus non legi «peccato» sed «peccatis». Postea
lectionem graecam textus adducit, quod est latine: «ideo et infantes baptizamus
quamvis peccata non habentes», et addit: «Vides certe non ab eo dictum esse
«parvulos non coinquinatos esse peccato», sive «peccatis»; sed, «non habentes
peccata»: intellige propria, et nulla contentio est. At inquies, Cur non ipse
addidit, propria? Cur, putamus, nisi quia disputans in catholica Ecclesia, non
se aliter intelligi arbitrabatur, tali quaestione nullius pulsabatur, vobis nondum
litigantibus securius loquebatur?» (Ib. n.22).
Ita Augustinus, qui libenter fatetur, Patres aliquando, «salva fidei compage»,
non semper inter seipsos consonare hoc tolerare non potest in materia de peccato
originali, quae «ad ipsa fidei pertinet fundamenta». Propterea resolute defendit
Chrysostomum contra accusationem luliani.
7 Epistolam S. Cypriani ad lubaianum.

De Dei existentia

Articulus I.—Ex rebus mutabilibus ad Entem immutabilem
Summarium.—Existentia Dei adeo patet, ut difficulter ignoretur: 195-198.—
Gentes, absque lege data per Moysem, invisibilia Dei, per ea quae facta
sunt, conspecti sunt; tamen stulti facti sunt idola colentes. Propterea
veritatem in iniquitate detinent: 199-201.—Ex rebus mutabilibus ad En­
tem immutabilem. Via causalitatis ex sensibilibus, ad notionem rerum
aeternarum pervenitur: 202-204.

195. Pauci inveniuntur tantae impietatis, ut impleatur in eis
quod scriptum est, Dixit stultus in corde suo, «Non est Deus» (Ps. 13,1).
Insania ista paucorum est (S. 69,2,3: ML 38,441).
196. Potest namque anima infidelis usque ad tantas tenebras
pervenire, ut dicat stultus in corde suo, Non est Deus (En. in Ps.
87,12: ML 37,1117).
197. Quod Deus dicitur universae creaturae, etiam omnibus
gentibus antequam in Christum crederent, non omni modo esse
potuit hoc nomen ignotum. Haec est enim vis verae divinitatis, ut
creaturae rationali iam ratione utenti, non omnino ac penitus possit
abscondi. Exceptis enim paucis in quibus natura nimium depravata
est, universum genus humanum Deum mundi huius fatetur aucto­
rem. In hoc ergo quod fecit hunc mundum caelo terraque conspi­
cuum, et antequam imbuerentur in fide Christi, notus omnibus
gentibus Deus (In Io. Ev. tr. 106,4: ML 35,1910).
198. Propinquior nobis est qui fecit, quam multa quae facta
sunt. In illo enim vivimus, et movemur, et sumus (Act. 17,28); ex quo
fit ut maior ad illa invenienda sit labor, quam ad illum a quo facta
sunt, cum sit incomparabili felicitate praestantius illum ex quantulacumque particula pia mente sentire, quam illa universa compre­
hendere (De Gen. ad Utt. V 16,34: ML 34,333).
199. Nam quia viderunt etiam ipsi (quantum videri ab homine
potest) creatorem per creaturam, factorem per facturam, fabricato­
rem mundi per mundum, Paulus apostolus testis est, cui utique
debent credere Christiani. Ait enim, cum de talibus loqueretur:
Revelatur ira Dei de caelo super omnem impietatem. Ista, sicut recog­
noscitis, Pauli apostoli verba sunt. Revelatur ira Dei de caelo super
omnem impietatem et iniustitiam hominum, qui veritatem in iniquitate
detinent. Numquid dixit eos non detinere veritatem? Sed, veritatem
in iniquitate detinent. Bonum est quod tenent: sed malum est ubi
tenent. Veritatem in iniquitate detinent (S. 141,1,1: ML 38,776).

i

C.I.

I

DE DEI EXISTENT!.*

61

200. Occurrebat autem, ut diceretur ei: Unde illi impii veri­
tatem detinent? Numquid Deus ad quemquam eorum locutus est?
Numquid legem acceperunt, sicut Israëlitarum populus per Moy­
sem? Unde ergo detinent veritatem, vel in ipsa iniquitate? Audite
quod sequitur, et ostendit. Quia quod notum est Dei, inquit, mani­
festum est in illis: Deus enim illis manifestavit. Manifestavit illis qui­
bus legem non dedit? Audi quomodo manifestavit. Invisibilia enim
eius, per ea quae facta sunt, intellecta conspiciuntur. Interroga mun­
dum, ornatum caeli, fulgorem dispositionemque siderum, solem
diei sufficientem, lunam noctis solatium: interroga terram fructi­
ficantem herbis et lignis, animalibus plenam, hominibus exornatam:
interroga mare, quantis et qualibus natatilibus plenum: interroga
aera, quantis volatilibus viget: interroga omnia, et vide si non sensu
suo tanquam tibi respondent, Deus nos fecit. Haec et philosophi
nobiles quaesierunt, et ex arte Artificem cognoverunt. Quid ergo?
quare revelatur ira Dei super ipsam impietatem? Quia veritatem in
iniquitate detinent? Veniat, ostendat quomodo. Iam enim dixit, quo­
modo cognoverunt. Invisibilia eius, id est, Dei, per ea quae facta
sunt, intellecta conspiciuntur; sempiterna quoque eius virtus et divini­
tas; ut sint inexcusabiles. Quia cum cognovissent Deum, non sicut Deum
honorificaverunt, aut gratias egerunt; sed evanuerunt in cogitationibus
suis, et obscuratum est insipiens cor eorum. Apostoli verba sunt, non
mea: Et obscuratum est insipiens cor eorum; dicentes enim se esse sa­
pientes, stulti facti sunt. Quod curiositate invenerunt, superbia per­
diderunt (S. 141,2,2: ML 38,776).
201. Ostende, proba stultitiam ipsorum. Ostende, Apostole,
et sicut ostendisti nobis unde potuerunt pervenire ad cognitionem
Dei, quoniam invisibilia eius, per ea quae facta sunt, intellecta conspi­
ciuntur: ita nunc ostende quomodo dicentes se esse sapientes, stulti
facti sunt. Audi: Quia immutaverunt, ait, gloriam incorruptibilis Dei
in similitudinem imaginis corruptibilis hominis, et volucrum, et quadru­
pedum, et serpentium (Rom. 1,18-23). Figuras enim istorum anima­
lium, sibi deos Pagani fecerunt. Invenisti Deum, et colis idolum.
Invenisti veritatem, et ipsam veritatem in iniustitia detines. Et quod
per Dei opera cognovisti, per opera hominis perdis. Totum consi­
derasti; caeli, terrae, maris, elementorumque omnium ordinem col­
legisti: istud non vis attendere, quod mundus opus est Dei, idolum
opus est fabri. Si faber idolo, sicut dedit figuram, daret et cor; ab
ipso idolo faber adoraretur. Quomodo enim, o homo, faber tuus
Deus est, sic homo idolo faber est. Quis est Deus tuus? Qui te fecit.
Quis est Deus fabri? Qui illum fecit. Quis est Deus idoli? Qui fecit
illud. Ergo si idolum cor haberet, nonne fabrum adoraret qui illud
fecit? Ecce in qua iniquitate veritatem tenuerunt, et ad possessio­
nem illam quam viderunt, viam perducentem non invenerunt (S. 3,3:
ML 38,777)·
202. Ecce sunt caelum et terra: clamant quod facta sunt; mu­
tantur enim atque variantur. Quidquid autem factum non est, et
tamen est, non est in eo quidquam quod ante non erat, quod est

mutari atque variari. Clamant etiam quod seipsa non fecerint: Ideo
sumus, quia facta sumus; non ergo eramus antequam essemus, ut
fieri possemus a nobis. Et vox dicentium est ipsa evidentia. Tu ergo,
Domine, fecisti ea qui pulcher es, pulchra sunt enim; qui bonus es,
bona sunt enim; qui es, sunt enim (Conf. XI 4: ML 32,811).
203. Non video, inquit (infidelis); quid crediturus sum? Anima
enim tua videtur, ut opinor! Stulte! corpus tuum videtur; animam
tuam quis videt? Cum ergo corpus tuum solum videatur, quare non
sepeliris? Miratur quia dixi, Si corpus tantum videtur, quare non
sepeliris? Et respondit (sapit enim ad hoc): Quia vivo. Onde scio
quia vivis, cuius animam non video? unde scio? Respondebis: Quia
loquor, quia ambulo, quia operor, Stulte! ex operibus corporis ag­
nosco viventem; ex operibus creaturae non potes agnoscere Creato­
rem! (En. in Ps. 73,25: ML 36,944).
204. Mens itaque humana prius haec quae facta sunt, per sen­
sus corporis experitur, eorumque notitiam pro infirmitatis humanae
modulo capit: et deinde quaerit eorum causas, si quo modo possit
ad eas pervenire principaliter atque incommutabiliter manentes in
Verbo Dei, ac sic invisibilia eius, per ea quae facta sunt, intellecta
conspicere (Rom. 1,20) (De Gen. ad liti. IV 32,49: ML 34,316).
Bibi.: F. Cayré, Dieu Présent dans la vie de l’esprit (1951) i8ss; E. Gil­
son, Le., C.2: L'itinéraire de l'ame ά Dieu uss; C. Boyer, Sant'Agostino
(Milano 1946) 49SS; Id., Corne S. Agostino ha trovato Dio: Augustiniana
(Napoli 1955) 97-110; Amato Masnovo, L’ascesa verso Dio in S. Agostino:
Rivista di Filosofia Neo-Schol. (Milano, lan. 1931) 31-41; Saturnino
Casas Blanco, El conocimiento de Dios en la filosofía de San Agustín: Augus­
tinus (Madrid 1956) 63-81.
Articulus II.—De aliis argumentis ab Augustino adhibitis pro

existentia Dei
Summarium.—Diversi gradus perfectionis arguunt pro Ente undequaque
perfecto: 205-206.—Deinde argumentum adhibet cosmologicum: 207.—
Argumento psychologico delectatur. Introspicit intima mentis suae, et
super mentem videt lucem incommutabilem, valde superiorem seipso,
quia ab ea ipse factus est. Haec est aeterna veritas, ipse Deus. Noli
foras ire, in interiore homine habitat veritas: 208-210.—Spatiatur in con­
sideratione memoriae, in eaque invenit Deum, quia ex quo didicit deum,
manet in memoria eius; 211-213.—Divina vox in corde auditur, existentiaque Veritatis ex effectibus concluditur. Sero te amavi, foris te
quaerebam, et intus eras: 214-215.

205. Quid plura et plura? Bonum hoc et bonum illud: tolle
hoc et illud, et vide ipsum bonum, si potes: ita Deum videbis non
alio bono bonum sed bonum omnis boni. Neque enim in his omni­
bus bonis... diceremus aliud alio melius cum vere iudicamus, nisi
esset nobis impressa notio ipsius boni secundum quod et probare­
mus aliquid, et aliud alii praeponeremus... 5. Quapropter nulla es­
sent mutabilia bona, nisi esset incommutabile bonum... Si ergo po-

tueris illis detractis per se ipsum perspicere bonum, perspexeris
Deum (De Trin. VIII 3,4-5: ML 42,949-950) L
206. Nonne stimulavit nos ad quaerendum et ad distinguen­
dum quid sit bonum alio bono bonum, et bonum seipso bonum?
Quam ergo bonum est a quo sunt omnia bona? Omnino nullum
invenias bonum quod non ab illo sit bonum (En. in Ps. 134,4: ML
37.1740)·
207. Et quid est hoc? Interrogavi terram, et dixit, Non sum;
(quod amo, cum amo Deum) et quaecumque in eadem sunt, idem
confessa sunt. Interrogavi mare et abyssos, et reptilia animarum
vivarum et responderunt: Non sumus Deus tuus; quaere super nos.
Interrogavi auras flabiles, et inquit universus aër cum incolis suis:
Fallitur Anaximenes; non sum Deus. Interrogavi caelum, solem,
lunam, stellas; neque nos sumus Deum quem quaeris, inquiunt.
Et dixi omnibus iis quae circumstant fores carnis meae: Dixistis
mihi de Deo meo quod vos non estis, dicite mihi de illo aliquid.
Et exclamaverunt voce magna: Ipse fecit nos (Ps. 99,3). Interrogatio
mea, intentio mea; et responsio eorum, species eorum. Et direxi me
ad me, et dixi mihi: Tu quis es? Et respondit: Homo. Et ecce corpus
et anima in me mihi praesto sunt: unum exterius, et alterum inte­
rius. Quid horum est unde quaerere debui Deum meum, quem
iam quaesiveram per corpus a terra usque ad caelum, quousque
potui mittere nuntios, radios oculorum meorum? Sed melius quam
interius. Ei quippe renuntiabant omnes nuntii corporales praesiden­
ti et indicanti de singulis responsionibus caeli et terrae et omnium
quae in eis sunt dicentium: Non sumus Deus, sed ipse fecit nos.
Homo interior cognovit haec per exterioris ministerium; ego inte­
rior cognovi haec, ego, ego animus per sensus corporis mei. Inter­
rogavi mundi molem de Deo meo, et respondit mihi: Non ego sum,
sed ipse me fecit (Conf. X 6,9: ML 32,783).
208. Et inde admonitus redire ad memetipsum, intravi in inti­
ma mea, duce te; et potui, quoniam factus es adiutor meus. Intravi,
et vidi qualicumque oculo animae meae, supra eundem oculum ani­
mae meae supra mentem meam, lucem incommutabilem; non hanc
vulgarem et conspicuam omni carni: nec quasi ex eodem genere gran­
dior erat, tanquam si ista multo multoque clarius claresceret, totum­
que occuparet magnitudine. Non hoc illa erat; sed aliud, aliud valde
ab istis omnibus. Nec ita erat supra mentem meam sicut oleum
super aquam nec sicut caelum super terram; sed superior, quia ipsa
fecit me, et ego inferior, quia factus sum ab ea. Qui novit veritatem,
novit eam... Caritas novit eam. O aeterna veritas, et vera caritas,
et cara aeternitas! tu es Deus meus; tibi suspire die ac nocte... Et
cognovi quoniam pro iniquitate erudisti homines, et tabescere fe­
cisti sicut araneam animam meam (Ps. 38,12); et dixi: Numquid
nihil est veritas, quoniam neque per finita, neque per infinita loco­
rum spatia diffusa est? Et clamasti de longinquo: Imo vero; Ego
sum qui sum (Ex, 3,14). Et audivi sicut auditur in corde, et non erat
1 Cf. De lib. arb. II 16,44; 17,45: ML 32,1264.1265.

prorsus unde dubitarem; faciliusque dubitarem vivere me, quam
non esse veritatem, quae per ea quae facta sunt, intellecta conspici­
tur (Rom. 1,20) (Coni. VII io: ML 32,742) 2.
209. Noli foras ire, in teipsum redi; in interiore homine habitat
veritas; et si tuam naturam mutabilem inveneris, transcende et teip­
sum. Sed memento cum te transcendis, ratiocinantem animam te
transcendere. Illuc ergo tende, unde ipsum lumen rationis accendi­
tur. Quo enim pervenit omnis bonus ratiocinator, nisi ad veritatem ?
cum ad seipsam veritas non utique ratiocinando perveniat, sed quod
ratiocinantes appetunt, ipsa sit... Confitere te non esse quod ipsa
est; siquidem se ipsa non quaerit; tu autem ad ipsam quaerendo
venisti, non locorum spatio, sed mentis affectu (De vera rei. 39,72:
ML 34,154).
210. Verumtamen audiendo quotidie, Ubi est Deus tuus? (Ps.
41,1)... quaesivi etiam ego ipse Deum meum, ut si possem, non
tantum crederem, sed aliquid et viderem. Video enim quae fecerit
Deus meus, non autem video ipsum Deum meum qui fecit haec.
Sed quoniam... invisibilia Dei per ea quae facta sunt intellecta conspi­
ciuntur; quid agam, ut inveniam Deum meum? Considerabo terram:
facta est terra. Est magna pulchritudo terrarum; sed habet artificem.
Magna miracula sunt seminum atque gignentium, sed habent in om­
nia creatorem... Caelum suspicio et pulchritudinem siderum... Mira
sunt haec, laudanda sunt haec, ... neque enim terrena, sed iam cae­
lestia sunt haec. Nondum ibi stat sitis mea: haec miror, haec laudo;
sed eum qui fecit haec, sitio. Redeo ad meipsum... invenio me habe­
re corpus et animam... discerno animam melius esse aliquid quam
corpus... Oculi membra sunt carnis, fenestrae sunt mentis: interior
est qui per has videt... Deus meus qui fecit haec, quae oculis video,
non istis oculis est inquirendus. Aliquid etiam per seipsum animus
ipse conspiciat... Dicatur ergo mihi, quem colorem habeat sapien­
tia... Est prorsus (animus); seipsum enim per seipsum videt, et
animus ipse ut norit se, videt se... Sed numquid aliquid tale Deus
ipsius est, qualis est animus? Non quidem videri Deus nisi animo
potest, nec tamen ita ut animus videri potest. Aliquid enim quaerit
animus iste quod Deus est, de quo illi non insultent qui dicunt:
Ubi est Deus tuus? Aliquam quaerit incommutabilem veritatem,
sine defectu substantiam. Non est talis ipse animus: deficit, pro­
ficit... Ista mutabilitas non cadit in Deum. 8. Quaerens ergo Deum
meum in rebus visibilibus et corporalibus, et non inveniens... ali­
quid super animam esse sentio Deum meum... Ibi enim domus
Dei mei, super animam meam (En. in Ps. 41,7-8: ML 36,467-469).
211. Transibo et hanc vim meam quae memoria vocatur, trans­
ibo eam ut pertendam ad te, dulce lumen. Quid dicis mihi? Ecce
ego ascendens per animum meum ad te qui desuper mihi manes.
Transibo te istam vim meam, quae memoria vocatur, volens et at­
tingere unde attingi potest, et inhaerere tibi potest... Transibo ergo
2 Argumentum teleologicum pulchre evolvit in En. in Ps. 41.7-8· ML 36
467.469.
' ’

ct memoriam, ut attingam eum qui separabit me a quadrupedibus,
et volatilibus caeli sapientiorem me fecit. Transibo et memoriam;
ct ubi te inveniam, vere bona et secura suavitas? et ubi te inveniam?
Si praeter memoriam meam te invenio, immemor tui sum. Et quo­
modo iam inveniam te, si memor non sum tui? (Conf. X 17,26:
ML 32,790) 3.
212. Ecce quantum spatiatus sum in memoria mea, quaerens
te, Domine, et non te inveni extra eam. Neque enim aliquid de te
inveni quod non meminissem ex quo didici te. Nam ex quo didici
te, non sum oblitus tui. Ubi enim inveni veritatem, ibi inveni Deum
meum ipsam veritatem... Itaque ex quo didici te, manes in memo­
ria mea, et illic te invenio, cum reminiscor tui et delector in te
(Conf. X 24,35: ML 32,794).
213. Sed ubi manes in memoria mea, Domine, ubi illic manes?
Quale cubile fabricasti illic tibi? quale sanctuarium aedificasti tibi?
Tu dedisti hanc dignationem memoriae meae ut maneas in ea; sed
in qua eius parte maneas, hoc considero. Transcendi enim partes
cius, quas habent et bestiae, cum te recordarer quia non ibi te in­
veniebam inter imagines rerum corporalium, et veni ad partes eius,
ubi commendavi affectiones animi mei, nec illic inveni te. Et intravi
ad ipsius animi mei sedem, quae illi est in memoria mea, quoniam
sui quoque meminit animus, nec ibi tu eras: quia sicut non est ima­
go corporalis, nec affectio viventis, qualis est cum laetamur, con­
tristamur, cupimus, metuimus, meminimus, obliviscimur, et quid­
quid huiusmodi est; ita nec ipse animus es, quia Dominus Deus
animi tu es, et commutantur haec omnia, tu autem incommutabilis
manes super omnia, et dignatus es habitare in memoria mea ex quo
te didici. Et quid quaero quo loco eius habites, quasi vero loca ibi
sint? Habitas certe in ea, quoniam tui memini ex quo te didici, et
in ea te invenio cum recordor te (Conf. X 25,36: ML 32,794).
214. Inveni longe me esse a te in regione dissimilitudinis, tanquam audirem vocem tuam de excelso: Cibus sum grandium; cresce,
et manducabis me. Nec tu me in te mutabis, sicut cibum carnis
tuae; sed tu mutaberis in me. Et cognovi quoniam pro iniquitate
erudisti hominem, et tabescere fecisti sicut araneam animam meam
(Ps. 38,12); et dixi: Numquid nihil est veritas, quoniam neque per
finita, neque per infinita locorum spatia diffusa est? Et clamasti de
longinquo: Imo vero, Ego sum qui sum (Ex. 3,14). Et audivi sicut
auditur in corde, et non erat prorsus unde dubitarem; faciliusque
dubitarem vivere me, quam non esse veritatem, quae per ea quae
facta sunt, intellecta conspicitur (Rom. 1,20) (Conf. VII 10,16:
ML 32,742).
215. Sero te amavi, pulchritudo tam antiqua et tam nova! sero
3 Cf. F. Cayré, Manual of Patrology (vers, angi.) 673; Amato Masnovo,
L'ascesa verso Dio in S. Agostino: Rivista di Filosofia Neo-Scholastica (Mila­
no 1931) 31-41. Masnovo studium suum ad opus Confessionum limitat.
Enchiridion

te amavi! Et ecce intus eras, et ego foris, et ibi te quaerebam; et in
ista formosa quae fecisti, deformis irruebam. Mecum eras, et tecum
non eram (Conf. X 27,38: ML 32,795).
Bibi.: Opera in praec. art citata. Insuper: F. Cayre. Manual of Patro­
logy vol. i,673 ; Id., La contuition de la vision mediate de Dieu d’après S. Augus­
tin: Ephemerides theologicae Lovanienses (1920) 23-29 et 385-395; J. Ta­
xeront. History of Dogmas (1923) vol.2,360; I. Sestili, Augustini Philosophia
pro existentia Dei: Mise. Agost. (Roma 1931) 765-793; C. Boyer, L’Idée
de vérité dans la Philosophie de S. Augustin (Paris 1940) 61 ss; E. Portalié,
Augustin: DTC 2344; M. F. Sci acca, S. Agostino vol.1,2855s; Adolfo
Muñoz-Alonso, El proceso intelectual de San Agustín (Madrid 1955).

Articulus III.—De argumento pro existentia Dei, quod Augustinus

evolvit, praesertim in opere De libero arbitrio 4
Summarium.—Inter tria quae Augustinus et Evodius sibi inquirenda propo­
nunt, primum est, quomodo demonstretur Deum esse.—Quia sensus
interior de externis sensibus iudicat, illum superiorem istis pronuntiant.—
Eadem de causa, ratio sensui interiori praestat.—Veritas, quae communis
est omnibus, et secundum quam de aliis rebus iudicamus, praestantior
ratione est.—Haec veritas est summum bonum.—Quod est omni spiritu
creato melius, Deus dicitur.—Deus est ipsa veritas incommutabilis.—
Deus ergo existit: 216-224.

«j

216. Quaeramus autem hoc ordine, si placet: primum, quomo­
do manifestum est Deum esse; deinde, utrum ab illo sint quaecum­
que in quantumcumque sunt bona; postremo, utrum in bonis nu­
meranda sit voluntas libera (De lib. arb. II 3,7: ML 32,1243) 5.
217. Evod. Quantum memini trium illarum quaestionum quas
paulo contexendum ordinem huius disputationis posuimus, nunc
prima versatur, id est, quomodo manifestum fieri possit, quamvis
tenacissime firmissimeque credendum sit, Deum esse.—Aug. Recte
hoc tenes; sed etiam illud diligenter tenere te volo, cum de teipso
quaererem utrum te esse noveris, non solum hoc, sed etiam alia
duo nobis apparuisse quod noveris (Ib., 5,11: ML 32,1246) 6.
4 Ne tanta afFerre necesse sît, processus argumentationis indicatur in notis
et in Summario. Notum est quantum Augustinus delectetur in natura istius
argumentationis. Pro valore eiusdem, cf. auctores qui citantur.
5 «Quanquam haec inconcussa fide teneam, tamen quia cognitione nondum
teneo, ita quaeramus quasi omnia incerta sint» (Ib. 2,5). Augustinus et Evodius,
dubio methodico utentes, procedunt ad investigandum ratione, quod fide iam
tenent. A Laurentio Berti, haec quae Gregorius Ariminensis, in hunc argumen­
tum habet, mutuamur: «Observat Gregorius, quod S. Pater in eodem libro
De libero arbitrio* volens ostendere Deum esse, incipit a rebus immediate notis,
puta, quod nos sumus, vivimus, et intelligimus; et deinde progreditur per gra­
dus perfectionum, quia scilicet viventia praestantiora sunt iis, quae tantum sunt,
et intelligentia iis, quae tantum sunt et vivunt; et tandem probat quod sit veritas,
quae mentibus nostris est praestantior, et inde concludit Deum esse» (Berti,
De theologicis disciplinis [Venetiis 1776] vol.1-2 1.1,19).
* Unusquisque nostrum, scilicet: «esse, vivere et intelligere» (Ib. 3,7). Postea
de quinque corporis sensibus discutiunt et animadvertunt sensum interiorem
de istis corporis sensibus indicare (Ib. 5,12), et illum superiorem sensibus exter­
nis, propter hanc rationem, praedicant. Inquisitio sese ad intellectum nunc

218. Aug. Quid si aliquid invenire potuerimus, quod non so­
lum esse non dubites, sed etiam ipsa nostra ratione praestantius?
dubitabisne illud quidquid est, Deum dicere?—Evod. Non continuo,
si quid melius quam id quod in mea natura optimum est, invenire
potuero, Deum esse dixerim. Non enim mihi placet Deum appellare,
quo mea ratio est inferior, sed quo nullus est superior. Aug. Ita
plane... Sed, quaeso te, si non inveneris esse aliquid supra nostram
rationem, nisi quod aeternum atque incommutabile est, dubitabis­
ne hunc Deum dicere?...—Evod. Hunc plane fatebor Deum, quo
nihil superius esse constiterit.—Aug. Bene habet; nam mihi satis erit
ostendere esse aliquid huiusmodi, quod aut fateberis Deum esse,
aut si aliquid supra est, eum ipsum Deum esse concedes. Quare
sive supra sit aliquid, sive non sit, manifestum erit deum esse, cum
ego, quod promisi, esse supra rationem, eodem ipso adiuvante
monstravero (Ib. 6,14: ML 32,124s)7.
219. Quapropter nullo modo negaveris esse incommutabilem
veritatem, haec omnia quae incommutabiliter vera sunt continen­
tem; quam non possis dicere tuam vel meam, vel cuiusquam homi­
nis, sed omnibus incommutabilia vera cernentibus, tanquam miris
revertitur, et manifestum eis apparet rationem praestantiorem illis esse, quod
non ita esset, «nisi de his ipsa iudicaret» (Ib. 6,13).
7 Capite 7 Augustinus observat quomodo quaedam res sint quae a sensibus
omnium hominum simul totae percipi queant, e. gr. quae obiectum sunt sen­
suum videndi et audiendi; aliae vero, eae scilicet, «quae in nos vertere, et com­
mutare possimus» (Ib. n.19), prout sunt obiectum gustus vel tactus, non simul
totae ab omnibus apprehendi posse. Quare concludit: «Proprium ergo et quasi
privatum intelligendum est, quod unicuique nostrum soli est, et quod in se solum
sentit, quod ad suam naturam proprie pertinet: commune autem et quasi pu­
blicum, quod ab omnibus sentientibus nulla sui corruptione atque commuta­
tione sentitur» (Ib. n.19).
Gradatim ascendendo, ad considerationem intellectus Augustinus nunc re­
vertitur, atque ista inquirit in Capite 8: «Dic mihi utrum inveniatur aliquid
quod omnes ratiocinantes sua quisque ratione atque mente communiter vi­
deant, cum illud quod videtur praesto sit omnibus, nec in usum eorum quibus
praesto est commutetur, quasi cibus aut potio, sed incorruptum integrumque
permaneat sive illi videant, sive non videant: an forte nihil huiusmodi esse arbi­
traris» (Ib. n.20).
Inter multa quae ita sunt obiectum commune intellectus omnium, nec consummuntur, Evodius unum commemorat, veritatem, scilicet, et rationem nume­
rorum, quod Augustinus probat. Subtilem de numeris disquisitionem Augus­
tinus nunc instituit invenitque «legem aliquam certissimam et incommutabilem»
(Ib. n.23), quae non a sensibus, sed ab intellectu percipitur, «quia per corporis
sensum non novi nisi corpus, quod vere pureque unum non esse convincimus»
(Ib. n.22). Omnia enim corpora «partem dimidiam» habent, unum vero mathe­
maticum «non potest rursus habere dimidiam partem vel tertiam... quoniam
simplex et vere unum est» (Ib. n.22).
Numerum et sapientiam coniuncta in Libris Sacris inveniens (Eccl. 7,26),
Augustinus de Sapientia nunc inquirit, asseritque «sapientiam non esse nisi
veritatem, in qua cernitur et tenetur summum bonum» (Sap. 9,26). Haec sa­
pientia, quae est summum bonum, et quae unice homines beatos facit, una est
et communis omnibus, quamquam diversi homines diversa bona appetant, neque
possumus de hoc dubitare, sicut non possumus «de luce solis dubitare quod
una sit, quia multa et diversa sunt, quae in ea cernimus» (Ib. n.27). Postea asse­
rit Augustinus, sapientiam et numerum unam quamdam eamdemque rem esse:
«illud certe manifestum est utrumque verum esse, et incommutabiliter verum»
(Ib. n.32).

'

modis secretuni omnibus ratiocinantibus atque intelligentibus prae­
sto est, ad ullius eorum proprie naturam pertinere quis dixerit?
(Ib. 12,33: ML 32,1259)8.
220. Aug. Hanc ergo veritatem, de qua iam diu loquimur, et
in qua una tam multa conspicimus, excellentiorem putas esse quam
mens nostra est, an aequalem mentibus nostris, an etiam inferio­
rem? Sed si esset inferior, non secundum illam, sed de illa judica­
remus, sicut iudicamus de corporibus, quia infra sunt, et dicimus
ea plerumque non tantum ita esse vel non ita, sed ita vel non ita esse
debere: sic et de animis nostris non solum ita esse animum novimus,
sed plerumque etiam ita esse debere. Et de corporibus quidem sic
iudicamus, cum dicimus: Niinus aptus est quam debet; aut minus
lenis; aut minus vehemens, sicut nostrorum morum se ratio tulerit.
Et iudicamus haec secundum illas interiores regulas veritatis, quas
communiter cernimus: de ipsis vero nullo modo quis iudicat. Cum
enim quis dixerit aeterna temporalibus esse potiora, aut septem et
tria decem esse, nemo dicit ita debuisse, sed tantum ita esse cognos­
cens, non examinator corrigit, sed tantum laetatur inventor. Si
autem esset aequalis mentibus nostris haec veritas, mutabilis etiam
ipsa esset. Mentes enim nostrae aliquando eam plus vident, aliquan­
do minus, et ex hoc fatentur se esse mutabiles: cum illa in se manens
nec proficiat cum plus videtur, nec deficiat cum minus, sed integra
et incorrupta, et conversos laetificet lumine, et aversos puniat caeci­
tate. Quid, quod etiam de ipsis mentibus nostris secundum illam
iudicamus, cum de illa nullo modo iudicare possimus? Dicimus
enim: Minus intelligit quam debet, aut tantum quantum debet in­
telligit. Tantum autem mens debet intelligere, quantum propius
admoveri atque inhaerere potuerit incommutabili veritati. Quare
si nec inferior, nec aequalis est, restat ut sit superior atque excellen­
tior (Ib. 12,34: ML 32,1259) 9.
221. Tu autem concesseras, si quid supra mentes nostras esse
monstrarem, Deum te esse confessurum, si adhuc nihil esset supe­
rius quam tuam concessionem accipiens dixeram satis esse, ut hoc
demonstrarem. Si enim aliquid est excellentius, ille potius Deus est:
si autem non est, iam ipsa veritas Deus est. Sive ergo illud sit, sive
non sit, Deum tamen esse, negare non poteris; quae nobis erat ad
disserendum et tractandum quaestio constituta (Ib. 15,39: ML 32,
1262).
222. Quod est omni anima melius, id Deum dicimus 10, cui,
quisquis eum intelligit, iunctus est... Intelligit autem rationalis ani8 Veritas haec ergo quae communiter a ratiocinantibus apprehenditur non
pertinet ad nostram naturam, sicut «duorum oculi quod simul vident, nec huius
nec illius oculos esse poteris dicere, sed aliquid tertium in quod utriusque con­
feratur aspectus» (Ib.).
9 Haec ergo veritas incommutabilis, aut inferior, aut aequalis aut excellen­
tior est mente nostra. Non est inferior quia non de illa, sed secundum illam de
corporibus iudicamus. Nec est aequalis, quia ipsa immutabilis est, mens autem
nostra mutabilis; restat ergo ut sit excellentior mentibus nostris.
10 Augustinus in Retr.: «Quod dixi: quod autem est anima melius, id Deum
dicimus, magis dici debuit: Omni creato spiritu melius» (I 26: ML 32,627).

ma Deum. Nam intelligit quod semper eiusmodi est, neque ullam
patitur mutationem... Cum igitur intelligit aliquid quod semper
eodem modo sese habet, ipsum sine dubio intelligit. Haec autem
est ipsa veritas; cui quia intelligendo anima rationalis iungitur, et
hoc bonum est animae, recte accipitur id esse quod dictum est,
Mihi autem adhaerere Deo bonum est (Ps. 72-28) (De div. quaest. 83
q.54: ML 40,38) H.
223. Haec autem lex omnium artium cum sit omnino incom­
mutabilis, mens vero humana cui talem legem videre concessum
est, mutabilitatem pati possit erroris, satis apparet supra mentem
nostram esse legem, quae veritas dicitur (De vera rei. 30,56:
ML 34,147).

224. Nec iam illud ambigendum est, incommutabilem natu­
ram, quae supra rationalem animam sit, Deum esse; et ibi esse pri­
mam vitam et primam essentiam, ubi est prima sapientia. Nam
haec est illa incommutabilis veritas, quae lex omnium artium recte
dicitur, et ars omnipotentis artificis (De vera rei. 31,57: ML 34,i47)12.
Bibl.: I. Sestili, Argumentum augustinianum de existentia Dei: Acta
heb. Aug.-thom. (Turin 1931) 241-270; Evaristo Seijas, Obras de San
Agustin: BAC, III 243; Thonnard, Precis d'histoire de philosophie (Pa­
ris 1941); Duquesnoy, Une preuve de l’existence de Dieu dans St. Augustin
Dial. «De lib. arb.» II 3-15: Ann. de Phil. Chrét., N. S. 25 (1891) 286-302.
331-346; C. Boyer, La preuve de Dieu augustinienne: Arch, de Phil., vol.7
cah.2 (1930) 105-141; Id., L’idée de vérité, etc., 6iss; Id., Essais sur la
doctrine de saint Augustin (Paris 1933) 4Óss; Grabmann, Die Grundgedanken
des hl. Augustinus ùber Seel und Gott (Colonia 1929); Cayré, Dieu Pré­
sent, etc., c-5 et 6,112-147 et 148-172; E. Portalié, Augustin: DTC 2345;
B. M. Xiberta, El itinerario agustiniano para alcanzar el conocimiento de
Dios: Convivium. Estudios filosóficos (Barcelona 1956) 1,137-179-

Articulus IV.—Cognitio Dei in hac vita, etiamsi plenissima sit,

obscura tamen manet
Summarium.—Theoria illuminationis divinae. Loci qui difficultatem faces­
sunt : 225-230.—Multa tamen habet de mediata cognitione Dei. Videmus
nunc per speculum. Docet Augustinus notionem rerum aeternarum,
per viam causalitatis, ex sensibilibus deduci, hinc eius doctrina non est
ontologica: 231-236.—Quaenam sit differentia inter cognitionem homi­
num et Angelorum: 237.—Cognitio Dei in hac vita, etiamsi plenissima sit,
obscura tamen manet, neque Deum videre possumus per speciem, sed
tantum per fidem: 238-241.—Docuitne Augustinus Moysen et S. Pau­
lum, per privilegium, Deum vidisse in eius substantia?: 242-243.

225. Si ambo videmus verum esse quod dicis, et ambo videmus
verum esse quod dico; ubi, quaeso, id videmus? Nec ego utique in
11 Integra legatur quaestio 54. Vide expositionem istius loci apud Sciacca,
S. Agostino 290-291.
12 Capita 29-31 operis De vera rei. (ML 34,148-151), unum ex plenioribus
argumentis pro existentia Dei continent. Cf. Gilson, o.c. 20 nota 4.

te, nec tu in me; sed ambo in ipsa, quae supra mentes nostras est,
incommutabili Veritate (Conj. XII 25,35: ML 32,840) 13.
226. In illa igitur aeterna veritate, ex qua temporalia facta
sunt omnia formam secundum quam sumus, et secundum quam
vel in nobis vel in corporibus vera et recta ratione aliquid operamur,
visu mentis aspicimus: atque inde conceptam rerum veracem noti­
tiam, tanquam verbum apud nos habemus, et dicendo intus gigni­
mus; nec a nobis nascendo discedit (De Trin. IX 7: ML 42,967).
227. Lumen autem mentium esse dixerunt (Platonici) ad discen­
da omnia, eumdem ipsum Deum a quo facta sunt omnia (De civ.
Dei VIII 7: ML 41.232)13
14.
228. Sublimioris rationis est indicare de istis corporalibus se­
cundum rationes incorporales et sempiternas: quae nisi supra men­
tem humanam essent, incommutabiles profecto non essent (De
Trin. XII 2: ML 42,999)15·
229. Quomodo ergo ista in facie quae habemus, et lumina
nuncupantur, et quando sana sunt, et quando patent, indigent ex­
trinsecus adiutorio luminis; quo ablato aut non illato, sana sunt,
aperta sunt, nec tamen vident: sic mens nostra, qui est oculus ani­
mae, nisi veritatis lumine radietur, et ab illo qui illuminat nec illu­
minatur, mirabiliter illustretur, nec ad sapientiam nec ad iustitiam
poterit pervenire (In Io. Ev. tr. 35,3: ML 35,1658).
230. Nunc accipe, quantum praesens tempus exposcit, ex illa
similitudine sensibilium etiam de Deo aliquid nunc me docente.
Intelligibilis nempe Deus est, intelligibilia etiam illa disciplinarum
spectamina; tamen plurimum differunt. Nam et terra visibilis, et
lux; sed terra, nisi luce illustrata, videri non potest. Ergo et illa quae
in disciplinis traduntur, quae quisquis intelligit, verissima esse nulla
dubitatione concedit, credendum est ea non posse intelligi, nisi ab
alio quasi suo sole illustrentur. Ergo quomodo in hoc sole tria
quaedam licet animadvertere; quod est, quod fulget, quod illumi­
nat: ita in illo secretissimo Deo quem vis intelligere, tria quaedam
13 Priora testimonia istius capitis, inter ea sunt propter quae aliquibus visum
est (e. gr., J. Hessen, Die Begrundung der Erkenntnis nach dem hl. A., 1916)
doctrinam Augustini non satis distingui a systemate Ontologistarum. Immerito
tamen, ut ex aliis documentis hic adductis, apparet. Hac in re Augustmologi
generatim conveniunt. Non adeo concordes sunt, cum de interpretatione posi­
tiva eius theoriae illuminationis quaestio est. Non parva difficultas ex, eo oritur
quod Augustinus saepe ex ordine naturali ad supernaturale transeat, nec sem­
per distinguat illuminationem naturalem ad quamlibet intellectionem requisitam,
ab illuminatione fidei et gratiae. Synthesis opinionum videri potest apud Sciac­
ca, O.C., 328-345, et Leo W. Keeler, Sancti Augustini doctrina de cognitione
(Romae 1934) 63-64; Boyer, S. Agostino lOOss.
14 Augustinus videtur hunc locum probare, «illi vero (philosophi) quos me­
rito caeteris anteponimus» (Ib.).
15 Interpretantur auctores aeternam illam et incommutabilem veritatem
secundum quam, iuxta Augustinum, iudicamus, nihil aliud esse quam divina
veritas prout participata in nobis per cognitionem primorum principiorum
Cf. Boyer, L'idée de vérité, etc. 232-233. ___

sunt: quod est, quod intelligitur, et quod caetera facit intelligi
(Solii. I 8,15: ML 32,877)16.
231. Imo vero commemorati ab iis quae iudicamus, intueri
quid sit secundum quod iudicamus, et ab operibus artium conversi
ad legem artium, eam speciem mente contuebimur, cuius compara­
tione foeda sunt quae ipsius benignitate sunt pulchra. Invisibilia
enim Dei, a creatura mundi, per ea quae facta sunt, intellecta conspi­
ciuntur, et sempiterna eius virtus et divinitas (Rom. 1,20) (De vera
rei. 52,101: ML 34,167).
232. Tertium autem genus visionis est secundum mentis in­
tuitum quo intellecta conspiciuntur veritas atque sapientia: sine quo
genere illa duo errorem mittunt17. Cum enim ea, quae sive corpo­
reis sensibus, sive illi parti animae quae corporalium rerum imagi­
nes capit, divinitus demonstrantur, non solum sentiuntur his modis,
sed etiam mente intelliguntur, tunc est perfecta revelatio. Ex hoc
tertio genere est visio illa quam commemoravi, dicente Apostolo,
Invisibilia enim Dei, a constitutione mundi, per ea quae facta sunt,
intellecta conspiciuntur (Rom. 1,20) (C. Adim. 28,2: ML 42,171).
233. Incorporalem substantiam scio esse sapientiam, et lumen
esse in quo videntur quae oculis carnalibus non videntur: et tamen
vir tantus tamque spiritualis, Videmus nunc, inquit, per speculum
in aenigmate, tunc autem facie ad faciem (1 Cor. 13,12). Quale sit
et quod sit hoc speculum si quaeramus, profecto illud occurrit,
quod in speculo nisi imago non cernitur. Hoc ergo facere conati
sumus, ut per imaginem hanc quod nos sumus, videremus utcum­
que a quo facti sumus, tanquam per speculum. Hoc significat etiam
illud quod ait idem apostolus: Nos autem revelata facie gloriam
Domini spéculantes, in eamdem imaginem transformamur de gloria in
gloriam, tanquam a Domini Spiritu (2 Cor. 3,18). Spéculantes dixit,
per speculum videntes, non de speculo prospicientes. Quod in
graeca lingua non est ambiguum, unde in latinam translatae sunt
apostolicae Litterae. Ibi quippe speculum ubi apparent imagines
rerum, a specula de cuius altitudine longius aliquid intuemur,
etiam sono verbi distat omnino; satisque apparet Apostolorum a
speculo, non a specula dixisse, gloriam Domini spéculantes (De Trin.
XV 8,14: ML 42,1067).
16 Gregorius Ariminensis rem ita elucidat: «aliquid cognosci in veritate
superna potest diversa ratione explanari: vel enim cognoscitur obiective, sive
ut in obiecto cognito, quemadmodum res absentes percipiuntur in propria
specie: vel cognoscitur causaliter, sicuti color dicitur videri in lumine, non quod
videatur in eo tamquam in medio cognito, cum color videatur immediate in
seipso. sed quia lumen est partialis causa visionis, qua color in se videtur.
Augustinus itaque affirmat omnia cognosci in prima veritate secundo modo,
id est causaliter, non obiective; tamquam in lumine quod est causa nostrae
perceptionis, non tamquam in idea, sive specie» (apud Berti, o.c., 19). Cf. etiam
De Groot, Conspectus historiae dogmatum (Romae 1931) vol.2,39.
>7 Duo alia genera visionum commemoraverat, primum «secundum oculos
corporis; sicut vidit Abraham tres viros sub ilice Mambre (Gen. 18,1)... Alte­
rum, secundum quod imaginamur ea quae per corpus sentimus... sicut vidit
Petrus discum illum submitti e caelo cum variis animalibus» (Act. 11,5.6). ib.

r.·.

234. Sed hanc non solum incorporalem, verum etiam summe
inseparabilem vereque immutabilem Trinitatem, cum venerit visio
quae facie ad jaciem repromittitur nobis, multo clarius certiusque
videbimus, quam nunc eius imaginem quod nos sumus: per quod
tamen speculum et in quo aenigmate, qui vident, sicut in hac
vita videre concessum est, non illi sunt qui ea quae digessimus et
commendavimus in sua mente conspiciunt: sed illi qui eam tanquam
imaginem vident, ut possint ad eum cuius imago est, quomodo­
cumque referre quod vident, etiam illud videre coniciendo, quoniam
nondum possunt facie ad faciem. Non enim ait Apostolus, «Vide­
mus nunc speculum*; sed Videmus nunc per speculum (1 Cor. 13,11)
(De Trin. XV 23,44: ML 42,1091).
235. Qui ergo vident suam mentem, quomodo videri potest et
in ea trinitatem istam de qua multis modis ut potui disputavi,
nec tamen eam credunt vel intelligunt esse imaginem Dei: speculum
quidem vident, sed usque adeo non vident per speculum qui est
per speculum nunc videndus, ut nec ipsum speculum quod vident
sciant esse speculum, id est, imaginem (De Trin. XV 24: ML
42,1091).
236. Mens itaque humana prius haec quae facta sunt, per sen­
sus corporis experitur, eorumque notitiam pro infirmitatis humanae
modulo capit: et deinde quaerit eorum causas, si quo modo possit
ad eas pervenire principaliter atque incommutabiliter manentes in
Verbo Dei, ac sic invisibilia eius, per ea quae facta sunt, intellecta
cognoscere (Rom. 1,20). Quod quanta tarditate ac difficultate agat,
et quanta temporis mora propter corpus corruptibile quod aggravat
animam (Sap. 9,15), etiam quae ferventissimo studio rapitur ut
instanter ac perseveranter hoc agat, quis ignorat? Mens vero ange­
lica pura caritate inhaerens Verbo Dei, posteaquam illo ordine
creata est, ut praecederet caetera, prius ea vidit in Verbo Dei fa­
cienda, quam facta sunt... quae itidem facta in eis ipsis etiam cogno­
vit, minore utique notitia, quae vespera dicta est (De Gen. ad litt.
IV 32,49: ML 34,316).
237. Multum quippe interest inter cognitionem rei cuiusque
in Verbo Dei, et cognitionem eius in natura eius (seu ipsius); ut
illud merito ad diem pertineat, hoc ad vesperam. In comparatione
enim lucis illius quae in Verbo Dei conspicitur, omnis cognitio
qua creaturam quamlibet in seipsa novimus, non immerito nox dici
potest... Quapropter cum sancti Angeli, quibus post resurrectionem
coaequabimur... semper videant faciem Dei... procul dubio uni­
versam creaturam, in qua sunt ipsi principaliter conditi, in ipso
Verbo Dei prius noverunt, in quo sunt omnium, etiam quae tem­
poraliter facta sunt, aeternae rationes, tanquam in eo per quod
facta sunt omnia; ac deinde in ipsa creatura, quam sic noverunt
tanquam infra despicientes, eamque referentes ad illius laudem,
in cuius incommutabili veritate rationes secundum quas facta est,
principaliter vident (De Gen. ad litt. IV 23.24,40.41: ML 34,
312.313)·

238. Sed dum in hoc corpore est anima, etiamsi plenissime
videat, hoc est inlelligat Deum; tamen, quia etiarn corporis sensus
utuntur opere proprie, si nihil quidem valent ad fallendum, non
tamen nihil ad non ambigendum, potest adhuc dici fides ea qua his
resistitur, et illud potius verum esse creditur (Solii. I 7,14: ML
32,876).
239. Cum igitur nec corporis oculis, sicut corpora sive caeles­
tia, sive terrestria, nec mentis aspectu, sicut ea sunt, quorum non­
nulla commemoravi 1819
, quae apud temetipsam certissime intueris,
nunc videamus Deum; cur credimus eum videri, nisi quia Scripturae
accommodamus fidem, ubi legitur, Beati mundo corde; quoniam
ipsi Deum videbunt (Mt. 5,8) (Ep. 147 [seu Lib. de videndo Deo,
ad Paulinam] 3: ML 33,598).
240. Sed ad nos redeamus, et in nobis illum (Dominum) agnos­
camus, et in operibus artificem laudemus; quia ipsum contemplari
idonei aliquando erimus, cum fuerit mundatum cor nostrum fide,
ut postremo gaudeat veritate; nunc quoniam ipse a nobis videri
non potest, opera eius videamus, ne sine eius laude remaneamus
(En. in Ps. 134,5: ML 37,1741).
241. Sed hic quandoquidem de consummatione loquitur, talis
est intelligenda cognitio, qualis erit per speciem, non qualis nunc
est per fidem... Quamdiu enim credimus quod non videmus,
nondum sumus ita consummati, quemadmodum erimus cum me­
ruerimus videre quod credimus (In Io. Ev. tr. 110,4: ML 35,1922).
242. Ibi enim (in raptu intellectuali) videtur claritas Domini,
non per visionem significantem, sive corporalem, sicut visa est in
monte Sina (Ex. 19,18), sive spiritualem, sicut vidit Isaías (Is. 6,1),
vel loannes in Apocalypsi: sed per speciem, non per aenigmata,
quantum eam capere mens humana potest, secundum assumentis
Dei gratiam, ut os ad os loquatur ei quem tali Deus colloquio
fecerit; non os corporis, sed mentis. Sicut intelligendum arbitror
quod de Moyse scriptum est (Num. 12,8) (De Gen. ad litt. XII
26-27,54: ML 34,476) 19.
243. Deinde potest movere quomodo iam ipsa Dei substantia
videri potuerit a quibusdam in hac vita positis, propter illud quod
dictum est ad Moysen, Nemo potest faciem meam videre, et vivere
(Ex. 33,20); nisi quia potest humana mens divinitus rapi ex hac
vita ad angelicam vitam, antequam per istam communem mortem
carne solvatur. Sic enim raptus est qui audivit illic ineffabilia verba
quae non licet homini loqui (Paulus)... Ita fit ut et illud verum sit,
quod dictum est, Nemo potest faciem meam videre, et vivere; quia
necesse est abstrahi ab hac vita mentem, quando in illius ineffabili18 Quemque, scilicet, videre se viventem, volentem, quaerentem, scientem,
nescientem (Ib.).
19 Arguit ex S. Scriptura (Ib. n.55). Auctores fere generatim putant Augus­
tinum docuisse Moysen et S. Paulum Deum vidisse in sua substantia. Cf. plura
apud Dom Cuthbert Butler, Western Mysticism (London 1926) 55ss. Aliter
tamen opinatur M. Comeau, St. Augustin exégète du quatrième évangile 376ss.

tatem visionis assumitur; et non sit incredibile quibusdam sanctis
nondum ita defunctis, ut sepelienda cadavera remanerent, etiam
istam excellentiam revelationis fuisse concessam (Ep. 147,13,31:
ML 33,610).
Bibl.: Keeler, o.c., 53-64; Dover, Sant'Agostino 91-129; Id., L’idee
de verite' 179-249; CapáNAGa, En torno a la filosofia agostiniana. Doctrina
de la iluminación divina: Religión y Cultura, n (1930) 161-180; Sestili,
Thomae Aquinatis cum Augustino de illuminatione concordia: Div. Thom.
(192S) 50-82; Gilson, o.c., i^ss; Portalié, Augustin: DTC 2334-2337;
M. Regis Jouvet, Eheu, soleil des esprits, ou la doctrine de l'illumination
augustinienne (Paris 1934); Id., La doctrine Augustinienne de Villumination:
Rev. de Phil., V0I.37,382-502; Cayré, La contemp. august.; Sciacca, o.c.,
224SS; Viktor Warnach, Erleuchtung und Einsprechung bei Augustinus:
Aug. Mag., vol. 1,429-449; H. Somers, Image de Eheu et illumination divine:
ib., 451-462; R. Allers, Illumination et vérités eternelles: ib., 477-490;
C. E. ScHUETZiNGER, The German Controversy on St. Augustine's Illumina­
tion Theory (New York i960) p.94.

CAPUT II
De essentia Dei
Summarium.—Quid non sit Deus. Deus verius cogitatur quam dicitur, et
verius est, quam cogitatur. Infinitas Dei comprehendi a nobis non
potest: 244-247.—Quid sit Deus, non potest omni modo a nobis inveniri,
tamen multum profecit, qui nihil indignum de Deo sentit: 248-249.—
Divina essentia explicari nequit magis proprio atque idoneo vocabulo,
quam hoc: Qui est. Deus est vocatur, quia immutabilis. Ita est, ut
cum illo comparata, quae facta sunt, non sint. Deus est Ipsum Esse:
250-252.—Quam sit mirabilis Deus: 253-254.

244. Non parva est inchoatio cognitionis Dei, si antequam
possimus nosse quid sit, incipiamus iam nosse quid non sit (Ep. 120,
3,13: ML 33.4S9)·
245. Intendat Caritas vestra: Deus ineffabilis est; facilius
dicimus quid non sit, quam quid sit. Terram cogitas; non est hoc
Deus. Mare cogitas; non est hoc Deus. Omnia quae sunt in terra,
homines et animalia; non est hoc Deus. Omnia quae sunt in mari,
quae volant per aërem; non est hoc Deus. Quidquid lucet in caelo,
stellae, sol et luna; non est hoc Deus: ipsum caelum; non est hoc
Deus... Et quid est? Hoc solum potui dicere, quid non sit. Quaeris
quid sit? Quod oculus non vidit, nec auris audivit, nec in cor ho­
minis ascendit (1 Cor. 2,9) (En. in Ps. 85,12: ML 37,1090).
246. Verius enim cogitatur Deus quam dicitur, et verius est
quam cogitatur (De Trin. VII 4,7: ML 42,939).
247. De Deo loquimur, quid mirum si non comprehendis?
Si enim comprehendis, non est Deus. Sit pia confessio ignorantiae
magis, quam temeraria professio scientiae. Attingere aliquantum
mente Deum, magna beatitudo est: comprehendere autem, omnino
impossibile (S. 117,3,5: ML 38,663).

248. Si non potestis comprehendere quid sit Deus, vel hoc
comprehendite quid non sit Deus: multum profeceritis, si non
aliud quam est, de Deo senseritis. Nondum potes pervenire ad
quid sit, perveni ad quid non sit (In Io. Ev. tr. 23,9: ML 35,1588).
249. Intelligamus Deum, si possumus, quantum possumus,
sine qualitate bonum, sine quantitate magnum, sine indigentia
creatorem, sine situ praesentem, sine habitu omnia continentem,
sine loco ubique totum, sine tempore sempiternum, sine ulla sui
mutatione mutabilia facientem, nihilque patientem. Quisquis Deum
ita cogitat, etsi nondum potest omni modo invenire quid sit; pie
tamen cavet, quantum potest, aliquid de eo sentire quod non sit
(De Trin. V 1,2: ML 42,912).
250. Quaesivit (Moyses) nomen mittentis se... Quid, inquit,
dicam filiis Israël, si dixerint mihi : Quis te misit ad nos? Et ille indi­
cans se creaturae Creatorem, Deum homini, immortalem mortali,
aeternum temporali: Ego, inquit, sum qui sum. Tu diceres, Ego sum.
Quis? Gaius; alius, Lucius, alius, Marcus. Aliunde diceres, nisi
nomen tuum diceres? Hoc exspectabatur de Deo. Hoc enim erat
quaesitum. Quid vocaris? A quo me missum esse respondebo
quaerentibus? Ego sum. Quis? Qui sum. Hoc est nomen tuum? hoc
est totum quod vocaris? Esset tibi nomen ipsum esse, nisi quidquid
est aliud, tibi comparatum, inveniretur non esse vere? Hoc est
nomen tuum: exprime hoc idem melius. Vade, inquit, et dic filiis
Israel: Qui est, misit me ad vos. Ego sum qui sum: qui est, misit me
ad vos (Ex. 3,14). Magnum ecce Est, magnum Est! Ad ho chorno
quid est? Ad illud tam magnum Est, homo quid est, quidquid
est? (En. in Ps. 101, S. 2,10: ML 37,1311).
251. Loquitur autem Dominus ad Moysen: Ego sum qui sum:
Misit me qui est. Cum enim quaereret nomen Dei, hoc dictum est:
Ego sum qui sum. Haec dices filiis Israel: Qui est misit me ad vos.
Quid est hoc? o Deus, o Domine noster, quid vocaris? Est vocor,
dixit. Quid est, Est vocor? Quia maneo in aeternum, quia mutari
non possum. Ea enim quae mutantur, non sunt, quia non permanent.
Quod enim est, manet. Quod autem mutatur, fuit aliquid, et aliquid
erit: non tamen est, quia mutabile est. Ergo ineommutabilitas Dei
isto vocabulo se dignata est intimare: Ego sum qui sum (S. 6,3,4:
ML 38,61).
252. Quid enim non est eorum quae fecisti? Numquid caelum
non est? Numquid terra non est? numquid non sunt ea quae in
terra et in caelo sunt? numquid homo ipse cui loqueris non est?
numquid angelus quem mittis non est? Si omnia sunt haec quae
per te facta sunt, quid est quod tibi proprium quiddam tenuisti
ipsum esse, quod aliis non dedisti, ut tu solus esses?... Res enim
quaelibet, prorsus qualicumque excellentia, si mutabilis est, non
vere est; non enim est ibi verum esse, ubi est et non esse (In Io.
Ev. tr. 38,10: ML 35,1680).
253· Quid es, ergo, Deus meus? quid, rogo, nisi Dominus
Deus? Quis enim Dominus praeter Dominum? aut quis Deus

praeter Deum nostrum? (Ps. 17,32). Summe, optime, potentissime,
omnipotentissime, misericordissime et iustissime, secretissime et
praesentissime, pulcherrime et fortissime, stabilis et incomprehen­
sibilis; immutabilis, mutans omnia; nunquam novus, nunquam
vetus; innovans omnia; et in vetustatem perducens superbos, et
nesciunt: semper agens, semper quietus; colligens, et non egens;
portans, et implens, et protegens; creans ct nutriens, et perficiens;
quaerens, cum nihil desit tibi. Amas, nec aestuas; zelas, et securus
es; paenitet te, et non doles, irasceris et tranquillus es; opera mutas,
nec mutas consilium; recipis quod invenis, et nunquam amisisti;
nunquam inops, et gaudens lucris; nunquam avarus, et usuras
exigis. Supererogatur tibi, ut debeas; et quis habet quidquam non
tuum? Reddis debita nulli debens, donas debita nihil perdens. Et
quid diximus, Deus meus, vita mea, dulcedo mea sancta? Aut quid
dicit aliquid, cum de te dicit? Et vae tacentibus de te; quoniam
loquaces muti sunt (Conf. I 4: ML 32,662).
254. Si igitur tanta et talia sunt bona aeterna caelestia, quae
Dominus omnipotens praeparavit sanctis suis catholicis et fidelibus
populis; quid est ipse Deus, qui talia et tanta praeparavit? Quid
est, inquam, omnipotens Deus? Quid, nisi inaestimabilis, ineffabilis,
incomprehensibilis, ultra omnia, extra omnia, praeter omnia? Om­
nem enim creaturam suam excedit, omnem facturam praeterit,
universa praecellit. Si enim quaeras magnitudinem, maior est; si
pulchritudinem, pulchrior; si dulcedinem, dulcior; si splendorem,
fulgidior; si iustitiam, iustior; si fortitudinem, fortior; si pietatem,
dementior. Nulla enim ratio patitur, ut vel factura factori suo
aequetur, vel opus artifici comparetur (S. 384,1: ML 39,1689).
Bibi.: Vladimir Lossky, Les éléments de •Théologie négative» dans la
pensée de saint Augustin: Aug. Mag., vol.1,575-581 ; Portalié, Augustin:
DTC 2345; Boyer, Sant'Agostino 49SS; Id., L’idée de vérité 1145s; S. J. Gra­
bowski, The All-Present God. A Study in St. Augustine (1953) passim.
Hi auctores multa etiam habent de attributis divinis.

De attributis divinis
Articulus L—De attributis divinis in genere

Summarium.—Divina attributa re identificantur inter se et cum essentia.
Quia Deus non participatione perfectus est, sed est ipsa perfectio.
Omnia praedicantur de natura Dei secundum substantiam, non secun­
dum accidentia: 255-257.—Praedicatio analogica de Deo et creaturis.
Communia vocabula alia ratione intelligi debent. Quid sibi velit, e. g. cum
dicitur, Deum irasci, misereri, paenitere: 258-261.

255. Una eademque res dicitur, sive dicatur aeternus Deus,
sive immortalis, sive incorruptibilis, sive immutabilis: itemque cum
dicitur, vivens, et intelligens, quod est utique sapiens, hoc idem
dicitur. Non enim percepit sapientiam qua esset sapiens, sed ipse

sapientia est. 8. Proinde si dicamus, Aeternus, immortalis, incorrup­
tibilis, immutabilis, vivus, sapiens, potens, speciosus, iustus, bonus,
beatus, spiritus; horum omnium novissimum quod posui quasi
tantummodo videtur significare substantiam, caetera vero huius
substantiae qualitates: sed non ita est in illa ineffabili simplicique
natura. Quidquid enim secundum qualitates illic dici videtur, secun­
dum substantiam vel essentiam est intelligendum. Absit enim ut
spiritus secundum substantiam dicatur Deus, et bonus secundum
qualitatem: sed utrumque secundum substantiam. Sic omnia caetera
quae commemoravimus (De Trin. XV 5,7-8: ML 42,1062).
256. Sicut ergo non dicimus tres essentias (in Trinitate), ita
non dicimus tres magnitudines, neque tres magnos. In rebus enim
quae participatione magnitudinis magnae sunt, quibus est aliud
esse, aliud magnas esse... aliud est magnitudo, aliud quod ab ea
magnitudine magnum est... Deus autem quia non ea magnitudine
magnus est quae non est quod est ipse, ut quasi particeps eius sit
Deus cum magnus est... ea magnitudine magnus est qua ipse est
eadem magnitudo. Et ideo sicut non dicimus tres essentias, sic nec
tres magnitudines: hoc est enim Deo esse, quod est magnum esse...
Hoc et de bonitate, et de aeternitate, et de omnipotentia Dei dictum
sit, omnibusque omnino praedicamentis quae de Deo possunt pro­
nuntiari (De Trin. V 10,11: ML 42,918).
257. Deus cui non est alia substantia ut sit, et alia potestas ut
possit, sed consubstantiale illi est quidquid eius est, et quidquid
est, quia Deus est, non alio modo est, et alio modo potest; sed esse et
posse simul habet, quia velle et facere simul habet (In Io. Ev. tr.
20,4: ML 35.I558).
258. Excedat cor vestrum omnia usitata, et excedat intentio
universas cogitationes vestras solemnes ex carne, eductas a sensibus
carnis, et imaginantes nescio quae phantasmata. Totum ab animo
reicite, quidquid occurrerit negate: cognoscite infirmitatem cordis
vestri, et quia vel occurrit quod cogitare possetis, dicite: Non est
illud; non enim si illud esset, mihi iam occurrisset (En. 2 in Ps.
26,8: ML 36,203).
259. Sunt innumerabilia quibus ostenditur multa divina iisdem
nominibus appellari quibus humana, cum incomparabili diversitate
seiuncta sint: nec tamen frustra eadem sunt rebus utrisque indita
vocabula, nisi quia haec cognita quae in quotidiana consuetudine
versantur, et experimentis usitatioribus innotescunt, nonnullam ad
intelligenda illa sublimia praebent viam. Cum enim dempsero de
humana scientia mutabilitatem, et transitus quosdam a cogitatione
in cogitationem... cum ergo haec cuncta detraxero, et reliquero
solam vivacitatem certae atque inconcussae veritatis una atque
aeterna contemplatione cuncta lustrantis; insinuatur mihi utcumque
scientia Dei: quod tamen nomen ex eo quod sciendo aliquid non
latet hominem, potuit esse rei utrique commune... Sic etiam de ira
hominis detraho turbulentum motum, ut remaneat vindictae vigor;
atque ita utcumque assurgo in notitiam illius quae appellatur ira

Dei. Item de misericordia si auferas compassionem, cum eo quem
misereris, participatae miseriae, ut remaneat tranquilla bonitas sub­
veniendi et a miseria liberandi, insinuatur divinae misericordiae
qualiscumque cognitio (De div. quaest. ad Simp, q.2,3: ML 40,140).
Non enim sicut hominem paenitet Deum, sed sicut Deum.
Quemadmodum non sicut homo irascitur, nec sicut homo misere­
tur, nec sicut homo zelat, sed omnia sicut Deus. Paenitentia Dei
non est post errorem: ira Dei non habet perturbati animi ardorem:
misericordia Dei non habet compatientis miserum cor, unde in
latina lingua nomen accepit: zelus Dei non habet mentis livorem.
Sed paenitentia Dei dicitur, rerum in eius potestate constitutarum
hominibus inopinata mutatio: ira Dei est vindicta peccati: miseri­
cordia Dei est bonitas opitulandi: zelus Dei est providentia, qua
non sinit eos quos subditos habet, impune amare quod prohibet...
Quando eum paenitet, non mutatur, et mutat; sicut quando irasci­
tur, non movetur, et vindicat; et quando miseretur, non dolet et
liberat; et quando zelat, non cruciatur, et cruciat (C. adv. Leg.
et Proph. I 20,40: ML 42,627).
261. Quapropter cum legimus etiam Deum dicentem, Paenitet
me; consideremus quod esse soleat in hominibus opus paenitendi.
Procul dubio reperitur voluntas mutandi: sed in homine cum dolore
animi est; reprehendit enim in se quod temere fecerat. Auferamus
ergo ista, quae de humana infirmitate atque ignorantia veniunt,
et remaneat solum velle ut non ita sit aliquid, quemadmodum erat;
sic potest aliquantum intimari menti nostrae, qua regula intelligatur quod paenitet Deum. Cum enim paenitere dicitur, vult non
esse aliquid, sicut fecerat ut esset: sed tamen et cum ita esset, ita
esse debebat; et cum ita esse iam non sinitur, iam non debet ita
esse, perpetuo quodam et tranquillo aequitatis iudicio, quo Deus
cuncta mutabilia incommutabili voluntate disponit (De div. quaest.
ad Simp, q.2,4: ML 40,141).
Articulus II.—Qui simpliciter test*, incommutabilis esse debet

Summarium.—Ideo simplex Deus quia, quod habet, hoc est. Trinitas per­
sonarum simplicitati divinae non obstat: 262-264.—Qui simpliciter «est*,
incommutabilis esse debet: 265-267.—In Deo abusive dicitur substantia,
essentia proprie. Tamen, sive dicatur substantia, sive essentia, ad se
dicitur, non relative ad aliquid: 268.—Deus voluntatem non mutat, sed
res quas voluit. Deus non afficitur, quia qui afficitur patitur, et qui patitur,
mutatur. Ad opus novum sempiternum adhibet consilium. Quiescens
agit, et agendo quiescit. Quod Deus dicatur «paeniteri, irasci» immuta­
bilitati divinae non obstat: 269-274.

262. Multiplex enim (dicitur Deus), quoniam multa sunt quae
habet; simplex autem, quia non aliud quam quod habet est (Ep. 169,
2,7: ML 33,745).
263. In illius (Dei) naturae simplicitate mirabili, non est aliud
sapere, aliud esse; sed quod est sapere, hoc est et esse (De Trin.
XV 13: ML 42,1076).

264. Est itaque bonum solum simplex, et ob hoc solum in­
commutabile, quod est Deus. Ab hoc bono creata sunt omnia
bona, sed non simplicia, et ob hoc mutabilia... Trinitas unus est
Deus; nec ideo non simplex, quia Trinitas. Neque enim propter
hoc naturam istam boni simplicem dicimus, quia Pater in ea solus,
aut solus Filius,aut solus Spiritus Sanctus... sed ideo simplex dicitur,
quoniam quod habet, hoc est excepto quod relative quaeque per­
sona ad alteram dicitur (De civ. Dei XI 10: ML 41,325).
265. Iam ergo angelus, et in angelo Dominus, dicebat Moysi
quaerenti nomen suum, Ego sum qui sum. Dices filiis Israel : Qui est,
misit me ad vos. Esse, nomen est incommutabilitatis. Omnia enim
quae mutantur, desinunt esse quod erant, et incipiunt esse quod
non erant. Esse verum, esse sincerum, esse germanum, non habet
nisi qui non mutatur (S. η,η\ ML 38,66).
266. Res quaelibet, prorsus qualicumque excellentia, si muta­
bilis est, non vere est; non enim est ibi verum esse, ubi est et non
esse. Quidquid enim mutari potest, mutatum non est quod erat:
si non est quod erat, mors quaedam ibi facta est; peremptum est
aliquid ibi quod erat, et non est. Nigredo mortua est in capite
albescentis senis, pulchritudo mortua est in corpore fessi et incurvi
senis, mortuae sunt vires in corpore languentis, mortua est statio
in corpore ambulantis, mortua est ambulatio in corpore stantis...
quidquid mutatur et est quod non erat, video ibi quamdam vitam
in eo quod est, et mortem in eo quod fuit... Nam in omnibus
actionibus et motibus nostris, et in omni prorsus agitatione creaturae
duo tempora invenio, praeteritum et futurum. Praesens quaero,
nihil stat: quod dixi iam non est;... quod facturus sum, nondum
est: quod vixi iam non est... Praeteritum et futurum invenio in
omni motu rerum: in veritate quae manet, praeteritum et futurum
non invenio, sed solum praesens, et hoc incorruptibiliter, quod in
creatura non est. Discute rerum mutationes, invenies Fuit et Erit:
cogita Deum, invenies Est, ubi Fuit et Erit esse non possit (In Io.
Ev. tr. 38,10: ML 35,1680).
267. Non aliud illi (Deo) est esse, aliud vivere, quasi possit
esse non vivens; nec aliud illi est vivere, aliud intelligere, quasi
possit vivere non intelligens; nec aliud illi est intelligere, aliud
beatum esse, quasi possit intelligere et non beatus esse; sed quod
est illi vivere, intelligere, beatum esse, hoc est illi esse. Propter
hanc incommutabilitatem et simplicitatem intellexerunt (Platonici)
eum et omnia ista fecisse, et ipsum a nullo fieri potuisse (De civ.
Dei VIII 6: ML 41,231).
268. Res mutabiles neque simplices, proprie dicuntur substan­
tiae. Deus autem si subsistit ut substantia proprie dici possit, inest
in eo aliquid tanquam in subiecto, et non est simplex, cui hoc sit
esse quod illi est quidquid aliud de illo ad illum dicitur, sicut
magnus, omnipotens, bonus, et si quid huiusmodi de Deo non
incongrue dicitur: nefas est autem dicere ut subsistat et subsit
Deus bonitati suae, atque illa bonitas non substantia sit vel potius

essentia, neque ipse Deus sit bonitas sua, sed in illo sit tanquam
in subiecto: unde manifestum est Deum abusive substantiam vocari,
ut nomine usitatiore intelligatur essentia, quod vere ac proprie
dicitur: ita ut fortasse solum Deum dici oporteat essentiam. Est
enim vere solus, quia incommutabilis est, idque nomen suum famulo
Moysi enuntiavit, cum ait: Ego sum qui sum; et, dices ad eos: Qui
est, misit me ad nos (Ex. 3,14). Sed tamen sive essentia dicatur quod
proprie dicitur sive substantia quod abusive; utrumque ad se dici­
tur, non relative ad aliquid. Unde hoc est Deo esse quod subsistere
(De Trin. VII 5,10: ML 42,942).
269. Ipse (Deus)... res quas voluit, non mutata voluntate mu­
tavit (C. adv. Leg. et Proph. II 11,37: ML 42,660).
270. Quod ergo temporaliter dici incipit Deus quod antea
non dicebatur, manifestum est relative dici: non tamen secundum
accidens Dei quod ei aliquid acciderit, sed plane secundum accidens
eius ad quod dici aliquid Deus incipit relative. Et quod amicus
Dei iustus esse incipit, ipse mutatur: Deus autem absit ut tempora­
liter aliquem diligat, quasi nova dilectione quae in illo ante erat,
apud quem nec praeterita transierunt, et futura iam facta sunt
(De Trin. V 16,17: ML 42,923).
271. Nobis autem fas non est credere, aliter Deum affici cum
vacat, aliter cum operatur: quia nec affici dicendus est, tanquam
in eius natura fiat aliquid, quod non ante fuerit. Patitur enim qui
afficitur, ut mutabile est omne quod aliquid patitur. Non itaque
in eius vacatione cogitetur ignavia, desidia, inertia; sicut nec in
eius opere labor, conatus, industria. Novit quiescens agere, et agens
quiescere. Potest ad opus novum, non novum sed sempiternum
adhibere consilium: nec paenitendo quia prius cessaverat, coepit
facere quod non fecerat. Sed etsi prius cessavit, et posterius operatus
est (quod nescio quemadmodum ab homine possit intelligi), hoc
procul dubio quod dicitur, prius et posterius, in rebus prius non
existentibus et posterius existentibus fuit. In illo autem non alteram
praecedentem altera subsequens mutavit aut abstulit voluntatem, sed
una eademque sempiterna et immutabili voluntate res quas condidit,
et ut prius non essent egit, quamdiu non fuerunt, et ut posterius es­
sent, quando esse coeperunt; hinc eis qui talia videre possunt mira­
biliter fortassis ostendens, quam non eis indiguerit, sed eas gratuita
bonitate condiderit, cum sine illis ex aeternitate initio carente non in
minore beatitate permansit (De civ. Dei XII 17,2: ML 41,367).
272. Cum Deus irasci dicitur, non eius significatur perturba­
tio, qualis est in animo irascentis hominis; sed ex humanis motibus
translato vocabulo, vindicta eius, quae non nisi iusta est, irae nomen
accepit (Enchir. 33: ML 40,249).
273. Et iratus est furore Dominus in populum suum. Noluerunt
quidam interpretes nostri iram ponere...; sed quidam posuerunt
mentem; .quidam vero indignationem, quidam animum interpretati
sunt. Quodlibet autem horum dicatur, perturbatio non cadit in

Deum; sed de consuetudine translatum, potentia vindicandi hoc
nomen accepit (En. in Ps. 105,32: ML 37,1415).
274. Ubi legitur quod paeniteat eum, mutatio rerum significa­
tur, immutabili praescientia manente divina (De civ. Dei XVII 7,3:
ML 41,539)·
Articulus III.—Deus totus ubique, totus in seipso

Summarium.—Deus, stricte loquendo, non potest dici esse alicubi. Ideo
Deus non est in loco, quia ubique totus: 275-279.—Deus non secundum
qualitatem, vel quantitatem, sed secundum substantiam, nec tamen
mole diffusam, est per cuncta diffusus. Totus ubique, et totus in seipso:
280-282.—Ubique est per divinitatis praesentiam, non ubique per habita­
tionis gratiam. Etiam in iis in quibus habitat, non aequaliter habitat:
283-284.—Antequam Deus faceret caelum, seu sanctos, in se habitabat:
285.—Deus inhabitando continet, non continetur: 286.—Quid de prae­
sentia Christi sentiendum: 287.—De immensitate Dei cogitando, ab
anthropomorphismo caveamus: 288-289.

275. Difficile invenitur ubi sit (Deus), difficilius ubi non sit
(De quant, an. 34,77: ML 32,1077).
276. Deus non alicubi est. Quod enim alicubi est, continetur
loco: quod continetur loco, corpus est. Deus autem non est corpus:
non igitur alicubi est. Et tamen quia est, et in loco non est, in illo
sunt potius omnia, quam ipse alicubi. Nec tamen illa in illo, ut
ipse sit locus: locus enim in spatio est quod longitudine et latitudine
et altitudine corporis occupatur; nec Deus tale aliquid est. Et omnia
igitur in ipso sunt, et locus non est. Locus tamen Dei abusive
dicitur templum Dei, non quod eo continetur, sed quod ei praesens
sit. Id autem nihil melius quam anima munda intelligitur (De div.
quaest. 83 20: ML 40,15).
277. Quod scriptum est, Et descendit Dominus videre civitatem
et turrim, quam aedificaverant filii hominum (Gen. 11,5)... non loco
movetur Deus, qui semper ubique est totus; sed descendere dici­
tur, cum aliquid facit in terra, quod praeter usitatum naturae cur­
sum mirabiliter factum, praesentiam quodammodo eius ostendat
(De civ. Dei XVI 5: ML 41,483).
278. Videlicet nesciunt (iniqui) quod ubique sis, quem nullus
circumscribit locus, et solus es praesens, etiam iis qui longe fiunt
a te (Conf. V 2: ML 32,707).
279. Tu enim, altissime et proxime, secretissime et presentis­
sime, cui membra non sunt alia maiora et alia minora, sed ubique
es, et nusquam locorum es (Conf. VI 3,4: ML 32,721).
280. In loco non videtur Deus, per partes non videtur Deus,
spatiis diffusus intervallisque separatur non videtur Deus. Quamvis
impleat caelum et terram, non ideo tamen dimidius est in caelo,
dimidius in terra. Nam aër iste si implet caelum et terram; pars eius
quae in caelo est, non est in terra. Et quidquid aqua implet, implet
quidem spatium quo capitur, sed dimidia est in dimidio spatio,

dimidia in alio dimidio, tota in toto. Non est tale aliquid Deus...
Nihil tale Deus; quia ubique totus Deus: non alibi dimidius, et
alibi alio dimidio constitutus; sed ubique totus. Implet caelum et
terram: sed totus est in caelo, totus in terra (S. 277,13,13: ML 38,
1264).
281. Est ergo Deus per cuncta diffusus. Ipse quippe ait per
prophetam, Caelum et terram ego impleo (1er. 23,24); et quod paulo
ante posui de sapientia eius, Attingit a fine usque ad finem fortiter,
et disponit omnia suaviter (Sap. 8,1); itemque scriptum est, Spiritus
Domini replevit orbem terrarum (ib. 1,7); eique dicitur in quodam
psalmo, Quo ibo a spiritu tuo, et a facie tua quo fugiam? Si ascendero
in caelum, tu ibi es; si descendero ad infernum, ades (Ps. 138,7). Sed
sic est Deus per cuncta diffusus, ut non sit qualitas mundi; sed
substantia creatrix mundi, sine labore regens, et sine onere conti­
nens mundum. Non tamen per spatia locorum, quasi mole diffusa,
ita ut in dimidio mundi corpore sit dimidius, et in alio dimidio
dimidium, atque ita per totum: sed in solo caelo totus, et in sola
terra totus, et in caelo et in terra totus, et nullo contentus loco, sed
in seipso ubique totus (De praesentia Dei liber, seu Ep. 187,4,14:
ML 33.837).
282. Quomodo ubique, si in seipso? Ubique scilicet, quia nus­
quam est absens. In seipso autem, quia non continetur ab eis qui­
bus est praesens, tanquam sine eis esse non possit. Nam spatia lo­
corum tolle corporibus, nusquam erunt, et quia nusquam erunt,
nec erunt. Tolle ipsa corpora qualitatibus corporum, non erit ubi
sint, et ideo necesse est ut non sint... At vero Deus non, si minus
capitur ab illo cui praesens est, ideo ipse minor est. Totus enim in
seipso est, nec in quibus est, ita est ut indigeat eis, tanquam non
possit esse nisi in eis. Sicut autem nec ab illo abest, in quo non ha­
bitat, et totus adest, quamvis eum ille non habeat; ita et illi in quo
habitat, totus est praesens, quamvis eum non ex toto capiat (Ep. 187,
6,18: ML 33.838-839) L
283. Verum illud est multo mirabilius, quod cum Deus ubique
sit totus, non tamen in omnibus habitat... Fatendum est ubique
esse Deum per divinitatis praesentiam, sed non ubique per habita­
tionis gratiam (Ep. 187,5,16: ML 33,837).
284. Cum igitur qui ubique est, non in omnibus habitet; etiam
in quibus habitat, non aequaliter habitat. Nam unde est illud quod
Eliseus poposcit, ut dupliciter in eo fieret Spiritus Dei qui erat
in Elia? (4 Reg. 2,9) et unde in omnibus sanctis suis sunt alii aliis
sanctiores, nisi abundantius habendo habitatorem Deum? Quomodo
ergo verum supra diximus, quod Deus ubique sit totus, quando in
1 Augustinus hanc adhibet illustrationem. Quantitas corporum spatio in­
diget ut alicubi sit, consequenterque etiam ut sit. Aliunde, quamvis maior vel
minor gradus perfectionis alicuius qualitatis non pendeat a quantitate seu mole
corporis, tamen qualitas quantitate indiget ut sit, atque ita si moles tollatur,
qualitas non habebit ubi sit, neque simpliciter erit. Deus vero, cum sit etiam
totus in seipso, non indiget, ut sit, iis in quibus est. Non enim continetur ab iis
in quibus est, «tanquam sine eis esse non possit» (Ib.).

aliis est amplius, in aliis minus? Sed non est negligenter intuendum
quod diximus, in seipso esse ubique totum. Non ergo in eis quia
alii plus eum capiunt, alii minus. Ideo enim ubique esse dicitur,
quia nulli parti rerum absens est; ideo totus, quia non parti rerum
partem suam praesentem praebet, et alteri parti alteram partem,
aequales aequalibus, minori vero minorem, maiorique maiorem; sed
non solum universitati creaturae, verum etiam cuilibet parti eius
totus pariter adest (Ep. 187,5,17: ML 33,838).
285. Nam si caelum istud corporeum quod oculis videmus, in­
tellexerimus esse habitationem Dei; transitura est habitatio Dei,
quia caelum et terra transient (Mt. 24,35). Deinde antequam fa­
ceret Deus caelum et terram, ubi habitabat? Sed dicit aliquis: Et
antequam faceret Deus sanctos, ubi habitabat? In se habitabat Deus,
apud se habitabat, et apud se est Deus. Et quando dignatur habi­
tare in sanctis, non sic sunt sancti domus Dei, ut ipsa subtracta
cadat Deus. Aliter enim nos habitamus in domo, aliter Deus in
sanctis: tu habitas in domo; si subtracta fuerit, cadis; Deus autem
sic habitat in sanctis, ut si ipse discesserit, cadant. Quicumque
ergo sic portat Deum, ut sit templum Dei; non putet sic a se portari
Deum, ut terreat Deum, si se subducat. Vae illi si se subtraxerit
Deus; quia ipse cadit: nam Deus in se semper manet. In quibus
nos habitamus, ipsa nos continent; in quibus Deus habitat, ipse
illos continet. Iam videte quantum interest inter nostram habitatio­
nem, et Dei: et sic dicat anima, ad te levavi oculos meos, qui habitas
in caelo; ut intelligat quia Deus nec caelo indiget, ubi habitet;
sed caelum ipso indiget, ut ab ipso inhabitetur (En. in Ps. 122,4:
ML 37,1632).
286. Illud ergo quod erat lumen verum, quod illuminat omnem
hominem habentem mentem venientem in hunc mundum, ubi
erat? In hoc mundo erat. Sed et terra in hoc mundo erat, et sol et
luna in hoc mundo erant... Sic erat hic, ut et antequam mundus
esset, non quasi non haberet ubi esset. Deus enim habitando con­
tinet, non continetur. Ergo miro et ineffabili modo in hoc mundo
erat (S. 342,3: ML 39,1502).
287. Secundum hanc formam 2 non est putandus ubique dif­
fusus. Cavendum est enim ne ita divinitatem astruamus hominis,
ut veritatem corporis auferamus. Non est autem consequens ut
quod in Deo est 3, ita sit ubique, ut Deus. Nam et de nobis vera­
cissime Scriptura dicit quod in illo vivimus, movemur et sumus
(Act. 17,28), nec tamen sicut ille ubique sumus; sed aliter homo
ille in Deo; quoniam aliter et Deus ille in homine, proprio quodam
et singulari modo. Una enim persona Deus et homo est, et utrum­
que est unus Christus lesus; ubique per id quod Deus est, in caelo
autem per id quod homo (Ep. 187,3,10: ML 33,83s)4.
2 Forma, scilicet, qua Christus ascendit in caelum, et venturus est iudicare (Ib.).
3 Natura humana.
4 Sicut ex esse operativo Dei in omni homine, non sequitur quod homo,
sicut Deus, sit ubique; ita ex eo quod divinitas Christi in humanitate habitat’

288. Carnali resistendum est cogitationi, et mens a corporis
sensibus revocanda, ne quasi spatiosa magnitudine opinemur Deum
per cuncta diffundi, sicut humus, aut humor, aut aer, aut lux ista
diffunditur (omnis enim huiuscemodi magnitudo minor est in sui
parte quam in toto); sed ita potius sicuti est magna sapientia, etiam
in homine cuius corpus est parvum. Et si duo sunt sapientes, quo­
rum sit alter corpore grandior, neuter sapientior, non est illa in
maiore maior, minor in minore, aut minor in uno quam in duo­
bus; sed tanta in hoc quanta in illo, et tanta in unoquoque quanta
in utroque: neque enim si aequaliter sunt omnino sapientes, plus
sapiunt ambo quam singuli; quemadmodum si aequaliter sunt im­
mortales, non plus vivunt ambo quam singuli (Ep. 187,4,11:
ML 33.836).
289. Non enim quasi corporalibus locis Deus ad nos inclinat
aurem suam, aut membris istis corporeis determinatis finitus est.
Omnino nihil horum cogitent humana phantasmata. Veritas est
Deus. Veritas nec quadra est, nec rotunda, nec longa. Ubique prae­
sens est, si cordis oculus ad eam pateat (En. 2 in Ps. 30,7: ML
36,234).
BibL: Stanislaus J. Grabowski, The All-Present God. A study in
St. Augustine (B. Herder, St. Louis, Mo. 1953); E. Gilson, L'infinité divine
chez saint Augustin: Aug. Mag., vol.1,569-574.
Articulus IV.—De aeternitate Dei

Summarium.—Tempus non est motus corporis, sed quo metimur motum
corporum. In aeternitate nulla mutatio.· 290-292.—Deus non coepit esse.
Deus tantum vere aeternus est, quia immutabilis. Deus praecedit omnia
praeterita, et superat omnia futura: 293-297.—In Deo non est neque Fuit
nec Erit, sed tantum Est: 298-300.

290. Ubi nulla creatura est, cuius mutabilibus motibus tem­
pora peragantur, tempora omnino esse non possunt (De civ. Dei
XII 15,2: ML 41,364)5.
291. lubes ut approbem si quid dicat tempus esse motum cor­
poris? Non iubes. Nam corpus nullum, nisi in tempore, moveri
audio: tu dicis. Ipsum autem corporis motum tempus esse non
audio: non tu dicis. Cum enim movetur corpus, tempore metior
quamdiu moveatur, ex quo moveri incipit donec desinat. Et si non
vidi ex quo coepit, et perseverat moveri, ut non videam cum desinit;
non valeo metiri, nisi forte ex quo videre incipio donec desinam.
Quod si diu video, tantummodo longum tempus esse renuntio,
non sequitur quod et humanitas Christi sit ubique. Divina natura Christi ubique
est, humana circumscribitur spatio. Cf. Grabowski, The All-Present God.
A study in S. Augustine 158.
Modum ratiocinandi et loquendi Augustini de praesenti sequimur. Caeterum
in Tractatu de Verbo Incarnato videbimus, Augustinum nullo modo unionem
hypostaticam tanquam unionem moralem intellexisse, et hic etiam asserit unam
tantum esse personam in Christo.
5 Fuse de notione temporis infra, c.2 De Deo creante.

non autem quantum sit; quia et quantum cum dicimus, collatione
dicimus; velut, Tantum hoc quantum illud; aut, Duplum hoc ad
illud, et si quid isto modo. Si autem notare potuerimus locorum
spatia, unde et quo veniat corpus quod movetur, vel partes eius,
si tanquam in torno movetur, possumus dicere quantum sit tempo­
ris ex quo ab illo loco usque ad illum locum motus corporis vel
partis eius effectus est. Cum itaque aliud sit motus corporis, aliud
quo metimur quamdiu sit; quis non sentiat quid horum potius
tempus dicendum sit? (Conf. XI 24: ML 32,821).
292. Si enim recte discernuntur aeternitas et tempus, quod
tempus sine aliqua mobili mutabilitate non est, in aeternitate autem
nulla mutatio est; quis non videat quod tempora non fuissent, nisi
creatura fieret, quae aliquid aliqua motione mutaret (De civ. Dei
XI 6: ML 41,321).
293· Quaerit ergo (impius): Quo principio? 6 eiusne quo idem
Deus esse coepit, an ex eo quod illum esse vacuum taeduit? Cui re­
spondetur, quia nec Deus esse coepit, nec eum vacationis suae
taeduit, qui neque aliquando non fuit, nec cessando torpuit, nec
operando laboravit (C. adv. Leg. et Proph. I 2,2: ML 42,604).
294· Quod incommutabile est, aeternum est; semper enim eius­
dem modi est. Quod autem commutabile est, tempori obnoxium
est: non enim semper eiusdem modi est, et ideo aeternum non
recte dicitur. Quod enim mutatur, non manet: quod non manet,
non est aeternum (De div. quaest. 83 q.19: ML 40,15).
295. Nec tu tempore tempora praecedis, alioquin non omnia
tempora praecederes. Sed praecedis omnia praeterita celsitudine
semper praesentis aeternitatis; et superas omnia futura, quia illa
futura sunt, et cum venerint, praeterita erunt; tu autem idem ipse
es, et anni tui non deficiunt (Ps. 101,28). Anni tui nec eunt nec
veniunt; isti autem nostri et eunt et veniunt, ut omnes veniant.
Anni tui omnes simul stant, quoniam stant; nec euntes a venienti­
bus excluduntur, quia non transeunt: isti autem nostri omnes erunt,
cum omnes non erunt. Anni tui dies unus; et dies tuus non quotidie,
sed hodie, quia hodiernus tuus non cedit crastino; neque enim
succedit hesterno. Hodiernus tuus aeternitas... Omnia tempora tu
fecisti, et ante omnia tempora tu es; nec aliquo tempore non erat
tempus (Conf. XI 13,16: ML 32,815).
296.
Non tempore augetur, aut loco distenditur, aut aliqua
materia concluditur aut terminatur: sed manet apud se et in se ipso
plena et perfecta aeternitas, quam nec comprehendere humana co­
gitatio potest, nec lingua narrare (S. 225,2: ML 38,1073).
297. Est enim, et vere est, et eo ipso quod vere est, sine initio
et sine termino est (En. in Ps. 134,6: ML 37,1743).
298.
Non aliud anni Dei, et aliud ipse: sed anni Dei, aeterni­
tas Dei est: aeternitas ipsa Dei substantia est, quae nihil habet
f> Fecerit Deus caelum et terram. Posteaque addit impius duas blasphemas
interrogationes, quae Augustini negationem tantum merentur.

k

<

■ V

86

ΙΈ PIÍO VXO

mutabile; ibi nihil est praeteritum, quasi iam non sit; nihil est fu­
turum, quasi nondum sit. Non est ibi nisi, Est; non est ibi, Fuit
et Erit; quia et quod fuit, iam non est; et quod erit nondum est:
sed quidquid ibi est, nonnisi est (En. in Ps. 101,10: ML 37,1311).
299. In Dei natura non erit aliquid, quasi nondum sit; aut
fuit, quasi iam non sit: sed est tantum id quod est, et ipsa est aeter­
nitas (En. in Ps. 9,11: ML 36,122).
300. Praeteritum et futurum invenio in omni motu rerum:
in veritate quae manet, praeteritum et futurum non invenio, sed
solum praesens, et hoc incorruptibiliter, quod in creatura non est.
Discute rerum mutationes, invenies Fuit et Erit: cogita Deum,
invenies Est, ubi Fuit et Erit esse non possit (In Io. Ev. tr. 38,10:
ML 35,1680).
C A P U T IV
Deus praesentia, praeterita et futura incommutabiliter videt
Summarium.—Divina scientia est eadem Dei substantia connotane intelligibilia obiecta. Deus praesentia, praeterita et futura incommutabiliter
videt: 301-304.—Dei notitia tanta est ut omnia apud ipsum essent quodam
ineffabili modo, antequam essent: 305.—Ubi speciatim de liberis futuris
agitur. Cicero, ut salvaret libertatem voluntatis, negavit praescientiam
Dei: 306.—.Argumentum Ciceronis prout exponitur ab Augustino: 307.—
Responsio Augustini: 30S.—Praevidit Deus quid mali protoparentes
essent facturi, praevidit etiam quid boni de malis factis eorum, ipse
esset facturus: 309.—Deus scit etiam futura conditionate libera: 310-311.
Contra semipelagianos negat Augustinus Deum hac scientia futurorum
conditionatorum uti ad conferendum praemium vel ad puniendum:
312-313.—Quaedam dicitur Deum nescire, quia vel non approbat, vel
notitiam communicare non oportet: 314.

301. Et ideo non est ista substantia (mens nostra) verissime
simplex, cui non hoc est esse quod nosse: potest enim esse, nec
nosse. At illa divina non potest, quia id quod habet est. Ac per
hoc non sic habet scientiam, ut aliud illi sit scientia qua scit,
aliud essentia qua est; sed utrumque unum. Nec utrumque dicen­
dum est, quod simpliciter unum est (In Io. Ev. tr. 99,4: ML 35,
1887).
302. Nam sicut omnino tu es, tu scis solus, qui es incommuta­
biliter, et scis incommutabiliter, et vis incommutabiliter. Et essentia
tua scit et vult incommutabiliter, et scientia tua est et vult incom­
mutabiliter, et voluntas tua est et scit incommutabiliter (Conf. XIII
16,19: ML 32,853).
303. Ubi est prima et summa vita, cui non est aliud vivere et
aliud esse, sed idem est esse et vivere; et primus ac summus
intellectus, cui non est aliud vivere et aliud intelligere, sed id quod
est intelligere, hoc vivere, hoc esse est, unum omnia: tanquam
Verbum perfectum, cui non desit aliquid, et ars quaedam omni-

potentis atque .sapientis Dei, plena omnium rationum viventium
incommutabilium; et omnes unum in ea, sicut ipsa unum de uno *
cum quo unum. Ibi novit omnia Deus quae fecit per ipsam, et
ideo cum decedant et succedant tempora, non decedit aliquid vel
succedit scientiae Dei (De Trin. VI io,n: ML 42,931).
304. Deus autem usque adeo non cum factum est, tunc didicit
bonum, ut nihil eorum fieret, si ei fuisset incognitum. Dum ergo
videt quia bonum est, quod nisi vidisset antequam fieret, non utique
fieret; docet bonum esse, non discit... Ubi et ipse (Plato) non
usque adeo desipiebat, ut putaret Deum sui operis novitate factum
beatiorem: sed sic ostendere voluit, artifici suo placuisse iam factum,
quod placuerat in arte faciendum; non quod ullo modo Dei scientia
varietur, ut aliud in ea faciant quae nondum sunt, aliud quae iam
sunt, aliud quae fuerunt. Non enim more nostro ille vel quod
futurum est prospicit, vel quod praesens est aspicit, vel quod prae­
teritum est respicit; sed alio modo quodam a nostrarum cogitatio­
num consuetudine longe alteque diverso. Ille quippe non ex hoc
in illud cogitatione mutata, sed omnino incommutabiliter videt;
ita ut illa quidem quae temporaliter fiunt, et futura nondum sint,
et praesentia iam sint, et praeterita iam non sint, ipse vero haec
omnia stabili ac sempiterna praesentia comprehendat: nec aliter
oculis, aliter mente; non enim ex animo constat et corpore: nec
aliter nunc, aliter antea, et aliter postea, quoniam non sicut nostra,
ita eius quoque scientia trium temporum, praesentis videlicet prae­
teriti et futuri, varietate mutatur: apud quem non est immutatio,
nec momenti obumbratio (lac. 1,17) (De civ. Dei XI 21: ML 41,334).
305. Non audeamus dicere: Quomodo novit Deus? Ne forte
hoc a me, fratres, expectetis ut explicem vobis quomodo cognoscat
Deus; hoc solum dico; non sic cognoscit ut homo, non sic cognoscit
ut angelus; et quomodo cognoscit, dicere non audeo, quoniam et
scire non possum. Unum tamen scio, quia et antequam essent omnia
volatilia caeli, noverat Deus quod fuerat creaturus. Quae est illa
notitia?... Ubi noverat Deus quae imperabat ut aqua proferret?
Iam certe noverat quod crearat, et antequam crearet noverat. Tanta
est ergo notitia Dei, ut apud ipsum essent quodam ineffabili modo
antequam creata essent... Quomodo cum illo?... Cum illo sunt
omnia cognitione quadam ineffabili Sapientiae Dei in Verbo con­
stituta, et ipsum Verbum omnia... Et quare apud ipsum omnia?
Quia et antequam essent omnia, aut crearentur, ei nota erant
omnia (En. in Ps. 49,18: ML 36,576).
306. Hos (Stoicos) ita redarguere nititur, ut non existimet
aliquid se adversus eos valere, nisi auferat divinationem 12. Quam
sic conatur auferre, ut neget esse scientiam futurorum, eamque
omnibus viribus nullam esse omnino contendat, vel in Deo, vel in
homine, nullamque rerum praedictionem. Ita et Dei praescientiam
1 Sapientia seu Verbum quod a Patre procedit. In Verbo videt Deus omnia
quae per Verbum fecit, quia in Ipso sunt rationes omnium viventium.
2 Cicero in lib. 2 De divinat.

negat, et omnem prophetiam luce clariorem conatur evertere vanis
argumentationibus, et opponendo sibi quaedam oracula, quae facile
possunt refelli: quae tamen nec ipsa convincit. In his autem mathe­
maticorum coniecturis refutandis eius regnat oratio; quia vere tales
sunt, ut se ipsae destruant et refellant. Multo sunt autem tolerabilio­
res qui vel sidera fata constituunt, quam iste, qui tollit praescientiam
futurorum. Nam et confiteri esse Deum et negare praescium futu­
rorum, apertissima insania est. Quod et ipse cum videret, etiam
illud tentabit asserere, quod scriptum est, Dixit insipiens in corde
suo, «Non est Deus» (Ps. 13,1): sed non ex sua persona... Hoc autem
totum facere videtur, ne fatum esse consentiat, et perdat liberam
voluntatem. Putat enim, concessa scientia futurorum, ita esse con­
sequens fatum, ut negari omnino non possit... 2. Ipse itaque ut vir
magnus et doctus..., ex his duobus elegit liberum voluntatis arbi­
trium: quod ut confirmaretur, negavit praescientiam futurorum:
atque ita, dum vult facere liberos, fecit sacrilegos (De civ. Dei
V 9,1.2: ML 41,148-150).
307. Si est voluntatis arbitrium, non omnia fato fiunt: si non
omnia fato fiunt, non est omnium certus ordo causarum: si certus
causarum ordo non est, nec rerum certus est ordo praescienti Deo,
quae fieri non possunt, nisi praecedentibus et efficientibus causis:
si rerum ordo praescienti Deo certus non est, non omnia sic veniunt,
ut ea ventura praescivit: porro si non omnia sic veniunt, ut ab illo
ventura praescita sunt, non est, inquit, in Deo praescientia omnium
futurorum (ib. 3: ML 41,151).
308. Nos adversus istos sacrilegos ausos atque impios, et Deum
dicimus omnia scire antequam fiant, et voluntate nos facere, quid­
quid a nobis nonnisi volentibus fieri sentimus et novimus. Omnia
vero fato fieri non dicimus, imo nulla fieri fato dicimus: quoniam
fati nomen ubi solet a loquentibus poni, id est in constitutione
siderum cum quisque conceptus aut natus est (quoniam res ipsa
inaniter asseritur) nihil valere monstramus. Ordinem autem causa­
rum, ubi voluntas Dei plurimum potest, neque negamus, neque
fati vocabulo nuncupamus... Non est autem consequens, ut, si
Deo certus est omnium ordo causarum, ideo nihil sit in nostrae
voluntatis arbitrio. Et ipsae quippe nostrae voluntates in causarum
ordine sunt, qui certus est Deo eiusque praescientia continetur;
quoniam et humanae voluntates humanorum operum causae sunt.
Atque ita qui omnes rerum causas praescivit, profecto in eis causis
etiam nostras voluntates ignorare non potuit, quas nostrorum operum
causas esse praescivit. 4. Nam et illud quod idem Cicero concedit
nihil fieri si causa efficiens non praecedat 3, satis est ad eum in hac
quaestione redarguendum. Quid enim eum adiuvat, quod dicit, nihil
quidem fieri sine causa, sed non omnem causam esse fatalem; quia est
causa fortuita, est naturalis, est voluntaria? Sufficit quia omne quod
fit, nonnisi causa praecedente fieri confitetur. Nos enim eas causas
quae dicuntur fortuitae, ... non esse dicimus nullas, sed latentes;
3 Lib. de Fato lOss.

casque tribuimus vel Dei veri, vel quorumlibet spirituum voluntati:
ipsasque naturales nequaquam ab illius voluntate seiungimus, qui
est auctor omnis conditorque naturae. Iam vero causae voluntariae
aut Dei sunt, aut Angelorum, aut hominum... Ac per hoc colligitur,
non esse causas efficientes omnium quae fiunt, nisi voluntarias,
illius naturae scilicet quae spiritus vitae est. Nam et aer iste seu
ventus, dicitur spiritus: sed quoniam corpus est, non est spiritus
vitae. Spiritus ergo vitae, qui vivificat omnia, creatorque est omnis
corporis et omnis creati spiritus, ipse est Deus, spiritus utique non
creatus. In eius voluntate summa potestas est... Sicut enim omnium
naturarum creator est, ita omnium potestatum dator, non volunta­
tum. Malae quippe voluntates ab illo non sunt; quoniam contra
naturam sunt, quae ab illo est... Causa itaque rerum quae facit,
nec fit, Deus est. Aliae vero causae et faciunt, et fiunt; sicut sunt
omnes creati spiritus, maxime rationales... Quomodo igitur ordo
causarum, qui praescienti certus est Deo, id efficit, ut nihil sit in
nostra voluntate, cum in ipso causarum ordine magnum habeant
locum nostrae voluntates?... Quapropter et voluntates nostrae tan­
tum valent, quantum Deus eas valere voluit atque praescivit: et
ideo quidquid valent, certissime valent; et quod facturae sunt,
ipsae omnino facturae sunt: quia valituras atque facturas ille prae­
scivit, cuius praescientia falli non potest (ib. 3.4: ML 41,150-152).
309. Praesciebat (Deus) quod eorum (protoparentum) futura
esset voluntas mala. Praesciebat sane, et quia falli non potest eius
praescientia, ideo non ipsius, sed eorum est voluntas mala. Cur ergo
eos creavit, quos tales futuros esse praesciebat? Quia sicut praevidit
quid mali essent facturi, sic etiam praevidit de malis factis eorum
quid boni esset ipse facturus (De Gen. ad Utt. XI 9,12: ML 34,434).
310. Tunc (in caelo) non latebit quod nunc latet... cur apud
quosdam non factae sint virtutes, quae si factae fuissent egissent
illi homines paenitentiam, et factae sint apud eos qui non fuerant
credituri. Apertissime namque Dominus dicit: Vae tibi, Corozain;
vae tibi, Bethsaida! Quia si in Tyro et Sidone factae fuissent virtutes
quae factae sunt in vobis, olim in cilicio et cinere paenitentiam egissent
(Mt. 11,21) (Enchir. 95: ML 40,275).
311. His quos praevidit, si apud eos facta essent, suis miraculis
credituros, quibus non vult subvenire, non subvenit; de quibus in
sua praedestinatione occulte quidem, sed iuste aliud iudicavit (De
dono pers. XI 25: ML 45,1007).
312. De his enim disserimus, qui perseverantiam bonitatis
non habent, sed ex bono in malum deficiente bona voluntate mo­
riuntur. Respondeant, si possunt, cur illos Deus, cum fideliter et
pie viverent, non tunc de vitae huius periculis rapuit, ne malitia
mutaret intellectum eorum, et ne fictio deciperet animas eorum.
Utrum hoc in potestate non habuit, an eorum mala futura nescivit?
Nempe nihil horum nisi perversissime atque insanissime dicitur
(De corr. et grat. 8,19: ML 44,927).

313. Falsum est igitur et secundum ea mortuos iudicari, quae
facturi essent si ad viventes Evangelium perveniret. Et si hoc falsum
est, non est cur dicatur de infantibus qui pereunt sine Baptismate
morientes, hoc in eis eo merito fieri, quia praescivit eos Deus, si
viverent, praedicatumque illis fuisset Evangelium, infideliter audi­
turos. Restat igitur ut solo peccato originali teneantur obstricti,
et propter hoc solum eant in damnationem... Quoniam nullus mor­
tuus iudicatur ex bonis seu malis, quae fuerat si non moreretur
acturus: alioquin Tyrii et Sidonii non secundum ea quae gesserunt
poenas luerent; sed potius secundum ea quae gesturi fuerant, si in
eis illae virtutes evangelicae factae fuissent, per grandem paenitentiam et per Christi fidem consequerentur salutem (De dono pers.
9,23: ML 45,1006)4.
314. Cum (Deus) dicitur nescire (cf. Mt. 24,36), aut pro eo
dicitur, quod non approbat: id est, in disciplina et doctrina sua
non agnoscit, sicut dictum est: Nescio vos (Mt. 25,12), aut pro
eo quod utiliter nescientes facit, quod scire inutile est. Ideo bene
accipitur, id quod dictum est, solum scire Patrem, sic dictum esse
quia facit Filium scire: et quod dictum est, nescire Filium sic dic­
tum esse quia facit nescire homines, id est, non prodit eis quod
inutiliter scirent (De div. quaest. q.6o: ML 40,48).

Cum infallibili praescientia Dei conciliatur libertas humana
Summarium.—Praescientia, proprie loquendo, non deberet praedicari de
Deo, quia omnia Ipsi sunt praesentia : 315.—Obiectum praedestinationis
et praescientiae: 316.—Praescientia Dei et liberum arbitrium. Quaestio
proponitur ab Evodio. Multipliciter Augustinus respondit: a) Si nos
necessario operamur quia Deus praevidit quid facturi sumus, Deus
qui videt quid Ipse facturus sit, et Ipse operaretur necessario, b) Sic­
ut praescientia Dei nostrae beatitudinis non nos cogit invite beatos
esse, sic et praescientia nostrae fortasse culpabilis voluntatis non cogit
voluntatem necessario agere, c) Deus voluntatem nostram praescit, ergo
adest. Sed non est voluntas nisi libera maneat sub praescientia Dei.

4 Berti ita respondit obiectioni statuenti S. Augustinum reiecisse scientiam
conditionatorum : «Reicit in sententia Pelagianorum, qui electionem Dei com­
mentitiis meritis subiciebant, asserentes homines praedestinari ex praescientia
bonorum operum naturae viribus, non gratiae auxilio perficiendorum, et in
sensu Semipelagianorum, qui affirmabant ex duobus parvulis unum non alte­
rum consequi gratiam baptismatis, quod praesciret Deus illum non istum, si
vixissent, fore sibi obtemperaturum». Subnixe addit Berti. Augustinum non
negasse Deum conditionata scire sensu catholico intellecta (De theologicis
disciplinis vol. 1-2 1.4.99). Augustinus reicit utique Deum hac scientia uti ad
conferendum praemium vel poenam. Praeter textum hic allatum, videri potest
De anima et eius origine I 12,15: ML 44.482. Cf. etiam infra, in tractatu De
gratia, ubi de Semipelagianis et de Praedestinatione agitur.
B·; ■

d) Sicut nostra praescientia non hominem ad peccandum cogeret, sic
nec praescientia Dei. e) Augustinus hoc illustrat memoria praeteritorum:
317-322.—Deus neminem ad peccandum cogit: 323.

315. Quid est enim praescientia, nisi scientia futurorum? Quid
autem futurum est Deo, qui omnia supergreditur tempora? Si enim
scientia Dei res ipsas habet non sunt ei futurae, sed praesentes; ac
per hoc non iam praescientia, sed tantum scientia dici potest (De
div. quaest. ad Simp. II q.2,2: ML 40,138) L
316. Praedestinatio est, quae sine praescientia non potest esse;
potest autem esse sine praedestinatione praescientia. Praedestina­
tione quippe Deus ea praescivit, quae fuerat ipse facturus... prae­
scire autem potens est etiam quae ipse non facit; sicut quaecumque
peccata (De praed. sanet. 10,19: ML 44,97s)1
2.
317. Quae cum ita sint, ineffabiliter me movet, quomodo fieri
possit ut et Deus praescius sit omnium futurorum, et nos nulla
necessitate peccemus. Quisquis enim dixerit aliter evenire posse
aliquid quam Deus ante praescivit, praescientiam Dei destruere
insanissima impietate mollitur. Quapropter, si praescivit Deus pec­
caturum esse primum hominem, quod necesse est concedat mihi
quisquis mecum omnium futurorum praescium fatetur Deum; si
ergo ita est... non itaque dico, non eum faceret; sed hoc dico, quo­
niam peccaturum esse praesciverat, necesse erat id fieri, quod futu­
rum esse praesciebat Deus. Quomodo est igitur voluntas libera ubi
tam inevitabilis apparet necessitas? (De lib. arb. III 2,4: ML 32,1272).
318. Aug. Vide quam facile de tam magna quaestione respon­
deam, cum mihi prior interroganti pauca responderis... Res ergo
universas quarum Deus est praescius, non voluntate sed necessitate
fieri putas.—Evod. Omnino ita puto.—Aug. Expergiscere tandem,
teque ipsum paululum intuere, et dic mihi, si potes, qualem sis
habiturus cras voluntatem, utrum peccandi, an recte faciendi.—
Evod. Nescio.—Aug. Quid? Deum itidem nescire hoc putas?—Evod.
Nullo modo id putaverim.—Aug. Si ergo voluntatem tuam crastinam
novit, et omnium hominum, sive qui sunt, sive qui futuri sunt,
futuras praevidet voluntates, multo magis praevidet quid de iustis
impiisque facturus sit.—Evod. Prorsus si meorum operum prae­
scium Deum dico, multo fidentius eum dixerim praescire opera sua,
1 Inquirit Augustinus in hac q.2: Quomodo dictum sit, Paenitet me quod
constituerim regem Saul (1 Reg. 15,11), atque ita interrogat: «Quis est enim
hominum, cui non occurrat in Deo cuncta praesciente, paenitentiam esse non
posse?» (Ib. n.2). Multa tradit deinde de praedicatione analogica et usu voca­
bulorum quando de Deo et creaturis usurpantur, et asserit quomodo etiam ea
quae humana infirmitas «congruenter in Scripturis sanctis de Deo dicta existi­
mat, humanae capacitati aptiora esse quam divinae sublimitati» (Ib. n.l).
Praescientia ergo proprie loquendo non apte de Deo praedicatur, quia omnia
ipsi praesentia sunt. Augustinus tamen, hac monitione facta, haud aliter ac
caeteri Patres, hoc vocabulo usurpatur, alio aptiore deficiente. «Placet ergo ut
non dicamus praescientiam Dei, sed tantummodo scientiam... Et tamen et scit
Deus, et praescit Deus ineffabili modo» (Ib. n.2). Quomodo intelligendum sit
iuxta Augustinum Deum «paenitere» iam supra vidimus.
2 De praedestinatione, vide infra in tr. De gratia.

et quid sit facturus certissime praevidere.—Aug. Nonne igitur caves
ne tibi dicatur, etiam ipsum quaecumque facturus est, non volun­
tate sed necessitate facturum, si omnia quorum Deus praescius est
necessitate fiunt, non voluntate? (De lib. arb. III 2,5; 3,6: ML 32,
1273)·
319. .Aug. Dic, quaeso, num tu creatura eius non es, aut tua
beatitudo non in te fiet?—Evod. Imo et creatura eius sum, et in me
fiet quod beatus ero.—Aug. Non ergo voluntate sed necessitate in
te fiet beatitudo tua Deo faciente.—Evod. Voluntas illius mihi est
necessitas.—Aug. Tu itaque invitus beatus eris... Cum igitur prae­
scius Deus sit futurae beatitudinis tuae, nec aliter aliquid fieri possit
quam ille praescivit, alioquin nulla praescientia est; non tamen ex
eo cogimur sentire, quod absurdissimum est et longe a veritate
seclusum, non te volentem beatum futurum. Sicut aut voluntatem
beatitudinis, cum esse coeperis beatus, non tibi aufert praescientia
Dei, quae hodieque de tua futura beatitudine certa est: sic etiam
voluntas culpabilis, si qua in te futura est, non propterea voluntas
non erit, quoniam Deus eam futuram esse praescivit (De lib. arb. III
3,7: ML 32,1274-5).
320. Attende enim, quaeso, quanta caecitate dicatur, «Si prae­
scivit Deus futuram voluntatem meam, quoniam nihil aliter potest
fieri quam praescivit, necesse est ut velim quod ille praescivit; si
autem necesse est, non iam voluntate, sed necessitate id me velle
fatendum est». O stultitiam singularem! Quomodo ergo non potest
aliud fieri quam praescivit Deus, si voluntas non erit, quam volun­
tatem futuram ille praesciverit?... Quod si fieri non potest ut dum
volumus non velimus, adest utique voluntas volentibus; nec aliud
quidquam est in potestate, nisi quod volentibus adest. Voluntas
igitur nostra nec voluntas esset, nisi esset in nostra potestate. Porro,
quia est in potestate, libera est nobis. Non enim est nobis liberum,
quod in potestate non habemus, aut potest non esse quod habemus.
Ita fit ut et Deum non negemus esse praescium omnium futurorum,
et nos velimus quod volumus. Cum enim sit praescius voluntatis
nostrae, cuius est praescius ipsa erit. Voluntas ergo erit, quia volun­
tatis est praescius. Nec voluntas esse poterit, si in potestate non
erit. Ergo et potestatis est praescius. Non igitur per eius praescien­
tiam mihi potestas adimitur, quae propterea mihi certior aderit,
quia ille cuius praescientia non fallitur, adfuturam mihi esse praesci­
vit (De lib. arb. III 3,8: ML 32,1275.
321. Aug. Unde tibi videtur adversum esse liberum arbitrium
nostrum praescientiae Dei: quia praescientia est, an quia Dei prae­
scientia est?—Evod. Quia Dei potius.—Aug. Quid ergo? si tu praesci­
res peccaturum non esset necesse ut peccaret?—Evod. Imo necesse
esset ut peccaret: non enim aliter esset praescientia mea, nisi certa
praescirem.—Aug. Non igitur quia Dei praescientia est, necesse est
fieri quae praescierit, sed tantummodo quia praescientia est.—Evod.
Consentio: sed quorsum ista?—Aug. Quia, nisi fallor, non continuo
tu peccare cogeres, quem peccaturum esse praescires; neque ipsa

praescientia tua peccare eum cogeret, quamvis sine dubio peccatu­
rus esset: non enim aliter id futurum esse praescires. Sicut itaque
non sibi adversantur haec duo, ut tu praescientia tua noveris quod
alius sua voluntate facturus est; ita Deus neminem ad peccandum
cogens, praevidet tamen eos qui propria voluntate peccabunt (De
lib. arb. III 4,10: ML 32,1276).
322. Cum ergo non vindicet iustus, quae fieri non cogit prae­
scius? Sicut enim tu memoria tua non cogis facta esse quae praeter
ierunt; sic Deus praescientia sua non cogit facienda quae futura
sunt: Et sicut tu quaedam quae fecisti meministi, nec tamen quae
meministi omnia fecisti: ita Deus omnia quorum ipse auctor est
praescit, nec tamen omnium quae praescit, ipse auctor est. Quorum
autem non est malus auctor, iustus est ultor (De lib. arb. Ill 4,11:
ML 32,1276).
323. Non enim propterea quemquam Deus ad peccandum co­
git, quia futura hominum peccata iam novit. Ipsorum enim praesci­
vit peccata, non sua; non cuiusquam alterius, sed ipsorum. Qua­
propter si ea quae ille praescivit ipsorum, non sunt ipsorum; non
vere ille praescivit; sed quia illius praescientia falli non potest; sine
dubio non alius, sed ipsi peccant, quos Deus peccaturos esse prae­
scivit. Fecerunt ergo peccatum ludaei, quod eos non compulit facere,
cui peccatum non placet; sed facturos esse praedixit, quem nihil
latet (In Io. Ev. tr. 53,4: ML 35,1776) 3.

De omnipotenti Dei voluntate
Summarium.—Cur Deus dicatur omnipotens. Voluntas Dei est ipse Deus,
ideoque aeterna et immutabilis: 324-327.—Multa non potest Deus, quia
omnipotens. Et hoc non deficienter, sed potenter: 328-331.—Omnipotens
voluntas Dei non vincitur eo quod iniqui contra eius agant voluntatem.
Voluntas omnipotentis impletur cum de malis operibus hominum, Deus
multa bona facit: 332-338.

324. Qui non ob aliud vocatur omnipotens, nisi quoniam
quidquid vult potest (De civ. Dei XXI 7,1: ML 41,719).
325. Non fit aliquid nisi omnipotens fieri velit, vel sinendo ut
fiat, vel ipse faciendo (Enchir. 95: ML 40,275).
326. Nec cogeris invitus ad aliquid, quia voluntas tua non est
maior quam potentia tua. Esset autem maior, si te ipso tu ipse maior
esses: voluntas enim et potentia Dei, Deus ipse est (Conf. VII 4:
ML 32,736).
327. Num dicetis falsa esse, quae mihi veritas voce forti in
aurem interiorem dicit de vera aeternitate Creatoris, quod nequa­
quam eius substantia per tempora varietur, nec eius voluntas extra
3 Cf. De civ. Dei V 10,2: ML 41,153.

eius substantiam sit? Unde non eum modo velle hoc, modo velle
illud; sed semel et simul et semper velle omnia quae vult; non iterum,
et iterum neque nunc ista nunc illa nec velle postea quod nolebat,
aut nolle quod prius volebat; quia talis voluntas mutabilis est, et
omne mutabile aeternum non est; Deus autem noster aeternus est
(Conf. XII 15,18: ML 32,832).
328. Deus omnipotens est: et cum sit omnipotens, mori non
potest, falli non potest, mentiri non potest... Quam multa non potest,
et omnipotens est: et ideo omnipotens est, quia non potest. Nam si
mori posset, non esset omnipotens; si mentiri, si falli, si fallere, si
inique agere, non esset omnipotens: quia si hoc in eo esset, non
fuisset dignus qui esset omnipotens... Facit quidquid vult: ipsa est
omnipotentia. Facit quidquid bene vult, quidquid iuste vult: quid­
quid autem male fit, non vult. Nemo resistit omnipotenti, ut non
quod vult faciat (De symb. ad catech. I 2: ML 40,627) L
329. Credo in Deum Patrem omnipotentem... Omnipotens est
ad facienda maiora et minora, omnipotens est ad caelestia et terres­
tria, omnipotens est ad facienda immortalia et mortalia, omnipotens
est ad facienda spiritalia et corporalia, omnipotens est ad facienda
visibilia et invisibilia, magnus magnis, nec parvus in minimis; pos­
tremo omnipotens est ad facienda omnia quae facere voluerit. Nam
ego dico quanta non possit: non potest mori, non potest peccare,
non potest mentiri, non potest falli; tanta non potest, quae si posset,
non esset omnipotens (S. Guelf. 1,2: MA 443).
330. Omnipotens est ad facienda maiora et minora... Magnus
in magnis, nec parvus in minimis (S. 213,1: ML 38,1060).
331. Posset enim Filius facere quod non vidisset Patrem fa­
cientem, si posset facere quod per illum non facit Pater: hoc est, si
posset peccare, neque naturae immutabiliter bonae, quae a Patre
genita est, convenire. Hoc autem quia non potest, non deficienter
non potest, sed potenter (C. S. Arian. 14: ML 42,693).
332· Quod ergo Deus semper invictus sit, etiam homo victus
ostendit: quia victus non fuisset, si ab invicto non recessisset (C. adv.
Leg. et Proph. I 15,23: ML 42,615) 2.
333· Multa fiunt quidem a malis contra voluntatem Dei: sed
tantae est ille sapientiae tantaeque virtutis, ut in eos exitus sive
fines, quos bonos et iustos ipse praescivit, tendant omnia, quae vo­
luntati eius videntur adversa. Ac per hoc cum Deus mutare dicitur
voluntatem, ut quibus lenis erat, verbi gratia, reddatur iratus, illi
potius quam ipse mutantur, et eum quodammodo mutatum in his
quae patiuntur inveniunt: sicut mutatur sol oculis sauciatis, et asper
quodammodo ex miti, et ex delectabili molestus efficitur, cum ipse
apud se ipsum maneat idem qui fuit. Dicitur etiam voluntas Dei,
quam facit in cordibus obedientium mandatis eius, de qua dicit
1 Vide etiam S. 214,4: ML 38,1068.
2 Commentât Augustinus lapsum protoparentum cum a serpente decepti
sunt, quia se exaltantes recesserunt a Deo. «Et ubi contra Deum exaltatur, ibi
ab illo deseritur, et in se tenebratur» (Ib.).

Apostolus, Deus est enim, qui operatur in vobis et velle (Phil. 2,13).
Secundum hanc voluntatem, quam Deus operatur in hominibus,
etiam velle dicitur, quod ipse non vult, sed suos id volentes facit:
sicut dicitur cognovisse, quod ut cognosceretur fecit, quibus igno­
rabatur... Secundum hanc ergo voluntatem, qua Deum velle dici­
mus quod alios efficit velle, a quibus futura nesciuntur, multa vult,
nec facit... 2. Secundum illam vero voluntatem suam, quae cum
eius praescientia sempiterna est, profecto in caelo et in terra omnia
quaccumque voluit, non solum praeterita vel praesentia, sed etiam
futura iam fecit (De civ. Dei XXII 1-2: ML 41,752).
334. Nec ideo credant iniqui Deum non esse omnipotentem,
quia multa contra eius faciunt voluntatem. Quia et cum faciunt
quod non vult, hoc de eis facit quod ipse vult. Nullo modo igitur
omnipotentis vel mutant, vel superant voluntatem: sive homo iuste
damnetur, sive misericorditer liberetur, voluntas omnipotentis im­
pletur. Quod ergo non vult omnipotens, hoc solum non potest.
Utitur ergo malis, non secundum eorum pravam, sed secundum
suam rectam voluntatem. Nam sicut mali natura sua bona, hoc est,
bono eius opere male utuntur: sic ipse bonus etiam eorum malis
operibus bene utitur, ne omnipotentis voluntas aliqua ex parte
vincatur... Sicut noverat quae ipsi essent mala facturi; sic etiam
noverat quae bona de illis esset ipse facturus... Sicut autem aliquid
invenire potuimus, quo manifestum esset nobis, quemadmodum
Deus etiam malis operibus et ludaeorum et ludae traditoris bene
usus est ad nostram redemptionem ac salutem (S. 214,3: ML38,ioÓ7.
335. Haec sunt magna opera Domini, exquisita in omnes volun­
tates eius (Ps. 110,2): et tam sapienter exquisita, ut cum angelica
et humana creatura peccasset, id est, non quod ille, sed quod voluit
ipsa fecisset, etiam per eamdem creaturae voluntatem, qua factum
est quod Creator noluit, impleret ipse quod voluit; bene utens et
malis tanquam summe bonus, ad eorum damnationem quos iuste
praedestinavit ad poenam, et ad eorum salutem quos benigne prae­
destinavit ad gratiam. Quantum enim ad ipsos attinet, quod noluit
fecerunt: quantum vero ad omnipotentiam Dei, nullo modo id effi­
cere valuerunt. Hoc quippe ipso quod contra voluntatem fecerunt
eius, de ipsis facta est voluntas eius. Propterea namque magna opera
Domini, exquisita in omnes voluntates eius; ut miro et ineffabili modo
non fiat praeter eius voluntatem, quod etiam contra eius fit volun­
tatem. Quia non fieret, si non sineret: nec utique nolens sinit, sed
volens; nec sineret bonus fieri male, nisi omnipotens et de malo face­
re posset bene (Enchir. 100: ML 40,279).
336. Tantum interest quid velle homini quid Deo congruat,
et ad quem finem suam quisque referat voluntatem, ut aut probetur
aut improbetur. Nam Deus quasdam voluntates suas, utique bonas
implet per malorum hominum voluntates malas: sicut per Judaeos
malevolos bona voluntate Patris pro nobis Christus occisus est;
quod tantum bonum factum est, ut apostolus Petrus quando id
fieri nolebat, satanas ab ipso qui occidi venerat diceretur (Mt. 16,23).

Quam bonae apparebant voluntates piorum fidelium, qui nolebant
apostolum Paulum Jerusalem pergere, ne ibi pateretur mala, quae
Agabus propheta praedixerat? (Act. 21,10-12) et tamen Deus haec
illum pati volebat pro annuntianda fide Christi, exercens martyrem
Christi. Neque istam bonam voluntatem suam implevit per Chris­
tianorum voluntates bonas, sed per ludaeorum malas: et ad eum
potius pertinebant qui nolebant quod volebat; quia idipsum quidem,
sed ipse per eos bona, illi autem mala voluntate fecerunt (Enchir. 101 :
ML 40,279).
337. Sed quantaelibet sint voluntates vel angelorum vel ho­
minum, vel bonorum vel malorum, vel illud quod Deus vel aliud
volentes quam Deus, omnipotentis voluntas semper invicta est: quae
mala esse nunquam potest: quia etiam cum mala irrogat, iustus est,
et profecto quae iusta est, mala non est. Deus igitur omnipotens
sive per misericordiam cuius vult misereatur, sive per iudicium
quem vult obduret 3, nec inique aliquid facit, nec nisi volens quid­
quam facit, et omnia quaecumque vult, facit (Enchir. 102: ML 40,
279).

338. Sed quia Deus cuncta praescivit, et ideo hominem quoque
peccaturum ignorare non potuit; secundum id quod praescivit atque
disposuit civitatem sanctam, eam debemus asserere, non secundum
illud quod in nostram cognitionem pervenire non potuit, quia in
Dei dispositione non fuit. Nec enim homo peccato suo divinum
potuit perturbare consilium, quasi Deum quod statuerat mutare
compulerit: cum Deus praesciendo utrumque praevenerit, id est,
et homo, quem bonum ipse creavit, quam malus esset futurus, et
quid boni etiam sic de illo esset ipse facturus (De civ. Dei XIV 11,1:
ML 41,418) 4.

De divina providentia
Summarium.—Universa quae Deus condidit, administrat, gubernat, regit.
Etiam imas et vilissimas mundi partes. Virtus omnitenentis Dei causa
est subsistentiae rerum quas condidit. Quomodo ordinate Deus omnia
disponat: 339-346·—Scandalum de felicitate malorum. Pravi corde tres
habent de Deo sententias: aut non est Deus, aut iniustus est, aut non
gubernat res humanas. Multipliciter respondit Augustinus obiectioni
de felicitate malorum et malis physicis quibus etiam boni affliguntur:
347-352.—In eo quod peccator patitur quod non vult, ordo Dei laudatur : 53.

3 Quo sensu dicatur Deum aliquem obdurare, vide infra, in tractatu De
gratia c.13.
4 Quomodo iuxta Augustinum Dei bona voluntas non vincatur a mala
hominis voluntate, et quanta bona Deus faciat ex malis hominis, bene exponi­
tur a Luigi Magali. Il problema dei dolore secondo S. Agostino (Roma 1943)
144 ss.

339, Potest etiam intelligi Deum requievisse a condendis ge­
neribus creaturae, quia ultra iam non condit aliqua genera nova:
deinceps autem usque nunc et ultra operari eorumdem generum
administrationem quae tunc instituta sunt; non ut ipso saltem die
septimo potentia eius a caeli et terrae, omniumque rerum quas
condiderat, gubernatione cessaret, alioquin continuo dilaberentur.
Creatoris namque potentia, et omnipotentis atque omnitenentis vir­
tus, causa subsistendi est omni creaturae: quae virtus ab eis quae
creata sunt regendis, si aliquando cessaret, simul et illorum cessaret
species, omnisque natura concideret. Neque enim, sicut structor
aedium cum fabricaverit, abscedit, atque illo cessante atque absce­
dente stat opus eius; ita mundus vel ictu oculi stare poterit, si ei Deus
regimen sui subtraxerit (De Gen. ad litt. IV 12,22: ML 34,304).
340. Et quod scriptum est de sapientia eius, Pertingit a fine
usque ad finem fortiter, et disponit omnia suaviter (Sap. 8,1)... satis
apparet recte intuentibus, hunc ipsum incomparabilem et ineffabi­
lem, et si possit intelligi, stabilem motum suum, rebus eam praebere
suaviter disponendis; quo utique subtracto, si ab hac operatione
cessaverit, eas continuo perituras (De Gen. ad litt. 12,4: ML 34,304).
341. Naturae omnes, quoniam sunt, et ideo habent modum
suum, speciem suam, et quamdam secum pacem suam, profecto
bonae sunt. Et cum ibi sunt, ubi esse per naturae ordinem debent,
quantum acceperunt, suum esse custodiunt. Et quae semper esse
non acceperunt, pro usu motuque rerum, quibus Creatoris lege
subduntur, in melius deteriusve mutantur, in eum divina providen­
tia tendentes exitum, quem ratio gubernandae universitatis inclu­
dit (De civ. Dei XII 5: ML 41,352).
342. Quae cum ita sint, cum Deus omnipotens et omnitenens,
incommutabili aeternitate, veritate, voluntate semper idem, non
per tempus nec per locum motus, movet per tempus creaturam spi­
ritualem, movet etiam per tempus et locum creaturam corporalem;
ut eo motu naturas quas intrinsecus substituit, etiam extrinsecus
administret, et per voluntates sibi subditas, quas per tempus et
per corpora sibi atque illis voluntatibus subdita, quae per tempus
et locum movet, eo tempore ac loco cuius ratio in ipso Deo vita est
sine tempore ac loco: cum ergo tale aliquid Deus agit, non debemus
opinari eius substantiam qua Deus est, temporibus locisque muta­
bilem, aut per tempora et loca mobilem, sed in opere divinae pro­
videntiae ista cognoscere; non in illo opere quo naturas creat, sed
in illo quo intrinsecus creatas etiam extrinsecus administrat, cum
sit ipse, nullo locorum vel intervallo vel spatio, incommutabili excellentique potentia et interior omni re, quia in ipso sunt omnia, et
exterior omni re, quia ipse est super omnia. Item nullo temporum
vel intervallo vel spatio, incommutabili aeternitate et antiquior est
omnibus, quia ipse est ante omnia, et novior omnibus, quia idem
ipse post omnia (De Gen. ad litt. VIII 26,48: ML 34,391).
343. Deus itaque summus et verus cum Verbo suo et Spiritu
sancto, quae tria unum sunt, Deus unus omnipotens, creator et
Enchiridion

factor omnis animae atque omnis corporis: cuius sunt participatione
felices, quicumque sunt veritate non vanitate felices: qui fecit ho­
minem rationale animal ex anima et corpore; qui eum peccantem nec
impunitum esse permisit, nec sine misericordia dereliquit; qui bonis
et malis essentiam etiam cum lapidibus, vitam seminalem etiam
cum arboribus, vitam sensualem etiam cum pecoribus, vitam intel­
lectualem cum solis Angelis dedit: a quo est omnis modus, omnis
species, omnis ordo; a quo est mensura, numerus, pondus; a quo
est quidquid naturaliter est, cuiuscumque generis est; cuiuslibet
aestimationis est; a quo sunt semina formarum, formae seminum,
motus seminum atque formarum: qui dedit et carni originem, pul­
chritudinem, valetudinem, propagationis fecunditatem, membro­
rum dispositionem, salutem concordiae: qui et animae irrationali
dedit memoriam, sensum, appetitum; rationali autem insuper men­
tem, intelligentiam, voluntatem: qui non solum caelum et terram,
nec solum angelum et hominem; sed nec exigui et contemptibilis
animantis viscera, nec avis pennulam, nec herbae flosculum, nec
arboris folium sine suarum partium convenientia et quadam veluti
pace dereliquit: nullo modo est credendus regna hominum eorumque dominationes et servitutes a suae providentiae legibus alienas
esse voluisse (De civ. Dei V n: ML 41,153-154) 1.
344. O tu, bone omnipotens, qui sic curas unumquemque
nostrum, tanquam solum cures; et sic omnes, tanquam singulos!
(Conf. III 11,19: ML 32,692).
345. Nec omnino audiendi sunt qui putaverunt sublimes qui­
dem mundi partes, id est a confinio corpulentioris aeris huius et
supra, divina providentia gubernari; hanc autem imam partem ter­
renam et humidam, aërisque huius vicinioris qui terrarum et aqua­
rum exhalationibus humescit, in quo venti nubesque consurgunt,
casibus potius et fortuitis motibus agitari... Quid autem? ore suo
Salvator, cum dicit unum passerem non cadere in terram sine Dei
voluntate (Mt. 10,29), et quod fenum agri post paululum mitten­
dum in clibanum, ipse tamen vestiat (Mt. 10,30); nonne confirmat
non solum totam istam mundi partem rebus mortalibus et corrup­
tibilibus deputatam, verum etiam vilissimas eius abiectissimasque
particulas divina providentia regi? (De Gen. ad Utt. V 21: ML
34,336).
346. Unde in illo psalmo (148) cum commemorata essent, ig­
nis, grando, nix, glacies, spiritus tempestatis; ne talia sine divina pro­
videntia fieri moverique putarentur, continuo subiecit, Quae faciunt
verbum eius (ib. v.8) (De Gen. ad litt. III 10,14: ML 34,285).
347· Quid hic ergo, serve, felicitatem requiris, ubi et Domini
exitus mortis?... Vidit, et commotus est, quasi perdidisset fructum
laboris sui... Hoc est quod zelavit in peccatoribus, pacem peccato1 Pulchre de hoc loco scribit P. Gabriel dei Estai: «EI capitulo 11 dei libro 5
es un canto inimitable a la providencia, pleno de sonoridad inspirada y poesía
interiors Cf. La «Ciudad de Dios» ante el curso de los tiempos: Estudios sobre
la «Ciudad de Dios» (El Escorial 1954) vol. 1,271.

rum intuens... Colo Deum, blasphemant Deum: illis felicitas, mihi
calamitas, ubi aequitas?... Discite ergo, carissimi, eam (felicitatem
terrenam) si habetis contemnere, nec dicere in cordibus vestris,
♦Ego quia colo Deum, ideo bene est mihi»... Habes illam? noli pu­
tare inde te esse bonum; sed fac te inde bonum. Non habes? noli
putare inde te esse malum; sed cave malum, quo non venit bonus
(S. 19,4: ML 38,135)·
348. Ergo pravi corde, tres habent sententias: aut, Non est
Deus... aut, Iniustus est Deus... aut, Non gubernat Deus res humanas,
nec cura est illi de omnibus. In istis tribus sententiis magna impietas,
aut negare Deum, aut dicere iniustum, aut auferre illi gubernatio­
nem rerum. Quare hoc? Quia distortus est corde. Rectus est Deus,
et ideo distortum cor illi non acquiescit... Quomodo distortum
lignum, etsi ponas in pavimento aequali, non collocatur, non com­
paginatur, nec adiungitur, semper agitatur et nutat; non quia inae­
quale est ubi posuisti, sed quia distortum est quod posuisti; ita et
cor tuum quamdiu pravum est et distortum non potest colliniari
rectitudini Dei, et non potest in illo collocari ut haereat illi... Nam
non est magnum gloriari in gaudiis, gloriari in laetitiis: rectus corde
etiam in tribulatione gloriatur (En. in Ps. 31,25: ML 36,273).
349. Forte intelliges mecum, non esse bene malis. Rogo enim
te, et quaero abs te, tibi quare male est. Responsurus es, Egestas
angit, premit difficultas; dolor fortasse membrorum, timor ab inimi­
co. Tibi ideo male est, quia pateris mala; et bene est illi, qui est
ipsum malum? Multum interest inter malum esse, et malum pati.
Tu quod pateris non es: malum pateris, sed tu malus non es... Ille
autem malum non patitur, et malus est. Noli ergo falli,... non pot­
est fieri ut tibi male sit, qui pateris malum; et illi bene sit, qui est
malus. Cum enim est malus, putas quia non patitur malum, cum
patitur se ipsum?... Tibi male est, quia malam habes villam; et
bene est illi, qui malam habet animam? (S. 48,6: ML 38,319).
350. Placuit quippe divinae providentiae praeparare in poste­
rum bona iustis, quibus non fruentur iniusti; et mala impiis, quibus
non excruciabuntur boni (De civ. Dei I 8,1: ML 41,20).
351. Prosunt autem ista mala quae fideles pie perferunt, vel
ad emendanda peccata vel ad exercendam probandamque iustitiam,
vel ad demonstrandam vitae huius miseriam, ut illa ubi erit béatitu­
de vera atque perpetua, et desideretur ardentius, et instantius in­
quiratur (De Trin. XIII 16,20: ML 42,1030).
352. Interest autem plurimum, qualis sit usus vel earum rerum
quae prosperae, vel earum quae dicuntur adversae. Nam bonus
temporalibus nec bonis extollitur, nec malis frangitur; malus autem
ideo huiuscemodi felicitate punitur, quia felicitate corrumpitur. Os­
tendit tamen Deus saepe etiam in his distribuendis evidentius ope­
rationem suam. Nam si nunc omne peccatum manifesta plecteret
poena, nihil ultimo iudicio servari puniretur: rursus, si nullum pec­
catum nunc puniret aperte Divinitas, nulla esse providentia divina

crederetur. Similiter in rebus secundis, si non eas Deus quibusdam
petentibus evidentissima largitate concederet, non ad eum ista per­
tinere diceremus: itemque si omnibus eas petentibus daret, nonnisi
propter talia praemia serviendum illi esse arbitraremur; nec pios
nos faceret talis servitus, sed potius cupidos et avaros (De civ. Dei I
353. Noli putare quia turbas consilium Dei, si perversum esse
volueris. Qui creare te noverat, ordinare te non novit?... Quid dic­
tum est de luda ab Apostolo? Abiit in locum suum (Act. 1,25). Ope­
rante utique divina providentia, quia per malam voluntatem malus
esse voluit, non autem Deus malum ordinando fecit. Sed quia ipse
malus peccator esse voluit, fecit quod voluit, sed passus est quod
noluit. In eo quod fecit quod voluit, peccatum eius deprehenditur:
in eo quod passus est quod noluit, ordo Dei laudatur (S. 125,5:
ML 38,692).
Bibl.: Grabowski, o.c., 140SS; Boyer, L'idée de vérité 153-174; Id.,
Sant’Agostino 81-90; A. Rascol, La Providence selon S. Augustin: DTC
13,961-984; Luigi Macali, Il problema del dolore secondo S. Agostino
(Roma 1943) passim; G. del Estal, l.c., 207-283.

Summarium.—Quid a suis lectoribus exposcat Augustinus. Pericula vitanda,
ut fructus ex hac inquisitione capiantur: 354.—Post catholicos tractatores,
qui ante eum scripserunt, Augustinus dogma Trinitatis primo secundum
Scripturam exponit. A robusta professione fidei incipit. Quia fides
inchoat cognitionem, quantum potuerit, rationem reddet de iis quae
fide tenet: 355-358.

354. Proinde quisquis haec legit, ubi pariter certus est, pergat
mecum; ubi pariter haesitat, quaerat mecum: ubi errorem suum
cognoscit, redeat ad me; ubi meum, revocet me. Ita ingrediamur
simul caritatis viam, tendentes ad eum de quo dictum est, Quaerite
faciem eius semper (Ps. 109,4). Et hoc placitum pium atque tutum
coram Domino Deo nostro cum omnibus inierim, qui ea quae scri­
bo legunt, et in omnibus scriptis meis, maximeque in his ubi quaeri­
tur unitas Trinitatis, Patris et Filii et Spiritus sancti; quia nec peri­
culosius alicubi erratur, nec laboriosius aliquid quaeritur, nec fruc­
tuosius aliquid invenitur. Quisquis ergo cum legit dicit, «Hoc non
bene dictum est, quoniam non intelligo; locutionem meam repre­
hendit, non fidem: et forte vere potuit dici planius; verumtamen
nullus hominum ita locutus est, ut in omnibus ab omnibus intelligeretur... Qui vero haec legens dicit, «Intelligo quidem quid dictum
sit, sed non vere dictum est»; asserat, si placet, sententiam suam, et
redarguat meam, si potest. Quod si cum caritate et veritate fecerit,
mihique etiam (si in hac vita maneo) cognoscendum facere curave­
rit, uberrimum fructum laboris huius mei cepero. Quod si mihi
non potuerit, quibus id potuerit, me volente ac libente praestiterit,
ego tamen in lege Domini meditor, si non die ac nocte (Ps. 1,2),
saltem quibus temporum particulis possum; et meditationes meas,
ne oblivione fugiant stilo alligo: sperans de misericordia Dei, quod
in omnibus veris quae certa mihi sunt, perseverantem me faciet; si
quid autem aliter sapio, id quoque mihi ipse revelabit (Phil. 3,15).
sive per occultas inspirationes atque admonitiones, sive per mani­
festa eloquia sua, sive per fraternas sermocinationes. Hoc oro, et
hoc depositum desideriumque meum penes ipsum habeo, qui mihi
satis idoneus est custodire quae dedit, et reddere quae promisit
(De Trin. I 3,5: ML 42,822).
355. Omnes quos legere potui, qui ante me scripserunt de
Trinitate, quae Deus est, divinorum Librorum veterum et novo­
rum catholici tractatores, hoc intenderunt secundum Scripturas
docere, quod Pater et Filius et Spiritus sanctus, unius eiusdemque
substantiae inseparabili aequalitate divinam insinuent unitatem;

ideoque non sint tres dii, sed unus Deus: quamvis Pater Filium
genuerit, et ideo Filius non sit qui Pater est; Filiusque a Patre sit
genitus, et ideo Pater non sit qui Filius est; Spiritusque sanctus nec
Pater sit nec Filius, sed tantum Patris et Filii Spiritus, Patri et Filio
etiam ipse coaequalis, et ad Trinitatis pertinens unitatem. Non ta­
men eamdem Trinitatem natam de virgine Maria, et sub Pontio
Pilato crucifixam et sepultam, tertio die resurrexisse, et in caelum
ascendisse, sed tantummodo Filium. Nec eamdem Trinitatem des­
cendisse in specie columbae super lesum baptizatum (Mt. 3,16);
aut die Pentecostes post ascensionem Domini, sonitu facto de caelo
quasi ferretur flatus vehemens, et linguis divisis velut ignis sedisse
super unumquemque eorum sed tantummodo Spiritum sanctum
(Act. 2,2-4). Nec eamdem Trinitatem dixisse de caelo, Tu es Filius
meus (Mc. 1,11), sive cum baptizatus est a loanne, sive in monte
quando cum illo erant tres discipuli (Mt. 17,5); aut quando sonuit
vox, dicens, Et clarificari, et iterum clarificabo (Io. 12,28): sed tan­
tummodo Patris vocem fuisse ad Filium factam quamvis Pater et
Filius et Spiritus sanctus, sicut inseparabiles sunt, ita inseparabiliter
operentur. Haec et mea fides est, quando haec est catholica fides
(De Trin. I 4,7: ML 42,824) 1.
356. Ipsa fide rectissime, ac robustissime retinemus Patrem
Filium, Spiritum sanctum, inseparabilem esse Trinitatem, unum
Deum, non tres deos (S. 52,2,2: ML 38,355).
357. Ea recta intentio est, quae proficiscitur a fide. Certa enim fi­
des utcumque inchoat cognitionem: cognitio vero certa non perficietur
nisi post hanc vitam, cum videbimus facie ad faciem (1 Cor. 13,12)...
Quod ergo ad istam quaestionem attinet, credamus Patrem et Fi­
lium et Spiritum sanctum esse unum Deum, universae creaturae
conditorem atque rectorem: nec Patrem esse Filium, nec Spiritum
sanctum vel Patrem esse vel Filium; sed Trinitatem relatarum ad
invicem personarum, et unitatem aequalis essentiae. Hoc autem
quaeramus intelligere, ab eo ipso quem intelligere volumus, auxi­
lium precantes (De Trin. IX 1,1: ML 42,961).
358. Adiuvante Domino Deo nostro suscipiemus et eam ipsam
quam flagitant, quantum possumus, reddere rationem, quod Tri­
nitas sit unus et solus et verus Deus, et quam recte Pater et Filius
et Spiritus sanctus unius eiusdemque substantiae vel essentiae di­
catur, credatur, intelligatur... Sed primum secundum auctoritatem
Scripturarum sanctarum, utrum ita se fides habeat, demonstrandum
est (De Trin. I 2: ML 42,822).
1 Ex tractatoribus quos Augustinus legerat, unum S. Hilarium nominatim
commemorat, qui «non mediocris auctoritatis in tractatione Scripturarum, et
assertione fidei vir extitit» (De Trin. VII 10,11: ML 42,931). Non in omnibus
tamen, eum sequendum arbitratur (cf. Ib.). Summariam expositionem circa
Trinitatem in his qui Augustino praecesserunt, vide apud Luis Arias Obras
de San Agustín: BAC (Madrid 1956) V 3-20.

C.I.

DE VERBIS EORUMQUE SIGNIFICATIONE

103

CAPUT I
De verbis quae in hoc tractatu adhibentur, eorumdemque
significatione
Summarium.—Notio substantiae, essentiae, naturae. Graeci non aeque ac La­
tini verba usurpant: 359-364.—Quia loquendi significatione, substantia
et essentia identificantur, Augustinus cum Latinis praefert de tribus
personis loqui, quam de tribus substantiis. Inopia melioris terminologiae tamen, ipsum nomen «personae» usurpat, non ut illud dicatur, sed
ne taceatur, cum quaeritur: Quid tres?: 365-369.—Illustrat notionem sub­
stantiae, ac asserit eam in Trinitate, aliter ac in hominibus, pluraliter
de tribus personis non praedicari: 370.

359. Intelligitur alio modo substantia, illud quod sumus quid­
quid sumus... Dicitur homo, dicitur pecus, dicitur terra, dicitur
caelum,... omnia ista substantiae sunt, eo ipso quo sunt. Naturae
ipsae, substantiae dicuntur. Deus est quaedam substantia... Sub­
stantia ergo aliquid esse est... Itaque eo quod Deus est, hoc ipso
substantia est (En. in Ps. 68, S. 1,5: ML 36,844).
360. Natura nihil est aliud, quam id quod intelligitur in suo
genere aliquid esse. Itaque ut nos iam novo nomine ab eo quod est
esse, vocamus essentiam, quam plerumque substantiam etiam no­
minamus: ita veteres qui haec nomina non habebant, pro essentia
et substantia naturam vocabant (De mor. Eccl. cath. et Man. II
2,2: ML 32,1346).
361. Sicut ab eo quod est sapere, vocatur sapientia; sic ab eo
quod est esse, vocatur essentia: novo quidem nomine, quo usi vete­
res non sunt latini sermonis auctores, sed iam nostris temporibus
usitato, ne deesset etiam linguae nostrae, quod Graeci appellant
ουσίαν. Hoc enim verbum e verbo expressum est, ut diceretur es­
sentia (De civ. Dei XII 2: ML 41,350).
362. Quod de personis secundum nostram, hoc de substantiis
secundum Graecorum consuetudinem, ea quae diximus, oportet
intelligi. Sic enim dicunt illi tres substantias, unam essentiam, quem­
admodum nos dicimus tres personas, unam essentiam vel substan­
tiam (De Trin. VII 4,8: ML 42,941).
363. Veteres quia latine locuti sunt, antequam haberent ista
nomina, quae non diu est ut in usum venerunt, id est essentiam vel
substantiam, pro his naturam dicebant (De Trin. VII 6,11: ML
42,944)·
364. Sed tamen sive essentia dicatur quod proprie dicitur, sive
substantia quod abusive 1; utrumque ad se dicitur non relative ad
aliquid. Unde hoc est Deo esse quod subsistere, et ideo si una es­
sentia Trinitas, una etiam substantia. Fortassis igitur commodius
1 De significatione vocis substantiae in hoc loco, ita P. Arias: «La palabra
substancia tiene en este pasaje sentido etimológico de sub stare, estar debajo»
(o.c. 485).

dicuntur tres personae, quam tres substantiae (De Trin. VII 5,10:
ML 42.942).
365. Sed quia nostra loquendi consuetudo iam obtinuit, ut hoc
intelligatur cum dicimus essentiam, quod intelligitur cum dicimus
substantiam; non audemus dicere unam essentiam, tres substantias;
sed unam essentiam vel substantiam, tres autem personas; quemad­
modum multi Latini ista tractantes et digni auctoritate dixerunt,
cum alium modum aptiorem non invenirent, quo enuntiarent verbis
quod sine verbis intelligebant. Revera enim cum Pater non sit Filius,
et Filius non sit Pater, et Spiritus Sanctus... nec Pater sit nec Filius
tres utique sunt. Ideoque pluraliter dictum est, Ego et Pater unum sumus (Io. 10,30). Non enim dixit, Unum est, quod Sabelliani dicunt: sed,
Unum sumus. Tamen cum quaeritur quid tres, magna prorsus inopia
humanum laborat eloquium. Dictum est tamen, Tres personae, non
ut illud diceretur, sed ne taceretur (De Trin. V 9,10: ML 42,917).
366. Itaque loquendi causa de ineffabilibus, ut fari aliquo modo
possemus, quod effari nullo modo possumus, dictum est a nostris
Graecis una essentia, tres substantiae: a Latinis autem, una essentia
vel substantia, tres personae... Et dum intelligatur saltem in aenig­
mate quod dicitur, placuit ita dici, ut diceretur aliquid cum quaerere­
tur quid tria sint, quae tria esse fides vera pronuntiat, cum et Patrem
non dicit esse Filium, et Spiritum Sanctum... nec Patrem dicit esse
nec Filium... 8. Sic enim dicunt illi tres substantias, unam essentiam,
quemadmodum nos dicimus tres personas, unam essentiam vel sub­
stantiam (De Trin. VII 4,7.8: ML 42,939.941).
367. Quamquam et illi (Graeci), si vellent, sicut dicunt tres
substantias, tres hypostases, possent dicere tres personas, tria πρό­
σωπα. Illud autem maluerunt, quod forte secundum linguae suae
consuetudinem aptius diceretur. Nam et in personis eadem ratio
est: non enim aliud est Deo esse, aliud personam esse, sed omnino
idem. Nam si esse ad se dicitur, persona vero relative; sic dicamus
tres personas, Patrem et Filium et Spiritum Sanctum, quemadmo­
dum dicuntur aliqui tres amici,... quod sint ad invicem, non quod
unusquisque eorum sit ad se ipsum. Quapropter quilibet ex eis
amicus est duorum caeterorum... quia haec nomina relativam signi­
ficationem habent. Quid ergo? Num placet ut dicamus Patrem per­
sonam esse Filii et Spiritus Sancti, aut Filium personam esse Patris
et Spiritus Sancti, aut Spiritum Sanctum personam esse Patris et
Filii? Sed neque persona ita dici alicubi solet, neque in hac Trini­
tate cum dicimus personam Patris, aliud dicimus quam substantiam
Patris 2. Quocirca, ut substantia Patris ipse Pater est, non quo Pater
est, sed quo est; ita et persona Patris non aliud quam ipse Pater
est: ad se quippe dicitur persona, non ad Filium vel Spiritum Sanc­
tum 3... Et quemadmodum hoc illi est esse quod Deum esse, quod
2 Hoc dc simplicitate substantiali bene dicitur. Inter personam tamen et
substantiam aliqua distinctio percipitur. Prout in scholis dicitur, persona signi­
ficat in recto relationem, et essentiam in obliquo.
3 De significatione personae in Deo apud Augustinum, cf. R. Baigelot

magnum, quod bonum esse; ila hoc illi est esse, quod personam
esse. Cur ergo non haec tria simul unam personam dicimus, sicut
unam essentiam et unum Deum, sed tres dicimus personas, cum
tres deos aut tres essentias non dicamus; nisi quia volumus vel
unum aliquod vocabulum servire huic significationi qua intelligitur
Trinitas, ne omnino taceremus interrogati, quid tres, cum tres
esse fateremur? (De Trin. VII 6,ii: ML 42,943).
368. Si propterea dicimus tres personas, quia commune est eis
id quod persona est (alioquin nullo modo possunt ita dici, quemad­
modum non dicuntur tres filii, quia non commune est eis id quod
est Filius); cur non etiam tres deos dicimus? Certe enim quia Pater
persona, et Filius persona, et Spiritus Sanctus persona, ideo tres
personae: quia ergo Pater Deus, et Filius Deus, et Spiritus Sanctus
Deus, cur non tres dii?... An quia Scriptura non dicit tres deos?
Sed nec tres personas alicubi Scripturam commemorare invenimus.
An quia nec tres, nec unam personam Scriptura dicit haec tria (le­
gimus enim personam Domini, non personam Dominum), prop­
terea licuit loquendi et disputandi necessitate tres personas dicere,
non quia Scriptura dicit, sed quia Scriptura non contradicit: si au­
tem diceremus tres deos, contradiceret Scriptura dicens, Audi, Is­
raël; Dominus Deus tuus, Deus unus est? (Deut. 6,4) (De Trin. VII
4,8: ML 42,940).
369. Quid igitur restat, nisi ut fateamur loquendi necessitate
parta haec vocabula, cum opus esset copiosa disputatione adversum
insidias vel errores haereticorum? Cum enim conaretur humana
inopia loquendo proferre ad hominum sensus, quod in secretario
mentis pro captu tenet de Domino Deo creatore suo... timuit dicere
tres essentias, ne intelligeretur in illa summa aequalitate ulla diver­
sitas. Rursus non esse tria quaedam, non poterat dicere, quod Sabellius quia dixit, in haeresim lapsus est. Certissime quippe de
Scripturis cognoscitur... et Patrem esse et Filium, et Spiritum Sanc­
tum; nec Filium esse eumdem qui Pater est, nec Spiritum Sanctum
eumdem esse vel Patrem vel Filium. Quaesivit quid tria diceret: et
dixit substantias sive personas, quibus nominibus non diversitatem
intelligi voluit, sed singularitatem noluit4, ut non solum ibi unitas
intelligatur ex eo quod dicitur una essentia, sed et Trinitas ex eo
quod dicuntur tres substantiae vel personae (De Trin. VII 4,9:
ML 42,941) 5.
Le mot «personne» dans les écrits trinitaires de saint Augustin: Nouv. Rev.
Théol. (1930). Putat sententiam S. Augustini posse reduci ad sensum S. Thomae,
seu non adesse differentiam substantialem inter ambos Doctores (Ib. 5-16).
4 His verbis «non diversitatem intelligi voluit, sed singularitatem noluit»,
Augustinus exprimit et unicitatem essentiae, et Trinitatem personarum, atque
etiam quomodo non sit rcalis distinctio inter divinas personas et essentiam,
quamvis tres personae realiter distinguantur inter se.
5 Augustinus, aeque ac caeteri Patres, magna premebatur difficultate ad
exprimendum verbis quod «in secretario mentis» (n.369) «sine verbis intelligebant» (n.365). Quamquam asseruerit quomodo, propter consuetudinem quae
suo tempore iam invaluerat, id scilicet intelligendi nomine essentiae, quod venit
nomine substantiae, ipse non auderet loqui de tribus substantiis, sed potius de
una substantia et tribus personis (n.365), non tamen semper sibi constans, saepe

Fide Catholica, contra venena quorumdam haereticorum
sic aedificamur, ut dicamus Patrem, et Filium, et Spiritum Sanctum
unius esse substantiae. Quid est, unius substantiae? Verbi gratia:
si aurum est Pater, aurum et Filius, aurum et Spiritus Sanctus.
Quidquid est Pater quod Deus est, hoc Filius, hoc Spiritus Sanctus.
Cum autem Pater est, non illud est quod est. Pater enim non ad se,
sed ad Filium dicitur: ad se autem Deus dicitur. Itaque eo quod
Deus est, hoc ipso substantia est. Et quia eiusdem substantiae Filius,
procul dubio et Filius Deus. At vero quod Pater est; quia non sub­
stantiae nomen est, sed refertur ad Filium, non sic dicimus Filium
Patrem esse, quomodo dicimus Filium Deum esse. Quaeris quid
sit Pater: respondetur, Deus. Quaeris quid sit Filius: respondetur,
Deus. Quaeris quid sit Pater et Filius: respondetur, Deus. De solo
Patre interrogatus, Deum responde: de solo Filio interrogatus, Deum
responde: de utroque interrogatus, non deos, sed Deum responde.
Non sicut in hominibus. Quaeris quid sit pater Abraham: respon­
detur, Homo; substantia eius respondetur. Quaeris quid sit filius
eius Isaac: respondetur, Homo; eiusdem substantiae Abraham et
Isaac. Quaeris quid sit Abraham et Isaac: non respondetur, Homo,
sed Homines. Non sic in divinis. Tanta enim ibi est substantiae
societas, ut aequalitatem admittat, pluralitatem non admittat 6. Si
ergo tibi dictum fuerit, «Cum dicis mihi Filius hoc esse quod Pater
est, profecto et Filius Pater est, responde: Secundum substantiam
tibi dixi hoc esse Filium quod Pater est, non secundum id quod ad
aliud dicitur. Ad se enim Deus dicitur, ad Patrem Filius dicitur.
Rursusque Pater ad se Deus dicitur, ad Filium Pater dicitur. Quod
dicitur ad Filium Pater, non est Filius: quod dicitur Filius ad Pa­
trem, non est Pater: quod dicitur ad se Pater, et Filius ad se, hoc
est Pater et Filius, id est Deus (En. in Ps. 68, S. 2,5: ML 36,844).•
Bibi.: F. Cavallera Les premières formules trinitaires de St. Augustin: Bu­
lletin de littérature eccl. (1930) 97-123.
loquitur de tribus substantiis vel tribus personis. Evidens tamen est, nihil ex
hac deficienti terminologia erui posse contra consubstantialitatem divinarum
personarum in doctrina Augustini. Praeter factum, in hoc tractatu stabiliendum
eum tenaciter defendisse consubstantialitatem Filii et Spiritus Sancti contra
Ananos et Macedonianos, accedit quod, postquam terminos «tres substantiae
vel tres personae» usurpat, frequenter addit: «non ut aliqua intelligatur diver­
sitas essentiae» (433). Notare etiam oportet, Augustinum haud raro nomen
substantiae usurpasse pro eo quod absolutum est in Trinitate. Vide n.370.
6 In creaturis cum essentia communicatur specifice, simul multiplicatur
numerice. Non ita in divinis. Pater, Filius et Spiritus Sanctus tres sunt rrumerice
distincti, unam tamen habent naturam seu essentiam non tantum specificam
sed et numericam. Pulchra etiam de relationibus in hoc textu.

: ■>

C.2.

DE TRINITATE PERSONARUM

107

De Trinitate personarum in unitate divinae essentiae
Summanum.—Trinitatem et unitatem ostendit ex S. Scriptura. SSma. Trini­
tas Deus unus est: 371-374·—Pro divinitate Filii ad Concilium Nicaenum
appellat contra Arianos: 375.—Etiam Spiritus Sanctus in eadem unitate
substantiae consistit: 376.—Contra Arianos et Sabellianos arguit ex
S. Scriptura pro unitate divina et distinctione personarum Trinitatis.
Pater, Filius et Spiritus Sanctus, singulus quisque eorum Deus, et simul
omnes unus Deus: 377-379.—Trinitas personarum simplicitati divinae non
obstat: 380.—Ostendit quomodo divina essentia non sit quasi quarta
divinitas, sed ipsa ineffabilis Trinitas. Tres divinae personae eamdem
numericam essentiam habent: 381-383.—Divina essentia aequalis est in
singulis personis, ac in tribus simul: 384-385.

371. Domine Deus noster, credimus in te Patrem, et Filium,
et Spiritum Sanctum. Neque enim diceret Veritas, Ite, baptizate
omnes gentes in nomine Patris, et Filii et Spiritus Sancti (Mt. 28,19),
nisi Trinitas esses. Nec baptizari nos iuberes, Domine Deus, in
eius nomine qui non est Dominus Deus. Neque diceretur voce di­
vina, Audi, Israël: Dominus Deus tuus, Deus unus est (Deut. 6,4);
nisi Trinitas ita esses, ut unus Dominus Deus esses. Et si tu Deus
Pater ipse esses et Filius verbum tuum lesus Christus ipse esses, et
donum vestrum Spiritus Sanctus: non legeremus in Litteris verita­
tes, Misit Deus Filium suum (Gal. 4,4, et Io. 3,17): nec tu, o Unige­
nite, diceres de Spiritu Sancto, Quem mittet Pater in nomine meo
(Io. 14,26) et, Quem ego mittam vobis a Patre (Id., 15,26) 1 (De
Trin. XV 39,51: ML 42,1097-98).
372. Dixit enim Deus, Faciamus hominem ad imaginem et simi­
litudinem nostram: paulo post autem dictum est, Et fecit Deus ho­
minem ad imaginem Dei (Gen. 1,26.27). Nostram, certe, quia plu­
ralis est numerus, non recte diceretur, si homo ad unius personae
imaginem fieret, sive Patris, sive Filii, sive Spiritus Sancti: sed quia
fiebat ad imaginem Trinitatis, propterea dictum est, ad imaginem
nostram. Rursus autem ne in Trinitate credendos arbitraremur tres
deos, cum sit eadem Trinitas unus Deus, Et fecit, inquit, Deus ho­
minem ad imaginem Dei; pro eo ac si diceret, ad imaginem suam
(De Trin. XII 6,6: ML 42, 1001).
373. Quod de Deo scriptum est, Qui solus habet immortalitatem
(1 Tim. 6,16); et, Invisibili, soli Deo honor et gloria (ib. 1,17); et
caetera huiusmodi, non de Patre tantum accipimus, sed etiam de
Filio, quod ad formam Dei attinet, et de Spiritu Sancto. Pater enim
et Filius et Spiritus Sanctus unus Deus est, et solus verus Deus, et
solus immortalis secundum incommutabilem Omnino substantiam
(Ep. 238,2,11: ML 33,1042).
1 Prae mente habeatur, hoc capitulum et sequentia legendo, Augustinum
non semper sibi constare, et frequenter usurpasse vocabulum substantiam, non
tantum pro essentia, sed etiam, more Graecorum, pro persona.

374. Quid ergo haec Trinitas, nisi unius eiusdemque substan­
tiae est? Quandoquidem non de aliqua materia vel de nihilo est Fi­
lius, sed de quo est genitus: itemque Spiritus Sanctus non de aliqua
materia, vel de nihilo, sed inde est unde procedit. Vos autem (Aria­
ni) nec Filium de Patris substantia genitum vultis, et tamen eum
nec ex nihilo, nec ex aliqua materia, sed ex Patre esse conceditis.
Nec videtis quam necesse sit, ut qui non est ex nihilo, non est ex
aliqua re alia, sed ex Deo, nisi ex Dei substantia esse non possit, et
hoc esse quod Deus est de quo est, hoc est, Deus de Deo. Quocirca
Deus de Deo natus, quia non aliud prius fuit, sed natura coaeterna
de Deo est, non est aliud quam est ille de quo est, hoc est, unius
eiusdemque naturae, vel unius eiusdemque substantiae (C. Max.
Arian. II 14,2: ML 42,771).
375. Pater et Filius unius sunt eiusdemque substantiae. Hoc
est illud όμοΰσιον quod in concilio Nicaeno adversus haereticos
Arianos a catholicis Patribus veritatis auctoritate et auctoritatis
veritate firmatum est: quod postea in concilio Ariminensi, propter
novitatem verbi minus quam oportuit intellectum, quod tamen
fides antiqua pepererat, multis paucorum fraude deceptis, haeretica
impietas sub haeretico imperatore Constantio labefactare tentavit...
Quid est enim όμοΰσιον, nisi unius eiusdemque substantiae? Quid
est, inquam όμοΰσιον, nisi, Ego et Pater unum sumus? (Io. 10,30)
(C. Max. Arian. II 14,3: ML 42,772).
376. Quapropter etiam Spiritus Sanctus in eadem unitate sub­
stantiae et aequalitate consistit. Sive enim sit unitas amborum, sive
sanctitas, sive caritas, sive ideo unitas quia caritas, et ideo caritas
quia unitas, manifestum est quod non aliquis duorum est quo
uterque coniungitur, quo genitus a gignente diligatur, generatorem­
que suum diligat, sintque non participatione, sed essentia sua,
neque dono superioris alicuius, sed suo proprio servantes unitatem
spiritus in vinculo pacis (Eph. 5,3)...Spiritus ergo Sanctus commune
aliquid est Patris et Filii, quidquid illud est. At ipsa communio,
consubstantialis et coaeterna: quae si amicitia convenienter dici
potest, dicatur; sed aptius dicitur caritas. Et haec quoque substan­
tia, quia Deus substantia, et Deus caritas, sicut scriptum est (1 Io.
4,16) (De Trin. VI 5,7: ML 42,927).
377. Unde ergo verum est iudicium eius, nisi quia verus est
Filius? Hoc enim dixit, Et si iodico, uerum est iudicium meum; quia
solus non sum, sed ego et qui misit me Pater (Io. 8,16). Tanquam di­
ceret, Verum est iudicium meum, quia Filius Dei sum. Unde probas
quia Filius Dei es? Quia solus non sum, sed ego et qui misit me Pater.
Erubesce, Sabelliane, audis Filium, audis Patrem. Pater, Pater est;
Filius, Filius est. Non dixit, Ego sum Pater, et ego ipse sum Filius;
sed, solus non sum, 'inquit. Quare solus non es? Quia mecum est
Pater. Ego sum, et qui misit me Pater: audis, Ego sum, et qui me misit.
Ne perdas personam, distingue personas. Distingue intelligentia,
noli separare perfidia; ne iterum quasi fugiens Charybdim, in Scyl­
lam incurras. Vorabat enim te gurges impietatis Sabellianorum, ut

diceres ipsum esse Patrem qui est Filius: modo didicisti, Solus non
sum, sed ego et qui misit me Pater. Agnoscis quia Pater, Pater
et Filius, Filius est. Bene agnoscis: sed noli dicere, Pater maior est,
Filius minor est; noli dicere, Pater aurum est, Filius argentum est.
Una substantia est, una divinitas, una coaeternitas, perfecta aequa­
litas, dissimilitudo nulla. Nam si tantummodo alterum credideris
esse Christum, non eum qui Pater est, in aliquo tamen distantem
secundum naturam esse putaveris; a Charybdi quidem evasisti, sed
in Scyllaeis scopulis naufragasti. In medio naviga, utrumque peri­
culosum latus evita... Alius enim est Filius, quia non est ipse qui
Pater; et alius Pater, quia non ipse qui Filius: non tamen aliud, sed
hoc ipsum est et Pater et Filius. Quid est, hoc ipsum est? Unus
Deus est... Audi ipsum Filium: Ego et Pater unum sumus (Io. 10,30).
Non dixit, «Pater ego sum»; aut, «Ego et Pater unus est»: sed cum
dicit, Ego et Pater unum sumus: utrumque audi, et unum, et sumus,
et a Charybdi et a Scylla liberaberis. In duobus istis verbis quod
dixit, unum, liberat te ab Ario: quod dixit, sumus, liberat te a Sabellio. Si unum, non ergo diversum; si sumus, ergo et Pater et Filius
(In Io. Ev. tr. 36,9: ML 35,1668).
378. Ego et Pater unum sumus (Io. 10,30). Et unum dixit; et,
sumus: unum, secundum essentiam, quod idem Deus, sumus, secun­
dum relativum, quod ille Pater, hic Filius (De Trin. VII 6,12: ML
42,945)·
379. Pater et Filius et Spiritus sanctus, et singulus quisque
horum Deus, et simul omnes unus Deus; et singulus quisque ho­
rum plena substantia, et simul omnes una substantia. Pater nec
Filius est nec Spiritus sanctus, Filius nec Pater est nec Spiritus
sanctus, Spiritus sanctus nec Pater est nec Filius; sed Pater tantum
Pater, et Filius tantum Filius, et Spiritus sanctus tantum Spiritus
sanctus. Eadem tribus aeternitas, eadem incommutabilitas, eadem
maiestas, eadem potestas. In Patre unitas, in Filio aequalitas, in
Spiritu sancto unitatis aequalitatisque concordia: et tria haec unum
omnia propter Patrem, aequalis omnia propter Filium, connexa
omnia propter Spiritum sanctum (De doct. chr. I 5,5: ML 34,21).
380. Est itaque bonum simplex, et ob hoc solum incommuta­
bile, quod est Deus. Ab hoc bono creata sunt omnia bona, sed non
simplicia, et ob hoc mutabilia. Creata sane, inquam, id est facta,
non genita. Quod enim de simplici bono genitum est, pariter sim­
plex est, et hoc est quod illud de quo genitum est; quae duo Pa­
trem et Filium dicimus; et utrumque hoc cum Spiritu sancto unus
est Deus: qui Spiritus Patris et Filii, Spiritus sanctus propria qua­
dam notione huius nominis in sacris Litteris nuncupatur. Alius est
autem quam Pater et Filius, quia nec Pater est, nec Filius: sed,
Alius dixi; non, Aliud; quia et hoc paxiter simplex pariterque bo­
num est incommutabile et coaeternum. Et haec Trinitas unus est
Deus: nec ideo non simplex, quia Trinitas. Neque enim propter
hoc naturam istam boni simplicis dicimus, quia Pater in ea solus,
aut solus Filius, aut solus Spiritus sanctus; aut vero sola est ista

nominis Trinitas sine subsistentia personarum, sicut Sabelliani
haeretici putaverunt; sed ideo simplex dicitur, quoniam quod ha­
bet, hoc est, excepto quod relative quaeque persona ad alteram di­
citur (De civ. Dei XI 10,1: ML 41,325).
381. Nunc vero tene inconcussa fide Patrem et Filium et Spi­
ritum sanctum esse Trinitatem, et tamen unum Deum; non quod
sit eorum communis quasi quarta divinitas, sed quod sit ipsa ineffabiliter inseparabilis Trinitas (Ep. 120,3,13: ML 33,458).
382. Divinitas Trinitatis (quae putatur alia esse quam est ipsa
Trinitas, et propter hanc dici non tres deos, sed unum Deum, quo­
niam ipsa est tribus una communis) aut substantia est, aut non est
substantia. Si substantia est, et alia est quam Pater, aut Filius, aut
Spiritus sanctus, aut eadem simul Trinitas; procul dubio alia sub­
stantia est: hoc autem veritas refellit et respuit. Si autem non est
substantia ista divinitas, et ipsa est Deus, quia ipsa est ubique tota,
non illa Trinitas; ergo Deus non est substantia: quis hoc catholicus
dixerit? Item si non est substantia ista divinitas, et secundum hanc
est Trinitas unus Deus, quod haec una est in tribus; non debuit
dici Pater et Filius et Spiritus sanctus unius substantiae, sed unius
divinitatis quae non est substantia. Agnoscis autem in fide catholi­
ca quoniam hoc est verum, hoc est confirmatum quod Pater et
Filius et Spiritus sanctus, ideo cum sit Trinitas, unus est Deus; quia
inseparabiliter sunt unius eiusdemque substantiae, vel (si hoc me­
lius dicitur), essentiae... Si alia est quam ipsa Trinitas, altera erit
essentia: quod absit ut catholicus sentiat. Restat itaque ut credamus
unius esse substantiae Trinitatem, ut ipsa essentia non aliud sit
quam ipsa Trinitas (Ep. 120,3,17: ML 33,460).
383. Nec sic ergo Trinitatem dicimus tres personas vel substan­
tias, unam essentiam et unum Deum, tanquam ex una materia tria
quaedam subsistant, etiamsi quidquid illud est, in his tribus expli­
catum sit. Non enim aliquid aliud eius essentiae est praeter istam
Trinitatem: tamen tres personas eiusdem essentiae, vel tres personas
unam essentiam dicimus: tres autem personas ex eadem essentia
non dicimus, quasi aliud ibi sit quod essentia est, aliud quod perso­
na; sicut tres statuas ex eodem auro possumus dicere; aliud enim
illuc est esse aurum, aliud esse statuas. Et cum dicuntur tres homi­
nes una natura, vel tres homines eiusdem naturae, possunt etiam
dici tres homines ex eadem natura, quia ex eadem natura et alii
tres tales homines possunt existere; in illa vero essentia Trinitatis,
nullo modo alia quaelibet persona ex eadem essentia potest existere.
Deinde in his rebus non tantum est unus homo, quantum tres ho­
mines simul; et plus sunt aliquid homines duo quam unus homo:
et in statuis aequalibus plus auri est tres simul quam singulae, et
minus auri est una quam duae. At in Deo non ita est: non enim
maior essentia est Pater et Filius et Spiritus sanctus simul, quam
solus Pater aut solus Filius; sed tres simul illae substantiae sive
personae, si ita dicendae sunt, aequales sunt singulis: quod anima­
lis homo non percipit. Non enim potest cogitare nisi moles et spatia,

vel minuta vel grandia, volitantibus in animo eius phantasmatibus
tanquam imaginibus corporum (De Tria. VII 6,11: ML 42,944).
384. Haec Trinitas unius est eiusdemque naturae atque sub­
stantiae: non minor in singulis, quam in omnibus, nec maior in
omnibus, quam in singulis, sed tanta in solo Patre, vel in solo Filio,
quanta in Patre simul et Filio; et tanta in solo Spiritu sancto, quanta
simul in Patre et Filio et Spiritu sancto. Neque enim Pater ut ha­
beret Filium de seipso, minuit seipsum; sed ita genuit de se alterum
se, ut totus maneret in se, et esset in Filio tantus quantus et solus.
Similiter et Spiritus sanctus integer de integro, non praecedit unde
procedit, sed tantus cum illo quantus ex illo, nec minuit eum pro­
cedendo, nec auget haerendo. Et haec omnia nec confuse unum
sunt, nec disiuncte tria sunt: sed cum sint unum, tria sunt, et cum
sint tria, unum sunt (Ep. 170,5: ML 33,749).
385. Tantus est solus Pater, vel solus Filius, vel solus Spiritus
sanctus, quantus est simul Pater et Filius et Spiritus sanctus (De
Trin. VI 8,9: ML 42,929).
Bibi.: E. Portalie, Augustin: DTC 2346-2349; J. Tixeront, History
of Dogmas vol.2,361-365 ; De Groot, Conspectus historiae dogmatum (Ro­
mae 1931) vo1.2,8iss; Luis Arias, Obras de San Agustín: BAC (Madrid 1956)
V 3-107; Marie Comeau, S. Augustin, exégète du quatrième évangile c.7,
«Les textes trinitaires», 237-290; J. Perrodon, Le dogme catholique à l’école
de S. Augustin (Paris 1948) 125-207; Renato Perino, La dottrina trinitaria
di S. Anseimo (Romae 1952). Plura habet etiam de S. Augustino: F. L. Smid,
De adumbratione SS. Trinitatis in Vet. Test, secundum S. Augustinum (Dis­
sert. ad Lauream, Sem. Mundelein, 1942); Louis Legrand, La notion
philosophique de la Trinité chez S. Augustin (Paris 1930) 117-146.

CAPUT III
Filius genitus a Patre, Sapientia de Sapientia
Summanum.—Solus Pater non est de alio: 386-387.—Quod Filius natus
fuerit: 388.—Pater desua substantia ante tempora genuit Filium. Scriptu­
ra ostenditur: 389-390.—Generatio multo perfectius competit Deo quam
creaturis. Semper gignit Pater, semper nascitur Filius. Aequalis patri per
omnia, Deus de Deo, sapientia de sapientia: 391-396.—Cum mens seipsam
novit, verbum producit eidem omnino aequalis. Multa habet de verbo
insito in mente, quod est conceptio spiritualis; antequam procedat, iam
natum est in corde. Ad similitudinem aliquam inveniendam Verbi Dei
in verbo humano, transeundum est a verbo quod voce profertur, vel
quod silentio cogitatur, et perveniendum ad verbum rationalis animan­
tis, quod gignitur de scientia quae manet in animo. Ex productione verbi
in mente, aliquam habebimus cognitionem de generatione Verbi Dei ab
intellectu Patris. Filius ut imago nata de Deo Patre, est aequalis Patri,
atque ita differt ab homine, qui est imago facta a Trinitate: 397-403.

386. Pater solus non est de alio, ideo solus appellatur ingeni­
tus, non quidem in Scripturis, sed in consuetudine disputantium,

et de re tanta sermonem qualem valuerint proferentium (De Trin. XV
26,47: ML 42,1095) 1.
387· Patrem in illis Libris (S. Scriptura) nusquam ingenitum
legimus, et tamen dicendum esse defenditur (Ep. 238,1,6: ML 33,
1040) 2,
388. Omnia per ipsum facta sunt, et sine ipso factum est nihil
(Io. 1,3)... Si omnia per ipsum facta sunt; quidquid non per ipsum
factum est, non est factum. Ipse autem per se factus non est: non
est igitur factus... At si factus non est, et tamen Filius est, sine du­
bio natus (Ep. 242,3: ML 33.1053).
389. Hoc genuit Pater, quod ipse est. Si aliud genuit Pater,
quam quod est ipse, non verum genuit Filium: Pater dicit ad Filium,
Ex utero ante luciferum genui te (Ps. 109,3). Quid est, ante luciferum?
Per luciferum significantur tempora. Ergo ante tempora, ante omne
quod ante dicitur; ante omne quod non est, vel ante omne quod est.
Non enim ait Evangelium, In principio fecit Deus Verbum; quomo­
do dixit, In principio fecit Deus caelum et terram (Gen. 1,1): aut,
In principio natum est Verbum; aut, In principio Deus genuit Ver­
bum. Sed quid ait? Erat, erat, erat. Audis Erat, crede. In principio
erat Verbum, et Verbum erat apud Deum, et Deus erat Verbum (Io. 1,1).
Toties audis, Erat; noli quaerere tempus, quia semper erat. Ille ergo
qui semper erat et cum Filio semper erat, quia potens est Deus sine
tempore generare; ille dixit ad Filium, Ex utero ante luciferum genui
te, quid est, Ex utero? Deus habuit uterum? Putabimus Deum per
membra corporalia esse dispositum? i\bsit. Et quare dixit, Ex utero,
nisi ut intelligeretur de sua substantia genuisse? Ergo ex utero hoc
processit, quod erat ipse qui genuit. Nam si aliud erat qui genuit,
aliud autem ex utero processit; monstrum est, non Filius (S. 135,3,4·.
ML 38,747)·
390. Non sic ex Deo Patre unigenitus Filius, quemadmodum
ex illo est universa creatura, quam ex nihilo creavit. Hunc quippe
de sua substantia genuit, non ex nihilo fecit: nec eum ex tempore
genuit, per quem cuncta tempora condidit. Quoniam sicut flamma
splendorem quem gignit, tempore non praecedit; ita Pater numquam
sine Filio fuit. Ipse est quippe Sapientia Dei Patris, de qua scriptum
est; Splendor est enim lucis aeternae (Sap. 7,26). Luci ergo cuius can­
dor est, id est, Deo Patri sine dubio coaeterna est: et ideo non sicut
in principio fecit Deus caelum et terram, ita in principio fecit Ver­
bum (Io. 1,1) (Ep. 170,4; ML 33,749).
391. Tale est etiam illud quod simili loquuntur errore, ideo
Filium alterius esse naturae, diversaeque substantiae, quia Pater
Deus non est de altero Deo, Filius autem Deus est quidem, sed de
Patre Deo: et hic enim non indicatur substantia, sed origo, id est,
1 Cf. plura apud L. Legrand, o.c., 56-100.
2 Cum Pascencius Arianus ab Augustino quaereret, utrum verbum Homousion in Scriptura inveniretur, Augustinus respondit non esse necesse ut nomen
inveniatur, si res ipsa invenitur, quemadmodum Pascencius ipse confitebatur
Patrem esse ingenitum, quamvis hoc verbum in sacris Libris non inveniatur.

non quid sit, sed unde sit quisque vel non sit. Neque enim Abel et
Adam ideo non unius naturae atque substantiae fuerunt, quia iste
fuit homo de homine illo, ille de nullo. Si ergo utriusque natura
quaeritur, homo Abel, homo Adam: si autem origo, primus homo ex
quo Abel, nullus homo ex quo Adam. Ita in Deo Patre et Deo Filio,
si utriusque natura quaeratur, uterque Deus, nec magis alter altero
Deus: si autem origo, pater est Deus de quo Filius Deus; de quo
autem Pater, nullus est Deus.
8. Frustra itaque ad hoc respondere conantes dicunt: Sed homo
cum passione generat, Deus autem sine passione genuit Filium. Hoc
enim solum ipsos nihil, sed nos adiuvat plurimum. Nam si tempo­
ralibus et passibilibus rebus Deus tribuit ut quod sunt hoc generent,
quanto magis ipse aeternus et impassibilis, non aliud quam est ipse
generavit, unus unicum; ideo nostra inenarrabili admiratione, quo­
niam sine passione, et tanta secum aequalitate, ut eum nec potestate
praecederet, nec aetate! Sed ideo totum quod habet, quod potest,
non tribuit sibi, sed Patri, quia non est a seipso, sed a Patre. Aequa­
lis est enim Patri, sed hoc quoque accepit a Patre: nec sic accepit
unde esset aequalis, quasi prius fuerit inaequalis; sed natus aequalis,
sicut semper natus, ita semper aequalis. Non itaque inaequalem
genuit, et aequalitatem iam nato addidit: sed gignendo eam dedit,
quia aequalem non imparem genuit. Ideo in forma Dei aequalem
esse Deo, non ei rapina fuerat (Phil. 2,6), sed natura; quoniam id
nascendo sumpsit, non superbiendo praesumpsit (Ep. 170,7-8:
ML 33,750).
392. Si natus est Filius Dei de Patre, iam Pater destitit gignere;
et si destitit, coepit: si autem coepit gignere, fuit aliquando sine
Filio; sed nunquam fuit sine Filio, quia Filius eius sapientia est,
quae candor est lucis aeternae. Ergo semper gignit Pater, et semper
nascitur Filius (Ep. 238,4,24: ML 33,1047).
393. Quando audis unicum Dei Filium, agnosce Deum. Non
enim Filius Dei unicus posset esse non Deus. Quod est, hoc genuit;
etsi non est quem genuit. Si verus est autem Filius, hoc est quod
Pater: si hoc non est quod Pater, non est verus Filius... Quidquid
est quod generat, id quod est generat. Tenete ergo fortiter..., quia
hoc genuit Deus Pater, quod est ipse omnipotens (De Symb. S. ad
Catech. 2,3: ML 40,628).
394. Verbum ergo Dei Patris unigenitus Filius, per omnia Pa­
tri similis et aequalis, Deus de Deo, lumen de lumine, sapientia de
sapientia, essentia de essentia; est hoc omnino quod Pater, non ta­
men Pater; quia iste Filius, ille Pater. Ac per hoc novit omnia quae
novit Pater: sed ei nosse de Patre est, sicut esse. Nosse enim et esse
ibi unum est. Et ideo Patri sicut esse non est a Filio, ita nec nosse.
Proinde tanquam se ipsum dicens Pater genuit Verbum sibi aequale
per omnia. Non enim se ipsum integre perfecteque dixisset, si ali­
quid minus aut amplius esset in eius Verbo quam in ipso^fDe
Trin. XV 14,23: ML 42,1076).

395· Sed vitam Filius, inquit (Arianus Maximinus), accepit a
Patre. Accepit sicut genitus a gignente. Omnia, inquit, quae habet
Pater, mea sunt (Io. 16,15). Omnia ergo quae habet Pater, dedit ille
gignendo, accepit iste nascendo. Nec dando ille amisit quod habuit;
nec iste cum esset et non haberet accepit: sed sicut ille permansit
habens omnia, cum ea quae habet Filio dederit omnia; sic iste
nunquam fuit sine omnibus, quae non egendo, sed nascendo accepit
ut Filius: quia nunquam potuit esse non natus, et ea sine quibus
non est natus, et est immutabilis natus, semper habuit, quia semper
est natus (C. Max. Arian. II 14,7: ML 42,774).
Si gignens ad id quod gignit principium est, Pater ad
Filium principium est, quia gignit eum (De Trin. V 14,15: ML 42,
920).
397. Cum se mens ipsa novit atque approbat sic est eadem
notitia verbum eius, ut ei sit par omnino et aequale, atque identi­
dem... Ideoque et imago et verbum est, quia de illa exprimitur,
cum cognoscendo eidem coaequatur, et est gignenti aequale quod ge­
nitum est (De Trin. IX 11,16: ML 42,970).
398. Credimus etiam in lesum Christum Filium Dei, Patris
unigenitum, id est unicum, Dominum nostrum. Quod tamen Ver­
bum non sicut verba nostra debemus accipere, quae voce atque ore
prolata verberato aere transeunt, nec diutius manent quam sonant.
Manet enim illud Verbum incommutabiliter; nam de ipso dictum
est, cum de Sapientia diceretur, In se ipsa manens innovat omnia
(Sap. 7,27). Verbum autem Patris ideo dictum est, quia per ipsum
innotescit Pater. Sicut ergo verbis nostris id agimus, cum verum
loquimur, ut noster animus innotescat audienti, et quidquid secre­
tum in corde gerimus, per signa huiusmodi ad cognitionem alterius
proferatur: sic illa Sapientia, quam Deus Pater genuit, quoniam per
ipsam innotescit dignis animis secretissimus Pater, Verbum eius
convenientissime nominatur (De fide et symb. 3,3: ML 40,183).
399. Cor tuum attende. Quando concipis verbum quod pro­
feras, rem vis dicere, et ipsa rei conceptio in corde tuo iam verbum
est; nondum processit, sed iam natum est in corde, et manet ut
procedat... Quomodo tu verbum quod loqueris, in corde habes, et
apud te est, et ipsa conceptio spiritualis est (nam sicut anima tua
spiritus est; ita et verbum quod concepisti, spiritus est; nondum
enim accepit sonum ut per syllabas dividatur, sed manet in concep­
tione cordis et in speculo mentis): sic Deus edidit Verbum, hoc est,
genuit Filium. Et tu quidem ex tempore gignis verbum etiam in
corde: Deus sine tempore genuit Filium, per quem creavit omnia
tempora (In Io. Ev. tr. 14,7: ML 35,150ό)3.
400. Quisquis igitur potest intelligere verbum, non solum an­
tequam sonet, verum etiam antequam sonorum eius imagines co3 Plures textus ex opere In Io. Ev. tr., circa generationem Filii ab intellectu
Patris, videri possunt apud M. Comeau, o.c.. 241ss. Iterum pro expositione
progressus Theologiae Verbi, cf. H. Paissac, Théologie du Verbe: saint Augus­
tin et saint Thomas (Paris 1951). In tribus capitibus doctrinam Augustini exponit.

gitatione volvantur... 4 iam potest videre per hoc speculum atque
in hoc aenigmate aliquam Verbi illius similitudinem, de quo dic­
tum est, In principio erat Verbum, et Verbum erat apud Deum, et
Deus erat Verbum (Io. 1,1). Necesse est enim cum verum loquimur,
id est, quod scimus loquimur, ex ipsa scientia quam memoria tene­
mus, nascatur verbum quod eiusmodi sit omnino, cuiusmodi est
illa scientia de qua nascitur. Formata quippe cogitatio ab ea re quam
scimus, verbum est quod in corde dicimus: quod nec graecum est,
nec latinum, nec linguae alicuius alterius; sed cum id opus est in
eorum quibus loquimur perferre notitiam, aliquod signum quo
significetur assumitur (De Trin. XV 10,19: ML 42,1071)5.
401. Quicumque cupit ad qualemcumque similitudinem Verbi
Dei, quamvis per multa dissimilem, pervenire, non intueatur verbum
nostrum quod sonat in auribus, nec quando voce perfertur, nec
quando silentio cogitatur. Omnium namque sonantium verba lin­
guarum etiam in silentio cogitantur, et carmina percurruntur ani­
mo, tacente ore corporis: nec solum numeri syllabarum, verum
etiam modi cantilenarum cum sint corporales, et ad eum, qui vo­
catur auditus, sensum corporis pertinentes, per incorporeas quas­
dam imagines suas praesto sunt cogitantibus, et tacite cuncta ista
volventibus. Sed transeundo sunt haec, ut ad illud perveniatur ho­
minis verbum, per cuius qualemcumque similitudinem sicut in
aenigmate videatur utcumque Dei Verbum: non illud quod factum
est ad illum vel illum prophetam... Sed illud Verbum Dei quaeri­
mus qualitercumque per hanc similitudinem nunc videre, de quo
dictum est, Deus erat Verbum... Perveniendum est ergo ad illud
verbum hominis, ad verbum rationalis animantis, ad verbum non
de Deo natae, sed a Deo factae imaginis Dei, quod neque prolativum
est in sono, neque cogitativum in similitudine soni, quod alicuius
linguae esse necesse sit, sed quod omnia quibus significatur signa
praecedit, et gignitur de scientia quae manet in animo, quando
eadem scientia intus dicitur, sicuti est. Simillima est enim visio
cogitationis, visioni scientiae... Sic accedit, quantum potest, ista
similitudo imaginis factae ad illam similitudinem imaginis natae,
qua Deus Filius Patri per omnia substantialiter similis praedica­
tur 6. Animadvertenda est in hoc aenigmate etiam ista Verbi Dei
similitudo, quod sicut de illo Verbo dictum est, Omnia per ipsum
facta sunt, ubi Deus per unigenitum Verbum suum praedicatur
4 L. Arias in hunc locum: «San Agustín distingue entre prolación del verbo
mental y el acto intellectivo. Ni una palabra que indique identidad» (Obras de
San Agustín vol.v,867 in nota).
5 Multa de elucubratione S. Augustini super verbum mentis, ad aliquam
vel tenuem similitudinem inveniendam cum Verbo Dei, videri possunt apud
Luis Arias (o.c. 97ss).
6 Nullam difficultatem facessant haec ultima verba, quae grammaticaliter
tantum spectata expressiones quorumdam semiarianorum in mentem trahunt,
quando Filium similem Patri praedicant. Consubstantialitas Filii et Patris innu­
merabilibus locis docetur ab Augustino, et etiam hinc de similitudine per omnia
loquitur, quae identitati substantiae acquivalens est. Vide supra n.375. Cf. etiam
L. Arias, o.c. 873 in nota.

<

universa fecisse; ita hominis opera nulla sunt, quae non prius dican­
tur in corde: unde scriptum est, Initium omnis operis verbum
(Eccli. 37,20) (De Trin. XV 11,20: ML 42,1072) 7.
402. Faciamus hominem ad imaginem et similitudinem nostram
(Gen. 1,26)... Sed quia non omnino aequalis fiebat illa imago Dei
(homo) tanquam non ab illo nata, sed ab eo creata, huius rei signi­
ficandae causa, ita imago est ut ad imaginem sit: id est, non aequatur
parilitate, sed quadam similitudine accedit... Non Trinitati aequalis
sicut Filius Patri, sed accedens, ut dictum est, quadam similitudine
(De Trin. VII 6,12: ML 42,946).
403. Eo quippe Filius quo Verbum, et eo Verbum quo Filius
(De Trin. VII 2,3: ML 43.936).

CAPUT IV
Pater et Filius unum sunt principium Spiritus Sancti
Summarium.—Non tam copiose de Spiritu Sancto disputatum est: 404.—Pater
auctor est processionis Spiritus Sancti. A Patre audit, quia ab illo proce­
dit: 405-406.—Vocatur Spiritus Filii aeque ac Spiritus Patris, ergo etiam
a Filio procedit. Filius dat Apostolis Spiritum Sanctum, quia ab illo
procedit: 407-411.—Quia a Patre habet Filius ut Spiritus Sanctus a se
procedat, assertive, non exclusive, Filius dicit Spiritum Sanctum a Patre
procedere. Propter eamdem rationem, Augustinus asserit Spiritum pro­
cedere «principaliter* a Patre: 412-414.—Processio Spiritus Sancti a Pa­
tre et Filio est sine tempore: 415.—Pater et Filius non duo principia;
unum sunt principium Spiritus Sancti : 416-417.—Divinitas Spiritus Sancti
adstruitur: 418.

404. De Spiritu Sancto nondum tam copiose ac diligenter
disputatum est a doctis et magnis divinarum Scripturarum tracta­
toribus (De fide et symb. 9,19: ML 40,191) 1.
405. De Patre est Filius, de Patre est Spiritus sanctus... Iste
autem Spiritus utriusque, quoniam de utroque procedit. Sed ideo
cum de illo Filius loqueretur, ait, De Patre procedit (Io. 15,26),
quoniam Pater processionis eius est auctor, qui talem Filium genuit,
7 Augustinus lucide distinguit verbum internum a verbo externo. Quomodo
Verbum non recesserit a Patre in Incarnatione, illustrat per distinctionem inter
verbum quod ipse Augustinus concepit in cogitando quid fideli populo praedi­
cando dixerit, et verbum quo cum audientibus sermonem facit. Verbum insitum
non recedit a loquenti et tamen in corde audientium generatur. «Ecce audistis
quod est in corde meo, iam est et in vestro... et vos habere coepistis, et ego non
perdidi. Sicut verbum meum assumpsit sonum, per quem audiretur; sic Verbum
Dei assumpsit carnem, per quam videretur» (S. 225,3,3: ML 38,1097).
Sic etiam distinguit inter Verbum «Quo Deus erat Verbum», et verbum
quo Deus loquutus est ad prophetas. In verbo «rationalis animantis» et «ima­
ginis factae» (mens humana), invenit aliquam similitudinem primario cum
«imagine nata» (Verbum Dei) et secundario cum verbo per quod «omnia facta
sunt».
1 Cf. Legrand, o.c. 104-113; F. Cavallera, La doctrine de Saint Augustin
sur TEsprit-Saint ά propos du «De Trinitate»: Recherches de Théologie Ancienne
et Medievale, Il (1930) 365-386; ΙΠ (1931) 5-19.

et gignendo ei dedit ut etiam de ipso procederet Spiritus sanctus...
Amborum est ergo Spiritus, procedendo de ambobus (C. Max.
Arian. II 14,1: ML 42,770).
406. Sic itaque debemus accipere quod de Spiritu sancto dic­
tum est, Non enim loquetur a semetipso, sed quaecumque audiet, lo­
quetur (Io. 16,13), ut intelligamus non eum esse a semetipso... Ab
1110 audiet a quo procedit. Audire illi scire est; scire vero esse...
Quia ergo non est a semetipso, sed ab illo a quo procedit; a quo
1111 est essentia, ab illo scientia (In Io. Ev. tr. 99,4: ML 35,1888).
407. Hic aliquis forsitan quaerat utrum et a Filio proceda,
Spiritus sanctus. Filius enim solius Patris est Filius, et Pater soliut
Filii est Pater; Spiritus autem sanctus non est unius eorum Spirituss
sed amborum. Habes ipsum Dominum dicentem, Non enim vos
estis qui loquimini, sed Spiritus Patris vestri qui loquitur in vobis
(Mt. 10,20): habes et Apostolum, Misit Deus Spiritum Filii sui in
corda vestra (Gal. 4,6). Numquid duo sunt, alius Patris, alius Filii?
Absit... 7. Cur ergo non credamus quod etiam de Filio procedat
Spiritus sanctus, cum Filii quoque ipse sit Spiritus? Si enim non
ab eo procederet, non post resurrectionem se repraesentans disci­
pulis suis insufflasset dicens: Accipite Spiritum sanctum (Io. 20,22).
Quid enim aliud significavit illa insufflatio, nisi quod procedat Spiri­
tus sanctus et de Ipso? (In Io. Ev. tr. 99.6,7: ML 35,1888).
408. Nec possumus dicere quod Spiritus sanctus et a Filio
non procedat: neque enim frustra idem Spiritus et Patris et Filii
Spiritus dicitur (De Trin. IV 20,29: ML 42,908).
409. Credimus, et tenemus, et fideliter praedicamus... quod
Spiritus sanctus simul et Patris et Filii sit Spiritus, et ipse consub­
stantialis coaeternus ambobus (De civ. Dei XI 24: ML 41,337).
410. Non enim duo sunt Spiritus sancti, tanquam singuli sin­
gulorum, unus Patris, alter Filii; sed unus potius Patris et Filii
(C. Max. Arian. II 14,1: ML 42,771).
411. Nam nisi procederet et de ipso (Filio) non diceret disci­
pulis, Accipite Spiritum sanctum; eumque insufflando daret (Io. 20,
22), ut a se quoque procedere significans, aperte ostenderet flando,
quod spirando dabat occulte (C. Max. Arian. II 14,1: ML 42,770).
412. Si ergo et de Patre et de Filio procedit Spiritus sanctus;
cur Filius dixit, De Patre procedit? (Io. 15,26) Cur putas, nisi
quemadmodum ad eum solet referre et quod ipsius est, de quo et
ipse est? Unde illud est quod sit, Mea doctrina non est mea, sed eius
qui me misit (Io. 7,16). Si igitur intelligitur hic eius doctrina, quam
tamen dixit non suam, sed Patris; quanto magis illic intelligendus
est de ipso procedere Spiritus sanctus, ubi sic ait, De Patre procedit,
ut non diceret, De me non procedit? A quo autem habet Filius ut
sit Deus (est enim de Deo Deus), ab illo habet utique ut etiam de illo
procedat Spiritus sanctus: ac per hoc Spiritus sanctus ut etiam de
Filio procedat, sicut procedit de Patre, ab ipso habet Patre (In Io.
Ev. tr. 99,3: ML 35,1889).

4

413. Si enim quidquid habet, de Patre habet Filius: de Patre
habet utique ut de illo procedat Spiritus sanctus... Filius autem
de Patre natus est: et Spiritus sanctus de Patre principaliter, et ipso
sine ullo temporis intervallo dante, communiter de utroque procedit
(De Trin. XV 26,47: ML 42,1094) 2.
414. Et tamen non frustra in hac Trinitate non dicitur Verbum
Dei nisi Filius, nec Donum Dei nisi Spiritus sanctus, nec de quo
genitum est Verbum et de quo procedit principaliter Spiritus sanctus
nisi Deus Pater. Ideo autem addidi, Principaliter, quia et de Filio
Spiritus sanctus procedere reperitur. Sed hoc quoque illi Pater dedit,
non iam existenti et nondum habenti: sed quidquid unigenito Verbi
dedit, gignendo dedit. Sic ergo eum genuit, ut etiam de illo Donum
commune procederet, et Spiritus sanctus spiritus esset amborum
(De Trin. XV 17,29: ML 42,1081).
415. Numquid possumus quaerere utrum iam processerat de
Patre Spiritus sanctus quando natus est Filius, an nondum proces­
serat, et illo nato de utroque processit... Non possunt prorsus ista
ibi quaeri, ubi nihil ex tempore inchoatur, ut consequenti perficia­
tur in tempore. Quapropter, qui potest intelligere sine tempore ge­
nerationem Filii de Patre, intelligat sine tempore processionem Spi­
ritus sancti de utroque... Sed nulla ibi tempora cogitentur, quae
habent prius et posterius: quia omnino nulla ibi sunt (De Trin. XV
26,47: ML 42,1094).
416. Si ergo et quod datur, principium habet eum a quo datur,
quia non aliunde accepit illud quod ab ipso procedit; fatendum est
Patrem et Filium principium esse Spiritus sancti, non duo principia;
sed sicut Pater et Filius unus Deus, et ad creaturam relative unus
creator et unus Dominus, sic relative ad Spiritum sanctum unum
principium; ad creaturam vero Pater et Filius et Spiritus sanctus
unum principium, sicut unus creator et unus Dominus (De Trin. XIV
14,15: ML 42,921) 3.
417. Quapropter etiam Spiritus sanctus in eadem unitate sub­
stantiae et aequalitate consistit. Sive enim sit unitas amborum, sive
sanctitas, sive caritas, sive ideo unitas quia caritas, et ideo caritas
quia sanctitas, manifestum est quod non aliquis duorum est quo
uterque coniungitur, quo genitus a gignente diligatur, generato­
remque suum diligat, sintque non participatione, sed essentia sua,
neque dono superioris alicuius, sed suo proprio servantes unitatem
- Haec verba «'communiter de utroque procedit», accurate vertuntur a
P. Arias, ut hispanice ita sonent: «procede de los dos como de un principio
común» (Obras de San Agustin vol.v, 935). Fidelitas translationis vol ex co
patet quod quamquam Filius nascendo accipiat a Patre ut et a se procedat
Spiritus Sanctus. Pater et Filius eamdem habeant numericam essentiam, ut
supra visum est. et consequenter communiter habeant ut ab utroque procedat
Spiritus Sanctus. Ita unitas principii processionis tertiae Personae Trinitatis
clare stabilitur.
3 Ex eo S. Augustinus probavit Patrem et Filium unum esse principium
Spiritus Sancti, quia non sibi relative opponuntur in inspiratione Spiritus Sancti,
sicut tres divinae personae unum sunt principium operationum ad extra, quia’
terminus creator, non dicitur relative ad divinas personas. Vide infra c 7

spiritus in vinculo pacis (Eph. 5,3)... Spiritus ergo sanctus commune
aliquid est Patris et Filii, quidquid illud est. At ipsa communio,
consubstantialis et coaeterna: quae si amicitia convenienter dici pot­
est, dicatur; sed aptius dicitur caritas. Et haec quoque substantia,
quia Deus substantia, et Deus caritas est, sicut scriptum est (1 Io. 4,
16). Sicut autem substantia simul cum Patre et Filio, ita simul
magna, et simul bona, et simul sancta, et quidquid aliud ad se dici­
tur: quoniam non aliud est Deo esse, et aliud magnum esse vel
bonum esse... Si enim minus magna est ibi caritas quam sapientia,
minus quam est diligitur sapientia: aequalis est igitur, ut quanta
est sapientia tantum diligatur: est autem sapientia aequalis Patri;
...aequalis est igitur etiam Spiritus sanctus (De Trin. VI 5,7:
ML 42,927).
418. Neque enim Spiritus sanctus si aut Deus aut verus Deus
non esset, templum eius essent corpora nostra. Nescitis, inquit, quia
corpora vestra templum in vobis est Spiritus sancti, quem habetis a
Deo? et ne quisquam ipsum Spiritum negaret Deum continuo secu­
tus ait, Et non estis vestri : empti enim estis pretio magno. Glorificate
ergo et portate Deum in corpore vestro (1 Cor. 6,19.20), eum scilicet
cuius templum corpora nostra esse praedixerat (Ep. 238,4,21:
ML 33,1046).

Si Spiritus Sanctus de substantia procedit, cur non est Filius?
Summarium.—Quaestio difficillima: 419.—Proponitur: Si de substantia pro­
cedit, cur non est Filius? Problemati solvendo imparem se esse fatetur.
Varias tamen affert rationes : a) Quia a duobus procedit, et nullus potest
nasci de duobus: 420-422.—b)Quia procedit ut datus et donum: 423-424.
c) Quia aliter ac Verbum, Spiritus Sanctus, ut amor, non procedit secun­
dum rationem formalem imaginis et idcirco non per generationem: 425.
Spiritus Sanctus etsi genitus non dicatur, non tamen dicendus ingeni­
tus: 426.

419. Difficillimum est generationem a processione distingue­
re (De Trin. XV 27,48: ML 42,1095).
420. Quaeris a me, Si de substantia Patris est Filius, de sub­
stantia Patris est etiam Spiritus Sanctus; cur unus Filius sit, et alius
non sit filius. Ecce respondeo, sive capias, sive non capias. De Patre
est Filius, de Patre est Spiritus Sanctus; sed ille genitus, iste proce­
dens: ideo ille Filius est Patris, de quo est genitus; iste autem Spi­
ritus utriusque, quoniam de utroque procedit... Quia ergo si nasce­
retur, non tantum de Patre, nec tantum de Filio, sed de ambobus
utique nasceretur; sine dubio filius diceretur amborum. Ac per hoc
quia filius amborum nullo modo est, non oportuit nasci eum de
ambobus. Amborum est ergo Spiritus, procedendo de ambobus.
Quid autem inter nasci et procedere intersit, de illa excellentissima

natura loqueos explicare quis potest? Non omne quod procedit
nascitur, quamvis omne procedat quod nascitur; sicut non omne
quod bipes est homo est, quamvis bipes sit omnis qui homo est.
Haec scio: distinguere autem inter illam generationem et hanc pro­
cessionem nescio, non valeo, non sufficio. Ac per hoc quia et illa
et ista est ineffabilis, sicut propheta de Filio loquens ait. Generatio­
nem eius quis enarrabit? (Is. 53,8) ita de Spiritu Sancto verissime
dicitur, Processionem eius quis enarrabit? Satis sit ergo nobis, quia
non est a seipso Filius, sed ab illo de quo natus est: non est a seipso
Spiritus Sanctus, sed ab illo de quo procedit (C. Max. Arian. II
14,1: ML 42,770).
421. Diceretur autem filius Patris et Filii, si, quod abhorret
ab omnium sanorum sensibus, eum ambo genuissent. Non igitur
ab utroque est genitus, sed procedit ab utroque amborum Spiritus
(De Trin. XV 26,47: ML 42,1095).
422. Hic utcumque etiam illud intelligitur, quantum a talibus
quales nos sumus, intelligi potest, cur non dicatur natus esse, sed
potius procedere Spiritus Sanctus. Quoniam si et ipse Filius dice­
retur, amborum utique Filius diceretur, quod absurdissimum est.
Filius quippe nullus est duorum, nisi patris et matris. Absit autem,
ut inter Deum Patrem et Deum Filium tale aliquid suspicemur.
Quia nec filius hominum simul et ex patre et ex matre procedit:
sed cum in matrem procedit ex patre, non tunc procedit ex matre;
et cum in hanc lucem procedit ex matre, non tunc procedit ex patre.
Spiritus autem Sanctus non de Patre procedit in Filium, et de Filio
procedit ad sanctificandam creaturam; sed simul de utroque pro­
cedit: quamvis hoc Filio Pater dederit, ut quemadmodum de se,
ita de illo quoque procedat. Neque enim possumus dicere quod
non sit vita Spiritus Sanctus cum vita Pater, vita sit Filius. Ac per
hoc sicut Pater cum habeat vitam in semetipso, dedit et Filio ha­
bere vitam in semetipso; sic ei dedit vitam procedere de illo, sicut
procedit de ipso (In Io. Ev. tr. 99,9: ML 35,1980) L
423. Ad se autem invicem in Trinitate, si gignens ad id quod
gignit principium est, Pater ad Filium principium est, quia gignit
eum. Utrum autem et ad Spiritum Sanctum principium sit Pater,
quoniam dictum est, De Patre procedit (Io. 15,26) non parva quaes­
tio est. Quia si ita est, non iam principium ei tantum rei erit quam
gignit aut facit, sed etiam ei quam dat. Ubi et illud elucescit, ut
potest, quod solet multos movere, cur non Filius sit etiam Spiritus
Sanctus, cum et ipse a Patre exeat, sicut in Evangelio legitur (Io., ib.).
Exiit enim, non quomodo natus, sed quomodo datus; et ideo non
dicitur filius, quia neque natus est sicut Unigenitus, neque factus
ut per Dei gratiam in adoptionem nasceretur, sicuti nos. Quod
enim de Patre natum est, ad Patrem solum refertur cum dicitur
Filius, et ideo Filius Patris, non et noster: quod autem datum est,
et ad eum qui dedit refertur, et ad eos quibus dedit; itaque Spiritus
Sanctus, non tantum Patris et Filii qui dederunt, sed etiam noster
1 Hunc locum transtulit Augustinus in libro XV

dicitur qui accepimus... Si ergo et quod datur, principium habet
eum a quo datur... (De Trin. V 14,15: ML 42,92ο)2.
424. Ulterius autem quaeritur, utrum quemadmodum Filius
non hoc tantum habet nascendo ut Filius sit, sed omnino ut sit; sic
et Spiritus Sanctus eo quo datur habeat non tantum ut donum sit,
sed omnino ut sit: utrum ergo erat antequam daretur, sed nondum
erat donum, an eo ipso quo daturus erat eum Deus, iam donum
erat et antequam daretur. Sed si non procedit nisi cum datur, nec
procederet utique priusquam esset cui daretur; quomodo iam erat
ipsa substantia, si non est nisi quia datur: sicut Filius non tantum
ut sit Filius, quod relative dicitur, sed omnino ut sit ipsam substan­
tiam nascendo habet? An semper procedit Spiritus Sanctus, et non
cx tempore, sed ab aeternitate procedit; sed quia sic procedebat ut
esset donabile; iam donum erat, et antequam esset cui daretur?
Aliter enim intelligitur cum dicitur donum, aliter cum dicitur do­
natum. Nam donum potest esse et antequam detur; donatum autem
nisi datum fuerit nullo modo dici potest (De Trin. V 15,16: ML
42,921).
425. O tu, anima mea,... attolle oculos in ipsam lucem, et eos
in eam fige, si potes. Sic enim videbis quid distet nativitas Verbi
Dei a processione Doni Dei, propter quod Filius unigenitus non
de Patre genitum, alioquin frater eius esset, sed procedere dixit
Spiritum Sanctum. Unde cum sit communio quaedam consubstan­
tialis Patris et Filii amborum Spiritus, non amborum, quod absit,
dictus est Filius. Sed ad hoc dilucide perspicueque cernendum,
non potes ibi aciem figere; scio, non potes... Ipsa tamen (lux illa)
tibi ostendit in te tria illa (memoriam, intellectum, voluntatem), in
quibus tu summae ipsius, quam fixis oculis contemplari nondum
vales, imaginem Trinitatis agnosceres. Ipsa ostendit tibi verbum
verum esse in te, quando de scientia tua gignitur, id est quando
quod scimus dicimus; quamvis nullius gentis lingua significantem
vocem vel proferamus vel cogitemus, sed ex illo quod novimus co­
gitatio nostra formetur; sitque in acie cogitantis imago simillima
cogitationis eius quam memoria continebat ista duo scilicet velut
parentem ac prolem tertia voluntate sive dilectione iungente. Quam
quidem voluntatem de cogitatione procedere (nemo enim vult quod
omnino quid vel quale sit nescit), non tamen esse cogitationis ima­
ginem; et ideo quamdam in hac re intelligibili nativitatis et proces­
sionis insinuari distantiam, quoniam non hoc est cogitatione con­
spicere quod appetere, vel etiam perfrui voluntate, cernit discernitque qui potest. Potuisti et tu, quamvis non potueris neque possis
explicare sufficienti eloquio, quod inter nubila similitudinum cor­
poralium, quae cogitationibus humanis occursare non desinunt, vix
vidisti (De Trin. XV 27, 50; ML 42,1097) 3.
2 Sequentia, vide supra n.416.
3 Hoc testimonio fructus reperitur perlongae investigationis Augustini
ad aliqualiter mente capiendum, quod fide firmiter tenebat de processionibus
divinis. Ex analogia trinitaria in mundo interiori hominis, illustrat quare Spiri­
tus Sanctus non possit dici Filius seu genitus, quia, aliter ac secunda Persona

Quomodo ergo non absurdissime filius diceretur ambo­
rum, cum sicut Filio praestat essentiam sine initio temporis, sine
ulla mutabilitate naturae de Patre generatio; ita Spiritui Sancto prae­
stet essentiam sine ullo initio temporis, sine ulla mutabilitate naturae
de utroque processio? Ideo enim cum Spiritum Sanctum genitum
non dicamus, dicere tamen non audemus ingenitum4 ne in hoc
vocabulo vel duos patres in illa Trinitate, vel duos qui non sunt de
alio quispiam suspicetur. Pater enim solus non est de alio, ideo
solus appellatur ingenitus... Filius autem de Patre natus est: et Spi­
ritus Sanctus de Patre principaliter 5, et ipso sine ullo temporis in­
tervallo dante, communiter de utroque procedit. Diceretur autem
filius Patris et Filii, si, quod abhorret ab omnium sanorum sensibus,
eum ambo genuissent. Non igitur ab utroque est genitus, sed pro­
cedit ab utroque amborum Spiritus (De Trin. XV 26,47: ML 42,
1095).
426.

BibL: Penido, Ni. T. L., Cur non Spiritus Sanctus a Patre Deo genitus?
St. Augustinus et S. Thomas: Revue Thomiste 13 (1930) 508-527; F. Cavallera, La doctrine de S. Augustin sur l'Esprit-Saint à propos du *De Tri­
nitate»: Rech, de Théol. anc. et méd., 3 (1931) 5-19; F. Leotta, La persona
dello Spirito Sancto nella dottrina di s. Agostino (Acireale 1943); Perino, La
dottrina Trinitaria 120SS.
quae procedit ut Verbum, consequenterque ut imago intellectus Patris, Spiritus,
ut amor, non procedit secundum rationem formalem imaginis. «Non hoc est
cogitatione conspicere quod appetere, vel etiam perfrui voluntate». His verbis
aliquam insinuat distantiam inter nativitatem intellectualem et processionem.
Optime de momento philosophico XV Librorum De Trinitate disserit Victori­
ous Capánaga in sua Introducción General ad opera S. Augustini. Vide Obras
de San Agustin: BAC (Madrid 1957) 3.a ed., voi. 1,211-228.
4 S. Augustinus duobus saltem modis vocem ingenitum adhibuit: a) per
oppositionem ad genitum: sic dicit in De Trin. V 7: «ingenitus quid est, nisi
non genitus»? (ML 42,916); b) prout removet a Patre omnem processionem,
quatenus solus Pater «non est de alio»: ita in textu hic allato.
Notare placet quomodo conclusio ab Augustino deducta, duos scilicet futu­
ros esse patres, si duo in Trinitate fuissent ingeniti, repetita fuerit a Concilio
Toletano XI his verbis: «Hic etiam Spiritus Sanctus nec ingenitus nec genitus
creditur: ne aut si ingenitum dixerimus, duos Patres dicamus, aut si genitum,
duos Filios praedicare monstremur» (Denzinger, Enchiridion Symbolorum
ed. 18-20 n.277).
• lam supra vidimus (n.413-414) quo sensu dicat Spiritum Sanctum proce­
dere «principaliter» a Patre. Etiam in hoc textu affirmat quod «communiter dc
utroque» procedat.

De relationibus divinis
Summarium.—Momentum huius indagationis ad respondendum infidelibus
cum quaerunt: quid tres? 427.—Notionem relationis tradit et illustrat.
Relatio non naturam, sed alterius ad alterum significat personas: 428.—
Essentia principium unitatis divinae; relatio vero principium pluralitatis
personarum: 429.—Appellationibus Patris et Filii et Spiritus Sancti
significatur, quod ad se invicem referuntur, non substantia qua unum
sunt. Quatuor relationes enumerat in Trinitate. Personarum Trinitatis
distinctio ex relatione ad alteram: 430-433.—Non multum movere debet
quod non inveniatur vocabulum ad exprimendam relationem Spiritus
Sancti: 434.—Obiectio Arianorum: 435.—Respondet Augustinus asseren­
do, quaedam praedicari de Deo secundum relativum. Quae tamen rela­
tio, cum sit aeterna et immutabilis, non est accidens: 436.—Profunde
scrutatur ea quae relative vel absolute dicuntur in Trinitate: 437-438.

427. Interrogant enim nos aliquando infideles et dicunt: Pa­
trem quem dicitis, Deum dicitis? Respondemus: Deum. Filium
quem dicitis, Deum dicitis? Respondemus: Deum. Spiritum Sanc­
tum quem dicitis, Deum dicitis? Respondemus: Deum. Ergo, in­
quiunt, Pater et Filius et Spiritus Sanctus tres sunt dii? Responde­
mus: Non. Turbantur, quia non illuminantur: cor clausum habent,
quia clavim fidei non habent... Deus est Pater, Deus est Filius,
Deus est Spiritus Sanctus, et tamen Pater non est qui Filius, nec
Filius est qui Pater, nec Spiritus Sanctus Patris et Filii Spiritus aut
Pater est aut Filius. Trinitas unus Deus: Trinitas, una aeternitas,
una potestas, una maiestas; tres, sed non dii. Non mihi calumniator
respondeat: Quid ergo tres? Si enim tres, ait, oportet dicas quid
tres. Respondeo: Pater et Filius et Spiritus Sanctus. Ecce, inquit,
tres dixisti; sed quid tres exprime. Imo tu numera: nam ego com­
pleo tres, cum dico, Pater et Filius et Spiritus Sanctus. Id enim
quod Pater ad se est, Deus est; quod ad Filium est, Pater est: quod
Filius ad seipsum est, Deus est; quod ad Patrem est, Filius est.
4. Ista quae dico potestis de similitudinibus agnoscere quoti­
dianis. Homo et alter homo, si ille sit pater, ille filius; quod homo
est, ad seipsum est; quod pater est, ad filium est: et filius quod
homo est, ad seipsum est; quod autem filius est, ad patrem est. Pa­
ter enim nomen est dictum ad aliquid, et filius ad aliquid: sed isti
duo homines sunt. At vero Pater Deus ad aliquid est Pater, id est
ad Filium; et Filius Deus ad aliquid est Filius, id est ad Patrem:
sed non quomodo illi duo homines sunt, sic isti duo dii. Quare hoc
non ita est ibi? Quia illud aliud, hoc autem aliud est: quia illa divi­
nitas est... Quid sunt isti tres, Pater et Filius et Spiritus Sanctus?
Non tres dii? Non. Non tres omnipotentes? Non... Sed unus om­
nipotens. Hoc solo numerum insinuant quod ad invicem sunt, non
quod ad se sunt. Quia enim Deus Pater ad se est Deus simul cum
Filio et Spiritu Sancto, non sunt tres dii; quia ad se est omnipotens

simul cum Filio et Spiritu Sancto, non sunt tres omnipotentes: quia
vero non ad se est Pater, sed ad Filium; nec Filius ad se est, sed ad
Patrem; nec Spiritus ad se, in eo quod dicitur Spiritus Patris et
Filii; non est quid dicam tres, nisi Patrem et Filium et Spiritum
Sanctum unum Deum, unum omnipotentem (In Io. Ev. tr. 39,3-4:
ML 35,1682-83).
428. Ad aliquid, vel relativa dicuntur, quae aliquando eadem
sunt, aliquando diversa. Eadem scilicet cum frater refertur ad fra­
trem, amicus ad amicum, vicinus ad vicinum, cognatus ad cogna­
tum... In his enim quod est iste ad illum, hoc est ille ad istum. Di­
versa sunt autem, sicut pater ad filium, filius ad patrem, socer ad
generum, gener ad socerum... Non est quidem hoc iste ad illum,
quod ille ad istum; sed ambo tamen homines sunt, relatio diversa
est, non natura. Quoniam si attendas quid sit alter ad alterum, non
est hoc ad illum iste, quod ad istum ille; quia iste pater, ille filius;
aut iste socer, ille gener... Si autem attendas quid quisque sit ad
seipsum, vel in seipso, hoc est ille quod iste; quia ille homo est sicut
iste. Unde intelligit prudentia tua non ab eis rationabiliter dici, a
quorum errore te Dominus liberabit 1, ideo Dei Patris et Dei Filii
naturam esse diversam, quia iste Pater est, ille Filius; et Deum
Patrem non genuisse id quod est ipse, quia non genuit Patrem Filii
sui, quod est ad illum ipse: quis enim non videat ista vocabula non
in seipsis demonstrare naturas, sed alterius ad alterum significare
personas? (Ep. i~o,6: ML 33,750).
429. Ego et Pater unum sumus (Io. 10,30). Et unum dixit; et,
sumus: unum, secundum essentiam, quod idem Deus; sumus, secun­
dum relativum, quod ille Pater, hic Filius. Aliquando et tacetur
unitas essentiae, et sola pluraliter relativa commemorantur: Venie­
mus ad eum ego et Pater, et habitabimus apud eum (ib. 14,23). Venie­
mus et habitabimus, pluralis numerus est quia praedictum est, Ego
et Pater, id est, Filius et Pater, quae relative ad invicem dicuntur.
Aliquando latenter omnino, sicut in Genesi: Faciamus hominem ad
imaginem et similitudinem nostram (Gen. 1,26). Et Faciamus, et nos­
tram, pluraliter dictum est, et nisi ex relativis accipi non oportet
(De Trin. VII 6,12: ML 42,945).
430. Omnia quae relative dicuntur, ad invicem dicuntur (De
Trin. VII 1,2: ML 42,934).
431. Homines autem minus intelligentes... quae dicta sunt ut
ad se invicem personae referantur, volunt nomina esse naturae at­
que substantiae. Fides autem nostra est, Patrem et Filium et Spiri­
tum Sanctum unum Deum credere et confiteri; nec tamen eum qui
Filius est, Patrem dicere; nec eum qui Pater est, Filium; nec eum
qui Spiritus Patris et Filii est, aut Patrem aut Filium nuncupare.
His enim appellationibus hoc significatur quo ad se invicem refe­
runtur, non ipsa substantia qua unum sunt. Nam et pater cum di­
citur, nonnisi alicuius filii dicitur; et filius nonnisi alicuius patris
1 Maximo medico scribit, qui recenter ab ariana haeresi ad fidem catholicam
conversus fuerat.

intelligitur; et spiritus secundum id quod ad aliquid refertur, spi­
rantis alicuius est, et spirans utique spiritum spirans est (Ep. 238,
2,14: ML 33,1043) 2.
432. Ideo simplex (Deus Trinus) dicitur, quoniam quod habet,
hoc est, excepto quod relative quaeque persona ad alteram dicitur.
Nam utique Pater habet Filium, nec tamen ipse est Filius; et Filius
habet Patrem, nec tamen ipse est Pater. In quo ergo ad se ipsum
dicitur, non ad alterum, hoc est quod habet (De civ. Dei XI 10,1:
ML 41,325).
433. Diximus alibi, ea dici proprie in illa Trinitate distincte
ad singulas personas pertinentia, quae relative dicuntur ad invicem,
sicut Pater et Filius, et utriusque Donum Spiritus sanctus; non
enim Pater Trinitas, aut Filius Trinitas, aut Trinitas Donum.
Quod vero ad se dicuntur singuli, non dici pluraliter tres, sed
unum ipsam Trinitatem: sicut Deus Pater, Deus Filius, Deus
Spiritus sanctus; et bonus Pater, bonus Filius, bonus Spiritus sanctus;
et omnipotens Pater, omnipotens Filius, omnipotens Spiritus sanc­
tus: nec tamen tres dii, aut tres boni, aut tres omnipotentes; sed
unus Deus, bonus, omnipotens ipsa Trinitas; et quidquid aliud
non ad invicem relative, sed ad se singuli dicuntur. Hoc enim
secundum essentiam dicuntur, quia hoc est ibi esse, quod magnum
esse, quod bonum esse, quod sapientem esse, et quidquid aliud
ad se unaquaeque ibi persona, vel ipsa Trinitas dicitur (De Trin.
VIII prooemium, 1: ML 42,946-947).
434. Nec movere debet, quoniam diximus relative dici Spiri­
tum sanctum, non ipsam Trinitatem, sed eum qui est in Trinitate,
quia non ei videtur vicissim respondere vocabulum eius ad quem
refertur. Non enim, sicut dicimus servum domini et dominum servi,
filium patris et patrem filii, quoniam ista relative dicuntur, ita etiam
hic possumus dicere. Dicimus enim Spiritum sanctum Patris, sed
non vicissim dicimus Patrem Spiritus sancti, ne Filius eius intelligatur Spiritus sanctus. Item dicimus Spiritum sanctum Filii, sed non
dicimus Filium Spiritus sancti, ne Pater eius intelligatur Spiritus
sanctus. In multis enim relativis hoc contingit, ut non inveniatur
vocabulum, quo sibi invicem respondeant quae ad se referuntur.
Quid enim tam manifeste relative dicitur quam pignus? Ad id
quippe refertur cuius est pignus, et semper pignus alicuius rei
pignus est. Num ergo cum dicimus pignus Patris et Filii (2 Cor.
5,4, et Eph. 1,14), possumus vicissim dicere Patrem pignoris aut
Filium pignoris? At vero cum dicimus donum Patris et Filii, non
quidem dicere possumus Patrem doni, aut Filium doni; sed ut
haec sibi vicissim respondeant, dicimus donum donatoris, et dona­
torem doni: quia hic potuit inveniri usitatum vocabulum, illic non
potuit (De Trin. V 12,13: ML 42,919).
2 Quatuor ergo enumerat divinas relationes, sed tres tantum sunt personae,
quia spiratio activa, incommunicabilitatis nota privatur, cum Patri et Filio
conveniat, nec distinguatur a Paternitate et Filiatione, quibus non opponitur.

435. Inter multa quae Ariani adversus catholicam fidem solent
disputare, hoc sibi maxime callidissimum machinamentum propo­
nere videntur, cum dicunt: Quidquid de Deo dicitur vel intelligitur,
non secundum accidens, sed secundum substantiam dicitur. Qua­
propter ingenitum esse Patri secundum substantiam est, et genitum
esse Filio secundum substantiam est. Diversum est autem ingenitum
esse, et genitum esse: diversa est ergo substantia Patris et Filii (De
Trin. V 3,4: ML 42,913).
436. In rebus enim creatis atque mutabilibus quod non se­
cundum substantiam dicitur, restat ut secundum accidens dicatur...
In Deo autem nihil quidem secundum accidens dicitur, quia nihil
in eo mutabile est; nec tamen omne quod dicitur, secundum substan­
tiam dicitur. Dicitur enim ad aliquid, sicut Pater ad Filium, et
Filius ad Patrem, quod non est accidens: quia et ille semper Pater,
et ille semper Filius; et non ita semper quasi ex quo natus est Filius,
ut ex eo quod nunquam desinat esse Filius, Pater non desinat esse
Pater; sed ex eo quod semper natus est Filius, nec coepit unquam
esse Filius... Quamobrem quamvis diversum sit Patrem esse et
Filium esse, non est tamen diversa substantia: quia haec non secun­
dum substantiam dicuntur, sed secundum relativum; quod tamen
relativum non est accidens, quia non est mutabile (De Trin. V 5,6:
ML 42,914).
437. Huc accedit, quia omnis essentia quae relative dicitur
est etiam aliquid excepto relativo... Quapropter si et Pater non est
aliquid ad se ipsum, non est omnino qui relative dicatur ad aliquid...
Ullo modo ita putandum est Patrem non dici aliquid ad se ipsum,
sed quidquid dicitur ad Filium dici; eumdem vero Filium et ad
se ipsum dici, et ad Patrem, cum dicitur magnitudo magna, et
virtus potens, utique ad se ipsum, et magnitudo atque virtus magni
et potentis Patris, qua Pater magnus et potens est. Non ergo ita,
sed utrumque substantia, et utrumque una substantia... Quod si
et Pater qui genuit sapientiam, ex ea fit sapiens, neque hoc est
illi esse quod sapere, qualitas eius est Filius; non proles eius, et
non ibi erit iam summa simplicitas. Sed absit ut ita sit; quia vere
ibi est summe simplex essentia: hoc ergo est ibi esse quod sapere.
Quod si hoc est ibi esse quod sapere, non per illam sapientiam quam
genuit sapiens est Pater; alioquin non ipse illam, sed illa eum genuit.
Quid enim aliud dicimus, cum dicimus, Hoc illi est esse quod sapere,
nisi, Eo est quo sapiens est?... Ergo et Pater ipse sapientia est:
et ita dicitur Filius sapientia Patris, quomodo dicitur lumen Patris;
id est, ut quemadmodum lumen de lumine, et utrumque unum lu­
men; sic intelligatur sapientia de sapientia, et utrumque una sa­
pientia: ergo et una essentia; quia hoc est ibi esse quod sapere...
Pater igitur et Filius simul una essentia, et una magnitudo, et una
veritas, et una sapientia (De Trin. VII 1-2,2-3: ML 42,935-36) 3.
•J Quaestioni initio Libri VI De Trinitate posita, et iterum repetita in Cap. 1.
Libri VII, hic tandem Augustinus solutionem dare tentât. Quaesierat utrum
aequalitas divinarum Personarum impediatur, eo quod scriptum sit, Christum

438. Sed non Pater et Filius simul ambo unum Verbum, quia
non simul ambo unus Filius. Sicut enim Filius ad Patrem refertur,
non ad se ipsum dicitur; ita et Verbum ad eum cuius Verbum est
refertur, cum dicitur Verbum. Eo quippe Filius quo Verbum, et
eo Verbum quo Filius. Quoniam igitur Pater et Filius simul non
utique unus Filius, consequens est ut Pater et Filius simul non
amborum unum Verbum. Et propterea non eo Verbum quo sa­
pientia4; quia Verbum non ad se dicitur, sed tantum relative ad
eum cuius Verbum est, sicut Filius ad Patrem: sapientia vero eo
quo essentia. Et ideo quia una essentia, una sapientia. Quoniam
vero et Verbum sapientia est, sed non eo Verbum quo sapientia;
Verbum enim relative, sapientia essentialiter intelligitur: id dici
accipiamus cum dicitur Verbum, ac si dicatur nata sapientia, ut
sit et Filius et imago. Et haec duo cum dicuntur, id est, nata sapien­
tia, in uno eorum eo quod est nata, et Verbum, et imago, et Filius
intelligatur, et in his omnibus nominibus non ostendatur essentia,
Dei virtutem et Dei sapientiam (1 Cor. 1,24): «ut ideo non videatur aequalitas,
quia non est Pater ipse virtus et sapientia, sed genitor virtutis et sapientiae»
(VI 1). Aliis verbis utendo, quaerit in Libro VII, 1, utrum unaquaeque persona
Trinitatis iis terminis possit designari quae non relative, sed ad se dicuntur.
Dixerat Augustinus essentiam, cum sit aliquid absolutum, non posse praedi­
cari de altero. Sed accedit quod omne quod est relativum, absolutum aliquid
supponat. Sic, prosequitur, cum dicimus ’homo dominus’, non esset dominus
relate ad servum, nisi esset homo relate ad seipsum. «Quapropter si et Pater
non est aliquid ad se ipsum, non est omnino qui relative dicatur ad aliquid».
Si Pater sapiens est sapientia quam genuit, non ipse sapientiam, sed sapientia
ipsum genuisset. Iterum, si Pater non est sapiens sapientia, seu essentia sua,
sed sapientia quam genuit, neque Filius esset sapientia de sapientia, nec lumen
de lumine. Si esse relatio tantum sit, absolutum in deitate destruitur simulque
cum eo destruuntur divinae relationes. Cum in Deo idem sit sapere ac esse
eo est Pater sapientia quo est. Si eo Pater est, quo Filium habet, Pater esset
Filius Filii sui. Quod absurdum est. Esse et Patrem esse eamdem divinam realitatem sunt. Pater ergo essentia sua sapiens est. Filius ita est sapientia Patris,
quomodo lumen Patris. Pater igitur et Filius simul una sapientia, prouti una
essentia sunt, «quia hoc est ibi esse quod sapere. Quod enim est sapientiae sa­
pere, et potentiae posse, et aeternitati aeternam esse, ... hoc est essentiae ipsum
esse. Et quia in illa simplicitate non est aliud sapere quam esse, eadem ibi sa­
pientia est quae essentia... 3. Pater igitur et Filius simul una essentia, et una
magnitudo, et una veritas, et una sapientia» (Ib. n.2,3). Sapientia non est ali­
quid relativum, ergo aeque et simul de tribus personis dicitur. Advertit tamen
Augustinus, quod Filius factus est nobis sapientia, et iustitia et sanctificatio
(1 Cor. 1,30). «Propterea igitur cum pronuntiatur in Scripturis aut enarratur
aliquid de sapientia, sive dicente illa, sive cum de illa dicitur. Filius nobis potis­
simum insinuatur» (Ib. 3,5). Cf. Arias, Obras de San Agustín: BAC, vol. v,49ss.
4 Verbis «non eo Verbum quo sapientia», aliqua subindicatur distinctio
inter illud quod relativum et illud quod absolutum est in divinis. Sapientia ali­
quid absolutum connotât, Verbum aliquid relativum. Eo dicitur Verbum quo
dicitur Filius et imago. Quia una essentia Pater et Verbum, ideo et una sapien­
tia. Ratione vero conceptuum. Verbum non eo Verbum quo sapientia. Sed
quia et Verbum sapientia est, Augustinus ita intelligi vult cum dicitur Verbum,
velut cum dicitur nata sapientia. Nata aliquid indicat relativum, ut Filius vel
imago; sapientia vero aliquid absolutum. His terminis relativis nullo modo uni­
tas essentiae divinae infitiatur. Quamvis Pater non sit Filius, et Filius non sit
Pater, tamen unam habent essentiam, quia his «nominibus relativa eorum os­
tenduntur». Haec Augustini doctrina importat quod in scholis illo effato red­
ditur: In divinis omnia sunt unum, ubi non obviat relationis oppositio. Vide
Arias, o.c. 53.

128

DE DEO TRINO

quia relative dicuntur: at in altero quod est sapientia, quoniam et
ad se dicitur, se ipsa enim sapiens est, etiam essentia demonstretur...
Unde Pater et Filius simul una sapientia, quia una essentia, et singillatim sapientia de sapientia, sicut essentia de essentia. Quapropter,
non quia Pater non est Filius, et Filius non est Pater, aut ille inge­
nitus ille autem genitus, ideo non una essentia: quia his nominibus
relative eorum ostenduntur. Uterque autem simul una sapientia, et
una essentia, ubi hoc est esse quod sapere: non autem simul uterque
Verbum aut Filius, quia non hoc est esse quod Verbum aut Filium
esse: sicut iam satis ostendimus ista relative dici (De Trin. VII 2,3:
ML 42,936).
Bibi.: G. de Plinval, Pour connaître la pensée de S. Augustin (1954)
C.19, «Les relations divines dans la Sainte Trinité», 129-138; I. Chevalier,
Saint Augustin et la pensée grecque: les relations trinitaires (Fribourg 1940);
Girolamo Mascia, La teoria della relazione nel *De Trinitate* di S. Agostino
(Napoli 1955); José Moran, Las relaciones divinas según San Agustin:
Augustinus (1959) 353-372.

Operationes ad extra communes sunt tribus divinis personis
Summarium.—Unus Deus, ergo unus Creator: 439.—Una voluntas in Trini­
tate, quia una natura: 440-441.—Non duo vel tria principia relate ad
creaturam, sed unum principium, quia nulla ibi oppositio relationis:
442-443.—Etiam ea quae ad unamquamque pertinent personam, sicut caro
Filii, vox Patris, species columbae, universa Trinitas operata est. Item
quamvis solus Filius incarnatus fuerit, incarnatio cooperatione Patris et
Spiritus Sancti effecta est: 444-447.—Quamdam similitudinem invenit in
facultatibus animae: 448.

439. Et antequam faceret, inquit (Arianus), universa, omnium fu­
turorum Deus et Dominus, rex et creator erat constitutus, et omnium
futurorum in natura habens praescientiam, et in faciendo in omnibus
expectans Patris iusstonem; ipse voluntate Patris descendit de caelo;
et venit in hunc mundum sicut ipse ait: *Nec enim a me ipso veni,
sed ille me misit» (Io. 8,42). Vellem isti ut dicerent, utrum duos
constituant creatores. Quod si non audent: unus est enim; quoniam
ex ipso, et per ipsum, et in ipso sunt omnia (Rom. 11,36); unus
quippe Deus est ipsa Trinitas, et sic unus Deus, quomodo unus
creator; quid est quod dicunt, iubente Patre creasse omnia Filium,
tanquam Pater non creaverit, sed a Filio creari iusserit? Cogitent
qui carnaliter sapiunt, quibus aliis verbis iusserit Pater unico Verbo.
Formant enim sibi in phantasmate cordis sui quasi duos aliquos,
etsi iuxta invicem, in suis tamen locis constitutos, unum iubentem,
alterum obtemperantem. Non intelligunt ipsam iussionem Patris
ut fierent omnia, non esse nisi Verbum Patris per quod facta sunt
omnia (C. S. Arian. 3,4: ML 42,685) L
1 Vide supra n. 423.416.

440. Una voluntas est Patris et Filii, quia una natura. Nec
enim voluntas Filii potest a Patris voluntate aliquantulum segregari.
Deus et Deus, ambo unus Deus: omnipotens et omnipotens, ambo
unus omnipotens (De Symb. S. ad Catech. 2,3: ML 40,629).
441. Tres personae sunt Pater et Filius et Spiritus sanctus: et
hi tres quia unius substantiae sunt, unum sunt, et summe unum
sunt, ubi nulla naturarum, nulla est diversitas voluntatum. Si autem
natura unum essent, et consensione non essent, non summe unum
essent: si vero natura dispares essent, unum non essent (C. Max.
II 10,2: ML 42,765).
442. Dicitur relative Pater, idemque relative dicitur princi­
pium, ... sed Pater ad Filium dicitur, principium vero ad omnia
quae ab ipso sunt... Et principium dicitur Filius: cum enim dice­
retur ei, Tu quis es? respondit, Principium, qui et loquor vobis...
(Io. 8,25). Creatorem se quippe ostendere voluit, cum se dixit esse
principium... Et ideo cum dicimus, et Patrem principium, et Filium
principium, non duo principia creaturae dicimus; quia et Pater et
Filius simul ad creaturam unum principium est, sicut unus creator,
sicut unus Deus... Non possumus negare etiam Spiritum sanctum
recte dici principium; quia non eum separamus ab appellatione
creatoris... Nam et singillatim se interrogemur de Spiritu sancto,
verissime respondemus quod Deus sit; et cum Patre et Filio simul
unus est. Unum ergo principium ad creaturam dicitur Deus, non
duo vel tria principia (De Trin. V 13,14: ML 42,920).
443. Quaecumque enim Pater facit, haec eadem Filius similiter
facit... (Io. 5,19.22). Cum vero et haec eadem et similiter profecto
nec alia sunt Filii quam Patris opera, nec operantium est diversa
potentia. Nec utique sine Spiritu sancto; neque enim a faciendis
amborum operibus ullo modo amborum separabitur Spiritus. Miro
itaque eodemque utique divino modo ab omnibus fiunt opera om­
nium, ab omnibus etiam singulorum. Nam omnium opera sunt
caelum et terra omnisque creatura. De Filio quippe dictum est:
Omnia per ipsum facta sunt (ib. 1,3). Quis autem ab Spiritu sancto
audeat alienare opera quarumlibet creaturarum, quem cernit ope­
rari dona sanctorum, de quibus scriptum est: Omnia autem haec
operatur unus atque idem Spiritus, dividens propria unicuique prout
vult (1 Cor. 12,11). Postremo, cum sit Christus Dominus omnium
(ib. 8,6), et super omnia Deus benedictus in saecula (Rom. 9,5);
quid ex omnibus negari potest etiam Spiritus sancti opus, qui est
ipsum Christum in utero virginis operatus? Cum enim angelo
futurum partum sibi nuntianti virgo dixisset, Quomodo fiet istud,
quoniam virum non cognosco? responsum accepit, Spiritus sanctus
superveniet in te (Lc. 1,34.35) fC. S. Arian. 15: ML 42,694).
444. Singulorum autem opera dicuntur, quae ad unamquamque
eorum manifestantur pertinere personam. Sicut natus ex virgine
non nisi Filius (Mt. 1,20-25); et vox de nube, Tu es Filius meus
dilectus, ad solius personam pertinet Patris: et specie corporali,
sicut columba, solus apparuit Spiritus sanctus (ib. 3,16.17). Tamen

et illam carnem solius Filii, et illam vocem solius Patris, et illam
speciem solius Spiritus sancti, universa Trinitas operata est: non
quod invalidus sit unusquisque eorum, sine aliis quod operatur
implere; sed non potest operatio esse divisa, ubi non solum aequalis
est, verum etiam indiscreta natura... universa Trinitas unus est
Deus (C, S. Arian. 15: ML 42,694).
445. Hic forte quis dicat, Spiritum sanctum dari potius a Patre
et Filio, quam sua voluntate aliquid operari; et ad hoc pertinere
quod dictum est, In Spiritu sancto eicio daemonia, quod non ipse
Spiritus, sed Christus id faceret Spiritu: ut sic intelligatur quod
dictum est. In Spiritu sancto eicio, tanquam diceretur, Spiritu sancto
eicio. Solent quippe ita loqui Scripturae, Interfecerunt in gladio:
id est, gladio... Sed qui propterea demunt Spiritui sancto propriam
potestatem, illud attendant quod dictum a Domino legitur: Spiritus
ubi viilt spirat (Io. 3,8). Illud vero quod Apostolus ait, Omnia autem
haec operatur unus atque idem Spiritus; verendum est ne quisquam
arbitretur, quod ea non operetur Pater et Filius, cum in eis operibus
commemoraverit et donationes curationum, et operationes virtu­
tum, ubi est utique et expulsio daemoniorum. Cum vero adiungit
et dicit. Dividens propria unicuique prout vult (1 Cor. 12,11); nonne
manifestat etiam sancti Spiritus potestatem, sed a Patre et Filio
plane individuam? Si ergo haec ita dicuntur, ut tamen inseparabilis
intelligatur operatio Trinitatis, ... satis notum est... et illud ideo
dictum esse de Patre, Ipse facit opera, quod ab illo sit etiam origo
operum, a quo est existentia cooperantium personarum (S. 71,16,26:
ML 38,459)·
446. Sic ergo intelligat illam incarnationem et ex Virgine na­
tivitatem, in qua Filius intelligitur missus, una eademque opera­
tione Patris et Filii inseparabiliter esse factam, non utique inde
separato Spiritu sancto, de quo aperte dicitur, Inventa est in utero
habens de Spiritu sancto... Forma porro illa suscepti hominis Filii
persona est, non etiam Patris (De Trin. II 5,9: ML 42,850) 2.
447. Non quia fieri potuit vox sine opere Filii et Spiritus
sancti (Trinitas quippe inseparabiliter operatur); sed quia ea vox
facta est, quae solius personam Patris ostenderet 3 sicut humanam
illam formam ex virgine Maria Trinitas operata est, sed solius Filii
persona est; visibilem namque Filii solius personam, invisibilis
Trinitas operata est (De Trin. II 10,18: ML 42,857).
448. Ad hoc utcumque intelligendum 4, assumimus memoriam»
2 Hoc in scholis ita redditur, effato illo ex Patribus sumpto: Tres vestiunt,

sed unus est vestitus.

3 «Pater, clarifica nomen tuum. Venit ergo vox de caelo: Et clarificavi, et
iterum clarificabo» (Io. 12,28).
4 Dixerat quomodo quamvis divinae Personae simul sint inseparabiliter,
in S. Scriptura multa de singulis dicantur, et per quasdam creaturas singillatim
monstrentur, sicut «Pater in voce qua sonuit. Tu es Filius meus (Lc. 3,22), et
Filius in homine quam suscepit ex Virgine (ib. 2,7), et Spiritus sanctus in 'co­
lumbae specie corporali (Mt. 3,16). Haec, separatim quidem, sed nullo modo
separata tria illa demonstrant» (Ib. n.5).

intelligcntiam, voluntatem. Quamvis enim haec suis separatisque
temporibus singillatim singula enuntiemus, nihil tamen horum sine
aliis duobus agimus aut dicimus. Nec ideo putanda sunt haec tria
Trinitati sic comparata, ut omni ex parte conveniant: cui enim
similitudini in disputando convenientia tanta conceditur, ut ei rei
cui adhibenda est, ex omni parte coaptetur? Vel quando ex creatura
ad Creatorem aliquid simile assumitur? 5 Ad hoc ergo adhibetur
ista similitudo, ut quoquo modo intelligatur, quemadmodum horum
trium in anima cum singula nomina enuntiantur, quibus eadem
singula demonstrantur, tamen unumquodque nomen his tribus
cooperantibus enuntiatur, cum et reminiscendo, et intelligendo, et
volendo dicitur; ita nullam esse creaturam, qua vel solus Pater, vel
solus Filius, vel solus Spiritus sanctus demonstretur, quam non
simul Trinitas operetur, quae inseparabiliter operatur: ac per hoc
nec vocem Patris, nec animam et carnem Filii, nec columbam Spiri­
tus sancti esse factam, nisi eadem cooperante Trinitate (Ep. 169,2,6:
ML 33.744)·

De missionibus divinis et theophaniis
Summarium.—Pater a nullo missus, quia a nullo procedit: 449-450.—Filius
missus a Patre, quia ab illo genitus est. Nulla tamen inaequalitas ex hoc
resultat: 451-454.—Pater et Filius miserunt Spiritum Sanctum. Neque
Filius neque Spiritus Sanctus minores sunt Patre, quia illuc missi sunt
ubi iam erant: 455-458.—Missio Filii a missione Spiritus Sancti differt,
eo quod Spiritus Sanctus non assumpsit naturam humanam in unitate
personae: 459-460.—Quaerit utrum Pater, vel Filius, vel Spiritus Sanctus
in theophaniis apparuerint, an ipsa Trinitas simul: 461.—Tres divinae
personae aequaliter invisibiles sunt, neque corporaliter videri possunt:
462-464.—Putat ergo theophanias per creaturas factas, in particulari,
per Angelos: 465-467.

449. Solus Pater non legitur missus, quoniam solus non habet
auctorem quo genitus sit, vel a quo procedat. Et ideo non propter
naturae diversitatem, quae in Trinitate nulla est, sed propter ipsam
auctoritatem solus Pater non dicitur missus (C. S. Arian. 4: ML 42,
686).
450. Pater, cum ex tempore a quoquam cognoscitur, non dici­
tur missus: non enim habet de quo sit, aut ex quo procedat. Sapien­
tia quippe dicit, Ego ex ore Altissimi prodivi (Eccli. 24,5); et de
Spiritu sancto dicitur, A Patre procedit (Io. 15,26): Pater vero, a
nullo (De Trin. IV 20,28: ML 42,908).
451. Sicut ergo Pater genuit, Filius genitus est: ita Pater misit,
Filius missus est... Sicut enim natum esse est Filio, a Patre esse:
ita mitti est Filio, cognosci quod ab illo sit. Et sicut Spiritui sancto
5 Propterea illustrationem ex facultatibus animae vocat «similitudinem dis­
similem» (Ib. n.6).

donum Dei esse est a Patre procedere; ita mitti est cognosci quia
ab illo procedat (De Trin. IV 20,29: ML 42,908).
452. Ab ilio ergo mittitur Dei Verbum, cuius est Verbum; ab
illo mittitur de quo natum est: mittit qui genuit, mittitur quod
genitum est (De Trin. IV 20,28: ML 42,907).
453· Quod autem miserit Pater Filium, negari non potest.
Sed considerent (Ariani), si possunt, quomodo eum miserit, cum
quo ipse venit. An ille mentitus est qui ait: Non sum solus, quoniam
Pater mecum est (Io. 16,32). Sed quomodolibet missum intelligant,
numquid ideo diversa natura est, quia Pater mittit et mittitur Filius?
(C. S. Anan. 3,4: ML 42,685) L
454. Si autem secundum hoc missus a Patre Filius dicitur, quia
ille Pater est, ille Filius, nullo modo impedit ut credamus aequalem
Patri esse Filium et consubstantialem et coaeternum, et tamen a
Patre missum Filium. Non quia ille maior est, ille minor: sed quia
ille Pater, ille Filius; ille genitor, ille genitus; ille a quo est qui
mittitur, ille qui est ab eo qui mittit (De Trin. IV 20,27: ML 42,906).
455. Qui tamen ut inseparabilia sua et Patris opera demons­
traret, ait, Cum ipse iero, mittam eum ad vos (Io. 16,7): quamvis alio
loco dicat, Quem mittet Pater in nomine meo (ib. 14,26). Ubi osten­
ditur quod et Pater et Filius miserint Spiritum sanctum (C. S. Arian.
19: ML 42,697).
456. Maior est (obicitur) qui mittit, quam qui mittitur: proinde
maior est Pater Filio, quia Filius a Patre se missum assidue comme­
morat; maior est et Spiritu sancto, quia de illo dixit lesus: Quem mit­
tet Pater in nomine meo (Io. 16,26). Et Spiritu sancto utroque minor
est: quia et Pater eum mittit... et Filius, cum dicit, Si autem abiero,
mittam eum ad vos (De Trin. II 5,7: ML 42,848).
457. (Responsio ad obiectionem.) Qua in quaestione primum
quaero, unde et quo missus sit Filius. Ego, inquit, a Patre exii,
et veni in hunc mundum (Io. 16,28). Ergo a Patre exire, et venire
in hunc mundum, hoc est mitti. Quid igitur est quod de illo idem
ipse evangelista dicit, In hoc mundo erat, et mundus per eum factus est,
et mundus eum non cognovit? deinde coniungit, in sua propria venit
(Io. 1,10.11). Illuc utique missus est, quo venit: at si in hunc mun­
dum missus est, quia exiit a Patre, et venit in hunc mundum, et in
hoc mundo erat; illuc ergo missus est ubi erat... Sed neque sine
Spiritu suo usquam esse potuit. Itaque si ubique est Deus, ubique
est etiam Spiritus eius. Illuc ergo et Spiritus sanctus missus est ubi
erat (De Trin. II 5,7: ML 42,848).
458. Hic autem etiam hoc potest intelligi, ut eo ipso a Patre
Filius missus esse dicatur, quod Filius hominibus apparuit in came,
1 Quia Ariani arguebant «jubente Patre creasse omnia Filium, tanquam
Pater non creaverit, sed a Filio creari iusserit» (ib.), atque ita asserebant Fi­
lium non esse aequalem Patri, Augustinus ostendit «ipsam iussionem Patris ut
fierent omnia, non esse nisi Verbum Patris per quod facta sunt omnia» (Ib.),
generationem scilicet Verbi, quae nullo modo eum minorem Patre facit
Vide n.439.

non Pater. Quis enim mittitur illo ubi est? Ubi autem non est
Sapientia Dei, quod est Christus, de qua legitur: Attingit a fine
usque ad finem fortiter, et disponit omnia suaviter? (Sap. 8,i). Cum
ergo ubique sit etiam Filius, quo mittendus fuerat ubi non erat,
nisi apparendo sicut non apparebat? (C. S. Arian. 4: ML 42,686).
459. Si ergo (Filius) missus dicitur in quantum apparuit foris
in creatura corporali, ... iam in promptu est intelligere etiam de
Spiritu sancto cur missus et ipse dicatur. Facta est enim quaedam
creaturae species ex tempore in qua visibiliter ostenderetur Spiritus
sanctus, sive cum in ipsum Dominum corporali specie velut colum­
ba descendit (Mt. 3,16), sive cum decem diebus peractis post eius
Ascensionem, die Pentecostes factus est subito de caelo sonus
quasi ferretur flatus vehemens, et visae sunt illis linguae divisae
tanquam ignis... (Act. 2,2-4). Haec operatio visibiliter expressa et
oculis oblata mortalibus, missio Spiritus sancti dicta est... 11. Non
sic est assumpta creatura, in qua appareret Spiritus sanctus, sicut
assumpta est caro illa et humana illa forma ex virgine Maria... Sed
apparuerunt ista, sicut opportune apparere debuerunt, creatura
serviente Creatori... ad eum significandum et demonstrandum, sicut
significari et demonstrari mortalibus oportebat, mutata atque con­
versa (De Trin. II 5,10-11: ML 42,851-852).
460. Illa forma servi inhaesit ad unitatem personae, illae vero
species (columba, ignis) corporales ad demonstrandum quod opus
fuit ad tempus apparuerunt, et esse postea destiterunt (De Trin. II
7,12: ML 42,853).
461. Quaerendum est, utrum Pater, an Filius, an Spiritus
sanctus; an aliquando Pater, aliquando Filius, aliquando Spiritus
sanctus; an sine ulla distinctione personarum, ... ipsa Trinitas per
illas creaturae formas2 Patribus apparuerit (De Trin. II 7,13:
ML 42,853).
2 Scilicet, per ignem rubi, et columnam nubis vel ignis, et fulgura in mon­
te... (Ib. 12).
De multis apparitionibus nunc quaerit, utrum Pater, an Filius, an Spiritus
sanctus apparuerint? Apparitio Dei Adae putat a Patre factam fuisse «ille vide­
tur loqui ad primum hominem qui dicebat, Fiat lux (Gen. 1,3), ... quem Deum
Patrem solemus accipere» (Ib. 10,17). «Non quia fieri potuit vox sine opere
Filii et Spiritus sancti... sed quia ea vox facta est, quae solius personam Patris
ostenderet» (Ib. 18). Tamen «cur non ipsa Trinitas intelligatur, nihil dici pot­
est» (Ib.).
Similiter de apparitione Dei Abrahae sub ilice Mambre, ubi dicitur Abra­
ham tres viros vidisse, ait Augustinus: «sic tamen Scriptura illam rem gestam
narrare coepit, neque hic evidenter apparet, utrum aliqua ex Trinitate persona,
an Deus ipse Trinitas... visus fuerit Abrahae» (Ib. 19). In tribus viris quos
Abraham vidit, theophaniam SSmae. Trinitatis forte videri possit: «Cum vero
tres viri visi sunt, nec quisquam id eis vel forma, vel aetate, vel potestate maior
caeteris dictus est; cur non hic accipiamus visibiliter insinuatam per creaturam
visibilem Trinitatis aequalitatem, atque in tribus personis unam eamdemque
substantiam»? (Ib. 11,20).
Nihil cum certitudine asserere audet de visionibus in rubo (Ib. 13,23), et
in columna nubis et ignis (14,24). Putat tamen Patrem apparuisse Danieli
(Dan. 7,9-14). «Ecce Pater dans, et Filius accipiens regnum sempiternum, et
sunt ambo in conspectu prophetantis visibili specie. Non ergo inconvenienter

462. Nos qui nunquam apparuisse corporeis oculis Deum nec
Patrem, nec Filium, nec Spiritum sanctum dicimus, nisi per sublec­
tam suae potestati corpoream creaturam, in pace catholica pacifico
studio requiramus, parati corrigi, si fraterne ac recte reprehendimur
(De Trin. II 9,16: NIL 42,855).
463. Quapropter, si in illis vocibus quae fiebant in Exodo, et
illis omnibus corporalibus demonstrationibus Dominus lesus Chris­
tus ostendebatur; aut alias Christus, sicut loci huius consideratio
persuadet; alias Spiritus sanctus... non hoc efficitur, ut Deus Pater
nunquam tali aliqua specie Patribus visus sit. Multa enim talia visa
facta sunt illis temporibus, non evidenter nominato et designato in
eis vel Patre, vel Filio, vel Spiritu sancto; sed tamen per quasdam
valde probabiles significationes nonnullis indiciis existentibus, ut
nimis temerarium sit dicere, Deum Patrem nunquam Patribus aut
Prophetis per aliquas visibiles formas apparuisse. Hanc enim opinionem illi pepererunt, qui non potuerunt in unitate Trinitatis
intelligere quod dictum est, Regi autem saeculorum immortali, invi­
sibili soli Deo (1 Tim. 1,17): et, Quem nemo hominum vidit, nec videre
potest (ib. 6,16). Quod de ipsa substantia summa summeque divina
et incommutabili, ubi et Pater et Filius et Spiritus sanctus unus et
solus Deus est, per sanam fidem intelligitur. Visiones autem illlae
per creaturam commutabilem Deo incommutabili subditam factae
sunt, non proprie sicuti est, sed significative sicut pro rerum causis
et temporibus oportuit, ostendentes Deum (De Trin. II 17,32:
ML 42,866).
464. Ipsa enim natura vel substantia, vel essentia, vel quolibet
alio nomine appellandum est idipsum quod Deus est, quidquid illud
est, corporaliter videri non potest; per subiectam vero creaturam,
non solum Filium, vel Spiritum sanctum, sed etiam Patrem corpo­
rali specie sive similitudine mortalibus sensibus significationem sui
dare potuisse credendum est (De Trin. II 18,35: ML 42,868).
465. Proinde illa omnia quae Patribus visa sunt, cum Deus
illis secundum suam dispensationem temporibus congruam prae­
sentaretur, per creaturam facta esse manifestum est. Et si nos latet
quomodo ea ministris Angelis fecerit, per Angelos tamen esse facta,
non ex nostro sensu dicimus, ne cuiquam videamur plus sapere;
sed sapimus ad temperantiam sicut Deus nobis partitus est mensu­
ram fidei (Rom. 12,3) (De Trin. III 11,22: ML 42,882) 3.
466. Iam satis demonstratum est... quod antiquis patribus
nostris ante incarnationem Salvatoris, cum Deus apparere dicebatur,
voces illae ac species corporales per Angelos factae sunt; sive ipsis
loquentibus vel agentibus aliquid ex persona Dei, sicut etiam
Prophetas solere ostendimus; sive assumentibus ex creatura quod
creditur etiam Pater Deus eo modo solere apparere mortalibus» (ib. 18,33).
Cf. Arias, o.c. 33ss.
3 Augustinus nunc multis textibus S. Scripturae demonstrare conatur, Deum
per Angelos apparuisse et loquutum fuisse in Vet. Test., sicut per Filium lo­
quitur in Novo.

«

ipsi non essent, ubi Deus figurate demonstraretur hominibus (De
Trin. III 11,26: ML 42,886) 4.
467. Si ergo a me quaeritur, quomodo factae sint vel voces vel
sensibiles formae atque species ante incarnationem Verbi Dei, quae
hoc futurum praefigurarent; per Angelos ea Deum operatum esse
respondeo5... Si autem quaeritur, ipsa incarnatio quomodo facta
sit: ipsum Verbum Dei dico carnem factum, id est, hominem
factum... Si autem quaeritur, post incarnationem Verbi, quomodo
facta sit vel vox Patris, vel species corporalis qua Spiritus sanctus
demonstratus est: per creaturam quidem facta ista non dubito; sed
utrum tantummodo corporalem atque sensibilem, an adhibito spiritu
etiam rationali vel intellectuali... an aliquid aliud intelligendum
sit, invenire difficile est, et temere affirmare non expedit (De
Trin. VI 21,31: ML 42,910).
Bibl.: J. Lebreton, S. Augustin Théologien de la Trinité. Son exégèse
des théophanies: Mise. Agost., vol.2,821-836; P. doni Legeay, L'Ange et
les théophanies, d'après la doctrine des Pères: Revue Thomiste, 10 (1902)
138-158.405-424; ii (1903) 46-69.125-154; Portalie, Augustin: DTC
2349; F· L. Smid, De adumbratione SS. Trinitatis in Vet. Test, secundum
S. Augustinum (Mundelein, U. S. A., 1942): F. Blanchère, S. Augustin
et les théophanies de l'Ancien Testament: Revue Agustinienne, 1 (1902)
595-613·

CAPUT IX
De analogiis Sanctissimae Trinitatis
Summarium.—Fides quaerens intellectum. Utiliter quaerit qui, quam in­
comprehensibile sit quod quaerebat, potuerit invenire. Per quasdam sui
generis trinitates, Augustinus quaerit indicia summae Trinitatis: 468.—
Ternarium, esse, nosse, velle: 469-470.—Secundum ternarium : Cum ali­
quid amatur tria sunt: amans, quod amatur, et amor. Duo tamen tantum
sunt cum quis seipsum amat: amor, et quod amatur, ubi ergo Trini­
tas? Quia nullus seipsum amat, nisi etiam se noverit, hinc tria habemus:
mentem, notitiam, amorem. Haec tria unum sunt, et cum perfecte,
i. e. absque excessu vel defectu, quis se scit et amat, aequalia sunt.
Quamvis unumquodque ex his substantia sit, nequit tamen de tribus
substantiis loqui, quia termini sunt relationis. Asserit haec tria eiusdem
esse substantiae, immo et una substantia. Inseparabilia sunt a semetipsis,

4 Perlegenti libros II et III de Trinitate lucide apparet Augustinum hoc
unum maxime pro scopo habere, scilicet, ut ostendat nihil ex divinis theophaniis argui posse contra aequalitatem divinarum personarum.
5 Contra opinionem suo tempore praevalentem, putavit Augustinus omnes
apparitiones divinarun personarum, vel potius totius Trinitatis ante Incarna­
tionem Verbi, factas fuisse per ministerium Angelorum. Haec sententia mag­
num favorem postea obtinuit.
Insuper, non videtur Augustinum recensuisse theophanias Vet. Test, inter
missiones proprie dictas. Eo ipso quod ipse indulget sententiae de apparitio­
ne totius Trinitatis, quamquam per Angelos, potius quam iniuscuiusque perso­
nae, evidens est, iuxta ipsum, non satis apparere intentionem manifestandi per­
sonam procedentem.

et tamen nulla commixtione confunduntur : 471 -476.—Tertium ternarium :
memoria, intelligentia, voluntas. Non tres substantiae, sed una substan­
tia. Eo sunt unum, quo una vita, una mens, una essentia. Eo vero tria,
quo ad se invicem referuntur: 477’478.—Trinitas illustratur similitudine
ignis, splendoris et caloris: 479.—Oportet utTrinitas sit: 480.—Conclusio
tractatus: 481.

468. Deus quippe ipse quem quaerimus adiuvabit, ut spero,
ne sit infructuosus labor noster, et intelligamus quemadmodum
dictum sit in Psalmo sacro: Laetetur cor quaerentium Dominum:
quaerite Dominum, et confirmamini; quaerite faciem eius semper
(Ps. 104,3-4)... Non enim ait, Laetetur cor invenientium; sed
quaerentium Dominum. Et tamen Dominum Deum inveniri posse
dum quaeritur, testatur Isaías propheta, dum dicit: Quaerite Domi­
num, et mox ut inveneritis, invocate eum... (Is. 55,6). Si ergo quaesi­
tus inveniri potest cur dictum est, Quaerite faciem eius semper? An
et inventus forte quaerendus est? Sic enim sunt incomprehensibilia
requirenda, ne se existimet nihil invenisse, qui quam sit incom­
prehensibile quod quaerebat, potuerit invenire... Nam et quaeritur
ut inveniatur dulcius, et invenitur ut quaeratur avidius... Fides
quaerit, intellectus invenit; propter quod ait propheta, Nisi credi­
deritis, non intelligetis (Is. 7,9)... Ad hoc ergo debet homo esse
intelligens ut requirat Deum... 3. Haec de libro Sapientiae propterea posui 1, ne me fidelium quispiam frustra et inaniter existimet in
creatura prius per quasdam sui generis trinitates quodam modo
gradatim, donec ad mentem hominis pervenirem, quaesisse indicia
summae illius Trinitatis, quam quaerimus cum Deum quaerimus
(De Trin. XV 2,2.3: ML 42,1057-58) 2.
469. Trinitatem omnipotentem quis intelligit?... Rara anima
quae cum de illa loquitur, scit quid loquitur... Vellem ut haec tria
cogitarent homines in seipsis. Longe aliud sunt ista tria quam illa
Trinitas: sed dico ubi se exerceant et probent, et sentiant quam
longe sunt. Dico autem haec tria: esse, nosse, velle. Sum enim, et
novi, et volo: sum sciens, et volens; et scio esse me, et velle; et volo
esse, et scire. In his igitur tribus quam sit inseparabilis vita, et una
vita, et una mens, et una essentia, quam denique inseparabilis
distinctio, et tamen distinctio, videat qui potest... Sed cum invenerit
in his aliquid et dixerit, non iam se putet invenisse illud quod
supra ista et incommutabile, quod est incommutabiliter, et scit incommutabiliter, et vult incommutabiliter: et utrum propter tria
haec et ibi Trinitas; an in singulis haec tria, ut terna singulorum
sint; ... quis facile cogitaverit? quis ullo modo dixerit? quis quoli­
bet modo temere pronuntiaverit? (Conf. XIII 11: ML 32,849).
470. Et nos quidem in nobis, tametsi non aequalem, imo valde
longeque distantem, ... tamen qua Deo nihil sit in rebus ab eo
1 Sap. 13,1-2.

2 Pro toto hoc capite valde commendatur opus Michaëlis Schmaus, Die
Psychologische Trinitâtslehre des hl. Augustinus (Munster i. W. 1927). Vide E. NE­
BREDA, Bibliographia augustiniana (Romae 1928) 175.

factis propinquius, imaginem Dei, hoc est summae illius Trinitatis,
agnoscimus... Nam et sumus, et nos esse novimus, et id esse ac
nosse diligimus (De civ. Dei XI 26: ML 41,339).
471. Attendamus ista tria, quae invenisse nobis videmur...
Ecce ego qui hoc quaero, cum aliquid amo tria sunt: ego et quod
amo, et ipse amor. Non enim amo amorem, nisi amantem amem:
nam non est amor, ubi nihil amatur. Tria ergo sunt: amans, et quod
amatur, et amor. Quid si non amem nisi me ipsum? nonne duo
erunt; quod amo, et amor? Amans enim et quod amatur, hoc idem
est, quando se ipse amat: sicut amare et amari, eodem modo idipsum
est, cum se quisque amat... Ubi ergo trinitas? (De Trin. IX 2,2:
ML 42,961-962).
472. Mens enim amare se ipsam non potest, nisi etiam se no­
verit: nam quomodo amat quod nescit?... Mens sicut corporearum
rerum notitias per sensus corporis colligit; sic incorporearum per
semetipsam. Ergo et semetipsam per se ipsam novit, quoniam est
incorporea. Nam si non se novit, non se amat... 4. Sicut autem
duo quaedam sunt, mens et amor eius, cum se amat; ita quaedam
duo sunt, mens et notitia eius, cum se novit. Igitur ipsa mens et
amor et notitia eius, tria quaedam sunt, et haec tria unum sunt;
et cum perfecta sunt, aequalia sunt. Si enim minus se amat quam
est, ... peccat, et non est perfectus amor eius. Item si amplius se
amat quam est... etiam sic nimium peccat, et non perfectum habet
amorem sui... Item notitia si minor est, quam est illud quod nosci­
tur, et plene nosci potest, perfecta non est. Si autem maior est,
iam superior est natura quae novit, quam illa quae nota est... Mens
vero cum se ipsam cognoscit; non se superat notitia sua; quia Ipsa
cognoscit, ipsa cognoscitur. Cum ergo se totam cognoscit, neque
secum quidquam aliud, par illi est cognitio sua: quia neque ex alia
natura est eius cognitio, cum se ipsam cognoscit. Et cum se totam
nihilque amplius percipit, nec minor nec maior est. Recte igitur
diximus, haec tria cum perfecta sunt, esse consequenter aequalia
(De Trin. IX 3.4,3.4: ML 42,962-963).
473. Sed item quamvis substantia sit amans vel sciens, substan­
tia sit scientia, substantia sit amor, sed amans et amor, aut sciens
et scientia relative ad se dicantur, sicut amici: mens vero aut spi­
ritus non sint relativa, sicut nec homines relativa sunt: non tamen
sicut amici homines possunt seorsum esse ab invicem, sic amans
et amor, aut sciens et scientia. Quanquam et amici corpore videntur
separari posse, non animo in quantum amici sunt: verumtamen
fieri potest ut amicus amicum etiam odisse incipiat, et eo ipso
amicus esse desinat, nesciente illo, et adhuc amante. Amor autem
quo se mens amat, si esse desinat, simul et illa desinet esse amans.
Item notitia qua se mens novit, si esse desinat, simul et illa nosse
se desinet (De Trin. IX 4,6: ML 42,964).
474. Quod si sunt aliqua corpora quae secari omnino et dividi
nequeunt: tamen nisi partibus suis constarent, corpora non essent.
Pars ergo ad totum relative dicitur, quia omnis pars alicuius totius

pars est, et totum omnibus partibus totum est. Sed quoniam et
pars corpus est, et totum; non tantum ista relative dicuntur, sed
etiam substantialiter sunt. Fortassis ergo mens totum est, et eius
quasi partes amor quo se amat, et scientia qua se novit, quibus
duabus partibus illud totum constat? An tres sunt aequales partes,
quibus totum unum completur? Sed nulla pars totum, cuius pars
est, complectitur: mens vero cum se totam novit, hoc est perfecte
novit, per totum eius est notitia eius; et cum se perfecte amat,
totam se amat, et per totum eius est amor eius... Quomodo illa tria
non sint eiusdem substantiae, non video; cum mens ipsa se amet,
atque ipsa se noverit; atque ita sint haec tria, ut non alteri alicui
rerum mens vel amata vel nota sit. Unius ergo eiusdemque essen­
tiae necesse est haec tria sint: ideo si tanquam commixtione confusa
essent: nullo modo essent tria, nec referri ad invicem possent.
Quemadmodum si ex uno eodemque auro tres annulos similes facias,
quamvis connexos sibi, referuntur ad invicem, quod similes sunt;
omnis enim similis alicui similis est; et trinitas annulorum est, et
unum aurum: at si misceantur sibi et per totam singuli massam
suam conspergantur, intercidet illa trinitas, et omnino non erit;
ac non solum unum aurum dicetur, sicut in illis tribus annulis di­
cebatur, sed iam nulla aurea tria (De Trin. IX 4,7: ML 42,964) 3.
475. Et est quaedam imago Trinitatis, ipsa mens, et notitia
eius, quod est proles eius ac de se ipsa verbum eius et amor, tertius,
et haec tria unum atque una substantia (De Trin. IX 12,18: ML
42,972).
476. At in illis tribus, cum se novit mens et amat se, manet
trinitas, mens, amor, notitia; et nulla commixtione confunditur:
quamvis et singula sint in semetipsis, et invicem tota in totis, sive
singula in binis, sive bina in singulis. Itaque omnia in omnibus.
Nam et mens est utique in se ipsa, quoniam ad se ipsam mens di­
citur... Et notitia quamvis referatur ad mentem cognoscentem vel
cognitam, tamen et ad se ipsam nota et noscens dicitur... Et amor
quamvis referatur ad mentem amantem, cuius amor est; tamen et
ad seipsum est amor, ut sit etiam in seipso; quia et amor amatur,
nec alio nisi amore amari potest... In alternis autem ita sunt, quia
et mens amans in amore est, et amor in amantis notitia, et notitia
in mente noscente.
Singula in binis ita sunt, quia mens quae se novit et amat, in
amore et notitia sua est; et amor amantis mentis seseque scientis,
m mente notitiaque eius est; et notitia mentis se scientis et amantis
in mente atque m amore eius est, quia scientem se amat, et amantem
se novit. Ac per hoc et bina in singulis, quia mens quae se novit
et amat, cum sua notitia est in amore, et cum suo amore in notitia;
3 Quomodo hace tria, mens, amor, notitia, eiusdem sint substantiae, Au­
gustinus illustrat per oppositum exemplum. Cum aqua, vinum et mei ita com­
mixta omnino sunt, ut singula per totum sint, remanent tamen tria, quia aqua,
vinum et mei non unius substantiae sunt, «quamvis ex eorum commixtione’
fiat una substantia potionis» (Ib.). Utrum S. Augustinus distinctionem realem
docuerit inter animam et eius facultates non adhuc constat. Vide Arias, o.c. 61.

amor quoque ipse et notitia simul sunt in mente, quae se amat et
novit. Tota vero in totis quemadmodum sint... cum et totam mens
amat, et totam novit, et totum amorem suum novit, totamque
amat notitiam suam, quando tria ista ad se ipsa perfecta sunt.
Miro itaque modo tria ista inseparabilia sunt a semetipsis, et tamen
eorum singulum quodque substantia est, et simul omnia una sub­
stantia vel essentia, cum relative dicantur ad invicem (De Trin.
IX 5,8: ML 42,96s)4.
477. Est in homine simile quiddam, quamvis nequaquam illius
Trinitatis, quae Deus est, excellentiae comparandum: ille enim Deus
est, ista creatura: habet tamen aliquid et ista, ubi qualicumque modo
id quod de illa ineffabili Dei natura dicitur, possit intelligi. Neque
enim frustra non est dictum, Faciamus hominem ad imaginem tuam,
tanquam Pater Filio loqueretur; aut, ad imaginem meam; sed dictum
est ad imaginem nostram (Gen. 1,26). Quod ex persona ipsius Tri­
nitatis rectissime accipitur. Tria itaque ista in hominis anima cogi­
temus, memoriam, intelligentiam, voluntatem: ab his tribus fit omne
quod facimus (C. S. Arian. 16: ML 42,695).
478. Haec igitur tria, memoria, intelligentia, voluntas, quo­
niam non sunt tres vitae, sed una vita; nec tres mentes, sed una
mens: consequenter utique nec tres substantiae sunt, sed una sub­
stantia. Memoria quippe, quae vita et mens et substantia dicitur,
ad se ipsam dicitur: quod vero memoria dicitur, ad aliquid relative
dicitur. Hoc de intelligentia quoque et de voluntate dixerim: et
intelligentia quippe et voluntas ad aliquid dicuntur. Vita est autem
unaquaeque ad se ipsam, et mens, et essentia. Quocirca tria haec
eo sunt unum, quo una vita, una mens, una essentia: et quidquid
aliud ad se ipsa singula dicuntur, etiam simul, non pluraliter, sed
singulariter dicuntur.
Eo vero tria, quo ad se invicem referuntur: quae si aequalia
non essent, non solum singula singulis, sed etiam omnibus singula;
non utique se invicem caperent. Neque enim tantum a singulis
singula, verum etiam a singulis omnia capiuntur. Memini 5 enim
me habere memoriam, et intelligentiam, et voluntatem; et intelligo
me intelligere, et velle, atque meminisse; et volo me velle, et me­
minisse, et intelligere, totamque meam memoriam, et intelligen­
tiam, et voluntatem simul memini. Quod enim memoriae meae non
memini, non est in memoria mea. Nihil autem tam in memoria,
quam ipsa memoria est. Totam igitur memini.
Item quidquid intelligo, intelligere me scio, et scio me velle
quidquid volo: quidquid autem scio memini. Totam igitur intel­
ligentiam, totamque voluntatem meam memini. Similiter cum haec
tria intelligo, tota simul intelligo. Neque enim quidquam intelligibilium non intelligo, nisi quod ignoro. Quod autem ignoro, nec me­
mini, nec volo. Quidquid itaque intelligibilium non intelligo, con4 Cf. V. Capánaga, La doctrina agustiniana sobre la intuición: Religión y
Cultura, 15 (1931) 99; Id., Obras de San Agustín: BAC, I (2.a ed.) 216.
5 Loquitur, ut patet, de memoria intellectuali, non sensitiva. Longam inqui­
sitionem circa memoriam habet Augustinus in Conf. X 8ss: ML 32,784ss.

sequenter etiam nec memini, nec volo. Quidquid autem intelligibilium memini et volo, consequenter intelligo. Voluntas etiam mea
totam intelligentiam totamque memoriam meam capit, dum toto
utor quod intelligo et memini. Quapropter quando invicem a singulis et tota omnia capiuntur, aequalia sunt tota singula totis singulis, et tota singula simul omnibus totis; et haec tria unum, una
mens, una esentia (De Trin. X 11,18: ML 42,983).
479. Ecce in igne quaedam tria conspicimus; ignem, splendo­
rem et calorem: et cum sint tria, unum lumen est. Simul exsurgunt,
simulque consistunt: nec ignis praecedit splendorem, nec splendor
calorem. Et haec non confuse unum sunt, nec disiuncte tria; sed
cum unum sint, tria sunt (De symb. S. ad catech. 9,9: ML 40,659).
480. Omne quod est, aliud est quo constat, aliud quo discer­
nitur, aliud quo congruit. Universa igitur creatura si et est quoquo
modo, et ab ea quod omnino nihil est plurimum distat, et suis
partibus sibimet congruit, causam quoque eius trinam esse oportet;
qua sit, qua hoc sit, qua sibi amica sit. Creaturae autem causam,
id est, auctorem Deum dicimus. Oportet ergo esse Trinitatem, quo
nihil praestantius, intelligentius et beatius invenire perfecta ratio
potest. Ideoque etiam cum veritas quaeritur, plus quam tria genera
quaestionum esse non possunt: utrum omnino sit, utrum hoc an
aliud sit, utrum approbandum improbandumve sit (De div. quaest.
83 q.18: ML 40,15).
480 bis. FORMULAE ET IMAGINES TRINITATIS
IN S. AUGUSTINO 6
Pater

Filius

A)
Summe esse.
Vera aeternitas.
Aeternitas.

Pater.
Rerum origo.

Spiritus Sanctus

In Deo ipso

Summe sapientem esse. Summe bonum esse L
Aeterna veritas.
Aeterna et vera caritas 2.
Veritas.
Voluntas 3.
Beatitudo 4.
Species.
Usus 5.
Imago.
Munus 6.
Delectatio 7.
Pulchritudo.

DH

6 Ut a studentibus magni Doctoris Trinitatis prae oculis habeatur, placet
hic transcribere schema formularum atque imaginum Trinitatis, quae inveniun­
tur in operibus S. Augustini. Hoc schema primo a K. Scipio praeparatum, et
ab E. Portalié expolitum, a P. Arias mutuamur. Vide Arias, o.c. p.102; K. Sci­
pio, Des H. Augustinus Metaphysik (Leipzig 1886) 66-67; E. Portalié, Augustin:
DTC col.2351-2352.

B)

Unitas.
Modus.
E^istentia.
Esse.
Esse.
Esse.
Id quo res constat.
Id quo res sit.
Natura.
Physica.

Amans.
Esse.
Memoria.
Ingenium.
Memoria de Deo.
Mens.

Ordo 8.
Ordo λ
Utriusque amor 1°.
Manentia H.
Velle 12.
Ordinem appetere 13.
— quo congruit ,4.
— quo sibi amica sit 15.
Usus 16.
Ethica 17.

In homine sensibili

Visio externa.
Visio interna.
D)

In creaturis in genere

Species.
Species.
Scientia.
Forma.
Nosse.
Specie contineri.
— quo discernitur.
— quo hoc sit.
Doctrina.
Logica.
C)

Res visa.
Memoria.

smae. trinitatis

Animi intentio 18.
Volitio (voluntas) 1?.

In anima spirituali

Quod amatur.
Intelligere.
Intelligentia.
Doctrina.
Intellectio Dei.
Notitia.

Amor 20.
Vivere 21.
Voluntas 22.
Usus 23.
Amor (in Deum) 24
Amor 25.

1 De civ. Dei XI 28: ML 41,342. 2 Ib.— 3 De Trin. IV 1,2: ML 42,887,—
4 Ib.— 5 Ib. VI 10,11 : ML 42,931. 6 lb
7 De Trin. VI 10,12: ML 42,932. (Verba S. Hilarii.)—8 De vera rei. VII 13,34: ML 34,129.— 9 De natura boni c. Μαnich. Ill: ML 42,553.— 10 De civ. Dei XI 26: ML 41,339-341.— H Ep. 11,3:
ML 33,76,— 12 Conf. XIII 11,12: ML 32,849.— » De civ. Dei XI 28: ML 41,
342,— 14 De div. quaest. 83 q. 18: ML 40,15.— 15 Ib.— 16 De civ. Dei XI 25:
ML 41,338,— 17 Ib.— 18 De Trin. XI 2,2: ML 42,985,— 19 Ib. 3,6-9: ML 42,
988-989 20 De Trin. XV 3,5: ML42,1060; VITI 10,14: ML 42,960.—21 Ib. VI
10,11: ML 42,931.-22 ib. X 11,17: ML 42,982.-23 ib.— 24 ib. XIV 12,15:
ML 42,1048; cf. c.2 n.4: ML 42,1038.-25 ib. IX 3,3: ML 42,962.

481. Domine Deus une, Deus Trinitas, quaecumque díxi in
his libris de tuo, agnoscant et tui: si qua de meo, et tu ignosce, et
tui. Amen (De Trin. XV 28,51: ML 42,1098).
Bibl.: Michaël Schmaus, Die psychologische Trinitâtslehre des hl. Augus­
tinus (Münster i. W. 1927); C. Boyer, L’image de la Trinité synthèse de
la pensée augustinienne: Gregorianum, 5,27 (1946) 173-199-333-352; V. Capànaga, La doctrina agustiniana sobre la intuición: Religión y Cultura, 15
(1931) 99ss; Id., Obras de San Agustín: BAC, I 216; M. F. Sciacca,
Trinité et unité de l’esprit: Aug. Mag., vol.1,521-533; Herman Somers,
Image de Dieu et illumination divine: Aug. Mag., vol. 1,451-462; M. Nedoncelle, L’intersubjectivité humaine est-elle pour S. Augustin une image de
la Trinité?: Aug. Mag., vol. 1,595-602; F. Cayré, La contemplation augus­
tinienne 104-132; Iturrioz, El Trinitarismo en la filosofía de San Agustín:
Rev. Esp. de Teología (1943) 89-128; A. Gardiel, La structure de l’âme
et l’expérience mystique (Paris 1927).

PARS

I

De creatione mundi et hominis
CAPUT I

Ipsae res clamant quod factae sint
Summarium.—Quid sibi velit aliquid «ex nihilo» facere: 482.—Deus testatur,
per prophetam, se fecisse caelum et terram. Nulli tutius creditur: 83.
Ipsa evidentia rerum clamat, quod factae sint a Deo: 84.—Verbo sem­
piterno, res temporales factae sunt: 485-486.—Deus tantum, quia omnipo­
tens, creare valet, non vero homines, nec angeli: 487-492.—Creavit quia
voluit, et bonus est: 493-496.—Deus omnia creavit, etiam materiam in­
formem: 497-499.—Deus omnia ex nihilo fecit, non de seipso: 500.

482. Cum ergo respondetur, Ex nihilo; quid respondetur, nisi
nullam ei subiectam fuisse materiam, quam ipse non fecerat, ut
haberet unde faceret, si quid vellet, et quam nisi habere, facere
non valeret? Materies quippe mundi, quae in rebus mutabilibus
utcumque dignoscitur, ab ipso constituta est, a quo constitutus est
mundus. Quapropter etsi fecit aliquid Deus aut facit ex alia qua­
cumque re; non tamen ex ea re fecit aut facit, quam ipse non fe­
cerit... 3. Cum enim dicitur, Deus ex nihilo fecit; nihil aliud dici­
tur, nisi, Non erat unde faceret, et tamen quia voluit fecit. Usque
adeo igitur in eo quod ex nihilo fecit, voluntas non nihil dicitur,
ut ipsa praecipue commendetur. Nam cui dicitur, Subest enim tibi
cum voles posse fSap. 12,18): sive adsit unde fiat, sive non adsit;
sat est voluntas, ubi summa est potestas (Ad Oros. c. prise, et
orig. 2,2; 3,3·* ML 42,670-671).
483. Visibilium omnium maximus est mundus; invisibilium
omnium maximus est Deus. Sed mundum esse conspicimus. Deum
esse credimus. Quod autem Deus mundum fecerit, nulli tutius
credimus, quam ipsi Deo. Ubi eum audivimus? Nusquam interim
nos melius quam in Scripturis sanctis, ubi dixit propheta eius,
In principio fecit Deus caelum et terram (Gen. 1,1). Numquidnam
ibi fuit iste propheta, quando fecit Deus caelum et terram? Non:
sed ibi fuit Sapientia Dei 1, per quam facta sunt omnia, quae in
animas etiam sanctas se transfert, amicos Dei et Prophetas consti­
tuit (Sap. 7,27), eisque quoque Angeli Dei, qui semper vident
faciem Patris (Mt. 18,10), voluntatemque eius quibus oportet annun1 Prov. 8,27: Quando praeparabat caelos, aderam, etc.

tiant. Ex his unus erat iste propheta, qui dixit et scripsit, In prin­
cipio fecit Deus caelum et terram. Qui tam idoneus testis est per
quem Deo credendum sit, ut eodem Spiritu Dei, quo haec sibi
revelata cognovit, etiam ipsam fidem nostram futuram tanto ante
praedixerit (De civ. Dei XI 4,1: ML 41,319).
484. Ecce sunt caelum et terra: clamant quod facta sint; mu­
tantur enim atque variantur. Quidquid autem factum non est, et
tamen est, non est in eo quidquam quod ante non erat, quod est
mutari atque variari. Clamant etiam quod seipsa non fecerint: Ideo
sumus, quia facta sumus; non ergo eramus antequam essemus, ut
fieri possemus a nobis. Et vox dicentium est ipsa evidentia. Tu ergo,
Domine, fecisti ea qui pulcher es, pulchra sunt enim; qui bonus
es, bona sunt enim; qui es, sunt enim. Nec ita pulchra sunt, nec
ita bona sunt, nec ita sunt, sicut tu conditor eorum, cui comparata,
nec pulchra sunt, nec bona sunt, nec sunt (Conf. XI 4: ML 32,811).
485. Quomodo autem fecisti caelum et terram, et quae ma­
china tam grandis operationis tuae?... Non utique in caelo neque
in terra fecisti caelum et terram: neque in aere aut in aquis, quo­
niam et haec pertinent ad caelum et terram: neque in universo mundo
fecisti universum mundum, quia non erat ubi fieret antequam fieret
ut esset. Nec manu tenebas aliquid unde faceres caelum et terram;
nam unde tibi hoc quod tu non feceras, unde aliquid faceres? Quid
enim est, nisi quia tu es? Ergo dixisti, et facta sunt, atque in verbo
tuo fecisti ea (Ps. 32,9.6) (Conf. XI 5,7: ML 32,811).
486. Sed quomodo dixisti?... 9. Vocas itaque nos ad intelligendum Verbum Deum apud te Deum, quod sempiterne dicitur,
et eo sempiterne dicuntur omnia... Et ideo Verbo tibi coaeterno,
simul et sempiterne dicis omnia quae dicis, et fit quidquid dicis
ut fiat; nec aliter, quam dicendo, facis; nec tamen et simul et sem­
piterne fiunt omnia quae dicendo facis (Conf. XI 6,8; 7,9: ML 32,
812-813).
487. Fideliter credite in Deum Patrem omnipotentem. Omni­
potentem Deum credimus, qui omnia faciens factus non est: et
ideo omnipotens est, quia de nihilo fecit quaecumque fecit. Non
enim eum aliqua materies adiuvit, ex qua demonstraret artis suae
potentiam: sed ex nihilo, ut dixi, cuncta creavit. Hoc est enim esse
omnipotentem, ut non solum fabrica ipsa, sed etiam materies ab
illo inveniatur esse, qui non habuit initium ut esset: et is qui sem­
piternus est, crearet, non id quod ipse esset, sed ut ab illo essent
iam accepisse. Omne enim quod est, ab illo est: ipse autem a seipso
est, qui non ab aliquo factus est. Fecit ergo facta non factus, crea­
vit creaturam non creatus (De symb. S. ad catech. 3,6: ML 40,640).
488. Est igitur natura non facta, quae fecit omnes caeteras
magnas parvasque naturas, eis quas fecit sine dubitatione praestantior, ac per hoc hac etiam de qua loquimur, rationali et intellectuali,
quae hominis mens est, ad eius qui eam fecit imaginem facta. Illa
autem caeteris natura praestantior Deus est (De Trin. XIV 12,15:
ML 42,1048).

489. Omnia quae fiunt, et quod quisque facit, aut de se est,
aut ex aliquo, aut ex nihilo. Homo quia non est omnipotens, de se
filium facit, ex aliquo, sicut artifex ex ligno arcam, ex argento vascu­
lum. Potuit enim facere vasculum, sed non potuit facere argentum:
potuit facere arcam, sed non potuit facere lignum. Ex nihilo autem,
ex eo quod prorsus non est facere ut sit, nullus hominum potest.
Deus autem quia omnipotens est, et de se Filium genuit, ct ex nihilo
mundum fecit, et ex limo hominem formavit: ut per istas tres po­
tentias ostenderet effectionem suam in omnibus valentem (De act.
cum Fel. Man. II 18: ML 42,547).
490. Omnipotens non est, qui quaerit adiuvari aliqua materia
unde faciat quod velit. Ex quo est consequens, ut secundum fidem
nostram omnia quae Deus fecit per Verbum et Sapientiam suam, de
nihilo fecerit (C. Fort. Man. 13: ML 42,117).
491. Natura quippe mulieris creata est, quamvis ex virili, quae
iam erat, non aliquo motu iam existentium naturarum. Angeli autem
nullam omnino possunt creare naturam: solus enim unus cuiuslibet
naturae, seu magnae seu minimae, creator est Deus, id est ipsa
Trinitas, Pater et Filius et Spiritus Sanctus (De Gen. ad litt. IX
15,26: ML 34.403)·
492. Creare naturam tam nullus angelus potest, quam nec
seipsum (De Gen. ad litt. IX 15,28: ML 34,404).
493. Inconcusse credere et tenere debemus quoniam quidquid
creaturarum in caelo, quidquid in terra, quidquid in mari et in
omnibus abyssis a Domino factum est; quia omnia quaecumque vo­
luit, fecit in caelo et in terra, in mari et in omnibus abyssis, sicut iam
diximus. Non omnia quae fecit, coactus est facere, sed omnia quae­
cumque voluit, fecit. Causa omnium quae fecit, voluntas eius est.
Facis tu domum, quia si nolles facere, sine habitatione remaneres:
necessitas cogit te facere domum, non libera voluntas... Deus boni­
tate fecit, nullo quod fecit eguit; ideo omnia quaecumque voluit,
fecit (En. in Ps. 134,10: ML 373745)·
494. Si ergo isti (Manichaei) dixerint, Quid placuit Deo facere
caelum et terram? respondendum est eis, ut prius discant vim vo­
luntatis humanae, qui voluntatem Dei nosse desiderant. Causas
enim voluntatis Dei scire quaerunt, cum voluntas Dei omnium quae
sunt, ipsa sit causa. Si enim habet causam voluntas Dei, est aliquid
quod antecedat voluntatem Dei, quod nefas est credere. Qui ergo
dicit, Quare fecit Deus caelum et terram? respondendum est ei,
Quia voluit. Voluntas enim Dei causa est caeli et terrae, et ideo
maior est voluntas Dei quam caelum et terra. Qui autem dicit,
Quare voluit facere caelum et terram? maius aliquid quaerit quam
est voluntas Dei: nihil autem maius inveniri potest (De Gen. c.
Man. I 2,4: ML 34,175).
495. Qui quaerit quare voluerit Deus mundum facere, causam
quaerit voluntatis Dei. Sed omnis causa efficiens est. Omnis autem
efficiens maius est quam id quod efficitur. Nihil autem maius est

voluntate Dei. Non ergo eius causa quaerenda est (De div. quaest.
83 q.28: ML 40,18).
496. In eo vero quod dicitur, Vidit Deus quia bonum est (Gen. i,
10), satis significatur, Deum nulla necessitate, nulla suae cuiusquam
utilitatis indigentia, sed sola bonitate fecisse quod factum est, id
est, quia bonum est (De civ. Dei XI 24: ML 41,338).
497. Et ideo Deus rectissime creditur omnia de nihilo fecisse,
quia etiamsi omnia formata de ista materia facta sunt, haec ipsa
materia tamen de omnino nihilo facta est 2. Non enim debemus esse
similes istis qui omnipotentem Deum non credunt aliquid de nihilo
facere potuisse, cum considerant fabros et quoslibet opifices non
posse aliquid fabricare, nisi habuerint unde fabricent (De Gen.
c. Vían. I 6,10: ML 34,178).
498. Num falsum est omnem naturam formatam materiamve
formabilem non esse, nisi ab illo qui summe bonus est, quia summe
est?... 22. An quia erat informis materies, ubi propter nullam for­
mam nullus ordo erat? Ubi autem nullus ordo erat, nulla esse
vicissitudo temporum poterat; et tamen hoc pene nihil, in quantum
non omnino nihil erat, ab illo utique erat a quo est quidquid est,
quod utcumque aliquid est (Conf. XII 15,19.22: ML 32,832-834).
499. Conati sunt enim quidam persuadere Deum Patrem non
esse omnipotentem; non quia hoc dicere ausi sunt, sed in suis
traditionibus hoc sentire et credere convincuntur. Cum enim dicunt
esse naturam quam Deus omnipotens non creaverit, de qua tamen
istum mundum fabricaverit... ita omnipotentem Deum negant, ut
non credant mundum potuisse facere, nisi ad eum fabricandum
alia natura, quae iam fuerat, et quam ipse non fecerat, uteretur...
Ita etiam intelligunt fabricatorem mundi non esse omnipotentem,
si mundum fabricare non posset, nisi eum aliqua non ab illo fabri­
cata natura tanquam materies adiuvaret. Aut si omnipotentem Deum
fabricatorem mundi esse concedunt, fateantur necesse est ex nihilo
eum fecisse quae fecit. Non enim aliquid esse potest, cuius creator
non esset, cum esset omnipotens. Quia etsi aliquid fecit ex aliquo,
sicut hominem de limo, non utique fecit ex eo quod ipse non fece­
rat; quia terram unde limus est, ex nihilo fecerat. Et si ipsum cae­
lum et terram, id est, mundum et omnia quae in eo sunt, ex aliqua
materia fecerat, sicut scriptum est, Qui fecisti mundum ex materia
invisa (Sap. 11,18), vel etiam informi, sicut nonnulla exemplaria
tenent; nullo modo credendum est illam ipsam materiam de qua
factus est mundus, quamvis informem, quamvis invisam, quo­
cumque modo esset, per se ipsam esse potuisse, tanquam coaeternam
et coaevam Deo; sed quemlibet modum suum, quem habebat, ut
quomodo esset, et distinctarum rerum formas posset accipere, non
habebat nisi ab omnipotenti Deo, cuius beneficio est res non solum
2 Manichaei, etsi admitterent bonum Deum fabricasse mundum, tenebant
tamen mundum factum fuisse «ex aliqua natura atque materia» (C. adver. Leg.
et Proph. I 1,1 : ML 42,603). Insuper dicebant hanc materiam coaevam Deo
fuisse. Contra cos arguit Augustinus.

quaecumque formata, sed etiam quaecumque formabilis... Sed qui
praestat rebus formam, ipse praestat etiam posse formari... Qua­
propter rectissime credimus omnia Deum fecisse de nihilo: quia
etiam si de aliqua materia factus est mundus, eadem ipsa materia
de nihilo facta est, ut ordinatissimo Dei munere prima capacitas
formarum fieret, ac deinde formarentur quaecumque formata sunt.
Hoc autem diximus, ne quis existimet contrarias sibi esse divinarum
Scripturarum sententias, quoniam et omnia Deum fecisse de nihilo
scriptum est, et mundum esse factum de informi materia... 3. Cre­
dentes itaque in Deum Patrem omnipotentem, nullam creaturam
esse quae ab omnipotente non creata sit, existimare debemus (De
fide et symb. 2,2-3: ML 40,181-183).
500. Fecisti enim caelum et terram; non de te, nam esse
aequale Unigenito tuo, ac per hoc et tibi, et nullo modo iustum
esset, ut aequale tibi esset, quod de te non esset. Et aliud praeter
te non erat unde faceres ea, Deus una Trinitas, et trina Unitas;
et ideo de nihilo fecisti caelum et terram... 8. Tu enim, Domine,
fecisti mundum de materia informi, quam fecisti de nulla re pene
nullam rem, unde faceres magna quae miramur filii hominum
(Conf. ΧΠ 7-8: ML 32,828-829).
Bibi.: E. Portalié, Augustin: DTC 1,2349; Gilson, Introduction à
l'e'tude de S. Augustin (Paris 1949) 246SS; S. Grabowski, The All-Present
God. A study in Sta Augustine (St. Louis, Mo., 1953) 146SS; C. Boyer,
L’idée de vérité dans la philosophie de S. Augustin (Paris 1950) 129-146;
Id., Sant'Agostino (Milano 1946) 61-70; William A. Christian, Augustine
and the creation of the world: The Harvard Theological Review, 46 (1953)
1-25; C. J. O'Toole, The Philosophy oficreation in the writings of St. Au­
gustine (Washington 1944); R. Macaigne, L’idée de la création dans Saint
Augustin: Rev. Apolog. (1922) 32-42.

Creatio facta est in tempore, seu potius cum tempore

:-

Summarium.—Ex notionibus aeternitatis et temporis sequitur mundum tem­
pore factum fuisse: 501.—Inepte quaeritur quid fecerit Deus antequam
faceret caelum et terram, cum tempus non fuerit antequam Deus res
crearet et cum eis tempus: 502-506.—Quaestioni, utrum aliquid possit
semper esse, et tamen creatum esse, affirmative respondit, si «semper* re­
lative sumatur pro tota successione temporis. Hoc tamen, puta Angeli,
non erit coaeternum Deo, quia mutabilitate transcurret, aeternitas autem
est immutabilis. Videtur negative respondere quaestioni usque nunc
disputatae, utrum, scilicet mundus potuerit ab aeterno creari: 507-510.
Reicit volubiles circuitus in mundo aeterno a philosophis excogitatos
ne Deo ignavum otium tribuerent. Quia Deus ad creandum in tempore
sempiternum adhibuit consilium, absque ulla mutatione: 511-512.—Quod
de Deo ex tempore dicitur, relative dicitur, non tamen accidentaliter
ex parte Dei, sed ex parte creaturae: 513.—Deus omnia secundum ra­
tiones aeternas creavit. Propterea, ait, omnia vitam habere in Verbo;
erant enim in notitia facientis, antequam fierent: 514-517.

501. Si recte discernuntur aeternitas et tempus, quod tempus
sine aliqua mobili mutabilitate non est, in aeternitate autem nulla
mutatio est; quis non videat quod tempora non fuissent, nisi crea­
tura fieret, quae aliquid aliqua motione mutaret; cuius motionis et
mutationis cum aliud atque aliud, quae simul esse non possunt,
cedit atque seccedit, in brevioribus vel productioribus morarum
intervallis tempus sequeretur? Cum igitur Deus, in cuius aeternitate
nulla est omnino mutatio, creator sit temporum et ordinator, quo­
modo dicatur post temporum spatia mundum creasse, non video;
nisi dicatur ante mundum iam aliquam fuisse creaturam, cuius
motibus tempora currerent. Porro si Litterae sacrae maximeque ve­
races ita dicunt, in principio fecisse Deum caelum et terram (Gen. 1,1),
ut nihil antea fecisse intelligatur, quia hoc potius in principio
fecisse diceretur, si quid fecisset ante caetera cuncta quae fecit;
procul dubio non est mundus factus in tempore, sed cum tempore.
Quod enim fit in tempore, et post aliquod fit, et ante aliquod tem­
pus; post id quod praeteritum est, ante id quod futurum est: nullum
autem posset esse praeteritum; quia nulla erat creatura, cuius muta­
bilibus motibus ageretur (De civ. Dei XI 6: ML 41,321).
502. Quod scriptum est, In principio fecit Deus caelum et terram·
quaerunt (Manichaei), in quo principio; et dicunt: Si in principio
aliquo temporis fecit Deus caelum et terram, quid agebat antequam
faceret caelum et terram? et quid ei subito placuit facere, quod
nunquam antea fecerat per tempora aeterna? His respondemus,
Deum in principio fecisse caelum et terram, non in principio temporis,
sed in Christo, cum Verbum esset apud Patrem... Sed etsi in prin­
cipio temporis Deum fecisse caelum et terram credamus, debemus
utique intelligere quod ante principium temporis non erat tempus.
Deus enim fecit et tempora: et ideo antequam faceret tempora,
non erant tempora. Et si tempus cum caelo et terra esse coepit,
non potest inveniri tempus quo Deus nondum fecerat caelum et
terram. Cum autem dicitur, Quid ei placuit subito, sic dicitur, quasi
aliqua tempora transierint, quibus Deus nihil operatus est. Non
enim transire poterat tempus, quod nondum fecerat Deus; quia
non potest esse operator temporum, nisi qui est ante tempora...
4. Non enim coaevum Deo mundum istum dicimus, quia non eius
aeternitatis est hic mundus, cuius aeternitatis est Deus: mundum
quippe fecit Deus, et sic cum ipsa creatura quam Deus fecit, tem­
pora esse coeperunt; et ideo dicuntur tempora aeterna (De Gen.
c. Man. I 2,3-4: ML 34,174-175)
I Vide etiam Ad Oros. c. prise, et orig. 5,6, ubi Augustinus asserit Aposto­
lum ea tempora vocasse aeterna (Tit. 1,2) quia «ante se non habent ullum tem­
pus» (ML 42,673). Et alibi haec habet: «Quaeri potest quomodo ab ipso apòsto­
lo Paulo dictum sit. Ante tempora aeterna. Si enim tempora, quomodo aeterha?
Nisi forte ante omnia tempora intelligi voluit. Quia si dixisset, ante tempora,
neque addidisset, aeterna; posset accipi, ante quaedam tempora, quae ante se
haberent alia tempora. Aeterna autem maluit dicere quam omnia, fortassis
ideo, quia tempus non coepit ex tempore. Per tempora aeterna aevum significa­
vit; inter quod et tempus, hoc distat, quod illud stabile est, tempus autem muta­
bile» (De div. quaest. 83 q.72: ML 40,84). Cf. etiam De civ. Dei XII 16: ML
41,365.

503. Norme ecce pleni sunt vetustatis suae qui nobis dicunt:
Quid faciebat Deus antequam faceret caelum et terram? Si enim
vacabat, inquiunt, et non operabatur aliquid, cur non sic semper
et deinceps, quemadmodum retro semper cessavit ab opere? Si
enim ullus motus in Deo novus exstitit, et voluntas nova ut creaturam
conderet quam nunquam ante condiderat; quomodo iam vera aeter­
nitas, ubi oritur voluntas quae non erat? Neque enim voluntas
Dei creatura est, sed ante creaturam; quia non crearetur aliquid,
nisi creatoris voluntas praecederet. Ad ipsam ergo Dei substantiam
pertinet voluntas eius. Quodsi exortum est aliquid in Dei substan­
tia quod prius non erat; non veraciter dicitur aeterna illa substantia:
si autem voluntas Dei sempiterna erat ut esset creatura; cur non
sempiterna et creatura? fConf. XI 10,12: ML 32,814).
504. Qui haec dicunt, nondum te intelligunt, o Sapientia Dei,
lux mentium; nondum intelligunt, quomodo fiunt quae per te atque
in te fiunt: et conantur aeterna sapere; sed adhuc in praeteritis et
futuris rerum motibus cor eorum volitat, et adhuc vanum est.
Quis tenebit illud, et fiet illud ut paululum stet, et paululum rapiat
splendorem semper stantis aeternitatis, et comparet cum temporibus
nunquam stantibus, et videat esse incomparabilem; et videat longun
tempus, nisi ex multis praetereuntibus motibus, qui simul extendi
non possunt, longum non fieri; non autem praeterire quidquam
in aeterno, sed totum esse praesens; nullum vero tempus totum esse
praesens: et videat omne praeteritum propelli ex futuro, et omne
futurum ex praeterito consequi; et omne praeteritum ac futurum
ab eo quod semper est praesens, creari et excurrere? Quis tenebit
cor hominis, ut stet, et videat quomodo stans dictet futura et prae­
terita tempora, nec futura nec praeterita aeternitas? Numquid
manus mea valet hoc, aut manus oris mei per loquelas agit tam
grandem rem? (Conf. XI 11,13: ML 32,814)2.
505. Ecce respondeo dicenti, Quid faciebat Deus antequam
faceret caelum et terram; respondeo non illud quod quidam re­
spondisse perhibetui ioculariter, eludens quaestionis violentiam: Alta,
inquit, scrutantibus gehennas parabat. Aliud est videre, aliud ridere;
haec non respondeo. Libentius enim responderim, Nescio, quod
nescio; quam illud unde irridetur qui alta interrogavit, et laudatur
qui falsa respondit. Sed dico te, Deus noster, omnis creaturae
creatorem. Et si caeli et terrae nomine omnis creatura intelligitur:
audenter dico. Antequam faceret Deus caelum et terram, non facie­
bat aliquid: si enim faciebat, quid nisi creaturam faciebat? Et
utinam sic sciam, quidquid utiliter scire cupio, quemadmodum scio
quod nulla fiebat creatura, antequam fieret ulla creatura.
15. At si cuiusquam volatilis sensus vagatur per imagines retro
temporum, et te Deum omnipotentem et omnicreantem et omnite­
nentem, caeli et terrae artificem, ab opere tanto, antequam id face­
res, per innumerabilia saecula cessasse miratur; evigilet atque at2 Disquisitionem philosophicam de notione temporis habet Augustinus in
Conf. XI 10-30: ML 32,814-826.

tendat, quia falsa miratur. Nam unde poterant innumerabilia saecula
praeterire, quae ipse non feceras, cum sis omnium saeculorum auc­
tor et conditor? aut quae tempora fuissent quae abs te condita non
essent? aut quomodo praeterirent, si nunquam fuissent? Cum ergo
sis operator omnium temporum, si fuit aliquod tempus antequam
faceres caelum et terram, cur dicitur quod ab opere cessabas?
Idipsum enim tempus tu feceras, nec praeterire potuerunt tempora
antequam faceres tempora. Si autem ante caelum et terram nullum
erat tempus, cur quaeritur quid tunc faciebas? Non enim erat
Tunc, ubi non erat tempus (Conf. XI 12-13.14-15: ML 32,815).
506. Factae itaque creaturae motibus coeperunt currere tem­
pora: unde ante creaturam frustra tempora requiruntur, quasi in­
venire ante tempora tempora. Motus enim si nullus esset vel spiri­
tualis vel corporalis creaturae, quo per praesens praeteritis futura
succederent, nullum esset tempus omnino. Moveri autem creatura
non utique posset, si non esset. Potius ergo tempus a creatura, quam
creatura coepit a tempore; utrumque autem ex Deo. Ex ipso enim,
et per ipsum, et in ipso sunt omnia (Rom. 11,36). Nec sic accipiatur
quod dictum est. Tempus a creatura coepit, quasi tempus creatura
non sit; cum sit creaturae motus ex alio in aliud, consequentibus
rebus secundum ordinationem administrantis Dei cuncta quae crea­
vit (De Gen. ad litt. V 5,12: ML 34,325).
507. Ego quidem sicut Dominum Deum aliquando dominum
non fuisse dicere non audeo, ita hominem nunquam antea fuisse,
et ex quodam tempore primum hominem creatum esse dubitare
non debeo. Sed cum cogito cuius rei dominus semper fuerit, si sem­
per creatura non fuit, affirmare aliquid pertimesco... Si dixero, non
in tempore creatos Angelos, sed ante omnia tempora et ipsos fuisse,
quorum Deus dominus esset, qui nunquam nisi dominus fuit: quae­
retur a me etiam, si ante omnia tempora facti sunt, utrum semper
potuerit esse qui facti sunt? Hic respondendum forte videatur,
Quomodo non semper, cum id quod est omni tempore, non incon­
venienter semper esse dicatur? Usque adeo autem isti omni tem­
pore fuerunt, ut etiam ante omnia tempora facti sint: si tamen a
caelo coepta sunt tempora, et illi iam erant ante caelum. At si tem­
pus non a caelo, verum et ante caelum fuit... in aliquo mutabili
motu, cuius aliud prius, aliud posterius praeterierit, eo quod simul
esse non possunt: si ergo ante caelum in angelicis motibus tale ali­
quid fuit, et ideo tempus iam fuit, atque Angeli ex quo facti sunt,
temporaliter movebantur; etiam sic omni tempore fuerunt, quando­
quidem cum illis facta sunt tempora. Quis autem dicat, Non semper
fuit, quod omni tempore fuit? (De civ. Dei XII 15,1: ML 41,363).
508. Sed si hoc respondero, dicetur mihi, Quomodo ergo, non
sunt coaeterni Creatori, si semper ille, semper illi fuerunt? quomodo
etiam creati dicendi sunt, si semper fuisse intelliguntur? Ad hoc
quid respondebitur?... Sicut ergo dicimus creatum tempus, cum
ideo semper fuisse dicatur, quia omni tempore tempus fuit: ita non
est consequens, ut si semper fuerunt Angeli, ideo non sint creati,

ut propterea semper fuisse dicantur, quia omni tempore fuerunt;
propterea omni tempore fuerunt, quia nullo modo sine his ipsa
tempora esse potuerunt. Ubi enim nulla creatura est, cuius muta­
bilibus motibus tempora peragantur, tempora omnino esse non pos­
sunt. Ac per hoc etsi semper fuerunt, creati sunt; nec, si semper
fuerunt, ideo Creatori coaeterni sunt. Ille enim semper fuit aeter­
nitate immutabili: isti autem facti sunt; sed ideo semper fuisse di­
cuntur, quia omni tempore fuerunt, sine quibus tempora nullo
modo esse potuerunt: tempus autem quoniam mutabilitate transcur­
rit, aeternitati immutabili non potest esse coaeternum (De civ.
Dei XII 15,2: ML 41,364).
509. Quapropter, si Deus semper dominus fuit, semper habuit
creaturam suo dominatui servientem; verumtamen non de ipso ge­
nitam, sed ab ipso de nihilo factam; nec ei coaeternam: erat quippe
ante illam, quamvis nullo tempore sine illa; non eam spatio transcur­
rente, sed manente perpetuitate praecedens. Sed hoc si respondero
eis qui requirunt quomodo semper creator, semper dominus fuit,
si creatura serviens non semper fuit; aut quomodo creata est, et non
potius creatori coaeterna est, si semper fuit: vereor ne facilius iudicer affirmare quod nescio, quam docere quod scio... Sed ideo putavi
sine affirmatione tractanda, ut qui haec legunt, videant a quibus
quaestionum periculis debeant temperare, nec ad omnia se idoneos
arbitrentur (De civ. Dei XII 15,3: ML 41,365).
510. Quid placuit Deo aeterno tunc facere caelum et terram,
quae antea non fecisset? Qui hoc dicunt, si mundum aeternum sine
ullo initio, et ideo nec a Deo factum videri volunt, nimis aversi sunt
a veritate. Qui autem a Deo quidem factum fatentur, non tamen
eum volunt temporis habere, sed suae creationis initium, ut modo
quodam vix intelligibili semper sit factus, dicunt quidem aliquid,
unde sibi Deum videntur velut a fortuita temeritate defendere...
sed non video quomodo eis possit in caeteris rebus ratio ista subsis­
tere, maximeque in anima, quam si Deo coaeternam esse conten­
derint, unde illi acciderit nova miseria, quae nunquam ante per
aeternum, nullo modo poterunt explicare... Porro, si ex tempore
creatam (animam), sed nullo ulterius tempore perituram, tanquam
numerum, habere initium, sed non habere finem fatentur... non
utique dubitabunt hoc fieri manente incommutabilitate consilii Dei.
Si ergo credant et mundum ex tempore fieri potuisse, nec tamen
ideo Deum in eo faciendo aeternum consilium voluntatemque mu­
tasse (De civ. Dei XI 4,2: ML 41,319) 3.
3 Contra Neo-Platonicos et Origenistas, Augustinus firmiter statuit mun­
dum in tempore factum fuisse. Utrum autem possibile sit mundum ab aeterno
creari, an hoc repugnet, non explicite ab eo respondetur, quamvis videatur ne­
gativam partem tenere. Verba enim eius «modo quodam vix intelligibili semper
sit factus», potius repugnantiam eius ad talem possibilitatem admittendam
subindicant. Cf. Portalié, Augustin: DTC col.2350; et De Blic, Les arguments
de saint Augustin contre l'éternité du monde: MeIScRel 2 (1945) 33-44. Vide ta­
men Boyer, De Deo creante et devante (Romae 1933) 73, ubi ait: «si vix intelligibilis est modus iste, ergo non simpliciter inintelligibilis est».
Λ

511. Porro si illi circuitus admittantur, inquiunt (philosophi)
quibus vel manente mundo, vel ipso quoque revolubiles ortus suos
et occasus eisdem circuitibus inserente, eadem temporalia repetun­
tur, nec ignavum otium, praesertim tam longae sine initio diutur­
nitatis, Deo tribuitur, nec improvida temeritas operum suorum.
Quoniam si non eadem repetantur, non possunt infinita diversitate
variata ulla eius scientia vel praescientia comprehendi (De civ.
Dei XII 17,1: ML 41,366).
512. Has argumentationes quibus impii nostram simplicem
pietatem, ut cum illis in circuitu ambulemus, de via recta conantur
avertere, si ratio refutare non posset, fides irridere deberet. Huc
accedit, quod in adiutorio Domini Dei nostri hos volubiles circulos,
quos opinio confingit, ratio manifesta confringit. Hinc enim maxi­
me isti errant, ut in circuitu falso ambulare, quam vero et recto
malint, quod mentem divinam omnino immutabilem cuiuslibet in­
finitatis capacem, et innumera omnia sine cogitationis alternatione
numerantem, de sua humana, mutabili, angustaque metiuntur. Et
fit illis quod ait Apostolus: comparantes enim semetipsos sibimetipsis,
non intelligunt (2 Cor. 10,12). Nam quia illis quidquid non facien­
dum venit in mentem, novo consilio faciunt (mutabiles quippe men­
tes gerunt); profecto non Deum, quem cogitare non possunt, sed
semetipsos pro illo cogitantes, non illum sed se ipsos, nec illi, sed
sibi comparant. Nobis autem fas non est credere, aliter Deum affici
cum vacat, aliter cum operatur; quia nec affici dicendus est, tan­
quam in eius natura fiat aliquid, quod non ante fuerit. Patitur quip­
pe qui afficitur, et mutabile est omne quod aliquid patitur. Non
itaque in eius vacatione cogitetur ignavia, desidia, inertia; sicut nec
in eius opere labor, conatus, industria. Novit quiescens agere, et
agens quiescere. Potest ad opus novum, non novum, sed sempiter­
num adhibere consilium; nec paenitendo quia prius cessaverat,
coepit facere quod non fecerat. Sed et si prius cessaverat, coepit
facere quod non fecerat. Sed et si prius cessavit, et posterius ope­
ratus est (quod nescio quemadmodum ab homine possit intelligi),
hoc procul dubio quod dicitur, prius et posterius in rebus prius non
existentibus et posterius existentibus fuit. In illo autem non alteram
praecedentem altera subsequens mutavit aut abstulit voluntatem,
sed una eademque sempiterna et immutabili voluntate res quas
condidit, et ut prius non essent egit, quamdiu non fuerunt, et ut
posterius essent, quando esse coeperunt: hinc eis qui talia videre
possunt mirabiliter fortassis ostendens, quam non eis indiguerit,
sed eas gratuita bonitate condiderit, cum sine illis ex aeternitate
initio carente in non minore beatitate permansit (De civ. Dei XII
17,2: ML 41.366-367)4,
513. Numus cum dicitur pretium, relative dicitur, nec tamen
4 Cf. de hac re, Paolo Rossi, Le evoluzioni cicliche del mondo secondo Sant
Agostino: Riv. di Fil. Neo-Scolastica (lan. 1931) 42-56, et V. Capánaga, Los
ciclos cósmicos en la Ciudad de Dios»: Estudios sobre la «Ciudad de Dios» (El
Escorial 1956) vol.2,95-112.

mutatus est cum esse coepit pretium: neque cum dicitur pignus,
et si qua sunt similia. Si ergo nummus potest nulla sui mutatione
totius dici relative, ut neque cum incipit dici, neque cum desinit,
aliquid in eius natura vel forma, qua nummus est, mutationis fiat;
quanto facilius de illa incommutabili Dei substantia debemus acci­
pere, ut ita dicatur relative aliquid ad creaturam, ut quamvis tem­
poraliter incipiat dici, non tamen ipsi substantiae Dei accidisse ali­
quid intelligatur, sed illi creaturae ad quam dicitur?... Quod au­
tem temporaliter dici incipit Deus quod antea non dicebatur, ma­
nifestum est relative dici; non tamen secundum accidens Dei quod
ei aliquid acciderit, sed plane secundum accidens eius ad quod dici
aliquid Deus incipit relative (De Trin. V 16,17: ML 41,922).
514. In hoc Principio, Deus, fecisti caelum et terram, in Verbo
tuo, in Filio tuo, in Virtute tua, in Sapientia tua, in Veritate tua,
miro modo dicens, et miro modo faciens. Quis comprehendet? quis
enarrabit?... Audiat te intus sermocinantem qui potest; ego fidenter
ex oraculo tuo clamabo: Quam magnificata sunt opera tua, Domine;
omnia in Sapientia fecisti! (Ps. 103,24) et illa Principium, et in eo
Principio fecisti caelum et terram (Conf. XI 11: ML 32,813).
515. In Dei sapientia omnium faciendarum rerum rationes esse
potuerunt, non tamen factae. Omnia enim per ipsam facta sunt,
non et ipsa facta est: quia et ipsa est Verbum de quo dicitur, Omnia
per ipsum facta sunt (Io. 1,3). Noverat ergo Deus omnia quae fecit
antequam faceret. Non enim possumus eum dicere ignorata fecisse,
et ea non nisi facta didicisse; nescisse quid faceret, sed scisse quod
fecit (Ad Oros. c. prise, et orig. 8,9: ML 42,674).
516. Singula igitur propriis sunt creata rationibus. Has autem
rationes ubi arbitrandum est esse, nisi in ipsa mente Creatoris? Non
enim extra se quidquam positum intuebatur, ut secundum id consti­
tueret quod constituebat; nam hoc opinari sacrilegum est. Quod si
hae rerum omnium creandarum creatarumve rationes in divina
mente continentur, neque in divina mente quidquam nisi aeternum
atque incommutabile potest esse; atque has rerum rationes princi­
pales appellat ideas Plato; non solum sunt ideae, sed ipsae verae
sunt, quia aeternae sunt, et eiusmodi atque incommutabiles ma­
nent; quarum participatione fit ut sit quidquid est, quoquo modo
est (De diu. quaest. 83 q.46,2: ML 40,30).
5*7· Nec praetermittendum est, quod emendatiores codices
habent, Quod factum est, in illo vita erat 5,ut sic intelligatur vita erat,
quomodo In principio erat Verbum, et Verbum erat apud Deum, et
Deus erat Verbum. Quod ergo factum est, iam vita erat in illo...
33· Sed etiam si hoc legamus et intelligamus, Quod factum est, in illo
vita est; manet ista sententia, ut id quod per ipsum factum est, vita
esse in illo intelligatur, in qua vita vidit omnia, quando fecit; et
sicut vidit, ita fecit; non praeter seipsum videns, sed in seipso ita
enumeravit omnia quae fecit... His atque huiusmodi testimoniis6
5 Notetur varians lectio w.3 et 4 capitis I S. Ioannis ab Augustino acceptata.
6 lob 23,13.22-25.

probatur quod haec omnia, priusquam fierent, erant in notitia fa­
cientis... Porro, si noverat ea, priusquam faceret ea; profecto prius­
quam fierent, apud illum erant eo modo nota quo sempiterne... vi­
vunt, et vita sunt: facta autem eo modo, quo unaquaeque creatura
in genere suo est (De Gen. ad litt. V 14,32; 15,33: ML 34.332-333) 7·

i

BibL: J. Guitton, Le temps et l’éternité chez Plotin et saint Augustin
(Paris 1933); Gilson, o.c. 2465s; Portalié, l.c.; Fidel Casado, El repudio
de la filosofía antigua en la «Ciudad de Dios*: Estudios sobre la «Ciudad de
Dios», vol.2,67-93; Ramiro Flórez, Temporalidad y tiempo en la «Ciudad
de Dios*: Est. sobre la «Ciudad de Dios», vol. 1,169-185; J· Chaix-Ruy,
La «Cité de Dieu* et la structure du temps chez saint Augustin: Aug. Mag.,
V0I.2,923-931.

De interpretatione hexaemeri
Summarium.—Dies Genesis non sunt sicut dies solares. Non intervalla
temporum significantur per dies hexaemeri, sed causalis ordo rerum.
Institutio hebdomadae: 518-522.—Deus omnia simul seu eodem tem­
pore creavit: 523.—Dies computantur a mane usque ad mane: 524.
Quia lux esse nequit ante existentiam solis, ideo lucem, quae prima
die creatur, interpretatur pro luce spirituali, nempe angelica substantia.
Dies ergo significat cognitionem quam Angeli habent de seipsis ac
caeteris rebus, sive in seipsis (cognitio vespertina}, sive in Verbo, causa
exemplari omnium (cognitio matutina). Secunda, multo perfectior est
quam prima; propter quod haec «nox» vocari potest. Idem dies sexies
repetitur, prout unica cognitio angelica (primus dies) distinguit rerum
genera creatarum: 525-527.—Deus requievit quatenus iam non nova
condit genera, sed res creatas administrat: 528.—Absque praejudicio
aliarum expositionum, suam offert: 529.—Sex aetates temporum, sex
diebus creationis respondent. Deus requievit die septimo, nos requies­
cemus in Deo sabbato aeterno: 530.

518. Nec sic accipiatur quod dictum est, Tempus a creatura
coepit, quasi tempus creatura non sit; cum sit creaturae motus ex
alio in aliud, consequentibus rebus secundum ordinationem admi­
nistrantis Dei cuncta quae creavit. Quapropter cum primam con­
ditionem creaturarum cogitamus, a quibus operibus suis Deus in
die septimo requievit; nec illos dies sicut istos solares, nec ipsam
operationem ita cogitare debemus, quemadmodum nunc aliquid
Deus operatur in tempore: sed quemadmodum operatus est unde
7 Quia ideae divinae omnium rerum non creatae, sed genitae fuerunt a Deo,
iure dicit creaturas in suis ideis participare vitam divinam. Cf. De Gen. ad litt. II
8,16, ubi haec habet: «Quapropter lucis conditio prius est in Verbo Dei secun­
dum rationem, quam condita est, hoc est coaeterna Patri Sapientia; ac deinde
in ipsa lucis conditione secundum naturam, qua condita est: illic non facta,
sed genita: hic vero facta, quia ex informitate formata: et ideo dixit Deus, Fiat
lux. et facta est lux; ut quod ibi erat in Verbo, hic esset in opere» (ML 34,269).
Ex hac doctrina datur intelligi etiam cur dixerit Augustinus omnia facta fuisse
«in principio», id est in Verbo.

inciperent tempora, quemadmodum operatus est omnia simul, prae­
stans eis etiam ordinem, non intervallis temporum, sed connexione
causarum, ut ea quae simul facta sunt, senario quoque illius diei
numero praesentato perficerentur (De Gen. ad litt. V 5,12: ML
34.325)·
519. Quapropter quod illum diem vel illos dies, qui cius repe­
titione numerati sunt, in hac nostra mortalitate terrena experiri ac
sentire non possumus,... non debemus temerariam praecipitare sen­
tentiam, tanquam de his aliud sentiri congruentius probabiliusque
non possit; istos septem dies, qui pro illis agunt hebdomadam,
cuius cursu et recursu tempora rapiuntur, in qua dies unus est a
solis ortu usque in ortum circuitus, sic illorum vicem quamdam
exhibere credamus, ut non eos illis similes, sed multum impares
minime dubitemus (De Gen. ad litt. IV 27,44: ML 34,314).
520. Non itaque temporali, sed causali ordine prius facta est
informis formabilisque materies, et spiritualis et corporalis, de qua
fieret quod faciendum esset, cum et ipsa priusquam instituta est,
non fuisset: nec instituta est nisi ab illo utique summo Deo et vero,
ex quo sunt omnia; sive caeli et terrae nomine significata sit, quae
in principio fecit Deus ante unum illum diem quem condidit, propterea iam sic appellata, quia inde facta sunt caelum et terra; sive
nomine terrae invisibilis et incompositae atque abyssi tenebrosae
(De Gen. ad litt. V 5,13: ML 34,326).
521. Hunc omnem ordinem creaturae ordinatae dies ille cog­
novit; et per hanc cognitionem sexies quodammodo praesentatus
tanquam sex dies exhibuit, cum sit unus dies, ea quae facta sunt, in
Creatore primitus, et in ipsis consequenter agnoscens, nec in ipsis
remanens, sed eorum etiam cognitionem posteriorem ad Dei refe­
rens dilectionem, vesperam et mane et meridiem in omnibus prae­
buit; non per moras temporum, sed propter ordinem conditorum.
Postremo, quietis sui Creatoris, qua in se requiescit ab omnibus
operibus suis, notitiam repraesentans, in qua non habet vesperam,
benedici et sanctificari ab hoc meruit. Unde ipsum septenarium
numerum sancto Spiritui quodammodo dedicatum, commendat
Scriptura (Is. 11,2.3), et novit Ecclesia (De Gen. ad litt. V 5,15:
ML 34.326).
522. Hic est ergo liber creaturae caeli et terrae, quia in princi­
pio fecit Deus caelum et terram, secundum materiae quamdam, ut
ita dicam, formabilitatem, quae consequenter verbo eius formanda
fuerat, praecedens formationem suam, non tempore, sed origine.
Nam utique cum formaretur, primum factus est dies cum factus
est dies, fecit Deus caelum et terram, et omne viride agri antequam
esset super terram, et omne fenum agri antequam exoriretur, sicut
tractavimus L vel si quid liquidius et congruentius videri et dici
potuit aut potuerit (De Gen. ad litt. V 5,16: ML 34,326).
523· De quo enim Creatore Scriptura ista narravit, quod sex
1 Cf.

De Gen. ud litt. V 4: ML 34,323-325.

diebus consummaverit omnia opera sua, de illo alibi non utique
dissonanter scriptum est, quod creaverit omnia simul (Eccli. i8,i).
Ac per hoc et istos dies sex vel septem, vel potius unum sexies septiesve repetitum simul fecit, qui fecit omnia simul. Quid ergo opus
erat sex dies tam distincte dispositeque narrari? Quia scilicet ii qui
non possunt videre quod dictum est, Creavit omnia simul, nisi cum
eis sermo tardius incedat; ad id quo eos ducit, pervenire non pos­
sunt (De Gen. ad litt. IV 23,52: ML 34,318) 2.
524. Et facta est vespera, et factum est mane dies unus (Gen. 1,5).
Et hic calumniantur Manichaei, dum putant ita dictum esse', quasi
a vespera dies coeperit. Non intelligunt operationem illam qua lux
facta est, et divisum est inter lucem et tenebras, et vocata est lux
dies, et tenebrae nox; hanc ergo totam operationem non intelligunt
ad diem pertinere: post hanc autem operationem tanquam finito
die facta est vespera. Sed quia etiam nox ad diem suum pertinet,
non dicitur transisse dies unus, nisi etiam nocte transacta cum fac­
tum est mane: sic deinceps reliqui dies computantur a mane usque
in mane. Nunc enim cum factum est mane, et transactus est unus
dies, incipit operatio, quae sequitur ab ipso mane quod iam factum
est, et post ipsam operationem fit vespera, deinde mane, et transit
alter dies: atque ita deinceps caeteri dies transeunt (De Gen. c. Man. I
10: ML 34,180).
525. Sed quoniam lux corporalis, antequam fieret caelum, quod
firmamentum vocatur, in quo etiam luminaria facta sunt, quo cir­
cuitu vel quo processu et recessu vices diei et noctis exhibere po­
tuerit, non invenimus; istam quaestionem relinquere non debemus
sine aliqua nostrae prolatione sententiae: ut si lux illa quae pfimitus
creata est, non corporalis sed spiritualis est, sicut post tenebras facta
est ubi intelligitur a sua quadam informitate ad Creatorem conversa
atque formata; ita et post vesperam fiat mane, cum post cognitionem
suae propriae naturae, qua non est quod Deus, refert se ad laudan­
dam lucem, quod ipse Deus est, cuius contemplatione formatur. Et
quia caeterae creaturae, quae infra ipsam (angelicam) fiunt, sine
cognitione eius non fiunt, propterea nimirum idem dies ubique
repetitur, ut eius repetitione fiant tot dies quoties distinguuntur
rerum genera creatarum, perfectione senarii numeri terminanda; ut
vespera primi diei sit etiam sui cognitio, non se esse quod Deus est;
mane autem post hanc vesperam, quo concluditur dies unus, et
inchoatur secundus, conversio sit eius, qua id quod creata est, ad
laudem referat Creatoris, et percipiat de Verbo Dei cognitionem
creaturae quae post ipsam fit, hoc est firmamenti... Deinde fit ves­
pera illius lucis cum ipsum firmamentum, non in Verbo Dei sicut
ante, sed in ipsa eius natura cognoscit: quae cognitio quoniam mi­
nor est, recte vesperae nomine significatur. Postquam fit mane, quo
2 In sua exegesi locorum Scripturae, Augustinus saepe redit ad textum Eccli. 18,1 : «Qui vivit in aeternum, creavit omnia simul». Latina versione innixus,
adverbium «simul», de temporanea simultaneitate interpretavit, dum in lingua
graeca idem sonat ac «pariter», i.e. omnia absque exceptione a Deo creata fuisse.

concluditur secundus dies, et incipit tertius: in quo itidem mane
conversio est lucis huius, id est diei huius ad laudandum Deum,
quod operatus sit firmamentum, et percipiendam de Verbo eius
cognitionem creaturae, quae condenda est post firmamentum... et
inde hoc modo caetera usque ad mane post vesperam sexti diei (De
Gen. ad litt. IV 22,39: ML 34,311-312) λ
526. Dies ergo ille quem Deus primitus fecit, si spiritualis ra­
tionalisque creatura est, id est /Xngelorum supercaelestium atque
Virtutum, praesentatus est omnibus operibus Dei hoc ordine prae­
sentiae, quo ordine scientiae, qua et in Verbo Dei facienda praenos­
ceret, et in creatura facta cognosceret, non per intervallorum tem­
poralium moras, sed prius et posterius habens in connexione creatu­
rarum, in efficacia vero Creatoris omnia simul. Sic enim fecit quae
futura essent, ut non temporaliter faceret temporalia, sed ab eo
facta currerent tempora (De Gen. ad litt. IV 25,56: ML 34,320).
527. Multum quippe interest inter cognitionem rei cuiusque
in Verbo Dei, et cognitionem eius in natura eius; ut illud merito ad
diem pertineat, hoc ad vesperam. In comparatione enim lucis illius
quae in Verbo Dei conspicitur, omnis cognitio qua creaturam quam­
libet in seipsa novimus, non immerito nox dici potest: quae rursus
tantum differt ab errore vel ignorantia eorum qui nec ipsam creatu­
ram sciunt, ut in eius comparatione non incongrue dicatur dies (De
Gen. ad litt. IV 23,40: ML 34,312).
528. Potest etiam intelligi Deum requievisse a condendis ge­
neribus creaturae, quia ultra iam non condit aliqua genera nova:
deinceps autem usque nunc et ultra operari eorumdem generum
administrationem quae tunc instituta sunt (De Gen. ad litt. IV 12,
22: ML 34.304)·
529. Librum Geneseos multipliciter, quantum potui, enuclea­
vi, protulique sententias de verbis ad exercitationem nostram obscure
positis; non aliquid unum temere affirmans cum praeiudicio alte­
rius expositionis fortasse melioris, ut pro suo modulo eligat quisque
quod capere possit (De Gen. ad litt. Í 20,40: ML 34,261).
530. Ipse etiam numerus aetatum, veluti dierum, si secundum
eos articulos temporis computetur, qui in Scripturis videntur ex­
pressi, iste sabbatismus evidentius apparebit, quoniam septimus in­
venitur: ut prima aetas tanquam dies primus sit ab Adam usque ad
diluvium, secunda inde usque ad Abraham, non aequalitate tem­
porum, sed numero generationum: denas quippe habere reperiuntur. Hinc iam, sicut Matthaeus evangelista determinat, tres aetates
usque ad Christi subsequuntur adventum, quae singulae denis et
quaternis generationibus explicantur: ab Abraham usque ad David
una, altera inde usque ad transmigrationem in Babyloniam, tertia
inde usque ad Christi carnalem nativitatem. Fiunt itaque omnes
quinque. Sexta nunc agitur... Post hanc tanquam in die septimo
3 Pro creatione Angelorum vide De civ. Dei XI 9: ML 41,323-325. Plura
etiam de excgesi hexaëmeri, in Conf. ΧΙ-ΧΠΙ: ML 32,810-868.

requiscet Deus, cum eumdem septimum diem, quod nos erimus,
in se ipso Deo faciet requiescere... Haec septima erit sabbatum
nostrum, cuius finis non erit vespera, sed dominicus dies velut octa­
vus aeternus, qui Christi resurrectione sacratus est, aeternam non
solum spiritus, verum etiam corporis requiem praefigurans (De
civ. Dei XXII 30,5: ML 41,804)4.
Bibi.: John P. Maher, Saint Augustine's defense of the Hexameron against
the Manicheans (Pont. Univ. Greg. 1946); G. de Plinval, Pour connaître la
pensée de S. Augustin (1954) 115-123; Ambrosio Fernández, La evolución
cosmogónica y biológica según San Agustín: Religión y Cultura (El Escorial
1931) 215-237; Pedro M. Vélez, El número agustiniano: Reí. y Cult. (1931)
139-196; L. Pera, La creazione simultanea e virtuale secondo S. Agostino.
Ipotesi risolutive dei problemi cosmogonici, biologici e psichici fondate sulla
concezione agostiniana della creazione (Florence 1929); Gilson, o.c. 256268; Portalié, l.c. 2349-2350; Grabowski, o.c. 198-199; J. de Blic, Le
processus de la création d'après saint Augustin: Mélanges Cavaliere (1948);
Antonio Coccia, La creazione simultanea secondo S. Agostino (Romae,
Angelicum, 1948).

CAPUT IV
De rationibus seminalibus
Summarium.—Unico actu Deus omnia simul creavit quando factus est dies.
Duplex status rerum creatarum. Omnipotenti et omnitenenti virtute sua
Deus esse rerum praeservat, usque nunc operans. Deum dicitur «re­
quievisse» quatenus non condit nova genera: 531-533.—In Gen. 1,1,
Augustinus videt caelum et terram quasi in semine creata: 534.—In radi­
cibus temporum iam facta erant, quae per tempora futura erant. Terra
accepit virtutem producendi herbam, lignum. Rationes seminales a Deo
originem habent. Quamvis seminibus similes sint, eis tamen praecedunt,
nam non existunt actualiter, sed tantum causaliter et potentialiter. Sunt
virtutes activae, aquis et terrae commissae. In eis res erant in potentia,
non in actu, «quomodo fiunt futura non facta». A conditionibus naturali­
bus externis dependent ad activitatem inducendam, sub ordinario con­
cursu divinae Providentiae. Propterea negat «creatores» vocari posse an­
gelos malos qui per ministerium magorum mirabilia patrarunt: 535-544.
Rationes seminales determinatae erant ad effectus quos videmus defini­
tive producendos. Et hoc valet pro unaquaque specierum: 545-548.

531. Sicut autem in ipso grano invisibiliter erant omnia simul
quae per tempora in arborem surgerent; ita ipse mundus cogitandus
est, cum Deus simul omnia creavit, habuisse simul omnia quae in
illo et cum illo facta sunt, quando factus est dies: non solum caelum
4 Alia loca in quibus Augustinus, tempora in sex aetates dividit, sex diebus
creationis respondentibus, a P. dei Estai mutuamur: De civ. Dei ΧΠ 10,2:
ML 41,358; Ib. XV 20,1-4: ML 41,462-465; XVI 24,2: ML 41,502; XVI 43,3:
ML 41,522-524; XX 7,1-2: ML 41,666-668; De vera rei. 26-27.48-50: ML 34,
143-144; C. Faust. Man. XII 8: ML 42,257-258; De Gen. c. Man. I 23,35-41:
ML 34,190-193. Vide Gabriel del Est al, La «Ciudad de Dios» ante el curso de
los tiempos: Estudios sobre la «Ciudad de Dios», vol. 1,207-283, speciatim 226.

cum sole et luna et sideribus, quorum species manet motu rotabili,
et terram et abyssos, quae velut inconstantes motus patiuntur, at­
que inferius adiuncta partem alteram mundo conferunt; sed etiam
illa quae aqua et terra produxit potentialiter atque causaliter, prius­
quam per temporum moras ita exorirentur, quomodo nobis iam
nota sunt in eis operibus, quae Deus usque nunc operatur (De Gen.
ad Utt. V 23,45: ML 34338) L
532. Hic est liber creaturae caeli et terrae, cum factus est dies,
fecit Deus caelum et terram, et omne viride agri antequam esset super
terram, et omne fenum agri antequam exortum est: non sic quomodo
facit opere quo nunc usque operatur per pluviam et hominum agri­
culturam: ad hoc enim adiunctum est, Non enim pluerat Deus super
terram, nec erat homo qui operaretur terram: sed illo modo quo creavit
omnia simul, senarioque dierum numero consummavit, cum diem
quem fecit, eis quae fecit sexies praesentavit, non alternantes spatio
temporaliter, sed ordinata cognitione causaliter. A quibus operibus
in die septimo requievit... Unde nullam ulterius creaturam insti­
tuens, sed ea quae omnia simul fecit, administratorio actu guber­
nans et movens, sine cessatione operatur, simul et requiescens et
operans (De Gen. ad Utt. V 23,46: ML 34,338) 2.
533· Potest etiam intelligi Deum requievisse a condendis ge­
neribus creaturae, quia ultra iam non condit aliqua genera nova:
deinceps autem usque nunc et ultra operari eorumdem generum
administrationem quae tunc instituta sunt; non ut ipso saltem die
septimo potentia eius a caeli et terrae, omniumque rerum quas
condiderat, gubernatione cessaret, alioquin continuo dilaberentur.
Creatoris namque potentia, et omnipotentis atque omnitenentis
virtus, causa subsistendi est omni creaturae: quae virtus ab eis quae
creata sunt regendis, si aliquando cessaret, simul et illorum cessa­
ret species, omnisque natura concideret. Neque enim, sicut structor
aedium cum fabricaverit, abscedit, atque illo cessante atque absce­
dente stat opus eius; ita mundus vel ictu oculi stare poterit, si ei
Deus regimen sui subtraxerit. 23. Proinde et quod Dominus ait,
Pater meus usque nunc operatur (Io. 5,17), continuationem quamdam
operis eius, qua universam creaturam continet atque administrat
ostendit (De Gen. ad Utt. IV 12,22-23: ML 34,304).
534. Informis ergo illa materia quam de nihilo Deus fecit,
appellata est primo caelum et terra, et dictum est, In principio fecit
1 Augustinus mundum comparat grano ex quo arbor exoritur. Sicut granum
virtualiter arborem continet, ita in mundo erant potentialiter quae cum illo a
Deo facta sunt.
2 Duas operationes Dei Augustinus hoc textu distinxit. Prima, qua omnia
simul creata sunt primo die. Post hanc nihil ulterius creatur, quamvis res sexies
praesentatae fuerint totidem diebus hexëameri. Altera, qua res gubernat seu
administrat. Modus quo res Deus fecit valde differt ab eo quo res per ministe­
rium hominum cum auxilio elementorum fiunt. Hoc cadit sub naturali Provi­
dentiae regimine. Deus vero nullo eguit auxilio pluviae vel hominum ut res fa­
ceret, sive actualiter sive potentialiter, proptcrea dicitur: «non enim pluerat...
nec erat homo qui operaretur terram». Cf. M. J. McKeough, The meaning of
the rationes seminales in St. Augustine (Washington 1926) 61-62.

Deus caelum et terram; non quia iam hoc erat, sed quia hoc esse
poterat: nam et caelum scribitur postea factum. Quemadmodum
si semen arboris considerantes, dicamus ibi esse radices, et robor,
et ramos, et fructus, et folia; non quia iam sunt, sed quia inde futura
sunt: sic dictum est, In principio fecit Deus caelum et terram, quasi
semen caeli et terrae, cum in confuso adhuc esset caeli et terrae
materia; sed quia certum erat inde futurum esse caelum et terram,
iam et ipsa materia caelum et terra appellata est (De Gen. c. Man. I
7,ii: ML 34,178).
535. Causaliter ergo tunc dictum est produxisse terram herbam
et lignum, id est producendi accepisse virtutem. In ea quippe iam
tamquam in radicibus, ut ita dixerim, temporum facta erant, quae
per tempora futura erant. Nam utique postea plantavit Deus para­
disum iuxta orientem... Nec tamen dicendum est, eum aliquid tunc
addidisse creaturae, quod ante non fecerat... sed quia iam omnes
naturae fruticum atque lignorum in prima conditione factae fuerant,
a qua conditione Deus requievit, movens deinde administransque
per temporales cursus illa ipsa quae condidit, et a quibus conditis
requievit, non solum tunc plantavit paradisum, sed etiam nunc
omnia quae nascuntur. Quis enim alius etiam nunc ista creat, nisi
qui usque nunc operatur? Sed creat haec modo ex iis quae iam
sunt: tunc autem ab illo, cum omnino nulla essent, creata sunt, cum
factus est dies ille, qui etiam ipse omnino non erat, spiritualis videli­
cet atque intellectualis creatura (De Gen. ad Utt. V4,11: ML 34,32s)3.
536. Causales illae rationes, quas mundo indidit (De Gen. ad
litt. VI 14,25: ML 34.349)·
537. Datur quidem de seminibus ad hanc rem nonnulla simi­
litudo, propter illa quae in eis futura conserta sunt; verumtamen
ante omnia visibilia semina sunt illae causae (De Gen. ad liti. VI
6,11: ML 34,343) 4.
538. Alter ergo tunc, id est potentialiter atque causaliter, sicut
illi operi competebat, quo creavit omnia simul, a quibus in die
septimo requievit: aliter autem nunc, sicut ea videmus, quae per
3 Doctrina de rationibus seminalibus introducta, iterum videmus in hoc
textu, duplicem operationem Dei, creantis scilicet et administrantis. Creatrix
operatio Dei ad primum diem limitatur, ad «primam conditionem» rerum, ita
ut cum dicitur Deum plantavisse paradisum, nihil aliud velit dici nisi quod,
frutices et ligna iam in «prima conditione» (prima rerum formatio) facta, sub
gubernatione et concursu Dei sese evolvissent ad paradisum efformandum.
4 Rationes seminales existentiam physicam habuisse omnes auctores con­
corditer admittunt. Vide McKeough, o.c. 32. Quaestio tamen exorta est utrum
semina sint. Verum est Augustinum ipsum aliquando hoc nomine eas designari,
tamen ex multis eius testibus patet (aliqui citantur in hoc capite) res non fuisse
in illa «prima conditione» actualiter, sed potentialiter, et hoc loco asserit «illas
causas» ante omnia semina fuisse. Non sunt ergo semina. Aliquam similitudi­
nem cum seminibus habent, «not because of their form but becapse of the po­
tentialities contained in them». McKeough, o.c. 34. Et P. Boyer hoc habet:
«II ne s’agit pas de concevoir ces raisons comme des germes proprement dits,
distincts, constitués à part, visibles comme tels: elles ne ressemblent aux germes
que par leur puissance d’avenin> (L'idée de vérité 149).

temporalia spatia creat, sicut usque nunc operatur (De Gen. ad
Utt. VI 5,7: ML 34.342).
539. In his vero quae iam ex informitate formata sunt, evidentiusque appellantur, creata, vel facta, vel condita, primus factus est
dies. Oportebat enim ut primatum creaturae obtineret illa natura,
quae creaturam per Creatorem, non Creatorem per creaturam posset
agnoscere5. Secundo, firmamentum unde corporeus incipit mun­
dus. Tertio, species maris et terrae, atque in terra potentialiter, ut
ita dicam, natura herbarum atque lignorum. Sic enim terra ad Dei
verbum ea produxit, antequam exorta essent, accipiens omnes nu­
meros eorum quos per tempora exsereret secundum suum genus.
Deinde, posteaquam haec velut habitatio rerum condita est, quarto
die luminaria et sidera creata sunt, ut prius pars mundi superior,
rebus quae intra mundum moventur visibilibus ornaretur. Quinto,
aquarum natura, quia caelo aërique coniungitur, produxit ad Dei
verbum indigenas suos, omnia scilicet natatilia et volatilia; et haec
potentialiter in numeris, qui per congruos temporum motus exse­
rerentur. Sexto, terrestria similiter animalis tanquam ex ultimo ele­
mento mundi ultima; nihilominus potentialiter, quorum numeros
tempus postea visibiliter explicaret (De Gen. ad Utt. V 5,14: ML 34,
326) <».
540. Omnis iste naturae usitatissimus cursus habet quasdam
naturales leges suas, secundum quas et spiritus vitae, qui creatura
est, habet quosdam appetitus suos determinatos quodammodo, quos
etiam mala voluntas non possit excedere. Et elementa mundi huius
corporei habent definitam vim qualitatemque suas, quid unum
quodque valeat vel non valeat, quid de quo fieri possit vel non
possit. Ex his velut primordiis rerum, omnia quae gignuntur, suo
quoque tempore exortus processusque sumunt, finesque est decessio­
nes sui cuiusque generis. Unde fit ut de grano tritici non nascatur
faba, vel de faba triticum, vel de pecore homo, vel de homine pecus.
Super hunc autem motum cursumque rerum naturalem, potestas
Creatoris habet apud se posse de his omnibus facere aliud, quam
eorum quasi seminales rationes habent, non tamen id quod non in
eis posuit ut de his fieri vel ab ipso possit. Neque enim potentia te­
meraria, sed sapientiae virtute omnipotens est; et hoc de unaquaque
re in tempore suo fecit, quod ante in ea fecit ut possit. Alius ergo
est rerum modus quo illa herba sic germinat, illa sic; illa aetas parit,
illa non parit; homo loqui potest, pecus non potest. Horum et talium
modorum rationes non tantum in Deo sunt, sed ab illo etiam rebus
creatis inditae atque concreatae. Ut autem lignum de terra excisum,
aridum, perpolitum, sine radice ulla, sine terra et aqua repente
floreat, et fructum gignat (Num. 17,8), ut per iuventam sterilis
5 Refertur, ut patet, ad Angelos, qui primo die creati sunt, ut iam dictum est.
6 Ex quatuor elementis quibus mundnm constasse putabatur, i.e. terra
aère, igni et aqua. Agustinus docuit omnia viventia potentialiter contineri in
terra et aqua tantum. Natatilia et volatilia in aqua; herbae, ligna et animalia
in terra.

femina in senecta pariat (Gen. 18,11, et 21,2), ut asina loquatur
(Num 2,28) et si quid eiusmodi est, dedit quidem naturis, quas
creavit, ut ex eis et haec fieri possent (neque enim ex eis vel ille
faceret quod ex eis fieri non posse ipse praefigeret, quoniam seipso
non est nec ipse potentior): verumtamen alio modo dedit, ut non
haec haberent in motu naturali, sed in eo quo ita creata essent, ut
eorum natura voluntati potentiori amplius subiaceret... 33. Habet
ergo Deus in seipso absconditas quorumdam factorum causas, quas
rebus conditis non inseruit; easque implet non illo opere providen­
tiae, quo naturas substituit ut sint, sed illo quo eas administrat ut
voluerit, quas ut voluit condidit. Ibi est et gratia, per quam salvi
fiunt peccatores (De Gen. ad Utt. IX 17,32; 18,33: ML 34,40ό)7.
541. Invisibilium enim seminum creator, ipse creator est om­
nium rerum; quoniam quaecumque nascendo ad oculos nostros
exeunt, ex occultis seminibus accipiunt progrediendi primordia, et
incrementa debitae magnitudinis distinctionesque formarum ab ori­
ginalibus tanquam regulis sumunt. Sicut ergo nec parentes dicimus
creatores hominum, nec agricolas creatores frugum, quamvis eorum
extrinsecus adhibitis motibus ista creanda Dei virtus interius opere­
tur: ita non solum malos, sed nec bonos Angelos fas est putare
creatores, si pro subtilitate sui sensus et corporis, semina rerum
istarum nobis occultiora noverunt, et ea per congruas temperationes
elementorum latenter spargunt, atque ita gignendarum rerum et
accelerandorum incrementorum praebent occasiones (De Trin. III
8,13: ML 42,876).
542. Aliud est enim ex intimo ac summo causarum cardine
condere atque administrare creaturam, quod qui facit, solus creator
est Deus: aliud autem pro distributis ab illo viribus et facultatibus
aliquam operationem forinsecus admovere, ut tunc vel tunc, sic vel
sic exeat quod creatur. Ista quippe originaliter ac primordialiter in
quadam textura elementorum cuncta iam creata sunt; sed acceptis
opportunitatibus prodeunt. Nam sicut matres gravidae sunt fetibus,
sic ipse mundus gravidus est causis nascentium; quae in illo non
creantur, nisi ab illa summa essentia, ubi nec oritur, nec moritur
aliquid, nec incipit esse, nec desinit. Adhibere autem forinsecus
accedentes causas, quae tametsi non sunt naturales, tamen secundum
naturam adhibentur, ut ea quae secreto naturae sinu abdita conti­
nentur, erumpant et foris creentur quodam modo explicando men­
suras et numeros et pondera sua quae in occulto acceperunt ab illo,
qui omnia in mensura et numero et pondere disposuit (Sap. 11,21);
7 Testimonium hoc doctrina abundat. Statuit Augustinus virtutem non
tantum passivam (de qua nulla quaestio est), sed et activam rationum semina­
lium. Virtutes quaedam sunt in clementis ex quibus res explicantur iuxta leges
naturae, unde fit ut «de grano tritici non nascatur faba». Ab hoc naturali cursu
quo res ex rationibus Seminalibus evolvuntur sub naturali concursu divinae
Providentiae, clare distinguit casus quibus Deus directe intervenit ad miracula
producenda, ut e.g. lignum de terra excisum, aridum repente floreat, ut asina
loquatur, etc. In hoc tamen casu adest virtus passiva in elementis voluntati potentiori subiccta, virtus vero activa in Deo tantum. Cf. McKeough, o.c. 34.

non solum mali angeli, sed etiam mali homines possunt, sicut exem­
plo agriculturae supra docui (De Trin. III 9: ML 42,877) 8.
543. Hinc iam in ipsum mundum, velut in quamdam magnam
arborem rerum, oculus cogitationis attollitur; atque in ipso quoque
gemina operatio providentiae reperitur, partim naturalis, partim vo­
luntaria. Naturalis quidem per occultam Dei administrationem,
qua etiam lignis et herbis dat incrementum; voluntaria vero, per
Angelorum opera et hominum. Secundum illam primam caelestia
superius ordinari, inferiusque terrestria; luminaria sideraque ful­
gere, diei noctisque vaces agitari, aquis terram fundatam interlui
atque circumlui, aerem altius superfundi, arbusta et animalia con­
cipi et nasci, crescere et senescere, occidere, et quidquid aliud in
rebus interiore naturalique motu geritur. In hac autem altera signa
dari, doceri et disci, agros coli, societates administrari, artes exer­
ceri, et quaeque alia sive in superna societate aguntur, sive in hac
terrena atque mortali, ita ut bonis consulatur et per nescientes malos
(De Gen. ad litt. VIII 9,17: ML 34,379).
544. Nam et damnatis iniquis etiam in metallo servit aqua et
ignis et terra, ut faciant, inde quod volunt, sed quantum sinitur.
Nec sane creatores illi mali angeli dicendi sunt, quia per illos magi
resistentes famulo Dei ranas et serpentes fecerunt: non enim ipsi
eas creaverunt. Omnium quippe rerum quae corporaliter visibiliterque nascuntur, occulta quaedam semina in istis corporeis mundi
huius elementis latent. Alia sunt enim iam conspicua oculis nostris
ex fructibus et animantibus, alia vero illa occulta istorum seminum
semina, unde iubente Creatore produxit aqua prima natatilia et
volatilia, terra autem prima sui generis germina, et prima sui generis
animalia (Gen. 1,20.25)... Iam vero huius etiam grani semen quam­
vis oculis videre nequeamus, ratione tamen conicere possumus:
quia nisi talis aliqua vis esset in istis elementis, non plerumque
nascerentur ex terra quae ibi seminata non essent; nec animalia tam
multa, nulla marium feminarumque commixtione praecedente, sive
in terra, sive in aqua, quae tamen crescunt et coeundo alia pariunt,
cum illa nullis coeuntibus parentibus orta sint (De Trin. III 8,13:
ML 42,875-876).
545. Numquid... simul omnia facta sunt? annon potius per
intervalla temporum secundum praefinitos dies? An forte non sicut
ea secundum motus eorum naturales nunc experimur, ita etiam cum
primitus instituta sunt cogitare debemus; sed secundum mirabilem
atque ineffabilem virtutem Sapientiae Dei?... Neque enim et ipsa
gradibus attingit, aut tanquam gressibus pervenit. Quapropter quam
facilis ei efficacissimus motus est, tam facile Deus’condidit omnia;
8 Elementa terrae quasdam virtutes habent, quae ordinario cursu naturae
sub certis legibus operantur. Mali vero angeli profundiorem notitiam habent
istarum virtutem ac legum, propterea maiores possunt producere effectus. Non
tamen hi spiritus creatores vocandi sunt, neque thaumaturgi, quia naturalibus
agentibus tantum utuntur. Et notetur etiam quod, iuxta Augustinum, conditio­
nes aptae ad inducendas occultas causas «ut ea quae secreto naturae sinu abdita
continentur erumpant», artificiose componi possunt. Vide n.541.544.547.

quoniam per illam sunt condita: ut hoc quod nunc videmus tempo­
ralibus intervallis ea moveri ad peragenda quae suo cuique generi
competunt, ex illis insitis rationibus veniat, quas tanquam seminaliter sparsit Deus in ictu condendi (De Gen. ad litt. IV 33,51: ML 34,
318) 9.
546. Potest enim nunc fortasse sufficere, propterea de homine
non dictum esse, secundum genus, quia unus fiebat, de quo etiam
femina facta est. Non enim multa genera hominum, sicut herba­
rum, lignorum, piscium, volatilium, serpentium, pecorum, bestia­
rum: ut sic dictum accipiatur, secundum genus, ac si diceretur gene­
rating, ut inter similia atque ad unam originem seminis pertinentia
distinguerentur a caeteris (De Gen. ad litt. III 12,20: ML 34,287).
547. Insunt enim corporeis rebus per omnia elementa mundi
quaedam occultae seminariae rationes, quibus cum data fuerit
opportunitas temporalis atque causalis, prorumpunt in species de­
bitas suis modis et finibus. Et sic non dicuntur angeli, qui ista fa­
ciunt, animalium creatores; sicut nec agricolae segetum vel arborum
vel quorumque in terra gignentium creatores dicendi sunt, quamvis
noverint praebere quasdam visibiles opportunitates et causas, ut
illa nascantur. Quod autem isti faciunt visibiliter, hoc angeli invisi­
biliter; Deus vero solus verus creator est, qui causas ipsas et rationes
seminarias rebus inseruit (Quaest. in Hept. II q.21: ML 34,602).
548. Nam cum animantes alias solitarias, et quodammodo solivagas, id est, quae solitudinem magis appetant, sicuti sunt aqui­
lae, milvi, leones, lupi, et quaecumque ita sunt; alias congreges
instituerit, quae congregatae atque in gregibus malint vivere, ut
sunt columbi, sturni, cervi, damulae, et caetera huiusmodi utrumque
tamen genus non ex singulis propagavit, sed plura simul iussit existere. Hominem vero... unum ac singulum creavit (De civ. Dei XII
21: ML 41,372) 910.
Bibi.: McKeough, o.c.; E. J. Thamiry, De rationibus seminalibus (Paris 1905);
Henry Woods, Augustine and evolution. A study in the Saint’s, «De Gen.
ad Litt.», and «De Trinitate» (New York 1924); Boyer, L’idée de vérité
(1940) 147-153; Id., Sant’Agostino (1946) 70-75; Id., La théorie Augusti-

9 Duo asserta hic inveniuntur: a) res moveri (seipsas), ad evolvenda quae
suo cuique generi competunt; b) hoc provenire «ex illis insitis rationibus» seu
rationibus seminalibus. Augustinus ergo non cogitavit de transformatione specierum. Tamen cum doceat res viventes gradatim apparere super terram per
operationem legum naturalium et secundarum causarum, fundamentum posuit
philosophicum rationale, pro transformismo prout a quibusdam catholicis pro­
ponitur. Cf. Boyer L'idée de vérité 153; McKeough, o.c. 105. Ex opposito,
Portalie, ¡.c. 2353; Jules Martin, St. Augustin (Paris 1901), multique alii
tenent Augustinum docuisse impossibilitatem transformismi.
10 Quaestio posita est, cur S. Augustinus theoriam de rationibus seminalibus
introduxerit. Putant auctores non fuisse ad hoc inductum propter rationes
philosophicas ad creationem facilius explicandam, neque theologicas ad trans­
missionem peccati originalis exponendam, sed propter rationes exegeticas.
Cum librum Ecclesiastici, 18,1, de simultanea creatione interpretatus esset,
facilius putavit hac theoria concordiam invenire cum narratione Mosaica. Vide
Maher, Saint Augustine's defense of the Hexameron against the Manicheans 18;
Boyer, Sant’Agostino 71; McKeough, o.c. 99.

nienne des raisons seminales: Mise. Agost., vol.2,795-819.’ F. J- Thonnard,
Les raisons seminales selon saint Augustin: Actes de XIo Cong. Intern, de
Phil. (Bruxelles 1953) vol.13,146-152; Albert Mitterer, Die Entwicklungslehre Augustins ini Vergleich mit dem Weltbild des Hl. Thomas und dem der
Gegenuart (Wien 1956); A. Fernández, La evolución cosmogónica y bioló­
gica según San .Agustin: Religión y Cultura (1931) 215-237; Gilson, o.c.,
2Ógss; E. Portalié, l.c„ 2349-2354; J. Martin, o.c.; R. de Sinety, St. Au­
gustin et le transformisme: Arch, de Phil., 7 (1930) 244-272; P, Schepens,
Num S. Augustinus patrocinatur evolutionismo?: Gregorianum (1925) 216-230;
J. de Blic, l.c.; R. Capdet, Les raisons causales, d’après saint Augustin:
Bull. litt. éccl. (1949) 208-228.

Omnes creaturae a Deo factae sunt bonae. Unde malum?
Summarium.—Deus omnia creavit valde bona. Unde ergo malum? Origo
mali valde exagitavit Augustinum ante conversionem: 549-551.—Princi­
pium malum, quale Manichaei excogitabant, fictitium est ac repugnans,
multa enim in eo ponebat bona: 552-553.—Omnia a Deo summo bono
ex nihilo facta sunt: 554.—Bonum metaphysician rerum consistit in
earum modo, specie, et ordine. Omnes res haec tria secundum mensu­
ram habent, ergo omnes res bonae sunt. Malum metaphysicum est
corruptio vel modi, vel speciei vel ordinis naturalis. Nulla natura, in
quantum natura, est mala; malum est minui bono, et non est substantia.
Summum bonum corrumpi non potest, sed neque res corrumpi possent
nisi bonae essent, aliter non esset in eis quod corrumperetur: 555-560.—
Ex rerum inferiorum corruptione ac interitu pulchritudo universi: 561.—
Malum morale est a motu defectivo voluntatis. Unde initium peccati,
inde initium mali. Natura cum sit bona, non potest esse causa malae
voluntatis, cum non adsit causa efficiens, sed deficiens: 562-572.

549. luste sane Creator laudatur in omnibus quae fecit omnia
bona valde (De Gen. ad litt. VII 26,37: ML 34,369).
550. Et quaerebam unde malum, et male quaerebam; et in
ipsa inquisitione mea non videbam malum... Et dicebam: Ecce Deus,
et ecce quae creavit Deus, et bonus est Deus, atque his validissime
longissimeque praestantior; sed tamen bonus bona creavit, et ecce
quomodo ambit atque implet ea. Ubi ergo malum, et unde, qua
huc irrepsit! Quae radix eius, et quod semen eius? An omnino non
est? Cur ergo timemus et cavemus quod non est? Aut si inaniter
timemus, certe vel timor ipse malum est, quo incassum stimulatur
et excruciatur cor... Idcirco aut est malum quod timemus, aut hoc
malum est quia timemus. Unde est igitur, quoniam Deus fecit haec
omnia, bonus bona. Maius quidem et summum bonum minora
fecit bona, sed tamen et creans et creata bona sunt omnia. Unde est
malum? (Conf. VII 5: ML 32,736) L
«De natura boni» of Saint Augustine. A trans­
lation with an introduction and commentary (Washington 1955), speciatim, In­
troduction D,I: Augustine's Early Experiences with Evil 8-13. Pro historia et
1 Cf. A. ANTHONY Moon, The

analyst quaestionis de origine mali apud Augustinum, conferantur studia biographica et philosophica eius conversionis, quae feliciter abundant.

551· Quaerebam uncle malum, et non erat exitus (Conf. VII
7,i 1: ML 32,739).
552. Quod Manichaei si vellent sine pernicioso studio defen­
dendi erroris sui, et cum Dei timore cogitare; non scelestissime
blasphemarent inducendo duas naturas, unam bonam quam dicunt
Deum, alteram malam quam non fecerit Deus: ita errantes..., ut
non videant, et in eo quod dicunt naturam summi mali, ponere se
tanta bona, ubi ponunt vitam, potentiam, salutem, memoriam, in­
tellectum..., mensuras, numeros, pacem, modum, species, ordinem...
Principes enim tenebrarum et vixisse in sua natura dicunt, et in
suo regno salvos fuisse, et meminisse, et intellexisse (De nat. boni 41:
ML 42,563-564) 2.
553. Haec omnia tam perspicua, tam certa, si vellent advertere,
qui aliam naturam inducunt (Manichaei), quam non fecit Deus;
non tantis blasphemiis implerentur, ut et in summo malo tanta
bona ponerent, et in Deo tanta mala. Sufficit enim... ad eorum
correctionem, si velint attendere, quod eos etiam invitos cogit ve­
ritas confiteri, omnia prorsus bona non esse nisi a Deo. Non ergo
ab alio sunt magna bona, et ab alio parva bona: sed et magna et
parva bona non sunt nisi a summo bono, quod Deus est (De nat.
boni 12: ML 42,555).
554. Summum bonum quo superius non est, Deus est: ac per
hoc incommutabile bonum est; ideo vere aeternum, et vere immor­
tale. Caetera omnia bona non nisi ab illo sunt, sed non de illo. De
illo enim quod est, hoc quod ipse est: ab illo autem quae facta sunt,
non sunt quod ipse. Ac per hoc si solus ipse incommutabilis, omnia
quae fecit, quia ex nihilo fecit, mutabilia sunt. Tam enim omnipo­
tens est, ut possit etiam de nihilo, id est, ex eo quod omnino non
est, bona facere, et magna et parva, et caelestia et terrena, et spiri­
tualia et corporalia. Quia vero et iustus est, ei quod de se genuit, ea
quae de nihilo fecit, non aequavit. Quia ergo bona omnia, sive magna
sive parva, per quoslibet rerum gradus, non possunt esse nisi a
Deo; omnis autem natura in quantum natura est, bonum est; omnis
natura non potest esse nisi a summo et vero Deo; quia omnia etiam
non summa bona, sed propinqua summo bono, et rursus omnia
etiam novissima bona, quae longe sunt a summo bono, non possunt
esse nisi ab ipso summo bono. Omnis ergo spiritus etiam mutabilis,
et omne corpus a Deo: haec est omnis facta natura (De nat. boni 1:
ML 42,551).
555. Haec itaque tria, modus, species et ordo, ut de innume­
rabilibus taceam, quae ad ista tria pertinere monstrantur; haec ergo
tria, modus, species, ordo, tanquam generalia bona sunt in rebus
a Deo factis: sive in spiritu, sive in corpore. Deus itaque supra
omnem creaturae modum est, supra omnem speciem, supra omnem
ordinem: ... a quo omnis modus, omnis species, omnis ordo. Haec
tria ubi magna sunt, magna bona sunt: ubi parva sunt, parva bona
2 Quomodo Manichaei quaestionem de malo in mundo solverint, vide apud
Moon, o.c. 14-30.

sunt: ubi nulla sunt, nullum bonum est. Et rursus ubi haec tria
magna sunt, magnae naturae sunt: ubi parva sunt, parvae naturae
sunt: ubi nulla sunt, nulla natura est. Omnis ergo natura bona est
(De nat. boni 3: ML 42,553) 3.
556. Proinde cum quaeritur unde sit malum, prius quaerendum
est quid sit malum: quod nihil aliud est quam corruptio, vel modi,
vel speciei, vel ordinis naturalis. Mala itaque natura dicitur, quae
corrupta est: nam incorrupta utique bona est. Sed etiam ipsa corrup­
ta, in quantum natura est, bona est; in quantum corrupta est, mala
est (De nat. boni 4: ML 42,553).
557. Quae tamen etiam privationes rerum sic ordinantur in
universitate naturae, ut sapienter considerantibus non indecenter
vices suas habeant. Nam et Deus certa loca et tempora non illumi­
nando, tenebras fecit tam decenter quam dies. Si enim nos conti­
nendo vocem, decenter interponimus in loquendo silentium; quanto
magis ille quarumdam rerum privationes decenter facit, sicut rerum
omnium perfectus artifex? Unde et in hymno trium puerorum,
etiam lux et tenebrae laudant Deum (Dan. 3,72); id est, eius laudem
bene considerantium cordibus pariunt. 17. Non ergo mala est, in
quantum natura est, ulla natura; sed cuique naturae non est malum
nisi minui bono. Quod si minuendo absumeretur, sicut nullum
bonum, ita nulla natura relinqueretur (De nat. boni 16-17: ML 42,
556).
558. Et manifestum est mihi quoniam bona sunt quae cor­
rumpuntur, quae neque si summa bona essent, neque nisi bona
essent, corrumpi possent: quia si summa bona essent, incorruptibi­
lia essent; si autem nulla bona essent, quod in eis corrumperetur
non esset... Malumque illud quod quaerebam unde esset, non est
substantia; quia si substantia esset, bonum esset. Aut enim esset
incorruptibilis substantia, magnum utique bonum: aut substantia
corruptibilis esset, quae nisi bona esset, corrumpi non posset. Itaque
vidi et manifestatum est mihi quia omnia bona tu fecisti, et prorsus
nullae substantiae sunt quas tu non fecisti. Et quoniam non aequa­
lia omnia fecisti, ideo sunt omnia; quia singula bona sunt, et simul
omnia valde bona: quoniam fecit Deus noster omnia bona valde
(Gen. i, et Eccli. 39,21) (Conf. VII 12: ML 32,743).
559. Corruptio autem si omnem modum, omnem speciem,
omnem ordinem rebus corruptibilibus auferat, nulla natura rema­
nebit. Ac per hoc omnis natura quae corrumpi non potest, summum
bonum est, sicut Deus est. Omnis autem natura quae corrumpi
potest, etiam ipsa aliquod bonum est: non enim posset ei nocere
corruptio, nisi adimendo et minuendo quod bonum est (De nat.
boni 6: ML 42,553).
3 Cf. quae de conceptione metaphysica rerum iuxta Augustinum scripsit
V. Capánaga, Obras de San Agustin: BAC, vol.l, El universo agustiniano 40-57.
Etiam, W. J. Roche, Measure, Number, and Weight in Saint Augustine: The
New Scholasticism, 15 (1941) 350-376; Moon, o.c. 126-133. H. Weinand, Die
Gottesidee der Grundzug der Weltanschauung des HL
Hl. Augustinus (Paderborn
1910).

560. Deficere autem non iam nihil est, sed ad nihilum ten­
dere... Quanto enim quaeque res minus est, tanto vicinior nihilo
est (C. Secund. Man. ii: ML 42,587).
561. Caetera vero quae sunt facta de nihilo, quae utique in­
feriora sunt quam spiritus rationalis, nec beata possunt esse, nec
misera. Sed quia pro modo et specie sua etiam ipsa bona sunt..., sic
ordinata sunt, ut cedant infirmiora firmioribus, et invalidiora for­
tioribus, et impotentiora potentioribus, atque ita caelestibus terrena
concordent tanquam praecellentibus subdita. Fit autem decedenti­
bus et succedentibus rebus temporalis quaedam in suo genere pul­
chritudo, ut nec ipsa quae moriuntur, vel quod erant esse desinunt,
turpent aut turbent modum et speciem et ordinem universae crea­
turae; sicut sermo bene compositus utique pulcher est, quamvis in
eo syllabae atque omnes soni tanquam nascendo et moriendo trans­
currant (De nat. boni 8: ML 42,554).
562. Creaturis autem praestantissimis, hoc est, rationalibus
spiritibus, hoc praestitit Deus, ut si nolint, corrumpi non possint;
id est, si obedientiam conservaverint sub Domino Deo suo, ac sic
incorruptibili pulchritudini eius adhaeserint: si autem obedientiam
conservare noluerint, quoniam volentes corrumpuntur in peccatis,
nolentes corrumpantur in poenis... Peccantes igitur in suppliciis
ordinantur: quae ordinatio quia eorum naturae non competit, ideo
poena est; sed quia culpae competit, ideo iustitia est (De nat. boni 7:
ML 42,554).
563. Item quia peccatum vel iniquitas non est appetitio natu­
rarum malarum, sed desertio meliorum; sic in Scripturis invenitur
scriptum, Omnis creatura Dei bona est (1 Tim. 4,4)... Non ergo
malam naturam homo appetivit, cum arborem vetitam tetigit: sed
id quod melius erat deserendo, factum malum ipse commisit. Me­
lior quippe Creator, quam ulla creatura quam condidit (De nat.
boni 34: ML 42,562).
564. Non autem nisi voluntate peccatur (De d. anim. c. Man.
10,14: ML 42,104).
565. A voluntate igitur initium est peccati: unde autem ini­
tium peccati, inde initium mali, vel faciendi contra iustum prae­
ceptum, vel patiendi secundum iustum iudicium (C. Faust. Man.
XXII 22: ML 42,415).
566. Nam omnia Deus et bona fecit, et bene ordinavit; pecca­
tum autem non fecit, et hoc est solum quod dicitur malum, volunta­
rium peccatum nostrum (C. Fort. Man. 15: ML 42,117).
567. Quoniam voluntas est causa peccati, tu autem causam
ipsius voluntatis inquiris, si hanc invenire potero, nonne causam
etiam eius causae quae inventa fuerit quaesiturus es? Et quis erit
quaerendi modus, quis finis percunctandi ac disserendi, cum te
ultra radicem quaerere nihil oporteat? Cave enim putes quidquam
potuisse dici verius quam id quod dictum est, radicem omnium
malorum esse avaritiam (1 Tim. 6,10), hoc est, plus velle quam

sat est. Tantum autem sat est, quantum sibi exigit naturae in suo
genere conservandae modus. Avaritia enim..., non in solo argento
vel in nummis, unde magis nomen duxisse resonat; argento enim
nummi vel mixto argento frequentius apud veteres fiebant: sed in
omnibus rebus quae immoderate cupiuntur intelligenda est, ubi­
cumque omnino plus vult quisque quam sat est. Haec autem avari­
tia cupiditas est; cupiditas porro improba voluntas est. Ergo improba
voluntas, malorum omnium causa est. Quae si secundum naturam
esset, conservaret utique naturam, nec ei perniciosa esset et ideo non
esset improba. Unde colligitur radicem omnium malorum non esse
secundum naturam; quod sufficit adversus omnes qui volunt accusare
naturas. Tu autem si huius radicis causam requiris, quomodo erit ista
radix omnium malorum? Illa enim quae causa huius est, quam cum in­
veneris, ut dixi, etiam ipsius causam quaesiturus es, et quaerendi
nullum habebis modum. 49. Sed quae tandem esse poterit ante vo­
luntatem causa voluntatis? Aut enim et ipsa voluntas est; et a radice
ista voluntatis non receditur: aut non est voluntas; et peccatum
nullum habet. Aut igitur ipsa voluntas est prima causa peccandi,
aut nullum peccatum est prima causa peccandi. Nec est cui recte
imputetur peccatum nisi peccanti. Non est ergo cui recte imputetur
nisi volenti4; sed nescio cur aliud te quaerere libeat. Deinde quae­
cumque illa causa est voluntatis, aut iusta profecto est, aut iniusta.
Si iusta, quisquis ei obtemperaverit non peccabit: si iniusta, non ei
obtemperet, et non peccabit (De lib. arb. III 17,48-49: ML 32,
1294-1295).
568. Quapropter, si pia fides est ut omnia bona Deus fecerit,
quibus tamen ipse multo est excellentior longeque praestantior;
origo et caput mali est peccatum, sicut Apostolus dixit: Radix
omnium malorum est cupiditas: quam quidam sequentes, naufragave­
runt a fide, et inseruerunt se doloribus multis (1 Tim. 6,10). Si enim
radicem omnium malorum quaeris, habes Apostolum dicentem,
radicem omnium malorum esse cupiditatem. Radicem radicis quaere­
re non possum. Aut si est aliud malum, cuius radix non est cupidi­
tas, non erit omnium malorum radix cupiditas. Si autem verum est,
omnium malorum radicem esse cupiditatem, frustra aliud aliquod
mali genus quaerimus (C. Fort. Man. 21: ML 42,123).
569. Omne bonum ex Deo; nulla ergo natura est quae non sit
ex Deo. Motus ergo ille aversionis, quod fatemur esse peccatum,
quoniam defectivus motus est, omnis autem defectus ex nihilo est,
vide quo pertineat, et ad Deum non pertinere ne dubites. Qui ta4 Cf. Rctr. I 9,3: ML 32.596. Hic Pclagianos monet ne his et similibus verbis
abutantur, «quia gratia Dei commemorata non est» (Ib. n.4). «Propter eos
quippe disputatio illa suscepta est, qui negant, ex libero voluntatis arbitrio mali
originem duci, et Deum, si ita est, creatorem omnium naturarum culpandum
esse contendunt (Manichaei)... De gratia vero Dei... nihil in his libris disputa­
tum est propter hoc proposita quaestione. Ubi autem incidit locus ut huius
gratiae fieret commemoratio, transeunter commemorata est: non, quasi inde
agcrctur/operosa ratiocinatione defensa» (Ib. n.2).

men defectus quoniam est voluntarius, in nostra est positus potes­
tate (De lib. arb. II 20,54: ML 32,1270).
570. Nam si natura causa est voluntatis malae, quid aliud co­
gimur dicere, nisi a bono fieri malum, et bonum esse causam mali?
siquidem a natura bona fit voluntas mala. Quod unde fieri potest,
ut natura bona, quamvis mutabilis, antequam habeat voluntatem
malam, faciat aliquid mali, hoc est, ipsam voluntatem malam? (De
civ. Dei XII 6: ML 41,355).
571. Nemo igitur quaerat efficientem causam malae volunta­
tis: non enim est efficiens, sed deficiens; quia nec illa effectio est,
sed defectio. Deficere namque ab eo quod summe est, ad id quod
minus est, hoc est incipere habere voluntatem malam. Causas porro
defectionum istarum, cum efficientes non sint, ut dixi, sed deficien­
tes, velle invenire, tale est ac si quisquam velit videre tenebras, vel
audire silentium: quod tamen utrumque nobis notum est (De civ.
Dei XII 7: ML 41,355).
572. Hoc scio, naturam Dei nunquam, nusquam, nulla ex
parte posse deficere; et ea posse deficere, quae ex nihilo facta sunt.
Quae tamen quanto magis sunt, et bona faciunt (tunc enim aliquid
faciunt), causas habent efficientes: in quantum autem deficiunt, et
ex hoc mala faciunt... causas habent deficientes. Itemque scio in
quo fit mala voluntas, id in eo fieri, quod si nollet, non fieret: et
ideo non necessarios, sed voluntarios defectus iusta poena conse­
quitur. Deficitur enim ad mala, sed male; id est, non ad malas na­
turas, sed ideo male, quia contra ordinem naturarum ab eo qui
summe est ad id quod minus est (De civ. Dei XII 8: ML 41,355) 5.
Bibl.: Moon, o.c. ; R. Jolivet, Le problème du mal d'après saint Augustin
(Paris 1936); G. Philips, La raison d’être du mal d'après saint Augustin
(Louvain 1927); Boyer, L’idée de vérité 160-174; Gilson, o.c. 185-191;
Luigi Magali, Il problema del dolore secondo S. Agostino (Roma 1953);
M. P. Borgese, Il problema del male in S. Agostino (Palermo 1921); J. M. Ca­
nale, El problema del mal en San Agustín: Criterio, 5 (1930) 275SS; G. RuoTOLO, S. Agostino e il problema del male (Bari 1928); C. Terzi, Il problema
del male nella polemica antimanichea di S. Agostino (Udine 1937); Mateo
Lanseros, Obras de San Agustín III (Madrid 1947) 975*977 et 1046-1047.

De creatione hominis
Articulus I.—De origine corporis humani
Summarium.—Corpus humanum bis productum: a) quando omnia simul
in principio creata sunt; b) post dies geneseos, quando de limo formatum
est. Aliter tamen et aliter, primo scilicet potentialiter, causaliter, invi­
sibiliter in rationibus seminalibus; postea vero sicut species humanae
constitutionis nota nobis est: 573-575-—Fuitne Adam factus in statu
5 De malo physico agemus ubi de peccato originali.

adulto an infantili? Credibilius est fuisse factum in statu adulto. Augus­
tinus ita rem ponit: Si in ratione seminali hoc erat ut in statu virili
fieret, ita factum est; si vero possibilitas tantum ibi erat, ut quoquo
modo fieret, etiam tunc potuit in statu virili fieri, si haec causa Deus in
sua voluntate servavit, quamvis necesse non fuerit ut ita fieret. Causae
quas Deus in natura indidit, non possunt esse contrariae iis quas in
sua voluntate servarit, quia Dei voluntas non potest sibi esse contraria:
576-578.—Probabilius est Deum directe intervenisse in formatione cor­
poris Adae, certo pro corpore Evae. Deum manibus plasmasse corpus
Adae, puerilis cogitatio est. Manus Dei potentiam eius significant: 579-581.

573. Non est dubium hoc quod homo de limo terrae finctus
est eique formata uxor ex latere, iam non ad conditionem qua simul
omnia facta sunt, pertinere, quibus perfectis requievit Deus; sed
ad eam operationem, quae fit iam per volumina saeculorum, qua
usque nunc operatur. 5. Huc accedit quod ipsa etiam verba quibus
narratur quomodo Deus paradisum plantaverit, in eoque hominem
quem fecerat collocarit, ad eumque adduxerit animalia, quibus no­
mina imponeret, in quibus cum adiutorium simile ille non fuisset
inventum, tunc ei mulierem costa eius detracta formaverit, satis nos
admonent haec non ad illam operationem Dei pertinere, unde re­
quievit in die septimo, sed ad istam potius qua per temporum cur­
sus usque nunc operatur (De Gen. ad liti. VI 3,4-5: ML 34,340-341).
574. Neque enim dicendum est, masculum quidem sexto die
factum *, feminam vero posterioribus diebus 2; cum ipso sexto die
apertissime dictum sit: Masculum et feminam fecit eos, et benedixit
eos (Gen. 1,27-28), et caetera, quae de ambobus et ad ambos dicun­
tur. Aliter ergo tunc ambo, et nunc aliter ambo: tunc scilicet se­
cundum potentiam per verbum Dei tanquam seminaliter mundo
inditam, cum creavit omnia simul, a quibus in die septimo requie­
vit, ex quibus suis quaeque temporibus iam per saeculorum ordi­
nem fierent; nunc autem secundum operationem praebendam tem­
poribus, qua usque nunc operatur, et oportebat iam tempore suo
fieri Adam de limo terrae, eiusque mulierem ex viri latere (De Gen.
ad Utt. VI 5,8: ML 34,342).
575. Sed rursus, si dixero non ita fuisse hominem in illa prima
rerum conditione, qua creavit Deus omnia simul, sicuti est non
tantum perfectae aetatis homo, sed ne infans quidem, nec tantum
infans, sed ne puerperium quidem in utero matris, nec tantum hoc,
sed nec semen quidem visibile hominis; putabit omnino non fuisse.
Redeat ergo ad Scripturam; inveniet sexto die hominem factum ad
imaginem Dei, factos autem masculum et feminam. Item quaerat
quando facta sit femina; inveniet extra illos sex dies: tunc enim
1 Ut iam dictum est, in theoria S. Augustini sex dies Hexaemeri, ordinem
tantum rerum significant. Hinc, «sextus dies» de quo in hoc loco, refertur sim­
pliciter ad primum diem cum Deus omnia simul fecit.
2 Hi «posteriores dies», designant tempus quo Deus res administrat, ut
distinguantur a momento creationis. Quaerit ergo Augustinus utrum Adam
creatus fuerit in principio, cum Deus omnia simul fecit, Eva vero posteriori
tempore. Quaestioni negative respondit, siquidem ambo creati fuerunt potentialiter in principio.

facta est, quando Deus finxit adhuc bestias agri et volatilia caeli;
non quando volatilia produxerunt aquae, et animam vivam, in qua
et bestiae sunt, produxit terra. Tunc autem factus est homo et
masculus et femina: ergo et tunc et postea. Neque enim tunc, et
non postea; aut vero postea, et non tunc: nec alii postea, sed iidem
ipsi aliter tunc, aliter postea. Quaeret ex me quomodo. Respondebo,
Postea visibiliter, sicut species humanae constitutionis nota nobis
est; non tamen parentibus generantibus, sed ille de limo, illa de
costa eius. Quaeret tunc quomodo. Respondebo: Invisibiliter, potentialiter, causaliter, quomodo fiunt futura non facta (De Gen. ad
liti. VI 6,io: ML 34.343)·
576. Sed quomodo fecit eum Deus de limo terrae; utrum re­
pente in aetate perfecta, hoc est virili atque iuvenili, an sicut nunc
usque format in uteris matrum?... Utrumlibet enim fecerit, hoc
fecit quod Deum et omnipotentem et sapientem posse ac facere
congruebat. Ita enim certas temporum leges generibus qualitatibus­
que rerum in manifestum ex abdito producendis attribuit, ut eius
voluntas sit super omnia. Potentia quippe sua numeros creaturae
dedit, non ipsam potentiam eisdem numeris alligavit (De Gen. ad
liti. VI 13,23: ML 34.348) 3.
577. Verumtamen sic factus est homo, quemadmodum illae
primae causae habebant ut fieret primus homo, quem non ex paren­
tibus nasci, qui nulli praecesserant, sed de limo formari oportebat.
Nam si aliter factus est, non eum Deus in illorum sex dierum operi­
bus fecerat: in quibus cum dicitur factus, ipsam causam utique
fecerat Deus, qua erat suo tempore homo futurus, et secundum
quam fuerat ab illo faciendus, qui simul et consummaverat inchoata
propter perfectionem causalium rationum, et inchoaverat consum­
manda propter ordinem temporum. Si ergo in illis primis rerum
causis, quas mundo primitus Creator inseruit, non tantum posuit
quod de limo formaturus erat hominem, sed etiam quemadmodum
formaturus, utrum sicut in matris utero, an in forma iuvenili; procul
dubio sic fecit, ut illic praefixerat; neque enim contra dispositionem
suam faceret: si autem vim tantum ibi posuit possibilitatis, ut homo
fieret quoquo modo fieret, ut et sic et sic posset, id est ut id quoque
ibi esset, quia et sic et sic posset; unum autem ipsum modum quo
erat facturus in sua voluntate, servavit, non mundi constitutioni
contexuit: manifestum est etiam sic non factum esse hominem con­
tra quam erat in illa prima conditione causarum; quia ibi erat etiam
sic fieri posse, quamvis non ibi erat ita fieri necesse esse: hoc enim
non erat in conditione creaturae, sed in placito Creatoris, cuius vo­
luntas rerum necessitas est (De Gen. ad litt. VI 15,26: ML 34,349) 4.
5 Potentia Dei non alligatur tempori. Sicut statini aquam in vinum conver­
tit (Io. 11,9-10), absque intervallo requisito ut per processum naturalem nume­
rorum (aqua concreta terrae, deinde venit in radices vitis, in lignum, uvam, vinum)
hoc eveniat, sic potuit Deus Adam statina constituere in aetate perfecta. Et
concludit: «Numquid adiutorio temporis eguit conditor temporis?» (Ib. n.24).
4 Ita ergo factus fuit homo quomodo ratio causalis postulabat, in qua uti­
que erat ut de limo formaretur. Creatio divina hominis salva manet. Potuit au-

578. Quapropter, si omnium futurorum causae mundo sum
insitae, cum ille factus est dies, quando Deus creavit omnia simul;
non aliter Adam factus est, cum de limo formatus est, sicut est ere*
dibilius iam perfectae virilitatis, quam erat in illis causis, ubi Deus
hominem in sex dierum operibus fecit. Ibi enim erat non solum ut
ita fieri posset, verum etiam ut ita eum fieri necesse esset. Tam
enim non fecit Deus contra causam, quam sine dubio volens prae­
stituit, quam contra voluntatem suam non facit. Si autem non omnes
causas in creatura primitus condita praefixit, sed aliquas in sua vo­
luntate servavit; non sunt quidem illae quas in sua voluntate servavit, ex istarum quas creavit necessitate pendentes: non tamen pos­
sunt esse contrariae quae in sua voluntate servavit, illis quas sua
voluntate instituit; quia Dei voluntas non potest sibi esse contraria.
Istas ergo sic condidit, ut ex illis esse illud, cuius causae sunt, pos­
sit; sed non necesse sit: illas autem sic abscondit, ut ex eis esse ne­
cesse sit hoc, quod ex istis fecit ut esse possit (De Gen. ad litt. VI
18,29: ML 34.351).
579. Quod si quaeritur, quomodo se habeat causalis illa con­
ditio, in qua primum hominem Deus fecit ad imaginem ac similitu­
dinem suam (ibi quippe et hoc dictum est, Masculum et feminam
fecit eos} utrum iam illa ratio, quam mundi primis operibus con­
creavit, atque concrevit Deus, id habebat, ut secundum eam iam
necesse esset ex viri latere feminam fieri: an hoc tantum habebat
ut fieri posset, ut autem ita fieri necesse esset, non ibi iam conditum,
sed in Deo erat absconditum: si hoc ergo quaeritur, dicam quod
mihi videatur sine affirmandi temeritate; quod tamen cum dixero,
fortasse prudenter ista considerantes, quos iam christiana fides im­
buit, etiam si nunc primitus ista cognoscunt, non esse dubitandum
iudicabunt (De Gen. ad litt. IX 17,31: ML 34,405) 5.
580. Habet ergo Deus in seipso absconditas quorumdam fac­
torum causas, quas rebus conditis non inseruit; easque implet non
illo opere providentiae, quo naturas substituit ut sint, sed illo quo
eas administrat ut voluerit, quas ut voluit condidit... 34... Quamobrem omnia etiam quae ad hanc gratiam significandam, non natu­
rali motu rerum, sed mirabiliter facta sunt, eorum etiam abscondi­
tae causae in Deo fuerant: quorum etiam si unum erat, quod ita
tem accidere ut ratio causalis a Deo in principio indita postularet ut Adam in
statu adulto formaretur, quod si accidit, ut ita eveniret necesse erat. Potuit
etiam esse ut haec causalis ratio non determinatum haberet modum quo homo
facturus erat, ita ut possibile esset ut sive in aetate adulta, sive infantili forma­
retur, in voluntate vero Dei esset ut in statu perfecto plasmaretur. Hoc si ac­
cidit ratio causalis potentiam passivam seu obedientialem tantum in casu habe­
bat, et talis formatio corporis Adae interventui speciali divino tribui deberet.
In utroque casu ultro apparet quod limus non aliud esset quam limus, seu ma­
teria anorganica, momento quo Deus corpus Adae condidit. Caeterum mate­
riam fuisse anorganicam, Augustinus distincte asserit: "Antequam homo esses,
limus eras; antequam limus esses, nihil eras» (En. in Ps. 144,10: ML 37,1875).
5 De formatione corporis Evae c latere viri, quaerit utrum ex conditione
causali necesse esset ut hoc ita fieret, an tantum in ratione seminali esset ut hoc
ita fieri posset. Post testimonium hic adductum, cf. supra dicta, n.540. Postea
caute et «sine temeritate», mentem suam exhibet. Vide n.58O.

mulier facta est de latere viri, et hoc dormientis, quae per ipsum
firma facta est, tanquam cius osse firmata, ille autem propter ipsam
infirmus, quia in locum costae non costa sed caro suppleta est; non
habuit hoc prima rerum conditio, quando sexto die dictum est,
Masculum et feminam fecit eos (Gen. 1,27), ut femina omnino sic
fieret; sed tantum hoc habuit, quia et sic fieri posset, ne contra cau­
sas quas voluntate instituit, mutabili voluntate aliquid fieret. Quid
autem fieret, ut omnino aliud futurum non esset, absconditum erat
in Deo, qui universa creavit (De Gen. ad litt. IX 17,33-34: ML
34.406) 6.
581. Iam ergo videamus quomodo eum fecerit Deus, primum
de terra corpus eius... Quod enim manibus corporalibus Deus de
limo finxerit hominem, nimium puerilis cogitatio est, ita ut si hoc
Scriptura dixisset, magis eum qui scripsit translato verbo usum cre­
dere deberemus, quam Deum talibus membrorum lineamentis de­
terminatum qualia videmus in corporibus nostris. Dictum est enim
Manus tua gentes disperdidit (Ps. 48,3)... sed pro potestate et virtute
Dei positum huius membri nomen quis usque adeo desipit, ut non
intelligat? (De Gen. ad lift. VI 12,20: ML 34,347).
Bibi.: McKeough, o.c., 855s; A. Fernández, l.c., 231SS; P. Galtier,
S. Augustin et l’origine de Γ homme: Gregorianum, 11 (1930) 5-31; L. Ma­
gali, o.c., 29SS; Eloy D. Carretero, Antropología teológica de la «Ciudad
de Dios*: Estudios sobre la «Ciudad de Dios», vol.2 193-268; Charles
Couturier, La structure métaphysique de l’homme d’après saint Augustin:
Aug. Mag., vol.1,543-550.
Articulus II.—De origine animae Adae
Summarium.—Quaestio de origine animae per totam vitam vexavit Augus­
tinum: 582-583.—Inquirit significationem verborum Gen. 2,7: Sufflavit
flatum vitae. Anima flatus Dei, non tamen de eius substantia, quia
Deus incommutabilis, anima vero mutabilis: 584-585.—Anima Adae a
Deo ex nihilo facta est: 586-587.—Pro creatione animae ad omnipotentiam
Dei appellat: 588.—Quoad tempus creationis animae Adae, ut hypothesim possibilem admittit eius animam creatam iam die sexto, et latuisse
in operibus Dei, postea corpori inserendam. Ideo hanc hypothesim
proposuit, quia aliter timebat dici debere Deum aliquid creasse post
consummationem operum suorum. Nihil tamen definite statuit in De
Gen. ad Litt.: 589-591.—In De Civ. Dei tamen probabilius putat animam
tunc creatam fuisse cum Adam ex pulvere formatus est: 592.

582. Sequitur quaestio de anima valde difficilis, in qua multi
laboraverunt, nobisque ubi laboremus reliquerunt. Sive enim non
omnium omnia legere potui, qui de hac re secundum Scripturarum
nostrarum veritatem ad aliquid liquidum minimeque dubium per­
venire potuerunt; sive tanta quaestio est, ut etiam qui eam veraciter
6 Putat ergo non fuisse in ratione seminali quod necesse fuerit ut Eva e la­
tere viri formaretur, sed tantum ut ita fieri posset. Quod necesse fuerit ut ita
fieret erat tantum absconditum in Deo. Adest ergo casus directae interven­
tionis ex parte Dei.

solvunt, non facile intelligantur a talibus, qualis ipse sum: fateor
neminem adhuc mihi persuasisse quod sic habeant de anima, ut
nihil amplius quaerendum putem. Utrum autem nunc certum ali­
quid inventurus sim et definiturus, ignoro (De Gen. ad litt. VI 29,40:
ML 34.356) 1.
583. Et finxit Deus hominem pulverem de terra, et flavit in
faciem eius flatum vitae, et factus est homo in animam viventem
(Gen. 2,7). Haec verba Scripturae nobis et in principio superiori
libri consideranda proposuimus, et de ipso homine facto, maximeque de eius corpore, quantum satis duximus, quod secundum
Scripturas visum est, disseruimus -. Sed quia de anima humana
non parva quaestio est, ad hunc librum eam differendam putavimus,
nescientes quantum nos Dominus adiuturus esset recte loqui cupi­
dos; illud tamen scientes, nisi quantum ipse adiuvaret, recte non
esse locuturos. Recte est autem veraciter atque congruenter, nihil
audacter refellendo, nihil temere affirmando dum adhuc dubium
est, verum falsumne sit, sive fidei, sive scientiae christianae; quod
autem doceri potest vel rerum ratione apertissima, vel Scripturarum
auctoritate certissima, sine cunctatione asserendo (De Gen. ad litt.
VII 1,1: ML 34,355).
584. Ac primum illud videamus, quod scriptum est, Flavit,
vel, Sufflavit in faciem eius flatum vitae (Gen. 2,7)... Quaerebamus
autem in superiori sermone de manibus Dei, cum homo de limo
formatus cogitaretur; quid ergo nunc dicendum est in eo quod
scriptum est, Sufflavit Deus, nisi quia sicut non manibus corporis
finxit, ita nec faucibus labiisque sufflavit. 3. Verumtamen hoc verbo
Scriptura in quaestione difficillima plurimum nos, quantum opinor,
adiuvat (De Gen. ad litt. VII 1,2-3: ML 34,356).
585. Nam cum quidam ex hoc verbo (sufflavit) crediderint
aliquid esse animam de ipsa substantia Dei, id est, eiusdem naturae
cuius ille est, hoc ideo putantes, quia cum homo sufflat, aliquid de
seipso eicit in flatu; hinc potius admonendi sumus, hanc inimicam
fidei catholicae reprobare sententiam. Nos enim credimus Dei na­
turam atque substantiam... omnino esse incommutabilem. Porro
autem animae naturam vel in deterius vel in melius commutari
posse, quis ambigit?... Credendum itaque est... quod recta fides
habet, animam sic esse a Deo tanquam rem quam fecerit, non tan­
quam de natura cuius est ipse, sive genuerit, sive quoquo modo
protulerit (De Gen. ad litt. VII 2,3: ML 34,356) 3.
586. Unde, obsecro, credis esse animam, non uniuscuiusque nos­
trum dico, sed primam primo illi homini datam? Si ex nihilo, et
factam tamen insufflatamque a Deo, id credis quod ego (De anim.
et eius orig. II 3,6: ML 44,497).
Martin, Saint Augustin 349; Gílson, o.c. 66; Mateo Lanseros
Obras de San Agustin: BAC. IΠ 763.
2 De Gen. ad litt. VI: ML 34.339ss.
3 Vide plura in sequentibus capitibus eiusdem libri. Cf. etiam De civ
Dei XIII 24: ML 41,398-402.
1 Cf. J.

587. Quia etsi de terrae pulvere Deus finxit hominem; eadem
terra omnisque terrena materia omnino de nihilo est, animamque
de nihilo facta dedit corpori, cum factus est homo (De civ. Dei
XIV ii,1: ML 41.418).
588. Animam dico factam a Deo, ut caetera omnia quae a Deo
facta sunt; et inter illa quae Deus omnipotens fecit, principalem
locum datum esse animae. Si autem quaeris unde Deus animam fecit,
memento confiteri me tecum Deum esse omnipotentem. Omnipo­
tens autem non est, qui quaerit adiuvari aliqua materia unde faciat
quod velit (C. Fort. Man. 13: ML 42,117).
589. Illud ergo videamus, utrum forsitan verum esse possit,
quod certe humanae opinioni tolerabilius mihi videtur, Deum in
illis primis operibus quae simul omnia creavit, animam etiam
humanam creasse, quam suo tempore membris ex limo formati
corporis inspiraret, cuius corporis in illis simul conditis rebus ratio­
nem creasset causaliter, secundum quam fieret, cum faciendum
esset, corpus humanum. Nam neque illud quod dictum est, ad ima­
ginem suam, nisi in anima; neque illud quod dictum est, masculum
et feminam, nisi in corpore recte intelligimus. Credatur ergo, si
nulla Scripturarum auctoritas seu veritatis ratio contradicit, homi­
nem ita factum sexto die, ut corporis quidem humani ratio causalis
in elementis mundi; anima vero ipsa crearetur, sicut primitus con­
ditus est dies, et creata lateret in operibus Dei, donec eam suo
tempore sufflando, hoc est inspirando, formato ex limo corpori
insereret (De Gen. ad litt. VII 24,35: ML 34,368).
590. Si autem aliquis non vult eam existimare factam, nisi cum
iam formato corpori est inspirata, videat quid respondeat, cum
quaeritur unde facta sit. Aut enim ex nihilo dicturus est Deum ali­
quid fecisse vel facere post illam consummationem operum suorum;
et debet intueri quomodo explicet sexto die factum hominem ad
imaginem Dei (quod nisi secundum animam recte intelligi non
potest), id est, in qua natura cuasalis ratio facta fuerit eius rei quae
nondum fuit: aut non de nihilo, sed de aliquo iam existente factam
dicet animam; et laborabit inquirendo quaenam illa natura sit,
an corporalis, an spiritualis, secundum eas quaestiones quas superius
versavimus; manente illa quoque molestia, ut adhuc quaeratur in
qua substantia creaturarum in sex diebus primitus conditarum,
causalem illam rationem fecerit animae, quam nondum de nihilo,
vel de aliquo fecerat (De Gen. ad litt. VII 28,40: ML 34,37o)4.
591. Nunc tamen de anima, quam Deus inspiravit homini
sufflando in eius faciem, nihil confirmo, nisi quia ex Deo sic est,
ut non sit substantia Dei; et sit incorporea, id est, non sit corpus,
sed spiritus; non de substantia Dei genitus nec de substantia Dei
procedens, sed factus a Deo; nec ita factus ut in eius naturam natura
4 Quia omnia ab initio simul facta fuisse Augustinus constanter tenuit, et
cum insuper docuisset animam Adae non in ratione seminali, prout corpus, sed
in statu perfecto inde ab initio factam fuisse, timuit ne nisi anima in principio
creata fuisset, Deus aliquid crearet post consummationem operum suorum.

ulla corporis vel irrationalis animae verteretur; ac per hoc, de nihilo;
et quod sit immortalis secundum quemdam vitae modum, quem
nullo modo potest amittere (De Gen. ad litt. VII 28,43: ML 34,
372) 5·
592. Fecit ergo Deus hominem ad imaginem suam. Talem
quippe illi animam creavit, qua per rationem atque intelligentiam
omnibus esset praestantior animalibus terrestribus et natatilibus et
volatilibus, quae mentem huiusmodi non haberent. Et cum virum
terreno formasset ex pulvere, eique animam qualem dixi, sive quam
iam fecerat sufflando indidisset, sive potius sufflando fecisset, eumque flatum quem sufflando fecit (nam quid est aliud sufflare, quam
flatum tacere?), animam hominis esse voluisset, etiam coniugem
illi in adiutorium generandi ex eius latere osse detracto fecit, ut
Deus (De civ. Dei XII 23: ML 41,373)6.
Bibi.: E. Portalie, l.c. 2359-2360; Gilson, o.c. 66ss; Fidel Casado,
EI repudio de la filosofia antigua en la 'Ciudad de Dios»: Estudios sobre la
«Ciudad de Dios», II 67-93. Vide etiam art. praec.

De origine animarum singulorum hominum

Summarium.—Quatuor opiniones de incarnatione animae iterum repetit: 593.
Indignanter reicit theoriam Platonis et Origenis de animabus praeexis­
tentibus, in corpora propter peccata missis: 594.—Improbat emanatismum: 595.—Traducianismum corporalem repudiat-.596.—Probabile putat
animam E vae fuisse immediate creatam a Deo: 597.—Nescit unde veniat
anima in corpus, an per traducem an per creationem : 598-599.—Timet
ne si animam dicat creatam ex nihilo, Deus aliquid creaverit post dies
genesiacos: 600.—Animae creantur a Deo; non audet tamen definire
utrum singulae singulis creentur, an ex anima Adae veniant sicut flatus
ex flatu: 601.—Non putat creationem singularum animarum probari
posse ex Scriptura: 602-603.—Libenter doctrinam creatianismi admisisset,
nisi timuisset difficultatem sufficienter explicandi transmissionem pec­
cati originalis, et fidem in damnationem parvulorum absque Baptismo
5 Ex hoc videri potest, quam dubitanter S. Doctor loquutus fuerit de crea­
tione animae Adae in principio. Nihil asserere audet, nisi quod anima Adae
a Deo fuerit facta. luxta P. Boyer, etiam in opinione S. Augustini de creatione
simultanea omnium, necesse non esset, «creationem animae ante formationem
corporis praemittere» (De Deo creante et elevante [Romae 1933] 147).
6 L. Berti definitive asserit, Augustinum non favisse opinioni quam ipse
proposuerat ut possibilem, de creatione animae Adae in principio, sed probabi­
lius, ut ex hoc textu in De civitate Dei apparet, putasse animam creatam, cum
corpus ex limo formatum est. Asserit insuper ex hoc nihil argui posse contra
creationem simultaneam omnium rerum in principio. Ita scribit: «In illis sex
diebus omnia fuisse condita causaliter, quae in rationibus causalibus latere
poterant, a quorum genere segregandae sunt universorum hominum animae:
necnon assero in primo capite Genesis plura narrari, quorum duplex distingui
debet productio, videlicet, in causa, et in propria specie. Quare homo pertinet
ad creationem simultaneam, et temporariam... Inspiratio autem, qua homo
factus est in animam viventem, spectat ad productionem hominis alteram, vide­
licet in specie sua» (De Theol. Disc. vol. 1-2 1

monentium. Et revera magnas difficultates fatebatur adesse etiam in
traducianismo spirituali : 604-606.—Optatumep ¡scopum monet ne traducianismum temere amplectatur, etiamsi difficile illi videatur peccatum
originale cum creatianismo conciliare. Ita optat ut creatianismus verus
sit, ut faveat eos qui hanc defendunt sententiam, et gratias agit: 607-61 r.

593. Ego quidem ante aliquot annos, cum libros quosdam
scriberem de Libero arbitrio L quatuor opiniones de animae incar­
natione 12, Utrum ex illa una quae primo homini data est, caeterae
propagentur: an singulis quibusque novae etiam modo fiant; an
alicubi iam existentes, vel mittantur divinitus, vel sponte labantur
in corpora; ita putavi esse tractandas, ut quaelibet earum vera esset,
non impediret intentionem meam, qua tunc adversus eos quantis
poteram viribus agebam, qui naturam mali suo principio praeditam,
adversus Deum conantur inducere, id est contra Manichaeos3:
nam de Priscillianistis adhuc nihil audieram, qui non multum ab
istis dissimiles blasphemias fabulantur. Ideo quintam opinionem
non addidi, quam in tua epistola 4 inter caeteras commemorasti, ne
aliquam praeterires, ubi de hac quaestione interroganti rescripsisti
religiosae memoriae viro, nobisque in Christi caritate gratissimo
Marcellino, quod anima sit pars Dei: primo, quia non de incarna­
tione eius, sed de natura quaeritur, cum hoc quaeritur; deinde,
quia hoc sentiunt illi contra quos agebam, et id maxime agebam
ut Creatoris inculpabilem inviolabilemque naturam a creaturae vitiis
et labe secernerem, cum illi a substantia mali, cui proprium princi­
pium principesque tribuunt, ipsam boni Dei substantiam ex parte
qua capta est, corruptam et oppressam, et ad peccandi necessitatem
perductam esse contendant. Hoc itaque excepto haereticae opinio­
nis errore, ex quatuor reliquis opinionibus quaenam sit eligenda scire
desidero. Quaecumque enim eligenda est, absit ut impugnet hanc
fidem de qua certi sumus, omni animae etiam parvuli infantis
necessariam esse liberationem ex obligatione peccati, eamque nullam
esse nisi per lesum Christum, et hunc crucifixum (De orig. animae
hom., seu Ep. 166,3,7: ML 33,723).
594. Ac per hoc quaecumque de anima opinio vera sit, quarum
nullam temere affirmare adhuc audeo, nisi tantum illam repudiare,
qua creduntur animae pro meritis nescio quorum superiorum ac­
tuum suorum, singulae in singula corpora tanquam in carceres
trudi (Ep. 164,7,20: ML 33,717)5.
1 Cf. De lib. arb. Ill 20,56ss: ML 32,1298-1300. Libri tres De lib. arb. scripti
fuerunt anno 395.
2 Id est de infusione animae in corpus. Haec Ep. scripta fuit anno 415, et
ad S. Hieronymum missa.
3 De hac disputatione cum Manichaeis, plura dicemus in c.21.
4 I. e. Ep. S. Hieronymi ad Marcellinum (ML 33,718).
5 Cf. Ep. 166, ubi rationes affert contra hanc opinionem: «Sed in alia supe­
riore vita peccare animas, et inde praecipitari in carceres carneos, non credo, non
acquiesco, non consentio. Primum, quoniam per nescio quos fieri circumitus
id aiunt isti, ut post nescio quanta volumina saeculorum iterum ad istam sar­
cinam corruptibilis carnis et supplicia pendenda redeundum sit: qua opinione
quid horribilius cogitari possit, ignoro. Deinde, quis tandem iustus defunctus

595· Istae similitudines datae sunt, ut quantum possumus intelligamus, vel si hoc nondum possumus, sine ulla dubitatione
credamus animam rationalem non esse naturam Dei; illa quippe
incommutabilis est (Ep. 140,3,7: ML 33,541) 6.
596. Nam et illi qui animas ex una propagari asserunt, quam
Deus primo homini dedit, atque ita eas ex parentibus trahi dicunt,
si Tertulliani opinionem sequuntur, profecto eas non spiritus, sed
corpora esse contendunt, et corpulentis seminibus exoriri: quo
perversius quid dici potest? (Ep. 190,4,14: ML 33,861).
597· Quia non dixit (Scriptura) ex anima viri factam esse
animam mulieris, convenientius creditur eo ipso nos admonere
voluisse, nihil hic aliud putare, quam de viri anima noveramus, id
est, similiter datam esse mulieri; cum praesertim esset evidentissimae
occasionis locus, ut si non tunc quando formata est, postea certe
diceretur, ubi ait Adam, Hoc nunc os ex ossibus meis, et caro de
carne mea (Gen. 2,23). Quanto enim carius amantiusque diceret,
Et anima de anima mea? Non tamen hinc tam magna quaestio
iam soluta est, ut unum horum manifestum certumque teneamus
(De Gen. ad Utt. X 1,2: ML 34,409).
598. Quapropter dico etiam ego de anima mea: Nescio quomo­
do venerit in corpus meum; neque enim ego illam mihi donavi:
scit ille qui donavit, utrum illam de patre meo traxerit, an sicut
primo homini novam creaverit. Sciam etiam ego si ipse docuerit,
quandocumque docuerit. Nunc autem nescio, nec me pudet, ut
istum, fateri nescire quod nescio (De anima et eius orig. I 15,25:
ML 44,488).
599. Sine controversia ergo quaedam originalis regio beatitudinis animi, Deus ipse est, qui eum non quidem de seipso genuit,
sed de nulla re alia condidit, sicut condidit corpus e terra. Nam
quod attinet ad eius originem, qua ftt ut sit in corpore, utrum de
illo uno sit, qui primum creatus est, quando factus est homo in
animam vivam, an similiter ita fiant singulis singuli, nec tunc
sciebam, nec adhuc scio (Retr. I 1,3: ML 32,587).
600. Illud etiam non minus certum esse debet, animam non
esse nisi creaturam Dei. Quapropter si neque de corpore, neque
de anima hominis fecit, restat ut aut de nihilo eam faciat, aut de
aliqua spirituali, tamen rationali creatura. Sed de nihilo fieri aliquid
consummatis operibus, quibus creavit omnia simul, violentum est
velle monstrare: et utrum perspicuis documentis obtineri possit,
ignoro... Tutius est igitur de huiusmodi rebus non humanis agere
est, de quo non (si isti vera dicunt) solliciti esse debeamus, ne sinu Abrahae
peccans, in flammas illius divitis deiciatur? (Lc. 16,22,23). Cur enim non et post
hoc corpus peccare possit, si et ante potuit? Postremo, longe aliud est in Adam
peccasse, unde dixit Apostolus, in quo omnes peccaverunt (Rom. 5,12); et aliud
est extra Adam nescio ubi pccccccc,
i'’*"
*_d“, id “t ir.
Adam propagata est tanquam in carcerem trudi» (9,27: ML 33,732).
6 Contra Gnósticos et Manichaeos emanatismum improbat. Eodem argu­
mento utitur ac supra. Vide n.585. Cf. etiam, De Gen. ad liti. VII 3-4,4-6:
ML 34,357-358. Cf. Lanseros, l.c. 763ss.

coniecturis, sed divina testimonia perscrutari (De Gen. ad litt.
X 4,7: ML 34.41 J)·
601. Quis autem negat non unius tantum, sed omnis animae
creatorem Deum atque factorem, nisi qui eius eloquiis apertissime
refragatur? Sine ulla quippe ambiguitate per prophetam dicit,
Omnem fatum ego feci (Is. 57,16); animas videlicet intelligi volens,
quod verba consequentia manifestant. Non itaque unum quem
facto ex terra homini primo inspiravit, sed omnem flatum ipse
fecit, ipse adhuc facit. Quaeritur tamen utrum omnem flatum ex
illo uno flatu, sicut omne corpus hominis ex uno illo corpore, faciat:
an vero nova quidem corpora faciat ex uno, animas autem novas ex
nihilo. Quis enim congrua suis originibus genera rerum etiam de
seminibus facit, nisi qui ipsa semina sine seminibus fecit? Sed ubi
res naturaliter obscura nostrum modulum vincit, et aperta divina
Scriptura non subvenit, temere hinc aliquid definire humana con­
lectura praesumit (Ep. 190,5,16: ML 33,862).
602. Hic forte dicat (Víncentius Victor), sententiam suam di­
vina auctoritate defendi: quoniam sanctarum Scripturarum testi­
moniis probare se existimat, animas a Deo, non ex propagine fieri,
sed novas singulis insufflari. Probet, si potest, et fatebor me didicisse
ab illo, quod magna intentione quaerebam. Sed quaerat alia, ne
fortassis inveniat: nam hoc istis testimoniis, quae iam posuit, non
probavit. Omnia quippe quae hic adhibuit, ad aliquid certa sunt;
ad hoc vero, quod de animae origine quaeritur, demonstrantur
ambigua (De anima et eius orig. I 14,17: ML 44,484) 7.
603. Sed adhuc utrum non sit ex traduce, certa testimonia
flagitamus aut quaerimus: non qualia iste posuit, quibus hoc quod
quaerimus non ostenditur (De anima et eius orig. I 15,24: ML 44,
487)·
604. Quaerenda causa est atque reddenda, quare damnentur
animae quae novae creantur singulis quibusque nascentibus, si
praeter Christi Sacramentum parvuli moriantur: damnari enim eas,
si sic de corpore exierint, et sancta Scriptura, et sancta est testis
Ecclesia. Unde illa de animarum novarum creatione sententia, si
hanc fidem fundatissimam non oppugnat, sit et mea; si oppugnat,
non sit et tua... 26. Nam licet nemo faciat optando, ut verum sit
quod verum non est: tamen si fieri posset, optarem ut haec sententia
7 Víncentius Victor, iuvenis e secta Rogatistarum, ad Catholicismum re­
center conversus, mirabatur magnum Augustinum adhuc cunctari de origine
animae. Duos libros scripsit, sapientissimum Doctorem docere satagens. Pu­
tabat Víncentius singulas animas flatu Dei oriri, ita emanatismum renovans.
Multi alii errores in his libris continebantur. Augustinus per monachum Rena­
tum hos libros recepit. Occasione arrepta, quatuor libros De Anima et eius
Origine scripsit, textus a Vincentio ex Scriptura allatos, multosque alios exami­
ni subiciens. Conclusio Augustini fuit, ex Scriptura non posse probari creatianismum, multoque minus emanatismum. Cf. Mateo Lanseros, Obras de San
Agustín: BAC, IH, 765ss. Praecipui textus, quos Augustinus in hoc et aliis
operibus examinat, sunt: Zach. 12, l ; Ps. 32,15; Ts. 57,16. Vide De animaci
eius orig. 1,14,17-23: ML 44.484-487; Ep. 190,16-19: ML 33,862-864; De Gen.
ad liti. Ίθ,9-32: ML 34,412-421.

vera esset; sicut opto ut, si vera est, abs te liquidissime atque invic­
tissime defendatur (Ep. 166,8,25-26: ML 33.731).
605. Illam vero opinionem quod ex una fiant omnes animae,
nec discutere volo, nisi necesse sit; atque utinam ista, de qua nunc
agimus, si vera est, sic abs te defendatur, ut hoc necesse iam non
sit (Ep. 166,9,27: ML 33,732).
606. Cum considerari et pertractari coeperit quid dicatur, mi­
rum si ullus sensus comprehendit humanus quonam modo tanquam
lucerna de lucerna accendatur et sine detrimento alterius alter inde
ignis existât, sic anima de anima parentis fiat in prole, vel traducatur
in prolem; utrum incorporeum semen animae, sua quadam occulta
et invisibili via seorsum ex patre currat in matrem cum fit conceptus
in femina; an. quod est incredibilius, in semine corporis lateat
(Ep. 190,4.15·· ML 33,861).
607. Scire te volo in tam multis opusculis meis numquam me
fuisse ausum de hac quaestione8 definitam proferre sententiam
(Ep. 190,1,2: ML 33.857).
608. Et si inveneris quod te quaerere admonui, quod ipse
adhuc, fateor, non inveni, defende quantum potes, atque assere
animarum infantium eiusmodi esse novitatem, ut nulla propagatione
ducantur: et nobiscum quod inveneris fraterna dilectione communi­
ca. 14. Si autem non inveneris quare vel quomodo fiant animae
infantium peccatrices, et nihil in seipsis habentes malitiae, a quo
cogantur ex Adam trahere unde damnentur, cum eas credas non
ex illa prima peccatrice propagatas, sed novas atque insontes includi
carne peccati; nec sic iam temere in aliam sententiam tua deflectatur
assensio, ut eas ex illa una credas propagando traduci; ne forte
alius invenire possit quod ipse non possis, aut aliquando invenias
quod nunc non potueris (Ep. 190,4,13-14: ML 33,861) 9.
609. Si ergo ita potes animarum asserere sine ulla propagine
novitatem, ut ratione iusta et a fide catholica non aliena, etiam sic
’ Quaestio erat: «Utrum animae ut corpora propagatione nascantur, sintque
ex illa una quae primo homini creata est; an Creator omnipotens, qui utique
usque nunc operatur, sine ulla propagatione novas faciat singulis proprias»
(Ib. n.l).
9 Optatum Milcvitanum ardenter exoptat, ut ipsum de creatianismo instruat,
si hanc sententiam veram invenerit. Amplius cum admonet quod, etiamsi inve­
nire nequeat, quomodo animae peccatum ex Adam trahant, si immediate sin­
gulae a Deo creantur, nequidem tunc «iam temere in aliam sententiam tua
deflectatur assensio, ut eas ex illa una (Adac) credas propagando traduci, ne
forte alius invenire possit (modum conciliationis) quod ipse non possis». Haec
omnia statum animi Augustini clare patefaciunt.
Altius de creatianismo quam de traducianismo, quamvis spirituali, cogitabat,
ferventerque desiderabat creatianismum verum esse, cosque favebat laudabatque
(vide n.611), qui hanc amplecterentur opinionem, quamvis ipse sincere fatere­
tur se non adhuc dc istius sententiae veritate persuasum esse. Insuper ne obli­
viscatur, maximam partem Occidentalium traducianismo addictam fuisse (vide
n.610), et Augustinum, «Ecclesiae catholicae apologistam» (H. del Val, Sacra
Theologia dogmatica vol.1.486). tempore quo doctrina de unione substantiali
animae et corporis nondum satis explicata erat, difficilius potuisse Pclagianos
convincere quemadmodum anima peccatum ex Adam trahat, ipsa vero non
trahatur. Vide n.609-610.

peccato primi hominis ostendantur obnoxiae; assere quod sentis, si
potes... 24. Si autem aliter non potest quod de animarum novitate
sentis, asserere, nisi ut cas dicas peccato primi hominis non teneri;
aut per propaginem non suam, sed carnis, auctore Deo, vel nescio
qua mali natura, innocentissimas fieri peccatrices: melius origo
animae latet, dum tamen eam non dubitemus Dei esse creaturam,
quam vel Deus peccati auctor dicatur, vel contra Deum aliena mali
natura introducatur, vel baptisma parvulorum irritum ducatur
(Ep. 190,6,23-24: ML 33,865-866) 10*
.
610. Id quod ille sentit (Hieronymus), promptissime ac liben­
tissime defensurus, si me docere potuerit quomodo animae non
ex Adam veniant, et tamen ex illo iustam sortem damnationis
inveniant (Ep. 190,6,21: ML 33,864) ll.
611. Hanc sententiam suam, non solum me non vetante, ve­
rum etiam favente et gratias agente, defendant (De anima et eius
orig. I 19,34: ML 44,494) 12·
Bibl.: Gilson, o.c. 66ss; M. Lanseros, Obras de San Agustín: BAC,
III (Madrid 1947) 765-767 et 971; Boyer, Sant'Agostino 1555s; Portalie,
l.c. 2360; Régis Jolivet, San Agustín y la preexistencia platónica de las
almas: Augustinus I (Madrid 1956), 49-51 ; L. Magali, o.c. 275s; Guido
Mancini, La Psicologia di S. Agostino e i suoi elementi neoplatonici (Napo­
li 2938) 38-46; A. Martínez, Sobre el origen del alma humana (iuxta S. Aug.) :
España y América, 13 (1930) 2595s; A. Custodio Vega, ¿Defendió San
Agustín la «animación mediata» del cuerpo humano?: Religión y Cultura
(Madrid 1931) 345-358 D.

Anima vicina est substantiae Dei
Summarium.—Incorpoream esse animam confitetur. Anima spiritualis est,
vicina substantiae Dei. Nihil corporeum occurrat cum quaeritur, unde
Deus flatum seu animam fecerit: 612-615.—Refutat argumentaVincentii
Victoris, qui animam corpoream esse scripserat. Ac primo quidem,
quid sit corpus definit. Utitur deinde argumento ad hominem: Si quia

10 Si creatianismus teneri nequit quin peccatum originale negetur, vel quin
traducianismus corporalis, aut doctrina Origenis sustineatur, tunc melius est,
ut origo animae lateat, dummodo «eam non dubitemus esse Dei creaturam».
n Ad Optatum scribens, Augustinus mentionem facit de communicatione
per litteras quam habuerat cum S. Hieronymo in quarum una S. Hieronymus
creatianismo se potius favere dixerat. «Significavit tamen (Hieronymus) in
eadem brevi epistola sua, se potius fieri quam propagari animas credere: simul
etiam admonens animarum propaginem occidentalem Ecclesiam solere sentire»
(Ib. n.20). Notetur testimonium S. Hieronymi pro fide occidentalium in traducianismum spiritualem. S. Hieronymus ex Oriente scribebat.
12 Vide n.608.
U Cl. auctor concludit quod Augustinus nunquam defenderit ‘animationem
mediatam’, et quomodo quamvis nequidem expressis verbis ‘immediatam ani­
mationem’ docuerit, huic potius faverit. Textus quos citat sunt sequentes: Dc
div. quaest. 83 q.56: ML 40,39; Quaest. in Hept. II q.80: ML 34,626; speciatim
vero, Enchir. 86: ML 40,272; et De civ. Dei XXII 13: ML 41,776.

incorporea, inanis substantia, ergo Deus inanis, quia incorporeus. Negat
se dixisse animam esse substantiam aeream, cum aër corpus sit, et lege
physica refutat illud esse inane, quod aere impletur : 6i6-6t8.—Iterum
argumento ad hominem utitur ad refellendum argumentationem Vin­
cendi ex l Thess. 5,23. Si anima corpus est, quomodo capit imaginem
Dei?: 619-620.—Homo praecipuum opus Dei, ad imaginem Dei factus,
intellectu bestiis praestat: 621-622.--Multae res sunt, quae corpus non
habent, et formam et realitatem habent. Citat Gal. 5,22-23. Anima
spiritualis, quia ideas apprehendit. Hypothetice disputat de materia
aliqua spirituali ex qua facta fuerit anima: 623-626.

612. Incorpoream quoque esse animam, etsi difficile tardiori­
bus persuaderi potest, mihi tamen fateor esse persuasum... Per
totum quippe corpus quod animat, non locali diffusione, sed qua­
dam vitali intentione porrigitur: nam per omnes eius particulas
tota simul adest, nec minor in minoribus, et in maioribus maior;
sed alicubi intentius, alicubi remissius, et in omnibus tota, et in
singulis tota est (Ep. 166,2,4; ML 33,721).
613. Nunc autem de anima... nihil confirmo, nisi quia ex
Deo sic est, ut non sit substantia Dei; et sit incorporea, id est, non
sit corpus, sed spiritus (De Gen. ad litt. VII 28,42: ML 34,372).
614. Natura animae praestantior est quam natura corporis,
excellit multum: res spiritualis est, res incorporea est, vicina est
substantiae Dei (En. in Ps. 145,4: ML 37,1886).
615. Unde ergo sit ipsa, id est, de qua velut materie Deus
hunc flatum fecerit, quae anima dicitur, dum quaeritur, nihil cor­
poreum debet occurrere. Sicut enim Deus omnem creaturam, sic
anima omnem corpoream naturam dignitate praecellit (De Gen. ad
litt. VII 19,25: ML 34,364) 1.
616. Nunc iam, quantum Dominus donare dignatur, etiam ad
illud debeo respondere, ubi de anima loquens, meum nomen
iterasti (Vincentius Victor) atque dixisti: «Non enim, sicut Augusti­
nus peritissimus episcopus profitetur, incorpoream et eamdem spi­
ritum esse permittimus». Prius itaque utrum anima incorporea,
sicut ego dixi, an corporea, sicut tu, existimanda sit disputemus...
Ac primum scire vellem, corpus quid esse definias. Si enim non est
corpus, nisi quod membris carnalibus constat; nec terra erit corpus,
nec caelum, nec lapis, nec aqua, nec sidera, nec si quid huiusmodi
est. Si autem corpus est quidquid maioribus et minoribus suis par­
tibus maiora et minora spatia locorum obtinentibus constat 12; cor­
pora sunt etiam ista quae commemoravi: corpus est aër, corpus
1 Multa habet ad ostendendam incorporeitatem animae in De Gen. ad litt.
c.19-21 : ML 34,364-366.
2 Similem corporis definitionem habet in Ep. ad S. Hieronymum: «Porro
si corpus non est. nisi quod per loci spatium aliqua longitudine, latitudine, alti­
tudine ita sistitur vel movetur, ut maiore sui parte maiorem locum occupet, ct
breviore breviorem, minusque sit in parte quam in toto, non est corpus anima»
(Ep. 166,2,4: ML 33,722). Ubi etiam animadvertit, rationalem animam corpus
esse, si nomine corporis intelligatur «omnis substantia, vel essentia» (¡b.), aut
«si eam solam incorpoream placet appellare naturam quae summe incommuta­
bilis est», nempe Deus (Ib.).

est lux ista visibilis, ct omnia sicut dicit Apostolus, corpora caelestia,
et corpora terrestria (i Cor. 15,40) (De anima et eius orig. IV 12,17:
ML 44-534)·
617. Verumtamen tu, unde tibi maxime gratulor, Deum corpus
non esse confirmas. Sed me rursus sollicitum facis, ubi dicis: «Si
anima caret corpore, ut sit, sicut quibusdam placet, cassae inanita­
tis, aëris futilisque substantiae». His enim tuis verbis audes dicere
carere corpore, nec times ne sequatur inanis eum esse substantiae?
Porro si et corpore caret Deus, quod iam confessus es; et eum
inanis esse substantiae, absit ut dicas: non ergo inanis substantiae
est, quidquid corpore caret. Et ideo qui incorpoream dicit esse
animam, non est consequens ut eam velit videri inanis futilisque
substantiae (De anima et eius orig. IV 12,18: ML 44,534).
618. Vide autem quantum intersit inter id quod dico, et quod
tu me existimas dicere. Ego enim nec aeriae substantiae animam
dico; alioquin corpus esse confiteor. Aër quippe corpus est, secun­
dum omnes qui de corporibus cum loquuntur, quid loquantur
sciunt. Tu autem propter id quod incorpoream dixi animam, non
solum cassae inanitatis, sed ob hoc aëriam me putasti eam dixisse
substantiam; cum et corpus eam non esse dixerim, quod est aër; et
quod aëre impletur, inane esse non possit. Quod nec utres tui te
admonere potuerunt. Quid enim aliud in eos, nisi aër, quando
inflantur, arctatur? Qui usque adeo inanes non sunt, ut eadem ple­
nitudine etiam pondera sufferant. Quod si forte aliud tibi videtur
esse flatus, aliud aër; cum aër motus ipse sit flatus quod et flabello
agitato doceri potest: certe vasa quaelibet concava quae putas
inania, ut plena esse cognoscas, ab ea parte quae implentur, deprime
in aquam, et vide quod nihil humoris possit intrare repellente aëre,
quo plena sunt... Hoc praesenti facilius posset demonstrari quam
scripto. Sed non est hic diutius immorandum, cum sive intelligas
aëris naturam esse corpoream, sive non intelligas, me tamen putare
non debes vel aëriam dixisse animam, sed omnino incorpoream
(De anima et eius orig. IV 12,18: ML 44,534).
619. Cur autem animam nolis esse spiritum, sed corpus eam
velis esse, non video. Si enim propterea spiritus non est, quia di­
stincte Apostolus nominavit spiritum dicens, Et integer spiritus vester,
et anima, et corpus (1 Thess. 5,23); eadem causa est, cur ea non sit
corpus, quia distincte nominavit et corpus. Si autem affirmas quod
et anima corpus sit, quamvis distincte corpore nominato, permitte
ut etiam spiritus sit, quamvis distincte spiritu nominato. Multo
enim magis tibi debet videri anima spiritus esse quam corpus; quia
spiritum et animam unius fateris esse substantiae, unius autem
substantiae animam corpusque esse non dicis. Quo igitur pacto cor­
pus est anima, cum eius et corporis sit diversa natura; et spiritus
non est anima, cum eius et spiritus sit una eademque natura?
(De anima et eius orig. IV 13,19: ML 44,535).

620. Sed Deus, ut etiam ipse rectissime confiteris, non est
corpus: quomodo igitur capiat eius imaginem corpus? (De anima
et eius orig. IV 14,20: ML 44,537).
621. Non distas a pecore, nisi intellectu; noli aliunde gloriari.
De viribus praesumis? a bestiis vinceris: de velocitate praesumis?
a muscis vinceris: de pulchritudine praesumis? quanta pulchritudo
est in pennis pavonis? Unde ergo melior es? Ex imagine Dei. Ubi
imago Dei? In mente, in intellectu (In Ιο. Ev. tr. 3,4: ML 35,1398).
622. Nec illud audiendum est, quod nonnulli putant, ideo
praecipuum Dei opus esse hominem, quia caetera dixit, et facta
sunt; hunc autem ipse fecit: sed ideo potius, quia hunc ad imaginem
suam fecit... Hoc excellit in homine, quia Deus ad imaginem suam
hominem fecit, propter hoc quod ei dedit mentem intellectualem,
quae praestat pecoribus (De Gen. ad litt. VI 12,21: ML 34,347).
623. Dicis etiam, «Cessare illic nomina, ubi non distinguitur
forma; et nihil illic agere appellationem nominum, ubi nulla est
designatio personarum». Hinc volens probare Abrahae animam fuis­
se corpoream, quia dici potuit, Pater Abraham. Iam diximus, etiam
ubi corpus nullum est, esse formam. Si autem appellationem nomi­
num nihil putas agere, ubi non sunt corpora; numera ista nomina,
quaeso te: Fructus autem spiritus est caritas, gaudium, pax, longani­
mitas, benignitas, bonitas, fides, mansuetudo, continentia (Gal. 5,22-23):
et dic mihi utrum res ipsas non agnoscas, quarum ista sunt nomina,
vel sic agnoscas, ut aliqua lineamenta corporum videas. Ecce, ut
alia taceam, dic mihi quam figuram, quae membra, quem colorem
caritas habeat, quae certe, si ipse inanis non es, inane aliquid tibi
videri non potest (De anima et eius orig. IV 15,22: ML 44,537).
624. Ex hoc genere sunt etiam, quae alia significantia divinitus
demonstrantur, sive in somnis, sive in ecstasi: quae unde fiant, id
est, quaenam sit velut materies eorum, quis indagare potest aut
dicere? Procul dubio tamen spiritualis est, non corporalis. Namque
huiusmodi species velut corporum, non tamen corpora, et vigilan­
tium cogitatione formantur, et profunditate memoriae continentur;
et ex eius abditissimis sinibus, nescio quo mirabili et ineffabili
modo, cum recordamur prodeunt, et quasi ante oculos prolata
versantur. Tam multas igitur et tam magnas corporum imagines,
si anima corpus esset, capere cogitando vel memoria continendo
non posset (De anima et eius orig. IV 17,25: ML 44,539).
625. Cum ergo aliud sit in anima, quod corpora vera sentimus,
quod facimus quinque sensibus corporis; aliud quo praeter ipsos
similia corporibus non corpora cernimus, ubi et nos ipsos non
aliter quam similes corporibus contuemur; aliud quo nec corpora
nec similitudines corporum, sicut fidem, spem, caritatem, sine ullis
coloribus et tumoribus eorumque similitudinibus, certius sane firmiusque conspicimus; ubi magis esse et quodam modo familiarius
habitare debemus, ubi renovari in agnitionem Dei secundum ima­
ginem eius qui creavit nos? nonne in hoc quod tertio loco posui?
(De anima et eius orig. IV 20,31: ML 44,542).

626. Frustra ergo iam quaeritur ex qua veluti materie facta
sit anima, si recte intelligi potest in primis illis operibus facta, cum
factus est dies. Sicut enim illa quae non erant, facta sunt, sit et haec
inter illa. Quod si et materies aliqua formabilis sit, et corporalis et
spiritualis, non tamen et ipsa instituta est nisi a Deo, ex quo sunt
omnia, quae quidem formationem suam non tempore, sed origine
praecederet, sicut vox cantum; quid nisi de materie spirituali facta
anima congruentius creditur? (De Gen. ad litt. VII 27,39: ML 34,
369) 3·
Bibl.: Guido Mancini, La Psicologia di S. Agostino e i suoi elementi
neoplatonici 47-62; L. Magali, Il problema del dolore secondo S. Agostino
34ss; G. Verbeke, Spiritualité et immortalité de l’âme chez S. Augustin:
Aug. Mag., I 329-334; Boyer, L’idée de vérité 241-249; Id., Sant’Agostino
157-160; Gilson, Introduction à l'étude de S. Augustin 68ss; Henricus
de Noris, Vindiciae Augustinianae: ML 47,686-687.

Ex uno voluit Deus omnes condere
Summarium.—Primus homo Adam. In quatuor litteris vocis «Adam», qua­
tuor partes orbis terrarum designantur iuxta linguam graecam. Adam
quod interpretatur «homo», utrique sexui convenit: 627-629.—Quia omnes
mortui in Adam, omnes vivificati in Christo: 630.—Narratio de formatio­
ne Evae a latere Adae, litteraliter accipienda. Ad aliquid tamen signi­
ficandum ita factum est. E latere Adae dormientis, Eva; a latere Christi
in cruce dormientis, Ecclesia: 631-633.—Adam et Eva parentes et ludaeorum et Gentium. Omnes, qui homines sunt, ex Adam sunt: 634-636.—
Ex uno voluit Deus omnes condere, ut vinculo etiam cognationis ho­
mines tenerentur: 637.

627. Primus itaque homo de terra terrenus, ille Adam de limo
formatus; secundus autem homo de caelo caelestis, Dominus lesus
Christus (C. Faust. Man. II 4: ML 42,211).
628. Quia et ipse Adam orbem terrarum significat secundum
graecam linguam. Quatuor enim litteras sunt, A, D, A, et M.
Sicut autem Graeci loquuntur, quatuor orbis partes has in capite
litterae habent, Anatolen dicunt Orientem; Dusin, Occidentem;
Arkton, Aquilonem; Mesemcrian, Meridiem; habet Adam. Ipse ergo
Adam toto orbe terrarum sparsus est (En. in Ps. 95,15: ML 37,
1236) L
3 «Cum hace materia esset spiritualis, stricte dictae spiritualitati animae non
contradicebat, et requiri videbatur ne creatura fieret absolute simplex» (Boyer,
Cursus Philosophiae II 159).
Pro immortalitate animae haec loca videri possunt: De Trin. XIV 4,6:
ML 42,1040; Ib. XIII 9,12: ML 42,1023: De civ. Dei XVIII 41-2: ML 41,601 ;
lb. XII 20: ML 41,369-372; De Gen. adlitt. VII 28,43: ML 34,372; In Io. Ev. tr.
23,9: ML 35,1588; Ep. 166,2,3: ML 33,721 ; Ep. 143,7: ML 33,588; Conf. VI 16:
ML 32,732; C. Iui. IV 1,19: ML 44,747; De imniort. anint.: ML 32,1020-1034.
• Cf. etiam, In Io. Ev. tr. 9,12, et 10,12: ML 35,1465.1473.

629. Undo non ambigitur, sic appellatam fuisse feminam Evam
proprio nomine, ut tamen Adam, quod interpretatur Homo, nomen
esset amborum (De riv. Dei XV 17: ML 41,460).
630. Nam et hanc abstulit Apostolus quaestionem, apertissime
dicens, Per hominem mors. Et quis est iste, nisi primus Adam?
Ipse est quippe ille, de quo dictum est, Per unum hominem pecca­
tum intravit in mundum, et per peccatum mors: cui e contrario Adam
secundus opponitur, qui est forma futuri (Rom. 5,12.14)... Ideo
quippe in Adam omnes moriuntur, quia per hominem mors: sicut
ideo in Christo vivificantur, quia per hominem resurrectio mortuo­
rum... Scimus Adam... hebraea lingua hominem dici (C. Iui. 0. i.
VI 31: ML 45.1585).
631. Quid ergo sibi vult etiam illud, quod mulier viri de latere
facta est? Verum esto propter ipsius coniunctionis vim commen­
dandam hoc ita fieri oportuisse credamus; numquid etiam ut
dormienti fieret, eadem ratio vel necessitas flagitabat; ut denique
osse detracto, in cuius locum caro suppleretur? Num enim non
potuit ipsa caro detrahi, ut inde congruentius, quod sit sexus in­
firmior, mulier formaretur? An vero tam multis additis, costam
Deus aedificare potuit in mulierem, et carnem pulpamve non po­
tuit, qui de pulvere ipsum hominem fecit? Aut si iam costa fuerat
detrahenda, cur non altera pro ea costa reposita est? Cur etiam
non dictum est, Finxit, aut fecit sicut in omnibus supra operibus;
sed aedificavit, inquit, Dominus Deus illam costam, non tanquam
corpus humanum, sed tanquam domum? Non est itaque dubitan­
dum, quoniam haec facta sunt et stulta esse non possunt, ob ali­
quid significandum esse facta, fructum futuri saeculi ab ipso iam
primordio generis humani Deo praescio in ipsis suis operibus mi­
sericorditer praedicante; ut certo tempore servis suis, sive per ho­
minum successiones, sive per suum Spiritum vel Angelorum mi­
nisterium revelata atque conscripta, et promittendis rebus futuris
et recognoscendis impletis testimonium perhiberent (De Gen. ad
litt. IX 13,23: ML 34,402).
632. Etsi visibilis femina secundum historiam de corpore viri
primo facta est a Domino Deo, non utique sine causa ita facta
est, nisi ut aliquid secretum intimaret. Num enim aut limus de­
fuit unde femina formaretur? aut, si vellet Dominus homini vigi­
lanti costam sine dolore detrahere non posset? Sive ergo ista figu­
rate facta sint 2, non frustra hoc modo dicta vel facta’sunt; sed
2 Ex testimonio ipsius Augustini, nullum valorem habet interpretatio allego­
rica formationis Evae in hoc textu tamquam possibilis admissa. Apparet enim
in libro De Genesi contra Manichaeos, scripto anno 389, sed correcta fuit in opere
De Genesi ad litteram, absoluto sub anno 415. Rationem qua tunc temporis
eam proposuerat, ita ipse expressit: «Nam et ego contra Manichaeos, qui has
litteras Veteris Testamenti non aliter quam oportet accipiendo errant, sed omni­
no non accipiendo et detestando blasphemant, duos conscripsi libros recenti
tempore conversionis meae; cito volens eorum vel confutare deliramenta, vel
erigere intentionem ad quaerendam in Libris quas oderunt, Christianam et
cvangelicam fidem. Et quia non mihi tunc occurrebant omnia quemadmodum
proprie possent accipi, magisque non posse accipi videbantur, aut vix posse

sunt plane mysteria et sacramenta, sive hoc modo quo tenuitas
nostra conatur, sive aliquo alio meliore, secundum sanam tamen
fidem sunt interpretanda et intelligenda (De Gen. c. Man. II 12,
17: ML 34,205).
633. Vigilanti verbo Evangelista usus est, ut non diceret, La­
tus eius percussit, aut vulneravit, aut quid aliud, sed aperuit, ut
illic quodammodo vitae ostium panderetur, unde Sacramenta Eccle­
siae manaverunt... Propter hoc prima mulier facta est de latere
viri dormientis (Gen. 2,22), et appellata est vita materque vivorum
(ib. 3,20). Magnum quippe significavit bonum, ante magnum prae­
varicationis malum. Hic secundus Adam inclinato capite in cruce
dormivit, ut inde formaretur ei coniux, quod de latere dormientis
effluxit (In Io. Ev. tr. 120,2: ML 35,1953).
634. In ipso exordio Adam et Eva parentes omnium gentium
erant, non tantummodo ludaeorum; et quidquid figurabatur in
Adam de Christo, ad omnes utique gentes pertinebat, quibus salus
est in Christo (In Io. Ev. tr. 9,10: ML 35,1463).
635. An si et ipse (Adam) figurate intelligendus est, quis ge­
nuit Cain, et Abel, et Seth? An et ipsi figurate tantum fuerunt,
non etiam homines ex hominibus nati? (De Gen. ad litt. VIII 1,4:
ML 34.373)·
636. Verum quisquis uspiam nascitur homo, id est animal
rationale mortale, quamlibet nostris inusitatam sensibus gerat cor­
poris formam, seu colorem, sive motum, sive sonum, sive quali­
bet vi, qualibet parte, qualibet qualitate naturae, ex illo uno proto­
plasto originem ducere, nullus fidelium dubitaverit... 2. Quaprop­
ter, ut istam quaestionem 3 pedetentim cauteque concludam: aut
illa, quae talia de quibusdam gentibus scripta sunt, omnino nulla
sunt; aut si sunt, homines non sunt; aut ex Adam sunt si homines
sunt (De civ. Dei XVI 8,1-2: ML 41,486-487).
637. Sociale quiddam est humana natura, ...ob hoc ex uno
Deus voluit omnes homines condere, ut in sua societate non sola
similitudine generis, sed etiam cognationis vinculo tenerentur (De
bono coni. 1,1: ML 40,373).
aut difficile; ne retardarer, quid figurate significarent ea quae ad litteram non
potui invenire, quanta valui brevitate et perspicuitate explicavi, ne vel multa
lectione vel disputationis obscuritate deterriti, in manus ea sumere non cura­
rent» (De Gen. ad Utt. Vili 2,5: ML 34,373). Cf. Maher, Saint Augustine's
Defense against the Manicheans 11.
3 Respondit ad quaestionem, «utrum ex filiis Noè, vel potius ex illo uno ho­
mine, unde etiam ipsi exstiterunt, propagata esse credendum sit quaedam
monstrosa hominum genera, quae gentium narrat historia» (Ib. n.l).

PARS II

De

Angelis

CAPUT X
Angeli creati a Deo fuerunt; credibilius videtur eos fuisse
creatos simul cum mundo visibili
Summarium.—Quid veniat nomine Angelorum: 638-639.—Angelos esse opus
Dei, S. Scriptura testatur. Nec praetermissi sunt in narratione Mosaica.
Cum non videatur Deum aliquid fecisse ante creationem cadi et terrae,
et die septimo requieverit a creando, alicubi in narratione Genesis in­
cluduntur. Angelos iam creatos fuisse die quarto ex S. Script, demons­
trat; neque creati fuerunt die tertio aut secundo, quia quid Deus istis
diebus fecerit, a Genesi describitur. Remanet ergo, ut creati fuerint
die uno. Utrum in voce caelum et terram versus 1, et in luce versus 3,
non ipsi constat. Credibilius putat verbis caelum et terram creaturam
et spiritualem et corporalem fuisse significatas, et in principio, significare
in Verbo: 640-643.—Hoc certo constat Angelos non esse Deo coaeternos,
et esse creatos, quia etsi quis dicat Angelos semper fuisse, hoc unum
tantum sibi vult scilicet, non fuisse tempus antequam Angeli essent,
quod ex eo sequitur, quod tempus nequeat esse absque rebus mutabili­
bus, cum ab istarum motu id metiatur: 646.

638. Qui facit angelos suos spiritus, et ministros suos ignem fla­
grantem (Ps. 103,4). Et hoc, quamvis non videamus apparitionem
Angelorum; abscondita est enim ab oculis nostris, et est in quadam
republica magna imperatoris Dei, tamen esse Angelos novimus ex
fide, et multis apparuisse scriptum legimus, et tenemus, nec inde
dubitare fas nobis est. Spiritus autem Angeli sunt; et cum spiritus
sunt, non sunt angeli; cum mittuntur, fiunt angeli. Angelus enim
officii nomen est, non naturae. Quaeris nomen huius naturae, spi­
ritus est; quaeris officium, angelus est: ex eo quod est, spiritus est,
ex eo quod agit, angelus est (En. in Ps. 1035.1,15: ML 37,1348).
639. Scriptum est enim, Qui facit angelos suos spiritus: id est,
eos qui natura spiritus sunt, facit esse angelos suos, iniungendo eis
officium nuntiandi. Qui enim graece dicitur άγγελο?, quod nomen
latina declinatione angelus perhibetur, latina lingua nuntius inter­
pretatur (De civ. Dei XV 23,1: ML 41,468).
640. Ubi de mundi constitutione Sacrae Litterae loquuntur,
non evidenter dicitur utrum vel quo ordine creati sint Angeli: sed
si praetermissi non sunt, vel caeli nomine, ubi dictum est, In prin­
cipio fecit Deus caelum et terram (Gen. 1,1); vel potius lucis huius,
de qua loquor, significati sunt. Non autem praetermissos esse hinc
existimo, quod scriptum est requievisse Deum in septimo die ab
omnibus operibus suis quae fecit; cum liber ipse ita sit exorsus,
In principio fecit Deus caelum et terram: ut ante caelum et terram

nihil aliud fecisse videatur. Cum ergo a caelo et terra coeperit, at­
que ipsa terra quam primitus fecit, ... invisibilis et incomposita,
nondumque luce facta, utique tenebrae fuerint super abyssum...
deinde omnia creando disposita sint, quae per sex dies consummata
narrantur: quomodo Angeli praetermitterentur, tanquam non es­
sent in operibus Dei, a quibus in die septimo requievit? Opus
autem Dei esse Angelos, hic quidem etsi non praetermissum, non
tamen evidenter expressum est; sed alibi hoc Sancta Scriptura cla­
rissima voce testatur... in Psalmo canitur: ... Laudate eum, omnes
Angeli eius... Hic apertissime a Deo factos esse Angelos divinitus
dictum est, cum eis inter caetera caelestia commemoratis, infertur
ad omnia, Ipse dixit, et facta sunt (De civ. Dei XI 9: ML 41,323-324).
641. Quis porro audebit opinari, post omnia ista quae sex die­
bus enumerata sunt, Angelos factos? Sed et si quisquam ita desipit,
redarguit istam vanitatem illa Scriptura paris auctoritatis, ubi Deus
dicit, Quando facta sunt sidera, laudaverunt me voce magna omnes
Angeli mei (lob 38,7, sec. LXX). Iam ergo erant Angeli, quando
facta sunt sidera. Facta sunt autem quarto die. Numquidnam ergo
die tertio factos esse dicemus? Absit. In promptu est enim, quid
illo die factum sit... Numquidnam secundo? Ne hoc quidem: tunc
enim firmamentum factum est inter aquas superiores et inferiores,
caelumque appellatum est... Nimirum si ad istorum dierum opera
Dei pertinent Angeli, ipsi sunt lux illa quae diei nomen accepit,
cuius unitas ut commendaretur, non est dictus dies primus, sed
dies unus... Cum enim dixit Deus, Fiat lux, et facta est lux; si recte
in hac luce creatio intelligitur Angelorum, profecto facti sunt par­
ticipes lucis aeternae, quod est ipsa incommutabilis Sapientia Dei
(De civ. Dei XI 9: ML 41,324-325).
642. Ne quis autem contendat, et dicat non sanctos Angelos
esse significatos, in eo quod scriptum est, Fiat lux, et facta est
lux... Angelos autem prius esse factos, non tantum ante firmamen­
tum... sed ante illud quod dictum est, In principio fecit Deus caelum
et terram... non e contrario referam contentionem... Proinde ut
volet quisque accipiat..., dum tamen Angelos sanctos in sublimi­
bus sedibus, non quidem Deo coaeternos, sed tamen de sua sempi­
terna et vera felicitate securos et certos esse, nemo ambigat (De civ.
Dei XI 32: ML 4b345-346)·
643. Quapropter, etsi alia lux in isto huius libri loco intelligenda est, ubi legimus, Dixit Deus, et facta est lux; et aliae tenebrae
significatae sunt in eo quod scriptum est, Divisit Deus inter lucem
et tenebras (Gen. 1,3-4): nos tamen has duas angelicas societates,
unam fruentem Deo, alteram tumentem typho L.. lucis tenebra­
rumque significatas existimavimus... Si autem hoc sensit etiam ille
qui scripsit, ad perfectiorem disputationis finem nostra pervenit
i S. Augustinus saepissime utitur hoc vocabulo ad exprimendam superbiam
et arrogantiam: «Et gaudebam superbe, et tumebam typho» (Conf. III 3,6:
ML 32,685). «Procurasti mihi per quemdam hominem immanissimo typho
turgidum» (Ib. VII 9,13: ML 32,740).

intentio: ut homo Dei tant eximiae divinaeque sapientiae, imo per
eum Spiritus Dei in commemorandis operibus Dei, quae omnia
sexto die dicit esse perfecta, nullo modo Angelos praetermisisse
credatur: sive In principio, quia primo fecit; sive quod convenientius
intelligitur, In principio, quia in Verbo unigenito fecit, scriptum sit,
In principio fecit Deus caelum et terram: quibus nominibus univer­
salis est significata creatura, vel spiritualis et corporalis, quod est
credibilius (De civ. Dei XI 33: ML 41,346-347).
644. Sicut ergo dicimus creatum tempus, cum ideo semper
fuisse dicatur, quia omni tempore tempus fuit: ita non est conse­
quens, ut si semper fuerunt Angeli, ideo non sint creati, ut propter­
ea semper fuisse dicantur, quia omni tempore fuerunt; et propter­
ea omni tempore fuerunt, quia nullo modo sine his ipsa tempora
esse potuerunt. Ubi enim nulla creatura est, cuius mutabilibus
motibus tempora peragentur, tempora omnino esse non possunt.
Ac per hoc et si semper fuerunt, creati sunt; nec, si semper fuerunt,
ideo Creatori coaeterni sunt. Ille enim semper fuit aeternitate immu­
tabili: isti autem facti sunt; sed ideo semper fuisse dicuntur, quia
omni tempore fuerunt, sine quibus tempora nullo modo esse po­
tuerunt: tempus autem quoniam mutabilitate transcurrit, aeterni­
tati immutabili non potest esse coaeternum (De civ. Dei XII 15,2:
ML 41,364).

De natura et ordinibus Angelorum

Summarium.—Aliquibus in locis videtur Augustinum aliquod genus corpo­
ris in Angelis ponere : 645-647.—Ex aliis tamen testimoniis apparet eum
in dubio fuisse circa perfectam spiritualitatem Angelorum: 648-649.—
Esse varios ordines Angelorum firmiter credit, naturam vero diversorum
ordinum se nescire fatetur: 650-651.

645. Adhuc habet vitam utique corpus nostrum; et tamen
comparatum corpori illi, quod futurum est qualia sunt Angelorum
corpora, invenitur corpus hominis mortuum, quamvis adhuc ha­
bens animam (En. in Ps. 85,17: ML 37,1094).
646. Proinde cum hoc corpus iam non animale, sed per futu­
ram commutationem spirituale receperit Angelis coaequata, per­
fectum habebit naturae suae modum, obediens et imperans, vivi­
ficata et vivificans, tam ineffabili facilitate, ut sit ei gloriae quod
sarcinae fuit (De Gen. ad Utt. XII 35,68: ML 34,484) *.
647. Quapropter, etsi daemones aëria sunt animalia, quoniam
corporum aeriorum natura vigent; et propterea morte non dissol­
vuntur; quia praevalet in eis elementum, quod ad faciendum quam
ad patiendum est aptius; duobus subterpositis, aqua scilicet et
1 Arguit in hoc capite, cur resurrectio corporum ad perfectam beatitudincm
animae sit necessaria.

terra, uno autem superposito, id est igne sidereo: distribuuntur enim
dementa ad patiendum duo, humor et humus; ad faciendum autem
alia duo, aër et ignis: si ergo ita sunt, non impedit ista distinctio
nostram Scripturam, quae non ex aere, sed ex aquis producta indi­
cat volatilia... 15. Si autem transgressores illi (Angeli) antequam
transgrederentur, caelestia corpora gerebant, neque hoc mirum est,
si conversa sunt ex poena in aëriam qualitatem, ut iam possint ab
igne, id est, ab elemento naturae superioris aliquid pati (De Gen.
ad lilt. Ill 10,14-15: ML 34,284).
648. Scriptum est enim, Qui facit angelos suos spiritus: id est,
eos qui natura spiritus sunt, facit esse angelos suos... Sed utrum
eorum corpora consequenter adiunxerit, dicendo, Et ministros suos
ignem ardentem (Ps. 103,5): an quod caritate tanquam igne spi­
rituali fervere debeant ministri eius, ambiguum est... Non hinc
aliquid audeo definire, utrum aliqui spiritus elemento aërio corpo­
rati... possint etiam hanc pati libidinem (De civ. Dei XV 23,1:
ML 41,468) 2.
649. Sunt quaedam sua etiam daemonibus corpora, sicut doctis
hominibus visum est... Si autem quisquam nulla habere corpora
daemones asseverat, non est de hac re aut laborandum operosa
inquisitione, aut contentiosa disputatione certandum. Cur enim non
dicamus, quamvis miris, tamen veris modis etiam spiritus incor­
poreos posse poena corporalis ignis affligi, si spiritus hominum,
etiam ipsi profecto incorporei, et nunc potuerunt includi corporali­
bus membris, et tunc poterunt corporum suorum vinculis insolu­
biliter alligari (De civ. Dei XXI 10,1: ML 41,724) 3.
650. Certe ait Apostolus, Sive Sedes, sive Dominationes, sive
Principatus, sive Potestates (Coi. 1,16). Et esse itaque Sedes, Domi­
nationes, Principatus, Potestates in caelestibus apparatibus, firmissi­
me credo, et differre inter se aliquid indubitata fide teneo: sed...,
quaenam ista sint, et quid inter se differant nescio (Ad Oros. c. prise,
et orig. 11,14: ML 42,678).
651. Quid inter se distent quatuor illa vocabula, quibus uni­
versam ipsam caelestem societatem videtur Apostolus esse comple­
xus, dicendo, Sive Sedes, sive Dominationes, sive Principatus, sive
Potestates, dicant qui possunt, si tamen possunt probare quod
dicunt: ego me ista ignorare confiteor (Enchir. 58: ML 40,259).
2 Quaestio, quam solvendam proposuerat, haec est: «Utrum possint Angeli,
cum spiritus sint, corporaliter coire cum feminis» (Ib.). Sed de hac quaestione
infra, ubi de peccato Angelorum.
3 Respondet quaestioni, an ignis corporeus possit daemones torquere (Ib.).
Auctores fere communiter dicunt Augustinum non categorico asseruisse
corporeitatem Angelorum, sed sententiam suspendisse. Quod apparet ex locis
hic citatis. Cf. Card. Noris, Vindiciae Augustinianae c.4,1 : ML 47,687; Portalié,
l.c. 2355; Boyer, De Deo creante et elevante 486-7.

Deus qui condidit naturam Angelorum, gratiam sanctifican­
tem eis largitus est. Plures ex illis a luce veritatis se averterunt.
Angeli omnes habuerunt etiam «adiutorium sine quo»
Summarium.—Angeli bona voluntate, seu Dei amore, conditi sunt, et gra­
tiam receperunt. Neque potuerunt seipsis dare talem voluntatem bonam,
seda Deo, causa efficiente, eam receperunt: 652-653.—Diabolus et angeli
mali, propria voluntate, a luce veritatis se averterunt. Angeli vero boni,
per idem liberum arbitrium in veritate steterunt. Angeli mali per super­
biam a Deo, qui summe est, se averterunt, et ad seipsos, qui non summe
sunt, conversi sunt. Non per invidiam, sed per superbiam lapsi sunt.
Invidia enim non praecedit, sed sequitur superbiam: 654-659.—Angeli
mali praescientiam eorum casus non habuerunt, et immediate ab initio
suae conditionis ceciderunt: 660.—Filii Dei, de quibus in Gen. 6,1-4,
non fuerunt .Angeli ; Angeli boni nullo modo peccatum fornicationis
commiserunt: utrum vero daemones «elemento aerio corporati» pecca­
tum tale commiserint, non audet definire. Peccare potuerunt, quia ex
nihilo facti sunt: 661-663.—Angeli habuerunt gratiam, qua poterant, si
voluissent, in accepta perseverare iustitia: 664-666.

652. Nam et hoc discutiendum est, si boni Angeli ipsi in se
fecerunt voluntatem bonam, utrum aliqua eam, an nulla voluntate
fecerunt. Si nulla, utique nec fecerunt. Si aliqua, utrum mala, an
bona. Si mala, quomodo esse potuit mala voluntas bonae voluntatis
effectrix? Si bona, iam ergo habebant. Et istam quis fecerat, nisi
ille qui eos cum bona voluntate, id est cum amore casto, quo illi
adhaererent, creavit, simul eis et condens naturam, et largiens
gratiam? Unde sine bona voluntate, hoc est Dei amore, nunquam
sanctos Angelos fuisse, credendum est. Isti autem, qui cum boni
creati essent, tamen mali sunt, mala propria voluntate, quam bona
natura non fecit, nisi cum a bono sponte defecit, ut mali causa non
sit bonum, sed defectus a bono, aut minorem acceperunt amoris
divini gratiam, quam illi qui in eadem perstiterunt, aut si utrique
boni aequaliter creati sunt, istis mala voluntate cadentibus, illi am­
plius adiuti, ad eam beatitudinis plenitudinem, unde se nunquam
casuros certissimi fierent, pervenerunt... Confitendum est igitur
cum debita laude Creatoris, non ad solos sanctos homines pertinere,
verum etiam de sanctis Angelis posse dici, quod caritas Dei diffusa
sit in eis per Spiritum Sanctum, qui datus est eis (Rom. 5,5) (De
civ. Dei XII 9,2: ML 41,357).
653. Si dixerimus nullam esse efficientem causam etiam volun­
tatis bonae, cavendum est, ne voluntas bona bonorum Angelorum,
non facta, sed Deo coaeterna esse credatur. Cum ergo ipsi facti sint,
quomodo illa non esse facta dicetur? Porro quia facta est, utrum
cum ipsis facta est, an sine illa fuerunt prius? Sed si cum ipsis, non
dubium quod ab illo facta sit, a quo et ipsi; simulque ut facti sunt,
ei a quo facti sunt, amore cum quo facti sunt, adhaeserunt. Eoque

I

C.I2.

193

DE GRATIA ANGELORUM

sunt isti ab illorum societate discreti, quod hi in eadem voluntate
bona manserunt, illi ab ea deficiendo mutati sunt, mala scilicet vo­
luntate, hoc ipso quod a bona defecerunt: a qua non defecissent, si
utique noluissent. Si autem boni Angeli fuerunt prius sine bona
voluntate, eamque in se ipsi Deo non fuerunt prius sine bona
voluntate, eamque in se ipsi Deo non operante fecerunt; ergo me­
liores a se ipsis, quam ab illo facti sunt. Absit. Quid enim erant
sine bona voluntate, nisi mali? (De civ. Dei XII 9,1: ML 41,356).
654. Quod ergo putatur nunquam diabolus in veritate ste­
tisse... sed ab ipso suae conditionis initio cecidisse, non sic accipien­
dum est, ut non propria voluntate depravatus, sed malus a bono
Deo creatus putetur; alioquin non ab initio cecidisse diceretur:
neque enim cecidit, si talis est factus. Sed factus continuo se a luce
veritatis avertit, superbia tumidus, et propriae potestatis delecta­
tione corruptus (De Gen. ad litt. XI 23,30: ML 34,441).
655. Tunc ergo dederat homini Deus bonam voluntatem; in
illa quippe eum fecerat qui fecerat rectum: dederat adiutorium, sine
quo in ea non posset permanere si vellet; ut autem vellet, in eius
libero reliquit arbitrio. Posset ergo permanere si vellet: quia non
deerat adiutorium per quod posset, et sine quo non posset perse­
veranter bonum tenere quod vellet. Sed quia noluit permanere,
profecto eius culpa est, cuius meritum fuisset, si permanere vo­
luisset: sicut fecerunt Angeli sancti, qui cadentibus aliis per liberum
arbitrium, per idem liberum arbitrium steterunt ipsi, et huius per­
mansionis debitam mercedem recipere meruerunt, tantam scilicet
beatitudinis plenitudinem, qua eis certissimum sit semper se in
illa esse mansuros (De corr. et gr. 11,32: ML 44,935) L

Angelis igitur aliquibus impia superbia deserentibus Deum
et in huius aeris imam caliginem de superna caelesti habitatione
deiectis, residuus numerus Angelorum in aeterna cum Deo beatitu­
dine et sanctitate permansit (Enchir. 28: ML 40,246).
657. Proinde causa beatitudinis Angelorum bonorum ea ve­
rissime reperitur, quod ei adhaerent qui summe est. Cum vero
causa miseriae Angelorum quaeritur, ea merito occurrit, quod ab
illo qui summe est aversi, ad se ipsos conversi sunt, qui non summe
sunt: et hoc vitium quid aliud quam superbia nuncupatur? Initium
quippe omnis peccati superbia (Eccli. 10,15). Noluerunt ergo ad
illum custodire fortitudinem suam (Ps. 58,10): et qui magis essent,
si ei qui summe est adhaererent; se illi praeferendo, id quod minus
est praetulerunt (De civ* Dei XII 6: ML 41,353).
658. Nonnulli dicunt ipsum ei (diabolo) fuisse casum a su­
pernis sedibus, quod inviderit homini facto ad imaginem Dei. Porro
autem invidia sequitur superbiam, non praecedit: non enim causa
superbiendi est invidia, sed causa invidendi superbia (De Gen. ad
litt. XI 14,18: ML 34»436).
656.

1 Cf. n.664,737.
Enchiridion

.

659. Ipse est enim (Deus), qui in principio condidit mundum,
plenum bonis omnibus visibilibus atque intelligibilibus rebus, in
quo nihil melius instituit quam spiritus, quibus intelligentiam dedit,
et suae contemplationis habiles capacesque sui praestitit, atque una
societate devinxit, quam sanctam et supernam dicimus civitatem,
in qua res qua sustententur beatique sint, Deus ipse illis est, tanquam vita victusque communis. Qui liberum arbitrium eidem in­
tellectuali naturae tribuit tale, ut si vellet, desereret Deum, beatitudinem scilicet suam, continuo miseria secutura. Qui cum praesciret
angelos quosdam per elationem, qua ipsi ad beatam vitam sufficere
vellent, tanti boni desertores futuros, non eis ademit hanc potesta­
tem, potentius et melius esse iudicans etiam de malis bene facere,
quam mala esse non sinere (De civ. Dei XXII 1,2: ML 41,751).
660. Coarctatus quaestione illa, qua quaeritur utrum sui casus
praescius antequam caderet, fuerit, ne suae beatitudinis incertos
esse vel aliquando fuisse Angelos dicerem, non sine causa putari
posse dixi, diabolum ab ipso creaturae, hoc est ab ipso vel temporis
vel suae conditionis initio cecidisse, nec aliquando in veritate ste­
tisse (De Gen. ad liti. XI 19,26: ML 34,439).
661. Quam quaestionem nos transeunter commemoratam... re­
liquimus insolutam, Utrum possint Angeli, cum spiritus sint, cor­
poraliter coire cum feminis... Et quoniam creberrima fama est,
multique se expertos, vel ab eis qui experti essent, de quorum fide
dubitandum non est, audisse confirmant. Silvanos, et Faunos, quos
vulgo incubos vocant, improbos saepe exstitisse mulieribus, et earum
appetisse ac peregisse concubitum; et quosdam daemones, quos
Dusios Galli nuncupant, hanc assidue immunditiam et tentare et
efficere, plures talesque asseverant ut hoc negare impudentiae vi­
deatur: non hinc aliquid audeo definire, utrum aliqui spiritus ele­
mento aerio corporati (nam hoc elementum etiam cum agitatur
flabello, sensu corporis tactuque sentitur), possint etiam hanc pati
libidinem, ut quomodo possunt, sentientibus feminis misceantur.
Dei tamen Angelos sanctos nullo modo illo tempore sic labi po­
tuisse crediderim: ... sed potius de illis qui primum apostatantes
a Deo cum diabolo principe suo ceciderunt, qui primum hominem
per invidiam serpentina fraude deiecit. Angelos autem fuisse etiam
Dei homines nuncupatos, eadem Scriptura sancta locupletissima
testis est (De civ. Dei XV 23,1: ML 41,468) 2.
662. Angelorum bonorum et malorum inter se contrarios appe­
titus non naturis principiisque diversis, cum Deus omnium sub­
stantiarum bonus auctor et conditor utrosque creaverit, sed volunta­
tibus et cupiditatibus exstitisse, dubitare fas non est; dum alii
constanter in communi omnibus bono, quod ipse illis Deus est,
atque in eius aeternitate, veritate, caritate persistunt; alii sua potes2 Verba Gen. 6,1-4, putat potius interpretanda de hominibus, i.e., de filiis
Seth et filiabus Cain. Neque putat nos movere debere, quod gigantes fuissent
nati. Nam observat quod etiam ante commixtionem iam dicatur quod gigantes
fuissent super terram (cf. Ib. n.2-3).

tate potius delectati, velut bonum suum sibi ipsi essent, a superio­
re,.. defluxerunt (De civ. Dei XII 1,2: ML 41,349).
663. Hoc scio, naturam Dei nunquam, nusquam, nulla ex parte
posse deficere; et ea posse deficere, quae ex nihilo facta sunt. Quae
tamen quanto magis sunt, et bona faciunt (tunc enim aliquid faciunt),
causas habent efficientes: in quantum autem deficiunt, et ex hoc
mala faciunt (quid enim tunc faciunt nisi vana?), causas habent
deficientes (De civ. Dei XII 8: ML 41,355) 3.
664. Si autem hoc adiutorium vel angelo vel homini, cum
primum facti sunt, defuisset; quoniam non talis natura facta erat,
ut sine divino adiutorio posset manere si vellet, non utique sua culpa
cecidissent: adiutorium quippe defuisset, sine quo manere non
possent (De corr. et gr. 11,32: ML 44,935)4.
665. Simul ut facti sunt (Angeli), lux facti sunt: non tamen
ita tantum creati, ut quoquo modo essent, et quoquo modo viverent;
sed etiam illuminati, ut sapienter beateque viverent (De civ. Dei XI
11: ML 41,327).
666. Et cum id egit eorum voluntas bona, ut non ad se ipsos,
qui minus erant, sed ad illum qui summe est, converterentur, eique
adhaerentes magis essent, eiusque participatione sapienter beateque
viverent; quid aliud ostenditur, nisi voluntatem quamlibet bonam
inopem fuisse in solo desiderio remansuram, nisi ille qui bonam
naturam ex nihilo sui capacem fecerat, ex se ipso faceret implendo
meliorem, prius faciens excitando avidiorem? (De civ. Dei XII 9:
ML 41,356).

De beatitudine bonorum Angelorum, ac de damnatione
malorum
Summarium.—Quia Angeli boni, pia obedientia Deo cohaerentes, in bono
permanserunt, acceperunt non posse peccare: 667-669.—Deum vident
facie ad faciem. Veritatem incommutabilem contemplantur, atque par­
ticipes aeternitatis Dei facti sunt: 670-671.—Quia culpa angelorum malo­
rum, tanto fuit damnabilior, quanto eorum natura sublimior, gratia
reparationis eis non fuit collata: 672-673.—Peccando «miserrimi effecti
sunt«. In huius mundi ima detrusi sunt, velut in carcere, serverius
puniendi in finali iudicio. Poenaliter in inferi inferioris caliginoso aere,
ubi venti et nubila et procellae et turbines fiunt, detrusi sunt, non vero
in caelo ubi solem et stellas Deus ordinavit. Aeterno supplicio destinati
sunt: 674-678.

667. Dic potius, si vis (luliane) verum dicere, hominis naturam
capacem boni et pravi prius factam: non quod non posset solius
3 Explicat cur Angeli peccare potuerint.
4 Vide n.655. Omnes Angeli, et boni et mali, habuerunt adiutorium sine quo
non possent permanere in bono, etiamsi vellent. Aliter Angeli mali culpa va­
cassem. Eadem terminologia utitur de Adam loquendo. De natura istius adiutorii, cf. infra, c.17, et in tr. De gratia c.7.

boni Capax fieri; sed quod ab ipso gradu ordinatissime surgere
debuit, ut si non peccasset quando peccare posset, ad earn beatitudinem perveniret ubi peccare non posset... An vero metuendum
est, ne tunc etiam forte peccemus, quando sanctis Angelis erimus
aequales? De quibus sine dubitatione credendum est, quod acce­
perint non posse peccare pro merito permansionis suae, quoniam
steterunt quando aliis cadentibus etiam ipsi peccare potuerunt.
Alioquin adhuc timendum esset, ne multos novos diabolos, et
eorum novos malos angelos haberet hic mundus (C. Iui. o.i. V 58:
ML 45,1491).
668. Caeteri (Angeli boni) autem per ipsum liberum arbitrium
in veritate steterunt, eamque de suo casu nunquam futuro certis­
simam scire meruerunt (De corr. et gr. 10,27: ML 44,932).
669. Angelis igitur aliquibus impia superbia deserentibus
Deum, et in huius aëris imam caliginem de superna caelesti habita­
tione deiectis, residuus numerus angelorum in aeterna cum Deo
beatitudine et sanctitate permansit. Neque enim ex uno angelo
lapso atque damnato caeteri propagati sunt, ut eos sicut homines
originale malum obnoxiae successionis vinculis obligaret, atque
universos traheret ad debitas poenas: sed eo qui diabolus factus est,
cum sociis impietatis elato, et ipsa cum eis elatione prostrato, caeteri
pia obedientia Domino cohaeserunt, accipientes etiam, quod illi
non habuerunt, certam scientiam qua essent de sua sempiterna et
nunquam casura stabilitate securi (Enchir. 28,9: ML 40,246).
670. Considerandum est quantus vir dicebat... Videmus nunc
per speculum in aenigmate, tunc autem facie ad faciem (1 Cor. 13,12).
Sic iam vident sancti Angeli (De civ. Dei XXII 29,1: ML 41,797).
671. Proinde illi in illo veritatem incommutabilem vident, et
secundum eam suas dirigunt voluntates. Fiunt ergo illi participes
aeternitatis, veritatis, voluntatis eius semper, sine tempore et loco.
Moventur autem eius imperio etiam temporaliter, illo non tempora­
liter moto. Nec ita ut ab eius contemplatione resiliant aut defluant;
sed simul et illum sine loco ac tempore contemplantur, et eius in
inferioribus iussa perficiunt, moventes se per tempus, corpus autem
per tempus et locum, quantum eorum congruit actioni (De Gen.
ad litt. VIII 24,45: ML 34-39°).
672. Quanquam non desint qui etiam nos Angelis praeferant;
quia pro nobis, inquiunt, non pro Angelis mortuus est Christus.
Id quid est aliud, quam de impietate velle gloriari? Etenim, Christus,
sicut ait Apostolus, iuxta tempus pro impiis mortuus est (Rom. 5,6).
Hic ergo non meritum nostrum, sed Dei misericordia commendatur...
An ideo nos praeferimus Angelis, quia cum et angeli peccaverint,
nihil eis tale unde sanarentur impensum est? Quasi aliquid eis vel
parvum fuerit impensum, et nobis amplius. Quod si et hoc factum
esset, adhuc quaeri posset utrum ideo fuisset factum, quod stete­
ramus excellentius, an quod desperatius iacebamus. Cum vero
noverimus bonorum omnium Creatorem reparandis angelis malis
nihil gratiae contulisse, cur non potius intelligimus quod tanto

damnabilior eorum indicata sit culpa, quanto erat natura sublimior?
Tanto enim minus quam nos peccare debuerunt, quanto meliores
nobis fuerunt. Nunc autem in offendendum Creatorem tanto exse­
crabilius beneficio eius ingrati exstiterunt, quanto beneficentius
sunt creati; nec eis satis fuit desertores esse illius, nisi et nostri
fierent deceptores (In Io. Ev. tr. 110,7: ML 35,1924).
673. Natura rationalis quanto est ipsa superior, tanto ruina
eius peior, et peccatum eius quanto incredibilius, tanto est damna­
bilius. Ideo angelus irreparabiliter cecidit, quoniam cui plus datur,
plus exigitur ab eo (Lc. 12,48) (C. Iui. o.i. VI 22: ML 45,1553).
674. Denique angeli quidam, quorum princeps est qui dicitur
diabolus, per liberum arbitrium a Domino Deo refugae facti sunt.
Refugientes tamen eius bonitatem, qua beati fuerunt, non potuerunt
eius effugere iudicium, per quod miserrimi effecti sunt (De corr.
et gr. 10,27: ML 44>932).
675. Peccasse autem quosdam angelos, et in huius mundi ima
detrusos, qui eis velut career est, usque ad futuram in die iudicii
ultimam damnationem, apostolus Petrus apertissime ostendit, di­
cens, quod Deus angelis peccantibus non perpercerit, sed carceribus caliginis inferi retrudens tradiderit in iudicio puniendos reser­
vari (2 Petr. 2,4) (De civ. Dei XI 33: ML 41,346).
676. Quia vero et ipsi angeli non a Deo mali sunt conditi, sed
peccando facti sunt mali, sic Petrus in Epistola sua dicit: Si enim
Deus angelis peccantibus non perpercit, sed carceribus caliginis inferi
detrudens tradidit in iudicio puniendos servari (2 Petr. 2,4). Hinc
Petrus ostendit adhuc eis ultimi iudicii. poenam deberi, de qua
Dominus dicit: Ite in ignem aeternum, qui paratus est diabolo et angelis
eius. Quamvis iam poenaliter hunc inferum, hoc est, inferiorem
caliginosum aërem tanquam carcerem acceperint: qui tamen quo­
niam et caelum dicitur, non illum caelum in quo sunt sidera, sed
hoc inferius cuius caligine nubila conglobantur, et ubi aves volitant;
nam et caelum nubilum dicitur, et volatilia caeli appellantur: secun­
dum hoc Apostolus Paulus eosdem iniquos angelos, contra quos
nobis invidos pie vivendo pugnamus, spiritualia nequitiae in caeles­
tibus nominat (Eph. 6,12). Quod ne de illis superioribus caelis
intelligatur, aperte alibi dicit: Secundum principem potestatis aëris
huius, qui nunc operatur in filiis diffidentiae (Ib. 2,2) (De nat. boni
33: ML 42,561-562).
677. Sic et Apostolus dicit, quod in semetipso pugnat adversus
potestates exteriores. Ait enim: Non est nobis colluctatio adversus
carnem et sanguinem, sed adversus principes et potestates huius mundi,
rectores harum tenebrarum, adversus spiritualia nequitiae in caeles­
tibus (Eph. 6,12). Caelum enim dicitur et iste aër, ubi venti et nubes
et procellae et turbines fiunt; sicut etiam Scriptura dicit multis locis,
Et intonuit de caelo Dominus (Ps. 17,14); et, aves caeli (Ps. 8,9);
... cum manifestum sit aves in aëre volare. Et nos in consuetudine
hunc aërem caelum appellamus: nam cum de sereno vel nubilo
quaerimus, aliquando dicimus, Qualis est aër? aliquando, Quale

est caelum? Hoc dixi, ne quis existimet ibi habitare mala daemonia,
ubi solem et lunam stellas Deus ordinavit. Quae mala daemonia
ideo Apostolus appellat spiritualia, quia etiam mali angeli in Scrip­
turis divinis spiritus appellantur. Ideo autem rectores harum tene­
brarum eos dicit, quoniam peccatores homines tenebras appellat,
quibus isti dominantur (De ag. chr. 3,3: ML 40,292).
678. Quae illum (diabolum) vitiositas (maxime superbia et
invidia) sic obtinuit, ut propter hanc esset in carceribus caliginosis
huius aeris aeterno supplicio destinatus (De civ. Dei XIV 3,2:
NIL 41,406).

De apparitionibus, scientia et potestate Angelorum, necnon
de auxilio quod boni Angeli hominibus praestant, ac de cultu
Angelorum
Summarium Angeli hominibus apparuerunt, ita ut videri et tangi possent:
679-680 Angelorum ministerio miracula facta sunt.etpereosTheophaniae divinae in Vet. Test, locum habuerunt: 6S1-682.—Quid intersit inter
cognitionem angelicam et humanam. Angeli boni temporalia et mutabi­
lia noscunt in Verbo. Daemones multa occulta coniecturaliter prospi­
ciunt, et futura permittuntur praenuntiare, quamquam, aliter ac Angeli
boni, saepe falluntur. Daemones non agnoverunt in Christo Verbum
Dei, nec putat Augustinus eos pro Messia eum habuisse, saltem cum in
deserto ab ipsis tentaretur : 683-686.—Creatura corporea subiecta est
Angelis. Creare non valent: 687-688.—Sub influxu idearum neoplatonicarum, Augustinus admisit unamquamque rem visibilem habere potes­
tatem angelicam sibi praepositam: 689.—Intima societas exsistit inter
Angelos et iustos; ad eamdem civitatem Dei pertinent. Angeli auxilian­
tur nobis: 690-692.—Animabus mortuorum nuntiant, quae in mundo
eveniunt, mensura convenienti. Multa agit Deus per Angelos. Nationes
alienigenas custodiunt. Sacrificia non offeruntur Angelis, sed honoran­
tur, «caritate, non servitute»: 693-697.

679. Multis apparuisse (Angelos) scriptum legimus, et tene­
mus, nec inde dubitare fas nobis est (En. in Ps. 103 s.1,15: ML
37.1348).
680. Apparuisse tamen hominibus angelos in talibus corpo­
ribus, ut non solum videri, verum etiam tangi possent, eadem veris­
sima Scriptura testatur (De civ. Dei XV 23,1: ML 41,468).
681. Illas etiam nubes et ignes quomodo fecerint vel assump­
serint Angeli ad significandum quod annuntiabant, etiam si Do­
minus vel Spiritus sanctus illis corporalibus formis ostendebatur,
quis novit hominum?... Quemadmodum haec faciat per Angelos
suos, et quantum fieri velit etiam per angelos malos sive sinendo,
sive iubendo, sive cogendo, ex occulta sede altissimi imperii sui;
nec oculorum acie penetrare, nec fiducia rationis enucleare, nec
provectu mentis comprehendere valeo, ut tam certus hinc loquar

ad omnia quae requiri de his rebus possunt, quam si essem angelus,
aut propheta, aut apostolus (De Trin. III 10,21: ML 42,881).
682. Proinde, illa omnia quae Patribus visa sunt, cum Deus
illis secundum suam dispensationem temporibus congruam praesen­
taretur, per creaturam facta esse manifestum est. Et si nos latet
quomodo ea ministris Angelis fecerit, per Angelos tamen esse
facta, non ex nostro sensu dicimus, ne cuiquam videamur plus
sapere... Exstat enim auctoritas divinarum Scripturarum, unde mens
nostra deviare non debet... Apertissime quippe scriptum est in
Epistola ad Hebraeos, cum dispensatio Novi Testamenti a dispen­
satione Veteris Testamenti secundum congruentiam saeculorum
ac temporum distingueretur, non tantum illa visibilia, sed ipsum
etiam sermonem per Angelos factum. Sic enim dicit: Ad quem
autem Angelorum dixit aliquando, Sede ad dexteram meam, quo usque
ponam inimicos tuos scabellum pedum tuorum? Nonne omnes sunt
ministri spiritus, ad ministrationem missi, propter eos qui futuri sunt
haereditate possidere salutem? (Hebr. 1,13-14). Hinc ostendit illa
omnia non solum per Angelos facta, sed etiam propter nos facta,
id est, propter populum Dei, cui promittitur haereditas vitae aeter­
nae. Sicut ad Corinthios etiam scriptum est: Omnia haec in figura
contingebant illis; scripta sunt autem ad correptionem nostram, in
quos finis saeculorum obvenit (1 Cor. 10,11) (De Trin. III 11,22:
ML 42,88).
683. Mens itaque humana prius haec quae facta sunt, per
sensus corporis experitur, eorumque notitiam pro infirmitatis hu­
manae modulo capit: et deinde quaerit eorum causas, si quo modo
possit ad eas pervenire principaliter atque incommutabiliter manen­
tes in Verbo Dei, ac sic invisibilia eius, per ea quae facta sunt, intel­
lecta conspicere (Rom. 1,20)... Mens vero angelica pura caritate
inhaerens Verbo Dei, posteaquam illo ordine creata est, ut praece­
deret caetera, prius ea vidit in Verbo Dei facienda, quam facta sunt
(De Gen. ad litt. IV 32,49: ML 34,317).
684. Illi quippe Angeli sancti non per verba sonantia Deum
discunt; sed per ipsam praesentiam immutabilis veritatis, hoc est,
Verbum eius unigenitum: et ipsum Verbum et Patrem et eorum
Spiritum sanctum; eamque esse inseparabilem Trinitatem, singulasque in ea personas esse unam substantiam; et tamen omnes non
tres deos esse, sed unum Deum, ita noverunt, ut eis magis ista,
quam nos ipsi nobis cogniti sumus (De civ. Dei XI 29: ML 41,343).
685. Ideo certius etiam temporalia et mutabilia ista noverunt
(Angeli boni); quia eorum principales causas in Verbo Dei con­
spiciunt..., daemones autem non aeternas temporum causas et quo­
dammodo cardinales in Dei Sapientia contemplantur; sed quorum­
dam signorum nobis occultorum maiore experientia multo plura
quam homines futura prospiciunt. Dispositiones quoque suas ali­
quando praenuntiant. Denique saepe isti, nunquam illi omnino
falluntur. Aliud est enim temporalibus temporalia et mutabilibus
mutabilia coniectare... quod daemonibus certa ratione permissum

est: aliud autem in aeternis atque incommutabilibus Dei legibus,
quae in eius Sapientia vivunt, mutationes temporum praevidere,
Deique voluntatem... Spiritus eius participatione cognoscere, quod
sanctis Angelis recta discretione donatum est (De civ. Dei IX 22:
ML 41,274).
686. Ipsi autem daemones etiam hoc ita sciunt, ut eidem Do­
mino infirmitati camis induto dixerint: Quid nobis et tibi, lesu
Nazarene? lenisti ante tempus perdere nos (Mc. 1,24, et Mt. 8,29)...
Tantum eis innotuit, quantum voluit: tantum autem voluit, quan­
tum oportuit. Sed innotuit, non sicut Angelis sanctis, qui eius
secundum id quod Dei Verbum est, participata aeternitate per­
imuntur; sed sicut eis terrendis innotescendum fuit... Innotuit
ergo daemonibus, non per id quod est vita aeterna, ... sed per
quaedam temporalia suae virtutis effecta et occultissimae signa
praesentiae, quae angelicis sensibus etiam malignorum spirituum
potius quam infirmitati hominum possent esse conspicua. Denique
quando ea paululum supprimenda iudicavit, et aliquanto altius
latuit, dubitavit de illo daemonum princeps, eumque tentavit, an
Christus esset explorans, quantum se tentari ipse permisit, ut homi­
nem quem gerebat, ad nostrae imitationis temperaret exemplum. Post
illam vero tentationem, cum Angeli... ministrarent ei (Mt. 4,3-11),
boni utique et sancti, ac per hoc spiritibus immundis metuendi
et tremendi, magis magisque innotescebat daemonibus quantus
esset, ut ei iubenti, quamvis in illo contemptibilis videretur carnis
infirmitas, resistere nullus auderet (De civ. Dei IX 21: ML 41,273).
687. Ac per hoc sublimibus Angelis Deo subdite fruentibus,
et Deo beate servientibus, subdita est omnis natura corporea, om-VIII
nisque irrationalis vita, omnis voluntas vel infirma vel prava; ut
hoc subditis vel cum subditis agant, quod naturae ordo poscit
in omnibus, iubente illo cui subiecta sunt omnia (De Gen. ad litt.
VIII 24,45: ML 34,390).
688. Angeli autem, quos illi1 deos libentius appellant, etiamsi
adhibent vel iussi vel permissi operationem suam rebus quae gig­
nuntur in mundo, tamen tam non eos dicimus creatores animalium,
quam nec agricolas frugum atque arborum (De civ. Dei XII 24:
ML 41,374)·
689. Unaquaeque res visibilis in hoc mundo habet potestatem
angelicam sibi praepositam (De div. quaest. 83 q.79,1: ML 40,90) 2.
690. Antequam de institutione hominis dicam, ubi duarum
civitatum, quantum ad rationalium mortalium genus attinet, ap­
parebit exortus, sicut superiore libro apparuisse in Angelis iam
vadetur; prius mihi quaedam de ipsis Angelis video esse dicenda,
quibus demonstretur, quantum a nobis potest, quam non incon­
veniens neque incongrua dicatur esse hominibus Angelisque socie­
tas: ut non quatuor, duae scilicet Angelorum totidemque hominum,
1 Neoplatonici.
2 Nullibi S. Augustinus expresse asserit singulos homines singulos habere
angelos custodes.

sed duae potius civitates, hoc est societates, merito esse dicantur;
una in bonis, altera in malis, non solum Angelis, verum etiam ho­
minibus constitutae (De civ. Dei XII 1,1: ML 41,347-349).
691. Haec est gloriosissima civitas Dei; haec unum Deum
novit et colit: hanc Angeli sancti annuntiaverunt, qui nos ad eius
societatem invitaverunt, civesque suos in illa esse voluerunt... Nullo
itaque dubitante... omnes immortales beati, qui nobis non invident
(neque enim, si inviderent, essent beati), sed potius nos diligunt,
ut et nos cum ipsis beati simus; plus nobis favent, plus adjuvant,
quando unum Deum cum illis colimus (De civ. Dei X 25: ML
4b3O3)·
692. De tanta beatitudine, quia in illa sunt civitate Jerusalem
caelesti, unde nos modo peregrinamur, attendunt nos peregrinos,
et miserantur nos, et iussu Domini auxiliantur nobis, ut ad illam
patriam communem aliquando redeamus (En. in Ps. 62,6: ML
36,75i)·
693. Possunt et ab Angelis, qui rebus quae aguntur hic, praesto
sunt, audire aliquid mortui, quod unumquemque illorum audire
debere iudicat cui cuncta subiecta sunt. Nisi enim essent Angeli
qui possent interesse et vivorum et mortuorum locis, non dixisset
Dominus lesus: Contigit autem mori inopem illum, et auferri ab
Angelis in sinum Abrahae (Lc. 16,22-29) (De cura pro mort. ger.
15,18: ML 40,605).
694. Agit autem multa etiam per Angelos: sed non nisi ex se
ipso beatificat Angelos. Ita quamvis propter aliquas causas homi­
nibus Angelos mittat: non tamen ex Angelis homines, sed ex se
ipso, sicut Angelos, beatificat (De civ. Dei VII 30: ML 41,220).
695. Non autem clausit Deus fontem bonitatis suae etiam in
alienigenas gentes, quas sub Angelis constituerat, portionem sibi
faciens populum Israël (En. in Ps. 88,3: ML 37,1121).
696. Hoc etiam ipsos optimos Angelos, et excellentissima Dei
ministeria velle credamus, ut unum cum ipsis colamus Deum,
cuius contemplatione beati sunt. Neque enim et nos videndo ange­
lum beati sumus; sed videndo veritatem, qua etiam ipsos diligimus
Angelos, et his congratulamur. Nec invidemus quod ea paratiores,
vel nullis molestiis interpedientibus perfruuntur: sed magis eos
diligimus, quoniam et nos tale aliquid sperare a communi Domino
iussi sumus. Quare honoramus eos caritate, non servitute. Nec eis
templa construimus: nolunt enim se sic honorari a nobis: quia
nos ipsos cum boni sumus, templa summi Dei esse noverunt.
Recte itaque scribitur, hominem ab angelo prohibitum ne se adoraret,
sed unum Dominum sub quo ei esset et ille conservus (De vera rei.
55,110: ML 34.170)·
697. Quibus (Angelis) non placet ut eos colamus tanquam
nostros deos, sed cum eis et illorum et nostrum Deum; nec eis
sacrificemus, sed cum ipsis sacrificium Deo simus (De civ. Dei X
25: ML 41.303)·

De tentatione diabolica et magia
Summarium.—Daemones eo tentant homines ut eos decipiant; Deus vero
ut eos probet: 69S-701.—Non dubitat Augustinus de quodam commercio
hominum cum diabolo, seu de magia. Astutissima calliditate daemones
multos seducunt. Non omnia tamen facta in operibus paganorum de­
scripta Augustinus admittit: 702-703.—Multa a daemonibus praenuntian­
tur ex coniecturis, vel dispositione Dei. Tamen semetipsis relicti, saepe
falluntur, seu etiam invida voluntate eo praenuntiant ut homines deci­
piant. Daemones, acrimonia sensus et celeritate motus, facile homines
superant, propterea quaedam divinant, quae admirationem hominum
excitant: 704-706.—Quae de divinatione daemonum prius dixerat nimis
affirmative dicta, ipsi in Retr. videntur: 707.—Potestas daemonum limi­
tata est, tantum possunt quantum arbitrio Dei permittuntur, vel ad
poenam suam, vel aliorum. Daemones permittuntur doloribus affligere
corpora: 708-711.

698. Nunc autem in offendendo Creatorem tanto exsecrabilius
beneficio ingrati exstiterunt (angeli), quanto beneficentius sunt crea­
ti; nec eis satis fuit desertores esse illius, nisi et nostri fierent decep­
tores (In Io. Ev. tr. 110,7: ML 35,1925).
699. Bellum gerimus adversus rectores tenebrarum harum,
rectores scilicet infidelium, diabolum et angelos eius, rectores gladii
eius de quo pugnat diabolus adversus fideles (En. in Ps. 143,4:
ML 37.1858).
700. Ne nos inferas in tentationem, sed libera nos a malo...
Tentationem istam malam dixit, qua quisque decipitur, et a diabolo
subiugatur; ipsam dixit tentationem. Est enim alia tentatio, quae
appellatur probatio: de ipsa tentatione scriptum est, Tentât vos
Dominus Deus vester, ut sciat si diligitis eum (Deut. 13,3) (S. 57,
9,9: ML 38,390).
701. Fiunt tentationes per satanam non potestate eius, sed
permissu Domini, ad homines aut pro suis peccatis puniendos, aut
pro Domini misericordia probandos et exercendos (De s. Dom. in
Monte 11,9,34: ML 34,1284).
702. In magicis autem imprecationibus, ad illecebram deceptio­
nis, ut sibi subiugent eos quibus talia concedunt, praestant effectum
precibus et ministeriis eorum, privato illo iure largientes, quod sibi
largiri honorantibus se, sibique servientibus, et quaedam secum in
sacramentis suis pacta servantibus. Et quando videntur imperare
magi, per sublimiorum nomina inferiores terrent; et nonnulla visibi­
lia, quae propter infirmitatem carnis magna videntur hominibus non
valentibus aeterna contueri, quae per seipsum praestat dilectoribus
suis verus Deus, mirantibus exhibent. Haec autem permittit Deus
iuste omnia moderans, ut pro cupiditatibus et electionibus suis ser­
vitutes eorum libertatesque distribuat. Et si quando in vocatione
summi Dei, aliquid pro suis malis cupiditatibus impetrant, vindicta

est illa, non gratia. Non enim frustra dicit Apostolus, Tradidit illos
Deus in desideria cordis eorum (Rom. 1,26). Quorundam enim peccatorum perpetrandorum facilitas poena est aliorum praecedentium
(De div. quaest. 83 79,1: ML 40,91).
703. Addimus enim ad istam lucernam inexstinguibilem1 et
humanarum et magicarum, id est per homines daemonicarum artium,
et ipsorum per se ipsos daemonum multa miracula: quae si negare
voluerimus, eidem ipsi cui credimus sacrarum Litterarum adversa­
bimur veritati... Illiciuntur autem daemones ad inhabitandum per
creaturas, quas non ipsi, sed Deus condidit... Ut autem illiciantur
ab hominibus, prius eos ipsi astutissima calliditate seducunt,
... eorumque paucos discipulos suos faciunt, plurimorumque docto­
res... Unde magicae artes earumque artifices exstiterunt... Sunt ergo
facta eorum plurima, quae quanto magis mirabilia confitemur, tanto
cautius vitare debemus (De civ. Dei XXII 6,1: ML 41,717).
704. Hac atque huiusmodi facultate multa daemones praenun­
tiant; cum tamen ab eis longe sit altitudo illius prophetiae, quam
Deus per sanctos Angelos suos et Prophetas operatur. Nam si quid
de illa Dei dispositione praenuntiant, audiunt ut praenuntient; et
cum ea praedicunt quae inde audiunt, non fallunt neque falluntur:
verissima enim sunt angelica et prophetica oracula... In caeteris
autem praedictionibus suis daemones plerumque et falluntur et
fallunt. Falluntur quidem, quia cum suas dispositiones praenun­
tiant, ex improviso desuper aliquid iubetur, quod eorum consilia
cuncta perturbet... Fallunt autem etiam studio fallendi et invida
voluntate, qua hominum errore laetantur. Sed ne apud cultores suos
pondus auctoritatis amittant, id agunt, ut interpretibus suis signo­
rumque suorum coniectoribus culpa tribuatur, quando vel decepti
fuerint vel mentiti (De divin, daem. 6,10: ML 40,586-587).
705. Daemonum ea est natura, ut aërii corporis sensu ter­
renorum corporum sensum facile praecedant; celeritate etiam prop­
ter eiusdem aërii corporis superiorem mobilitatem non solum cursus
quorumlibet hominum vel ferarum, verum etiam volatus avium in­
comparabiliter vincant. Quibus duabus rebus quantum ad acrium
corpus attinet praediti, hoc est acrimonia sensus et celeritate motus,
multa ante cognita praenuntiant vel nuntiant, quae homines pro
sensus terreni tarditate mirentur (De divin, daem. 3,7: ML 40,584) 1
2.
1 Augustinus, adhuc Manichaeus, magia delectabatur. Multa prodigia in
libris paganorum narrata absque haesitatione admisit; tamen asserit: «non ha­
bemus omnia credere quae continet historia gentium» (Ib.). Inter ea quae
renuit credere invenitur narratio de «lucerna inexstinguibili» in templo Veneris,
quae «nulla tempestas, nullus imber exstingueret» (Ib.). Ait Augustinus: «aut
in lucerna illa mechanicum aliquid de lapide asbesto ars humana molita est,
aut arte magica factum est, quod homines illo mirarentur in templo, aut dae­
mon quispiam sub nomine Veneris tanta se efficacia praesentavit, ut hoc ibi
prodigium et appareret hominibus, ct diutius permaneret» (Ib.).
2 Plura de divinatione daemonum in hoc opere (ML 40,582-591). Hae divi­
nationes interdum verae sunt, plerumque falsae. Cf. Victorino Capánaga,
Obras de San Agustin: BAC, LH 226.

7οό. Ideoque talia cum in memoriam nostram incurrerint, non
mirum est, si sentiri possunt ab huius aëris animalibus quibusdam
vilissimis, quos daemones vocant, a quibus nos superari acumine ac
subtilitate sensuum posse concedo, ratione autem nego; atque id
fieri nescio quo modo secretissimo atque a nostris sensibus remotis­
simo (C. Acad. I 7,20: ML 32,916).
707. Per idem tempus accidit mihi ex quadam disputatione
necessitas ut de Divinatione daemonum libellum scriberem, cuius
titulus iste ipse est. In eius autem quodam loco ubi dixi: Daemones
aliquando et hominum, dispositiones non solum voce prolatas, verum
etiam cogitationes conceptas, cum signa quaedam ex animo exprimuntur
in corpore, tota facilitate perdiscere rem dixi occultissimam audaciore asseveratione quam debui: nam pervenire ad istam notitiam
daemonum, per nonnulla etiam experimenta compertum est. Sed
utrum signa quaedam dentur ex corpore cogitantium illis sensibilia,
nos autem latentia, an alia vi et ea spirituali ista cognoscant, aut
difficillime potest ab hominibus, aut omnino non potest inveniri
(Retr. Π 30: ML 32,643).
708. Nec ideo putandum est istis transgressoribus angelis ad
nutum servire hanc visibilium rerum materiam, sed Deo potius,
a quo haec potestas datur, quantum in sublimi et spirituali sede
incommutabilis iudicat. Nam et damnatis iniquis etiam in metallo
servit aqua et ignis et terra, ut faciant inde quod volunt, sed quantum
sinitur. Nec sane creatores illi mali angeli dicendi sunt, quia per
illos magi resistentes famulo Dei ranas et serpentes fecerunt: non
enim ipsi eas creaverunt (De Trin. III 8,13: ML 42,87s)3
4.
709. Quia et si aliquid in his rebus daemones possunt, tantum
possunt, quantum secreto Omnipotentis arbitrio permittuntur (De
civ. Dei II 23,2: ML 41,71).
710. Sed nec boni (Angeli) haec, nisi quantum Deus iubet,
nec mali iniuste faciunt, nisi quantum iuste ipse permittit. Nam
iniqui malitia voluntatem suam habet iniustam; potestatem autem
non nisi iuste accipit, sive ad poenam suam, sive ad aliorum vel
poenam malorum, vel laudem bonorum (De Trin. III 8,13: ML
42,876).
711. Dolores autem corporum plerumque immittuntur ab an­
gelis satanae; sed hoc non possunt nisi permissi. Nam et lob sanctus
sic probatus est (En. in Ps. 130,7: ML 37,1708).
3 De divin, daem. 5,9: ML 40,586.

Λ ‘5 *

4 Augustinus hic iterat doctrinam de rationibus seminalibus et asserit: «non
solum malos, sed nec bonos Angelos fas est putare creatores, si pro subtilitate
sui sensus et corporis, semina rerum istarum nobis occultiora noverunt, et ea
per congruas temperationes elementorum latenter spargunt, atque ita gignen­
darum rerum et accelerandorum incrementorum praebent occasiones» (Ib.).

De statu quo Adam primitus factus est
i’

AI

i
Adam, cum conderetur, accepit iustitiam

«
Summarium.—Renovamur, quatenus recipimus iustitiam, ex qua per pec­
catum lapsus est homo. Status in quo renovamur in iustitia et sanctitate
veritatis, identificatur cum statu Adae innocentis. Adam, cum condere­
tur, accepit iustitiam, quam peccando perdidit: 712-717.—Fecit Deus
hominem rectum, id est, voluntatis bonae, et ideo Mediatore non indi­
gebat: 718-721.—De supernaturalitate huius gratiae. Augustinus gratiam
consideravit ut distinctam a principiis constitutivis naturae, sive ange­
licae, sive humanae. Condens naturam, largiens gratiam. Ut homo sit,
et ut iustus sit. In homine lapso, natura rationalis remansit. Gratia
gratuita est. ergo exigi non potest: 722-727.—Homo fuit conditus a Deo,
non natus de Deo, tamen beneficio Dei, i.e. gratia, fit filius Dei adoptivus.
Ab hac generatione gratiae distinguitur Filius Dei. Etiam in statu naturae
innocentis, haec adoptio sublime Dei donum erat: 728-731.

712. Quomodo ergo, inquiunt, renovari dicimur, si non hoc
recipimus, quod perdidit primus homo, in quo omnes moriuntur?
Hoc plane recipimus secundum quemdam modum, et non hoc re­
cipimus secundum quemdam modum. Non itaque immortalitatem
spiritualis corporis recipimus, quam nondum habuit homo; sed
recipimus iustitiam, ex qua per peccatum lapsus est homo L Reno­
vabimur ergo a vetustate peccati, non in pristinum corpus animale,
in quo fuit Adam, sed in melius, id est in corpus spirituale, cum
efficiemur aequales Angelis Dei (Mt. 22,30), apti caelesti habitationi,
ubi esca quae corrumpitur non egebimus. Renovamur ergo spiritu
mentis nostrae (Ep. 4,23) secundum imaginem eius qui creavit nos,
quam peccando Adam perdidit (De Gen. ad litt. VI 24,35: ML 34,
353)·
713. Dicit item Apostolus: Exspoliantes vos veterem hominem
cum actibus eius, induite novum qui renovatur in agnitionem Dei, se­
cundum imaginem eius qui creavit eum (Coi. 3,9-10). Hanc imaginem
in spiritu mentis impressam perdidit Adam per peccatum; quam
recipimus per gratiam iustitiae (De Gen. ad litt. VI 27,38: ML 34,
355) 2·
1 Nunc vero iustitiam, quam per Christum accipimus, esse gratiam sancti­
ficantem, Augustinus indubie docuit. Cf. infra ubi De gratia. De renovatione
ad imaginem Dei per passionem Christi, scripsit Gerhart B. Ladner, St. Au­
gustine's Conception of the Reformation of Man to the Image of God: Aug.
Mag. II 867-878. Plura de renovatione imaginis per iustificationem, vide in De
gratia c.24, ubi etiam uberem Bibliographiam invenies.
2 Augustinus in Retr.: «In sexto libro quod dixi, Adam imaginem Dei, se-

714. Vide ergo quid sequatur: Renovamini autem spiritu mentis
vestrae, et induite novum hominem; eum qui secundum Deum creatus
est, in iustitia et sanctitate veritatis (Eph. 4,23-24): ecce quod per­
didit Adam per peccatum (De Gen. ad litt. VI 26,37: ML 34,354).
715. Secundum hanc ergo sententiam corpus animale habuit
Adam, non tantum ante paradisum, sed etiam in paradiso constitu­
tus: quamvis in interiore homine fuerit spiritualis, secundum ima­
ginem eius qui creavit eum; quod amisit peccando, meruitque etiam
corporis mortem, qui non peccando mereretur et in corpus spiri­
tuale commutationem. Nam si et interius animaliter vixit, non possu­
mus dici ad hoc ipsius renovari. Quibus enim dicitur, Renovamini
spiritu mentis vestrae, hoc eis dicitur, ut spirituales fiant: quod si ille
nec in ipsa mente fuit, quomodo nos renovamur ad id quod homo
nunquam fuit? (De Gen. ad litt. VI 28,39: ML 34,355).
716. Si autem Christus, inquit, in vobis est, corpus quidem mor­
tuum est propter peccatum \ spiritus autem vita est propter iustitiam
(Rom. 8,10). Hoc dictum est, ne ideo putarent homines vel nullum,
vel parvum se habere beneficium de gratia Christi, quia necessario
morituri sunt corpore. Attendere quippe debent, corpus quidem
adhuc peccati meritum gerere, quod conditioni mortis obstrictum
est; sed iam coepisse vivere propter iustitiam fidei, qui et ipse in
homine fuerat quadam morte infidelitatis exstinctus (De pece. mer.
et rem. I 7,7: ML 44,113).
717. Iustitiam quippe dare sibi (anima) non potest quam per­
ditam non habet. Hanc enim, cum homo conderetur, accepit; et
peccando utique perdidit. Accipit ergo iustitiam, propter quam
beatitudinem accipere mereatur... Non sane reminiscitur beatitudinis suae: fuit quippe illa et non est, eiusque ista penitus oblita
est; ideoque nec commemorari potest. Credit autem de illa fide
dignis Litteris Dei sui, ... narrantibus de felicitate paradisi, atque
illud primum et bonum hominis et malum historica traditione in­
dicantibus. Domini autem Dei sui (anima) reminiscitur... Non
quia hoc recordatur, quod eum noverat in Adam, aut alibi alicubi
ante huius corporis vitam, aut cum primum facta est ut inseretur
corpori; nihil enim horum reminiscitur... Sed commemorantur, ut
convertatur ad Dominum, tanquam ad eam lucem qua etiam cum
ab illo averteretur quodam modo tangebatur (De Trin. XIV 15,21:
ML 42,1052).
718. Nec attendunt, si nondum regenerati sunt, primam esse
causam, cur obiurgati quod sint inobedientes Deo, sibi debeant
displicere, quia fecit Deus hominem rectum ab initio humanae
creaturae (Eccl. 7,30)... Ac per hoc prima pravitas qua Deo non
eundum quam factus est. perdidisse peccato, non sic accipiendum est, tanquam
in eo nulla remanserit, sed quod tam deformis, ut reformatione opus haberet»
(II 24,2: ML 32,640).
3 Augustinus saepe recurrit ad hunc textum et illum interpretatur de amissio­
ne immortalitatis corporalis per peccatum Adae. Haec immortalitas non resti­
tuitur nobis per gratiam Christi, non parvum tamen ex hac gratia beneficium
habemus, cum per eam iustitia amissa restituatur.

obeditur, ab homine est; quia ex rectitudine, in qua eum Deus
primitus fecit, sua mala voluntate decidens, pravus effectus est
(De corr. et gr. 6,9: ML 44,92ο)4.
719. Tunc ergo dederat homini Deus bonam voluntatem; in
illa quippe eum fecerat qui fecerat rectum (De corr. et gr. 11,32:
ML 44,935)·
720. Fecit itaque Deus, sicut scriptum est, hominem rectum
(Eccl. 7,30): ac per hoc voluntatis bonae. Non enim rectus esset,
bonam non habens voluntatem. Bona igitur voluntas opus est Dei:
cum illa quippe ab illo factus est homo (De civ. Dei XIV ii,i:
ML 41,418) 5.
721. Nam neque per ipsum liberaremur unum Mediatorem
Dei et hominum hominem lesum Christum (i Tim. 2,5), nisi esset
et Deus. Sed cum factus est Adam, homo scilicet rectus, mediatore
non opus erat. Cum vero genus humanum peccata longe separave­
runt a Deo, per Mediatorem, qui solus sine peccato natus est, vixit,
occisus est, reconciliari nos oportebat Deo (Enchir. 108: ML 40,
282) 6.
722. Et istam (bonam voluntatem) quis fecerat, nisi ille qui
eos cum bona voluntate, id est cum amore casto, quo illi adhaere­
rent, creavit, simul eis et condens naturam, et largiens gratiam?
(De civ. Dei XII 9,2: ML 41,357) 7.
4 Contra opinionem quorumdam monachorum in monasterio Adrumetano,
in Africa, arguit Augustinus pro utilitate correptionis, non obstante facto
praedestinationis. Vide infra in tr. De gratia, ubi de Praedestinatione agimus. Ad
rem nostram quod attinet, duos casus considerat S. Augustinus: vel qui corripi­
tur, nondum regeneratus est, vel «iam regeneratus et justificatus in malam
vitam sua voluntate relabitur» (Ib.). In utroque casu iuste corripitur, quia vel
obligatus tenetur (terminologia Augustini) peccato Adae, in quo omnes pecca­
verunt (Rom. 5,12), vel «acceptam gratiam Dei suo in malum libero amisit
arbitrio» (Ib.). Hinc tantum observamus, expressionem Augustini quod fecerit
«Deus hominem rectum» veluti identifican cum gratia Justificationis, quae nunc
regeneratione confertur.
5 Ad rem P. Boyer: «S. Augustinus saepe appellat ad textum Eccl. 7,30:
quod fecerit Deus hominem rectum. At ille textus, si justitiae donum aliquod
significat, non sufficit tamen per se solum ad demonstrandam iustitiam eam,
quam per gratiam habemus. Exprimit tamen doctrinam, dummodo plenissimo
suo sensu accipiatur» (De Deo creante et elevante 253).
6 Quia Adam homo rectus a Deo factus fuerat, Mediatore Christo non indi­
gebat, sicut genus humanum indiget propter peccata quae hominem separant
a Deo. Fuit ergo Adam creatus in statu gratiae.
7 De Angelis hoc loco loquens, explicite distinxit inter naturam et gratiam:
«condens naturam, et largiens gratiam».
Opportune observant auctores Augustinum non egisse de possibilitate na­
turae purae ut talis, neque directe considerasse quid naturae debitum vel inde­
bitum sit. Naturam historice consideravit prout ante peccatum erat, et prout
nunc est. Cum Pclagiani tenerent peccatum Adae sibi soli, non nobis nocuisse,
Augustinus totus fuit in describendis malis quae, ex amissione gratiae in Adam,
in eius filiis resultant. De necessitate ergo gratiae ad salutem operandam ex
proposito egit, non vero de eiusdem supernaturalitate. Tamen, ut ex textibus
hic adductis patet, veram supernaturalitatem gratiae Adae intellexit ac docuit.
Cf. R. Garrigou-Lagrange, De natura creata per respectum ad supernaturalia
secundum sanctum Augustinum: Acta Hebd. August.-ThomisL (Romae 1931)

723. Sicut operatur homo terram, non ut eam faciat esse ter­
ram, sed ut cultam atque fructuosam, sic Deus hominem multo
magis, quam ipse creavit ut homo sit, eum ipse operatur ut iustus
sit, si homo ab illo per superbiam non abscedat (De Gen. ad litt. VIII
10,23: ML 34,381) s.
724. Nam sicut ipsa imago Dei renovatur in mente creden­
tium per Testamentum Novum, quam non penitus impietas abole­
verat; nam remanserat utique id quod anima hominis nisi rationalis
esse non potest: ita etiam ibi lex Dei non ex omni parte deleta per
iniustitiam, profecto scribitur renovata per gratiam. Nec istam
inscriptionem, quae iustificatio est, poterat efficere in ludaeis lex
in tabulis scripta, sed solum praevaricationem. Nam et ipsi homi­
nes erant, et vis illa naturae inerat eis, qua legitimum aliquid anima
rationalis et sentit et facit: sed pietas quae in aliam vitam transfert
beatam et aeternam, legem habet immaculatam, convertentem ani­
mas (Ps. 18,8), ut ex illo lumine renoventur, fiatque in eis, Signa­
tum est super nos lumen vultus tui, Domine, (Ps. 4,7). Unde aversi
obsolescere meruerunt: renovari autem nisi gratia Christiana, hoc
est, nisi Mediatoris intercessione non possunt (De Sp. et litt. 28,48:
ML 44.230) 9·
725. (Intelligitur) rationalem creaturam, cum sit mutabilis,
non fieri beatam nisi a proprio suo mutabili ad incommutabile bo­
num, idemque commune quod Deus est, a quo superba impietate
abstitit, humili pietate conversa subsistat. In quo affectu proficiens,
quidquid boni facit, Domino facit, hoc est, in eius laudem, cuius
gratiam percepit ut faciat; unde est actio gratiarum, quae intimo
fidelium mysterio celebratur (Ep. 140,29,70: ML 33,569).
726. Caritas enim Dei diffunditur in cordibus nostris, non
per nos ipsos, sed per Spiritum Sanctum qui datus est nobis (Ep. 140,
37,85: ML 33.576).
727. Quia gratis, ideo gratia; non est enim gratia, si non gra­
tuita (En. in Ps. 18,2: ML 36,158)10.
728. Nos autem non substantia sua genuit; creatura enim su­
mus, quam non genuit, sed fecit: et ideo, ut fratres Christi secun­
dum modum suum faceret, adoptavit. Iste itaque modus quo nos
Deus, cum iam essemus ab ipso non nati, sed conditi et instituti,
223-240*. P. Dumont, Le surnaturel dans la théol. de S. Aug.: Rev. des Scienc.
Rclig. (1931) 513-542; (1932) 29-55 et 194-219; C. Boyer, o.c. 264-266; I. F. de
Groot, Conspectus historiae dogmatum (Romae 1931) II 52-53; J. TlXERONT,
History of dogmas (St. Louis, Mo., 1923) II 458-460.
8 Commentans super Gen. 2,15, posuit cum in paradiso, ut operaretur et
custodiret, Augustinus observat actionem hominis in eo esse ut terram operetur
«ut ornata et fecunda sit» (Ib.), non vero «ut eam faciat esse terram»; actionem
vero Dei duplicem et distinctam esse, ut homo scilicet sit, cum creando, et ut
iustus sit, per gratiam.
9 Constitutiva naturae remanserant etiam in homine lapso. Plura de doctri­
na imaginis Dei in homine apud Augustinum, vide in De gratia c.24.
10 De gratuitate gratiae plura infra in tr. De gratia.

verbo suo et gratia sua genuit ut filii eius essemus, adoptio vocatur
(C. Faust. Man. Ill 3: ML 42,215-216) n.
729. Si filii Dei sumus, et dii facti sumus: sed hoc gratiae est
adoptantis, non naturae generantis (En. in Ps. 49,2: ML 36,565) 12.
730. Haec quippe nativitas spiritualis est, ideo non ex sangui­
nibus, non ex voluntate viri, neque ex voluntate carnis, sed ex Deo.
10. Haec etiam adoptio vocatur. Eramus enim aliquid antequam
essemus filii Dei, et accepimus beneficium ut fieremus quod non
eramus; sicut qui adoptatur, antequam adoptaretur nondum erat
filius eius a quo adoptatur, iam tamen erat qui adoptaretur. Et ab
hac generatione gratiae discernitur ille Filius, qui cum esset Filius
Dei, venit ut fieret filius hominis, donaretque nobis qui eramus filii
hominum, filios Dei fieri... Descendit ergo ille ut nos ascendere­
mus, et manens in natura sua factus est particeps naturae nostrae,
ut nos manentes in natura nostra efficeremur participes naturae
ipsius. Non tamen sic: nam illum naturae nostrae participatio non
fecit deteriorem; nos autem facit naturae illius participatio meliores
(Ep. 140,3,9; 4,10: ML 33,541).
731. Nam etsi eos (parvulos) negatis attrahere quod in Bap­
tismo remittatur originale peccatum: tamen illo regenerationis la­
vacro adoptari ex filiis hominum in Dei filios non negatis; imo etiam
praedicatis. Dicite ergo nobis, quicumque baptizati in Christo par­
vuli de corpore exierunt, hoc tam sublime donum quibus praece­
dentibus meritis acceperunt? (C. duas Ep. Pel. II 6,11: ML 44,
Bibi.: Capánaga, Obras de San Agustín: BAC (Madrid 1956) VI 765s;
Portalié, Augustin: DTC 1,2392-2393; De Groot, o.c. vol.2,52ss; Taxe­
ront, o.c. 458SS; Macali, II problema del dolore secondo S. Agostino 43SS;
Eloy D. Carretero, Antropología teológica de la «Ciudad de Dios»: Estudios
sobre la «Ciudad de Dios», vol.2,2175s; L. Berti, De theol. disc. (1776)
t.i I.12 0.7,30555; J. P. Redding, The influence of St. Augustine on the doc­
trine of the II Council of Orange concerning original Sin (The Cath. Univ,
of Amer., Washington 1939) i8ss.

Adam in prima sui conditione habuit gratiam, quam Sanctus
Augustinus appellat «adiutorium sine quo»
Summarium.—Adam gratia indigebat ad custodiendum iustitiam in qua a
Deo conditus fuerat. Neque ad hoc sufficiebat liberum arbitrium: 732-735.
Quaestio nunc proponitur: Quomodo dici potest Adam peccasse, cum
non habuerit donum perseverantiae: 736.—Responsio Augustini hos
percurrit gressus: a) liberum arbitrium Adae innocentis periculo corn­
il Quia creaturae sumus, non possumus a Deo genui, sed gratuito per gra­
tiam in filios adoptati sumus. Hoc valet pro quocumque statu humanitatis.
Cf. Boyer, o.c. 266.
12 De gratia quae hominem deificat, cf. infra ubi De gratia c.23.
13 Habes et supernaturalitatem et gratuitatem gratiae.

probantum: 737.—bj Adam magnam gratiam habuit, sed disparem;
gratia Adae non talis erat, qualis nobis datur, quia ista non indigebat: 738.
c) Neque habuit gratiam, qualem habuit natura humana Christi, qua
numquam malum vellet: 739.—d) Habuit gratiam sine qua permanere
in bono non posset. Ut autem vellet permanere in bono, in eius libero
erat arbitrio. Adam poterat non peccare, poterat non mori, poterat
bonum non deserere; dum beati non poterunt peccare, non poterunt
mori, non poterunt bonum deserere : 740-741.—Similitudine ex alimentis
desumpta, distinguit adiutorium sine quo, et adiutorium quo. Adam
habuit adiutorium sine quo per liberum arbitrium perseverare non posset;
non vero adiutorium quo fieret ut perseveraret : 742-743.

732. Natura enim humana etiamsi in illa integritate in qua
condita est permaneret, nullo modo seipsam Creatore suo non adju­
vante servaret: cum igitur sine Dei gratia salutem non possit cus­
todire quam accepit; quomodo sine Dei gratia potest reparare quam
perdidit? (Ep. 186,11,37: ML 33,830) L
733. Si de integra et sana hominis natura loqueretur (Pela­
gius), quam modo non habemus... nec sic recte diceret, quod non
peccare nostrum tantummodo sit, quamvis peccare nostrum esset:
nam et tunc esset adiutorium Dei, et tanquam lumen sanis oculis
quo adiuti videant, se praeberet volentibus (De nat. et gr. 48,56:
ML 44.274)·
734. Etsi peccatum in solo libero arbitrio erat constitutum2,
non tamen iustitiae retinendae sufficiebat liberum arbitrium, nisi
participatione immutabilis boni divinum adiutorium praeberetur
(Enchir. 106: ML 40,282).
735. Gratia vero nisi gratis est, gratia non est. Intelligendum
est igitur etiam ipsa hominis bona merita esse Dei munera; quibus
cum vita aeterna redditur, quid nisi gratia pro gratia redditur?
(Io. 1,16). Sic ergo factus est homo rectus ut et manere in ea recti­
tudine posset non sine adiutorio divino (Enchir. 107: ML 40,282).
736. Hic exoritur alia quaestio, non sane contemnenda, sed
in adiutorio Domini... aggredienda atque solvenda. Quaeritur enim
a nobis, quantum attinet ad hoc donum Dei, quod est in bono per­
severare usque in finem, quid de ipso primo homine sentiamus,
qui certe sine ullo vitio factus est rectus. Nec dico: Si perseveran­
tiam non habuit, quomodo sine vitio fuit, cui tam necessarium Dei
donum defuit? Huic namque interrogationi facile respondetur, eum
perseverantiam non habuisse, quia in eo bono, quo sine vitio fuit,
non perseveravit: coepit enim habere vitium ex quo cecidit; et si
coepit, antequam coepisset, utique sine vitio fuit. Aliud est enim
non habere vitium; et aliud est in ea bonitate, in qua nullum vitium
est, non manere. Eo quippe ipso quod non dicitur nunquam sine
vitio fuisse, sed dicitur sine vitio non permansisse, procul dubio
demonstratur sine vitio fuisse, in quo bono non permansisse cul1 Haec verba ad litteram sumpta fuerunt a Concilio Arausicano 2, in can.19:
Denz., Enchiridion Symbolorum (1932) n. 192.
2 Loquitur de statu naturae integrae. Vide n.1528.

patur. Sed illud magis quaerendum operiosiusque tractandum est,
quomodo respondeamus eis qui dicunt, «Si in illa rectitudine in qua
sine vitio factus est, habuit perseverantiam, procul dybio perseve­
ravit in ea: et si perseveravit, utique non peccavit, nec illam suam
rectitudinem Deumque deseruit. Eum autem peccasse, et deserto­
rem boni fuisse, veritas clamat. Non ergo habuit in illo bono perse­
verantiam: et si non habuit, non utique accepit. Quomodo enim
et accepisset perseverantiam, et non perseverasset? Porro, si propter­
ea non habuit, quia non accepit; quid ipse non perseverando pec­
cavit, qui perseverantiam non accepit? Neque enim dici potest,
ideo non accepisse, quia non est discretus a massa perditionis gra­
tiae largitate. Nondum quippe erat illa in genere humano perditio­
nis massa antequam peccasset, ex qua tracta est origo vitiata» (De
corr. et gr. 10,26: ML 44,931) 3.
737. Saluberrime confitemur, quod rectissime credimus,
Deum... sic ordinasse Angelorum et hominum vitam, ut in ea prius
ostenderet quid posset eorum liberum arbitrium 4, deinde quid pos­
set suae gratiae beneficium iustitiaeque iudicium... 28. Quia vero
per liberum arbitrium Deum deseruit, iustum iudicium Dei exper­
tus est, ut cum tota sua stirpe, quae in illo adhuc posita tota cum
illo peccaverat, damnaretur (De corr. et gr. 10,27-28: ML 44,
932-933)5·
3 Adam ergo sine ullo vitio, seu cum gratia sanctificante, rectum a Deo
conditum fuisse extra quaestionem pro Augustino est. Alia tamen exoritur
quaestio circa perseverantiam Adae in bono. Si donum perseverantiae habuit,
utique perseveravit, neque peccavit. Sed de facto scimus eum peccasse. Non
ergo habuit donum perseverantiae. Si vero non habuit donum perseverantiae,
quomodo de peccato accusari potest? Haec est quaestio quam Augustinus ope­
rose solvere conatur. «Hinc exoritur alia quaestio». Nequit pro eius solutione
recursum habere ad doctrinam de «massa perditionis», quam usque nunc invo­
caverat pro non «discretis» post originale peccatum (cf. infra dicenda ubi De
gratia et De praedestinatione et reprobatione). Agitur enim de Adam ante pec­
catum. Alibi ergo solutio quaerenda. Exponit ergo in praesenti naturam gratiae
pro statu naturae innocentis, seu classicam doctrinam de adiutorio sine quo.
De discrimine huius gratiae ab adiutorio quo quod datur in statu naturae lap­
sae, agemus ubi De gratia. Interim cf. J. Lebourlier, Grâce et liberté chez saint
Augustin. La grâce d'Adam dans le «De correptione et gratia»: Aug. Mag., II
789-793; Id., Essai sur la responsabilité du pécheur dans la réflexion de saint
Augustin: Aug. Mag., Ill 287-300; G. DE Broglie, Pour une meilleure intelli­
gence du «De correptione et gratia»: Aug. Mag., Ill 317-337.
4 Intellige arbitrium suffultum gratia aliqua, et auxilio sine quo: quippe si
«hoc adiutorium vel angelo vel homini, cum primum facti sunt, defuisset ... non
utique sua culpa cecidissent...» (De corr. et gr. 11,32: ML 44,935). Cf. Berti,
De disc, theol. vol.1-2 1.4 c.8,110.
5 Antequam quaestioni propositae directe respondeat, loquitur Augustinus
de periculo quod Angeli et homo subire, Deo sic ordinante, debuerunt. Quidam
Angeli «refugientes ... bonitatem (Dei)... non potuerunt eius effugere iudicium,
per quod miserrimi effecti sunt» (Ib. n.28). «Caeteri autem per ipsum liberum
arbitrium in veritate steterunt, camque de suo casu nunquam futuro certissi­
mam scire meruerunt» (Ib. n.27). Confirmati ergo fuerunt in gratia. Si homo
«per ipsum liberum arbitrium» (Ib. n.28), in «statu recto ac sine vitio ... manere
voluisset... acciperet... beatitudinis plenitudinem, ... id est ut cadere non posset
ulterius» (Ib.). Confirmationem scilicet in gratia et homo recepisset. «Quia
vero... Deum deseruit, etc.» (ut in textu). Cf. Capánaga, Obras de San Agustín:
BAC (Madrid 1956) VI 213.

738. Quid ergo? Adam non habuit Dei gratiam? Imo vero
habuit magnam, sed disparem 6. Ille in bonis erat, quae de bonitate
sui conditoris acceperat. Neque enim ea bona, et ille suis meritis
cçmparaverat, in quibus prorsus nullum patiebatur malum (De
côrr. et gr. 11,29: NIL 44,933).
739. Istam gratiam non habuit homo primus, qua nunquam
vellet esse malus 7: sed sane habuit, in qua si permanere vellet, nun­
quam malus esset, et sine qua etiam cum Ubero arbitrio bonus esse
non posset, sed eam tamen per liberum arbitrium deserere posset.
Nec ipsum ergo Deus esse voluit sine sua gratia, quam rehquit in
eius Ubero arbitrio. Quoniam Uberum arbitrium ad malum sufficit,
ad bonum autem parum est, nisi adiuvetur ab omnipotenti bono.
Quod adiutorium si homo ille per liberum non deseruisset arbi­
trium, semper esset bonus: sed deseruit, et desertus est. Tale quip­
pe erat adiutorium, quod desereret cum vellet, et in quo permane­
ret si vellet: non quo fieret ut vellet (De corr. et gr. 11,31: ML
44.935) 8·
740. Tunc ergo dederat homini Deus bonam voluntatem; in
illa quippe eum fecerat, qui fecerat rectum. Dederat adiutorium,
sine quo in ea non posset permanere si vellet: ut autem vellet, in
eius libero reliquit arbitrio 9. Posset ergo permanere si vellet, quia
non deerat adiutorium, per quod posset, et sine quo non posset
perseveranter bonum tenere quod vellet. Sed quia noluit permanere,
profecto eius culpa est, cuius meritum fuisset, si permanere vo­
luisset: sicut fecerunt Angeli sancti, qui cadentibus aliis per liberum
arbitrium, per idem liberum arbitrium steterunt ipsi, et huius per­
mansionis debitam mercedem recipere meruerunt, tantam scilicet
beatitudinis plenitudinem, qua eis certissimum sit semper se in illa
esse mansuros. Si autem hoc adiutorium vel angelo vel homini,
cum primum facti sunt, defuisset; quoniam non talis natura facta
erat, ut sine divino adiutorio posset manere, si vellet, non utique
sua culpa cecidissent: adiutorium quippe defuisset, sine quo manere
non possent... Ut reciperet bonum, gratia non egebat, quia nondum
perdiderat: ut autem in eo permaneret, egebat adiutorio gratiae,
sine quo id omnino non posset: et acceperat posse si vellet, sed non
habuit velle quod posset: nam si habuisset, perseverasset. Posset
enim perseverare si vellet: quod ut nollet, de libero descendit arbi6 Ne, ex dictis de libero arbitrio, quis concluderet Adam potuisse in bono
permanere absque gratia, Augustinus nunc asserit Adam gratiam Dei habuisse.
Haec tamen gratia, «disparis» est, i.e. non talis, qualis in statu naturae lapsae
datur, quia ista non indigebat. De gratia potentiori quae hominibus nunc datur,
vide ubi De gratia c.7.
7 Gratia scilicet naturae humanae Christi, quae impeccabilis reddebatur a
Verbo (Ib. 11,30).
8 Qualem gratiam Adam habuerit nunc exponere incipit. Liberum arbi­
trium per se ipsum non sufficiebat ut in bono perseveraret. Adiutorium Adae
collatum, dabat posse si vellet, non vero velle quod posset. Hoc in eius erat libero
arbitrio. Per gratiam Adae, «potentia liberi arbitrii» demonstrata est (Ib.).
9 «Itaque Adam non indigebat dono actualis perseverantiae, quia habebat
adiutorium, quo per modum habitus inerat illi potentia proxime expedita ad
perseverandum» (Noris, Vindiciae Augustinianae 10: ML 47,732).

trio; quod tunc ita liberum erat, ut et bene velle posset et male (De
corr. et gr. 11,32: ML 44-935) 10·
741. Quapropter, bina ista quid inter se differant, diligenter
et vigilanter intuendum est; posse non peccare, et non posse pec­
care, posse non mori, et non posse mori, bonum posse non deserere,
et bonum non posse deserere. Potuit enim non peccare primus
homo, qui tale habebat liberum arbitrium? aut, Non potuit mori,
cui dictum est, Si peccaveris, morte morieris? (Gen. 2,17) aut,
Non potuit bonum deserere, cum hoc peccando deseruerit, et ideo
mortuus sit? Prima ergo libertas voluntatis erat, posse non peccare;
novissima erit multo maior, non posse peccare: prima immortalitas
erat, posse non mori; novissima erit multo maior, non posse mori:
prima erat perseverantiae potestas, bonum posse non deserere; no­
vissima erit felicitas perseverantiae, bonum non posse deserere.
Numquid, quia erunt bona novissima potiora atque meliora, ideo
fuerunt illa prima vel nulla vel parva? (De corr. et gr. 12,33: ML
44.936) Π.
742. Itemque ipsa adiutoria distinguenda sunt. Aliud est adiu­
torium sine quo aliquid non fit, et aliud est adiutorium quo aliquid
fit. Nam sine alimentis non possumus vivere, nec tamen cum ad­
fuerint alimenta, eis fit ut vivat qui mori voluerit. Ergo adiutorium
alimentorum est sine quo non fit, non quo fit ut vivamus. At vero
beatitudo quam non habet homo, cum data fuerit, continuo fit
beatus. Adiutorium est enim non solum sine quo non fit, verum
etiam quo fit propter quod datur. Quapropter hoc adiutorium et
quo fit est, et sine quo non fit: quia et si data fuerit homini beatitu­
do, continuo fit beatus; et si data nunquam fuerit, numquam erit.
Alimenta vero non consequenter faciunt ut homo vivat: sed tamen
sine illis non potest vivere. Primo itaque homini, qui in eo bono quo
factus fuerat rectus acceperat posse non peccare, posse non mori,
posse ipsum bonum non deserere, datum est adiutorium perseve­
rantiae, non quo fieret ut perseveraret, sed sine quo per liberum arbi­
trium perseverare non posset (De corr. et gr. 12,34: ML 44,936) 10
12.
11
743. Cum voluntas primi hominis fortis et sana in bono am­
pliore non perseveraverit, habens virtutem liberi arbitrii; quamvis
non defuturo adiutorio Dei sine quo non posset perseverare si vel­
let, non tamen tali quo in illo Deus operaretur ut vellet. Fortissimo
10 Adam ergo habuit adiutorium sine quo permanere non posset, etiamsi
voluisset. Quia velle in cius libero arbitrio (gratia suffulti) erat, ideo eius
culpa fuit cum noluit, cuius fuisset meritum si permanere voluisset.
11 Augustinus hic distinguit inter posse non peccare, posse non mori, quod
habuit Adam, et non posse peccare, non posse mori, quo gaudebunt sancti in
beatitudine, cum confirmati fuerint in gratia.
>2 Quia Adam adhuc in statu innocentiae ac rectitudinis erat, gratia ei data
fuit adiutorium sine quo, gratia scilicet talis naturae, quae pro ipso sufficiens
erat, ac proinde vere Adam culpabilis esset, si eam negligerei; non tamen da­
tum est ei adiutorium quo fieret ut perseveraret. Hoc non indigebat.

quippe dimisit atque permisit facere quod vellet (De corr. et gr. 12
38: ML 44,940) η·
Bibl.: Lebourlier, l.c.; G. de Brogue, l.c.; Capánaga, /.c. 214.216;
L. Berti, De theol. disc. (177Ó) t.i 1.12,307-311 ; Carolus Merlin, S.I.,
Véritable clef des outrages de saint Augustin contre les Pélagiens: ML 47,
912-924; H. del Val, Sacra theologia dogmatica vol. 1,247-249; Nicolás
Merlin, Saint Augustin et les dogmes du pêche originel et de la grâce (Pa­
ris 1931) 2833s; H. de Lubac, Surnaturel (Paris 1946) 45SS; Boyer, Le
système de saint Augustin sur la grâce. Paraphrase du *De correptione et
gratia*: Rech, de se. rei., 20 (1930) 481-505; Id., Essais sur la doctrine de
saint Augustin (Paris 1932) 22iss; Portalié, l.c. 2393-2394; Noris, Vin­
diciae Augustinianae c.to: ML 47,73iss; Fr. Saint-Martin, La pensée de
Saint-Augustin sur la prédestination gratuite e infaillible des élus ά la gloire
(Paris 1930) h 7-125).

Nudi erant, et non confundebantur
Summanum.—luxta lulianum Pelagianum concupiscentia erat ante pecca­
tum, neque mala qualitas erat. luxta Manichaeos vero, concupiscentia
contraria substantia erat: 744-746.—Concupiscentia maxime respicitur
in materia turpi: 747.—Nulla concupiscentia in protoparentibus ante
peccatum, quia nulla inobedientia, propterea cum nudi essent, non
erubescebant: 748-751.—Nihil prohibet quominus convenissent ante pec­
catum absque ardore libidinis et filios genuissent: 752-753.—Integritas
donum praetematurale erat. Quia vestiti gratia, non pudebant; gratia
spoliati, libidinem experti sunt. Status erat mirabilis, cum protoparentes gratia vestirentur. Gratia deserente, de nuditate confusi sunt: 754-757·
Obiectioni luliani respondet: Praecessit mala voluntas, secuta est mala
concupiscentia: 758.

744. lulianus. Sensus est igitur concupiscentia, et mala qualitas
non est; ergo quando minuitur concupiscentia, sensus minuitur
(C. lili. VI 18,56: ML 44,855) L
745. Hanc autem voluptatem et concupiscentiam ante pecca­
tum in paradiso fuisse, res illa declarat, quia ad delictum via per
concupiscentiam fuit, quae cum pomi decore oculos incitasset, spem
etiam iucundi irritavit saporis. Non ergo potuit haec concupiscen­
tia... fructus esse peccati, quae docetur, non suo quidem vitio, sed
voluntatis, occasio fuisse peccati (C. Iui. o.i. I 71: ML 45,1094) 2.
746. Carnalem concupiscentiam, qua caro concupiscit adver­
sus spiritum, non ex vitiata in primo homine natura nobis inesse
infirmitatem; sed substantiam volunt (Manichaei) esse contrariam,
13 Ad rem Card. Noris: «Quare Adamo nil defuit ex parte Dei ad hoc ut
posset perseverare, sed sibi nolens defuit; nam si voluisset, facillime perseve­
rasse!» (Vindiciae Augustinianae 10: ML 47,732).
1 Plura de disputatione lulianum inter ct Augustinum circa naturam con­
cupiscentiae, vide infra in c.22.
2 Pro responsione ad hanc luliani obiectionem, vide n.758.

sic nobis adhaerentem, ut quando liberamur atque purgamur, sepa­
retur a nobis, et in sua natura etiam ipsa immortaliter vivat (De
haer. 46: ML 42,38) 3.
747. Voluptatem praecedit appetitus quidam, qui sentitur in
carne quasi cupiditas eius, sicut fames et sitis, et ea quae in genita­
libus usitatius libido nominatur, cum hoc sit generale vocabulum
omnis cupiditatis. Nam et ipsam iram nihil aliud esse, quam ul­
ciscendi libidinem, veteres definierunt... Est igitur libido ulciscen­
di, quae ira dicitur: est libido habendi pecuniam, quae avaritia: est
libido quomodocumque vincendi, quae pervicacia: est libido glo­
riandi, quae iactantia nuncupatur. Sunt multae variaeque libidines,
quarum nonnullae habent etiam vocabula propria, quaedam vero
non habent... 16. Cum igitur sint multarum libidines rerum, tamen
cum libido dicitur, neque cuius rei libido sit additur, non fere as­
solet animo occurrere nisi illa, qua obscenae corporis partes exci­
tantur. Haec autem sibi non solum totum corpus, nec solum ex­
trinsecus, verum etiam intrinsecus vindicat, totumque commovet
hominem animi simul affectu cum camis appetitu coniuncto atque
permixto, ut ea voluptas sequatur, qua maior in corporis volupta­
tibus nulla est (De civ. Dei. XIV 15-16: ML 41,424) 4.
748. Hanc (obedientiam) priusquam violassent, placebant Deo,
et placebat eis Deus; et quamvis corpus animale gestarent, nihil
inobediens in illo adversum se moveri sentiebant. Faciebat quippe
hoc ordo iustitiae, ut quia eorum anima famulum corpus a Domino
acceperat, sicut ipsa eidem Domino suo, ita illi corpus eius obediret, atque exhiberet vitae illi congruum sine ulla resistentia famu­
latum. Hinc et nudi erant, et non confundebantur (De pece. mer. et
rem. II 22,36: ML 44,172).
749. Nam sicut scriptum est, Nudi erant et non confundebantur
(Gen. 2,25): non quod eis sua nuditas esset incognita, sed turpis
nuditas nondum erat; quia nondum libido membra illa praeter ar­
bitrium commovebat, nondum ad hominis inobedientiam redar,
guendam sua inobedientia caro quodammodo testimonium perhi­
bebat... Patebant ergo oculi eorum, sed ad hoc non erant apertihoc est non attenti, ut cognoscerent quid eis indumento gratiae
praestaretur, quando membra eorum voluntati repugnare nescie­
bant. Qua gratia remota, ut poena reciproca inobedientiae plectere­
tur, exstitit in motu corporis quaedam impudens novitas, unde es­
set indecens nuditas; et fecit attentos, reddiditque confusos (De
civ. Dei. XIV 17: ML 41,425).
750. Erant ergo ambo nudi (Gen. 2,25): verum est, omnino
nuda erant corpora duorum hominum in paradiso conversantium.
Nec pudebat eos: quid enim puderet, quando nullam legem sense3 Quomodo Augustinus Manichaeos redarguat circa naturam concupiscen­
tiae, vide infra c.22.
4 Plura testimonia ex Augustino circa notionem et naturam concupiscen­
tiae, vide apud Gregorio Armas, La moral de San Agustin (Madrid 1954) 87 ss.

rant in membris suis repugnantem legi mentis? (Rom. 7,23) quae
illos poena peccati post perpetrationem praevaricationis secuta est,
usurpante inobedientia prohibitum, et iustitia puniente commis­
sum. Quod antequam fieret, nudi erant ut dictum est, et non confundebantur: nullus erat motus in corpore, cui verecundia deberetur; nihil putabant velandum, quia nihil senserant refrenandum
(De Gen. ad litt. XI 1,3: ML 34,430).
751. Quid ergo? Adam non habuit Dei gratiam? Imo vero
habuit magnam, sed disparem. Ille in bonis erat, quae de bonitate
sui Conditoris acceperat: neque enim ea bona et ille suis meritis
comparaverat, in quibus prorsus nullum patiebatur malum. Sancti
vero in hac vita, ad quos pertinet liberationis haec gratia, in malis
sunt, ex quibus clamant ad Deum, Libera nos a malo (Mt. 6,13).
Ille in illis bonis Christi morte non eguit: istos a reatu et haereditario et proprio, illius Agni sanguis absolvit. Ille non opus habebat
eo adiutorio, quod implorant isti cum dicunt: Video aliam legem in
membris meis, etc. (Rom. 7,23-25)... Ille vero nulla tali rixa de se
ipso adversus se ipsum tentatus atque turbatus, in illo beatitudinis
loco sua secum pace fruebatur (De corr. et gr. 11,29: ML 44,933).
752. Quisquis autem dicit non fuisse coituros, nec generaturos,
nisi peccassent, quid dicit, nisi propter numerositatem sanctorum
necessarium hominis fuisse peccatum? Si enim non peccando soli
remanerent, quia, sicut putant, nisi peccassent, generare non pos­
sent; profecto ut non soli duo iusti homines possent esse, sed multi,
necessarium peccatum fuit. Quod si credere absurdum est, illud
potius est credendum, quod sanctorum numerus quantus complen­
dae illi sufficit beatissimae civitati, tantus existeret, etsi nemo peccasset, quantus nunc per Dei gratiam de multitudine colligitur pec­
catorum, quousque filii huius saeculi generant et generantur
(Lc. 20,34). 2. Et ideo illae nuptiae dignae felicitate paradisi, si
peccatum non fuisset, et diligendam prolem gignerent, et puden­
dam libidinem non haberent (De civ. Dei. XIV 23,1-2: ML 41,
430) 5·
753· Quamquam enim iam emissi de paradiso convenisse et
genuisse commemorentur; tamen non video quid prohibere potue­
rit, ut essent eis etiam in paradiso honorabiles nuptiae, et torus
immaculatus (Heb. 13,4): hoc Deo praestante fideliter iusteque vi­
ventibus, eique obedienter sancteque servientibus, ut sine ullo in­
quieto ardore libidinis, sine ullo labore ac dolore pariendi, fetus ex
eorum semine gignerentur (De Gen. ad litt. IX 3,6: ML 34,395).
754· Quid est gustato cibo prohibito nuditas indicata, nisi
peccato nudatum quod gratia contegebat? Gratia quippe Dei magna
ibi erat, ubi terrenum et animale corpus bestialem libidinem non
habebat. Qui ergo vestitus gratia non habebat in nudo corpore quod
5 Ut fundamentum doctrinae de Matrimonio S. Augustinus posuit neces­
sitatem complendi numerum praedestinatorum ad civitatem caelestem. Propterea, etiamsi protoparentes non peccassent, filios genuissent, absque ardore
libidinis. Cf. infra ubi De matrimonio c.1.

puderet, spoliatus gratia sensit quod operire deberet (C. Iui. IV
16,82: ML 44.781).
755. Hoc autem quod scriptum est, Et aperti sunt oculi eorum,
et cognoverunt quia nudi erant (Gen. 3,7), ita scriptum est, quem­
admodum omnia quae gesta narrantur; nec tamen ideo in allegoricam narrationem nos debent ducere... Mox ergo ut praeceptum
transgressi sunt, intrinsecus gratia deserente omnino nudati, quam
typho quodam et superbo amore suae potestatis offenderant, in
sua membra oculos iniecerunt, aeque motu eo quem non noverant,
concupiverunt... 42. Amisso quippe statu mirabili... corpus eorum
duxit morbidam et mortiferam qualitatem, quae inest etiam peco­
rum carni (De Gen. ad litt. XI 31,41; 32,42: ML 34,446-447).
756. Ibi enim sensit, qua prius gratia vestiretur, quando in sua
nuditate nihil indecens patiebatur (De Gen. ad litt. XI 32,42:
ML 34.447)·
757. Nam postea quam praecepti facta transgressio est, confestim gratia deserente divina, de corporum suorum nuditate con­
fusi sunt. Unde etiam foliis ficulneis, quae forte a perturbatis prima
comperta sunt, pudenda texerunt (Gen. 3,7): quae prius eadem
membra erant, sed pudenda non erant. Senserunt ergo novum mo­
tum inobedientiae carnis suae, tanquam reciprocam poenam inobedientiae suae. Iam quippe anima libertate in perversum propria
delectata, et Deo dedignata servire, pristino corporis servitio desti­
tuebatur: et quia superiorem Dominum suo arbitrio deseruerat, in­
feriorem famulum ad suum arbitrium non tenebat: nec omni modo
habebat subditam carnem, sicut semper habere potuisset, si Deo
subdita ipsa mansisset. Tunc ergo coepit caro concupiscere adver­
sus spiritum (Gal. 5,17): cum qua controversia nati sumus, trahen­
tes originem mortis, et in membris nostris vitiataque natura con­
tentionem eius sive victoriam de prima praevaricatione gestantes
(De civ. Dei XIII 13: ML 41,386)6.
758. Praecessit mala voluntas, qua serpenti subdolo credere­
tur; et secuta est mala concupiscentia, qua cibo inhiaretur illicito.
Non itaque ibi qualiscumque cupiditas qualicumque reluctata est
voluntati; sed ei potius depravatae depravata servivit. Ac per hoc
quamvis iam utraque mala esset, tamen voluntas cupiditatem, non
voluntatem cupiditas duxit: non praecessit voluntatem, nec restitit
voluntati (C. Iui. 0. i. I 71: ML 45,109s)7.
6 Nitida descriptio. Amissa per peccatum gratia, donum integritatis amis­
sum est. Inobedientiae voluntatis Deo, sequuta est inobedientia carnis homini.
Cf. etiam, De pece. mer. et rem. I 16,21: ML 44,120).
7 Cf. etiam lb. VI 14: ML 45,1531.

Mortalis erat conditione corporis, immortalis beneficio
Conditoris
Summarium.—Adversantur Pelagiani, iuxta quos Adam sive peccaret, sive
non peccaret, moriturus erat: 759.—Corpus Adae non spirituale, sed
animale fuit, ideoque natura mortale. Corporali cibo alebatur, tamen
ligno vitae a necessitate mortis prohibebatur, ideoque poterat non mori.
Non immortalitate absoluta gaudebat, qua non posset mori; sed conditionata, qua posset non mori, si non peccasset: 760-762.—Pro dono im­
mortalitatis ex S. Scriptura arguit, Gen. 2,17 de morte corporis inter­
pretando. Non tamen sequitur eum statim moriturum die qua come­
derit, sed quod necessitas moriendi induceretur: 763-764.—Re historice
considerata, mors poena est peccati. Adam immortalis ante peccatum,
non conditione corporis, sed beneficio Conditoris, ideoque donum erat
praetematurale. Lignum vitae corpus defendebat a morte. Specialem
vim habebat, qua Adam liberaretur ab infirmitatibus et senectute:
765-770·

759. Ipsum quoque Adam dicunt (Pelagiani), etiamsi non pec­
casset, fuisse corpore moriturum, neque ita mortuum merito cuipae, sed conditione naturae (De haer. 88: ML 42,48) L
1 Ex eo quod Augustinus iuste inter errores Pelagianorum recenseat, quod
Adam «conditione naturae» moriturus fuisset, licebitne concludere, immortali­
tatem Adae ex ipsa conditione naturae ortam fuisse, ideoque non fuisse praeternaturalem?
Quae in textibus hoc capite allatis habet de ligno vitae «mirabili Dei gratia»
praestante, ne corpus Adae veterasceret, sufficit ut talis conclusio praecludatur.
Tamen fatendum Augustinum saepissime «naturam» intellexisse pro statu in
quo Adam a Deo originaliter conditus fuit. In tali vero statu continebantur,
non tantum quae naturam ontologice constituunt, sed et dona gratuite a Deo
collata, quae posteriori tempore, praetematuralia vocata sunt. Rem historice
considerando, saepe scripsit, quod ea proprie natura dicatur, «in qua sine vitio
creati sumus» (Reír. I 15,6: ML 32,610; De lib. arb. Ill 19: ML 32,1297). Eumdem conceptum habuisse contra Pelagianos scribentem, patet ex eo quod locum
ex De Lib.Arb. verbatim refert in De nat. et gr. 67,81 : ML 44,288. Alibi loqui­
tur de «prima natura hominis», et de ea quae peccato vitiata est, istamque ha­
bet ut «quasi secunda natura» (De div. quaest. ad Simpl. I q.1,11 : ML 40,107).
Simili modo saepe affirmat mortem, ignorantiam, et concupiscentiam non na­
turalia, sed poenalia fuisse (Plures textus in his capitibus citantur). Cf. etiam
C. lui. oA. VI 25: ML 45,1561.
Haec omnia difficilem quaestionem creant. Concepitne Augustinus naturam
metaphysice spectatam, ut essentiam determinatam atque immutabilem, ad pro­
prium finem tendentem, atque virtute definita dotatam? Admisitne Augustinus
ordinem supematuralem? Distinxitne naturam a gratia? Loca hic citata nega­
tivam responsionem quasi expostulant. Tamen, quid dicendum de aliis locis
quae in hoc opere citantur, ubi, e.gr. iustitiam quam accepit Adam distinguit
a principiis constitutivis naturae? Quid de adiutorio sine quo Adae collato, et
quo indigebat ad custodiendam iustitiam? Quid de gratia, qua vestiti protopa­
rentes erant, et propterea cum nudi essent non erubescebant? Et quid ubi de
angelis loquens, ait: «condens naturam, et largiens gratiam» (vide n.722). Non­
ne paradoxicum esset, ut Augustinus qui totus fuit in defensione gratuitatis
gratiae contra Pelagianos, negaverit gratuitatem donorum Adae collatorum,
neque naturam a gratia distinxerit?
Non asserimus tamen his argumentis plene satisfieri quaestionibus supra

760. Non solum enim non erit tale 2, quale nunc est in qua­
vis optima valetudine; sed nec tale quidem, quale fuit in primis
hominibus ante peccatum. Qui licet morituri non essent, nisi peccassent; alimentis tamen ut homines utebantur, nondum spiritualia,
sed adhuc animalia corpora terrena gestantes. Quae licet senio non
veterascerent, ut necessitate perducerentur ad mortem (qui status
eis de ligno vitae, quod in medio paradiso cum arbore vetita simul
erat, mirabili Dei gratia praestabatur): tamen et alios sumebant
cibos praeter unam arborem, quae fuerat interdicta, non quia ipsa
erat malum, sed propter commendandum purae et simplicis obedientiae bonum, quae magna virtus est rationalis creaturae sub
Creatore Domino constitutae. Nam ubi nullum malum tangeba­
tur, profecto si prohibitum tangeretur, sola inobedientia peccaba­
tur. Alebantur ergo aliis quae sumebant, ne animalia corpora mo­
lestiae aliquid esuriendo ac sitiendo sentirent: de ligno autem vitae
propterea gustabatur, ne mors eis undecumque subreperet, vel se­
nectute confecta decursis temporum spatiis interirent: tanquam
caetera essent alimento, illud sacramento; ut sic fuisse accipiatur
lignum vitae in paradiso corporali, sicut in spirituali, hoc est intel­
ligibili paradiso, Sapientia Dei, de qua scriptum est, Lignum vitae
est amplectentibus eam (Prov. 3,18) (De civ. Dei XIII 20: ML 41,393) 3.
propositis. Agitur de re valde intricata in Augustinologia et complexion quam
ut his paucis lineis expoliri possit. Absque momento tamen forte non erit sta­
tuere, Augustinum non directe considerasse quid debitum vel indebitum sit
naturae humanae, neque explicite de supernaturalitate gratiae, sed de gratuitate
egisse. Apparens contradictio textuum explicationem videtur habere, in modo
maxime synthetico quo humanitatem intuitus fuit. Res ut de facto exstiterunt
consideravit. Pro Augustino facta fidei et rationis tam intime connectuntur, ut
etiam quando philosophice loquitur, facta revelationis includat, et viceversa.
Recolatur in hanc rem, quod iam diximus ubi de notionibus Philosophiae et
Theologiae agebatur, ubi vidimus has notiones distingui quidem posse, non
vero separari. Cf. optima quae scripsit Nicolas Merlin, Saini Augustin et les
dogmes de péché originel et de la grâce (Paris 1931), in parte quinta, c.l: «No­
tion précise de la nature humaine selon saint Augustin», 347-359.
De notione naturae apud Augustinum etiam recenter scripsit R. P. Carolus
Boyer, La notion de nature chez saint Augustinz Doctor Communis (Romae 1955)
II-III vol.8,65-76. Putat cl. auctor Augustinum vere habuisse notionem naturae
specifice consideratae, eamque a natura historice spectata distinxisse, doctri­
namque eius de rationibus seminalibus et de interventu Dei in miraculis pa­
trandis invocando, existimat Augustinum diiudicasse inter cursum naturalem
creaturarum, et supernaturalem actionem Dei. Tandem, ex iis quae Augustinus
habet de visione Dei, concludit eum notionem habuisse de fine supernatural!,
qui a natura non exigitur.
Aliter doctrinam de «natura» apud Augustinum interpretaverat Guy de
Broglie, in opere De fine ultimo humanae vitae (Paris 1948). Putat De Broglie
quod notio «naturae» reducenda est ad Dei voluntatem, «vel saltem ad obtectum
divinae voluntatis» (103 ct 229), i.e. «id quod Deus vult fieri in creatura, aut id
quod Deus initialiter voluit de creatura, aut id quod Deus plerumque fieri vult \n
creatura» (229). Textus Augustini quos allegat videri possunt in p.103 nota 1.
2 Explicaverat quomodo caro sanctorum, post resurrectionem, in meliorem
reparanda sit qualitatem, quam fuerit conditio protoparentum ante peccatum,
qui cum animalia corpora gestarent, cibis ex aliis arboribus utebantur, ne «mo­
lestiae aliquid esuriendo et sitiendo sentirent». Ut vero animalia corpora non
senescerent, nec «mors eis undecumque subreperet» de ligno vitae gustabant.
3 Integer Liber XIII De civ. Dei, eo tendit ut ostendat mortem de facto
fuisse poenalem, ortamque ex Adae peccato.

761. Ideo corpus eius (Adae), quod cibo ac potu egebat, ne
fame afficeretur ac siti, et non immortalitate illa absoluta atque
indissolubili, sed ligno vitae a mortis necessitate prohibebatur, atque
in juventutis flore tenebatur, non spirituale, sed animale fuisse,
non dubium est; nequaquam tamen moriturum, nisi in Dei praedicentis minantisque sententiam delinquendo corruisset (De civ. Dei
XIII 23,1: ML 41,396).
762. Illud quippe ante peccatum, et mortale secundum aliam,
et immortale secundum aliam causam dici poterat: id est mortale,
quia poterat mori; immortale, quia poterat non mori. Aliud est
enim non posse mori, sicut quasdam naturas immortales creavit
Deus: aliud est autem posse non mori, secundum quem modum
primus creatus est homo immortalis... Si enim corpus animale,
utique mortale, quia et mori poterat; quamvis et immortale, ideo
quia et non mori poterat. Neque enim immortale quod mori omnino
non possit, erit nisi spirituale, quod nobis futurum in resurrectione
promittitur (De Gen. ad liti. VI 25,36: ML 34,354).
763. Qui dicunt Adam sic creatum, ut etiam sine peccati me­
rito moreretur, non poena culpae, sed necessitate naturae; profecto
illud quod in Lege dictum est, Qua die ederitis, morte moriemini
(Gen. 2,17), non ad mortem corporis, sed ad mortem animae quae
in peccato fit, referre conantur... Quid ergo respondebunt, cum
legitur hoc Deum primo homini etiam post peccatum increpando
et damnando dixisse: Terra es, et in terram ibis? (Gen. 3,19). Ne­
que enim secundum animam, sed, quod manifestum est, secundum
corpus terra erat, et morte eiusdem corporis erat iturus in terram.
Quamvis enim secundum corpus terra esset, et corpus in quo crea­
tus est animale gestaret; tamen si non peccasset, in corpus fuerat
spirituale mutandus, et in illam incorruptionem quae fidelibus et
sanctis promittitur, sine mortis periculo transiturus... Proinde si
non peccasset Adam, non erat exspoliandus corpore, sed super­
vestiendus immortalitate, et incorruptione, ut absorberetur mortale
a vita, id est, ab animali in spirituale transiret (De pece, merit, et
rem. I 2,2: ML 44,109-m).
764. Quapropter, etiamsi mortem istam manifestam, qua fit
animae a corpore separatio, intelligamus simul significatam in eo
quod Deus dixerat, Qua die ederitis ex illo, morte moriemini (Gen. 2,
17); non ideo debet absurdum videri, quia non eo prorsus die a cor­
pore sunt soluti, quo cibum interdictum mortiferumque sumpserunt.
Eo quippe die mutata in deterius vitiataque natura, atque a ligno
vitae separatione iustissima; mortis in eis etiam corporalis necessi­
tas facta est, cum qua nos necessitate nati sumus (De civ. Dei XIII
23,1: ML 41,396).
765. Constat inter Christianos veraciter catholicam tenentes
fidem, etiam ipsam nobis corporis mortem, non lege naturae, qua
nullam mortem homini Deus fecit, sed merito inflictam esse peccati
(De civ. Dei XIII 15: ML 41,387) 4.
4 Lex naturae ad quam Augustinus provocat, ea est. secundum quam a Deo

766. Numquid ideo moriturus fuerat Adam, etiamsi non pec­
casset, quia in corpore animali, non spirituali, erat factus? Prorsus
erras, si propterea necesse nobis esse arbitraris, paradisum Dei
mortibus poenisque morientium, postremo ignominia, infirmitate,
corruptione, in quibus nunc animalia hominum corpora seminan­
tur, implere. Lignum enim vitae, quod in paradiso suo plantavit
Deus, etiam corpus animale defendebat a morte, donec perseve­
rantis obedientiae merito, in gloriam spiritualem, quam resurgen­
tes habituri sunt iusti, sine morte interveniente, transiret. lustum
enim erat ut imago Dei, nullo fuscata et obsoleta peccato, tali inse­
reretur corpori, quamvis de terrena materia creato atque formato,
ut ei de ligno vitae subministrata vivendi stabilitas permaneret5;
ac viveret interim per animam viventem, quam nulla ab illo neces­
sitas separaret; atque inde, propter obedientiam custoditam, ad
vivificantem spiritum perveniret, ita ut non ei subtraheretur haec
vita minor, ubi et mori et non mori posset, sed illa amplior addere­
tur, ubi viveret sine ullius ligni beneficio, morique non posset
(C. Iui. o. i. VI 39: ML 45,1598).
767. Quod (donum immortalitatis) ei praestabatur de ligno
vitae, non de constitutione naturae: a quo ligno separatus est cum
peccasset, ut posset mori, qui nisi peccasset posset non mori. Mor­
talis ergo erat conditione corporis animalis, immortalis autem be­
neficio Conditoris (De Gen. ad Utt. VI 25,36: ML 34,354) 6.
768. Quaero a te (luliane) in quali corpore nunc esse existi­
mes Eliam et Enoch; animali, an spirituali? Si dixeris, animali;
cur non vis credere Adam, et Evam, et posteros eorum, si prae­
ceptum Dei nulla praevaricatione violarent, quamvis in corpore
animali, ita fuisse victuros, ut nunc vivunt isti? Quandoquidem
ibi erant illi, quo translati sunt isti; et illic vivunt isti, unde ut
morerentur eiecti sunt illi. Corporale namque lignum vitae sic vitam
subministrabat corporibus animalibus, sicut spirituale lignum vitae,
quod est Dei sapientia, vitam salutiferae doctrinae sanctis mentibus
ilia
homo conditus est. Augustinus rem historice considerat. Homo immortalis
a
Deo conditus fuerat, talemque immortalitatem suis filiis transmisisset, nisi ex
cibo interdicto comedendo eam pro se et filiis amitteret. Rem ergo historice
considerans, Augustinus merito asserit mortem «non lege naturae», sed «pec­
cato» inflictam fuisse.
5 Nihil ex his verbis deduci potest contra praeternaturalitatem immortali­
tatis protoparentibus collatae. Iterum Augustinus loquitur in hypothesi institu­
tionis primitivae prout de facto locum habuit, neque convenientem putat ut
«paradisum Dei mortibus poenisque morientium... infirmitate, corruptione»
impleretur. Contra lulianum arguens, qui putabat Adam moriturum esse, etiam­
si non peccasset, Augustinus iterum affirmat, quominus quamquam corpus
animale, ideoque mortale Adam haberet, mortem tamen non subiturum fuisse
si innocentiam custodiret. Agit ergo de dono immortalitatis conditionate tan­
tum collato, et servando beneficio ligni vitae, quod corpus animale defendebat
a morte. Non agitur ergo de immortalitate quasi debita fuisset Adae innocenti.
Cf. Boyer, De Deo creante et elevante 314.
6 Nihil clarius dici potest pro praeternaturalitate doni immortalitatis. Non
constitutione naturae ipsius, sed ligno vitae et beneficio Conditoris, corpus
Adae quod «conditione» animale, ideoque mortale (vide n.762) erat, immorta­
litate gaudebat.

subministrat. Unde nonnulli divinorum eloquiorum etiam catholici
tractatores paradisum spiritualem commendare maluerunt; non ta­
men historiae resistentes, quae ostendit evidentius corporalem. Si
vero Enoch et Eliae spirituale iam corpus esse responderis: cur non
primorum hominum, et eorum qui ex illis per seriem successionis
nascerentur, si nullum peccatum existeret, quod illos a ligno vitae
merito separaret, animale corpus in spirituale potuisse transire sine
morte media confiteris, ne paradisum Dei, ne locum felicium gau­
diorum, poenis mortium atque morientium, et innumerabilibus
mortiferorum morborum cruciatibus implere cogaris (C. IuL o. i.
VI 39: ML 45.1598).
769. Illud quoque addo, quanquam corporalem cibum, talem
tamen illam arborem praestitisse, quo corpus hominis sanitate sta­
bili firmaretur, non sicut ex alio cibo, sed nonnulla inspiratione
salubritatis occulta7. Profecto enim licet usitatus panis, aliquid
tamen amplius habuit, cuius una collyride 8 hominem Deus ab indi­
gentia famis dierum quadraginta spatio vindicavit (3 Reg. 19,8).
An forte credere dubitabimus, per alicuius arboris cibum, cuiusdam altioris significationis gratia, homini Deum praestitisse ne
corpus eius vel infirmitate vel aetate in deterius mutaretur, aut in
occasum etiam laberetur; qui ipsi cibo humano praestitit tam mira­
bilem statum, ut in fictilibus vasculis farina et oleum deficientes
reficeret, nec deficeret? (ib. 17,17). Iam hic de genere contentioso­
rum quisquam existât, et dicat Deum in terris nostris miracula
talia facere debuisse, in paradiso autem non debuisse: quasi vero
non vel de pulvere hominem, vel de latere viri mulierem, maius
ibi miraculum fecit, quam quod hic mortuos suscitavit (De Gen.
ad litt. XIII 5,11: ML 34,377).
770. Neque enim metuendum fuit, ne forte si diutius viveret
in corpore animali, senectute gravaretur, et paulatim veterascendo
perveniret ad mortem. Si enim Deus Israëlitarum vestimentis et
calceamentis praestitit, quod per tot annos non sunt obtrita (Deut.
29ó); Quid mirum si obedienti homini eiusdem potentia praestare­
tur, ut animale ac mortale habens corpus, haberet in eo quemdam
statum, quo sine defectu esset annosus, tempore quo Deus vellet,
a mortalitate ad immortalitatem, sine media morte venturus? (De
pece. mer. et rem. I 3,3: ML 44,110) 9.
7 Cibus ergo arboris vitae, corporalis cibus erat, tamen Dei gratia specia­
lem vim habebat, qua corpus hominis sanitate stabili firmaretur, non sicut «ex
alio cibo», sed «nonnulla inspiratione salubritatis occulta». Ita Berti: «Deinde
Augustinus occultam illam salubritatem ex ligno vitae repetit, non sicut ex alio
cibo, qui aderat ne homo esuriret» (De theol. disc, vol.1-2 1.12,311-312).
8 Collyride pane subcinericio, quem alio nomine coituram vocant (ML Ib.).
9 Doctrina S. Augustini de immortalitate conditionata Adae a Conciliis
Carthaginiensi, Arausicano et Tridentino confirmata est. Cf. D. B. Enchiridion
Symbolorum (ed. 18-20) n. 101.175.788.

De aliis donis protoparentibus collatis

Summarium.—Perfecta felicitate in paradiso gaudebant. Immunes erant a
tristitia, angore, dolore, infirmitate, aerumna: 771.—Neque timore mortis
cruciabantur, quia in eorum erat potestate malum mortis non perpeti: 772.
Ex malis vitae praesentis arguit Augustinus pro existentia et transfusione
peccati originalis, quod, cum Pelagiani negent, coguntur implere para­
disum gemitibus languentium, etc. Describit paradisum Pelagianorum:
773-775·—Paradisus, locus beatitudinis : 776.—Ignorantia et difficultas sunt
poenalia, neque adfuerunt cum primitus homo factus est. Magna scientia
Adae, qui omnibus animantibus nomina imposuit: 777-778.—Vel per se
ipsos linguam acquisiverunt, vel a Deo edocti sunt: 779-780.

771. Vivebat itaque homo in paradiso sicut volebat, quamdiu
hoc volebat quod Deus iusserat: vivebat fruens Deo, ex quo bono
erat bonus: vivebat sine ulla egestate, ita semper vivere habens in
potestate. Cibus aderat, ne esuriret; potus, ne sitiret; lignum vitae,
ne illum senecta dissolveret. Nihil corruptionis in corpore vel ex
corpore ullas molestias ullis eius sensibus ingerebat. Nullus intrin­
secus morbus, nullus ictus metuebatur extrinsecus. Summa in carne
sanitas, in anima tota tranquillitas. Sicut in paradiso nullus aestus
aut frigus, ita in eius habitatore nulla ex cupiditate vel timore acce­
debat bonae voluntatis offensio. Nihil omnino triste, nihil erat
inaniter laetum; gaudium verum perpetuabatur ex Deo, in quem
flagrabat caritas de corde puro et conscientia bona et fide non ficta
(1 Tim. 1,5); atque inter se coniugum fida ex honesto amore socie­
tas, concors mentis corporisque vigilia, et mandati sine labore cus­
todia. Non lassitudo fatigabat otiosum, non somnus premebat in­
vitum (De civ. Dei XIV 26: ML 41,434).
772. Ubi vero de timore mortis, quam, si peccasset, ei Deus
est comminatus, etiam priusquam peccasset, miserum dicit (Manichaeus); simul respondemus (Julianus et Augustinus), quod ho­
minis, qui nunquam peccare potuisset, si nunquam peccare voluis­
set, poenae illius devitandae, quae fuerat secutura peccatum, tran­
quilla erat cautio, non turbulenta formido... Non solum non cru­
ciabatur ullo metu, verum etiam laetitia magna fruebatur; quoniam
malum mortis, quod omnium, vel pene omnium refugiunt corda
fidelium, habebat in potestate non perpeti (C. Iui. o. i. VI 14:
ML 45.1530).
773. Ac sic resistens his viris 1, et aliis eorum sociis fidei
sanae, tot tantisque doctoribus, cogeris implere paradisum, etiamsi
nemo peccasset, dolore parturientium, labore nascentium, gemitibus
languentium, funeribus morientium, moerore lugentium. Quid igi­
tur mirum, si et de isto paradiso, quod est Ecclesia, foras istis;
qui paradisum illum, de quo foras ierunt, qui nos in istas miserias
1 Citaverat sanctos Ambrosium et Grcgorium Nazian.

peccando miserunt, talem facitis, qualem non dico Christianorum
nullus, sed nec hominum quisquam suspicari audet, si non sit in­
sanus? (C. Iui. ο. ί. I 67: ML 45,1089).
774. Naturam humanam a Deo bono conditam bonam, magno
inobedientiae peccato ita fuisse vitiatam, ut etiam posteritas inde
traheret mortis meritum atque supplicium, cui tamen posteritati
non negat Deus bonus opificium bonum, et contra vos et contra
Manichaeos catholica fides dicit. Sed vos qui hoc negatis, quaeso,
paulisper paradisum cogitate. Placetne vobis, ut ponamus ibi castos
et castas contra libidinem dimicantes, gravidas nauseantes, fastidien­
tes, pallentes; alias in abortu puerperia immatura fundentes, alias
in partu gementes et ululantes; natosque ipsos omnes flentes, sero
ridentes, serius loquentes, et hoc balbutientes, in scholas postea
duci, ut litteras discant, sub loris, ferulis, virgisque plorantes, pro
varietatibus ingeniorum distributa varietate poenarum; insuper in­
numerabiles morbos, et daemonum incursus, et ferarum morsus,
quibus quidam cruciarentur, quidam et absumerentur; qui vero
sani essent, sub incertis eorum casibus misera parentum sollicitu­
dine nutrirentur: essent etiam ibi utique orbitantes et luctus, et
amissorum carissimorum desideria cum doloribus cordis. Longum
est persequi omnia, quibus malis abundat haec vita: nec sunt tamen
ista ulla peccata.
Haec ergo si futura erant in paradiso, nullo ibi, cuius merito
existèrent, praecedente peccato, quaerite ista quibus, non plane
fidelibus, sed irrisoribus praedicetis. Certe si talis paradisus pinge­
retur, nullus diceret esse paradisum, nec si supra legisset hoc nomen
inscriptum: nec diceret errasse pictorem, sed plane agnosceret irri­
sorem. Verum tamen eorum qui vos noverunt, nemo miraretur, si
adderetur nomen vestrum ad titulum, et scriberetur paradisus Pelagianorum. Si autem hinc erubescitis... perversam, quaeso, tandem
mutate sententiam, et humanam credite in has miserias peccato illo
magno mutatam fuisse naturam; neque ullo modo ista in paradiso
esse potuisse: propterea inde exisse illos, quorum etiam propago
digna erat talia sustinere, transeunte in omnes contagione peccati
cum conditione supplicii (C. Iui. 0. i. III 154: ML 45,1310).
775. De miseriis tecum ago, quas de paradiso eiectus eique
contrarius, in paradiso locare conaris; easque non peccantium me­
ritis, sed Deo naturarum institutori, tanquam et ipsas naturaliter
instituerit, tuo pudore pereunte, et ore blasphemante tribuere
(C. Iui. o. t. VI 26: ML 45,1566) 2.
776. Si enim habebant (perturbationes animi), quomodo erant
beati in illo memorabili beatitudinis loco, id est, paradiso? Quis
tandem absolute dici beatus potest, qui timore afficitur, vel dolore?
Quid autem timere aut dolere poterant illi homines in tantorum
tanta affluentia bonorum, ubi nec mors metuebatur, nec ulla cor2 Difficulter Augustinus putaverit quod homo miseriis praesentis status
subiectus fuerit absque ullo peccato. Vide Magali, Il problema del dolore secon­
do S. Agostino (Roma 1943) 61.

poris mala valetudo; nec aberat quidquam, quod bona voluntas
adipisceretur, nec inerat quod carnem animumve hominis feliciter
viventis offenderet? (De civ. Dei XIV io: ML 41,417).
777. Nam sunt revera omni peccanti animae duo ista poenalia,
ignorantia et difficultas. Ex ignorantia dehonestat error, ex difficul­
tate cruciatus affligit. Sed approbare falsa pro veris, ut erret invitus 3,
et resistente atque torquente dolore carnalis vinculi, non posse a
libidinosis operibus temperare, non est natura instituti hominis,
sed poena damnati (De lib. arb. III 18,52: ML 32,1296).
778. Neque secundum christianam cogitatis fidem, qualis sit
factus Adam, qui universis generibus animarum vivarum nomina
imposuit (Gen. 2,19): quod excellentissimae fuisse indicium sa­
pientiae, in saecularibus etiam litteris legimus. Nam ipse Pythago­
ras, a quo philosophiae nomen exortum est, dixisse fertur, illum
fuisse omnium sapientissimum, qui vocabula primus indidit rebus.
Verum etsi nihil tale de Adam didicissemus, nostrum erat utique
vera ratione conicere, qualis in illo homine natura sit condita, in
quo vitium omnino nullum fuit... Et quis dubitet christianus, eos
qui in hoc saeculo erroribus aerumnisque plenissimo, ingeniosissimi
apparent, quorum tamen corruptibilia corpora aggravant animas,
si illius ingenio comparentur, distare longe amplius quam celeritate
a volucribus testudines distant? (C. Iui. o. i. V 1: ML 45,1432).
779· Qua in re tamen cogitare debemus, quia si in paradiso
aliquid disceretur, quod illi vitae esset utile scire, sine ullo labore
aut dolore id assequeretur beata natura, vel Deo docente, vel se
ipsa (C. Iui. o. i. VI 9: ML 45,1516).
780. Nisi forte aliquem movet quemadmodum loqui potuerint,
vel loquentem intelligere, qui non didicerant vel crescendo inter
loquentes, vel aliquo magisterio, quasi magnum fuerit Deo loqui
eos docere, quos ita fecerat, ut hoc possent etiam ab hominibus
discere, si essent a quibus (De Gen. ad litt. VIII 16,35: ML 34,386).

3 «Ut erret invitus» ignorantiam inculpabilem designat, quae tamen igno­
rantia ex peccato originem habet. Hoc non valet pro Adam ante peccatum.
Cf. Macali, o.c. 50.

CAPUT

XXI

De ignorantia et difficultate, praesertim in «De libero
arbitrio» 1
Summarium.—Causa peccati voluntas est: 781-782.—Sed quid de peccatis
ignorantia vel impotentia commissis? Peccatum Adae invocat: 783-7S4.—
Sed obicitur: Si Adam et Eva peccaverunt, quid nos miseri fecimus?
Respondet Augustinus: Ignorantia et difficultas haud invincibiles sunt,
et de iis, cum auxilio divino triumphare valemus: 785-787.—Ut amplius
obiectioni satisfaciat quatuor hypotheses de origine animarum considerat:
788-790.—Definitivam solutionem affert: 791-794.

781. Quoniam voluntas est causa peccati, tu autem causam
ipsius voluntatis inquiris, si hanc invenire potuero, nonne causam
etiam eius causae quae inventa fuerit quaesiturus es? Et quis erit
quaerendi modus, quis finis percunctandi ac disserendi, cum te
ultra radicem quaerere nihil oportet? Cave enim putes quidquam
potuisse dici verius quam id quod dictum est, radicem omnium
malorum esse avaritiam (1 Tim. 6,10), hoc est, plus velle quam sat
est... Haec autem avaritia cupiditas est; cupiditas porro improba
voluntas est. Ergo improba voluntas, malorum omnium causa est.
Quae si secundum naturam esset, conservaret utique naturam, nec
ei perniciosa esset, et ideo non esset improba. Unde colligitur ra­
dicem omnium malorum non esse secundum naturam; quod suf­
ficit adversus omnes qui volunt accusare naturas... 49. Sed quae
tandem esse poterit ante voluntatem causa voluntatis? Aut enim
et ipsa voluntas est; et a radice ista voluntatis non receditur: aut
non est voluntas; et peccatum nullum habet. Aut igitur ipsa volun­
tas est prima causa peccandi, aut nullum peccatum est prima causa
peccandi. Non est ergo cui recte imputetur nisi volenti 12: sed nescio
cur aliud te quaerere libeat. Deinde quaecumque illa causa est vo­
luntatis, aut iusta profecto est, aut iniusta. Si iusta, quisquis ei
1 Quia magni interest ad systematis Augustini intelligentiam, atque ad con­
troversiam circa supematuralitatem status iustitiae originalis, et quia eminentes
doctrinae S. Augustini cultores, non unius sunt sententiae in interpretatione
libri ΠΙ De lib. arb., praesertim n.56 capitis 20, longiora hic adducimus testi­
monia. Notandum tamen quaestionem, quae in De lib. arb.* praeoccupatur, mi­
noris fore momenti nisi prae oculis haberentur quae ab Augustino tractata sunt
in operibus contra Pelagianos, maxime in Contra Julianum opus imperfectum.
Propterea, haec eadem quaestio, de ignorantia scilicet et difficultate (concu­
piscentia), in sequenti capite considerabitur. Duo capita intime connectuntur.
Testimonia hoc capite allata, partes sunt unius ciusdemque demonstrationis,
propterea simul in contextu considerare oportet. Eo tendunt ut contra Mani­
chaeos demonstretur quod, nedum Deus de iniustitia accusari debeat, eo quod
vitia quaedam in Adae posteros ex peccato originali dimanent, Deum potius
in omni hypothesi laudare oporteat (cf. Retr. 1 9,2: ML 32,595) quin recurrere
neccsse sit, ad rationem reddendam status ignorantiae et difficultatis in quo
nascimur, ad principium malum, ut faciunt Manichaei, volentes <'immutabilem
quamdam et Deo coaeternam introducere mali naturam» flb.).
2 Praenotat Augustinus quod causa peccati voluntas est.

obtemperaverit non peccabit: si iniusta, non ei obtemperet, et non
peccabit (De lib. arb. III 17,48-49: ML 32,1294-1295).
782. Quaecumquc ista causa est voluntatis, si non ei potest
resisti, sine peccato ei ceditur: si autem potest, non ei cedatur, et
non peccabitur. An forte fallit incautum? Ergo caveat ne fallatur.
An tanta fallacia est, ut caveri omnino non possit? Si ita est, nulla
peccata sunt. Quis enim peccat in eo quod nullo modo caveri potest?
Peccatur autem: caveri igitur potest (De lib. arb. III 17,50: ML
32,1295) 3·
783. Et tamen etiam per ignorantiam facta quaedam impro­
bantur, et corrigenda iudicantur, sicut in divinis auctoritatibus
legimus: ait enim Apostolus, Misericordiam consecutus sum, quia
ignorans feci (1 Tim 1,13); ait et propheta, Delicta iuventutis et
ignorantiae meae ne memineris (Ps. 24,7). Sunt, etiam necessitate
facta improbanda, ubi vult homo recte facere, et non potest: nam
unde sunt illae voces, Non enim quod volo facio bonum, sed quod
nolo malum, hoc ago; et illud, Velle adiacet mihi,perficere autembonum
non invenio (Rom. 7,19); et illud, Caro concupiscit adversus spiritum,
spiritus autem adversus carnem: haec enim invicem adversantur; ut
non ea quae vultis faciatis (Gal. 5,17). Sed haec omnia hominum sunt,
ex illa mortis damnatione venientium: nam si non est ista poena
hominis, sed natura, nulla ista peccata sunt. Si enim non receditur
ab eo modo quo naturaliter factus est, ita ut melius esse non possit,
ea quae debet facit, cum haec facit. Si autem bonus homo esset, si
aliter esset, nunc autem quia ita est, non est bonus, nec habet in
potestate ut bonus sit, sive non videndo qualis esse debeat, sive
videndo et non valendo esse, qualem debere esse si videt: poenam
istam esse quis dubitet? Omnis autem poena si iusta est, peccati
poena est, et supplicium nominatur: si autem iniusta est poena,
quoniam poenam esse nemo ambigit, iniusto aliquo dominante
homini imposita est. Porro quia de omnipotentia Dei et iustitia
dubitare dementis est, iusta haec poena est, et pro peccato aliquo
penditur. Non enim quisquam iniustus dominator aut surripere
hominem potuit, velut ignoranti Deo; aut extorquere invito, tanquam invalidiori, vel terrendo vel confligendo, ut hominem iniusta
poena cruciaret. Relinquitur ergo ut haec iusta poena de damna­
tione hominis veniat (De lib. arb. III 18,51: ML 32,1295)4.
784. Nec mirandum est quod vel ignorando non habeat arbi­
trium liberum voluntatis ad eligendum quid recte faciat: vel resis­
tente carnali consuetudine, quae violentia mortalis successionis
quodammodo naturaliter inolevit, videat quid recte faciendum sit,
et velit nec possit implere. Illa est enim poena peccati poena iustissima, ut amittat quisque quo bene uti noluit, cum sine ulla posset
3 Quaestio discutienda hic proponitur. Per transennam notamus, quod locis
quibus Augustinus liberum detendebat arbitrium contra Manichaeos, Pelagius
perperam utebatur ad negandam necessitatem gratiae. Ita accidit in praesenti
casu. «Quo testimonio meo in quodam libro suo Pelagius usus est» (Reír. I 9,3:
ML 32,596). Augustinus respondit in libro De nat. et gr. 67,80: ML 44,286-287.
4 Vide Reír. 1 9,5: ML 32,597.

difficultate, si vellet. Id est autem, ut quis sciens recte non facit,
amittat scire quid rectum sit; et qui recte facere, cum posset, noluit,
amittat posse cum velit. Nam sunt revera omni peccanti animae duo
ista poenalia, ignorantia et difficultas. Ex ignorantia dehonestat
error, ex difficultate cruciatus affligit. Sed approbare falsa pro veris,
ut erret invitus, et resistente atque torquente dolore carnalis vinculi,
non posse a libidinosis operibus temperare, non est natura instituti
hominis, sed poena damnati. Cum autem de libera voluntate recte
faciendi loquimur, de illa scilicet in quo homo factus est loquimur
(De lib. arb. III 18,52: ML 32,1296) 5.
785. Hoc occurrit illa quaestio, quam inter se murmurantes
homines rodere consueverunt, qui quodlibet aliud in peccando
quam se accusare parati sunt. Dicunt enim: Si Adam et Eva pec­
caverunt, quid nos miseri fecimus, ut cum ignorantiae caecitate, et
difficultatis cruciatibus nasceremur, et primo erraremus nescientes
quid nobis esset faciendum; deinde ubi nobis inciperent aperiri
praecepta iustitiae, vellemus ea facere, et renitente carnalis concu­
piscentiae nescio qua necessitate non valeremus? Quibus breviter
respondetur ut quiescant, et adversus Deum murmurare desistant.
Recte enim fortasse quererentur, si erroris et libidinis nullus homi­
num victor exsisteret; cum vero ubique sit praesens, qui multis
modis per creaturam sibi Domino servientem aversum vocet, doceat
credentem, consoletur sperantem, diligentem adhortetur, conantem
adiuvet, exaudiat deprecantem; non tibi deputatur ad culpam quod
invitus ignoras; neque illud quod vulnerata membra non colligis,
sed quod volentem sanare contemnis: ista tua propria peccata sunt.
Nulli enim hominum ablatum est scire utiliter quaeri quod inutiliter
ignoratur, et humiliter confitendum esse imbecillitatem, ut quaerenti
et confitenti ille subveniat, qui nec errat dum subvenit, nec laborat
(De lib. arb. III 19,53: ML 32,1296)6.
786. Nam illud quod ignorans quisque non recte facit, et
quod recte volens facere non potest, ideo dicuntur peccata, quia
de peccato illo liberae voluntatis originem ducunt: illud enim prae­
cedens meruit ista sequentia. Nam sicut linguam dicimus non
5 In n.51-52 considerat Augustinus peccata ignorantia vel impotentia com­
missa. Quomodo dici potest talia peccata voluntate fieri? Cui imputanda? Augus­
tinus invocat culpabilitatem peccati Adae, et ideo asserit ignorantiam et dif­
ficultatem poenalia esse, juste a iusto Deo inflicta.
Pro terminologia Augustiniana haec notentur: Vox «naturaliten> et similia,
generatim significant hominem prout a Deo factus est: «natura instituti homi­
nis». Similiter expressiones, «liberum arbitrium» et «libertas» applicantur ho­
mini in statu naturae lapsae, et Adae in statu naturae integrae respective.
6 Obiciunt tamen murmurantes aliqui: Sed quid ad nos? Si Adam et Eva
peccaverunt, dum nos nihil mali fecerimus, cur obligati habemur miseria mo­
rali ex tali peccato manante? Ecce cardo difficultatis quam Augustinus sol­
vere conatur hic et in sequentibus capitibus. Responsio n.53 data differt a prae­
cedenti Ignorantia et difficultas haud invincibiles reputari debent, atque de iis
cum adiuvante gratia triumphare valemus, sicut alii triumpharunt; tunc tantum
nos ipsi culpabiles erimus cum Deum nos sanare volentem contempserimus.
Solutio, quam postea magis elaborabit, iam hic enuntiata manet. Hic notamus
Augustinum semper agere de praesenti oeconomia, non vero de alia possi­
bili, atque sempe; arguere supposito peccato originali.

solum membrum quod movemus in ore dum loquimur, sed etiam
illud quod huius membri motum consequitur, id est formam teno­
remque verborum, secundum quem modum dicitur alia lingua
graeca, alia latina: sic non solum peccatum illud dicimus, quod
proprie vocatur peccatum, libera enim voluntate et ab sciente com­
mittitur; sed etiam illud quod iam de huius supplicio consequatur
necesse est. Sic etiam ipsam naturam aliter dicimus, cum proprie
loquimur, naturam hominis, in qua primum in suo genere incul­
pabilis factus est: aliter istam, in qua ex illius damnati poena, et
mortales et ignari et carni subditi nascimur; iuxta quem modum
dicit Apostolus, Fuimus enim et nos naturaliter filii irae, sicut et caeteri (Eph. 2,3) (De lib. arb. III 19,54: ML 32,1297)7.
787. Ut autem de illo primo coniugio, et cum ignorantia, et
cum difficultate, et cum mortalitate nascamur, quoniam illi cum
peccavissent, et in errorem, et in aerumnam, et in mortem praeci­
pitati sunt, rerum moderatori summo Deo iustissime placuit; ut et
in ortu hominis originaliter appareret iustitia punientis, et in pro­
vectu misericordia liberantis. Nam enim damnato primo homini
sic adempta est beatitudo, ut etiam fecunditas adimeretur. Poterat
enim et de prole eius, quamvis carnali et mortali, aliquod in suo
genere fieri decus ornamentumque terrarum. lamvero ut meliores
gigneret quam ipse esset, non erat aequitatis: sed ex conversione
ad Deum, ut vinceret quisque supplicium quod origo eius ex aver­
sione meruerat, non solum volentem non prohiberi, sed etiam adiuvari oportebat; etiam sic enim rerum Creator ostendit quanta facili­
tate potuisset homo, si voluisset, retinere quod factus est, cum proles
eius potuit etiam superare quod nata est (De lib. arb. III 20,55:
ML 32,1297) 8.
788. Deinde, si una anima facta est, ex qua omnium hominum
animae trahuntur nascentium, quis potest dicere non se peccasse,
cum primus ille peccavit? Si autem singillatim fiunt in unoquoque
nascentium, non est perversum, imo convenientissimum et ordi­
natissimum apparet, ut malum meritum prioris, natura sequentis
sit; et bonum meritum sequentis, natura prioris sit. Quid enim in­
dignum si etiam sic voluit Creator ostendere, usque adeo excellere
creaturis corporeis animae dignitatem, ut ab eo gradu possit esse
ortus alterius, ad quem alterius perductus est occasus? Nam cum
ad ignorantiam difficultatemque pervenerit illa peccatrix, ideo poena
7 Cf. De nat. et gr. 67,81: ML 44,287-288. Usque nunc dicta pro adultis
valent. Notetur insuper hic locus pro terminologia S. Augustini, sive cum de
peccato loquitur, sive cum de natura.
8 In hoc capite 20 transit Augustinus ad considerationem infantium. Quod
isti infirmitatibus gravati nascantur, quae pro Adam et Eva supplicium fuerunt
sui peccati, bene componitur cum iustitia Dei. Hoc ut demonstret quatuor
hypotheses de origine animae considerat. Hae sunt: 1) traducianismus spiri­
tualis; 2) creationismus: 3) animae praeexistentes mittuntur ad regenda cor­
pora; 4) animae praeexistentes sua sponte inhabitanda corpora veniunt. Quae­
cumque harum vera sit (qualis vera sit non est in quaestione). Dei iustitia vin­
dicatur, quin recurrere necesse sit ad principium aeternum malum Manichaeo­
rum Hic est scopus argumentationis

recte dicitur, quia melior ante hanc poenam fuit. Si ergo altera talis
esse coepit non solum ante peccatum, sed ante omnem vitam suam,
qualis alia post vitam culpabilem facta est, non parvum bonum ha­
bet, unde Conditori suo gratias agat; quia ipse ortus eius et inchoatio
quovis perfecto corpore est melior. Non enim mediocria bona sunt,
non solum quod anima est, qua natura iam omne corpus praecedit;
sed etiam quod facultatem habet, ut adiuvante Creatore seipsam
excolat, et pio studio possit omnes acquirere et capere virtutes, per
quas et a difficultate cruciante, et ab ignorantia caecante liberetur.
Quod si ita est, non erit nascentibus animis ignorantia et difficultas
supplicium peccati, sed proficiendi admonitio, et perfectionis exor­
dium. Non enim ante omne meritum boni operis parum est accepis­
se naturale iudicium, quo sapientiam praeponat errori, et quietem
difficultati, ut ad haec non nascendo, sed studendo perveniat. Quod
si agere noluerit, peccati rea iure tenebitur, tanquam quae non bene
usa sit ea facultate quam accepit. Quanquam enim in ignorantia
et difficultate nata sit, non tamen ad permanendum in eo quod
nata est, aliqua necessitate comprimitur: neque omnino potuit nisi
Deus omnipotens esse etiam talium creator animarum, quas et non
dilectus ipse faciat, et diligens eas reficiat, et dilectus ipse perficiat;
qui et non existentibus praestat ut sint, et amantibus eum a quo
sunt praestat ut beatae sint (De lib. arb. III 20,56: ML 32,1298) 9.
9 Prima et secunda hypothesis considerantur in hoc n.56. In prima hypothesi difficultas evanescit, nam «quis potest dicere non se peccasse, cum primus
ille (Adam) peccavit?»
Dissentiunt auctores in interpretatione secundae hypothesis. Loquiturne
Augustinus de statu possibili naturae purae, in quo animae in statu ignorantiae
et concupiscentiae crearentur, an vero de praesenti ordine et de creatione ani­
marum filiorum Adae, supposito semper peccato primi parentis? Secunda in­
terpretatio praeferenda videtur, eamque requiri putamus a contextu, et textu.
Quoad contextum: Tota disquisitio ad hoc instituta est, ut huic obiectioni
respondeatur: «Si Adam et Eva peccaverunt, quid nos miseri fecimus, ut cum
ignorantiae caecitate, et difficultatis cruciatibus nasceremur»? (n.53). Deinde
in tota argumentatione corpus est de poena peccati natum (n. 54.55.56.67 etc.).
Denique, Augustinus ipse in c.24 n.71 asserit se usque nunc de posteritate Adae
egisse: «Quapropter ipse primus homo qualis factus sit, magis quaerendum est,
quam quomodo eius posteritas propagata sit». Ne autem Manichaei ipsum
peccatum Adae inexplicabile iudicent, nisi ad malum principium recursus ha­
beatur, Augustinus in c.24 quaestionem de peccato Adae elucidat.
Ad textum vero quod attinet duo exponemus: 1) quod Augustinus peccatum
Adae semper supponat, atque de ordine actuali loquatur; 2) quomodo in casu
iustitia Dei vindicetur contra obiectioncm Manichaeorum.
Ad primum: Voces nascentium primae partis (ubi de traducianismo agit) et
nascentium secundae partis (ubi de crcatianismo sermo est) ad eumdcm primum
hominem peccatorem (i.e. nascentium ex Adam) referuntur, nam addit: «non
est perversum, imo convenientissimum et ordinatissimum apparet, ut malum
meritum prioris, natura sequentis sit», i.e. ut status in quo ille fuit post pecca­
tum, constituat naturam posterorum eius. Iam notavimus vocem «natura» sae­
pissime hunc sensum habere apud Augustinum, i.e. condicionem in qua quis
a Deo factus est, ut videre est supra n.54. Insuper ipse explicat quid in tota hac
disquisitione, quae harmonice currit, veniat nomine naturae: «istam in qua ex
illius damnati poena, et mortales et ignari et carni subditi nascimur» (Ib.).
Voces prioris et sequentis seriem seu sequentiam obiectivam et (hypothetice)
historicam indicant.
Hinc, haud accurata videtur ca interpretatio dicens, «malum meritum prio-

789. Si vero in Dei aliquo secreto iam existentes animae mit­
tuntur ad inspiranda et regenda corpora singulorum quorumque
nascentium ut corpus quod de poena peccati, hoc est mortalitate
primi hominis, nascitur, bene administrando, id est castigando per
virtutes, et ordinatissimae atque legitimae servituti subiiciendo,
ris» significare concupiscentiam quam ipse Adam suo peccato meruit pro seipso.
Nam voces prioris et sequentis relative dicuntur et numerum pluralem indicant,
neque agitur de duobus statibus unius ciusdemque animae seu hominis, quia
respondent vocibus alterius et alterius, aeque ac illis, altera et alia, quae paulo
infra occurrunt, quaeque pro posteritate Adam et pro Adam ipso respective
stant.
Ad secundum: Nunc Augustinus rationes Deum ab iniustitia excusantes dare
incipit. A facto progrediens, quod ignorantia et difficultas huic animae obve­
nirent ex unione cum corpore (quod «de poena peccati» natum est), rationes
affert ad demonstrandum talem condicionem rerum haud indignam Deo esse,
«Quid enim indignum... (vide textum integrum). Haec videtur interpretatio is­
tius loci:
1) Tn hac hypothesi creationismi posteritas Adae venit in mundum cum
eadem ignorantia ct concupiscentia, quam Adam expertus fuit post peccatum
(«ut ab eo gradu», et «talis» «qualis» in textu). Differentia in eo est, quod pro
filiis Adae talis status est «ortus», «proficiendi admonitio, et perfectionis exor­
dium», ut «adiuvante Creatore», anima (posteritas Adae) seipsam excolat, atque
virtutes acquirat, per quas ab ignorantia et concupiscentia liberetur, dum pro
Adam ignorantia ct concupiscentia fuerunt «occasus» sui peccati. Loquitur
Augustinus de concupiscentia actuali, uti eam novimus, nam ex ea Manichaei
contra Deum murmurabant: «Si Adam et Eva peccaverunt, quid nos miseri fe­
cimus»? (n.53). Insuper Augustinum numquam locutum fuisse de gradibus con­
cupiscentiae bene ostenderunt Nicolas Merlin et Agostino Trapé (loca infra
dabuntur).
2) Pro Adam concupiscentia «poena dicitur» quia a meliori statu (i.e. inte­
gritatis), ad peiorem (concupiscentiam) devenit. Pro posteritate Adae, talis status,
non dici potest poena, quia historice posteritas Adae a meliori statu non decidit
(cum numquam in eo fuerit), sed ab hoc statu concupiscentiae (in hypothesi)
naturaliter, (originaliter, et quin rationem supplicii habeat, n.54 et 70) incepit.
Pro filiis Adae talis status est «perfectionis exordium», «ianua ministerii» etc.
(n.56-57).
3) Peccatum, ut peccatum, in hypothesi non transmittitur. Supponitur ta­
men ex statu miseriae in quo anima nascitur. (Stricte loquendo, neque in obiectione cui Augustinus directe respondit, peccatum Adae negatur, sed imputabilitas nostra: «Si Adam et Eva peccaverunt, quid nos miseri fecimus» (n.53).
Tunc anima «peccati rea» tenebitur, si non bene usa fuerit facultate quam ac­
cepit. «Quamquam enim in ignorantia et difficultate nata sit, non tamen ad
permanendum in eo quod nata est, aliqua necessitate comprimitur», sed si
«adiuvante Creatore» seipsam excolat, virtutesque acquirat, atque Deum dili­
gat, Deus eam reficiet, perficiet, atque beatam faciet. Hic Augustinus argumen­
to, toties ab eo in aliis operibus repetito, utitur, quod Deus faciat bona et de
malo. Neque ullum verbum habetur de fine naturali, sed in statu praesentis
oeconomiae gratiae Christianae Augustinus manet.
4) Haud Indignum Deo est, quod filii Adae in statu initiali ignorantiae et
concupiscentiae nascantur, quia «etiam sic («etiamsi» ut dicit in Retr. I 9,6),
voluit Creator ostendere» quantum natura animae excellat corporeis creaturis,
et quod facultatem habeat seipsam excolendi, adiuvante Creatore, quod virtu­
tes possit acquirere, et ab ignorantia et difficultate liberari, quod naturale habeat
iudicium, «quo sapientiam praeponat errori, ct quietem difficultati». Haec om­
nia «non mediocria bona sunt», gratuite a Creatore concessa, «ante omne me­
ritum boni operis». Hinc multae adsunt rationes «unde Creatori suo gratias
agat».
Itaque resumendo quae diximus, non videtur Augustinus agere de creatio­
ne alicuius primi hominis in aliquo possibili ordine, in quo anima gravata fuerit
ignorantia et difficultate, quamquam adiuta semper auxilio divino; sed de ordi-

etiam ipsi comparent ordine atque tempore opportuno caelestis incorruptionis locum. Quae cum introeunt in hanc vitam, subeuntque
gestanda membra mortalia, subeant etiam necesse est et oblivionem
vitae prioris, et praesentis laborem: unde illa ignorantia et difficultas consequitur, quod in primo homine supplicium mortalitatis fuit,
ad animi expendendam miseriam; in istis autem ianua ministerii
ad reparandam corporis incorruptionem. Nam hoc quoque modo
non dicuntur ista peccata, nisi quia caro de propagine veniens peccatoris, venientibus ad se animis hanc ignorantiam et difficultatem
facit: quae neque his, neque Creatori tanquam culpanda tribuatur.
Dedit enim ille et facultatem bene operandi in laboriosis officiis,
et fiam fidei in oblivionis caecitate; iudicium illud vel maxime,
quod anima omnis et quaerendum esse concedit quod inutiliter
nescit, et perseveranter in officiosis laboribus enitendum ad evin­
cendam recte faciendi difficultatem, et opem a Creatore imploran­
dam, ut conantem adiuvet; qui vel extrinsecus lege, vel in intimis
cordis allocutione conandum esse praecepit, et praeparat civitatis
beatissimae gloriam triumphantibus de illo qui primum hominem
ad istam miseriam perduxit victum pessima suasione; quam mise­
riam isti suscipiunt ad eum vincendum optima fide. Non enim parvae
gloriae militia est diabolum vincere eodem suscepto supplicio, quo
se ille hominem victum perduxisse gloriatur. Quisquis autem hoc
istius vitae captus amore neglexerit, nullo pacto iuste flagitium
desertionis quae regis imperio deputabit: sed erit potius sub omnium
Domino in eius partibus ordinatus, cuius turpe stipendium ut castra
sua desereret, adamavit (De lib. arb. III 57: ML 32,1298) 10.
790. Si autem alibi animae constitutae non mittuntur a Domi­
no Deo, sed sua sponte inhabitanda corpora veniunt; facile est
iam hoc videre, quidquid ignorantiae difficultatisque secutum fuerit
earum propriam voluntatem, nullo modo Creatorem hinc esse cul­
pandum (De lib. arb. III 20,58: ML 32,1299) n.
ne actuali agit et de creatione secundi hominis (filii Adae), et ab argumento
incipiens quod «ordinatissimum» appareat, ut anima unita corpori quod de
«poena peccati» Adae natum est, cum ea ignorantia et difficultate nascatur,
quam habuit Adam post peccatum, multas affert rationes ut talis condicio re­
rum haud indignam Deo demonstret. Cum interpretatione quam dedimus, haud
aecre conciliantur, nostro iudicio, quae Augustinus habet in Retr. I 9,1-6:
ML 32.595-598, et De dono pers. 11.27: ML 45,1008-1009. Cf. J. Lebourlier,
Misere morale originelle et responsabilité du pécheur: Aug. Mag., Ill 305.
10 Tertia hypothesis hic consideratur. Argumentatio eodem fere modo pro­
cedit ac in secunda hvpothesi. Evidenter agitur de ordine actuali, et supponitur
peccatum originale. Corpus, cui haec anima mittitur, «de poena peccati, hoc
est mortalitate primi hominis nascitur». Ex hoc facto, «ignorantia et difficultas
consequitur». Pro hac anima, hae sunt: «ianua ministerii ad reparandam cor­
poris incorruptionem». Pro tali condicione nequit Creator culpari; anima habet
facultatem bene operandi, adiuvatur a Creatore. Si anima triumphaverit, glo­
riam in beatissima civitate obtinebit. Cum omnes hypotheses de origine animae
coordinatae appareant, amplius ex ista confirmatur, quod et in secunda pecca­
tum originale supponatur.
11 In hac quarta hypothesi, sicut in prima, difficultas evanescit, et animae
culpandae sunt. In hoc eodem n.58 repetit quae dixerat pro hypothesi tertia.
Sequens c.21 digressio quaedam est, in qua iterum enuntiat quatuor hypo-

791. Quoquo modo autem se istud habeat 12, sive omnino
omittendum, sive nunc differendum et alias considerandum sit,
praesens tamen quaestio non impeditur, quominus appareat inte­
gerrima et iustissima et inconcussa atque incommutabili maiestate
et substantia Creatoris, supplicia peccatorum suorum animas luere:
quae peccata, ut iam diu disseruimus, nonnisi propriae voluntati
earum tribuenda sunt, nec ulla ulterior peccatorum causa quaeren­
da (De lib. arb. III 63: ML 32,1302).
792. Ignorantia vero et difficultas si naturalis est13, inde inci­
pit anima proficere, et ad cognitionem et requiem, donec in ea
perficiatur vita beata, promoveri. Quem profectum in studiis opti­
mis atque pietate, quorum facultas ei non negata est, si propria
voluntate neglexerit, iuste in graviorem quae iam poenalis est,
ignorantiam difficultatemque praecipitatur, decentissimo et con­
venientissimo rerum moderamine in inferioribus ordinata. Non enim
quod naturaliter nescit et naturaliter non potest, hoc animae depu­
tatur in reatum; sed quod scire non studuit, et quod dignam facilitati
comparandae ad recte faciendum operam non dedit. Loqui enim
non nosse atque non posse, infanti naturale est: quae ignorantia
difficultasque sermonis non modo inculpabilis sub grammaticorum
legibus, sed etiam humanis affectibus blanda et grata est; non enim
ullo vitio illam facultatem comparare neglexit, aut ullo vitio quam
compararat amisit. Itaque, si nobis in eloquentia esset beatitudo
constituta, atque ita crimini duceretur cum peccatur in linguae
sonis, quemadmodum cum peccatur in actibus vitae; nullus utique
argueretur infantiae, quod ab ea esset exorsus ad consequendam
eloquentiam: sed plane merito damnaretur si suae voluntatis per­
versitate vel ad eam recidisset, vel in ea remansisset. Sic etiam nunc,
si ignorantia veri et difficultas recti naturalis est homini, unde inci­
piat in sapientiae quietisque beatitudinem surgere, nullus hanc ex
theses (n.59 et 62), asserit non adeo interesse quaenam ex illis vera sit, cum
«in serie temporalium inquisitioni praeteritorum futurorum exspectatio praefe­
renda est» (n.61).
12 Incertitude de vera hypothesi pro origine animae non impedit quominus
praesens quaestio, de qua iam tanta dixit, solvatur.
13 Haec verba ad hypothesim 2am (creationismus) referuntur, ubi initialis
miseria haud animis imputaretur, sed esset «ortus», «perfectionis exordium»
(natura), seu ut habet in Retr. «primordia naturalia» (I 9,6), non vero suppli­
cium (cf. etiam De dono pers. «primordia, non supplicia esse naturae», 11,27:
ML 45,1009). Naturalis ergo supplicio opponitur, et significat ignorantiam et
concupiscentiam non esse poenam peccati (supplicium, vide n.51) animarum
ipsarum, sed «ortus» seu «perfectionis exordium».
Quod animae in hypothesi creationismi potuerint hac miseria initiali venire
in mundum independenter ab omni peccato (etiam peccati Adae) heic non sub­
auditur; aliis verbis, non videtur Augustinum loquutum fuisse de possibilitate
alicuius ordinis in quo homo crearetur absque donis, quae postea praeternaturalia vocata fuerunt.
Ut opportune observat Ives de Montcheuil, is qui flexibilitatem vocis na­
turae apud Augustinum prae mente habuerit, bene cavebit ne tam castigatam
significationem ei attribuat, ac si scripta fuerit post controversiam Baianam.
Cf. «L’Hypothèse de l’état originel d’ignorance et de difficulté, d’après le De
libero arbitrio de saint Augustin» (Recherches de Science religieuse 23
[1933] 208).

initio naturali recte arguit: sed si proficere noluerit, aut a profectu
retrorsum relabi voluerit, iure meritoque poenas luet.
65. Creator vero eius ubique laudatur, vel quod eam ab ipsis
exordiis ad summi boni capacitatem inchoaverit, vel quod eius pro­
fectum adiuvet, vel quod impleat proficientem atque perficiat, vel
quod peccantem, id est aut ab initiis suis sesc ad perfectionem
attollere recusantem, aut iam e.x profectu aliquo relabentem, ¡us­
tissima damnatione pro meritis ordinat. Non enim propterea malam
creavit, quia nondum tanta est, quanta ut proficiendo esse posset
accepit; cum eius exordio perfectiones omnes corporum longe infe­
riores sint, quas tamen in suo genere laudabiles esse iudicat, quisquis
de rebus sanissime iudicat. Quod ergo ignorat quid sibi agendum
sit, ex eo est quod nondum accepit: sed hoc quoque accipiet, si hoc
quod accepit, bene usa fuerit. Accipit autem ut pie et diligenter
quaerat, si volet. Et quod agnoscens quid sibi agendum sit, non
continuo valet implere, hoc quoque nondum accepit: praecessit enim
quaedam pars eius sublimior ad sentiendum quod recte faciat bo­
num: sed quaedam tardior atque carnalis non consequenter in sen­
tentiam ducitur; ut ex ipsa difficultate admoneatur eumdem implo­
rare adiutorium perfectionis suae, quem inchoationis sentit aucto­
rem; ut ex hoc ei fiat carior, dum non suis viribus, sed cuius boni­
tate habet ut sit, eius misericordia sublevatur ut beata sit. Si enim
arboris novellum et rude virgultum nullo modo recte sterile dicimus,
quamvis aliquot aestates sine fructibus traiciat, donec opportuno
tempore expromat feracitatem suam; cur non auctor animae debita
pietate laudetur, si ei tale tribuit exordium, ut studendo ac proficien­
do ad frugem sapientiae iustitiaeque perveniat, tantumque illi prae­
stitit dignitatis, ut in eius etiam potestate poneret, si vellet ad beatitu­
dinem tendere? (De lib. arb. III 22,64-65: ML 32,1302-1303) 14.
793· Quapropter ipse primus homo qualis factus sit, magis
quaerendum est, quam quomodo eius posteritas propagata sit (De
lib. arb. III 24,71: ML 32,1305)15.
794. Deinde dictum est, ex qua miseria peccantibus iustissime
inflicta, liberet Dei gratia, quia sponte homo, id est, libero arbitrio,
cadere potuit, non etiam surgere: ad quam miseriam iustae damna­
tionis pertinet ignorantia et difficultas, quam patitur omnis homo
ab exordio nativitatis suae; nec ab isto malo, nisi Dei gratia, quis­
quam liberatur (De lib. arb. II c.20, et III c.18); quam miseriam
Pelagiam nolunt ex iusta damnatione descendere, negantes originale
peccatum: quamvis ignorantia et difficultas, etiamsi essent hominis
primordia naturalia; nec sic culpandus, sed laudandus esset Deus,
14 In his n.64-65 solutionem definitivam dat, quam iam enuntiaverat in n.53.
Cf. J. Lebourlier, l.c. 302.
15 In C.23 respondit obiectionibus quae «huic disputationi» ponuntur «ab
imperitis» (n.66) de morte parvulorum et cruciatibus corporis quibus affligun­
tur. Plura de hac re vide apud Ives de Montcheuil, l.c. 210-221. In praesenti
C.24 quaestiones circa peccatum Adae solvit, et praecipue quaestioni : «Si sapiens
factus est... cur seductus est». De hoc iam quaedam attulimus ex aliis operibus
S. Augustini in capite praecedenti.

sicut in eodem tertio libro disputavimus (lb. Ill c.20-21). Quae
disputatio contra Manichaeos habenda est, qui non accipiunt Scrip­
turas Sanctas Veteris Instrumenti, in quibus originale peccatum
narratur (Retr. I 9,6: ML 32,598)
Bibi.: Interpretatio quam dedimus, concordat cum ea quam tradide­
runt, Ives de Montcheuil, l.c. 197-221; H. de Lubac, l.c. 279-286;
J. Lebourlier, l.c. 301-307; H. Rond et, in sua interventione in Congressu
International! Augustiniano (Paris 1954) (vide Aug. Mag., Ill 260-261);
B. Capelle: Bulletin de théologie ancienne et médiévale, II (1933) 173;
Agostino Trapé, l.c. 795-803; L. Macali, o.c. 126-137; F. J. Thonnard,
Les méthodes d'interprétation de la pensée augustinienne: Rev. des Etud.
August. (Paris 1959, X-2) 103-120.
Aliter opinantur, V. Capánaga, Obras de San Agustín: BAC, VI 105-107;
A. Gaudel: DTC, Péché originel 375; Portalié, l.c. 2393, et speciatim
cl. C. Boyer, qui fortiter suam sententiam defendit: Dieu pouvait-il créer
l'homme dans l'état d'ignorance et de difficulté: Gregorianum 11 (1930)
32-57; La concupiscence est-elle impossible dans un état d'innocence: Aug.
Mag., II 737-744; Concupiscence et nature innocente: Aug. Mag., Ill 309-316.

16 Duae partes in hoc textu. Contra Pelagianos, qui admittunt Scripturas,
sustinet ignorantiam et difficultatem esse iustam damnationem ex peccato ori­
ginali descendentem. Hoc ad rem non pertinet.
In secunda parte, «quamvis ignorantia» etc., ea quae in hypothesi creationismi in De lib. arb. dixerat, iterum repetit. Videtur Retractiones bene componi
cum interpretatione quam dedimus iis quae habet in De lib. arb. In hac hypo­
thesi ignorantia et difficultas non essent supplicium^ sicut iam diximus. Verba
«quamvis ignorantia et difficultas, etiamsi essent hominis primordia naturalia»
aequivalent verbis, «ignorantia vero et difficultas si naturalis esD> (De lib. arb. III
n.64), et his aliis: «Quid enim indignum, si etiam sic» etc. (Ib. n.56).
Quia Manichaei non admittunt Scripturas Veteris Testamenti «in quibus
originale peccatum narratur», non potest ex Scriptura contra eos arguere, sicut
facit contra Pelagianos, sed peccatum originale non supponit Augustinus ut
ratio justificans status miseriae initialis, sed a facto incipiens quod, creata ani­
ma, sua unione cum corpore quod «de poena peccati» natum est, hanc initia­
lem miseriam experiatur ex peccato Adae resultantem, alias offert rationes,
quibus appareat quod etiam in tali rerum condicione, Deus non culpandus,
sed laudandus sit. De caetero iam diximus, quod in obiectione cui Augustinus
in De lib. arb. respondit: «Si Adam et Eva peccavcrunü> (n.53) peccatum origi­
nale, stricte loquendo, non negatur, sed nostra imputabilitas: «quid nos miseri
fecimus» (Ib.). Quod concordat cum eo quod Augustinus habet in C. duas
Ep. Pel.: «In eo sane quod dicunt (Pelagiani), ’Per Adam mortem ad nos transis­
se, non crimina’, non habent adversarios Manichaeos» (IV 4,6: ML 44,613).
Hinc est quod, quamquam in scriptis contra Pelagianos, pro existentia pec­
cati originalis argueret ex concupiscentia et aliis miseriis quibus humanitas af­
fligitur, tamen non putaverit retractandum quod in De lib. arb. contra Mani­
chaeos scripserat. Nam illic relationem ad peccatum Adae pro statu quo homo
nasceretur in hypothesi creationismi supposuerat, quamvis alias rationes de­
derit ut demonstraret talem statum haud indignum Creatoris esse. Cf. H. de
Lubac, Note sur saint Augustin, «De libero arbitrio» III 20,56.· Aug. Mag. Ill
286. Quae diximus bene applicari possunt iis quae habet in De dono pers. c. 11-12:
ML 45,1008-1010. Prae mente etiam habeantur quae in capite proximo addu­
cemus, in quo viam sequemur quam Agostino Trapé percurrit ad elucidationem
istius quaestionis. Cf. Un celebre testo de Sant'Agostino sull «Ignoranza e la
difficoltà» (Retr. I 9,6) e P«Opus imperfectum contra Julianum»: Aug. Mag. II
795-803.

De cxistcntia et natura concupiscentiae in operibus contra
Pclagianos, speciatim in «Contra lulianum opus imperfectum»
I
I
t

Surronarium.—Opiniones Manichaeorum et Pelagianorum circa concupis­
centiam. Utrosque Ecclesia Catholica redarguit : 795.—Controversia lulianum inter et Augustinum de natura concupiscentiae. Pro luliano concu­
piscentia bonum est naturale atque a Deo institutum. Pro Augustino,
vitium est, quia contra rationem est, et ad illicita perducit, et est poena
peccati: 796-S07.—Non tamen aliquid positive malum est, sed privado
quaedam, languor animae: S0S-S10.—Duas species concupiscentiae Au­
gustinus distinguit, una quae serviret voluntati ad prolem generandam ;
altera, «qualis nunc est», quae contra spiritum concupiscit. Prima, non
secunda, potuit esse in paradiso ante peccatum: 811.—Pro concupiscentia
actuali arguit contra lulianum ex peccato originis, quo natura vitiata
fuit. Pelagiani, peccatum Adae negantes, respondere debent Manichaeis
quaerentibus: unde hoc malum? Augustinus ipse Manichaeis respondit,
naturam, quae bona est, a concupiscentia, quae natura non est, distin­
guendo. Etiam natura vitiata opus laudabile est Creatoris: 812-819.

795. Manichaei dicunt, Deum bonum non omnium natura­
rum esse creatorem. Pelagiani dicunt, Deum non esse omnium aeta­
tum in hominibus mundatorem, salvatorem, liberatorem. Catholica
utrosque redarguit, et contra Manichaeos defendens Dei creaturam,
ne ab illo instituta negetur ulla natura; et contra Pelagianos, ut in
omnibus aetatibus perdita requiratur humana natura. Manichaei
carnis concupiscentiam non tanquam accidens vitium, sed tanquam
naturam ab aeternitate malam vituperant: Pelagiani eam tanquam
nullum vitium, sed naturale sit bonum insuper laudant. Catholica
utrosque redarguit, Manichaeos dicens, Non natura, sed vitium est;
Pelagianis dicens, Non a Patre, sed ex mundo est: ut eam velut
malam valetudinem sanari utrique permittant, desinendo illi tan­
quam insanabilem credere, isti tanquam laudabilem praedicare
(C. d. Ep. Pel. II 2,2: ML 44,572) L
796. Alia est vis sentiendi, aliud vitium concupiscendi: discer­
ne duo ista diligenter, noli errare deformiter... Lege Evangelium:
Qui viderit, inquit, mulierem ad concupiscendum eam, iam moechatus
est eam in corde suo (Mt. 2,29): non dixit, Qui viderit, quod est
sentire per eum sensum corporis qui dicitur visus; sed, qui viderit,
inquit, ad concupiscendum, quod est videre ad malum. Visus ergo
sensus carnis est bonus: concupiscentia vero carnis motus est malus
(C. Iui. o. i. IV 29: ML 45,1353)1
2.
1 Cum Ecclesia Catholica docet Augustinus contra Manichaeos et Pelagianos, concupiscentiam neque naturam malam, seu positivum malum esse, neque
naturale bonum, sed privationem seu vitium. Omnis natura, quia natura est,
bona est, ideoque a Creatore venit; concupiscentia vero, quia non natura est,
sed vitium, non a Creatore est, sed ex peccato venit, ideoque sanari debet, non
laudari. Cf. de tota hac re, Card. H. de Noris, Vindiciae Augustinianac: ML 47.
601-616.
2 Natura concupiscentiae ratio praecipua fuit controversiae inter lulianum

797. Ad hoc enim quod agimus, sufficit nobis quia nunc talis
in hominibus non est (libido), qualem in illius felicitatis loco esse
potuisse conceditis. Qualis quippe nunc sit, profecto omnium sen­
sus mortalium, etsi cum verecundia, confitetur: quia et castos etiam
nolentes, eamque temperantia castigantes, inquietudine inordinata
importunaque sollicitat, et plerumque sese volentibus subtrahit,
nolentibus ingerit; ut nihil aliud inobedientia sua, quam illius pris­
cae inobedientiae poenam se esse testetur. Unde merito de illa et
tunc primi homines, quando pudenda texerunt, et nunc qui se
utcumque hominem esse considerat, omnis pudens impudensque
confunditur, absit ut de opere Dei, sed de poena primi veterisque
peccati (C. d. Ep. Pel. I 17,35: ML 44,566) 3.
798. Scimus vos ideo dicere, peccato hominis naturae statum
non mutari, quia deseruistis fidem catholicam, quae dicit primum
hominem sic factum, ut non haberet moriendi necessitatem; peccato
autem ita hunc statum naturae fuisse mutatum, ut hominem necesse
sit mori... Deinde quaero utrum vitio careat natura peccatrix: quod
si absurdissimum est, habet ergo vitium; si habet vitium, procul
dubio vitiata est. Quomodo ergo mutata non est, quae cum fuisset
sana, vitiata est? (C. hd. o.i. I 96: ML 45,1112).
799. Cur ergo libido spiritui resistit in homine, quod non
facit in pecore; nisi quia pertinet ad naturam pecoris, ad poenam
vero hominis, sive quia est, quae nulla esset, sive quia resistit, quae
subiecta esset, si peccato facta vel vitiata non esset?... Quomodo
ergo bonum dicitur, quae urget et compellit hominem facere malum,
si ei non resistatur? (C. hd. o.i. IV 41: ML 45,1360).
800. Hoc de libidine pecorum dici potest, quibus ideo non est
malum, quia non habent rationis bonum, unde caro eorum non
concupiscit adversus spiritum; quod vero resistit spiritui hominis
volentis facere bonum, quantalibet loquacitate abs te defendatur,
non est bonum (C. hd. o.i. IV 58: ML 45,1374).
801. Peccatum dicitur, quia peccato facta est, appetitque pec­
care. Reatus eius regeneratione solutus est, conflictus eius ad agonem
relictus est. Malum est, clarum est. Non viribus nostrae voluntatis,
ut putas, huic obsistimus, nisi divinitus adiuvemur. Debellandum
hoc malum est, non negandum: vincendum est, non defendendum.
Ecclanenscm et Augustinum. Ut ex textibus quae adducuntur apparet, pro
Pelagianis concupiscentia naturalis est vis sentiendi, bonum est naturale atque
a Deo institutum. Pro Augustino concupiscentia vitium est, quia contra ratio­
nem seu spiritum est, atque ad illicita etiam perducit, neque a Deo est, sed
poena est peccati. Propterea in pecoribus concupiscentia malum non est, «quia
non habent rationis bonum». Duas species concupiscentiae Augustinus distin­
guit, eam scilicet, quae fuisset in paradiso ante peccatum, qua proles semina­
retur, quaeque voluntati serviret sine libidine, et eam, quae nunc est, post Adae
peccatum, quaeque contra spiritum concupiscit. Cf. Nicolas Merlin, 5. Augus­
tin et les dogmes du péché originel et de la grâce 35Iss; Agostino Trapé, Un
celebre testo: Aug. Mag., II 8Ô0.
3 Concupiscentia «qualis nunc est» eadem est ac illa, quam protoparentes
post peccatum experti sunt, et est poena eorumdem peccati, neque potuit esse
in paradiso ante peccatum.

Postremo, si ei consentis, malum agnosce peccando: si ei resistis,
malum agnosce pugnando (C. Iui. o.i. I 71: NIL 45,1096).
802. Sed quod contraria est caro spiritui, ut non ea quae volu­
mus faciamus; vitium est, non natura (De nat. et gr. 54,63: NIL 44,
278).
803. Aliud est sensus carnis, aliud concupiscentia carnis, quae
sentitur sensu et mentis et carrus: sicut dolor carnis non ipse sensus
est, sed nisi sensus adsit, sentiri non potest. Sensu itaque carnis
qui tactus vocatur, aspera et lenia differenter ut caetera sentiuntur:
concupiscentia vero carnis indifferenter illicita et licita cupiuntur,
quae non concupiscendo, sed intelligendo diiudicantur; nec ab illici­
tis abstinetur, nisi concupiscentiae resistatur. Non igitur caventur
opera mala, nisi frenetur concupiscentia mala, quae abs te, horrenda
impudentia vel potius amentia, dicitur bona: nec erubescis, nec
horrescis te ad tantum dedecus pervenisse, ut nemo liberetur a suo
malo, nisi non consentiat tuo bono. Concupiscentia igitur camis,
qua cupiuntur quae prohibentur, non est a Patre. Frustra putas,
vel potius vis putari, uni hoc loannis apostolus dixit, concupiscen­
tiam carnis positam pro luxuria. Prorsus si non est a Patre luxuria,
nec illa est a Patre cui si consentiatur, concipit paritque luxuriam.
Nam motibus suis, quibus iubemur obsistere, quid conatur, quaeso,
nisi ad luxuriam pervenire? Quomodo est ergo bonum, quae perve­
nire conatur ad malum? quomodo est nostrum bonum, quae perve­
nire conatur ad malum? Quomodo est nostrum bonum, quae nos
compellit ad malum? (C. Iui. o. i. IV 69: ML 45,1379)4.
804. Haec dicens, non attendis coniugum conventionem causa
generandi, ideo bonum esse laudabile, quia eo limes praefigitur
licitus malo concupiscendi. Cur enim non potius malum vocetur,
quod fateris esse frenandum? Cur, quaeso, frenandum, nisi ne no­
ceat, nisi ne ad illicita quae desiderat relaxetur? (C. Iui. IV 2,7:
ML 44.739)·
805. «Motum», inquit (lulianus), «genitalium, id est, ipsam vi­
rilitatem sine qua non potest esse commixtio, a Deo dicimus insti­
tutum». Ad hoc respondemus, motum genitalium, et, ut verbo eius
utar, virilitatem, sine qua non potest esse commixtio, Deus sic
instituit, ut nihil haberet pudendum. Non enim fas fuit ut eius
erubesceret creatura de sui opere Creatoris; sed inobedientia mem­
brorum supplicio iusto primis hominibus inobedientibus reddita
est, de qua erubuerunt, quando foliis ficulneis pudenda texerunt,
quae prius pudenda non fuerunt (C. d. Ep. Pel. I 15,31: ML 44,564).
806. Panem vero et vinum sic non reprehendimus propter
luxuriosos et ebriosos, quomodo nec aurum propter cupidos et
4 Contra implacabilem doctrinam Augustini, de malo scilicet concupiscen­
tiae, conabatur lulianus ostendere, eam non malam esse, nisi quando limes
transcenditur, concupiscentiam a luxuria distinguendo, eamque bonum quoddam
esse in coniugibus. Nequit Augustinus de hac rc cum luliano congruere. Con­
cupiscentia, respondet, natura sua malum quoddam est, quia ad malum com­
pellit. Coniugati vero, malo bene utuntur.

avaros. Quocirca commixtionem quoque honestam coniugum non
reprehendimus propter pudendam corporum libidinem. Illa enim
posset esse nulla praecedente perpetratione peccati, de qua non
erubescerent coniugati: haec autem exorta est post peccatum, quam
coacti sunt velare confusi (Gen. 3,7). Unde remansit posterioribus
coniugatis, quamvis hoc malo bene et licite utentibus, in eiusmodi
opere humanum vitare conspectum, atque ita confiteri quod pu­
dendum est, cum debeat neminem pudere quod bonum est. Sic
insinuantur haec duo, et bonum laudandae coniunctionis, unde filii
generentur, et malum pudendae libidinis, unde qui generantur, re­
generandi sunt ne damnentur. Proinde pudenda libidine qui licite
concumbit, malo bene utitur: qui autem illicite, malo male utitur.
Rectius enim accipit nomen mali quam boni, unde erubescunt et
mali et boni (De nupt. et cone. II 21,36: ML 44,457).
807. «Ostende», inquit, «sine commixtione nuptias corporales».
Non ostendo ego nuptias corporales sine commixtione; sed nec ipse
ostendit eamdem commixtionem sine confusione. In paradiso autem
si peccatum non praecessisset, non esset quidem sine utriusque
sexus commixtione generatio, sed esset sine confusione commixtio.
Esset quippe in coeundo tranquilla membrorum obedientia, non
pudenda carnis concupiscentia (De nupt. et cone. II 22,37: ML44,458).
808. Si autem quaeritur, quomodo ista concupiscentia carnis
maneat in regenerato, in quo universorum facta est remissio pecca­
torum... ad haec respondetur, dimitti concupiscentiam carnis in
Baptismo, non ut non sit, sed ut in peccatum non imputetur5.
Quamvis autem reatu suo iam soluto, manet tamen, donec sanetur
omnis infirmitas nostra... Non enim substantialiter manet, sicut
aliquod corpus, aut spiritus: sed affectio est quaedam malae quali­
tatis, sicut languor (De nupt. et cone. I 25,28: ML 44,430) 6.
809. Nec existimemus peccato naturam humanam non posse
vitiari, sed divinis credentes Scripturis peccato eam esse vitiatam,
quomodo id fieri potuerit inquiramus. Quoniam peccatum iam didi­
cimus non esse substantiam; nonne attenditur, ut alia omittam,
etiam non manducare, non esse substantiam? A substantia quippe
receditur; quoniam cibus substantia est. Sed abstinere a cibo non
est substantia, et tamen substantia corporis, si omnino abstinetur a
cibo, ita languescit, ita valetudinis inaequalitate corrumpitur, ita
exhauritur viribus, ita lassitudine debilitatur et frangitur, ut si aliquo
modo perduret in vita, vix possit ad eum cibum revocari, unde
abstinendo vitiata est. Sic non est substantia peccatum: sed substan5 Pro explanatione verborum «ut non imputetur» vide infra, n.892.
6 Sed dicet quis: Si concupiscentia malum est natura sua, nonne affirmare
debebitur existentiam alicuius mali positivi in praesenti statu humanitatis,
sicque auxilium Manichaeis praeberi? Ita de facto arguebat lulianus. Cui Au­
gustinus respondet doctrinam suam longe abesse a doctrina de duobus princi­
piis aeternis Manichaeorum, seipsum docere insuper nihil vitiatum in statu
originali hominis adfuisse, neque ullum positivum malum in statu actuali esse.
Concupiscentia privatio quaedam est, defectiva qualitas, languor animae.
Cf. N. Merlin, o.c. 354-355; Trape, l.c. 798.

tia est Deus, summaque substantia, et solus verus rationalis creatu­
rae cibus; a quo per inobedientiam recedendo, et per infirmitatem
non valendo capere quo debuit et gaudere, audis quemadmodum
dicit: Percussum est sicut fenum et aruit cor meum, quoniam oblitus
sum manducare panem meum (Ps. 101,5) (De nat. et gr. 20,22:
ML 44,257).
810. Iterum, ait (Caelestius Pelagianus), quaerendum est quid
peccatum; actus, an res. Si Tes est, auctorem habeat necesse est; et si
auctorem habere dicitur, iam alter praeter Deum rei alicuius auctor
induci videbitur: at si hoc dici impium est, confiteri necesse est peccatum
omne actum esse, non rem. Si igitur actus est, imo quia vere actus est,
vitari potest. Respondemus, peccatum quidem actum dici et esse,
non rem. Sed etiam in corpore claudicatio eadem ratione actus est,
non res: quoniam res, pes ipse vel corpus vel homo est, qui pede
vitiato claudicat; nec tamen vitare potest homo claudicationem, nisi
habeat sanatum pedem. Quod etiam in interiore homine fieri potest,
sed gratia Dei per lesum Christum Dominum nostrum. Ipsum sane
vitium quo claudicat homo, nec pes est, nec corpus, nec homo, nec
ipsa claudicatio; quae utique non est quando non ambulat, cum
tamen insit vitium quo fit claudicatio quando ambulat. Quaerat ergo
quod eidem vitio nomen imponat, utrum rem velit dicere, an ac­
tum, an rei potius qualitatem malam, qua deformis actus existit
(De perf. iust. hom. 2,4: ML 44,294).
811. Actio pia est in hac vita Deum colere, et eius gratia contra
vitia interna pugnare, eisque ad illicita instigantibus cogentibusve
non cedere; et ubi ceditur indulgentiam, atque ut non cedatur
adiutorium Dei affectu religiosae pietatis exposcere. In paradiso
autem, si nemo peccasset, non esset actio pietatis expugnare vitia;
quoniam permansio felicitatis esset vitia non habere... Date veniam,
nunquam vos vitam melius illis7 agere crederemus, nec si non sic
amaretis concupiscentiam camis, ut eam, qualis nunc est contra
spiritum concupiscens, etiam in paradiso ante peccatum collocare
velletis. Nam si, ut dicis, «non alia fuit in paradiso conditio commix­
tionis, quam qualis nunc in coniugiis agitur»: erat ibi et ante pecca­
tum libido carnalis, sine qua non potest nunc sexus uterque misceri.
Si ergo non vultis, in illa beatitudine membra genitalia nondum
pudenda, ad opus suum peragendum, quo proles seminaretur, vo­
luntati hominum sine libidine potuisse servare; adhuc quaero eamdem
libidinem qualem tunc fuisse credatis. Voluntatem certe quando
esset necessaria, sequebatur; an etiam quando non erat propter
propagandos filios necessaria, stimulabat tamen animum, et propellabat in concubitus vel quosque damnabiles, vel cum coniuge
veniales8. Si enim talis erat, qualis nunc est; hoc sine dubitatione
7 Citaverat sanctos Ambrosium. Gregorium Naz., Hilarium (Ib.).
8 Quod de peccato veniali hic habet, intelligendum si coniuges, non propter
solam voluntatem generandi, sed propter voluntatem concumbunt, sicut alibi
explicat: «Sed tamen aliud est, non concumbere nisi sola voluntate generandi,
quod non habet culpam; aliud, carnis concumbendo appetere voluptatem, sed

faciebat, sive illi resisteretur per temperantiam, sive per intempe­
rantiam cederetur. Ac sic, homo libidini aut peccando servire co­
geretur, aut bello intimo repugnare; quorum alterum honestati, al­
terum paci felicitatis illius, si humanum sensum habetis, non con­
venire sentitis. Remanet igitur, ut si libido ibi esset, ita esset subdita
voluntati, ut rectam quietamque mentem, nec ad delictum traheret,
nec ad praelium provocaret; et spiritum obedientem Deo, ac fruentem Deo, nec peccare nec pugnare compelleret. Quae quoniam
nunc talis non est, sed ipsa licita inhianter, non obtemperanter
appetit; in illicitis autem aut spiritum deiicit, aut contra spiritum
concupiscit; agnoscite malum vitiata naturae integritate contractum
(C. Iui. o.i. I 70: ML 45,1093) 9.
812. Quid ergo mirum est, si Manichaeus intuens mala huius
vitae, et corpus mortis huius quod aggravat animam, et discordiam
carnis et spiritus... dicit talia etiam per os tuum, quasi contra nos,
qualia videmus dixisse Gregorium 10 contra vos? Unde constat mala
vitae huius... et Manichaeos cum Catholicis confiteri; sed unde sint
haec, non utrosque idem dicere, et magnam hinc inter eos esse
distantiam; quod ea Manichaei tribuunt alienae naturae malae,
Catholici vero et bonae et nostrae, sed peccato vitiatae meritoque
punitae. Tu qui non vis quod dicimus dicere, ipse quid dicis?
Quomodo Manichaeo respondes unde sint haec mala, cum quibus
nascuntur homines, et quae in paradiso non nascerentur si nemo
peccasset, atque ibi non depravata, sed recta nostra natura, sicut
condita est, permaneret? Si vitium congenitum est, quo caro concu­
piscit adversus spiritum et non est ex natura in origine vitiata, dic
unde sit?... Si autem non sunt congenita vitia ista; dic unde sint?
Ex peccandi, inquies, consuetudine, quam sibi quisque fecit libera
voluntate... Sed numquid voluntate quisquam obtunsus est corde?
numquid voluntate obliviosus est quispiam? numquid voluntate
est aliquis fatuus?... Cur ergo adversus nos Manichaeum loquentem loquacissimus introducis, cum tu negando quod dicimus, ei
respondere non possis?... Nos autem dicimus tam beatum fuisse
illum hominem ante peccatum, tamque liberae voluntatis, ut Dei
praeceptum magnis viribus mentis observans, resistentem sibi car­
nem nullo certamine pateretur, nec aliquid omnino ex aliqua cupi­
ditate sentiret, quod nollet... Ac per hoc, nisi prius homo faceret
peccando quod vellet, non pateretur concupiscendo quod nollet.
Ecce nos quemadmodum vincimus Manichaeum, introducere co-

non praeter coniugem, quod venialem habet culpam». De nupt. et cone. I 15,17:
ML 44,423.
9 Duas species concupiscentiae Augustinus distinguit: a) illa quae potuit
esse in paradiso ante peccatum, quae subdita esset voluntati; b) et «qualis nunc
est», i.e. concupiscens contra spiritum, post peccatum Adae. Non agitur de
variis gradibus eiusdem concupiscentiae, sed de duobus speciebus concupiscen­
tiae natura distinctis. Hoc sensu asserit concupiscentiam «qualis nunc est»,
non potuisse esse in paradiso ante peccatum. Cf. etiam, Contra lui. o. i. III 187 :
ML 45,1327; Ib. IV 19: ML 45,1347; Ib. V 17: ML 45,1450; Ib. VI 22: ML 45,
1551-1554. Vide Trapé, l.c. 800.
10 Locum adduxerat ex S. Gregorio Naz. in Apologia I de sua fuga.

nantem naturae hominis conditorem malum: tu autem, qui certan­
tibus nobis locum tibi spectatoris pro tuo arbitrio delegisti, his ipsis
verbis tuis, quae contra nos Manichaeo danda existimasti, qua,
quaeso, arte, quibus viribus resistere audebis, homo, qui dicis car­
nis concupiscentiam, qualis nunc est, quam videmus contra spiritum
dimicare, talem fuisse etiam in paradiso ante peccatum ? Aggredere
certamen, et adversarium, si potes, vince communem... (C. Iui.
o. i. VI 14: ML 45,1528) n.
813. Manichaeorum propriam virosamque sententiam error
vester adiuvat, qui concupiscentiam carnis, cui, velitis nolitis, ad
illicita perpetranda sollicitanti castitas reluctatur, negatis de peccato
accidisse naturae, quam Deus condidit bonam. Ac sic, agitis ut
eam Manichaei, quam conflictatione castorum et Apostolorum tes­
timonio convincunt malam 12, de gente tenebrarum et de mala
substantia Deo coaeterna, etiam ipsam, non malam qualitatem sa­
nandam, sed malam substantiam separandam; nec bonae naturae
accidisse, sed bonae naturae commixtam fuisse concludant. Sed
pergite, et nobis calumnias de Manichaeorum peste molimini: quos
adiuvatis, ut faciatis invictos; nisi et vos cum illis, ea, quae vere
invicta est, catholica veritate vincamini (C. Iui. 0. i. III 170:
ML 45.1318).
814. Sed plane tu in huius Manichaei morsum inevitabiliter
incidisti, tantus laudator concupiscentiae carnis, ut eam non qualis
ibi esse potuisset, si esse debuisset, sed omnino qualis nunc est,
etiam in paradiso, id est in loco tam magnae beatitudinis collocares
(C. Iui. o. i. III 187: ML 45,1327).
815. Itane vero non cemis, Manichaeo te, ignoranter quidem
sed instanter tamen isto tuae loquacitatis inflato atque spumoso
strepitu suffragari? Si enim quaerente illo a nobis unde sit malum,
... nos responderemus, de libera voluntate rationalis creaturae exortum: atque ille diceret, Unde ergo sunt ista tot mala, quae non
iam natis, et voluntatis arbitrio accedente aetate iam utentibus
accidunt, sed cum quibus vel omnes, vel plerique nascuntur? Omni­
bus quippe congenita est camis concupiscentia, qua caro concupiscit
adversus spiritum... Quid aliud catholica responderet fides, nisi
haec omnia mala, ex quo peccavit homo, ex natura quae peccati
contagione vitiata est, exoriri? Neque enim, si nemo peccasset, vel
talia in paradiso, vel alia ulla vitia nascerentur... Tu autem ut mihi
resistas, rem absurdissimam et detestabilissimam cogeris dicere,
mala scilicet ista nascentium etiam in paradiso exortura fuisse, si
nemo peccasset. Hic te Manichaeus urgebit, ut dicas unde fuerant
11 Augustinus, de Manichaeismo a luliano accusatus, non tantum a tali
calumnia sese vindicat, sed argumentum retorquet, asscritque Pelagianos auxi­
liare Manichaeos, peccatum originale negando. Mala enim huius vitae, ac
praesertim malum concupiscentiae, pro peccato originis arguunt. Cum vero
Pelagiani hoc peccatum non admittant, ipsi debent Manichaeis respondere,
cum quaerunt: unde hoc malum?
12 Citaverat Gal. 5,17; 1 Io. 2,15-16. Manichaei admittebant Scripturam
Novi Testamenti.

exortura. Ubi magnis coarctatus angustiis, si dixeris ex ipsis naturis
nascentium exortura fuisse mala ista, sine ullius merito voluntatis;
profecto argues Conditorem: quod ne facias, confugiturus es ad
merita voluntatum malarum. Sed ille quaesiturus est, Quarum?
Non enim est voluntas ulla seminum, vel nascentium parvulorum.
... Ex quo conficitur mala ista exortura non fuisse, si nemo peccas­
set; nec in paradiso esse potuisse, unde qui peccaverant, antequam
gignerent, exierunt (C. Iui. o. i. VI 9: ML 45,1515-1516).
816. Non usque adeo sum pistillo, sicut conviciaris, obtunsior,
ut Manichaeo redarguendo libri huius divini auctoritatem, qua
non tenetur, obiiciam. Tibi hanc obicio, quando res postulat,
quoniam mihi tibique communis est. Manichaeo vero non de opi­
ficio Dei, quod ipse negat, creaturas istas bonas esse convinco; sed
de illarum bonitate potius compello, bonum eas habere opificem
confiteri... Ac per hoc de bonitate creaturarum semper sunt urgendi,
ut earum bonum Deum, quod negant, fateantur auctorem. Porro
creaturae omnes ita sunt bonae, ut etiam ipsas, quae cum vitiis
creantur, ratio bonas esse demonstret, ipsorum quoque attestatione
vitiorum; quia vitium contra naturam est: nisi enim natura ipsa
recte placeret, nullo modo recte ipsius vitium displiceret. Hoc
contra Manichaeos, qui putant etiam ipsa vitia naturas esse atque
substantias, in quibusdam nostris opusculis copiosius disputatur,
ostenditurque vitium natura non esse; ac per hoc naturam in quan­
tum natura est, bonum esse: unde colligitur, non esse creatorem
naturarum nisi creatorem bonorum, ac per hoc bonum; sed creaturis
suis magna differentia et summa bonitate meliorem, qui non potest
omnino vitiari, non perceptione gratiae, sed proprietate naturae.
Naturae igitur creatae, sive quae sine vitio sunt, sive quae natae
vitiantur, sive quae vitiatae nascuntur, illum creatorem nisi eum
qui bona creat, habere non possunt; quia in quantum naturae sunt,
bonae sunt, etiam quaecumque vitiatae sunt. Non enim vitiorum,
sed naturarum auctor est, creator illarum. Nam et auctor ipse
vitiorum natura bonus est, quam Deus fecit; sed vitio malus est,
quo ipse a bono conditore mala voluntate defecit. Itaque Mani­
chaeorum errorem ratio ista vera convincit (C. Iui. o. i. VI 16:
ML 45,1536-1537) 13·
13 Cum Pelagianis disputando, S. Augustinus rationem existentiae concu­
piscentiae ’qualis nunc est’, invenit in peccato Adae. Sed quomodo defendet
concupiscentiam malum quoddam esse contra Manichaeos, «qui non accipiunt
Scripturas sanctas Veteris Instrumenti, in quibus originale peccatum narratur»
(Reír. I 9,6: ML 32,598) quin recursus habeatur ad malum principium Mani­
chaeorum? Ita ei obiciebat lulianus. Num poterit Creator bonus, naturam
condere vitiatam? Augustinus cum vigore respondet se non esse ’pistillo obtunsiorem’ ut ex Scripturis contra Manichaeos arguat. Neque ex bonitate Creato­
ris arguet pro bonitate creaturarum. Sed potius, argumento rationis utendo, ex
bonitate creaturarum arguit pro bonitate Creatoris, quia creaturae omnes,
etiam quae vitiatae creantur, «in quantum naturae sunt, bonae sunt», quia
«vitium contra naturam est; nisi enim natura ipsa recte placeret, nullo modo
recte ipsius vitium displiceret». Vitium vero non est substantia, ut Manichaei
contendebant, sed est ex voluntate deficiente hominis. Propterea creaturae omnes,
cum bonae sint, «creatorem nisi eum qui bona creat, habere non possunt».
Alludit Augustinus ad alia opuscula in quibus copiosius de hac re dispu-

817. Natura humana, etsi mala est, quia vitiata est; non tamen
malum est, quia natura est. Nulla enim natura, in quantum natura
est, malum est; sed prorsus bonum, sine quo bono ullum esse
non potest malum: quia nisi in aliqua natura ullum esse non potest
vitium; ... quod Manichaei si intelligerent, Manichaei omnino non
essent, duas ex contrariis partibus boni et mali introducendo naturas.
Si ergo vides quid inter nos et Manichaeos intersit, tace; si non
rides, tace (C. Iui. o.i. III 206: ML 45,1334) ,4.
818. Concupiscentiam carnis, quam malam esse docet Sacra
Scriptura, per illam quippe caro concupiscit adversus spiritum
(Gal. 5,17), vos adiuvantes Manichaeos, Deo coaeternae genti tri­
buere tenebrarum, dum non vultis eam pertinere ad originale pec­
catum, et in Dei paradiso audetis insuper collocare evidentissimis
documentis, et divinae auctoritatis et sobriae rationis ostendimus
(C. Iui. o. i. III 202: ML 45,1336).
819. Ideo etiam in mala natura opus laudabile est Conditoris;
quia et natura mala, in quantum natura est, bonum est CC. Iui. o.i.
III 196: ML 45.1332)15·

De

quibusdam obscurioribus textibus, qui contra supernaturalitatem status Adae allegantur

Summarium.—Si natura innocens spectetur, ius habet ad visionem De
tamquam mercedem sibi debitam: 820.—Illud videretur esse superna­
turale quod nullis meritis debetur, etsi naturae ipsi debeatur: 821.—Ea
vera natura dici debet, quae sine vitio et cum gratia condita est, ac per
hoc gratia videtur debita tali naturae: 822-823.—Si gratia restaurat ima­
ginem, in qua naturaliter facti sumus, videretur gratiam fuisse naturalem
pro Adam: 824.—Peccatum est contra naturam, ergo gratia secundum
naturam: 825.

820. Quid erit autem liberius libero arbitrio, quando non pote­
rit servire peccato (nempe in beatitudine), quae futura erat et homiatur. Cf. quae in capite praecedenti attulimus ex De lib. arb. Sed nota quod
Augustinus semper manet in ordine actuali.
14 Videat ergo lulianus quantum intersit inter Augustinum concupiscentiam
ut malum quoddam praedicans, et Manichaeos eam ut malam naturam habentes
cum bona commixtam.
15 Ex eo quod Augustinus, contra Pclagianos scribens, pro peccato originali
arguat ex concupiscentia actuali, atque affirmet talem concupiscentiam non
adfuturam si nemo peccasset. debebimusne concludere integritatem debitam
fuisse naturae innocenti? Recolatur quae supra diximus ubi de notione naturae
iuxta Augustinum (n.759). et ubi de donis Adae collatis egimus (c. 16-20). Insu­
per, gratiae tribuit quod corpus animae obediret: «Quando ergo peccavit Adam
non obediens Deo, tunc eius corpus, quamvis esset animale ac mortale, gratiam
perdidit, qua eius animae omni ex parte obediebat; tunc ille exstitit bestialis
motus pudendus hominibus, quem in sua erubuit nuditate» (De pece. mer. et
rem. I 16,21: ML 44,120). Non ergo dicendum donum integritatis naturae
innocenti debitum fuisse.

ni, sicut facta est Angelis sanctis, merces meriti? Nunc autem per
peccatum perdito bono merito, in his qui liberantur factum est
donum gratiae, quae merces meriti futura erat (De corr. et gr.
11,32: ML 44.937)
821. Si autem gratia, utique nullis meritis reddita, sed gratuita
bonitate donata (Ep. 194,2,4: ML 331875) 2.
822. Item in eo quod dixi, Nullum esse malum naturale
possunt (Pelagiani) quaerere similem latebram, nisi hoc dictum ad
naturam talem referatur, qualis sine vitio primitus condita est:
ipsa enim vere ac proprie natura hominis dicitur. Translato autem
verbo utimur, ut naturam dicamus etiam, qualis nascitur homo
(Retr. I 10,3: ML 32,60o)4.
1 Videretur ergo, iuxta Augustinum, beatitudinem seu visionem beatificam
esse debitam homini innocenti et Angelis, tanquam mercedem meriti, et solum
post peccatum originale evasisse donum gratiae.
Responsio in eo est quod, iuxta eumdem Augustinum, merces quoque Adae
futura fuisset ex gratia. Pauca testimonia adducimus: «Illam (immortalitatem
qua posset non mori) natura humana perdidit per liberum arbitrium; hanc
(qua non possit mori) est acceptura per gratiam, quam fuerat si non peccasset
acceptura per meritum: quamvis sine gratia nec tunc ullum meritum esse po­
tuisset (Enchir. 106: ML 40,282). Et in libro De corr. et gr.: «Nec ipsum (Adam)
Deus esse voluit sine sua gratia» ( 11,31 : ML 44,935). Propterea docet Augustinus,
etiam post lapsum, vitam aeternam nobis dari tamquam mercedem meriti,
utique cum gratia. «Vita aeterna, quae bonae vitae redditur... quoniam prae­
mium cius est. gratia est pro gratia, tanquam merces pro iustitia» (De gr. et
lib. arb. 8,20: ML 44,893). Vide plura de Merito, in tr. De gratia c.25.
2 Hic textus adducitur a lansenio (De statu naturae purae I 20) ad osten­
dendum quomodo pro Augustino illud bonum dicatur supernaturale quod non
debetur bonis operibus, etsi naturae ipsi debeatur. Ex hac lanseniana conten­
tione gratiam propriissime esse quae solum meritis operum non debeatur, se­
queretur, ait Palmieri, «naturam naturaeque facultates vere gratiam esse eiusdem
conditionis ac eam qua iusti sumus» (De Deo creante et elev. 302). Quod abhor­
ret a doctrina S. Augustini.
Hoc exprobat Pelagianis in hac ipsa Ep. ad Sixtum 3,8: «Cum ab istis quae­
ritur, quam gratiam Pelagius cogitaret sine ullis praecedentibus meritis dari,
quando (in Diospolilana Synodo) anathematizabat cos qui dicunt gratiam Dei
secundum merita nostra dari: respondent sine ullis praecedentibus meritis
gratiam ipsam humanam esse naturam in qua conditi sumus: neque enim ante­
quam essemus, mereri aliquid poteramus ut essemus. Abiciatur a Christiano­
rum cordibus ista fallacia: nam omnino non istam gratiam commendat Aposto­
lus, qua creati sumus ut homines essemus, sed qua iustificati cum mali homines
essemus. Ista est enim gratia per lesum Christum Dominum nostrum» (ML 33,
877). Cf. etiam, Ep. 177 n.7-8: ML 33,767-768, et 5. 26,5: ML 38,173. Vide
infra in tr. De gratia.
3 Cf. De Gen. c. Munich. II 29,43: ML 34,220.
4 Videretur ergo proprie eam dici veram naturam quae sine vitio et cum
gratia condita est, ac per hoc gratiam debitam esse tali naturae. Respondetur
talem interpretationem toto caelo distare a sensu quo haec verba, nullum esse
malum naturale, Augustinus contra Manichaeos scripserat. Manichaei enim
«quoniam negare non possunt in miseria peccatorum esse genus humanum»
(De Gen. c. Manich. II 29,43: ML 34,219), putabant malum citra praevarica­
tionem liberi arbitrii, necessario cum natura esse consertum. Ideo malum prin­
cipium aeternum invocabant. Augustinus ontologico rem considerando asserit
«omnes naturas bonas esse», praecise quia naturae sunt, ideoque nullum esse
malum naturale, sed in naturam «quam de nihilo fecit Deus» (Ib.) miseriam
peccatorum, «voluntate peccandi» (Ib.) hominis fuisse introductam, ct ideo
naturam «voluntate esse mutatam» (Ib.).
In controversia vero pelagiana, Augustinus defendebat esse malum quod-

823. Itemque in eo quod dixi Natura esse malae animae nullo
modo queunt, si quaeritur quomodo accipiamus quod ait Apostolus:
Fuimus et nos natura filii irae, sicut et caeteri (Eph. 2,3), respondemus,
naturam in his verbis meis me intelligi voluisse illam, quae proprie
natura dicitur, in qua sine vitio creati sumus. Nam ista propter
originem natura appellatur: quae origo utique habet vitium, quod
est contra naturam (Retr. I 15,6: ML 32,61o)6.
824. Hoc agit spiritus gratiae, ut imaginem Dei, in qua natu­
raliter facti sumus, instauret in nobis (De Sp. et litt. 27,47: ML
44.229)L
825. Porro mala voluntas, quamvis non sit secundum naturam,
sed contra naturam, quia vitium est; tamen eius naturae est, cuius
est vitium, quod nisi in natura non potest esse... Detrahitur porro
malum, non aliqua natura quae accesserat vel ulla eius parte sublata,
sed ea quae vitiata ac depravata fuerat, sanata atque correcta. Ar­
bitrium igitur voluntatis tunc est vere liberum, cum vitiis peccatis­
que non servit. Tale datum est a Deo; quod amissum proprio vitio,
nisi a quo dari potuit, reddi non potest (De civ. Dei XIV 11,1:
ML 41,418)8.
dam, peccatum nempe originale, quod propagatur cum natura, quodque propterea dicitur malum naturale, et quia Pelagiani, qui eo quoque capite dogma
peccati originalis impugnabant, quod nullum sit malum naturale, potuissent
ad hominem contra Augustinum arguere, qui negaverant malum esse naturale,
advertit Augustinus se negasse malum naturale ontologico sumptum in natura
prout processit a Deo, ante hominis quamcumque operationem, quia hoc esset
malum naturale sensu manichaeo: non vero negasse malum naturale, i.e., ma­
lum connexum cum natura, quae vitiata transmittitur propter peccatum Adae.
Alio ergo prorsus diverso sensu malum naturale negat contra Manichaeos, et
affirmat contra Pelagianos.
In appellatione proinde naturae, Augustinus spectavit statum eiusdem, pri­
mo qualis originarie a Deo condita est, gratia et aliis donis ornata, qualisque
esse deberet, ac per generationem naturalem transmitti, hancque proprie natu­
ram vocat, deinde vero prout nunc est propter peccatum primi hominis vitiata,
et sensu translato naturam appellat.
Caeterum Augustinus docuit gratiam fuisse supra naturam etiam in statu
naturae integrae: «Quia etsi peccatum in solo libero arbitrio erat constitutum,
non tamen justitiae retinendae sufficiebat liberum arbitrium, nisi participatione
immcrabilis boni divinum adiutorium praeberetur» (Enchir. 106: ML 40,282).
Cf. etiam supra n.732-733.
5 De d. Anim. c. Manich. 12,17: ML 42,107.
6 Vide n.759 et superiorem responsionem.
7 Quamquam S. Augustino magis placuerit verba Apostoli, Gentes quae
legem non habent naturaliter ea quae legis sunt faciunt (Rom. 2,14), de Christia­
nis, non ludaeis, interpretari, ac de observatione salutari legis, tamen explicite
permittit interpretationem quae ea referantur ad gentes quae nondum fidem
Christi habent. Cf. De Sp. et lift, c.27-28 n.48: ML 44,229-230, et C. Iui. IV
3 n.23.25: ML 44.750.
Sed et in priori hypothesi, observandum est quod supra iam saepe dictum
est, Augustinum naturam historice sumere, ita ut «naturaliter», includat gra­
tiam quae homini cum ipsa natura data est, neque hanc vocem adhibere prout
aliquid significat oppositum indebito et supernaturali, sed prout significat id,
quod cum origine naturae consertum fuit. Ita fere Boyer, o.c. 267.
De renovatione imaginis Dei in homine per gratiam, vide infra in De gratia
C.24, praesertim n.1878.
8 Nec ex hoc textu deduci potest statum primitivum Adae naturalem esse
statum hominis, quia vitium iuxta Augustinum est «contra naturam», ac proin-

De hominis lapsu
CAPUT XXI V
Protoparentes peccatum magnum inobedientiae ex superbia
commiserunt, ac donis ipsis collatis iuste destituti sunt
Summarium.—Sapienter institutum est ut obedientia protoparentum man­
dato divino exerceretur: 826.—Suasor peccati fuit diabolus, usus ut
mulierem alloqueretur, vero ac naturali serpente, tanquam organo et
instrumento. Neque fuit in potestate diaboli ut tale animal elegerit, sed
ut hoc faceret, permissus est. Serpens non intelligebat sonos verborum,
qui ex illo fiebant ad mulierem: 827-830.—Multis argumentis probat
Augustinus quam magnum peccatum protoparentum fuerit: a) ex poenis
ipsis inflictis; b) quia praeceptum facilis observationis erat: c) quia cu­
piditas nondum voluntati resistebat; d) quia tam excellentis naturae
Adam erat; e) sed praecipue ex miseriis pro tota eorum progenie manan­
tibus: 831-838.—In primo hominis peccato plures peccati species: 839.—
Vivide Augustinus describit et beneficia Adae antea collata, et damna­
tionem iustam, amissionemque donorum quae ex peccato subsecuta est.
Dimissus de paradiso et alienatus a ligno vitae, Adam tamquam excommunicatus fuit: 840-844.—Quomodo, concupiscentia carens, credere po­
tuit Adam, quod per serpentem dictum est? Respondet Augustinus
Adam non fuisse seductum a serpente, nec concupiscentia victum, sed
amicali benevolentia erga mulierem, et ipsum manducasse: 845-847.—
Neque cibo vetito vesceretur Adam, nisi iam antea per superbiam, quae
initium est malae voluntatis, celsitudinem suam appeteret, ab immutabi­
li bono deficiendo, ut sibi magis placeret: 848-851.—Quia damnationem
nimiam putat, nescit metiri quanta fuerit iniquitas in peccando. Creditur
protoparentes salvos per sanguinem Domini fuisse: 852-853.—Cur Deus
permiserit tentari hominem, quem consensurum praescierat, fatetur se
ignorare, tamen rationes suggerit pro tali convenientia, ut magnam
laudem mereretur, si non consentiret, et ut pateat quomodo Deus recte
utatur voluntatibus etiam malis: 854.

826. Absit enim ut bonorum Creator qui fecit omnia, et ecce
bona valde (Gen. 1,31), mali aliquid in illius etiam corporalis para­
disi fertilitate plantaret. Sed ut ostenderetur homini, cui esset sub
tali Domino utilissima servitus, quantum esset solius obedientiae
bonum, quam solam de famulo exegerat, cui obedire non propter
de natura hominis exegisset ut in gratia crearetur. Quod ut clarius pateat, no­
tandum est, Augustinum parum curasse de quaestionibus, utrum dotes immor­
talitatis, integritatis et gratiae debitae fuerint Adae necne, nec de possibilitate
status naturae purae, sed, ut observat De Groot, Augustinus «hominem consi­
derat, ut ita dicam concretum, qualis ex manibus Creatoris prodiit» (Conspec­
tus historiae dogmatum II 53). Illud Augustinus «naturale» vocat, quod opus
Dei est, et illud est «contra naturam» quod opus est peccati. Vide Tixeront,
History of dogmas II 459. Natura ergo historice loquendo, vitiata fuit per pec­
catum Adae, et ideo peccatum est «contra naturam».

ipsius dominatum, sed propter servientis utilitatem potius expedi­
ret; ab eo ligno sunt prohibiti, quo si uterentur non prohibiti,
nihil mali omnino paterentur: ut quod illo post prohibitionem
utentes passi sunt, satis intelligeretur quod eis hoc non intulerit
arbor cibo noxio perniciosa, sed tantum obedientia violata (De
pece. mer. et rem. II 21: ML 44,172).
827. Postea vero quam superbus ille angelus, ac per hoc invi­
dus, per eamdem superbiam a Deo ad semetipsum conversus,
quodam quasi tyrannico fastu gaudere subditis, quam esse subditus
eligens... malesuada versutia in hominis sensus serpere affectans,
cui utique stanti, quoniam ipse ceciderat, invidebat, colubrum in
paradiso corporali L ... animal scilicet lubricum et tortuosis an­
fractibus mobile, operi suo congruum, per quem loqueretur, elegit;
eoque per angelicam praesentiam praestantioremque naturam spi­
rituali nequitia sibi subiecto, et tanquam instrumento abutens,
fallacia sermocinatus est feminae: a parte scilicet inferiore illius
humanae copulae incipiens, ut gradatim perveniret ad totum; non
existimans virum facile credulum, nec errando posse decipi, sed
dum alieno cedit errori (De civ. Dei XIV 11,2: ML 41,419).
828. Serpens autem erat ibi prudentissimus quidem, sed omnium
bestiarum quae erant super terram, quas fecerat Dominus Deus...
(Gen. 3,1). Quamquam iste serpens non irrationali anima sua,
sed alieno iam spiritu, id est, diabolo, posset sapientissimus 1
2 dici
omnium bestiarum. Quantumlibet enim praevaricatores angeli de
supernis sedibus suae perversitatis et superbiae merito deiecti sunt,
natura tamen excellentiores sunt omnibus bestiis propter rationis
eminentiam. Quid ergo mirum si suo instinctu diabolus iam im­
plens serpentem, eique spiritum suum miscens..., sapientissimum
eum reddiderat omnium bestiarum secundum animam vivam irrationalemque viventium? (De Gen. ad litt. XI 2,4: ML 34,430) 3.
829. Non sane debemus opinari quod serpentem sibi, per
quem tentaret persuaderetque peccatum, diabolus elegerit; sed cum
esset in illo propter perversam et invidam voluntatem decipiendi
cupiditas, nonnisi per illud animal potuit, per quod posse permissus
est (De Gen. ad litt. XI 3,5: ML 35,431).
830. Non itaque serpens verborum sonos intelligebat, qui ex
illo fiebant ad mulierem. Neque enim conversa credenda est anima
eius in naturam rationalem; quandoquidem nec ipsi homines, quo1 Erat paradisus et corporalis, «propter bona corporis, et per sensus exte­
riores» fruenda; et spiritualis, «propter bona mentis», quibus homo per sensus
interiores frueretur (Ib.).
2 luxta Augustinum plures codices latine habebant: «Sapientissimus», loco
«prudentissimus» (Ib.). Alibi haec scripsit: «Prudentissimus omnium bestiarum,
hoc est, astutissimus, ita dictus est serpens propter astutiam diaboli, quae in
illo et de illo agebat dolum» (De Gen. ad liti. XI 29,36: ML 34,444).
3 In De Gen. c. Manich. (an. 388-391) serpentem allegorice interpretaverat
pro diabolo, «serpens autem diabolum significat» (II 14: ML 34,206). Postea
tamen in De Gen. ad litt. (an.401-415) litteraliter locum Gen. interpretatus est.
Agitur ergo de reali reptili, quo tamquam instrumento usus est diabolus ad
Evam tentandam. Hoc patet ex textibus hic citatis.

rum rationalis natura est, cum daemon in eis loquitur ea passione
cui exorcista requiritur, sciunt quid loquantur (De Gen. ad litt.
XI 28,35: ML 34.444)·
831. Quando ergo dixit Deus primo illi homini, quem in
paradiso constituerat, de cibo vetito, Quacumque die ederitis ex eo,
morte moriemini (Gen. 2,17): non tantum primae mortis partem
priorem, ubi anima privatur Deo; nec tantum posteriorem, ubi
corpus privatur anima; nec solum ipsam totam primam, ubi anima
et a Deo et a corpore separata punitur: sed quidquid mortis est
usque ad novissimam, quae secunda dicitur, qua est nulla posterior,
comminatio illa complexa est (De civ. Dei XIII 12: ML 41,386).
832. Prohibiti pomi usurpatio, quoniam sic vindicata est, ut
natura quae potestatem non moriendi habebat, haberet moriendi
necessitatem, procul dubio iudicia cuncta excedit humana. Pomum
quippe lege Dei vetitum manducare, leve videretur esse peccatum:
sed quanti hoc aestimaverit qui non potest falli, satis apparet
granditate supplicii (C. Iui. o. i. VI 23: ML 45,1555).
833. Nec debet (quis) existimare leve ac parvum illud (pec­
catum) fuisse commissum, quia in esca factum est, non quidem
mala, nec noxia, sed prohibita. Neque enim quidquam mali Deus
in illo tantae felicitatis loco crearet atque plantaret. Sed obedientia
commendata est in praecepto, quae virtus in creatura rationali
mater, quodammodo est omnium custosque virtutum... Hoc itaque
de uno cibi genere non edendo, ubi aliorum tanta copia subiacebat,
tam leve praeceptum ad observandum, tam breve ac memoria
retinendum, ubi praesertim nondum voluntati cupiditas resistebat,
quod de poena transgressione postea subsecutum est, tanto maiore
iniustitia violatum est, quanto faciliore posset observantia custodiri
(De civ. Dei XIV 12: ML 41,420).
834. Natura quippe rationalis quanto est ipsa superior, tanto
ruina eius peior, et peccatum eius quanto incredibilius, tanto est
damnabilius... Ipse primus Adam naturae tam excellentis fuit,
quoniam vitiata non fuit, ut peccatum eius tam longe maius caeterorum peccatis esset, quam longe melior ipse caeteris fuit; unde
et poena eius, quae peccatum eius continuo subsecuta est, tam
grandis apparuit, ut continuo etiam teneretur necessitate moriendi
(C. Iui. o. i. VI 22: ML 45,1553) 4.
4 Quo superior est natura rationalis, et sanior libertas eo maius peccatum.
Propterea inter multas quas habet definitiones peccati, una invenitur quae po­
tissimum verificata fuit in peccato personali Adae: «Ipse est Adam, qua nostra
illa definitio, quae tibi (luliano) placuit, cum dicerem, Peccatum est voluntas
retinendi vel consequendi quod iustitia vetat, et unde liberum est abstinere. Adam
quippe omnino, quando peccavit, nihil in se habebat mali, quo nolens urgeretur
ad operandum malum... ac per hoc id egit peccando, quod iustitia vetabat, et
unde liberum illi fuerat abstinere» (C. Iu/, o. i. I 47: ML 45,1067).
Tria, iuxta Augustinum, discernenda sunt, ct sciendum aliud esse pecca­
tum, aliud poenam peccati, et aliud utrumque. «Peccatum isto modo definitum
est, non peccati poena, non utrumque» (Ib. 1068). Illud erit tantummodo poe­
na peccati, «quod quisque cx nulla parte agit, sed tantummodo patitur: vel cum
pro suo scelere, qui peccavit, occiditur» (Ib.). Exemplum vero tertii, i.c. «ita

Sed apostasia primi hominis, in qua summa erat, et
nullo impediebatur vitio libertas propriae voluntatis, tam magnum
peccatum fuit, ut ruina eius natura humana esset tota collapsa5
quod indicat humani generis tanta miseria, quae a primis ploratibus
vagientium usque ad exspirantium novissimos halitus omnibus nota
est (C. Iui. o. i. III 57: ML 45,1275).
836. Debetis agnoscere... quam magnum illud peccatum fue­
rit, quod per unum hominem intravit in mundum, et cum morte
in omnes homines pertransiit; quandoquidem mala huius sacculi,
cum quibus homines moriuntur, nec baptizad, iam reatu ablato,
omnibus eruuntur, nisi post hanc vitam (C. Iui. o. i. II 94: ML
45.1179)·
837. Sed tu homo acutissimus, non credens tale ac tantum
illud fuisse peccatum, ut posset in hoc malum (concupiscentia)
tunc ipsam mutare naturam, eamque ineffabilis apostasiae merito
facere cum stirpe damnandam; hoc quoque omnes sobrii malum
sentiunt, malum iudicant, ebrius Pelagiano dogmate asseris bonum
(C. Iui. o. i. III 56: ML 45,1274).
838. Et quia iniustum esse respicitis parentum in posteros
sine culpa transire poenam, transisse concedatis et culpam. Maxi­
mam quippe culpam primi hominis exstitisse..., non solum per
ipsas miserias generis humani, quae ab infantium cunabulis inci­
piunt, verum etiam per te ipsum probo. Et tu enim in secundo tui
huius libro maximam formam peccati in primo homine posuisti,
ut e contrario maximae forma iustitiae commendaretur in Christo 6:
quod te dixisse mihi videris oblitus: nam si memor fuisses, nunquam
profecto peccatum Adae tam loquaciter minuere nitereris. Ego
autem maximum illud peccatum fuisse, poenae ipsius granditate
demonstro: non enim est maior, quam ut de paradiso proiceretur,
835·

peccatum, ut ipsum sit etiam poena peccati» est originale peccatum, quod vo­
luntate Adae commissum est. et in omnes transfunditur (Ib. 1068-1069),
Quia tanta Augustinus dixerat de malo concupiscentiae, nos ad peccatum
trahentis, haec definitio peccati placuit Juliano; asserit tamen Augustinus etiam
nunc hominem sufficienti libertate gaudere ut peccati personalis reus evadat,
quamvis eius libertas non adeo perfecta sit, ac ea qua Adam gaudebat antequam
peccaret. «Mulla quinpe sunt quae agunt homines mala, a quibus eis liberum
est abstinere: sed nulli tam liberum est, quam illi fuit, qui Deo suo, a quo erat
conditus rectus, nullo prorsus vitio depravatus adstabat» (Ib. 1068). Pro am­
pliori expositione, vide infra n.1498.
Multi de notione peccati iuxta Augustinum scripserunt. Cf. Gregorio Ar­
mas, La moral de San Agustín (Madrid 1954) 163ss; Id., Teología agustiniana
del pecado: Augustinus n.2,169-186: José Ignacio Alcorta Echevarría, El
«ordo amoris» y la «aversio a Deo» en la dialéctica de las dns ciudades: Estudios
sobre la «Ciudad de Dios», vol.2,125-150; Eugene F. Durkin. Theological
distinction of sins in the writings of St. Augustin (Mundelein, Illinois. 1952):
E. Ne veut. Formules augustiniennes: la définition du péché: Divus Thomas
(1930) 617-622: César Vaca. Puntos para una psicologia del pecado en la «Ciu­
dad de Dios»: Estudios sobre la «Ciudad de Dios» (Madrid 1956) vol.2,269282: Macalt. o.c. 71 ss: B. Vanderberghf. Saint Augustin et le sens du péché
(Bruxellis 1954).
5 Vide infra n.94L
6 Cf. C. Iui. o.i. Π 189-190: ML 45.1223

et a ligno vitae separaretur ne viveret in aeternum: additis etiam
huius angoribus vitae, ut dies eius et in laboribus gemerent, et
sicut umbra transirent (C, Iui. o. i. VI 27: ML 45.1372-73).
839. Quamvis et in illo peccato uno, quod per unum hominem
intravit in mundum, et in omnes homines pertransiit (Rom. 5,12),
propter quod etiam parvuli baptizantur, possint intelligi plura
peccata, si unum ipsum in sua quasi membra singula dividatur.
Nam et superbia est illic, quia homo in sua potius esse, quam in
Dei potestate dilexit; et sacrilegium, quia Deo non credidit; et
homicidium, quia se praecipitavit in mortem; et fornicatio spiritualis,
quia integritas mentis humanae serpentina suasione corrupta est, et
furtum, quia cibus prohibitus usurpatus est, et avaritia, quia plus
quam illi sufficere debuit appetivit: et si quid aliud in hoc uno ad­
misso diligenti consideratione inveniri potest (Enchir. 45: ML
40.254).
840. Quomodo ergo, inquiunt, renovari dicimur, si non hoc
recipimus, quod perdidit primus homo, in quo omnes moriuntur?...
Recipimus iustitiam, ex qua per peccatum lapsus est homo... Reno­
vabimur ergo spiritu mentis nostrae secundum imaginem eius qui
creavit nos, quam peccando Adam perdidit (De Gen. ad litt. VI
24,35: ML 34.353)·
841. Quia ergo contemptus est Deus iubens, qui creaverat, qui
ad suam imaginem fecerat, qui caeteris animalibus praeposuerat,
qui in paradiso constituerat, qui rerum omnium copiam salutisque
praestiterat, qui praeceptis nec pluribus nec grandibus nec diffici­
libus oneraverat, sed uno brevissimo atque levissimo ad obedientiae
salubritatem adminiculaverat, quo eam creaturam, cui libera servitus
expediret, se esse Dominum commonebat: iusta damnatio subsecuta
est, talisque damnatio, ut homo qui custodiendo mandatum futurus
fuerat etiam carne spiritualis, fieret etiam mente carnalis; et qui
sua superbia sibi placuerat, Dei iustitia sibi donaretur; nec sic ut in sua
esset omnimodis potestate, sed a se ipse quoque dissentiens, sub
illo cui peccando consensit, pro libertate quam concupivit, duram
miseramque ageret servitutem; mortuus spiritu volens, et corpore
moriturus invitus: desertor aeternae vitae, etiam aeterna, nisi gratia
liberaret, morte damnatus (De civ. Dei XIV 15,1: ML 41,423).
842. Hanc (obedientiam) ergo priusquam violassent, placebant
Deo, et placebat eis Deus; et quamvis corpus animale gestarent,
nihil inobediens in illo adversum se moveri sentiebant. Faciebat
quippe hoc ordo iustitiae, ut quia eorum anima famulum corpus a
Domino acceperat, sicut ipsa eidem Domino suo, ita illi corpus eius
obediret, atque exhiberet vitae illi congruum sine ulla resistentia
famulatum: hinc et nudi erant et non confundebantur (De pece,
mer. et rem. II 22,36: ML 44,172).
843. Caro quae primo facta est, non erat caro peccati, in qua
noluit homo inter delicias paradisi servare iustitiam. Unde statuit
Deus, ut post eius peccatum propagata caro peccati, ad recipiendiam
iustitiam laboribus et molestiis eniteretur. Propter hoc etiam de

paradiso dimissus Adam, contra Eden habitavit, id est, contra
sedem deliciarum: ut significaret quod in laboribus, qui sunt deliciis
contrarii, erudienda esset caro peccati, quae in deliciis obedientiam
non servavit antequam esset caro peccati (De pece. mer. et rem. Il
34,55: ML 44,183).
844. Alienatus a vita, non solum quam fuerat, si praeceptum
servasset, cum Angelis accepturus, sed ab illa etiam quam ducebat
in paradiso, felici quodam corporis statu, separari utique debuit a
ligno vitae: sive quod ex ipso illi subsisteret felix ille ipse status
corporis, ex re visibili, virtute invisibili, sive quod in eo esset et
sacramentum visibile invisibilis sapientiae; alienandus inde utique
fuerat, vel iam moriturus, vel etiam tanquam excommunicatus:
sicut etiam in hoc paradiso, id est Ecclesia, solent a Sacramentis
altaris visibilibus homines disciplina ecclesiastica removeri (De Gen.
ad litt. XI 40.54= ML S-Ma*)·
845. Illud magis movet, si iam spiritualis erat Adam, quamvis
mente, non corpore, quomodo credere potuerit quod per serpen­
tem dictum est, ideo Deum prohibuisse ne fructu ligni illius ves­
cerentur, quia sciebat eos, si fecissent, futuros ut deos propter
dignoscentiam boni et mali... An quia hoc credere ipse non posset,
proterea mulier addita est... Neque enim frustra est illud quod
Apostolus ait, Adam enim primus formatus est, deinde Eva: et Adam
non est seductus, mulier autem seducta in praevaricatione facta est
(1 Tim. 2,13-14); id est, ut per illam etiam vir praevaricaretur.
Nam et ipsum dicit praevaricatorem, ubi ait, In similitudinem prae­
varicationis Adae, qui est forma futuri (Rom. 5,14). Seductum tamen
negat. Nam et interrogatus non ait, Mulier quam dedisti mecum,
seduxit me, et manducavi; sed, ipsa mihi, inquit, dedit a ligno, et
manducavi. Illa vero, Serpens, inquit, seduxit me.
59. Adam, posteaquam de ligno prohibito seducta mulier man­
ducavit, eique dedit ut simul ederent, noluit eam contristare, quam
credebat sine suo solatio contabescere, si ab eius alienaretur animo,
et omnino illa interire discordia. Non quidem carnis victus con­
cupiscentia, quam nondum senserat... sed amicali quadam benevo­
lentia, ... quod eum facere non debuisse, divinae sententiae iustus
exitus indicavit (De Gen. ad litt. XI 42,58-59: ML 34,452)1.
846. Non enim frustra dixit Apostolus, Sed et Adam non est
seductus, mulier autem seducta est (1 Tim. 2,14): nisi quia illa quod
ei serpens locutus est, tanquam verum esset, accepit, ille autem
ab unico noluit consortio dirimi, nec in communione peccati; nec
ideo minus reus, sed sciens prudensque peccavit. Unde et Aposto­
lus non ait, Non peccavit; sed, Non est seductus. Nam utique ipsum
ostendit, ubi dicit, Per unum hominem intravit peccatum in mundum;
et paulo post apertius, In similitudine, inquit, praevaricationis Adae
(Rom. 5,12.14). Eos autem seductos intelligi voluit, qui id quod
faciunt, non putant esse peccatum: ille autem scivit. Alioquin quo7 Cf. De civ.

Dei XIV 11,2: ML 41,419.

modo verum erit, Adam non est seductus Sed inexpertus divinae
severitatis in eo falli potuit, ut veniale crederet esse commissum.
Ac per hoc in eo quidem quo mulier seducta est, non est ille se­
ductus, sed eum fefellit, quomodo fuerat iudicandum quod erat
dicturus, Mulier quam didisti mecum 8, ipsa mihi dedit, et manducavi
(Gen. 3,12). Quid ergo pluribus? 9 Etsi credendo non sunt ambo
decepti, peccando tamen ambo sunt capti, et diaboli laqueis impli­
cati (De civ. Dei XIV 11,2: ML 41,419).
847. Dixit, ergo serpens mulieri, Non morte moriemini. Sciebat
enim Deus, quoniam quo die manducaveritis de eo, adaperientur vobis
oculi, et eritis sicut dii, cognoscentes bonum et malum. Quando his ver­
bis crederet mulier a bona atque utili re divinitus se fuisse prohibi­
tos, nisi iam inesset menti amor ille propriae potestatis, et quaedam
de se superba praesumptio, qua per illam tentationem fuerat con­
vincenda et humilianda? (De Gen. ad litt. XI 30,39: ML 34,445).
848. In occulto autem mali esse coeperunt, ut in apertam
inobedientiam laberentur. Non enim ad malum opus perveniretur,
nisi praecessisset mala voluntas. Porro malae voluntatis initium
quod potuit esse nisi superbia? Initium enim omnis peccati superbia
est (Eccli. 10,15). Quid est autem superbia nisi perversae celsitu­
dinis appetitus? ... Hoc fit, cum sibi (animus) nimis placet. Sibi
vero ita placet, cum ab illo bono immutabili deficit, quod et magis
placere debuit quam ipse sibi. Spontaneus est autem iste defectus:
quoniam si voluntas in amore superioris immutabilis boni, a quo
illustrabatur ut videret, et accendebatur ut amaret, stabilis perma­
neret, non inde ad sibi placendum averteretur, et ex hoc tenebresce­
ret et frigesceret, ut vel illa verum crederet dixisse serpentem, vel
ille Dei mandato uxoris praeponeret voluntatem, putaretque se venialiter transgressorem esse praecepti, si vitae suae sociam non
desereret etiam in societate peccati. Non malum ergo opus factum
est, id est, illa transgressio, ut cibo prohibito vescerentur, nisi ab
eis qui iam mali erant (De civ. Dei XIV 13,1: ML 41,420-421).
849. In paradiso ab animo quidem coepit elatio, et ad praecep­
tum transgrediendum inde consensio, propter quod dictum est
a serpente, Eritis sicut dii (Gen. 3,5): sed peccatum illud homo totus
implevit (C. Iui. V 4,17: ML 44,794).
850. Manifesto ergo apertoque peccato, ubi factum est quod
Deus fieri prohibuerat, diabolus hominem non cepisset, nisi iam
ille sibi placere coepisset. Hinc enim et delectavit quod dictum est,
Eritis sicut dii (Gen. 3,5) (De civ. Dei XIV 13,2: ML 41,421).
851. Magna autem malitia superbia, et prima malitia, initium
et origo, causa omnium peccatorum: ipsa deiecit angelum, et diabo­
lum fecit. Superbiae calicem etiam ille deiectus stanti homini pro­
pinavit: erexit in superbiam eum, qui factus ad imaginem Dei: iam
etiam indignus, quia superbus. Invidit, et persuasit, ut contemneret
8 Sic Mss. iuxta graecum LXX. At editi, quam dedisti mihi sociam (ML ib.).
9 Supple, opus est (ML ib.).

<·

w

/· «

'1

254

i

I

í f. ·- -

DE DM0 CREAN ΙΈ Εϊ EUKVANÏE

legem Dei, et sua potestate frueretur. Et quomodo persuasit? Si
manducaveritis, inquit, eritis sicut dü (Gen. 3,5). Videte, ergo, si
non superbia persuasit. Homo factus erat, Deus esse voluit: assump­
sit quod non erat, perdidit quod erat; non quia perdidit humanam
naturam, sed perdidit beatitudinem et praesentem ct futuram. Per­
didit quo erat levandus, deceptus ab eo qui fuerat inde deiectus
(S. Guelf. 32,1: MA 1,563).
852. Quisquis huiusmodi damnationem vel nimiam, vel iniustam putat, metiri profecto nescit quanta fuerit iniquitas in pec­
cando, ubi tanta erat non peccandi facilitas... In paradiso tanto
maior inobedientia fuit, quanto id quod praeceptum est, nullius
difficultatis fuit (De civ. Dei XIV 15,1: ML 41,423).
853. Sicut ergo illi primi homines postea iuste vivendo, unde
merito creduntur per Domini sanguinem ab extremo supplicio
liberati, non tamen in illa vita meruerunt ad paradisum revocari:
sic et caro peccati, etiamsi remissis peccatis homo in ea iuste vixerit,
non continuo meretur eam mortem non perpeti, quam traxit de
propagine peccati (De pece. mer. et rem. II 34,55: ML 44,183).
854. Si ergo quaeritur, cur Deus tentad permiserit hominem,
quem tentatori consensurum esse praesciebat; altitudinem quidem
consilii eius penetrare non possum, et longe supra vires meas hoc
esse confiteor. Est ergo aliqua causa fortassis occultior, quae meliori­
bus sanctioribusque reservatur, illius gratia potius quam meritis
eorum: sed tamen quantum vel donat sapere, vel sinit dicere, non
mihi videtur magnae laudis futurum fuisse hominem, si propterea
posset bene vivere, quia nemo male vivere suaderet; cum et in natura
posse, et in potestate haberet velle non consentire suadenti, adiuvan­
te tamen illo qui superbis resistit, humilibus autem dat gratiam (lac. 4,6).
Cur itaque tentad non sineret, quem consensurum esse praesciebat,
cum id facturus esset propria voluntate per culpam, et ordinandus
esset illius aequitate per poenam: ut etiam sic ostenderet animae
superbae ad eruditionem futurorum sanctorum, quam recte ipse
uteretur animarum voluntatibus etiam malis, cum illae perverse
uterentur naturis bonis? (De Gen. ad litt. XI 4,6: ML 34,431) 10.
Bibi.: Berti, De theol. disc. vol.1-2 I.12 c.12,3155s.; Carretero, l.c.:
Tixeront, Hystory of dogmas II 460; A. Gaudel, Péché originel: DTC
388-390; Blic J. (de). Le péché originel selon saint Augustin: Rech. de sc.
rei., 16 (1926) 97-119; 17 (1927) 414-433; 512-531; Nicolas Merlin,
Saint Augustin et les dogmes du péché originel et de la grâce (Paris 1931);
Capánaga, Obras de San Agustín: BAC, VI (Madrid 1956) 79SS.

10 Vide etiam De Gen. ad litt. c.6-10, ubi alias dat rationes quaestionibus
respondendo, cur Deus permiserit hominem tentari, et quare creati fuerunt
qui praesciebantur futuri mali (ML 34.432-434). Plura quoque in De Civ. Dei.
Cf. Eloy D. Carretero, Antropologia teològica de la «Ciudad de Dios»: Estu­
dios sobre la «Ciudad de Dios», vol.2,233-235.

CAPUT XXV
Peccatum Adae propagatione transfunditur
Articulus L—In quo Sanctus Augustinus argumentis ex S. Scriptura

depromptis, transfusionem peccati originalis demonstrat
Summarium. — Transfusio peccati originalis a Pelagianis negata: 855.—
Ps. 50,7; lob 14,4, et Eph. 2,3, de peccato originali interpretatur: 856-857.
Sed praecipue ex S. Paulo, Rom. 5,12 argumentatur contra Pelagianos,
iuxta quos Adam sibi soli peccavit, nec nobis nocuit nisi malum exem­
plum praebendo. Si ita res esset, cur non potius hoc de diabolo dicitur,
quia ante Adam peccaverat? Tamquam in radice in Adam eramus, et
ita venenata est arbor: 858-859.—In quo (Rom. 5,12), ut relativum acci­
piendum, non ut causale, i.e., «propter quod», vel «eo quod», quasi
homines tantum peccatum Adae imitentur. Reduci debet, vel ad pec­
catum, vel melius ad Adam, non vero ad mortem, ut Pelagiani volebant:
860-864.—Difficultati luliani, argumento scripturistico satisfacit: 865.

855. Parvulos etiam negant, secundum Adam carnaliter natos,
contagium mortis antiquae prima nativitate contrahere. Sic enim eos
sine ullo peccati originalis vinculo asserunt nasci, ut prorsus non
sit quod eis oporteat secunda nativitate dimitti (De haer. 88:
ML 42,48).
856. Suscepit personam generis humani David, et attendit
omnium vincula, propaginem mortis consideravit, originem iniqui­
tatis advertit, et ait: Ecce enim in iniquitatibus conceptus sum. Numquid David de adulterio natus erat, de lesse viro iusto et coniuge
ipsius? (1 Reg. 16,18). Quid est quod se dicit in iniquitate concep­
tum, nisi quia trahitur iniquitas ex Adam? (En. in Ps. 50,10:
ML 36,591)·
857. Invenit se homo (sub lege Moysi) vinci a cupiditatibus
suis, quas mala consuetudine adversum se nutriebat; qui etiam cum
vinculo et obligatione peccati ex Adam fuerat propagatus. Unde
dicit Apostolus: Fuimus et nos aliquando natura filii irae (Eph. 2,3) 1.
Inde est, quod nec unius diei infantem mundum dicit a peccato
(lob 14,4, saec. LXX): non ex eo quod commisit, sed ex eo quod
contraxit (S. 170,2,2: ML 38,928).
858. Unum aliquid acutissimum, quod ab eis (Pelagianis)
profertur, paululum attendite. Cum coeperint urgeri verbis Apostoli
dicentis, Per unum hominem peccatum intravit in mundum, et per
peccatum mors; et ita in omnes homines pertransiit, in quo omnes pec­
caverunt (Rom. 5,12) 12, quae verba nescio quis non intelligat;
1 Plura de interpretatione istius loci ab Augustino pro peccato originali,
invenies apud Ioannes Mehlman, Natura filii irae. Historia interpretationis
Eph. 2,3 eiusque cum doctrina de peccato originali nexus (Romae 1957). Doctri­
nam Augustini chronologice exponit in p. 164-215.
2 Ita S. Augustinus locum istum legit. Notetur in lectione Vulgatae verbum
mors legi ante verbum pertransiit. Quamquam nihil ad sensum referat, multa

... conantur respondere, et dicere, ideo dictum hoc ab Apostolo,
quia primus peccavit Adam, et qui postea peccaverunt, illum imi­
tando peccaverunt. ... Respondeo prorsus: Non primus peccavit
Adam. Si primum peccatorem requiris, diabolum vide. Sed humani
generis massam volens ostendere Apostolus de origine venenatam,
ideo eum posuit unde nati sumus, non eum quem imitati sumus...
Quia secundum propaginem carnis in illo eramus omnes, antequam
nati essemus, tanquam in parente, tamquam in radice ibi eramus:
sic venenata est arbor, ubi eramus (S. 294,14,15: ML 38,1344).
859. Apostolus dicit, Per unum hominem peccatum intravit tn
mundum, et per peccatum mors; et ita in omnes homines pertransiit,
in quo omnes peccaverunt. Hoc si ego dicerem, resisterent isti (pelagiani), meque non recte dicere, non recte sentire clamarent. Nul­
lam quippe in his verbis intelligerent sententiam cuiuslibet homi­
nis, nisi istam quam in Apostolo intelligere nolunt. Sed quia eius
verba sunt, cuius auctoritati doctrinaeque succumbunt, nobis obiciunt intelligendi tarditatem, cum ea quae tam perspicue dicta
sunt, in nescio quid aliud detorquere conantur. Per unum, inquit,
hominem peccatum intravit in mundum, et per peccatum mors. Hoc
propagationis est, non imitationis: nam si imitationis, Per diabolum
diceret. Quod autem nemo ambigit, istum primum hominem dicit,
qui est appellatus Adam. Et ita, inquit, in omnes homines pertransiit
(De pece. mer. et rem. I io,io: ML 44,115).
860. In eo quidem loco, ubi dictum est, Per unum hominem
peccatum intravit in mundum, et per peccatum mors; et ita in omnes
homines pertransiit; utrum peccatum, an mors, an utrumque per
omnes homines pertransisse dictum sit, videtur ambiguum: sed
quid horum sit, res ipsa tam aperta demonstrat. Nam si peccatum
non pertransisset, non omnis homo cum lege peccati, quae in mem­
bris est, nasceretur: si mors non pertransisset, non omnes homines,
quantum ad istam conditionem mortalium pertinet, morerentur.
Quod autem dicit Apostolus, in quo omnes peccaverunt : in quo, non
intelligitur nisi in Adam, in quo eos dicit et mori; quia non erat
iustum, sine crimine supplicium (C. Iui. o. i. II 63: ML 45,1169).
861. Sed hoc ideo dicunt 3 dum volunt ex verbis Apostoli in
suum sensum homines detorquere. Ubi enim ait Apostolus, Per
unum hominem peccatum intravit in mundum, et per peccatum mors;
et ita in omnes homines pertransiit; ibi volunt intelligi non peccatum
pertransisse, sed mortem. Quid est ergo quod sequitur, in quo omnes
peccaverunt? Aut enim in illo uno homine peccasse dicit omnes
Apostolus, de quo dixerat, Per unum hominem peccatum intravit in
mundum: aut in illo peccato, aut certe in morte. Non enim movere
debet, quia non dixit in qua, sed, in quo omnes peccaverunt: mors
quippe in graeca lingua generis masculini est4. Quodlibet ergo eli-

•

forsan ab Augustino non scripta fuissent, si hoc vocabulum mors apparuisset
in translatione, quam ipse prae manibus habuit.
3 «Solam mortem ad nos transisse per Adam, non peccatum» (ib. n.6).
4 (ML ib.). Ό θάνατοί.

gant: aut enim in illo homine peccaverunt omnes, et ideo dictum
est, quoniam quando ille peccavit, in illo erant omnes: aut in illo
peccato peccaverunt omnes, quia generaliter omnium factum est,
quod nascentes tracturi erant omnes: aut restat ut dicant, quod in
illa morte peccaverint omnes. Sed hoc quemadmodum possit intelligi, non plane video. In peccato enim moriuntur omnes, non in
morte peccant: nam peccato praecedente, mors sequitur; non morte
praecedente, peccatum... Quod si propterea non potest illis verbis
Apostoli peccatum intelligi, in quo omnes peccaverunt, quia in
graeco, unde translata est Epistola, peccatum feminino genere posi­
tum est5: restat ut in illo primo homine peccasse omnes intelligantur; quia in illo fuerunt omnes quando ille peccavit, unde peccatum
nascendo trahitur, quod nisi renascendo non solvitur (C. duas
Ep. Pel. IV 4,7: NIL 44,614).
862. Sed Pelagiani quomodo dicunt, «solam mortem ad nos
transisse per Adam»? Si enim propterea morimur, quia ille mortuus
est; ille autem mortuus est, quia peccavit: poenam dicunt transire
sine culpa, et innocentes parvulos iniusto supplicio puniri, trahendo
mortem sine meritis mortis. Quod de uno solo mediatore Dei et
hominum homine Christo lesu catholica fides novit, qui pro nobis
mortem, hoc est, peccati poenam sine peccato subire dignatus est
(C. duas Ep. Pel. IV 4,6: ML 44,613).
863. De illis quoque apostolicis verbis, in quibus impudentia
mirabili, imo dementia, resistitis fundatissimae fidei, ubi ait, Per
unum hominem peccatum intravit in mundum, et per peccatum mors;
et ita in omnes homines pertransiit, in quo omnes peccaverunt; frustra
sensum alium novum atque distortum et a vero abhorrentem mo­
liris exsculpere, affirmans «ea locutione dictum esse, In quo omnes
peccaverunt, ac si diceretur, Propter quod omnes peccaverunt» ... ut
scilicet, non in uno homine omnes homines peccasse intelligantur
originaliter, et tanquam in massae unione communiter; sed propter­
ea quia primus hominum ille peccavit; id est, cum imitantur illum,
non cum generantur ex illo. Non ergo huic sensui convenit illa lo­
cutio, ita dictum esse, in quo velut dictum esset, «propter quod».
Nam propter hoc quisque peccat, quod sibi proponit ut peccet, vel
quoquo modo quod illi est causa peccandi. Quis vero ab omni hu­
mano sensu tam sit absurdus, ut dicat, Propter hoc fecit homo iste
homicidium, quia in paradiso Adam de ligno prohibito cibum
sumpsit; cum iste latrocinando occiderit hominem nihil de Adam
cogitans, sed propter hoc ut aurum quod ferebat auferret. Sic et
caetera cuncta peccata, quae propria quisque committit, habent
causas propter quas fiant, etiamsi nemo cogitet quod ille primus
homo commisit, neque illud sibi ad peccandum proponat exem­
plum (C. Iui. VI 24,75: ML 44,868)6.
5 (ML ib.). Ή άμαρτία.
6 Notum est hodiernos exegetas generatim non convenire cum hac inter­
pretatione S. Augustini, quamquam admittatur eam non probabilitate destitui.
Caetcrum, utraque interpretatione veritas peccati originalis sustinetur. Cf. BcYER, De Deo creante 366 n.3. Argumenta pro interpretatione Augustini habet
Enchiridion

864. HSed regnavit, inquit», mors ab Adam usque
_ ad _____
_: id
Moysem
est, a primo homine usque ad ipsam etiam legem quae divinitus pro­
mulgata est, quia nec ipsa potuit regnum mortis auferre. Regnum
enim mortis vult intelligi, quando ita dominatur in hominibus reatus
peccati, ut eos ad vitam aeternam, quae vera vita est, venire non
sinat, sed ad secundam etiam, quae poenaliter aeterna est, mortem
trahat... Etiam in eos qui non peccaverunt in similitudinem praevari­
cationis Adae; id est, qui nondum sua et propria voluntate sicut ille
peccaverunt, sed ab illo peccatum originale traxerunt (De pece. mer.
et rem. I-II 13: ML 44,116).
S65. «Explica», inquis, «quomodo peccatum personae illi iuste
possit adscribí, quae nec voluit peccare, nec potuit». Aliud est per­
petratio propriorum, aliud alienorum contagio peccatorum, quan­
tum quidem ad suae cuiusque vitae pertinet actionem. Nam si vos
sententiam rectam in vestrum tortum sensum torquere nolletis,
audiretis Apostolum hoc breviter explicantem, qui unum dixit fuis­
se in quo omnes peccaverunt. In illo uno mortui sunt omnes, ut
moreretur alius unus pro omnibus. Unus enim pro omnibus mortuus
est: ergo omnes mortui sunt (2 Cor. 5,14), pro quibus Christus mor­
tuus est. Nega igitur Christum etiam pro parvulis mortuum, ut
eximas eos de numero mortuorum, hoc est, de contagio peccato­
rum. «Qui heri potest», inquis, «ut res arbitrii conditioni seminum
misceatur»? Si fieri non posset, non esset unde parvulos nondum
de corpore egressos mortuos diceremus. Quia si Christus et pro
ipsis mortuus est, ergo et ipsi mortui sunt: quoniam si unus pro om­
nibus mortuus est, ergo omnes mortui sunt. Audiste, luliane? haec
Apostoli verba, non mea sunt. Quid a me quaeris, «quo sit factum
modo», cum videas factum esse quocumque modo, si Apostolo cre­
das aliquo modo, qui de Christo et de his pro quibus mortuus est
Christus, mentiri potuit nullo modo? (C. Iui. VI 9,24: ML 44,836).
Articulus II.—De aliis argumentis pro transfusione

peccati originalis
Summarium.—Argumento traditionis utitur. Propterea scribebat: «Non ego
finxi originale peccatum»: 866-869.—.Arguit etiam ex praxi baptismatis
parvulorum. Potestas diabolica exorcizatur et exsufflatur in parvulis,
eique renuntiant verbis eorum a quibus portantur. Neque parvuli
baptismate abluerentur, nisi per regenerationem a peccato mundari
deberent: 870-873.—Neque admitti potest distinctio Pelagianorum inter
regnum caelorum et vitam aeternam : 874-878.—Diversis modis etiam invo­
cat principium haereditatis: 879-882.—Arguit nunc ex miseriis quibus
parvuli obnoxii sunt, atque ita Pelagianos urget: vel admittant oportet
doctrinam Manichaeorum de commixtione boni ct mali, vel Deum
invalidum aut iniustum fateantur. Neutrum Pelagiani volunt admittere:
agnoscant ergo in peccato originali causam istarum miseriarum : 883-887.—
Similiter argumentatur cx multis gravissimisque afflictionibus, quibus
Bossuet, Défense de la tradition de des SS. Pères VII cJ2. Citatur a Capánaga,
Qbras de San Agustín VI 16 in nota.

vita mortalium subiecta in praesenti manet quaeque, cum de parvulis
praesertim quaestio est, iniustac essent, nisi cum poena traheretur et
culpa: 888-889.

866. Sancti ac beati et in divinorum eloquiorum pertractatione
clarissimi sacerdotes, Irenaeus, Cyprianus, Reticius, Olympius, Hi­
larius, Ambrosius, Gregorius, Innocentius, loannes (Chrysostomus), Basilius, quibus addo presbyterum velis nolis Hieronymum,
ut omittam eos qui nondum dormierunt, adversus vos proferunt
de omnium hominum peccato originali obnoxia successione sen­
tentiam, unde nemo eruit, nisi quem sine lege peccati repugnante
legi mentis virgo concepit. 34. Quod invenerunt in ecclesia, tenue­
runt; quod didicerunt, docuerunt; quod a patribus acceperunt, hoc
filiis tradiderunt. Nondum vobiscum apud istos indices aliquid age­
bamus et apud eos acta est causa nostra (C. Iui. II 10,33-34: ML
44.697)·
867. Isti (patres) episcopi sunt, docti, graves, sancti, veritatis
acerrimi defensores adversus garrulas vanitates, in quorum ratione,
eruditione, libertate, quae tria bona iudici tribuisti, non potes in­
venire, quod spernas... Talibus post apóstoles sancta ecclesia plan­
tatoribus, rigatoribus, aedificatoribus, pastoribus, nutritoribus cre­
vit (C. ltd. II 10,37: ML 44,700).
868. Convinceris undique: luce clariora sunt testimonia tanta
sanctorum (de peccato originali). In quorum conventum te intro­
duxerim conspice. Hic est Mediolanensis Ambrosius... Hic est et
Constantinopolitanus loannes... Hic est Basilius... Hic sunt et caeteri, quorum te movere debeat tanta consensio. Non est ista, sicut
stilo maledico scribis, «conspiratio perditorum». In ecclesia catholica
doctrinae sanae studiis claruerunt; spiritualibus armis muniti et ac­
cincti strenua contra haereticos bella gesserunt; perfuncti fideliter
suae dispensationis laboribus in pacis gremio dormierunt... 31.
Ecce quo te introduxi, conventura sanctorum istorum non est mul­
titudo popularis; non solum filii, sed et patres ecclesiae sunt (C. Iui. I
7,30-31: ML 44,661) h
869. Non ego finxi originale peccatum, quod catholica fides
credit antiquitus: sed tu, qui hoc negas, sine dubio es novus haere­
ticus. Sub diabolo autem sunt, iudicio Dei, omnes cum peccato ge­
nerati, si non fuerint in Christo regenerati (De nupt. et cone. II
12,25: ML 44.450) 2.
1 Criticam expositionem argumentationis ex Traditione et plurima testimo­
nia pro peccato originali ex fide Ecclesiae, praesertim ex praxi baptismatis par­
vulorum, invenies apud Germán Mártil, La Tradición en San Agustin, a tra­
vés de la controversia pelagiana (Madrid 1943).
2 Notare tantum volumus Augustinum accusatum iam fuisse a suis adver­
sariis xquasi ipse mutasset suam de peccato originali et libero arbitrio senten­
tiam. Quam accusationem Augustinus fortiter respuit. «Dicis, me quoque ipsum
innovasse sensus meos, et initio conversionis meae hoc sensisse quod tu. Sed fallis,
aut falleris, sive calumniando his quae nunc dico, sive non intclligendo, vel
potius non legendo ea quae tunc dixi. Nam ego per unum hominem in mun­
dum intrasse peccatum, et per peccatum mortem, et ita in omnes homines pertransissc, in quo peccaverunt omnes (Rom. 5,12); ab initio conversionis meae

870. Sanctae Ecclesiae Sacramenta satis indicant, parvulos a
partu etiam recentissimos per gratiam Christi de diaboli servitio
liberari. Excepto enim quod in peccatorum remissionem, non fal­
laci, sed fideli mysterio baptizantur, etiam prius exorcizatur in eis
et exsufflatur potestas contraria; cui etiam verbis eorum a quibus
sic tenui semper, ut teneo. Exstant libri quos adhuc laicus recentissima mea
conversione conscripsi, etsi nondum sicut postea sacris Litteris eruditus, tamen
nihil de hac re iam tunc sentiens, et ubi disputandi ratio poposceret dicens, nisi
quod antiquitus discit et docet omnis Ecclesia: in has videlicet magnas manifestasque miserias, ... merito peccati originalis genus humanum fuisse collap­
sum» (C. Iui. VI 12,39: ML 44,843).
Et in Retractationibus recensens «rudiciaria severitate» (Ib. in Prologo:
ML 32,583) quod in De lib. arb. (388-395) scripserat de miseriis vitae ut «poena
peccati» Adae, ait: «Ecce tam longe antequam Pelagiana haeresis exstitisset,
sic disputavimus, velut iam contra illos disputaremus» (Retr. I 9,6: ML 32,598).
Contentio Pelagianorum recenter innovata fuit ab E. Buonaiutti, La Ge­
nesi della dottrina agostiniana intorno al peccato originale (Romae 1916). Simi­
liter Dr. Norman Powell Williams, The ideas of the fall and of original sin
(W1T\ censet Augustinum ab Ambrosiastro derivasse formulam nitidam qua
sic dictam «solidaritatem» omnium hominum in Adam exprimeret: «omnes
peccaverunt in Adam quasi in massa». Cf. Bernard Leeming, Augustine, Anibrosiaster and the massa perditionis: Gregorianum (1930) 58-91.
Contentio Buonaiutti refutata fuit, inter alios, ab A. Casamassa, Il pensiero
di Sani Agostino nel 396-397, et Nicola CONCETTI, Esame della genesi della dot­
trina agostiniana intorno al peccato originale (Fermo 1922), et J. "Fixeront,
o.c. 461. Nullam mutationem, saltem substantialem, in materia de peccato ori­
ginali Augustinum habuisse annis 396-397, Casamassa demonstrat, atque as­
serit Ambrosiastrum cuius lectioni talis mutatio Buonaiutti tribueret, doctrinam
docere de peccato originali quae cum doctrina Augustini conciliari non potest.
Sub alia ratione Leeming ostendit non constare Augustinum legisse Com­
mentaria istius auctoris ignoti, cui nomen Ambrosiaster est inditum, cum plura
in eis exstent Pelagio adversa, nec tamen quidquam aliud ex Commentariis ad­
versus Pelagium adducat (Ib. 65). Commentaria de quibus agitur sunt: Com­
mentaria in XII Epist. B. Pauli: ML 17,45-508 (inter opera S. Ambrosii), et
Quaestiones Veteris et Novi Testamenti: ML 35,2213-2416 (inter apocrypha
S. Augustini).
Momentum istius quaestionis in eo est, quod si formula «massa peccati»
ab Ambrosiastro mutuata fuerit, tunc posset quis praesumere, et alia quae de
peccato Adae et de transfusione peccati originalis atque de gratia Augustinus
docuit, etiam ab auctore ignoto sumpsisse, non vero doctrinam traditionalem
Ecclesiae tradidisse. Propterea, cum iam a Pelagianis argueretur de Manichaeismo et de innovatione doctrinae, Augustinus totus est in ostendendo Patres
eamdem doctrinam tradidisse, quam ipse docet. «Fuit enim Adam, et in illo
fuimus omnes: periit Adam, et in illo omnes perierunt». Ambrosius hoc dixit
(Lib. l in Le. XV 24): calumniose, non erat Manichaeus. Parvulos contagium
mortis antiquae prima nativitate contrahere, Cyprianus dixit (Epist. 64, ad Fidum): calumniose, non erat Manichaeus. Omnes in uno Adam peccasse. Hila­
rius dixit: calumniose, non erat Manichaeus. In qua Ecclesia ista didicerunt,
calumniose, non erat Manichaea: et quia catholica erat, atque catholica perse­
verat, ideo vos contra ista sentientes contendentes ferre non potuit; et ut catho­
lica permaneret, infirmitatem parvulorum suorum vestra damnatione munivit»
(C. Iui. o.i. II 164: ML 45.1211).
Et alio loco: «Quod credunt credo, quod tenent teneo, quod docent doceo,
quod praedicant praedico» (C. Iui. I 5,20: ML 44,654). Cf. plura apud Mártil, o.c. I95ss.
Identitatem substantialem in scriptis anti-manichaeis et antipelagianis os­
tendit etiam Joseph Ball, Les développements de la doctrine de la liberté chez
saint Augustin: L'Année Théol. (1946) 400-430. Vide etiam, Borgoncint Duca.
Saggio critico su due scritti del Prof. E. Buonaiutti (Roma 1919).
S. Augustinum mutasse sententiam circa necessitatem gratiae ad Initium
fidei, ipse fatetur. Vide infra in tr. De gratia c.2.

portantur, se renuntiare respondent. Quibus omnibus rerum oc­
cultarum sacratis et evidentibus signis, a captivatore pessimo ad
optimum redemptorem transire monstrantur (De pece. orig. 40,45:
ML 44.4θ8).
871. Verum est quod antiquitus veraci fide catholica praedi­
catur et creditur per Ecclesiam totam; quae filios fidelium nec exor­
cizaret, nec exsufflaret, si non eos de potestate tenebrarum, et a
principe mortis erueret... Quomodo autem hoc facit, si eum exsuf­
flat in quo novit non esse quod pellat, si eum lavat in quo novit
non esse quod abluat? (C. Iui. VI 5,11: ML 44,829).
872. Quid in illo (parvulo) agit exorcismus meus, si in familia
diaboli non tenetur? (De pece. mer. et rem. I 34,63: ML 44,146).
873. Si Deum colis in quo speravit et sperat Ecclesia primiti­
vorum, ... cur non credis baptizandos parvulos erui de potestate
tenebrarum (Coi. 1,13), cum eos propter hoc exsufflet atque exor­
cizet Ecclesia, ut ab eis potestas tenebrarum mittatur foras? (C. Iui.
o.i. I 50: ML 45.1073) 3.
874. Primus hic error aversandus ab auribus, exstirpandus a
mentibus. Hoc novum in Ecclesia, prius inauditum est, esse vitam
aeternam praeter regnum caelorum, esse salutem aeternam praeter
regnum Dei. Primo vide, frater, ne forte hinc consentire nobis de­
beas, quisquis ad regnum Dei non pertinet, eum ad damnationem
sine dubio pertinere (S. 294,3,3: ML 38,1337) 3
4.
875. Terrentur autem isti (Pelagiani) sententia Domini dicen­
tis, Nisi quis natus fuerit denuo, non videbit regnum Dei. Quod cum
exponeret ait, Nisi quis renatus fuerit ex aqua et Spiritu, non intrabit
in regnum caelorum (Io. 3,3.5). Et propterea conantur parvulis non
baptizatis innocentiae merito salutem ac vitam aeternam tribuere;
sed quia baptizati non sunt eos a regno caelorum facere alienos:
nova quadam et mirabili praesumptione, quasi salus ac aeterna vita
possit esse praeter Christi haereditatem, praeter regnum caelorum...
Auferatur ergo dubitatio 5: iam Dominum audiamus, inquam, non
quidem hoc de Sacramento lavacri dicentem, sed de Sacramento
sacrae mensae suae, quo nemo rite nisi baptizatus accedit: Nisi
manducaveritis carnem meam, et biberitis sanguinem meum, non ha­
bebitis vitam in vobis (Io. 6,54). Quid ultra quaerimus? Quid ad
3 Hoc argumentum ita Pelagianos perstrinxit ut quidam ex illis assererent
parvulos postquam nati essent, aliquod peccatum commisisse: «Non tamen ori·
ginaliter, inquiunt, sed in vita iam propria, posteaquam nati sunt, peccatum
habere coeperunt» (De pece. mer. et rem. I 34.63: ML 44,146). Parvulos vero
recenter natos nulla committere potuisse peccata, Augustinus ostendit. Vide De
pece. mer. et rem. I 35.66: ML 44,147.
4 Cf. plura infra in tr. De baptismo c.3.
5 Dubitatio scilicet quae exsurgere posset eo quod Dominus non dicat: «Si
quis non renatus fuerit ex aqua et Spiritu, non habebit vitam; sed ait, non intra·
bit in regnum caelorum (Ib.). Haec dubitatio aufertur in textu de Sacramento
«sacrae mensae», quod requiritur ut quis vitam habeat. Hoc tamen Sacramen­
tum, nemo nisi baptizatus recipere valet. Unde Baptismus necessarius est non
tantum ad regnum caelorum, sed et ad vitam aeternam consequendam. Cf. plura
in tr. De SSma. Eucharistia c.5, ubi quaestio est do necessitate Eucharistiae.

hoc responderi potest, nisi pertinacia pugnaces nervos adversus
constantiam perspicuae veritatis intendat? (De pece. mer. et rem. 20,
876. Unde fit consequens ut quoniam nihil agitur aliud, cum
parvuli baptizantur, nisi ut incorporentur Ecclesiae, id est, Christi
corpori membrisque socientur; manifestum sit eos ad damnationem,
nisi hoc eis collatum fuerit, pertinere. Non autem damnari possent,
si peccatum utique non haberent. Hoc quia illa aetas nulla in vita
propria contrahere potuit, restat intelligere vel si hoc nondum pos­
sumus, saltem credere, trahere parvulos originale peccatum (De
pece. mer. et rem. Ill 4,7: ML 44,189).
877. Verum tamen si percepto Baptismate de hac vita migra­
verit (parvulus), soluto reatu cui originaliter erat obnoxius, perficie­
tur in illo lumine veritatis, quod incommutabiliter manens in aeter­
num, justificatos praesentia Creatoris illuminat. Peccata enim sola
separant inter hominem et Deum (De pece. mer. et rem. I 19,25:
ML 44.123)6.
878. Haec dicentes, primo nunquam explicant isti, qua iustitia
nullum peccatum habens imago Dei separetur a regno Dei. Deinde
videamus utrum Dominus lesus... non significaverit et ostenderit
nonnisi per remissionem peccatorum fieri, ut ad regnum Dei per­
veniant baptizari: quamvis recte intelligentibus sufficere debuerit,
quod dictum est, Nisi quis natus fuerit denuo, non potest videre reg­
num Dei... Cur enim nascatur denuo, nisi renovandus? unde reno­
vandus, nisi a vetustate? qua vetustate, nisi in qua vetus homo
noster simul crucifixus est cum illo, ut evacuetur corpus peccati?
(Rom. 6,6). Aut unde imago Dei non intrat in regnum Dei, nisi
impedimento prohibente peccari? (De pece. mer. et rem. I 30,58:
879. Non est magnum, quod vides non habere parvulos pro­
priam voluntatem ad eligendum bonum, vel malum. Illud vellem
videres, quod vidit qui scribens ad Hebraeos dixit, filium Israel
Levi in lumbis Abrahae patris sui fuisse, quando est ille decimatus,
et ideo etiam istum in illum fuisse decimatum (Hebr. 7,9-10). Ad
hoc si haberes oculum christianum, fide cerneres, si intelligentia
0 Cf. plura in tr. De baptismo, ubi dc effectibus baptismi quaestio est.
7 Ut vis argumenti melius pcrspiciatur, textus sub n.874-878 allatos, simul
considerare oportet, sunt enim partes unius argumentationis ita currentis: luxta
Pelagian o; parvuli baptizandi erant ut regnum caelorum ingrederentur, non
vero ut vitam aeternam possiderent. Distinctionem hanc «inauditam» Augusti­
nus vocat, non enim est medium inter salutem aeternam et damnationem. Ex
textu Nisi manducaveritis, ostendit vitam aeternam cum regno caelorum esse
identificandam. Nemo vero nisi baptizatus SS. Eucharistiam recipere potest;
ergo Baptismus necessarius est etiam ad vitam aeternam. Ergo nisi parvuli bap­
tizentur, neque regnum caelorum, neque vitam aeternam ingredi possunt. Sed
a salute aeterna parvulos privare iniustum est nisi peccatum habeant: non
autem habent peccatum actuale, personale; ergo restat ut peccatum originale
contraxerint. Argumentum hoc pulchre evolvitur a fixeront (o.c. 463-464).
Utrum Augustinus defenderit necessitatem participandi corporis et sangui­
nis Domini per realem susceptionem SSmae. Eucharistiae nccnc, exponitur
in tr. De Eucharistia c.5.

C.25»

PECCATUM TRANSFUNDITUR

263

non valeres, in lumbis Adam fuisse omnes qui ex illo fuerant per
concupiscentiam carnis orituri... Merito etiam dicit (Ambrosius):
«Fuit Adam, et in illo fuimus omnes; periit Adam, et in illo omnes
perierunt». Sed peccatis, inquis, alienis non utique perire debuerunt.
Aliena sunt, sed paterna sunt: ac per hoc iure seminationis atque
germinationis et nostra sunt (C. Iui. o.i. I 48: ML 45,107ο)8.
880. Deus creavit hominem rectum... sed sponte depravatus
iusteque damnatus, depravatos damnatosque generavit. Omnes enim
fuimus in illo uno, quando omnes fuimus ille unus... Nondum erat
nobis singillatim creata et distributa forma, in qua singuli vivere­
mus; sed iam natura erat seminalis, ex qua propagaremur; qua sci­
licet propter peccatum vitiata, et vinculo mortis obstricta, iusteque
damnata, non alterius conditionis homo ex homine nasceretur (De
civ. Dei XIII 14: ML 41,386).
881. In Sanctis canonicis Libris viget huius sententiae claris­
sima et plenissima auctoritas: clamat Apostolus, Per unum hominem
peccatum intravit in mundum, et per peccatum mors; et ita in omnes
homines pertransiit, in quo omnes peccaverunt (Rom. 5,12). Unde nec
illud liquide dici potest, quod peccatum Adae etiam non peccanti­
bus nocuit, cum Scriptura dicat, in quo omnes peccaverunt. Nec sic
dicuntur ista aliena peccata, tanquam omnino ad parvulos non per­
tineant: siquidem in Adam omnes tunc peccaverunt, quando in
eius natura illa insita vi qua eos gignere poterat, adhuc omnes ille
unus fuerunt: sed dicuntur aliena, quia nondum ipsi agebant vitas
proprias, sed quidquid erat in futura propagine, vita unius hominis
continebat (De pece. mer. et rem. Ill 7,14: ML 44,194).
882. Si quis intemperantia sibi podagram faciat, eamque trans­
mittat in filios, quod saepe contingit; nonne recte dicitur, in eos
illud vitium de parente transiisse? Ipsos quoque hoc in parente fe­
cisse, quoniam quando ipse fecit, in illo fuerunt; ac sic ipsi atque
ille adhuc unus fuerunt? fecerunt ergo, non actione hominum, sed
ratione iam seminum. Quod ergo aliquoties invenitur in corporis
morbis, hoc in illo unius primi genitoris antiquo magnoque peccato,
quo natura humana universa vitiata est, factum esse noverat, qui...
dicebat, Per unum hominem peccatum intravit in mundum, et per pec­
catum mors; et ita in omnes homines pertransiit, in quo omnes peccave­
runt (Rom. 5,12). Gratiam quippe Christi commendare intenderat,
a contrario formam constituens, et regenerationis principem prin­
cipi generationis opponens (C. Iui. o.i. II 177: ML 45,1218).
8 Argumenta ex principio haereditatis evolvuntur a Capánaga. Obras de
San Agustín: BAC, VI (2.a ed.) 85-87; ct N. Merlin, 5. Augustin et les dogmes
du péché originel et de la grâce (Paris 1931) 362ss.
Augustinus haud improbabile putavit, etiam aliis peccatis parentum parvu­
los obligari, antequam per gratiam Baptismi regenerentur. Quasdam tamen
posuit limitationes. Vide Enchir. 46-47: ML 40,254-255; C. lui. o.i. III 57; VI 21 :
ML 45,1275.1550. Peregrina haec opinio non invenit favorem apud commen­
tatores Augustini. Cf. Portalie, l.c. 2398, et A.-M. Dubarle, La pluralité des
péchés héréditaires dans la tradition augustinienne: Rev. des Etudes August. 111-2
(1957) 113-136. Dubarle analysim textuum et historiam subsequentem usque
ad Cone. Trid. tradit,

Nam prorsus quomodo iustum ostendatis Deum, non in­
venitis. si et in nascentibus nulla peccata invenit, et eos tamen cor­
ruptibili corpore, et tot tantisque insuper calamitatibus aggravat.
Non enim numerari possunt mala quae patiuntur infantes, febrem,
tussim, scabiem, dolores quorumque membrorum, ventris fluxum,
lumbricos, et alia innumerabilia ex ipsa carne existentia, et ipsarum
curationum quam morborum plura tormenta, et extrinsecus ictus
vulnerum, plagas verberum, incursus daemonum. Vos autem sa­
pientes haeretici, ne fateamini originale peccatum, parati estis tali­
bus floribus implere paradisum. Si enim haec ibi futura fuisse non
dicitis; quaero cur sint in parvulis nullum habentibus, ut contendi­
tis, omnino peccatum (C. Iui. o.i. III 48: ML 45,1269).
884. Ipsa vero quae communis est vobis haeresis vestra quan­
tum Manichaeos adiuvet, iam quidem saepe monstravi, sed ne hic
quidem est omittendum. Enumerant Manichaei mala quae in par­
vulis monstrant, quae Cicero quoque commemorat in libris De Re­
pública 910
. ... In quorum malorum commemoratione dicit «non ut
a matre natura, sed ut a noverca hominem in has aerumnas esse
proiectum». Huc accedunt etiam illa, quae non quidem omnes par­
vulos, sed tamen plurimos cernimus perpeti multa et varia mala, us­
que ad daemonum incursus. Atque concludunt (Manichaei) dicentes,
Cum sit iustus et omnipotens Deus, unde ista mala patitur imago
eius in parvulis, nisi quia vera est, inquiunt, quam nos asserimus
duarum naturarum, boni scilicet malique commixtio? Hos catholi­
ca redarguit veritas, conhtens originale peccatum, per quod factum
est daemonum ludibrium genus humanum, et laboriosae miseriae
destinata propago mortalium. Non autem ita esset, si humana na­
tura per liberum arbitrium in quo statu primum condita est persti­
tisset. Vos autem (Pelagiani) negantes originale peccatum, profecto
aut cogemini dicere Deum vel invalidum, vel iniustum, sub cuius
potestate imago eius in parvulis sine ullo vel originalis peccati meri­
to tantis affligitur malis; non enim per haec exercetur virtus, quod
recte de bonis hominibus maioribus dicitur, in quibus rationis est
usus: aut, quia Deum vel impotentem vel iniquum dicere non pot­
estis, Manichaei contra vos errorem suum nefarium de duarum
inter se inimicarum substantiarum permixtione firmabunt (C. Iui. VI
21,67: ML 45,863) ιθ.
885. Deus autem iustus, si tanta parvulis mala, quanta nunc
dicere non sufficio, nihil peccati trahentibus irrogaret, magis appa­
reret iniustus (C. Iui. II 10,33: ML 44,697).
886. Verum dicis: ac per hoc, nihil operatur iniustum, cum
gravi iugo premit filios Adam a die exitus de ventre matris eorum.
S83.

9 Verba Ciceronis ex 1.3 De República, citat Augustinus in C. lui. IV 12 60*
ML 44,767.
10 Saepissime argumentum istud evolvit. Vide e.g. C. Iui. Ill 3 9’ ML 44
709; C. ïuL o.i. I 27; II 119; V 64: VI 36: ML 45.106f.1192.1505.1594. Augusti­
nus similiter saepe urget Pelagianos, ut negato peccato originali, argumentis
Maniçbaeorum de duobus principiis respondeant. Vide plura supra c.22.

Quod utique iniustum esset, si peccatum originale non esset (C. lui.
o.i. III 5= ML 45,1250).
887. Quia de Dei aequitate non ambigitur, ideo grave iugum
super parvulum, iustum esse creditur: et quia hoc iustum esse cre­
ditur, ideo parvulus sine originali peccato esse non creditur (C. lui.
o.i. Ili 7: ML 45,1250).
888. Nam quod ad primam originem pertinet, omnem morta­
lium progeniem fuisse damnatam, haec ipsa vita, si vita dicenda
est, tot et tantis malis plena testatur. Quid enim aliud indicat hor­
renda quaedam profunditas ignorantiae, ex qua omnis error existit,
qui omnes filios Adam tenebroso quodam sinu suscipit, ut homo
ab illo liberari sine labore, dolore, timore non possit? Quid amor
ipse tot rerum vanarum atque noxiarum, et ex hoc mordaces curae,
perturbationes, moerores, formidines, insana gaudia, discordiae, li­
tes, bella, insidiae, iracundiae, inimicitiae, fallacia, adulatio, fraus,
furtum, rapina, perfidia, superbia, ambitio, invidentia, homicidia,
parricidia, crudelitas, saevitia, nequitia, luxuria, petulantia, impu­
dentia, impudicitia, fornicationes, adulteria, incesta, et contra na­
turam utriusque sexus tot stupra atque immunditiae, quas turpe
est etiam dicere, sacrilegia, haereses, blasphemiae, periuria, oppres­
siones innocentium, calumniae, ... et quidquid talium malorum in
mentem non venit, et tamen de vita ista hominum non recedit?
Verum haec hominum sunt malorum, ab illa tamen erroris et per­
versi amoris radice venientia, cum qua omnis filius Adam nascitur.
Nam quis ignorat cum quanta ignorantia veritatis, quae iam in
infantibus manifesta est; et cum quanta abundantia vanae cupidi­
tatis, quae in pueris incipit apparere, homo veniat in hanc vitam,
ita ut si dimittatur vivere ut velit, et facere quidquid velit, in haec
facinora et flagitia quae commemoravi, et quae commemorare non
potui, vel cuncta vel multa perveniat? (De civ. Dei XXII 22,1:
ML 41,784) 1L
889. In eo sane quod dicunt (Pelagiani), «Per Adam mortem
ad nos transiisse, non crimina», non habent adversarios Manichaeos:
nam nec ipsi astruunt originale peccatum ex homine primo prius
puro et recto corpore ac spiritu, et postea per arbitrium liberum
depravato, deinceps in omnes cum morte transiisse et transire pec­
catum... Ac per hoc Manichaei consentiunt Pelagianis... Sed Pe­
lagiani quomodo dicunt, «solam mortem ad nos transiisse per Adam?»
Si enim propterea morimur, quia ille mortuus est; ille autem mor­
tuus est, quia peccavit: poenam dicunt transire sine culpa, et inno­
centes parvulos iniusto supplicio puniri, trahendo mortem sine me­
ritis mortis (C. duas Ep. Pel. IV 4,6: ML 44,613).
n Cf. etiam, C. Iui. o.i. I 50: ML 45,1073; Ib. III 44: ML 45,1268; Ib. VI
27.36: ML 45,1569.1592; De civ. Dei XXI 14: ML 41,728. Citationes facile mul­
tiplicari possent, ad ostendendum quantum Augustinus fecerit ex argumento
pro originali peccato ex humanae vitae miseriis, ita ut Henricus de Noris po­
tuerit scribere: «Hoc argumentum ubique in Augustini non dicam libris, sed
librorum paginis occurrit». Vindiciae Augustinianae c.3,3: ML 47,616. Plurimi
textus ex De civ. Dei invenies apud Carretero, l.c. 236-243.

CAPUT XXVI
De natura peccati originalis
Summanum.—Nihil secretius ad intelligendum. Peccatum originale non
consistit in concupiscentia, quia quidquid est peccati penitus aufertur
in Baptismo, concupiscentia vero manet. Concupiscentia vocatur pec­
catum, quia ex peccato est, et ad peccatum inclinat. Etiam quando con­
cupiscentiam «peccatum» vocat, hanc vocem metonymice usurpat, effec­
tum cum causa indentiñeando. Quid intersit inter actum ct reatum.
Concupiscentia manet actu post Baptismum, transit reatu: 890-894.—
lure seminationis et propagationis, peccatum inobedientiae Adae, quo
a Deo aversus est, nostrum quoque est. Voluntarium fuit naturae hu­
manae, non quidem voluntate propria, sed voluntate primi parentis,
capitis ipsius naturae. Peccatum originale rationem culpae in nobis
habet ex nostra participatione in peccato Adae, cum quo natura omnes
unus sumus. Fuimus ergo in reatu peccati Adae et nos implicati, poenis­
que obnoxiis detinemur. Est peccatum naturae: 895-905.—Concupiscen­
tia, aeque ac ignorantia et mors, effectus sunt peccati originalis. Quia vero
inordinatio, per superbam inobedientiam introducta in mundum, ma­
nifestatur in concupiscentia praesertim, dici potest peccatum originale
consistere, non in concupiscentia ipsa, sed in istius reatu, culpabilitate
et obligatione divinae iustitiae satisfaciendi propter rebellionem camis
contra spiritum, quae contraria est primaevae institutioni. Connectitur
cum habituali aversione a Deo, et solvitur cum per undas Baptismi
participes efficimur iustitiae Christi, iustificans nos: 906-911.

890. Sed inter omnia quae in hac vita possidentur, corpus ho­
mini gravissimum vinculum est, iustissimis Dei legibus, propter
antiquum peccatum, quo nihil est ad praedicandum notius, nihil
ad intelligendum secretius (De mor. Eccl. cath. I 22,40: ML
32,1328).
891. «Dicunt etiam», inquit, «Baptisma non dare omnem in­
dulgentiam peccatorum, nec auferre crimina, sed radere, ut om­
nium peccatorum radices in mala carne teneantur». Quis hoc ad­
versus Pelagianos, nisi infidelis (Manichaei) afñrmet? Dicimus ergo
Baptisma dare omnium indulgentiam peccatorum, et auferre cri­
mina, non radere: nec «ut omnium peccatorum radices in mala
came teneantur, quasi rasorum in capite capillorum, unde crescant
iterum resecanda peccata». Nam et istam similitudinem comperi,
suae illos adhibere calumniae, tanquam hoc nos sentiamus atque
dicamus.
27. Sed de ista concupiscentia carnis falli eos credo, vel fallere;
cum qua necesse est ut etiam baptizatus, et hoc si diligentissime
proficit, et Spiritu Dei agitur (Rom. 8,14), pia mente confligat. Sed
haec etiamsi vocatur peccatum, non utique quia peccatum est, sed
quia peccato facta est, sic vocatur: sicut scriptura manus cuiusque
dicitur, quod manus eam fecerit. Peccata autem sunt, quae secun­
dum carnis concupiscentiam vel ignorantiam illicite fiunt, dicun­
tur, cogitantur: quae transacta etiam reos tenent, si non remittantur,

DB NVrUMA PEC. ORIGINALIS

267

Et ista ipsa carnis concupiscentia in Baptismo sic dimittitur, ut
quamvis tracta sit a nascentibus, nihil noceat renascentibus. Ex
quibus tamen, si filios carnaliter gignunt, rursus trahitur; rursusque
est nocitura nascentibus, nisi eadem forma renascentibus remitta­
tur, et insit nihil obfutura vitae futurae, quoniam reatus eius gene­
ratione tractus, regeneratione dimissus est: et ideo iam non sit pec­
catum, sed hoc vocetur, sive quod peccato facta sit, sive quod pec­
candi delectatione moveatur, etsi ei vincente delectatione iustitiae
non consentiatur (C. duas Ep. Pel. I 13,26-27: ML 44,562) L
892. Si autem quaeritur, quomodo ista concupiscentia camis
maneat in regenerato, in quo universorum facta est remissio pecca­
torum, quandoquidem per ipsam seminatur, et cum ipsa carnalis
gignitur proles parentis etiam baptizati; aut certe si in parente bap­
tizato potest esse et peccatum non esse, cur eadem ipsa in prole
peccatum sit: ad haec respondetur, dimitti concupiscentiam carnis
in Baptismo, non ut non sit, sed ut peccatum non imputetur 2.
Quamvis autem reatu suo iam soluto, manet tamen, donec sanetur
omnis infirmitas nostra proficiente renovatione interioris hominis
de die in diem, cum exterior induerit incorruptionem. Non enim
1 Quia Augustinus propugnabat concupiscentiam malum quoddam, vitium
seu infirmitatem in ordine morali etiam post Baptismum esse, lulianus aliique
Pelagiani catholicos calumniabantur, quasi assererent peccata non vere remitti
in Baptismo, sed radi. Huic calumniae Augustinus fortiter resistit. Ipse di­
stinguit inter realitatem physicam concupiscentiae, quae, ut effectus peccati,
manet in baptizatis, et reatum ipsius, qui generatione trahitur et regeneratione
dimittitur, ita ut «iam non sit peccatum». Alibi asserit concupiscentiam absque
reatu esse peccatum «superatum et peremptum». «Lex peccati, quod etiam
peccatum appellat Apostolus, cum dicit, Non ergo regnet peccatum in vestro
mortali corpore ad obediendum desideriis eius (Rom. 6,12), non sic manet in
membris eorum qui ex aqua et spiritu renati sunt, tanquam non sit eius facta
remissio, ubi omnino plena et perfecta fit remissio peccatorum, omnibus ini­
micitiis interfectis, quibus separabamur a Deo; sed manet in vetustate car­
nis tanquam superatum et peremptum» (De pece. mer. et rem. II 28,45: ML
44.178. Notio haec non parum valuit apud theologos Medii Aevi, cum distin­
ctionem fecerunt inter elementum materiale et formale peccati originalis. Vide
Trapé, Un celebre testo di Sant'Agostino: Aug. Mag., Ill 258.
2 Protestantes, qui generatim interpretantur Augustinum, quasi essentiam
peccati originalis in concupiscentia posuisset, ad hunc et similia loca recurrunt,
pro eorum etiam doctrina de non imputatione peccatorum. Cf. Mario BenDISCIOLI. L’Agostinismo dei Riformatori protestanti: Rev. des Etudes August.
(1955, 1-3) 217, ubi Melanchtonem citat. (Hic art. videri etiam potest in Augustiniana [Napoli 1955] 227-257).
Augustinus tamen semper distinguit inter actum, seu realitatem physicam
concupiscentiae, quae manet post Baptismum, quaeque peccatum non est, et
reatum ipsius, qui in Baptismo remittitur. Cum doceat omnia peccata remitti
in Baptismo, concupiscentiam vero manere, iam patet eum non reponere pec­
catum originale in concupiscentia. Quod vero ait, concupiscentiam post Bap­
tismum non imputari in peccatum, non sic intelligendum quasi peccatum ma­
neat ct non imputetur. Verba eius de non imputatione optimum sensum faciunt,
si consideratur distinctio quam facit inter actum et reatum. In parentibus bap­
tizatis concupiscentia manet (actus, realitas physica), non vero in peccatum
amplius imputatur, quia per Baptismum «universorum facta est remissio pec­
catorum». et «reatu suo iam soluto», manet non ut peccatum, sed ut «infirmi­
tas» vel «languor». Non ergo quaestio est de reatu concupiscentiae manente,
quin imputetur, sed ratione culpabilitatis remissa, ut peccatum non amplius
existit. Cf. notam praecedentem.

substantialiter manet, sicut aliquod corpus, aut spiritus; sed affec­
tio est quaedam malae qualitatis, sicut languor. Non ergo aliquid
remanet, quod non remittatur; ... sed... manet in corpore mortis
huius carnalis concupiscentia (De nupt. et cone. 1 25,28: ML 44,

893. In eis ergo qui regenerantur in Christo cum remissionem
accipiunt prorsus omnium peccatorum, utique necesse est ut reatus
etiam huius licet adhuc manentis concupiscentiae remittatur, ut in
peccatum, sicut dixi, non imputetur. Nam sicut eorum peccatorum
quae manere non possunt, quoniam cum fiunt praetereunt, reatus
tamen manet, et nisi remittatur, in aeternum manebit: sic illius,
quando remittitur, reatus aufertur. Hoc est enim, non habere pec­
catum, reum non esse peccati. Nam si quisquam, verbi gratia, fe­
cerit adulterium, etiamsi nunquam deinceps faciat, reus est adul­
terii, donec reatus ipsius indulgentia remittatur. Habet ergo pecca­
tum, quamvis illud quod admisit iam non sit; quia cum tempore
quo factum est praeteriit. Nam si a peccato desistere, hoc est non
habere peccata, sufficeret ut hoc nos moneret Scriptura, Fili, pec­
casti, non adidas iterum. Non autem sufficit, sed addidit, Et de
pristinis deprecare, ut tibi remittantur (Eccli. 21,1). Manent ergo,
nisi remittantur. Sed quomodo manent, si praeterita sunt; nisi quia
praeterierunt actu, manent reatu? Sic itaque fieri e contrario potest,
ut etiam illud maneat actu, praetereat reatu (De nupt. et cone. I
26,29: ML 44.430).
894. Sed quia modo quodam loquendi peccatum vocatur (con­
cupiscentia) quod et peccato facta est, et peccatum, si vicerit, facit;
reatus eius valet in generato: quem reatum Christi gratia per remis­
sionem omnium peccatorum in regenerato, si ad mala opera ei
quodam modo iubenti non obediat, valere non sinit. Sic autem
vocatur peccatum, quia peccato facta est, cum iam in regeneratis sit
non ipsa peccatum, sicut vocatur lingua locutio, quam facit lingua;
et manus vocatur scriptura, quam facit manus. Itemque sic vocatur
peccatum, quia peccatum, si vincit, facit (De nupt. et cone. I 23,
25: ML 44,428).
895. Haec igitur carnis inobedientia, quae in ipso motu est,
etiamsi habere non permittatur effectum, non erat in illis primis
hominibus, quando nudi erant, et non confundebantur. Nondum
quippe anima rationalis domina carnis inobediens exstiterat Domino
suo, ut poena reciproca inobedientem experiretur carnem famulam
suam cum sensu quodam confusionis et molestiae suae... Neque
enim Deo pudendum est aut molestum, si nos ei non obedimus,
... sed nobis pudendum est, quod imperio nostro caro non servit;
quia hoc fit per infirmitatem quam peccando meruimus, vocaturque peccatum habitans in membris nostris (Rom. 7,17.23). Sic est
autem hoc peccatum, ut sit poena peccati. Denique posteaquam est
illa facta transgressio, et anima inobediens a lege sui Domini aversa
est, habere coepit contra eam servus eius, hoc est corpus eius, legem

inobedientiae; et puduit illos homines nuditatis suae (De pece. mer. et
rem. II 22,36: ML 44,173) 3·
8q6. Inobedientia quidem unius hominis non absurde utique
delictum dicitur alienum, quia nondum nati nondum egeramus ali­
quid proprium, sive bonum, sive malum: sed quia in illo qui hoc
egit, quando id egit, omnes eramus... Nec attenditis, primum ho­
minem Adam sic olim fuisse defunctum, ut tamen post illum secun­
dus homo sit Christus; cum tot hominum millia inter illum et hunc
orta sint: et ideo manifestum est, ad illum pertinere omnem qui ex
illo successione propaginis nascitur, sicut ad istum pertinet omnis
qui in illo gratiae largitate renascitur. Unde fit ut totum genus hu­
manum quodam modo sint homines duo, primus et secundus
(C. Iui. o.i. II 163: ML 45,1210).
897. In Adam omnes tunc peccaverunt, quando in eius natura
illa insita vi qua eos gignere poterat, adhuc omnes ille unus fuerunt
(De pece. mer. et rem. Ill 7,14: ML 44,194).
898. Ex quo peccavit unus, ubi erat totum, periit totum
(S. 175,1: ML 38.945)·
899. Omnes qui nondum nati nihil per proprias voluntates
agere poterant boni vel mali, in uno potuisse peccare, in quo per
rationem seminis erant, quando ille propria voluntate peccatum illud
grande peccavit... si potes, intellige; si non potes, crede (C. Iui.
o.i. IV 104: ML 45,1401).
900. Illud quod in parvulis dicitur originale peccatum, cum
adhuc non utantur arbitrio voluntatis, non absurde vocatur etiam
voluntarium, quia ex prima hominis mala voluntate contractum,
factum est quodammodo haereditarium. Non itaque falsum est quod
dixi, Usque adeo peccatum voluntarium malum est, ut nullo modo sit
peccatum, si non sit voluntarium (Retr. I 13,5: ML 32,604)4.
901. Cur, inquiunt, peccatum dicitis parvulorum, quorum voluntatem non tenetis ream? Respondetur, non eos proprietate vo­
luntatis, sed origine reos teneri. Omnis enim homo terrenus quid
est origine, nisi Adam? Porro autem Adam habebat utique volun­
tatem, qua voluntate cum peccasset, peccatum per eum intravit in
mundum (Retr. I 15,5: ML 32,610).
902. Ex voluntate peccatum est. Quaerit forte, utrum et origi­
nale peccatum? Respondeo: Prorsus et originale peccatum; quia
3 Peccatum ergo inobedientiae Adae constituit deordinationem moralem
inter animam et Deum, et consequenter induxit inordinationem inter carnem
et spiritum, oppositam harmoniae morali quam faciebat ordo iustitiae. «Quam­
vis corpus animale gestarent, nihil inobediens in illo adversum se moveri sen­
tiebant. Faciebat quippe hoc ordo iustitiae, ut quia eorum anima famulum
corpus a Domino acceperat, sicut ipsa eidem Domino suo, ita illi corpus eius
obedirct, atque exhiberet vitae illi congruum sine ulla resistentia famulatum.
Hinc et nudi erant, et non confundcbantun> (De pece. mer. et rem. II 22,36:
ML 44,172. Cf. Capánaga, Obras de San Agustin: BAC, VI (ed.2.a) 83ss.
4 Cf. De vera rei. 14,27: ML 34,133.

et hoc ex voluntate primi hominis seminatum est, ut et in illo esset
et in omnes transiret (De nupt. et cone. II 28,48: ML 44,464)5.
Ac per hoc quamvis sint parvuli, et bonum quidquam vel
malum non agant voluntate; tamen quia induti sunt illo, qui volun­
tate peccavit, trahunt ab illo peccati reatum, mortisque supplicium:
sicut parvuli qui Christo induuntur, quamvis nihil boni fecerint
sua voluntate, sumunt ab illo participationem iustitiae, et vitae prae­
mium sempiternae (C. lui. o.i. VI 22: ML 45,1554) 6.
904. Ut intelligas quomodo parvuli ex Adam nati... participa­
tione peccati illius hominis obligentur7, attende Christum... et
vade quemadmodum parvuli in illo renati, et eius participes iusti­
tiae fiant (C. Iui. o.i. VI 23: ML 45,1557).
905. Item quod dixi, nusquam scilicet, nisi in voluntate esse
peccatum, possunt Pelagiani pro se dictum putare, propter parvulos,
quos ideo negant habere peccatum quod eis in Baptismate remit­
tatur, quia nondum arbitrio voluntatis utuntur. Quasi vero pecca­
tum quod eos ex Adam dicimus originaliter trahere, id est, reatu
eius implicatos, et ob hoc poenae obnoxios detineri, usquam esse
potuit nisi in voluntate, qua voluntate commissum est, quando
divini praecepti est facta transgressio. Potest etiam putari falsa esse
ista sententia qua diximus, Nusquam nisi in voluntate esse pecca­
tum 8 quia dixit Apostolus: Si autem quod nolo, hoc facio, iam non
ego operor illud, sed quod habitat in me peccatum. Hoc enim pecca­
tum usque adeo non est in voluntate, ut dicat: Quod nolo, hoc facio.
Quomodo ergo nusquam est nisi in voluntate peccatum? Sed hoc
peccatum de quo sic est locutus Apostolus, ideo peccatum vocatur,
quia peccato factum est, et poena peccati est; quandoquidem hoc
de concupiscentia carnis dicitur, quod aperit in consequentibus di­
cens: Scio quia non habitat in me, hoc est in carne mea bonum; velle
enim adiacet mihi, perficere autem bonum, non (Rom. 7,16-18). Per­
fectio quippe boni est, ut nec ipsa concupiscentia peccati sit in
homine, cui quidem quando bene vivitur, non consentit voluntas:
verumtamen non perficit bonum, quia inest adhuc concupiscentia
cui repugnat voluntas; cuius concupiscentiae reatus in Baptismate
solvitur, sed infirmitas manet, cui donec sanetur, omnis fidelis qui
bene proficit, studiossisime reluctatur. Peccatum autem quod nus­
quam est nisi in voluntate, illud praecipue intelligendum est, quod
iusta damnatio consecuta est. Hoc enim per unum hominem in­
troivit in mundum: quamquam et hoc peccatum quo consentitur
peccati concupiscentiae, non nisi voluntate committitur. Propter
5 Pulchre hoc dicitur a Berti: «Ita originaria macula singulorum hominum
propria est, singulisque originaliter voluntaria» (De theol. disc. vol.1-2 1.13-12).
6 Distinguit inter peccatum ct poenam. Participationem reatus et supplicii
mortis ab Adam habemus; participationem iustitiae et praemium aeternum a
Christo. Cf. Capánaga, l.c.
7 Nota terminologiam Augustini. Peccato Adae nos obligati tenemur.
8 Cf. De d. Anim. c. Manich. 10.12: ML 42,103.

hoc et alio loco dixi: Non igitur nisi voluntate peccatur (Retr. I
15,2: ML 32,608-609) 9.
906. Tu autem, qui putas, «quod si malum esset concupiscen­
tia, careret ea qui baptizatur» multum erras. Omni enim peccato
caret, non omni malo. Quod planius ita dicitur: Omni reatu om­
nium malorum caret, non omnibus malis... 50. Horum itaque ma­
lorum praeteritus reatus sacro fonte diluitur. Remittuntur ergo in
renascentibus, minuuntur in proficientibus (C. Iui. VI 16,49-50:
ML 44,850-851) 10.
907. Sed quaeso te, cum et ipse concedas peccati facti atque
transacti reatum manere, nisi sacro fonte diluatur; dic mihi reatus
iste quis sit, et ubi maneat iam homine correcto recteque vivente,
nondum tamen peccatorum remissione liberato. Subiectum est
reatus iste, id est substantia, sicut spiritus, sicut corpus; an in
subiecto, sicut febris aut vulnus in corpore, sive avaritia vel error
in animo? In subiecto esse dicturus es: neque enim reatum affir­
mabis esse substantiam. In quo igitur tibi videtur esse subiecto?
Cur quaeram quid respondeas, et non potius verba tua ponam?
*Actu», inquis, «praetereunte, manet eius reatus in illius conscientia
qui deliquit, donec dimittatur». Ergo in subiecto est, hoc est, in
animo eius qui deliquisse se meminit, et scrupulo angitur conscien­
tiae, donec fiat delicti remissione securus. Quid si obliviscatur se
deliquisse, nec eius conscientia stimuletur, ubi erit reatus ille, quem
9 Maximi momenti hoc testimonium est pro determinanda essentia peccati
originalis apud Augustinum. Haec apparent ex textu: a) peccatum non esse
nisi in voluntate, hinc peccatum non consistit in concupiscentia; b) hoc valere
etiam de peccato originali; c) tale peccatum fuisse in sua realitate physica tan­
tum in Adam; filios vero eius hoc peccatum originaliter trahere, «id est reatu
eius implicatos» fuisse; d) peccatum commissum fuisse, «quando divini praecep­
ti est facta transgressio». (Naturam peccati Adae iam exposuimus in c.24).
e) Concupiscentia quae «ut infirmitas» manet post Baptismum ideo peccatum
vocatur, quia peccato facta est, et «poena peccati est». (Reatus ipsius Baptismo
solvitur)./7 Ulud «praecipue» ut peccatum intclligendum est, «quod iusta dam­
natio consecuta est», i.e. peccatum originale. Concupiscentia vero, quae manet
post Baptismum, non peccatum esse nisi ei voluntate consentiatur.
Quod cum de reatu concupiscentiae Augustinus loquitur, non intclligendum
sit de concupiscentia quae manet post Baptismum, ex eo patet quod, ut recte
observat Portalié (l.c. 2396), Augustinus explicare praecise conatur quomodo
peccatum possit esse in parvulis.
10 Constanter Augustinus hanc distinctionem facit inter peccatum et ma­
lum. Peccatum remittitur in Baptismo, malum remanet. Nomine ‘mali’ inlelligit
privationem illorum bonorum practernaturalium, quibus homo gauderet, nisi
ea perdidisset per peccatum Adae. Notetur insuper quomodo, quamquam de
reatu et malo concupiscentiae multo frequentius loquatur, eadem terminologia
utitur, cum de aliis effectibus peccati originalis, e.g. corruptio corporis, igno­
rantia, sermo occurrit. «Horum itaque malorum praeteritus omnis reatus sa­
cro fonte diluitur» (Ib. n.50). Nemo autem dixerit eum peccatum originale
reponere, e.g. in ignorantia, ergo nec in concupiscentia. Peccatum originale
reponit in reatu, quo per superbam inobedientiam Adae et nos implicati sumus,
habens ut elementum materiale amissionem donorum, et praecipue inordina­
tionem concupiscentiae, et pro elemento formali reatum, qui maxime ponitur
in reatu concupiscentiae, eo quod haec characterem imperfectionis moralis prae
se ferre videtur, quia ad peccatum inclinat. Hic reatus gratia Christi tpllituf.
Cf. C. Iui. o.i. II 97: ML 45,1179.

transeunte peccato 11 manere concedis, donec remittatur? Non est
certe in corpore, quia non est eorum accidentium quae accidunt
corpori; non est in animo, quia eius memoriam delevit oblivio: et
tamen est... Manet quippe omnino donec remittatur. Ubi ergo
manet, nisi in occultis legibus Dei, quae conscriptae sunt quodam
modo in mentibus Angelorum, ut nulla sit iniquitas impunita, nisi
quam sanguis Mediatoris expiaverit; cuius signo crucis consecratur
unda Baptismatis, ut ea diluatur reatus tanquam in chirographo
scriptus, in notitia spiritualium potestatum, per quas poena exigi­
tur peccatorum? Huic chirographo nascuntur obnoxii omnes in
carne de carne camaliter nati (C. Iui. VI 19,60: ML 44,860) l2.
908. In parvulis certe gratia Dei, per Baptismum... id agitur,
ut evacuetur caro peccati. Evacuatur autem, non ut in ipsa vivente
came concupiscentia conspersa et innata repente absumatur, et non
sit; sed ne obsit mortuo, quae inerat nato. Nam si post Baptismum
vixerit, atque ad aetatem capacem praecepti pervenire potuerit, ibi
habet cum qua pugnet, eamque adiuvante Deo superet... Nam nec
grandibus hoc praestatur in Baptismo... ut lex peccati, quae inest
in membris repugnans legi mentis, prorsus penitus exstinguatur,
et non sit; sed ut quidquid mali ab homine factum, dictum, cogita­
tum est, cum eidem concupiscentiae subiecta mente serviret, totum
aboleatur, ac velut factum non fuerit, habeatur; ipsa vero soluto
reatus vinculo, quo per illam diabolus animam retinebat, et inter­
clusione destructa, qua hominem a suo Creatore separabat, maneat
in certamine, quo corpus nostrum castigamus et servituti subicimus (1 Cor. 9,27), vel ad usus licitos et necessarios relaxanda, vel
continentia cohibenda (De pece. mer. et rem. I 39,70: ML 44,
150-151)I3·
11 Actus quo peccatur.
12 Illustrat Augustinus notionem reatus. Per reatum obligatio incurritur
Deo satisfaciendi. Si quis peccati commissi obliviscatur, reatus manet tanquam
in chirographo scriptus in legibus occultis Dei, seu in mentibus Angelorum,
donec per Baptismum diluatur, «ut nulla sit iniquitas impunita». Omnes de
carne camaliter nati obnoxii nascuntur huic chirographo. Cf. amplam exposi­
tionem istius loci apud N. Merlin, Saint Augustin et les dogmes du péché ori­
ginel et de la grâce 371-372.
Explicat in hoc capite Augustinus quomodo in peccatis actualibus, actus
peccandi transit, dum reatus manet donec dimittatur; dum e contrario in concupiscentia quae trahitur, reatus praeterit per Baptismum, actus vero concupis­
centiae manet, et ad peccandum allicit.
13 Augustinus clare distinxit inter rcalitatem physicam concupiscentiae, seu
inclinationem ad malum, et imputabilitatem aut culpabilitatem eiusdem. Per
Baptismum reatus seu culpabilitas absolvitur. Hinc si parvulus post Baptismum
moriatur, hic reatus «non obest mortuo». Realitas physica manet etiam post
Baptismum. Hinc baplizatus habebit «cum qua pugnet». Clare in hoc testimo­
nio apparet, quomodo concupiscentia cum privatione gratiae connectatur, nam
«per illam diabolus animam retinebat» et «hominem a suo Creatore separabat».
Audiatur Beni: «At de concupiscentia ante Baptismum aliter est discurrendum.
Nondum enim remissione peccatorum accepta reatui et culpae subternitur, non
praecise quia concupiscentia est. sed quia connectitur habituali aversioni a Deo,
a qua per gratiam regenerationis discernitur» (o.c. 13). Reatus seu culpa quae
concupiscentiae
quia
in Adam omnes
unus eramus.
Æ
. r ' _ a · inest,· nobis imputatur,
·
·
·
Concupiscentia vero ipsa, prout ignorantia et mors corporis sunt proprie ef­
fectus peccati.

909. Hanc imaginem in spiritu mentis impressam perdidit
Adam per peccatum, quam recipimus per gratiam iustitiae (De
Gen. ad litt. VI 27,38: ML 34.355) 14·
910. Sed peccando, iustitiam et sanctitatem veritatis amisit;
propter quod imago deformis et decolor facta est: hanc recipit,
cum reformatur et renovatur (De Trin. XIV 16,22: ML 42,1053).
911. Parvuli quippe in Christo quomodo essent, nisi iam re­
nati essent? Quod si nondum credis, quid eis (Corinthiis) post
pauca dicat, attende: Nescitis quia templum Dei estis, et Spiritus Dei
habitat in vobis? (1 Cor. 3,16). An adhuc dubitabis, vel negabis,
non eos potuisse esse templum Dei, in quo habitaret Spiritus Dei,
nisi baptizatos? (C. Iui. VI 6,16,49: ML 44,851) 15.
Bibi.: Praeter auctores citatos, cf. J. de Blic, Le péché originel selon
saint Augustin: Rech. de se. rei., 16 (1926) 97-119; 17 (1927) 414-433;
512-531; F. Donau, La pensée de saint Augustin sur la nature du péché
originel: Revue Apologét. (1922) 414-425; 486-495; J. Clemence, Saint
Augustin et le péché originel: Nouvelle Revue Théologique (1948) 727-754;
R. Orbe, San Agustín y el problema de la concupiscencia en su marco histórico:
Revista Española de Teología (1941) 313-337; J. Gross, Das Wesen der
Erbsunde nach Augustin: Aug. Mag., II 773-787. Vide etiam Aug. Mag.
Ill 253; J. Mausbach, Die Ethik des heiligen Augustinus (Freiburg 1909);
J. B. Kors, La justice primitive et le péché originel d'après S. Thomas (1922)
7-22.

Quomodo peccatum originale fit ex Adam derivatum
in posteros
Summarium.—Peccatum originale propagatione contrahitur. Generatione
fit nostrum. Idcirco transfunditur per generationem, quod haec genera­
tio peragitur concupiscentia. Etiam regenerati iam parentes, non ex eo
generant quod sunt primitiae novitatis, sed ex reliquiis vetustatis. Etiam
ex olivae semine exoritur oleaster: 912-917.—Non tamen nuptiae, quae
institutionem et benedictionem a Deo habent, causa peccati originalis,
sed peccatum primi hominis. Quia tamen ipse licitus usus concubitus
non est sine ardore libidinis, quaecumque nascitur proles originali est
obligata peccato. Propterea Christus peccatum originale non habuit,
quia non fuit virili semine conceptus: 918-922.—Sed quomodo anima pec­
cato inquinatur? A semetipsa? A Deo? Sed anima ante carnem nihil
mali fecit, et quis audiat Deum animam peccatricem facere? S. Hiero­
nymum consuluit. Creationismum libentissime defenderet, si discere

14 Augustinus in Retr.: «In sexto libro quod dixi, Adam imaginem Dei, se­
cundum quam factus est, perdidisse peccato, non sic accipiendum est, tanquam
in eo nulla remanserit, sed quod tam deformis, ut reformatione opus haberet»
(II 24,2: ML 32,640). De natura iustifìcationis, et de restauratione imaginis
quae per peccatum decolor facta fuerat, agimus in tr. De gratia.
15 Expositio nostra de essentia peccati originalis iuxta Augustinum, con­
cordat cum ea quam defendunt inter alios, Portalié, l.c. 2395-2397; N. Mer­
lin, o.c. 367-374; Capânaga, l.c. 98ss; Gilson, o.c. 196; Carretero, l.c. 243244. Alii tamen aliter Augustinum legunt, inter quos, Kors, De Blic, Gross, etc.

posset, quomodo animae non ex Adam veniant, et tamen cx illo lustam
sortem damnationis inveniant. Aut anima et caro trahuntur ex homine,
aut si anima creatur corrumpitur in corpore tanquam in vitiato vase.
Hoc sine salutis labe nescitur; hoc unum scit: fidem catholicam asserere
originale peccatum, et magis curandum ut anima sanetur: 923-927.

912. Homo primus Adam... faciendo voluntatem suam, non
eius a quo factus est, universum genus humanum propagine vitiata
culpae et poenae fecit obnoxium (C. S. Anan. 7: ML 42,687).
913. Parentum autem peccata modo quodam dicuntur aliena,
et rursus modo quodam reperiuntur et nostra: aliena quippe pro­
prietate sunt actionis, nostra sunt autem contagione propaginis.
Quod si falsum esset, profecto grave iugum super filios Adam, a die
exitus de ventre matris eorum, nullo modo iustum esset (C. Iui.
VI 10,28: ML 44,839).
914. Sed ideo sub diabolo sunt, qui de corporum commixtio­
ne nascuntur, antequam per spiritum renascantur; quia per illam
nascuntur concupiscentiam, qua caro concupiscit adversus spiri­
tum, et adversum se cogit concupiscere spiritum (C. Iui. IV 4:
ML 44.756).
915. Quia et innovati parentes 1, non ex primitiis novitatis,
sed ex reliquiis vetustatis camaliter gignunt; et filii ex parentum
reliqua vetustate toti vetusti, et in peccati came propagati, dam­
nationem veteri homini debitam Sacramento spiritualis regeneratio­
nis et renovationis evadunt (De pece. mer. et rem. II 27,44: ML
44.177)·
916. Propter hanc (concupiscentiam camis) ergo fit ut etiam
de iustis et legitimis nuptiis filiorum Dei, non filii Dei, sed filii
saeculi generentur: quia et ii qui generant, si iam regenerati sunt,
non ex hoc generant ex quo filii Dei sunt, sed ex quo adhuc filii
saeculi (De nupt. et cone. I 18,20: ML 44,425) 2.
917. Hoc autem peccatum, quod ipsum hominem in paradiso
in peius mutavit, quia multo est grandius quam indicare nos possu­
mus, ab omni nascente trahitur, nec nisi in renascente remittitur;
ita ut etiam de parentibus iam renatis..., trahatur in reatum nascen­
tium filiorum, nisi et ipsos, quos prima carnalis nativitas obligavit,
secunda spiritualis absolvat. Cuius rei mirabilis, mirabile Creator
in oliva et oleastro produxit exemplum, ubi non solum ex oleastri,
verum etiam ex olivae semine nonnisi oleaster exoritur. Quaprop­
ter quamvis et in hominibus natura generatis, gratia regeneratis, sit
ista carnalis concupiscentia repugnans legi mentis: tamen quia re­
missa est in remissione peccatorum, non iam illis in peccatum repu­
tatur, nec nocet aliquid, nisi eius motibus ad illicita consentiatur.
Proles vero eorum, quia non per spiritualem, sed per carnalem
concupiscentiam seminatur, velut ex illa oliva quidam nostri gene­
ris oleaster, sic inde reatum nascendo trahit, ut nisi renascendo
> Iam baptizati.
2 Fatendum est Augustinum exaggerasse rationem concupiscentiae in ex­
plicanda transfusione peccati originalis.

liberari ab illa peste non possit. Quomodo ergo affirmat iste (lulianus), nos adscribere sanctitatem nascentibus, et culpam generan­
tibus; cum potius veritas monstret, etsi fuerit sanctitas in gene­
rantibus, originalem culpam inesse nascentibus, quae non aboleatur
nisi in renasccntibus? (De nupt. et cone. II 34,58: ML 44,471).
918. Non sunt nuptiae causa peccati, quod trahitur a nascente,
et expiatur in renascente; sed voluntarium peccatum hominis primi
originalis est causa peccati (De nupt. et cone. II 26,43: ML 44,461).
919. Quis est ergo quod quaerit (lulianus) a nobis, «Per quid
peccatum inveniatur in parvulo; utrum per voluntatem, an per nup­
tias, an per parentes»?... 45. Ad omnia ista huic respondet Aposto­
lus, qui neque voluntatem arguit parvuli, quae propria in illo non­
dum est ad peccandum; neque nuptias in quantum nuptiae sunt,
quae habent a Deo non solum institutionem, verum etiam benedic­
tionem; neque parentes, in quantum parentes sunt, invicem licite
atque legitime ad procreandos filios coniugati: sed, Per unum, in­
quit, hominem peccatum in hunc mundum intravit, et per pecca­
tum mors; et ita in omnes homines pertransiit, in quo omnes pecca­
verunt (De nupt. et cone. II 27,44-45: ML 44,461-462).
920. Ipse ille licitus honestusque concubitus non potest esse
sine ardore libidinis, ut peragi possit quod rationis est, non libidi­
nis... Ex hac concupiscentia camis, tanquam filia peccati, et quando
illi ad turpia consentitur, etiam peccatorum matre multorum, quae­
cumque nascitur proles, originali est obligata peccato, nisi in illo
renascatur, quem sine ista concupiscentia Virgo concepit; propterea
quando nasci est in carne dignatus, sine peccato solus est natus
(De nupt. et cone. I 24,27: ML 44,429).
921. Si autem quaeritur, quomodo Christus non fuerit deci­
matus, cum etiam ipse, quod manifestum est, secundum originem
carnis fuerit in lumbis Abrahae, quando a Melchisedech pater ille
decimatus est; nihilo occurrit, nisi quod Maria quidem mater eius,
de qua carnem sumpsit, de carnali concupiscentia parentum nata
est; non autem Christum sic ipsa concepit, quem non de virili semi­
ne, sed de Spiritu sancto procreavit... Fuit ergo in Mariae corpore
carnalis materia, unde carnem sumpsit Christus: sed non in ea
Christum carnalis concupiscentia seminavit. Unde ille natus est ex
carne cum carne, in similitudine tamen carnis peccati, non sicut
alii homines in carne peccati: propterea originale peccatum in aliis
regeneratione dissolvit, non ipse generatione contraxit (C. Iui. o.i.
VI 22: ML 45,1552) 3.
922. Qui (Christus) licet sit etiam ipse secundum carnem
semen Abrahae, eo quod virgo Maria, de qua carnem sumpsit, ex
ipso semine propagata est: non tamen est obnoxius eidem semini,
qui virili non est conceptus ex semine, liber a nexu seminatricis
concupiscentiae (C. Iui. 0. i. IV 104: ML 45,1401).
3 Quid Augustinus senserit de Immaculata Conceptione, vide infra ubi De
B. Virgine quaestio est.

923. Si autem a carne incipit (anima) meritum habere peccati
dicat si potest (Vincentius Victor) unde ante peccatum suum came
meruerit inquinari. Nam hoc meritum quo in carnem peccatricem
missa est, ut inquinaretur ex illa, profecto aut ex semetipsa habuit,
aut, quod vero multo amplius abhorret, ex Deo, Ex carne quippe
meritum non potuit habere ante carnem, quo merito inquinanda
mitteretur in carnem. Si ergo a semetipsa hoc meritum habuit;
quomodo habuit, quae ante carnem nihil mali fecit? Si autem hoc
meritum ex Deo dicitur habuisse; quis hoc audiat? quis ferat?
quis dici impune permittat? Non enim hoc loco quaeritur, quid
meruerit, ut indicaretur damnanda post carnem: sed quid meruerit
ante carnem ita damnari, ut inquinanda mitteretur in carnem (De
anima et eius orig. I 6,6: ML 44.478 4).
924. Quid responsurus est (Vincentius Victor) de tot millibus
infantum, qui nascuntur ex impiis, nec in manus piorum aliqua
vel divina vel humana miseratione perveniunt, et de ista vita in
illa tenerrima aetate sine lavacro regenerationis abscedunt? Dicat,
si potest, unde istae animae sic peccatrices fieri meruerunt, ut a
peccato saltem nec postea liberentur. Si enim quaeram, quare damnari mereantur, si non baptizantur; recte mihi respondetur, propter
originale peccatum. Item si quaeram, unde traxerint originale pec­
catum; iste respondebit, ex came utique peccatrice. Si ergo quaeram,
unde damnari meruerint in peccatricem carnem, quae mali nihil
fecerant ante carnem; hic inveniat quid respondeat... Non enim
quaerimus, unde animae damnari meruerint post carnis consortium
peccatricis: sed quaerimus, unde animae damnari meruerint ad
subeundum carnis consortium peccatricis, nullum peccatum ha­
bentes ante camis consortium peccatricis (De anima et eius orig. I-II
925. Doce ergo, quaeso, 5 quod doceam, doce quod teneam, et
dic mihi, si animae singillatim singulis hodieque nascentibus fiunt,
ubi in parvulis peccent, ut indigeant in Sacramento Christi remis­
sione peccati, peccantes in Adam ex quo caro est propagata peccati:
aut si non peccant, qua iustitia Creatoris ita peccato obligantur alieno,
cum exinde propagatis membris mortalibus inseruntur, ut eas, nisi
per Ecclesiam subventum fuerit, damnatio consequatur; cum in
earum potestate non sit, ut eis possit gratia Baptismi subveniri.
Tot igitur animarum millia, quae in mortibus parvulorum sine in­
dulgentia christiani Sacramenti de corporibus exeunt, qua aequitate
damnantur, si novae creatae, nullo suo praecedente peccato, vel
voluntate Creatoris singulae singulis nascentibus adhaeserunt, qui­
bus eas animandis ille creavit et dedit; qui utique noverat unaquae­
que earum nulla sua culpa sine baptismo Christi de corpore fuerat
exitura? Quoniam igitur neque de Deo possumus dicere quod vel
cogat animas fieri peccatrices, vel puniat innocentes; neque negare
fas nobis est, eas quae sine Christi Sacramento de corporibus exie4 Vide supra c.7 ubi quaestio erat dc origine animarum.
5 Ad S. Hieronymum scribit.

C..·;.

QUOMODO PECCATUM

DERIVATUR

277

tint, etiam parvulorum, non nisi in damnationem trahi: obsecro te,
quomodo haec opinio defenditur, qua creduntur animae non ex illa
una primi hominis fieri omnes, sed sicut illa una uni, ita singulis
singulae? (Ep. 166,4,10: ML 33,725).
926. Id quod ille sentit (S. Hieronymus), promptissime ac
libentissime defensurus67 si me docere potuerit quomodo animae
non ex Adam veniant, et tamen ex illo i ustam sortem damnationis
inveniant, nisi ad remissionem peccatorum renascendo perveniant.
Absit enim ut credamus vel animas parvulorum in lavacro regene­
rationis falsam accipere peccatorum mundationem, vel Deum esse,
aut aliquam naturam quam non condidit Deus, illius ex qua mun­
dantur inquinationis auctorem. Donec ergo aut ille rescribat (Hie­
ronymus), aut ego, si Deus voluerit, aliquo modo discam, si nullam
de illa peccatrice originem ducit, quae causa sit animae subeundi ori­
ginale peccatum quod necesse est esse in omnibus parvulis; et quo
eam nec Deus cogit insontem, quia peccandi auctor non est, nec
ulla mali natura, quia non est; nihil tale audeo praedicare (Ep. 190
(ad Optatum Milev.) 6,21: ML 33,864).
927. Aut utrumque (anima et caro) vitiatum ex homine trahi­
tur, aut alterum in altero tanquam in vitiato vase corrumpitur, ubi
occulta iustitia divinae legis includitur. Quid autem horum sit ve­
rum, libentius disco quam dico, ne audeam docere quod nescio.
Hoc tamen scio, id horum esse verum, quod fides vera, antiqua,
catholica, qua creditur et asseritur originale peccatum, non esse
convicerit falsum. Ista fides non negetur: et hoc quod de anima
latet, aut ex otio discitur; aut, sicut alia multa in hac vita, sine
salutis labe nescitur. Magis enim curandum est, sive in parvulis,
sive in grandibus, quo anima sanetur auxilio, quam quo vitiata sit
merito: quae tamen si vitiata negabitur, nec sanabitur (C. Iui. V
4,17: ML 44,794)7.
6 Alludit ad epistolam, quam a S. Hieronymo acceperat, in qua hic dixerat,
«se potius fieri quam propagari animas credere» (76. n.20). Cf. supra c.7. Obiectio Pelagianorum dicentium peccatum originale non posse transfundi quia ad
animam pertineat, ipsa vero a Deo creetur, ratio praecipua videtur fuisse,
cur Augustinus anceps exstiterit usque ad finem vitae, inter creationismum et
traducianismum spiritualem. Cf. O. Bardenhewer, Manuale di Patrologia
vers. ¡tal. (Roma 1908) vol.2,331.
7 Quamquam Augustinus, ut philosophus, per multos annos investigaverit,
absque finali exitu, hanc de origine animae quaestionem, tamen ut theologus
et pastor animarum, multo utilius iudicavit, quomodo e puteo peccati eruamur,
vitamque obtineamus aeternam, quam quomodo ibi ceciderimus. Ita S. Hiero­
nymum consulens de sententia Apostoli lacobi (2,10), sensum practicum Oc­
cidentis pulcherrime illustrat hac narratione: «Eleganter autem dictum esse
narratur quod huic rei satis apte convenit. Cum quidam ruisset in puteum, ubi
aqua tanta erat, ut eum magis exciperet ne moreretur, quam suffocaret ne lo­
queretur; accessit alius, et eo viso admirans ait: Quomodo huc cecidisti? At
ille: Obsecro, inquit, cogita quomodo hinc me liberes; non quomodo huc ceci­
derim, quaeras» ( Ep. 167,1,2: ML 33,733).

De effectibus poenalibus peccati originalis

Articulus I.—Effectus poenales tn hac vita

Summarium.—Rebellionem animae contra Deum sequuta est rebellio camis
contra spiritum. Necessitas moriendi, ex possibilitate non moriendi.
Caecitas spiritualis alius est effectus peccati: 928-933.—Heic occurrunt
expressiones omnibus notae: massa damnata, massa peccati, massa per­
ditionis et similia: 934-940.—Universa natura vitiata est. Christo medico
indiget: 941-944.—Non tamen substantialiter corrupta est; mala est pro­
pter peccatum, non vero aliquid malum. Aliquid boni manet in natura:
945-948. Distinctione facta inter libertatem et liberum arbitrium, asserit
genus humanum perdidisse libertatem illam, seu facilitatem mandata di­
vina observandi, qua gaudebat Adam, non vero liberum arbitrium, sine
quo non peccatur. Inaniter praecepta darentur hominibus, si non ha­
berent liberum arbitrium: 949-956.

928· Bonae igitur voluntatis factus est homo, paratus ad obediendum Deo, et praeceptum obedienter accipiens, quod sine ulla,
quamdiu vellet, difficultate servaret, et sine ulla, cum vellet, neces­
sitate desereret; nec illud sane infructuose, nec istud impune fac­
turus (C. Iui. o.i. V 61: ML 45,1497).
929. Posteaquam praecepti facta transgressio est, confestim
gratia deserente divina, de corporum suorum nuditate confusi sunt.
Unde etiam foliis ficulneis, quae forte a perturbatis prima comperta
sunt, pudenda texerunt (Gen. 3,7): quae prius eadem membra
erant, sed pudenda non erant. Senserunt ergo novum motum inobedientis camis suae, tanquam reciprocam poenam inobedientiae
suae (De civ. Dei XIII 13: ML 41,386) L
930. Catholica fides... cum audit aut legit quod ait Apostolus,
Caro concupiscit adversus spiritum, spiritus autem adversus carnem:
haec enim invicem adversantur: ut non ea quae vultis, faciatis (Gal. 5,
17); non naturas duas, boni scilicet et mali..., sicut Manichaeus
haereticus opinatur; sed sicut catholicus Ambrosius, istam discor­
diam carnis et spiritus ex praevaricatione primi hominis in naturam
vertisse cognoscit; ut non intelligatur haec natura hominis primitus
instituti, sed in naturam versa poena damnati (C. Iui. o. i. VI 6:
ML 45,1510)2.
1 Nihil hic addimus iis, quae iam ab Augustino audivimus de infirmitatibus
et aerumnis quae humanitatem affligunt propter peccatum originale.
2 Ex eo quod Augustinus concupiscentiam habeat ut poenam peccati, licebitne concludere, integritatem debitam fuisse naturae innocenti? Iam saepe
diximus Augustinum «naturam» historice considerasse, neque studuisse deter­
minare quid debitum vel indebitum sit naturae humanae, et quod nomine «na­
turae» saepissime apud eum veniat statum quo Adam originaliter conditus fuit.
Tandem non semper sollicitus fuit in naturale a supernaturali distinguendo
(cf. supra n.759). Haec si prae oculis habeantur, recte intelligentur formulae
quibus statum naturae post peccatum describit, et quae aliter nimis durae vi-

931. In tantum enim sana non est (natura humana), in quan­
tum id quod faciendum est, aut caecitate non videt, aut infirmitate
non implet; dum caro concupiscit adversus spiritum, et spiritus
adversus carnem (De perf. iust. hom. 2: ML 44,293).
932. Non autem dissimulanda nascitur quaestio, utrum revera
mors, qua separantur anima et corpus, bonis sit bona. Quia si ita
est, quomodo poterit obtineri quod etiam ipsa sit poena peccati?
Hanc enim primi homines, nisi peccavissent, perpessi utique non
fuissent. Quo igitur pacto esse possit bonis, quae accidere non
posset nisi malis? Sed rursus si nonnisi malis posset accidere, non
deberet bonis bona esse, sed nulla. Cur enim esset ulla poena, in
quibus non essent ulla punienda? Quapropter fatendum est, primos
quidem homines ita fuisse institutos, ut, si non peccassent, nullum
mortis experirentur genus: sed eosdem primos peccatores ita fuisse
morte mulctatos, ut etiam quidquid de eorum stirpe esset exortum,
eidem poenae teneretur obnoxium. Non enim aliud ex eis, quam
quod ipsi fuerant, nasceretur. Pro magnitudine quippe culpae illius
naturam damnatio mutavit in peius; ut quod poenaliter praecessit
in peccantibus hominibus primis, etiam naturaliter sequeretur in
nascentibus caeteris (De civ. Dei XIII 3: ML 41,378) 3.
933. Hinc post peccatum exsul effectus, stirpem quoque suam,
quam peccando in se tanquam in radice vitiaverat, poena mortis
et damnationis obstrinxit: ut quidquid prolis ex illo et simul damnata
per quam peccaverat coniuge, per carnalem concupiscentiam, in
qua inobedientiae poena similis retributa est, nasceretur, traheret
originale peccatum, quo traheretur per errores doloresque diversos
ad illud extremum cum desertoribus angelis vitiatoribus et posses­
soribus et consortibus suis sine fine supplicium (Enchir. 26: ML
40.245) 4·
934. Ita ergo se res habebat: iacebat in malis, vel etiam volve­
batur, et de malis in mala praecipitabatur totius humani generis
massa damnata; et adiuncta parti eorum qui peccaverant angelorum,
luebat impiae desertionis dignissimas poenas. Ad iram quippe
Dei pertinet iustam, quidquid caeca et indomita concupiscentia
faciunt libenter mali, et quidquid manifestis opertisque poenis
patiuntur inviti... Et si quidem in melius hominum reformationem
nullam prorsus esse voluisset (Creator), sicut impiorum nulla est
angelorum, nonne merito fieret, ut natura quae Deum deseruit,
quae praeceptum sui Creatoris, quod custodire facillime posset,
sua male utens potestate calcavit atque transgressa est, quae in se
sui Conditoris imaginem ab eius lumine contumaciter aversa viola­
vit, quae salubrem servitutem ab eius legibus male libero abrupit
arbitrio, universa in aeternum desereretur ab eo, et pro suo merito
deri poterunt. Quae heic diximus intelligantur etiam pro aliis effectibus poena­
libus, ut mors, ignorantia, etc.
3 Cf. etiam, C. Ini. o.i. VI 7: ML 45,1512; De pece. mer. et rem. TI 34,54:
ML 44,183.
4 Multa de statu hominis lapsi iuxta Augustinum, invenies apud Capánaga,
Obras de San Agustín: BAC, VI (2.® ed.) 87ss.

poenam penderet sempiternam? Plane ita faceret, si tantum iustus,
non etiam misericors esset, suamque indebitam misericordiam multo
evidentius in indignorum potius liberationem monstraret (Enchir.
27: ML 40,245).
935. Sunt igitur omnes homines (quandoquidem, ut Aposto­
lus ait, In Adam omnes moriuntur (i Cor. 15,22), quo universum
genus humanum origo ducitur offensionis Dei) una quaedam massa
peccati, supplicium debens divinae summaeque iustitiae, quod sive
exigatur, sive donetur, nulla est iniquitas (De dii·, quaest. ad Simp. I
2,16: ML 40,121).
936. Ex quo ergo in paradiso natura nostra peccavit, ab eadem
divina providentia, non secundum caelum, sed secundum terram,
id est, non secundum spiritum, sed secundum carnem mortali ge­
neratione formamur, et omnes una massa luti facti sumus, quod
est massa peccati (De div. quaest. S3 68,3: ML 40,71).
937. Ecce primus homo totam massam damnabilem fecit
(S. 166,7: ML 38,907).
938. Ex quo tempore igitur per unum hominem peccatum intra­
vit in mundum, et per peccatum mors, et ita in omnes homines pertransiit, in quo omnes peccaverunt (Rom. 5,12), profecto universa
massa perditionis facta est possessio perditoris. Nemo itaque, nemo
prorsus inde liberatus est, aut liberatur, aut liberabitur nisi gratia
Redemptoris (De pece. orig. 29,34: ML 44,402).
939· Quia vero per liberum arbitrium Deum deseruit, iustum
iudicium Dei expertus est, ut cum tota sua stirpe, quae in illo adhuc
posita cum illo peccaverat, damnaretur (De corr. et gr. 10,28: ML

940. Omnes in umbra mortis fuimus, omnes in massa peccati
de Adam veniente colligati tenebamur. Radice vitiata qualis nasci
potuit fructus ex arbore generis humani? Sed qui sanaret vitia, ve­
nit sine vitio; et qui venit mundare peccata, venit sine peccato
(S. Guelf. 10,1: MA 472).
941. Video aliam legem in membris meis, etc. (Rom. 7,23). Ecce
quod vitium naturae humanae inobedientia voluntatis inflixit. Orare
sinatur, ut sanetur. Quid tantum de naturae possibilitate praesumi­
tur? Vulnerata, sauciata, vexata, perdita est: vera confessione, non
falsa defensione opus habet (De nat. et gr. 53,62: ML 44,277) 5.
5 Fatendum est Augustinum fuscis coloribus depinxisse naturam lapsam,
et formulis quibusdam usum fuisse quae nimis durae videri possunt, velut cum
sermo est de natura «perdita», vel «collapsa» (vide supra n.835). Tamen, multis
in locis, temperantiora adhibuit vocabula; ita loquitur de mutatione «in peius»
(vide n.944), vel asserit «hominem in deterius commutatum» fuisse (De Trin. XIII
12,16: ML 42,1026, et De nupt. et cone. II 34,57: ML 44.471).
Huc venit etiam doctrina eius de renovatione imaginis Dei in anima ratio­
nali. Haec imago per peccatum «deformis et decolor facta est» (De Trin. XIV
16,22: ML 42,1053). Reformatur ab illo, «a quo facta est» (Ib.). Talis renova­
tio duplici momento fit: a) per Baptismum, quo «febris peccatorum» seu causa
languoris (languor, i.e. concupiscentia) remittitur, seu curatur; b) «quotidianis
accessibus», quibus «de die in diem bene» proficitur. Concupiscentia seu vulnus

942. Quod ergo aliquoties invenitur in corporis morbis 6, hoc
in illo unius primi genitoris antiquo magnoque peccato, quo natura
humana universa vitiata est, factum esse noverat, qui lucidissima
locutione, quam vos conamini tenebrare, dicebat, Per unum homi­
nem peccatum intravit in mundum, et per peccatum mors; et ita in
umnes homines pertransiit, in quo omnes peccaverunt (Rom. 5,12).
Gratiam quippe Christi commendare intenderat, contrario formam
constituens, et regenerationis principem principi generationis op­
ponens (C. Iui. o.i. II 177: ML 45,1218).
943. Catholici dicunt humanam naturam a creatore Deo bono
conditam bonam, sed peccato vitiatam medico Christo indigere (De
nupt. et cone. II 3,9: ML 44,441).
944. Hoc peccatum, quod ipsum hominem in paradiso in peius
mutavit, quia multo est grandius quam iudicare nos possumus, ab
omni nascente trahitur, nec nisi in renascente remittitur (De nupt. et
cone. II 34,58: ML 44,471).
945. Quapropter natura est, in qua nullum malum est, vel
etiam in qua nullum potest esse malum: esse autem natura, in qua
nullum bonum sit, non potest... Neque enim totum aufert quod
naturae dedit; sed aliquid adimit, aliquid relinquit, ut sit qui doleat
quod naturae dedit; sed aliquid adimit, aliquid relinquit, ut sit qui
doleat quod adimit. Et ipse dolor testimonium est boni adempti et
boni relicti... Sicut ergo laetitia deserti boni in peccato testis est
voluntatis malae; ita dolor amissi boni in supplicio testis est naturae
bonae. Qui enim dolet amissam naturae suae pacem, ex aliquibus
reliquiis pacis id dolet, quibus fit, ut sibi amica natura sit (De civ.
Dei XIX 13,2: ML 41,641).
946. Nunc de bonis Dei, quae ipsi quoque vitiatae damnataeque naturae contulit, sive usque nunc confert, dicere institui.
Neque enim damnando totum abstulit quod dederat (De civ. Dei
XXII 24,1: ML 41,788).
947. Nec sic defecit homo, ut omnino nihil esset: sed ut inquod ex peccato remanet, hac «secunda curatione» sanatur. Cf. De Trin. XIV
17,23: ML 42,1054-1055). Vide infra in tr. De gratia c.5 et 24.
Quam magna natura sit etiam post deformitatem peccato inductam, simi­
liter docet. Deformari potuit, quia non «summa» natura est, prout Deus; sed
quia «summae naturae capax est», magna natura manet. «Quanquam enim
magna natura sit, tamen vitiari potuit, quia summa non est;et quamquam vitiari
potuerit quia summa non est, tamen quia summae naturae capax est, et esse
particeps potest, magna natura est» (De Trin. XIV 4,6: ML 42,1040). Non ergo
docuit Augustinus corruptionem totalem naturae. Cf. Capánaga, San Agustín
y la espiritualidad moderna: Revista de Espiritualidad (Madrid 1955) n. 55-56,
157; Gustave Bardy, Saint Augustin (Paris 1948) 369; A. Vecchi, Il problema
agostiniano de razione: Aug. Mag., 1 564.
Etiam fortiores formulae Augustini non adeo raucae auribus sonabunt, si
meminerimus quod ipse nomine «naturae» per saepe intellexerit statum quo
homo originaliter a Deo conditus fuit, quin praecisam distinctionem fecerit
inter dona naturalia, et praeternaturalia seu supernaturalia, et quod ictu con­
troversiae pelagianae, in eo erat ut necessitatem gratiae ostenderet contra eos
qui tantum «de naturae possibilitate» praesumebant.
b Quod contigit ut transmittantur in filios (Ib.)<

clinatus ad se ipsum minus esset, quam erat, cum ei qui summe est
inhaerebat (De civ. Dei XIV 13,1: ML 41,421).
948. Non dixeram (naturam humanam) malam non esse, sed
malum non esse: hoc est, ut planius loquar, non dixeram vitiatam
non esse, sed vitium non esse (C. Iui. o.i. Ill 190: ML 45.1330).
949. Velle enim, inquit, adiacet mihi, perficere autem bonum non
invenio (Rom. 7,18). His verbis videtur non recte intclligentibus
velut auferre liberum arbitrium. Sed quomodo aufert, cum dicit,
Velle adiacet mihi? 7 Certe enim ipsum velle in potestate est, quo­
niam adiacet nobis: sed quod perficere bonum non est in potestate,
ad meritum pertinet originalis peccati8. Non enim est haec prima
natura hominis, sed delicti poena per quam facta est ipsa mortalitas
quasi secunda natura, unde nos gratia liberat Conditoris subditos
sibi per fidem 9. Sed istae nunc voces sunt sub lege hominis consti­
tuti, non sub gratia. Non enim quod vult facit bonum, qui nondum
est sub gratia; sed quod non vult malum, hoc agit, superante con­
cupiscentia, non solum vinculo mortalitatis, sed mole consuetudinis
roborata (De div. quaest. ad Simp. I q.1,11: ML 40,107) 1ΰ.
7 Cum de effectibus peccati originalis relate ad libertatem hominis ad bo­
num morale peragendum quaestio est, maximi momenti est prae mente habere
notionem libertatis apud Augustinum. Distinguit generarim inter «liberum ar­
bitrium» et «libertatem» (quamvis non semper in usu terminologiae sibi con­
stet). «Liberum arbitrium» cum ipsa voluntate quasi identificatur. Non ignorat
quidem notionem libertatis, ut «immunitas a necessitate» (cf. opera eius contra
Manichaeos, et etiam, inter alia, C. lui. o.i. I 47: ML 45,1068), sed maxime
apud eum nomine «libertatis» venit, «immunitas a servitute», qua quis a bono
suo persequendo non impediatur. Cf. plura quae de notione libertatis apud
Augustinum scripserunt, G. de Broglie, De fine ultimo humanae vitae 83-90;
Id., Pour une meilleure intelligence du «De correptione et gratia»: Aug. Mag., ΙΠ
317-337; G. DE Plixval, Aspects du déterminisme et de la liberté dans la doctrine
de saint Augustin: Rev. des Etud. August. (1955) vol. 1-4,345-378; N. Merlin,
o.c. p.5.* c.3: «Des suites du péché originel par rapport à la liberté, ou de
lïmpossibilité du bien moral sans la grâce», 375-385; J. Ball, Libre arbitre et
liberté dans S. Augustin: L’Année Théologique (1945) 368-382; Id., Les déve­
loppements de la doctrine de la liberté chez saint Augustin (1946) 400-430. Plura
etiam invenies infra in tr. De gratia c. 18-19.
8 «Facere bonum» i.e. concupiscentiae non consentire (Tustitia parva). «Per­
ficere bonum», i.e. omnino non concupiscere (lustitia magna). Ita saepe haec
verba Augustinus interpretatur. Cf. In Io. Ev. tr. 41,12: ML 35,1698; S. 151,7,7:
ML 38,818. Cf. plura in tr. De gratia c.5.
9 Per fidem, «quae non per timorem, sed per dilectionem operatur» (In
Ep. ad Gal. 22: ML 35.2120). Cf. P. LentcQUE, La liberté des enfants de Dieu
selon saint Augustin: L’Année Théol. August. (1953) 110-144.
10 Natura lapsa, donis praeternaturalibus et gratia privata, ita per concu­
piscentiam praesertim vulnerata est. ut sit «quasi secunda natura». Semper his­
torice loquendo, eam vocat Augustinus «primam naturam» hominis, qua gau­
debat Adam antequam peccaret, cum per «ordinem iustitiae» (vide n.895) anima
famulabatur Deo, et reciproce caro famulabatur animae. «Est autem animae
natura perfecta cum spiritui suo subditur, et cum sequitur sequentem Deum»
(De fide et symb. 10.23: ML 40.194). Cf. Mehlmann, Natura filii irae 167.
Iterum statum praesentem cum statu Adae comparans, docet nos quidem
posse a malis quae facimus abstinere; propter concupiscentiam tamen, non tam
liberum hoc nobis esse, quam illi fuit, qui concupiscentia carebat: «Multa
quippe sunt quae agunt homines mala, a quibus eis liberum est abstinere: sed
nulli tam liberum est, quam illi fuit, qui Deo suo, a quo erat conditus rectus,
nullo prorsus vitio depravata adstabat» (C. Iui. o.i. 147: ML 45,1068). Cf. infra

950. Quare, inquit aliquis, non est perfecta libertas? Quia «vi­
deo aliam legem in membris meis, repugnantem legi mentis meae:
non enim quod volo ago, ait, sed quod odi illud facio» (Gal. 5,17).
(Caro, inquit, concupiscit adversus spiritum, et spiritus adversus
carnem, ut non ea quae vultis illa faciatis». Ex parte libertas, ex
parte servitus: nondum tota, nondum pura, nondum plena libertas,
quia nondum aeternitas. Habemus enim ex parte infirmitatem, ex
parte accepimus libertatem (In Io. Ev. tr. 41,10: ML 35,1697).
951. Ecce iam ille ex parte superiore liberum se esse sentiebat,
unde dicebat, Condelector legi Dei secundum interiorem hominem.
Delectat me lex, delectat me quod iubet lex, delectat me ipsa iustitia. Video autem aliam legem in membris meis: haec est quae remansit
infirmitas: repugnantem legi mentis meae, et captivantem me in lege
peccati, quae est in membris meis. Ex hac parte sentit captivitatem,
ubi non est impleta iustitia: nam ubi delectabatur legi Dei, non
captivus, sed legis amicus est; et ideo liber, quod amicus. Quid
ergo ex eo quod restat? Quid, nisi respiciamus ad illum qui dixit,
Si vos Filius liberaverit, tunc vere liberi eritis? Denique et ipse qui
loquebatur, ad illum respexit: «Infelix ego homo, quis me liberabit,
inquit, de corpore mortis huius? Gratia Dei per lesum Christum
Dominum nostrum. Ergo si vos Filius liberaverit, tunc vere liberi
eritis». Denique ita concludit: «Igitur ipse ego mente servio legi Dei,
carne autem legi peccati» (Rom. 7,19-25). Ipse ego, inquit: non enim
duo sumus inter nos contrarii de diversis principiis venientes; sed
ego ipse mente servio legi Dei, came autem legi peccati, quamdiu lan­
guor obluctatur saluti (In Io. Ev. tr. 41,11: ML 35,1698).
952. Quae igitur libertas plena atque perfecta in illo Domino
lesu qui dixit, Si vos Filius liberaverit, tunc vere liberi eritis; quando
plena et perfecta libertas erit? Quando nullae inimicitiae, quando
«novissima inimica destruetur mors... Ubi est, mors, contentio tua?»
(1 Cor. 15,26.53-55) Quid est, Ubi est, mors, contentio tua? Caro
concupiscebat adversus spiritum, et spiritus adversus carnem, sed
quando peccati caro vigebat. Ubi est mors, contentio tua? Iam vive­
mus, iam non moriemur, in illo qui pro nobis mortuus est et resur­
rexit: ut qui vivunt, inquit, iam non sibi vivant, sed ei qui pro ipsis
mortuus est et resurrexit (2 Cor. 5,15). Precemur medicum saucii,
portemur in stabulum curandi. Ille est enim qui promittit sanitatem,
qui miseratus est in via semivivum a latronibus derelictum: infudit
oleum et vinum, curavit vulnera, levavit in iumentum, perduxit in
stabulum, stabulario commendavit. Cui stabulario? Forte illi qui
dixit, Pro Christo legatione fungimur (ib. 20). Dedit etiam duos
nummos, qui impenderentur saucio curando (Lc. 10,30-35): forte
ipsa sunt duo praecepta, in quibus tota Lex pendet et Prophetae
(Mt. 22,37-40). Ergo, fratres, et Ecclesia hoc tempore in qua saucius
in tr. De gratia c.5.18.19. Vide etiam quae de notione peccati scripsit Carolus
Merlin, Véritable clef des ouvrages de S. Augustin contre les Pélagicns: ML 47,
936-958, et N. Merlin, o.c. 84-91.

sanatur, stabulum est viatoris: sed ipsi Ecclesiae sursum est haereditas possessoris (In Ιο. Ευ. tr. 41,13: ML 35,1699) il.
953· Quis autem nostrum dicat, quod primi hominis peccato
perierit liberum arbitrium de humano genere? Libertas quidem
periit per peccatum, sed illa quae in paradiso fuit, habendi plenam
cum immortalitate iustitiam... Nam liberum arbitrium usque adeo
in peccatore non periit, ut per illud peccent, maxime omnes qui
cum delectatione peccant et amore peccati, hoc eis placet quod eis
libet. Unde et Apostolus, Cum essetis, inquit, servi peccati, liberi
fuistis iustitiae (Rom. 6,20). Ecce ostenduntur etiam peccato minime
potuisse, nisi alia libertate, servire. Liberi ergo a iustitia non sunt,
nisi arbitrio voluntatis: liberi autem a peccato non fiunt, nisi gratia
Salvatoris (C. duas Ep. Pel. I 2,5: ML 44,552) 12.
954. Arbitrium igitur voluntatis tunc est vere liberum, cum
vitiis peccatisque non servit. Tale datum est a Deo: quod amissum
proprio vitio, nisi a quo dari potuit, reddi non potest. Unde Veritas
dicit, Si vos Filius liberaverit, tunc vere liberi eritis (Io. 8,36). Idipsum
est autem, ac si diceret, Si vos salvos fecerit, tunc vere salvi eritis.
Inde quippe liberator, unde salvator (De civ. Dei XIV 11,1: ML 41,
955. Non itaque, sicut dicunt nos quidam dicere, et iste (lulia­
nus) audet scribere, omnes in peccatum, velut inviti, carnis suae ne11 Ea libertate quis caret, qui adhuc sub captivitate est legis peccati, seu
concupiscentiae, quae appellatur libertas filiorum Dei, libertas sub gratia, qua
amici Dei sumus. «Ideo liber, quod amicus». Gratia sanamur. «Portemur in
stabulum curandi». Quo sanior quis fuerit, eo liberior. Quo magis quis Deum
amat, eo liberior. 'Haec enim voluntas libera tanto erit liberior quanto sanior:
tanto autem sanior, quanto divinae misericordiae gratiaeque subiectior» (Ep. 157
2,8: ML 33.676). In doctrina Augustini, beati summo gaudent gradu libertatis,
qui indeclinabiliter summo Bono coniunguntur.
Per gratiam liberum arbitrium liberatur, ita ut libertate gaudeat. «Si vere
volumus defendere liberum arbitrium, non oppugnemus unde fit liberum. Nam
qui oppugnat gratiam, qua nostrum ad declinandum a malo et faciendum bonum
liberatur arbitrium, ipse arbitrium suum adhuc vult esse captivum» (Ep. 217,
3,8: ML 33,981). Vide etiam Enchir. 31: ML 40, 247. Cf. De Broglie, Ball,
Lemcqve, l.c. Cf. infra tr. De gratia c.19.
12 Notetur distinctio inter liberum arbitrium et libertatem. Liberum arbi­
trium manet, absque illo non peccaretur (cf. De vera rei. 14,27: ML 34,133).
Libertatis vero nomine venit, in terminologia Augustini, perfectum aequili­
brium quo in statu integritatis Adam gaudebat, quae etymologice venit a libra,
et ut talis, «ex utraque parte per aequalia momenta» suspenditur (C. Itti. o.i. III
117: ML 45,1297). Saepe etiam per libertatem intelligit Augustinus felicem
statum quo voluntas non prona erit ad malum, sed tantum a bono trahitur, et
absque difficultate id agere potest quod recta ratio ut bonum exhibet, quodque
ordinarie sonat cum sermo est de libertate filiorum Dei (cf. C. Iui. o.i. VI 11:
ML 45,1520: III 110-121 : ML 45.1294-1299). Talis libertas perdita est per pecca­
tum Adae. Cf. N. Merlin, o.c. 376-377.
Si, ut lulianus contendebat, ad definitionem libertatis requireretur, ut pro
aliquo tam liberum esset malum perpetrare velle quam nolle (C. Iui. o.i. III
110: ML 45.1294), tunc, respondet Augustinus, necesse esset «auferre liberta­
tem Deo. qui tantummodo bonam potest, malam vero non potest habere vo­
luntatem» (Ib. 120: ML 45,1299).
Summarie ergo dici potest quod, post originale peccatum, manet liberum
arbitrium sed privatum libertate propter concupiscentiam, donec per cratiam
Christi liberetur. Cf. Ball, l.c. (1945) 376.

cessitate coguntur: sed si iam in ea aetate sunt, ut propriae mentis
utantur arbitrio, et in peccato sua voluntate praecipitantur. Sed haec
voluntas quae libera est in malis, quia delectatur malis, ideo libera
in bonis non est, quia liberata non est. Nec potest homo boni aliquid
velle, nisi adiuvetur ab eo qui malum non potest velle, hoc est,
gratia Dei per lesum Christum (C. duas Ep. Pel. I 3,7: ML 44,553)13.
956. Haec omnia praecepta dilectionis, id est caritatis, quae
tanta ct talia sunt, ... inaniter darentur hominibus, non habentibus
liberum arbitrium (De gr. et lib. arb. 18,37: ML 44,903).
Articulus II.—Effectus poenales in altera vita

Summ trium.—Parvuli absque Baptismo morientes eunt in condemnationem
seu mortem aeternam. Hoc iniustum esset nisi haberent peccatum
originale: 957-959.—Neque admitti potest locus medius Pelagianorum
inter regnum caelorum et damnationem : 960-963.—Contra Semipelagianos
asserit Deum nullum respectum habere ad parvulorum praevisa futura
merita vel demerita: 964.—Poena damni qua a regno Dei exsulant magna
erit: 965-967.—Docet etiam eos poena plecti, quin determinatius loqua­
tur de qualitate istius poenae, nisi asserendo esse omnium mitissimam.
Non audet definire utrum melius illis fuisset si nati non fuissent: 968-973.

957. Nam iudicium quidem ex uno in condemnationem, gratia
autem ex multis delictis in justificationem (Rom. 5,16). Ex uno ergo,
quid, nisi delicto? quia sequitur, gratia autem ex multis delictis.
Dicant isti, quomodo ex uno delicto in condemnationem, nisi quia
sufficit ad condemnationem etiam unum originale peccatum, quod
in omnes homines pertransiit?... Sicut sine Adam nullus ad mortem,
ita sine Christo nullus ad vitam (De nupt. et Cone. II 27,46:
ML 44,463) 1.
958. Haec autem Christi gratia, sine qua nec infantes, nec
aetate grandes salvi fieri possunt, non meritis redditur, sed gratis
datur... Unde ii qui non per illam liberantur, sive quia audire
nondum potuerunt, sive quia obedire noluerunt, sive etiam cum
per aetatem audire non possent, lavacrum regenerationis quod acci­
pere possent, per quod salvi fierent, non acceperunt, iuste utique
13 Quid homo valeat vel non relate ad bonum morale, vide infra ubi De gratia.
1 Effectus poenales peccati originalis maxime apparent in parvulis, prae­
sertim cum de iis agitur qui ante usum rationis absque Baptismo moriuntur,
proptereaque visione Dei privantur. Si nimis dura doctrina hoc capite expo­
nenda videatur, meminisci oportebit S. Augustinum totum fuisse in demons­
tranda contra Pelagianos existentia peccati originalis, eumque potens argumen­
tum sumpsisse ex miseriis quibus parvuli affliguntur, praesertim vero ex con­
demnatione cui obnoxii nascuntur, nisi antequam moriantur, per Baptismum
regenerentur in Christo. Hanc condemnationem iniustam putat nisi parvuli
peccatum originale ex Adam trahant.
Ex sorte etiam parvulorum, cum vel sine Baptismo morientium, argumen­
tatur contra Semipelagianos pro gratulate gratiae et praedestinationis. De
mente S. Augustini quoad statum parvulorum absque Baptismo decedentium,
ample disserunt, N. Merlin, o.c. c.5: «Le pêché originel chez les enfants et ses
suites par rapport á la vie future», 416-425; George J. Dyer, The Denial of
Limbo and the Jansenist Controversy (Mundelein. Illinois, 1955). Cf. etiam
Card. NORISIUS, Vindiciae Angustinianae: ML 47,630-670.

damnantur: quia sine peccato non sunt, vel quod originaliter tra­
xerunt, vel quod malis moribus addiderunt. Omnes enim peccaverunt,
sive in Adam, sive in se ipsis, et egent gloria Dei (Rom. 3,23). (De
nat. et gr. 4: ML 44.249)·
959- Quae cum ita sint 2 audeant disputare, ct quibus possint
persuadere contendant, Deum iustum, apud quem non est iniquitas,
parvulos a peccatis propriis innocentes, si nec illo ex Adam obligati
et obstricti sunt, morte perpetua damnaturum. Quod si absurdissi­
mum est et a iustitia Dei penitus alienum, et tamen nullus qui se
meminit catholicus fidei christianum, negat aut dubitat parvulos
non accepta gratia regenerationis in Christo, sine cibo carnis eius
et sanguinis potu, non habere in se vitam, ac per hoc poenae sempi­
ternae obnoxios; profecto restat ut quia ipsi non egerunt aliquid
boni aut mali, ideo mortis eorum iusta sit poena, quia in illo mo­
riuntur, in quo omnes peccaverunt; unde in isto solo iustificantur,
a quo peccatum nec originale trahi potuit, nec proprium perpetrari
(Ep. 186,8,30: ML 33,826).
960. Primus hic error aversandus ab auribus, exstirpandus a
mentibus. Hoc novum in Ecclesia, prius inauditum est, esse vitam
aeternam praeter regnum caelorum, esse salutem aeternam praeter
regnum Dei. Primo vide, frater, ne forte hinc consentire nobis
debeas, quisquis ad regnum Dei non pertinet, eum ad damnationem
sine dubio pertinere. Venturus Dominus, et judicaturus de vivis
et mortuis, sicut Evangelium loquitur, duas partes facturus est,
dextram et sinistram. Sinistris dicturus, Ite in ignem aeternum, qui
paratus est diabolo et angelis eius: dextris dicturus, Venite, benedicti
Patris mei, percipite regnum quod vobis paratum est ab origine mundi
(Mt. 25,41.34). Hac regnum nominat, hac cum diabolo damnatio­
nem. Nullus relictus est medius locus, ubi ponere queas infantes.
De vivis et mortuis iudicabitur: alii erunt ad dextram, alii ad sinis­
tram: non novi aliud... Ergo qui non in regno, procul dubio in igne
aeterno (S. 294,3,3: ML 38,1337) 3·
2 Memoraverat verba Domini in Io. 6,54, et commentum Innoccntii Papae.
Vide Ep. 182 (inter Augustinianas) 5: ML 33,785.
Augustinus fortiter argumentabatur pro peccato originali ex fide Ecclesiae
in damnationem parvulorum absque Baptismo decedentium, talemque damna­
tionem iniustam putat si peccatum originale non traxissent. Vide Ep. 166 (ad
S. Hieronymum) n.10.25: ML 33,725.731. Quia difficilis putabat explanationis
transfusio peccati originalis in hypothesi creationismi, si animae «novae fiunt
singulis singulae» (Ib. n.21), fatetur se magnis coarctari angustiis (Ib. n.16),
nec quid respondendum invenire (Ib.), cum quaeritur de poenis quibus parvuli
in hac vita affliguntur, «quas enumerare si velim, prius tempus quam exempla
deficient» (Ib.), praesertim vero cum de poenis agitur, «quas habet post hanc
vitam illa damnatio, quo necesse est trahantur, si de corpore exierint sine
Christianae gratiae Sacramento» (Ib.).
3 Quaeritur utrum S. Augustinus semper sustinuerit hanc de condemna­
tione parvulorum sententiam, an e contra, statum medium inter caelum et
infernum, pro parvulis sine Baptismo morientibus, ante episcopatum docuerit?
Ratio quaestionis invenitur praecipue in his verbis: «Non enim metuendum est
ne vita esse potuerit media inter recte factum atque peccatum, et sententia
iudicis media esse non possit inter praemium atque supplicium» (De lib arb III
23,66: ML 32.1304).
Sunt qui putent, ut Portalié (Augustin: Lc. 2397), Augustinum in dubium

ç6i. Quia sicut per unum omnes ad condemnationem, sic per
unum omnes ad iustificationern (Rom. 5,18). Nec est ullus ulli
medius locus, ut possit esse nisi cum diabolo, qui non est cum
Christo. Hinc ct ipse Dominus volens auferre de cordibus male
credentium istam nescio quam medietatem, quam conantur quidam
parvulis non baptizatis tribuere, ut quasi merito innocentiae sint
in vita aeterna, sed quia non sunt baptizati, non sint cum Christo
fuisse dum De lib. arb. scribebat (a.388-395). Alii ulterius procedunt. Ita
R. P. Cayré asserit, Augustinum vere retractasse quae ante episcopatum hac
de re scripserat, et argumentatur praesertim ex iis quae habet in De dono pers.
12,30: ML 45,1010. Vide Une rétractation de Saint Augustin. Les enfants morts
sans baptême: L’Année Théologique Augustinienne (1952) fasc.2-3,131-143.
Prae mente habendo scopum Augustini cum allata verba scripsit, et insuper
interpretationem ab ipso Augustino datam iis quae in De lib. arb. dixerat, vide­
tur dicendum, eum etiam ante episcopatum, tenuisse sententiam de condemna­
tione parvulorum, quam strenue postea usque ad finem vitae defendit.
De scopo disputationis in De lib. arb. III c. 17-24, iam multa diximus supra
in C.XXI. Is fuit ut, contra Manichaeos, explicare conaretur infirmitates quibus
homines gravati nascuntur ex peccato Adae, quaecumque tandem vera esse
ex quatuor, opinionibus de origine animae, et quod in omni hypothesi Deus
laudandus esset, quin recurrere necesse fuerit ad principium malum Mani­
chaeorum. Talem fuisse scopum Augustini constat etiam ex sui ipsius verbis
in Ep. 166 (Ad S. Hieronymum), n.7.19: ML 33,723.729.
In hypothesi creationismi (in De lib. arb.), peccatum ut peccatum non trans­
mittitur, et ignorantia et difficultas, quae pro Adam rationem supplicii habent,
pro eius posteritate considerantur ut «proficiendi admonitio», etc. (Vide su­
pra c.XXI).
Huic doctrinae obicitur ab imperitis (De lib. arb. III 23,66: MT 32,1303)
«calumnia de mortibus parvulorum, et de quibusdam cruciatibus corporis,
quibus eos saepe videmus affligi. Dicunt enim: Quid opus erat ut nasceretur,
qui antequam iniret ullum vitae meritum, excessit e vita? Aut qualis in futuro
iudicio deputabitur, cui neque inter iustos locus est, quoniam nihil recte fecit;
neque inter malos, quoniam nihil peccavit?» (Ib.).
Difficultati «de mortibus parvulorum» duplicem responsionem dat Augus­
tinus. Considerato universitatis complexu, nullus homo superfluo creatur, et
quia nihil nec boni nec mali meruerunt, hypothetice loquitur de «sententia
media» inter praemium et supplicium. Textum vide supra. Notetur quod in
hypothesi creationismi (in De lib. arb.), peccatum ut peccatum, non trans­
mittitur.
Secundae parti obiectionis, «de cruciatibus corporis» respondendo, possi­
bilitatem alicuius «bonae compensationis» tanquam hypothesim haud impossi­
bilem suggerit, quia eorum cruciatus occasio potuerunt esse pro adultis virtutes
exercendi, ut fides et misericordia (Ib. n.68). Postea commemorat fectum quod
Ecclesia in honorem habet infantes illos, «qui cum Dominus lesus Christus
necandus ab Herode quaereretur, occisi sunt» (Ib.).
Anno 415 S. Hieronymo scripsit, illum de hypothesi creationismi consulens,
et ea quae de «compensatione» in De lib. arb. dixerat, insufficientia iudicat,
«in ista quam habemus in manibus quaestione» (Ep. 166,7,18: ML 33,728), et
compensationem restringit ad hos parvulos «qui vel pro Christi nomine ac vera
religione tale aliquid etiam nescientes patiuntur, vel Sacramento Christi iam
imbuti sunt» (Ib. n.20). (Notamus quod locus in quo in De lib. arb. de «sen­
tentia media» iudicis sermo erat, non transcribitur in hac Epistola, dum integre
in n.18 refert textum, quem de compensatione scripserat in De lib. arb. n.68).
Et bene apparet cur ea quae de compensatione dixerat insufficientia putet ad
rem de qua nunc agitur. Agitur in Ep. 166 de explicanda transmissione peccati
originalis in hypothesi creationismi, et iustitia Dei in condemnatione parvulo­
rum absque Baptismo morientium (n.6.10.16). Agitur nunc de facto peccati
originalis explicando, dum in De lib. arb. agebatur de hypothesi in qua peccatum
non transmittebatur. Propterea quomodo potuerit nunc de compensatione loqui,
cum sciat eos condemnari? (n.18) Hinc est quod, quae scripserat in De lib. arb..

in regno eius, definitivam protulit ad haec ora obstruenda senten­
tiam, ubi ait: Qui mecum non est, adversum me est (Mt. 12,30). Con­
stitue igitur quemlibet parvulum: si iam cum Christo est, ut quid
baptizatur? Si autem, quod habet veritas, ideo baptizatur, ut sit
cum Christo, profecto non baptizatus non est cum Christo, et quia
non est cum Christo, adversus Christum est fDe pece. mer. et rem. I
28,55: ML 44,140).
962. Obicitur autem illis (Pelagianis), quod non baptízalos
parvulos nolunt damnationi primi hominis obnoxios confiteri, et in
eos transisse originale peccatum regeneratione purgandum; quoniam
propter accipiendum regnum caelorum tantummodo eos baptizan­
dos esse contendunt: quasi praeter regnum caelorum habere nisi
aeternam mortem possint, qui sine participatione corporis et sanita reddit: «Nam et de Baptismo parvulorum in eodem libro, non quidem
sufficienter, sed quantum illi operi satis esse videbatur, utcumque respondi,
quod etiam nescientibus, et fidem suam nondum habentibus prodest: non ta­
men de damnatione eorum parvulorum, qui sine illo ex hac vita emigrant, tunc
aliquid dicendum putavi, quia non quod nunc agitur, agebatur» (Ib. n.18). Ex
testimonio ergo ipsius Augustini apparet eum, cum De lib. arb. scribebat, bene
persuasum fuisse de condemnatione parvulorum, non vero de hoc aliquid di­
cendum putasse, quia id, de quo tunc agebatur, hoc non requirebat. Non ergo
videtur dici posse Augustinum de condemnatione parvulorum dubitasse, mul­
toque minus eum retractasse id quod nunquam crediderat. Cf. Yves de MontCHEUIL, L'hypothèse de Tétât d'ignorance et de difficulté, d'après te «De lib. arb.»
de saint Augustin: Rech. de se. rei. (1933) 210.
In De dono pers. (cJl-12: ML 45,1007-1012) Augustinus respondet iis quae
monachi Massilienses obicicbant ipsius doctrinae, quod gratia scilicet sine
ullis meritis detur. Resistebant praecipue exemplo quod de causa parvulorum
afferebat pro adultis atque asserebant Augustinum ipsum, cum De lib. arb.
scripsisset, hac de rc dubitasse. Cf. Ep. Hilarii de objectionibus Massiliensium
Augustinum informantem: i.e. Ep. 226 (inter Augustinianas) n.8: ML 33,1011.
Augustinus insistit quod Deus gratiam gratis elargiatur iis quos in sua miseri­
cordia «ante constitutionem mundi elegii», et quod iuste puniat eos qui relin­
quuntur. Hoc maxime apparet in parvulis. Eorum qui condemnantur, iuste
condemnantur, nam et ipsi peccatum originale habent (Ib. n.25).
Ad ea quae illi obiciuntur ex De lib. arb. respondet, se tunc temporis, «ideo
quaestiones operosissimas incidentes enucleate solvere» noluisse, «ne nimium
opus esset», et quia Manichaei Scripturas V. T. non admittunt, et eo quod
certa ratione poterat demonstrare Deum esse laudandum in quacumque hypothesi de origine animarum, «sine ulla necessitate credendi duas .. coaeternas
boni et mali permixtas esse substantias» ( Ib. n.26). Asserit deinde se Mani­
chaeis respondisse, «sive supplicia, sive primordia naturae sint ignorantia et
difficultas» (Ib. n.29). Propterea ait, frustra ei obici «de illius libri mei vetus­
tate», et postquam flagitet ut etiamsi tunc dubitaret de damnatione parvulorum,
«nemo esset tam iniustus atque invidus, qui me proficere prohiberet, atque in
hac dubitatione remanendum mihi esse iudicaret», addit, rectius ea qua tunc
scripsit intclligi posse, ut appareat se non dubitasse, quia ad hoc eius dirigebatur
intentio, ut error Manichaeorum de duobus principiis vinceretur. Non ergo
concedit sc ullo tempore dubitasse (Ib. n.30). Statim iterum inculcat certitu­
dinem doctrinae de condemnatione parvulorum, quae ceteroquin multis annis
antea ab ipso edoctam iam fuisse, absque quaestione est.
Cum nullus melior inveniatur interpres scriptorum suorum quam auctor
ipse, ex textimonio Augustini iterum videtur concludendum, eum numquam
dubitasse de damnatione parvulorum absque Baptismo morientium, neque
retractasse quae ante episcopatum scripserat. Cf. Chêne, Les origines de la
controverse semi-pélagienne: L’Année Thcol. August. (1953) 75-78; N. Merlin,
o.c. 420; C. Roberts, The development of the doctrine of Limbo: Australasian
Catholic Record, II 213-223.320-330,

c.28.

de effect. peccati originalis

289

guinis Domini aeternam vitam habere non possunt (De pece. orig. 18,
19: ML 44,394)·
963. Tenetur Caelestius litteris venerabilis Innocenti! (Papae)
praebuisse consensum: leguntur ipsae memorati antistitis litterae,
scribentis non baptizatos vitam parvulos habere non posse. Quis
autem negabit id esse consequens ut mortem habeant, qui non ha­
bent vitam? Unde ergo in infantibus ista miserabilis poena, si nulla
originalis est culpa? (C. duas Ep. Pel. II 4,8: ML 44,576).
964. Quis enim audiat, quod dicuntur parvuli pro suis futuris
meritis in ipsa infantili aetate baptizati exire de hac vita; et ideo
alii non baptizati in eadem aetate mori, quia et ipsorum praescita
sunt merita futura, sed mala; non eorum vitam bonam vel malam
Deo remunerante vel damnante, sed nulla?45 Apostolus quidem
limitem fixit, quem transgredi non debeat hominis, ut mitius loquar,
incauta suspicio. Ait enim, Omnes adstabimus ante tribunal Christi,
ut referat unusquisque secundum ea quae per corpus gessit, sive bonum,
sive malum (2 Cor. 5,10): gessit, inquit; non adiunxit, Vel gesturus
fuit (De praed. Sanet. 12,24: ML 44,977).
965. Vos autem excellentissimi amatores illius vitae, quae fu­
tura est aeterna cum Christo, nullam poenam putatis esse imaginis
Dei, in aeternum exsulare a regno Dei: cum si parvam poenam esse
diceretis, non esset haec vox beati amatoris illius regni, sed miseri
contemptoris. Porro autem, si quod huic sufficit causae, parvam
saltem poenam fatemini esse, quae magna est, ut imago Dei non
sinatur intrare in regnum Dei; obsecro, aperite qualescumque ocu­
los, et videte qua iustitia poena ista infligenda sit parvulo, quem
clausis oculis originali obnoxium negatis esse peccato (C. Iui. III
3,9: ML 44,706) 5.
966. Quid igitur eum offenderunt, quos pariter innocentes,
mundos, a se ad imaginem suam creatos, innumerabiles ab isto mu­
nere alienat, nec eorum voluntatem huius ineffabilis praevenit bene­
ficii largitate, separans tot imagines suas a regno suo? Si hoc eis non
erit malum, non ergo amabunt regnum Dei tot innocentes imagines
Dei. Si autem amabunt, et tantum amabunt, quantum innocentes
amare debent regnum eius, a quo ad ipsius imaginem creantur,
nihilne mali de hac ipsa separatione patientur? Postremo, ubilibet
sint, quomodolibet sint sub Deo iudice, qui nec fato premitur, nec
personarum acceptione corrumpitur; in illius regni felicitate non
erunt, ubi erunt qui pariter nihil boni malive meruerunt. Si enim
nihil meruissent mali, nunquam privarentur communi causa com­
munione tanti boni (C. Iui. VI 10,32: ML 44,84ο)6.
4 Cf. Ep. (Prosperi, inter Augustinianas) 225: ML 44,950-951. Prosper
Augustinum informat de doctrinis Massiliensium.
5 Cf. etiam Jb. V 1,4: ML 44.784; Ib. 15,56: ML 44,815; C. Iui. o. i. I 136:
ML 45,1136.
f> Nihil determinat de loco ubi sint, ct quomodo sub Deo iudice sint, sed
tantum quod a felicitate regni Dei privantur. Alibi tamen ait, eos in igne aeterno
(vide n.698) sub diabolo esse. Scholastici interpretati sunt Augustinum quasi
ignem aeternum metaphorice posuisset pro statu damnationis in genere.
Enchiridion

967. Perire a regno Dei, exsulare a civitate Dei, alienari a vita
Dei, carere tam magna multitudine dulcedinis Dei... tam grandis
est poena, ut ei nulla possint tormenta quae novimus comparari, si
illa sit aeterna, ista autem sint quamlibet multis saeculis longa
(Enchir. 112: ML 40.285).
968. Si autem non eruitur a potestate tenebrarum, et illic re­
manet parvulus; quid miraris in igne aeterno cum diabolo futurum,
qui in Dei regnum intrare non sinitur? An quia Pelagiani nescio
quem parvulis non baptizatis, praeter Dei regnum, quietis et vitae
aeternae locum praeparant, ideo Christi erit falsa sententia: Qui
crediderit et baptizatus fuerit, salvus erit; qui autem non crediderit,
condemnabitur? (Mc. 16,16) (C. Iui. o. i. III 199: ML 45,1333).
969. Quamvis enim condemnatio gravior sit eorum, qui ori­
ginali delicto etiam propria coniunxerunt, et tanto singulis gravior,
quanto gravius quis peccavit: tamen etiam illud solum quod origi­
naliter tractum est, non tantum a regno Dei separat, quo parvulos
sine accepta Christi gratia defunctos intrare non posse ipsi etiam
confitentur: verum et a salute ac vita aeterna facit alienos, quae
nulla esse alia potest praeter regnum Dei, quo sola Christi societas
introducit (De pece. mer. et rem. I 12,15: XIL 44,117).
970. Dominus ait: Qui crediderit et baptizatus fuerit, salvus
erit; qui autem non crediderit, condemnabitur (Mc. 16,16). Si ergo
parvuli cum baptizantur, non inaniter dicitur, sed veraciter agitur,
ut inter credentes habeantur..., profecto si non crediderint, con­
demnabuntur: ac per hoc, quia nihil ipsi male vivendo addiderunt
ad originale peccatum, potest eorum merito dici in illa damnatione
minima poena, non tamen nulla (Ep. 184 bis, 2: ML 33,789).
971. Potest proinde recte dici, parvulos sine Baptismo de cor­
pore exeuntes in damnatione omnium mitissima futuros (De pece,
mer. et rem. I 16,21: ML 44,120).
972. Mitissima sane omnium poena erit eorum qui praeter
peccatum quod originale traxerunt, nullum insuper addiderunt
(Enchir. 93: ML 40,275).
973. Ego autem non dico parvulos sine Christi Baptismate
morientes tanta poena esse plectendos, ut eis non nasci potius
expediret; cum hoc7 Dominus non de quibuslibet peccatoribus,
sed de scelestissimis et impiissimis dixerit... Quis dubitaverit par­
vulos non baptizatos, qui solum habent originale peccatum nec
ullius propriis aggravantur, in damnatione omnium levissima futu­
ros? Quae, qualis et quanta erit, quamvis definire non possim, non
tamen audeo dicere quod eis ut nulli essent quam ut ibi essent,
potius expediret (C. Iui. V 11,44: ML 44,809).
7 I.e. versus Scripturae: Melius erat

homini illi non nasci (Mt. 26,24).

De Verbo incarnato

Incarnatus est de Spiritu Sancto ex Maria Virgine
Summarium.—Inventa est in utero habens de Spiritu Sancto. Cum Angelo
credidit, B. V. Maria prius mente quam ventre concepit. Concipiens
virgo, pariens virgo, virgo gravida, virgo perpetua. Christus lapis prae­
cisus sine manibus, quia opus masculinum non accessit ad virginem.
Christum natum de virgine Maria tota confitetur Ecclesia. Mira sunt
haec quia divina sunt, et ubi humana ratio deficit, fides proficit: 974-981.
Nullo tamen modo dicere possumus Spiritum Sanctum patrem fuisse
hominis Christi. Axioma illud «Intellectus quaerens fidem» ad praxim
ducendo, subtilem investigationem Augustinus nunc instituit, atque
concludit, quomodo etsi Christus a Spiritu Sancto conceptus fuerit, non
tamen Eius filius vocari possit, quia non omne quod quocumque modo
ex alio nascitur eius filius dicitur: 982.—Duae sunt nativitates Domini,
una divina, sine matre; altera humana, sine patre. Ambo mirabiles.
Utrumque sexum voluit Verbum nascendo honorare, et per utrumque
liberare, quod in utroque perditum erat: 983-985.

974. Credimus ergo in lesum Christum Dominum nostrum
natum de Spiritu Sancto ex virgine Maria. Nam et ipsa beata Ma­
ria, quem credendo peperit, credendo concepit. Cum enim pro­
misso sibi filio, quaesisset, quemadmodum fieret, quoniam virum
non cognosceret; utique solus ei modus cognoscendi atque pariendi
notus erat, quem quidem ipsa experta non fuerat, sed ex aliis femi­
nis natura frequentante didicerat, ex viro scilicet et femina hominem
nasci: responsum ab Angelo accepit, Spiritus sanctus superveniet in
te, et virtus Altissimi obumbrabit tibi; propterea quod nascetur ex te
Sanctum, vocabitur Filius Dei. Quae cum dixisset Angelus, illa fide
plena, et Christum prius mente quam ventre concipiens, Ecce,
inquit, ancilla Domini, fiat mihi secundum verbum tuum (Lc. 1,34-38).
Fiat, inquit, sine virili semine conceptus in virgine; nascatur de
Spiritu Sancto et integra femina in quo renascatur de Spiritu Sancto
integra Ecclesia. Sanctum quod nascetur de homine matre sine ho­
mine patre, vocetur Dei Filius; quoniam qui natus est de Deo
Patre sine ulla matre, mirabiliter oportuit ut fieret hominis filius;
in ea carne natus, ut per clausa viscera parvus exiret, in qua resus­
citata per clausa ostia magnus intraret. Mira sunt haec quia divina
sunt; ineffabilia, quia inscrutabilia: non sufficit explicando os ho-

minis, quia nec investigando cor hominis. Credidit Maria, et in ea
quod credidit factum est (S. 215,4: ML 38,1074).
975. Tale ergo opus operatus est maxime Spiritus Sanctus 1.
In isto opere cognominatus est, quando sanctae Virgini per angelum
futurus nuntiatus est filius... Et angelus ad eam: Spiritus sanctus
superveniet in te. Ecce quomodo fiet quod quaeris: Et virtus Altissimi
obumbrabit tibi. Ideoque quod nascetur ex te Sanctum, vocabitur Fi­
lius Dei (Lc. 1,35). Et bene dixit, Obumbrabit tibi: ne tua virginitas
aestum libidinis sentiat. Et cum praegnans esset, dictum est de illa,
Inventa est Maria habens de Spiritu sancto utero (Mt. 1,18). Operatus
est ergo Spiritus sanctus carnem Christi. Operatus est et ipse unige­
nitus Filius Dei carnem suam. Unde probamus? Quia inde ait
Scriptura: Sapientia aedificavit sibi domum (Prov. 9,1) (S. 225,2,2:
ML 38,1096).
976. Propter nos quid? ad nos quid? Qui conceptus est de
Spiritu Sancto, natus ex virgine Maria. Ecce qua venit, quis, ad
quos. Per virginem Mariam in qua operatus est Spiritus Sanctus,
non homo maritus; qui fecundavit castam, et servavit intactam
(S. 213,2: ML 38,1061).
977. Daniel sanctus vidit visum, et scripsit quod vidit, et ait,
vidisse se lapidem praecisum de monte sine manibus (Dan. 2,34).
Christus est, de gente ludaeorum veniens... Quid est, sine manibus?
Sine opere humano lapis praecisus, quia masculinum opus non
accésit ad virginem, ut nasceretur sine opere humano fS. Denis 11,4:
MA 55).
978. De quo mediatore longum est, ut quanta dignum est, tanta
dicantur, quamvis ab homine dici digne non possit. Quis enim hoc
solum congruentibus explicet verbis, quod Verbum caro factum
est, et habitavit in nobis (Io. 1,14), ut crederemus in Dei Patris
omnipotentis unicum Filium natum de Spiritu Sancto et Maria
virgine? Ita quippe Verbum caro factum est, a divinitate carne
suscepta, non in carnem divinitate mutata. Carnem porro hic homi­
nem debemus accipere, a parte totum significante locutione: sicut
dictum est, Quoniam ex operibus Legis non iustificabitur omnis caro
(Rom. 3,20), id est, omnis homo 12. Nam nihil naturae humanae in
illa susceptione fas est dicere defuisse: sed naturae ab omni peccati
nexu omni modo liberae: non qualis de utroque sexu nascitur per
concupiscentiam carnis cum obligatione peccati... sed qualem de
virgine nasci oportebat, quem fides matris, non libido conceperat:
1 Quod tota Trinitas operata sit mysterium Incarnationis, iam ab Augustino
audivimus. Vide supra De Trinitate c.7.
2 Terminus abstractus «caro pro concreto «homo» usurpatur, et pars pro
toto per synecdochem. Haec interpretatio textibus Scripturae justificatur. «Sicut
enim a parte totum plerumque nominata sola anima homo intelligitur, sicut
est illud. Tot animae descenderunt in Aegyptum (Gen. 46,22.27), sic rursus a
parte totum, etiam nominata sola carne homo intelligitur» (De div. quaesi. 83
q.80,2: ML 40,94). Antea citaverat : Is. 40,5; Lc. 3,6; Ps. 64,3; Io. 17,2. Cf. plura
apud Tarsicius J. Van Bavel, Recherches sur la Christologie de S Augustin
(Friburgi Helv. 1954) 45.
*

quo si vel nascente corrumperetur eius integritas, non iam ille de vir­
gine nasceretur; eumque falso, quod absit, natum de virgine Maria
tota confiteretur Ecclesia (Enchir. 34: ML 40,249).
979. Verbum Dei... vestivit se carne, natusque est de Maria
virgine. Mirabiliter natus. Quid mirabilius virginis partu? Con­
cipit, et virgo est; parit, et virgo est (S. 189,2,2: ML 38,1005).
980. Concipiens virgo, pariens virgo, virgo gravida, virgo feta,
virgo perpetua (S. 186,1: ML 38,999).
981. Quid comprehendat novitatem novam, inusitatam, uni­
cam in mundo incredibilem credibilem factam, et toto mundo
incredibiliter creditam; ut virgo conciperet, virgo pareret, virgo
pariens permaneret? Quod humana ratio non invenit, fides capit;
et ubi humana ratio deficit, fides proficit (S. 190,2: ML 38,1008).
982. Nunquid tamen ideo dicturi sumus patrem hominis Chris­
ti esse Spiritum Sanctum, ut Deus Pater Verbum genuerit, Spiritus
Sanctus hominem, ex qua utraque substantia Christus unus esset,
et Dei Patris filius secundum Verbum, et Spiritus Sancti filius se­
cundum hominem; quod eum Spiritus Sanctus tanquam pater eius
de matre virgine genuisset? Quis hoc dicere audebit? Nec opus est
ostendere disputando quanta alia sequantur absurda, cum hoc ipsum
iam ita sit absurdum, ut nullae fideles aures id valeant sustinere...
Quomodo ergo dicimus Christum natum de Spiritu Sancto, si non
eum genuit Spiritus Sanctus?... Explicare difficile est. Procul dubio
quippe non sic de illo ut de patre, sic autem de illa ut de matre
natus est. C.39. Non igitur concedendum est quidquid de aliqua
re nascitur, continuo eiusdem rei filium nuncupandum. Ut enim
omittam aliter de homine nasci filium, aliter capillum, pediculum,
lumbricum, quorum nihil est filius: ut ergo haec omittam, quoniam
tantae rei deformiter comparantur; certe qui nascuntur ex aqua et
Spiritu Sancto, non aquae filios eos rite dixerit quispiam; sed plane
dicuntur filii Dei Patris et matris Ecclesiae. Sic ergo de Spiritu
Sancto natus est filius Dei Patris, non Spiritus Sancti. Nam et illud
quod de capillo et de caeteris diximus, ad hoc tantum valet, ut
admoneamur non omne quod de aliquo nascitur, etiam filium eius
de quo nascitur posse dici... C.40. Profecto modus iste quo natus
est Christus de Spiritu Sancto non sicut filius, et de Maria virgine
sicut filius, insinuat nobis gratiam Dei, qua homo nullis praeceden­
tibus meritis, in ipso exordio naturae suae quo esse coepit, Verbo
Deo copularetur in tantam personae unitatem, ut idem ipse esset
filius Dei qui filius hominis, et filius hominis qui filius Dei (Enchir.
C.38-40: ML 40,251-252).
983. Debemus enim fide catholica retinere duas esse nativita­
tes Domini: unam divinam, alteram humanam; illam sine tempore,
hanc in tempore. Ambas autem mirabiles: illam sine matre, istam
sine patre... Quis dicat non potuisse Dei Verbum per quod facta
sunt omnia, facere sibi carnem etiam sine matre, sicut primum ho­
minem sine patre fecit et matre? Sed quoniam utrumque sexum,
id est, masculi et feminae, ipse utique creavit; ideo utrumque sexum

etiam nascendo voluit honorare, quem venerat liberare. Lapsum
certe primi hominis nostis, quia non est ausus serpens loqui viro,
sed ad eum dciciendum femineo usus est ministerio. Per infirmio­
rem, obtinuit fortiorem: et qui per alterum penetravit, de utroque
triumphavit. Ideo ut non possemus mortem nostram in femina vclut motu iusti doloris horrere, eamque credere sine reparatione
damnatam; Dominus veniens quaerere quod perierat, utrumque
voluit honorando commendare, quia utrumque perierat (S. 190,
1-2: ML 38,1007-1008).
984. Credimus ergo ex Maria virgine natum Christum, quia
sic scriptum est in Evangelio: credimus crucifixum et mortuum,
quia sic scriptum est in Evangelio: et vere natum et vere mortuum,
quia veritas est Evangelium. Cur autem illa omnia in carne ex utero
feminae assumpta pati voluerit, summa consilii penes illum est:
sive quod utrumque sexum, quem creaverat, etiam hoc modo com­
mendandum honorandumque iudicavit, assumendo formam viri,
et nascendo de femina; sive aliqua alia causa, quaenam illa sit, non
temere dixerim (C. Faust. Man. XXVI 7: ML 42,483).
985. Huc accedit magnum sacramentum, ut quoniam per fe­
minam nobis mors acciderat, vita nobis per feminam nasceretur: ut
de utraque natura, id est femina et masculina, victus diabolus cru­
ciaretur, quoniam de ambarum subversione laetabatur; cui parum
fuerat ad poenam si ambae naturae in nobis liberarentur, nisi etiam
per ambas liberaremur (De ag. chr. 22,24: ML 40,303).
Bibl.: Van Bavel, o.c. ; O. Scheel, Die Anschauung Augustins uber
Christi Person und Werk, unter Berücksichtigung ihrer verschiedenem Entwicklungsstufen und ihrer Dogmengeschichtliche Stellung (Tubingen-Leippzig
1901); C. Van Crombrugghe, La doctrine christologique et soteriologique de
saint Augustin et saint Thomas: Revue ¿’Histoire Ecclésiastique, 5 (1904)
237-257.477-504; J. Mohan, De nominibus Christi doctrinam divi Augustini
Christologicam et Soteriologicam exponentibus (Mundelein, Illinois, 1936);
E. Schiltz, Aux sources de la théologie du Mystère de ΓIncarnation. La
Christologie de saint Augustin: Nouvelle Revue Théologique, 63 (1936)
689-713; A. Oddone, La figura di Christo nel penserò di S. Agostino (To­
rino 1930); E. Scano, Il Chnstocentrismo e i suoi fondamenti dogmatici in
S. Agostino (Torino 1951); F. Marcos del Rio, El Christo Místico y la
Comunión de los Santos, según San Agustín; Religión y Cultura (El Esco­
rial 1931) 402-460; E. Portalie, art. Saint Augustin: DTC 1,23613s; J. Ta­
xeront, History of Dogmas vol.2,373.

Verbum assumpsit quod non erat
Summanum.—Et Verbum caro (homo) factus est. Assumpsit quod non erat,
non perdidit quod erat: 986-988.—Contra Docetas demonstrat corpus
Christi fuisse reale, non phantasticum. Argumentatur ex veritate testi­
monii Christi, ex titulo «Filius hominis*, et ex generatione secundum
carnem a S. Matthaeo narrata: 989-991.—Contra Apollinaristas ostendit

Christum non tantum corpus, sed et animam habuisse. Sicut ex officiis
corporis colligimus eum verum habuisse corpus, ita ex officiis animae de­
ducitur eum habuisse animam. Anima rationalis velut vinculum est quo
mediante Verbum particeps carnis effectus est. Totum suscepit, totum
liberavit: 992-999.—Circa originem animae Christi, Augustinus non
credet ullo modo eam ex traduce fuisse, si talis originis modus pec­
catum originale secumferat: 1000.—Infirmitates carnis assumpsit, quae a
peccato exemptae sunt. Passibilis et mortalis caro Eius erat, quia vera caro.
Peccatum tamen nullum habuit, quia non per concupiscentiam, sed
virginali modo conceptus fuit. Propterea venit non quidem in similitu­
dinem carnis, sed in similitudinem carnis peccati: 1001-1007.

986. Aliud est enim Verbum in carne, aliud Verbum caro;
id est, aliud est Verbum in homine, aliud Verbum homo. Caro
enim pro homine posita est in eo quod ait, Verbum caro factum est
(Io. 1,14)... Non enim sine anima vel sine mente: sed ita omnis ca­
ro, ac si diceretur, Omnis homo (De Trin. II 6,11: ML 42,851).
987. Factus est enim homo, permanens Deus... non alter
Deus, alter homo (S. 187,4,4: ML 38,1003).
988. Sic ergo carne indutus est Dominus Christus, sic factus
est homo qui fecit hominem, assumendo quod non erat, non per­
dendo quod erat. Verbum enim caro factum est, et habitavit in nobis
(Io. 1,14). Non Verbum in carnem versum est, sed Verbum ma­
nens carne accepta, invisibilis semper, factus est visibilis quando
voluit, et habitavit in nobis. Quid est, in nobis? In hominibus. Factus
unus ex hominum numero, unus et unicus (S. 213,2: ML 38,1061).
989. Si phantasma fuit corpus Christi, fefellit Christus: et si
fefellit, veritas non est. Est autem veritas Christus. Non igitur phan­
tasma fuit corpus eius (De div. quaest. 83 q.14: ML 40,14).
990. Sed accedunt periculis tempestatum etiam errores hae­
reticorum; et non desunt qui sic tentent animos eorum qui sunt
in navi, ut dicant Christum non fuisse natum de virgine, nec verum
corpus habuisse, sed oculis visum esse quod non erat. Et istae
opiniones haereticorum 1 nunc natae sunt, quando iam nomen
Christi per omnes gentes clarificatur, tanquam Christo iam ambu­
lante super mare. Tentati discipuli dixerunt, Quia phantasma est.
Sed ille nos adversus istas pestes sua voce confirmat, dicens, Fidite,
ego sum; nolite timere (Mt. 14,26-27). Vano enim timore homines
de Christo ista senserunt, attendentes honorem eius et maiestatem:
et non putant quod sic potuerit nasci, qui sic meruit clarificari,
tanquam expavescentes super mare ambulantem. Quo facto, hono­
ris eius excellentia figuratur: atque ita quod phantasma esset,
existimant. Sed cum ille dicit, Ego sum: quid aliud dicit, nisi non
in se esse quod non est? Itaque si carnem ostendit, caro erat; si
ossa, ossa erant; si cicatrices, cicatrices erant (S. 75,7,8: ML 38,477).
991. Matthaeus evangelista sic ortus est: Liber generationis
Iesu Christi, filii David, filii Abraham (Mt. τ,ι). Quo exordio suo satis
ostendit, generationem Christi secundum carnem se suscepisse
i Manichaeorum.

■■

296

»

I

DE

VERBO

INCVRN-VTl»

IT

REDEMPTORE

narrandam. Secundum hanc enim Christus filius hominis est, quod
etiam se ipse saepissime appellat (ib. 8,20, et 9,6), commendans
nobis quid misericorditer dignatus sit esse pro nobis... Exsequitur
ergo humanam generationem Christi Matthaeus, ab Abraham ge­
neratores commemorans, quos perducit ad loseph virum Mariae
de qua natus est lesus. Neque enim fas erat ut ob hoc cum a coniu­
gio Mariae separandum putaret, quod non ex eius concubitu,
sed virgo peperit Christum (De cons. ev. II 1,2: ML 34,1071).
992. Nec eos audiamus, qui solum corpus humanum suscep­
tum esse dicunt a Verbo Dei, et sic audiunt quod dictum est, Et
Verbum caro factum est, ut negent illum hominem vel animam vel
aliquid hominis habuisse, nisi carnem solam. Errant enim multum;
nec intelligunt ideo carnem solam nominatam esse in eo quod
dictum est, Verbum caro factum est, quia hominum oculis, propter
quos facta est illa susceptio, caro sola potuit apparere. Ñam si
absurdum est et valde indignum ut humanum spiritum homo ille
non habuerit..., quanto magis absurdum et indignum est ut nec
spiritum, nec animam habuerit, et hoc solum habuerit quod etiam
in pecoribus vilius est et extremius, id est corpus? Λ nostra ergo
fide etiam ista impietas excludatur, totumque hominem atque per­
fectum a Verbo Dei susceptum esse credamus (De ag. chr. 21,23:
ML 40,302).
993. Non defuerunt etiam alii quidam ex ipso errore venientes,
qui non solum mentem dicerent non habuisse illum hominem...,
sed nec animam: sed tantum dixerunt, Verbum et caro erat, et
anima ibi non erat humana, mens ibi non erat humana. Hoc dixerunt.
Sed quid erat? Verbum et caro. Et istos respuit Ecclesia catholica...
et confirmatum est, quemadmodum dixi, hominem illum mediato­
rem habuisse omnia hominis, praeter peccatum. Si enim multa
gessit secundum corpus, ex quo intelligamus quia habuit corpus
non in mendacio, sed in veritate: ut puta, quomodo intelligimus
quia habuit corpus? Ambulavit, sedit, dormivit, comprehensus est,
flagellatus est, colaphizatus est, crucifixus est, mortuus est. Tolle
corpus, nihil horum fieri potuit. Quomodo ergo ex his indiciis
cognoscimus in Evangelio quia verum corpus habuit... sic et ex
quibusdam aliis officiis naturalibus quia habuit animam. Esurire,
sitire, animae sunt ista: tolle animam, corpus haec exanime non
poterit. Sed si falsa dicunt ista fuisse, falsa erunt et illa quae de
corpore creduntur: si autem ex eo verum corpus quia vera officia
corporis; ex eo vera anima, quia vera officia animae (En. in Ps.
29 s.2,3: ML 36,218) 2.
2 Quamvis trigesimo primo anno aetatis suae. Augustinus ne suspicari qui­
dem posset, «quid sacramenti haberet. Verbum caro factum est», neque do
Christo cogitasse! nisi ut homine, sciebat «non haesisse carnem illam Verbo tuo,
nisi cum anima et mente humana». Aliter tamen amicus eius Alypius qui «Deum
carne indutum ita putabat credi a Catholicis ut praeter Deum et carnem, non
esset in Christo anima; mentemque hominis non existimabat in co praedicari...
Sed postea haereticorum Apollinaristarum hunc errorem esse cognoscens, ca-

994. Sicut ergo ista 3 corpus eum habuisse testantur, sic eum
indicant habuisse animam affectiones illae, quae non possunt esse
nisi in anima... Et miratus est lesus (Mt. 8,10), et iratus (Io, 11,15),
et contristatus (Mc. 3,5), et exhilaratus (Io. 11,15) et multa talia
innumerabilia (De div. quaest. 83 q.80,3: ML 40,95).
995. Ubi ego quaero, vel potius agnosco quemadmodum ac­
cipias hominem Christum4. Non utique sicut quidam haeretici5,
Verbum Dei et carnem, hoc est, sine anima humana; ut Verbum
esset carni pro anima; vel Verbum Dei et animam et carnem, sed
sine mente humana; ut Verbum Dei esset animae pro mente hu­
mana... Profecto cum dicis hominem perfectum, totam illic naturam
humanam vis intelligi: non est autem homo perfectus, si vel anima
carni, vel animae ipsi mens humana defuerit (Ep. 187,2,4: ML
33.833)·
996. Nec eos audiamus, qui... hominem ipsum, qui temporali
dispensatione susceptus est, audent dicere non habuisse hominis
mentem, sed solam animam et corpus. Hoc est dicere, Non fuit
homo, sed membra corporis habebat humana. Animam enim et
corpus habent et bestiae, sed rationem non habent, quae mentis
est propria. Sed si exsecrandi sunt illi qui eum negant humanum
corpus habuisse, quod est infimum in homine; miror quod isti
non erubescunt, qui hoc eum negant habuisse quod est optimum
in homine. Multum enim lugenda est mens humana, si vincitur
a corpore suo: si quidem in illo homine non reformata est, in quo
ipsum corpus humanum iam dignitatem formae caelestis accepit.
Sed absit ut hoc credamus, quod confinxit temeraria caecitas
et superba loquacitas (De ag. chr. 19,21: ML 40,301).
997. Nihil autem animae Christi subtrahatis. Haeretici enim
Apollinaristae dixerunt, quia mentem non habuit, id est, intelligentiam non habuit anima illa, sed Verbum illi pro mente et pro
intelligentia erat. Hoc ait Apollinaris. Arriani autem dicunt: Nec
qualemcumque animam habuit6. Vos ergo fideliter tenete, quia
prorsus Verbum et anima et caro est totus Christus. Et quando
auditis, Tristis est anima mea, animam humanam intelligite, non
tholicae fidei collaetatus et contemperatus est» (Conf. VII 19: ML 32,746).
Vide C. Boyer, Christianisme et Néo-Platonisme dans la formation de saint
Augustin (Romae 1953) 116.
3 Scilicet, Christum natum fuisse de Maria virgine, comprehensum a ludaeis,
flagellatum, crucifixum atque interfectum et sepultum in monumento (Ib.).
■· Hanc misit epistolam ad Dardanum «praefectura Galliarum insignem»
(ML 33,832).
5 luxta Augustinum princeps thesis Apollinaristarum in eo erat ut negarent
animam rationalem in Christo. Tamen «inhaerentes eis nonnulli» qualemcum­
que animam in Christo negabant (De div. quaest. 53 q.80,1 : ML 40,93). Integra
haec q.80 refutationi Apollinaristarum devovetur.
6 Quamvis fateatur Augustinus Arrianos minus notos esse propter istum
errorem, certissimum tamen habet talem docuisse. «In eo autem quod Christum
sine anima solam carnem suscepisse arbitrantur, minus noti sunt: nec adversus
eos ab aliquo inveni de hac re aliquando fuisse certatum. Sed hoc verum esse,
et Epiphanius non tacuit, et ego ex eorum quibusdam scriptis et collocutioni­
bus certissime reperì» (De haer. 49: ML 42,39).

belluinam: anima enim sine intellectu anima pecoris est, non anima
humana. Si non venit liberare mentem, non habuit mentem. Ergo
unus est Christus, Verbum et anima et caro. Quid homo? Anima
et caro. Quid Christus? Verbum et homo, ac per Verbum et anima
caro, Christus unus. Hominem quando caedis pugnis, quid eius
percutis? animam, an carnem? Confiteris quia carnem. Et tamen
clamat anima: Quid me percutis? quid me caedis? Numquid, si
dicas animae, Quis te tetigit? ego carnem ferio, non te; nonne,
quicumque te audierint haec dicentem, irridebunt, et insipientem
vel insanum te iudicabunt? Sic ergo, qui carnem Verbi Dei flagel­
laverunt, vel alapis caeciderunt, non possunt dicere, Nos carnem
flagellavimus, vel exalapavimus, non Verbum vel animam Christi;
totum enim Christum, id est, Verbum et animam et carnem flagel­
laverunt vel alapis caeciderunt: non enim mortuum corpus eius
flagellaverunt vel alapis caeciderunt (S. Denis 5,7: NÍA 28).
998. Verbum autem incommutabile nihil in deterius commu­
tatum, particeps camis effectum est rationali anima mediante. Neque
enim homo Christus, ut Apollinaristae haeretici putaverunt, aut
non habuit animam, aut non habuit rationalem; sed more suo
Scriptura, ut Christi humilitatem magis ostenderet, ne carnis no­
men quasi indignum aliquid refugisse videretur, carnem pro ho­
mine posuit: neque enim quia scriptum est, Videbit omnis caro
salutare Dei (Is. 52,10), animae ibi non sunt intelligendae. Nihil
proinde aliud dictum est, Verbum caro factum est, quam si diceretur,
Filius Dei filius hominis factus est (Ep. 140,4,12: ML 33,542).
999. Totum redemit, qui totum creavit: totum suscepit, totum
liberavit Verbum. Ibi mens hominis et intellectus, ibi anima vivi­
ficans carnem; ibi caro vera et integra: peccatum solum non ibi
(S. 237,4,4: ML 38,1124).
1000. Si enim omnium animae ex illa una sunt, quae insuf­
flata est primo homini per quem peccatum intravit in mundum,
et per peccatum mors... aut non est inde anima Christi, quoniam
nullum habuit omnino peccatum, vel originale, vel proprium...
neque enim absurdum est ut qui primo homini animam creavit,
crearet et sibi: aut si et ipsa inde est, eam suscipiendo mundavit, ut
sine ullo prorsus peccato, vel perpetrato, vel traducto, ad nos
veniens de virgine nasceretur. Si autem animae non ex illa una
propagantur, et sola ex Adam caro trahit originale peccatum, ita
sibi creavit animam Dei Filius, ut caeteris creat, quam non tamen
cami peccati miscuit, sed similitudini carnis peccati (Rom. 8,3).
Sumpsit enim ex Virgine veram quidem carnis substantiam; non
tamen peccati carnem, quia non ex carnali concupiscentia, sive
seminatam, sive conceptam; mortalem sane, ac per aetates mutabi­
lem, tanquam cami peccati sine peccato simillimam (Ep. 164,7,19:
ML 33,717) 7.
1001. Quisquis credit... non habuisse Christum corporis sen7 Vide etiam

De Gen. ad liti. X 18,32: ML 34,422; Ep. 190,7,19: ML 33,717.

sus, atque impassibilem fuisse, anathema sit (C. lui
ML 45,1366).
1002. Sed quia in eo erat similitudo carnis peccati, mutationes
aetatum perpeti voluit ab ipsa exorsus infantia, ut ad mortem videa­
tur etiam senescendo illa caro pervenire potuisse, nisi iuvenis fuisset
occisus. Quae tamen mors in carne peccati inobedientiae debita
redditur, in similitudine autem carnis peccati obedientiae voluntate
suscepta est (De pece. nier, et rem. II 29,38: ML 44,180) 8.
1003. Quod autem attinet ad peccati originalis
omnes ho
mines transitum, quoniam per concupiscentiam carnis transit, trans­
ire in eam carnem non potuit, quam non per illam virgo concepit
(C. Iui. V 15,53: ML 44,814).
1004. Non enim in iniquitate conceptus est; quia non de
mortalitate conceptus est: nec eum in peccatis mater eius in utero
aluit, quem virgo concepit, virgo peperit; quia fide concepit, et fide
suscepit... Non habet iste traducem de Adam; carnem tantum
sumpsit de Adam, peccatum non assumpsit (In Io. Ev. tr. 4,10:
ML 35,1410) 9.
1005. Dissimilis homini Christus, quia Deus... et similis ho­
mini Christus, quia homo... Dissimilis peccatori Christus, quia sem­
per sanctus: et similis peccatori Christus, quia Deus Filium suum
misit in similitudinem carnis peccati... Homini ex coitu nato dissi­
milis Christus, in quantum ex virgine natus est: sed homini nato
similis Christus in quantum et ipse ex femina natus est... Homini
propter peccatum suum mortuo dissimilis Christus, in quantum
sine peccato et propria potestate mortuus est: sed rursus homini
mortuo similis Christus, in quantum et ipse vera morte corporis
mortuus est (C. Faust. XVI 15: ML 42,325).
1006. Mortalitas de peccato venit in omnes homines: in Do
mino autem de misericordia erat, et tamen vera erat; quia talis caro
vera erat, et vere mortalis erat, similitudinem habens carnis peccati
(Rom. 8,3); non similitudinem carnis, sed similitudinem carnis pec­
cati; vera enim caro, sed non peccati caro (S. 361,17,17: ML 39,
1609) 10.
1007. Qui natus est de Spiritu Sancto et Maria Virgine. Natus
est de matre sine patre deorsum in terris, qui iam sursum de Patre
ante tempora sine matre, tempora facturus, est natus. In carne vera
nunc iuxta finem temporum de carne vera est genitus: sed caro
8 L. Berti commcntans in hunc locum scribit: «Docet Christum perpeti
voluisse etiam mutationem aetatis; atque inter illum cetcrosque homines istud
interesse discrimen, quod alii habentes carnem peccati motibus irrationabilibus
perturbantur, neque hi semper ratione, vel imperio cohibentur: Christus vero,
qui similitudinem camis peccati obedientiae voluntate suscepit, habuit corpus
corruptibile ac mortale sine peccato» (De theol. disc. vol.3-4 1.26 c.5,35).
9 Iam supra vidimus (De Deo creante et elevante c.27), Augustinum posuis­
se rationem transfusionis peccati originalis in concupiscentia carnali, quae ge­
nerationem comitatur. Consequenter ergo nunc asserit, ideo Christum nullum
habuisse peccatum originale, quia virginali modo conceptus fuit.
10 Plura vide apud Van Bavel, o.c. 85-93. ___

cius similitudinem habebat carnis peccati, non erat caro peccati.
Et unde similitudinem habebat? quia mortalis erat. Et unde peccati
caro non erat? quia per fidem virginis venerat. Ipsa autem caro
Christi, ipsa crevit, ipsa ad aetatem iuvenilem pervenit. In illa Chris­
tus esuriit, sitivit, manducavit, bibit, lassatus est, quievit, dormivit: in
illa omnia haec, peccatum nusquam. In illa passus est, in illa manifes­
tatus est homo latens Deus, quaerens in homine hominem, quaerens
perditum per susceptum. In illa ergo pro ipso homine passus est
indigna ab hominibus. Caro vera erat, quae retenta est a ludaeis;
caro vera erat, quae pascha cum discipulis manducavit. Carnem
veram colaphizaverunt ludaei: cami verae spinas imposuerunt ludaei: carnem veram in ligno suspenderunt increduli; carnem iam
anima recedente lancea percusserunt infideles et miseri; carnem
veram discipuli de ligno deposuerunt, et in sepulchro posuerunt;
carnem veram resuscitavit veritas; camis verae cicatrices manibus
contrectantium demonstravit veritas. Erubescat ergo falsitas, quia
vicit veritas (S. Mai 25,7: NÍA 346).

Verbum assumens quod non erat, non perdidit quod erat
Summanum.—Incommutabili majestate, naturam nostram mutabilem susce­
pit. Exinanivit se, sumendo quod non erat, non perdendo quod erat:
1008-1012.—Pro divinitate Christi arguit Augustinus ex ipso testimonio
Christi. Christus ita est aequalis Deo, ut a Patre genitus fuerit. A Patre
habet ut possit, quia a Patre habet ut sit. Proprium Domini est aequalitas
Patris, propterea dicit: Ego et Pater unum sumus. Non rapina, sed natura
erat aequalis Deo: 1013-1017.—Qui negant Christum aequalem (Ariani)
vel similem (Eunomiani) Patri, negant Christum. Propterea nos oppro­
brio novi nominis homousianos vocant: 1018-1019.—Interpretatio Nestoriana dari nequit verbis Augustini, quasi Christus dignus fuerit appellari
Filius Dei, propter inhabitationem Dei in illo per gratiam. De aliis
spiritualibus animis dici potest quod habeant in se Verbum Dei, et quod
•beneficium* sapientiae receperint; Christus vero «ipsam personam
gerit* Sapientiae Dei. Neque adoptianismus ad Augustinum confugere
potest. Christus est Filius Dei naturalis, non adoptatus. Adoptati filii
ministri sunt Unici filii. Unicus filius habet potestatem, adoptati mi­
nisterium: 1020-1025.

1008. Hanc ergo imbecillitatem nostram suscipere dignatus
est Filius Dei, et Verbum caro factum est, et habitavit in nobis (Io. 1,14):
non quia aeternitas illa mutata est, sed quia mutabilem creaturam
mutabilibus hominum oculis ostendit, quam incommutabili maiestate suscepit (De ag. chr. 10,11: ML 40,297).
1009. Homo... in unitatem personae Verbi Dei..., coaptatus
est, permanente tamen Verbo in sua natura incommutabiliter, in
qua nihil compositi cum quo subsistat ulla phantasia humani animi
suspicandum est... Homo autem Verbo accessit, non Verbum in
hominem convertibiliter accessit (Ep. 169,2,7: ML 33,745).

toto. Quotquot Spiritu Dei aguntur, hi filii sunt Dei (Rom. 8,
14). Sed gratia, non natura. Unicus enim natura Dei Filius, propter
nos misericordia factus est filius hominis, ut nos natura filii hominis,
filii Dei per illum gratia fieremus. Manens quippe ille immutabilis,
naturam nostram, in qua nos susciperet, suscepit a nobis; et tenax
divinitatis suae, nostrae infirmitatis particeps factus est (De civ.
Dei XXI 15: ML 41.729) L
ion. Quomodo exinanivit? Sumendo quod non erat, non
perdendo quod erat... Cum esset Deus, homo apparuit (S. 92,2:
ML 38,573)·
1012. Verbum caro factum est: non tamen Verbum in carnem
versum est. Verbum caro factum est, accipiendo quod non erat;
non amittendo quod erat (S. 291,2: ML 38,1317).
1013. Ecce ergo nunc audivimus Evangelium, cum respon­
deret stomachantibus ludaeis, quia non solum solvebat sabbatum, sed
etiam patrem suum dicebat Deum, aequalem se faciens Deo (Io. 5,18)...
Cum ergo tali eorum erranti indignationi Dei Filius et Veritas re­
sponderet, ait, Amen, amen dico vobis, non potest Filius a se facere
quidquam, nisi quod viderit Patrem facientem. Tanquam diceret,
Quid scandalizati estis, quia Patrem meum dixi Deum, et quia
aequalem me facio Deo? Ita sum aequalis, ut ille me genuerit: ita
sum aequalis, ut non ille a me, sed ego ab illo sim. Hoc enim intelligitur in his verbis, Non potest Filius a se facere quidquam, nisi
quod viderit Patrem facientem. Hoc est, quidquid Filius habet ut
faciat, a Patre habet ut faciat. Quare habet a Patre ut faciat? Quia
a Patre habet ut Filius sit. Quare a Patre habet ut Filius sit? Quia
a Patre habet ut possit, quia a Patre habet ut sit. Filio enim hoc
est esse quod posse (In Io. Ev. tr. 20,4: ML 35,1558).
1014. Nos aliquando possumus dicere, In Deo sumus, et Deus
in nobis: Ego et Deus unum sumus, numquid possumus dicere?...
Agnosce proprium Domini, et munus servi. Proprium Domini, est
aequalitas Patris: munus servi, est participatio Salvatoris (In Io.
Ev. tr. 48,10: ML 35,1745).
1015. Ecce ludaei intellexerunt quod non intelligunt Ariani.
Ideo enim irati sunt, quoniam senserunt non posse dici, Ego et
Pater unum sumus, nisi ubi aequalitas est Patris et Filii (In Io.
Ev. tr. 48,8: ML 35,1744).
1016· Filium enim quaerimus natura, non gratia; Filium uni­
cum, unigenitum, non adoptatum. Talem Filium quaerimus, tam
verum Filium quaerimus, qui cum in forma Dei esset, Apostoli verba
sunt, propter rudes commemoro, ne mea verba putentur: illum Fi­
lium quaerimus, qui cum in forma Dei esset, sicut dixit Apostolus,
non rapinam arbitratus est esse aequalis Deo. Non rapina, quia natura.
Natura erat, rapina non erat. Non rapinam arbitratus est esse aequalis
Deo. Non erat ei rapina, natura erat: sic erat ex aeternitate, sic erat
1 Et alio loco: «homine assumpto, non Deo consumpto»
ML 41,318).

coaeternus gignenti, sic erat aequalis Patri, sic erat. Semetipsum
exinanivit: ut confiteamur lesum Christum in carne venisse. Se­
metipsum exinanivit. Quomodo? Amittendo quod erat, an assumendo
quod non erat ? Sequatur Apostolus; audiamus: Semetipsum exinani­
vit formam servi accipiens (Phil. 2,6-7). Sic se exinanivit, formam
seni accipiens, non formam Dei amittens. Forma servi accessit,
non forma Dei discessit. Hoc est confiteri Christum in carne venisse.
Arianus autem qui non confitetur aequalem, non confitetur Filium.
Si non confitetur Filium, non confitetur Christum fS. 183,4,5:
ML 38,990).
1017. Quia cum in forma Dei esset, non rapinam arbitratus est,
quod natura erat, id est, esse aequalis Deo. Exinanivit autem se,
accipiens formam servi (Phil. 2,6-7), non amittens vel minuens for­
mam Dei. Ac per hoc et minor est factus, et mansit aequalis, utrum­
que unus, sicut dictum est: sed aliud propter Verbum, aliud propter
hominem: propter Verbum aequalis Patri, propter hominem minor
(Enchir. 35: ML 40,250).
1018. Et iste (Eunomianus) negat Christum. Si enim Christus
verus Patri aequalis est et similis, profecto qui negat aequalem,
negat Christum; qui negat similem, negat Christum. Qui ergo negat
aequalem et similem, negat in came venisse Christum... Interrogo:
Quis Christus venit in came? aequalis Patri, an inaequalis? Respon­
det: Inaequalis. Inaequalem ergo Patri dicis venisse in came: negas
Christum in came venisse, quia Christus aequalis est Patri (S. 183,
5,6: ML 38,990).
1019. Absit autem ut dicamus, humilitatis, non veritatis gra­
tia Filium aliquando sic loqui, ut se Patri subiciat eumque maiorem
esse testetur. Novimus quippe in Filio formam servi, non fictam
simulatamque, sed veram: propter quem scilicet humanum habitum,
et propter quod ipse de Patre, non Pater de illo Deus est, dicit illa
omnia, de quibus isti (Ariani) occasionem accipiunt, diversas Pa­
tris et Filii credere ac praedicare naturas. Et cum se tanta ista
voragine impietatis immergant, nos tanquam opprobrio novi nomi­
nis Homousianos vocant (C. S. Arian. 36,34: ML 42,707).
1020. Nec eos audiamus, qui Filium Dei lesum Christum
nihil esse aliud quam hominem dicunt, sed ita iustum, ut dignus
sit appellari Filius Dei. Et hos enim catholica disciplina misit foras;
quoniam vane gloriae cupiditate decepti, contentiose disputare vo­
luerunt, antequam intelligerent quid sit Dei Virtus et Dei Sapientia
(1 Cor. 1,24), et in principio Verbum, per quod facta sunt omnia, et
quomodo Verbum caro factum est, et habitavit in nobis (Io. 1,1.3.14)
(De ag. chr. 17,19: ML 40,300).
1021. Nec eos audiamus, qui sic dicunt ab illa aeterna Sapientia
susceptum esse hominem, qui de virgine natus est, quomodo et alii
homines ab ea sapientes fiunt, qui perfecte sapientes sunt... Aliud
est enim sapientem tantum fieri per Sapientiam Dei, et aliud ipsam
personam sustinere Sapientiae Dei... Quapropter aliter sunt sa­
pientes caeteri homines quicumque sunt, vel esse potuerunt vel

poterunt; et aliter ille unus Mediator Dei et hominum homo Chris­
tus lesus, qui Sapientiae ipsius, per quam Sapientes fiunt quicum­
que homines, non solun beneficium habet, sed etiam personam
gerit. De caeteris enim sapientibus et spiritualibus animis recte
dici potest, quod habeant in se Verbum Dei per quod facta sunt
omnia: sed in nullo eorum recte dici potest, quod Verbum caro
factum est, et habitavit in nobis; quod in solo Domino nostro lesu
Christo rectissime dicitur (De ag. chr. 20,22: ML 40,301-302).
1022. Perhibuit loannes testimonium, quid vidit. Quale testi­
monium perhibuit? Quia ipse est Filius Dei (Io. 1,34). Oportebat
ergo ut ille baptizaret qui est Filius Dei unicus, non adoptatus.
Adoptati filii, ministri sunt Unici; Unicus habet potestatem, adop­
tati ministerium (In Io. Ev. tr. 7,4: ML 35,1439).
1023. Unus Dei Filius, idemque hominis filius; unus hominis
filius, idemque Dei Filius: non duo filii Dei Deus et homo, sed unus
Dei Filius; Deus sine initio, homo a certo initio, Dominus noster
lesus Christus (Enchir. 35: ML 40,250).
1024. Et in lesum Christum. Credo, dicis, in Deum Patrem
omnipotentem et in lesum Christum Filium eius unicum, Dominum
nostrum. Si Filium unicum, ergo Patri aequalem. Si Filium unicum,
ergo eiusdem substantiae cuius est Pater. Si Filium unicum, ergo
eius omnipotentiae cuius est Pater. Si Filium unicum, ergo Patri
coaeternum. Hoc in se, et apud se, et apud Patrem (S. 213,2:
ML 38,1061).
1025. Fides vero catholica quae inter Creatorem creaturamque
distinguit, nullam patitur in his duobus nominibus2 intelligendi
difficultatem, unigenitum eum accipiens secundum id quod scrip­
tum est, In principio erat Verbum, et Verbum erat apud Deum, et
Deus erat Verbum (Io. 1,14.4): primogenitum autem universae crea­
turae, secundum id quod Apostolus ait, Ut sit ipse primogenitus in
multis fratribus (Coi. 1,18); quos ei Pater ad fraternam societatem,
non aequalitate substantiae, sed adoptione gratiae generavit. Lege
itaque Scripturas; nusquam invenies de Christo dictum, quod adop­
tione sit Filius Dei (C. Sec. Man. 5: ML 42,581).

CAPUT IV
Mediator in unitate personae, copulavit utramque naturam
Summarium.—Christus verus Deus et verus homo. Duae sunt in Christo
substantiae seu naturae, una tamen persona. Haerendo ad unitatem per­
sonae, filius hominis Filio Dei, facta est una persona. Mediator in unitate
personae copulavit utramque naturam. Tanta est haec unitas personae, ut
idem ipse Filius Dei sit etiam filius hominis. Unione animae et corporis,
hypostaticam unionem illustrat Augustinus. Accedit homo Deo, et fit
una persona; totus Deus, et totus homo: 1026-1034.—Natura humana non

2 Unigenitus et primogenitus.

praeexstitit assumptioni a Verbo, sed ipsa assumptione creata est. Quibus
verbis saltem simuluneitas assumptionis et creationis significatur. Prop­
terea Augustinus, gratuitatem unionis statuendo, saepe asserit personam
humanam numquam exstitisse, nec proinde mereri potuisse. Ipse homo
numquam ita fuit homo, ut non esset unigenitus Dei Filius, propter
unigenitum Verbum: 1035-1040.—Ex unione duarum naturarum in una
persona sequitur communicatio idiomatum, qua recte praedicantur de
ea proprietates utriusque naturae: 1041-1042.
I
c
(

.

0

1026. Et in lesum Christum. Credo, dicis, in Deum Patrem
omnipotentem, et in lesum Christum Filium eius unicum, Dominum
nostrum. Si Filium unicum, ergo eiusdem substantiae cuius est
Pater: si Filium unicum, ergo eius omnipotentiae cuius est Pater:
si Filium unicum, ergo Patri coaeternum. Hoc in se, et apud se,
et apud Patrem. Propter nos quid? ad nos quid? Qui natus est de
Spiritu sancto et Virgine Maria. Ecce qua venit, quis, ad quos: per
virginem Mariam, in qua operatus est Spiritus Sanctus, non homo
maritus; qui fecundavit castam, et servavit intactam. Sic ergo carne
indutus est Dominus Christus, sic factus est homo qui fecit homi­
nem: assumendo quod non erat, non perdendo quod erat. Verbum
enim caro factum est, et habitavit in nobis (Io. 1,14). Non Verbum in
carnem versum est, sed Verbum manens carne accepta, invisibilis
semper, factus est visibilis quando voluit, et habitavit in nobis.
Quid est, in nobis? In hominibus, factus unus ex hominum numero:
unus et unicus, unicus Patri. Nobis quid? Et nobis unicus salvator,
nemo enim praeter ipsum salvator noster; et nobis unicus redemp­
tor, nemo enim praeter ipsum redemptor noster; non auro, non
argento, sed sanguine suo (S. Guelf. 1,3: MA 443).
1027. Homo et Deus est: unus Christus homo et Deus est;
quomodo unus homo, anima et corpus: non autem Deus et homo
duae personae. In Christo duae sunt quidem substantiae, Deus et
homo: sed una persona, ut Trinitas maneat, non accedente homine
quatemitas fiat (S. 130,3: ML 38,727) L
1028. Non enim homine assumpto personarum numerus auctus
est, sed eadem Trinitas mansit. Nam sicut in homine quolibet,
praeter unum illum qui singulariter susceptus est, anima et corpus
una persona est; ita in Christo Verbum et homo una persona est
(Ep. 169,2,8: ML 33,745).
1029. Ipse est filius hominis, qui et Filius Dei. Haerendo
enim ad unitatem personae filius hominis Filio Dei, facta est una
persona, eademque Filius Dei, quae et filius hominis. Quid autem
propter quid habeat, dignoscendum est. Filius hominis habet ani­
mam, habet corpus. Filius Dei... habet hominem, tanquam anima
1 Ut recte observat Portalié (l.c. 2364) Augustinus frequenter usurpavit
vocabulum substantiae, et frequentius adhuc vocabulum naturae. Prae mente
habeatur quod iam supra diximus ubi dc fluctuatione terminologiae egimus in
De Trinitate c.L Hoc unum tamen certissime constat, Augustinum numquam
loquutum fuisse de unione morali duarum personarum in Christo, sed de uni­
tate absoluta unius personae in duabus naturis. «In unitate personae copulans
utramque naturam» (vide n.1032).

corpus. Sicut anima habens corpus, non facit duas personas, sed
unum hominem; sic Verbum habens hominem, non facit duas per­
sonas sed unum Christum (In Io. Eu. tr. 19,15: ML 35,1553).
1030. Et caro Christus, et anima Christus, et Verbum Chris­
tus: nec tamen tria haec tres Christi, sed unus Christus. Hominem
interroga, et de teipso fac gradum ad ea quae supra te sunt, et si
nondum inteliigenda, saltem credenda. Quomodo est enim unus
homo anima et corpus; sic unus Christus Verbum et homo (In
Io. Ev. tr. 47.12: ML 35.1739)1031. Christus lesus Dei Filius est, et Deus et homo. Deus
ante omnia saecula, homo in nostro saeculo. Deus, quia Dei ver­
bum; Deus enim erat Verbum (Io. 1,1): homo autem, quia in uni­
tatem personae accessit Verbo anima rationalis et caro. Quocirca
in quantum Deus est, ipse et Pater unum sunt (Io. 10,30): in quan­
tum autem homo est, Pater maior est illo (Io. 14,28). Cum enim
esset unicus Dei Filius, non gratia, sed natura, ut esset etiam plenus
gratia, factus est et hominis filius: idemque ipse utrumque ex utro­
que unus Christus. Quia cum informa Dei esset, non rapinam arbitra­
tus est, quod natura erat, id est, esse aequalis Deo. Exinanivit autem
se, accipiens formam servi (Phil. 2,6 et 7), non amittens vel minuens
formam Dei. Ac per hoc et minor est factus, et mansit aequalis,
utrumque unus, sicut dictum est: sed aliud propter Verbum, aliud
propter hominem: propter Verbum aequalis Patri, propter hominem
minor. Unus Dei Filius, idemque hominis filius: unus hominis
filius, idemque Dei Filius: non duo filii Dei Deus et homo, sed unus
Dei Filius; Deus sine initio, homo a certo initio, Dominus noster
lesus Christus (Enchir. 35: ML 40,249).
1032. Nunc vero ita inter Deum et homines mediator appa­
ruit, ut in unitate personae copulans utramque naturam, et solita
sublimaret insolitis, et insolita solitis temperaret (Ep. 137,3,9:
ML 33.519)·
1033. Christus... in unitatem personae suae, manente invi­
sibili Dei forma, accepit visibilem hominis formam (C. Max. I 19:
ML 42,757).
1034. Ipse Deus, Deus manet: accedit homo Deo, et fit una
persona, ut sit non semideus, quasi parte Dei Deus, et parte hominis
homo; sed totus Deus et totus homo (S. 293,7: ML 38,1332) 2.
1035. Ita et per obedientiam unius hominis insti constituentur
multi... (Rom. 5,19). C.8. Nec quia dixit, hominis, separavit Deum,
qui hominem assumpsit; quia sicut dixi, et valde commendandum
est, una persona est. Ipse namque unus Christus et Dei Filius
semper natura, et hominis Filius qui ex tempore assumptus est
2 In eo quod unio Verbi cum natura humana personalis sit, praecipuam
reponet Augustinus differentiam inter Incarnationem Verbi et unionem Spiritus
Sancti cum visibilibus creaturis, prout cum apparuit sub specie columbae vel
ignis. Ob eamdem rationem unio Incarnationis valde differt ab unione Dei
cum sanctis suis. Cf. De Trin. II 6,11 : ML 42,851-852; C. Max. I 19: ML 42,
756. Plura apud Van Bavel, o.c. 26ss.

gratia; nec sic assumptus est ut prius creatus post assumeretur,
sed ut ipsa assumptione crearetur. Ac per hoc propter istam unita­
tem personae in utraque natura intel/igendam et Filius hominis
dicitur descendisse de caelis, quamvis sit ex ea quae in terra fuerat
Virgine assumptus; et Filius Dei dicitur crucifixus et sepultus,
quamvis haec non in divinitate ipsa qua est Unigenitus Patri co­
aetemus, sed in naturae humanae sit infirmitate perpessus (C.S.
Arian, c.7.8: ML 42,688).
1036. Hic omnino granditer et evidenter Dei gratia com­
mendatur. Quid enim natura humana in homine Christo meruit,
ut in unitatem personae unici Filii Dei singulariter esset assumpta?
Quae bona voluntas, cuius boni propositi studium, quae bona opera
praecesserunt, quibus mereretur iste homo una fieri persona cum
Deo? Numquid antea fuit homo, et hoc ei singulare beneficium
praestitum est cum singulariter promereretur Deum? Nempe ex
quo esse homo coepit, non aliud coepit esse homo quam Dei Fi­
lius; et hoc unicus, et propter Deum Verbum, quod illo suscepto
caro factum est, utique Deus ut quemadmodum est una persona
quilibet homo, anima scilicet rationalis et caro, ita sit Christus una
persona, Verbum et homo (Enchir. 36; ML 40,250) 34
.
1037. Est etiam praeclarissimum lumen praedestinationis et
gratiae, ipse Salvator, ipse Mediator Dei et hominum homo Chris­
tus lesus; qui ut hoc esset, quibus tandem suis vel operum vel
fidei praecedentibus meritis natura humana quae in illo est compa­
ravit? Respondeatur, quaeso: ille homo, ut a Verbo Patri coaeterno
in unitatem personae assumptus, Filius Dei unigenitus esset, unde
hoc meruit? Quod eius bonum qualecumque praecessit? Quid egit
ante, quid credidit, quid petivit, ut ad hanc ineffabilem excellen­
tiam perveniret? Nonne faciente ac suscipiente Verbo, ipse homo,
ex quo esse coepit, Filius Dei unicus esse coepit? Nonne Filium
Dei unicum femina illa gratia plena concepit? Nonne de Spiritu
Sancto et virgine Maria Dei Filius unicus natus est, non carnis
.
cupidine, sed singulari Dei munere? (De praed. sanet. 15,30: ML
44,981-982).
1038. Quia nec ipse ut tanta unitate Deo vero coniunctus
1
una cum illo persona Filius Dei fieret, ullis est praecedentibus
meritis assecutus; sed ex quo homo esse coepit, ex illo est et Deus;
unde dictum est, Verbum caro factum est (De Trin. XIII 17,22:
ML 42,1031)·*.
3 Synthesis formularum quibus Augustinus exprimit unionem naturarum
videri potest apud Van Bavel, o.c. 41-44.
4 Ut ostendat multa esse in «Christi incarnatione, quae superbis displicet»,
asserit quomodo sicut humana Christi natura nullis «praecedentibus meritis»
assumpta fuit a Verbo, ita «gratia Dei sine ullis praecedentibus meritis... com­
mendaretur» (Ib.). Hac coniunctione docet naturam humanam Christi conna­
turali personalitate caruissc. naturam ipsam non exstitisse antequam assume­
retur, et simul gratuitatem assumptionis. «Numquid ille prius vixit filius homi­
nis, et bene vivendo factus est Filius Dei? Inde coepit, et inde incoepit, et sus­
ceptione factus est» (S. 174,2,2: ML 38,941). Controversia pelagiana oppor-

1039. Neque enim audebis eum dicere praecedentibus ope­
rum meritis Filium Dei factum ab initio, id est, a virginis utero...
Quid enim dicatis de Christo secundum hominem, non invenitis,
id est, secundum id quod Verbum caro factum est: quod ille qui
Deus erat, et Deus mansit et homo factus est; quod ipse homo
nunquam ita fuit homo, ut non esset unigenitus Dei Filius, propter
unigenitum Verbum (C. Iui. o. i. I 138: ML 45,1137).
1040. Deus naturam nostram, id est, animam rationalem car­
nemque hominis Christi suscepit, susceptione singulariter mirabili
et mirabiliter singulari, ut nulli iustitiae suae praecedentibus meritis
Filius Dei sic esset ab initio quo esse homo coepisset, ut ipse et
Verbum quod sine initio est, una persona esset (De corr. et grat.
11,30: ML 44,934)5.
1041. Ac per hoc propter istam unitatem personae in utraque
natura intelligendam et Filius hominis dicitur descendisse de caelis,
quamvis sit ex ea quae in terra fuerat Virgine assumptus; et filius
Dei dicitur crucifixus et sepultus, quamvis haec non in divinitate
ipsa qua est Unigenitus Patri coaeternus, sed in naturae humanae
sit infirmitate perpessus... Hanc unitatem personae Christi lesu
Domini nostri, sic ex natura utraque constantem, divina scilicet
atque humana, ut quaelibet earum vocabulum etiam alteri impertiat,
et divina humanae, et humana divinae, beatus ostendit Apostolus
(C. S. Arian. 8: ML 42,688).
1042. Christus, Verbum anima et caro. Homo quilibet, ani­
ma et caro: Christus, Verbum et homo. Si Verbum et homo, Ver­
bum et anima et caro. Non tres personae sunt, Verbum et anima
et caro; quia nec tu duae, anima et caro. Tu, anima et caro, homo
unus; ille, Verbum anima et caro, Christus unus. Aliquando autem
secundum id quod Verbum est loquitur, et tamen ipse Christus
loquitur; aliquando secundum id quod anima est loquitur, et tamen
ipse Christus loquitur; aliquando secundum id quod caro est loqui­
tur, et tamen ipse Christus loquitur. Probemus ista exemplis divi­
norum eloquiorum. Secundum Verbum audi: Ego et Pater unum
sumus (Io. 10,30). Secundum animam audi: Tristis est anima mea
usque ad mortem (Mt. 26,38). Secundum carnem audi: Oportebat
Christum pati, et resurgere tertia die (Lc. 24,46). Ubi resurgere, nisi
in eo quod potuit cadere? Ibi resurrexit, ubi mortuus fuit. Quaere
mortem in Verbo: numquam esse potuit. Quaere mortem in anima:
numquam fuit, ubi peccatum non fuit. Quaere mortem in carne:
ibi plane fuit; et ideo vera resurrectio fuit, quia vera mors fuit. Ibi
tunitatem Augustino suppeditavit penitiori doctrina Christologica Theologiam
ditandi.
5 Quando Augustinus dicit Verbum «hominem» assumpsisse, hoc unum
prae mente habet, ut contra Apollinaristas statuat non tantum carnem sed ct
animam et quidem rationalem a Verbo assumptam fuisse. Nullo autem modo
dicere vult personam humanam praeexstitisse assumptioni a Verbo. Hoc abun­
de patet ex textibus hic allatis.

308

nx

VERBO

INCARNITO hi

ΚΕΟΕ.Μί’ΤΟΚΚ

ιηοΓδ fuit. Quare fuit, ubi peccatum non fuit? Ibi poena fuit sine
culpa, ut in nobis et culpa solveretur et poena (S. Morin 17,3:
MA 660).

Caro accésit ad Verbum, non periit in carne Verbum. Duae
naturae inconfusae manent, suntque in Christo duae voluntates
Summarium.—Verbum non est conversum in carnem. Quia omnipotent
erat, fieri potuit ex Virgine, manens quod erat. Utraque natura manes
inconfusa. Nec divinitas in creaturam mutata est, ut desisteret esse divi­
nitas; nec creatura in divinitatem, ut desisteret esse creatura: 1043-1046.
Ad intimam unionem naturarum in persona Verbi inculcandam, ali­
quando loquitur de «mixtura Dei et hominis»: 1047.—Qui Deus idem
homo, non confusione naturarum, sed unitate personae. Actus et affec­
tus humani nobis persuadent Verbum non consumpsisse, sed assump­
sisse humanam naturam. Habuit Christus voluntatem humanam, sed
semper subiecta fuit voluntati divinae. Quoad divinitatem attinet, una
eademque est voluntas Patris et Filii: 1048-1052.

1043. Si nimis 1 haec intuetur verba, potest alius non minus
perversus ex istis verbis ita calumniari fidei nostrae, ut dicat ipsum
Verbum conversum et commutatum esse in carnem, et Verbum esse
destitisse; quia scriptum est, Verbum caro factum est: sicut caro
humana, cum fit cinis, non est caro et cinis, sed ex carne cinis. Et
secundum loquendi modum consuetudinemque celebriorem, quid­
quid fit quod non erat, desinit esse quod erat. Nec tamen ita haec
verba intelligimus; sed etiam ipsi2 nobiscum ita intelligunt, ut
manente Verbo quod est, ex eo quod accepit formam servi, non ex
eo quod in illam formam aliqua mutatione conversum est, dictum
sit, Verbum caro factum est (De div. quaest. 83 q.80,2: ML 40,94).
1044. Caro fit Verbum, sed caro accedit ad Verbum, non perit
in carne Verbum (S. 290,5,5: ML 38,13/5).
1045. Antequam enim fieret (ex virgine), erat: et quia omni­
potens erat, fieri potuit manens quod erat... Quomodo Deus esse
desisteret, cum homo esse coepit, qui genitrici suae praestitit ne
desisteret virgo esse, cum peperit? Proinde quod Verbum caro
factum est, non Verbum in carnem pereundo cessit; sed caro ad
Verbum, ne ipsa periret, accessit (S. 186,1,1: ML 38,999).
1046. Ergo quia forma Dei accepit formam servi, utrumque
Deus et utrumque homo: sed utrumque Deus propter accipientem
Deum, utrumque autem homo propter acceptum hominem, neque
enim illa susceptione alterum eorum in alterum conversum atque
mutatum est: nec divinitas quippe in creaturam mutata est, ut
desisteret esse divinitas; nec creatura in divinitatem, ut desisteret
esse creatura (De Trin. I 7,14-' ML 42,829).
1 Septem Mss., si minus.
- Apollinaristae.

1047. Sicut in unitate personae anima unitur corpori, ut homo
sit; ita in unitate personae Deus unitur homini, ut Christus sit. In
illa ergo persona mixtura est animae et corporis; in hac persona
mixtura est Dei et hominis: si tamen recedat auditor a consuetudi­
ne corporum, qua solent duo liquores ita commisceri, ut neuter
servet integritatem suam; quamquam et in ipsis corporibus aeri lux
incorrupta misceatur (Ep. 137,3,11: ML 33,52o)3.
1.048. Idem Deus qui homo, et qui Deus idem homo: non
confusione naturae, sed unitate personae (S. 186,1,1: ML 38,999).
1049. Iam illud, quod in somnos solvitur, et cibo alitur, et
omnes humanos sentit affectus, hominem persuadet hominibus,
quem non consumpsit utique, sed assumpsit (Ep. 137,3,9: ML
33.519)·
1050. Quantum enim Deus distat ab homine, tantum volun­
tas Dei a voluntate hominis. Unde gerens hominem Christus, et
regulam nobis proponens, docens nos vivere, et praestans nobis
vivere, ostendit hominis quandam privatam voluntatem, in qua
suam figuravit et nostram, quia caput nostrum est, et ad eum, sicut
nostis, tanquam membra utique pertinemus: Pater, inquit, si fieri
potest, transeat a me calix iste. Haec humana voluntas erat, proprium
aliquid et tanquam privatum volens. Sed quia rectum corde voluit
esse hominem, ut quidquid in illo aliquantum curvum esset, ad
illum dirigeret qui semper est rectus: Verum non quod ego volo, ait,
sed quod tu, Pater (Mt. 26,39). Sed quid posset mali velle Christus?
Quid postremo alius posset velle, quam Pater? Quorum una est
divinitas, non potest esse dispar voluntas. Sed ex persona hominis
transfigurans in se suos, quos in se transfiguravit, cum ait, Esurivi,
et dedistis mihi manducare (Mt. 25,35); ··· ostendit quamdam homi­
nis propriam voluntatem; ostendit te, et correxit te. Ecce vide, in­
quit, te in me; quia potes aliquid proprium velle, ut aliud Deus
velit, conceditur hoc humanae fragilitati, conceditur humanae in­
firmitati; aliquid proprium velle, difficile est ut non tibi contingat:
3 Ad illustrandam intimam unionem naturae humanae in persona Verbi, Au­
gustinus utitur comparatione unionis animae et corporis, et etiam loquitur de
«mixtura Dei et hominis». Cum doctrina eius dc duabus naturis inconfuse ma­
nentibus adeo perspicua sit, evidens est non aliud in mente habuisse, nisi forti­
ter inculcare unionem naturae humanae in persona Verbi, nullo autem modo
egisse de unione naturarum inter se. Caeterum mens Augustini clare patet
etiam ex casu monachi Leporii qui, ut immutabilitas divina servaretur, nega­
verat Deum hominem factum. Leporius, ab Augustino edoctus, errorem suum
retractavit, atque subscripsit Libellum Emendationis. Nunc vero, inter alia
quae in Libello continentur, haec sunt: «Absit ita credere, ut conflatili quodam
genere duas naturas in unam arbitremur redactas esse substantiam. Huiusmodi
enim commixtio partis utriusque corruptio est». Cf. F. Cavallera, Thesaurus
doctrinae catholicae, nova ed. (Parisiis 1936) n.670. Cum vocabulum commixtio
prout refertur ad unionem duarum naturarum reiciatur, non potuit tali sensu
Augustinus eo uti, sed prout iam exposuimus. De errore monachi Leporii,
cf. Epist. 219 a quatuor episcopis Africae, inter quos Augustinus, ad episcopos
Gallicanos Proculum et Cylinnium missam. Videtur Augustinum hanc dictasse
epistolam (ML 33,991). Tamen quod Augustinus Libellum ipsum composuerit
hodie reicitur. Vide A. Trapé, Un caso de Nestorianismo Prenestoriano en Oc­
cidente, resuelto por San Agustín: La Ciudad de Dios, 59 (1943) 45-67.

sed statim cogita qui sit supra te; illum supra te, te infra ilium;
illum creatorem, te creaturam; illum dominum, te scrvum; ilium
omnipotentem, te infirmum, corrigens te, subiungensque voluntati
eius, ac dicens, Verum non quod ego volo, sed quod tu vis, Pater
(En. in Ps. 32,2: ML 36,277-278).
1051. Quomodo autem complexus est Dominus ex duabus
voluntatibus unam factam in homine quem portabat? Praefigurans
in corpore suo, id est Ecclesia sua, futuros quosdam qui voluntatem
suam vellent facere, sed sequerentur postea Dei... Quosdam ergo
infirmos in se praefigurans, vel in corpore suo; ex persona infirmo­
rum, compatiens illis, ait: Pater, si fieri potest, transeat a me calix
iste. Ostendit hominis voluntatem: si in ipsa voluntate permaneret,
iam pravum cor videretur ostendere. Sed si compassus est tibi, et te
liberat in se; imitare quod sequitur, dicens: Verum non quod ego
volo, sed quod tu vis, Pater (En. in Ps. 93,19: ML 37,1206).
1052. Caeterum quod attinet ad divinitatem Filii, una eademque voluntas est Patris et Filii: nec potest ullo modo esse diversa,
ubi est natura Trinitatis immutabilis universa (C. S. Arian. 7:
ML 42,688).
CAPUT VI
Christus assumpsit defectus et passiones corporis et animae,
quae eius perfectioni non obstant. Numquam peccavit, nec
peccare potuit
Summarium.—Conditionis humanae affectus non simulavit, sed plane exhi­
buit, non tamen conditionis necessitate, sed magisterii voluntate. Ex
realitate istorum affectum demonstrat Christum carnem et animam
humanam habuisse. Neque vitiosae fuerunt istae passiones seu affectio­
nes, cum rectam sequerentur rationem, et nullum in eis haberetur pec­
catum. Transit deinde ad explicationem symbolicam, atque asserit nos
omnes in his infirmitatibus praesignatos fuisse. Hoc valet, in particulari,
de tristitia et turbatione Christi: 1053-1058.—Idem valet licet tenuiore
gradu derelictione Christi in cruce: 1059-1062.—Nullum omnino habuit
peccatum, nec originis, quia sine concupiscentia conceptus, nec propriae
iniquitatis. Ideo Christus fuit sine peccato actuali, quia non habuit
originale. Immo impeccabilis fuit. Impeccabilitas ex ipsa unione hyposta­
tica repetitur: 1063-1067.—Christus nunquam concupivit illicita, neque
habuit fomitem peccati, quia sine concupiscentia ipse conceptus fuit.
Ad nostrum exemplum, tentationem externam sustinere voluit: 10681072.—Eo magis liber erat Christus, quo peccare nequibat: 1073-1074.

IO53· Quis tibi hoc contra Evangelium concessurus est, quod
omnes humanae conditionis simulavit affectus? Prorsus si dixit
evangelista, Dormivit lesus (Mt. 8,24); si dixit, Esurivit (Id. 4,2),
sitivit (Io. 19), contristatus est (Mt. 26,37), exhilaratus est, et si
quae talia; omnia vera sunt, quae ita narrata sunt, ut non eum simu­
lasse, sed plane fecisse vel exhibuisse conscripta sint, sane non neces-

sitate conditionis, sed magisterii voluntate, et divina etiam potesta­
te. Nam homo plerumque etsi nolit, dormit; etsi nolit, contristatur;
etsi nolit esurit, ac sitit: ille autem omnia ista, quia voluit... Tamen
vera haec et de illo fideliter veraciterque conscripta sunt, ut quis­
quis Evangelio eius crediderit, veritate instruatur, non mendaciis
illudatur (C. Faust. Man. XXVI 8: ML 42,484) L
1054. Hos autem humanae infirmitatis affectus, sicut ipsam
carnem infirmitatis humanae, ac mortem carnis humanae Dominus
lesus, non conditionis necessitate, sed miserationis voluntate susce­
pit, ut transfiguraret in se corpus suum, quod est Ecclesia, cui caput
esse dignatus est, hoc est membra sua in sanctis et fidelibus suis:
ut si cui eorum inter humanas tentationes contristari et dolore
contingeret, non ideo se ab eius gratia putaret alienum; et non esse
ista peccata, sed humanae infirmitatis indicia, tanquam voci prae­
missae concinens chorus, ita corpus eius ex ipso suo capite addisce­
ret (En. in Ps. 87,3: ML 37,1111).
1055. Sed cum rectam rationem sequantur istae affectiones,
quando ubi oportet adhibentur, quis eas tunc morbos seu vitiosas
passiones audeat dicere? Quamobrem etiam ipse Dominus in forma
servi agere vitam dignatus humanam, sed nullum habens omnino
peccatum, adhibuit eas ubi adhibendas esse iudicavit. Neque enim
in quo verum erat hominis corpus et verus hominis animus, falsus
erat humanus affectus. Cum ergo eius in Evangelio ista referun­
tur, quod super duritiam cordis ludaeorum cum ira contristatus
sit (Mc. 3,5); quod dixerit, Gaudeo propter vos, ut credatis (Io. 11,15);
quod Lazarum suscitaturus etiam lacrymas fuderit (Ib. 35); quod
concupiverit cum discipulis suis manducare pascha (Lc. 22,15);
quod propinquante passione tristis fuerit anima eius (Mt. 26,38),
non falso utique referuntur. Verum ille hos motus certae dispensa­
tionis gratia, ita cum voluit suscepit animo humano, ut cum voluit
factus est homo (De civ. Dei XIV 9,3: ML 41,414).
1056. lesus ergo ut vidit eam plorantem, et ludaeos qui cum illa
erant plorantes, fremuit spiritu, et turbavit semetipsum (Io. 11,33)...
Turbaris tu nolens; turbatus est Christus, quia voluit. Esurivit lesus,
verum est, sed quia voluit; dormivit lesus, verum est, sed quia voluit;
contristatus est lesus, verum est, sed quia voluit; mortuus est lesus,
verum est, sed quia voluit: in illius potestate erat sic vel sic affici,
vel non affici. Verbum enim animam suscepit et carnem, totius ho­
minis sibi coaptans in personae unitate naturam... Anima et caro
Christi cum Verbo Dei una persona est, unus Christus est. Ac per
hoc ubi summa potestas est, secundum voluntatis nutum tractatur
infirmitas: hoc est, turbavit semetipsum (In Io. Ev. tr. 49,18: ML
35.1754)·
1 Circa doctrinam S. Augustini de functionibus sensibilibus et affectibus
animae humanae, scripserunt: F. J. Thonnard, Les fonctions sensibles de l'âme
humaine selon S. Augustin: L’Année Théologique Augustinienne, 12 (1952) 335345; La vie affective de l'âme selon S. Augustin: Ib. 13 (1953) 33-55; Salvador
Cuesta, El equilibrio pasional en la doctrina estoica y en la de S. Agustín (Ma­
drid 1945).

IO57· Te praesignavit Dominus in sua infirmitate, non se:
non enim timebat Dominus pati, tertio die resurrecturus Sed
tristitiam sic assumpsit quomodo carnem. Nolite enim putare quia
hoc dicimus, non fuisse tristem Dominum. Si enim hoc dixerimus,
quia non erat tristis, cum Evangelium dicat, Tristis est anima mea
usque ad mortem (Nit. 26,38): ergo et quando dicit Evangelium,
Dormivit lesus (Ib. 8,24), non dormivit lesus; et quando Evange­
lium dicit. Manducavit lesus (Lc. 14,1), non manducavit lesus:
subrepit vermiculus putredinis, et nihil sanum relinquit, ut dicatur
quia et corpus non erat verum, et carnem veram non habuit. Quid­
quid ergo de illo scriptum est, fratres, factum est, verum est. Ergo
tristis fuit? Prorsus tristis, sed voluntate suscipiens tristitiam, quo­
modo voluntate suscipiens carnem; quomodo voluntate carnem ve­
ram, sic voluntate tristitiam veram (En. in Ps. 93,19: ML 37,
1207-1208).
1058. In illo enim eramus, quando dixit: «Tristis est anima
mea usque ad mortem*. Non enim timebat mori, qui venerat mori;
aut recusabat mori, qui potestatem habebat animam suam ponendi,
et potestatem habebat iterum sumendi eam: sed loquebantur mem­
bra in capite, et loquebatur caput pro membris (En. in Ps. 40,6:
ML 36,459)·
1059. Unde illa vox est in cruce: Dens meus, Deus meus, ut
quid dereliquisti me? (Ps. 21,2). Ergo Deus dereliquit Christum,
cum Deus esset in Christo mundum reconcilians sibi, cum esset
et Christus Deus... Deus reliquit illum? Absit. Sed in vetere nostro
vox nostra erat, quia simul crucifixus erat vetus homo noster cum
illo; et de ipso vetere nostro corpus acceperat, quia Maria de Adam
erat (En. 1 in Ps. 70,12: ML 36,882).
1060. Nam quantum ad ipsum attinet, quomodo vellet libe­
rari ab illa hora, qui propterea venerat in illam horam? (Io. 12,27)
aut quomodo sic loquebatur, quasi quod nollet ei accideret, cum
potestatem habuerit ponendi animam suam, et iterum sumendi eam,
nec eam quisquam tolleret ab illo, sed eam ipse poneret et resume­
ret, sicut in Evangelio dicit? (Ib. ro,i8). Sed procul dubio nos in
illis vocibus eramus, et caput pro suo corpore loquebatur, non
disiuncta significatione vocis, ubi connexio non disiungitur unitatis
(Ep. 140,11,29: ML 33,55i)·
1061. Profecto enim erat aliqua causa... ut... Christum de
manibus ludaeorum non liberaret, eumque in potestate saevientium
usque ad mortis exitum derelinqueret (Ep. 140,11,28: ML 33,550).
1062. Deus, Deus meus, ut quid me dereliquisti? (Ps. 21,2).
Verba sunt Domini pendentis in ligno. Quasi reliquit illum ad prae­
sentem felicitatem, sed non eum reliquit ad aeternam immortalita­
tem. Ibi est finis Domini. Tenent ludaei, insultant ludaei, ligant
ludaei, spinis coronant, sputis dehonestant, flagellant, opprobriis
obruunt, ligno suspendunt, lancea fodiunt, postremo sepeliunt: quasi

relictus est. Sed quibus? Illis insultantibus (De Symb. 3,10: ML 40,
634) 23
’
1063. Nulla igitur voluptate carnalis concupiscentiae semina­
tus sive conceptus, et ideo nullum peccatum originaliter trahens:
Dei quoque gratia Verbo Patris unigenito, non gratia Filio, sed
natura, in unitate personae modo mirabili et ineffabili adiunctus
atque concretus, et ideo nullum peccatum et ipse committens;
tamen propter similitudinem carnis peccati in qua venerat (Rom. 8,
3), dictus est et ipse peccatum, sacrificandus ad diluenda peccata.
In vetere quippe lege peccata vocabantur sacrificia pro peccatis
(Os. 4,8): quod vere iste factus est cuius umbrae erant illa. Hinc
Apostolus cum dixisset, Obsecramus pro Christo reconciliari Deo;
continuo subiunxit atque ait: Eum qui non noverat peccatum, pro
nobis peccatum fecit, ut nos simus iustitia Dei in ipso (2 Cor. 5,20.21).
Non ait, ut in quibusdam mendosis codicibus legitur, Is qui non
noverat peccatum, pro nobis peccatum fecit; tanquam pro nobis
Christus ipse peccaverit: sed ait, Eum qui non noverat peccatum,
id est, Christum, pro nobis peccatum fecit Deus, cui reconciliandi
sumus, hoc est, sacrificium pro peccatis, per quod reconciliari va­
leremus (Enchir. 41,13: ML 40,252).
1064. Solus unus est qui sine peccato natus est in similitudine
carnis peccati, sine peccato vixit inter aliena peccata, sine peccato
mortuus est propter nostra peccata (De pece. mer. et rem. II 35,57:
ML 44,184).
1065. Illud sane magnum verumque dixisti, cum posuisses
testimonium apostoli Petri, dicentis, Qui peccatum non fecit (1 Petr. 2,
22); notandum esse quod iudicaverit apostolus sufficere ad osten­
dendum in Christo nullum fuisse peccatum, quia dixit nullum eum
fecisse peccatum: Ut «doceret, inquis, quia qui non fecit, habere
non potuit». Omnino verissimum est. Profecto enim peccatum etiam
maior fecisset, si parvus habuisset. Nam propterea nullus est ho­
minum praeter ipsum qui peccatum non fecerit grandioris aetatis
accessu, quia nullus est hominum praeter ipsum qui peccatum non
habuerit infantilis aetatis exortu (C. Iui. V 15,57: ML 44,815) λ
1066. Modus iste quo natus est Christus de Spiritu Sancto...
et de Maria virgine... insinuat nobis gratiam Dei, qua homo nullis
praecedentibus meritis, in ipso exordio naturae suae quo esse coepit,
Verbo Deo copularetur in tantam personae unitatem, ut idem ipse
esset filius Dei qui filius hominis... ac sic in naturae humanae sus­
ceptione fieret quodammodo ipsa gratia illi homini naturalis, quae
nullum peccatum posset admittere (Enchir. 40,12: ML 40,252).
2 Expositio symbolica, expositionem realem non excludit.
Interpretatio quam in Summario dedimus convenit cum ea quae erudite
exponitur a T. J. Van Bavel, o.c. 119-145. Magis symbolice Augustinum in­
terpretantur, G. Jouassard, L'abandon du Christ d'après saint Augustin: Revue
des Sciences Philosophiques et Théologiques, 13 (1924) 310-326, et R. Murphy,
The Dereliction of Christ on the Cross (Washington 1940) 51-58.
3 Notetur haec doctrina de relatione inter peccatum originale et actuale.

1067. Ideo Adam primus ille, secundus iste; quia sine carnis
concupiscentia factus ille, natus est iste sed ille tantum homo, iste
vero et Deus et homo: et ideo ille potuit non peccare, non sicut
iste peccare non potuit (C. Iui. 0. i. VI 22: ML 45,1553)4.
1068. Dicimus... eum (Christum) perfectione virtutis, et non
per camis concupiscentiam procreata carne, cupiditatem non ha­
buisse vatiorum. Aliud est enim non habuisse cupiditatem malam;
aliud non eam potuisse sentire: sensisset enim si habuisset; non
enim sensus ei defuit quo eam sentiret, sed voluntas adfuit qua
non haberet (C. hd. 0. i. IV 48: ML 45,1366).
1069. Quisquis credit carnem Christi contra spiritum concu­
pisse, anathema sit (C. Iui. 0. i. IV 47: ML 45,1366).
1070. Quam (concupiscentiam) spiritui resistentem non ha­
bere in carne mortali, ille tantummodo homo potuit, qui non per
ipsam ad homines venit (C. duas Ep. Pel. I 11,24: ML 44,562).
1071. Ergo nos transfiguravit in se, quando voluit tentari a
satana... Prorsus Christus tentabatur a diabolo... In Christo enim
tu tentabaris, quia Christus de te sibi habebat carnem, de se tibi
salutem; ... de te sibi tentationem, de se tibi victoriam (En. in
Ps. 60,3: ML 36,724).
1072. Cui (diabolo) se ipse (Christus) tentandum praebuit,
ut ad superandas etiam tentationes eius mediator esset, non solum
per adiutorium, verum etiam per exemplum (De Trin. IV 13,17:
ML 42,899).
1073. Numquid metuendum fuit, ne accedente aetate homo
ille libero peccaret arbitrio? Aut ideo in illo non libera voluntas
erat, ac non tanto magis erat, quanto magis peccato servire non pot­
erat? (De praed. sanet. 15,30: ML 44,982).
1074. Multo quippe liberius erit arbitrium, quod omnino non
poterit servire peccato (Enchir. 105: ML 40,281).

De sanctitate et scientia Christi
Summarium.—Sanctificavit se in se. Gratia ergo unionis unctus fuit Christus
Spiritu Sancto ipso momento Incarnationis. Habuit plenitudinem gra­
tiae: 1075-1077.—Valde interest inter eos qui participatione Sapientiae
Dei sapientes fiunt, et Christum qui ipsam personam Sapientiae gere­
bat. Ignorantiam, seu inconscientiam parvulorum non admittit in Christo
infante: 1078-1079.—Nulla ignorantia laborabat Christus. Peccatum tan­
tum ignorabat, non ut eum non iudicaret, seu de eo sciret, sed ut eum
non committeret. Textum Mc. 13,32, diversimode interpretatur, sive
quia nescientes facit, quia non ita sciebat Christus ut tunc discipulis

4 De impeccantia et impeccabiJitate Christi iuxta Augustinum, cf. J. Mohan,
o.c. 40ss.

nuntiaret, sive quia ad eius actualem missionem non pertinebat ut per
eum sciretur a nobis: 1080-1085.—Probabilius videtur Augustinum as­
seruisse scientiam beatam Christi: 1086-1090.

1075· Ιη Quo (Verbo) et ipse filius hominis sanctificatus est
ab initio creationis suae, quando Verbum factum est caro; quia
una persona facta est Verbum et homo. Tune ergo sanctificavit se
in se, hoc est, hominem se in Verbo se; quia unus Christus Verbum
et homo, sanctificans hominem in Verbo (In Io. Ευ. tr. 108,5:
ML 35,1916).
1076. Dominus ipse lesus Spiritum Sanctum non solum dedit
ut Deus, sed etiam accepit ut homo; propterea dictus est plenus
gratia (Io. 1,14), et Spiritu Sancto (Lc. 11,52, et 4,1). Et manifestius
de illo scriptum est in Actibus Apostolorum: Quoniam unxit eum
Deus Spiritu Sancto (Act. 10,38). Non utique oleo visibili, sed dono
gratiae, quod visibili significatur unguento quo baptizatos ungit
Ecclesia. Nec sane tunc unctus est Christus Spiritu Sancto, quando
super eum baptizatum velut columba descendit (Mt. 3,16): ... sed
ista mystica et invisibili unctione tunc intelligendus est unctus,
quando Verbum Dei caro factum est (De Trin. XV 26,46: ML
42,1093).
1077. De ipso vero capite nostro Apostolus ait: Quia in ipso
inhabitat omnis plenitudo divinitatis corporaliter. Non ideo corpora­
liter, quia corporeus est Deus; sed aut verbo translato usus est,
tanquam in templo manufacto non corporaliter, sed umbratiliter
habitaverit, id est, praefigurantibus signis: ... aut certe corporaliter
dictum est, quia et in Christi corpore quod assumpsit ex Virgine,
tanquam in templo habitat Deus (Ep. 187,13,39: ML 33,847).
1078. Nec eos audiamus, qui sic dicunt ab illa aeterna Sa­
pientia susceptum esse hominem, qui de virgine natus est, quomodo
et alii homines ab ea sapientes fiunt, qui perfecte sapientes sunt...
Aliud est enim sapientem tantum fieri per Sapientiam Dei, et aliud
ipsam personam sustinere Sapientiae Dei. Quamvis enim eadem
natura sit corporis Ecclesiae, multum tamen distare inter caput et
membra caetera quis non intelligat?... Et propterea Sapientia Dei...
non sic assumpsit illum hominem ut caeteros sanctos; sed multo
excellentius, multoque sublimius... Quapropter aliter sunt sapien­
tes caeteri homines... et aliter ille unus Mediator Dei et hominum
homo Christus lesus, qui Sapientiae ipsius, per quam Sapientes
fiunt quicumque homines, non solum beneficium habet, sed etiam
personam gerit. De caeteris enim sapientibus et spiritualibus ani­
mis recte dici potest, quod habeant in se Verbum Dei... sed in
nullo eorum recte dici potest, quod Verbum caro factum est, et ha­
bitavit in nobis; quod in solo Domino nostro lesu Christo rectissime
dicitur (De ag. chr. 20,22: ML 40,301-302).
1079. Qui venit in similitudinem carnis peccati, ut evacuaret
corpus peccati, in quo... anima rationalis miserabili ignorantia prae­
gravatur. Quam plane ignorantiam nullo modo crediderim fuisse in

infante illo, in quo Verbum caro factum est, ut habitaret in nobis,
nec illam ipsius animi infirmitatem in Christo parvulo fuerim suspi­
catus, quam videmus in parvulis (De pece. mer. et rem. II 29,48:
ML 44,180) E
ιο8ο. Dicat ergo caput nostrum: Insurgentes testes iniqui, quae
ignorabam interrogabant me (Ps. 34,11). Nos autem dicamus capiti
nostro: Domine, quid ignorabas? Itane tu aliquid ignorabas? Nonne
et interrogantium corda noveras? nonne eorum dolos ante prospe­
xeras? nonne in eorum manus te sciens dederas? nonne ut ab eis
patereris veneras? Quid ergo ignorabas? Ignorabat peccatum: et
hoc peccatum ignorabat, non quasi non iudicando, sed non commit­
tendo (En. in Ps. 34 s.2,2: ML 36,333).
1081. Omnia autem scit illa Sapientia quae format omnia...
Et quia Christus Dei Virtus est et Dei Sapientia, scit ista ille, qui
etiam mortaliter natus est, non conditione mortali, quia in mortuis
liber, sed miseratione mortalium, ut a morte faceret liberos (Ann. in
lob 38: ML 34,875).
1082. Quod alienum est ab opere, alienum est a conscientia:
quod alienum est a conscientia, alienum videtur et a scientia. Ita
dicitur Deus nescire, quomodo ars non novit vitia; et tamen per
artem cognita diiudicantur (En. in Ps. 34 s.2,2: ML 36,334).
1083. De die et hora nemo scit, neque angeli in caelo, neque
Filius, nisi Pater (Mc. 13,32). Hoc enim nescit, quod nescientes
facit, id est, quod non ita sciebat ut tunc discipulis indicaret... Eo
namque genere locutionis nescire quisque dicitur quod occultat...
Neque enim aliquo genere loquuntur Scripturae, quod in consuetu­
dine humana non inveniatur; quia utique hominibus loquuntur
(De Trin. I 12,23: ML 42,836).
1084. Quod utique ideo dictum est, quia per Filium homines
hoc non discunt, non quod apud se ipse non noverit (En. in Ps.
6,1: ML 36,90).
1085. Quia vero Dominus noster lesus Christus magister no­
bis missus est, etiam Filium hominis dixit nescire illum diem
(Mc. 13,32), quia in magisterio eius non erat ut per eum sciretur
a nobis (En. in Ps. 36,1: ML 36,355).
1086. Quod autem facies eius (Lazari) sudario tecta erat, hoc
est, quod in hac vita plenam cognitionem habere non possumus,
sicut Apostolus dicit: Nunc videmus per speculum in aenigmate, postea
autem facie ad faciem (1 Cor. 13,12). Et dixit lesus: Solvite eum,
1 Quamquam saepissime vox «ignorantia» apud Augustinum, de «ignoran­
tia morali» intelligenda sit, de ea scilicet quae mentem aggravat post peccatum
originale (vide supra. De Deo creante et elevante c.21), non semper tamen adeo
restrictive hunc terminum usurpavit. Textus quos de omniscientia Christi hic
adducimus, non videntur intelligi simpliciter deberi de absentia ignorantiae
moralis. Ita etiam Van Bavel, o.c. 151ss. Aliter opinatur A. M. Dubarle. qui
propterea putat Augustinum non docuisse omniscientiam Christi hominis.
Vide La connaissance humaine du Christ d'après saint Augustin: Ephemerides
Theologicae Lovanienses, 18 (1949) 5-25.

et sinite ire (Io. 11,1-44); hoc est, quod post hanc vitam auferentur
omnia velamenta, ut facie ad faciem videamus. Quantum autem
intersit inter hominem quem Dei Sapientia gestabat, per quem
liberati sumus, et caeteros homines, hinc intelligitur, quod Laza­
rus nisi exiens de monumento non solvitur; id est, etiam renata
anima nisi resolutione corporis libera ab omni peccato et ignorantia
esse non potest, quamdiu per speculum et in aenigmate videt Do­
minum: illius autem linteamina et sudarium, qui peccatum non
fecit, et nihil ignoravit, in monumento inventa sunt (Ib. 20,7).
Ipse enim solus in carne non tantum monumento non est oppressus,
ut aliquod peccatum in eo inveniretur (Is. 53,9), sed nec linteis impli­
catus, ut eum aliquid lateret, aut ab itinere retardaret (De div.
quaest. 83 q.65: ML 40,60) 2.
1087. Quod si etiam de Domino lesu Christo, non secundum
Verbum in principio Deum apud Deum, sed secundum puerum, qui
proficiebat aetate ac sapientia (Lc. 2,40), pius intellectus admittit
propria illa susceptione servata, quae communis ei cum caeteris
hominibus non est, cuius tanquam morte possideat haereditas, ma­
nifestum est. Non enim nos cohaeredes eius esse possumus, nisi et
ipse haeres sit. Si autem pietas hoc non admittit, ut primo ex parte
videret homo Dominicus 3, deinde ex toto quanquam in sapientia
proficere dictus sit; in corpore suo intelligatur haeres, id est Ecclesia,
cuius cohaeredes sumus: quemadmodum filii eius matris dicimur,
quamvis ex nobis constet (De div. quaest. 83 q.75,2: ML 40,87) 4.
1088. Tu es qui restitues mihi haereditatem meam (Ps. 15,5): ut
nota sit et his quos libero, claritas qua eram apud te, priusquam
mundus fieret: non enim restitues mihi quod non amisi, sed resti­
tues his qui amiserunt eius claritatis notitiam, in quibus quia ego
sum, mihi restitues. 6. Etenim haereditas mea praeclara est mihi (Ps. 6):
etenim haereditas mea praeclara est, non omnibus, sed videntibus:
in quibus quia ego sum, mihi est. 10. Adimplebis me laetitia cum
vultu tuo (Ps. 11): adimplebis eos laetitia, ut non ultra quaerant
2 Omniscientia hoc textu doceri videtur. Quoad visionem beatificam robus­
tum etiam argumentum ex eo confici posse putamus. Visio per speculum et in
aenigmate significabatur per sudarium Lazari, quod Dominus auferri iussit, et
quamdiu anima non est a corpore resoluta, et libera a peccato et ignorantia,
in aenigmate tantum Deum videt. Linteamina autem Christi in monumento
inventa sunt, et cum peccatum non fecerit, non fuit lineis seu velaminibus im­
plicatus, ut eum aliquid lateret. Scientia vero quae opponitur cognitioni per
speculum et in aenigmate apud Augustinum, sicuti apud S. Paulum, est scientia
beata seu visio facialis. Fatemur tamen nonnisi probabile argumentum ex textu
erui, eo vel maxime quod in eodem opere De div. quaest. 83 (vide n. 1087),
utramque sententiam affirmantem scilicet et negantem piam vocat. Cf. I. F. de
Groot, Conspectus historiae dogmatum (Romae 1931) vol.2,65. Opus De div.
quaest. 83, inchoatus fuit sub finem anni 388 (ML 40,11).
3 Propterea quia «homo Christus lesus... sit utique Dominus», Augustinus
retractavit appellationem. Homo Dominicus. Vide Retr. I 19,8: ML 32,616.
4 Vide commentaria in hunc locum apud Van Bavel, o.c. 162ss ; A. Caron,
La science du Christ dans saint Augustin et saint Thomas: Angelicum, 7 (1930)
487-614, et Dubarle, Le. Legatur etiam n. I eiusdem quaestionis ubi Augustinus
explicare conatur quomodo efficiamur heredes Dei, et coheredes Christi
(Rom. 8,17).

aliquid, cum facie ad faciem te viderint; in quibus quia ego sum,
me adimplebis (En. in Ps. 15,5.6.10: ML 30,145)5.
1089. Item quaeri potest quomodo dictum sit, Deum nemo vi­
dit unquam (Io. 1,18); cum eiusdem Domini verba sint, Nescitis
quia Angeli eorum semper vident faciem Patris mei qui in caelis est?
(Mt. 18,10). Quae sententia vos redarguit, qui nescitis quemadmo­
dum dicatis invisibilem Patrem. Illud autem quod ait, Non quia
Patrem vidit quisquam, nisi qui est a Deo, hic vidit Patrem (Io. 6,46);
ad homines referri potest quod dictum est, quisquam. Et quia ipse
homo erat qui tunc loquebatur in carne, ita hoc dixit, ac si diceret,
Non quia Patrem vidit quisquam hominum nisi ego: sicut dictum
est, Quis sapiens, et intelliget haec? (Ps. 106,42). (C. Max. Il 9,1:
ML 42.76a)567.
1090. Quod autem tibi videtur nihil magnum de Deo Patre
dici, si forma servi maior est; qua maiores videntur et Angeli: non
recte cogitas quem locum in rebus habeat humana natura, quae
condita est ad imaginem Dei. Maiores Angeli dici possunt homine,
quia maiores sunt hominis corpore: maiores sunt et animo, sed in
forma quam peccati originalis merito corruptibile aggravat corpus.
Natura vero humana, qualem naturam Christus humanae mentis
assumpsit, quae nullo peccato potuit depravari, solus maior est
Deus. Denique propter quid dictum sit, Minorasti eum modico minus
quam angelos (Ps. 8,6); aperuit Scriptura, ubi legitur, Eum autem
modico minus quam angelos minoratum vidimus lesum propter passio­
nem mortis (Hebr. 2,9). Non ergo propter naturam hominis; sed,
propter passionem mortis. Natura vero hominis, quae mente ratio­
nali et intellectuali creaturas caeteras antecedit, Deus solus est maior
(C. Max. II 25: ML 42,803)?.
5 Quídam vident in hoc textu affirmationem visionis beatificae pro Christo
homine. Cf. L. Richard, Un texte de saint Augustine sur la vision intuitive du
Christ: Recherches de Science Religieuse, 12 (1922) 85-87; P. G altier, L'en­
seignement des Pères sur la vision beatifique dans le Christ: Recherches de Scien­
ce Religieuse, 15 (1925) 54-68. Alii in partem negativam propendent, ut
A. M. Dubarle (Le.). Textus nimis obscurus est, ncque ex eo aliquid concludi
posse videtur pro affirmatione vel negatione. Si sensu realístico interpretatur
contradictorius apparet. Claritas restituetur, visio possidetur, visio adimplebi­
tur. Ut Augustinus observat: «Rex noster in hoc psalmo loquitur ex persona
susceptionis humanae» (Ib. n.l). Vult ergo Augustinus ostendere psalmos
Christo applicari sive historice sive mystice. Loquitur ergo de Christo ut Capite
Corporis Mystici, seu de Christo-Toto. Ita fere Van Bavel, o.c. 165.
° Hic princeps locus videtur pro affirmatione visionis beatificae Christi ho­
minis. Affirmativa sententia maiorem adhuc accipit firmitatem, si hic textus
cum sequenti confertur (vide n.1090). Notetur opus contra Maximinum Arianorum Episcopum scriptum fuisse duobus annis ante mortem Augustini.
7 Angeli Deum intuitive vident (vide n. 1089). Sed quamquam Angeli maio­
res sint corpore Christi propter passionem mortis, non sunt anima Christi maio­
res. Si ergo Angeli Deum facie ad faciem vident, nonne hoc affirmari debet de
Christo homine? Vide Van Bavel, o.c. 166ss.

II

De Christo Redemptore

CAPUT

Vili

Christus Mediator ad componendam causam
Summarium.—Peccato originali, cui actualia addiderant, homines malam
habebant causam adversus Deum. Arbitro indigebant. Christus est
medius arbiter inter Deum et homines. Mediator quia homo, nam ut
Deus aequalis est Patri. Non tamen esset Mediator quia homo, nisi
esset et Deus. Ideo Christus Mediator, quia Deus cum Patre, et homo
cum hominibus: 1091-1095.—Per peccatum inimici eramus Dei; pecca­
tum est maceria homines separans a Deo. Neccsse erat ad reconciliatio­
nem faciendam ut medium separans tolleretur. Ideo venit Christus
Mediator, peccatum nullum habens, sed nostra suscipiens. Substitutio
Christi pro homine peccatore. Deus fecit Christum «peccatum», i.e. victi­
mam, seu sacrificium pro peccato. Ipse sacerdos seipsum obtulit, fudit
sanguinem suum, et delevit chirographum peccatorum nostrorum:
1096-1103.

1091. Tenebatur itaque iusta damnatione genus humanum, et
omnes erant irae filii... Cum hac quippe omnis homo nascitur.
Propter quod dicit Apostolus: Fuimus enim et nos natura filii irae,
sicut et caeteri (Eph. 2,3). In hac ira cum essent homines per origi­
nale peccatum, tanto gravius et perniciosius, quanto maiora vel
plura insuper addiderant, necessarius erat mediator, hoc est, recon­
ciliator, qui hanc iram sacrificii singularis, cuius umbrae omnia sa­
crificia Legis et Prophetarum, oblatione placaret. Unde dicit Apo­
stolus: St enim cum inimici essemus, reconciliati sumus Deo per mortem
Filii eius, multo magis reconciliati nunc in sanguine eius, salvi erimus
ab ira per ipsum (Rom. 5,10.9) (Enchir. 33: ML 40,248).
1092. Arbitrum desiderabat 1. Quid est arbiter? Medius ad
componendam causam. Nonne inimici eramus Dei, et malam cau­
sam habebamus adversus Deum? Quis finiret causam istam malam,
nisi ille medius arbiter, qui nisi veniret, misericordiae perierat iter?
De quo Apostolus dicit, Unus mediator Dei et hominum, homo Chris­
tus lesus (1 Tim. 2,5). Si non homo, non mediator: quia aequalis
Patri Deus. Dicit alio loco: Mediator autem unius non est; Deus autem
unus est (Gal. 3,20). Inter duos mediator: ergo Christus mediator
inter hominem et Deum. Non quia Deus, sed quia homo: nam
quia Deus, aequalis Patri; sed aequalis Patri, non mediator. Ut
autem sit mediator, descendat a superiore ad inferiorem, ab aequa­
litate Patris; faciat quod ait Apostolus: Semetipsum exinanivit for­
mam servi accipiens, in similitudine hominum factus, et habitu inventus
1 Utinam esset nobis arbiter (lob 9,33, sec. LXX).

ut homo (Phil. 2,7). Fundat sanguinem suum, deleat chirographum
nostrum (Coi. 2,14), componat inter nos et Deum (En. in Ps. 103,8:
37.1383).
1093. In magna ista separatione missus est Mediator. Non
poteras ad Deum homo; Deus factus est homo: ut quoniam homo
potes ad hominem, qui non posses ad Deum, per hominem venires
ad Deum; et factus est mediator Dei et hominum, homo Christus
lesus... Sed si homo solum esset, hoc sequendo quod es, nunquam
pervenires; si Deus solum esset, non comprehendendo quod non
es, nunquam pervenires: Deus factus est homo, ut hominem se­
quendo, quod potes, ad Deum pervenias, quod non poteras (En. in
Ps. 134,5: ML 37,1741).
1094. Mediator Dei et hominum (Christus), quia Deus cum
Patre, quia homo cum hominibus. Non mediator homo praeter
deitatem; non mediator Deus praeter humanitatem. Ecce mediator:
Divinitas sine humanitate non est mediatrix, humanitas sine divi­
nitate non est mediatrix; sed inter divinitatem solam et humanita­
tem solam, mediatrix est humana divinitas et divina humanitas
Christi (S. 47,12,21: ML 38,310).
1095. Et quia omnia quae in contrarium pergunt, per aliquid
medium reducuntur, et ab aeterna iustitia temporalis iniquitas nos
alienabat; opus ergo erat media iustitia temporali, quae medietas,
temporalis esset de imis, iusta de summis, atque ita se nec abrum­
pens a summis, et contemperans imis, ima redderet summis. Ideo
Christus mediator Dei et hominum dictus est, inter Deum immor­
talem et hominem mortalem Deus et homo, reconcilians hominem
Deo, manens id quod erat, factus quod non erat (De cons. ev. I
35,53: ML 34,1070)2.
1096. Ad Christum omnes fugiamus, contra peccatum Deum
liberatorem interpellemus: venales nos petamus, ut eius sanguine
redimamur. Dicit enim Dominus, Gratis venumdati estis, et sine ar­
gento redimemini (Is. 52,3). Sine pretio, sed vestro quia meo. Hoc
Dominus dicit: ipse enim pretium dedit, non argentum, sed sangui­
nem suum. Nam nos et servi et egeni remanseramus. 5. Liberat
ergo ab hac servitute solus Dominus: qui illam non habuit; solus
enim in hac carne venit sine peccato. Nam quos videtis in manibus
matrum parvulos ferri, nondum ambulant, et iam sunt compediti;
traxerunt enim de Adam quod solvatur a Christo. Pertinet etiam
ad ipsos, cum baptizantur, ista gratia quam Dominus pollicetur;
quia de peccato solus liberare potest, qui venit sine peccato, et fac­
tus est sacrificium pro peccato. Audistis enim cum Apostolus lege­
retur: Pro Christo, inquit, legatione fungimur, tanquam Deo exhor­
tante per nos; obsecramus pro Christo; id est, tanquam vos Christus
obsecret. Quid? Reconciliari Deo. Si exhortatur et obsecrat Aposto2 Pulcherrima sunt quae Augustinus scripsit de Christo Mediatore et via.
Cf. inter alia plurima: S. 121,5: ML 38,680; En. in Ps. 29 en 2 1 · ML 36 216'
i- 92,3: ML 38,573; De civ. Dei XI 2: ML 41,318: "Quo iiur, Deus, qua’itur’
homo» (S. Denis 20,9; MA I p.120).

lus ut reconciliemur Deo, inimici eramus Deo. Nemo enim reconÍ ciliatur nisi ex inimicitiis. Inimicos autem nos non natura, sed pec­
cata fecerunt. Unde inimici illius, inde servi peccati. Non habet
Deus liberos inimicos; necesse est servi sint: et servi remanebunt
nisi ab illo liberentur, cui peccando inimici esse voluerunt. Obsecra­
mus ergo, inquit, pro Christo, reconciliari Deo. Quomodo autem re­
conciliamur, nisi solvatur quod inter nos et ipsum separat? Ait
enim per prophetam: Non gravavit aurem ne audiat, sed peccata
vestra separant inter vos et Deum (Is. 59,1.2). Quia ergo non recon­
ciliamur nisi ablato quod in medio est, et posito quod in medio sit.
Est enim medium separans, sed contra est mediator reconcilians:
medium separans est peccatum, mediator reconcilians est Dominus
lesus Christus: Unus enim Deus, et unus mediator Dei et hominum,
homo Christus lesus (1 Tim. 2,5). Ut ergo tollatur maceria separans
quod est peccatum venit ille mediator, et factus est sacrificium
sacerdos ipse. Et quia sacrificium factus est pro peccato, offerens
seipsum in holocaustum in cruce passionis suae, sequitur Apostolus
et dicit, cum dixisset, Obsecramus pro Christo, reconciliari Deo:
quasi diceremus, quomodo poterimus reconciliari? Eum, inquit, id
est ipsum Christum, qui non noverat peccatum, peccatum pro nobis
fecit, ut nos simus iustitia Dei in ipso (2 Cor. 5,20.21). Eum ipsum,
inquit Christum Deum, qui non noverat peccatum. Venit enim in
carne, hoc est, in similitudine carnis peccati (Rom. 8,3), non tamen
in carne peccati, non habens ullum omnino peccatum: et ideo factus
est verum sacrificium pro peccato, quia nullum habebat ipse pec­
catum (In Io. Ev. tr. 41,4,5: ML 35,1694-1695) 3.
1097. Delicta nulla Christus habuit; fuit delictorum susceptor,
sed non commissor (En. in Ps. 68,10: ML 36,849)4.

1098. Eum qui non noverat peccatum, peccatum pro nobis fecit?
Quis? quem? Deus Christum. Deus Christum fecit pro nobis pec­
catum. Non dixit, Fecit pro nobis peccantem; sed, fecit eum pecca­
tum. Si nefas est dicere peccasse Christum, quis ferat peccatum esse
Christum? Et tamen non possumus Apostolo contradicere... 11.
Quid igitur est? Intendat Caritas vestra magnum altumque myste­
rium. Felices eritis, si intellectum dilexeritis, et ad dilectum perve­
neritis. Prorsus, prorsus Christus Dominus noster, lesus Salvator
noster, Redemptor noster peccatum factus est, ut nos essemus iusti­
tia Dei in ipso. Quomodo? Audite Legem... In Lege peccata voca­
bantur etiam sacrificia, quae pro peccatis offerebantur. Habes, cum
victima pro peccato adduceretur, dicit Lex, Ponant manus suas
sacerdotes super peccatum (Lev. 4); id est, super victimam pro pec­
cato. Et quod est aliud quam Christus sacrificium pro peccato?
Sicut et Christus, inquit, dilexit vos, et tradidit semetipsum pro vobis
oblationem et hostiam Deo in odorem suavitatis (Eph. 5,2). Ecce de
3 Comprehensivam analysim istius loci, vide apud J. Rivière, «Contribution
au ’Cur Deus homo’ de saint Augustin» (MA II 838ss).
4 Commentât verba Psalmi: Quae non rapui, tunc exsolvebam (Ps. 68,5).

quo peccato damnavit peccatum: de sacrificio quod factus est pro
peccatis, inde damnavit peccatum (S. 152 n.10.11: ML 38,825).
1099. Propter similitudinem carnis peccati in qua venerat,
(Rom. 8,3), dictus est et ipse peccatum, sacrificandus ad diluenda
peccata... Apostolus cum dixisset, Obsecramus pro Christo reconciliari Deo; continuo subiunxit atque ait: Eum qui non noverat pecca­
tum, pro nobis peccatum fecit, ut nos simus iustitia Dei in ipso (2 Cor. 5,
20-21). Non ait, ut in quibusdam mendosis codicibus legitur, Is qui
non noverat peccatum, pro nobis peccatum fecit; tanquam pro
nobis Christus ipse peccaverit: sed ait, Eum qui non noverat pecca­
tum, id est Christum, pro nobis peccatum fecit Deus, cui reconci­
liandi sumus, hoc est, sacrificium pro peccatis, per quod reconci­
liari valeremus (Enchir. 41: ML 40,253)5.
1100. Si autem confiteris mortuum, confitere suscepisse poe­
nam peccati nostri sine peccato nostro (C. Faust. Man. XIV 7:
ML 42,298).
noi. Suscepit autem Christus sine reatu supplicium nostrum,
ut inde solveret reatum nostrum, et finiret etiam supplicium nos­
trum (C. Faust. Man. XIV 4: ML 42,297).
1102. Nostrum ergo corpus mortuum est propter peccatum
(originale), Christi autem corpus solum mortuum est sine peccato;
ut fuso sanguine sine culpa, omnium culparum chirographa dele­
rentur, quibus debitores qui in eum credunt, a diabolo antea tene­
bantur. Et ideo, Hic est, ait, sanguis meus, qui pro multis effundetur
in remissionem peccatorum (Mt. 26,28) (De pece. mer. et rem. II 30,49:
ML 44,18o)6.
1103. tino eodemque primo Adam, per cuius peccatum et
mortem tanquam haereditariis malis posteri eius obligati sumus;
altero secundo Adam, ... quo pro nobis solvente quod non debebat
a debitis et paternis et propriis liberati sumus (De Trin. XIII 16,21:
ML 42,1031)7.
Bibl.i O. Scheel, o.c. Hoc opus critice receptum fuit a protestantibus
et catholicis (cf. J. Gottscick, Augustins Anschauung von der Erloserwirkungen Christi: Zeitschrift fùr Théologie und Kirche, 11 (1901) 97-213;
5 Alias Augustinus de Christo praedicat verba Tsaiae (c.52-54) speciatim
vero: Vulneratus est propter iniquitates nostras... et livore eius sanati sumus
(Ib. 53.4). Cf. speciatim De cons. ev. I 30,48: ML 34,1066.
6 Pelagianis obicientibus: «si primi hominis peccato factum est ut morere­
mur, Christi adventu fieret ut credentes in eum non moreremur», et «neque
enim praevaricatoris transgressio plus nobis nocuit, quam incarnatio vel re­
demptio profuit Salvatoris», Augustinus respondit. Apostolum de corporis re­
surrectione locutum fuisse in 1 Cor. 5,21-22, et multo magis esse resurrectionem
corporis in vita aeterna, quae per redemptionem Christi nobis promittitur,
quam temporalem corporis mortem ex primo praevaricatoris peccato venien­
tem, quod peccatum, et «omnium culparum chirographa» per Christum, «fuso
sanguine sine culpa» deleta sunt.
' Non desunt critici qui teneant Augustinum primis annis post conversio­
nem, non talem conceptum de Christi opere habuisse, prout in hoc capite et
sequentibus exponitur, sed de Christo cogitasse ut Magistro de caelo misso
ad veritatem et virtutem docendam. Cf. O. Scheel, Die Anschauung Augustins

C. Van Cromdrugghe, La doctrine christologique et sotériologique de saint
Augustin et ses rapports avec le néo-platonisme: Revue d’histoire ecclésiasti­
que, 5 (1904) 237-257 et 477-503). E. Portali É, l.c., 23685s.; J. 'Fixeront,
History of Dogmas li 378-3S1; J. Mohan, o.c. 445s; De Groot, Conspectus
historiae dogmatum II 66ss; J. Rivière, o.c.; G. de Plinval, Pour connaître
|,i pensée de saint Augustin (1954) 175-181; L. Magali, // problema del
dolore secondo S. Agostino 172.5s; H. Rondet, Le Christ nouvel Adam, dans
la théologie de saint Augustin: Etudes Mariales (1955) 25-41. G.-B. Ladner,
St. Augustine's conception of the reformation of Man to the Image of God:
Aug. Mag. II 867-878.

CAPUT IX
Triumphus Christi in cruce; ideo victor, quia victima
Summarium.—Verum sacrificium soli Deo debetur. Christus morte sua
verum et proprie dictum sacrificium obtulit, per quod quidquid culpa­
rum in nobis erat abolevit, exstinxit. Sanguis Christi pretium est quo
redempti sumus. Metaphora utitur Augustinus: In sacco camis suae
ferebat Mercator Christus pretium sanguinis sui. Percussus est lancea in
cruce, fusus est saccus, et manavit pretium : r 104-1108.—Peccatis remissis
inimicitiae finitae sunt, et homines Deo reconciliati fuerunt. Sacrificium
crucis fuit ad modum propitiationis et satisfactionis: 1109-1111.—Qua­
tuor in sacrificio considerantur: a) cui offeratur; b) a quo offeratur;
c) quid offeratur; d) pro quo offeratur. Christus sacerdos et victima.
Nihil gratius offerri valuit quam caro ipsius sacerdotis: 1112-1116.—
Voluntatem Patris adimplendo, Christus libere perrexit ad passionem
et mortem. Triumphus Christi in Cruce: ideo victor, quia victima:
1117-1119.—Quamvis pro Angelis Christus mortuus non fuerit, status
inimicitiae inter homines peccatores et sanctos Angelos sanguine Me­
diatoris sublatus est, et omnia in caelo instaurantur, eo quod homines
sedes occupabunt, angelis malis destinatas: 1120.

1104. Verum sacrificium... uni vero debetur Deo, quo eius al­
tare solus Christus implevit (C. Faust. Man. XX 17: ML 42,382) L
1105. Ubi potuit aliquid facere12, ibi ex omni parte devictus
est; et unde accepit exterius potestatem Dominicae carnis occiden­
dae, inde interior eius potestas, qua nos tenebat, occisa est. Factum
est enim ut vincula peccatorum multorum in multis mortibus, per
unius unam mortem quam peccatum nullum praecesserat, solve­
rentur. Quam propterea Dominus pro nobis indebitam reddidit,
ut nobis debita non noceret. Neque enim iure cuiusquam potesta­
tis exutus est carne, sed ipse se exuit. Nam qui posset non mori si
nollet, procul dubio quia voluit mortuus est: et ideo principatus et
Uber Christi Person und Werk (Tubingen-Leipzig 1901) p.66; H. Gallerand
(M. Turmel), La rédemption dans saint Augustin: Revue d’histoire et de littéra­
ture religieuses, nouvelle serie, t.8 (1922) 38-77. Hoc tamen non demonstratur.
Cf. J. Rivière, Le dogme de la Rédemption chez saint Augustin (Paris 1933)
365-372; T. J. Van Bavel, o.c. 9-12.
1 Plura de conceptu Redemptionis iuxta Augustinum, invenies apud J. Ri­
vière, Le dogme de la Rédemption chez saint Augustin 159-244.
2 Deceptor diabolus.

potestates exemplavit, fiducialiter triumphans eas in scmetipso
(Coi. 2,15). Morte sua quippe uno verissimo sacrificio pro nobis
oblato, quidquid culparum erat unde nos principatus et potestates
ad luenda supplicia iure detinebant, purgavit, abolevit , exstinxit
(De Trin. IV 13,17: ML 42,899)3.
1106. Ubi enim redemptio sonat, intelligitur et pretium; et
quod est hoc, nisi pretiosus sanguis agni immaculati lesu Christi?
(1 Pet. 1,18-19). De hoc autem pretio quare sit fusum, quid inter­
rogamus alium? Redemptor ipse respondeat, dicat ipse mercator.
Hic est, inquit, sanguis meus qui pro multis effundetur in remissionem
peccatorum (Mt. 26,28) (C. Iui. III 3,9: ML 44,706-707).
1107. Ne multa dicamus, ad illa quae cantavimus aliquando
veniamus. Quomodo dicit Christus, Conscidisti saccum meum, et ac­
cinxisti me laetitia? (Ps. 29,12). Saccus eius erat similitudo carnis
peccati. Non tibi vilescat, quod ait, saccum meum: ibi erat inclusum
pretium tuum. Conscidisti saccum meum. In passione conscissus est
saccus. Quomodo ergo Deo Patri dicitur, Conscidisti saccum meum? ...
Quia proprio Filio non pepercit, sed pro nobis omnibus tradidit illum
(Rom. 8,32). Fecit enim per ludaeos nescientes, unde redimerentur
scientes, et confunderentur negantes. Nesciunt enim quid boni no­
bis operati sunt malo suo. Suspensus est saccus, et quasi laetatus
est impius. Conscidit saccum lancea persecutor, et fudit pretium
nostrum Redemptor. Cantet Christus redemptor, gemat ludas ven­
ditor, erubescat ludaeus emptor... Exsulta, christiane, in commer­
cio inimicorum tuorum tu vicisti. Quod iste vendidit et ille emit,
tu acquisisti (S. 336,4: ML 38,1473).
1108. Ecce Christus passus est, ecce mercator ostendit mercedem, ecce pretium quod dedit, sanguis eius fusus est. In sacco
ferebat pretium nostrum: percussus est lancea, fusus est saccus, et
manavit pretium orbis terrarum (En. in Ps. 21,28: ML 36,178-179).
1109. Commendat ergo Deus caritatem suam in nobis: quoniam
cum adhuc peccatores essemus, Christus pro nobis mortuus est. Multo
magis iustificati nunc in sanguine ipsius, salvi erimus ab ira per ipsum.
Iustificati inquit in sanguine ipsius; iustificati plane in eo quod a pec­
catis omnibus liberati; liberati autem a peccatis omnibus, quoniam
pro nobis est Dei Filius, qui nullum habebat, occisus. Salvi ergo
erimus ab ira per ipsum: ab ira utique Dei quae nihil est aliud quam
iusta vindicta... Nec inimici eramus Deo, nisi quemadmodum iustitiae sunt inimica peccata, quibus remissis tales inimicitiae finiuntur,
et reconciliantur iusto, quos ipse iustificat... Quis dubitet daturum
amicis vitam suam, pro quibus inimicis dedit mortem suam?...
Proinde quoniam propter unum illum (primus Adam) tenebat dia­
bolus omnes per eius vitiatam carnalem concupiscentiam generatos,
iustum est ut propter hunc unum (Christum) dimittat omnes per
ipsius immaculatam gratiam spiritualem regeneratos (De Trin. XIII
16,21: ML 42,1030-31) 4.
3 Dc ’iuribus' diaboli, vide infra c. 11.
4 De receptione iustitiac ct renovatione ad imaginem Dei, vide supra n.712.

mo. Propitiaberis impietates nostras (Ps. 64,4): non dicitur
nisi cuidam sacerdoti offerenti aliquid, unde impietas expietur et
propitietur. Impietas enim tunc dicitur propitiari, cum propitius
fit Deus impietati. Quid est, fieri Deum impietati propitium? id
est, ignoscentem et veniam dantem. Sed ut Dei venia impetretur,
propitiatio fit per aliquod sacrificium. Exstitit ergo a Deo Domino
missus quidam sacerdos noster; assumpsit a nobis quod offerret
Domino, ipsas diximus sanctas primitias carnis ex utero virginis.
Hoc holocaustum obtulit Deo; extendit manus in cruce... et im­
pietates nostrae propitiatae sunt (En. in Ps. 64,6: ML 36,777).
ii ii. Quoniam apud te propitiatio est. Et quae est ista propi­
tiatio, nisi sacrificium? Et quod est sacrificium, nisi quod pro nobis
oblatum est? Sanguis innocens fusus delevit omnia peccata nocen­
tium: pretium tantum datum redemit omnes captivos. 7. Quid ac­
cepit a te Dominus? Carnem... Accepit abs te, quod offerret pro
te; quomodo accipit sacerdos a te, quod pro te offerat, quando vis
placare Deum pro peccatis tuis. Iam factum est, ita factum est.
Sacerdos noster a nobis accepit quod pro nobis offerret: accepit
enim a nobis carnem; in ipsa carne victima factus est, holocaustum
factus est, sacrificium factus est. In passione sacrificium factus est;
in resurrectione innovavit illud quod occisum est, et tanquam pri­
mitias tuas dedit Deo (En. in Ps. 129,3.7: ML 37,1697.1701).
1112. Quis ergo tam iustus et sanctus sacerdos, quam uni­
cus Filius Dei, qui non opus haberet per sacrificium sua pur­
gare peccata, nec originalia, nec ex humana vita quae adduntur?
Et quid tam congruenter ab hominibus sumeretur quod pro eis of­
ferretur, quam humana caro? Et quid tam aptum huic immolationi,
quam caro mortalis? Et quid tam mundum pro mundandis vitiis
mortalium, quam sine ulla contagione carnalis concupiscentiae caro
nata in utero et ex utero virginali? Et quid tam grate offerri et susci­
pi posset, quam caro sacrificii nostri, corpus effectum sacerdotis
nostri? Ut quoniam quatuor considerantur in omni sacrificio; cui
offeratur, a quo offeratur, quid offeratur, pro quibus offeratur;
idem ipse unus verusque Mediator, per sacrificium pacis reconci­
lians nos Deo, unum cum illo maneret cui offerebat, unum in se
faceret pro quibus offerebat, unus ipse esset qui offerebat, et quod
offerebat (De Trin. IV 14,19: ML 42,9οι)5.
m3. Unde verus ille Mediator, in quantum formam servi ac­
cipiens mediator effectus est Dei et hominum homo Christus lesus,
cum in forma Dei sacrificium cum Patre sumat, cum quo et unus
Deus est, tamen in forma servi sacrificium maluit esse quam su­
mere, ne vel hac occasione quisquam existimaret cuilibet sacrifican­
dum esse creaturae. Per hoc et sacerdos est, ipse offerens, ipse et
oblatio. Cuius rei sacramentum quotidianum esse voluit Ecclesiae
sacrificium: quae cum ipsius capitis corpus sit, se ipsam per ipsum
discit offerre (De civ. Dei X 20: ML 41,298).
5 De opere Redemptionis in
tin: BAC, V 88ss.

De Trinitate, vide L. Arias, Obras de San rlgits-

Quis est sacerdos, nisi unus sacerdos, qui intravit in
sancta sanctorum? Quis est iste sacerdos, nisi qui fuit et victima
et sacerdos? nisi ille qui cum in mundo non inveniret mundum
quod offerret, seipsum obtulit? (En. in Ps. 132,7: ML 37,1733).
1115. Unctus est enim ille0 ut rex (1 Reg. 16,13). Et solus
tunc ungebatur rex, et sacerdos: duae istae illo tempore unctae per­
sonae. In duabus personis praefigurabatur futurus unus rex et sacer­
dos, utroque munere unus Christus, et ideo Christus a chrismate.
Non solum autem caput nostrum unctum est, sed et corpus eius
nos ipsi. Rex autem est, quia nos regit et ducit; sacerdos, quia pro
nobis interpellat (Rom. 8,34). Et quidem solus ille sacerdos talis
exstitit, ut ipse esset etiam sacrificium. Sacrificium obtulit Deo non
aliud quam seipsum. Non enim inveniret praeter se mundissimam
rationabilem victimam, tanquam agnus immaculatus fuso sanguine
suo redimens nos, concorporans nos sibi, faciens nos membra sua,
ut in illo et nos Christus essemus. Ideo ad omnes Christianos perti­
net unctio: prioribus autem Veteris Testamenti temporibus ad duas
solas personas pertinebat. Inde autem apparet Christi corpus nos
esse, quia omnes ungimur: et omnes in illo et Christi et Christus
sumus, quia quodammodo totus Christus caput et corpus (En. in
Ps. 26 s.2,2: ML 36,200) 6
7.
n 16. Sacrificium victimarum et pecorum (V. T.) magnum
habet sacramentum; sed in omnibus illis generibus sacrificiorum
intelligitur unum illud sacrificium et unica victima in cruce Domi­
nus (En. in Ps. 74,12: ML 36,955).
n 17. Conversatio eius sancta satis ostendit nihil eum fecisse
unde dignus esset morte. Ideo ait: Ecce venit princeps huius mundi
et in me nihil inveniet. Non inveniet quare me occidat princeps mor­
tis. Et quare ergo moreris? Sed ut sciant omnes quia voluntatem Pa­
tris mei facio, eamus hinc (Io. 14,30-31). Et perrexit ad passionem
mortis, mortem voluntariam, non necessitatis, sed arbitrii. Potesta­
tem habeo ponendi animam meam, et potestatem habeo iterum sumendi
eam. Nemo tollit eam a me, sed ego pono eam, et iterum sumo eam
(Io. 10,17-18) (S. 152,9: ML 38,824).
ii 18. Christus et pro nobis posuit (animam), et quando vo­
luit, posuit... Ponere animam mori est (In Io. Ev. tr. 47,11: ML
35,1739)·
ii 19. Pro nobis tibi victor et victima, et ideo victor quia vic­
tima; pro nobis tibi (Pater bone) sacerdos et sacrificium, et ideo
sacerdos quia sacrificium, faciens tibi nos de servis filios (Conf. X
43,69: ML 32,808).
6 David.
7 Cf. infra dicenda in De Ecclesia relate ad Corpus Christi Mysticum, in
cuius expositione Augustinus maxime delectabatur. Ibidem etiam agemus de
influxu Christi Capitis in membra Corporis sui. De participatione fidelium in
quibusdam aspectibus operis Christi iuxta Augustinum, scripsit Edward J. Hu­
ghes, The participation of the faithful in the Regal and Prophetic Mission of
Christ according to St. Augustine (Mundelein, Illinois, U. S. A., 1956).

nao. Haec (Ecclesia militans) sanguine Mediatoris nullum ha­
bentis peccatum, ab omni redempta est peccato... Non enim pro
Angelis mortuus est Christus. Sed ideo etiam pro Angelis fit, quid­
quid hominum per eius mortem redimitur et liberatur a malo, quo­
niam cum eis quodammodo redit in gratiam, post inimicitias quas
inter homines et sanctos Angelos peccata fecerunt, et ex ipsa homi­
num redemptione ruinae illius angelicae detrimenta reparantur.
62. Et utique noverunt Angeli sancti docti de Deo, cuius veritatis
aeterna contemplatione beati sunt, quanti numeri supplementum
de genere humano integritas illius civitatis exspectet. Propter hoc
ait Apostolus instaurare omnia in Christo, quae in caelis sunt, et quae
in terris, in ipso (Eph. 1,10). Instaurantur quippe quae in caelis sunt,
cum id quod inde in angelis lapsum est, ex hominibus redditur;
instaurantur autem quae in terris sunt, cum ipsi homines qui prae­
destinati sunt ad aeternam vitam, a corruptionis vetustate renovan­
tur. Ac sic per illud singulare sacrificium in quo Mediator est im­
molatus, quod unum multae in Lege victimae figurabant, pacifican­
tur caelestia cum terrestribus, et terrestria cum caelestibus (En­
chir. 61-62: ML 40,260-261).

CAPUT X
De universalitate Redemptionis
Summarium.—Ex universalitate Redemptionis arguit contra lulianum pro
universalitate peccati originalis. Etiam pro parvulis mortuus est Christus.
Ad traditionem Ecclesiae de parvulis baptizandis appellat pro necessi­
tate quam et ipsi habent redemptionis Christi. Omnes homines, nemine
prorsus excepto, mortui erant peccato, et pro omnibus mortuus est
Christus. Venit salvare etiam eos, quisalvari noluerunt: 1121-1128.—Non
sola Africa, sed universus orbis redemptus fuit: 1129.—Contradicit Pelagianis a gratia Redemptoris nitentibus excludere iustos V. T. Et ipsi
gratia Mediatoris Deo reconciliati sunt. Crediderunt in Christum in
came venturum, et pertinent ad corpus Christi: 1130.—Christus pro
omnibus peccatis satisfecit. Redemptio fuit superabundans. Interpreta­
tio Coi. 1,24: 1131-1137.

1121. Hinc te exue, si potes, quod unus pro omnibus mortuus
est; et aude dicere, non omnes mortuos, pro quibus mortuus est
Christus; cum statim tibi Apostolus fauces premat, et opprimat
audacissimam vocem, quid sequeretur ostendens, et dicens, Ergo
omnes mortui sunt. Noli sic laudare Apostolum; noli sic exponere,
ut nolis audire, Si unus pro omnibus mortuus est, ergo omnes mortui
sunt (2 Cor. 5,14-15). In hos omnes cum peccato mors pertransiit,
per illum in quo omnes moriuntur: ibi sunt et parvuli, quia et pro
ipsis Christus mortuus est: qui propterea pro omnibus mortuus est,
quia omnes mortui sunt (C. Iui. o.i. II 175: ML 45,1217).
1122. Parvuli opus diaboli substantialiter non sunt: sed opere
diaboli originaliter rei sunt. Et ideo Christus, quod et ipse confite-

ris, etiam pro parvulis mortuus est; quia et ad ipsos pertinet sanguis, qui in remissionem fusus est peccatorum (C. lui. III 25,58:
ML 44.732)·
1123. Hac medietate reconciliatur Deo omnis generis humani
massa ab illo per Adam alienata... Per unum salvamur, maiores,
minores, senes, iuvenes, parvuli infantes; per unum salvamur
(S. 293,8: ML 38.1333)·
1124. Quid ergo, ait aliquis, et infans indiget liberatore? Plane
indiget... Testis est ipsa mater Ecclesia suscipiens parvulum abluen­
dum... Quis audeat dicere testimonium contra tantam matrem?...
Et propter illos Dominus illorum parvulus factus est. Quomodo
ad eius liberationem non pertinuerunt, qui pro illo primi occidi
meruerunt? (S. 293,10: ML 38,1333-1334)·
1125. Numquid (parvuli) aut homines non sunt, ut non per­
tineant ad id quod dictum est, omnes homines? (C. lui. IV 8,42:
ML 44,759) L
1126. Omnes itaque mortui sunt in peccatis, nemine prorsus
excepto, sive originalibus, sive etiam voluntate additis vel ignorando
vel sciendo nec faciendo quod iustum est: et pro omnibus mortuis
vivus mortuus est unus, id est, nullum habens omnino peccatum
(De civ. Dei XX 6,1: ML 41,665).
1127. Venit Christus, sed primo salvare, postea iudicare: eos
iudicando in poenam, qui salvari noluerunt; eos perducendo ad vi­
tam, qui credendo salutem non respuerunt (In Io. Ev. tr. 36,4:
ML 35,1664)2.
1128. Sanguis Domini tui, si vis, datus est pro te; si nolueris
esse, non est datus pro te. Forte enim dicis: Habuit sanguinem
Deus meus, quo me redimeret: sed iam cum passus est, totum dedit;
quid illi remansit quod det et pro me? Hoc est magnum, quia semel
dedit, et pro omnibus dedit. Sanguis Christi volenti est salus, no­
lenti supplicium (S. 344,4: ML 39,1515).
1129. Quid mihi dicis, o haeretice? Non est pretium orbis
terrarum.'' Africa sola redempta est? Non audes dicere: Totus orbis
redemptus est, sed periit. Quem invasorem passus est Christus, ut
perderet rem suam? Ecce commemorabuntur, et convertentur ad Do­
minum universi fines terrae. Adhuc satiet te, et dicat. Si diceret fines
terrae, et non diceret universi fines terrae; dicere habebant, Ecce
habemus fines terrae in Mauritania. Universi fines terrae dixit: o
haeretice, universi dixit; qua exiturus es, ut evadas quaestionem?
Non habes qua exeas, sed habes quo intres ?En. 2 in Ps. 21,28:
ML 36,179) 3.
1 Qui vult omnes homines salvos Jieri (1 Tim. 2,4).
2 In hac tamen universali redemptione permultos esse, qui mortis cius be­
neficium non recipiunt, docetur ab Augustino diversis locis. Vide In Io. Ev. tr. 45:
ML 35,1719-27; En. in Ps. 87: ML 37,1109-19. Id tamen communi Redemptio­
ni, qua Christus pro universis hominibus profudit sanguinem, minime derogare,
a theologis diversis modis explicatur.
·' Praedicat universalitatem Redemptionis contra Donatistas.

1130. Haec disputantes, a gratia mediatoris iustos excludere
conantur antiquos, tanquam Dei et illorum hominum non fuerit
mediator homo Christus lesus, quia nondum ex utero Virginis car­
ne suscepta, homo nondum fuit, quando illi iusti fuerunt. Quod si
ita esset, nequaquam Apostolus diceret: Per hominem mors, et per ho­
minem resurrectio mortuorum; sicut enim in Adam omnes moriuntur, sic
et in Christo omnes vivificabuntur (i Cor. 15,21-22). Quandoquidem
illi antiqui iusti secundum istorum vaniloquia, sibi sufficiente na­
tura, nec mediatore homine Christo indiguerunt, per quem recon­
ciliarentur Deo: nec in eo vivificabuntur, ad cuius corpus et mem­
bra, secundum id quod propter homines homo factus est, non per­
tinere monstrantur. Si autem, quemadmodum per Apostolos suos
Veritas loquitur, sicut in Adam omnes moriuntur, sic et in Christo
omnes vivificabuntur; quia per illum hominem mors, et per istum ho­
minem resurrectio mortuorum : quis audeat dubitare christianus, etiam
illos iustos, qui recentioribus4 generis humani temporibus Deo
placuerunt, ideo in resurrectionem vitae aeternae, non mortis aeter­
nae esse venturos, quia in Christo vivificabuntur; ideo autem vivi­
ficari in Christo, quoniam ad corpus pertinent Christi; et ideo per­
tinere ad corpus Christi, quia et ipsis caput est Christus (1 Cor.
11,3); ideo et ipsis caput esse Christum, quia unus mediator est Dei
et hominum homo Christus lesus? Quod eis non fuisset, nisi in
eius resurrectionem per eius gratiam credidissent. Et hoc quomodo
fieret, si eum in carne venturum esse nescissent, neque ex hac fide
iuste pieque vixissent? (De pece. orig. 26,31: ML 44,400-401).
1131. In causa duorum hominum, quorum per unum venumdati sumus sub peccato, per alterum redimimur a peccatis; per
unum praecipitati sumus in mortem, per alterum liberamur ad vi­
tam... fides christiana consistit (De pece. orig. 24,28: ML 44,398).
1132. Sanguis innocens fusus delevit omnia peccata nocentium:
pretium tantum datum redemit omnes captivos de manu capti­
vantis inimici (En. in Ps. 129,3: ML 37,1697).
1133· Nemo itaque, nemo prorsus inde liberatus est, aut libe­
ratur, aut liberabitur nisi gratia Redemptoris (De pece. orig. 29,
34: ML 44,402).
1134. Nemo sibi arroget, et dicat quia ipse auferat peccatum
mundi... Solus ille Agnus, qui non sic venit (ex traduce Adae)
... Qui non assumpsit de nostra massa peccatum, ipse est qui tollit
nostrum peccatum (In Io. Ev. tr. 4,10: ML 35,1410).
1135. Venit Redemptor, et dedit pretium; fudit sanguinem
suum, emit orbem terrarum. Quaeritis quid emerit? Videte quid
dederit, et invenite quid emerit. Sanguis Christi, pretium est. Tanti
quid valet? Quid, nisi totus orbis? quid, nisi omnes gentes? (En. in
Ps. 95,5: ML 37,1231).
1136. Nam, ludicabit orbem terrarum in aequitate: non partem,
4 Forte, remotioribus (ML ib.).

quia non partem emit. Totum iudicare habet, quia pro toto pretium
dedit (En. in Ps. 95.15: ML 37,1236).
1137. Videte quid dixit Apostolus, quia in ipso Christus pa­
tiebatur: Ut adimpleam, inquit, quae desunt pressurarum Christi in
carne mea (Col. 1,24). Ut adimpleam: Quid? Quae desunt. Cui
desunt? Pressurarum Christi. Et ubi desunt? In came mea. Numquid aliquid pressurarum deerat in illo homine, quod factum est
Verbum Dei, nato de Maria virgine? Passus enim est quidquid
pati deberet, ex sua voluntate, non ex peccati necessitate; et videtur
quia omnia: in cruce enim positus accepit acetum ultimum, et ait,
Perfectum est; et inclinato capite emisit spiritum (Io. 19,30). Quid
est, Perfectum est? Iam de mensura passionum nihil mihi deest;
omnia quae de me praedicta sunt, completa sunt: tanquam ideo
exspectaret ut complerentur (En. in Ps. 86,5: ML 37,1104) 5.
If

Trophaeo suo diabolus victus est
Summarium.—Quia peccata longe separaverunt genus humanum a Deo,
oportuit hominem per Mediatorem reconciliari Deo. Christus Redemptor,
quia sanguine suo nos redemit abira Dei: j 138-1140.—Dramatice descri­
bit nostram liberationem a captivitate diaboli in quam per peccata
incideramus. Christus tetendit muscipulam crucem suam, posuit escam
sanguinem suum. Innocens Christus occisus est, diabolus iussus est
reddere debitores. Trophaeo suo diabolus victus est. Nullibi loquitur
Augustinus de mediatione Christi inter homines et diabolum, neque
unquam dixit sanguinem Christi diabolo in pretium datam fuisse. Quia
homines Deo reconciliantur, eruuntur a potestate diaboli: 1141-1145.—
Quamvis diabolus nullum ius in homines habuerit, Deus iuste permisit
homines tradi in potestatem diaboli. Justitia tamen rictus est, quia occi­
dendo Christum in quo nihil morte dignum invenerat, imperium quod
in homines lapsos exercebat ablatum est. Ex eo quod dixerit Augustinus
nos liberatos fuisse a captivitate diaboli, non sequitur diabolo pretium
solutum fuisse, quia etiam asserit nos a servitute peccati et mortis libe­
ratos fuisse, nec quisquam cogitaverit pretium peccato vel morti solu­
tum fuisse, sed Deo: 1146-1150.

1138. Nam neque per ipsum liberaremur unum Mediatorem
Dei et hominum hominem lesum Christum, nisi esset et Deus.
Sed cum factus est Adam, homo scilicet rectus, mediatore non
opus erat. Cum vero genus humanum peccata longe separaverunt a
Deo, per Mediatorem, qui solus sine peccato natus est, vixit, occisus
5 Minime ergo asserit Apostolus aliquid defuisse passionibus Christi in seipsit inspectis, sed affirmat deesse tantum aliquid in carne nostra, i.e. in corpore
Ecclesiae; quoniam compati debemus, ut conglorificemur cum Christo; et licet
ipsius Christi passio sufficiens sit ad universorum salutem, debet nihilominus
adnitentibus nobis, et opera bona exercentibus applicari, ut effectum suum
sortiatur. Ita fere Berti, De theol. disc. vol.3-4 1.28,122, commentans interpre­
tationem Augustini.

est, reconciliari nos oportebat Deo usque ad carnis resurrectionem
in vitam aeternam: ut humana superbia per humilitatem Dei argue­
retur ac sanaretur, et demonstraretur homini quam longe a Deo
recesserat, cum per incarnatum Deum revocaretur, et exemplum
obedientiae per hominem Deum contumaci hornini praeberetur; et
Unigenito suscipiente formam servi, quae nihil ante meruerat, fons
gratiae panderetur; et carnis etiam resurrecctio redemptis promissa
in ipso Redemptore praemonstraretur; et per eamdem naturam
quam se decepisse laetabatur, diabolus vinceretur; nec tamen homo
gloriaretur, ne iterum superbia nasceretur: et si quid aliud de tanto
Mediatoris sacramento a proficientibus videri et dici potest, aut
tantum videri, etiamsi dici non potest (Enchir. 108: ML 40,282) 1.
1139. lustificati sumus in Christi sanguine, et reconciliati su­
mus Deo per mortem Filii eius (De Trin. XIII 11,15: ML 42,1025).
1140. Omnis humana natura iustificari et redimi ab ira Dei
iustissima, hoc est, a vindicta, nullo modo potest, nisi per fidem et
sacramentum sanguinis Christi (De nat. et grat. 2,2: ML 44,249) 12.
1141. Incidimus in principem huius saeculi, qui seduxit Adam
et servum fecit, et coepit nos tanquam vernaculos possidere. Sed
venit Redemptor, et victus est deceptor. Et quid fecit Redemptor
noster captivatori nostro? Ad pretium nostrum tetendit muscipu­
lam crucem suam: posuit ibi quasi escam sanguinem suum. Ille
autem potuit sanguinem istum fundere, non meruit bibere. Et in
eo quod fudit sanguinem non debitoris, iussus est reddere debito­
res; fudit sanguinem innocentis, iussus est recedere a nocentibus.
Ille quippe sanguinem suum ad hoc fudit, ut peccata nostra deleret.
Unde ergo ille nos tenebat, deletum est sanguine Redemptoris.
Non enim tenebat nos nisi vinculis peccatorum nostrorum. Istae
erant catenae captivorum. Venit ille, alligavit fortem vinculis pas­
sionis suae: intravit in domum eius, id est, in corda eorum ubi ipse
habitabat, et vasa eius arripuit (Mt. 12,29). Nos sumus vasa. Ista
impleverat ille amaritudine sua. Hanc amaritudinem etiam nostro
Redemptori in felle propinavit. Impleverat ergo nos ille tanquam
1 Hic textus princeps esse videtur in doctrina S. Augustini de Christo Re­
demptore. Breviter enumeramus quae in eo continentur: a) Christum non
futurum fuisse Mediatorem ut hominem, nisi esset et Deus; b) causam
agendam fuisse separationem hominum a Deo per peccatum introductam;
c) causam actam fuisse per vitam et mortem Christi; d) effectum Redemptionis
fuisse reconciliationem hominum cum Deo, non vero cum diabolo. Usque nunc
Augustinus egit de fine primario Incarnationis. Postea de redemptione morali
tanquam fine secundario, maximi tamen momenti, loquitur. Haec consistit pri­
mario in sanatione tumoris superbiae per humilem Christum. Hic tamen finis
ex reconciliatione resultat, quae non tantum in liberatione a peccato consistit,
sed et in collatione gratiae, «fons gratiae panderetur». Resurrectio etiam Christi
pignus est futurae nostrae resurrectionis, tanquam triumphus per reconcilia­
tionem obtentus. Liberatio tandem a servitute diaboli, victoriam humanae na­
turae super diabolum repraesentat, ut effectus reconciliationis cum Deo. Nequidem verbum ab Augustino profertur de pretio aliquo soluto diabolo. Cf. PorTALiÉ, art. Augustin: DTC 2373-74.
2 Haec est redemptio in mente Augustini, ea quae nos liberat ab ira Dei.

vasa sua: Dominus autem noster arripiens vasa eius et sua faciens,
fudit amaritudinem, implevit dulcedinem (S. 130,2: ML 38,726) 3.
1142. Sed si ille non occideretur, mors non moreretur. Trophaeo suo diabolus vietus est... Exsultavit diabolus quando mortuus
est Christus, et ipsa morte Christi est diabolus victus: tanquam in
muscipula escam accepit. Gaudebat ad mortem, quasi praepositus
mortis. Ad quod gaudebat, unde illi tensum est. Muscipula diaboli,
crux Domini: esca qua caperetur, mors Domini (S. 263,1: ML
1143. Occidisti innocentem: peremisti quem non debebas, red­
de quod tenebas. Quid ergo ad horam exsultasti, quia invenisti in
Christo carnem mortalem? Muscipula tua erat: unde laetatus es,
inde captus es (S. 134,6: ML 38,745).
1144. Vera pietate homines Dei aeriam potestatem inimicam
contrariamque pietati exorcizando eiciunt, non placando; omnesque tentationes adversitatis eius vincunt orando, non ipsam, sed
suum Deum adversus ipsam. Non enim aliquem vincit, aut subiugat,
nisi societate peccati. In eius ergo nomine vincitur, qui hominem
assumpsit, egitque sine peccato, ut in ipso sacerdote ac sacrificio
fieret remissio peccatorum, id est per Mediatorem Dei et hominum
hominem Christum lesum, per quem facta peccatorum purgatione
reconciliamur Deo. Non enim nisi peccatis homines separantur
a Deo (De civ. Dei X 22: ML 41,299-300)5.
1145. Et ubi potuit (diabolus) aliquid facere, ibi ex omni
parte devictus est; et unde accepit exterius potestatem Dominicae
carnis occidendae, inde interior eius potestas, qua nos tenebat,
occisa est. Factum est enim ut vincula peccatorum multorum in
multis mortibus, per unius unam mortem quam peccatum nullum
praecesserat, solverentur. Quam propterea Dominus pro nobis in­
debitam reddidit, ut nobis debita non noceret <De Trin. IV 13,17:
ML 42,899).
1146. Quadam iustitia Dei in potestatem diaboli traditum
est genus humanum, peccato primi hominis in omnes utriusque
sexus commixtione nascentes originaliter transeunte... Haec tradi­
tio prius Genesi significata est, ubi cum serpenti dictum esset,
Terram manducabis; homini dictum est, Terra es, et in terram ibis
(Gen. 3,14.19). Eo quod dictum est: in terram ibis; mors corporis
praenuntiata est, quia nec ipsam fuerat experturus, si permansisset
ut factus est rectus... Tunc ergo demonstravit eum ei traditum,
’ Vide etiam In io. Ev. tr. 52,6: ML 35,1771; S. 17,2,2: ML 38,179.
4 De usu huius figurae, muscipulae, confer J. Rivière, Muscipula diaboli, in
opere. Le dogme de la Rédemption chez saint Augustin (Paris 1933) 320-338.
Enixe commendatur hoc opus, quod totum est de quaestione hoc capite agitata.
5 Liberatio ergo a daemonis servitute, exhibetur ut effectus expiationis et
nostrae cum Deo reconciliationis. Nullum enim imperium a diabolo exercetur
nisi ratione peccati. Peccatum vero a Deo hominem separat. Eo ergo ipso quo
per Mediatorem a peccatis purgati sumus et Deo reconciliati, imperium diaboli
destruitur. Cf. G. Phii eips. La raison d être du mal d'après saint Augustin
(Louvain 1927) 215.

cui dictum fuerat, Terram manducabis... Quodcirca omnes homines
ab origine sub principe sunt potestatis aeris6... Modus autem iste
quo traditus est homo in diaboli potestatem, non ita debet intelligi,
tanquam hoc Deus fecerit, aut fieri iusserit: sed quod tantum per­
miserit, iuste tamen... Nec hominem a lege suae potestatis amisit,
quando in diaboli potestate esse permisit: quia nec ipse diabolus
a potestate Omnipotentis alienus est... Si ergo commissio peccato­
rum per iram Dei iustam hominem subdidit diabolo, profecto remis­
sio peccatorum per reconciliationem Dei benignam eruit hominem
a diabolo (De Trin. XIII 12,16: ML 42,1026)7.
1147. Quae est igitur iustitia, qua victus est diabolus? Quae,
nisi iustitia lesu Christi? Et quomodo victus est? Quia cum in eo
nihil morte dignum inveniret, occidit eum tamen. Et utique ius­
tum est ut debitores quos tenebat, liberi dimittantur... Hoc est
quod iustificari dicimur in Christi sanguine (Rom. 5,9). Sic quippe
in remissionem peccatorum nostrorum innocens sanguis ille ef­
fusus est... Et pergit inde ad passionem, ut pro debitoribus nobis
quod ipse non debebat exsolveret. Numquid isto iure aequissimo
diabolus vinceretur, si potentia Christus cum illo agere, non iusti­
tia voluisset? Sed postposuit quod potuit, ut prius ageret quod
oportuit. Ideo autem illum esse opus erat, et hominem, et Deum.
Nisi enim homo esset, non posset occidi: nisi Deus esset, non cre­
deretur noluisse quod potuit, sed non potuisse quod voluit; nec ab
eo iustitiam potentiae praelatam fuisse, sed ei defuisse potentiam
putaremus... Et iustitia ergo prius, et potentia postea diabolum
vicit: iustitia scilicet, quia nullum peccatum habuit, et ab eo iniustissime est occisus; potentia vero, quia revixit mortuus, nunquam
postea moriturus (Rom. 6,9) (De Trin. XIII 14,18: ML 42,1027-28) 8.
6 Citat Eph. 2,1-3.
7 Hoc textu et sequenti Augustinus theoriam exponit quam «de abusu
iurium» vocant. Audiatur Berti: «Quaerit (Augustinus) primum (cf. De
Trin. XIII 11,15: ML 42,1025), cur iam placatus Pater proprio Filio non parcens
pro nobis illum tradiderit, et nihilominus Filius pro nobis mortuus sit, et re­
concilietur nobis Pater per mortem eius: quorum unum docet Apostolus ad
Rom. 8,31-32, alterum ad Rom. 5,10, nec tamen una sententia alteri sit adversa?
Deinde ait Patrem dilexisse nos, non solum antequam pro nobis Filius morere­
tur, sed etiam antequam conderet mundum, ipso teste Apostolo ad Eph. 1,4,
ipsumque Filium Patre sibi non parcente, non invitum esse traditum, sed dilec­
tione et caritate sua, ut scriptum est Gal. 2,20, sanctum quoque Spiritum, cum
pariter et concorditer cum Patre et Filio operetur, nostram reconciliationem
decrevisse, et tamen nos justificatos esse in Christi sanguine, et reconciliatos
per mortem Filii eius. Explicans deinde quomodo factum sit, narrat quadam
iustitia Dei in potestatem diaboli traditum genus humanum, et non potentia,
sed iustitia fuisse eruendum, quod factum est beneficio mortis Christi; quia
cum in eo nihil morte dignum inveniretur, occidit eum tamen diabolus: atque
ita iustum erat, ut quos debitores tenebat, liberi dimitterentur, quia occisus
liber a debito mortis solvit quae non rapuerat, in remissionem peccatorum
nostrorum innocente sanguine effuso» (De theol. disc. vol.3-4 1.28,119. Cf. etiam
J. Mohan, De nominibus Christi doctrinam divi Augustini christoiogicam et soteriologicani exponentibus (Mundelein, Illinois, 1936) 51ss.
s Et iustitia ergo prius, ct potentia postea diabolus victus est. Integra legan­
tur capita 11-16: ML 42,1025-31. Pro interpretatione locorum De Trin. alio­
rumque qui pro iuribus diaboli allegantur, cf. J. Rivière, o.c., passim, et Justice

1148. Noli ergo mirari, o venumdate sub peccato, si tibi duminetur cui es venumdatus. Audi apostolum loannem: Peccatum
iniquitas est (1 Io. 5·1?)· Contra talem ergo dominam invocamus
Dominum, cui dicimus, Gressus meos dirige secundum verbum tuum,
et non dominetur mihi omnis iniquitas (S. 30,1: ML 38,188).
1149. Quod vero Dominum dicit sine peccato mori potuisse:
illi etiam nasci, potestas misericordiae, non conditio naturae fuit;
sic etiam mortuus est potestate; et hoc est pretium nostrum, quo
nos a morte redimeret (De nat. et grat. 24,26: ML 44,260).
1150. Redemit te a barbaris argentum tuum, redemit te a
prima morte 9 pecunia tua: redemit te a secunda morte sanguis
Domini tui (S. 344,4: ML 39,1515).

Utrum Incarnatio fuerit necessaria aut conveniens. Quanta
bona nobis ex Incarnatione proveniant
Summarium.—Incarnatio necessaria non fuit, quia etiamsi nullus liberare­
tur, nemo posset recte Dei vituperare justitiam. Opus fuit misericor­
diae: 1151-1152.—Innumerabilibus aliis modis potuit Deus homines libe­
rare, quin hominem susciperet. Per Incarnationem caritatem suam nobis
Deus maxime commendavit. Poterat etiam in aliquo aethereo corpore
hominibus apparere, sed voluit eam naturam assumere quae liberanda
erat. Nullus alius modus convementior fuit: 1153-1157.—Unio hypostatica
maxima est in ratione doni: 1 r5S-1159.—Multa et magna bona ex Incar­
natione derivantur: humana natura honorem accepit; gratia commendata
fuit; Christus descendit, ut nos ascenderemus; factus est filius hominis,
ut nos efficeremur filii Dei: 1160-1164.—Maxime inculcat humilitatem
Christi in Incarnatione, ut medicamentum quo tumor superbiae sana­
tur. Genus humanum tamquam magnus iacebat aegrotus, et magnum
requirebat medicum. Fervore eloquentiae rapitur Augustinus, cum de
fructibus Incarnationis ac de pulchritudine morali Christi ad populum
sermonem habet: 1165-1168.—Mysterium Incarnationis non incredibi-

1151. Universum genus humanum tam iusto iudicio divino
in apostatica radice damnatum (est), ut etiamsi nullus inde libera­
retur, nemo recte posset Dei vituperare iustitiam; et qui liberantur,
sic oportuisse liberari, ut ex pluribus non liberatis, atque in dam­
natione ¡ustissima derelictis, ostenderetur quid meruisset universa
conspersio, et quo etiam istos debitum iudicium Dei duceret, nisi
eis indebita misericordia subveniret Œnchir. 99: ML 40,278).
1152. Universa igitur massa poenas debet: et si omnibus de­
bitum damnationis supplicium redderetur, non iniuste procul dubio
c/ droit: Bulletin de littérature eccl. (1932) 5-15. Vide etiam Berti, o.c. vol.3-4,
119; Portale. I.c. 2371; Mohan, o.c. 5Iss; Tixeront, o.c. 380; De Groot,
o.c. 67-68; L. Arias, o.c. 88.
9 Mors prima. Le. separatio corporis ab anima. Mors secunda, i e aeterna
damnatio (Ib. 1514).

redderetur... Quis igitur usque adeo dementissime insaniat, ut
non agat ineffabiles gratias misericordiae quos voluit liberantis,
qui recte nullo modo posset culpare iustitiam universos omnino
damnantis? (De nat. et grat. 5: ML 44,25ο)1.
1153. Sunt autem stulti qui dicunt, Non poterat aliter Sapien­
tia Dei homines liberare, nisi susciperet hominem, et nasceretur
de femina, et a peccatoribus omnia illa pateretur? Quibus dicimus:
Poterat omnino, sed si aliter faceret, similiter vestrae stultitiae
displiceret (De ag. chr. 11,12: ML 40,297).
1154. Cur ergo non fieret mors Christi? Imo cur non prae­
termissis aliis innumerabilibus modis, quibus ad nos liberandos
uti posset Omnipotens, ipsa potissimum eligeretur ut fieret... Com­
mendat ergo caritatem suam Deus in nobis: quoniam cum adhuc
peccatores essemus, Christus pro nobis mortuus est. Multo magis Mis­
tificati nunc in sanguine eius, salvi erimus ab ira per ipsum (Rom. 5,
8-9) (De Trin. XIII 16,21: ML 42,1030).
1155. Quae autem maior causa est adventus Domini, nisi ut
ostenderet Deus dilectionem suam in nobis, commendans eam
vehementer? quia cum adhuc inimici essemus, Christus pro nobis
mortuus est (Rom. 5,6-9). Hoc autem ideo, quia finis praecepti
et plenitudo legis, caritas est (1 Tim. 1,5, et Rom. 13,10); ut et
nos invicem diligamus, et quemadmodum ille pro nobis animam
suam posuit, sic et nos pro fratribus animam ponamus (1 Io. 3,16);
et ipsum Deum, quoniam prior dilexit nos (Ib. 4,10), et Filio suo
unico non pepercit, sed pro nobis omnibus tradidit eum (Rom. 8,
35), si amare pigebat, saltem nunc redamare non pigeat (De cat.
rud. 4,7: ML 40,314)2.
1156. Nullo modo beneficentius consuluit generi humano,
quam cum ipsa Sapientia Dei, id est, unicus Filius consubstantialis
Patri et coaeternus, totum hominem suscipere dignatus est... Ita
enim demonstravit carnalibus, et non valentibus intueri mente
veritatem, corporeisque sensibus deditis, quam excelsum locum
inter creaturas habeat humana natura, quod non solum visibiliter
(nam id poterat et in aliquo aethereo corpore ad nostrorum aspec­
tuum tolerantiam temperato), sed hominibus in vero homine appa­
ruit: ipsa enim natura suscipienda erat quae liberanda. Et ne quis
forte sexus a suo Creatore se contemptum putaret, virum suscepit,
natus ex femina (De vera rei. 16,30: ML 34,134).
1157. Eos itaque qui dicunt, itane defuit Deo modus alius
quo liberaret homines a miseria mortalitatis huius, ut unigenitum
Filium Deum sibi coaeternum, hominem fieri vellet, induendo
humanam animam et carnem, mortalemque factum mortem per­
peti? Parum est sic refellere, ut istum modum quo nos per Mediato2 Prout bene observat Portalîé, S. Augustinus opus Mediatoris sub duplici
aspectu considerat: a) ad Deum placandum; b) ad cor hominis convertendum.
Finis primarius obtentus fuit per Hominem-Dcuiti, alter vero per DEUM-hominem (DTC, l.c. 2368).

rem Dei et hominum hominem Christum lesum Deus liberare
dignatur, asseramus bonum et divinae congruum dignitati: verum
etiam ut ostendamus non alium modum possibilem Deo defuisse,
cuius potestati cuncta aequaliter subjacent; sed sanandae nostrae
miseriae convenientiorem modum alium non fuisse, nec esse opor­
tuisse. Quid enim tam necessarium fuit ad erigendam spem nostram,
mentesque mortalium conditione ipsius mortalitatis abiectas, ab
immortalitatis desperatione liberandas, quam ut demonstraretur
nobis quanti nos penderet Deus, quantumque diligeret? Quid
vero huius rei tanto isto indicio manifestius atque praeclarius,
quam ut Dei Filius immutabiliter bonus, in se manens, quod erat,
et a nobis pro nobis accipiens quod non erat, praeter suae naturae
detrimentum, nostrae dignatus inire consortium, prius sine ullo
malo suo merito mala nostra perferret; ac sic iam credentibus
quantum nos diligat Deus, et quod desperabamus iam sperantibus,
dona in nos sua sine ullis bonis meritis nostris, imo praecedentibus
et malis meritis nostris, indebita largitate conferret? (De Trin.
XIII 10,13: ML 42,1024).
1158. Proinde etsi non interim laetiore nunc, verumtamen
potentiore gratia indigent isti: et quae potentior quam Dei uni­
genitus Filius, aequalis Patri et coaeternus, pro eis homo factus,
et sine suo ullo vel originali vel proprio peccato ab hominibus
peccatoribus crucifixus? (De corr. et grat. 11,30: ML 44,934).
1159. Secundum hoc igitur recte possumus dicere, quod cum
ad naturam Dei non pertineat humana natura, ad personam tamen
unigeniti Filii Dei per gratiam pertinet humana natura; et tantam
gratiam, ut nulla sit maior, nulla prorsus aequalis (In Io. Ev. tr.
82,4: ML 35,1844).
1160. Sunt et alia multa quae in Christi incarnatione, quae
superbis displicet, salubriter intuenda atque cogitanda sunt. Quo­
rum est unum, quod demonstratum est homini, quem locum habe­
ret in rebus quas condidit Deus: quandoquidem sic Deo coniungi
potuit humana natura, ut ex duabus substantiis fieret una persona,
ac per hoc iam ex tribus, Deo anima et carne: ut superbi illi maligni
spiritus, qui se ad decipiendum quasi ad adiuvandum medios inter­
ponunt, non ideo se audeant homini praeponere, quia non habent
carnem; et maxime quia et mori in eadem came dignatus est Filius
Dei, ne ideo illi tanquam deos se coli persuadeant, quia videntur
esse immortales. Deinde, ut gratia Dei nobis sine ullis praeceden­
tibus meritis in homine Christo commendaretur... Etiam illud est
ut superbia hominis quae maxime impedimento est ne inhaereatur
Deo, per tantam Dei humilitatem redargui posset atque sanari.
Discit quoque homo quam longe recesserit a Deo, et quid illi
valeat ad medicinalem dolorem, quando per talem Mediatorem
redit, qui hominibus et Deus divinitate subvenit, et homo infirmi­
tate convenit. Quod autem maius obedientiae nobis praeberetur
exemplum qui per inobedientiam perieramus, quam Deo Patri
Deus Filius obediens usque ad mortem crucis? (Phil. 2,8). Quid,

praemium ipsius obedientiac ubi ostenderetur melius, quam in
carne tanti Mediatoris, quae ad vitam resurrexit aeternam? Perti­
nebat etiam ad iustitiam bonitatemque Creatoris, ut per eamdem
rationalem creaturam superaretur diabolus, quam se superasse gau­
debat, et de ipso genere venientem, quod genus origine vitiata per
unum tenebat universum (De Trin. XIII 17,22: ML 42,1031-32).
nói. Quid est Christus? In principio erat Verbum, et Verbum
erat apud Deum, et Deus erat Verbum: ... Grande hoc! Magnum hoc!
Tu quid, captive? ubi iaces? In carne, sub morte. Quis ergo ille?
quis tu? et quid ille postea? propter quem? Quis ille, nisi quod
dictum est. Verbum? Quod Verbum? ne forte sonat et transit?
Verbum Deus apud Deum; Verbum per quod facta sunt omnia.
Quid propter te? Et Verbum caro factum est, et habitavit in nobis
(Io. 1,14). Qui Filio proprio non pepercit, sed pro nobis omnibus tra­
didit illum; quomodo non et cum illo omnia nobis donavit? (Rom. 8,32).
Ecce quid, quis, propter quem. Filius Dei caro propter peccatorem,
propter iniquum, propter desertorem, propter superbum, propter
perversum Dei sui imitatorem! Factus ille quod tu, filius hominis,
ut nos efficeremur filii Dei! Caro factus: unde caro? Ex Maria
virgine (Lc. 2,7). Unde Maria virgo? Ex Adam. Ergo ex illo primo
captivo; et caro in Christo de massa captivitatis. Ut quid hoc?
Ad exemplum? Suscepit a te in quo moreretur pro te; suscepit a
te quod offerret pro te, quo exemplo doceret te... Timebas mortem;
mortuus est: desperabas resurrectionem; resurrexit (En. in Ps.
70,10: ML 36,898).
1162. Nos quoque per eius gratiam facti sumus quod non
eramus, id est, filii Dei: sed tamen aliquid eramus, et hoc ipsum
aliquid multo inferius, hoc est, filii hominum. Descendit ergo ille
ut nos ascenderemus, et manens in natura sua factus est particeps
naturae nostrae, ut nos manentes in natura nostra efficeremur par­
ticipes naturae ipsius. Non tamen sic: nam illum naturae nostrae
participatione non fecit deteriorem: nos autem facit naturae illius
participatione meliores (Ep. 140,4,10: ML 33,542).
1163. Venit ille medicus humilis, invenit iacentem aegrotum,
communicavit cum illo infirmitatem suam, vocans illum ad divini­
tatem suam: factus est in passionibus occidens passiones, et moriens
suspensus in ligno est, ut interficeret mortem (Mai S. 22,1: MA 314).
1164. Deos facturus qui homines erant, homo factus est qui
Deus erat (S. 192,1: ML 38,1012).
1165. Itaque Filius Dei hominem assumpsit, et in illo humana
perpessus est. Haec medicina hominum tanta est, quanta non pot­
est cogitari. Nam quae superbia sanari potest, si humilitate Filii
Dei non sanatur? Quae avaritia sanari potest, si paupertate Filii
Dei non sanatur? Quae iracundia sanari potest, si patientia Filii Dei
non sanatur? Quae impietas sanari potest, si caritate Filii Dei
non sanatur? Postremo quae timiditas sanari potest, si resurrec­
tione corporis Christi Domini non sanatur? /'De ag. chr. 11,12:
ML 40,297).

ii66. Doctor humilitatis sermone et opere: sermone enim
semper ab initio creaturae numquam tacuit, per angelos, per pro­
phetas, docere hominem humilitatem; docere dignatus est etiam
exemplo suo. Venit humilis creator noster, creatus inter nos: qui
fecit nos, qui factus est propter nos: Deus ante tempora, homo in
tempore, ut hominem liberaret a tempore. Venit sanare tumorem
nostrum magnus medicus. Ab oriente usque in occidentem genus
humanum tamquam magnus iacebat aegrotus, et magnum medicum
requirebat: misit primo pueros suos medicus iste, et venit ipse
postea, cum a nonnullis desperaretur. Quomodo et medicus quando
mittit pueros suos, quasi ad facile faciendum: cum periculum
magnum fuerit, ipse venit; sic magno periculo laborabat genus
humanum, vitiis omnibus involutum, maxime a superbiae fonte
manante: et ideo venit curare ipsam superbiam exemplo suo. Eru­
besce adhuc superbire, homo, propter quem humiliatus est Deus.
Multum se humiliasset Deus, si tantummodo nasceretur propter te:
dignatus est etiam mori pro te. Hic ergo erat in cruce in homine,
quando agitabant caput ante crucem persecutores ludaei, et dice­
bant: Si Filius Dei est, descendat de cruce, et credemus ei (ex Mt. 27,50
et 42). Ille autem servabat humilitatem, ideo non descendebat:
non perdiderat potentiam, sed demonstrabat patientiam. Nam ip­
sum effectum virtutemque eius cogitate, et videte quam facile potuit
de cruce descendere, qui potuit de sepulcro resurgere. Sed tibi
humilitas, tibi patientia, si non erat demonstranda, non erat praeci­
pienda: si autem praecipienda erat verbo, demonstranda et com­
mendanda erat exemplo (Guelf. S. 32,5: MA 567) 3.
1167. Hic est ergo dies quo venit in mundum, per quem factus
est mundus; quo carne factus est praesens, virtute nunquam absens:
quia in hoc mundo erat, et in sua venit... Venit ergo in carne,
carnis vitia mundaturus. Venit in medicinali terra, unde curaret
interiores oculos nostros, quos exterior nostra excaecaverat terra:
ut eis sanatis, qui fuimus antea tenebrae, lux efficiamur in Domino;
et non iam lux in tenebris luceat praesens absentibus, sed appareat
certa cernentibus. Ad hoc processit sponsus de thalamo suo, et
exsultavit ut gigas ad currendam viam (Ps. 18,6). Speciosus ut
sponsus, fortis ut gigas, amabilis et terribilis, severus et serenus,
pulcher bonis, asper malis, manens in sinu Patris, implevit uterum
matris (S. 195,3: ML 38,1018).
1168. Quia et hoc ipsum quod carnem indutus est, ut de illo
etiam diceretur, Vidimus eum, et non habebat speciem neque decorem
(Is. 53,2); si consideres misericordiam qua factus est, et ibi pulcher
3 Illa verba Augustini: «Liberat ergo ab hac servitute solus Dominus: qui
illam non habuit; solus enim in hac came venit sine peccato» f/n /o. Ev. tr. 41,5:
ML 35,1694) non sunt interpretanda de necessitate redemptionis per Christum.
J. Rivière (Contribution au «Cur Deus homo» de saint Augustin: MA II 837851). quamvis influxum istius loci in opere Cur Deus homo S. Anseimi subnotet,
concludit tamen Augustinum non agere de stricta, sed de relativa necessitate
seu convenientia redemptionis per Christum. Augustinus semper defendit abso­
lutam independentiam divinorum decretorum, ut patet ex locis hoc capite citatis.

339

est. Sed ludaeorum personam gerebat propheta, cum diceret: Vidi­
mus eum, et non habebat speciem neque decorem. Quare? Quia non in
intellectum. Intelligentibus autem, ct Verbum caro factum est (Io. i,
14), magna pulchritudo est... Quare ergo non habuit speciem neque
decorem? Quia Christus crucifixus, ludaeis quidem scandalum,
Gentibus stultitia... Nobis ergo iam credentibus, ubique sponsus
pulcher occurrat. Pulcher Deus, Verbum apud Deum: pulcher in
utero virginis, ubi non amisit divinitatem, et sumpsit humanitatem...
Pulcher ergo in caelo, pulcher in terra; pulcher in utero, pulcher in
manibus parentum; pulcher in miraculis, pulcher in flagellis; pulcher
invitans ad vitam, pulcher non curans mortem; pulcher deponens
animam, pulcher recipiens; pulcher in ligno, pulcher in sepulcro,
pulcher in caelo (En. in Ps. 44,3: ML 36,495).
1169 Sed huic veritati (Incarnationis) ut possetis acquiescere,
humilitate opus erat, quae cervici vestrae difficillime persuaderi
potest. Quid enim incredibile dicitur, praesertim vobis (Neo-Platonicis) qui talia sapitis, quibus ad hoc credendum vos ipsos ad­
monere debeatis; quid inquam, vobis incredibile dicitur, cum Deus
dicitur assumpsisse humanam animam et corpus? Vos certe tantum
tribuitis animae intellectuali, quae anima utique humana est, ut eam
consubstantialem paternae illi menti, quem Dei Filium confitemini,
fieri posse dicatis. Quid ergo incredibile est, si aliqua una intellec­
tualis anima modo quodam ineffabili et singulari pro multorum
salute suscepta est? Corpus vero animae cohaerere, ut homo totus
et plenus sit, natura nostra ipsa teste cognoscimus. Quod nisi usita­
tissimum esset, hoc profecto esset incredibilius: facilius quippe in
fidem recipiendum est, etsi humanum divino, etsi mutabilem in­
commutabili, tamen spiritum spiritui, aut, ut verbis utar quae in
usu habetis, incorporeum incorporeo quam corpus incorporeo co­
haerere. An forte vos offendit inusitatus corporis partus ex virgine?
Neque hoc debet offendere, imo potius ad pietatem suscipiendam
debet adducere, quod mirabilis mirabiliter natus est... Quid causae
est cur, propter opiniones vestras, quas vos ipsi oppugnatis, Chris­
tiani esse nolitis, nisi quia Christus humiliter venit, et vos superbi
estis? (De civ. Dei X 29,2: ML 41,308-309).
1170. Hic si ratio quaeritur, non erit mirabile: si exemplum
poscitur, non erit singulare. Demus Deum aliquid posse, quod nos
fateamur investigare non posse. In talibus rebus tota ratio facti est
potentia facientis (Ep. 137,2,8: ML 33,519)4.
4 Quoad perpetuitatem unionis hypostaticae haec dicenda videntur: a) Quod
in triduo mortis anima Christi non fuerit separata a Verbo, explicite docet Au­
gustinus (cf. In Io. Ev. tr. 47,10: ML 35,1738). b) Ad corpus vero quod attinet,
sunt qui Augustinum interpretantur quasi ipse docuerit separationem corporis
a Verbo. Cf. J. Lebon, Une ancienne opinion sur la condition du corps du Christ
dans la mort: Revue d’Histoire Ecclésiastique, 23 (1927) 5-43.209-241; R. Fa­
vre, Credo ... in Filium Dei... mortuum et sepultum: Ib., 33 (1937) 687-724.

35: ML 42,272; In Io. Εν. tr. 43,9: ML 35,1709 etc.). Sed notatu dignum quod
in his et similibus locis, subtectum orationis sit Christus, non vero Verbum ut

Bibl.: E. Sec ano, // Cristocentrisma e i suoi fondamenti dominatici ¡η
S. Agostino (l'orino 1951); Portali É, l.c. 2372; L. Mai ali, Il problema
del dolore secondo S. Agostino (Roma 1943) ió2ss; V, Capanaga, La dei.
jicadón en la soteriologia agustiniana: Aug. Mag., 11 745’754· Κ· Ardes,
mann, Christ the Medicus humilis in St. Augustine: Aug. Mag., 11 623-629;
J. Courtes, S Augustin et la médecine: Aug. Mag., 1 43’51 (Multa habet
de Christo Medico spirituali); G. Phillips, L'influence du Crist-CheJ sur
son Corps zlvs:^ .
\ug Mag.. Il S05-S15. M· Co.meau, S. Aggeline
exégète du quatrième Evangile (Pans 1930) c.9, Les noms du Christ 291-338.

C A P U T XIII
De causa finali Incarnationis

Summarium.—Textus in quibus videtur Augustinum docuisse quod pecca­
tum Adae unica fuerit causa Incarnationis. Si homo non perisset, Filius
hominis non venisset. Nulla causa fuit veniendi Christo Domino, nisi
peccatores salvos facere: 1171-1175. -Respondent tamen tenentes culpam
non fuisse unicam causam Incarnationis, agi in his locis de Christo
passibili, ad instar medici, quia Augustinus ait: « lolle morbos et nulla
causa est medicinae·. Et alios allegant textus in quibus videretur Augus­
tinum alias statuisse rationes pro decreto Incarnationis, quarum prae­
cipuae hae sunt: a) quod oporteret hominem in terra corporaliter
cum Deo communicare, sicut angeli in caelo spiritualiter communi­
cant; b) quod Deus voluerit unam constituere civitatem ex angelis et
hominibus, cuius caput sit Christus; c) quod Christus constitutus fuerit
caput et exemplar praedestinationis nostrae; d) quod mysterium In­
carnationis revelatum fuerit ab initio homini innocenti et angelis om­
nibus: 1176-1184.

1171. Si homo non perisset. Filius hominis non venisset. Ergo
perierat homo, venit Deus homo, et inventus est homo. Perierat
homo per liberam voluntatem, venit Deus homo per gratiam libera­
tricem (S. 174.2.2: ML 38,940).
1172. Nulla causa fuit veniendi Christo Domino, nisi pecca­
tores salvos facere. Tolle morbos, tolle vulnera, et nulla causa est
medicinae. Si venit de caelo magnus medicus, magnus per totum
orbem terrae iacebat aegrotus. Ipse aegrotus genus humanum est
(S. 171,1: ML 38,945)·
1173. Nimis longum fiet, si ad singula testimonia similiter
disputemus. Unde commodius esse arbitrior, acervatim cogere, quae
tale. Dicunt iterum quod iuxta Augustinum caro sola sepulta fuerit. Sed contra
est, quod etiam de anima loquendo dixit, quod sola anima derelicta fuerit in
inferno In Io. Ev. tr. 78.3: ML 35.1836). Nemo tamen ex hoc argueret pro
separatione animae a Verbo. Tandem de resurrectione Christi loquendo, asserit
carnem revixisse «redeunte anima» ( Ep. 164,7.20: ML 33.717), numquam vero
loquitur de Verbo redeunte. Non ergo videtur demonstratum quod Augustinus
docuerit separationem Verbi a corpore durante triduo mortis Christi. Multa
alia vide apud Van Bavfi . <#.< 67ss.
Neque ex eo quod dicitur Filium traditurum esse regnum Deo et Patri se­
quitur eum dimissurum quod assumpsit, quia non «sic arbitremur traditurum
regnum Deo et Patri ut adimat sibi» De irin. 1,8: ML 42.830)

occurrere potuerint, vel quae sufficere videbuntur, quibus appareat
Dominum Icsum ( ’hrisium non aliam ob causam in carne venisse,
ac forma servi accepta factum obedientem usque ad mortem cru­
cis, nisi ut hac dispensatione misericordissimae gratiae omnes, qui­
bus tamquam membris in suo corpore constitutis caput est ad ca­
pessendum regnum caelorum, vivificaret, salvos faceret, liberaret,
redimeret (De pece. mer. el reni. I 26,39: ML, 44,131).
1174. Quare venit in mundum? Peccatores salvos facere (1 Tim.
1,15). Alia causa non fuit quare veniret in mundum. Non eum de
caelo ad terram merita nostra bona, sed peccata duxerunt. Haec
est causa cur veniret, peccatores salvos facere (S. 174,7,8: MI, 38,944).
1175. Si tu, o homo, non dimitteres Deum, non fieret pro te
Deus homo (En. in Ps. 36 s.2,15: ML 36,372).
1176. Panis ille Angelorum, in principio erat Verbum: ut ta­
men panem Angelorum manducaret homo (Ps. 77,25) Creator An­
gelorum factus est homo. Ita nobis Verbum incarnatum factum est
receptibile: quod recipere non valeremus, si Filius aequalis Deo
non se exinaniret formam servi accipiens, in similitudine hominis
factus, et habitu inventus ut homo (En. in Ps. 109,12: ML 37,1455).
1177. Rectus itaque Confessionis 1 ordo poscebat, ut Trini­
tati subjungeretur Ecclesia, tanquam habitatori domus sua, et Deo
templum suum, et conditori civitas sua. Quae tota hic accipienda
est, non solum ex parte qua peregrinatur in terris..., verum etiam
ex illa quae in caelis semper, ex quo condita est, cohaesit Deo, nec
ullum malum sui casus experta est... Quia utraque una erit consor­
tio aeternitatis, et nunc una est vinculo caritatis, quae tota insti­
tuta est ad colendum unum Deum (Enchir. 56: ML 40,258-259).
1178. Omnes qui ab initio saeculi fuerunt iusti, caput Chris­
tum habent. Illum enim venturum esse crediderunt, quem nos ve­
nisse iam credimus; et in eius fide et ipsi sanati sunt, in cuius et
nos: ut esset et ipse totius caput civitatis lerusalem, omnibus connu­
meratis fidelibus ab initio usque in finem, adiunctis etiam legionibus
et exercitibus Angelorum, ut fiat illa una civitas sub uno rege, et
una quaedam provincia sub uno imperatore, felix in perpetua pace
(En. in Ps. 36 s.3,4: ML 36,385).
1179. Quod si credere absurdum est 2, illud potius est creden­
dum, quod sanctorum numerus quantus complendae illi sufficit
beatissimae civitati, tantus existeret, etsi nemo peccasset, quan­
tus nunc per Dei gratiam de multitudine colligitur peccatorum (De
civ. Dei XIV 23,1: ML 41,430).
1180. Est etiam praeclarissimum lumen praedestinationis et
gratiae, ipse Salvator, ipse Mediator Dei et hominum homo Chris­
tus lesus... 31. Sicut ergo praedestinatus est ille unus, ut caput
’ Symbolum fidei.
- Adam scilicet et Evam «non luisse coituros, nec generaturos... nisi pec­
cassem» et peccatum necessarium fuisse, «ut non soli duo iusti homines possent
esse, sed multi».

nostrum esset: ita multi praedestinati sumus, ut membra eius esse·
mus (De praed. sanet. 15>3O~31' ML 44,981.983).
1181. Ille (Adam innocens) in bonis erat, quae de bonitate
sui Conditoris acceperat: neque enim ea bona et ille suis mentis
comparaverat, in quibus prorsus nullum patiebatur malum. Sancti
vero in hac vita, ad quos pertinet liberationis haec gratia, in malis
sunt, ex quibus clamant ad Eum, Libera nos a malo (Mt. 6,13), Ille
in illis bonis Christi morte non eguit: istos a reatu et haereditario
et proprio, illius Agni sanguis absolvit (De corr. et ¿rat. 11,29:
ML 44.933)·
1182. Illa exstasis quam Deus immisit in Adam, ut soporatus
obdormiret, recte intelligitur ad hoc immissa, ut et ipsius mens per
exstasim particeps fieret tamquam angelicae curiae, et intrans in
sanctuarium Dei intelligeret in novissima. Denique evigilans tan­
quam prophetiae plenus..., eructavit continuo, quod magnum sa­
cramentum commendat Apostolus (Eph. 5,31-32): Hoc nunc os ex
ossibus meis, et caro de carne mea. Haec vocabitur mulier, quoniam
de viro suo sumpta est: et propter hoc relinquet homo patrem suum et
matrem, et adhaerebit uxori suae; et erunt duo in carne una. Quae
verba cum primi hominis fuisse Scriptura ipsa testetur, Dominus
tamen in Evangelio Deum dixisse declaravit... (Mt. 19,4), ut hinc
intelligeremus propter exstasim quae praecesserat in Adam, hoc
eum divinitus tanquam prophetam dicere potuisse (De Gen. ad
litt. IX 19: ML 34,408).
1183. Nam neque ipse posset etiarn in paradiso beatus esse,
imo ibi non esset, ubi esse miserum non deceret, si eum sui casus
praescientia timore tanti mali miserum faceret (De corr. et grat. 10,
28: ML 44,933).
1184. Consultum est divina providentia mortalibus... ut eadem
ipsa Dei Sapientia ad unitatem personae suae homine assumpto,
in quo temporaliter nasceretur... fieret deorsum hominibus exem­
plum redeundi, et eis qui sursum sunt Angelis exemplum manendi
(De cons. ev. I 35,53: ML 34,1069)3*.
3 Res quidem obscura manet. Sed probabilius putamus Augustinum sta­
tuisse peccatum Adae ut unicam causam motivam Incarnationis. In prima serie
textuum hic citatorum, videtur Augustinum loqui sensu exclusivo: «si homo non
perisset. Filius hominis non venisset»; «nulla causa fuit nisi»; «non aliam ob
causam, nisi». Notetur insuper in De pece. mer. et rem. (vide supra nJ 173.) ex­
presse intendere loca ex S. Scriptura colligere, ex quibus appareat «non aliam
ob causam» Christum in carne venisse nisi ut «redimeret» omnes quorum Ipse
Caput corptitutus est. Inter textus vero ad suam thesim probandam hos citat:
«Non veni vocare iustos, sed peccatores» (Lc. 5.32), et «Venit enim Filius ho­
minis quaerere et salvare quod perierat» (Lc. 19,10). Cf. De pece. mer. et rem. 27,
40: ML 44.131.132.
Insuper iuxta Augustinum in sopore Adae praefigurata fuit Christi mors
(cf. In Io. Ev. tr. 120,2: ML 35,1953). Et tamen oppositam tenentes sententiam
dicunt Christum non venturum in came passibili, nisi Adam peccasset. Senten­
tia quam propugnamus iam antiquitus defendebatur a Berti, De theol. disc,
vol.3-4 1.25 c.12,26, eamque nunc tenet Macau, o.c. 151. Pro opposita senten­
tia interpretatur Augustinum. Honoratus del Val, Sacra Theol domi. (Ma­
triti 1906) vol.2,170-172.
6

DE MATERNHATE VIRGINIS MARIAE

DE BEATA MARIA VIRGINE

Humana natura Verbo copulata est in utero virginis Mariae
Summarium.—Virgo Maria praedestinata ut Mater Dei. Fecit sibi matrem
cum esset apud Patrem. Verbum copulatur carni in utero Virginis
Mariae. Propter unitatem personae in Christo, Verbum vere dicitur, et
est filius Mariae. Non est tamen B. Virgo Mater divinitatis: 1185-1191.

1185. Et antequam de illa natus esset, in praedestinatione
noverat matrem; et antequam ipse Deus crearet, de qua ipse homo
crearetur, noverat matrem (In Io. Ev. tr. 8,9: ML 35,1455)1.
1186. Quid es, quae postea paritura es? Unde meruisti? unde
hoc accepisti? unde fiet in te qui fecit te? Unde, inquam, tibi hoc
tantum bonum? Virgo es, sancta es, votum vovisti; sed multum
quod meruisti, imo vero multum quod accepisti. Nam unde hoc
meruisti? Fit in te qui fecit te, fit in te per quem facta es: imo
vero per quem factum est caelum et terra, per quem facta sunt
omnia, fit in te Verbum Dei caro, accipiendo carnem, non amit­
tendo divinitatem. Et Verbum iungitur cami, et Verbum copulatur
carni; et huius tanti coniugii thalamus, uterus tuus; et huius, in­
quam, tanti coniugii, id est Verbi et carnis thalamus uterus tuus:
unde ipse sponsus procedit de thalamo suo (Ps. 18,6). Invenit te
virginem conceptus, dimittit virginem natus. Dat fecunditatem,
non tollit integritatem. Unde tibi hoc? Proterve virginem videor
interrogare, et quasi importune aures verecundas ista mea voce
pulsare. Sed video virginem verecundantem, et tamen responden­
tem, meque admonentem: Quaeris a me unde milii hoc? Verecun­
dor tibi respondere bonum meum, angeli audi ipsius salutationem,
et in me agnosce tuam salutem. Crede cui credidi. Unde mihi
hoc quaeris? Angelus respondeat. Dic mihi, angele, unde Mariae
hoc? Iam dixi, cum salutavi: Ave, gratia plena (Lc. 1,28) (S. 291,6:
ML 38,1319).
1187. Ista mystica et invisibili unctione tunc intelligendus
est unctus (Christus), quando Verbum Dei caro factum est; id est,
quando humana natura sine ullis praecedentibus bonorum operum
meritis Deo Verbo est in utero virginis copulata, ita ut cum illo
fieret una persona. Ob hoc eum confitemur natum de Spiritu Sancto
et virgine Maria (De Trin. XV 15,26,46: ML 42,1093-94).
1188. Gaudeamus, fratres: laetentur et exsultent gentes. Istum
diem nobis non sol iste visibilis, sed Creator ipsius invisibilis con­
secravit; quando eum pro nobis visibilem factum, a quo invisibil
1 Pauca addimus ad ea quae iam attulimus in

et ipsa creata est, visceribus fecundis et genitalibus integris Virgo
Mater effudit. Concipiens virgo, pariens virgo, virgo gravida, virgo
feta, virgo perpetua. Quid miraris haec, o homo? Deum sic nasci
oportuit, quando esse dignatus est homo. Talem fecit illam, qui
est factus ex illa. Antequam enim fieret, erat: et quia omnipotens
erat, fieri potuit manens quod erat. Fecit sibi matrem, cum esset
apud Patrem: et cum fieret ex matre, mansit in Patre. Quomodo
Deus esse desisteret, cum homo esse coepit, qui genitrici suae praesti­
tit ne desisteret virgo esse, cum peperit? Proinde quod Verbum caro
factum est, non Verbum in carnem pereundo cessit; sed caro ad
Verbum, ne ipsa periret, accessit: ut quemadmodum homo est ani­
ma et caro, sic esset Christus Deus et homo. Idem Deus qui homo,
et qui Deus idem homo: non confusione naturae, sed unitate per­
sonae. Denique qui Filius Dei generanti est coaeternus semper ex
Patre, idem filius hominis esse coepit ex Virgine (S. 186,1,1:
ML 38,999).
1189. Dies ergo ille2, Verbum Dei, dies qui lucet Angelis,
dies qui lucet in illa unde peregrinamur patria, vestivit se carne,
natusque est de Maria virgine. Mirabiliter natus. Quid mirabilius
virginis partu? Concipit, et vargo est; parit, et virgo est. Creatus
est de ea quam creavit: attulit ei fecunditatem, non corrupit eius
integritatem. Maria unde? Ex Adam. Adam unde? De terra. Si
Maria de Adam, et Adam de terra; ergo et Maria terra. Si autem
Maria terra, agnoscamus quod cantamus, Veritas de terra orta est
(Ps. 84,12)... quia Christus de virgine natus est fS. 189,2: ML 38,
1005-06).
1190. Verbum concipitur in utero virginis (S. 289,3: ML 38»
1309).
1191. Cur ergo ait matri filius, Quid mihi et tibi est mulier?
nondum venit hora mea (Io. 2,4). Dominus noster lesus Christus,
et Deus erat et homo: secundum quod Deus erat, matrem non
habebat; secundum quod homo erat, habebat. Mater ergo erat
carnis, mater humanitatis, mater infirmitatis quam suscepit propter
nos. Miraculum autem quod facturus erat, secundum divinitatem
facturus erat, non secundum humanitatem... Miraculum ergo exi­
gebat mater; at ille tanquam non agnoscit viscera humana, opera­
turus facta divina; tanquam dicens, Quod de me facit miraculum,
non tu genuisti, divinitatem meam non tu genuisti; sed quia ge­
nuisti infirmitatem meam, tunc te cognoscam, cum ipsa infirmitas
pendebit in cruce: hoc est enim, Nondum venit hora mea... Illud
ergo respondit, discernens in fide credentium, quis, qua venerit.
Venit enim per matrem feminam, Deus et Dominus caeli et terrae.
Secundum quod Dominus mundi, quod Dominus caeli et terrae,
Dominus utique et Mariae; secundum quod creator caeli et terrae,
creator et Mariae: secundum autem quod dictum est, Factum ex
muliere, factum sub lege (Gal. 4·4)> filius Mariae. Ipse Dominus
Mariae, ipse filius Mariae: ipse creator Mariae, ipse creatus ex
2 Natalis Domini.

Maria... Quomodo ergo David et filius et dominus; filius David
secundum carnem, dominus David secundum divinitatem: sic Ma­
riae filius secundum carnem, et Mariae dominus secundum maiestatem. Quia ergo non erat illa mater divinitatis 3, et per divinitatem
futurum erat miraculum quod petebat; respondit ei, Quid mihi et
tibi est, mulier, sed ne putes quod te negem matrem, Nondum venit
hora mea: ibi enim te agnoscam, cum pendere in cruce coeperit
infirmitas cuius mater es (In Io. Ev. tr. 8,9: ML 35,1455).
Bibi.: Félix Domínguez, Ideología Mariana de S. Agustín (Bogotá 1946);
V. Capánaga, La Virgen María según San Agustín (Roma 1956); Michele
Pellegrino, S. Agostino. La Vergine Maria: pagine scelte (Roma 1954);
Ph. Friedrich, Die Mariologie des heiligen Augustinus (Kóln 1907); J. M. BoVER, Cómo conciben los Santos Padres el misterio de la divina maternidad:
Estudios Marianos, 8 (1949) 185-256.

De perpetua virginitate Matris Dei, et immunitate ab omni
peccato
ί ·

Summarium.— lovinianus negabat virginitatem Mariae in partu. B. V. votum
virginitatis fecerat. Virgo fuit ante partum. Christum non libidine, sed
fide concepit. Nihil incoinquinatius utero Virginis, cuius caro non con­
cepit de «peccati propagine». Christus natus est de V. Maria absque
patre. Continentia a coniugibus Maria et loseph servata. S. loseph
testis pudoris virginalis: 1192-1202.—Mater Dei, virgo fuit in partu.
Qui post resurrectionem potuit magnus per clausa ostia intrare, potuit
etiam parvus per incorrupta membra exire. Christo Deo hoc possibile
fuit. Neque irrationabile apparet. Si nascente Christo, integritas Matris
corrumperetur, falso, quod absit, natum de Virgine tota confiteretur
Ecclesia. Contra Manichaeos et lovinianum asserit et Christum verum
habuisse corpus, et Mariam virginem mansisse: 1203-1207.—Mater
Dei virgo mansit post partum. Qui «fratres» in Scriptura appellantur,
consanguinei intelligendi sunt Virginis Mariae, non fratres uterini Chris­
ti. Hoc S. Scriptura demonstrat. Sicut nullus mortuus iacuit in sepulchro
Christi praeter ipsum, sic uterus Mariae nec antea nec postea quidquam
mortale concepit: 1208.—Cum de peccatis agitur, nullam Augustinus
vult de V. Maria habere quaestionem. Neque diabolo Mariam transcribit
conditione nascentis: 1209-1210.

1192. A loviniano quodam monacho ista haeresis (lovinianistarum) orta est aetate nostra, cum adhuc iuvenes essemus... Vir­
ginitatem Mariae destruebat, dicens eam pariendo fuisse corrup­
tam (De haer. 82: ML 42,45-46).
1193. Ipsa quoque virginitas eius ideo gratior et acceptior
quia non eam conceptus Christus viro violaturo quam conservaret
i Aptissime dicit Augustinus Virginem Mariam non esse matrem divinita­
tis, quamvis sit Mater Dei, quia, ut ait S. Thomas, «personae habentis divini­
tatem et humanitatem est mater secundum humanitatem» ÍS. Th. 3 q.35 a,4
ad 2).

ipse praeripuit, sed priusquam conciperetur iam Deo dicatam de
qua nasceretur elegit. Hoc indicant verba quae sibi fetum annuntianti angelo Maria reddidit. Quomodo, inquit, fiet istud, quoniam
virum non cognosco? (Lc. 1,34). Quod profecto non diceret, nisi
Deo virginem se ante vovisset ( De S. Virg. 4,4: ML 40,398).
1194. Non eum (Christum) virgo libidine, sed fide concepit.
Venit in virginem, qui erat ante virginem. Quam creavit elegit,
quam eligeret, creavit. Attulit virgini fecunditatem, non abstulit
integritatem (S. 69,3,4: ML 38,442).
1195. Quid incoinquinatius illo utero virginis, cuius caro etiam­
si de peccati propagine venit, non tamen de peccati propagine con­
cepit, ut ne ipsum quidem corpus Christi ea lex severit in utero Ma­
riae, quae in membris posita corporis mortis repugnat legi mentis..,?
Proinde corpus Christi, quamvis ex carne feminea assumptum est,
quae de illa camis peccati propagine concepta fuerat, tamen quia
non sic in ea conceptum est, quomodo fuerat illa concepta, nec ipsa
caro peccati, sed similitudo camis peccati (De Gen. ad litt. X
18,32: ML 34.422).
1196. Ei (Deo) non fuit difficile verum corpus in utero Mariae
sine virili semine fabricare... cum natura corporea et in visceribus
feminae ad formandum hominem..., imperio Domini voluntatique
serviret (De ag. chr. I 22,24: ML 40,303).
1197. Generatio Christi a Patre sine matre, et a matre sine
patre: ambae mirabiles. Prima, aeterna; secunda, temporalis. Natus
est aeternum de aeterno. Quid miraris? Deus est. Sit consideratio
divinitatis; et perit causa admirationis. Transit admiratio, ascendat
laudatio: fides adsit, crede quod factum est. Parumne pro te humi­
liatus est Deus? Qui Deus erat, factus est. Angustum erat diver­
sorium, involutus pannis, in praesepe positus est, quis non admiretur? Ille qui mundum implet, in diversorio locum non invenit
(S. 189,4: ML 38,1006).
1198. Ille singulariter natus de Patre sine matre, de matre sine
patre; sine matre Deus, sine patre homo (In Io. Ev. tr. 8,8: ML
1199. Nativitates Domini nostri lesu Christi, duae sunt: una
divina, altera humana: ambae mirabiles; illa sine femina matre, ista
sine viro patre (S. 196,1,1: ML 38,1019).
1200. Exsequitur ergo humanam generationem Christi Mat­
thaeus, ab Abraham generatores commemorans, quos perducit ad
loseph virum Mariae, de qua natus est lesus (Mt. 1,16). Neque
enim fas erat ut eum ob hoc cum a coniugio Mariae separandum
putaret, quod non ex eius concubitu, sed virgo peperit Christum.
Hoc enim exemplo magnifice insinuatur fidelibus coniugatis, etiam
servata pari consessu continentia, posse permanere vocarique con­
jugium, non permixto corporis sexu, sed custodito mentis affectu
(De cons. ev. II 1,2: ML 34,1071).

noi. Erat (S. loseph) maritus eius, non ablator, sed custos
pudoris: imo non custos, quia Deus custodiebat; sed testis pudoris
virginalis fuit maritus, ne de adulterio gravida putaretur (S. 225,
2,2: ML 38,1096).
1202. Erat quippe illa virgo ideo et sanctius et mirabilius iucunda suo viro, quia etiam fecunda sine viro, prole dispar, fide compar.
Propter quod fidele coniugium parentes Christi vocari ambo me­
ruerunt, et non solum illa mater, verum etiam ille pater eius, sicut
coniux matris eius, utrumque mente, non carne. Sive tamen ille
pater sola mente, sive illa mater et carne, parentes tamen ambo
humilitatis eius, non sublimitatis; infirmitatis, non divinitatis (De
nup. et cone. I 11,12: ML 44,421) L
1203. Maria virgo ante conceptum, virgo post partum. Absit
enim ut in ea terra, hoc est in ea carne unde orta est veritas, periret
integritas. Nempe post resurrectionem suam, cum spiritus putaretur
esse, non corpus: Palpate, inquit, et videte, quia spiritus carnem et
ossa non habet, sicut me videtis habere (Lc. 24,38). Et tamen illius
juvenilis corporis soliditas, non patentibus foribus se ad discipulos
intromisit (Io. 20,19). Cur ergo qui potuit per clausa ostia magnus
intrare, non potuit etiam per incorrupta membra parvus exire?
Sed neque hoc, neque illud volunt credere increduli. Ideo potius
fides utrumque credit; quia infidelitas utrumque non credit. Ipsa
est quippe infidelitas, cui nulla in Christo videtur esse divinitas.
Porro si fides Deum natum credit in carne, Deo non dubitat utrum­
que possibile; ut et corpus maioris aetatis non reserato aditu domus,
intus positis praesentaret, et sponsus infans de thalamo suo, hoc
est utero virginali, illaesa matris virginitate procederet (S. 191,1,2:
ML 38,1010).
1204. Ipsa enim magnitudo virtutis eius (Verbi incarnati),
quae nullas in angusto sentit angustias, uterum virginalem non
adventitio, sed indigena puerperio fecundavit... Ipsa virtus per
inviolatae matris virginea viscera, membra infantis eduxit, quae
postea per clausa ostia membra iuvenis introduxit. Hic si ratio
quaeritur, non erit mirabile: si exemplum poscitur, non erit singu­
lare. Demus Deum rebus tota ratio facti est potentia facientis
(Ep. 137,2,8: ML 33.5I9)·
1205. Ex illa ergo causa latentis rationis, ego dixi in epistola
quam te legisse commemoras 12, cum eis responderem qui negant
esse credendum, quod Christum virgo pepererit, virgo permanserit,
Si ratio quaeritur, non erit mirabile: hoc enim dictum est non quod
ratione res careat, sed quod eos lateat quibus hoc Deus voluit esse
mirabile (Ep. 162,6: ML 33,7°7)·
1206. Nam nihil naturae humanae in illa susceptione fas est
dicere defuisse: sed naturae ab omni peccati nexu omni modo
1 Plura do S. loscph apud Eugenio Cantera, San José en el Plan divino
(Monachii, Granada, 1920).
2 Ad Evodium scribit, et repetit quae dixerat in Ep. 137 ad Volusianum.
Cf. supra n.1204.

liberae: non qualis de utroque sexu nascitur per concupiscentiam
carnis cum obligatione delicti..., sed qualem de virgine nasci opor­
tebat quem fides matris, non libido conceperat: quo si vel nascente
corrumperetur eius integritas, non iam ille de virgine nasceretur;
cumque falso, quod absit, natum de virgine Maria tota confiteretur
Ecclesia (Enchir. 34: ML 40,249).
1207. Hoc de Manichaeorum nomine et crimine faciebat etiam
lovinianus, negans Mariae sanctae virginitatem, quae fuerat dum
conciperet, permansisse dum pareret: tanquam Christum cum Mani­
chaeis phantasma crederemus, si matris incorrupta virginitate dice­
remus exortum. Sed in adiutorio ipsius Salvatoris, sicut spreverunt
Catholici velut acutissimum quod lovinianus exseruerat argumen­
tum, et nec sanctam Mariam pariendo fuisse corruptam, nec Do­
minum phantasma fuisse crediderunt, sed et illam virginem mansisse
post partum, et ex illa tamen verum Christi corpus exortum (C. Iui.
I 2,4: ML 44.643)·
¿
1208. Hoc ergo die festo (Scenopegiae)... locuti sunt fratres
eius ad Dominum Christum. Frates eius sic accipite, sicut nostis:
non enim novum est quod auditis. Consanguinei virginis Mariae,
fratres Domini dicebantur. Erat enim consuetudinis Scripturarum,
appellare fratres quoslibet consanguineos et cognationis propin­
quos... Nam Abraham et Lot fratres sunt dicti, cum esset Abraham
patruus Lot (Gen. 11,27.31, et 14,14): et Laban et lacob fratres
sunt dicti, cum esset Laban avunculus lacob (Gen. 28,2, et 29,
10.15). Cum ergo auditis fratres Domini, Mariae cogitate consan­
guinitatem, non iterum parientis ullam propaginem. Sicut enim
in sepulchro ubi positum est corpus Domini, nec antea nec postea
mortuus iacuit; sic uterus Mariae nec antea nec postea quidquam
mortale concepit (In Io. Ev. tr. 28,3: ML 35,1623).
1209. Excepta itaque sancta virgine Maria, de qua propter
honorem Domini nullam prorsus cum de peccatis agitur, haberi volo
quaestionem: unde enim scimus quid ei plus gratiae collatum fuerit
ad vincendum omni ex parte peccatum, quae concipere ac parere
meruit, quem constat nullum habuisse peccatum? Hac ergo Virgine
excepta, si omnes illos sanctos et sanctas, cum hic viverent, congre­
gare possemus et interrogare utrum essent sine peccato, quid fuisse
responsuros putamus? utrum hoc quod iste (Pelagius) dicit, an
quod loannes apostolus? Rogo vos, quantalibet fuerint in hoc cor­
pore excellentia sanctitatis, si hoc interrogari potuissent, nonne
una voce clamassent, Si dixerimus quia peccatum non habemus, nos
ipsos decipimus, et veritas in nobis non est? (1 Io. 1,8) 3 (De nat.
et grat. 36,42: ML 44,267).
3 Quod S. Augustinus his verbis B. V. Mariam immunem proclamet ab
omni peccato actuali a nullo disputatur. Si autem quaeritur utrum S. Doctor
immunitatem B. Virginis a peccato originali, seu Immaculatam Conceptionem
docuerit, non una est auctorum sententia, quamvis maior eorum numerus de
Conceptione Immaculata hunc textum interpretetur. Et iuste quidem, ut vide­
tur, nam verba Augustini sunt omnino universalia, ut patet ex his tribus: a) cum
de B. V. Maria agitur, «nullam prorsus cum de peccato agitur», vult habere quaes-

uio. Non transcribimos diabolo Mariam conditione nascen­
di; sed ideo, quia ipsa conditio solvitur gratia renascendi (C. IuL
o. i. IV 122: ML 45J418)4.
tionem; b) ex gratia quae Mariae collata est, «ad vincendum omni cx parte
peccatum»; ct c) propter rationem allatam, scilicet, «propter honorem Domi­
ni», quasi repugnaret ut vel minimum quidem peccatum eam coinquinaret,
«quae concipere ac parere meruit, quem constat nullum habuisse peccatum»?
lamvero, si honor Filii exigit ut ne minimum peccatum veniale a matre com­
mitteretur, estne verisimile quod Augustinus non cogitaverit de exceptione fac­
ta in favorem Matris Dei a peccato originali, cuius gravitatem nemo sicut Au­
gustinus tam alte proclamavit?
Accedit quod iuxta doctrinam ipsius Augustini, ille tantum sine peccato
actuali vitam degere potest, qui originale non habuerit. Nam etiam de lesu
Christo asserit, et Ipsum peccata actualia commissurum fuisse, si originale ex
conceptione habuisset. «Profecto enim peccatum etiam maior fecisset, si par­
vus habuisset» (C. Iui. V 15,57: ML 44,815). Cum ergo, iuxta Augustinum,
B. V. Maria nullum commiserit peccatum actuale, neque peccatum originale
ipsa contraxit.
4 Inter alia quae Augustino lulianus obiciebat, illud erat quod Augustinus
minus sensisset de Beata Virgine quam ipse lovinianus. Aiebat lulianus: «Ille
(lovinianus) virginitatem Mariae partus conditione dissolvit; tu (Augustinus)
ipsam Mariam diabolo nascendi conditione transcribis» (Ib. coi. 1417). Calum­
niae luliani Augustinus mitissime respondit: «Non transcribimus diabolo Ma­
riam conditione nascendi; sed ideo, quia ipsa conditio solvitur gratia renas­
cendi». Impetu adversarii Augustinus non flectitur. Nihil derogat doctrinae
de universalitate legis peccati originalis, neque sententiam suam hac in re mol­
litur. Lex omnino universalis est, ipsamque Mariam «conditione nascendi»
debitum istud peccatum contrahendi incurrit, et peccatum ipsum revera traxis­
set, nisi haec «conditio nascendi» solveretur «gratia renascendi».
Agitne Augustinus de gratia deletiva peccati, an de gratia praeventiva?
Estne sensus istius loci, quod B. Virgo quamvis diabolo de facto transcripta
fuerit per peccatum, tamen a tali dominatione diaboli per gratiam liberata est?
An vero textus ita interpretari debeat: Ideo non transcribimus Mariam dia­
bolo, quia quamvis conditione nascendi peccatum incurrere debuisset, tamen
a peccato contrahendo per gratiam renascendi liberata est?
Secunda interpretatio praeferenda videtur. Aliter valde ineptam responsio­
nem Augustinus luliano dedisset, immo accusationem veram fuisse substan­
tialiter concedisset. Si enim vel per unum momentum B. V. peccato originali
maculata fuisset, vere Augustinus Mariam diabolo transcripsisset, quamvis
statim per gratiam deletivam a peccato liberata esset. Quomodo ergo dicere
posset: «Non transcribimus diabolo Mariam conditione nascendi»?
Neque tamen universalitati legis peccati, neque universali necessitati re­
demptionis Christi per hanc exceptionem minus fit. Nam haud ignota erat
Augustino gratia praeservativa. Ita in verbis quae huic textui immediate prae­
cedunt haec habet: «Non dico, nec per gratiam homines liberari... sed quod
non vis dicimus, nonnisi per gratiam liberari, non solum ut eis debita dimittan­
tur (gratia deletiva peccati), verum etiam ne in tentationem inferantur (gratia
praeventiva)» (Ib.). Cf. etiam En. in Ps. 85,18: ML 37,1094.
Verum quidem est, Augustinum saepissime asseruisse solum Christum immu­
nem fuisse a peccato originali, eo quod virginali modo conceptus fuit, ct carnem
Virginis fuisse «carnem peccati», dum caro Christi fuit «in similitudinem car­
nis peccati». Cf. e. g., De pece. mer. et rem. I 29,57: ML 44,142, et De Gen.
ad litt. X 18,32: ML 34,422. Ex hoc tamen illud tantum sequitur Christum ex
natura rei, ct ipsa «conditione nascendi» fuisse a peccato originali immunis;
dum B. Virgo debitum incurrit contrahendi peccatum vi conceptionis naturalis
et seminatricis concupiscentiae, cumque de facto incurrisset nisi praeservata
fuisset gratia praeventiva.
Similiter quod caro B. Virginis dicatur caro peccati, co est quia carnali
concupiscentia concepta, legi peccati per se subjiciebatur. Non negamus tamen
veram probabilitatem interpretationis negativae.
Doctrinam Augustini in favorem Immaculatae Conceptionis interpretantur:

Induit se morte in virginitate matris
Summarium.—Ideo Verbum homo factus est, et quidem de femina ut de
ucraque natura, i. e. masculina et feminea, victus diabolus cruciaretur.
Quoniam per feminam mors accidit, vita per feminam reddita est.
Maria corredemptrix. Salus facta est, cum femina concepit in utero
carnem Omnipotentis. Maria cooperata est caritate ut fideles in Ecclesia
nascerentur. Cum sit mater Capitis nostri, est etiam Virgo Maria et
mater nostra: 1211-1216.

I2II. Ego inde credo Christum natum de virgine esse, quia
in Evangelio legi. Quare autem Spiritus Sanctus non est natus
de columba, quemadmodum Christus de femina, illa causa est
quia non columbas liberare venerat Spiritus Sanctus, sed homini­
bus significare innocentiam et amorem spiritualem, quod in co­
lumbae specie visibiliter figuratum est. Dominus autem lesus Chris­
tus, qui venerat ad homines liberandos, in quibus et mares et femi­
nae pertinent ad salutem, nec mares fastidivit, quia marem suscepit;
nec feminas, quia de femina natus est. Huc accedit magnum sacra­
mentum, ut quoniam per feminam nobis mors acciderat, vita nobis
per feminam nasceretur: ut de utraque natura, id est femina et
masculina, victus diabolus cruciaretur, quoniam de ambarum sub­
versione laetabatur; cui parum fuerat ad poenam si ambae naturae
in nobis liberarentur, nisi etiam per ambas liberaremur (De ag.
chr. I 22,24: ML 40,302-303).
1212. Natus de femina, ostendere nobis debuit magni aliquid
sacramenti. Nam revera, fratres, et nos fatemur, quod si vellet
Dominus sic fieri homo, ut non ex femina nasceretur, erat utique
facile Maiestati. Quomodo enim potuit ex femina sine viro; sic
posset nec per feminam nasci. Sed hoc nobis ostendit, ut scilicet
in nullo sexu de se desperaret humana creatura... Venit ergo vir
sexum praeeligere virilem, et natus ex femina sexum consolari
femineum... Ecce natus sum vir, ecce natus ex femina... Uterque
Portalíé, l.c. 2375; Domínguez, o.c. 87-115; Capánaga. o.c. 20-30; F. S. Mul­
ler, Augustinus amicus an adversarius Immaculatae Conceptionis?: MA II 885914; G. Alastruey, Tratado de la Virgen Maria: BAC, cd.3.n p.168-170; Car­
los del Río, Absoluta pureza de María en la doctrina agustiniana: Contribución
Española a una Misionologia Agustiniana (Burgos 1955) 182-190; Boyer, La
controverse sur l’opinion de S. Augustin touchant la Conception de la Vierge:
Acta Congressus Mariologici (Romae 1955) 49-60; I. Dietz, 1st die Hl. Jungfrau
nach Augustinus 'Immaculata ab initio’? Eine neue Untersuchung zum Marianischen Jahr: Acta Congressus Mariologici (Romae 1955) 61-112; Giuseppe de
Rosa, Augustiniana (Napoli 1955) 203-226.
Contra opinantur. Ph. Friedrick, Mariologie des hl. Augustinus (Kôln 1907)
183-283; B. Capelle, La pensée de S. Augustin sur l'Imm. Conception: Recher­
ches de Thêol. anc. et médiév. (1932) 361-370; Michele Pellegrino, o.c. 24-21-,
Robert Culhane, St. Augustine on the Immaculate Conception: The Irish Theo­
logical Quarterly, 22 (1955) 350-354; Domiciano Fernández, Analecta Baeti­
ca (1954) 13-63, aliiquo.

sexus videat honorem suum, et uterque confiteatur iniquitatem
suam, et uterque speret salutem. Decipiendo homini propinatum
est venenum per feminam: reparando homini propinetur salus per
feminam. Compenset femina decepti per se hominis peccatum, gene­
rando Christum (S. 51,2,3: ML 38,334'335)·
1213. Quid tibi promisit Deus, o homo mortalis? Quia vic­
turus es in aeternum. Non credis? Crede, crede. Mortuus est pro te.
Quid promisit? Ut vivas cum illo. Incredibilius est quod mortuus
est aeternus, quam ut in aeternum vivat mortalis. Iam quod incre­
dibilius est tenemus. Si propter hominem mortuus est Deus, non
est victurus homo cum Deo?... Sed quomodo mortuus est Deus,
et unde mortuus est Deus? et potest mori Deus? Accepit ex te,
unde moreretur pro te. Non posset mori, nisi caro; non posset mori,
nisi mortale corpus: induit se ubi pro te moreretur, induet te ubi
cum illo vivas. Ubi se induit morte? In virginitate matris. Ubi te
induet vita? In aequalitate Patris (En. in Ps. 148,8: ML 37,1942).
1214. Quia per sexum femineum cecidit homo, per sexum
femineum reparatus est homo, quia virgo Christum pepererat, fe­
mina resurrexisse nuntiabat. Per feminam mors, per feminam vita
(S. 232,2,2: ML 38,1108).
1215. Hominem concepit Elisabeth, hominem Maria: Elisa­
beth mater loannis, Maria mater Christi: sed Elisabeth solum ho­
minem, Maria Deum et hominem. Mira res est, quomodo potuerit
concipere creatura Creatorem. Quid est ergo intelligendum, fratres
mei, nisi quia ipse sibi fecit carnem de sola matre, qui fecit primum
hominem sine patre et matre ? Primus ille noster casus fuit, quando
femina per quam mortui sumus, in corde concepit venena serpentis.
Persuasit enim serpens peccatum, et admissus est male suadens.
Si primus noster casus fuit, cum femina concepit corde venena
serpentis: non mirandum quod salus nostra facta est, cum femina
concepit in utero carnem Qmnipotentis. Uterque ceciderat sexus,
uterque fuerat reparandus. Per mulierem in interitum missi eramus,
per mulierem nobis reddita est salus (S. 289,2: ML 38,1308).
1216. Illa una femina, non solum spiritu, verum etiam corpore,
et mater est et virgo. Et mater quidem spiritu, concapitis nostri,
quod est ipse Salvator, ex qua magis illa spiritualiter nata est... sed
plane mater membrorum eius, quod nos sumus; quia cooperata est
caritate, ut fideles in Ecclesia nascerentur, quae illius capitis membra
sunt: corpore vero ipsius capitis mater. Oportebat enim caput
nostrum propter insigne miraculum secundum carnem nasci de
virgine, quo significaret membra sua de virgine Ecclesia secundum
spiritum nascitura. Sola ergo Maria et spiritu et corpore mater et
virgo; et mater Christi, et virgo Christi (De sancta virg. 6: ML
40,399) h
1 Pro hoc capite cf. Capánaga, o.c. 16-20; Pellegrino, o.c. 18-24; J. M. BoVER, Deiparae Virginis consensus. Corredemptionis ac Mediationis fundamentum
(Matriti 1942); Id., La maternidad espiritual de María en los Padres latinos: Es­
tudios Marianos (Madrid 1948) 105-120. Ampliorem tractationem vide apud
Domínguez, o.c. 201-245.

Totus Christus caput et corpus est

Summarium.—Tribus modis Christus intelligitur : a) ut Deus ante Incarna­
tionem; b) ut Deus-homo; c) ut totus Christus, i. e. caput et corpus,
in plenitudine Ecclesiae: 1217. Tertium modum ex Scriptura demons­
trat: Christus sponsus, Ecclesia sponsa, duo in came una. Christus caput
omnium iustorum qui ab initio fuerunt, et in futurum erunt. Caput
etiam Ecclesiae caelestis ¿Angelorum. Una civitas sub uno Rege. Totum
hoc unum corpus Christi. Corpus Christi, Ecclesia eius. Plenitudo ergo
Christi caput et membra, i. e. Christus et Ecclesia: 1218-1226.—Verbum
sponsus, accepit coniugem, humanam carnem. Thalamus huius coniunctionis nuptialis fuit uterus Virginis Mariae. Ecclesia ergo concepta fuit
in incarnatione. Sanguinem suum dedit pro sponsa: 1227-1230.—Chris­
ms caput Ecclesiae, quia homo factus est. Fideles simul incorporati,
et capiti Christo cohaerentes, unus est Christus. Nos in se transtulit,
propterea cum Christus pro Ecclesia patiebatur, et Ecclesia patiebatur.
Mira commutatio et divinum commercium; particeps naturae nostrae
factus est, ut nos efficeremur participes naturae ipsius. Influxus capitis
in corpus: 1231-1243.

1217. Dominus noster lesus Christus... tribus modis intel­
ligitur et nominatur... Primus modus est, secundum Deum et divi­
nitatem illam Patri coaequalem atque coaeternam ante assumptio­
nem camis. Alter modus est, cum assumpta carne iam idem Deus
qui homo, et idem homo qui Deus, secundum quamdam suae
excellentiae proprietatem, qua non caeteris coaequatur hominibus,
sed est mediator et caput Ecclesiae, esse legitur et intelligitur.
Tertius modus est quodam modo totus Christus, in plenitudine
Ecclesiae, id est, caput et corpus, secundum plenitudinem perfecti
cuiusdam viri, in quo viro singuli membra sumus (S. 341,1,1:
ML 39.1493)
1 In controversia cum Donatistis, S. Augustinus egit de aspectu visibili,
hierarchico, geographico Ecclesiae. Ut pastor vero animarum, aspectus in
cuius expositione magnopere delectabatur, ille erat secundum quem Ecclesia
exhibetur ut Corpus Christi Mysticum. Prout vel iam ex praesenti capite apparet,
doctrina Augustini de Ecclesia arcte connectitur cum caeteris eius doctrinis
theologicis. Haec ergo prae mente habeantur oportet ad pleniorem intellectio­
nem huius Tractatus. Visum est doctrinam de Ecclesia post Tractatum de Incar­
natione et Redemptione locare, quia Augustinus opus Ecclesiae maxime conside­
rat ut continuationem operis Christi, in procuratione salutis animarum ad sal­
vationem obtinendam: Totus Christus, caput et corpus.
Pro doctrina Augustini circa Ecclesiam enixe commendamus opus a Stanis­
lao J. Grabowski. The Church: An Introduction to the Theology of St. Augus-

1218. Tertius modus est, quomodo totus Christus secundum
Ecclesiam, id est, caput et corpus praedicetur. Etenim caput et
corpus unus est Christus: non quia sine corpore non est integer,
sed quia et nobiscum integer esse dignatus est, qui et sine nobis
semper est integer, non solum in eo quod Verbum est unigenitus
Filius aequalis Patri, sed et in ipso homine quem suscepit, et cum
quo simul Deus et homo est. Verumtamen, fratres, quomodo corpus
eius nos sumus, et nobiscum unus Christus? Ubi invenimus hoc,
quia unus Christus est caput et corpus, id est, corpus cum capite
suo? Sponsa cum sponso suo quasi singulariter loquitur apud Isaiam:
certe unus idemque loquitur; et videte quid ait: Velut sponso alligavit
mihi mitram, et velut sponsam induit me ornamento (Is. 6r,io). Ut
sponsus et sponsa: eumdem dicit sponsum secundum caput, spon­
sam secundum corpus. Duo videntur, et unus est. Alioquin quo­
modo membra Christi sumus? Apostolo apertissime dicente, Vos
estis corpus Christi et membra (1 Cor. 12,27). Membra Christi et
corpus sumus omnes simul; non qui hoc loco tantum sumus, sed et
per universam terram; nec qui tantum hoc tempore, sed quid dicam?
Ex Abel iusto usque in finem saeculi quamdiu generant et generan­
tur homines, quisquis iustorum per hanc vitam transitum facit,
quidquid nunc, id est, non in hoc loco, sed in hac vita, quidquid
post nascentium futurum est, totum hoc unum corpus Christi: sin­
guli autem membra Christi. Si ergo omnes corpus, singuli membra;
est utique caput cuius hoc sit corpus. Et ipse est, inquit, caput cor­
poris Ecclesiae, primogenitus, ipse primatum tenens (Coi. 1,18). Et
quia de illo ait etiam, quod semper caput omnis principatus et po­
testatis sit (Coi. 2,10), adiungitur ista Ecclesia, quae nunc peregrina
est, illi caelesti Ecclesiae, ubi Angelos cives habemus; cui aequales
nos futuros post resurrectionem corporum impudenter nobis arroga­
remus, nisi Veritas promisisset, dicens: Erunt aequales Angelis Dei
(Lc. 20,36); et fit una Ecclesia, civitas Regis magni (Ib. 9,11:
ML 39.1499)·
1219. Sic ergo aliquando in Sacris Scripturis insinuatur Chris­
tus... ut intelligas caput et corpus, exponente ipso Apostolo apertis­
sime quod dictum est de viro et uxore in Genesi. Erunt, inquit,
duo in carne una: Videte ipsum exponentem, ut non coniecturis
nostris aliquid ausi dicere videamur. Erunt, enim, inquit, duo in
carne una: et addidit, Sacramentum hoc magnum est. Et ne adhuc
putaret quisquam in viro esse et uxore secundum naturalem utriusque sexus copulationem corporalemque mixturam: Ego autem dico,
inquit, in Christo et Ecclesia (Gen. 2,24; Eph. 5,31.32). Secundum
hoc ergo quod in Christo et Ecclesia accipitur quod dictum est,
Erunt duo in carne una: non iam duo, sed una caro est (Mt. 19,5.6).
Et quomodo sponsus et sponsa, sic caput et corpus: quia caput
mulieris vir. Sive ergo dicam caput et corpus, sive dicam sponsus
et sponsa; unum intelligite. Ideoque idem Apostolus, cum esset
tine (B. Herder Book Co., St. Louis, Mo., 1957). Magna eruditione et copia
notarum tractationem fere exhaustivam offert,

adhuc Saulus, audivit: Saule, Saule, quid rue persequeris? (Act, 9,4)
quoniam corpus capiti adiungitur. Et cum iam Christi praedicator
pateretur ab aliis, quae persecutor ipse fecerat, Ut suppleam, inquit,
quae desunt pressurarum Christi in carne mea (Coi. 1,24): ad pressuras
Christi ostendens pertinere quod patiebatur. Quod non potest intel­
ligi secundum caput, quod iam in caelo nihil tale patitur; sed se­
cundum corpus, id est, Ecclesiam: quod corpus cum suo capite,
unus Christus est (Ib. 10,12: ML 39,1500).
1220. Dominus noster lesus Christus, tamquam totus per­
fectus vir, et caput, et corpus: caput in illo homine agnoscimus,
qua natus est de Maria virgine..., hoc est caput Ecclesiae... Corpus
huius capitis Ecclesia est, non quae hoc loco est, sed et quae hoc
loco et per totum orbem terrarum: nec illa quae hoc tempore, sed
ab ipso Abel usque ad eos qui nascituri sunt usque in hnem et
credituri in Christum, totus populus sanctorum ad unam civitatem
pertinentium; quae civitas corpus est Christi, cui caput est Christus
(En. 2 in Ps. 90,1: ML 37,1159).
1221. Totus Christus caput et corpus est. Caput unigenitus
Dei Filius et corpus eius Ecclesia, sponsus et sponsa, duo in carne
una (Eph. 5.23·3Ρ·3ΐ) fC. Donat. Ep. 4,7: ML 43,395)·
1222. Dominus enim ipse in corpore suo, quod est Ecclesia,
iunior fuit primis temporibus, et ecce iam senuit. Nostis... quia
caput nostrum Christus est; corpus capitis illius nos sumus. Numquid soli nos, et non etiam illi qui fuerunt ante nos? Omnes qui
ab initio saeculi fuerunt iusti, caput Christum habent. Illum enim
venturum esse crediderunt, quem nos venisse iam credimus; et in
eius fide et ipsi sanati sunt, in cuius et nos: ut esset et ipse totius
caput civitatis Jerusalem, omnibus connumeratis fidelibus ab initio
usque in finem, adiunctis etiam legionibus et exercitibus Angelorum,
ut fiat una civitas sub uno rege, et una quaedam provincia sub uno
imperatore, felix in perpetua pace et salute, laudans Deum sine
fine, beata sine fine (En. 3 in Ps. 36,4: ML 36,385).
1223. Caput et corpus, sponsus et sponsa, Christus et Ecclesia
utrumque unus: sed Verbum et caro non utrumque unum; Pater et
Verbum utrumque unum; Christus et Ecclesia utrumque unus,
unus quidam vir perfectus in forma plenitudinis suae: Donec occur­
ramus omnes in unitatem fidei, in agnitionem Filii Dei, in virum per­
fectum, in mensuram aetatis plenitudinis Christi (Eph. 4,13) (En.
in Ps. 101 s.1,2: ML 37,1295).
1224. Ergo gratulemur et agamus gratias, non solum nos
Christianos factos esse, sed Christum. Intelligitis, fratres, gratiam
Dei super nos capitis? Admiramini, gaudete, Christus facti sumus.
Si enim caput ille, nos membra; totus homo, ille et nos... Plenitudo
ergo Christi, caput et membra. Quid est, caput et membra? Christus
et Ecclesia (In. Io. Ev. tr. 21,8: ML 35,1568).

.«» 1

¿i φ

r?* ·.·&·/ ·■

> *
;

'W’j*;

CHRISTUS, CAPUT ET CORPUS

355

1225. Saule, Saule, quid me persequeris? Ego in caelo sum, tu in
terra; et tamen persequeris me. Caput non tangis, sed membra
mea calcas (S. 116,7,7: ML 38,661).
1226. Et multi homines sunt, et unus homo est; multi enim
Christiani, et unus Christus. Ipsi Christiani cum capite suo, quod
ascendit in caelum, unus est Christus: non ille unus et nos multi,
sed et nos multi in illo uno unum. Unus ergo homo Christus, caput
et corpus. Quod est corpus eius? Ecclesia eius (En. in Ps. 127,3:
ML 37.1679).
1227. Coniunctio nuptialis, Verbum et caro: huius coniunctionis thalamus, virginis uterus. Etenim caro ipsa Verbo est coniuncta: unde etiam dicitur, Iam non duo, sed una caro (Mt. 19,6; Eph. 5,
32). Assumpta est Ecclesia ex genere humano, ut caput esset Ec­
clesiae ipsa caro Verbo coniuncta, et caeteri credentes membra essent
illius capitis (En. in Ps. 44,3: ML 36,495).
1228. Illius sponsi thalamus fuit uterus Virginis, quia in illo
utero virginali coniuncti sunt duo, sponsus et sponsa, sponsus Ver­
bum et sponsa caro; quia scriptum est, Et erunt duo in carne una
(Gen. 2,24). ...Verbum caro factum est... Illi carni adiungitur Ec­
clesia, et fit Christus totus, caput et corpus (In Ep. Io. tr. i,2:ML
35.1979).
1229. Et ipse tamquam sponsus processit de thalamo suo (Ps. 18,
6); accepit enim coniugem, humanam carnem. Thalamus eius erat
uterus virginalis: illic sibi coniunxit ecclesiam, ut impleretur quod
antea praedictum est, Et erunt duo in carne una (S. Den. 12,2:
MA 1,52).
1230. Dominus invitatus ad nuptias venit. Quid mirum si
in illam domum 2 ad nuptias venit, qui in hunc mundum ad nuptias
venit ? Si enim non venit ad nuptias, non hic habet sponsam. Et quid
est quod ait Apostolus, Aptavi vos uni viro, virginem castam exhibere
Christo? (2 Cor. 11,2)
Habet ergo hic sponsam quam redemit
sanguine suo... Verbum enim sponsus, et sponsa caro humana; et
utrumque unus Filius Dei, et idem filius hominis: ubi factus est
caput Ecclesiae, ille uterus virginis Mariae thalamus eius (In Io.
Ev. 8,4: ML 35,1452).
1231. Nam ut noveritis, quia unus homo est sponsus et sponsa,
secundum carnem Christi, non secundum divinitatem: nam secun­
dum divinitatem quod est ille, nos esse non possumus; quia ille
creator, nos creati... sed ut essemus cum illo unum in illo, caput
nostrum esse voluit, accipiendo carnem ex nobis, in qua moreretur
pro nobis: ut noveritis ergo quia hoc totum unus est Christus, per
Isaiam dixit: Sicut sponso alligavit mihi mitram, et sicut sponsam
induit me ornamento (Is. 61,10). Ipse sponsus, ipsa sponsa. Ipse
plane sponsus in capite, sponsa in corpore (S. 91,7,8: ML 38,571).
1232. Ubi se induit morte? In virginitate matris. Ubi te
induet vita? In aequalitate Patris. Elegit sibi hic thalamum castum,
2 In Cana Galilaeae (Io. 2,1).

ubi coniungeretur sponsus sponsae. Verbum caro factum est, ut
fieret caput Ecclesiae. Verbum enim ipsum non est pars Ecclesiae;
sed ut esset caput, Ecclesiae, carnem assumpsit (En. in Ps. 148,8:
NfL 37,1942)·
1233. Unus autem nobiscum factus est, quia semetipsum exi­
nanivit, Jormam servi accipiens (Phil. 2,7): unus nobiscum factus est,
secundum semen Abrahae, in quo benedicentur omnes gentes.
Quod cum commemorasset, ait Apostolus: Non dicit, «Et seminibus»,
tanquam in multis; sed tanquam in uno, *Et semini tuo», quod est
Christus. Et quia et nos ad id pertinemus quod est Christus, nobis
simul incorporatis et illi capiti cohaerentibus, unus est Christus:
et quia et nobis dicit, Ergo Abrahae semen estis, secundum promissio­
nem haeredes (Gal. 3,16.29). Si enim unum semen Abrahae non
intelligitur nisi Christus; hoc autem semen Abrahae etiam nos
sumus: hoc ergo totum, id est, caput et corpus, unus est Christus
(S. 144.5.6: ML 38,79°)·
1234. Nescitis quia corpora vestra membra Christi sunt? (1 Cor.
6,15). ... Corpora ergo nostra membra Christi esse dixit; quoniam
Christus caput nostrum est, eo quod homo factus est propter nos:
caput de quo dictum est, Ipse Salvator corporis nostri (Eph. 5,23).
Corpus autem eius Ecclesia est (Coi. 1,18). Si ergo Dominus noster
lesus Christus tantummodo animam humanam susciperet; membra
eius non essent nisi animae nostrae: quia vero et corpus suscepit,
per quod etiam caput est nobis, qui ex anima et corpore constamus;
profecto illius membra sunt et corpora nostra (S. 161,1,1: ML
38.878).
1235. Verumtamen quia dignatus est assumere formam servi,
et in ea nos vestire se; qui non est dedignatus assumere nos in se,
non est dedignatus transfigurare nos in se, et loqui verbis nostris,
ut et nos loqueremur verbis ipsius. Haec enim mira commutatio
facta est, et divina sunt peracta commercia, mutatio rerum cele­
brata in hoc mundo a negotiatore caelesti: venit accipere contume­
lias, dare honores; venit haurire dolorem, dare salutem; venit subire
mortem, dare vitam. Moriturus ergo ex eo quod nostrum habebat,
non in se, sed in nobis pavebat; quia et hoc dixit, tristem esse animam
suam usque ad mortem (Mt. 26,38), et utique nos ipsi omnes cum
illo. Nam sine illo, nos nihil; in illo autem, ipse Christus et nos.
Quare? Quia totus Christus caput et corpus. Caput ille salvator
corporis, qui iam ascendit in caelum; corpus autem Ecclesia, quae
laborat in terra (Eph. 5,23). Hoc autem corpus nisi connexione
caritatis adhaereret capiti suo, ut unus fieret ex capite et corpore,
non de caelo quemdam persecutorem corripiens diceret, Saule,
Saule, quid me persequeris? (Act. 9,4) quando eum iam in caelo se­
dentem nullus homo tangebat, quomodo eum Saulus in terra saeviens
adversus Christianos aliquo modo iniuria percellebat? Non ait,
Quid sanctos meos, quid servos meos? sed, quid me persequeris,
hoc est, quid membra mea? caput pro membris clamabat, et membra
in se caput transfigurabat (En. in Ps. 30 s.1,3: ML 36,230-231).

1236. Ecclesia in illo patiebatur, quando pro Ecclesia patie­
batur (Ep. 140,6,18: ML 33.545)·
1237. Descendit ille ut nos ascenderemus, et manens in na­
tura sua factus est particeps naturae nostrae, ut nos manentes in
natura nostra efficeremur participes naturae ipsius (Ep. 140,4,10:
ML 33.542)·
1238. Nos in se transtulit, nos in se suscepit caput nostrum,
membrorum suorum suscepit affectum (In Io. Ev. tr. 52,1: ML
35.1769)·
1239. Tu autem, Domine, susceptor meus es: in Christo
utique; nam in illo homine et Ecclesia suscepta est a Verbo, quod
caro factum est (En. in Ps. 3,9: ML 36,77).
1240. Non enim habebat in semetipso unde moreretur pro
nobis, nisi mortalem carnem sumpsisset ex nobis. Sic immortalis
mori potuit, sic vitam donare mortalibus voluit: particeps sui postea
facturus, quorum esset prior particeps factus. Nam nec unde vive­
remus nos habebamus de nostro, nec unde moreretur ille de suo.
Mirum proinde nobiscum egit mutua participatione commercium:
nostrum erat, unde mortuus est; illius erit, unde vivamus (S. Guelf.
3,1: MA 453).
1241. Nec eos audiamus, qui sic dicunt ab illa aeterna Sapien­
tia susceptum esse hominem, qui de virgine natus est, quomodo
et alii homines ab ea sapientes fiunt, qui perfecte sapientes sunt...
Aliud est enim sapientem tantum fieri per Sapientiam Dei, et aliud
ipsam personam sustinere Sapientiae Dei. Quamvis enim eadem
natura sit corporis Ecclesiae, multum tamen distare inter caput
et membra caetera quis non intelligat? Si enim Ecclesiae caput est
homo ille, cuius susceptione Verbum caro factum est, et habitavit
in nobis; membra caetera sunt omnes sancti, quibus perficitur et
completur Ecclesia. Quomodo ergo anima totum corpus nostrum
animat et vivificat, sed in capite et vivendo sentit, et audiendo,
et odorando, et gustando, et tangendo, in caeteris autem mem­
bris tangendo tantum; et ideo capiti cuncta subiecta sunt ad ope­
randum, illud autem supra collocatum est ad consulendum; quia
ipsius animae, quae consulit corpori, quodam modo personam sus­
tinet caput; ibi enim omnis sensus apparet: sic universo populo
sanctorum tanquam uni corpori caput est Mediator Dei et homi­
num homo Christus lesus (De ag. chr. 20,22: ML 40,301) 3.
1242. Sed quoniam per hoc quod mediator Dei et hominum
homo Christus lesus factus est caput Ecclesiae, illi membra eius;
ideo ait quod sequitur, Et pro eis ego sanctifico meipsum (Io. 17,19).
Quid est enim, Et pro eis ego sanctifico meipsum, nisi eos in meipso

in

3 Humanitas Christi concipitur ut medium agens inter divinitatem ct caeteros homines. Si de determinanda natura influxus Christi Capitis in corpus,
quod est Ecclesia, quaestio est, non una est sententia interpretum Augustini.
Cf. Grabowski, o.c. 12ss; A. Piolanti, 11 mistero del «Cristo totale» in S. Agos­
tino: Aug. Mag., Ill 453-469; G. Phillips, L'influence du Christ-Chef sur son
Corps mystique: Aug. Mag., II 805-815, et III 216ss.

F

sanctifico, cuoi et ipsi sint ego? Quoniam de quibus hoc ait, ut
dixi, membra sunt eius, et unus est Christus caput et corpus...
Cum dixisset, Et pro eis ego sancti/ico meipsurn, ut intelligeremus
hoc eum dixisse, quod eos sanctificaret in sc, mox addidit, Ut sint
et ipsi sanctificati in veritate (ib.).
Quod quid est aliud quam, in mc, secundum id quod veritas est
Verbum illud in principio Deus? In quo ct ipse filius hominis sanctificatus est ab initio creationis suae, quando Verbum factum est caro;
quia una persona facta est Verbum et homo. Tunc ergo sanctificavit se in se, hoc est, hominem se in Verbo se; quia unus Christus
Verbum et homo, sanctificans hominem in Verbo. Propter sua
vero membra, Et pro eis, inquit, ego, id est, quod prosit etiam ipsis,
quia et ipsi sunt ego; sicut mihi profuit in me, quia homo sum sine
ipsis: Et ego sanctifico meipsurn, hoc est, ipsos in mc tanquam meipsurn
sanctifico ego, quoniam in me etiam ipsi sum ego (In Ιο. Ευ. tr.
108,5: ML 35,1916).
1243. Homo, et homo: homo ad mortem, et homo ad vitam...
Omnes qui ex Adam, cum peccato peccatores: omnes qui per
Christum, iustificati et iusti, non in se, sed in illo. Nam in se si
interroges, Adam sunt: in illo si interroges, Christi sunt (In Io.
Ευ. tr. 3,12: ML 35,1401).
Bibl.: Grabowski, o.c. 3ss; Id.. St. Augustine and the Doctrine of the
Mystical Body of Chnst: Theological Studies, 7 (1946) 72-125; Piolanti,
Le.; Phillips, l.c.; Capánaga, Obras de San Agustín: BAC, IV 53SS; Mar­
cos del Rio, El Cristo Místico y la comunión de los santos según San Agustín:
Religión y Cultura (Madrid 1931) 402-460; Emilio Sauras, El Cuerpo
Místico de Cristo: BAC (1952). Plura habet de S. Agustino, M. Comeau,
S. Augustin exégète du quatrième Evangile (Paris 1930). Cf. praesertim
c.io: Le «Christ total» ou l’Eglise, 339-369; Van Bavel, o.c. 74SS; J. Vetter,
Der hl. Augustinus und das Geheimnis des Leibes Christi (Mainz 1929);
E. Mersch, The Whole Christ (Milwaukee 1936) 384SS; J. Zameza, La
conversión del mundo infiel en la concepción del *Totus Christus» de S. Agustin
19SS; F. Hofmann, Der Kirchenbegriff des hl. Augustinus (München 1933);
M. Pontet, L'exégèse de S. Augustin (1945) 3875s; Hans Urs von Bal­
thasar, Augustinus. Das Antlitz der Kirche. Auswahl und Ubertragung
(2.a ed. 1955); Edward J. Hughes, The participation of the faithful in the
regal and prophetic Mission of Christ according to S. Augustine (Munde­
lein, U. S. A., 1956) 13-27; G. Spaneda, Il mistero della Chiesa nel pensiero
di Sant’Agostino (Sassari 1944); E. Prina, La controversia donatista alla
luce della dottrina del Corpo mistico di Gesù Cristo nelle opere antidonatistiche
di S. Agostino (Roma 1942).

Ecclesia nata e latere Christi. Sponsa et Mater
Summarium.—E latere Adae dormientis Eva facta est; e latere Christi in
cruce pendentis, Ecclesia virgo prodiit. Inde sacramenta manaverunt,
quibus formaretur Ecclesia. Ecclesia de sponso nascitur: 1244-1247.—
Adam et Eva nos genuerunt ad mortem; Christus et Ecclesia ad vitam.
Ecclesia via salutis. Pater Deus est; Mater Ecclesia: 1248-1252.—
Ecclesia, sicut Virgo Maria, est Virgo et Mater. Beata Virgo corporaliter
peperit caput corporis; Ecclesia spiritualiter parit membra corporis
Mystici per Sacramentum Baptismi. Hinc Ecclesia Mariae simillima
est: 1253-1256.—Immo dici potest Ecclesiam Christum parere, quia per
gratiam Dei, membra Christi, seu fideles, parit: 1257-1258.—Amemus
Dominum Deum; amemus Ecclesiam eius; illum sicut patrem, istam
sicut matrem: 1259.

1244. Ascendat sponsus noster thalami sui lignum, ascendat
sponsus noster thalami sui lectum. Dormiat moriendo, aperiatur
eius latus, et Ecclesia prodeat virgo: ut quomodo Eva facta est ex
latere Adae dormientis, ita et Ecclesia formetur ex latere Christi in
cruce pendentis. Percussum est enim eius latus, ut Evangelium
loquitur, et statim manavit sanguis et aqua (Io. 19,34), quae sunt
Ecclesiae gemina Sacramenta. Aqua, in qua est sponsa purificata;
sanguis, ex quo invenitur esse dotata (De Symb. S. ad Catech. 6,15:
ML 40,645).
1245. Iam licet nobis ubique Christum quaerere, et de omni­
bus hydriis vinum potare. Dormit Adam ut fiat Eva; moritur Chris­
tus ut fiat Ecclesia. Dormienti Adae fit Eva de latere (Gen. 11,21):
mortuo Christo lancea percutitur latus (Io. 19,34), ut profluant
sacramenta, quibus formetur Ecclesia. Cui non appareat quia in
illis tunc factis futura figurata sunt, quandoquidem dicit Apostolus
ipsum Adam formam futuri esse? Qui est, inquit, forma futim
(Rom. 10.14) (Ίη 1°· Ev. tr. 9,10: ML 35,1463).
1246. Fit viro dormienti coniux de latere (Gen. 2,22); fit
Christo morienti Ecclesia de sacramento sanguinis, qui de latere
mortui defluxit (Io. 19,34)... Et omnia quae illic leguntur enucleate
minutatimque tractata, Christum et Ecclesiam praeloquuntur...
Neque enim frustra dixit Apostolus, Adam qui est forma futuri
(Rom. 5,15); et illud, Relinquet homo patrem et matrem, et adhaerebit
uxori suae; et erunt duo in carne una. Sacramentum, inquit, hoc
magnum est, ego autem dico in Christo et in Ecclesia (Eph. 5,31.32)
(C. Faust. Man. XII 8: ML 42,258).
1247. Ipse est rector et sponsus et redemptor Ecclesiae, caput
nostrum. Et utique si caput est, habet corpus. Corpus autem eius
sancta Ecclesia, quae etiam coniux eius; cui dicit Apostolus, Vos
autem estis corpus Christi et membra (1 Cor. 12,27). Totus itaque
Christus caput et corpus, tanquam integer vir: quia et femina de
viro facta est, et ad virum pertinet; et dictum est de primo coniugio,

Erunt duo in carne una (Gen. 2,24)... Dicit etiam ipsum Adam for­
mam futuri: Qui est, inquit, forma futuri (Rom. 5,14). Si ergo
Adam forma futuri, quomodo de latere dormientis Eva facta est
(Gen. 2,21.22), sic ex latere Domini dormientis, id est, in passione
dormientis, et in cruce percusso de lancea (Io. 19,34), manaverunt
Sacramenta, quibus formaretur Ecclesia... Ergo dormitio intelligitur passio. Eva de latere dormientis, Ecclesia de latere patientis
(En. in Ps. 138,2: ML 37,1784).
1248. Duo ista quae in uno fiunt homine, nasci et renasci
ad duos homines pertinent: unum ad illum primum Adam, alterum
ad secundum qui dicitur Christus... Sicut enim in Adam omnes
moriuntur, ita et in Christo omnes vivificabuntur (1 Cor. 15,22)...
Ideo nobis opus fuit nasci et renasci (Ep. 187,9,30: ML 33,843)l.
1249. Prima nativitas ex masculo et femina: secunda nativitas
ex Deo et Ecclesia (S. 121,4: ML 38,679).
1250. Quia duo parentes nos genuerunt ad mortem, duo pa­
rentes nos genuerunt ad vitam. Parentes qui nos genuerunt ad
mortem, Adam est et Eva; parentes qui nos genuerunt ad vitam,
Christus et Ecclesia (S. 22,10,10: ML 38,154)2.
1251. Amate quod eritis. Eritis enim filii Dei, et filii adop­
tionis. Hoc vobis gratis dabitur, gratisque conferetur. In quo largius
uberiusque abundabitis, quanto plus grati ei a quo haec accepistis,
fueritis... Parentes camis vestrae habetis, vel habuistis in saeculo,
qui vos in laborem atque ad poenam mortemque genuerunt: sed
quia feliciori orbitate potest unusquisque vestrum de talibus dicere,
Pater meus et mater mea dereliquerunt me (Ps. 26,10); illum Patrem,
christiane, agnosce, qui illis relinquentibus suscepit te ex utero
matris tuae, cui quidam fidelis fideliter dicit, De ventre matris meae
tu es protector meus (Ps. 21,11). Pater Deus est, mater Ecclesia.
Longe aliter ab his generabimini, quam ab illis geniti fueratis. Hos
partus, non labor, non miseria, non fletus, non mors; sed facilitas,
felicitas, gaudium, vitaque suscipiet. Per illos lamentabilis genera­
tio; per hos optanda generatio est. Illi nos generando in aeternam
poenam generant, propter veterem culpam; isti regenerando, nec
poenam faciunt remanere, nec culpam (S. 216,8: ML 38,1081).
1252. Primi duo parentes nostri erant Adam et Eva; ille
pater, illa mater: ergo nos fratres. Omittamus originem primam:
Deus pater, Ecclesia mater: ergo nos fratres (S. 56,10,14: ML
38,384)·
1253. Mater quomodo, nisi quia ipse Christus est in Christia1 Cf. quae ¡am attulimus ex Augustino in De Deo elevante. Incorporatio
in Ecclesiam perficitur per Sacramentum regenerationis, et ad perfectionem
adducitur per Sacramentum Eucharistiae. Cf. infra ubi de Baptismo et Eucha­

ristia.

2 Transmissio vitae ex Christo et Ecclesia in membra regenerata, non exclu­
dit ministerium sacerdotii visibilis, ut infra videbimus ubi de aspectu visibili
et hierarchico Ecclesiae sermo erit.

nis, quos Christianos per Baptismum quotidie parit Ecclesia? (En.
in Ps. 127,12: ML 37,1685).
1254. Ecclesia quoque et mater et virgo est. Cuius enim
integritati consulimus, si virgo non est? aut cuius prolem alloqui­
mur, si mater non est? Maria corporaliter caput huius corporis
peperit: Ecclesia spiritualiter membra illius capitis parit. In utraque
virginitas fecunditatem non impedit: in utraque fecunditas virgini­
tatem non adimit (De sancta virg. 2: ML 40,397).
1255. Virgo est Ecclesia. Dicturus es mihi forte: Si virgo est,
quomodo parit filios? aut si non parit filios, quomodo dedimus
nomina nostra, ut de eius visceribus nasceremur? Respondeo: et
virgo est, et parit: Mariam imitatur, quae Dominum peperit. Numquid non virgo sancta Maria et peperit, et virgo permansit? Sic et
Ecclesia et parit, et virgo est; et si consideres, Christum parit: quia
membra eius sunt, qui baptizantur, Vos estis, inquit Apostolus,
corpus Christi et membra. Si ergo membra Christi parit, Mariae
simillima est (S. Guelf. I 8: MA 447-8).
1256. Quod egit uterus Mariae in carne Christi, agat cor ves­
trum in lege Christi. Quomodo autem non ad partum Virginis
pertinetis, quando Christi membra estis? Caput vestrum peperit
Maria, vos Ecclesia. Nam ipsa quoque et mater et virgo est: mater
visceribus caritatis, virgo integritate fidei et pietatis. Populos parit,
sed unius membra sunt, cuius ipsa est corpus et coniux, etiam in
hoc similitudinem gerens illius virginis, quia et in multis mater est
unitatis (S. 192,2,2: ML 38,1012).
1257. Intendite quomodo sit Ecclesia..., mater Christi. In
ipsius typo Maria virgo praecessit. Unde, rogo vos, Maria mater est
Christi, nisi quia peperit membra Christi? Vos, quibus loquor,
membra estis Christi: quis vos peperit? Audio vocem cordis vestri:
Mater Ecclesia. Mater ista sancta honorata, Mariae similis, et parit
et virgo est. Quia parit, per vos probo: ex illa nati estis; et Christum
parit, nam membra Christi estis. Probavi parientem, probabo virgi­
nem: non me deserit divinum testimonium... Sponsavi vos uni viro
virginem castam exhibere Christo. Ubi est ista virginitas? Ubi time­
tur corruptio? ... Timeo autem, inquit, ne sicut serpens Evam seduxit
versutia sua, sic et vestrae mentes, inquit, corrumpantur a castitate
quae est in Christo (2 Cor. 11,2.3). Tenete in mentibus virginitatem:
mentis virginitas, fidei catholicae integritas; ubi corrupta est Eva
sermone serpentis, ibi debet esse virgo Ecclesia dono Òmnipotentis... Fuistis filii, estote et matres. Filii matris, quando baptizati
estis, tunc membra Christi nata estis: adducite ad lavacrum baptis­
matis quos potestis; ut, sicut filii fuistis quando nati estis, sic etiam
ducendo ad nascendum matres Christi esse possitis (S. Denis
25,8: MA 163).
1258. Mater eius (Christi) est tota Ecclesia, quia membra
eius, id est, fideles eius per Dei gratiam ipsa utique parit (De
sancta virg. 5,5: ML 40,399).

1259. Amemus Dominum Deum nostrum, amemus Eccle­
siam eius; illum sicut patrem, istam sicut matrem; illum sicut do­
minum, hanc sicut ancillam eius; quia filii ancillae ipsius sumus.
Sed matrimonium hoc magna caritate compaginatur; nemo offendit
unum, et promeretur alterum. Nemo dicat; ad idola quidem vado,
arreptitios et sortilegos consulo; sed tamen Dei Ecclesiam non re­
linquo; catholicus sum. Tenens matrem, offendisti patrem. Alius
item dicit: absit a me; non consulo sortilegum, non quaero arreptitium, non quaero divinationes sacrilegas, non eo ad adoranda dae­
monia, non sendo lapidibus; sed tamen in parte Donati sum. Quid
tibi prodest non offensus Pater, qui offensam vindicat matrem?
quid prodest si Dominum confiteris, Deum honoras, ipsum prae­
dicas, Filium eius agnoscis, sedentem ad Patris dexteram confiteris,
et blasphemas Ecclesiam eius? ... Tenete ergo, carissimi, tenete
omnes unanimiter Deum patrem, et matrem Ecclesiam (En. in
Ps. 88 s.2,14: ML 37,1140).
Bibi.: Paola Rinetti, Sant'Agostino e ¡’'Ecclesia Mater»: Aug. Mag.,
II 827-834; Grabowski, o.c. 27SS; Λ. Muller, Ecclesia-Μaria (Freiburg,
Sch. 1955): doctrinam S. Augustini exponit in c.7,178-206; Capánaga,
La Virgen Maria en San Agustin 3iss; Domínguez, Ideología mariana de
San Agustín 275-279; Marcos del Río, l.c. 421SS.

Spiritus Sanctus anima Corporis Mystici
Summarium.—Quod est spiritus seu anima ad corpus humanum, hoc Spiritus
Sanctus ad Corpus Christi, quod est Ecclesia. Fideles vinculis coadunan­
tur fidei (quae per caritatem operatur), spei et caritatis. Vinculo praeci­
pue caritatis, fideles constringuntur inter se et cum Capite Christo: 12601267.—Caritas facit ut unitas nos compaginet in Corpore Mystico
Christi. Spiritus Sanctus proprie dicitur caritas, quia Spiritus est com­
munis Patri et Filio. Convenientius ergo fuit ut Spiritui Sancto tribue­
retur, ut esset anima Ecclesiae. Sicut anima vivificat membra corporis,
non vero ea quae a corpore separata sunt, ita Spiritus Sanctus vivificat
membra quae unitati Corporis Mystici copulantur. Amemus unitatem
timeamus separationem: 1268-1273.—Hostes unitatis, extra Ecclesiam
manentes, non habent Spiritum Sanctum. Ecclesia Catholica, Ecclesia
Sacramentorum seu visibilis, identica est cum Corpore Mystico Christi.
Ab ea separati non habent Spiritum Sanctum, quamvis Baptismum et
multa alia habeant Extra Ecclesiam Catholicam non est salus. Non
tamen omnes qui in haeresi vivunt, haeretici sunt: 1274-1285.—Variae
operationes Spiritus Sancti: 1286-1288.

1260. Unum corpus, Paulus dicit Apostolus: unum corpus, et
unus spiritus (Eph. 4,4). Membra nostra attendite. Multis mem­
bris constitutum est corpus, et vegetat membra omnia unus spiri­
tus. Ecce humano spiritu, quo sum ego ipse homo, membra omnia
colligo: impero membris ut moveantur, intendo oculos ad viden­
dum, aures ad audiendum... Officia membrorum dispartita sunt,

sed unus spiritus continet omnia. Multa iubentur, multa fiunt: unus
iubet, uni servitur. Quod est spiritus noster, id est anima nostra,
ad membra nostra; hoc Spiritus sanctus ad membra Christi, ad
corpus Christi, quod est Ecclesia. Ideo Apostolus, cum corpus
suum nominasset, nc intelligeremus mortuum corpus: Unum, inquit,
corpus. Sed rogo te, vivit hoc corpus? Vivit. Unde? De uno spi­
ritu. Et unus spiritus (S. 268,2: ML 38,1232) 1.
1261. Cur non etiam nos ita laboramus in terris, ut per fidem,
spem, caritatem, qua illi connectimur, iam cum illo requiescamus
in caelis? (S. Mai, 98,1: MA 347).
1262. Credenti enim tn eum qui iustificat impium, deputatur
fides eius ad iustitiam (Rom. 4,5). Quid est ergo credere in eum?
Credendo amare, credendo diligere, credendo in eum ire, et eius
membris incorporari. Ipsa est ergo fides quam de nobis exigit
Deus... Non qualiscumque fides, sed fides quae per dilectionem
operatur (In Io. Ev. tr. 29,6: ML 35,1651) 2.
1263. Quid spes? erit ibi? Spes iam non erit, quando erit res.
Ipsa spes peregrinationi necessaria est, ipsa est quae consolatur
in via. Viator enim quando laborat ambulando, ideo laborem tolerat,
quia pervenire sperat. Tolle illi spem perveniendi, continuo fran­
guntur vires ambulandi. Ergo et spes quae hic est, ad iustitiam per­
tinet peregrinationis nostrae (S. 158,8: ML 38,866).
1264. Iam porro caritas, quam duabus istis, id est, fide ac
spe maiorem dixit Apostolus (1 Cor. 13,13), quanto in quocumque
maior est, tanto melior est in quo est. Cum enim quaeritur, utrum
quisque sit homo bonus, non quaeritur quid credat, aut speret,
sed quid amet. Nam qui recte amat, procul dubio recte credit et
sperat: qui vero non amat, inaniter credit etiamsi sint vera quae
credit;
inaniter sperat, etiamsi
•
· ad· veram felicitatem doceantur per·
tiñere quae sperat... quamvis enim sperare sine amore non possit,
fieri tamen potest ut id non amet, sine quo ad id quod sperat non
potest pervenire. Tanquam si speret vitam aeternam (quam quis
non amat?) et non amet iustitiam, sine qua nemo ad illam pervenit
(Ench. 117,31: ML 40,286)3.
1265. Virtus est caritas, qua id quod diligendum est diligitur
(Ep. 167,15: ML 33,739)4.
1266. Quidquid enim bene amas, caritate amas (S. 23,13:
ML 38,160).
1 Plures textus ex Augustino, vide apud S. Tromp, De Spiritu Sancto anima
Corporis Mystici (Romae 1952) 35-52. Cf. etiam Angelico M. Poppi, Lo Spirito
Santo e Punita del Corpo Mistico in Sant'Agostino: Miscellanea francescana, 54
(1954) 345-398; S. Grabowski, The Holy Ghost in the mystical Body of Christ
according to St. Augustine: Theological Studies, 5 (1944).
2 Vide supra n. 50.
3 Quod Deus fide, spe ct caritate colatur, atque explicationem et nexum
istarum virtutum, vide in Ench. 3 ct 8: ML 40,232.234.
4 De notione caritatis apud Augustinum, cf. G. Combés, La charité d'après
Saint Augustin (Paris 1934); J. Burnaby, Amor Dei: A study of the religion
of St. Augustine (London 1947); J. Mausbach, Die Ethik des hl. Augustinus
(2 Aufl., Freiburg im Br. 1934) 1 168-218.

1267. Ad hoc ergo nos dilexit, ut et nos diligamus invicem;
hoc nobis conferens diligendo nos, ut mutua dilectione constringamur inter nos, et tam dulci vinculo connexis membris corpus
tanti capitis simus (In Io. Eu. tr. 65,2: ML 35,1809).
1268. Deus ergo habitat in templo suo, non solum Spiritus
sanctus, sed etiam Pater et Filius... Templum ergo Dei, hoc est
totius summae Trinitatis, sancta est Ecclesia (Ench. 56,15: ML
40,259).
1269. Deinde, si in donis Dei nihil maius est caritate, et
nullum est maius donum Dei quam Spiritus sanctus, quid conse­
quentius quam ut ipse sit caritas, qui dicitur et Deus et ex Deo?
Et si caritas qua Pater diligit Filium, et Patrem diligit Filius, ineffabiliter communionem demonstrat amborum: quid convenientius
quam ut ille dicatur caritas proprie, qui Spiritus est communis am­
bobus? (De Trin. XV 19,37: ML 42,1086).
1270. Gratia quippe Dei, donum Dei est. Donum autem ma­
ximum ipse Spiritus sanctus est; et ideo gratia dicitur (S. 144,1,1:
ML 38,788).
1271. Ut autem simus membra eius, unitas nos compaginat.
Ut compaginet unitas, quae facit nisi caritas? Et caritas Dei unde?
Apostolum interroga: Caritas, inquit, Dei diffusa est in cordibus
nostris per Spiritum sanctum qui datus est nobis (Rom. 5,5). Ergo,
Spiritus est qui vivificat : spiritus enim facit viva membra. Nec viva
membra spiritus facit, nisi quae in corpore quod vegetat ipse spiri­
tus, invenerit. Nam spiritus qui est in te, o homo, quo constas ut
homo sis, numquid vivificat membrum quod separatum invenerit
a came tua? Spiritum tuum dico animam tuam: anima tua non vivi­
ficat nisi membra quae sunt in carne tua; unum si tollas, iam non
vivificatur ex anima tua, quia unitati corporis tui non copulatur.
Haec dicuntur ut amemus unitatem, et timeamus separationem.
Nihil enim sic debet formidare christianus, quam separari a cor­
pore Christi. Si enim separatur a corpore Christi, non est mem­
brum eius; si non est membrum eius, non vegetatur Spiritu eius:
Quisquis autem, inquit Apostolus, Spiritum Christi non habet, hic
non est eius (In Io. Ev. tr. 27,6: ML 35,1618).
1272. Attendite ergo, fratres, in nostro corpore, et dolete eos
qui de Ecclesia praeciduntur. In membris nostris, quamdiu vivimus,
cum sani sumus, implent omnia membra officia sua. Si unum mem­
brum dolet alicunde, compatiuntur omnia membra. Tamen quia in
corpore est, dolere potest, exspirare non potest. Quid est enim
exspirare, nisi spiritum amittere? Iam vero si membrum praecida­
tur de corpore, numquid sequitur spiritus? Et tamen membrum
agnoscitur quid est; digitus est, manus est, brachium est, auris est;
praeter corpus habet formam, sed non habet vitam. Sic et homo ab
Ecclesia separatus. Quaeris ab illo sacramentum, invenis; quaeris
Baptismum, invenis; quaeris symbolum, invenis. Forma est: nisi
intus spiritu vegeteris, frustra foris de forma gloriaris (S 268 2’
ML 38,1232).

1273. Accipimus ergo et nos Spiritum Sanctum, si amamus
Ecclesiam, si caritate compaginamur, si catholico nomine et fide
gaudemus. Credamus, fratres; quantum quisque amat Ecclesiam
Christi, tantum habet Spiritum Sanctum... Habemus ergo Spiritum
Sanctum, si amamus Ecclesiam; amamus autem, si in eius compage
et caritate consistimus (In Io. Ev. tr. 32,8: ML 35,1645)5.
1274. Fiant corpus Christi, si volunt vivere de Spiritu Christi.
De Spiritu Christi non vivit, nisi corpus Christi (In Ιο. Ευ. tr. 26,
13: ML 35,1612).
1275. Unde merito creduntur qui extra Ecclesiam Baptismum
Ecclesiae perceperunt, non habere Spiritum Sanctum, nisi cum ipsi
Ecclesiae vinculo pacis per connexionem caritatis adhaerescunt?
(C. Creso. II 12,15: ML 43,476).
1276. Isti autem, cum quibus agimus vel de quibus agimus5
6
non sunt desperandi; adhuc enim sunt in corpore78. Sed non quae­
rant Spiritum Sanctum nisi in Christi corpore, cuius habent foris
sacramentum, sed rem ipsam non tenent intus cuius est illud sacra­
mentum: et ideo sibi iudicium manducant et bibunt (1 Cor. 11,29).
Unus enim panis sacramentum est unitatis, quoniam, sicut Apostolus
dicit, unus panis, unum corpus multi sumus (1 Cor. 10,17). Proinde
Ecclesia catholica sola corpus est Christi, cuius ille caput est Sal­
vator corporis sui (Eph. 5,23). Extra hoc corpus neminem vivificat
Spiritus Sanctus; quia, sicut ipse dicit Apostolus: Caritas Dei dif­
fusa est in cordibus nostris per Spiritum Sanctum, qui datus est nobis
(Rom. 5,5). Non est autem particeps divinae caritatis, qui hostis
est unitatis. Non habent itaque Spiritum Sanctum, qui sunt extra
Ecclesiam. De illis quippe scriptum est: Qui seipsos segregant, ani­
males, Spiritum non habentes (lud. 19). Sed nec ille eum percipit,
qui fictus est in Ecclesia, quoniam et inde scriptum est: Sanctus
enim Spiritus disciplinae effugiet fictum (Sap. 1,5). Qui ergo vult
habere Spiritum Sanctum, caveat foris ab Ecclesia remanere, caveat
in eam simulatus intrare; aut si iam talis intravit, caveat in eadem
simulatione persistere, ut veraciter coalescat arbori vitae (Ep. 185,
11,50: ML 33,815) 8.
1277. Ac per hoc nemo potest esse iustus, quamdiu fuerit ab
unitate huius corporis separatus. Quemadmodum enim membrum
5 Tria haec, Ecclesia catholica, Ecclesia Christi seu Corpus Christi Mysti­
cum, et aspectus visibilis (compages) eiusdem, invariabiliter unita ab Augustino
exhibentur. Extra hanc Ecclesiam Spiritus Sanctus non habetur.
6 Agitur de Donatistis.
7 «Sunt in corpore», i. c. adhuc vivunt. Dixerat de peccato in Spiritum Sanc­
tum, quod interpretatur «duritia cordis usque ad finem huius vitae». Cf. Ib. n.49.
8 Multa habentur in hoc textu: a) Ecclesia invisibilis, seu Corpus Christi
Mysticum, identificatur cum Ecclesia visibili, seu Ecclesia sacramentorum;
b) Ex nota unitatis arguit pro Ecclesia Catholica ut sola vera Ecclesia, ac proin­
de Corpus Christi Mysticum; c) Donatistae hostes sunt unitatis, non ergo
pertinent ad veram Ecclesiam, nec proinde habent Spiritum Sanctum. Cf. Gra­
bowski, o.c. 213ss; K. Adam, S. Augustine. The Odyssey of His Soul (New
York 1932) 53; F. Hofmann, Der Kirchenbegriff des hl. Augustinus (Mün­
chen 1933) 229.

si praecidatur ab hominis vivi corpore, non potest tenere spiritum
vitae; sic homo qui praeciditur de Christi iusti corpore, nullo modo
potest Spiritum tenere iustitiae, etiam si figuram membri 9 teneat,
quam sumpsit in corpore (Ep. 185,11,42: ML 33,811).
1278. ludaei et quicumque haeretici Spiritum Sanctum con­
fitentur, sed eum negant esse in Christi corpore, quod est unica
eius Ecclesia, non utique nisi una catholica 10, procul dubio simi­
les sunt pharisaeis, qui tunc etiamsi esse Spiritum Sanctum fate­
bantur, negabant tamen eum esse in Christo, cuius opera in dae­
monibus eiciendis daemoniorum principi tribuebant (S. 71,3,5:
ML 38,447).
1279. Nec immerito recte intelligitur, quamvis ipsos Baptis­
mum Christi habere fateamur, haereticos non accipere vel schisma­
ticos Spiritum Sanctum, nisi dum compagini adhaeserint unitatis
per consortium caritatis... Haec itaque distinctio inter acceptionem
Baptismi, et acceptionem Spiritus Sancti, satis nos instruit, ne ha­
bere hos continuo Spiritum Sanctum putemus, quos habere Baptis­
mum non negamus (S. 269,2: ML 38,1235-36).
1280. Solet autem etiam quaeri, schismatici quid ab haereti­
cis distent; et hoc inveniri quod schismaticos non fides diversa
faciat, sed communionis disrupta societas (Quaest. sept, in Mt. 11,
2: ML 35.1367) π·
1281. Proinde quamvis inter schisma et haeresim magis eam
distinctionem approbem, qua dicitur schisma esse recens congrega­
tionis ex aliqua sententiarum diversitate dissensio (neque enim et
schisma fieri potest, nisi diversum aliquid sequantur qui faciunt);
haeresis autem, schisma inveteratum (C. Creso. II 7,9: ML 43,471).
1282. Extra Ecclesiam catholicam totum potest praeter salu­
tem. Potest habere honorem, potest habere Sacramentum, potest
cantare Alleluia, potest respondere Arnen, potest Evangelium tene­
re, potest in nomine Patris et Filii et Spiritus Sancti fidem et ha­
bere et praedicare: sed nusquam nisi in Ecclesia catholica salutem
poterit invenire (S. ad Caesar. Eccl. pleb. 6: ML 43,695) 12.
1283. Potest enim esse visibilis forma palmitis etiam praeter
vitem; sed invisibilis vita radicis haberi non potest nisi in vite.
Proinde corporalia sacramenta, quae portant et celebrant etiam se­
gregati ab unitate corporis Christi, forma possunt exhibere pieta9 I. e. «Dominicum characterem», quia Baptismus apud haereticos collatus
confert characterem, et valet «ad consecrationem», sed non «ad vitae aeternae
participationem». Cf. Ep. 98,5: ML 33,361-362.
10 Ecclesia quae est Corpus Christi Mysticum, identificatur cum Ecclesia
Catholica.
11 De notione haeresis et schismatis apud Augustinum, cf. Grabowski,
Eccl
nol^on d’hérésie dans S. Augustin: Bull. Litt.
12 ÇorPus .Christi Mysticum, quod est Ecclesia, iterum identificatur cum
Ecclesia visibili, seu rituum. Etiam haeretici hos ritus habere possunt, sed
quoniam non pertinent ad Ecclesiam catholicam, quae est Corpus Christi
Mysticum, hi ritus et Sacramenta non valent ad salutem. Cf. Joseph C Fenton
The Catholic Church and salvation (Westminster, Ma. 1958) 157

tis U; virtus vero pietatis invisibilis et spiritualis ita in eis non
potest esse, quemadmodum sensus non sequitur hominis membrum,
quando amputatur a corpore (S. 71, 19,32: ML 38,463).
1284. Numquid potest, inquit (S. Cyprianus), vis Baptismi
maior esse aut potior quam confessio? quam passio? ut quis coram ho­
minibus Christum confiteatur, et sanguine suo baptizetur? Et tamen,
inquit, neque hoc Baptisma haeretico prodest, quamvis Christum con­
fessus extra Ecclesiam fuerit occisus. Hoc verissimum est: extra Eccle­
siam quippe occisus, caritatem non habuisse convincitur, de qua
Apostolus ait, Et si tradidero corpus meum ut ardeam, caritatem
autem non habeam, nihil mihi prodest (1 Cor. 13,3). Quod si propter
hoc quia caritas deest, passio nihil prodest; nec illis prodest quos
in invidia intus et malevolentia sine caritate vivere Paulus dicit,
Cyprianus exponit: et tamen verum baptisma possunt et accipere
et tradere. Salus, inquit, extra Ecclesiam non est. Quis negat? 13
14
Et ideo quaecumque ipsius Ecclesiae habentur, extra Ecclesiam non
valent ad salutem. Sed aliud est non habere, aliud non utiliter ha­
bere. Qui non habet, est baptizandus ut habeat: qui autem non uti­
liter habet, ut utiliter habeat corrigendus (De bapt. c. Donat. IV
17,24: ML 43,169-170)15.
1285. Sed qui sententiam suam, quamvis falsam atque per­
versam, nulla pertinaci animositate defendunt, praesertim quam
non audacia praesumptionis suae pepererunt, sed a seductis atque
in errorem lapsis parentibus acceperunt, quaerunt autem cauta
13 Sacramenta in haeresi vel schismate confecta valida sunt proinde confe­
runt «formam pietatis». Baptismus confert characterem. Non vero conferunt
«virtutem pietatis invisibilis», seu gratiam sanctificantem. Cf. Grabowski,
o.c. 237.
14 Quamnam Ecclesiam Augustinus in mente habet ubi, cum S. Cypriano,
asserit salutem non esse extra Ecclesiam? Quamquam idea quae saluti sociatur
in mente Augustini idea sit Corporis Christi Mystici, tamen quia Ecclesiam
quae est Corpus Christi Mystici identificat cum Ecclesia visibili, hierarchica,
sociali, hanc praedicat necessariam ad salutem. Cf. C. Romeis, Das Heil des
Christen ausserhalh der wahren Kirche nach der Lehre dez hl. Augustin (Pader­
born 1908) 10; A. Robertson, Regnum Dei (London 1901) 187; Grabowski,
o.c. 182. Ut Baptismus necessarius est ad salutem, ita et Ecclesia, nam in theolo­
gia Augustini, Sacramenta et gratia quam conferunt ad Ecclesiam pertinent.
Cf. Grabowski, l.c. ; Id., La Iglesia y la predestinación en los escritos de San
Agustín: Augustinus, IV 15 (1959) 329-352; G. Favara, La necessità della
Chiesa secondo S. Agostino (Accireale 1950).
15 S. Cyprianus non distinguens inter characterem Baptismo impressum et
eius gratiam, pro iteratione Baptismi arguebat ex eo quod neque Baptismus
sanguinis extra Ecclesiam valeat ad salutem. Augustinus vero unum approbat,
alterum negat. Non valet quidem martyrium extra Ecclesiam, quia neque de
vero martyrio agitur, cum caritate non animetur; baptismus vero aquae verum
sacramentum est etiamsi in haeresi collatus, idcoque non iterandus, quamquam
non utiliter habeatur, quia gratiam non confert. Augustinus in mente habet
sic dicta «martyria» Donatistarum qui, fanatismo abrepti, sibimetipsis mortem
inferebant. Cf. supra n. 125.
De Baptismo quo Ecclesiae incorporamur, et utrum Augustinus requirat
actualem receptionem Baptismi, an admittat alia media quibus Baptismus
suppleri possit, agemus ubi De sacramento Baptismi c.4.

sollicitudine veritatem, corrigi parati, cum invenerint; nequaquam
sunt inter haereticos deputandi (Ep. 43,1/. ML 33,16o)1617
.
1286. Ipse Spiritus Sanctus colligit nos, ct congregat nos...
Congregatur enim unitas corporis Christi ex omnibus linguis, per
omnes scilicet gentes toto terrarum orbe diffusas (S. 270,6: NIL
1287. Qui nos creavit unus est Deus; qui nos redemit unus
est Christus; qui nos consociare debet, unus est Spiritus ( Ad Don.
post Collât. 35,58: ML 43,690).
1288. Fatendum est, aliter adiuvat (Spiritus Sanctus) non­
dum inhabitans, aliter inhabitans. Nam nondum inhabitans adiuvat
ut sint fideles, inhabitans adiuvat iam fideles (Ep. 194,4,18: ML
33.88ο).

De Ecclesia ut corpore hïerarchico
Summarium.—Indicia eminentiam Petri significantia. In Petro primatus
Apostolorum praeeminet. Petrus, abundantiore gratia, primus Apostolo­
rum: 1289-1296.—Duas interpretationes dat textui Mt. 16,16-19: 12971306.—Christus oves suas Petro pascendas commendavit. Persona Petri
Ecclesiam figurabat, <propter primatum quem in discipulis habuit».
Petrus pastor Ecclesiae; Moyses rector Synagogae: 1307-1310.

1289. Apostolus Petrus inter discipulos, quos Dominus prae­
sens in came elegit, primus electus est (S. 299,2: ML 38,1368) L
1290. In illo ergo uno apostolo, id est, Petro, in ordine Aposto­
lorum primo et praecipuo... (S. 76,3,4: ML 38,481).
16 Videtur dicendum Augustinum non excludere a possibilitate salutis eos
qui bona fide haeresi adhaerent, et qui inculpabiliter extra Ecclesiam visibilem
veram versantur.
Tales etsi non sint «membra» Ecclesiae, tamen, si votum saltem implicitum
cum vera conversione cordis habuerint Ecclesiam ingrediendi, re «intra» Eccle­
siam esse possunt, quae est Corpus Christi. Notandum quod Augustinus num­
quam fecerit distinctionem inter «Animam» et «corpus Ecclesiae». Semper
loquitur de «Corpore Christi» quod est Ecclesia, et hoc «Corpus Christi» naturam
spiritualem Ecclesiae connotât, neque coincidit cum «Corpore Ecclesiae» quod
elementum externum Ecclesiae denotat in Tractatibus de Ecclesia post S. Robertum Bellarminum. Cf. Grabowski, o.c. 280ss; Fenton, o.c. 110ss.174ss et
passim. Fenton commentât inter alia documenta Magisterii de hac quaestione,
Encyclicas Pii Papae XII, Mystici Corporis Christi et Humani generis, atque
Epistolam S. Officii, Suprema haec sacra.
17 Ecclesia concepta in Incarnatione Verbi, nata e latere Christi in cruce,
manifestatur die Pentecostes et charactere universalitatis insignitur, cum ex
omnibus gentibus et linguis forma visibili congregatur virtute Spiritus Sancti.
Cf. PiOLANn, l.c. 458. Haec una est cx operationibus Spiritus Sancti, qua, ut
Deus, agit ut homines Ecclesiae incorporentur. Operatur etiam ut anima Eccle­
siae eam vivificando, et denique per «inhabitationem» in animabus iustis.
Cf. plura de operationibus Spiritus apud Grabowski, o.c. 248ss.

I Vim textuum qui hoc capite adducuntur, vide apud Grabowski, o.c. 93-165.
De distinctione inter clericos et laicos, deque variis gradibus ordinum, vide

infra ubi De sacramento Ordinis.

1291. Apostolum Petrum primum omnium Apostolorum meministis... (S. 147,1,1: ML 38,797).
1292. Quis enim nesciat primum Apostolorum esse beatissi­
mum Petrum? Sed non ita intelligendum est quod post aliquos ad
illum venerit; sed quod ab illo coeperit (In Io. Ev. tr. 56,1: ML
353788) 23
.
1293. (Petrus) apostolatus principatum tenens (S. 76,2,3:
ML 38,480) 3.
1294. Hoc agit Ecclesia spe beata in hac vita aerumnosa:
cuius Ecclesiae Petrus apostolus, propter Apostolatus sui primatum,
gerebat figurata generalitate personam (In Io. Ev. tr. 124,5: ML
353973)·
1295. (Petrus) natura unus homo erat, gratia unus christianus, abundantiore gratia unus idemque primus apostolus (In Io.
Ev. tr. 124,5: ML 35,1973)·
1296. (Apostolus Petrus) in quo primatus Apostolorum tam
excellenti gratia praeeminet (De bapt. c. Don. II 1,2: ML 43,127).
1297. Puto quod sine ulla sui contumelia Cyprianus episco­
pus Petro apostolo comparatur, quantum attinet ad martyrii coro­
nam. Caeterum magis vereri debeo, ne in Petrum contumeliosus
existam. Quis enim nescit illum Apostolatus principatum cuilibet
episcopatui praeferendum? Sed et si distat cathedrarum gratia45,
una est tamen martyrum gloria (De bapt. c. Don. II 1,2: ML 43,127).
1298. Petrus qui paulo ante eum confessus erat Filium Dei,
et in illa confessione appellatus erat Petra, supra quam fabricaretur
Ecclesia... (En. in Ps. 69,4: ML 36,869)5.
1299. Cum ergo dixisset discipulis, Numquid et vos vultis
abire? (Io. 6,67), respondit Petrus, petra illa, voce omnium...
(In. Io. Ev. tr. 11,5: ML 35,1478).
1300. Nec eos audiamus, qui negant Ecclesiam Dei omnia
peccata posse dimittere. Itaque miseri, dum in Petro petram non

2 Commentât verba Io. 13,6-10, «Coepit lavare pedes discipulorum... Venit
ergo ad Simonem Petrum» (Ib.).
3 De significatione vocis «principatus» in terminologia S. Augustini, cf. Gra­
bowski, o.c. 142; P. Batttfol, Le Catholicisme de Saint Augustin (Paris 1929)
192ss.
4 Cathedra romana, cui Petrus primus praefuit, distat «gratia» a Cathedra
Carthagincnsi, cui S. Cyprianus praefuerat, non tantum quia apostolatus «cui­
libet episcopatui» praeferendus est, sed et quia Petrus «abundantiori gratia»
aliis apostolis praeeminebat (vide n.1295 et 1296). Cf. Grabowski, o.c. 115-116.
5 Quod Christus sit fundamentum «primum et maximum» Ecclesiae, non
excludit, quod Ecclesia constituta fuerit super fundamentum petrinum. Apos­
toli et Prophetae dicuntur fundamenta; Petrus prae caeteris Apostolis electus
fuit ut figuram Ecclesiae gereret, «quia abundantiori gratia» primus inter Apos­
tolos erat; hinc et Petrus «erat petra, supra quam fabricaretur Ecclesia», et
Christus est «fundamentum fundamentorum». «Nam ut noveritis quia et fun­
damentum Christus et primum et maximum: Fundamentum, inquit Apostolus,
nemo potest ponere praeter id quod positum est, quod est Christus lesus (1 Cor. 3,
II)... Christus, fundamentum fundamentorum» (En. in Ps. 86,3: ML 37,1102).
Cf. Grabowski, o.c. 121-131.

intelligunt, et nolunt credere datas Ecclesiae claves regni caelorum,
ipsi eas de manibus amiserunt (De ag. chr. 31,33: ML 40,308).
1301. Beatus Petrus, primus Apostolorum, vehemens Christi
amator, qui meruit audire, Et ego dico tibi, Quia tu es Petrus.
Dixerat enim ipse: Tu est Christus Filius Dei vivi. Christus illi:
Et ego dico tibi, Quia tu es Petrus, et super hanc petram aedificat»
Ecclesiam meam (Mt. 16,18). Super hanc petram aedificabo fidem,
quam confiteris. Super hoc quod dixisti, Tu es Christus Filius Det
vivi, aedificabo Ecclesiam meam (S. 295,1: ML 38,1348)6.
1302. Quid est, super hanc petram aedificabo Ecclesiam meam?
Super hanc fidem, super id quod dictum est, Tu es Christus Filius
Dei invi. Super hanc petram, inquit, aedificabo Ecclesiam meam (In
Ep. Io. ad Parth. tr. 10,1: ML 35,2054).
1303. Si enim ordo episcoporum sibi succedentium conside­
randus est, quanto certius et vere salubriter ab ipso Petro numera­
mus, cui totius Ecclesiae figuram gerenti Dominus ait: Super hanc
petram aedificabo Ecclesiam meam, et portae inferi non vincent eam
(Mt. 16,18) (Ep. 13,1,2: ML 33,196).
1304. Dixi in quodam loco de apostolo Petro, quod in illo
tanquam in petra fundata sit Ecclesia; qui sensus etiam cantatur
ore multorum in versibus beatissimi Ambrosii, ubi de gallo galli­
naceo ait: Hoc ipsa petra Ecclesiae canente, culpam diluit. Sed scio
me postea saepissime sic exposuisse quod a Domino dictum est,
Tu es Petrus, et super hanc petram aedificabo Ecclesiam meam; ut
super hunc intelligeretur quem confessus est Petrus dicens: Tu es
Christus filius Dei vivi (Mt. 16,18.16): ac sic Petrus ab hac petra
appellatus personam Ecclesiae figuraret, quae super hanc petram
aedificatur, et accepit claves regni caelorum. Non enim dictum est
illi, Tu es petra; sed, Tu es Petrus. Petra autem erat Christus;
quem confessus Simon, sicut eum tota Ecclesia confitetur, dictus
est Petrus. Harum autem duarum sententiarum quae sit probabi­
lior, eligat lector (Retr. I 21,1: ML 32,618).
1305. Petrus petra, petra Ecclesia (En. in Ps. 103 s.3,2:
ML 373359)·
1306. Magnum quia mutavit ei nomen; et fecit de Simone
Petrum? Petrus autem a petra, petra vero Ecclesia: ergo in Petri
nomine figurata est Ecclesia. Et quis securus, nisi qui aedificat
super petram? (In Io. Ev. tr. 7,14: ML 35,1444).
1307. Lectione hodierna animadvertit Caritas vestra, dictum
esse Petro a Domino per interrogationem: Diligis me? Cui re­
spondebat ille: Scis, Domine, quia amo te. Hoc secundo, hoc tertio;
et ad singula verba respondentis dicebat Dominus, Pasce agnos
meos. Commendabat Petro Christus agnos suos pascendos, qui
pascebat et Petrum. Quid enim Petrus poterat praestare Domino,
maxime iam immortale corpus gerenti, et in caelum ascensuro?
Tanquam ei diceret, Arnus me? In hoc quia amas me, Pasce oves
6 Transit Augustinus ad alteram interpretationem textus Matthaei.

meds. Ergo, fratres, cum obedientia audite oves vos esse Christi:
quia et nos cum timore audimus, Pasce oves meas (Io. 21,15-17).
Si nos cum timore pascimus et timemus pro ovibus; ipsae oves
quomodo pro se debent timere? Pertineat ergo ad nos cura, ad
vos obedientia; ad nos vigilantia pastoralis; ad vos humilitas gregis.
Quamquam et nos qui vobis videmur loqui de superiore loco,
cum timore sub pedibus vestris sumus; quoniam novimus quam
periculosa ratio de ista quasi sublimi sede reddatur (S. 146,1,1:
ML 38,796).
1308. Inter hos pene ubique solus Petrus, totius Ecclesiae me­
ruit gestare personam. Propter ipsam personam, quam totius Ecclesiae
solus gestabat, audire meruit, Tibi dabo claves regni caelorum (Mt. 16,
19). Has enim claves non homo unus, sed unitas accepit Ecclesiae...
4. Merito etiam post resurrectionem Dominus ipsi Petro oves suas
commendavit pascendas. Non enim inter discipulos solus meruit
pascere dominicas oves: sed quando Christus ad unum loquitur,
unitas commendatur; et Petro primitus, quia in Apostolis Petrus
est primus. Simon loannis, inquit Dominus, amas me? Respondit
ille, Amo. Et iterum interrogatus, iterum respondit. Et tertio inter­
rogatus, et tanquam illi non credatur, contristatur... Denique post
illam tristitiam sic respondit: Domine, tu scis omnia, tu scis quia
amo te... Noli tristis esse, Apostole; responde semel, responde
iterum, tertio. Ter vincat in amore confessio, quia ter victa est in
timore praesumptio 7. Solvendum est ter, quod ligaveras ter. Solve
per amorem, quod ligaveras per timorem. Et tamen Dominus
semel, et iterum, et tertio, oves suas commendavit Petro (S. 295,
3-4: ML 38,1349-1350) 8.
1309. Sicut enim quaedam dicuntur quae ad apostolum Pe­
trum proprie pertinere videantur, nec tamen habent illustrem intel­
lectum, nisi cum referuntur ad Ecclesiam, cuius ille agnoscitur in
figura gestasse personam, propter primatum quem in discipulis
habuit (En. in Ps. 108,1: ML 37,1341) 9.
7 In trina negatione (Ib. η.3).
8 Christus, Summus Pastor, «qui pascebat et Petrum» (vide n. 1307), «Petro
oves suas commendavit pascendas». Alii etiam Apostoli pastores esse merue­
runt. Sed inter hos, primus pastor Petrus, quia«abundantiori gratia» (vide n.1295),
«In Apostolis Petrus est primus».
9 Quamquam S. Augustinus saepissime dixerit claves regni caelorum Petro
fuisse collatas, quatenus Ecclesiam figurabat, tamen in Petro Apostolum videt
qui principatum obtinuit: «propter primatum quem in discipulis habuit». Epis­
copus Hipponensis in sua controversia cum Donatistis, totus erat in defenden­
da unitate Ecclesiae, a qua ipsi per schisma discesserant. Nulla quaestio de pri­
matu agebatur. Petrus tamen propter potestatem illi in omnes oves collatam,
erat prae caeteris symbolum unitatis. Unde Ecclesia Romana, cui Petrus pri­
mus praefuit, ecclesia est «in qua apostolicae cathedrae viguit principatus»
(vide 1314). Cf. De Groot, Conspectus historiae dogmatum (Romae 1931) 32;
"Fixeront, History of dogmas II 387; Battifol, o.c. 192ss; Othmar Perler’
Le «De unitate» (c.4-5) de saint Cyprien interprété par saint Augustin:
Augustin- Aug.
Auk
Mag., Il 835-858.

1310. Quid ergo incongruum, si Petrus post hoc peccatum,
factus est pastor Ecclesiae, sicut Moyses post percussum Aegyptium
tactus est rector Synagogae? (C. Faust. XXII io: ML 42,445)10.
CAPUT

V

De successoribus Petri in primatu, et auctoritate suprema
Sedis Romanae
Summarium.—Catalogum episcoporum romanorum tradit. Donatistae prae­
cisi sunt a linea successionis. Carent nota Apostolicitatis. Non pertinent
ergo ad veram Ecclesiam catholicam. Successio episcopatus in Sede
Petri, una ex rationibus quae Augustinum tenent in Ecclesia catholica.
In Romana Ecclesia apostolicae cathedrae semper viguit principatus:
1311-1315.—Patres Concilii Milevitani ad Supremum Pontificem recur­
sum habent in causa Pelagianorum. Aurelius aliique tres una cum
Augustino episcopi, ad Innocentium Papam scribunt, postulantes ut
Apostolica Sedes haeresim Pelagii proscribat. ludicio infallibili Sanctae
Sedis causa finita est. Dubitatio tota sublata est: 1316-1319.—In cathe­
dra unitatis, doctrinam posuit veritatis. Quisquis contra murum aucto­
ritatis matris Ecclesiae arietat, ipse confringitur. Privilegium infallibilitatis restat in auxilio divino. Christus caput Ecclesiae e caelo gubernat
corpus suum. Haereses ex illa prodierunt, tanquam sarmenta inutilia,
Ecclesia vero manet in radice et vite sua. Obtinuit culmen auctorita­
tis: 1320-1327.

1311. Si enim ordo episcoporum sibi succedentium conside­
randus est, quanto certius et vere salubriter ab ipso Petro numera­
mus, cui totius Ecclesiae figuram gerenti Dominus ait: Super hanc
petram aedificabo Ecclesiam meam, et portae inferorum non vincent
eam (Mt. 16,18). Petro enim successit Linus; Lino, Clemens;
Clementi, Anacletus; Anacleto, Evaristus; Evaristo, Alexander; Alesandro, Sixtus; Sixto, Telesphorus; Telesphoro, Iginus; Igino, Anicetus; Aniceto, Pius; Pio, Soter; Soteri, Eleutherius; Eleutherio,
Victor; Victori, Zephirinus; Zephirino, Calixtus; Calixto, Urbanus;
Urbano, Pontianus; Pontiano, Anthems; Anthero, Fabianus; Fa­
biano, Cornelius; Cornelio, Lucius; Lucio, Stephanus; Stéphane,
Xyxtus; Xysto, Dionysius; Dionysio, Felix; Felici, Eutychianus;
Eutychiano, Gaius; Gaio, Marcellinus; Marcellino, Marcellus; Mar­
cello, Eusebius; Eusebio, Miltiades; Miltiadi, Sylvester; Sylvestro,
Marcus; Marco, lulius; Iulio, Liberius; Liberio, Damasus; Damaso,
Siricius; Siricio, Anastasios. In hoc ordine successionis nullus dona­
tista episcopus invenitur (Ep. 53.1,2: ML 33,196).
1312. Ipsam formam habet sarmentum, quod praecisum est
de vite. Sed quid illi prodest forma, si non vivit de radice? Venite,
10 Cum Petrus evaginavit gladium et abscidit auriculam persecutoris in
horto, «Dominus enim non iusseratut ferirent» (Ib.). Ex hacanalogiacum Moyse
eruitur etiam Petrum non fuisse mere symbolum unitatis, sed vera fuisse aucto­
ritate indutum. Cf. Grabowski, o.c. 135; Battifol, S. Augustin, Pelage et le
Siège Apostolique: Revue Bibl., 15 (1918) 34.

fratres, si vultis ut inseramini in vite. Dolor est cum vos videmus
praecisos ita lacere. Numerate sacerdotes vel ab ipsa Petri sede.
Et in ordine illo patrum quis cui successit, videte: Ipsa est petra,
quam non vincunt superbae inferorum portae. Omnes qui gaudetis
de pace, modo verum iudicate (Ps. c. part. Dun.: ML 43,30).
1313. Tenet 1 ab ipsa sede Petri apostoli, cui pascendas oves
suas post resurrectionem Dominus commendavit, usque ad prae­
sentem episcopatum successio sacerdotum (C. Ep. Man. 4,5: ML
42J75)·
1314. Videtis certe multos praecisos a radice christianae socie­
tatis, quae per Sedes Apostolorum et successiones episcoporum certa
per orbem propagatione diffunditur, de sola figura originis, sub
christiano nomine, quasi arescentia sarmenta gloriari, quas haereses
et schismata nominamus (Ep. 232,3: ML 33,1028)2.
1315. Erat etiam (Carthago) transmarinis vicina regionibus et
fama celeberrima nobilis: unde non mediocris utique auctoritatis
habebat episcopum, qui posset non curare conspirantem multitu­
dinem inimicorum, cum se videret (Cecilianus) et Romanae Eccle­
siae, in qua semper apostolicae cathedrae viguit principatus 123 et
caeteris terris, unde Evangelium ad ipsam Africam venit, per communicatorias litteras4 esse coniunctum (Ep. 43,7: ML 33,163).
1316. Sed arbitramur5 adiuvante misericordia Domini Dei
nostri qui te 6 et regere consulentem, et orantem exaudire dignetur,
auctoritati Sanctitatis tuae, de sanctarum Scripturarum auctoritate
depromptae, facilius eos qui tam perversa et perniciosa sentiunt
(Pelagius et Celestius) esse cessuros... Haec ad Sanctitatem tuam de
concilio Numidiae scripta direximus, imitantes Carthaginensis Ec­
clesiae et Carthaginensis provinciae coëpiscopos nostros, quod ad
Sedem Apostolicam, quam beatus illustras, de hac causa scripsisse
comperimus (Ep. 176,5: ML 33,764).
1 Augustinum in Ecclesia Catholica. Alia quae Augustinum tenent in Ca­
tholica, vide supra n. 137.
2 De nota Apostolicitatis, vide etiam, En. in Ps. 44,32: ML 33,513; Ep. 53,
1,2: ML 33,196; Ep. 242,3: ML 33,1028; C. Cresc. Don. Ill 18,21: ML 43,506.
3 Quid «principatus» in terminologia Augustini importet, vide o.c. 141ss.
4 Litterae formatae, seu communicatoriae, certa quadam forma redactae,
eae erant quas sibi invicem episcopi mittebant, in testimonium unitatis Eccle­
siae, ad ostendendum videlicet omnes episcopos sibi invicem copulatos esse
in unitate eiusdem Ecclesiae. Vide Martigny, Diction, des Ant. Chrét., voca­
bulo Lettres ecclésiast. 422 (ed. 1877). Augustinus saepe de his litteris communicatoriis mentionem facit. Cum testimonium unitatis Ecclesiae essent, ad epis­
copos haereticos non mittebantur. «Unde factum est ut ad nonnullos etiam
primates eorum litteras daremus, non quidem communicatorias, quibus se
iam in praeteritum indignos a catholica Ecclesia dissentiendo fecerunt; nec
tamen contumeliosas, sed pacificas, ut nobiscum quaestione discussa, quae
illos ab orbis terrarum sancta communione disrupit, considerata veritate cor­
rigi vellent» (C. litt. Petii. I 1,1: ML 43,245).
5 Episcopi concilii Milevitani, inter quos Augustinus.
6 «Domino Beatissimo meritoque venerabili, et in Christo honorando Pa­
pae Innocentio». Ita se habet titulus epistolae. Postea sequuntur nomina episco­
porum qui concilio Milevitano interfuerunt (ML 33,762).

provinciae Carthaginensis
atque
ISI/· De conciliis duobus
.
.
.
Numidiae ad tuam Sanctitatem a non parvo episcoporum numero
subscriptas litteras misimus... Familia ergo Christi... suspenso
corde, cum timore et tremore adiutorium Domini etiam per carita­
tem tuae Venerationis exspectat... 3. Non agitur de uno Pelagio,
qui iam forte correptus est, quod utinam ita sit; sed de tam multis,
quibus loquaciter contendentibus, et infirmas atque ineruditas ani­
mas velut vinctas trahentibus, firmas autem et in fide stabiles ipsa
contentione fatigantibus, usquequaque iam plena sunt omnia. Aut
ergo a tua Veneratione acciendus est Romam, et diligenter interro­
gandus quam dicat gratiam, qua fateatur, si tamen iam fateatur, ad
non peccandum iusteque vivendum homines adiuvari78 aut hoc
ipsum cum eo per litteras agendum: et cum inventus fuerit hanc
dicere quam decet ecclesiastica et apostolica veritas: tunc sine
scrupulo Ecclesiae sine latibulo ambiguitatis ullius absolvendus est,
tunc est revera de eius purgatione gaudendum... 19. Caetera quae
illi obiecta sunt 8; sicut Gestis defensa pervederit, ita de his procul
dubio tua Beatitudo iudicabit. Dabit sane nobis veniam suavitas
mitissima cordis tui, quod prolixiorem epistolam fortassis quam
velles tuae misimus Sanctitati. Non enim rivulum nostrum tuo largo
fonti augendo refundimus; sed in hac non tamen parva tentatione
temporis, unde nos liberet cui dicimus, Ne nos inferas in tentationem,
utrum etiam noster, licet exiguus, ex eodem quo etiam tuus abun­
dans, emanet capite fluentorum, hoc a te probari volumus tuisque
rescriptis de communi participatione unius gratiae consolari (Ep.
177 n.1.3.19: ML 33.764·765·772) 91318. Iam enim de hac causa (Pelagianorum) duo concilia1011
12
missa sunt ad Sedem Apostolicam; inde etiam rescripta 11 venerunt.
Causa finita est: utinam aliquando finiatur error! (S. 131,10: ML
38.734) ,21319. Litteris beatae memoriae Papae Innocentii... dubitatio
tota sublata est (C. duas Ep. Pel. II 3,5: ML 44,574).
1320. (Pelagius damnatus est) in adiutorio Salvatoris qui suam
tuetur Ecclesiam (Ep. 190,6,22: ML 33,865).
7 Pelagius, ut damnationem in Synodo Diospolitana effugeret fallaciter et
gratiam confessus est, et eam non secundum merita dari. Nomine tamen gra­
tiae, significabat tantum naturam qua creati sumus, quae utique non secundum
merita datur, cum nullus merere possit antequam sit. Patres Synodi non eamdem gratiam in mente habebant, sed eam quae datur per lesum Christum.
Cf. multa de hac re infra in tract. De gratia.
8 In eadem Synodo Diospolitana.
9 Epist. ista ita inscribitur: «Domino beatissimo, meritoque honorandissimo fratri Innocentio Papae, Aurelius, Alypius, Augustinus, Evodius ct Possidius, in Domino salutem» (ML 33,764).
10 Carthaginense videlicet ac Milevitanum (ML ib.).
11 De valore iuridico istius vocis rescriptum in terminologia civili et eccle­
siastica, vide Battifol, Le catholicisme de saint Augustin 404; De Groot,
o.c. II 33.
12 Rescripta Romani Pontificis Innocentii iisdem conciliis ineunte anno 417
data, videri possunt apud ML 33,779.783.

1321. In cathedra imitatis doctrinam posuit veritatis (Ep. 105,
5,16: ML 33.403).
1322. Hoc habet auctoritas matris Ecclesiae, hoc fundatus
veritatis obtinet canon: contra hoc robur, contra hunc inexpugna­
bilem murum quisquis arietat, ipse confringitur (S. 294,18: ML
38,1346).
1323. Ipsa est Ecclesia sancta, Ecclesia una, Ecclesia vera,
Ecclesia catholica, contra omnes haereses pugnans: pugnare potest,
expugnari tamen non potest. Haereses omnes de illa exierunt,
tanquam sarmenta inutilia de vite praecisa: ipsa autem manet in
radice sua, in vite sua... Portae inferorum non vincent eam (Mt. 16,
18) (De Sytnb. ad Cat. 6,14: ML 40,635).
1324. Turbavit fratres infirmos Ecclesiae quaestio Arianorum:
sed in Domini misericordia superavit catholica fides. Non enim
deseruit ille Ecclesiam suam; et si ad tempus turbavit eam, ob
hoc turbavit, ut semper supplicaret ei, a quo in solida petra confir­
maretur (S. 341.4,5; ML 39,1496).
1325. (Sacramenta) quae nulla haeretica novitas in Ecclesia
Christi auferre vel mutare permittitur, regente atque adiuvante
capite totum corpus suum (De nupt. et cone. I 20,22: ML 44,427).
1326. Corpus autem eius est Ecclesia; non ista, aut illa, sed
toto orbe diffusa... Tota enim Ecclesia constans ex omnibus fideli­
bus, quia fideles omnes membra sunt Christi, habet illud corpus
positum in caelis quod gubernat corpus suum (En. in Ps. 56,1:
ML 36,662).
1327. Cum igitur tantum auxilium Dei, tantum profectum
fructumque videamus, dubitabimus nos eius Ecclesiae condere gre­
mio, quae usque ad confessionem generis humani ab apostolica
Sede per successiones episcoporum, frustra haereticis circumlatran­
tibus, et partim plebis ipsius iudicio, partim conciliorum gravita­
te 14, partim etiam miraculorum maiestate damnatis, culmen aucto­
ritatis obtinuit? Cui nolle primas dare, vel summae profecto impie­
tatis est, vel praecipitis arrogantiae (De ut. cred. 17,35: ML 42,91).
Bibl.: Grabowski, o.c. 137SS; Batiffol, S. Augustin, Pelage et le Siège
Apostolique: Revue Bibl., 15 (1918) 30; Gustave Bardy, Saint Augustin
C.16: «Augustin et le Siege Apostolique», 401-431; Giovanni Soranzo, La
visione storica che Sant’Agostino ebbe del suo tempo: Riv. di Fil. Neo-Scol.
(Milano 1931) 398SS; Germán Mártil, o.c. 2ioss; Portalié, l.c. 2414.

14 De infallibili magisterio Conciliorum plenariorum totius orbis, cf. De
bapt. c. Donat. I 7,9; II 3,4; 4,5; 7,12; 8,13; 9,14: ML 43,114.128.129.133.134.
135; C. Ep. Parm. Ill 4,24: ML 43,101; C. Iui. Pel. I 4,13: ML 44,648. Cf. plu­
ra apud Germán Mártil, La tradición en San Agustín (Madrid 1943) 118ss.

De Ecclesia ut societate visibili, una, catholica

Summarium.—Ecclesiae varia nomina. Ecclesia vocatur et aedificium quo
fideles congregantur, et ipsa congregatio fidelium. Ecclesia toto orbe
difiusa est Corpus Christi Mysticum, seu societas qua efficimur unum
corpus Filii Dei: 1328-1333· — Religio Christiana post baptismum
Christi innotuit, quando coepit habere discipulos. Fides definita fuit in
Christi Resurrectione. Ecclesia modo visibili initium habuit die Pente­
costes, cum descendit Spiritus Sanctus. Multa millia in suum corpus
Ecclesia convenit, et capiti Christo per Baptismum cohaeserunt Eccle­
sia incipiens ab Jerusalem, sese diffundit per omnes gentes. Lapis prae­
cisus de monte, i.e. Christus, factus est mons magnus et implevit orbem
terrarum. Ecclesia civitas super montem posita. Omnibus visibilis.
Charisma linguarum universalitatem Ecclesiae designabat. Donatistae
duas tantum linguas habent, la tinam et punicam. Ex unitate catholica
arguit contra Donatis tas: 1334-1340.

1328. Aedificium quod appellatur ecclesia, etiam cum inde
Ecclesia exierit, qui homines sunt, nihilominus ecclesia dicitur
(Quaest. in Hept. Ili q.8o: ML 34,711).
1329. Et hoc quotidianus loquendi usus obtinuit, ut in ec­
clesiam prodire, aut ad ecclesiam confugere non dicatur, nisi qui
ad locum ipsum parietesque prodierit vel confugerit quibus Ec­
clesiae congregatio continetur (Quaest. in Hept. Ill q.57: ML 34,
704).
Ι33°· Quid enim sumus nos? Aut quid estis vos? Quid, nisi
Ecclesia Dei, quae nota est omnibus? (In Io. Ev. tr. 6,6: ML 35,
2022).
I331· Ipsi Christiani cum capite suo, quod ascendit in caelum,
unus est Christus: non ille unus et nos multi, sed et nos multi in
illo uno unum. Unus ergo homo Christus, caput et corpus. Quod
est corpus eius? Ecclesia eius (En. in Ps. 127 n.3: ML 37,1679).
1332. Et quoniam totus Christus caput est et corpus, quod
bene nosse non dubito: caput est ipse Salvator noster..., corpus
autem eius est Ecclesia, non ista, aut illa, sed toto orbe diffusa
(En. in Ps. 56,1: ML 36,662).
*333· (Ecclesia est) societas qua efficimur unum corpus unici
Filii Dei (S. 71,17,28: ML 38,461).
r334- Ut enim in Christi nativitate huius rei1 non ponamus
initium, quia infans et puer discipulos non habebat, tamen quando
habere coepit, procul dubio tunc innotuit per eius corporalem
praesentiam doctrina et religio Christiana, id est, posteaquam in
fluvio Iordane ministerio loannis est baptizatus. Propter hoc enim
de illo prophetia illa praecesserat, Dominabitur a mari usque ad
mare, et a flumine usque ad terminos orbis terrae (Ps. 71,8). Sed quo1 I. e. institutio religionis Christianae.

niam priusquam passus esset et resurrexisset a mortuis, nondum
fides omnibus fuerat definita: in resurrectione quippe Christi defini­
ta est... melius in hac quaestione solvenda inde initium sumimus;
praesertim quia tunc datus est etiam Spiritus sanctus (De civ.
Dei XVIII 54,i: ML 41,618).
1335· Non enim tantummodo ibi 2 passus est Christus, sed
etiam ibi resurrexit, inde ascendit in caelum, ibi centum viginti
homines congregatos die Pentecostes misso de caelo Spiritu sancto
implevit: ibi uno die tria alio quinque millia credentium in suum
corpus conversa suscepit; inde in totam ludaeam et Samariam, et
in orbis terrarum caeteras gentes se fructificando diffudit et diffun­
dit Ecclesia3. Quod discipulis praedicens, et iam ascensurus in
caelum: Eritis, inquit, mihi testes in lerusalem, et totam ludaeam,
et Samariam, et usque in fines terrae (Act. 1,8). Haec igitur Ecclesia,
incipiens ab lerusalem, seque per omnes gentes tam evidenti fecun­
ditate diffundens, ut et ipsum confiteri cogat, quod in christianum
nomen providentia Dei quotidie totus vertitur mundus (C. Cresc.
Donat. IV 54,64: ML 43,582) 4.
1336. Audiant gentes, credant gentes: pullulent gentes, nasca­
tur de sanguine martyrum sponsa Domino purpurata. Et ex illa
quam multi accesserunt? quam multa membra capiti cohaeserunt,
et cohaerent nunc, et credunt? Et baptizati sunt isti, et baptizabun­
tur alii, et post nos venient alteri (S. 116,7,7: ML 38,661).
1337· Qui odit fratrem suum, in tenebris ambulat, et nescit quo eat;
quoniam tenebrae excaecaverunt oculos eius (1 Io. 2,11). Quid tam
caecum, quam isti qui oderunt fratres? Nam ut noveritis quia caeci
sunt, in montem offenderunt... Nonne lapis iste qui praecisus est
de monte sine manibus, Christus est de regno ludaeorum sine
opere maritali? Nonne ille lapis confregit omnia regna terrarum,
id est, omnes dominationes idolorum et daemoniorum? Nonne
ille lapis crevit, et factus est mons magnus 5 et implevit universum
orbem terrarum (Dan. 2,34,35)... Quando volunt homines videre
lunam novam, dicunt, Ecce luna, ecce ubi est: et si sunt ibi qui
non valeant intendere aciem, et dicant, Ubi? intenditur illis digitus
ut videant... Numquid sic ostendimus Ecclesiam, fratres mei?
Nonne aperta est? nonne manifesta? nonne tenuit omnes gentes?
nonne impletur quod ante tot annos promissum est Abrahae, in
semine eius benedici omnes gentes? (Gen. 22,18). Uni fideli promis­
sum est, et millibus fidelium mundus impletus est. Ecce mons
implens universam faciem terrae: ecce civitas de qua dictum est,
Non potest civitas abscondi super montem constituta (Mt. 5,14).
2 In lerusalem.
J Quod in religione homines coadunentur visibilium sacramentorum con­
sortio, vide infra ubi De sacramentis.
4 Plura pro veritate Religionis Christianae, quae in Ecclesia Catholica in­
venitur, iam attulimus in De Religione.
5 De imagine montis (et petrae angularis) cf. A. Lauras, Deux images du
Çhrist et de l'Eglise dans la prédication augustinienne: Aug. Mag., II 667-675,

Illi autem offendunt in montem... Erit in novissimis diebus manifestus
mons domus Domini, paratus in cacumine montium (Is. 2,2). Quid
tam manifestum quam mons? Sed sunt et montes ignoti, quia in
una parte terrarum positi sunt... Ille autem mons non sic, quia
implevit universam faciem terrae; et de illo dicitur, Paratus in
cacumine montium. Mons est super cacumina omnium montium.
Et congregabuntur, inquit, ad eum omnes gentes (Is. ib.). Quis errat
in hoc monte?... Quis ignorat civitatem super montem constitutam?
Sed nolite mirari quia ignoratur ab istis qui oderunt fratres: quia in
tenebris ambulant, et nesciunt quo eant; quia tenebrae excaecaverunt oculos eorum. Montem non vident: nolo mireris, oculos non
habent. Unde oculos non habent? Quia tenebrae excaecaverunt
eos. Unde probamus? Quia fratres oderunt, quia cum offenduntur
in Afris, separant se ab orbe terrarum quia non tolerant pro pace
Christi quos infamant 6 et tolerant pro parte Donati quos damnant7
(In Ep. Io. ad Parth. tr. 1,13: ML 35,1987).
1338. Demonstrata est civitas super montem constituta, quae
abscondi non potest, et lucerna posita est super candelabrum, quae
lucet omnibus qui in domo sunt (Mt. 5,14.15). Ubi enim latet
Ecclesia Christi? ubi latet veritas Christi? Nonne ipse est mons
qui crevit ex minimo lapide, et implevit universam faciem terrae?
(Dan. 2,35) (En. in Ps. 57,9: ML 36,680).
*339· Quare oportebat Christum pati et resurgere? Propterea:
Commemorabuntur et convertentur ad Dominum universi fines terrae,
et adorabunt in conspectu eius universae patriae gentium (Ps. 21,28).
Nam ut noveritis quia oportebat pati Christum et resurgere; et
hic quid addidit, ut post commendationem sponsi commendaret
et sponsam? Et praedicari, inquit, in nomine eius poenitentiam et
remissionem peccatorum per omnes gentes, incipiens ab lerusalem.
Audistis, fratres, tenete. Nemo dubitet de Ecclesia, quia per omnes
gentes est; nemo dubitet, quia ab lerusalem coepit, et omnes gentes
implevit. Agnoscimus agrum ubi vitis plantata est: cum autem
creverit, non agnoscimus, quia totum occupavit. Unde coepit?
Ab lerusalem. Quo pervenit? Ad omnes gentes. Paucae remanserunt,
omnes tenebit. Interea dum omnes tenet, aliqua sarmenta inutilia
visa sunt agricolae praecidenda; et fecerunt haereses et schismata...
Manifestum est Christum passum... manifestata est et Ecclesia,
quia praedicatur in nomine eius paenitantia et remissio peccatorum
per omnes gentes. Unde coepit? Incipiens ab lerusalem. Audit
stultus, vanus, et quid amplius dicturus sum quam caecus, qui
tam magnum montem non videt; qui contra lucernam in candelabro
positam oculos claudit? (In Ep. Io. ad Parth. tr. 2,2: ML 35,1990).
1340. Ibi voluit sedere discipulos suos, et ibi illis mittere
6 Scilicet Caecilianum eiusque ordinatores. Pro historia Donatismi, cf. P.
Monceaux, Histoire littéraire de l'Afrique chrétienne IV (Paris 1913).
7 Scilicet, Maximianistas. Vide Ep. 51: ML 33.191-194; Ep. 108’ ML 33
405-417.

C.7.

ECCLESIA UNA ET CATHOLICA

379

Spiritum sanctum. Obi inchoata est Ecclesia, nisi ubi venit de
caelo Spiritus sanctus, ct implevit uno loco sedentes centum viginti?
Duodenarius ille numerus decuplatus erat. Sedebant centum viginti
homines, et venit Spiritus sanctus, et implevit totum locum, ... Coe­
perunt linguis loqui quomodo Spiritus dabat eis pronuntiare. Et omnes
qui aderant illic, de diversis gentibus venientes ludaei, agnoscebant
unusquisque linguam suam; et mirabantur illos idiotas et imperitos
subito didicisse non unam aut duas linguas, sed omnium omnino
gentium (Act. 1,15, et 2,1.12). Ubi ergo iam omnes linguae sonabant,
omnes linguae crediturae ostendebantur. Isti autem (Donatistae)
qui multum amant Christum, et ideo nolunt communicare civitati
quae interfecit Christum, sic honorant Christum, ut dicant illum
remansisse ad duas linguas, latinam, et punicam, id est, afram.
Solas duas linguas tenet Christus? Istae enim duae linguae solae
sunt in parte Donati, plus non habent. Evigilemus, fratres, videamus
potius donum Spiritus Dei, et credamus ante dictis de illo, et
videamus impleta quae ante dicta sunt in Psalmo: Non sunt loquelae
neque sermones, quorum non audiantur voces eorum (Ps. 18,4)... Quare
hoc? Quia in sole posuit tabernaculum (ib. 6), id est, in manifesto.
Tabernaculum eius, caro eius; tabernaculum est Ecclesia eius: in
sole posita est, non est in nocte, sed in die. Sed quare illi non agnos­
cunt? Redite ad lectionem... et videte quare non agnoscunt: Qui
odit fratrem suum, in tenebris ambulat, et nescit quo eat; quoniam
tenebrae excaecaverunt oculos eius (1 Io. 2,11). Nos ergo sequentia
videamus, et non simus in tenebris. Unde non erimus in tenebris?
Si amemus fratres. Unde probatur quia amamus fraternitatem?
Quia non scindimus unitatem, quia tenemus caritatem (In Ep.
Io. ad Parth. tr. 2,3: ML 35,1991).

Eadem prosequitur materia
Summarium.—De quo in controversia cum Donatistis agebatur. Omnes fide­
les una lingua loquuntur in unitate fidei. Haeresis vox dissonans in choro
Christi. Schisma in superbia, invidia vel vana argumentatione originem
habet. Haeretici unitatem fidei violant, schismatici offendunt contra
caritatem: 1341-1347. — Universalis Ecclesia virgo est puritate fidei.
Donatistae diviserunt Ecclesiam; virgo corrupta est in parte Donatistarum. Quadripartita vestis Christi, universalitatem denotat Ecclesiae;
tunica vero inconsutilis Ecclesiae unitatem significat. Ecclesia unde
Catholica dicitur?: 1348-1353.—Prophetiae de catholicitate Ecclesiae.
Prope omnis pagina Scripturae nihil sonat nisi Ecclesiam toto orbe dif­
fusam. Adimpletio Prophetiarum in Catholica. Vis apologetica catholicitatis. Universalitas adeo veram demonstrat Ecclesiam, ut propter Ec­
clesiam (sponsam, corpus) quam videmus, credamus in Christum (spon­
sum, caput), quem non videmus. Haeretici, alii hic, alii illic, nulli ubi­
que. Vitis crescit, sarmenta praecisa arescunt. Quomodo potuerit Eccle-

sia haereditatem universalem amittere, et in solis Afris remanere? Donatistis relinquitur ut argumenta edant. Ut Catholicam ingrediantur
hortatur: 1354-1362.

1341. Duo mala vestra vobis obicimus: unum, quod erratis
in Baptismi quaestione: alterum, quod vos ab cis qui de hac re
verum sentiunt separatis fC. Cresc. III 3,3: ML 43,497) l.
1342. Per superbos homines divisae sunt linguae 2, per humi­
les Apostolos congregatae sunt linguae: spiritus superbiae dispersit
linguas, Spiritus sanctus congregavit linguas. Quando enim Spiritus
sanctus venit super discipulos, omnium linguis locuti sunt, ab om­
nibus intellecti sunt (Act. 2,4); linguae dispersae, in unum congre­
gatae sunt. Ergo si adhuc saeviunt et gentiles sunt, expedit eis
divisas habere linguas. Volunt unam linguam, veniant ad Ecclesiam;
quia et in diversitate linguarum carnis, una est lingua in fide cordis
(En. in Ps. 54,11: ML 36,636).
1343. Loquebatur unus homo linguis omnium gentium: unitas
Ecclesiae in linguis omnium gentium. Ecce et hic unitas Ecclesiae
catholicae commendatur toto orbe diffusae (S. 268,1: ML 38,1232).
1344. Nec est ergo cur provoces ad Orientis antistites; quia
et ipsi utique christiani sunt, et utriusque partis terrarum fides una
est; quia fides ista christiana est (C. Iui. I 14: ML 44,648).
1345. Laudent nomen eius in choro. Et chorus quid significat?
Multi noverunt chorum; et quia in civitate loquimur, prope omnes
norunt. Chorus est consensio cantantium. Si in choro cantamus,
concorditer cantemus. In choro cantantium quisquis voce discre­
puerit, offendit auditum, et perturbat chorum. Si vox inconvenienter
cantantis disturbat concentum cantantium, quomodo disturbat haeresis dissonans concentum laudantium? Chorus Christi iam totus
mundus est. Chorus Christi ab oriente in occidentem consonat (En.
in Ps. 149,7: ML 37.1953)·
1346. Nulla est igitur securitas unitatis, nisi ex promissis
Dei Ecclesia declarata, quae super montem, ut dictum est, consti­
tuta abscondi non potest: et ideo necesse est ut omnibus terrarum
partibus nota sit. Inconcussum igitur firmumque teneamus, nullos
bonos ab ea se posse dividere... ut in quacumque parte terrarum
vel facta sunt ista, vel fiunt, vel futura sunt, caeteris terrarum parti­
bus longe positis, et utrum facta sint vel cur facta sint ignorantibus,
et tamen cum orbe terrarum in unitatis vinculo permanentibus, ea12
1 Plura dc controversia Augustini cum Donatistis, vide infra ubi De Sacra­
mentis. Pro expositione synthetica doctrinae ecclesiae apud Donatistas, cf. Pla­
to V. Kornyuak, Sancti Augustini de efficacitate sacramentorum doctrina
contra Donatistas (Romae-Philadelphiae 1953) 40-48. Vide etiam D. Zâhringer,
Das kirchliche Priesterturn nach dem hi. Augustinus (Paderborn 1931); F. Hof­
mann, Der Kirchenbegriff des hi. Augustinus in seinen Grundlagen und seiner
Entwlcklung (München 1933); G. Nicotra, Dottrina sacramentaria ed eccle­
siologia presso i donatisti (Venegono Inferiore 1942); K. Adam, Die kirchliche
Sunaenvergebung nach dem hi. Augustin (Paderborn 1917).
2 Quando voluerunt aedificare civitatem et turrim, cuius culmen pertinge­
ret ad caelum (Gen. 11,4).

ipsa sit firma securitas, non hoc potuisse facere, nisi aut superbiae
tumore furiosos, aut invidentiae livore vesanos, aut saeculari com­
moditate corruptos, aut carnali timore perversos (C. Ep. Parm.
Ill 5,28: ML 43,104).
1347. Haeretici de Deo falsa sentiendo ipsam fidem violant;
schismatici autem discissionibus iniquis a fraterna caritate dissiliunt,
quamvis ea credant quae credimus. Quapropter nec haeretici perti­
nent ad Ecclesiam catholicam, quae diligit Deum; nec schismatici,
quoniam diligit proximum (De fide et symb. 10,21: ML 40,193).
1348. Desponsavi enim vos uni viro, virginem castam exhibe­
re Christo. Quid ergo times? quare zelas? Timeo ne sicut serpens
seduxit Evam astutia sua, sic et vestri sensus corrumpantur a castitate
quae est in Christo (2 Cor. 11,2.3). Omnis Ecclesia virgo appellata
est. Diversa esse membra Ecclesiae... videtis... sed omnia in mente
servant virginitatem. Quae est virginitas mentis? Integra fides3,
solida spes, sincera caritas. Hanc virginitatem timebat ille, qui
zelabat sponso, a serpente corrumpi... 13. Quid ergo dicam, fratres?
Et haeretici habent virgines... Videamus si sponsum amant, ut
virginitas ista custodiatur. Cui custoditur? Christo, inquit. Videamus
si Christo, non Donato... Ecce ostendo sponsum, quia ipse se osten­
dit: perhibet illi testimonium loannes, Hic est qui baptizat (Io. 3,22.
26). O tu virgo, si sponso huic servas virginitatem tuam, quare
curris ad eum qui dicit, Ego baptizo; cum amicus sponsi tui dicat,
Hic est qui baptizat? Deinde sponsus tuus totum orbem tenet;
quare in parte corrumperis? Quis est sponsus? Quoniam rex omnis
terrae (Ps. 46,8). Ipse sponsus tuus totum tenet, quia totum emit.
Vide quanti emerit, ut intelligas quid emerit: quod pretium dedit?
Sanguinem dedit. Ubi dedit, ubi fudit sanguinem suum? In pas­
sione. Nonne sponso tuo cantas... quando emptus est totus orbis:
Foderunt manus meas et pedes, dinumeraverunt omnia ossa mea:
ipsi vero consideraverunt, et conspexerunt me; diviserunt sibi vesti­
menta mea, et super vestem meam miserunt sortem? (Ps. 21,17-19).
Sponsa es, agnosce vestem sponsi tui. Super quam vestem missa
est sors? Interroga Evangelium... Erat ibi tunica: videamus qualis:
desuper texta. Quid hoc significat, nisi caritatem? desuper texta tunica
quid significat, nisi unitatem? Hanc tunicam attende, quam nec per­
secutores Christi diviserunt. Ai tenim: Dixerunt inter se, Non divida­
mus eam, sed sortem super eam mittamus (Io. 19,23.24). Ecce unde
audistis Psalmum. Vestem persecutores non consciderunt: christiani
Ecclesiam dividunt (In Io. Ev. tr. 13,12-13: ML 35,1499)·
1349. Sed quid dicam, fratres? Aperte videamus quid emerit.
Ibi enim emit, ubi pretium dedit. Pro quanto dedit? Si pro Africa
3 Cf. de hac rc, R. Hesbert, S. Augustin et la virginité de la foi: Aug. Mag.,
II 645-655.
Notetur eloquentia et vis argumentationis Augustini in hoc et sequenti
textu. Plura de hac controversia cum Donatistis, vide apud F. Van der Meer,
Saint Augustin pasteur d'árnes (1955) I 143ss, et E. Prina, La controversia do­
natista alla luce della dottrina del Corpo mistico di Gesù Christo nelle opere antidonatiste di S. Agostino (Roma 1942).

dedit, simus Donatistae, et non appellemur Donatistae, sed Christiani: quia Christus solam Africam emit: quanquam et hic non soli
Donatistae. Sed non tacuit in commercio suo quid emerit... Quid
ibi emit, audite: Commemorabuntur et convertentur ad Dominum
unitersi fines terrae; et adorabunt in conspectu eius universae patriae
gentium: quoniam ipsius est regnum, et ipse dominabitur gentium
(Ps. 21,28-29). Ecce quid emit. Ecce quoniam rex omnis terrae Deus
est sponsus tuus. Quid ergo ad pannos vis deduci talem divitem?
Agnosce: totum emit, et tu dicis, Partem hic habes. O si placeres
sponso, o si non corrupta loquereris, et corrupta, quod peius est,
corde, non corpore! Amas hominem pro Christo, amas dicentem,
Ego baptizo: amicum sponsi non audis dicentem, Hic est qui bap­
tizat... 15. Evidenter ergo, fratres mei, nihil prodest istis servare
virginitatem, habere continentiam, quia conscindunt unitatem, id
est, tunicam illam caritatis... Ecce habes Sacramenta, et ego con­
cedo. Habes formam, sed sarmentum es de vite praecisum; tu
formam ostendis, ego radicem quaero: de forma fructus non exit,
nisi ubi est radix; ubi autem est radix, nisi in caritate?... 17. ... Vi­
deamus utrum habuerit (Donatus) caritatem. Crederem, si non
divisisset unitatem (Ib. 14,16.17: ML 43,1500-1501).

1350. Quaerat forte aliquis, quid significet in tot partes ves­
timentorum facta divisio, et de tunica illa sortitio. Quadripartita
vestis Domini lesu Christi, quadripartitam figuravit eius Ecclesiam,
toto scilicet, qui quatuor partibus constat, terrarum orbe diffusam,
et omnibus eisdem partibus aequaliter, id est concorditer distri­
butam. Propter quod alibi dicit missurum se Angelos suos, ut col­
ligant electos eius a quatuor ventis (Mt. 24,31); quod quid est, nisi
a quatuor partibus mundi, Oriente, Occidente, Aquilone et Meridie?
Tunica vero illa sortita, omnium partium significat unitatem...
Unde et hic cum dixisset, desuper contexta; addidit, per totum
(Io. 19,23). Quod si referamus ad id quod significat, nemo eius
est expers qui pertinere invenitur ad totum; a quo toto, sicut graeca
indicat lingua, catholica vocatur Ecclesia (In Io. Ev. tr. 118,4:
ML 35,1949).

1351. Petilianus dixit: Si vos tenere Catholicam dicitis, catholi­
cos illud est quod graece dicitur unicum sive totum. Ecce in toto non
estis, quia in partem cessistis. 91. Augustinus respondit: et Ego
quidem graecae linguae perparum assecutus sum, et prope nihil:
non tamen impudenter dico, me nosse όλον, non esse unum, sed
totum; et xctS’ όλον, secundum totum; unde Catholica nomen accepit,
dicente ipso Domino, Non est vestrum scire tempora, quae Pater
posuit in sua potestate: sed accipietis virtutem Spiritus sancti super­
venientem in vos, et eritis mihi testes in lerusalem, et in totam ludaeam
et Samariam, et usque in totam terram (Act. 1,7.8). Ecce unde
Catholica vocatur. Sed ita clausis oculis offenditis in montem,
qui ex parvo lapide, secundum prophetiam Danielis, crevit et
implevit universam terram (Dan. 2,35), ut nobis dicatis, quod in

partem cesserimus, ct in toto non simus, quorum communio uni­
verso orbe diffunditur (C. litt. Pet. 38,90-91: ML 43,292).
1352. Tenenda est nobis Christiana religio, et eius Ecclesiae
communicatio quae catholica est, et catholica nominatur, non solum
a suis, verum etiam ab omnibus inimicis. Velint nolint enim ipsi
quoque haeretici, et schismatum alumni, quando non cum suis, sed
cum extraneis loquuntur, Catholicam nihil aliud quam Catholicam
vocant. Non enim possunt intelligi, nisi hoc eam nomine discernant,
quod ab universo orbe nuncupatur (De vera rei. 7,12: ML 34,128).
1353. Acutum autem aliquid tibi videris dicere, cum Catholi­
cae nomen non ex totius orbis communione interpretaris, sed ex
observatione praeceptorum omnium divinorum, atque omnium
Sacramentorum; quasi nos etiamsi forte hinc sit appellata Catholica,
quod totum veraciter teneat, cuius veritatis nonnullae particulae
etiam in diversis inveniuntur haeresibus, huius nominis testimonio
nitamur ad demonstrandum Ecclesiam in omnibus gentibus, et non
promissis Dei et tam multis tamque manifestis oraculis ipsius verita­
tis (Ep. 93.7.23: ML 33,333).

1354. Ede mihi unam Scripturae vocem pro parte Donati:
audi innumerabiles pro toto orbe terrarum. Quis eas enumerat?
Quis eas terminat? Tamen ut pauca commemoremus: Legem at­
tende, primum Dei Testamentum: In semine tuo benedicentur omnes
gentes (Gen. 22,18). Commemorabuntur et convertentur ad Dominum
universi fines terrae; et adorabunt in conspectu eius universae patriae
gentium: quoniam ipsius est regnum, et ipse dominabitur gentium
(Ps. 21,28.29). Cantate Domino canticum novum; cantate Domino,
omnis terra (Ps. 95,1). Et adorabunt eum omnes reges terrae, omnes
gentes servient illi (Ps. 71,11). Quis enumerare sufficiat? Prope
omnis pagina nihil aliud sonat quam Christum et Ecclesiam toto
orbe diffusam fS. 46,14,33: ML 38,289).
1355. Ecclesiam suam commendavit dicens: Praedicari in no­
mine suo poenitentiam, et remissionem peccatorum per omnes gentes,
incipientibus ab Jerusalem. Hoc in Lege, et Prophetis, et Psalmis
esse scriptum ipse testatus est (Lc. 24,44-47); hoc eius ore commen­
datum teneamus. Haec sunt causae nostrae documenta, haec fun­
damenta, haec firmamenta (De unit. Eccl. 19,50: ML 43,430).
1356. Crescet enim Ecclesia, donec occupet omnes linguas.
Quod vos deseruistis, quousque crevit! Tenete nobiscum quousque
accessit, ut nobiscum perveniatis, ad quae nondum accessit. Loquor
omnium linguis, audeo tibi dicere. In corpore Christi sum, in Ec­
clesia Christi sum: si corpus Christi iam omnium linguis loquitur,
et ego in omnibus linguis sum; mea est graeca, mea est syra, mea
est hebraea, mea est omnium gentium, quia in unitate sum omnium
gentium (En. in Ps. 147,19: ML 37,1929).
1357. Ecce habes sponsum: Oportebat Christum pati, et resur­
gere a mortius tertia die. Tene caput: audi de corpore. Quid enim

modo debemus ostendere? Qui audivimus sponsum, agnoscamus
et sponsam. Et praedicari in nomine eius poenitentiam et remissionem
peccatorum. Ubi? unde? quousque? Per omnes gentes, incipientibus ab
ferusalem. Ecce habes sponsam. Nemo tibi fabulas vendat, non latret
rabies haereticorum de angulo. Toto terrarum orbe Ecclesia diffusa
est: omnes gentes habent Ecclesiam. Nemo nos fallat: ipsa est vera,
ipsa est Catholica. Christum non vidimus, hanc videmus: de illo
credamus. Apostoli e contra illum videbant, de ista credebant.
Unam rem illi videbant, aliam credebant: et nos e contra unam rem
videmus, aliam credamus. Videbant illi Christum, credebant Ec­
clesiam, quam non videbant; videmus et nos Ecclesiam, credamus
in Christum, quem non videmus; et tenentes quod videmus, perve­
niemus ad eum quem nondum videmus. Cognoscentes itaque spon­
sum et sponsam, in tabulis eorum eos agnoscamus, ne in tam sanctis
nuptiis litigemus (S. 238,3: X1L 38,1126)4.
1358. Non omnes haeretici per totam faciem terrae: sed ta­
men haeretici per totam faciem terrae. Alii hic, alii ibi, nusquam
tamen desunt: ipsi se non norunt. Alia secta in Africa, alia haeresis
in Oriente, alia in Aegypto, alia in Mesopotamia, verbi gratia. Di­
versis locis sunt diversae; sed una mater superbia omnes genuit;
sicut una mater nostra catholica omnes christianos fideles toto orbe
diffusos. Non ergo mirum, si superbia parit discissionem, caritas
unitatem. Sed tamen illa omnes novit, quia cum omnibus fusa est.
Verbi gratia, est in Africa pars Donati, Eunomiani non sunt in Afri­
ca; sed cum parte Donati est hic Catholica. Sunt in Oriente Euno­
miani, ibi autem non est pars Donati; sed cum Eunomianis ibi est
Catholica5. Illa sic est, tanquam vitis, crescendo ubique diffusa:
illi ibi sunt, tanquam sarmenta inutilia, agricolae falce praecisa me­
rito sterilitatis suae; ut vitis putaretur, non amputaretur. Sarmenta
ergo illa ubi praecisa sunt, ibi remanserunt. Vitis autem crescens
per omnia, et sarmenta sua novit quae in illa manserunt, et iuxta se
quae de illa praecisa sunt (S. 46,8,18: ML 38,280).
1359. Quaerimus ergo ut nobis respondere non graveris, quam
causam forte noveris, qua factum est ut Christus amitteret haereditatem suam per orbem terrarum diffusam, et subito in solis Afris,
nec ipsis omnibus remaneret. Etenim Ecclesia catholica est etiam
in Africa, quia per omnes terras eam Deus esse voluit et praedixit.
Pars autem vestra, quae Donati dicitur, non est in omnibus illis
locis, in quibus et Litterae et sermo et facta apostolica cucurrerunt
fEp. 49,3: ML 33,190).
1360. Vos autem innitentes tot evidentissimis testimoniis Le­
gis, Prophetarum, Psalmorum, ipsius Domini, et Apostolorum, de
sancta Ecclesia toto terrarum orbe diffusa, exigite ab istis ut osten4 Ecclesia, realitas quaedam historica et visibilis, identificatur cum Ecclesia,
quae est Corpus Christi Mysticum.
5 Ecclesia Catholica, quam frequentissime designat simpliciter nomine Ca­
tholica; eam vero Donatistarum nominis «partis», quia non communicat cum
Ecclesia toto orbe diffusa.

dant de Africa, quod attinet ad partem Donati, aliqua manifesta de
canonicis Libris testimonia. Neque enim, sicut iam dixi, ullo modo
fieri posset ut Ecclesia, sicut dicunt, et quod absit, tam cito ex tot
gentibus peritura, tot testimoniis tam sublimiter et tam indubitan­
ter praedicaretur; et de ista, quam volunt, sua, quae usque in finem,
sicut contendunt, permansura fuerat, taceretur (De unit. Eccl.
25.75: ML 43,444).
1361. Dicimus (Donatistis): Si christiani catholica estis, com­
municate illi Ecclesiae unde Evangelium toto orbe diffunditur; illi
Jerusalem communicate (In Ep. Io. ad Parth. tr. 11,3; ML 35,1990).
1362. Veni; columba te vocat, gemendo te vocat. Fratres mei,
vobis dico; gemendo vocate, non rixando: vocate orando, vocate
invitando, vocate ieiunando; de caritate intelligant quia doletis illos.
Non dubito, fratres mei, quia si videant dolorem vestrum, confun­
dentur, et reviviscent. Veni ergo, veni: noli timere; time si non ve­
nis: imo non time, sed plange. Veni, gaudebis si veneris... Veni ubi
est columba, cui dictum est, Una est columba mea, una est matri
suae (Cant. 6,8). Columbam unam vides super caput Christi, linguas
non vides in toto orbe terrarum? Idem Spiritus per columbam,
idem et per linguas: si per columbam idem Spiritus, et per linguas
idem Spiritus, Spiritus sanctus orbi terrarum datus est, a quo te
praecidisti, ut clames cum corvo, non ut gemas cum columba. Veni
ergo (In Io. Ev. tr. 6,15: ML 35,1432)6.
Bibi.: M. Pontet, L’Exégèse de S. Augustin Prédicateur (1945) c.8,
«Extension visible de l’Eglise», 419-446; R. Flórez, Condiciones y sentido
de la teología misionera de San Agustín: Contribución Española a una Misionología Agustiniana (Burgos 1955) 128-139; Serafín Prado, El tema
misional en la predicación de San Agustín: ib., 101-110; Grabowski, The
Church, etc. 198SS; Capánaga, Obras de San Agustín: BAG (Madrid 1948)
VI, 53-67; G. G. Willis, Saint Augustine and the donatisi controversy
(London 1950); W. H. C. Freno, The Donatisi Church (Oxford 1952);
P. Monceaux, o.c. vol.7; Rufus Putnam Roberts, St. Augustin on the
Church: The American Ecclesiastical Review, 132 (1955) 373'377·

CAPUT

VIII

Ecclesia sancta est, quamvis non omnia eius membra sancta sint
Summarium.—Sancta Ecclesia corpus Capitis Christi, Sancta Ecclesia, Ec­
clesia sanctorum, Ecclesia catholica est. Sancta sunt eius Sacramenta;
sancta eius doctrina. Sanctitas moralis floret etiam in multis membris
Ecclesiae. Sanctitas argumentum veritatis Ecclesiae: 1363-1369.—
Quamvis sancta sit Ecclesia, nequit admitti doctrina Donatistarum et
Pelagianorum, quod insti tantummodo sint membra Ecclesiae. Alii ita
sunt in Ecclesia, ut ipsi sint eadem domus Dei, alii quamvis non perti­
neant ad compagem domus et societatem fructiferam, tamen vere in
6 De figuris Ecclesiae in Evangelio, cf. plura apud M. Comeau, Saint Au­
gustin, exégète du quatrième Evangile (Paris 1930) c.5. Speciatim de columba.
156-160.

domo sunt. Boni et mali permixti sunt, separabuntur in iudicio littorii
sicut boni et mali pisces. Ecclesia tamen non maculatur peccatis mem­
brorum. Spiritualiter, seu corde, a malis separamur, quandoque etiam
corpore; 1370-1383.—Ecclesia, quae in hoc saeculo malos bonis per­
mixtos tolerat, una est cum Ecclesia venturi saeculi, quae iustorum tan­
tum erit. Ecclesia hierarchica una cum Corpore Christi Mystico: 13841.390.—Acuto dilemmate contra Donatistas arguit: 1391-1392.

1363. Sicut enim corpus unum est, inquit, et membra habet
multa, omnia autem membra corporis cum sint inulta, unum est Christus
(1 Cor. 12,12). Non dixit, ita et Christi; sed, ita et Christus, osten­
dens Christum recte appellari etiam universum, hoc est, caput cum
corpore suo, quod est Ecclesia. Et multis Scripturarum locis inve­
nimus Christum etiam hoc modo appellari, ut cum omnibus suis
membris intelligatur... ut Filium non solum caput Ecclesiae, sed
et omnes cum eo sanctos intelligamus, qui sunt unum in Christo
(De div. quaest. 83, q.69,10: ML 40,79).
1364. Est enim Corpus Domini plenius ipsa sancta Ecclesia,
cuius caput ascendit in caelum (En. in Ps. 111,1: ML 37,1467).
1365. Ecclesiam autem accipite, fratres, non in his solis qui
post Christi adventum et nativitatem esse coeperunt sancti; sed
omnes quotquot fuerunt sancti, ad ipsam Ecclesiam pertinent
(S. 4,11,11: ML 38,39).
1366. Sanctam quoque Ecclesiam, matrem vestram, tanquam
supernam lerusalem sanctam civitatem Dei, honorate, diligite, prae­
dicate (S. 214,11: ML 38,1071) L
1367. Ecclesia sanctorum, Ecclesia catholica est. Ecclesia sanc­
torum non est Ecclesia haereticorum. Ecclesia sanctorum illa est
quam praesignavit Deus antequam videretur; et exhibuit, ut vide­
retur. Ecclesia sanctorum erat antea in codicibus 2, modo in gen­
tibus: Ecclesia sanctorum antea tantummodo legebatur, nunc et
legitur, et videtur (En. in Ps. 149,3: ML 37,1950).
1368. Non Baptismum vestrum acceptamus; quia non est
Baptismus ille schismaticorum vel haereticorum, sed Dei et Eccle­
siae, ubicumque fuerit inventus et quocumque translatus. Vestrum
autem non est, nisi quod prave sentitis, et sacrilege agitis, et impie
separamini (De bapt. Don. I 14,22: ML 43,121).
1369. Mores autem quilibet tantum valent ad obtinendas ho­
minum mentes, ut etiam quae in his prava sunt, quod fere superan­
tibus libidinibus evenit, improbare citius et detestari, quam deserere
aut mutare possimus. Parumne consultum rebus humanis arbitra­
ris, quod nihil terrenum, nihil igneum, nihil denique quod corporis
sensus attingit, pro Deo colendum esse, ad quem solo intellectu
ambiendum est, non pauci doctissimi disputant, sed imperitum
etiam vulgum marium feminarumque in tam multis diversisque
1 De sancta Ecclesia, quae sicut Virgo Maria, virgo et mater est incorrupta,
vide supra in c.2.
r
2 In Libris sacris.

gentibus et crédit et praedicat? Quod continentia usque ad tenuis­
simum victum panis et aquae, et non quotidiana solum, sed etiam
per contextos plures dies perpetuata ieiunia; quod castitas usque ad
coniugii prolisque contemptum... quod liberalitas usque ad patri­
monia distributa pauperibus, quod deinde totius huius mundi as­
pernatio usque ad desiderium mortis intenditur? Pauci haec fa­
ciunt, pauciores bene prudenterque faciunt: sed populi probant,
populi audiunt, populi favent, diligunt postremo populi (De ut,
cred. 17,35: ML 42,90) 3.
1370. In id etiam progrediuntur (Pelagiani) ut dicant vitam
iustorum in hoc saeculo nullum omnino habere peccatum, et ex his
Ecclesiam Christi in hac mortalitate perfici, ut sit omnino sine
macula et ruga (Eph. 5,27); quasi non sit Christi Ecclesia, quae
toto terrarum orbe clamat ad Deum, Dimitte nobis debita nostra
(Mt. 6,12) (De haer. 88: ML 42,4s)4.
1371. Puto non me temere dicere, alios ita esse in domo Dei,
ut ipsi etiam sint eadem domus Dei, quae dicitur aedificari super
petram (Mt. 16,18), quae unica columba appellatur (Cant. 6,8),
quae sponsa pulchra sine macula et ruga5 (Eph. 5,27), et hortus
conclusus, fons signatus, puteus aquae vivae, paradisum cum fructu
pomorum (Cant. 4,12.13): quae domus etiam claves accepit, ac
potestatem solvendi et ligandi (Mt. 16,19)... Haec domus etiam
triticum dicitur, sive tricenum, sive sexagenum, sive centenum
fructum afferens cum tolerantia (Mt. 13,23, et Lc. 8,15). Haec
domus est in vasis aureis et argenteis (2 Tim. 2,20), et lapidibus
pretiosis, et lignis imputribilibus. Huic domui dicitur, Sufferentes
invicem in dilectione, studentes servare unitatem spiritus in vinculo
pacis (Eph. 4,2.3); et, Templum enim Dei sanctum quod estis vos
(1 Cor. 3,17). Haec quippe in bonis fidelibus est, et sanctis Dei
servis ubique dispersis et spirituali unitate devinctis in eadem com­
munione Sacramentorum, sive se facie noverint. Alios autem ita
dici esse in domo, ut non pertineant ad compagem domus, nec ad
societatem fructiferae pacificaeque iustitiae; sed sicut esse palea
dicitur in frumentis: nam et istos esse in domo, negare non possu­
mus, dicente Apostolo, In magna autem domo non solum aurea vasa
sunt vel argentea, sed et lignea et fictilia; et alia quidem sunt in
honorem, alia vero in contumeliam (2 Tim. 2,20) 6. Ex hoc numero
innumerabili, non solum turba intus premens cor paucorum in
tantae multitudinis comparatione sanctorum, sed etiam disruptis
î Alteram partem istius loci, vide supra n.136 ubi multa de sanctitate ut
argumentum veritatis Religionis Christianae, et Ecclesiae Catholicae. De sanc­
titate doctrinae, vide supra n.131.
4 Agitur hic de peccatis venialibus. De impeccantia quam Pelagiani pro­
pugnabant, cf. plura infra in tr. De gratia.
5 «Ubicumque autem in his libris (Contra Donatistas) commemoravi Ec­
clesiam non habentem maculam aut rugam (Eph. 5,27), non sic accipiendum
est quasi iam sit, sed quae praeparatur ut sit, quando apparebit gloriosa. Nunc
enim propter quasdam ignorantias et infirmitates membrorum suorum, habet
unde quotidie tota dicat: Dimitte nobis debita nostra» (Retr. II 18: ML 32,637).
6 Cf. Retr., ib.

retibus haereses et schismata existant in eis, qui iam magis ex
domo quam in domo esse dicendi sunt, de quibus dicitur, Ex
nobis exierunt, sed non erant ex nobis (i Io. 2,19). Separati enim sunt
iam etiam corporaliter segregati, quam illi qui interius carnaliter
et animaliter vivunt, et spiritualiter separati sunt (De bapt. c. Don.
VII 51,99: ML 43,241)7.
1372. Nec vos decipiant... in ipsa Catholica mali Christiani,
tanto nocentiores, quanto interiores inimici. Quia et hinc ne per­
turbarentur infirmi, prophetia divina non tacuit, ubi loquens in
Cantico canticorum sponsus ad sponsam, id est, Christus Dominus
ad Ecclesiam: Sicut lilium, inquit, in medio spinarum, ita proxima
mea in medio filiarum (Cant. 2,2). Non dixit, in medio extranearum;
sed, in medio filiarum. Qui habet aures audiendi, audiat: et dum
sagena piscium, sicut sanctum loquitur Evangelium, trahitur ad
littus, id est, ad saeculi finem, secernat se a piscibus malis, corde,
non corpore; mores malos mutando, non retia sancta rumpendo:
ne qui nunc probati reprobis videntur esse permixti, non vitam,
sed poenam reperiant sempiternam, cum coeperint in littore sepa­
rari (Mt. 13.9.47-50) (De fide r. q. n. vid. 8,11: ML 40,18o)78.
1373. Confusio enim quaedam putatur, cum omnes christiani
dicuntur, et qui bene vivunt, et qui male vivunt, omnes uno cha­
ractere signantur, omnes ad unum altare accedunt, omnes eodem
baptismo abluuntur, omnes eamdem orationem dominicam profe­
runt, omnes iisdem mysteriis celebrandis intersunt (En. in Ps. 30,
3: ML 36.249) 9.
1374. Corporis eius sacramentum multi accipiunt; sed non
omnes qui accipiunt sacramentum, habituri sunt apud eum etiam
locum promissum membris eius. Pene quidem sacramentum omnes
corpus eius dicunt, quia omnes in pascuis eius simul pascunt: sed
venturus est qui dividat, et alios ponat ad dextram, alios ad sinis­
tram (S. 354,2: ML 39,1563).
1375. Communicationem, credo, eam dicit, quae pertinet ad
columbae societatem: nam in participationem Sacramentorum procul
dubio communicabant eis, neminem indicantes, nec a iure com7 Tria genera hominum in eorum relatione ad Ecclesiam hic considerantur:
a) Ad primum genus ii pertinent, qui vita gratiae animantur, et membra
sunt Corporis Mystici; isti non tantum in domo seu Ecclesia sunt, sed ipsam
Ecclesiam constituunt.
b) In altero genere ii sunt recensendi, qui ad visibilem structuram Ecclesiae
adhuc pertinent, sacramentis participant et in unitate Ecclesiae manent. Tales
sunt qui, cum gravia commiserint peccata, spiritualitcr separati manent a Cor­
pore Mystico, quamvis corporaliter in domo sint.
c) Tertium denique genus ii constituunt, qui per hacrcsim vel schisma a
Catholica exierunt. Cf. Grabowski, o.c. 515-517.
3 Cf. H. Rondet, Lc symbolisme de la mer chez saint Augustin: Aug.
Mag. II 691-701; B. Vandenberghe, Saint Augustin et le sens du péché (1954)
praesertim c.4,35-50.
9 Peccatores externe Ecclesiae visibili, juridicae haerent, in participationem
Sacramentorum communicant.

munionis aliquem, si diversum sentiret, amoventes (De bapt. c.
Don. VII 47,93: ML 43.239) 1011
·
1376. Qui sic sunt in domo per communionem Sacramentorum, ut extra domum sint per diversitatem morum (De bapt. c.
Don. VII 52,100: ML 43,242).
1377. Habere autem Baptismum, et tradere, et accipere ma­
los nequaquam in melius commutatos, et de Scripturis canonicis,
et de ipsius Cypriani litteris satis, ut arbitror, demonstravimus:
quos non pertinere ad sanctam Ecclesiam Dei, quamvis intus esse
videantur, ex hoc apertissime apparet, quia isti sunt avari, rapto­
res, ... et caetera huiusmodi; illa autem columba unica (Cant. 6,8),
pudica et casta, sponsa sine macula et ruga (Eph. 5,27), hortus con­
clusus, fons signatus, paradisus cum fructu pomorum (Cant. 4,
12.13), et caetera quae de illa similiter dicta sunt: quod non intelligitur nisi in bonis et sanctis et iustis, id est, non tantum secundum
operationes munerum Dei bonis malisque communes, sed etiam
secundum intimam et supereminentem caritatem Spiritum Sanctum
habentibus... (De bapt. c. Don. VI 3,5: ML 43,199) π.
1378. Secunda est de Domini corpore bipartito 12, quod qui­
dem non ita debuit appellari; non enim revera Domini corpus est,
quod cum illo non erit in aeternum: sed dicendum fuit, de Domini
corpore vero atque permixto, aut vero atque simulato, vel quid
aliud: quia non solum in aeternum, verum etiam nunc hypocritae
non cum illo dicendi sunt, quamvis in eius esse videantur Ecclesia.
Unde poterat ista regula et sic appellari, ut diceretur de permixta
Ecclesia. Quae regula lectorem vigilantem requirit, quando Scrip­
tura cum ad alios iam loquatur, tanquam ad eos ipsos ad quos
10 Hic et in sequentibus locis, distinguit aspectum quo Ecclesia consideratur
ut societas visibilis et iuridica, ab illo quo exhibetur ut societas columbae, hortus
conclusus, seu Corpus Christi Mysticum. Ad Ecclesiam sub primo aspectu ex­
hibitam pertinent peccatores, non vero ad Ecclesiam sub altero aspectu consi­
deratam. Cf. tamen infra dicenda.
11 Peccatores «videntur» esse in sancta Ecclesia, seu Corpore Mystico.
12 Hic inveniuntur observationes Augustini ad secundum ex septem Regulis
quas semi-Donatista Tichonius (Donatistas «non omni ex parte relinquere vo­
luit») «exsecutus est, quibus quasi clavibus divinarum Scripturarum aperirentur
occulta» (De doct. chr. III 30,42: ML 34,81).
Opus De Doctrina Christiana anno 397 inchoatum, in quo «praecepta quae­
dam tractandarum Scripturarum» traduntur (Ib. prol. I: ML 34,15), Au­
gustinus imperfectum comperili, cum Retractationes exararet annis 426-427,
propterea librum tertium complevit, in quo septem Regulas Tichonii tradit,
quartumque librum adiecit (vide Retr. II 4,1 : ML 32,631). Septem Regulas Ti­
chonii generatim approbantur ab Augustino, quamvis non omnia ei placuerint,
ut cum Tichonius loquitur de Ecclesia ut Corpus Domini bipartitum. Propterea,
quamvis pluries Augustinus excluserit graviter peccantes a Corpore Christi
Mystico, quod est Ecclesia, praefert tamen loqui de Ecclesia permixta ad quam
etiam peccatores pertinent, ratione eorum participationis in Ecclesia visibili et
sacramentali. Sunt tamen membra putrida, non pulchra, distorta. Haeretici et
schismatici tantum secluduntur a Corpore Christi Mystico (vide textus subsé­
quentes). Cf. Grabowski, o.c. 551ss; Id., Sinners and the mystical Body of
Christ according to St. Augustine, II: Theological Studies, 9 (1948) 1,47-84;
J. Ratzinger, Beobachtungen zum Kirchenbegriff des Tyconius im Liber regu­
larum: Rev. des Etudes August. II (1956) 173-185.

loquebatur, videtur loqui, vel de ipsis, cum de aliis iam loquatur;
tanquam unum sit utrorumque corpus, propter temporalem com­
mixtionem et communionem Sacramentorum ( De doct. chr. III 32,
45: ML 34,82).
1379. Nunc autem dicit Corpus Christi, quod est Ecclesia:
Quid est quod mihi calumniantur superbi, quasi me maculent aliena
peccata... Ut quid a me peiores exigunt etiam corporalem a malis
separationem, ut ante tempus messis simul cum zizaniis eradicetur
et triticum (Mt. 13,30); ut ante tempus ventilationis perdam susti­
nentiam tolerandi paleam (Ib. 3,12); ut antequam omnia genera
piscium ad finem saeculi tanquam ad littus separanda perveniant,
retia pacis unitatisque disrumpam? (Ib. 13,47). Numquid malorum
sunt Sacramenta quae accipio? numquid eorum vitae factisque con­
sentiendo communico... Nonne cum zelus domus tuae comederet
me (Ps, 68,10), videbam insensatos, et tabescebam? nonne et tae­
dium detinebat me a peccatoribus derelinquentibus legem tuam?
(Ps. 118,139.158.53)... Hos ergo cum odissem, cur mihi calumnian­
tur qui accipiunt in vanitate civitates suas (Ps. 138,20), quod mihi
imputari possint eorum peccata, quos oderam, et super quibus zelo
domus Dei tabescebam? (En. in Ps. 118,27: ML 37,1801) 13.
1380. Et deinde dicit quid interea per totum hoc tempus,
dum iam resurrexit et adhuc cum Patre est, patiatur hic per com­
mixtionem peccatorum in corpore suo, quod est Ecclesia, et per
separationem haereticorum (En. in Ps. 138,26: ML 37,1800) 14.
1381. Estote ergo corpus Christi, non pressura corporis Christi

1382. Omnes haeretici, omnes schismatici ex nobis exierunt,
id est, ex Ecclesia exeunt; sed non exirent, si ex nobis essent. Ante­
quam exirent ergo, non erant ex nobis. Si antequam exirent, non
erant ex nobis: multi intus sunt, non exierunt, sed tamen antichrist!
sunt... Antichristus, id est, contrarius Christo. Iam quis sit contra­
rius Christo, nunc advertitis ipso exponente, et intelligitis non
posse exire foras nisi antichristos; eos autem qui non sunt Christo
contrarii, foras exire nullo modo posse. Qui enim non est Christo
contrarius, in corpore ipsius haeret, et membrum computatur
(In Ep. Io. ad Parth. tr. 3,4: ML 35,1999).
1383. Norunt fideles corpus Christi, si corpus Christi esse
non negligunt. Fiant corpus Christi, si volunt vivere de Spiritu
Christi. De Spiritu Christi non vivit, nisi corpus Christi... Accedat,
credat, incorporetur, ut vivificetur. Non abhorreat a compage mem­
brorum, non sit putre membrum quod resecari mereatur, non sit
distortum de quo erubescatur: sit pulchrum, sit aptum, sit sanum;
13 Hinc peccatores includuntur aliquo modo etiam in Ecclesia, quae est
Corpus Christi Mysticum, et non tantum in illo aspectu Ecclesiae, quo Ecclesia
exhibetur ut societas visibilis, iuridica et sacramentalis. Iterum apparet identificatio istarum duarum Ecclesiarum, aut melius duorum aspectuum unius eiusdemque Ecclesiae.
14 Peccatores includuntur in Corpore Mystico, haeretici excluduntur
(vide n.1382).

haereat corpori, vivat Deo de Deo; nunc laboret in terra, ut postea
regnet incacio (In Io. Ev. tr. 26,13: ML 35,1612) 15.
1384. In illa enim Ecclesia sumus, quae propitio Deo, licet
usquequaque porrecta et toto orbe diffusa sit, unum tamen corpus
est magnum unius capitis magni, quod caput eius est ipse Salvator...
Proinde, dilectissimi, stabili mente et firmissimo corpore persis­
tamus, in quo invicem membra sumus. Unde etsi remotissimis
terris mea longinqua esset absentia, in illo simul essemus, a cuius
corporis unitate recedere non debemus. Si enim nos una domus
haberet, utique simul esse diceremur: quanto magis simul sumus,
cum in uno corpore simul sumus! Quanquam etiam in una domo nos
esse Veritas ipsa testatur, quoniam sancta Scriptura, quae Corpus
Christi esse dicit Ecclesiam, ipsa itidem dicit Ecclesiam eamdem
esse domum Dei (Ep. 142,1: ML 33,583) 16.
1385. Deinde calumniantes (Donatistae), quod duas Ecclesias
Catholici dixerint, unam quae nunc habet permixtos malos, aliam
quae post resurrectionem eos non esset habitura; veluti non iidem
futuri essent sancti cum Christo regnaturi, qui nunc pro eius
nomine cum iuste vivunt tolerant malos (Brevic. coll, cum Don.
Ill 10,19: ML 43.634) 17·
1386. De duabus etiam Ecclesiis calumniam eorum Catholici
refutarunt identidem expressius ostendentes quid dixerint, id est,
non eam Ecclesiam quae nunc habet permixtos malos alienam se
dixisse a regno Dei, ubi non erunt mali commixti; sed eamdem
ipsam unam et sanctam Ecclesiam nunc esse aliter, tunc autem
aliter futuram nunc habere malos mixtos; tunc non habituram...,
sicut non ideo duo Christi, quia prior mortuus postea non moriturus.
Dictum est etiam de homine exteriore et interiore, quae cum sint
diversa, non tamen dici duos homines; quanto minus dici duas
15 Peccatores in Corpore Mystico Christi sunt, sed tanquam membra infir­
ma, distorta, mortua. Non vivificantur Spiritu Christi, quia in statu gravis pec­
cati sunt, sed adhuc in Corpore Christi sunt.
16 Ecclesia visibilis toto orbe diffusa, indentificatur cum Ecclesia quae est
«unum corpus magnum unius capitis magni». Caput autem est Salvator.
17 Ecclesia quae nunc permixtos habet bonos et malos, una est cum Eccle­
sia sanctorum qui cum Christo regnabunt.
De identificatione Ecclesiae cum Civitate Dei, de qua tanta Augustinus
scripsit, cf. Grabowski, o.c. 532-550, ubi opiniones interpretum et amplissimam
bibliographiam invenies; A. Lauras et H. Rondet, Etudes Augustiniennes (Pa­
ris 1953) p.2.4, «Le thème des deux cités dans l’oeuvre de S. Augustin», 99-160;
G. Amari, Il concetto di storia in Sant'Agostino (Roma 1950) 134-143;
A. C. Vega, Estructura literaria de la «Ciudad de Dios»: Estudios sobre la «Ciu­
dad de Dios» (El Escorial Madrid 1956) v.2,13-51; Saturnino A. Turienzo,
La «Ciudad de Dios» en e! cruce de dos edades: Ib. 1 (1954) 23-63; Ulpiano
A. Diez, La «Ciudad de Dios» y su arquitectura interna: Ib. 1,65-116; Ivés
M. J. Congar, Civitas Dei et «Ecclesia» chez saint Augustin: Rev. des Etud.
August. (1957) III p. 1-14 (Historice exhibet opiniones auctorum); J. Ratzin­
ger, Herkunft und Sinn der Civitas-Lchre Augustins: Aug. Mag. (Paris 1954)
II 965-979; Id., Volk und Haus Got tes in Augustins Lehre von der Kirche (Mün­
chen 1954); F. E. Cranz, «De civitate Dei», XV 2, et l'idée augustinienne de la
société chrétienne: Rev. des Etud. August. Ill (1957) 15-27. Ampliorem bibliographiam vide etiam apud Congar, l.c,

Ecclesias, cum iidem ipsi qui nunc boni tolerant permixtos malos
et resurrecturi moriuntur, tunc nec mixtos malos habituri sint,
nec omnino morituri? (Brevic. coll, cum Don. Ili c.ίο η.20: ML
43.635) 18·
1387. Duas itaque vitas sibi divinitus praedicatas et commen­
datas novit Ecclesia, quarum est una in fide, alterna in specie; una
in tempore peregrinationis, altera in aeternitate mansionis; una in
labore, altera in requie; una in via, altera in patria; una in opere
actionis, altera in mercede contemplationis; una declinat a malo
et facit bonum, altera nullum habet a quo declinet malum, et
magnum habet quo fruatur bonum; una cum hoste pugnat, altera
sine hoste regnat (In Ιο. Ευ. tr. 124,5: ML 35,1974).
1388. Nam et ipsum Petrum, cui commendabat oves suas
quasi alter alteri, unum secum facere volebat, ut sic ei oves com­
mendaret; ut esset ille caput, ille figuram corporis portaret, id est,
Ecclesiae, et tanquam sponsus et sponsa essent duo in carne una
(S. 46,30: ML 38,287).
1389. Petrus enim in multis locis Scripturarum apparet quod
personam gestet Ecclesiae; maxime illo in loco ubi dictum est,
Tibi dabo claves regni caelorum. Quaecumque ligaveris in terra, erunt
ligata et in caelo; et quaecumque solveris in terra, erunt soluta et in
caelo (Mt. 16,19). Numquid istas claves Petrus accepit, et Paulus
non accepit? Petrus, accepit, et Ioannes et lacobus non accepit, et
caeteri Apostoli? Aut non sunt istae in Ecclesia claves, ubi peccata
quotidie dimittuntur? Sed quoniam in significatione personam Pe­
trus gestabat Ecclesiae, quod illi uni datum est, Ecclesiae datum
est. Ergo Petrus figuram gestabat Ecclesiae; Ecclesia corpus est
Christi (S. 149,6,7: ML 38,802).
1390. Et quid dictum est de mercenario? Cum viderit lupum
venientem, fugit; quia non sunt eius oves propriae, nec ei cura est de
ovibus (Io. 10,12.13). Numquid talis erat apostolus Paulus? Absit,
Numquid talis Petrus? Absit. Numquid tales caeteri Apostoli,
excepto luda filio perditionis? Absit. Pastores ergo illi? Plane
pastores. Et unde unus pastor? Iam dixi, pastores, quia membra
pastoris (In Io. Ev. tr. 46,7: ML 35,1731).
1391. Vos contagione malorum .Afrorum Ecclesiam periisse
dicitis de orbe terrarum, et in parte Donati eius reliquias remansisse
tanquam in frumentis a zizaniis et palea separatis; contra Cyprianum
apertissime sentientes, qui dicit nec malorum permixtione bonos
perire in Ecclesia, nec eosdem malos posse ante tempus iudicii divini
Augustinus identificat Ecclesiam visibilem quae nunc permixtos
et malos, cum sancta Ecclesia seu regno Dei, ubi iusti tantum
Christo regnabunt Minus recte S. Robertus Bellarminus hunc
ad fulciendam doctrinam de corpore et anima Ecclesiae. Cf. De
controversiis Christianae fidei, 1.3 c.2: Opera omnia Bellarmini, poli, (1856)
II 75. Expressiones huiusmodi haud inveniuntur apud Augustinum, sed semper
loquitur de Corpore Christi, quod est Ecclesia, ad quod iusti interne pertinent,
peccatores vero tantum externe (vide n.26 c.3). Cf. Grabowski, o.c. 280ss;
FENTON. The catholic Church and salvation 174.

18 Iterum
habet bonos
aeterne cum
refen locum

C.9.

DE ECCLESIA ET STATU

393

a bonorum permixtione separari (C. Cres. Don. II 37,46: ML
43-494)·
1392. Quapropter si temporibus Cypriani perdidit Ecclesiam
malorum communio, non habent isti suae communionis originem;
si autem non perdidit, non habent suae praecisionis aliquam defen­
sionem; insuper nec exemplum Cypriani sectantur, quia unitatis
vinculum disruperunt (De bapt. Don. Ill 2,3: ML 43,141) 19.

De Ecclesia et Statu
Summarium.—Origo divina potestatis civilis. Nisi iustitia abundet, regna
latrocinia magna sunt. Potestas principis ad cultum Dei dilatandum
utenda. Benignitas quasi connaturalis in Augustino: 1393-1398.—
Quia ad fidem nemo cogendus est invitus, Augustinus primis annis con­
troversiae cum Donatistis ratione et persuasione, colloquiis et epistolis
conabatur eos ad unitatem revocare. Deinde tamen, factis a coëpiscopis
allatis de multis conversionibus timore legum imperialium obtentis,
Augustinus cessit, et pro hac sententia interpretavit verba «compellere
intrare» Evangeli!: 1399-1408.—Vult Donatistas coerceri, non necari.
Multi Donatistae, qui variis rationibus in secta detinebantur, gratias
nunc Deo agunt, qui occasione legum imperialium, eos ab schismate
eripuit. Augustinus semper optavit ut homines doctrina ducerentur ad
Deum colendum, potius quam poenae timore: 1409-1411.

*393· Prorsus divina providentia regna constituuntur humana
(De civ. Dei V 1: ML 41,141).
1394. Neque enim habet (princeps) in eos (milites) ullam potes­
tatem, nisi cui data fuerit desuper. Non est enim potestas nisi a
Deo (Rom. 13,1), sive iubente, sive sinente (C. Faust. XXII).
1395. Remota itaque iustitia, quid sunt regna, nisi magna
latrocinia? ... Eleganter enim et veraciter Alexandro illi Magno
quidam comprehensus pirata respondit. Nam cum idem rex homi­
nem interrogasset, quid ei videretur, ut mare haberet infestum:
ille libera contumacia, Quod tibi, inquit, ut orbem terrarum: sed
quia id ego exiguo navigio facio, latro vocor, quia tu magna classe,
imperator (De civ. Dei IV 4: ML 41,115).
1396. Neque enim nos christianos quosdam imperatores ideo
felices dicimus, quia vel diutius imperarunt, vel imperantes filios
morte placida reliquerunt, ... sed felices eos dicimus, si iuste impe­
rant, ... si suam potestatem ad Dei cultum maxime dilatandum
maiestati eius famulam faciunt: si Deum timent, diligunt, colunt:
si plus amant illud regnum, ubi non timent habere consortes (De
civ. Dei V 24: ML 41,170).
19 Constringens argumentatio Augustini notetur: Si contagione malorum
Ecclesia periit, Donatistae nequiverunt eam suscitare; si non periit, nulla est
ratio cur ab ea secesser nt.

1397· Hoc iubent imperatores, quoti iubet et Christus; quia
cum bonum iubent, per illos non iubet nisi Christus (Ep. 105,
3.11: ML 33,400).
1398. Scit Deus, cui manifesta sunt arcana cordis humani,
quantum pacem diligo christianam, tantum me moveri sacrilegis
eorum factis, qui in eius dissensione indigne atque impie pcrserverant; cumque motum animi mei esse pacificum, neque me id agere
ut ad communionem catholicam quisquam cogatur invitus, sed ut
omnibus errantibus aperta veritas declaretur, et per nostrum minis­
terium, Deo iuvante, manifestata se amplectendam atque sectandam
satis ipsa persuadeat (Ep. 34 [ca.396], 1: ML 33,132) L
1399. Neque id agam cum miles praesens est, ne quis vestrum
arbitretur tumultuosis me agere voluisse, quam ratio pacis desiderat;
sed post abscessum militis, ut omnes qui nos audiunt intelligant
non hoc esse propositi mei ut inviti homines ad cuiusquam com­
munionem cogantur, sed ut quietissime quaerentibus veritas in­
notescat. Cessabit a nostris partibus terror temporalium potestatum:
cesset etiam a vestris partibus terror congregatorum Circumcellio­
num. Re agamus, ratione agamus, divinarum Scripturarum auctorita­
tibus agamus, quieti atque tranquilli quantum possumus, petamus,
quaeramus, pulsemus, ut accipiamus et inveniamus, et aperiatur
nobis, ne forte fieri possit, ut adiuvante Domino concordes conatus
et orationes nostras, tanta deformitas atque impietas Africanarum
regionum de nostris terris incipiat aboleri (Ep. 23,7: ML 33,98)2.
1400. Sunt duo libri mei, quorum titulus est, Contra partem
Donati 3. In quorum primo libro dixi, non mihi placere ullius
saecularis potestatis impetu schismaticos ad communionem violenter
arctari. Et vere tunc mihi non placebat, quoniam nondum expertus
eram, vel quantum mali eorum auderet impunitas, vel quantum eis
in melius mutandis conferre posset diligentia disciplinae (Retr. II
5: ML 32,632).
1401. Petii, dixit: Quod si cogi per legem aliquem vel ad bona licuis­
set, vos ipsi, miseri, a nobis ad fidem purissimam cogi debuistis. Sed absit,
absit a nostra conscientia, ut ad nostram fidem aliquem compellamus.
184. Aug. respondit: Ad fidem quidem nullus est cogendus, ... Si
quae igitur adversus vos leges constitutae sunt non eis bene facere
cogimini, sed male facere prohibemini4. Nam bene facere nemo
1 Ut melius appareat evolutio in mente Augustini circa rationem legum im­
perialium, quibus quaedam haereses proscribebantur atque modus agendi quo
haeretici etiam poenis mulctabantur, post titulum operis annum indicamus quo
scriptum fuit. Notandum quod casus Donatistarum specialis omnino erat. Suf­
ficiat in mente habere audacia atque violentia praesertim Circumcellionum.
Cf. plura apud ViCENZO Monachino, El pensamiento de San Agustín sobre el
empleo de la fuerza política al servicio de la Iglesia: Contribución Española a
una Misionología Agustiniana (Burgos 1955) 86-100.
2 Hanc epistolam misit ad Maximinum episcopum donatistam, eum invi­
tans ad colloquium. Scripta fuit circa a.392. Cf. etiam Ep. 49,1: ML 33,189.
Etiam in hac epistola, forte a.398 scripta, Honoratum donatistam invitat ad
disputationem, «quae cum tota lenitate et pace animi suscipienda et agenda est».
3 Non exstant.
4 Vide Ib. n.217: ML 43,332.

potest, nisi elegerit, nisi amaverit quod est in libera voluntate:
timor autem poenarum et si nondum habet delectationem bonae
conscientiae, saltem intra claustra cogitationis coërcet malam cupi­
ditatem. Qui tamen adversas leges constituerunt, quibus vestra
;
comprimatur audacia? nonne hi de quibus dicit Apostolus, quia non
sine causa gladium portant; ministri enim Dei sunt, vindices in
iram ei qui male agit? (Rom. 13,4). Tota igitur quaestio est, utrum
vos non male agatis, quibus tanti schismatis sacrilegium obicit orbis
terrarum: cuius quaestionis discussione neglecta, superflua loqui­
mini; et cum vivatis ut latrones, mori vos iactatis ut martyres 5.
Et quia vel ipsas leges, vel invidiam formidatis, vel ad resistendum
impares estis, non dico adversus tot homines, sed adversus tot gentes
catholicas; etiam de mansuetudine gloriamini, quod ad vestram
partem neminem cogitis6. ...Quibus autem, nisi talibus factis,
ipsas de quibus conquerimini leges, longe quidem infra meritum
sceleris vestri, sed tamen qualescumque ferri coegistis? An vero
violentis incursibus Circumcellionum vestrorum, qui sub vestro
principatu furiosis agminibus militant, non ex agris undique pel­
leremur, nisi vos obsides in civitatibus teneremus... Noli ergo
dicere, Absit, absit a nostra conscientia, ut ad nostram fidem aliquem
compellamus. Facitis enim, ubi potestis: ubi autem non facitis, non
potestis, sive legum, sive invidiae timore, sive resistentium multitu­
dine (C. litt. Petii. [400] II 38,183-184: ML 43,315-317).
1402. An forte dicant, etiam si convincuntur in sacrilega
dissensione, ut pro ea dementia si quid passi fuerint, martyres
non sint; non tamen ad imperatorum potestatem haec coercenda
vel punienda pertinere debere. Qua in re quaero quid dicant: an
quia de religione vitiosa vel falsa nihil curandum est talibus potes­
tatibus? Sed multa iam etiam de Paganis diximus, et de ipsis daemo­
nibus, quod persecutiones ab imperatoribus patiantur. An et hoc
displicet? Cur ergo ipsi ubi possunt templa subvertunt, et per furores
Circumcellionum talia facere aut vindicare non cessant? An iustior
est privata violentia, quam iusta diligentia?... Quid istis videatur,
ut crimen idololatriae putent iuste ab imperatoribus vindicari: aut
si nec hoc volunt, cur in veneficos vigorem legum exerceri iuste
fateantur; in haereticos autem atque impias dissensiones nolint
fateri, cum in iisdem iniquitatis fructibus auctoritate apostolica
numerentur7. An forte nec talia potestates istae humanae consti­
tutionis permittuntur curare? Propter quid ergo gladium portat,
qui dictus est minister Dei vindex in iram (Rom. 13,4) eis qui male
agunt? (C. Ep. Parm. [400] I 10,16: ML 43,45).
1403. Reges cum in errore sunt, pro ipso errore leges contra
veritatem ferunt; cum in veritate sunt, similiter contra errorem
5 Vide Ep. 88 n.8, ubi de violentia Donatistarum agit (ML 33,307).
6 Augustinus nunc affert exempla coêrcitionis a Donatistis exercitae contra
Catholicos, inter quae hoc habet: «Nonne Crispinus vester Calamensis... non
dubitavit... uno terroris impetu octoginta ferme animas miserabili gemitu mus­
sitantes rebaptizando submergere?» (Ib.).
7 Citaverat Gal. 5,19.

pro ipsa veritate decernunt... In hoc enim reges, sicut eis divinitus
praecipitur, Deo serviunt in quantum reges sunt (Ps. 2,10), si in
suo regno bona iubeant, mala prohibeant, non solum quae pertinent
ad humanam societatem, verum etiam quae ad divinam religionem
(C. Cresc. [c.a.406] III 51,56: ML 43,527).
1404. His ergo exemplis a collegis meis mihi propositis cessi #.
Nam mea primitus sententia non erat, nisi neminem ad unitatem
Christi esse cogendum; verbo esse agendum, disputatione pugnan­
dum, ratione vincendum, ne fictos catholicos haberemus, quos
apertos haereticos noveramus. Sed haec opinio mea, non contradi­
centium verbis, sed demonstrantium superabatur exemplis °. Nam
primo mihi opponebatur civitas mea, quae cum tota esset in parte
Donati, ad unitatem catholicam timore legum imperialium conversa
est... Ita aliae multae, quae mihi nominatim commemorabantur...
Quam multi enim, quod certo scimus, iam volebant esse catholici,
manifestissima veritate commoti, et offensionem suorum reverendo,
quotidie differebant!... Quam multi nihil interesse credentes in qua
quisque parte christianus sit, ideo permanebant in parte Donati,
quia ibi nati erant, et eos inde discedere atque ad Catholicam nemo
transire cogebat! (Ep. 93 [408] 5,17: ML 33,329).
1405. Videtis quia vos contra pacem Christi violenter insur­
gitis, et patimini non pro ipso, sed pro iniquitatibus vestris. Quae
est ista dementia, ut cum male vivitis, latronum facta faciatis;
et cum iure punimini, gloriam martyrum requiratis? Si ergo vos
privata vestra audacia tam violenter cogitis homines aut ire in erro­
rem, aut permanere in errore; quanto magis nos debemus per
ordinatissimas potestates, quas Deus secundum suam prophetiam
subdidit Christo, resistere furoribus vestris 10, ut miserae animae
de vestra dominatione liberatae, eruantur de vetustissima falsitate,
et assuescant in apertissima veritate? Nam quod a nobis nolentes
dicitis cogi, multi etiam se cogi volunt; quod nobis antea et postea
confitentur, ut vel sic evadant oppressiones vestras (Ep. 105 [409]
2,5: ML 33.398).
1406. Agenda sunt autem multa, etiam cum invitis benigna
quadam asperitate plectendis, quorum potius utilitati consulendum
est quam voluntati; quod in principe civitatis luculentissime illorum
litterae laudaverunt. Nam in corripiendo filio quamlibet aspere,
nunquam profecto amor paternus amittitur. Fit tamen quod nolit
et doleat, qui etiam invitus videtur dolore sanandus. Ac per hoc
si terrena ista respublica praecepta christiana custodiat, et ipsa bella
» Vide n.1410.
9 Augustinus ergo sententiam mutavit propter facta a collegis in episcopatu
allata, potius quam vi argumentorum persuasus.
Quaestio ergo in mente Augustini potius erat de defensione Ecclesiae
Catholicae contra furorem Donatistarum, quam de coercitione ad unitatem
amplectendam. Ut recte observat Monceaux: «A ses yeux le cas du Donatisme
n’était pas celui des hérésies proprement dites; c’était affaire de police, plus
que de réligion» (Histoire littéraire de l'Afrique chrétienne VII 229). Citatur a
Monachino, lx. 99.

sine benevolentia non gerentur, ut ad pietatis iustitiaeque pacatam
societatem victis facilius consulatur. Nam cui licentia iniquitatis
eripitur, utiliter vincitur; quoniam nihil est infelicius felicitate
peccantium (Ep. 138 [412] 2,14: ML 33,531).
1407. Et respondit servus, qui missus erat, Domine, factum
est ut iussisti, et adhuc locus est. Exi, inquit, in vias et sepes, et quos
inveneris coge intrare (Lc. 14,22-23). Quos inveneris, ut dignentur,
noli exspectare; coge intrare... Venerunt de plateis et vicis gentes:
veniant de sepibus haeretici, hic inveniunt pacem. Nam qui con­
struunt sepes, divisiones quaerunt. Trahantur a sepibus, evellantur
ab spinis. In sepibus haeserunt, cogi nolunt. Voluntate, inquiunt,
nostra intremus. Non hoc Dominus imperavit: Coge, inquit, in­
trare. Foris inveniatur necessitas, nascitur intus voluntas (S. 112,
7,8: ML 38,647).
1408. Etiam hinc enim non absurde intelligitur illa apostoli­
ca sententia, ubi Paulus beatus dicit: Parati ulcisci omnem inobedientiam, cum completa fuerit prior obedientia vestra (2 Cor. 10,6).
Unde et ipse Dominus ad magnam cenam suam prius adduci iubet
convivas, postea cogi: nam cum ei servi sui respondissent, Domine,
factum est quod iussisti, et adhuc est locus: Exite, inquit, in vias et
sepes, et quoscumque inveneritis, cogite intrare (Lc. 14,22.23). In illis
ergo qui leniter primo adducti sunt, completa est prior obedientia;
in istis autem qui coguntur, inobedientia coercetur: nam quid est,
cogite intrare, cum primo dictum esset, adducite, et responsum esset,
Factum est quod iussisti, et adhuc est locus? ... Quapropter, si potesta­
te quam per religionem ad fidem regum, tempore quo debuit, di­
vino munere accepit Ecclesia, hi qui inveniuntur in viis et in se­
pibus, id est in haeresibus et schismatibus, coguntur intrare; non
quia coguntur reprehendant, sed quo cogantur, attendant. Convi­
vium Domini, unitas est corporis Christi, non solum in Sacramento
altaris, sed etiam in vinculo pacis (Ep. 185,5,24: ML 33,803) n.
1409. Neque enim vindictam de inimicis in hac terra requiri­
mus, aut vero ad eas angustias animi nos debent coarctare quae
patimur, ut obliviscamur quid nobis praeceperit pro cuius veritate
ac nomine patimus: diligimus inimicos nostros et oramus pro eis.
Unde ex occasione terribilium iudicum ac legum, ne in aeterni
iudicii poenas incidant, corrigi eos cupimus, non necari; nec disci­
plinam circa eos negligi volumus, nec suppliciis quibus digni sunt
exerceri. Sic igitur eorum peccata compesce, ut sint quos paeniteat
peccasse. Quaesumus igitur ut cum Ecclesiae causas audis, quamli­
bet nefariis iniuriis appetitam vel afflictam esse cognoveris, potesta­
tem occidendi te habere obliviscaris, et petitionem nostram non
obliviscaris. Non tibi vile sit, neque contemptibile, fili honorabiliter dilectissime 12, quod vos rogamus ne occidantur, pro quibus
Dominum rogamus ut corrigantur (Ep. 100,1-2: ML 33,366).

I

11 Haec epistola scripta circa a.417, praecipuum documentum constituit
ad evolutionem mentis Augustini hac in re discernendam. Tota legatur.
12 Augustinus hanc scripsit epistolam Donato, Proconsuli Africae, circa

1410. His omnibus harum legum terror, quibus promulgan­
dis reges serviunt Domino in timore, ita profuit, ut nunc alii dicant:
Iam hoc volebamus; sed Deo gratias, qui nobis occasionem praebuit
iamiamque faciendi, et dilationum morulas amputavit. Alii dicant:
Hoc esse verum iam sciebamus; sed nescio qua consuetudine tene­
bamur: gratias Domino, qui vincula nostra disrupit, et nos ad pacis
vinculum transtulit. Alii dicant: Nesciebamus hic esse veritatem,
nec eam discere volebamus; sed nos ad eam cognoscendam metus
fecit intentos, quo timuimus ne forte sine ullis rerum aeternarum
lucris damno rerum temporalium feriremur: gratias Domino, qui
negligentiam nostram stimulo terroris excussit, ut saltem solliciti
quaereremus quod securi nunquam nosse curavimus. Alii dicant: Nos
falsi rumoribus terrebamur intrare, quos falsos esse nesciremus, si
non intraremus; nec intraremus, nisi cogeremur: gratias Domino,
qui trepidationem nostram flagello abstulit, expertos docuit quam
vana et inania de Ecclesia sua mendax fama iactaverit: hinc iam cre­
dimus et illa falsa esse, quae auctores huius haeresis criminati sunt,
quando posteriori eorum tam falsa et peiora finxerunt. Alii dicant:
Putabamus quidem nihil interesse ubi fidem Christi teneremus; sed
gratias Domino, qui nos a divisione collegit, et hoc uni Deo con­
gruere, ut in unitate colatur, ostendit (Ep. 93 [408] 5,18: ML 33,330).
1411. Melius est (quis dubitaverit ?) ad Deum colendum doctri­
na homines duci, quam poenae timore vel dolore compelli (Ep. 185,
6,21: ML 33,802) I3.

annum 409. Spiritus lenis mansuetusque Augustini in tota hac controversia
cum Donatistis maxime praelucet Eos nomine «fratrum» designat; non vult
ut poenis ab Imperatoribus impositis plectantur; apud auctoritates intercedit
ut Circumcelliones de atrocibus facinoribus confessos, citra supplicium capitis
puniantur, ut congruit Ecclesiae mansuetudini, etc. Cf. Ep. 33: ML 33,129-131;
Ep. 88: ML 33,302-309; Ep. 133: ML 33,509. Ex hoc iam patet aliquos cano­
nistas Medii Aevi illegitimas duxisse consequentias ex quibusdam verbis, extra
contextum sumptis, ex scriptis Augustini. Quod bene demonstrat, G. Combés,
La doctrine politique de S. Augustin (Paris 1927) 444-456. Cf. etiam Gregorio
Armas, La moral de San Agustín (Madrid 1955) 686-687, et Monachino,
l.c. 99-100.
13 Bene de doctrina et ratione agendi Augustini, in casu omnino speciali
Donatistarum, loquitur Armas, o.c. 428-429.

De doctrina Pelagianorum 1
Summarium.—Negabant Pelagiani necessitatem gratiae ad mandata divina
servanda. Sufficit ad hoc natura humana, quae condita fuit cum libero
arbitrio. Gratia ergo non est nisi natura libero arbitrio dotata: 1412’415.—Pelagius distinxit haec tria: a) posse; b) velle; c) esse: i. e., pos­
sibilitatem, voluntatem, actionem seu effectum. Posse, seu natura ipsa
a Deo est creatore naturae; velle vero et esse a nobis sunt. Hinc sequi­
tur emancipatio hominis a Deo, et ideo, iuxta lulianum, si voluntas
♦praevenitur, interit». luxta Caelestium, non est «liberum arbitrium, si
Dei indiget auxilio»: 1416-1421.—Increpatus a fratribus quod «nihil
tribueret auxilio Dei», Pelagius aliquam gratiam saltem externam ad­
misit, scilicet, Legem et doctrinam atque exempla Christi. Haec vero
gratia non est gratuita, nam datur «secundum merita», neque datur ut
♦simpliciter», sed ut «facilius» cum ea mandata servari possint. Nega­
verunt gratiam internam voluntatis: 1422-1429.—Asserunt insuper
homines vivere posse ac de facto quosdam vixisse sine peccato. Enu­
merantur multi alii errores, qui Pelagio obiecti sunt in Synodo Diospolitana; 1430-1434.

1412. Pelagianorum est haeresis, hoc tempore omnium re­
centissima a Pelagio monacho exorta. Quem magistrum Caelestius
sic secutus est, ut sectatores eorum Caelestiani etiam nuncupentur.
Hi Dei gratiae, qua praedestinati sumus in adoptionem filiorum per
lesum Christum in ipsum (Eph. 1,5), et qua eruimur de potestate
tenebrarum (Coi. 1,13), propter quod ait, Nemo venit ad me, nisi
1 Perutile visum est haec praemittere de doctrina pelagiana, quia non pa­
rum iuvabit ad theoriam et terminologiam S. Augustini melius intelligendam.
Multa de historia haeresis pelagianae, atque de meritis Doctoris Gratiae hanc
haeresim debellando, vide apud Capánaga, Obras de San Agustín: BAC (Ma­
drid 1956) VI ed.2.“ 27-46; Nicholas Merlin, Saint Augustin et les dogmes du
péché originel et de la grâce (Paris 1931) 17-25; Umberto Moricca, Sant’Agostino (Torino 1930) 280-379; H. Rondet, Gratia Christi. Essai d'histoire du dog­
me et de théologie dogmatique (Paris 1948) 112-130; Id., La théologie de la grâce
dans la correspondance de saint Augustin: Rech. Aug., Supplément a la Revue
des Etudes Augustiniennes (Paris 1958) 303-315; G. DE Plinval, Pélage, ses
écrits, sa vie et sa doctrine (1943); Gustave Bardy, S. Augustin, l'homme et
l'oeuvre (Paris 1948) 377-399; Luis Arias, San Agustin, Doctor de la gracia:
Salmanticensis, II (1955) 3-41; Pietro Gorla, Sant'Agostino (1936) 592-610;
J. Ferguson, Pelagius. A historical and theological study (Cambridge 1956);
John P. Redding, The influence of St. Augustine on the doctrine of the II Council
of Orange concerning original sin (Washington D. C. 1939) 1-11.

fuerit ci datum a Patre meo (lo. 6,66), et qua diffunditur cantas
in cordibus nostris (Rom. 5,5), ut fides per dilectionem operetur
(Gal. 5,6), in tantum inimici sunt, ut sine hac posse hominem cre­
dant facere omnia divina mandata fDe haer. 88: ML 42,47).
1413. In hoc libro - ille (Pelagius) Dei gratiam non appellat
nisi naturam, qua libero arbitrio conditi sumus. Illam vero, quam
innumerabilibus testimoniis sancta Scriptura commendat, ea nos
justificari, hoc est, iustos fieri docens, et in omni opere bono, sive
agendo, sive perficiendo, Dei misericordia iuvari; quod etiam ora­
tiones sanctorum apertissime ostendunt, quibus ea petuntur a Do­
mino, quae praecipiuntur a Domino: hanc ergo gratiam non solum
tacet, sed ei contraria multa loquitur. Affirmat enim, vehementerque contendit, per solum liberum arbitrium sibi humanam sufficere
posse naturam ad operandam iustitiam et omnia Dei mandata ser­
vanda (Ep. 179,3: ML 33.774)1414. Numquid natura erit gratia? Nam et hoc Pelagiani ausi
sunt dicere, gratiam esse naturam, in qua sic creati sumus, ut ha­
beamus mentem rationalem, qua intelligere valeamus, facti ad ima­
ginem Dei, ut dominemur piscibus maris et volucribus caeli et om­
nibus pecoribus quae repunt super terram (De gr. et lib. arb. 13,
25: ML 44,896).
1415. Nova quaedam haeresis inimica gratiae Christi contra
Ecclesiam Christi conatur exsurgere; sed nondum evidenter ab
Ecclesia separata est: hominum scilicet qui tantum audent infirmi­
tati humanae tribuere potestatis, ut hoc solum ad Dei gratiam per­
tinere contendant, quod cum libero arbitrio et non peccandi pos­
sibilitate creati sumus, et Dei mandata quae a nobis implerentur
accepimus; caeterum ad eadem mandata servanda et implenda nullo
divino adiutorio nos egere. Necessariam vero nobis esse remissio­
nem peccatorum, quia ea quae a nobis in praeteritum malefacta sunt,
infecta facere non valemus. Cavendis autem futuris vincendisque
peccatis, omnibusque tentationibus virtute superandis, sine ullo
deinceps adiutorio gratiae Dei naturali possibilitate humanam suf­
ficere voluntatem (Ep. 178,1: ML 33,773).
1416. «Nos», inquit, «sic tria ista distinguimus et certum velut
in ordinem digesta partimur. Primo loco posse statuimus, secundo
velle, tertio esse. Posse in natura, velle in arbitrio, esse in effectu
locamus. Primum illud, id est, posse, ad Deum proprie pertinet, qui
illud creaturae suae contulit: duo vero reliqua, hoc est, velle et esse,
ad hominem referenda sunt, quia de arbitrii fonte descendunt
(De gr. Chr. 4,5: ML 44,362) 3.
2 Refert Augustinus quomodo quidam «adolescentes honestissimi nati»,
ipsi dederint librum, quem Pelagii esse dixerunt, «rogantes ut ei potius respon­
derem: quod posteaquam vidi me facere debere, ut eo modo error ipse nefarius
de cordibus eorum perfectius auferretur, legi atque respondi» (Jb. n.2). Cf. etiam
Ep. 177,6: ML 33,767. Hi iuvenes erant Timasius et lacobus, ad quos Augusti­
nus dicavit librum De natura et gratia, in responsione ad librum De natura, qui
Pelagii esse dicebant. Cf. Capánaga, o.c. 815-816.
3 Hanc Pelagii doctrinam ita Augustinus exponit: «Nam cum tria consti-

1417. lulianus. Libertas arbitrii, qua a Deo emancipatus homo
est in admittendi peccati et abstinendi a peccato possibilitate con­
sistit (C. Iui. o.i. I 78; ML 45,1102).
1418. lulianus, Si ergo voluntas nihil est aliud, quam motus
animi, cogente nullo; male prorsus quaeritur origo rei, cuius con­
ditio, si praevenitur, interit (C. Iui. o. i. V 41: ML 45,1477).
1419.(Caelestius scripserat) Non esse liberum arbitrium, si
Dei indigeat auxilio (De gest. Pel. 18,42: ML 44,34s)4.
1420. Augustinus. Cur enim tu adminicula gratiae supponis
bonae voluntati, cum voluntas mala nullo innitatur adminiculo ut
mala sit, vel mala esse persistat? An hic libera tua, quam conaris ex
utraque parte per aequalia momenta suspendere, ut voluntas quan­
tum est ad malum, tantum etiam sit ad bonum libera, vergendo in
unam partem te indicat delirantem? (C. Iui. 0. i. Ill 117: ML
45.1297) 5.
1421. lulianus. Et ut res absoluta paucis illuminetur exemplis;
ut tam liberum sit homini sacrilegium facere velle, quam nolle; tam
liberum sit parricidium velle perpetrare, quam nolle; tam liberum
sit adulterium committere velle, quam nolle; tam possibile sit ve­
rum testimonium perhibere, quam falsum; tam liberum Deo obedire imperanti, quam diabolo persuadenti (C. Iui. o. i., Ill no:
ML 45.1294) 6.
1422. Pelagius a fratribus increpatus, quod nihil tribueret
adiutorio gratiae Dei ad eius mandata facienda correptioni eorum
hactenus cessit, ut non eam libero arbitrio praeponeret, sed infide­
li calliditate supponeret, dicens, ad hoc eam dari hominibus, ut quae
facere per liberum iubentur arbitrium, facilius possint implere per
gratiam. Dicendo utique, Ut facilius possint, voluit credi, etiam si
luat atque distinguat, quibus mandata dicit impleri, possibilitatem, voluntatem,
actionem; possibilitatem scilicet, qua potest homo esse iustus; voluntatem,
qua vult esse iustus; actionem, qua iustus est: horum trium primum, id est,
possibilitatem datam confitetur a creatore naturae, nec esse in nostra potestate,
sed eam nos habere, etiamsi nolimus; duo vero reliqua, id est, voluntatem et
actionem nostra esse asserit, atque ita nobis tribuit, ut nonnisi a nobis esse con­
tendat. Denique gratia Dei, non ista duo, quae nostra omnino vult esse, id est,
voluntatem et actionem; sed illam quae in potestate nostra non est, et nobis
ex Deo est, id est, possibilitatem, perhibet adiuvari: tanquam illa quae nostra
sunt, hoc est, voluntas et actio, tam sint valentia ad declinandum a malo et fa­
ciendum bonum, ut divino adiutorio non indigeant; illud vero quod nobis ex
Deo est, hoc sit invalidum, id est, possibilitas, ut semper gratiae adiuvetur auxi­
lio (Ib. 3,3). Et iterum: «Divino auxilio credit adiuvari... solam possibilitatem
voluntatis atque operis, quam solam in his tribus nos habere affirmat ex Deo,
tanquam hoc sit infirmum, quod Deus ipse posuit in natura; caetera vero duo
quae nostra esse voluit, ita sint firma, et fortia, et sibi sufficientia, ut nullo in­
digeant eius auxilio; et ideo non adiuvet ut velimus, non adiuvet ut agamus,
sed tantummodo adiuvet ut velle et agere valeamus» (Ib. 5,6).
4 Cf. etiam Ep. 186,9,32; ML 33,827-828.
5 Pelagiani negantes originale peccatum, affirmabant voluntatem aeque
esse liberam ad malum et ad bonum. Quod negat Augustinus propter vulnus
peccati originalis. De hoc multa postea.
6 Responsiones Augustini, vide supra in De Deo creante et elevante, praeser­
tim cc.22 et 28 art.l, et in hoc tractatu c.5.

difficilius tamen posse homines sine gratia divina facere lussi di­
vina (De haer. 88: NÍL 42,48).
1423. Nam gratiam Dei et adiutorium, quo adiuvamur ad
non peccandum, aut in natura et libero ponit arbitrio (Pelagius),
aut in lege et doctrina: ut videlicet, cima adiuvat Deus hominem,
ut declinet a malo et faciat bonum, revelando et ostendendo quid
heri debeat, adiuvare credatur; non etiam cooperando et dilectio­
nem inspirando, ut id quod faciendum esse cognoverit faciat (De
gr. Chr. 3,3: ML 44,361).
1424. Hanc autem naturalem possibilitatem quod adiuvari Dei
gratia confitetur, non est hic apertum vel quam dicat gratiam, vel
quatenus ea naturam sentiat adiuvari: sed sicut aliis locis, in quibus
evidentius loquitur, intelligi potest, non vult aliud accipi quam
legem atque doctrinam, qua naturalis possibilitas adiuvetur. 7. Nam
quodam loco ait: «Hic non imperitissimi hominum putant iniuriam
divinae gratiae facere, quia dicimus eam sine voluntate nostra ne­
quaquam in nobis perficere sanctitatem: quasi Deus gratiae suae
aliquid imperaverit, et non illis quibus imperavit, etiam gratiae
suae auxilium subministret, ut quod per liberum homines facere
iubentur arbitrium, facilius possent implere per gratiam». Et tan­
quam explicaturus quam dicat gratiam, secutus adiunxit, dicens:
«Quam nos non, ut tu putas, in lege tantummodo, sed et in Dei
esse adiutorio confitemur». Quis non hic desideret ut ostendat
quam velit intelligi gratiam? Propter hoc enim maxime de illo
exspectare debemus, ut dicat hoc quod dicit, non in lege tantum­
modo se gratiam confiteri. Sed nobis haec exspectatione suspensis,
quid addiderit intuemini: «Adiuvat enim nos Deus», inquit, «per
doctrinam et revelationem suam, dum cordis nostri oculos aperit;
dum nobis, ne praesentibus occupemur, futura demonstrat; dum
diaboli pandit insidias; dum nos multiformi et ineffabili dono gra­
tiae caelestis illuminat». Deinde sententiam suam quadam velut
absolutione concludens: «Qui haec dicit», inquit, «gratiam tibi vide­
tur negare? An et liberum hominis arbitrium, et Dei gratiam con­
fitetur»? In his omnibus non recessit a commendatione legis atque
doctrinae, hanc esse adiuvantem gratiam diligenter inculcans, et
hoc exsequens quod proposuerat, cum diceret, «sed in Dei esse
adiutorio confitemur». Denique Dei adiutorium multipliciter insi­
nuandum putavit, commemorando doctrinam et revelationem, et
oculorum cordis adapertionem, et demonstrationem futurorum, et
apertionem diabolicarum insidiarum, ut multiformi atque ineffa­
bili dono gratiae caelestis illuminationem: ad hoc utique ut divina
praecepta et promissa discamus. Hoc est ergo gratiam Dei ponere
in lege atque doctrina (De gr. Chr. 6-7,8: ML 44,364).
Ι425· Pelagius. «Quam liberi arbitrii potestatem dicimus in
omnibus esse generaliter, in Christianis, ludaeis, atque Gentilibus.
In omnibus est liberum arbitrium aequaliter per naturam, sed in
solis Christianis iuvatur a gratia». Iterum quaerimus (Augustinus)
qua gratia? Et adhuc poterit respondere, Lege atque doctrina

Christiana. 34. Deinde quamlibet sentiat gratiam, ipsis Christianis
secundum merita dari dicit... Nam verba eius ista sunt: «In illis»,
inquit, «nudum et inerme est conditionis bonum»: in eis dicit, qui
christiani non sunt. Deinde caetera contexens: «In his vero», inquit,
•qui ad Christum pertinet, Christi munitur auxilio». Videtis adhuc
incertum esse quo auxilio, secundum ea quae supra diximus. Sed
adhuc sequitur de his qui christiani non sunt, et dicit: «Illi ideo
iudicandi atque damnandi sunt, quia cum habeant liberum arbi­
trium, per quod ad fidem venire possent, et Dei gratiam promereri,
male utuntur libertate concessa. Hi vero remunerandi sunt, qui
bene libero utentes arbitrio merentur Domini gratiam, et eius
mandata custodiunt». Nempe manifestum est, eum dicere gratiam
secundum merita dari, quamlibet eam, vel qualemlibet significet,
quam tamen aperte non exprimit (De gr. Chr. 31,33-34: ML 44,
376-377).
1426. Solent dicere nobis in eo Christum ad non peccandum
praebuisse adiutorium, quia iuste ipse vivendo iusteque docendo
reliquit exemplum (De gr. Chr. 2: ML 44,361).
1427. Destruunt etiam orationes, quas facit Ecclesia, sive pro
infidelibus et doctrinae Dei resistentibus, ut convertantur ad Deum;
sive pro fidelibus, ut augeatur in eis fides, et perseverent in ea.
Haec quippe non ab ipso accipere, sed a seipsis homines habere
contendunt, gratiam Dei qua liberamur ab impietate, dicentes
secundum merita nostra dari. Quod quidem Pelagius in episcopali
iudicio Palaestino 7 damnari metuens, damnare compulsus est, sed
in posterioribus suis scriptis hoc invenitur docere (De haer. 88:
ML 42,48).
1428. Caritas enim ex Deo est. Hanc vos inter adiutoria gra­
tiae quae commemoratis, nominare non vultis, ne hoc ipsum quod
obedimus Deo, eius esse gratiae concedatis. Putatis quippe isto
modo auferri voluntatis arbitrium (C. Iui. 0. i. Ill 114: ML 45,1296).
1429. Ac per hoc divinitus nobis dari scientiam confitentur,
qua ignorantia pellitur, caritatem autem dari negant, qua pie vivi­
tur (De haer. 88: ML 42,48).
1430. Dicunt... quod in hac vita sint, fuerint, futurique sint
filii hominum nullum habentes omnino peccatum (De pece. mer.
et rem. Ill 1,1: ML 44»I8s)·
1431.Dicunt, sine ullo peccato aliquos homines iam ratione
utentes, in hoc saeculo vixisse vel vivere (De pece. mer. et rem. Ill
23,23: ML 44,199-200).
1432. Sunt autem quidam inflati utres, spiritu elationis pleni
7 Synodo Diospolitana celebrata mense Decembri anni 415 (ML 44,355 in
nota). Cf. De gest. Pel. Iss: ML 44,319. Augustinus a loarme Episcopo lerosolymitano postulaverat Gesta ecclesiastica istius Synodi (cf. Ep. 179,7: ML 33,
776). Augustinus postea collegit et cxcutivit singula errorum capita Pelagio
apud istam Synodum obiecta, cum responsionibus Pelagii, in opere De gest.
Pel.: ML 44,319-360. Vide Gregorio Eroe, Introducción ad «De gestis Pelag.»: BAC, Obras de San Agustín (Madrid 1952) IX 675-682.

non magnitudine ingentes, sed superbiae morbo tumentes, ut di­
cere audeant, inveniri homines absque peccato. Dicunt ergo, iustos
prorsus in hac vita nullum habere peccatum... Et cum eis dicitur,
Qui sunt isti iusti, qui sine peccato sunt? respondent et dicunt,
Tota Ecclesia (S. 181,2,2: ML 38,980).
1433. Haec sequuntur obiecta Pelagio, quae in doctrina Caelestii discipuli eius referuntur inventa. «Adam mortalem factum,
qui sive peccaret, sive non peccaret, moriturus esset. Quoniam
peccatum Adae ipsum solum laeserit, et non genus humanum.
Quoniam Lex sic mittit ad regnum, quemadmodum Evangelium.
Quoniam ante adventum Christi fuerunt homines sine peccato.
Quoniam infantes nuper nati in illo statu sunt, in quo Adam fuit
ante praevaricationem. Quoniam neque per mortem vel praevari­
cationem Adae omne genus hominum moriatur, neque per resur­
rectionem Christi omne genus hominum resurgat»... Deinde obiecta
sunt et alia quaedam capitula... quae mihi de Sicilia missa fuerant...
Ista sunt autem: «Posse hominem sine peccato, si velit, esse. In­
fantes, etsi non baptizentur, habere vitam aeternam. Divites bap­
tizaros, nisi omnibus abrenuntient, si quid boni visi fuerint facere,
non reputari illis, neque regnum Dei posse eos habere (De gest.
Pel. 11,23: ML 44.333-334) 8·
1434· Quod gratia Dei et adiutorium non ad singulos actus
detur; sed in libero arbitrio sit, et in lege atque doctrina. Quod Dei
gratia secundum merita nostra detur; et propterea ipsa gratia in
hominis sit posita voluntate, sive dignus fiat, sive indignus. Quod
filii Dei non possint vocari, nisi omnino absque peccato fuerint
effecti. Quod oblivio et ignorantia non subiaceant peccato; quo­
niam non eveniant secundum voluntatem, sed secundum necessi­
tatem. Quod non sit liberum arbitrium, si indigeat auxilio Dei;
quoniam propriam voluntatem habeat unusquisque aut facere ali­
quid, aut non facere. Quod victoria nostra ex Dei non sit adiutorio,
sed ex libero arbitrio. Quod ex illo, quod ait Petrus, divinae nos
esse consortes naturae, consequens sit ut ita possit esse anima
sine peccato, quemadmodum Deus (De gest. Pel. 35,65: ML 44,
357-358) 9·
8 Alio loco Augustinus haec tria ponit tanquam praecipua capita haeresis
Pelagianae:
a) negationem peccati originalis;
b) quod gratia Dei qua justificamur, non gratis, sed secundum merita
nostra detur;
c) quod in homine mortali, tantam dicant esse iustitiam, ut ei non sit ne­
cessaria etiam post regenerationis lavacrum, donec istam vitam finiat, remissio
peccatorum (C. duas Ep. Pel. Ill 8,28: ML 44,606).
9 Non est istius loci in memoriam revocare iudicium ab historia datum de
ratione agendi Synodi Diospolitanae. Hoc tantum notamus ex Augustino:
«Recitatis omnibus quae in libello contra eum dato Heros et Lazarus episcopi
Galli posuerant; illis quidem absentibus, et de aegritudine unius eorum excu­
santibus, Pelagium ad omnia respondentem, quatuordecim episcopi provinciae
Palaestinae secundum responsiones eius alienum a perversitate huius haere­
sis pronuntiarunt: eam tamen haeresim sine ulla dubitatione damnantes»
(De gest. Pel. 35,62:ML 44,355).
Cacterum ex testimonio Episcoporum Africae, Aurelii, Alypii, Evodii,

De progressu doctrinali in mente Augustini
Summarium.—Anno circiter 394 putabat Augustinus initium fidei ab ho­
mine fuisse. Error iste diversarum formularum causa fuit, quarum hae
sunt praecipuae: a) quod electio gratiae ad fidem non fuerit gratuita,
sed debita meritis; b) quod in massa humanitatis lapsae et peccatricis,
aliqua merita Deus in quibusdam viderit, quibus digni facti fuerint
iustificatione, contrariumque acciderit in aliis; c) quod fides meruerit
gratiam quae iustificat; dj quod ipsa gratia vocationis nihil aliud fuerit,
quam praedicatio Evangelii, «praeconium veritatis». Testimonio Apostoli
(1 Cor. 4,7), de suo errore convictus fuit: 1435-1440.—Semipelagianis,
priora eius scripta ipsi opponentibus, invitat ut secum in veritate pro­
ficiant. Veritatem iam expositam invenient in opere De div. quaest. ad
Simp.: 1441-1443.

1435. Item disputans quid elegerit Deus in nondum nato,
cui dixit serviturum esse maiorem; et quid in eodem maiore simi­
liter nondum nato reprobaverit, de quibus propter hoc commemo­
ratur, quamvis longe postea prolatum propheticum testimonium,
lacob dilexi, Esau autem odio habui (Rom. 9,13): ad hoc perduxi
ratiocinationem, ut dicerem: Non ergo elegit Deus opera cuiusquam
in praescientia, quae ipse daturus est; sed fidem elegit in praescientia,
ut quem sibi crediturum esse praescivit, ipsum elegerit cui Spiritum
Sanctum daret, ut bona operando etiam vitam aeternam consequere­
tur l. Nondum diligentius quaesiveram, nec adhuc inveneram qua­
lis sit electio gratiae; de qua idem dicit Apostolus, Reliquiae per
electionem gratiae salvae factae sunt (Rom. 11,5); quae utique non
est gratia si eam merita ulla praecedant, ne iam quod datur, non
secundum gratiam, sed secundum debitum reddatur potius meri­
tis quam donetur. Proinde quod continuo dixi, Dicit enim idem
Possidii et ipsius Augustini, in eorum Epistola ad Innocentium Papam, constat
Episcopos Synodi Diospolitanae deceptos fuisse calliditate Pelagii, nam «si
intellexissent illi episcopi eam illum dicere gratiam, quam etiam cum impiis
habemus, cum quibus homines sumus; quis eum patienter catholicorum sacer­
dotum non dicimus audiret, sed ante oculos suos ferret? Quapropter non cul­
pandi sunt iudices, quia ecclesiastica consuetudine nomen gratiae audierunt,
nescientes quid huiusmodi homines vel in suae doctrinae libris, vel in suorum
solent auribus spargere» (Ep. 177,2; ML 33,765). Inter rationes allatas pro hac
benigna interpretatione, Augustinus in mentem vocat quod illi episcopi, cum
essent Graeci, verba Pelagii per interpretem audiebant. Cf. De gest. Pel. 1,2:
ML 44,321. Severius de hac Synodo S. Hieronymus iudicavit.
Ex dictis in hoc capite iam apparet, controversiam Augustini cum Pelagianis
pro scopo habuisse quaestiones de supernaturalitate, necessitate et gratuliate
gratiae. Agebatur praecipue de gratia efficaci, et cum Pelagiani omnem gratiam
oppugnarent, habitualem scilicet et actualem, quin nitidas divisiones subsequentis Theologiae facerent, neque exspectaturi ab Augustino sumus huiusmo­
di divisiones. Cf. Zacarías Martínez Núóez, Las profundas doctrinas de San
Agustín sobre la gracia: Religión y Cultura, t.15 (Madrid 1931) 1188.
1 Cf. Expositio quarumdam propositionum ex Epist. ad Rom. 60: ML 35,2079.
Hoc opus scriptum fuit circiter a.394, cum adhuc praesbyter esset. Cf. Retr. I
23,1: ML 32,620.

apostolus, ♦idem Deus qui operatur omnia in omnibus» (i Cor. 12,6);
nusquam autem dictum est, Deus credit omnia in omnibus: ac deinde
subiunxi, Quod ergo credimus, nostrum est; quod autem bonum operamur, illius est qui credentibus dat Spiritum Sanctum, profecto non di­
cerem, si iam scirem etiam ipsam fidem inter Dei munera reperiri;
quae dantur in eodem Spiritu. Utrumque ergo nostrum est propter
arbitrium voluntatis, et utrumque tamen datum est per Spiritum
fidei et caritatis. Neque enim sola caritas, sed sicut scriptum est
Caritas cum fide a Deo Patre et Domino nostro lesu Christo (Retr.
I 23,2: ML 32,621) 2
1436. Et quod paulo post dixi, Nostrum est enim credere et
ielle, illius autem dare credentibus et volentibus facultatem bene ope­
randi per Spiritum Sanctum, per quem caritas diffunditur in cordi­
bus nostris 3, verum est quidem, sed eadem regula, et utrumque
ipsius est, quia ipse praeparat voluntatem; et utrumque nostrum,
quia non fit nisi volentibus nobis (Retr. I 23,3: ML 32,621).
1437. Ubi dixi: Quia etiamsi levioribus quisque peccatis, aut
certe quamvis gravioribus et multis, tamen magno gemitu et dolore
poenitendi misericordia Dei dignus fuerit; non ipsius est, qui si relin­
queretur, interiret, sed miserentis Dei, qui eius precibus doloribusque
subvenit. Parum est enim velle, nisi Deus misereatur; sed Deus non
miseretur qui ad pacem vocat, nisi voluntas praecesserit ad pacem.
Hoc dictum est post paenitentiam. Nam est misericordia Dei etiam
ipsam praeveniens voluntatem, quae si non esset, non praeparare­
tur voluntas a Domino. Ad eam misericordiam pertinet et ipsa
vocatio quae etiam fidem praevenit (Retr. I 26: ML 32,628) 4.
1438. Prorsus cuius vult miseretur, et quem vult obdurat;
sed haec voluntas Dei iniusta esse non potest. Venit enim de occul­
tissimis meritis; quia et ipsi peccatores cum propter generale pec­
catum unam massam fecerint, non tamen nulla est inter illos di­
versitas. Praecedit ergo aliquid in peccatoribus, quo quamvis non­
dum iustificati, digni efficiantur iustificatione; et item praecedit in
aliis peccatoribus quo digni sint obtusione (De div. quaest. 83
q.68,4: ML 40,72).
1439· Et alio loco: Cuius enim miseretur, inquam, facit eum
bene operari; et quem obdurat, relinquit eum ut male operetur. Sed
et illa misericordia praecedenti merito fidei tribuitur; et ista obduratio
praecedenti impietati. Quod quidem verum est; sed adhuc quaeren­
dum erat utrum et meritum fidei de misericordia Dei veniat, id
est, utrum ista misericordia ideo tantummodo fiat in homine, quia
fidelis est, an etiam facta fuerit ut fidelis esset. Legimus enim,
dicente Apostolo, Misericordiam consecutus sum, ut fidelis essem
2 Cf. De praed. sanet. 3,7: ML 44,964-965, ubi verba Reír, reproducit. De
hac quaestione profuse egit A. Casamassa, Il pensiero di S. Agostino nel 396-397
(Roma 1919). Vide ctiam Capanaga, Obras de San Agustín: BAC, VI (2.a ed.)
23-27, et IX 3-23; Portalié, Augustin: DTC 2378-79.
3 Cf. Expositio quarumdam prop, ex Ep. ad Rom. 61 : ML 35,2097.
4 Cf. De div. quaest. 83 q.68,5: ML 40,73.

(i Cor. 7,25): non ait, Quia fidelis eram. Fideli ergo datur quidem,
sed data est etiam ut esset fidelis (Retr. I 23,4: ML 32,622).
1440. Non sic pius atque humilis doctor ille sapiebat: Cy­
prianum beatissimum loquor, qui dixit, «In nullo gloriandum,
quando nostrum nihil sit». Quod ut ostenderet, adhibuit Aposto­
lum testem dicentem, Quid autem habes quod non accepisti? Si
autem accepisti, quid gloriaris quasi non acceperis? (1 Cor. 4,7). Quo
praecipue testimonio etiam ipse convictus sum, cum similiter erra­
rem, putans fidem qua in Deum credimus, non esse donum Dei,
sed a nobis esse in nobis, et per illam nos impetrari Dei dona quibus
temperanter et iuste et pie vivamus in hoc saeculo. Neque enim
fidem putabam Dei gratia praeveniri, ut per illam nobis daretur
quod posceremus utiliter; nisi quia credere non possemus, si non
praecederet praeconium veritatis: ut autem praedicato nobis Evan­
gelio arbitrabar. Quem meum errorem nonnulla opuscula mea satis
indicant, ante episcopatum meum scripta (De praed. sanet. 3,7:
ML 44.964)·
1441. Videant tamen ii, quibus amantibus me, ingratus esse
non debeo, qui praeter hoc quod in quaestionem venit, omnia mea,
sicut scribitis, se profitentur amplecti: videant, inquam, utrum in
primi libri posterioribus partibus, eorum duorum quos mei episco­
patus initio, antequam Pelagiana haeresis appareret, ad Simplicianum Mediolanensem episcopum scripsi, remanserit aliquid quod
vocetur in dubium, gratiam Dei non secundum merita nostra dari:
et utrum ibi non satis egerim, etiam initium fidei esse donum Dei:
et utrum ex iis quae ibi dicta sunt, non consequenter eluceat,
etsi non sit expressum, etiam usque in finem perseverantiam non
nisi ab eo donari, qui nos praedestinavit in suum regnum et gloriam
(De dono pers. 21,55: ML 45,1027).
1442. Videtis certe5 quid tunc de fide atque operibus sen­
tiebam, quamvis de commendanda gratia Dei laborarem: in qua
sententia istos fratres nostros esse nunc video6; quia non sicut
legere libros meos, ita etiam in eis curaverunt proficere mecum 7.
5 Hilarius ct Prosper, ad quos misit librum De praed. sanet.
6 Monachi Massilienses, Semipelagiani dicti.
7 Hoc maxime in corde humilis Augustinus habet, hoc est, ut veritas luceat.
Semipelagianos hortatur, ut secum errorem improbent et in veritate proficiant.
Fatetur se scribendo profecisse: «Ego proinde fateor me ex eorum numero esse
conari, qui proficiendo scribunt, et scribendo proficiunt. Unde si aliquid vel
incautius, vel indoctius a me positum est, quod non solum ab aliis qui videre id
possunt, merito reprehendatur, verum etiam a meipso, quia et ego saltem postea
videre debeo, si proficio; nec mirandum est, nec dolendum: sed potius ignos­
cendum atque gratulandum; non quia erratum, sed quia improbatum. Nam
nimis perverse seipsum amat qui et alios vult errare, ut error suus lateat. Quanto
enim melius et utilius, ut ubi ipse erravit, alii non errent, quorum admonitu
errore careat! quod si noluerit, saltem comites erroris non habeat» (Ep. 143,2:
ML 33,585).
Quia scribendo profecit, Augustinus «ordine quo scripta sunt», opera sua
«iudiciali severitate» recensuit (Retr. prol. n.3,1: ML 32,586.583). Duo intime
connexa maximique momenti ex hoc eruuntur, quantum scilicet intersit, ut
opera Augustini eo ordine legantur, quo scripta fuerunt, et quod opera novissi­
ma maxime valeant ad definite stabiliendum sententiam eius. Neque in abstru-

Xam si curassent, invenissent istam quaestionem secundum ven­
tarem divinarum Scripturarum solutam in primo libro duorum,
quos ad beatae memoriae Simplicianum scripsi episcopum Medio­
lanensis Ecclesiae... In cuius quaestionis solutione laboratum est
quidem pro libero arbitrio voluntatis humanae; sed vicit Dei gra­
tia... Ecce quare dixi superius, hoc apostolico praecipue testimo­
nio8 etiam me ipsum fuisse convictum: cum de hac re aliter saperem; quam mihi Deus in hac quaestione solvenda, cum ad episco­
pum Simplicianum, sicut dixi, scriberem, revelavit (De praed.
sanet. 4,8: ML 44,965-966) 9.
1443. Plenius sapere coepi in ea disputatione, quam scripsi
ad beatae memoriae Simplicianum episcopum Mediolanensis Eccle­
siae, in mei episcopatus exordio 10, quando et initium fidei donum
Dei esse cognovi, et asserui (De dono pers. 20,52: ML 45,1026).
C A P U T III
De gratia «inspirationis dilectionis» pro qua Augustinus
maxime decertabat
■> · ·

» -· ·

Summarium.—Gratia pro qua Augustinus contendebat, non consistit in
natura libero arbitrio condita ; neque in Lege quae iubet, sed non iuvat;
neque in doctrina; sed reponenda est in dono Mediatoris, quo iustificamur atque iuvamur ad declinandum a malo et faciendum bonum. Multis
Scripturae textibus thesim confirmat. Distinguit inter dona ordinis na­
turalis et supematuralis. Prima eo tantum vocantur «gratia», quia gratis

sis quaestionibus iudicium cfTormandum est, ex una alteravo sententia, hic et
hinc deprompta, sed postquam ultima verba ad rem spectantia perpensa sint.
Ad rem est illud monitum eiusdem Augustini: «Quisquis legis, nihil reprehendas,
nisi cum totum legeris; atque ita minus reprehendes» (De mend. 1,1 : ML 40,487).
» 1 Cor. 4,7.
9 «Revelatum id sibi a Deo dicit; quia non ingenio et sagacitati suae, sed
divinae gratiae adiutorio tribuendum sentit, quod hoc ipsum de quo aliter sa­
piebat, considerato attentius Apostoli testimonio tandem intellexerit» (PP. Maurini: ML 44,966 in nota).
J° «Episcopatum sumpsit Augustinus labente anno 395. Ambrosius autem
obiit die 4 aprilis anni 397. Ita subsequens opus ad Simplicianum Ambrosii
successorem, in exordio episcopatus Augustini scriptum, pertinet ad annum 397»
(ML 40,99 in nota).
Antequam expositionem doctrinae S. Augustini de gratia incipiamus, oppor­
tunum videtur hoc loco indicare praecipua opera S. Doctoris contra Pelagianos
ct Semipelagianos et tempus quo scripta fuerunt. Sunt sequentia: De peccatorum
meritis et remissione, et de baptismo parvulorum (412); De spiritu et littera (412);
De natura et gratia (415); De perfectione iustiliae hominis (415); De gestis Pela­
gii (417); De gratia Christi et de peccato originali (418); Contra duas epistolas
Pelagianorum (420); Contra lulianum haeresis pelagianae defensorem libri
sex (421); De gratia et libero arbitrio (426-427); De correptione et gratia (426-427)’,
De praedestinatione sanctorum (428-429); De dono perseverantiae (428-429);
Contra lulianum operis imperfecti libri sex (429-430).
Summariam expositionem istorum operum, necnon circumstantias historicas
atque doctrinales eorum, vide apud Obras de San Agustín: BAC, vols.VI et IX;
Umberto Moricca, Sant'Agostino. L'uomo e lo scrittore (Torino 1930) 337-379;
praecipue vero apud Nicolás Merlin, Saint Augustin et les dogmes du péché
originel et de la grâce (Paris 1931). Integrum opus ad hoc dicatum.

concessa fuerunt, suntque communia fidelibus et infidelibus: gratia vero
justificationis, propria est Christianorum: 1444-1451.—De gratia ac­
tuali praesertim nunc agit, quae consistit in illustratione intellectus et
inspiratione voluntatis. Datur ut agamus, ad singulos actus. Eam identificat cum caritate. Per eam non tantum facienda noscimus, sed «inspi­
rationem dilectionis» accipimus, ut «cognita sancto amore faciamus».
Eam describit ut lux et suavitas, vel ut «inspiratio luminosissimae ca­
ritatis»; 1452-1466.—Gratia interna et externa; operans et cooperans;
praeveniens et subsequens; medicinalis et elevans; liberans, delectans:
1467-1476.

1444. De conciliis duobus provinciae Carthaginensis atque
Numidiae ad tuam Sanctitatem 1 a non parvo episcoporum numero
subscriptas litteras misimus contra inimicos gratiae Christi, qui
confidunt in virtute sua, et Creatori nostro quodammodo dicunt:
Tu nos fecisti homines: iustos autem ipsi nos fecimus. Qui natu­
ram humanam ideo dicunt liberam, ne quaerant Liberatorem; ideo
salvam, ut superfluum iudicent Salvatorem. Tantum enim dicunt
valentem, ut suis viribus semel in origine suae creationis acceptis,
possit per liberum arbitrium, nihil ulterius adiuvante illius gratia
qui creavit, domare et exstinguere omnes cupiditates, tentationesque superare (Ep. 177,1: ML 33,764).
1445. Si episcopi1
23 eum catholicum pronuntiarunt, non ob
aliud factum esse credendum est, nisi quia se dixit Dei gratiam
confiteri, et ita posse hominem suo labore ac voluntate iuste vivere,
ut ad hoc adiuvari Dei gratia non negaret. His enim auditis verbis,
catholici antistites nullam aliam Dei gratiam intelligere potuerunt,
nisi quam in Libris Dei legere, et populis Dei praedicare consue­
verunt: eam utique de qua dicit Apostolus, Non irritam facio gra­
tiam Dei. Nam si per Legem iustitia, ergo Christus gratis mortuus est
(Gal. 2,21); sine dubio gratiam qua iustificamur ab iniquitate, et
qua salvamur ab infirmitate, non qua creati sumus cum propria
voluntate. Nam si intellexissent illi episcopi eam illum dicere gra­
tiam, quam etiam cum impiis habemus, cum quibus homines su­
mus; negare vero eam qua christiani et filii Dei sumus; quis eum
patienter catholicorum sacerdotum non dicimus audiret, sed ante
oculos suos ferret? Quapropter non culpandi sunt indices, quia
ecclesiastica consuetudine nomen gratiae audierunt, nescientes quid
huiusmodi homines vel in suae doctrinae libris, vel in suorum solent
auribus spargere (Ep. 177,2: ML 33,765) 3.
1446. Sive enim gratiam dixerit esse liberum arbitrium, sive
gratiam esse remissionem peccatorum, sive gratiam esse legis prae­
ceptum; nihil eorum dicit, quae per subministrationem Spiritus
sancti pertinent ad concupiscentias tentationesque vincendas, quem
1 Haec epistola missa fuit a quinque episcopis Africae (inter quos Augus­
tinus), ad Innocentium Papam, retegentes pelagianam haercsim, et postulantes
ut ab Apostolica Sede proscriberetur.
2 Qui Synodo Diospolitanae interfuerunt. Cf. quae diximus n.1434.
3 Eam ergo gratiam Augustinus dicit admittere Pelagium, quae nos Chris­
tianos et filios Dei facit, et qua iuvamur ad iuste vivendum. Saepe per modum
unius gratiam habitualem atque actualem Augustinus considerat.

ditissime effudit in nos (Tit. 3,6), qui ascendit in caelum, et capti­
vans captivitatem dedit dona hominibus (Eph. 4,8). Hinc enim
oramus ut peccatorum tentationem superare possimus, ut Spiritus
Dei, unde pignus accepimus (2 Cor. 2,22), adiuvet infirmitatem
nostram (Rom. 8,26). Qui autem orat et dicit, Ne nos inferas in
tentationem, non utique id orat ut homo sit, quod est natura; neque
id orat ut habeat liberum arbitrium, quod iam accepit, cum creare­
tur ipsa natura; neque orat remissionem peccatorum, quia hoc
superius dicitur, Dimitte nobis debita nostra (Mt. 6,13.12); neque
orat ut accipiat mandatum: sed plane orat ut faciat mandatum. Si
enim in tentationem inductus fuerit, hoc est, in tentatione defecerit,
facit utique peccatum quod est contra mandatum. Orat ergo ut non
peccet, hoc est, ne quid faciat mali, quod pro Corinthiis orat apos­
tolus Paulus, dicens: Oramus autem ad Dominum ne quid faciatis
mali (2 Cor. 13,7). Unde satis apparet quod ad non peccandum,
id est, ad non male faciendum, quamvis esse non dubitetur arbitrium
voluntatis, tamen eius potestas non sufficiat, nisi adiuvetur infirmi­
tas. Ipsa igitur oratio clarissima est gratiae testificatio: hanc ille
confiteatur, et eum gaudebimus sive rectum, sive correctum (Ep. 177,
4: ML 33,766) 4.
1447. Distinguenda est lex et gratia. Lex iubere novit, gratia
iuvare. Nec lex iuberet, nisi esset voluntas; nec gratia iuvaret, si
sat esset voluntas. lubetur ut habeamus intellectum, ubi dicitur,
Nolite esse sicut equus et mulus, quibus non est intellectus (Ps. 31,9);
et tamen oramus ut habeamus intellectum, ubi dicitur, Da mihi
intellectum ut discam mandata tua (Ps. 118,125). lubetur ut habea­
mus sapientiam, ubi dicitur, Stulti aliquando sapite (Ps. 93,8); et
tamen oratur ut habeamus sapientiam, ubi dicitur, Si quis autem
vestrum indiget sapientia, postulet a Deo, qui dat omnibus affluenter,
et non improperat; et dabitur ei (lac. 1,5). lubetur ut habeamus con­
tinentiam, ubi dicitur, Sint lumbi vestri praecincti (Lc. 12,35);
et tamen oramus ut habeamus continentiam, ubi dicitur, Cum scirem
quia nemo potest esse continens, nisi Deus det, et hoc ipsum erat sapien­
tiae, scire cuius esset hoc donum; adii Dominum, et deprecatus sum
(Sap. 8,21). Postremo ne nimium longum sit cuncta percurrere,
iubetur ut non faciamus malum, ubi dicitur, Declina a malo et
tamen oratur ut non faciamus malum, ubi dicitur, Oramus autem
ad Dominum ne quid faciatis mali (2 Cor. 13,7). lubetur ut faciamus
bonum, ubi dicitur, Declina a malo, et fac bonum (Ps. 36,27); et
tamen oratur ut faciamus bonum, ubi dicitur, Non cessamus pro
vobis orantes et postulantes: atque inter caetera, quae pro illis orat,
dicit, Ut ambuletis digne Deo in omne beneplacitum, in omni opere
et sermone bono (Coi. 1,9.10). Sicut ergo agnoscimus voluntatem,
4 Oratio Christianorum testificatur existentiam illius gratiae, qua nostra
infirmitas iuvatur ad tentationes superandas atque implenda mandata, quaeque
valde differt a dono liberi arbitrii, quod datum est, vcum crearetur ipsa natura».
Magis nunc agit de gratia actuali quae directe iuvat ad bene agendum et decli­
nandum a malo. Vide n.1447

cum haec praecipiuntur; sic et ipse agnoscat gratiam, cum petuntur
(Ep. 177.5·· ML 33,766).
1448. Illam confiteatur apertissime gratiam quam doctrina
christiana demonstrat et praedicat esse propriam Christianorum,
quae non est natura, sed qua salvatur natura: quae naturam non
auribus sonante doctrina vel aliquo adiumento visibili fovet, sicut
plantator quodammodo et irrigator extrinsecus; sed subministra­
tione spiritus, et occulta misericordia, sicut facit ille qui dat in­
crementum Deus (1 Cor. 3,7). Etsi enim quadam non improbanda
ratione dicitur gratia Dei qua creati sumus, ut nonnihil essemus,
nec ita essemus aliquid ut cadaver quod non vivit, aut arbor quae
non sentit, aut pecus quod non intelligit, sed homines, qui et esse­
mus, et viveremus, et sentiremus, et intelligeremus, et de hoc
tanto beneficio Creatori nostro gratias agere valeamus; unde merito
et ista gratia dici potest, quia non praecedentium aliquorum bono­
rum operum meritis, sed gratuita Dei bonitate donata est: alia est
tamen qua praedestinati vocamur, iustificamur, glorificamur, ut
dicere possimus, Si Deus pro nobis, quis contra nos? Qui Filio suo
proprio non pepercit, sed pro nobis omnibus tradidit eum (Rom. 8,31.
32) (Ep. 177,7: ML 33,767) 5.
1449. Cum itaque de hac gratia Christianis fidelibus catho­
licisque notissima, ulli obiceretur quaestio, ut eam oppugnare
desineret; quid est quod cum haec sibi in libro suo velut adversante
persona idem ipse obiecisset, ut se respondendo purgaret, nihil
aliud respondit, nisi naturam creati hominis referre gratiam Creato­
ris; atque ita se dicere, sine peccato impleri posse iustitiam per
liberum arbitrium cum adiutorio divinae gratiae, quod Deus hoc
dederit homini ipsa possibilitate naturae? Cui merito respondetur,
Ergo evacuatum est scandalum crucis (Gal. 5,11). Ergo Christus gratis
mortuus est. Num enim si non moreretur propter delicta nostra, et
resurgeret propter iustificationem nostram (Rom. 4,25), nec as­
cendisset in altum, et captivans captivitatem daret dona hominibus,
ista naturae possibilitas quam defendit, in hominibus non esset?
(Ep. 177,9: ML 33,768) 5
6.
1450. Ipse ergo fecit nos, et non ipsi nos. Nos autem populus
eius et oves pascuae eius (Ps. 94,6.7). Ecce fecit nos homines populum
suum, qui nos fecit. Non enim creati homines iam populus eius
eramus... Nam et Pagani nascuntur, et omnes impii, omnes adver­
sarii Ecclesiae eius, ut nascerentur, ipse fecit eos. Non enim alius
Deus creavit eos. Qui de Paganis nascuntur, ab ipso facti sunt, ab
5 Distinguit gratiam a natura. Per gratiam «salvatur natura». Natura com­
munis omnibus est, Christianis aeque ac paganis. Cf. n.1450. Gratia vero pro­
pria est Christianorum. Ne statim ex hoc concludatur nullam gratiam Deum
infidelibus conferre. Cf. infra dicenda, ubi de Dispensatione gratiae. Sufficiat
hic notare de gratia Justificationis hoc loco maxime agi, et de gratia qua homines
fideles fiunt.
6 Pelagius gratiam Creatoris confitebatur, possibilitatem naturae scilicet,
seu liberum arbitrium, cum crearemur datum. Si hoc sufficit ad implendam
iustitiam, Christus gratis mortuus est. Gratiam Christi admittere debet.

ipso creati sunt; et non sunt populus eius nec oves pascuae eius.
Communis est omnibus natura, non gratia. Natura non putetur
gratia: sed et si putetur gratia, ideo putetur gratia, quia et ipsa
gratis concessa est. Non enim homo qui non erat promeruit ut
esset... 7. Excepta ergo illa gratia, qua condita est humana natura
(haec enim Christianis Paganisque communis est), haec est maior
gratia, non quod per Verbum homines creati sumus, sed quod per
Verbum carnem factum fideles facti sumus... 12. Ista gratia praedi­
cetur, ista est gratia Christianorum per hominem Mediatorem,
per passum et resuscitatum, qui ascendit in caelum, et captivavit
captivitatem, et dedit dona hominibus. Ista, inquam, gratia praedi­
cetur, contra istam gratiam ab ingratis non disputetur... Et istam
qua conditi sumus, quanquam hoc nomine appellatam minime
legerimus, tamen quia gratis data est, gratiam fateamur. Sed os­
tendamus vobis maiorem esse istam, qua christiani sumus: atten­
dite. Antequam conditi essemus, nihil boni merebamur; quanta
gratia est, quando tantum mali merebamur? Qui nondum erat,
bene non merebatur; peccator et male merebatur. Nondum erat
qui factus est, nondum erat; sed nec offenderat. Nondum erat, et
factus est: offendit, et salvus est. Qui nondum erat, nihil sperabat;
factus est: lapsus autem damnationem exspectabat, et liberatus
est. Haec est gratia per lesum Christum Dominum nostrum. Ipse
fecit nos, et antequam essemus omnino ipse fecit nos; et factos et
lapsos ipse et iustos fecit nos, et non ipsi nos (S. 26.4.7.12: ML
38,172.173.176)?
1451. Quis ita sit surdus adversus apostólicas voces... ut
audeat dicere, legem esse gratiam, cum clamet qui sciebat quid
loqueretur, Qui in lege iustificamini, a gratia excidistis? Si autem
lex non est gratia, quia ut ipsa lex fiat, non potest lex adiuvare, sed
gratia; numquid natura erit gratia? Nam et hoc Pelagiani ausi sunt
dicere, gratiam esse naturam, in qua sic creati sumus, ut habeamus
mentem rationalem, qua intelligere valeamus, facti ad imaginem
Dei... Sed non haec est gratia, quam commendat Apostolus per
fidem lesu Christi. Hanc enim naturam etiam cum impiis et infide­
libus certum est nobis esse communem: gratia vero per fidem lesu
Christi eorum tantummodo est, quorum est ipsa fides fDe gr. et
lib. arb. 13,25: ML 44,896) 78.
7 Nitida expositio status controversiae. Augustinus pro gratia Christi pug­
nabat. Non satis est gratiam confiteri, qua per Verbum homines facti sumus;
hanc Pelagius admittat qua, per Verbum hominem factum, fideles facti sumus.
«Haec est maior gratia». Donum liberi arbitrii quo creati sumus, gratia praedidicetur. quia gratis datum est, cum antequam essemus, nihil boni merebamur;
sed maior est gratia, quae nobis per lesum Christum data est, cum male merere­
mur, et a damnatione liberati sumus.
8 Longiores attulimus textus quia, natura disputationis Augustinum inter
et Pelagium clare perspecta, melius intelligemus difficiliores quaestiones, quae
in hoc Tractatu occurrent. Ex dictis, videre iam est, cur Augustinus, cum Pela­
gius naturam tantum extolleret, infirmitatem eiusdem naturae peccato originali
vulneratae, ictu controversiae, vividis depinxerit coloribus (cf. supra, De Deo
elevante), atque pro existentia et necessitate maxime gratiae liberatricis deçertarit.

1452. Docet Deus suavitatem inspirando delectationem..., do­
cet scientiam insinuando cognitionem. Cum itaque alia sint quae
ideo discimus ut tantummodo sciamus, alia vero ut etiam faciamus;
quando Deus ea docet, sic docet ut scienda sciamus, aperiendo
veritatem, sic docet ut facienda faciamus, inspirando suavitatem
(En. in Ps. 118 s.17,3: ML 37,1549).
1453. Nolunt homines facere quod iustum est, sive quia latet
an iustum sit, sive quia non delectat. Tanto enim quidque vehemen­
tius volumus, quanto certius quam bonum sit novimus, eoque
delectamur ardentius. Ignorantia igitur et infirmitas vitia sunt,
quae impediunt voluntatem ne moveatur ad faciendum opus bonum,
vel ab opere malo abstinendum. Ut autem innotescat quod latebat,
et suave fiat quod non delectabat, gratiae Dei est, quae hominum
adiuvat voluntates (De pece. mer. et rem. II 17,26: ML 44,167).
1454. Nos quantum concessum est sapiamus; et intelligamus,
si possumus, Dominum Deum bonum ideo etiam sanctis suis
alicuius operis iusti aliquando non tribuere vel certam scientiam,
vel victricem delectationem, ut cognoscant non a se ipsis, sed ab
illo sibi esse lucem, qua illuminentur tenebrae eorum, et suavitatem
qua det fructum suum terra eorum (De pece. mer. et rem. II 19,32:
ML 44,170).
Ι455· Si ergo consenserit nobis (Pelagius), non solam pos­
sibilitatem 9 in homine, ...sed ipsam quoque voluntatem et
actionem... divinitus adiuvari, et sic adiuvari, ut sine illo adiutorio
nihil bene velimus et agamus, eamque esse gratiam Dei per lesum
Christum Dominum nostrum, ... nihil de adiutorio gratiae Dei,
quantum arbitror, inter nos controversiae relinquetur (De gr. Chr.
47,52: ML 44,383).
1456. Legem quippe diversis locutionum modis et varietate
verborum in omnibus disputationibus suis volunt intelligi gratiam,
ut scilicet a Domino Deo adiutorium cognitionis habeamus, quo
ea quae facienda sunt noverimus; non inspirationem dilectionis,
ut cognita sancto amore faciamus, quae proprie gratia est (C. Ep.
Pel. IV 5,11: ML 44,617).
Ι457· Quid ergo est, quod iste legem atque doctrinam deputat
gratiam, qua iuvamur ad operandam iustitiam, quae ut multum
adiuvet, ad hoc adiuvat ut gratia requiratur? Nemo enim potest
legem implere per legem. Plenitudo enim legis caritas (Rom. 13,10).
Caritas autem Dei non per legem diffusa est in cordibus nostris,
sed per Spiritum sanctum qui datus est nobis (Rom. 5,5). Proinde
per legem gratia demonstratur, ut lex per gratiam compleatur
(De gr. Chr. 9,10: ML 44,365) 10·
9 Primum, scilicet, ex tribus quae Pelagius distinxerat: posse, velle, esse;
id est possibilitatem, voluntatem, actionem (Ib.). Eam gratiam admittere debet
Pelagius qua voluntas et actio iuvantur. Hanc gratiam Augustinus postea de­
scribit ut «inspiratio dilectionis». Vide n.1456.
’° Igitur, iuxta Augustinum, gratia, qua Legem implemus, est caritas, quae
identificatur cum gratia. Thesis de identificatione «inspirationis dilectionis», seu
caritatis de qua Augustinus, cum gratia actuali, erudite defenditur a Thoma

414

DF GRATIA CHRISTI

3458· Eam gratiam volumus iste aliquando fateatur, qua futurae gloriae magnitudo non solum promittitur Π, verum creditur ct
speratur; nec solum revelatur sapientia, verum et amatur (D¿
gr. Chr. 10,11: ML 44,366) 12.
1459. Cum ergo dicat Scriptura, Caritas ex Deo est; vel,
quod est amplius, Deus caritas est (1 Io. 4,7.8); cum apertissime
clamet loannes apostolus, Ecce qualem caritatem dedit nobis Pater,
ut filii Dei vocemur et simus (1 Io. 3,1): iste audiens, Deus caritas est,
quare adhuc contendit, quod ex illis tribus tantummodo possibili­
tatem habeamus ex Deo, bonam vero voluntatem bonamque actio­
nem habeamus ex nobis? Quasi vero aliud sit bona voluntas quam
caritas, quam Scriptura nobis esse clamat ex Deo, et a Patre datam
ut filii eius essemus (De gT. Chr. 21,22: ML 44,371) 13.
1460. Fides per dilectionem operatur (Gal. 5,6). Ac per hoc
gratiam Dei, qua caritas Dei diffunditur in cordibus nostris per
Spiritum sanctum qui datus est nobis (Rom. 5,5), sic confiteatur
qui vult veraciter confiteri, ut omnino nihil boni sine illa, quod
ad pietatem pertinet veramque iustiam, fieri posse non dubitet
(De gr. Chr. 26,27: ML 44,374).
1461. Deus est enim, inquit Apostolus, qui operatur in vobis
et velle, et operari, pro bona voluntate (Phil. 2,13): non, sicut isti
sentiunt, tantummodo scientiam revelando, ut noverimus quid fa­
cere debeamus; sed etiam inspirando caritatem, ut ea quae discendo
novimus, etiam diligendo faciamus (Ep. 188,2,7: ML 33,851).
1462. Hinc itaque apparet, hanc eum (Pelagium) gratiam
confiteri, qua demonstrat et revelat Deus quid agere debeamus;
non qua donat atque adiuvat ut agamus (De gr. Chr. 8,9: ML
44,364)·
i^S- «Liberum», inqui, «sic confitemur arbitrium, ut dicamus
nos indigere Dei semper auxilio». Ecce iterum quaerimus, quo
auxilio nos indigere fateatur: et iterum invenimus ambiguum, quo­
niam potest respondere, legem se dicere doctrinamve christianam,
qua naturalis illa possibilitas adiuvetur. Nos autem illam gratiam
in eorum confessione requirimus, de qua dicit Apostolus, Non
enim dedit nobis Deus spiritum timoris, sed virtutis et caritatis et con­
tinentiae (2 Tim. 1,7). Non est autem consequens ut qui habet
donum scientiae, quo noverit quid agere debeat, habeat etiam
caritatis, ut agat (De gr. Chr. 33,36: ML 44,378) 1*.
J. McHugo, De relatione inter caritatem augustinianam et
(Mundelein, 111. U. S. A., 1936).
11 Ut fit per legem et doctrinam (lb.).
1 14* 38)1° amOre cr®° 8rat'a potissimum sita est» (Berti. De

gratiam actualem
theol. disc. voLl-2

13 Quibus docemur, gratiam bonae voluntatis et actionis, quam denegabat
Pelagius nihil aliud esse quam caritatem.
14 Quamquam Augustinus repetat gratiam internam dari «ut innotescat
quod latebat», ut «facienda noscamus», etc., tamen gratia pro qua decertavit
cum Pelagianis maxime consideratur ut «inspiratio dilectionis», ut «cognita
sancto amore faciamus». Ex citatis locis abunde apparet.

1464. (Gratia) quae in Christi Ecclesia praedicatur (ea est),
quae subministratione sancti Spiritus datur, ut ad nostros actus
singulos adiuvemur: unde et oramus semper adiutorium opportu­
num, ne inferamur in tentationem (De gest. Pel. 14,31: ML 44,338).
1465. (Gratiam definit, ut) Aliquod adiutorium bene agendi
adiunctum naturae atque doctrinae per inspirationem flagrantissimae et luminosissimae caritatis (De gr. Chr. 35,38: ML 44,378) 15.
1466. Agit Deus, ut velimus, et ut credamus, sive extrinsecus
per evangélicas exhortationes, ... sive intrinsecus, ubi nemo habet
in potestate quid ei veniat in mentem (De Sp. et litt. 34,60: ML
44.240) l6·
1467. Spiritus autem sanctus operatur intrinsecus, ut valeat
aliquid medicina, quae adhibetur extrinsecus. Alioquin etiamsi
Deus ipse utens creatura sibi subdita in aliqua specie humana sen­
sus alloquatur humanos, sive istos corporis, sive illos quos istis si­
millimos habemus in somnis, nec interiore gratia mentem regat
atque agat, nihil prodest homini omnis praedicatio veritatis (De civ.
Dei XV 6: ML 41,442).
1468. Ipse ut velimus operatur incipiens, qui volentibus coope­
ratur perficiens. Propter quod ait Apostolus: Certus sum quoniam
qui operatur in vobis opus bonum, perficiet usque in diem Christi lesu
(Phil. 1,6). Ut ergo velimus, sine nobis operatur; cum autem volu­
mus, et sic volumus ut faciamus, nobiscum cooperatur: tamen sine
illo vel operante ut velimus, vel cooperante cum volumus, ad bona
pietatis opera nihil valemus. De operante illo ut velimus, dictum
est: Deus est enim qui operatur in vobis et velle (Phil. 2,13). De coope­
rante autem cum iam volumus et volendo facimus: Scimus, inquit,
quoniam diligentibus Deum omnia cooperatur in bonum (Rom. 8,28)
(De gr. et lib. arb. 17,33: ML 44,901).
1469. Operamur et nos; sed illo operante cooperamur, quia
15 Ex his quae attulimus, iam patet Augustinum nomen caritatis dare non
tantum gratiae habituali, sed et actuali, dono scilicet transeunti et supernaturali,
quod homini datur «ut agat». De iustis loquendo asserit eis caritatem dari ut
in singulis actibus adiuventur; datur ad actus supernaturales: «ut pie iusteque
vivamus» (Ep. 188,3,13: ML 33,853); per caritatem iusti merentur in ordine
ad praemium supremum: «diffundebatur in eis caritas per Spiritum sanctum
(Rom. 5,5), qui ubi vult spirat (Io. 3,8), non merita sequens, sed etiam merita
faciens» (De pece. orig. 24,28: ML 44,399).
Communius loquitur de caritate etiam ut gratia actuali cum de homine
iustificato agitur; de fide vero ante iustificationem. Nec fides stricte meretur,
sed potius impetrat, vel meretur de congruo. Cf. infra c.25.
Supernaturalitatem praemii ita describit: «Quae vita aeterna, sicut com­
memoravi, definita est ea esse, ut cognoscant unum verum Deum. Hinc dicit
et loannes: Dilectissimi, filii Dei sumus, et nondum apparuit quid erimus. Scimus
quia cum apparuerit, similes ei erimus, quoniam videbimus eum siculi est (1 Io. 3,2)
(De Sp. et liti. 22,37 : ML 44,223).
Ex his duo demonstrantur, scilicet, identificado gratiae actualis, quae iustis
datur, cum caritate, et supernaturalitas gratiae. Vide McKugo, o.c. passim.
16 Gratia ergo producit actus vitales indeliberatos. «Quis habet in potestate
ut vel occurrat quod cum delectare possit, vel delectet cum occurrerit? Cum
ergo nos ea delectant quibus proficiamus ad Deum, inspiratur hoc et praebetur
gratia Dei» (De div. quaest. ad Simp. I q.2,21 : ML 40,127),

misericordia eius praevenit nos. Praevenit autem ut sanemur, quia
et subsequetur ut etiam sanati vegetemur: praevenit ut vocemur,
subsequetur ut glorificemur: praevenit ut pie vivamus, subsequetur
ut cum illo semper vivamus: quia sine illo nihil possumus facere
(Io. 15,5). Utrumque enim scriptum est: et, Deus meus, misericordia
eius praeveniet me (Ps. 58,11) et Misericordia tua subsequetur me per
omnes dies vitae meae (Ps. 22,6) ( De nat. et gr. 31,35: ML 44,264)17.
1470. Si nullus dicere christianus audebit, Non miserentis est
Dei. sed volentis est hominis, ne Apostolo apertissime contradicat;
restat ut propterea recte dictum intelligatur, Non volentis, neque
currentis, sed miserentis est Dei (Rom. 9,16), ut totum Deo detur,
qui hominis voluntatem bonam et praeparat adiuvandam, et adiuvat
praeparatam. Praecedit enim bona voluntas hominis multa Dei
dona, sed non omnia: quae autem non praecedit ipsa, in eis est et
ipsa. Nam utrumque legimus in sanctis eloquiis: et Misericordia
eius praeveniet me (Ps. 58,11); et, Misericordia eius subsequetur me
(Ps. 22,6). Nolentem praevenit, ut velit; volentem subsequitur, ne
frustra velit (Enchir. 32: ML 40,248).
1471. Quod ad Deum nos convertimus, nisi ipso excitante
atque adiuvante non possumus (De pece. mer. et rem. II 18,31:
ML 44,169).
1472. Quamvis ergo nec lex per Moysen data potuerit a quo­
quam homine regnum mortis auferre; erant tamen et legis tempore
homines Dei, non sub lege terrente, convincente, puniente, sed sub
gratia delectante, sanante, liberante (De pece. orig. 25,29: ML
44-399)·
Σ473· Perierat homo per liberam voluntatem: venit Deus homo
per gratiam liberatricem (S. 174,2,2: ML 38,940).
1474. Cum autem ab illo illius adiutorium deprecamur ad
faciendam perficiendamque iustitiam, quid aliud deprecamur, quam
ut aperiat quod latebat, et suave faciat quod non delectabat? (De
pece. mer. et rem. II 19,33: ML 44,170).
Ι475· Nemo venit ad me, nisi Pater, qui misit me, traxerit eum
(Io. 6,44). Non dixit, duxerit; sed traxerit. Ista violentia cordi fit,
non carni. Quid ergo miraris? Crede, et venis; ama, et traheris. Ne
arbitreris istam asperam molestamque violentiam: dulcis est, suavis
est; ipsa suavitas te trahit (S. 131,2,2: ML 38,730).
*476· Quomodo voluntate credo, si trahor? Ego dico: parum
est voluntate, etiam voluptate traheris. Quid est trahi voluptate?
Delectare in Domino, et dabit tibi petitiones cordis tui (Ps. 36,4). Est
quaedam voluptas cordis, cui panis dulcis est ille caelestis. Porro
si poetae dicere licuit, «Trahit sua quemque voluptas» (ViRG.,
Eclog. 2); non necessitas, sed voluptas, non obligatio, sed delecta­
tio: quanto fortius nos dicere debemus trahi hominem ad Christum,
l' Datur gratia in ordine ad vitam aeternam

qui delectatur veritate, delectatur beatitudine, delectatur iustitia,
delectatur sempiterna vita, quod totum Christus est? (In Io. Ev.
tr. 26,4: ML 35,1608) 18.
Bibi.: De notione et aspectibus gratiae apud Augustinum, cf. Capánaga, Obras de San Agustín: BAC, VI 46-73; Berti, De theol. disc. (Venctiis 1776) voi.1-2 I.14 c.5-8,33-40; Grabowski, The Church. An intro­
duction to the theology of St. Augustine 395 ss.; Zacarías Martínez Nú­
ñez, Las profundas doctrinas de San Agustin sobre la gracia: Religión y
Cultura 15 (1931) 44ss; Gregorio Armas, La moral de San Agustín (Ma­
drid 1954) 23-29.

De necessitate gratiae inspirantis caritatem

Gratia dilectionis necessaria est ad pie vivendum 1
Summarium.—Pelagius: Potest homo per liberum arbitrium et per praecepta,
quae auferunt ignorantiam, ita vivere ut mereatur vitam aeternam: 1477.
Augustinus: Nisi delectet et ametur quod agendum est, non suscipitur,
non bene vivitur. Ut delectet et ametur datur caritas per Spiritum
Sanctum. Gratia ergo, quae necessaria est, ea est quae dat et velle et
esse. Pluribus S. Scripturae locis Augustinus thesim confirmat: 14781486.—Praeter gratiam habitualem, requiritur actualis. Bonus fructus
ex arbore bona; arbor autem bona efficitur gratia caritatis: 1487-1489.—
Gratia absolute necessaria ad recte vivendum, sicut navis ad navigan18 Ecce gratia delectans et efficax, quae flagrantissima delectatione trahit
hominem ad Christum, voluntatem carnis contraria concupiscentem facile vin­
cens. Hanc expertus fuerat ipse Augustinus in sua conversione, prout Deum
alloquens describit: «Quam suave mihi subito factum est, carere suavitatibus
nugarum! et quas amittere metus fuerat, iam dimittere gaudium erat. Eiciebas
enim eas a me, vera tu et summa suavitas: eiciebas, et intrabas pro eis omni
voluptate dulcior, sed non carni et sanguini; omni luce clarior, sed omni se­
creto interior; omni honore sublimior, sed non sublimibus in se. Iam liber erat
animus meus a curis mordacibus ambiendi et acquirendi, et volutandi atque
scalpendi scabiem libidinum; et garriebam tibi, claritati meae, et divitiis meis,
et saluti meae Domino Deo meo» (Conf. IX 1 : ML 32,763).
De gratia efficaci maxime quaestio erat cum Pelagianis. Gratiam sufficien­
tem quam et ipse expertus est, paulo ante conversionem, his verbis expressit:
«Voluntas autem nova quae mihi esse coeperat ut te gratis colerem, fruique te
vellem, Deus sola certa iucunditas, nondum erat idonea ad superandam priorem
vetustate roboratam» (Conf. Vili 5,10: ML 32,753).
De celebri divisione gratiae in adiutorium sine quo et adiutorium quo. iam
egimus ubi de Angelis et primis parentibus. Vide supra. De Deo creante et
elev. c. 12 et 17. Iterum sermo occurret infra. Quamquam indoles controversiae
pelagianae, non postularet ut Augustinus distinctius ageret de gratia habituali.
non pauca tamen de ea nobis reliquit, ut postea videbimus.
1 Ita enuntiamus thesim, quia quaestio pro Augustino in controversia Pelagiana, non solum erat de ostendenda necessitate gratiae, sed et dc determinan­
da natura gratiae quae requiritur.
Enchiridion

dum. Scientia indat, nisi caritas aedificet. Non est fructus bonus, nisi
de radice caritatis surgat: 1490-Γ492.—Necessitas gratiae demonstra·
tur etiam ex praxi orandi: 1493.—Arguit etiam ex Traditione. Ne
crederetur Augustinum hoc dogma induxisse, documenta Patrum, qui
ante exortam haeresim pe/agianam scripserunt, contra eos in medium
adducit: 1494-1496.

•<

1477. Sed illis acerrime ac vehementissime resistendum est,
qui putant sine adiutorio Dei per se ipsam vim voluntatis humanae
vel iustitiam posse perficere, vel ad eam tendendo proficere: et cum
urgeri coeperint, quomodo id praesumant asserere fieri sine ope
divina, reprimunt se, nec hanc vocem audent emittere, quoniam
vident quam sit impia, et non ferenda. Sed aiunt, ideo ista sine ope
divina non fieri, quia et hominem Deus creavit cum libero voluntatis
arbitrio, et dando praecepta ipse docet quemadmodum homini sit
vivendum; et in eo utique adiuvat, quod docendo aufert ignorantiam,
ut sciat homo in operibus suis quid evitare, et quid appetere de­
beat; quo per liberum arbitrium naturaliter insitum, viam de­
monstratam ingrediens, continenter et iuste et pie vivendo ad bea­
tam eamdemque aeternam vitam pervenire mereatur fDe Sp. et
litt. 2,4: NIL 44,202).
1478. Nos autem dicimus humanam voluntatem sic divinitus
adiuvari ad faciendam iustitiam, ut praeter quod creatus est homo
cum libero arbitrio voluntatis, praeterque doctrinam qua ei praeci­
pitur quemadmodum vivere debeat, accipiat Spiritum sanctum, quo
fiat in animo eius delectatio dilectioque summi illius atque incom­
mutabilis boni quod Deus est, etiam nunc cum adhuc per fidem
ambulatur, nondum per speciem (2 Cor. 5,7): ut hac sibi velut
arrha data gratuiti muneris inardescat inhaerere Creatori, atque in­
flammetur accedere ad participationem illius veri luminis; ut ex illo
ei bene sit, a quo habet ut sit. Nam neque liberum arbitrium quid­
quam nisi ad peccandum valet, si lateat veritatis via: et cum id quod
agendum et quo nitendum est coeperit non latere, nisi etiam delectet
et ametur, non agitur, non suscipitur, non bene vivitur 2. Ut autem
diligatur, caritas Dei diffunditur in cordibus nostris, non per arbi2 Expressiones quae frequenter occurrunt apud Augustinum, uti «bene, pie,
iuste, recte vivere» et similia, idem sonant ac opera non tantum salutaria, sed
stricte meritoria. Cf. McKugo, o.c. 16.17.30, et passim. Referuntur ergo ad
opera a iustis facta, diriguntur ad finem supernaturalem, ac pro talibus gratia
est absolute necessaria: «Liberos dicimus ad facienda opera pietatis eos, quibus
dicit Apostolus, Nunc autem liberati a peccato, servi autem facti Deo, habetis
fructum vestrum in sanctificationem, finem vero vitam aeternam (Rom. 6,22).
Hunc in sanctificationem fructum, qui fructus procul dubio caritas est, atque
opera eius, nullo modo habere possumus a nobis; sed habemus per Spiritum
sanctum, qui datus est nobis. De ipso quippe fructu loquebatur magister Deus,
quando palmitibus in se manentibus dicebat, Sine me nihil potestis facere
(Io. 15,5)» (C. IuL o. i. I 86: ML 45,1105). Vitam autem aeternam consistere in
visione beatifica, iam ab Augustino audivimus. Cf. n.1465.
De actibus qui justificationem praecedunt speciatim agemus infra. Item,
quomodo intelligenda verba Augustini: «Neque liberum arbitrium quidquam
nisi ad peccandum valet», et quomodo interpretetur verba Scripturae: «omne
quod non est ex fide, peccatum est», postea videbimus.

trium liberum quod surgit ex nobis, sed per Spiritum sanctum qui
datus est nobis (Rom. 5,5) (De Sp. et litt. 3,5: ML 44,203).
1479. Desinat itaque iam Pelagius, et se ipsum et alios fallere,
contra Dei gratiam disputando. Non propter illorum trium unum,
id est, propter possibilitatem bonae voluntatis atque operis, sed
etiam propter voluntatem et operationem bonam erga nos gratia
Dei praedicanda est. Nam illam possibilitatem ad utrumque valere
definit: et tamen non ideo tribuenda sunt Deo etiam nostra peccata,
sicut et propter eamdem possibilitatem vult tribuere bona opera
nostra. Non ideo tantum adiutorium divinae gratiae commendetur,
quia possibilitatem adiuvat naturalem. Desinat dicere, «Quod pos­
sumus omne bonum facere, dicere, cogitare, illius est qui hoc posse
donavit, qui hoc posse adiuvat: quod vero bene vel agimus, vel lo­
quimur, vel cogitamus, nostrum est». Desinat, inquam, ista dicere.
Non solum enim Deus posse nostrum donavit atque adiuvat, sed
etiam velle et operari operatur in nobis (Phil. 2,13). Non quia nos
non volumus, aut nos non agimus: sed quia sine ipsius adiutorio
nec volumus aliquid boni, nec agimus. Quomodo enim dicitur,
«Quod possumus bene agere, Dei est; quod autem agimus, nostrum
est»; cum dicat Apostolus, orare se ad Deum pro eis, ad quos scri­
bebat, ne quid mali faciant, et ut quod bonum est faciant? Non
enim ait, Oramus ut possitis nihil mali facere; sed, ne quid faciatis
mali : nec, Ut possitis bonum facere; sed, ut bonum faciatis (2 Cor.
13,7). Quoniam de quibus scriptum est, Quotquot enim Spiritu Dei
aguntur, hi filii sunt Dei (Rom. 8,14); profecto ut agant quod bo­
num est, ab illo aguntur qui bonus est. Quomodo dicit Pelagius,
«Quod bene loqui possumus, Dei est: quod bene loquimur, nostrum
est»; cum dicat Dominus, Spiritus Patris vestri est qui loquitur in
vobis? Neque enim ait, Non vos estis qui dedistis vobis bene posse
loqui: sed ait, Non vos estis qui loquimini (Mt. 10,20). Nec ait,
Spiritus Patris vestri est qui vobis dat, vel dedit posse bene loqui;
sed ait, qui loquitur in vobis: non significans possibilitatis profectum,
sed exprimens cooperationis effectum. Quomodo dicit liberi ar­
bitrii elatus assertor: «Quod possumus bene cogitare, Dei est; quod
autem bene cogitamus nostrum est?» Cui respondet humilis gratiae
praedicator: Non quia idonei sumus cogitare aliquid a nobis, quasi
ex nobismetipsis; sed sufficientia nostra ex Deo est (2 Cor. 3,5). Non
enim ait, Posse cogitare; sed cogitare (Degr. Chr. 25,26: ML 44,373).
1480. Intelligenda est enim gratia Dei per lesum Christum
Dominum nostrum, qua sola homines liberantur a malo, et sine
qua nullum prorsus sive cogitando, sive volendo et amando, sive
agendo faciunt bonum: non solum ut monstrante ipsa quid fa­
ciendum sit sciant, verum etiam ut praestante ipsa faciant cum
dilectione3 quod sciunt. Hanc quippe inspirationem bonae vo­
luntatis atque operis poscebat Apostolus eis, quibus dicebat, Ora­
mus autem ad Deum, ne quid faciatis mali, non ut nos probati apparea3 «Tntellige: cum caritate, seu cum voluntate bona bonitate supernaturali»
(Boyer, Divi Augustini «De correptione et gratia» (Romae 1951) 13.

mus, sed ut vos quod bonum est faciatis (2 Cor· 13.7) (De con. et
gr. 2,3: ML 44,917)·
1481. Non est homo bonus si nolit; sed gratia Dei etiam ad
hoc adiuvatur ut velit: quoniam non inaniter scriptum est, Deus
est enim qui operatur in nobis et velie et operari, pro bona voluntate
(Phil. 2,13); et, Praeparatur voluntas a Domino (Prov. 8, sec. LXX)
(C. duos Ep. Pel. I 18,36: ML 44,567).
1482. Proprium quippe arbitrium nisi Dei gratia iuvetur, nec
ipsa bona voluntas esse in homine potest. Deus est enim, inquit
Apostolus, qui operatur in vobis et velle, et operari, pro bona volun­
tate (Phil. 2,13): non, sicut isti sentiunt, tantummodo scientiam
revelando, ut noverimus quid facere debeamus; sed etiam inspi­
rando caritatem, ut ea quae discendo novimus, etiam diligendo
faciamus (Ep. 188,2,7: ML 33,851).
1483. Ne ipsa voluntas sine gratia Dei putetur boni aliquid
posse, continuo cum dixisset: Gratia eius in me vacua non fuit, sed
plus omnibus laboravi; subiunxit atque ait, Non ego autem, sed gratia
Dei mecum (1 Cor. 15,10), id est, non solus, sed gratia Dei mecum:
ac per hoc nec gratia Dei sola, nec ipse solus, sed gratia Dei cum
illo. Ut autem de caelo vocaretur, et tam magna efficacissima vo­
catione converteretur (Act. 9), gratia Dei erat sola; quia merita
eius erant magna, sed mala (De gr. et lib. arb. 5,12: ML 44,889).
1484. Etiam atque etiam considerate quid adhuc veritas adiungat et dicat: Ego sum, inquit, vitis, vos palmites. Qui manet in me,
et ego in eo, hic fert fructum multum: quia sine me nihil potestis facere
(Io. 15,5). Ne quisquam putaret saltem parvum aliquem fructum
posse a semetipso palmitem ferre, cum dixisset, hic fert fructum
multum, non ait, quia sine me parum potestis facere; sed, nihil
potestis facere. Sive ergo parum, sive multum, sine illo fieri non
potest, sine quo nihil fieri potest4 (In Io. Ev. tr. 81,3: ML 35,1841).
1485. Proinde librum vel epistolam meam... intelligite, ut ne­
que negetis Dei gratiam, neque liberum arbitrium sic defendatis,
ut a Dei gratia separetis, tanquam sine illa vel cogitare aliquid vel
agere secundum Deum ulla ratione possimus; quod omnino non
possumus. Propter hoc enim Dominus... ait discipulis suis: Sine
me nihil potestis facere (Io. 15,5) (Ep. 214,2: ML 33,969)5.
1486. Item in eodem libro (De lib. arbitrio) alio loco: «Ut quod
per liberum», inquit (Pelagius), «homines facere iubentur arbitrium,
facilius possint implere per gratiam». Tolle «facilius», et non solum
plenus, verum etiam sanus est sensus, si ita dicatur, Ut quod per
4 Hoc testimonium licet de unione cum Christo per gratiam habitualem
etiam intelligatur, referendum quoque est ad gratiam actualem, atque ita in­
terpretatur Augustinus et alii Patres.
s Cum controversia orta esset in monasterio Adrumetano, ex diversa in­
terpretatione secundae epistolae quam Augustinus ad Sixtum presbyterum
romanum scripserat (Ep. 194: ML 33,874-891), hanc misit epistolam ad Valentinum Praepositum et caeteros monachos, eos docens fidem catholicam in
illa epistola propugnatam hanc esse, ut neque liberum arbitrium negetur, neque
tantum ei tribuatur, ut sine gratia Dei valeat quidquam ad bonum.

liberum homines facere iubentur arbitrium, possint implere per gra­
tiam. Cum autem «facilius» additur, adimpletio boni operis etiam
sine Dei gratia posse fieri, tacita significatione suggeritur. Quem
sensum redarguit qui dicit, Sine me nihil potestis facere (Io. 15,5)
(De gr. Chr. 29,30: ML 44,375)·
1487. Attendite sane vigilanter quomodo dixerit: Adhibet qui­
dem huic etiam parti, si quando necessarium fuerit, misericordiam suam
Deus; quia homini post peccatum ita subveniri necessum est, non quia
Deus causam huiusce necessitatis optaverit. Videtisne quemadmodum
non dicat necessariam misericordiam Dei ut non peccemus, sed
quia peccavimus? Deinde subiungit: Sed et medicus ad curandum
iam vulneratum paratus esse debet; non debet autem ut sanus vulnere­
tur optare. Si ista similitudo rebus de quibus agimus congruit,
certe vulnerari non potest natura humana peccato, quoniam pecca­
tum nulla substantia est. Sicut ergo vulnere, verbi gratia, claudi­
cans ideo curatur, ut sanato malo praeterito, futurus dirigatur in­
cessus: sic mala nostra non ad hoc solum supernus medicus sanat,
ut illa iam non sint, sed ut de caetero recte ambulare possimus;
quod quidem etiam sani nonnisi illo adiuvante poterimus. Nam
medicus homo cum sanaverit hominem, iam de caetero sustentan­
dum elementis et alimentis corporalibus, ut eadem sanitas apto
subsidio convalescat atque persistat, Deo dimittit; qui praebet ista
in carne viventibus, cuius erant etiam illa quae, dum curaret,
adhibebat. Non enim quemquam medicus ex his rebus quas ipse
creaverit sanat; sed ex illius opibus, qui creat omnia necessaria sanis
atque vitiosis. Ipse autem Deus, cum per Mediatorem Dei et ho­
minum hominem Christum lesum, spiritualiter sanat aegrum vel
vivificat mortuum, id est, iustificat impium, et eum ad perfectam
sanitatem, hoc est, ad perfectam vitam iustitiamque perduxerit, non
deserit si non deseratur, ut pie semper iusteque vivatur. Sicut enim
oculus corporis etiam plenissime sanus, nisi candore lucis adiutus
non potest cernere: sic et homo etiam perfectissime iustificatus, nisi
aeterna luce iustitiae divinitus adiuvetur, recte non potest vivere.
Sanat ergo Deus, non solum ut deleat quod peccavimus, sed ut
praestet etiam ne peccemus (De nat. et gr. 26,29: ML 44,261) 6.
1488. De qua possibilitate Pelagius in libro primo pro Libero
Arbitrio ita loquitur: «Habemus autem», inquit, «possibilitatem
utriusque partis a Deo insitam, velut quamdam, ut ita dicam, ra­
dicem fructiferam atque fecundam, quae ex voluntate hominis
diversa gignat et pariat, et quae possit ad proprii cultoris arbitrium,
vel nitere flore virtutum, vel sentibus horrere vitiorum». Ubi non
intuens quid loquatur, unam eamdemque radicem constituit bo­
norum et malorum, contra evangelicam veritatem doctrinamque
6 Duplici exemplo declarat necessitatem gratiae actualis, etiam pro homine
iustificato. Unum est infirmi hominis, qui cum sanatur a medico, sustentandus
est etiam elementis, et alimentis corporalibus, ut eadem sanitas apto subsidio
convalescat atque persistat; alterum corporeorum oculorum, qui etiam plenis­
sime sani, cernere colorata, nisi candore lucis adiuti, non possunt. Ita interpre­
tatur hunc locum Bertl De theol. disc. vol. 1-2 1.14,37.

apostolicam. Nam et Dominus nec arborem bonam dicit posse
facere fructus malos, nec malam bonos (Mt. 7,18); et apostolus
Paulus cum dicit radicem malorum omnium esse cupiditatem
(1 Tim. 6,10), admonet utique intelligi radicem bonorum omnium
caritatem. Unde si duae arbores, bona et mala, duo sunt homi­
nes, bonus et malus, quid est bonus homo, nisi voluntatis bonae7,
hoc est, arbor radicis bonae? et quid est homo malus, nisi vo­
luntaos malae, hoc est, arbor radicis malae? Fructus autem harum
radicum atque arborum, facta sunt, dicta sunt, cogitata sunt, quae
bona de bona voluntate procedunt, et mala de mala (De grat.
Chr. 18,19: ML 44,369).
1489. Facit autem homo arborem bonam, quando Dei accipit
gratiam. Non enim se ex malo bonum per se ipsum facit; sed ex
illo et per illum et in illo qui semper est bonus: nec tantum ut
arbor sit bona, sed etiam ut faciat fructus bonos, eadem gratia
necessarium est ut adiuvetur, sine qua boni aliquid facere non
potest. Ipse quippe in bonis arboribus cooperatur fructum, qui et
forinsecus rigat atque excolit per quemlibet ministerium, et per
se dat intrinsecus incrementum (1 Cor. 3,7) (De gr. Chr. 19,20:
ML 44,370).
1490. Alia quippe sunt (adiutoria), sine quibus illud ad quod
adiuvant, effici non potest; sicut sine navi navigat nemo, nemo sine
voce loquitur, nemo sine pedibus graditur, nemo sine luce intue­
tur, et multa huiusmodi: unde est etiam illud, quod nemo sine Dei
gratia recte vivit. Alia vero sunt adiutoria, quibus sic adiuvamur,
ut etiam si desint, possit alio modo fieri propter quod ea requiri­
mus: sicut illa sunt quae commemoravi; tribula ad fruges terendas,
paedagogus ad puerum ducendum, medicamentum humana arte
confectum ad recipiendam salutem, et caetera talia (De gest. Pel.
2,3: ML 44,321)8.
1491. Istam Dei gratiam in divinis eloquiis manifestam etiam
Pelagius manifeste fateatur... Cognitionem et dilectionem, sicut
sunt discernenda, discernat. Quia scientia inflat, caritas aedificat
(1 Cor. 8,1). Et tunc scientia non inflat, quando caritas aedificat...
Et si consenserit nos gratiam Dei appellare caritatem; non sic sen­
tiat, tamquam ulla merita bona nostra praecesserint. Nam quae
merita bona tunc habere poteramus, quando Deum non diligeba­
mus. Ut enim acciperemus dilectionem qua diligeremus, dilecti
sumus, cum eam nondum haberemus. Hoc loannes Apostolus aper­
tissime dicit: Non quod nos dilexerimus Deum, sed quia ipse dilexit
nos. Et alibi: Nos diligamus, inquit, quia ipse prior dilexit nos (1 Io. 4,
10.19). Optime omnino atque verissime. Non enim haberemus
7 «Bona voluntas» idem est ac caritas: «Quasi vero aliud sit bona voluntas
quam caritas, quam Scriptura nobis esse clamat ex Deo, et a Patre datam ut
filii eius essemus». (De gr. Chr. 21,22: ML 44,371). Notetur quomodo Augus­
tinus de duplici loquitur caritate, sive pro gratia justificationis, sive pro auxilio
transeunti ac supernatural!.
s De absoluta necessitate gratiae caritatis, iuxta Augustinum, plura apud
McKugo, o.c. c.4: «De Physica virtute et physica necessitate caritatis», 37-47.

unde illum diligeremus, nisi hoc ab illo, cum prior nos diligeret,
sumeremus. Quid autem boni faceremus, nisi diligeremus? Aut
quomodo bonum non facimus, si diligamus? Etsi enim Dei man­
datum videtur aliquando non a diligentibus, sed a timentibus fieri;
tamen ubi non est dilectio, nullum bonum opus imputatur, nec
recte bonum opus vocatur: quia omne quod non ex fide est, pecca­
tum est (Rom. 14,23); et fides per dilectionem operatur (Gal. 5,6).
Ac per hoc gratiam Dei, qua caritas Dei diffunditur in cordibus
nostris per Spiritum Sanctum qui datus est nobis (Rom. 5,5), sic
confiteatur qui vult veraciter confiteri, ut omnino nihil boni sine
illa, quod ad pietatem pertinet veramque iustitiam 9, fieri posse
non dubitet. Non quomodo iste, qui cum dicit, «propterea dari
gratiam, ut quod a Deo praecipitur, facilius impleatur», quid de
illa sentiat ostendit, scilicet, quod etiam sine illa, etsi minus facile,
fieri tamen quod divinitus praecipitur, potest (De gr. Chr. 26,27:
ML 44.374)·
1492. Apparet igitur litterae vetustatem, si desit novitas spi­
ritus, reos facere potius cognitione peccati, quam liberare a peccato.
Unde et alibi scriptum est, Qui apponit scientiam, apponit et
dolorem (Eccle. 1,18): non quia ipsa lex malum est, sed quia
mandatum bonum habet in littera demonstrante, non in adiuvante
spiritu: quod mandatum si fit timore poenae, non amore iustitiae,
serviliter fit, non liberaliter, ideo nec fit. Non enim fructus est
bonus, qui de caritatis radice non surgit. Porro autem si adsit fides
quae per dilectionem operatur (Gal. 5,6), incipit condelectari legi
Dei secundum interiorem hominem, quae delectatio non litterae,
sed spiritus donum est; etiamsi alia lex in membris adhuc repugnat
legi mentis, donec in novitatem, quae de die in diem in interiore
homine augetur, tota vetustas mutata pertranseat, liberante nos de
corpore mortis huius gratia Dei per lesum Christum Dominum
nostrum (De Sp. et litt. 14,26: ML 44,217).
1493. His itaque disputationibus perversis et impiis, non so­
lum contradicitur orationibus nostris, quibus a Domino petimus
quidquid sanctos petiisse legimus et tenemus; verum etiam bene­
dictionibus nostris resistitur, quando super populum dicimus, op­
tantes eis et poscentes a Domino, ut eos abundare faciat in caritate
invicem, et in omnes (1 Thess. 3,12), et det eis secundum divitias
gloriae suae virtute corroborari per Spiritum eius (Eph. 3,16); et
impleat eos omni gaudio, et pace in credendo, et potentia Spiritus
Sancti (Rom. 15,13). Ut quid eis ista petimus10, quae populis a
9 «Ad pietatem veramque justitiam», cf. quae supra diximus n.1478. Ex
oppositione inter opera timore et caritate facta, deducitur et supernaturalitas
actuum qui sub gratia caritatis fiunt, et necessitas gratiae. Propterea ait: «Non
enim fructus est bonus, qui de caritatis radice non surgit». Vide n.1492. Intellige
bonum bonitate supernaturali. Cf. McKugo, o.c. 44-45, et quae etiam infra
dicemus ubi de operibus infidelium.
10 Saepissime utitur Augustinus argumento ex oratione dominica: «Nam quid
stultius, quam orare ut facias, quod in potestate habeas?» (De nat. ct gr. 18,20:
ML 44,256). «Cur petitur quod ad nostram pertinet potestatem, si Deus non

Domino petiisse Apostolum novimus, si iam natura nostra, creata
cum libero arbitrio, omnia haec sibi potest sua voluntate praestare?
ut quid etiam dicit idem ipse Apostolus, Quotquot enim Spiritu
Dei aguntur, hi filii sunt Dei; si spiritu naturae nostrae agimur, ut
efficiamur filii Dei? ut quid dicit similiter, Spiritus adiuvat infirmi­
tatem nostram (Rom. 8,14.16); si natura nostra sic creata est, ut
Spiritu ad opera iustitiae non indigeat adiuvari? ut quid scriptum
est, Fidelis autem Deus, qui non permittet vos tentari super id quod
potestis, sed faciet cum tentatione etiam exitum, ut possitis sustinere
(1 Cor. 10,13); si *am ita conditi sumus, ut viribus liberi arbitrii
universas tentationes sustinendo superare possimus? (Ep. 179,4:
ML 33,775)·
1494. Sed quoniam dicunt, «Inimicos suos dicta nostra (Pelagianorum) in veritatis odium suscepisse, et toto penitus Occidente
non minus stultum quam impium dogma esse susceptum, et sim­
plicibus episcopis ll, sine congregatione synodi in locis suis seden­
tibus ad hoc confirmandum subscriptionem queruntur extortam»;
cum potius eorum profanas vocum novitates Ecclesia Christi et
occidentalis et orientalis horruerit: ad curam nostram existimo per­
tinere, non quod iam satis fecimus; verum etiam de sanctorum
litteris, qui ante nos fama celeberrima et ingenti gloria tractaverunt,
aliqua documenta proferre: ... ut admoneantur... a nobis rectam
et antiquitus fundatam catholicam fidem adversus recedentem Pelagianorum haereticorum praesumptionem perniciemque defendi
(C. duas Ep. Pel. IV 8,20: ML 44,623).
1495. Nimis longum erit, si omnia velim commemorare, quae
sanctus Ambrosius adversus hanc haeresim Pelagianam tanto post
exorturam, non eis quidem respondens, sed praedicans catholicam
fidem, atque in ea homines aedificans dixit et scripsit. Sed nec illa
omnia commemorare potui vel debui, quae gloriosissimus in Domino
Cyprianus posuit in Epistolis suis, quibus demonstretur, quam sit
haec, quam tenemus, fides vera vereque christiana atque catholica,
sicut per Scripturas sanctas antiquitus tradita, sic a patribus nostris,
et usque ad hoc tempus, quo isti eam convellere tentaverunt, re­
tenta atque servata (C. duas Ep. Pel. IV 12,32: ML 44,636) 12.
1496. Isti tales tantique doctores (Cyprianus, Ambrosius, Gre-

adiuvat voluntatem?» (De gr. Chr. 15,16: ML 44,369). Vide supra n.1446.
Plura de argumento ex oratione apud Augustinum habet Germán Mártil,
La Tradición en San Agustín (Madrid 1943) 109-114.
** Contra futilem et iniustam accusationem Pelagianorum retorquet Au­
gustinus, documenta allegans eorum Patrum qui ante exortam haeresim scrip­
serunt: «Quid est ergo quod dicunt. Simplicibus episcopis, sine congregatione
synodi in locis suis sedentibus, extorta subscriptio? Numquid beatissimis ct in
fide catholica excellentissimis viris Cypriano et Ambrosio ante istos, adversus
istos extorta subscriptio est: qui eorum impia dogmata tanta manifestatione
subvertunt, ut quae contra eos manifestiora dicamus, vix nos invenire possi­
mus?» (C. duas Ep. Pel. IV 12,34: ML 44,637-638). Testimonia Cypriani et
Ambrosii citat Augustinus (Ib. c.8-11: ML 44,623-636).
12 Cf. etiam C. Iui. III 17,32. ubi allegat in favorem gratiae testimonia Irenaei, Cypriani. Reticii. Olympii, Hilarii. Ambrosii, Gregorii Naz., Bastiti,
Io. Chrysost., Innocenti! et Hieronymi (ML 44,719).

gorius Nazianzenus) dicentes non esse aliquid, de quo tanquam de
nostro, quod nobis Deus non dederit, gloriemur; nec ipsum cor
nostrum et cogitationes nostras in potestate nostra esse; et totum
dantes Deo, atque ab ipso nos accipere confitentes, ut permansuri
convertamur ad eum; ut id quod bonum est, nobis quoque videatur
bonum et velimus illud, ut honoremus Deum, et recipiamus Chris­
tum, ut ex indevotis efficiamur devoti et religiosi, ut in ipsam Tri­
nitatem credamus, et confiteamur etiam voce quod credimus: haec
utique gratiae Dei tribuunt, Dei munera agnoscunt, ab ipso nobis,
non a nobis esse testantur (De dono pers. 19,50: ML 45,1025)13.
CAPUT

V

De facienda et perficienda iustitia
Summarium.—Variae definitiones peccati: 1497-1500.—In controversia Pelagiana latissime usurpavit Augustinus nomen peccati. Et iusti peccatum
habent: 1501-1502.—Duo praecepta, affirmativum unum, negativum
alterum: 1503.—Describit quid sit facere iustitiam, quid vero perficere:
1504-1506.—Iustitia parva seu minor (facere iustitiam), facit meritum ;
iustitia maior (perficere iustitiam) erit praemium in caelo: 1507-1508.—
Quamvis nullus in hac vita (praeter Dominum et Beatam Virginem),
sit sine peccato, possibile tamen est non tantum opus iustitiae, sed et
ipsa perfectio iustitiae per extraordinariam gratiam Dei. Ideo praecepta
data sunt, ut curramus, speremus, oremus ut vires nostrae per gratiam
adiuventur. Quanto longior a peccato, tanto quis propinquior est ple­
nitudini iustitiae. Gratiae Dei est, ut innotescat quod latebat, et suave
fiat quod non delectabat: 1509-1514.

1497. Nam illud quod ignorans quisque non recte facit, et
quod recte volens facere non potest, ideo dicuntur peccata, quia de
peccato illo liberae voluntatis originem ducunt: illud enim praece­
dens meruit ista sequentia. Nam sicut linguam dicimus non solum
membrum quod movemus in ore dum loquimur, sed etiam illud
quod huius membri motum consequitur, id est formam tenorem­
que verborum, secundum quem modum dicitur alia lingua graeca,
alia latina: sic non solum peccatum illud dicimus, quod proprie
vocatur peccatum, libera enim voluntate et ab sciente committi­
tur; sed etiam illud quod iam de huius supplicio consequatur ne­
cesse est (De lib. arb. III 19,54: ML 32,1297) 1.
13 Pro momento et evaluatione argumenti ex Traditione in Agustino, cf.
G. MÂRTTL, o.c.
1 Quae de peccato praemittimus quasi necessaria sunt ad meliorem intelligentiam dicendorum de facienda et perficienda iustitia. Non omnia tamen quae
de peccato habet Augustinus exhaurire in mente est, sed ea tantum dantur
quae magis directe ad rem nostram pertinent. Cf. plura apud Gregorio Ar­
mas, La moral de San Agustín (Madrid 1954) 163ss; Id., Teología agustiniana
del pecado: Augustinus 2 (1956) 169-186.
Ne plura repetere necesse sit, vide quae diximus in De Deo elev. c.21.
Distinguit heic Augustinus inter peccatum formale, quale fuit peccatum
Adae, scienter et libenter commissum (et tunc proprie vocatur peccatum), et
peccatum materiale, quod tanquam supplicium, necessario sequitur ex igno-

1498. Sine prius etiam peccatum definiamus» quod sine vo­
luntate esse non posse omnis mens apud se divinitus conscriptum
legit. Ergo peccatum est voluntas retinendi vel consequendi quod
iustitia vetat, et unde liberum est abstinere. Quanquam si liberum
non sit, non est voluntas (De anim. c. Man. 11,15: ML 42,105)2.
1499. Potest etiam putari falsa esse ista sententia qua dixi­
mus, Nusquam nisi in voluntate esse peccatum quia dixit Aposto­
lus: Si autem quod nolo, hoc facio. iam non ego operor illud, sed quod
habitat in me peccatum. Hoc enim peccatum usque adeo non est
in voluntate, ut dicat: Quod nolo, hoc facio. Quomodo ergo nusquam
est nisi in voluntate peccatum? Sed hoc peccatum de quo sic est
locutus Apostolus, ideo peccatum vocatur, quia peccato factum
est4, et poena peccati est; quandoquidem hoc de concupiscentia
rantia vel concupiscentia, quam ex peccato Adae habemus. Ita motus concu­
piscentiae» quibus consensus non praebetur.
Si haec prae mente habeantur, siculi etiam distinctio ab Augustino facta
inter libertatem et liberum arbitrium (cf. supra De Deo elev. c.28), iam videre
est quomodo interpretanda sint haec verba Augustini et similia: «Neque libe­
rum arbitrium quidquam nisi ad peccandum valet, si lateat veritatis via» (De
Sp. et litt. 3,5; ML 44,203).
De operibus infidelium, et quo sensu peccata vocentur, vide c.9.
2 Cum lulianus Pelagianus, ex hac definitione in controversia cum Mani­
chaeis data, argueretur contra peccatum originale, explicat Augustinus hanc
definitionem proprie verificati in Adam: «Ipse est Adam, quem nostra illa de­
finitio, quae tibi placuit» intuebatur, cum dicerem, ’Peccatum est voluntas reti­
nendi vel consequendi quod iustitia vetat, et unde liberum est abstinere’. Adam
quippe omnino, quando peccavit, nihil in se habebat mali, quo nolens urgere­
tur ad operandum malum... ac per hoc id egit peccando, quod iustitia vetabat,
et unde liberum illi fuerat abstinere».
Nam ei qui dicit. Quod nolo malum, hoc ago (Rom. 7,29), abstinere inde,
liberum non est» (C. Iui. o.i. I 47: ML 45,1067).
Postea tria haec distinguit: a) peccatum; b) poenam peccati, et: c) utrum­
que, i.e. ita peccatum, ut ipsum sit etiam poena peccati. Hac definitione primum
ex tribus definitum est, non secundum vel tertium (Ib.). Cf. etiam Retr. I 15,4:
ML 32,609; C. Iui. o.i. I 44: ML 45,1066.
Denique, haec tria exemplis illustrat, asseritque primum, etiam in homine
locum posse habere, quamvis non eodem gradu quo in Adam, propter vulne­
ratam libertatem: «Multa quippe sunt quae agunt homines mala, a quibus eis
liberum est abstinere: sed nulli tam liberum est, quam illi fuit, qui Deo suo,
a quo erat conditus rectus, nullo prorsus vitio depravatus adstabat» (Ib.). Hac
ratione intellectum, peccatum est contra praeceptum faciendi iustitiam.
Pro secundo, exemplum affert alicuius, qui aliquid patitur: «cum pro scele­
re, qui peccavit, occiditur...» De tertio, i.e. peccatum et simul poena peccati,
intelligi potest illud: Quod nolo malum, hoc ago. Ad hoc tertium pertinet origi­
nale peccatum, quod eo dicitur voluntarium quia etiam «descendit a voluntate
peccantis. Fuit Adam, et in illo fuimus omnes; periit Adam, et in illo omnes
perierunt’» (ex S. Ambrosio). Ex hoc peccato veniunt ignorantia et cupiditas,
et propterea ad id «pertinent etiam omnia quae per ignorantiam cum aguntur
mala, non putantur mala, vel etiam putantur bona. Caecitas enim cordis, si
peccatum non esset, iniuste argueretur: arguitur tamen...» (Ib.). Heic quaestio
est de peccato materiali ex ignorantia, et est contra perfectionem iustitiae. Haec
bene prae mente habeantur ad infra dicenda. Cf. Charles Merlin, Véritable
clef des ouvrages de S. Augustin contre les Pélagiens. apud ML 47,939ss. (Expo­
nit atque refutat erroneam interpretationem Augustini a lansenio factam.) Pro
bibliographia peccati iuxta Augustinum, vide supra n.834.
3 Cf. De d. anim. 10,12: ML 42,103.
4 Concupiscentia ideo peccatum dicitur, quia ex peccato est, et est poena
peccati. Actio iustitiae in eo est, quod concupiscentiae ad peccatum inclinanti,

carnis, quod aperit in consequentibus dicens: Scio quia non habitat
in me, hoc est in carne mea bonum: velle enim adiacet mihi, perficere
autem bonum, non (Rom. 7,16-18). Perfectio quippe boni est, ut
nec ipsa concupiscentia peccati sit in homine, cui quidem quando
bene vivitur, non consentit voluntas: verumtamen non perficit bo­
num, quia inest adhuc concupiscentia cui repugnat voluntas (Retr. I
15,2: ML 32,608-609).
1500. Peccatum est autem, cum vel non est caritas, quae esse
debet, vel minor est quam debet, sive hoc voluntate vitari possit,
sive non possit: quia si potest, praesens voluntas hoc facit: si autem
non potest, praeterita voluntas hoc fecit; et tamen vitari potest,
non quando voluntas superba laudatur, sed quando humilis adiuvatur (De perf. iust. hom. 6,15: ML 44,298)5.
1501. Deinde commemorat eos, «qui non modo non peccasse,
verum etiam iuste vixisse referuntur, Abel, Enoch, Melchisedech,
Abraham...» Adiungit etiam feminas, «Debboram, Annam Samuelis
matrem, ludith, Esther... ipsam etiam Domini ac Salvatoris nostri
Matrem, quam» dicit, «sine peccato confiteri necesse esse pietati».
Excepta itaque sancta virgine Maria, de qua propter honorem
Domini nullam prorsus cum de peccatis agitur, haberi volo quaes­
tionem: unde enim scimus quid ei plus gratiae collatum fuerit ad
vincendum omni ex parte peccatum quae concipere ac parere meruit,
quem constat nullum habuisse peccatum? hac ergo Virgine excepta,
si omnes illos sanctos et sanctas, cum hic viverent, congregare pos­
semus et interrogare utrum essent sine peccato, quid fuisse re­
sponsuros putamus? utrum hoc quod iste dicit, an quod loannes
apostolus? Rogo vos, quantalibet fuerint in hoc corpore excellentia
sanctitatis, si hoc interrogari potuissent, nonne una voce clamassent,
Si dixerimus quia peccatum non habemus, nos ipsos decipimus, et
veritas in nobis non est (1 Io. 1,8) (De nat. et gr. 36,42: ML 44,
267)6.
1502. Ita nec commemorandum fuit, si Abel, quamvis merito
iustus appellatus est, paulo immoderatius aliquando risit, vel animi
remissione iocatus est, vel vidit aliquid ad concupiscendum, vel
aliquanto immoderatius poma decerpsit, vel plusculo cibo crudior
fuit, vel cum oraret cogitavit aliquid unde eius in aliud avocaretur
intentio, et quoties illi ista ac similia multa subrepserint. An forte
peccata non sunt, de quibus generaliter cavendis atque cohibendis
admonemur praecepto apostolico, ubi dicit, Non ergo regnet peccatum
in vestro mortali corpore ad obediendum desideriis eius (Rom. 6,12).
His quippe ne obediamus ad ea quae non licent, vel minus decent,
quotidiana et perpetua conflictatione certandum est... Hunc vitiosae
affectionis appetitum qui magna ex parte frenarunt, ut non obenon consentiatur; perfectio vero iustitiae significat, nequidem indeliberatis con­
cupiscentiae motibus subici.
5 Iterum in hac definitione, peccatum latissime sumpsit. Cf. dicta in n. prae­
cedenti, quod «peccata» quae, per ignorantiam vel concupiscentiam, ex pec­
cato originali dimanant.
6 Vide n. sequentem.

dirent desideriis eius. ... etiam ¡usti appellari meruerunt; et hoc,
adiutorio gratiae. Verum quia saepe in levissimis et aliquando
incautis obrepit peccatum; et iusti fuerunt, et sine peccato non
fuerunt. Postremo si in Abel iusto caritas Dei, qua una vere iustus
est quicumque iustus est, adhuc erat quo posset et deberet augeri7,
quidquid minus erat, ex vitio erat. Et cui non minus sit, donec ad
illam eius fortitudinem veniatur, ubi tota hominis absorbeatur
infirmitas (De nat. et gr. 38,45: ML 44,269) 8.
1503. Respondetur multa esse in Scripturis sanctis divina prae­
cepta, quae omnia commemorare nimis operosum est: sed Dominus...
in duobus praeceptis dixit Legem Prophetasque pendere; ut intelligeremus, quidquid aliud divinitus praeceptum est, in his duobus

7 Intellige, «quo posset et deberet augeri» in hac vita, «neque enim, si esse
nondum potest tanta dilectio Dei. quanta illi cognitioni plenae perfectaeque
debetur, iam culpae deputandum est» (De Sp. er litt. 36.65: ML 44,244).
Ut in De Sp. et litt. n.64 explicat, praeceptum de Deo toto corde et anima
diligendum, tunc perfecte implebitur cum nihil possit addi cognitioni, quia
«quanto maior notitia, tanto erit maior dilectio», in caelo autem Deum co­
gnoscemus, sicut cogniti sumus (1 Cor. 13,12). «Nec ideo tamen plus esse poterit,
quam ex toto corde, ex tota anima, ex tota mente. Neque enim restat in nobis
aliquid quod addi possit ad totum; quia si restabit aliquid, illud non erit totum»
(Ib.). Et alibi hoc habet: «Tunc ergo erit plena iustitia, quando plena sanitas;
tunc plena sanitas, quando plena caritas; plenitudo enim legis caritas (Rom. 13,
10): tunc autem plena caritas, quando videbimus eum sicuti est (1 Io. 3,2).
Neque enim erit quod addatur ad dilectionem, cum fides pervenerit ad visio­
nem» (De perf. iust. hom. 3,8: ML 44,295).
8 Pro necessitate gratiae debellando, Augustinus latissimo sensu usurpavit
vocem ‘peccati' in controversia Pelagiana, atque strenue defendit, eos etiam
qui merito iusti appellantur in S. Scriptura, non fuisse absque peccato, una
Virgine Maria, propter Christum, excepta. Nec putat peccata levissima quae
commiserunt, narrari in S. Scriptura. «Ea quippe scripta sunt, quibus et modus
adhibendus fuit, et paucis exemplis ad multa necessaria lectus instruendus»
(De nat. et gr. 38,45: ML 44,268). Hinc ‘peccata* iusti Abel enumerat. Alibi
inter peccata iustorum, habet, quod concupiscentia, «in usu rerum etiam con­
cessarum atque licitarum exserit immoderationem suam: in ipsa vera bene­
ficentia qua iustus consulit proximo, quaedam fiunt quae obsint, cum prodesse
putata sint...» (De perf. iust. hom. 8,18: ML 44,300).
Cum Caelestius dixerit hominem posse esse sine peccato, respondet Augus­
tinus: «Neque nos negamus. Quando autem possit, ct per quem possit, hoc
quaeritur» (De perf. iust. hom. 7,16: ML 44,299). Iterum cum Caelestius divina
adduxerit testimonia, «quibus probatur praeceptum esse homini ut absque pec­
cato sit», ait Augustinus: «Non utrum praeceptum sit quaerimus, quod valde
manifestum est; sed hoc ipsum quod praeceptum esse constat, utrum in corpore
mortis huius possit impleri, ubi caro concupiscit adversus spiritum, et spiritus
adversus carnem, ut non ea quae volumus faciamus» (Ib. 8,17).
Ex tali statu quaestionis iam apparet, quanti momenti sit in singulis casibus
examinare, quo sensu Augustinus vocem peccati usurpet, et quaenam eius doc­
trina sit dc parva et magna iustitia, seu de facienda et perficienda iustitia, quam
hoc capite exhibemus.
Haud dubium est, eum peccati nomine intellexisse, non tantum peccatum
formale, sed et materiale, atque in primis concupiscentiam ipsam (vide supra
De Deo elev. c.26), quae sicut non fuit in Adam ante peccatum, «omnino esse
non debet, nec erit in illa perfectione iustitiae, ubi nullum erit omnino pecca­
tum...» (Ib. 8,18).
Nec mirandum tam amplissimo sensu S. Augustinum de peccato locutum
fuisse, cum S. Paulus concupiscentiam peccatum vocet, et Cone. Trid. defini­
verit, ideo concupiscentiam vocari peccatum, «quia ex peccato est et ad pecca­
tum inclinat» (Denz., Ench. Symb. ed. 18-20 n.792.

C

5.

DF FACIENDA IUSTITIA

429

habere finem, et ad haec duo esse referenda, Diliges Dominum
Deum tuum ex toto corde tuo, et ex tota mente tua; et Diliges proximum
tuum tanquam te ipsum. In his, inquit, duobus praeceptis tota Lex
pendet et Prophetae (Mt. 22,40.37). Quidquid ergo Dei lege pro­
hibemur, et quidquid iubemur facere, ad hoc prohibemur et iubemur, ut duo ista compleamus. Et forte generalis prohibitio est,
Non concupisces (Ex. 20,17); et generalis iussio, Diliges (Deut. 6,5)
(De per. iust. hom. 5,11: ML 44,296).
1504. Abstinet enim se ab omni re mala, etiam qui habet
peccatum, quod in se regnare non sinit, cui subrepit improbanda
cogitatio, quam pervenire ad finem operis non permittit. Sed aliud
est non habere peccatum, aliud non obedire desideriis eius. Aliud
est implere quod praeceptum est, Non concupisces (Ex. 20,17); et
aliud est per quemdam abstinentiae conatum saltem id agere quod
item scriptum est, Post concupiscentias tuas non eas (Eccli. 18,30):
nihil horum tamen scire se recte posse sine gratia Salvatoris. Facere
est ergo iustitiam, in vero Dei cultu cum interno concupiscentiae
malo interna conflictatione pugnare: perficere autem, omnino ad­
versarium non habere. Nam qui pugnat, et adhuc periclitatur, et
aliquando percutitur, etiam si non sternitur: qui autem non habet
adversarium, plena pace laetatur. Et ipse esse sine peccato veris­
sime dicitur, in quo nullum habitat peccatum; non qui per absti­
nentiam mali operis dicit, Iam non ego operor illud, sed id quod in
me habitat peccatum (Rom. 7,20) (De nat. et gr. 62,72: ML 44,283) 9.
1505. Velle, inquit, adiacet mihi, perficere autem bonum non
(Rom. 7,18). Numquid dixit, Non mihi adiacet facere bonum? Si hoc
dixisset, spes nulla esset. Non ait, Non mihi adiacet facere, sed, Non
mihi adiacet perficere. Quae est enim perfectio boni, nisi consumptio
et finis mali? Quae est autem consumptio mali, nisi quod Lex
dicit, Non concupisces? Omnino non concupiscere perfectio boni
est, quia consumptio mali est. Hoc dicebat ille, Perficere bonum
non mihi adiacet; quia non poterat facere ut non concupisceret:
faciebat tantum ut concupiscentiam refrenaret, ut concupiscentiae
non consentiret, et concupiscentiae membra ad satellicium non
praeberet. Perficere ergo, inquit, bonum non mihi adiacet: non
possum implere quod dictum est, Non concupisces. Quid ergo opus
est? Ut impleas, Post concupiscentias tuas non eas (In Ιο. Ευ. tr.
41,12: ML 35.1699) 10.
1506. Sed si dici potest quaedam iustitia minor huic vitae
competens, qua iustus ex fide vivit (Rom. 1,17), quamvis pere9 Hic et in sequentibus nn., describit quid sit facere iustitiam, et quid per­
ficere. Breviter: facere iustitiam est concupiscentiae (quam peccatum appellat),
non consentire, non sinere ut concupiscentia regnet. Perficere iustitiam signi­
ficat omnino non concupiscere, «adversarium non habere», i.e. etiam motibus
indeliberatis seu peccato materiali carere. Egemus gratia Salvatoris. Ad facien­
dam iustitiam pertinet praeceptum: Post concupiscentias tuas non eas; ad per­
ficiendam vero, Non concupisces.
10 Praeceptum faciendi iustitiam potest impleri in hac vita; perficere vero
iustitiam ad futuram vitam pertinet, nisi per extraordinariam gratiam Dei.
Vide n.1508.

grinus a Domino, et ideo per fidem ambulans, nondum per speciem
non absurde dicitur etiam ad istam pertinere ne peccet. Neque
enim, si tese nondum potest tanta dilectio Dei, quanta illi cognitioni
plenae perfectaeque debetur, iam culpae deputandum est. Aliud
est enim totam nondum assequi caritatem, aliud nullam sequi
cupiditatem. Quamobrem debet homo, quamvis longe minus amet
Deum, quam eum potest amare conspectum, nihil tamen appetere
illicitum: sicut etiam in his quae adiacent sensibus corporis, potest
oculus nullis tenebris delectari, quamvis non possit in fulgentissima
luce defigi. Verum ecce iam talem constituamus animam humanam
in hoc corruptibili corpore, quae etsi nondum illa supereminentissi­
ma perfectione caritatis Dei omnes motus terrenae libidinis absor­
buerit atque consumpserit, attamen in ista minore iustitia ad illici­
tum aliquid operandum eidem libidini nulla inclinatione consentiat:
ut ad illam vitam iam immortalem pertineat, Diliges Dominum
Deum tuum ex toto corde tuo, et ex tota anima tua, et ex tota virtute
tua (Deut. 6,5); ad hanc autem, Non regnet peccatum in vestro mortali
corpore ad obediendum desideriis eius (Rom. 6,12): ad illam, Non
concupisces (Ex. 20,17); ad istam, Post concupiscentias tuas non eas
(Eccli. 18,30); ad illam, nihil amplius quaerere, quam in ea perfec­
tione persistere; ad istam, hoc quod agit in opere habere, et illius
perfectionem pro mercede sperare: ut per illam iustus sine fine
vivat in specie, quam in ista desideravit; per hanc autem iustus
vivat ex fide, in qua illam certo fine desiderat (De Sp. et litt. 36,65:
ML 44.244) η.
1507· Quis autem ferat eos obicere nobis, «quod post resurrec­
tionem tales processus futuros esse dicamus, ut ibi incipiant homi­
nes, quae hic noluerint, Dei mandata complere»: quoniam dicimus,
ibi omnino nullum futurum esse peccatum, nec cum aliqua pec­
cati cupiditate conflictum; tanquam ipsi audeant hoc negare?...
Hic ergo praeceptum est, ut non peccemus: ibi praemium, non
posse peccare. Hic praeceptum est, ut desideriis peccati non obediamus: ibi praemium, ut desideria peccati non habeamus (C. duas
Ep. Pel. Ill 7,17: ML 44,600) 12.
1508. Quamobrem qui secundum iustitiam quae in lege est,
sine fide gratiae Christi vivit, sicut se Apostolus sine querela vixisse
commemorat, nullam veram putandus est habere iustitiam: non quia
lex vera et sancta non est; sed quia obedire velle litterae iubenti,
sine vivificante spiritu Dei, veluti ex viribus liberi arbitrii, iustitia
vera non est. Iustitia vero, secundum quam iustus ex fide vivit,
quoniam per spiritum gratiae homini ex Deo est, vera iustitia est.
Quae licet non immerito in aliquibus iustis pro huius vitae capaci­
tate perfecta dicitur, parva tamen est ad illam magnam, quam capit
11 Etiam iustitia minori (facere iustitiam), quae huic vitae competit, praeci­
pimur ne peccemus, etsi nondum datum sit Deum perfectissima caritate, quae
«motus libidinis consumpserit», diligere. Sicut in oculo corporis, aliud est «nul­
lis tenebris delectari», aliud «in fulgidissima luce defigi». Hoc secundum, tam­
quam merces, in caelo dabitur, iis qui in terra legitime certaverint.
12 Praemium erit in caelo, non posse peccare.

aequalitas Angelorum. Quam qui nondum habebat, et propter
illam quae iam inerat, perfectum, et propter istam quae adhuc
deerat, imperfectum se esse dicebat (S. Paulus). Sed plane minor
ista iustitia facit meritum, maior illa fit praemium. Unde qui istam
non sequitur, illam non assequitur. Quocirca post resurrectionem
hominis, futuram negare iustitiae plenitudinem, et putare tantam
futuram esse iustitiam in corpore vitae illius, quanta esse potest in
corpore mortis huius, dementiae singularis est (C. duas Ep. Pel.
Ill 7,23: ML 44.605) 13.
1509. Tales iusti ex fide viventes, non opus habent dicere,
Dimitte nobis debita nostra, sicut et nos dimittimus debitoribus nostris?
(Mt. 6,12) falsumque esse convincunt, quod scriptum est, Non
iustificabitur in conspectu tuo omnis vivens? (Ps. 142,2) et illud,
Si dixerimus quia peccatum non habemus, nosmetipsos decipimus, et
veritas in nobis non est? (1 Io. 1,8) ... et si qua alia in hanc sententiam
sancta Scriptura commemorat? Sed quoniam haec falsa esse non
possunt, illud esse consequens video, ut qualemcumque vel quan­
tamlibet in hac vita potuerimus definire iustitiam, nullus in ea sit
hominum qui nullum habeat omnino peccatum (De Sp. et litt.
36,65: ML 44,244) 14.
1510. Sed inveniant isti, si possunt, aliquem sub onere cor­
ruptionis huius viventem, cui iam non habeat Deus quod ignoscat:
nisi tamen eum fateantur non doctrina legis datae, sed etiam infuso
spiritu gratiae, ut talis esset, adiutum; non cuiuscemodi peccati
crimen sed ipsius impietatis incurrent. Sane quanquam talem, si
testimonia illa divina competenter accipiant, prorsus invenire non
possunt: nullo modo tamen dicendum, Deo deesse possibilitatem,
qua voluntas sic adiuvetur humana, ut non solum iustitia ista quae
13 Calumniae Pelagianorum, quod catholici Apostolos et Prophetas non
sanctos definierint, sed minus malos in comparatione peiorum (Ib. n.14), duas
offert responsiones, quarum prima est, quod Apostoli et Prophetae, opera bona
habentes «ex fide recta quae per dilectionem operatur» (Ib.), veram habent
iustitiam; dum ii qui «ignorantes Dei iustitiam, et suam volentes constituere,
iustitiae Dei non sunt subiecti» (Rom. 10,3), adhuc sub lege sunt (Ib. n.20),
nec veram habent iustitiam, quia «sine fide gratiae Christi» (Ib. n.23), «etiam
quae videntur bona opera, in peccata vertuntur; omne enim quod non est ex
fide peccatum est» (Rom. 14,23; Ib. n.14).
Iustitia tamen etiam eorum qui vere iusti sunt, relativa est in hac vita, nec
aequare potest iustitiae Angelorum (Ib. n.18), sed est «secundum istius vitae
modum» (Ib. n.15), nec tanta quanta erit in caelo (Ib. n.17), ubi «perficietur
dilectio» (Ib. n.21). Hinc haec iustitia parva vocatur, cuius praemium erit iusti­
tia magna seu perfecta in caelo (Ib. n.19). Ad hanc iustitiam pertinet etiam,
humilis confessio, qua iustus fatetur, se «nondum esse perfectum» (Ib. n.15).
Sicut S. Paulus, etiam sancti habent «stimulum carnis, angelum satanae», qui
eos colaphizet, tanquam «salubre, quamvis molestum medicamentum», «con­
tra elationis vitium» (Ib. n.18). Ita concludit quod, propter leviora peccata et
imperfectiones, etiam a sanctis Apostolis commissa, eos etiam Dominus praece­
perit «in oratione dicere. Dimitte nobis debita nostra» (Mt. 6,12) (Ib. n.15).
Recole quae de ratione peccati habet.
14 Saepissime Augustinus arguit contra thesim pelagianam de impeccantia,
ex Mt. 6,12, et ex 1 Io. 1.8. Cf. A.-M. la Bonnardière, Les commentaires si­
multanés de Mat. 6,12 et de 1 Io. 1,8 dans l'oeuvre de saint Augustin: Rev. des
Etud. Aug. (1955, 1-2) 129-143.

ex fide est (Rom. io,6), omni ex parte modo perficiatur in homine,
verum etiam illa secundum quam postea in aeternum in ipsa eius
contemplatione vivendum est. Quandoquidem si nunc velit in quo­
quam etiam hoc corruptibile induere incorruptionem (i Cor. 15,53),
atque hic inter homines morituros eum iubere vivere minime
moriturum, ut tota penitus vetustate consumpta nulla lex in membris
eius repugnet legi mentis (Rom. 7,23), Deumque ubique praesen­
tem ita cognoscat sicut sancti postea cognituri sunt, quis demens
audeat affirmare, non posse? (De Sp. et litt. 36,66: ML 44,245)l5.
1511. Cum est adhuc aliquid carnalis concupiscentiae, quod
vel continendo frenetur, non omni modo ex tota anima diligitur
Deus. Non enim caro sine anima concupiscit, quamvis caro concu­
piscere dicatur, quia carnaliter anima concupiscit. Tunc erit iustus
sine ullo omnino peccato, quando nulla lex erit in membris eius
repugnans legi menti eius (Rom. 7,23), sed prorsus toto corde,
tota anima, tota mente diliget Deum... Cur ergo non praeciperetur
homini ista perfectio, quamvis eam in hac vita nemo habeat?
Non enim recte curritur, si quo currendum est nesciatur. Quomodo
autem sciretur, si nullis praeceptis ostenderetur? Sic ergo curramus,
ut comprehendamus... Curramus credendo, sperando, desiderando;
curramus corpus castigando, et eleemosynas in bonis dandis malis­
que ignoscendis, hilariter et ex corde faciendo, et currentium vires
ut adiuventur orando; et sic audiamus praecepta perfectionis, ne
currere negligamus ad plenitudinem caritatis (De perf. iust. hom.
8,19: ML 44.301)16·
1512. Tunc enim ei (homini) nulla erunt mala, ut non opus
habeat dicere, Libera nos a malo (Mt. 6,13). Quamvis et nunc omnis
qui proficit, recta intentione proficiens, recedit ab omni peccato,
et tanto inde fit longinquior, quanto plenitudini iustitiae perfec­
tionique propinquior: quia et ipsa concupiscentia, quod est pecca­
tum habitans in carne nostra, etsi manet adhuc in membris mortali­
bus, minui tamen non desinit in proficientibus. Aliud est ergo,
recedere ab omni peccato, quod nunc in opere est; aliud, recessisse
ab omni peccato, quod in illa perfectione tunc erit (De perf. iust.
hom. 13,31: ML 44,308).
1513. Cum, voluntatem humanam gratia adiuvante divina, sine
peccato in hac vita possit homo esse, cur non sit, possem facillime
ac veracissime respondere, quia homines nolunt: sed si ex me quaeri­
tur, quare nolunt, imus in longum. Verumtamen etiam hoc sine
praeiudicio diligentioris inquisitionis breviter dicam. Nolunt homi15 Testimonia, a Pelagianis adducta pro eorum thesi, impeccantiam non
demonstrant. Omnes habent quod Deus ignoscat. Tamen non tantum iustitia
minor, sed ct maior seu perfecta, possibilis est etiam in hac vita per extraordi­
nariam gratiam Dei.
16 In caelo iustitia perfecta obtinebitur. Cur tamen de huiusmodi etiam
iustitia praeceptum adest? Ut curramus, «credendo, sperando, desiderando»
ut adiuvemur orando. Praeceptis ostenditur quo currere debeamus. Concupis­
centia minuitur in proficientibus. «Haec est nunc nostra iustitia, qua currimus
esurientes et sitientes ad perfectionem plenitudinemque iustitiae, ut ea postea
saturemur» (De perf. iust. hom. 8,18: ML 44,300).

nes facere quod iuslum est, sive quia latet an iustum sit, sive quia
non delectat. Tanto enim quidque vehementius volumus, quanto
certius quam bonum sit novimus, eoque delectamur ardentius.
Ignorantia igitur et infirmitas vitia sunt, quae impediunt voluntatem
ne moveatur ad faciendum opus bonum, vel ab opere abstinendum.
Ut autem innotescat quod latebat, et suave fiat quod non delectabat,
gratiae Dei est, quae hominum adiuvat voluntates (De pec. mer.
et rem. II 17,26: ML 44,167).
1514. Ecce quemadmodum sine exemplo est in hominibus per­
fecta iustitia, et tamen impossibilis non est. Fieret enim, si tanta
voluntas adhiberetur, quanta sufficit tantae rei. Esset autem tanta,
si et nihil eorum, quae pertinent ad iustitiam, nos lateret, et ea sic
delectarent animum, ut quidquid aliud voluptatis dolorisve impe­
dit, delectatio illa superaret: quod ut non sit, non ad impossibilita­
tem, sed ad iudicium Dei pertinet (De Sp. et litt. 35,63: ML 44,
242) Π.
17 Summatim rem exponendo, admittit Augustinus hominem posse esse
sine peccato in hac vita, «per Dei gratiam» (De pec. mer. et rem. II 6,7: ML 44,
155). «Non igitur Deus impossibilia iubet; sed iubendo admonet, et facere quod
possis, et petere quod non possis» (De nat. et gr. 43,50: ML 44,271).
Ad factum vero quod attinet, opinionem quorumdam catholicorum pu­
tantium, «esse vel fuisse hic aliquem... qui nullum haberet omnino peccatum»
tolerari potest, quamvis nunquam ipse eam faverit (Ep. 157 [sub fine a.414]
2,4: ML 33,675); «non audeo reprehendere, quanquam nec defendere valeam»
(De perf. iust. hom. (c.finem a.415) 21,44: ML 44,317).
Post Cone. Carthaginense, a.418 celebratum, determinate contra talem sen­
tentiam loquitur. Cf. C. duas Ep. Pel. (a.420) I 14,28: ML 44,563; Enchir. (a.421)
64,17: ML 40,262. «Qua praesumptione apertissime orationi dominicae con­
tradicunt (Pelagiani), in qua omnia membra Christi, Dimitte nobis debita nostra
(Mt. 6,12), veraci corde et quotidianis vocibus clamant» (C. duas Ep. Pel. IV
10,27: ML 44,629).
Quaestio est hic de peccatis venialibus et imperfectionibus, nam. «multi
fideles sunt sine crimine» (C. duas Ep. Pel. I 14,28: ML 44,563). «Crimen au­
tem est peccatum grave, accusatione et damnatione dignissimum» (In Io. Ev. tr.
41.9: ML 35,1697). Aliter, «nullus in Ecclesia recte posset ordinari minister»
(C. duas Ep. Pel. I 14,28: ML 44,563).
Unus tantum excipitur, Caput nostrum, et Sanctus sanctorum, Christus
Dominus, «qui nullum (habuit) omnino peccatum» (De perf. iust. hom. 21,44:
ML 44,316; Ep. 157,2,4: ML 33,675), et una Virgo Maria, de qua propter ho­
norem Domini, nullam prorsus cum de peccatis agitur, habere vult quaestio­
nem (vide supra n.1500).
Ample de subiecto huius capituli, disserunt Charles Merlin, o.c., apud
ML 47,023-968; Nicholas Merlin, S. Augustin et les dogmes du pêché originel
et de la grâce (Paris 1931) 84-91 et 375-385. Cf. etiam Capánaga, Obras de
San Agustín: BAC, VI ed.2.tt 949-952.

lusti auxilio gratiae indigent ut in bono perseverent; et magno
Dei dono ut usque in finem perseverent

i

Summarium.—Sicut oculus etiam sanus, cernere non potest sine candore
lucis, sic homo etiam iustiheatus non potest recte vivere, nisi aeterna
luce divinitus adiutus: 1515.—Perseverantiam finalem describit. Hanc
magnum Dei donum esse demonstrat: a) Ex S. Scriptura: 1516-1518.—
b) Ex praxi Ecclesiae et fidelium a Deo perseverantiam petentium.
Arguit contra Semi-Pelagianos. An vero quisquam credit habere a se
ipso, quod petit a Domino? Irrisoria esset petitio, si id ab eo peteretur
quod, ipso non donante, in hominis esset potestate. Est donum Dei
gratuitum. Suppliciter emereri potest, et cum datum fuerit nequit
contumaciter amitti: 1519-1522. ) Tertio, Augustinus probat perseverantiam finalem magnum Dei donum esse, ex eo quod perseverantia
immediate connectatur cum praedestinatione. Gratuitum vero et magnum
Dei donum est, quod quis moriatur in statu gratiae. Et hoc maxime
apparet in parvulis, qui baptizati moriuntur. Cur hoc donum aliis con­
cedatur, alus vero non concedatur, inscrutabile, sed iustissimum, est
iudicium Dei. Neque a correptione abstinendum est, eo quod nesciatur
quinam acceperint donum perseverantiae et praedestinati sint. Correptio
enim ad ule donum pertinere potest: 1523-1527.

1515. Deinde subiungit: Sed et medicus ad curandum iam vul­
neratum paratus esse debet; non debet autem ut sanus vulneretur optare.
Si ista similitudo rebus de quibus agimus congruit, certe vulnerari
non potest natura humana peccato, quoniam peccatum nulla substan­
tia est. Sicut ergo vulnere, verbi gratia, claudicans ideo curatur, ut
sanato malo praeterito, futurus dirigatur incessus: sic mala nostra
non ad hoc solum supernus medicus sanat, ut illa iam non sint, sed
ut de caetero recte ambulare possimus; quod quidem etiam sani
nonnisi illo adiuvante poterimus... Ipse... Deus cum per Mediato­
rem Dei et hominum hominem lesum Christum (1 Tim. 2,5), spiritualiter sanat aegrum vel vivificat mortuum, id est, iustificat im­
pium, et eum ad perfectam sanitatem, hoc est, ad perfectam vitam
iustitiamque perduxerit, non deserit si non deseratur, ut pie semper
iusteque vivatur. Sicut enim oculus corporis etiam plenissime sa­
nus, nisi candore lucis adiutus non potest cernere: sic et homo
etiam perfectissime iustificatus, nisi aeterna luce iustitiae divinitus
adiuvetur, recte non potest vivere. Sanat ergo Deus, non solum ut
deleat quod peccavimus, sed ut praestet etiam ne peccemus (De
nat. et gr. 26,29: ML 44,261) L
1 Pro Pelagianis gratia requirebatur ad remissionem obtinendam peccato­
rum, «ut per indulgentiam sit de praeteritis impunitus», non vero ad peccatum
vitandum quia homo est «fortis et validus» ( De nat. et gr. 50,65 : M L 44,279).
luxta Augustinum vero, processus sanationis non tantum curationem a peccato
requirit, sed etiam auxilium a caelesti Medico ut sanitas teneatur. «Nam semper
Deus medicus opus est etiam sanis, ut sanitas ipsa teneatur» (S 278 3· ML
38,1269).
Metaphora lucis frequenter utitur Augustinus ad illustrandum aspectus

1516. Iam de perseverantia diligentius disputandum est... As­
serimus ergo donum Dei esse perseverantiam qua usque in finem
perseveratur in Christo. Finem autem dico, quo vita ista finitur, in
qua tantummodo periculum est ne cadatur. Itaque utrum quisque
hoc munus acceperit, quamdiu hanc vitam ducit, incertum est. Si
enim priusquam moriatur cadat, non perseverasse utique dicitur, et
verissime dicitur... Sed ne quisquam reluctetur et dicat, si ex quo
fidelis quisque factus est, vixit, verbi gratia, decem annos, et eorum
medio tempore a fide lapsus est, nonne quinque annos persevera­
vit? Non contendo de verbis, si et illa perseverantia putatur esse
dicenda, tanquam temporis sui: hanc certe de qua nunc agimus
perseverantiam, qua in Christo perseveratur usque in finem, nullo
modo habuisse dicendus est, qui non perseveraverit usque in finem;
potiusque hanc habuit unius anni fidelis, ... si donec moreretur
fideliter vixit, quam multorum annorum, si exiguum temporis ante
mortem a fidei stabilitate defecit (De dono. pers. 1,1: ML 45,993).
1517. Videamus utrum haec perseverantia, de qua dictum est,
Qui perseveraverit usque in finem, hic salvus erit (Mt. 10,22), donum
sit Dei. Quod si non sit, quomodo verum est quod Apostolus ait,
Vobis donatum est pro Christo, non solum ut credatis in eum, verum
etiam ut patiamini proeo? (Phil. 1,29). Horum quippe unum pertinet
ad initium, alterum ad finem: utrumque tamen est Dei donum,
quia utrumque dictum est esse donatum... Quod enim est initium
verius christiano, quam credere in Christum? Quis finis melior est,
quam pati pro Christo? Sed quod ad id pertinet ut credatur in
Christum, qualiscumque inventa est contradictio, ut donum Dei
non initium, sed augmentum fidei diceretur: cui opinioni donante
Domino satis superque respondimus 2. Quid autem dici potest, cur
perseverantia usque in finem non donetur in Christo, cui donatur
pati pro Christo, aut, ut expressius eloquar, cui donatur mori pro
Christo? (De dono pers. 2,2: ML 45,995) 3.
1518. Nos negare quidem non possumus, etiam perseveran­
tiam in bono proficiens usque in finem, magnum esse Dei munus:
nec esse nisi ab illo de quo scriptum est, Omne datum optimum, et
omne donum perfectum desursum est, descendens a Patre luminum
(lac. 1,17)... Nam si dixerimus istam perseverantiam tam laudabi­
lem tamque felicem sic esse hominis, ut ei non sit ex Deo; illud
primitus evacuamus, quod ait Dominus Petro, Ego rogavi pro te,
gratiae sanantis et elevantis. «Nam et oculi nostri lumina vocantur; et tamen lux
extrinsecus si desit, etiam sani et patentes, in tenebris remanebunt» (En. in
Ps. 143,4: ML 37,1858). Cf. Capánaga in hunc locum. Obras de San Agustin:
BAC, VI 947-948.
2 Argumenta Augustini pro necessitate gratiae ad initium fidei, vide infra c. 10.
3 Etiam iis, quos voluntas Dei non vult ut perveniant «ad experientiam glo­
riamque passionis», perseverantia finalis donatur a Deo, cum «aegritudine cor­
poris vel quocumque casu moriuntur in Christo... Hanc enim promisit Deus,
dicens: Timorem meum dabo in cor eorum, ut a me non recedant (1er. 32,40).
Quod quid est aliud, quam, Talis ac tantus erit timor meus, quem dabo in cor
eorum, ut mihi perseveranter adhaereant?» (Ib.).

ne deficiat fides tua (Lc. 22,32). Quid enim ei rogavit, nisi perseve­
rantiam usque in iìnem? (De corr. et gr. 6,10: ML 44,921)4.
1519. Cur autem perseverantia ista poscitur a Deo, si non da­
tur a Deo? An et ista irrisoria petitio est, cum id ab eo petitur quod
scitur non ipsum dare, sed ipso non dante esse in hominis potesta­
te...? An ab illo perseverantia ista forte non poscitur? Iam hoc qui
dicit, non meis disputationibus refellendus, sed sanctorum oratio­
nibus onerandus est. An vero quisquam eorum est, qui non sibi
poscat a Deo ut perseveret in eo; cum ipsa oratione quae Dominica
nuncupatur, quia eam Dominus docuit, quando oratur a sanctis,
nihil pene aliud quam perseverantia posci intelligatur? (De dono
pers. 2,3: ML 45.996) 5·
1520. Prorsus in hac re non operosas disputationes exspectet
Ecclesia: sed attendat quotidianas orationes suas. Orat, ut increduli
credant: Deus ergo convertit ad fidem. Orat, ut credentes perseve­
rent: Deus ergo donat perseverantiam usque in finem (De dono
pers. 7,15: ML 45,1002).
1521. «Sed nolunt», ut scribitis6, «isti fratres, ita hanc perseverentiam praedicari, ut non vel suppliciter emereri, vel amitti con­
tumaciter possit»7. Ubi quid dicant, parum diligenter attendunt.
De illa enim perseverantia loquimur, qua perseveratur usque in
finem: quae si data est, perseveratum est usque in finem; si autem
non est perseveratum usque in finem, non est data... Non itaque
dicant homines, perseverantiam cuiquam datam usque in finem,
nisi cum ipse venerit finis, et perseverasse, cui data est, repertus
fuerit usque in finem. Dicimus quippe castum quem novimus cas­
tum, sive sit, sive non sit in eadem castitate mansurus; et si quid
aliud divini muneris habeat, quod teneri et amitti potest, dicimus
eum habere quamdiucumque habet; et si amiserit, dicimus habuis­
se: perseverantiam vero usque in finem, quoniam non habet quis­
quam, nisi qui perseverat usque in finem, multi eam possunt ha­
bere, nullus amittere. Neque enim metuendum est, ne forte cum
perseveraverit homo usque in finem, aliqua in eo mala voluntas
oriatur, ne perseveret usque in finem. Hoc ergo Dei donum sup­
pliciter emereri potest: sed cum datum fuerit, amitti contumaciter
non potest. Cum enim perseveraverit quisque usque in finem, ne­
que hoc donum potest amittere, nec alia quae poterat ante finem.
Quomodo igitur potest amitti, per quod fit ut non amittatur etiam
quod posset amitti? (De dono pers. 6,10: ML 45,999) 8.
4 Alios textus Scripturae hoc loco tradit.
5 Perseverantiam peti a Deo per totam orationem Dominicam, ostendit
Augustinus a capite 3 ad 6. Haec omnia corroborat auctoritate S. Cypriani
(cf. De dono pers.: ML 45.997-999).
6 S. Prosper et Hilarius, qui Augustinum informaverant de doctrinis mo­
nachorum Massiliensium.
7 Cf. Ep. Hilarii (226 inter augustinianas) 4: ML 33,1009.
8 Gratia ergo perseverantiae finalis ct praedestinationis inamissibilis est,
non vero gratia iustificationis. ut putavit Calvinus. Cf. Charles Merlin Vé­
ritable Clef etc. apud ML 47,917-918, et vide infra n.1890.

1522. Sed ne forte dicatur, usque in finem perseverantiam
non amitti quidem, cum data fuerit, id est, cum perseveratum
fuerit usque in finem: sed tunc amitti quodam modo, quando agit
homo per contumaciam, ut ad eam pervenire non possit: sicut di­
cimus hominem, qui non perseveraverit usque in finem, amisisse
vitam aeternam, vel regnum Dei; non quod iam acceperat et habe­
bat, sed quod acciperet et haberet, si perseverasse!: verborum con­
troversias auferamus, et nonnulla etiam quae non habentur, sed
habenda sperantur, posse dicamus amitti. Dicat mihi quisquis audet,
utrum Deus dare non possit, quod a se posci imperavit. Hoc certe
qui sapit, non dico desipit, sed insanit. Imperavit autem Deus, ut
ei sancti eius dicant orantes, Ne inferas nos in tentationem (Mt. 6,13).
Quisquis igitur exauditur hoc poscens, non infertur in contumaciae
tentationem, qua possit vel dignus sit perseverantiam sanctitatis
amittere (De dono pers. 6,11: ML 45,999).
1523. Raptus est, ne malitia mutaret intellectum eius (Sap. 4,11).
Dictum est enim secundum pericula vitae huius, non secundum
praescientiam Dei, qui hoc praescivit quod futurum erat, non quod
futurum non erat: id est, quod ei mortem immaturam fuerat largi­
turus, ut tentationum subtraheretur incerto; non quod peccaturus
esset, qui mansurus in tentatione non esset. De hac quippe vita
legitur in libro lob, Numquid non tentatio est vita humana super
terram? (lob 7,1, sec. LXX). Sed quare aliis concedatur, ut ex huius
vitae periculis dum iusti sunt auferantur; alii vero iusti donec a iusti­
tia cadant, in eisdem periculis vita productiore teneantur; quis
cognovit sensum Domini? (Rom. 11,34). Et tamen hinc intelligi
datur, etiam illis iustis qui bonos piosque mores usque ad senectutis
maturitatem et diem vitae huius ultimum servant, non in suis me­
ritis, sed in Domino esse gloriandum: quoniam qui vitae brevitate
rapuit iustum, ne malitia mutaret intellectum eius, ipse in quantacumque vitae longitudine custodit iustum, ne malitia mutet intel­
lectum eius. Cur autem hic tenuerit casurum iustum, quem prius­
quam caderet hinc posset auferre, iustissima omnino, sed inscruta­
bilia sunt iudicia eius (De praed. sanet. 14,26: ML 44,979-980) 9.
9 Monachi Massilienses, seu Semipelagiani, negabant canonicitatem istius
textus. «Illud etiam testimonium quod posuisti, Raptus est ne malitia mutaret
intellectum eius; tanquam non canonicum definiunt omittendum» (Ep. Hilarii 226,4: ML 33,1009). Sine causa tamen, ut ostendit Augustinus: «Sed qui
sententiis tractatorum instrui volunt, oportet ut istum librum Sapientiae, ubi
legitur, Raptus est, ne malitia mutaret intellectum eius, omnibus tractatoribus
anteponant: quoniam sibi eum anteposuerunt etiam temporibus proximi Apos­
tolorum egregii tractatores, qui eum testem adhibentes, nihil se adhibere nisi
divinum testimonium crediderunt» (De praed. sanet. 14,28: ML 44,980). Et
paulo infra: «Nec ideo liber Sapientiae, qui tanta numerositate annorum legi
meruit in Ecclesia Christi, in quo et hoc legitur, pati debet iniuriam, quoniam
resistit eis qui pro meritis hominum falluntur, ut veniant contra Dei manifes­
tissimam gratiam...» (Ib. n.29). Augustinus defendit gratuitatem doni perseve­
rantiae finalis et praedestinationis contra Semipelagianos, iuxta quos homines
discernuntur «ex praescientia meritorum» et gratiam dari docebant ac quem­
quam iudicari, secundum ea «quae gesturus fuerat, si tempore prolixiore vi­
xisset» (Ib.).

vailis; quorum cum alii baptizad, alii non baptizad vitae huius ter­
minum summunt, satis indicant misericordiam et iudicium; miseri­
cordiam quidem gratuitam, iudicium debitum. Si enim iudicarentur homines pro meritis suae vitae, quae non habuerunt morte
praeventi, sed habituri essent, si viverent; nihil prodesset ei qui
raptus est, ne malitia mutaret intellectum eius; nihil prodesset eis
qui lapsi moriuntur, si ante morerentur: quod nullus dicere Christia­
nus audebit (De praed. sanet. 14,29: ML 44,981).
1525. Sicut ergo coguntur fateri, donum Dei esse ut finiat
homo vitam istam, antequam ex bono mutetur in malum, cur autem
aliis donetur, aliis non donetur, ignorant: ita donum Dei esse in
bono perseverantiam secundum Scripturas... fateantur nobiscum;
et cur aliis detur, aliis non detur, sine murmure adversus Deum
dignentur ignorare nobiscum (De corr. et gr. 8,19: ML 44,927).
1526. Sunt etiam qui propterea vel non orant, vel frigide orant,
quoniam Domino dicente didicerunt, scire Deum quid nobis ne­
cessarium sit, priusquam petamus ab eo (Mt. 6,8). Num propter
tales huius sententiae veritas deserenda, aut ex Evangelio delenda
putabitur? Imo cum constet alia Deum, danda etiam non oranti­
bus, sicut initium fidei; alia nonnisi orantibus praeparasse, sicut
usque in finem perseverantiam: profecto qui ex se ipso hanc se
habere putat, non orat ut habeat. Cavendum est igitur, ne, dum
timemus ne tepescat hortatio, exstinguatur oratio, accendatur elatio
(De dono pers. 16,39: ML 45,1017).
1527. Nemo ergo dicat non esse corripiendum qui exorbitat de
via iusta, sed ei reditum et perseverantiam a Domino tantum esse
poscendam: nemo prudens et fidelis hoc dicat. Si enim secundum
propositum vocatus est iste, procul dubio illi, etiam quod corripitur,
Deus cooperatur in bonum. Utrum autem ita sit vocatus, quoniam
qui corripit nescit, faciat ipse cum caritate quod scit esse faciendum:
scit enim talem corripiendum; facturo Deo aut misericordiam, aut
iudicium: misericordiam quidem, si a massa perditionis ille qui
corripitur, gratiae largitate discretus est, et non est inter vasa irae
quae perfecta sunt in perditionem, sed inter vasa misericordiae
quae praeparavit Deus in gloriam (Rom. 9,22.23); iudicium vero, si
in illis est damnatus, in his non est praedestinatus (De corr. et gr.
9,25: ML 44,931) ΐθ.
Bibliographiam vide infra, ubi de Initio fidei, dc Efficacitate gratiae et de
Praedestinatione agemus.
10 «Rursus ad eosdem (monachos Adrumctinos) scripsi librum, quem Dc
Correptione et Gratia praenotavi, cum mihi nuntiatum esset dixisse ibi quem­
dam, neminem corripiendum, si Dei praecepta non facit; sed pro illo, ut faciat,
tantummodo orandum» (Reír. II 67: ML 32,656). Plura de occasione scriptio­
nis operis istius, vide apud Boyer. Divi Augustini «De correptione et gratia»
(Romae 1951) 3-9; Capánaga, Obras de San Agustín VI 121-129. Hunc librum,
sicut antea opus De gratia et libero arbitrio, ad Valcntinum Praepositum et
monachos Adrumctinos misit.

Quodnam sit discrimen inter donum perseverantiae quod nunc
datur, et gratiam Adae collatam
Summarium.—Adam gratia egebat ad perseverandum in iustitia: 1528.—
Quia vero in statu naturae integrae erat, non opus habebat gratia libe­
rationis, pro qua nunc iusti orant: 1529.—Gratia, quae nunc datur,
potentior est illa Adae collata, et datur per lesum Christum. Gratia
Adae dabat tantum posse; ista vero dat et velle: 1530-1531.—Quibus
gratia Adae non datur, iam poena peccati est; quibus datur, secundum
gratiam datur, non secundum debitum: 1532.—Gratia quae nunc sanc­
tis, seu praedestinatis datur, non solum talis est naturae ut sine ipsa non
possint perseverare, sed etiam ut de facto cum ea perseverent usque ad
finem vitae: 1533.—Exemplo martyrum, qui tanta pro Christo subierunt,
illustrat rationem maioris gratiae, qua nunc perseveraturi usque in
finem opus habent: Deus subvenit infirmitati voluntatis non tantum
per adiutorium sine quo, sed etiam per adiutorium quo, atque ita et possunt
et volunt perseverare. Ideo possunt, quia permanenter volunt; ideo
permanenter volunt, quia Deus operatur ut velint. Proinde non debent
in viribus suis, sed in Domino gloriari: 1534-1536.

1528. Quia etsi peccatum in solo libero arbitrio erat consti­
tutum 1, non tamen iustitiae retinendae sufficiebat liberum arbitrium,
nisi participatione immutabilis boni divinum adiutorium praebere­
tur. Sicut enim mori est in hominis potestate cum velit, nemo est
enim qui non seipsum, ut nihil aliud dicam, vel non vescendo possit
occidere; ad vitam vero tenendam voluntas non satis est, si adiutoria sive alimentorum sive quorumcumque tutaminum desint: sic
homo in paradiso ad se occidendum relinquendo iustitiam idoneus
erat per voluntatem, ut autem ab eo teneretur vita iustitiae, parum
erat velle, nisi ille qui eum fecerat adiuvaret (Enchir. 106: ML
40,282).
1529. Quid ergo? Adam non habuit Dei gratiam? Imo vero
habuit magnam, sed disparem. Ille in bonis erat, quae de bonitate
sui Conditoris acceperat: neque enim ea bona et ille suis meritis
comparaverat, in quibus prorsus nullum patiebatur malum. Sancti
vero in hac vita, ad quos pertinet liberationis haec gratia, in malis
sunt, ex quibus clamant ad Deum, Libera nos a malo (Mt. 6,13).
Ille in illis bonis Christi morte non eguit: istos a reatu et haereditario et proprio, illius Agni sanguis absolvit. Ille non opus habebat
eo adiutorio, quod implorant isti cum dicunt: Video aliam legem in
membris meis, repugnantem legi mentis meae, et captivantem me in
lege peccati, quae est in membris meis. Infelix ego homo, quis me libe­
rabit de corpore mortis huius? Gratia Dei per lesum Christum Do­
minum nostrum (Rom. 7,23-25). Quoniam in eis caro concupiscit
adversus spiritum, et spiritus adversus carnem (Gal. 5,17), atque
in tali certamine laborantes ac periclitantes dari sibi pugnandi vin1 In statu naturae integrae.

cendique virtutem per Christi gratiam poscunt. Ille vero nulla tali
rixa de se ipso adversus se ipsum tentatus atque turbatus, in illo
beatitudinis loco sua secum pace fruebatur (De corr. et gr. 11,29:
ML 44.933-934) 2·
1530. Proinde etsi non interim laetiore nunc; verumtamen potentiore gratia indigent isti: et quae potentior quam Dei unigenitus
Filius... pro eis homo factus?... Per hunc Mediatorem Deus osten­
dit eos, quos eius sanguine redemit, facere se ex malis deinceps in
aeternum bonos, quem sic suscepit, ut nunquam esset malus, nec
ex malo factus semper esset bonus (De corr. et gr. 11,30: ML 44,934).
1531. Haec prima est gratia quae data est primo Adam 3: sed
hac potentior est in secundo Adam. Prima est enim qua fit ut ha­
beat homo iustitiam si velit: secunda ergo plus potest, qua etiam
fit ut velit, et tantum velit, tantoque ardore diligat, ut carnis vo­
luntatem contraria concupiscentem voluntate spiritus vincat. Nec
illa quidem pana erat, qua demonstrata est etiam potentia liberi
arbitrii, quoniam sic adiuvabatur, ut sine hoc adiutorio in bono
non maneret, sed hoc adiutorium si vellet desereret. Haec autem
tanto maior est, ut parum sit homini per illam reparare perditam
libertatem, parum sit denique non posse sine illa vel apprehendere
bonum, vel permanere in bono si velit, nisi etiam efficiatur ut
velit (De corr. et gr. 11,31: ML 44,935) 4.
1532. Nunc autem quibus deest tale adiutorium, iam poena pec­
cati est5; quibus autem datur, secundum gratiam datur, non se­
cundum debitum, et tantum amplius datur per lesum Christum
Dominum nostrum, quibus id dare placuit, ut non solum adsit
sine quo permanere non possumus etiam si velimus, verum etiam
tantum ac tale sit ut velimus. Fit quippe in nobis per hanc Dei
gratiam in bono recipiendo et perseveranter tenendo, non solum
• 1
Μ

2 Hoc caput, cum capite 17 tractatus De Deo elevante conferendum. Quia
iam ibi multa ab Augustino audivimus de natura gratiae Adae collatae, heic
ea tantum adducemus, quae contextus postulet et sine quibus difficilius intelligeretur, quae hic Augustinus habet de gratia, ac praesertim de dono perseve­
rantiae, iis concesso qui liberandi sunt.
2 Vide n.739.
4 Gratia quae in Christo, secundo Adam, datur, potentior est illa, quae
primo Adam data fuit. Per illam enim, non tantum perdita libertas reparatur,
sed adeo efficax est, ut flagrantissima caritate contrariam concupiscentiam vin­
cat (gratia medicinalis), atque non tantum tribuitur ut quis in bono permanere
possit, sed per eam efficitur ut velit permanere. Adam habuit adiutorium sine
quo manere in statu innocentiae non posset: ut autem maneret in eius erat li­
bero arbitrio. Intelhge, «non per liberum arbitrium sola nativa vi operantem,
sed adiutorio sine quo in sui conditione donatum» (Berti, De disc, theol. 1-2
1.4,110). Perseveraturi vero, accipiunt adiutorium quo, ita ut non tantum pos­
sint, sed et velint permanere in bono. Adam non egebat adiutorio quo, sed tan­
tum adiutorio sine quo, quia eius arbitrium adhuc erat «sanum, vegetum, nulla
cupiditatum pugna circumactum» (Berti, fb.).
5 Quibus deest adiutorium quale habuerunt Angeli et Adam, «iam poena
peccati» Adam est. Classica doctrina Augustini de «massa damnata». Quibus
gratia liberationis impertitur «secundum gratiam datur, non secundum debi­
tum». Cf. infra, c. 15.

posse quod volumus, verum etiam velle quod possumus (De corr.
et gr. 11,32: ML 44-936).
1533. Nunc vero sanctis in regnum Dei per gratiam Dei prae­
destinatis non tale adiutorium perseverantiae datur, sed tale ut eis
perseverantia ipsa donetur; non solum ut sine isto dono perseve­
rantes esse non possint, verum etiam ut per hoc donum non nisi
perseverantes sint. Non solum enim dixit, Sine me nihil potestis
facere (Io. 15,5); verum etiam dixit, Non vos me elegistis; sed ego
elegi vos, et posui vos, ut eatis, et fructum afferatis, et fructus vester
maneat (Io. 15,16). Quibus verbis eis non solum iustitiam, verum
etiam in illa perseverantiam se dedisse monstravit. Christo enim
sic eos ponente ut eant, et fructum afferant, et fructus eorum ma­
neat, quis audeat dicere, Non manebit? quis audeat dicere, Forsi­
tan non manebit? Sine paenitentia sunt enim dona et vocatio Dei
(Rom. 11,29): sed vocatio eorum qui secundum propositum vocati
sunt. Pro his igitur interpellante Christo ne deficiat fides eorum,
sine dubio non deficiet usque in finem: ac per hoc perseverabit
usque in finem, nec eam nisi manentem vitae huius inveniet finis
(De corr. et gr. 12,34: ML 44,937)6.
1534. Maior quippe libertas est necessaria adversus tot et
tantas tentationes, quae in paradiso non fuerunt, dono perseve­
rantiae munita atque firmata, ut cum omnibus amoribus, terrori­
bus, erroribus suis vincatur hic mundus hoc sanctorum martyria
docuerunt. Denique ille (Adam) et terrente nullo, et insuper contra
Dei terrentis imperium libero usus arbitrio, non stetit in tanta
felicitate, in tanta non peccandi facilitate; isti autem, non dico ter­
rente mundo, sed saeviente ne starent, steterunt in fide; cum videret
ille bona praesentia quae fuerat relicturus, isti futura quae accepturi
fuerant non viderent. Unde hoc, nisi donante illo, a quo miseri­
cordiam consecuti sunt ut fideles essent? (1 Cor. 7,25). Liberati
enim a peccato servi facti sunt iustitiae (Rom. 6,18), in qua stabunt
usque in finem, donante sibi illo perseverantiam, qui eos praescivit,
et praedestinavit, et secundum propositum vocavit (De corr. et gr.
12,35: ML 44.937-938).
1535. Ut ergo non acciperet hoc donum Dei, id est in bono
perseverantiam, primus homo, sed perseverare vel non perseverare
in eius relinqueretur arbitrio, tales vires habebat eius voluntas, quae
sine ullo fuerat instituta peccato, et nihil illi ex se ipso concupiscentialiter resistebat, ut digne tantae bonitati et tantae bene vivendi
facilitati perseverandi committeretur arbitrium 67. Deo quidem prae­
sciente quid esset facturus iniuste; praesciente tamen, non ad hoc
cogente: sed simul sciente quid de illo ipse faceret iuste. Nunc vero
6 Pro priori parte textus, vide n.742. Aliter ac Adae, praedestinatis datur
adiutorium quo, ita ut non tantum possint, sed et de facto usque in finem perse­
verent in justitia.
7 «Quare Adamo nil defuit ex parte Dei ad hoc ut posset perseverare, sed
sibi nolens defuit; nam si voluisset, facillime perseverasse!» (Noris, Vindiciae
Augustinianae 10: ML 47,732). Deus non cogit ad malum.

posteaquam est illa magna peccati merito amissa libertas 8, etiam
maioribus donis adiuvanda remansit infirmitas... propter quod non
restat liberandis nisi gratia liberantis (De corr. et gr. 12,37: ML
44.938).
1536. Ac per hoc nec de ipsa perseverantia boni voluit Deus
sanctos suos in viribus suis, sed in ipso gloriari: qui eis non solum
dat adiutorium quale primo homini dedit, sine quo non possint
perseverare si velint; sed in eis etiam, operatur et velle: ut quoniam
non perseverabunt, nisi et possint et velint, perseverandi eis et
possibilitas et voluntas divinae gratiae largitate donetur. Tantum
quippe Spiritu Sancto accenditur voluntas eorum, ut ideo possint,
quia sic volunt; ideo sic velint, quia Deus operatur ut velint. Nam
si in tanta infirmitate vitae huius... ipsi relinqueretur voluntas sua,
ut in adiutorio Dei sine quo perseverare non possent, manerent si
vellent, nec Deus in eis operaretur ut vellent, inter tot et tantas
tentationes infirmitate sua voluntas ipsa succumberet, et ideo per­
severare non possent, quia deficientes infirmitate nec vellent, aut
non ita vellent infirmitate voluntatis ut possent. Subventum est
igitur infirmitati voluntatis humanae, ut divina gratia indeclinabiliter et inseparabiliter 9 ageretur; et ideo, quamvis infirma, non
tamen deficeret, neque adversitate aliqua vinceretur. Ita factum est
ut voluntas hominis invalida et imbecilla in bono adhuc parvo per­
severaret per virtutem Dei: cum voluntas primi hominis fortis et
sana in bono ampliore non perseveraverit, habens virtutem liberi
s Libertas, qualem habuit Adam, institutus sine peccato, et cum «nihil illi
ex se ipso concupiscentialiter resistebat». Recole quae diximus (De Deo ele­
vante c.28) de distinctione inter libertatem et liberum arbitrium. Audiatur Berti:
«Non quod extincta sit per Adae culpam libertas, sed quoniam adiacent nobis
eiui causa carnalis appetitus illecebrae, atque sanitate primaeva privati sumus»
(Lc.). Propter infirmitatem peccato Adae causatam, liberandi egent gratia li­
berantis, seu auxilio quo.
9 In B., insuperabiliter, cum hac adnotatione: «Am. et Er., inseparabiliter,
mendose ac dissentientibus Mass.». Plerique igitur editi ac Mss. ferunt insupe­
rabiliter. Sic etiam editio Lov. anni 1577, quae haec in nota subicit: «Ita recte
manuscript! omnes pro inseparabiliter. Non sentit autem Augustinus electos a
via recta declinare et superari a tentatione non posse; sed tam potentem eis
dari gratiam, ut quantumvis infirmi et imbecilles, tamen nec declinent nec
superentur: ut non neganda peccandi impotentia, sed eventus tantum significe­
tur. Id quod sequentia verba satis indicant: et ideo quamvis infirma, non tamen
deficeret neque adversitate aliqua vinceretur. Et infra: infirmis servavit, ut ipso
donante invictissime quod bonum est vellent, et hoc deserere invictissime nollent».
Vocem insuperabiliter nihilominus expunximus, utpote novis erroribus faven­
tem (ML ib.).
O. Rottmanner, fortiter sed recte reprehendit PP. Maurinos pro hac substi­
tutione: «Dans iMigne... insuperabiliter est remplace par inseparabiliter, avec
cette note plutôt misérable: Vocem, «insuperabiliter» expunximus, utpote novis
erroribus faventem» (L·Augustinisme. Etude d'histoire doctrinale [vers. Gall, a
J. Liébaert]: Mélanges de Science Religieuse [Lille, Avril 1949] 42 nota 5). In
editione cura Biblioteca de Autores Cristianos (BAC) parata, adverbium insu­
perabiliter, quod in manuscripts apparet, iterum restituitur (cf. vol. VI 184).
Similiter facit R. P. Boyer: Divi Augustini « De correptione et gratia» (Romae
1951) 49.
Neque metuendum est nc, ex doctrina hic tradita, liberum arbitrium in dis­
crimen adducatur. Cf. infra ubi de Gratia et libero arbitrio c. 18.
Pro Bibliographia, vide De Deo elev. c.17.

arbitrii; quamvis non defuturo adiutorio Dei sine quo non posset
perseverare si vellet, non tamen tali quo in illo Deus operaretur
ut vellet. Fortissimo quippe dimisit atque permisit facere quod
vellet: infirmis servavit, ut ipso donante invictissime quod bonum
est vellent, et hoc deserere invictissime nollent (De corr. et gr. 12,
38: ML 44.939)·

Orationibus magis quam viribus nobiscum Deus certare vult
Summarium.—Praecepta legis, peccatum prohibentia, in hoc uno com­
plectuntur: Non concupisces. Quod mandatum est littera occidens, nisi
spiritus adsit vivificans. Quamvis lex bona sit, tamen desiderium malum
auget, peccatum prohibendo. Lex iubet, magis quam iuvat; docet
morbum esse, non sanat. Gratia Spiritus Sancti,- inspirans concupiscen­
tiam bonam seu caritatem pro concupiscentia mala, necessaria est:
1537-1540.—Argumenta Pelagii et responsiones Augustini. Praeter ar­
gumenta ex S. Scriptura, arguit Augustinus pro impotentia hominis
ad legem servandam sine gratia, ex infirmitate naturae peccato originali
vitiatae, et ex praxi orandi pro auxilio divino: 1541-1544.—Nisi Deus
adsit nemo est idoneus certare cum vitiis; propterea magis orationibus
quam viribus certandum. Praecepta impossibilia non sunt gratia adiutis.
Propterea orat: «Da quod iubes, et iube quod vis»: 1545-1549.

*537· Doctrina illa, qua mandatum accipimus continenter recteque vivendi, littera est occidens, nisi adsit vivificans spiritus...
Et utique non figurate aliquid dicitur, quod accipiendum non sit
secundum litterae sonum, cum dicitur, Non concupisces (Rom. 7,7):
sed apertissimum saluberrimumque praeceptum est, quod si quis
impleverit, nullum habebit omnino peccatum. Nam hoc ideo elegit
Apostolus generale quiddam, quo cuncta complexus est, tanquam
haec esset vox legis ab omni peccato prohibentis, quod ait, Non
concupisces; neque enim ullum peccatum nisi concupiscendo com­
mittitur: proinde quae hoc praecipit, bona et laudabilis lex est.
Sed ubi Sanctus non adiuvat Spiritus, inspirans pro concupiscentia
mala concupiscentiam bonam, hoc est, caritatem... illa lex, quam­
vis bona, auget prohibendo desiderium malum; sicut aquae impetus,
... vehementior fit obice opposito (De Sp. et litt. 4,6: ML 44,
203-204).
1538. Dei donum est, sine quo servari castitatis praecepta non
possunt. Unde ait ille in libro Sapientiae: Cum scirem quia nemo
esse potest continens nisi Deus det; et hoc ipsum erat sapientiae, scire
cuius esset hoc donum (Sap. 8,21). Ut autem ista non serventur casti­
tatis sancta mandata, unusquisque tentatur a concupiscentia sua abstrac­
tus et illectus (lac. 1,14). Ubi si dixerit, Volo servare, sed vincor a
concupiscentia mea: respondet Scriptura libero eius arbitrio... Noli
vinci a malo, sed vince in bono malum. Quod tamen ut fiat, adiuvat
gratia: quae nisi adiuverit, nihil lex erit nisi virtus peccati. Augetur
enim concupiscentia, et maiores vires accipit lege prohibente, nisi

adiuvet spiritus gratiae... Et cum voluntas eius convenitur, et dici­
tur, Noli vinci a malo; quid ei prodest, nisi gratia succurrente fiat?
Quod ipse Apostolus secutus adiunxit: nam cum dixisset, ... Gra­
tias autem Deo, qui dat nobis victoriam per Dominum nostrum lesum
Christum (i Cor. i5>56-57). Ergo et victoria qua peccatum vincitur,
nihil aliud est quam donum Dei, in isto certamine adiuvantis libe­
rum arbitrium (De gr. et lib. arb. 4,8: ML 44,886-887).
1539. Ecce Lex dicit tibi, Non concupisces. Cognovisti Legem
dicentem, Non concupisces. Surrexit concupiscentia, quam non no­
veras; inerat enim, sed nesciebatur: coepisti conari vincere quod
inerat, et apparuit quod latebat. Superbe, per Legem factus es prae­
varicator: agnosce gratiam, et esto laudator (S. 26,8.9: ML 38,175).
1540. Hinc itaque apparet, hanc eum1 gratiam confiteri, qua
demonstrat et revelat Deus quid agere debeamus; non qua donat
atque adiuvat ut agamus; cum ad hoc potius valeat legis agnitio,
si gratiae desit opitulatio, ut fiat mandati praevaricatio. Ubi enim
non est lex, ait Apostolus, nec praevaricatio (Rom. 4,15): et Concu­
piscentiam nesciebam, nisi lex diceret, Non concupisces (Rom. 7,7).
Ac per hoc, usque adeo aliud est lex, aliud est gratia, ut lex non
solum nihil prosit, verum etiam plurimum obsit, nisi adiuvet gratia:
et haec ostendatur legis utilitas, quoniam quos facit praevaricationis
reos, cogit confugere ad gratiam liberandos, et ut concupiscentias
malas superent adiuvandos. lubet enim magis quam iuvat; docet
morbum esse, non sanat; imo ab ea potius quod non sanatur auge­
tur, ut attentius et sollicitius gratiae medicina quaeratur (De
gr. Chr. 8,9: ML 44,364).
1541. Sequitur enim (Pelagius) et dicit: «Simili ergo modo de
non peccandi possibilitate intelligendum est, quod non peccare
nostrum sit, posse vero non peccare non nostrum» ... Miror quo
corde, etiam sine adiutorio medicinae Salvatoris nostri, nostrum
putet esse non peccare, posse vero non peccare naturae esse con­
tendat, quam sic apparet esse vitiatam, ut hoc maioris vitii sit non
videre (De nat. et gr. 48,56: ML 44,274) 1
2.
1542. «Quia non peccare*, inquit, «nostrum est: possumus
peccare et non peccare*. Quid, si alius dicat, Quia nolle infelicita­
tem, nostrum est, possumus eam et nolle et velle? Et tamen eam
velle omnino non possumus. Quis enim ullo modo velle esse possit
infelix, etiamsi aliud vult ubi eum et nolentem infelicitas conse­
quatur ? Deinde, quia Dei multo magis est non peccare, num aude­
bimus eum dicere et peccare posse et non peccare? Absit a nobis
ut Deum peccare posse dicamus... Adhuc addit et dicit: «Quia
1 Pelagium. Vide supra c.l.
2 Recole quae supra attulimus, c.l, ubi vidimus Pelagianos distinxisse inter
posse, velle ct esse.
Posse Deo tribuunt, Dei gratiam vocant, sed ideo tantum, quia Deus est
auctor naturae humanae. Hoc sensu statuunt: «posse non peccare non (esse)
nostrum». Nullo modo hoc intelligunt de gratia Redemptoris, cuius necessita­
tem Augustinus vindicat. Quod de facto non peccemus, nostrum esse dicunt.
Hoc, iuxta illos, pertinet ad «velle», seu ad liberum arbitrium.

vero posse non peccare, nostrum non est; et si voluerimus non
posse non peccare, non possumus non posse non peccare». Intorte
hoc dixit, et ideo subobscure. Sed ita posset dici planius: Quia
posse non peccare nostrum non est; seu velimus, seu nolimus,
possumus non peccare. Non enim ait, Seu velimus, seu nolimus,
non peccamus; sine dubio enim peccamus, si volumus: sed tamen
velimus nolimus, habere nos asserit non peccandi possibilitatem,
quam naturae insitam dicit. Sed de homine sanis pedibus tolerabili­
ter dici potest, velit nolit habet ambulandi possibilitatem: confractis
vero, et si vellit, non habet. Vitiata est natura de qua loquitur.
Quid superbit terra et cinis? (Eccli. 10,9). Vitiata est, medicum
implorat: Salvum me fac, Domine, clamat (Ps. 11,2): Sana animam
meam, clamat (Ps. 40,5). Quid intercludit has voces, ut defendendo
quasi praesentem possibilitatem, futuram impediat sanitatem? (De
nat. et gr. 49,57: ML 44,274-275).
1543· «Quia nulla», inquit (Pelagius), «adimere voluntas pot­
est, quod inseparabiliter insitum probatur esse naturae». Unde
ergo illa vox: Ut non quae vultis illa faciatis? (Gal. 5,17). Unde
etiam illa: Non enim quod volo facio bonum; sed quod odi malum,
hoc ago? Ubi est possibilitas, quae inseparabiliter insita probatur
esse naturae? Ecce homines non ea quae volunt faciunt: et de non
peccando utique agebat3, non de volando, quia homines, non
alites erant... Quemlibet enim in se transfiguret, si de se ipso ista
non dicit Apostolus, hominem certe in se transfigurat4. Ab isto
autem ipsa humana natura inseparabilem nihil peccandi possibili­
tatem habere defenditur. Sed his verbis id agitur, ... ut evacuetur
Christi gratia, humana sibi ad iustitiam suam quasi sufficiente
natura (De nat. et gr. 50,58: ML 44,275).
1544. Quando enim istis (Pelagianis) rectissime dicitur, Quare
sine adiutorio gratiae Dei dicitis hominem posse esse sine peccato?
non tunc de illa gratia quaestio est, qua est homo conditus; sed de
ista, qua fit salvus per lesum Christum Dominum nostrum. Fideles
enim orantes dicunt, Ne nos inferas in tentationem; sed libera nos a
malo (Mt. 6,13). Si adest possibilitas, ut quid orant? Aut a quo
malo se liberari orant, nisi maxime de corpore mortis huius? unde
non liberat nisi gratia Dei per lesum Christum Dominum nostrum.
Non utique de substantia corporis, quae bona est; sed de vitiis
3 In mente habe sensus, quibus Augustinus usurpat vocem «peccati». Vide
supra C.5.
4 Augustinus locum Apostoli (Rom. 7,14-25), in primis scriptis intcrpretaverat de homine «sub Lege, nondum sub gratia» constituto (Retr. I 23,1: ML
32,620). Cf. De div. quaest. 83 (inchoatum sub finem anni 388) q.66,5: ML
40,64; Exp. queir, prop, ex Ep. ad Roni, (a.394) 44: ML 35,2071 ; De div. quaest.
ad Simpl. (a.397) I q.1,7-9: ML 40,105-106. Postea vero, «lectis quibusdam di­
vinorum tractatoribus eloquiorum, quorum me moveret auctoritas, consideravi
diligentius ct vidi etiam de ipso Apostolo posse intelligi quod ait, Scimus quo­
niam Lex spiritualis est ; ego autem carnalis sum: quod in eis libris quos contra
Pelagianos nuper scripsi, quantum potui diligenter ostendi» (Retr. ib.). Varia­
tio exegetica iam insinuatur in isto opere De nat. et gr. (a.415), et definita est
in C. duas Ep. Pel. (a.420) I 11,24: ML 44,562. Caeterum, sub utraque inter­
pretatione, propositio catholica valide defenditur.

»

carnalibus, unde non liberatur homo sine gratia Salvatoris... Et
hoc ut diceret Apostolus, quid supra dixerat? Video aliam legem
in membris meis repugnantem legi mentis meae, et captivum me ducen­
tem in lege peccati, quae est in membris meis (Rom. 7,23). Ecce quod
vitium naturae humanae inobedientia voluntatis inflixit. Orare si­
natur, ut sanetur. Quid tantum de naturae possibilitate praesu­
mitur? V ulnerata, sauciata, vexata, perdita est: vera confessione,
non falsa defensione opus habet. Gratia ergo Dei, non qua institua­
tur, sed qua restituatur, quaeratur; quae ab isto sola clamatur
non esse necessaria, cum tacetur (De nat. et gr. 53,62: ML 44,277)5.
1545. Deinde iste (Caelestius) adhibet testimonia, quibus os­
tendat, non esse gravia divina praecepta. Quis autem nesciat, cum
praeceptum sit generale caritas... non esse grave quod diligendo fit,
non timendo? Laborant autem in Dei praeceptis, qui ea timendo
conantur implere: sed perfecta caritas foras mittit timorem (1 Io. 4,
18), et facit praecepti sarcinam, non solum non prementem onere
ponderum, verum etiam sublevantem vice pennarum 6. Quae tamen
caritas ut habeatur, etiam tanta quanta in corpore mortis huius
haberi potest, parum est nostrae voluntatis arbitrium, nisi adiuvet
gratia Dei lesum Christum Dominum nostrum (Rom. 7,24.25)...
\Tec aliam ob causam Scriptura commemorat non esse gravia divina
praecepta, nisi ut anima quae illa gravia sentit, intelligat se nondum
accepisse vires, quibus talia sint praecepta Domini qualia commen5 Praeter argumentum ex oratione, fortiter arguit ex infirmitate naturae,
quae «vulnerata... perdita est», propter originale peccatum. Cf. tamen quae de
effectibus peccati originalis diximus in De Deo elev. c.28 a.l, praesertim vero
n.941.
Aliquando rigidam doctrinam attenuavit, loquendo de morali impotentia,
in qua homo est ad legem servandam, quia de facto vires quae in eius sunt po­
testate, non perfecte adhibebit. «Acute autem sibi videntur dicere, quasi nos­
trum hoc ullus ignoret, quod «si nolumus, non peccamus; nec praeciperet Deus
homini, quod esset humanae impossibile voluntati». Sed hoc non vident, quod
ad nonnulla superanda, vel quae male cupiuntur, vel quae male metuuntur,
magnis aliquando et tolis viribus opus est voluntatis, quas nos non perfecte in
omnibus adhibituros praevidit»... (De pec. mer. et rem. II 3,3: ML 44,152).
Quamvis ergo physice possibile ei sit, homo de facto non totaliter cum difficul­
tate contendet.
6 Pelagiani tantum de possibilitate naturae praesumentes, conabantur ex
S. Scriptura demonstrare praecepta divina non esse gravia. Augustinus distin­
guit: gravia sunt si quis suis viribus fidens, sub timore poenae agit; levia vero
si caritate vel gratia sublevatur. «Sarcina quippe illa Christi, quae infirmitati
gravis est, levis efficitur caritati» (De gr. et lib. arb. 17,33: ML 44,901).
Quod caritas seu gratia leve efficiat quod praecipitur, pulchre ostendit per
illustrationem ex pennis seu alis avium desumpta. «Et sarcina mea levis est
(Mt. 11,30). Ne putes me non impositurum tibi aliquid, si iumentum meum
eris—hoc tibi Dominus tuus dicit—imponam et ego sarcinam meam: sed noli
timere, levis est; non te premit, sed sublevat: non onerat, sed honorat... Talem
tibi puta istam sarcinam, qualis est avibus sarcina alarum: alarum sarcinas si
aves habuerint, sublevantur, si detractae fuerint, in terra remanebunt. Quid
enim grave est amanti?» (S. Mai 126,12: MA 366). Hinc sententia haec classica
Augustini: «Qui amat non laborat. Omnis enim labor non amantibus gravis
est» (In Io. Ev. tr. 48,1: ML 35.1741).
Orandum ergo est. ut Deus impertiat donum facilitatis, seu caritatem, quo
sublevati alacriter curramus in via mandatorum. «Ambulant enim, qui amant:
non enim ad Deum passibus, sed affectibus currimus» (S. Denis 18,1 : MA 91).

dantur, levia scilicet atque suavia, et oret gemitu voluntatis, ut
impetret donum facilitatis. Qui enim dicit Ne nos inferas in tentationem (Mt. 6,13), et caetera huiusmodi quae commemorare longum
est, hoc utique orat, ut praecepta Dei faciat: quae ut fierent, nec
juberetur, si nihil ibi nostra voluntas ageret; nec oraretur, si sola
sufficeret (De perf, iust. hom. 10,21: ML 44,302).
1546. Unde et Apostolus dicit, Oramus autem ad Deum, ne
quid faciatis mali (2 Cor. 13,7). Quod si ita esset in potestate,
quomodo fuit ante peccatum, priusquam esset natura humana
vitiata; non utique posceretur orando, sed agendo potius tenere­
tur 7. Verum quoniam post pristinam ruinam tam gravem, ut in
huius mortalitatis miseriam caderemus, prius Deus certare nos
voluit, donans nobis ut eius agamur Spiritu, et mortificemus opera
carnis, atque ipso dante victoriam per Dominum nostrum lesum
Christum, in aeterna cum illo postea pace regnemus; profecto nisi
Deus adsit, nemo est idoneus certare cum vitiis: ne sine certamine
pertrahatur ab eis, ut aut ne iam certans in ipsa eorum conflicta­
tione vincatur. Ideo in hoc agone magis nos Deus voluit orationibus
certare, quam viribus; quia et ipsas vires, quantas hic habere nos
competit, ipse subministrat certantibus, quem rogamus. Si ergo
hi, quorum contra carnem iam spiritus concupiscit, ad actus singu­
los indigent Dei gratia, ne vincantur: qualem libertatem voluntatis
habere possunt, qui nondum de potestate eruti tenebrarum, domi­
nante iniquitate, nec certare coeperunt; aut si certare voluerunt,
nondum liberatae voluntatis servitute vincuntur? (C. Iui. o.i. VI
15: ML 45,1534)·
1547. Verum est autem quod ait: Quod Deus tam bonus quam
iustus talem hominem fecerit, qui peccati malo carere sufficeret, sed si
voluisset. Quis enim eum nescit sanum et inculpabilem factum, et
libero arbitrio atque ad iuste vivendum potestate libera constitutum ?
Sed nunc de illo agitur, quem semivivum latrones in via reliquerunt,
qui gravibus saucius confossusque vulneribus non ita potest ad
iustitiae culmen ascendere, sicut potuit inde descendere: qui etiam
in stabulo est, adhuc curatur (Lc. 10,30.34). Non igitur Deus impos­
sibilia iubet: sed iubendo admonet, et facere quod possis, et petere
quod non possis8. Iam nunc videamus unde possit, unde non
possit. Iste dicit: Voluntate non est, quod natura potest. Ego dico:
Voluntate quidem non est homo iustus, si natura potest: sed medi­
cina poterit, quod vitio non potest (De nat. et gr. 43,50: ML 44,271).
7 Cf. quae in c. praecedenti audivimus de statu Adae.
8 Haec sententia excripta fuit a Cone. Trid.: «Nam Deus impossibilia non
iubet, sed iubendo monet, et facere quod possis, et petere quod non possis, et
adiuvat ut possis» (Denz., ed. 18-20 n.804). «Et licet illa postrema verba, et
adiuvat ut possis, non asserantur explicite ab Augustino, subintelliguntur; nam
si ab illo petis ut possis, signum est quod ille est qui adiuvat ut possis» (Noris,
Vindiciae August, 6: ML 47,674). Hoc confirmatur hac alia sententia Augustini:
«Sed audiamus Dominum, et praecipientem, et opitulantem; et iubentem quid
facere debeamus, et adiuvantem ut implere possimus» (In Io. Ev. tr. 53,8:
ML 35,1778).

1548. Quod igitur interest, breviter dicam. Quod operum lex
minando imperat, hoc fidei lex credendo impetrat. Illa dicit, Non
concupisces (Ex. 20,17); ista dicit, Cum scirem quia nemo esse potest
continens nisi Deus det, et hoc ipsum erat sapientiae, scire cuius esset
hoc donum; adii Dominum, et deprecatus sum (Sap. 8,21)... Ac per
hoc lege operum dicit Deus, Fac quod iubeo: lege fidei dicitur Deo,
Da quod iubes. Ideo enim iubet lex ut admoneat quod faciat fides;
id est, ut cui iubetur, si nondum potest, sciat quid petat: si autem
continuo potest, et obedienter facit, debet etiam scire quo donante
possit (De Sp. et litt. 31,22: NIL 44,214).
1549. Et tota spes mea non nisi in magna valde misericordia
tua. Da quod iubes, et iube quod vis. Imperas nobis continentiam.
Et cum scirem, ait quidam, quia nemo potest esse continens nisi Deus
det: et hoc ipsum erat sapientiae scire cuius esset hoc donum (Sap. 8,21).
Per continentiam quippe colligimur et redigimur in unum, a quo
in multa defluximus. Minus enim te amat qui tecum aliquid amat
quod non propter te amat. O amor qui semper ardes et nunquam
exstingueris? Caritas, Deus meus, accende me. Continentiam iubes;
da quod iubes, et iube quod vis (Conf. X 29,40: ML 32,796).

r.i

v:i
nt
De mente S. Augustini circa opera peccatorum et infidelium
Summarium.—Non omnia opera peccatorum sunt peccata. Et peccatores
exaudit Deus. Neque omnia opera infidelium vituperare possumus.
Cuius rei optimam praebet rationem, quia scilicet, imago Dei non tota­
liter detrita est in anima humana. Hinc difficillime invenitur homo,
qui nulla opera bona fecerit: 1550-1555.—Aliunde tamen Augustinus
saepe affirmat, opera infidelium peccata esse, liberum arbitrium nihil
valere nisi ad peccandum, si lateat veritatis via, et similia. Possuntne
haec duo conciliari? Si affirmative, quomodo?: 1556-1560.—Controver­
sia cum Juliano. Iste 'virtutes’ allegat infidelium, quas naturae tribuit.
Augustinus fortiter resistit, asseritque, si quas ii virtutes habuerint,
hoc «divino muneri», non «eorum tantummodo voluntati* tribuendum.
Negat tamen eos veras habuisse virtutes remuneratione supernaturali
dignas. Alioquin Christus gratis mortuus est: 1561-1562.—Disceptatio
de virtutibus. Et officia (id quod agitur), et finis (propter quod agitur),
consideranda sunt. Finis, seu intentio, plerumque vitiat opera infide­
lium, quia bonum non bene faciunt. Illud Augustinus vocat «opus
bonum», quod ducit «ad aeternum Dei donum regnumque», i.e. quod
est meritorium vel gratiae Christi, vel vitae aeternae. Agit de ordine
supernaturali. Hoc ergo sensu, quod non est ex fide, ‘peccatum’ est,
seu non est, ut oportet, ut placeat Deo supernaturali remuneratori.
Cum finis supematuralis sit obligatorius, concludit, omne opus peccatum
esse, quod ex fide non fit, quia operantem a poena non liberat: 1563-1568.

1550. Audivimus unam responsionem ipsius (caeci nati) pror­
sus falsam: ait enim, Scimus quia peccatores Deus non exaudit (Io. 9,
31). Si peccatores Deus non exaudit, quam spem habemus? Si pecca-

tores Deus non exaudit, ut quid oramus, et testimonium peccati nos­
tri tunsione pectoris dicimus? Ubi est certe ille Publicanus, qui...
tundens pectus suum, confitebatur peccata sua? Et descendit iste,
qui confitebatur peccata sua, iustificatus de templo (Lc. 18,10-14).
Certe peccatores Deus exaudit (S. 136,2: ML 38,751).
1551. Scimus autem quia peccatores Deus non audit... (Io. 9,31).
Adhuc inunctus loquitur. Nam et peccatores exaudit Deus. Si
enim peccatores Deus non exaudiret, frustra ille Publicanus oculos
in terram dimittens et pectus suum percutiens diceret, Domine,
propitius esto mihi peccatori. Et ista confessio meruit iustificationem,
quomodo iste caecus illuminationem (In Io. Ev. tr. 55,13: ML
35.1718).
1552. Caritas alia est divina, alia humana: alia est humana licita,
alia illicita. 2. Licita est humana caritas, qua uxor diligitur; illicita,
qua meretrix vel uxor aliena... Liceat vobis humana caritate diligere
coniuges, diligere filios, diligere amicos vestros, diligere cives ves­
tros... Sed videtis istam caritatem esse posse et impiorum, id est,
Paganorum, ludaeorum, haereticorum (S. 349,1,1: ML 39,15291530).
1533. Qui ergo habent fidem qua impetrent iustificationem,
per Dei gratiam pervenerunt ad legem iustitiae (Ep. 186,3,7: ML
33.818).
1554. Si autem hi qui naturaliter quae legis sunt faciunt
(Rom. 2,14), nondum sunt habendi in numero eorum quos Christi
iustificat gratia; sed in eorum potius, quorum etiam impiorum,
nec Deum verum veraciter iusteque colentium, quaedam tamen
facta vel legimus, vel novimus, vel audimus, quae secundum iusti­
tiae regulam non solum vituperare non possumus, verum etiam me­
rito recteque laudamus: quanquam si discutiantur quo fine fiant,
vix inveniuntur quae iustitiae debitam laudem defensionemve me­
reantur (De Sp. et litt. 27,48: ML 44,229).
T555- Verumtamen quia non usque adeo in anima humana
imago Dei terrenorum affectuum labe detrita est, ut nulla in ea
velut lineamenta extrema remanserint, unde merito dici possit
etiam in ipsa impietate vitae suae facere aliqua legis vel sapere;
si hoc est quod dictum est, quia Gentes quae legem non habent,
hoc est, legem Dei, naturaliter quae legis sunt faciunt, et quia huiusmodi homines ipsi sibi sunt lex, et scriptum opus legis habent in cor­
dibus suis, id est, non omni modo deletum est, quod ibi per imaginem
Dei cum crearentur impressum est: etiam sic illa differentia non
perturbabitur, qua distat a Vetere Testamentum Novum, eo quod
per Novum scribitur lex Dei in corde fidelium, quae per Vetus in
tabulis scripta est... Sicut enim non impediunt a vita aeterna iustum
quaedam peccata venialia, sine quibus haec vita non ducitur: sic
ad salutem aeternam nihil prosunt impio aliqua bona opera, sine
Enthirfdion

quibus difficillime vita cuiuslibet pessimi hominis invenitur (De
Sp. et litt. 28,48: ML 44.23θ) L
1556. Quid enim est boni operis ante fidem, cum dicat Apos­
tolus, Omne quod non est ex fide, peccatum ¿st? (In Io. Ev. tr. 86,2:
ML 35,1851).
1557. Si fidem non habent Christi, profecto nec iusti sunt,
nec Deo placent, cui sine fide placere impossibile est (C. Iui. IV
3,25: ML 44.750).
1558. Cum igitur faciunt haec homines sine fide, quae viden­
tur ad coniugalem pudicitiam pertinere, sive hominibus placere
cupientes, vel sibi vel aliis, ... non peccata coërcentur, sed aliis
peccatis alia peccata vincuntur (De nupt. et cone. I 3,4: ML 44,415).
1559. Sine ipsa (fide) etiam quae videntur bona opera, in
peccata vertuntur; omne enim quod non est ex fide, peccatum est
(Rom. 14,23) (C. duas Ep. Pel. Ill 5,14: ML 44,598) 2.
1560. Xeque liberum arbitrium quidquam nisi ad peccandum
valet 3, si lateat veritatis via: et cum id quod agendum et quo nitentum est coeperit non latere, nisi etiam delectet et ametur, non
agitur, non suscipitur, non bene vivitur (De Sp. et litt. 3,5: ML
44.203).
1561. Sed acerbissimi gratiae huius inimici exempla nobis
1 Plura de «bonis anibus, seu vinutibus» civicis Romanonum, quae mercedem in terrena civitate perceperunt, habet in De civ. Dei V 18: ML 41,162-165.
2 Locum Apostoli (Rom. 14,23), Augustinus de fide stricte dicta interpretus est, non de dictamine conscientiae iudicantis bona fide licitum esse id quod
fit. «Nostra fides, hoc est catholica fides, iustos ab iniustis, non operum, sed
ipsa fidei lege discernit; quia iustus ex fide vivit. Per quam discretionem fit,
ut homo ducens vitam sine homicidio, sine furto, sine appetitu rei alienae...
cum suis tamen istis velut laudabilibus moribus si non in Deum fidem rectam
et catholicam teneat, de hac vita damnandus abscedat» (Ib.). Prosequitur deinde
et ait, quomodo alius «habens quidem opera bona ex fide quae per dilectionem
operatur», etsi quaedam venialia committat peccata, remissione obtenta, «de
hac vita liberandus et in consortium cum Christo regnaturorum recipiendus
emigrat. Quare, nisi propter fidem? Quae licet sine operibus neminem salvat
(ipsa enim non est reproba fides, quae per dilectionem operatur); tamen per
ipsam etiam peccata solvuntur, quia iustus ex fide vivit: sine ipsa vero»... (ut
in textu) (Ib.).
Hoc Augustinus in mente habet, ut contra Pelagianos ostendat et necessi­
tatem et gratuitatem gratiae ad iustitiam. Pelagius, «non sic iustitiam nostram
super laudem iustificatoris nostri extollat... Et si consenserit, nos gratia Dei
accipere caritatem; non sic sentiat, tanquam ulla merita bona nostra praecesse­
rint. Nam quae merita bona tunc habere poteramus, quando Deum non dili­
gebamus? Üt autem acciperemus dilectionem qua diligeremus, dilecti sumus,
cum eam nondum haberemus... Quid autem boni faceremus, nisi diligeremus?
Aut quomodo bonum non facimus, si diligamus? Esti enim Dei mandatum
videtur aliquando non a diligentibus, sed a timentibus fieri; tamen ubi non est
dilectio, nullum bonum opus imputatur, nec recte bonum opus vocatur: quia
omne quod non ex fide est, peccatum est (Rom. 14,23); et fides per dilectionem
operatur» (Gal. 5,6) (De gr. Chr. 26,27: ML 44,374).
Plura de interpretatione Augustini istius loci Apostoli, vide apud Noris,
Vindiciae Augustinianae: ML 47,706-712. Cf. etiam McKugo, De relatione
inter caritatem augustinianam et gratiam actualem 54ss; Tixeront, History of
dogmas Π 478ss.
3 Rocole dicta in De Deo elev. c.28 art.l et in De gratia c.5.

opponitis impiorum, quos dicitis, «alienos a fide abundare virtutibus,
in quibus sine adiutorio gratiae, solum est naturae bonum, licet
superstitionibus mancipatum, qui solis libertatis ingenitae viribus,
et misericordes crebro, et modesti, et casti inveniuntur, et sobrii».
Haec dicens ecce iam et illud quod gratiae Dei tribueras, abstulisti,
ipsum scilicet voluntatis effectum. Non enim aisti, velle eos esse
misericordes, modestos, et castos, et sobrios, et ideo non esse, quod
nondum per gratiam fuerint consecuti bonae huius voluntatis ef­
fectum: sed si et esse voluerunt et sunt, iam in eis voluntatem et
effectum voluntatis invenimus; quid remansit quod gratiae reser­
vemus in tam evidentibus, quibus dixisti eos abundare virtutibus?...
Quanto ergo tolerabilius illas, quas dicis in impiis esse virtutes,
divino muneri potius, quam eorum tribueres tantummodo voluntati:
licet ipsi hoc nesciant, donec si ex illo sunt praedestinatorum numero
accipiant spiritum qui ex Deo est, ut sciant quae a Deo donata
sunt eis (C. Iui. IV 3,16: ML 44,744-745) 4.
1562. Sed absit ut sit in aliquo vera virtus, nisi fuerit iustus.
Absit autem ut sit iustus vere nisi vivat ex fide: Iustus enim ex
fide vivit (Rom. 1,17). Quis porro eorum qui se christianos haberi
volunt, nisi soli Pelagiani, aut in ipsis etiam forte tu solus, iustum
dixerit infidelem, iustum dixerit impium, iustum dixerit diabolo
mancipatum? sit licet ille Fabricius, sit licet Fabius, sit licet Scipio,
sit licet Regulus, quorum me nominibus, tanquam in antiqua
Romana curia loqueremur, putasti esse terrendum... Quomodo
sunt vere iusti, quibus vilis est humilitas veri iusti? Quo enim pro­
pinquaverunt intelligentia, inde superbia recesserunt: quia cognos­
centes Deum, non sicut Deum glorificaverunt, aut gratias egerunt;
sed evanuerunt in cogitationibus suis, et obscuratum est insipiens cor
eorum. Dicentes enim se esse sapientes, stulti facti sunt (Rom. 1,21-22).
Quomodo est in eis vera iustitia, in quibus non est vera sapientia?
Quam si eis tribuerimus, nihil erit causae cur non eos ad illud
regnum pervenire dicamus, de quo scriptum est, Concupiscentia
sapientiae deducit ad regnum (Sap. 6,21). Ac per hoc Christus gratis
mortuus est, si homines sine fide Christi ad fidem veram, ad virtutem
veram, ad iustitiam veram, ad sapientiam veram, quacumque re
alia, quacumque ratione perveniunt. Prorsus sicut de lege verissime
ait Apostolus, Si per legem iustitia, ergo Christus gratis mortuus est
4 Docet Augustinus quod infideles cx speciali auxilio gratiae quandoque
bene operati fuerint. Ita lenitatem in Assueri regis animo repente natam, gra­
tiae adseribit: cum asserit quod Deus, «cor regis, antequam mulieris sermonem
poscentis audisset, occultissima et efficacissima potestate convertit, et transtu­
lit ab indignatione ad lenitatem, hoc est, a voluntate laedendi ad voluntatem
favendi» (C. duas Ep. Pel. I 20,38: ML 44,569). Idem repetit in Degr. Clir. 24,25:
ML 44,372. «Hoc tamen ex Augustino observandum est, actus bonos infidelium
ex divina gratia derivatos ex subsecuta prava operum circumstantia ut pluri­
mum vitiari ac amittere bonitatem quam in sua ipsorum productione ex Dei
munere habebant» (Noris, o.c.: ML 47,624).
Mentem Augustini circa opera infidelium erudite exponit Gregorio Armas,
Las virtudes y la salvacón de los infieles según San Agustín: Contribución Espa­
ñola a una Misionología Agustiniana (Burgos 1955) 140-150; Id., La moral
de San Agustín (Madrid 1954) 290-291.388-389.

(Gil. 2,2i): ita verissime dicitur, Si per naturam voluntatemque
iustitia, ergo Christus gratis mortuus est. Si per doctrinas hominum
qualiscumque iustitia, ergo Christus gratis mortuus est. Per quod
enim est vera iustitia, per hoc etiam regnum Dei... Porro si veram
iustitiam non habent impii; profecto nec alias virtutes comites eius
et socias, si quas habent, veras habent (quia cum non ad suum refe­
runtur auctorem dona Dei, hoc ipso mali his utentes efficiuntur
iniusti): ac per hoc nec continentia sive pudicitia vera virtus est
impiorum (C. Iui. IV 3,17: ML 44,745-746).
1563. Non enim absurde virtus definita est ab eis qui dixerunt,
«Virtus est animi habitus, naturae modo atque rationi consenta­
neus» (Cicero, lib. 2 De inventione). Verum dixerunt, sed quid sit
consentaneum liberandae ac beatificandae naturae mortalium nescie­
runt. Neque enim omnes homines naturali instinctu immortales et
beati esse vellemus, nisi esse possemus. Sed hoc summum bonum
praestari hominibus non potest, nisi per Christum et hunc cruci­
fixum... Ideo iustus ex fide Christi vivit. Ex hac enim fide pruden­
ter, fortiter, temperanter, et iuste, ac per hoc his omnibus veris
virtutibus recte sapienterque vivit, quia fideliter vivit. Si ergo ad
consequendam veram beatitudinem, quam nobis immortalem fides
quae in Christo est vera promittit, nihil prosunt homini virtutes;
nullo modo verae possunt esse virtutes. Λη placet tibi ut veras vir­
tutes avarorum esse dicamus, cum lucrorum vias prudenter excogi­
tant, cum... abstinent ab alieno, et de suo saepe amissa contemnunt,
quod videtur ad iustitiam pertinere, ne iurgiis et iudiciis plura con­
sumant? (C. Iui. IV 3,19: ML 44,747) 5.
1564. Sed videlicet homo eruditus eorum vitiorum veri simi­
litudine falleris, quae finitima videntur et propinqua virtutibus, cum
absint ab eis quam longe absunt a virtutibus vitia. Nam sicut
constantia est virtus, cui contraria est inconstantia; vitium est ta­
men ei quasi finitimum pertinacia, quae constantiam videtur imi­
tari... Ita omnibus virtutibus non solum sunt vitia manifesta discre­
tione contraria, sicut prudentiae temeritas: verum etiam vicina quo5 Natura quaestionis de operibus et virtutibus infidelium, elucidatur ex no­
tione virtutis apud Augustinum. Virtus est «ordo amoris» (De civ. Dei XV 22:
ML 41,467. Cf. N. Hartmann. Ordo amoris. Zur augustinischen Wesensbeslimmung des Sittlichen: Wissenschaft und Weisheit, 18 (1955) 1-23 et 108-121).
Hierarchia bonorum ergo sequenda. Virtutes discernuntur a vitiis, «non officiis,
sed finibus» (vide n.1565). Ea est vera virtus quae ad Deum, summum bonum,
ultimum finem et obiectum nostrae beatitudinis dirigitur: «Neque enim est vera
virtus, nisi quae ad cum finem tendit, ubi est bonum hominis, quo melius non
est» (De civ. Dei V 12,4: ML 41,156). Cf. De Broglfe, De fine ultimo humanae
vitae (Paris 1948) 72ss. Integra Sectio II istius operis (70-118), agit de doctrina
Augustini. Vide etiam quae diximus in Introductione in Theologiam c.I).
Pro Augustino eae sunt verae virtutes, quae «ad consequendum veram beati­
tudinem... prosunt». Vult etiam ut actus virtutum a fide Christi quae per dilec­
tionem operatur, saltem ut imperati, procedant (cf. McKugo, o.c. 54ss).
Notetur Augustinum de infidelibus positivis sui temporis locutum fuisse,
cum ipsi persuasum fuerit, Evangelium, ut plurimum, iam per orbem terrarum
promulgatum fuisse (Ep. 232,34: ML 33,1027-1028; S. 279,7: ML 38,1278).
Cf. Armas, art. cit. 140-141 ; Serafín Prado, El tema misional en la predicaciión
de San Agustín: Contribución Española a una Misionología Agustiniana 104ss.

dam modo, nec veritate, sed quadam specie fallente, similia; sicut
ipsi prudentiae non temeritas vel imprudentia, sed astutia: quod
tamen vitium est (C. Iui. IV 3,20: ML 44,748).
1565. Noveris itaque, non officiis, sed finibus a vitiis discer­
nendas esse virtutes. Officium est autem quod faciendum est: finis
vero propter quod faciendum est. Cum itaque facit homo aliquid
ubi peccare non videtur, si non propter hoc facit propter quod fa­
cere debet, peccare convincitur. Quae tu non attendens, fines ab
officiis separasti, et virtutes veras officia sine finibus appellandas
esse dixisti67. ... Proinde quae virtutes carnalibus delectationibus,
vel quibusque commodis et emolumentis temporalibus serviunt, ve­
rae prorsus esse non possunt. Quae autem nulli rei servire volunt,
nec ipsae verae sunt. Verae quippe virtutes Deo serviunt in homi­
nibus, a quo donantur hominibus... Quidquid autem boni fit ab
homine, et non propter hoc fit, propter quod fieri debere vera sa­
pientia praecipit, etsi officio videatur bonum, ipso non recto fine
peccatum est (C. Iui. IV 3,21: ML 44,749).
1566. Possunt ergo aliqua bona fieri, non bene facientibus a
quibus fiunt. Bonum est enim ut subveniatur homini periclitanti,
praesertim innocenti: sed ille qui hoc facit, si amando gloriam ho­
minum magis quam Dei facit, non bene bonum facit; quia non bo­
nus facit, quod non bona voluntate facit. Absit enim ut sit vel di­
catur voluntas bona, quae in aliis, vel in se ipsa, non in Domino
gloriatur. Ac per hoc nec eius fructus iste dicendus est; arbor enim
mala bonos fructus non facit; sed potius bonum opus est illius, qui
etiam per malos bene facit. Quapropter dici non potest quantum te
ista fallat opinio, qua dixisti, «omnes virtutes affectus esse, per quos
aut fructuose aut steriliter boni sumus». Fieri enim non potest ut
steriliter boni simus: sed boni non sumus quidquid steriliter su­
mus... Sed qui boni non sunt, possunt esse alii minus, alii magis
mali (C. Iui. IV 3,22: ML 44,749)7.
1567. Aut ergo intellige quod ait Dominus, Si oculus tuus ne­
quam est, totum corpus tuum tenebrosum erit; si autem oculus tuus
simplex est, totum corpus tuum lucidum erit (Mt. 6,23.22): et hunc
oculum agnosce intentionem, qua facit quisque quod facit; et per
hoc disce eum, qui non facit opera bona intentione fidei bonae, hoc
6 luxta lulianum ad cognoscendum utrum virtutes verae sint, sufficit intueri
id quod agitur, nec causa quaerenda est cur agatur (C. Iui. IV 3,19: ML 44,747).
7 Putavit Augustinus ‘opera bona’ infidelium ex malo fine seu prava inten­
tione plerumque vitiari, ac propterea mala fuisse. Neque admittit distinctionem
luliani, quod sint opera non fructuosa, et tamen «steriliter bona». Ratio semper
eadem est, quod ordo tantum supernaturalis existit, atque in eo ponit rationem
peccati, quod infideles non direxerint opera sua ad finem qui obligatorius est.
«Hoc tamen peccantes, quod homines sine fide, non ad eum finem ista opera
retulerunt, ad quem referre debuerunt» (Ib. n.25). Vide n. 1567-1568. Ageretur
forte in casu non de aliquo peccato formali, sed de actu obiective inordinato in
individuo modo negativo, non eum referendo «ad finem ultimum et exclusivum,
propter quem (homo) creatus est». (Ita Del Val, Sacra theologia dogmatica II
420.) Cf. etiam N. Merlin, 5. Augustin et les dogmes du péché originel et de la
grâce 383.

est, eius quae per dilectionem operatur, totum quasi corpus, quod
illis, velut membris, operibus constat, tenebrosum esse, hoc est,
plenum nigredine peccatorum. Aut certe quoniam saltem concedis
opera infidelium quae tibi eorum videntur bona, non tamen eos ad
salutem sempiternam regnumque perducere; scito nos illud bonum
hominum dicere, illam voluntatem bonam, illud opus bonum, sine
Dei gratia quae datur per unum Mediatorem Dei et hominum, ne­
mini posse conferri; per quod solum homo potest ad aeternum Dei
donum regnumque perduci. Omnia proinde caetera quae videntur
inter homines habere aliquid laudis, videantur tibi virtutes verae,
videantur opera bona, et sine ullo facto peccato. Quod ad me per­
tinet, hoc scio, quia non ea facit voluntas bona: voluntas quippe in­
fidelis atque impia non est bona. Dicantur secundum te huiusmodi
voluntates arbores bonae, sufficit quod apud Deum steriles sunt, ac
per hoc non bonae (C. lui. IV 3,33: ML 44,75s)8.
1568. Sed ad hoc eos in die iudicii cogitationes suae defendent,
ut tolerabilius puniantur, quia naturaliter quae legis sunt utcum­
que fecerunt, ... ut aliis non facerent quod perpeti nollent: hoc ta­
men peccantes, quod homines sine fide, non ad eum finem ista ope­
ra retulerunt, ad quem referre debuerunt. Minus enim Fabricius
quam Catilina punietur, non quia iste bonus, sed quia ille magis
malus: et minus impius, quam Catilina, Fabricius, non veras virtu­
tes habendo, sed a veris virtutibus non plurimum deviando (C. Iui. IV
BibL: Praeter opera iam citata, de hac difficili quaestione inter alios
dixerunt: J. Wang Tchang Tche, Saint Augustin et les vertus des païens
(Paris 1938); J. Mausbach, Die Etnik des hl. Augustinus 250-300; Capánaga, Obras de San Agustin: BAC, VI 87-98 (qui varias interpretationes

8 Iulianus admittebat opera infidelium non esse meritoria vitae aeternae;
contendebat vero infideles opera bona ac veras habuisse virtutes ex eorum
libero arbitrio. Augustinus ex sua stricta notione virtutis, sc. quod rationem
habet ad Summum Bonum (bene de ratione loquendi S. Doctoris, usurpandi
sc. genus pro specie nobilissima, scripsit J. B. Faure, Enchiridion S. Augustini
de fide, spe et caritate illustratum adnot.l in c. 1), ea opera mala vocat, neque
eas virtutes pro veris habet, quae non ducunt ad vitam aeternam, seu non sunt
meritoria. Hinc est quod notionem peccati extendat. Insuper Augustinus raro
facit distinctionem inter «opus bonum naturale—i.e., sine gratia—et opus
bonum salutare—i.e., cum gratia» (McKugo, o.c. 33).
Iam vidimus tamen Augustinum admisisse infideles (et peccatores) posse
atque de facto quaedam fecisse naturaliter bona, et insuper quaedam supernaturalia cum gratia. Haec si prae mente habeantur, atque insuper quod S. Doctor
nomine peccati saepe non intelligat peccatum formale, sed defectum involun­
tarium (cf. supra c.5), quod eo tantum nomen mereatur peccati, quia deficit a
regula perfectionis absolutae, ad quam nos Deus vocaverat iuxta primitivum
ordinem creationis (cf. supra dicta, c.5 de perficienda iustitia), hacc ergo, prae
mente si habeantur, concludere debemus doctrinam eiusdem de operibus infide­
lium nullo modo contineri in propositione Baii damnata: «Omnia opera infi­
delium sunt peccata» (Denz., n.1025). Atque idem dicatur de altera propositione
Baii similiter damnata: «Liberum arbitrium, sine gratiae Dei adiutorio, nonnisi
ad peccandum valet» (Ib. n.1027). Cf. Noris, Vind. Aug.: ML 47,620-630 et
706-712; Armas, l.c. 144; N. Merlin, o.c. 379-380.

indicat); J. Ernst, Die Werke und Tugendem der Unglaubigen nach St. Augus­
tin (Freiburg 1871); J. M. Dalmáu, Sobre un punto difícil de exegesis agus­
tiniana: Estudios Eclesiásticos (1949) 59-65; C. Boyer, Tractatus de gratia
divina (Romae 1952) 745s.

De necessitate gratiae ad initium fidei
Articulus I.—De doctrina Semipelagianorum
Summarium.—Error Vitalis Carthaginensis: 1569.—S. Prosper Aquitanus
et Hilarius monachus, Augustino litteras mittunt, eum de erroribus
monachorum Massiliensium informantes. Iisdem testibus, Semipelagiani putarunt initium fidei et salutis a libero arbitrio esse. Quod salu­
tare initium, haec complectitur: a) pium credulitatis affectum, quem
in se homo excitare potest, audita praedicatione Evangelii; b) deside­
rium salutis aeternae, ex hoc pietatis affectu proveniens; c) implora­
tionem divinae bonitatis hoc desiderium consequentem. Ex hoc funda­
mentali errore, corollaria quaedam deducunt: a) quod prima grada et
fides non sint dona mere gratuita, sed dari praecedentibus meritis natu­
ralibus; b) Deum (qui vult salutem omnium), omnibus parasse vitam
aeternam, ab iis autem obtineri qui ad Deum venire voluerint; c) quod
Deus praescientia sua sciat, quinam sponte credituri sint, et per gratiam
in ea fide mansuri, eosque praedestinat in regnum suum; d) pueros
baptizatos vel sine Baptismo morientes, salvari vel perdi, quia Deus
praevidit, quid facturi fuissent procedentibus annis: 1570-1576.

1569. Tu autem i, si ea quae de te audio vera sunt, initium
fidei, ubi est etiam initium bonae, hoc est piae voluntatis, non vis
donum esse Dei, sed ex nobis nos habere contendis ut credere inci­
piamus (Ep. 217,7,29: ML 33,989).
1570. Haec enim ipsorum (Massiliensium) definitio ac profes­
sio est... Ut quicumque ad fidem et ad Baptismum accedere vo­
luerint, salvi esse possint. Qui autem credituri sunt, quive in ea
fide, quae deinceps per gratiam sit iuvanda, mansuri sunt, praescisse
ante mundi constitutionem Deum, et eos praedestinasse in regnum
suum, quos gratis vocatos, dignos futuros electione, et de hac vita
bono fine excessuros esse praeviderit. Ideoque omnem hominem ad
credendum et ad operandum divinis institutionibus admoneri, ut
de apprehendenda vita aeterna nemo desperet, cum voluntariae de­
votioni remunerado sit parata (Ep. S. Prosp. [225 inter Augustinianas] 3: ML 33.1003) 12.
1 Vitalis Carthaginensis.
2 Ut melius responsa Augustini intelligantur, opportunum visum est, doc­
trinam Semipelagianorum exponere iuxta fontes ex quibus Augustinus ipse
eam hausit. Caeterum Augustinum professum fuisse errorem de initio fidei
ante annum 397, iam ab ipso audivimus. Vide supra c.2.
Non est istius operis chronologiam eventuum in primis annis haeresis semipelagianae exponere. Hi eventus narrantur a PP. Capánaga et Emiliano López
in Obras de San Agustín: BAC, VI (ed.2.tt) 39-46.463-477. Multa etiam apud
Fr, Saint-Martin, La pensée de Saint-Augustin sur la prédestination gratuite

1571· Quidam vero horum in tantum a pelagianis semitis non
declinant, ut cum ad confitendam eam Christi gratiam quae omnia
praeveniat merita humana, coguntur, ne si meritis redditur, frustra
gratia nominetur; ad conditionem hanc velint uniuscuiusque homi­
nis pertinere, in qua eum nihil prius merentem, quia nec existentem, liberi arbitrii et rationalem gratia Creatoris instituat, ut per
discretionem boni et mali, et ad cognitionem Dei et ad obedientiam
mandatorum eius possit suam dirigere voluntatem, atque ad hanc
gratiam, qua in Christo renascimur, pervenire, per naturalem scili­
cet facultatem, petendo, quaerendo, pulsando: ut ideo accipiat, ideo
inveniat, ideo introeat, quia bono naturae bene usus, ad istam sal­
vantem gratiam, initialis gratiae ope meruerit pervenire. Propositum
autem vocantis gratiae in hoc omnino definiunt, quod Deus consti­
tuerit nullum in regnum suum, nisi per Sacramentum regeneratio­
nis assumere, et ad hoc salutis donum omnes homines universaliter,
sive per naturalem, sive per scriptam legem, sive per evangeli cam
praedicationem vocari: ut et qui voluerint, fiant filii Dei, et inexcu­
sabiles sint qui fideles esse noluerint (Ep. S. Prosp. 4: ML 33,1004).
1572. Cumque inter haec innumerabilium illis multitudo obicitur parvulorum, qui utique excepto originali peccato... nullas adhuc
habentes voluntates, nullas proprias actiones, non sine Dei iudicio
secernuntur; ut ante discretionem boni ac mali de usu vitae istius
auferendi, alii per regenerationem inter caelestis regni assumantur
haeredes, alii sine Baptismo inter mortis perpetuae transeant debi­
tores: tales aiunt perdi, talesque salvari, quales futuros illos in annis
maioribus, si ad activam servarentur aetatem, scientia divina prae­
viderit (Ep. S. Prosp. 5: ML 33,1004).
1573. Quantum ad Deum pertinet, omnibus paratam vitam
aeternam; quantum autem ad arbitrii libertatem, ab his eam apprehen­
di, qui Deo sponte crediderint, et auxilium gratiae merito creduli­
tatis acceperint... Ac sic, cum in his qui tempus acceperunt liberae
voluntatis 3, duo sint quae humanam operentur salutem, Dei scili- ·
cet gratia et hominis obedientia; priorem volunt obedientiam esse
quam gratiam, ut initium salutis ex eo qui salvatur, non ex eo cre­
dendum sit stare qui salvat, et voluntas hominis divinae gratiae sibi
pariat opem, non gratia sibi humanam subiciat voluntatem (Ep. S.
Prosp. 6: ML 33,1005).
1574. Unde, quia in istis pelagianae pravitatis reliquiis non
mediocris virulentiae fibra nutritur, si principium salutis male in
homine collocatur; si divinae voluntati impie voluntas humana prae­
fertur, ut ideo quis adiuvetur quia voluit, non ideo quia adiuvatur,
velit; si originaliter malus receptionem boni non a summo bono,
sed a semetipso inchoare male creditur; si aliunde Deo placetur,
nisi ex eo quod ipse donaverit: tribue nobis in hac causa, papa bea­
tissime, pater optime, quantum iuvante Domino potes, diligentiam
et infaillible des élus à la glorie (Paris 1930) 15-27; Redding, The influence of
St. Augustine 12-17.
} Qui pervenerunt ad usum rationis.

pietatis tuae, ut quae in istis quaestionibus obscuriora... sunt, quam
lucidissimis expositionibus digneris aperire (Ep. S. Prosp. 7: ML 33,
1006)45.
1575. Consentiunt omnem hominem in Adam periisse, nec
inde quemquam posse proprio arbitrio liberari: sed id conveniens
asserunt veritati, vel congruum praedicationi, ut, cum prostratis et
nunquam suis viribus surrecturis annuntiatur obtinendae salutis
occasio, eo merito quo voluerint et crediderint a suo morbo se pos­
se sanari, et ipsius fidei augmentum, et totius sanitatis suae conse­
quantur effectum. Caeterum ad nullum opus vel incipiendum,
nedum perficiendum, quemquam sibi sufficere posse consentiunt:
neque enim alicui operi curationis eorum annumerandum putant,
exterrita et supplici voluntate, unumquemque aegrotum velle sa­
nari. Quod enim dicitur, Crede, et salvus eris; unum horum exigi
asserunt, aliud offerri; ut propter id quod exigitur, si redditum
fuerit, id quod offertur deinceps tribuatur. Unde consequens putant
exhibendam ab eo fidem, cuius naturae id voluntate Conditoris
concessum est; et nullam ita depravatam vel exstinctam putant, ut
non debeat vel possit se velle sanari... Nec negari gratiam, si prae­
cedere dicatur talis voluntas, quae tantum medicum quaerat, non
autem quidquam ipsa iam valeat (Ep. Hil. [226 inter August.]
2: ML 33,1008).
1576. Cum autem dicitur eis quare aliis vel alicubi praedice­
tur, vel non praedicetur, vel nunc praedicetur quod aliquando pene
omnibus, sicut nunc aliquibus gentibus non praedicatum sit; dicunt
id praescientiae esse divinae, ut eo tempore, et ibi, et illis veritas
annuntiaretur, vel annuntietur, quando et ubi praenoscebatur esse
credenda. Et hoc non solum aliorum catholicorum testimoniis,
sed etiam Sanctitatis tuae disputatione antiquiore se probare testan­
tur; ubi tamen eamdem gratiam non minore veritatis perspicuitate
docueris: ut est illud quod dixit Sanctitas tua in quaestione contra
Porphyrium, de tempore christianae religionis, «Tunc voluisse ho­
minibus apparere Christum, et apud eos praedicari doctrinam suam,
quando sciebat esse qui in eum fuerant credituri... (Ep. Hil. 3:
ML 33,1008) 5.
Bibi.: J. Chéné, Que signifiaient «Initium fidei» et taffectus credulitatis»
pour les Semipélagiens: Rech, de Sc. Rei. (1948) 566-588; Id., Les origines
de la controverse semipélagienne: L’Année Théologique Augustinienne (1953,
I-II) 56-109; H. Rondet, Gratia Christi. Essai d'histoire du dogme et de
4 S. Prosperi et Hilarii monachi petitioni Augustinus acquievit, et ut difficul­
tatibus Massiliensium satisfaceret, et eorumdem errores confutare, libros scripsit
De pracd. sanet, et De dono pers.
5 Vide Ep. 102,2 (De tempore Christianae religionis) 14: ML 33,375.
Cf. Retr. IT 31 : ML 32,643. Hunc locum ex sua Ep. ad presbyterum Deogratias,
in qua Augustinus quaestionibus Paganorum responderat, Semipelagiani in
sui erroris praesidium producebant. Haec Ep. scripta fuerat circa annum 408.
Augustinus suam sententiam explicavit ac vindicavit in De pracd. sanet. Vide
n.1672.

%-

théologie dogmatique (Pans 194S); vide c.9: «Le Semi-Pélagianisme. La
volonté salvifique et l’initium fidei», 144-161; Redding, The influence of
St. Augustine, etc. 12-17.

Summarium.—Sententia Semipelagianorum non satis recedit a doctrina
Pelagianorum («gratiam», scilicet, «secundum merita dari»), si initium
fidei est a nobis, et incrementum tantum a Deo: 1577.—Argumentatur
ex S. Scriptura: Si omnia ex Deo sunt, et ipsum initium fidei ex Deo est.
Hoc illustrat exemplo conversionis S. Pauli, qui «gratia potentiore», ex
nolente factus est «volens credere»: 1578.—Iterum, cum cogitatio fidem
praecedat, neque idonei simus aliquid salutariter cogitare ex nobismetipsis, neque fides ex nobis esse potest: 1579.—Deus Abrahae fidem
gentium facit. Si fides aucta, merces sit fidei coeptae, gratia iam non est
gratia, quia non donatur gratis: 1580.—Augustinus distinxit inter posse
habere fidem, et fidem habere.—Possibilitas in ipsa natura est; fidem
vero habere ex gratia: 1581.—Nemo potest venire ad Filium, nisi Pater
traxerit eum: 1582.—Ut petamus, pulsemus, quaeramus, donum Dei
est. Quia gratia liberum arbitrium non destruit, credere et bonum facere,
et nostrum est et Dei. Sed voluntas praeparatur a Domino. Fides
pertinet ad aedificium supematurale, immo est ipsius fundamentum;
ergo in vanum laborant qui praedicando aedificant, nisi Dominus intus
aedificet. Arguit etiam ex orationibus Ecclesiae ut infideles credant:
1583-1586.

1577. Prius itaque fidem qua christiani sumus, donum Dei
esse debemus ostendere: si tamen diligentius id facere possumus,
quam in voluminibus tot tantisque iam fecimus L Sed nunc eis
respondendum esse video, qui divina testimonia, quae de hac re
adhibuimus, ad hoc dicunt valere, ut noverimus ex nobis quidem
nos habere ipsam fidem, sed incrementum eius ex Deo: tanquam
fides non ab ipso donetur nobis, sed ab ipso tantum augeatur in
nobis, eo merito, quo coepit a nobis. Non ergo receditur ab ea sen­
tentia, quam Pelagius ipse in episcopali iudicio Palaestino, sicut
eadem Gesta testantur, damnare compulsus est, «Gratiam Dei se­
cundum merita nostra dari» 12: si non pertinet ad Dei gratiam quod
credere coepimus, sed illud potius quod propter hoc nobis additur,
ut plenius perfectiusque credamus: ac per hoc, initium fidei nostrae
priores damus Deo, ut retribuatur nobis et supplementum eius; et
si quid aliud fideliter poscimus (De praed. sanet. 2,3: ML 44,961).
1578. Sed contra haec cur non potius audimus: Quis prior
1 Quamquam in aliis operibus, ut Augustinus fatetur, saepe tradiderit doc­
trinam de gratuitate et necessitate gratiae pro initio fidei, satis et convenientius
iudicavimus textus ex iis operibus tantum colligere, quae directe ad Semipelagianos confutandos scripsit.
Quia Vitalem Carthaginensem nominavimus, textum adducimus ex Ep, Au­
gustini ad eum: «Nec attendis, ideo pro infidelibus Deum rogari ut credant,
quoniam Deus donat fidem: ideo pro eis et qui crediderint, Deo gratias agi,
quoniam donavit et fidem» (Ep. 217,7,29: ML 33,989). Initium vero fidei iam
ad ordinem supernaturalem pertinet, «cum fides sit principium unde bona
opera incipiunt» (De gest. Pel. 14,34: ML 44,341).
* Vide De gest. Pel. 14,30: ML 44,337.

dedit ei, et retribuetur illi quoniam ex ipso, et per ipsum, et in ipso
sunt omnia? (Rom. 11,35-36). Et ipsum igitur initium fidei nostrae,
ex quo, nisi ex ipso est? Neque enim hoc excepto ex ipso sunt
caetera: sed ex ipso, et per ipsum, et in ipso sunt omnia. Quis autem
dicat cum qui iam coepit credere, ab illo in quem credidit nihil
mereri? Unde fit ut iam merenti caetera dicantur addi retributione
divina; ac per hoc gratiam Dei secundum merita nostra dari: quod
obiectum sibi Pelagius, ne damnaretur, ipse damnavit. Quisquis
igitur hanc damnabilem vult ex omni parte vitare sententiam, vera­
citer intelligat dictum quod Apostolus ait: Vobis donatum est pro
Christo, non solum ut credatis in eum, verum etiam ut patiamini pro eo
(Phil. 1,29). Utrumque ostendit Dei donum, quia utrumque dixit
esse donatum. Nec ait, Ut plenius et perfectius credatis in eum;
sed, ut credatis in eum. Nec se ipsum misericordiam consecutum
dixit, ut fidelior, sed ut fidelis esset (1 Cor. 7,25), quia sciebat non
se initium fidei suae priorem dedisse Deo, et retributum sibi ab
illo eius augmentum; sed ab eo se factum fidelem, a quo et aposto­
lus factus est. Nam scripta sunt etiam fidei eius initia (Act. 9)...
Aversus quippe a fide quam vastabat, eique vehementer adversus,
repente est ad illam gratia potentiore conversus... ut non solum
ex nolente fieret volens credere; verum etiam ex persecutore perse­
cutionem in eius fidei, quam persequebatur, defensione pateretur.
Donatum quippe illi erat a Christo, non solum ut crederet in eum,
verum etiam ut pateretur pro eo (De praed. sanet. 2,4: ML 44,962).
1579. Et ideo commendans istam gratiam, quae non datur se­
cundum aliqua merita; sed efficit omnia bona merita: Non quia
idonei sumus, inquit, cogitare aliquid quasi ex nobismetipsis, sed suf­
ficientia nostra ex Deo est (2 Cor. 3,5). Attendant hic, et verba ista
perpendant, qui putant ex nobis esse fidei coeptum, et ex Deo esse
fidei supplementum. Quis enim non videat, prius esse cogitare
quam credere? Nullus quippe credit aliquid, nisi prius cogitaverit
esse credendum. Quamvis enim raptim, quamvis celerrime cre­
dendi voluntatem quaedam cogitationes antevolent, moxque illa ita
sequatur, ut quasi coniunctissima comitetur; necesse est tamen ut
omnia quae creduntur, praeveniente cogitatione credantur. Quanquam et ipsum credere, nihil aliud est, quam cum assensione cogi­
tare. Non enim omnis qui cogitat, credit; cum ideo cogitent plerique,
ne credant: sed cogitat omnis qui credit, et credendo cogitat, et
cogitando credit. Quod ergo pertinet ad religionem atque pieta­
tem 3 (de qua loquebatur Apostolus), si non sumus idonei cogitare
aliquid quasi ex nobismetipsis, sed sufficientia nostra ex Deo est;
profecto non sumus idonei credere aliquid quasi ex nobismetipsis,
quod sine cogitatione non possumus, sed sufficientia nostra qua
credere incipiamus, ex Deo est (De praed. sanet. 2,5: ML 44,962).
1580. Cavendum est, fratres dilecti a Deo, ne homo se extollat
adversus Deum, cum se dicit facere quod promisit Deus. Nonne
fides gentium promissa est Abrahae, et ille dans gloriam Deo, ple3 Clare patet agi de cogitatione salutari. Vide supra c.4.

riissime credidit quoniam quod promisit. potens est et facere?
(Rom. 4,20-21). Ipse igitur fidem gentium facit, qui potens est
facere quod promisit. Porro, si operatur Deus fidem nostram, miro
modo agens in cordibus nostris ut credamus; numquid metuendum
est ne totum facere non possit, et ideo homo sibi primas eius vin­
dicat partes, ut novissimas ab illo accipere mereatur? Videte si
aliud agitur isto modo, nisi ut gratia Dei secundum merita nostra
detur quolibet modo, ac sic gratia iam non sit gratia. Redditur
namque hoc pacto debita, non donatur gratis: debetur enim cre­
denti, ut a Domino ipsa fides eius augeatur, et sit merces fidei
coeptae fides aucta; nec attenditur, cum hoc dicitur, non secundum
gratiam, sed secundum debitum istam mercedem credentibus impu­
tari. Cur autem non totum tribuatur homini, ut qui sibi potuit
instituere quod non habebat, ipse quod instituit augeat, omnino non
video (De praed. sanet. 2,6: NIL 44,963).
1581. Posse habere fidem, sicut posse habere caritatem, natu­
rae est hominum: habere autem fidem quemadmodum habere ca­
ritatem, gratiae est fidelium. Illa itaque natura, in qua nobis data
est possibilitas habend’ fidem, non discernit ab homine hominem:
ipsa vero fides discernit ab infideli fidelem. Ac per hoc, ubi dicitur,
Quis enim te discernit? Quid autem habes quod non accepisti? quisquis
audet dicere, Habeo ex me ipso fidem, non ergo accepi; profecto
contradicit huic apertissimae veritati: non quia credere vel non
credere non est in arbitrio voluntatis humanae, sed in electis prae­
paratur voluntas a Domino (Prov. 8, sec. LXX). Ideo ad ipsam quo­
que fidem, quae in voluntate est, pertinet, Quis enim te discernit?
Quid autem habes quod non accepisti? (De praed. sanet. 5,10: ML
44,968) 4.
1582. Ipse unus Magister et Dominus, ... ait, Dixi vobis, quia
et vidistis me, et non credidistis. Omne quod dat mihi Pater, ad me
veniet (Io. 6,36-37). Quid est, ad me veniet, nisi Credet in me?
Sed ut fiat, Pater dat. Item paulo post: ... Nemo potest venire ad
me, nisi Pater qui misit me, traxerit eum: ... Omnis qui audivit a
Patre et didicit, venit ad me (Io. 6,44-45). Quid est, Omnis qui audi­
vit a Patre et didicit, venit ad me; nisi, Nullus est qui audiat a Patre
et discat, et non veniat ad me? Si enim omnis qui audivit a Patre
et didicit, venit; profecto omnis qui non venit, non audivit a Patre,
nec didicit: nam si audisset et didicisset, veniret... Valde, inquam,
remota est a sensibus camis haec schola, in qua Deus auditur et
docet. Multos venire videmus ad Filium, quia multos credere vide­
mus in Christum: sed ubi et quomodo a Patre audierint hoc et didi­
cerint, non videmus. Nimium gratia ista secreta est: gratiam vero
esse quis ambigat? (De praed. sanet. 8,13: ML 44,970-971).
4 Semipelagianis obicientibus, ex multis quibus verbum veritatis praedica­
tur, alii credere, quia volunt; alii vero contradicere, quia credere nolunt, Au­
gustinus respondet: «Quis hoc ignoret? quis hoc neget? Sed cum aliis praepa­
retur, aliis non praeparetur voluntas a Domino; discernendum est utique quid
veniat de misericordia eius, quid de iudicio» (Ib. 6,11). Postea de vocatione
et praedestinatione sermonem facit, de quo cito agemus.

1583. Misit Deus Spiritum Filii sui in corda nostra, clamantem,
Abba, Pater (Gal. 4,6). Et hic quid est, clamantem, nisi, Clamare
facientem; tropo illo quo dicimus laetum diem, qui laetos facit?...
Ubi intelligimus, et hoc ipsum esse donum Dei, ut veraci corde et
spiritualiter clamemus ad Deum. Attendant ergo quomodo fallun­
tur, qui putant esse a nobis, non dari nobis, ut petamus, quaeramus,
pulsemus (De dono pers. 23,64: ML 45,1032).
1584. Utrumque ergo (credere et bonum facere) nostrum est
propter arbitrium voluntatis, et utrumque tamen datum est per
Spiritum fidei et caritatis... Utrumque ipsius est, quia ipse praepa­
rat voluntatem; et utrumque nostrum, quia non fit nisi volentibus
nobis (De praed. sanet. 3,7: ML 44,965).
1585. Et dicitur nobis «Fides est a nobis, caetera a Domino
ad opera iustitiae pertinentia»: quasi ad aedificium non pertineat
fides; quasi ad aedificium, inquam, non pertineat fundamentum.
Quod si in primis et maxime pertinet, in vanum laborat praedicando
aedificans fidem nisi eam Dominus miserando intus aedificet (De
praed. sanet. 7,12: ML 44,970).
1586. Atque utinam tardi corde et infirmi, qui non possunt,
vel nondum possunt Scripturas vel earum expositiones intelligere,
sic audirent vel non audirent in hac quaestione disputationes nos­
tras, ut magis intuerentur orationes suas, quas semper habuit et
habebit Ecclesia... De hac enim re, quam nunc adversus novos
haereticos, non commemorare tantum, sed plane tueri et defensare
compellimur, nunquam tacuit in precibus suis, ... Quando enim
non oratum est in Ecclesia pro infidelibus atque inimicis eius ut
crederent? Quando fidelis quisquam amicum, proximum, coniugem habuit infidelem, et non petivit a Domino mentem obedientem
in christianam fidem?... Sicut ergo in his orationibus, ita et in hac
fide nata est, et crescit, et crevit Ecclesia, qua fide creditur gratiam
Dei non secundum merita accipientium dari. Quandoquidem non
oraret Ecclesia ut daretur infidelibus fides, nisi Deum crederet et
aversas et adversas hominum ad se convertere voluntates (De dono
pers. 23,63: ML 45,1031).

Gratia Dei non erit gratia ullo modo, nisi gratuita fuerit
omni modo
Summarium.—Gratuitati gratiae adversantur Pelagiani, asserentes gratiam
secundum merita dari. Multis S. Scripturae testimoniis Augustinus
demonstrat fidem, omneque auxilium praeveniens conferri absque ullo
meritorum intuitu. Gratia praecedit meritum, non gratia ex merito, sed
meritum ex gratia. Nos ambulamus, sed Deus facit ut ambulemus:
1587-1592.—Si gratia, ergo gratis data; si gratis data, donata, non red­
dita: 1593-1595·—Neque potest homo positive se disponere ad gratiam.
Pelagiani falluntur cum ita Scripturam interpretantur, ut hominis sit
praeparare cor; nequit enim cor praeparari absque bona cogitatione,
non autem sumus idonei cogitare aliquid, ut oportet, ex nobismetipsis.
Praeparatur voluntas a Domino: 1596-1598.—Dispositio negativa non
est causa electionis gratiae. Neque propterea, Deus est acceptor perso­
narum. quia nulla iustitia violatur, cum omnes pertinuerint ad eamdem
massam damnationis. Qui damnatur, iusta poena damnatur; qui vero
liberatur, hoc indebitae gratiae debet: 1599-1602.

1587. Possunt quidem dicere remissionem peccatorum esse
gratiam, quae nullis praecedentibus meritis datur: quid enim ha­
bere boni meriti possunt peccatores? Sed nec ipsa remissio pecca­
torum sine aliquo merito est, si fides hanc impetrat: neque enim
nullum est meritum fidei; qua fide ille dicebat, Deus, propitius esto
mihi peccatori; et descendit iustificatus merito fidelis humilitatis,
quoniam qui se humiliat, exaltabitur (Lc. 18,13-14). Restat igitur
ut ipsam fidem unde omnis iustitia sumit initium, ... non humano,
quod isti extollunt, tribuamus arbitrio, nec ullis praecedentibus
meritis, quoniam inde incipiunt bona quaecumque sunt merita; sed
gratuitum donum Dei esse fateamur (Ep. 194,3,9: ML 33,877) E
1588. Nempe manifestum est, eum (Pelagium) dicere gratiam
secundum merita dari... Nam cum eos remunerandos dicit, qui bene
utuntur libero arbitrio, et ideo mereri Dei gratiam, debitum eis
reddi fatetur. Ubi est ergo illud Apostoli, lustificati gratis per gra­
tiam ipsius? (Rom. 3,24). Ubi est et illud, Gratia salvi facti estis?
Et ne putarent per opera, addidit, per fidem 2. Rursus ne ipsam
1 Vide supra n.1465.
2 Ut iam ab jilo audivimus, cum Augustinus de fide justificante loqui­
tur, eam fidem intelligit quae per dilectionem operatur. Vult gratuitatem
oeconomiae supematuralis inculcare, quin ullus respectus habeatur in colla­
tione gratiae ad opera quae per liberum arbitrium fiunt, seu ad opera naturalia
sensu relagianorum.

fidem sine Dei gratia sibi putarent esse tribuendam, Et hoc, inquit,
non ex vobis, sed Dei donum est (Eph. 2,8). Nempe ergo illud unde
incipit omne quod merito accipere dicimur, sine merito accipimus,
id est, ipsam fidem. Aut si negatur dari; quid est quod dictum est,
Sicut unicuique Deus partitus est mensuram fidei? (Rom. 12,3). Si
autem sic dicitur dari, ut reddatur meritis, non donetur; quid est
quod iterum dicit, Vobis donatum est pro Christo, non solum ut cre­
datis in eum, verum etiam ut patiamini pro eo? (Phil. 1,29). Utrum­
que enim donatum esse testatus est, et quod credit in Christum,
et quod patitur quisque pro Christo. Isti autem libero arbitrio sic
applicant fidem, ut fidei videlicet reddi videatur, non gratuita, sed
debita gratia: ac per hoc iam nec gratia, quia nisi gratuita, non est
gratia (De gr. Chr. 31,34: ML 44.377)·
1589. Cum dicit Deus, Convertimini ad me, et convertar ad
vos (Zach. 1,3): unum horum videtur esse nostrae voluntatis, id
est, ut convertamur ad eum; alterum vero ipsius gratiae, id est,, ut
etiam ipse convertatur ad nos. Ubi possunt putare Pelagiani suam
obtinere sententiam, qua dicunt, gratiam Dei secundum merita
nostra dari... Nec attendunt qui hoc sentiunt, quia nisi donum Dei
esset etiam ipsa ad Deum nostra conversio, non ei diceretur, Deus
virtutum, converte nos (Ps. 79,8); et, Deus, tu convertens vivificabis
nos; et, Converte nos, Deus sanitatum nostrarum (Ps. 84,7.5)... Nam
et venire ad Christum, quid est aliud nisi ad eum credendo converti?
Et tamen ait: Nemo potest venire ad me, nisi datum fuerit ei a Patre
meo (Io. 6,66) (De gr. et lib. arb. 5,10: ML 44,887-888).
1590. Gratia praecessit meritum tuum: non gratia ex merito,
sed meritum ex gratia. Nam si gratia ex merito; emisti, non gratis
accepisti. Pro nihilo, inquit, salvos facies eos (Ps. 55,8). Quid est,
Pro nihilo salvos facies eos? Nihil in eis invenis unde salves, et tamen
salvas. Gratis das, gratis salvas. Omnia merita praecedis, ut dona
tua consequantur merita mea. Prorsus gratis das, gratis salvas, qui
nihil invenis unde salves, et multum invenis unde damnes (S. 169,
2,3: ML 38,916-917) 3.
1591. Ita namque illis tumor ipse aures cordis obstruxit, ut
non audiant, Quid enim habes quod non accepisti? (1 Cor. 4,7), non
audiant, Sine me nihil potestis facere (Io. 15,5): non audiant, Caritas
ex Deo est (1 Io. 4,7): non audiant, Deus partitus est mensuram fidei
(Rom. 12,3): non audiant, Spiritus ubi vult spirat (Io. 3,8): et, Qui
spiritu Dei aguntur, hi filii sunt Dei (Rom. 8,14): non audiant, Nemo
potest venire ad me, nisi fuerit ei datum a Patre meo (Io. 6,66)...
15. Quid remansit pelli morticinae, unde possit inflari, et dedignetur, quando gloriatur, in Domino gloriari?... Nihil sic evertit ho­
minum praesumptionem dicentium, Nos facimus, ut mereamur cum
quibus faciat Deus. Respondet vobis non Pelagius, sed ipse Domi­
nus, Ego facio, et non propter vos, sed propter nomen meum sanctum
(Ez. 36,22). Quid enim potestis facere boni de corde non bono?
Ut autem habeatis cor bonum, Dabo, inquit, vobis cor novum, et
3 Cf. infra dicenda ubi De merito.

spiritum novum dabo vobis (Id. 26). Numquid potestis dicere, Prius
ambulavimus in justificationibus eius, et iudicium eius observavi­
mus, et fecimus ut digni essemus, quibus gratiam suam daret?
Quid enim boni faceretis homines mali; et quomodo ista bona face­
retis, nisi boni essetis? Ut autem homines sint boni, quis facit nisi
ille qui dixit, Et visitabo eos, ut eos bonos faciam; et qui dixit, Spi­
ritum meum dabo in vobis, et faciam ut in iustificationibus meis am­
buletis, et indicia mea observetis et faciatis? (Id. 27). Itane nondum
evigilatis? nondum auditis, Faciam ut ambuletis, faciam ut observe­
tis, postremo, faciam ut faciatis? Quid adhuc vos inflatis? Nos qui­
dem ambulamus, verum est; nos observamus, nos facimus: sed ille
facit ut ambulemus, ut observemus, ut faciamus. Haec est gratia
Dei bonos faciens nos, haec est misericordia eius praeveniens nos.
Quid merentur deserta, et exterminata, et effossa; quae tamen
aedificabuntur, et operabuntur, et munientur 4. Numquid haec pro
meritis desertionis, exterminationis, effossionis suae? Absit. Ista enim
merita mala sunt, haec munera bona. Redduntur itaque malis bona:
gratuita ergo, non debita; et ideo gratia (C. duas Ep. Pel. IV 6,
14-15: ML 44,618-620).
1592. Itaque sine ista fide, hoc est, sine fide unius mediato­
ris Dei et hominum hominis Christi lesu; ... sine fide ergo incarna­
tionis et mortis et resurrectionis Christi, nec antiquos iustos, ut
insti essent, a peccatis potuisse mundari, et Dei gratia iustificari,
veritas Christiana non dubitat... non solum in filiis Israël, sicut
fuerunt Prophetae, sed etiam extra eumdem populum, sicut fuit
lob. Et ipsorum enim corda mundabantur mediatoris fide, et dif­
fundebatur in eis caritas per Spiritum Sanctum (Rom. 5,5), qui ubi
vult spirat (Io. 3,8), non merita sequens, sed etiam ipsa merita fa­
ciens. Non enim Dei gratia gratia erit ullo modo, nisi gratuita
fuerit omni modo (De pece. orig. 24,28: ML 44,398).
1593. Haec scilicet tam ingentia bona, nonnisi de arbitrii, se­
cundum istum (Pelagium), efficimus libertate, ut his praecedentibus
ipse (Deus) declinet. Quomodo est ergo gratia, si non gratis datur?
Quomodo est gratia, si ex debito redditur? Quomodo verum dicit
Apostolus, Non ex vobis, sed Dei donum est; non ex operibus, ne forte
quis extollatur? (Eph. 2,8.9). Quomodo, inquam, hoc verum est, si
opera tanta praecedunt, quae nobis adipiscendae gratiae meritum
faciant, quo nobis non donetur gratuito, sed reddatur ex debito?
Ergone ut perveniatur ad adiutorium Dei, ad Deum curritur sine
adiutorio Dei; et ut Deo adhaerentes adiuvemur a Deo, a Deo non
adiuti adhaereamus Deo? Quid homini maius, quidve tale poterit
gratia ipsa praestare, si iam sine illa unus cum Domino spiritus effici
potuit, nonnisi de arbitrii libertate? (De gr. Chr. 23: ML 44,372).
χ594· Quid est gratia? gratis data. Quid est gratis data? Do­
nata, non reddita. Si debebatur, merces reddita est, non gratia donata
(In Io. Ev. tr. 3,9: ML 35,1400).
4 Citaverat Ez. 36,22-38.

1595. Gratia gratis data est: nam nisi gratis esset, gratia non
esset. Porro autem, si propterea gratia est, quia gratis est, nihil
tuum praecessit, ut acciperes. Nam si aliqua bona opera tua praeces­
serunt, pretium accepisti, non gratis: pretium autem quod nobis de­
bebatur, supplicium est (En. in Ps. 70 s.2,i: ML 36,891)5.
1596. Ne saltem orationis putarentur praecedere merita, qui­
bus non gratuita daretur gratia, sed iam nec gratia esset, quia
debita redderetur, etiam ipsa oratio inter gratiae munera reperitur.
Quid enim oremus, ait Doctor Gentium, sicut oportet, nescimus
(Ep. I94>4.i6: ML 33.879)·
1597. Sed quod scriptum est, Hominis est praeparare cor, et
a Domino responsio linguae (Prov. 16,1), non bene intelligendo
falluntur (Pelagiani) ut existiment cor praeparare, hoc est, bonum
inchoare, sine adiutorio gratiae Dei ad hominem pertinere. Absit
ut sic intelligant filii promissionis, tanquam cum audierint Domi­
num dicentem, Sine me nihil potestis facere; quasi convincant eum
dicentes, Ecce sine te possumus cor praeparare: aut cum audierint
a Paulo apostolo, Non quia idonei sumus cogitare aliquid quasi ex
nobismetipsis, sed sufficientia nostra ex Deo est; tanquam et ipsum
convincant dicentes, Ecce idonei sumus ex nobismetipsis praepa­
rare cor, ac per hoc et boni aliquid cogitare. Quis enim potest sine
bona cogitatione ad bonum cor praeparare. Absit ut sic intelligant,
nisi superbi sui arbitrii defensores et fidei catholicae desertores
(C. duas Ep. Pel. II 9,19: ML 44,585).
1598. Nec ex Dei potentia vel in malum vel in bonum invitum
aliquem cogi (respondemus); sed Deo deserente pro meritis ire in
malum, et Deo adiuvante sine meritis converti in bonum. Non
enim est homo bonus si nolit; sed gratia Dei etiam ad hoc adiuvatur
ut velit: quoniam non inaniter scriptum est, Deus est enim qui
operatur in vobis et velle et operari, pro bona voluntate (Phil. 2,13),
et, Praeparatur voluntas a Domino (Prov. 8 sec. LXX) (C. duas
Ep. Pel. I 18,36: ML 44,567).
1599. Ego in hac re infirmitatem meam fateor. Non enim habeo
quod intuear in eligendis hominibus ad gratiam salutarem... nisi
vel maius ingenium, vel minora peccata, vel utrumque: addamus
etiam, si placet, honestas utilesque doctrinas. Quisquis ergo fuerit
quam minimis peccatis irretitus atque maculatus (nam nullis quis
potest?) et acer ingenio, et liberalibus artibus expolitus, eligendus
videtur ad gratiam. Sed cum hoc statuero, ita me ridebit ille qui
infirma mundi elegit ut confundat fortia, et stulta mundi ut con­
fundat sapientes (1 Cor. 1,27), ut eum intuens et pudore correctus,
ego irrideam multos et prae quibusdam peccatoribus castiores, et
prae quibusdam piscatoribus oratores. Nonne advertimus multos
fideles nostros ambulantes viam Dei, ex nulla parte ingenio compara5 Haec de gratuliate gratiae innumerabilibus fere vicibus repetuntur ab
Augustino. Cf. In Io. Ev. tr. 86,2: ML 35,1851 ; De nat. et gr. 4,4: ML 44,249;
En. in Ps. 18 en.2,2: ML 36,158; De gest. Pel. 14.33: ML 44,340; Retr. I 23,2:
ML 32,621 ; C. Iui. o.i. I 133: ML 45,1133.

ri, non dicam quorumdam haereticorum, sed etiam minimorum?
Item non videmus quosdam homines utriusque sexus in coniugali
castitate viventes sine querela, et tamen vel haereticos vel paganos,
vel etiam in vera fide et vera Ecclesia sic tepidos, ut eos miremur
meretricum et histrionum subito conversorum non solum patientia
et temperantia, sed etiam fide, spe, caritate superari? Restat ergo
ut voluntates eligantur (De div. quaest. ad Simp. I q.2,22: ML
40,127-128) 67
.
1600. Unde enim fit ut homo ab ineunti pueritia modestior,
ingeniosior, temperantior, ex magna parte libidinum victor, qui
oderit avaritiam, luxuriam detestetur, atque ad virtutes caeteras
provectior aptiorque consurgat, et tamen eo loco sit, ubi ei praedi­
cari gratia Christiana non possit?... Alius autem tardus ingenio,
libidinibus deditus, flagitiis et facinoribus coopertus, ita guber­
netur, ut audiat, credat, baptizetur, aut si detentus hic fuerit,
laudabiliter hic vivat? (De pece. mer. et rem. I 22,31: ML 44,126).
1601. Una erat massa perditionis ex Adam, cui nonnisi sup­
plicium debebatur: facta sunt vasa inde in honorem ex eadem
massa. Habet enim potestatem figulus luti, ex eadem massa. Qua
massa? Certe iam perierat, certe iam illi massae iusta damnatio
debebatur. Gratulare, quia tu evasisti: mortem quippe debitam
evasisti: et vitam non debitam reperisti. Habet potestatem figulus
luti, ex eadem massa facere aliud quidem vas in honorem, aliud in
contumeliam. Sed dicis, Me quare fecit in honorem, et alium in con­
tumeliam? Quid responsurus sum? Auditurus es Augustinum, qui
non audisti Apostolum dicentem, O homo, tu quis es qui respondeas
Deo? (Rom. 9,21.20). Duo parvuli nati sunt: si debitum quaeras,
ambo tenent massam perditionis. Sed cur mater alium portat ad
gratiam, alium mater dormiens suffocat? Dicturus es mihi quid
ille meruit qui portatur ad gratiam, alium mater dormiens suffocat?
Ambo nihil boni meruerunt: sed habet figulus luti potestatem, ex
eadem massa facere aliud vas in honorem, aliud in contumeliam.
Disputare vis mecum? Imo mirare mecum, et exclama mecum,
O altitudo divitiarum! Ambo expavescamus, ambo clamemus, O al­
titudo divitiarum! Ambo in pavore concordemus, ne in errore perea­
mus. O altitudo divitiarum sapientiae et scientiae Dei! quam inscruta­
bilia sunt iudicia eius, et investigabiles viae eius! (Rom. 11,33) (S. 26,
j
12,13: ML 38,177)7.
I
6 Dispositionis ergo, quam negativam vocant, nullam rationem habet Deus

in dispensatione suorum donorum.

7 Quod gratia non detur secundum merita, ut volebant Pclagiani, ostendit
Augustinus maxime cx dispensatione limitata gratiae efficacis, atque ex gra­
tuliate donorum perseverantiae finalis et praedestinationis. Huc etiam veniunt
quae habet de voluntate salvifica Dei. Cf. infra c.14. Ex eadem massa unus
eligitur, alter non eligitur. Hinc cius humilis exclamatio: O altitudo...
Deinde si gratia, prout natura, uni debetur, omnibus deberetur: «Si natura,
quare non omnibus, cum sit idem Deus omnium creator?» (De Sp. et litt. 33,
57: ML 44,238). Cf. de hoc argumento, Chéné, «Les origines de la controverse
scmi-pelagienne» (l.c.), 69.

1602. Quod autem personarum acceptorem Deum se credere
existimant, si credant quod sine ullis praecedentibus meritis, cuius
vult miseretur, et quos dignatur vocat, et quem vult religiosum
facit; parum attendunt quod debita reddatur poena damnato, inde­
bita gratia liberato, ut nec ille se indignum queratur, nec dignum
se iste glorietur; atque ibi potius acceptionem nullam fieri perso­
narum, ubi una eademque massa damnationis et offensionis invol­
vit, ut liberatus de non liberato discat quod etiam sibi supplicium
conveniret, nisi gratia subveniret. Si autem gratia, utique nullis
meritis reddita, sed gratuita bonitate donata (Ep. 194,2,4: ML
33.875)·

Da quod iubes, et iube quod vis 1
Summarium.—Deus impossibilia non iubet, sed iubendo admonet, et facere
quod possumus, et petere quod non possumus. Fides impetret, quod
lex imperat. Adiuvat Deus ut iusti praeceptum implere possint: 16031610.—Non deserit Deus, si non deseratur, ut pie semper iusteque
vivatur. Qui non potuerit, oret ut tantam habeat voluntatem ut possit
mandata implere. Iniquitas et insania est quemquam de peccato accusare,
quia non fecit quod facere non potuit: 1611-1615.—Nec ludas Christum
tradidisset, nec Petrus Eum negasset, nisi voluissent. Gratia efficax
aliquando negatur, ne de suis viribus iusti praesumant: 1616-1619.

1603. Non igitur Deus impossibilia iubet: sed iubendo admo­
net, et facere quod possis, et petere quod non possis (De nat. et gr.
43,50: ML 44.271) 1
2·
1604. Eo quippe ipso quo firmissime creditur, Deum iustum
et bonum impossibilia non potuisse praecipere; hinc admonemur, et
in facilibus quid agamus, et in difficilibus quid petamus. Omnia quip­
pe fiunt facilia caritati: cui uni Christi sarcina levis est (Mt. 11,30),
aut ea una est sarcina ipsa quae levis est. Secundum hoc dictum
est, Et praecepta eius gravia non sunt (1 Io. 5,5), ut cui gravia sunt,
consideret non potuisse divinitus dici, gravia non sunt, nisi quia
potest esse cordis affectus cui gravia non sunt, et petat quod de­
stituitur, ut impleat quod iubetur (De nat. et gr. 59,83: ML 44,288).
1605. Nec ita ut, cum quisque fuerit a peccati dominatione
liberatus, iam non indigeat sui liberatoris auxilio: sed ita potius,
ut ab illo audiens, Sine me nihil potestis facere (Io. 15,5); dicat ei
et ipse, Adiutor meus esto, ne derelinquas me (Ps. 26,9) (De corr.
et gr. 1,2: ML 44,917).
1606. Haec est fides, ad quam praecepta compellunt, ut lex
imperet, et fides impetret (De nat. et gr. 16,17: ML 44,255).
1 Agitur in hoc capite de gratia proxime vel remote sufficienti, quam Deus
iustis confert ut praecepta implere valeant,
2 Vide supra n. 1548.1549.

1607. Lex iubet, Spiritus iuvat: lex agit tecum, ut scias quid
facias; Spiritus, ut facias (S. 249,3: ML 38,1163).
1608. Ne dicas, Non possum tenere et portare et frenare
carnem meam: adiuvaris ut possis (En. in Ps. 40,5: ML 36,457).
1609. Neque imperaret hoc Deus ut faceremus, si impossibile
iudicaret ut hoc ab homine fieret λ Sed considerans infirmitatem
tuam, deficis sub praecepto? Confortare in exemplo... Adest ille
qui praebuit exemplum, ut praebeat et auxilium (En. in Ps. 56,1:
ML 36,661).
1610. Audiamus Dominum, et praecipientem, et opitulantem;
et iubentem quid facere debeamus, et adiuvantem ut implere pos­
simus (In Io. Ev. tr. 53,8: ML 35,177s)4.
1611. Iam ambulas in via iustitiae. Curam tui non habebit,
qui facit solem suum oriri super bonos et malos, et pluit super iustos
et iniustos? (Mt. 5,45). ... Imo vero et hic fovet, et hic adiuvat...
Dominus curam habet tui, securus esto. Ille portat qui te fecit...
Numquam tibi deest: tu illi noli deesse (En. in Ps. 39,27: ML
36.450)·
1612. Deus, cum per mediatorem Dei et hominum hominem
lesum Christum (1 Tim. 2,5), spiritualiter sanat aegrum vel vivi­
ficat mortuum, id est, iustificat impium, et eum ad perfectam sani­
tatem, hoc est, ad perfectam vitam iustitiamque perduxerit, non
deserit si non deseratur, ut pie semper iusteque vivatur (De nat.
et gr. 26,29: ML 44,261)5.
1613. Non enim deseret opus suum, si ab opere suo non desera­
tur (En. in Ps. 145,9: ML 37,1890).
1614. Qui voluerit et non potuerit, nondum se plene velle
cognoscat, et oret ut habeat tantam voluntatem, quanta sufficit
ad implenda mandata. Sic quippe adiuvatur, ut faciat quod iubetur
(De gr. et lib. arb. 15,31: ML 44,900).
3 Loquitur de praecepto caritatis fraternae, et de perfecta mensura istius
caritatis, quae est «ut animam suam quis ponat pro amicis suis» (Io. 15,12),
uti Christus et Apostoli fecerunt (Ib.).
4 Non semper adest auxilium proxime sufficiens. «Nam quid stultius, quam
orare ut facias quod in potestate habeas?» (De nat. et gr. 18,20: ML 44,256).
«Oramus autem ad Deum, ne quid faciatis mali (2 Cor. 13,7). Quod si ita esset
in potestate, quomodo fuit ante peccatum, priusquam esset natura humana
vitiata; non utique posceretur orando, sed agendo potius teneretur» (C. Iui.
o.i. VI 15: ML 45,1534).
De gratia Adae iam diximus. Augustinenses auxilium sine quo interpretan­
tur de gratia sufficienti, quae in primaeva oeconomia, semper praesto Adae
erat. Aliter tamen ac lansenius, gratiam sufficientem asserunt pro statu etiam
naturae lapsae. Berti et Noris thesim nostram strenue defendunt ex Augustino.
Ex locis hic allatis patet, cuilibet fideli, nisi libere ponat obicem, adesse
gratiam remote sufficientem, seu gratiam orationis, qua impetrare possit auxi­
lium proxime sufficiens ad implenda mandata.
5 Principium hoc non esse intelligendum tantum de gratia habituali, ut
contendebat lansenius, sed ct in primis de gratia actuali, apparet ex his, quae
S. Doctor mox subiungit: «Sicut enim oculus corporis etiam plenissime sanus,
nisi candore lucis adiutus non potest cernere: sic et homo etiam perfectissime
iustificatus, nisi aeterna luce iustitiae divinitus adiuvetur, recte non potest vi­

vere» (Ib.).

1615. Peccati reum tenere quemquam, quia non fecit quod
facere non potuit, summae iniquitatis est et insaniae (De d. anim.
c. Man. 12,17: ML 42,107).
1616. Sine qua (propria voluntate) nullum vitae propriae pot­
est esse peccatum (De pece. mer. et rem. I 35,65: ML 44,147).
1617. Quis enim dubitaverit quod ludas Christum, si voluisset,
non utique tradidisset: et Petrus, si voluisset, ter Dominum non
negasset? (De unit. Eccl. 9,23: ML 43,407).
1618. Non fuit illa Petri desertio, sed eruditio. Amare quippe
Dominum interrogatus, in corde suo praesumpserat se pro eo etiam
moriturum. Viribus suis hoc tribuerat: nisi paulisper a regente
desereretur, non sibi demonstraretur (S. 285,3: ML 38,1294).
1619. Nos quantum concessum est sapiamus; et intelligamus,
si possumus, Dominum Deum bonum ideo etiam sanctis suis ali­
cuius operis iusti aliquando non tribuere vel certam scientiam, vel
victricem delectationem, ut cognoscant non a se ipsis, sed ab illo
sibi esse lucem, qua illuminentur tenebrae eorum, et suavitatem
qua det fructum suum terra eorum (De pece. mer. et rem. II 19,32:
ML 44,170).
Bibl.: Berti, De theol. disc. vol.1-2 1.17,90-93, et 1.18,133; Noris,
Vindiciae Augustinianae: ML 47,670-680. Nostris diebus, R. GarrigouLagrange, L'équilibre supérieur de la pensée de saint Augustin dans les ques­
tions de la grâce: Aug. Mag., II 763-771.

CAPUT XIII
Non imprudenter pro illo oratur, de quo non desperatur
Summarium.—Multis modis vocat Deus peccatorem communlrn ad correp­
tionem, per gratias sc. non tantum externas, sed et internas. Hae
gratiae non omni momento dantur, propterea peccatori suadet, ne tempus
beneplaciti praesumptuose frustrare audeat: 1620-1621.—Miserrima con­
ditio obcaecati. Excaecatio in hac vita non est perfecta et consummata,
sed imperfecta et inchoata, in qua homo nondum penitus secluditur
ab interiore Dei luce. De nullo est desperandum quamdiu in hac vita;
propterea non imprudenter pro illo oratur, pro quo non desperatur:
1622-1627.—Quando dicitur Deum indurasse Pharaonem, ipse Pharao
induraverat cor suum. ludaei ideo «non poterant credere», quia nolebant.
Ratio cur a Deo eorum excaecatio permissa est. Peccatum contra Spiri­
tum interpretatur de impaenitentia finali: 1628-1631.—Magis dubia
est quaestio utrum omnes infideles aliquam a Deo recipiant gratiam sal­
tem remote sufficientem ad fidem et salutem: 1632-1636.

1620. Vocat undique ad correctionem, vocat undique ad paenitentiam, vocat beneficiis creaturae, vocat impertiendo tempus vi­
vendi, vocat per lectorem, vocat per tractatorem, vocat per intimam
cogitationem, vocat per flagellum correptionis, vocat per misericor­
diam consolationis: Longanimis et multum misericordiae (Ps. 102,8).
Sed observa ne longitudine misericordiae Dei male utendo, tu

tibi thesaurizes, quod ait Apostolus, iram in die irae (En. in Ps.
102,16: ML 37.133°)·
1621. Sexta hora vocaris, veni. Paterfamilias tibi quidem etiam
undecima venienti denarium promisit: sed utrum vivas usque ad
septimam, nemo tibi promisit. Non dico, usque ad undecimam, sed
usque ad septimam. Quare ergo differs vocantem te, certus de
mercede, incertus de die? Vide ne forte quod tibi ille daturus est
promittendo, tu tibi auferas differendo (S. 87,6,8: ML 38,534).
1622. Nec cogitat praevaricatorem legis quam digne lux deserat
veritatis; qua desertus utique ht caecus, et plus necesse est offendat,
et cadendo vexetur, vexatusque non surgat, ut ideo tantum audiat
vocem legis, quo admoneatur implorare gratiam Salvatoris... Uti­
que ista obscuratio vindicta et poena iam fuit: et tamen per hanc
poenam, id est, per cordis caecitatem, quae fit deserente luce sa­
pientiae, in plura et gravia peccata collapsi sunt (De nat. et gr. 22,
24: ML 44,258)L
1623. Nam ea est caecitas mentis; in eam quisquis datus fue­
rit, ab interiore Dei luce secluditur, sed nondum penitus cum in
hac vita est. Sunt enim tenebrae exteriores (Mt. 25,30), quae magis
ad diem iudicii pertinere intelliguntur, ut penitus extra Deum sit,
quisquis, dum tempus est, corrigi noluerit; penitus enim esse extra
Deum quid est, nisi esse in summa caecitate? (En. in Ps. 6,8:
ML 36,94).
1624. Ista impaenitentia vel cor impaenitens quamdiu quisque
in hac carne vivit, non potest iudicari. De nullo enim desperandum
est, quamdiu patientia Dei ad paenitentiam adducit, nec de hac vita
rapit impium, qui non mortem vult impii, quantum ut revertatur et
vivat (Ez. 18,23) (S. 71,13,21: ML 38,456).
1625. L^co alio 123peccatum fratris ad mortem, de quo dicit
loannes apostolus, Non pro illo dico ut roget quis (1 Io. 5,16), ita
definivi ut dicerem: Peccatum fratris ad mortem puto esse cum post
agnitionem Dei per gratiam Domini nostri lesu Christi quisque oppugnat
fraternitatem, et adversus ipsam gratiam qua reconciliatus est Deo, in­
videntiae facibus agitatur. Quod quidem non confirmavi, quoniam
hoc putare me dixi: sed tamen addendum fuit, si in hac tam scele­
rata mentis perversitate finierit hanc vitam: quoniam de quocum­
que pessimo in hac vita constituto non est utique desperandum,
nec pro illo imprudenter oratur, de quo non desperatur (Retr. 1
19,7: ML 32,616) 3.
1 Beni concludit ex hoc loco peccatores obduratos non habere, iuxta S. Au­
gustinum, gratiam vere sufficientem. «Porro qui tantum audit vocem legis, et
interiori inspiratione penitus destitutus est, nullam habet gratiam sufficientem,
quae ac proprie vere sit talis» (De theol. disc. vol. 1-2 1.18-135). Loqui tamen
videtur de gratia proxime sufficienti, non vero de gratia remote sufficienti.
2 De s. Dom. ib Monte I 22,73: ML 34,1266.
3 Ne plus tamen quam Augustinus intendit ex hoc et similibus locis con­
cludatur. Bene nota sunt quae habet in De corr. et gr. Vult Augustinus ut non
tantum pro delinquentibus oretur (quod unice faciendum dicebant Adrumetani monachi), sed ut peccantes a praepositis corripiantur: «Quia et ipsa quae

1626. Num pro impiis etiam orandum est? Ita plane (Ep. 153,
2,5: ML 33.655)·
1627. Ipsorum tantum 4 desperanda est correptio: contra quos
habemus occultam luctam (En. in Ps. 54,4: ML 36,630).
1628. Nec ideo auferatis a Pharaone liberum arbitrium, quia
multis locis dicit Deus, Ego induravi Pharaonem; vel, induravi, aut
indurabo cor Pharaonis (Ex. 4,14, passim). Non enim propterea ipse
Pharao non induravit cor suum. Nam et hoc de illo legitur, quando
ablata est ab Aegyptiis cynomyia, dicente Scriptura: Et ingravavit
Pharao cor suum et in isto tempore, et noluit dimittere populum (Ex. 8,
32). Ac per hoc et Deus induravit per iustum iudicium, et ipse
Pharao per liberum arbitrium (De gr. et lib. arb. 23,45: ML 44,911)
1629. Non poterant credere, quia hoc Isaías propheta praedi­
xit: hoc autem Propheta praedixit, quia Deus hoc futurum esse
praescivit 5. Quare autem non poterant, si a me quaeratur, cito
respondeo, quia nolebant. 9. Non itaque mirum est quia non pot­
erant credere, quorum voluntas sic superba erat, ut ignorantes Dei
iustitiam, suam vellent constituere: ... Quia enim non ex fide, sed
tanquam ex operibus tumuerunt, ipso suo tumore caecati, offende­
runt in lapidem offensionis. Sic autem dictum est non poterant, ubi
intelligendum est quod nolebant... Sicut quod Dominus negare
seipsum non potest (2 Tim. 2,13), laus est voluntatis divinae; ita
quod illi non poterant credere, culpa est voluntatis humanae.
10. ... Hinc et illi non poterant credere: non quia mutari in melius
homines non possunt; sed quamdiu talia sapiunt, non possunt cre­
dere (In Io. Ev. tr. 53 n.6,9,10: ML 35,1776-78).
1630. Sed aliam causam, inquis, dicit Propheta non voluntatis
eorum. Quam causam dicit Propheta? Quia dedit illis Deus spiri­
tum compunctionis; oculos, ut non videant, et aures, ut non audiant, et
excaecavit oculos eorum, et induravit cor eorum (Rom. 11,8; Is. 6,10).
Etiam hoc eorum voluntatem meruisse respondeo. Sic enim excaecat, sic obdurat Deus, deserendo et non adiuvando: quod occulto
damnatio nominatur, quam facit episcopale iudicium, qua poena in Ecclesia
nulla maior est, potest, si Deus voluerit, in correptionem saluberrimam cedere
atque proficere. Neque enim scimus quid contingat sequenti die; aut ante finem
vitae huius de aliquo desperandum est... (De corr. et gr. 15,46: ML 44,944).
Ergo, si Deus voluerit, correptio proficiet peccatori. Quia nos nescimus quinam
sint praedestinati, «sic affici debemus caritatis affectu, ut omnes velimus salvos
fieri» (Ib.). «Si filius pacis (praedestinatus) est quem corripimus, requiescet
super eum pax nostra, sin autem, ad nos revertetur» (Ib. n.47). I.e. meritum
nostrum erit, quod curavimus peccatorem ad bonam frugem reducere. Utrum
Deus velit gratiam efficacem, vel saltem sufficientem ad conversionem, nesci­
mus. Cf. dicenda in sequenti capite, et etiam ubi De Praedestinatione.
4 I.e. diabolus et angeli eius.
5 Nec dici potest, ludaeos non potuisse absolute credere, quia necessc erat
ut prophetia impleretur. Ut ponitur ab Augustino, ideo Propheta praedixit,
quia Deus praescivit, eos non esse credituros. Dici etiam potest ideo eos non
potuisse credere quia dum (sensu composito) in obcaecatione manebant, «quam­
diu talia sapiunt», eorum superba voluntas erat moraliter incapax gratiae Dei
obtemperandi, et nolebant obcaecationem deponerc, quamvis «mutari in me­
lius» possent.

iudicio facere potest, iniquo non potest... lusta ergo sunt (iudicia
Dei), sed occulta. Ideo cum quaestiones huiusmodi in medium ve­
nerint... non nobis iudicium de iudicio tanti iudicis usurpemus, sed
contremiscentes exclamemus cum Apostolo, O altitudo divitiarum
sapientiae et scientiae Dei, quam inscrutabilia sunt iudicia eius, et
investigabiles viae eius! (Rom. 11,33). n· An forte et hoc de super­
nae medicinae misericordia factum intelligendum est, ut quoniam
superbae et perversae voluntatis erant, et suam iustitiam constituere
volebant, ad hoc desererentur, ut excaecarentur; ad hoc excaecarentur, ut offenderent in lapidem offensionis, et impleretur facies
eorum ignominia; atque ita humiliati quaererent nomen Domini, et
non suam qua inflatur superbus, sed iustitiam Dei qua iustificatur
impius? (In Io. Ev. tr. 53 n.6.11: ML 35.1777.1779) 6.
1631. Haec enim blasphemia Spiritus, cui nunquam est ulla
remissio (quam non omnem, sed quamdam intelleximus, eamque
perseverantem duritiam cordis impaenitentis vel diximus vel in­
venimus, vel etiam quantum existimamus, ostendimus), non potest
in quoquam, ut diximus, dum in hac adhuc vita est, deprehendi
(S. 71,13,21: ML 38,45b)7.
1632. Illud autem lumen non irrationabilium avium oculos
pascit, sed pura corda eorum qui Deo credunt, et ab amore visi­
bilium rerum et temporalium se ad eius praecepta implenda con­
vertunt. Quod omnes homines possunt si velint, quia illud lumen
(lux vera) omnem hominem illuminat venientem in hunc mundum
(De Gen. c. Man. I 3,6: ML 34,176) 8.
6 Prout supra de Pharaone, sic nunc Augustinus de ludaeis dicit, eos sua
voluntate meruisse excaecationem, qua uberiores gratiae illis denegarentur.
Deus hanc permisit, «occulto, non iniquo iudicio», ut eorum superbia flectere­
tur, et «ita humiliati quaererent nomen Domini».
Textus qui contra doctrinam huius capitis ex Augustino allegantur, huc
redeunt, quod ipse docuerit Deum desertores deserere (cf. De nat. et gr. 22,24;
23,25; 26,29: ML 44,258.259.261). Pro solutione habeatur in mente quod iam
audivimus a S. Doctore de excaecatione inchoata, quae unice habetur in hac
vita, quatenus uberiores gratiae a Deo denegantur, ut superbia contusa, (sicut
dicit de ludaeis) «humiliati (quaerant) nomen Domini», per gratiam remote
sufficientem. Insuper notandum cum J. B. Faure (Enchiridion S. Augustini...
n.81ss), Augustinum nomine gratiae quam saepissime intelligere gratiam adul­
tam, seu proxime sufficientem, seu gratiam operis, potius quam gratiam remote
sufficientem, seu gratiam orationis, sufficientem ad desiderandum et petendum
(cf. Ench. 5: ML 40,233; De Sp. et litt. 19,32: ML 44,220; De corr. et gr. 1,2:
ML 44,917).
Pater Boyer observat etiam intentionem Augustini non fuisse «negandi
gratiam sufficientem peccatoribus, sed asserendi gratiam sufficientem iustis»
(cf. Tractatus de gratia divina [Romae 19521 356). Cl. auctor bene observat
eadem verba «deseruit et desertus est», occurrere cum Augustinus de Adam
loquitur (cf. De corr. et gr. 11,31 : ML 44,935), cum Adam tamen postea gratias
etiam efficaces acceperit. Vide supra, De Deo elev. c.24.
7 Vide etiam Ep. 185,11,49: ML 33,814. Alias interpretationes Augustini,
vide apud Armas, La moral de San Agustín 211-212.
s Augustinus in Retr. «Quod vero dixi. Illud autem lumen, etc. (ut supra)
non existiment novi haeretici Pelagiani secundum cos esse dictum. Verum est
enim omnino, homines hoc posse, si velint; sed praeparatur voluntas a Domi­
no» (I 10,2: ML 32,599).

1633. Nam quando illi valent intelligere, nullam esse animam,
quamvis perversam, quae tamen ullo modo ratiocinari potest, in
cuius conscientia non loquatur Deus? (De s. Dom. in Monte II
9,32: ML 34,1283).
1634. Quibus breviter respondetur ut quiescant, et adversus
Deum murmurare desistant. Recte enim fortasse quererentur, si
erroris et libidinis nullus hominum victor existeret; cum vero ubi­
que sit praesens, qui multis modis per creaturam sibi Domino ser­
vientem aversum vocet, doceat credentem, consoletur sperantem,
diligentem adhortetur, conantem adiuvet, exaudiat deprecantem;
non tibi deputatur ad culpam quod invitus ignoras, sed quod negligis quaerere quod ignoras; neque illud quod vulnerata membra non
colligis, sed quod volentem sanare contemnis: ista tua propria pec­
cata sunt. Nulli enim homini ablatum est scire utiliter quaeri quod
inutiliter ignoratur, et humiliter confitendum esse imbecillitatem, ut
quaerenti et confitenti ille subvenit, nec laborat (De lib. arb. III
19,53: ML 32,1296-97) 9.
1635. Non enim misit Deus Filium suum in mundum, ut iudicet
mundum sed ut salvetur mundus per ipsum. Ergo quantum in medico
est, sanare venit aegrotum. Ipse se interimit, qui praecepta medici
observare non vult (In Io. Ev. tr. 12,12: ML 35,1490) 10.
1636. Ex duobus aetate iam grandibus impiis, cur iste ita vo­
cetur, ut vocantem sequatur, ille autem aut non vocetur, aut non
ita vocetur; inscrutabilia sunt iudicia Dei (De dono pers. 9,21:
ML 45,1004) n.
9 Hoc testimonium iterum repetit contra Pelagium in De nat. et gr. 67,81:
ML 44,288. In De lib. arb. respondet iis qui excusationem suorum peccatorum
quaerebant in poena ignorantiae et difficultatis ex peccato Adae transfusa.
Hoc loco Pelagius perperam utebatur ad defensionem naturae, cum Augustinus
gratiae auxilio tribuat quod peccata possint vitari. «Ita et exhortatus sum,
quantum potui, ad recte vivendum; et gratiam Dei non evacuavi» (De nat. et
gr. ib.).
Card. Noris colligit ex hoc loco «omnibus hominibus adesse auxilium sal­
tem remotum» (Vind. August.: ML 47,679).
Berti in negativas partes propendit. Concludit tamen: «Si velis etiam cunctis
immitti quasdam bonas cogitationes certis temporibus, sed quae leviter exci­
tent, ut intellectus alio statim evolet, et evanescat in cogitationibus suis; est
sententia Norissi, cui non repugno» (De theol. disc. vol. 1-2 1.18,137). Ex in­
terpretatione istius loci ab ipso Augustino «et gratiam Dei non evacuavi», vi­
detur eum admisisse gratiam saltem remote sufficientem omnibus aliquando dari.
10 Ex isto loco gratiam omnibus esse paratam et exhibitam apparet. Utrum
autem omnibus detur non statim colligi posse videtur. Cf. sequens caput.
11 Iterum pro affirmatione et negatione gratiae respective, interpretantur
hunc locum Card. Noris et Berti (Noris, l.c.: ML 47,680; Berti, l.c. 135). Hac
vice, Berti videtur meliorem partem elegisse. Disiunctiva enim illa sententia:
«aut non vocetur (simpliciter), aut non ita vocetur (ut vocantem sequatur)»,
excludi videtur etiam gratia sufficiens, et non tantum efficax. Quaeri tamen
forte possit an Augustinus quaestionem nostram in mente habeat, an potius
totam seriem donorum ad finalem perseverantiam ducentium.

An docuerit Augustinus universalem voluntatem
salvificam Dei

Summarium.—Textus in quibus restrictive interpretatur i Tim. 2,4: a) Qui
salvantur, Dei voluntate salvantur, nemo nisi Deus velit; b) «omnes*,
i. e. «omne genus hominum*, non singulos generis, sed genera et con­
ditiones singulorum; c) vult Deus, quoniam nos facit velle; d) «omnes*
denique, interpretatur pro «multis*: 1637-1640.—Specialis difficultas
habetur pro parvulis, qui, parentibus festinantibus, moriuntur, ante­
quam Baptismum recipere queant: 1641-1642.—In opere tamen De
Sp. et litt. vadetur textum Apostoli interpretari pro voluntate salvifica
universali: 1643.—Item docuit universalitatem redemptionis, quoad
omnes, parvulis non exclusis. Docet etiam Deum impossibilia non
praecipere: 1644-1651.

1637. Qui vult omnes homines salvos fieri (1 Tim. 2,4). Ac per
hoc cum audimus et in sacris Litteris legimus, quod velit omnes
homines salvos fieri, quamvis certum sit nobis non omnes homines
salvos fieri, non tamen ideo debemus omnipotentissimae Dei vo­
luntati aliquid derogare L' sed ita intelligere quod scriptum est,
Qui omnes homines vult salvos fieri, tanquam diceretur nullum ho­
minem fieri salvum, nisi quem fieri ipse voluerit: non quod nullus
sit hominum, nisi quem salvum fieri velit, sed quod nullus fiat, nisi
quem velit; et ideo sit rogandus ut velit, quia necesse est fieri si vo­
luerit. De orando quippe Deo agebat Apostolus, ut hoc diceret. Sic
enim intelligimus, et quod in Evangelio scriptum est, Qui illumi­
nat omnem hominem (Io. 1,9): non quia nullus est hominum qui non
illuminetur, sed quia nisi ab ipso nullus illuminatur. Aut certe sic
dictum est, Qui omnes homines vult salvos fieri; non quod nullus
hominum esset quem salvum fieri nollet, qui virtutes miraculorum
facere noluit apud eos quos dicit acturos fuisse paenitentiam si
fecisset: sed ut omnes homines omne genus humanum intelligamus
per quascumque differentias distributum, reges, privatos, nobiles,
ignobiles, sublimes, humiles... in linguis omnibus, in moribus om­
nibus, in artibus omnibus, in professionibus omnibus, ... et si quid
aliud differentiarum est in hominibus. Quid est enim eorum unde
non Deus per Unigenitum suum Dominum nostrum per omnes
gentes salvos fieri homines velit, et ideo faciat, quia omnipotens
velle inaniter non potest quodeumque voluerit? Praeceperat enim
Apostolus ut oraretur pro omnibus hominibus, et specialiter addide­
rat pro regibus et iis qui in sublimitate sunt, qui putari poterant, fastu
et superbia saeculari a fidei christianae humilitate abhorrere. Proin­
de dicens, Hoc enim bonum est coram salvatore nostro Deo, id est, ut
etiam pro talibus oretur; statim ut desperationem tolleret, addidit,
1 Quaestio utrum Deus velit salutem omnium, a duobus factis procedit·
a) quod voluntas Dei sit omnipotentissima, et quaecumque vult, facit'
t>) quod certum sit, non omnes homines de facto salvos fieri.
’

Qui omnes homines vult salvos fieri, et in agnitionem veritatis venire
(i Tim. 2,1-4) 23. Hoc quippe Deus bonum iudicavit, ut orationibus
humilium dignaretur salutem praestare sublimium: quod utique
iam videmus impletum. Isto locutionis modo et Dominus est usus
in Evangelio, ubi ait Pharisaeis, Decimatis mentam, et rutam, et omne
olus (Lc. 11,42). Neque enim Pharisaei et quaecumque aliena et
omnium per omnes terras alienigenarum omnia olera decimabant.
Sicut ergo hic omne olus, omne olerum genus; ita et illic omnes ho­
mines, omne hominum genus intelligere possumus: et quocumque
alio modo intelligi potest 3, dum tamen credere non cogamur ali­
quid omnipotentem Deum voluisse Heri, factumque non esse; qui
sine ullis ambiguitatibus, si in caelo et in terra, sicut eum veritas
cantat, omnia quaecumque voluit, fecit (Ps. 113,11), profecto facere
noluit quodcumque non fecit (Enchir. 103,27: ML 40,280).
1638. Et quod scriptum est, quod vult omnes homines salvos
fieri, nec tamen omnes salvi Hunt, multis quidem modis intelligi
potest 45, ex quibus in aliis opusculis nostris aliquos commemoravi­
mus; sed hic unum dicam. Ita dictum est Omnes homines vult salvos
fieri, ut intelligantur omnes praedestinati; quia omne genus homi­
num in eis est (De corr. et gr. 14,44: ML 44,943) 5.
1639. Quia ergo nos qui salvi futuri sint nescientes, omnes
quibus praedicamus hanc pacem salvos fieri velle Deus iubet, et
ipse in nobis hoc operatur, diffundendo istam caritatem in cordibus
nostris per Spiritum sanctum qui datus est nobis (Rom. 5,5); potest
etiam sic intelligi, quod omnes homines Deus vult salvos fieri; quo­
niam nos facit velle: sicut misit Spiritum Filii sui clamantem, Abba,
Pater (Gal. 4,6), id est, nos clamare facientem. De ipso quippe Spi­
ritu, alio loco dicit, Accepimus Spiritum adoptionis filiorum, in quo
clamamus, Abba, Pater (Rom. 8,15)· Nos ergo clamamus, sed ille
clamare dictus est, qui efficit ut clamemus. Si ergo clamantem Spi­
ritum recte dixit Scriptura, a qua efficitur ut clamemus; recte etiam
volentem Deum a quo efficitur ut velimus (De corr. et gr. 15,47:
ML 44-945).
1640. Quod apostolicum testimonium 6 si eo modo intelligendum putas, ut dicas omnes positos esse pro multis, qui iustificantur
in Christo (multi quippe alii non vivificantur in Christo): respon­
debitur tibi, sic etiam illic ubi dictum est, Omnes homines vult
salvos fieri, et in agnitionem veritatis venire; Omnes positos esse pro
2 Quia nos nescimus quinam sint praedestinati, ad nos quod attinet textus
1 Tim., universaliter omnino interpretandus est, ac propterea pro omnibus
«caritatis affectu» orare debemus. Non vero universaliter intelligendus si ad
Dei voluntatem referatur. Cf. supra n.1625, in nota, et n.1639.
3 Permittit ut textum 1 Tim. aliis modis interpretemur, dummodo «credere
non cogamur aliquid omnipotentem Deum voluisse fieri, factumque non esse».
Eamdem restrictionem adhibet infra n.1641. Haec ergo limitatio applicanda
etiam ad n.1638.
4 Vide notam praecedentem.
5 Voluntatem salvificam restringit ad praedestinatos.
6 Per unius iustificationem in omnes homines ad iustificationem vitae
(Rom. 5,18).

Multis, quos ad istam gratiam vult venire. Quod multo convenien­
tius propter hoc intelligitur dictum, quia nemo venit, nisi quem
venire ipse voluerit. Nemo potest venire ad me, inquit Filius, nisi
Pater, qui misit me, traxerit eum; et, Nemo potest venire ad me, nisi
fuerit ei datum a Patre meo (Io. 6,44 et 66). Omnes ergo qui salvi
fiunt, et in agnitionem veniunt veritatis, eo volente salvi fiunt, eo
volente veniunt. Quia et qui nondum, sicut parvuli, utuntur vo­
luntatis arbitrio, eo volente regenerantur, quo creante generantur:
et qui iam utuntur voluntatis arbitrio, nisi eo volente ac subve­
niente a quo praeparatur voluntas (Prov. 8, sec. LXX), velle non
possunt (C. Iui. IV 8,44: ML 44,76ο)7.
1641. Quomodo dicitur omnes homines eam (gratiam) fuisse
accepturos, si non illi quibus non donatur, eam sua voluntate re­
spuerent, quoniam Deus vult omnes homines salvos fieri (1 Tim. 2,4);
cum multis non detur parvulis, et sine illa plerique moriantur, qui
non habent contrariam voluntatem, et aliquando cupientibus festinantibusque parentibus, ministris quoque volentibus ac paratis, Deo
nolente non detur, cum repente, antequam detur, exspirat, pro quo,
ut acciperet, currebatur? Unde manifestum est eos (Pelagianos) qui
huic resistunt tam perspicuae veritati, non intelligere omnino qua
locutione sit dictum quod omnes homines vult Deus salvos fieri; cum
tam multi salvi non fiant, non quia ipsi, sed quia Deus non vult,
quod sine ulla caligine manifestatur in parvulis. Sed sicut illud quod
dictum est, Omnes in Christo vivificabuntur (1 Cor. 15,22), cum tam
multi aeterna morte puniantur, ideo dictum est, quia omnes qui­
cumque vitam aeternam percipiunt, non percipiunt nisi in Christo,
ita quod dictum est, omnes homines vult Deus salvos fieri; cum tam
multos nolit salvos fieri, ideo dictum est, quia omnes qui salvi
fiunt, nisi ipso volente non fiunt; et si quo alio modo illa verba
apostolica intelligi possunt, ut tamen huic apertissimae veritati, in
qua videmus tam multos, volentibus hominibus, sed Deo nolente,
salvos non fieri, contraria esse non possit (Ep. 217,6,19: ML 33,
985) 87 Doctrinae Pelagianorum, gratiam scilicet volentibus et secundum merita
dari, «quod est petere, quaerere, pulsare» (Ib. n.41), Augustinus duplici argu­
mento respondit:
a) Quomodo volunt infantes, qui baptizati moriuntur et intrant in reg­
num Dei? Estne hoc ab illis?
b) «Si Deus vult omnes homines salvos fieri, et in agnitionem veritatis
venire, sed ideo non veniunt, quia ipsi nolunt; cur tot millia parvulorum, qui
non percepto Baptismate moriuntur, non veniunt in regnum Dei, ubi certa
est agnitio veritatis»? (Ib. n.42). Si vero Pelagiani dicant, «ideo parvulos non
in eorum numero deputando, quos Deus omnes vult salvos fieri, quia ea salute,
quae hic intelligenda est, salvi sunt ipsi, nihil trahentes omnino peccati»
(Ib. n.43), Augustinus respondit: «isto modo benevolentiorem facis Deum
omnibus impiissimis et sceleratissimis hominibus, quam innocentissimis et pu­
rissimis ab omni labe peccati» (Ib.).
Augustinus ergo, totus intentus in gratuitate gratiae contra Pelagianos
defendenda, ad lectionem restrictivam recurrit, verbum omnes pro multis in­
terpretando, ita ut legat: Qui iustificantur. Dei gratia justificantur; qui salvan­
tur, Dei voluntate salvantur.
8 Pro gratuitate gratiae et praedestinationis specialiter arguit ex casu par-

1642. Neque fato cogitur Deus illis infantibus subvenire, illis
autem non subvenire; cum sit utriusque causa communis 9: aut res
humanas in parvulis non divina providentia, sed fortuitis agi casi­
bus opinabimur, cum rationales vel damnandae vel liberandae sin
vulorum. In hac eadem Ep. ad Vitalem, duodecim habet propositiones seu
sententias, quas primo summatim asseverat, ac deinde «brevi expositione»
(Ib. n.I8) percurrit, et inde testimonium hoc transcripsimus. Prop. 2a: «Scimus
gratiam Dei nec parvulis nec maioribus secundum merita nostra dari». Prop. 4a:
«Scimus non omnibus hominibus dari, et quibus datur, non solum secundum
merita operum non dari, sed nec secundum merita voluntatis eorum quibus
datur: quod maxime apparet in parvulis». Prop. 5a: «Scimus eis quibus datur,
misericordia Dei gratuita dari». Prop. 6a: «Scimus eis quibus non datur, iusto
iudicio Dei non dari» (ML 33,984).
Postea ut gratuitas gratiae ostendat, ait: «Quomodo voluntatis humanae
meritum sequitur gratia; cum detur et parvulis, qui hoc nondum possunt velle
seu nolle»? Et paulo infra: «Quomodo ut detur gratia divina, voluntas meretur
humana; si eis quibus datur, gratuita misericordia datur, ut vera sit gratia?
Quomodo in hac re merita pensantur voluntatis humanae; quandoquidem illis
quibus gratia ista non datur, nullo plerumque merito, nulla voluntate distan­
tibus, sed unam cum eis quibus datur, habentibus causam, iusto tamen iudicio
Dei non datur (non enim est iniquitas apud Deum) (Rom. 9,14); ut intelligant
quibus datur, quam gratis eis detur, quando iuste utique non daretur, quoniam
similem habentibus causam iuste non datur»? (Ib.: ML 33,985.986).
Communis causa (vide etiam n.1642) refertur ad peccatum originale, unde
omnes sumus «massa damnata», «peccati», «luti», «perditionis», ut saepis­
sime repetit Augustinus. Vide supra, De Deo elev. c.28.
Hinc iterum interpretatio restrictiva voluntatis salvificae Dei. «Festinanti­
bus parentibus... Deo nolente (Baptismus) non detur».
9 Propter causam communem originalis peccati, omnibus damnatio debe­
batur. «Una erat massa perditionis ex Adam, cui nonnisi supplicium debeba­
tur... Illi massae iusta damnatio debebatur» (S. 26,13: ML 38,177). «Gratia
liberat a totius massae damnatione quos liberat... Quantum enim pertinet ad
originis meritum, ex uno omnes in condemnationem (Rom. 5,16): quantum
autem ad gratiam, quae non secundum merita datur, quicumque ab ista con­
demnatione liberantur, dicuntur vasa misericordiae: qui vero non liberantur,
ira Dei manet super eos (To. 3,36), veniens de iusto iudicio Dei; quod non ideo
vituperabile, quia inscrutabile est... O homo, tu quis es qui respondeas Deo?»
(Rom. 9,20) (C. fui. o.i. I 127: ML 45,1128).
Cum omnibus damnatio debeatur, non cogitur Deus ulli subvenire. Gra­
tuita tamen misericordia, parvulos quos liberare vult, per Baptismum subvenit
antequam moriantur. Alii vero, inscrutabili sed iusto iudicio, Deus non vult
ut baptizentur. Ideoque vel moriuntur antequam nascantur, vel etiam absque
culpa parentum e vita exeunt antequam Baptismus detur. Ex hoc eruit magnum
argumentum pro gratuitate gratiae.
Quid dicendum? Negavitne Augustinus voluntatem Dei salvificam antece­
dentem universalem? An potius allata testimonia, e posterioribus eius scriptis
(a.420-429) deprompta, de voluntate absoluta et consequenti intelligenda sunt?
Restrictive interpretantur Augustinum O. Rottmanner, L'Augustinisme. Etude
d'histoire doctrinale (cf. Gall, a J. Licbaert: Mélanges de Science Religieuse
(Lille, Avril 1949) 45ss; J. Chéné, Les origines de ta controverse seml-pélagienne:
L’Année Théologique Augustinienne (n.45-46, 1953) 70ss.
Plerique tamen Augustini cultores haec et similia testimonia de voluntate
absoluta et consequenti interpretantur. Unus ex antiquioribus audiatur Berti:
«Itaque respondendum est, allatas Augustini interpretationes, nequaquam cum
voluntate antecedenti circa omnium salutem pugnare. Nam S. Paler de volun­
tate consequenti, absoluta, efficaci, et quae est de rerum effectibus, non de an­
tecedenti, quae spectat homines in universum, accipiendus est... Praeterea
Augustinus acerrime in libris laudatis propugnabat praedestinationem et gra­
tiam, nec non voluntatem Dei trahentem validiori gratiae adiumento unum
prae alio, quod Pelagiani negabant, ideoque de voluntate efficienti et absoluta
erat ei specialiter pertractandum» (De theol. disc. vol. 1-2 1.5,129).

animae; quandoquidem nec passer cadit in terram sine voluntate
Patris nostri qui in caelis est (Mt. 10,29): aut parentum negligentiae
sic tribuendum est, quod parvuli sine Baptismate moriuntur, ut
nihil ibi agant superna iudicia; tanquam ipsi qui hoc modo male
moriuntur, parentes sibi negligentes voluntate propria de quibus
nascerentur, elegerint: quid dicam, quod parvulus aliquando ante­
quam illi per ministerium baptizantis succurri possit, exspirat? Ple­
rumque enim festinantibus parentibus et paratis ministris ut Bap­
tismus parvulo detur, Deo tamen nolente non datur, qui eum paulu­
lum in hac vita non tenuit ut daretur. Quid etiam, quod aliquando
parvulis infidelium filiis potuit, ne irent in perditionem, et filiis
fidelium non potuit Baptismate subveniri? Ubi certe ostenditur
quod personarum apud Deum non sit acceptio (Rom. 2,11): alioquin cultorum suorum potius, quam inimicorum filios liberaret
(De dono pers. 12,31: ML 45,1011).
1643. Sed consequens est paululum quaerere, utrum voluntas
illa qua credimus, etiam ipsa Dei donum sit, an ex illo naturaliter
insito libero adhibeatur arbitrio... Si credimus ut impetremus hanc
gratiam, et utique voluntate credimus, de hac quaeritur unde sit
nobis. Si natura, quare non omnibus, cum sit idem Deus omnium
creator? Si dono Dei, etiam hoc quare non omnibus, cum omnes
homines velit salvos fieri, et in agnitionem veritatis venire? (1 Tim.
2,4). 58. Prius igitur illud dicamus, et videamus utrum huic sa­
tisfaciat quaestioni, quod liberum arbitrium naturaliter attributum
a Creatore animae rationali, illa media vis est, quae vel intendi ad
fidem, vel inclinari ad infidelitatem potest: et ideo nec istam vo­
luntatem qua credit Deo, dici potest homo habere quam non acce­
perit; quandoquidem vocante Deo surgit de libero arbitrio, quod
naturaliter cum crearetur accepit. Vult autem Deus omnes homines
salvos fieri, et in agnitionem veritatis venire; non sic tamen, ut eis
adimat liberum arbitrium, quo vel bene vel male utentes iustissime
iudicentur. Quod cum fit, infideles quidem contra voluntatem Dei
faciunt, cum eius Evangelio non credunt: nec ideo tamen eam vin­
cunt, verum se ipsos fraudant magno et summo bono, malisque poe­
nalibus implicant, experturi in suppliciis potestatem eius, cuius in
donis misericordiam contempserunt. Ita voluntas Dei semper invicta
est: vinceretur autem, si non inveniret quid de contemptoribus fa­
ceret, aut ullo modo possent evadere quod de talibus ille constituit.
Qui enim dicit, verbi gratia, Volo ut hi omnes servi mei operentur
in vinea, et post laborem requiescentes epulentur, ita ut quisquis
eorum hoc noluerit, in pistrino semper molat: videtur quidem qui­
cumque contempserit, contra voluntatem domini sui facere; sed
tunc eam vincet, si et pistrinum contemnens effugerit: quod nullo
modo fieri potest sub Dei potestate (De Sp. et litt. 33,57-58: ML
44.237-238) 10.
10 Ex hoc praecipue testimonio, anno 412 scripto, multi interpretes Augusti­
ni arguunt pro voluntate salvifica Dei antecedenti et universali. Cf. De Groot.
Conspectus historiae dogmatum II 79; Tixeront, History of dogmas Π 499.
Agitur in loco de quaestione actus fidei, utrum scilicet a Deo, an ab homine

1644. A quo interitu, hoc est, poenis sempiternis Deus mi­
sericors volens homines liberare, si sibi ipsi non sint inimici, et non
resistant misericordiae Creatoris sui, misit unigenitum Filium
suum..., et in carne mortali hominibus apparendo venit ad homi­
nes: ut quemadmodum per unum hominem qui primus factus est,
id est Adam, mors intravit in genus humanum..., sic per unum ho­
minem qui etiam Deus est Dei Filius, lesum Christum, deletis
omnibus peccatis, credentes in eum omnes in aeternam vitam ingre­
derentur (De cat. rud. 26,52: ML 40,345).
1645. Ac per hoc, unus, inquit, pro omnibus mortuus est: ergo
omnes mortui sunt (2 Cor. 5,14-15): ostendens fieri non potuisse ut
moreretur nisi pro mortuis. Ex hoc enim probavit (Apostolus) omnes
mortuos esse, quia pro omnibus mortuus est unus (C. Iui. VI 4,8:
ML 44.825) Π.
1646. Non enim misit Deus Filium suum in mundum, ut iudicet mundum, sed ut salvetur mundus per ipsum. Ergo quantum in
medico est, sanare venit aegrotum. Ipse se interimit, qui praecepta
medici observare non vult. Venit Salvator ad mundum: quare Sal­
vator dictus est mundi, nisi ut salvet mundum, non ut iudicet
mundum? Salvari non vis ab ipso; ex te iudicaberis (In Io. Ev. tr. 12,
12: ML 35»I49°)·
sit. Praedicato Evangelio, cur alii credunt, alii non credunt? Si voluntas cre­
dendi ab homine seu natura sit, cur non omnes credunt, «cum sit idem Deus
omnium creator»? Si a Deo, iterum quare non omnes credunt, «cum omnes
homines velit salvos fieri, et in agnitionem veritatis venire»?
Respondit Augustinus actum fidei, neque a natura sola, neque a gratia tan­
tummodo procedere, sed a libero arbitrio («media vis»), quod consentit vel
dissentit vocationi Dei (Ib. n.60), nam sub actione gratiae voluntas libera ma­
net, «consentire autem vocationi Dei, vel ab ea dissentire propriae voluntatis
est» (Ib.). Hinc verba: «Vult Deus omnes homines salvos fieri et in agnitionem
veritatis venire, non tamen ut eis adimat liberum arbitrium, quo vel bene vel
male utentes iustissime iudicentur. Quod cum fit, infideles quidem contra vo­
luntatem Dei faciunt, cum eius Evangelio non credunt...» Aliqua ergo voluntas
Dei circa salutem infidelium videtur colligi ex hoc loco.
Iterum, quamvis nullibi Augustinus explicite distinguat inter voluntatem
antecedentem et consequentem Dei (cf. A. M. Jacquin, La prédestination
d'après S. Augustin: MA II 869; Capánaga, Obras de San Agustín VI,213),
distinctio ista videtur subaudiri in iis quae paulo infra habet, suasionem a per­
suasione distinguendo. «Visorum suasionibus agit Deus, ut velimus, et ut cre­
damus, sive extrinsecus per evangélicas exhortationes... sive intrinsecus, ubi
nemo habet in potestate quid ei veniat in mentem, sed consentire vel dissentire
propriae voluntatis est» (Ib. n.60). Asserit deinde quomodo nullus possit cre­
dere, «si nulla sit suasio vel vocatio cui credat», et prosequitur: «Iam si ad illam
profunditatem scrutandam quisquam nos coarctet, cur illi ita suadeatur ut
persuadeatur, illi autem non ita; duo sola occurrunt interim quae respondere
mihi placeat: O altitudo divitiarum! (Rom. 11,33), et, Numquicl iniquitas apud
Eum? (Rom. 9,14) (Ib.).
Berti putat voluntatem universalem antecedentem apertissime exhiberi in
hoc loco: «Rursus S. Pater voluntatem antecedentem salvandi omnes apertis­
sime admittit lib. De Sp. et litt. ad Marccllinum c.33» (l.c.).
11 Argumentum Augustini ita discurrit: Christus pro omnibus mortuus est.
Ergo omnes mortui sunt. Sed mortuus est etiam pro parvulis. Ergo parvuli
mortui erant peccato originali. Apertissime docuit Augustinus universalitatem
redemptionis quoad omnes homines. Vide supra De Christo Redemptore c.10.
Nonne ex doctrina universalitatis redemptionis colligitur, Deum aliqualem
aliqualeni
habere voluntatem omnes salvandi?

1647. Quamvis itaque etiam dum quorumdam fides subverti­
tur, firmum Dei fundamentum stet, quoniam scivit Dominus, qui
sunt eius (2 Tim. 2,19): non tamen ideo nos pigri et negligentes
esse debemus in corripiendis, qui corripiendi sunt. Neque enim
frustra dictum est, Corrumpunt mores bonos colloquia mala (1 Cor. 15,
33); et, Peribit infirmus in tua scientia, frater, propter quem Christus
mortuus est (1 Cor. 8,11) (De coït, et gr. 15,48: ML 44,945) 12.
1648. Dicitur etiam voluntas Dei, quam facit in cordibus obedientium mandatis eius, de qua dicit Apostolus, Deus est enim, qui
operatur in vobis et velle (Phil. 2,13)... Secundum hanc voluntatem,
quam Deus operatur in hominibus, etiam velle dicitur quod ipse
non vult, sed suos id volentes facit... Secundum hanc ergo volun­
tatem, qua Deum velle dicimus quod alios efficit velle, a quibus
futura nesciuntur, multa vult, nec facit. 2. Multa enim volunt fieri
sancti eius ab illo inspirata sancta voluntate, nec fiunt; sicut orant
pro quibusdam pie sancteque, et quod orant non facit, cum ipse in
eis hanc orandi voluntatem Sancto Spiritu suo fecerit. Ac per hoc,
quando secundum Deum volunt et orant sancti, ut quisque sit salvais, possumus illo modo locutionis dicere, Vult Deus et non facit
(De civ. Dei XXII 2,1,2: ML 41,753).
1649. Non igitur Deus impossibilia iubet: sed iubendo admo­
net, et facere quod possis, et petere quod non possis (De nat. et gr.
1650. Quod dixi, Illud autem lumen non irrationabilium avium
oculos pascit, sed pura corda eorum qui Deo credunt, et ab amore
visibilium rerum et temporalium, se ad eius praecepta implenda con­
vertunt; quod omnes homines possunt, si velint14, non existiment novi
haeretici Pelagiani secundum eos esse dictum. Verum est enim om­
nino, omnes homines hoc posse, si velint; sed praeparatur voluntas
a Domino, et tantum augetur munere caritatis, ut possint: quod
hic ideo dictum non est, quoniam praesenti necessarium non erat
quaestioni (Retr. I 10,2: ML 32,599).
1651. Si enim Deus ipse qui novit qui sint in peccatis perse­
veraturi, qui relicturi iustitiam et irrevocabiliter ad iniquitatem lap­
suri, tamen facit solem suum oriri super bonos et malos, et pluit
super iustos et iniustos, invitans utique ad paenitentiam per pa­
tientiam, ut qui neglexerint eius bonitatem, experiantur in fine seve­
ritatem; quanta sollicitudine placabilem oportet esse hominem, ne
forte nesciens qualis futurus sit, cum praesentes eius inimicitias
12 Ad rem Boyer: «Igitur Christus mortuus est etiam pro illis qui culpa sua
ac negligentia nostra pereunt» (De corr. ei gr. 58).
13 Haec verba indicant quamdam esse voluntatem in Deo ut omnes adulti
salventur, et hunc in finem gratiam confert qua praecepta eius servatu possibi­
lia reddantur. Cf. Capánaga, Obras de San Agustín VI.213; R. GarrigouLagrange, L'équilibre supérieur de la pensée de saint Augustin dans les questions
de la grâce: Aug. Mag., vol.2,767.
14 Vide De Gen, ç. Man. I 3,6; ML 34,176,

attenderit, oderit eum cum quo in aeterna felicitate regnabit? Imple
ergo praeceptum primum, Dilige proximum tuum, omnem homi­
nem... ora pro eis qui te persequuntur (S. 149,17,18: ML 38,807) 15.

De praedestinatione et reprobatione

¡It

Articulus I.—Datur aliqua electorum praedestinatio, et impiorum

reprobatio
I· Jfe

Summarium.—De discrimine circa praedestinationem et gratiam in oeco­
nomia status iustitiae originalis, et status naturae lapsae. Deus sic ordi­
navit Angelorum et hominum vitam, ut prius ostenderet quid posset
eorum liberum arbitrium, cum adiutorio sine quo. Deinde ostendit Deus
quid posset suae gratiae beneficium, seu adiutorium quo; ostendit etiam
iudicium iustitiae suae. Quia Adam, per liberum arbitrium, Deum de­
seruit, ipse cum tota stirpe sua, est massa damnata, digna malo et sup­
plicio aeterno. Omnes ergo obstricti manent iusto iudicio Dei, unde
etiam si nullus liberaretur, nemo posset iuste iustum Dei iudicium
reprehendere. Qui iniustam putant aeternam poenam, non intelligunt
magnitudinem praevaricationis protoparentum. Indebitae misericordiae
Dei est, quod multi praedestinentur et gratuito ab hac damnatione
liberentur: 1652-1655.—Classica definitio praedestinationis. Quid inter­
sit inter praedestinationem, praescientiam et gratiam. Deus praedesti­
nando praescit, quae Ipse facturus est. Praescientia etiam alia praescit,
sicut peccatum. Gratia est praedestinationis effectus. Praedestinatio ad
omnia extenditur beneficia, etiam ad initium fidei et perseverantiam
usque in finem. Ii sunt praedestinatione electi, qui secundum propositum
vocati: 1656-1663.—Numerus praedestinatorum certus est, nullus huic
numero additur, neque ex eo minuitur. Electi multi sunt, pauci tamen
in comparatione pereuntium: 1664-1667.—Cur uni detur perseverantia
usque in finem, alteri vero non detur, inscrutabile et iustissimum est
iudicium Dei. Utiliter secretum manet quinam sint e numero praedes­
tinatorum, ut praesumptio aut desperatio vitentur: 1668-1671.

1652. Quapropter saluberrime confitemur, quod rectissime cre­
dimus, Deum Dominumque rerum omnium... sic ordinasse Ange­
lorum et hominum vitam, ut in ea prius ostenderet quid posset
eorum liberum arbitrium, deinde quid posset suae gratiae bene­
ficium iustitiaeque iudicium... 28. Sic et hominem fecit cum libero
arbitrio... In quo statu recto ac sine vitio, si per ipsum liberum ar­
’5 Pro universali voluntate salvifica antecedenti Dei interpretantur etiam
Augustinum, G. Armas, Las virtudes y la salvación de los infieles 147-150;
Cayré, Manual of Patrology T 692. Cf. etiam Macau, Π problema del dolore
secondo S. Agostino 143-159. Fatendum arduam valde esse quaestionem, ncque
argumenta vere solida deesse pro restrictiva interpretatione, praesertim cum
de parvulis agitur.
De S. Prospero interprete et defensore S. Augustini contra obicctioncs Semipelagianorum in Gallia, cf. H. Rondet, Gratia Christi. Essai d'histoire du
dogme et de théologie dogmatique (Paris 1948) 144-161 ; G. DE Plinval, Prosper
d'Aquitaine interprète de saint Augustin: Rev. des Et. Augustin. (Recherches
Augustiniennes I) (Paris 1958) 339-355.
Enchiridion

bitrium manere voluisset, profecto sine ullo mortis et infelicitatis
experimento, acciperet illam, merito huius permansionis, beatitudinis plenitudinem, qua et sancti Angeli sunt beati, id est, ut cadere
non posset ulterius, et hoc certissime sciret... Quia vero per libe­
rum arbitrium Deum deseruit, iustum iudicium Dei expertus est,
ut cum tota sua stirpe, quae in illo adhuc posita tota cum illo pec­
caverat, damnaretur. Quotquot enim ex hac stirpe gratia Dei libe­
rantur, a damnatione utique liberantur, qua iam tenentur obstricti.
Unde etiamsi nullus liberaretur, iustum Dei iudicium nemo iuste
reprehenderet (De corr. et gr. 10,27-28: ML 44,932-933).
1653. Quod adiutorium (sine quo) si homo ille per liberum
non deseruisset arbitrium, semper esset bonus: sed deseruit, et
desertus est. Tale quippe erat adiutorium, quod desereret cum vellet,
et in quo permaneret si vellet: non quo fieret ut vellet. Haec prima
est gratia quae data est primo Adam: sed hac potentior est in se­
cundo Adam... Nec illa quidem parva erat, qua demonstrata est
etiam potentia liberi arbitrii, quoniam sic adiuvabatur, ut sine hoc
adiutorio in bono non maneret, sed hoc adiutorium si vellet desereret
(De corr. et gr. 11,31: ML 44,935) L
1654. Sed poena aeterna ideo dura et iniusta sensibus videtur
humanis, quia in hac infirmitate moribundorum sensuum deest ille
sensus altissimae purissimaeque sapientiae, quo sentiri possit quan­
tum nefas in illa prima praevaricatione commissum sit. Quanto
enim magis homo fruebatur Deo, tanto maiore impietate dereli­
quit Deum, et factus est malo dignus aeterno, qui hoc in se peremit
bonum, quod esse posset aeternum. Hinc est universa generis hu­
mani massa damnata: quoniam qui hoc primitus admisit, cum ea
quae in illo fuerat radicata sua stirpe punitus est, ut nullus ab hoc
iusto debitoque supplicio, nisi misericordia et indebita gratia libe­
retur; atque ita dispertiatur genus humanum, ut in quibusdam de­
monstretur quid valeat misericors gratia, in caeteris quid iusta vin­
dicta. Neque enim utrumque demonstraretur in omnibus; quia, si
omnes remanerent in poenis iustae damnationis, in nullo appareret
misericors gratia redimentis: rursum, si omnes a tenebris transfer­
rentur in lucem, in nullo appareret severitas ultionis. In qua prop­
terea multo plures quam in illa sunt, ut sic ostendatur quid omnibus
deberetur. Quod si omnibus redderetur, iustitiam vindicantis iuste
nemo reprehenderet: quia vero tam multi exinde liberantur, est
unde agantur maximae gratiae gratuito muneri liberantis (De civ.
Dei XXI 12: ML 41,726).
1655. Tam multos autem creando nasci voluit, quos ad suam
gratiam non pertinere praescivit, ut multitudine incomparabili plu­
res sint illis quos in sui regni gloriam filios promissionis praedesti­
nare dignatus est; ut etiam ipsa reiectorum multitudine ostendere1 De hac duplici oeconomia, cf. quae iam attulimus in De Deo elev. c.17,
et De gratia c.7. Cf. etiam. Merlin, Saint Augustin et les dogmes du péché ori­
ginel et de la grâce, praesertim c.5: «Explication augustinienne de la prédesti­
nation», 402-415.

tur, quam nullius momenti sit apud Deum iustum quantalibet nu­
merositas iustissime damnatorum. Atque ut hinc quoque intelligant qui ex ipsa damnatione redimuntur, hoc fuisse debitum massae
illi universae, quod tam magnae parti eius redditum cernerent, non
solum in eis qui originali peccato multa addunt malae voluntatis
arbitrio, verum etiam in tam multis parvulis qui tantummodo
vinculo peccati originalis obstricti, sine gratia Mediatoris ex hac luce
rapiuntur. Tota quippe ista massa iustae damnationis reciperet de­
bitum, nisi ex ea faceret non solum iustus, sed etiam misericors
figulus alia vasa in honorem secundum gratiam, non secundum
debitum; dum et parvulis subvenit, quorum nulla merita dici pos­
sunt, et maiores praevenit, ut habere aliqua merita possint (Ep. 190,
3,12: ML 33,860-861) 2.
1656. Haec est praedestinatio sanctorum, nihil aliud: prae­
scientia, et praeparatio beneficiorum Dei, quibus certissime libe­
rantur, quicumque liberantur (De dono pers. 14,35: ML 45,1014) 3.
1657. Inter gratiam porro et praedestinationem hoc tantum
interest, quod praedestinatio est gratiae praeparatio, gratia vero iam
ipsa donatio... (Praedestinatio) sine praescientia non potest esse:
potest autem esse sine praedestinatione praescientia. Praedestina­
tione quippe Deus ea praescivit, quae fuerat ipse facturus... 4 Prae­
scire autem potens est etiam quae ipse non facit; sicut quaecumque
peccata... Quocirca praedestinatio Dei quae in bono est, gratiae est,
ut dixi, praeparatio: gratia vero est ipsius praedestinationis effectus
(De praed. sanet. 10,19: ML 44 974-975).
1658
Cum ergo nos praedestinavit, opus suum praescivit:
quo nos sanctos et immaculatos facit (De praed. sanet. 19,38:
ML 44,988).
1659. In sua quae falli mutarique non potest praescientia,
opera sua futura disponere, id omnino, nec aliud quidquam est
praedestinare (De dono pers. 17,41: ML 45,1019).
1660. Haec itaque dona Dei, quae dantur electis secundum
Dei propositum vocatis, in quibus donis est et incipere credere, et
in fide usque ad vitae huius terminum perseverare, sicut tanta
rationum atque auctoritatum contestatione probavimus; haec, in­
quam, Dei dona, si nulla est praedestinatio quam defendimus,
non praesciuntur a Deo; praesciuntur autem; haec est igitur praedes2 Augustinus totus est in vindicanda gratuliate gratiae et misericordiae Dei
erga eos qui ex massa damnationis liberantur. Quod maxime apparet in parvulis.
3 Genialis definitio, quae classica evadit. Eminet brevitate et ubertate doc­
trinae. Exhibet ordinem intentionis et exeeutionis, efficaciam gratiae electionis,
infallibilitatem praedestinationis et eius gratuitatem. Cf. Fr. Saint-Martin,
La pensée de S. Augustine sur la prédestination gratuite et infaillible des élus
à la gloire (Paris 1930) 156-158.
4 Praescientia quae cum praedestinatione coniungitur, Deus non praescit
opera extra Ipsum, sicut merita hominum, sed ea praescit, «quae fuerat ipse
(Deus) facturus». Vide nn. 1658-1661. Cf. Fr. Saint-Martin, o.c. 65-68. Prae­
scientia vero quae cum praedestinatione relationem non habet, etiam alia
praescit Deus, e.g. peccata hominum.

tinatio quam defendimus. 18. Unde aliquando eadem praedestinatio
significatur etiam nomine praescientiae, sicut ait Apostolus, Non
reppulit Deus plebem suam, quam praescivit. Hic quod ait, praescivit,
non recte intelligitur, nisi, praedestinavit: quod circumstantia ipsius
lectionis ostendit. Loquebatur enim de reliquiis ludaeorum, quae
salvae factae sunt, pereuntibus caeteris... In hac ergo electione, et
in his reliquiis, quae per electionem gratiae factae sunt, voluit
intelligi plebem, quam propterea Deus non reppulit, quia praescivit.
Haec est illa electio, qua eos quos voluit, elegit in Christo ante
constitutionem mundi, ut essent sancti et immaculati in conspectu
eius, in caritate, praedestinans eos in adoptionem filiorum (Eph. i,
4-5). Nullus igitur qui haec intelligit, negare vel dubitare permit­
titur, ubi ait Apostolus, Non reppulit Deus plebem suam, quam prae­
scivit, praedestinationem significare voluisse. Praescivit enim reli­
quias, quas secundum electionem gratiae fuerat ipse facturus. Hoc
est ergo praedestinavit: sine dubio enim praescivit, si praedestina­
vit: sed praedestinasse, est hoc praescisse quod fuerat ipse facturus
(De dono pers. c.17.18 n.47: ML 45,1022-23).
1661. Ii qui solum initium fidei et usque in finem perseve­
rantiam sic in nostra constituunt potestate, ut Dei dona esse non
putent, neque ad haec habenda atque retinenda Deum operari
nostras cogitationes et voluntates, caetera vero ipsum dare conce­
dunt, cum ab illo impetrantur credentis fide; cur ad ipsa caetera
exhortationem, eorumque caeterorum praedicationem definitione
praedestinationis non metuunt impediri? An forte nec ipsa dicunt
praedestinata? Ergo nec dantur a Deo, aut ea se daturum esse
nescivit. Quod si et dantur, et ea se daturum esse praescivit; pro­
fecto praedestinavit (De dono pers. 17,42: ML 45,1019).
1662. Elegit Deus in Christo ante constitutionem mundi mem­
bra eius; et quomodo eligeret eos qui nondum erant, nisi praedes­
tinando? Elegit ergo praedestinans nos (De praed. sanet. 18,35:
ML 44,986).
1663. De talibus 5 dicit Apostolus: Scimus quoniam diligentibus
Deum omnia cooperantur in bonum, his qui secundum propositum vocati
sunt : quoniam quos ante praescivit, et praedestinavit conformes imagi­
nis Filii sui, ut sit ipse primogenitus in multis fratribus : quos autem
praedestinavit, illos et vocavit; quos autem vocavit, ipsos et iustificavit;
quos autem iustificavit, ipsos et glorificavit (Rom. 8,28-30). Ex istis
nullus perit, quia omnes electi sunt. Electi sunt autem, quia secun­
dum propositum vocati sunt: propositum autem, non suum, sed
Dei... Quos autem praedestinavit, illos et vocavit. Eos itaque vult
intelligi, quos secundum propositum vocavit; ne putentur in eis
esse aliqui vocati et non electi, propter illam dominicam sententiam,
s I.e. dc illis «qui ab illa originali damnatione ista divinae gratiae largitate
discreti sunt» (Ib. n.13). Haud facile intelligitur, quomodo eminens Augustini
cultor Eugène Portalié, eius doctrinam praedestinationis exponat (Augustin:
DTC 1,2398-2408). quin mentionem faciat de massa peccati, quae elementum
capitale invenitur theoriae augustinianae. Cf. A. M. Jacquin, La prédestination
d'après S. Augustin: MA II 862.

Multi vocati, pauci electi (Mt. 20,16). Quicumque enim electi, sine
dubio etiam vocati: non autem quicumque vocati, consequenter
electi. Illi ergo electi, ut saepe dictum est, qui secundum proposi­
tum vocati, qui etiam praedestinati atque praesciti. Horum si quis­
quam perit, fallitur Deus: sed nemo eorum perit, quia non fallitur
Deus. Horum si quisquam perit, vitio humano vincitur Deus: sed
nemo eorum perit, quia nulla re vincitur Deus. Electi autem sunt
ad regnandum cum Christo; non quomodo electus est ludas ad
opus cui congruebat fDe corr. et gr. 7,14: ML 44,924).
1664. Haec de his loquor, qui praedestinati sunt in regnum
Dei, quorum ita certus est numerus, ut nec addatur eis quisquam,
nec minuatur ex eis: non de his qui, cum annuntiasset et locutus
esset, multiplicati sunt super numerum (Ps. 39,6). Ipsi enim vocati
dici possunt, non autem electi, quia non secundum propositum
vocati. Certum vero esse numerum electorum, neque augendum
neque minuendum, quamvis et loannes Baptista significet, ubi
dicit, Facite ergo... (Mt. 3,8-9) tamen apertius Apocalypsi dicitur,
Tene quod habes, ne alius accipiat coronam tuam (Apoc. 3,11). Si
enim alius non est accepturus nisi iste perdiderit, certus est nume­
rus (De corr. et gr. 13,39: ML 44,940) 6.
1665. Quos damnaturum se esse ignorare non potuit (Deus),
incomparabiliter plures, quam eos quos liberaturum se esse prae­
scivit (C. Iui. o. i. I 121: ML 45,1127).
1666. Quod ergo pauci in comparatione pereuntium, in suo
vero numero multi Uberantur, gratia fit, gratis fit, gratiae sunt
agendae quia fit, ne quis velut de suis meritis extollatur, sed omne
os obstruatur (Rom. 3,19), et qui gloriatur, in Domino glorietur
(1 Cor. 1,31) (De corr. et gr. 10,28: ML 44,933).
1667. Multo magis abundavit (Rom. 5,15), dixit; non, In magis
multos; id est, In plures. Quis enim non videat plures esse in genere
humano, in quos non abundavit; ut ex pluribus ostenderetur quid
universae massae iusto iudicio deberetur, nisi ubi vellet Spiritus
spiraret, et Deus quos dignaretur vocaret, et quem vellet religiosum
faceret (C. Iui. o. i. II 85: ML 45,1176) 7.
1668. Hic si a me quaeratur, cur eis Deus perseverantiam non
dederit, quibus eam qua christiane viverent, dilectionem dedit;
me ignorare respondeo. Non enim arroganter, sed agnoscens mo­
dulum meum, audio dicentem Apostolum, O homo, tu quis es qui
respondeas Deo? (Rom. 9,20), et, O altitudo divitiarum sapientiae
6 Vide etiam, Ib. η.40, et Ep. 186,7,25: ML 33,825. Doctrinae Augustini de
definito numero praedestinatorum, obiciebant Semipelagiani Massilienses.
«Inde est quod et illud pariter non accipiunt, ut eligendorum reiciendorumque
esse definitum numerum nolint: atque illius sententiae expositionem, non eam
quae a te est deprompta, suscipiant, id est, ut nonnisi omnes homines salvos
fieri velit; et non eos tantum qui ad sanctorum numerum pertinebunt, sed om­
nes omnino, ut nullus habeatur exceptus» (Ep. Hilarii [inter AugustinianasJ
226,7: ML 33,1010).
7 Cf. etiam Ep. 157,3,20: ML 33,684; Ep. 190,3,12: ML 33,860.

et scientiae Dei! quam inscrutabilia sunt iudicia eius, et investigabiles
viae eius! (Rom. 11.33)· Quantum itaque nobis iudicia sua manifes­
tare dignatur, gratias agamus: quantum vero abscondere, non ad­
versus eius consilium murmuremus, sed hoc quoque nobis saluber­
rimum esse credamus... Si ergo confitearis, donum Dei esse perseve­
rare in bono usque in finem; cur hoc donum ille accipiat, ille non
accipiat, puto quod mecum pariter nescis, et ambo hic inscrutabilia
iudicia Dei penetrare non possumus (De corr. et gr. 8,17: ML
44.925)·
1669. Ad quam vocationem pertinere nullus est homo ab homi­
nibus certa asseveratione dicendus, nisi cum de hoc saeculo exierit:
in hac autem vita humana quae tentatio est super terram (lob 7,1),
qui videtur stare, videat ne cadat (1 Cor. 10,12). Ideo quippe...
non perseveraturi perseveraturis providentissima Dei voluntate mis­
centur, ut esse discamus non alta sapientes, sed humilibus consen­
tientes (Rom. 12,16), et cum timore et tremore nostram ipsorum
salutem operemur: ... Nos ergo volumus, sed Deus in nobis operatur
et velle: nos ergo operamur, sed Deus in nobis operatur et operari,
pro bona voluntate. Hoc nobis expedit et credere et dicere: hoc est
pium, hoc verum, ut sit humilis et submissa confessio, et detur
totum Deo (De dono pers. 13,33: ML 45,1012).
1670. Propter huius utilitatem secreti, ne forte quis extollatur,
sed omnes etiam qui bene currunt timeant, dum occultum est qui
perveniant: propter huius ergo utilitatem secreti credendum est
quosdam de filiis perditionis, non accepto dono perseverandi usque
in finem, in fide quae per dilectionem operatur incipere vivere, et
aliquandiu fideliter ac iuste vivere, et postea cadere, neque de hac
vita priusquam hoc eis contingat auferri 8. Quorum si nemini con­
tigisset, tamdiu haberent homines istum saluberrimum timorem,
quo vitium elationis opprimitur, donec ad Christi gratiam qua pie
vivitur pervenirent, deinceps iam securi nunquam se ab illo esse
casuros. Quae praesumptio in isto tentationum loco non expedit,
ubi tanta est infirmitas, ut superbiam possit generare securitas.
Denique etiam hoc erit; sed tunc, quod iam est in angelis, etiam in
hominibus erit, quando ulla superbia esse non poterit. Numerus
ergo sanctorum per Dei gratiam Dei regno praedestinatus, donata
sibi etiam usque in finem perseverantia, illuc integer perducetur,
et illic integerrimus iam sine fine beatissimus servabitur, adhaerente
sibi misericordia Salvatoris sui, sive cum convertuntur, sive cum
praeliantur, sive cum coronantur (De corr. et gr. 13,40: ML 44,941).
1671. Cur autem non omnibus detur, fidelem movere non
debet, qui credit ex uno omnes isse in condemnationem, sine dubi­
tatione iustissimam: ita ut nulla Dei esset iusta reprehensio, etiamsi
nullus inde liberaretur. Unde constat magnam esse gratiam, quod
plurimi liberantur, et quid sibi deberetur, in eis qui non liberantur,
5 Distinguit inter justificationem et donum perseverantiae finalis.

agnoscunt: ut qui gloriatur, non in suis meritis, quae paria videt
esse damnatis, sed in Domino glorietur (De praed. sanet. 8,16:
ML 44,972)·
Bibi.: Praeter opera iam citata, cf. O. Rottmanner, L'augustinisme:
Mélanges de Se. Rei., 23-48; Emiliano López, Obras de San Agustín: BAC,
VI 457-471; Capánaga, Ib. 205.206.210.214; M. de Lama, S. Aug. doct.
de grat. et praed. (ex Op. imp. c. lulj (Tur. 1934); Rondet, Gratia Christi
131-143; T. Salgueiro, La doctrine de S. Aug. sur la grâce d'après le traité
d Simplicien (Porto 1925); F. Cayré, La prédestination dans S. Augustin:
L'Année Théol. (I 1941) 42-63; L. Ciappi, La predestinazione (Roma 1954)
69-120; G. de Plinval, Pour connaître la pensée de S. Augustin (1954)
204-213; M. de Landais, Etudes Augustiniennes 80-88; J. M. Dalmâu,
Praedestinatio, Electio en el libro *De praedestinatione sanctorum»: Aug. Mag. I
127-136; Grabowski, La Iglesia y la predestinación en los escritos de S. Agus­
tín: Augustinus, IV 15 (1959) 329-352.
Articulus II.—De gratuliate praedestinationis

Summarium.—Testimonium suum, a Semipelagianis illi obiectum, explicat:
1672.—Nulla merita praecesserunt praedestinationem ad fidem et gra­
tiam. Contra Pelagianos, asserentes praedestinationem fieri ex praescien­
tia meritorum, arguit pro gratuita praedestinatione. Nec tantum ad
fidem et iustificationem, sed et ad gloriam. Praedestinati a massa perdi­
tionis discernuntur per misericordiam indebitam: 1673-1677.—Multis
ostendit Augustinus praedestinationem gratuitam ad gloriam: a) Ex
ipso conceptu electionis «secundum propositum». Qui perseveraturi non
sunt usque in finem, non sunt computandi in numero praedestinatorum,
etiamsi «in melius commutati», «bene pieque vivunt». Habuerunt prae­
destinationem ad gratiam, sed non ad gloriam, quam Augustinus prae­
sertim in mente habet: 1678-1687.—b) Quia eiusdem generis est praedes­
tinatio parvulorum et adultorum, c) Recurrit etiam ad inscrutabilia
iudicia Dei, non vero ad futurorum operum praescientiam: 1688-1692.—
d) Affirmat praedestinationem Christi esse nostrae praedestinationis
exemplar: 1693-1694.—Respondet Pelagianis asserentibus, alios eligi,
alios non eligi, praescientia operum, quae facturi fuissent parvuli si per­
venissent ad usum rationis: 1695-1698.

1672. Cernitisne, me sine praeiudicio latentis consilii Dei aliarumque causarum, hoc de praescientia Christi dicere voluisse, quod
convincendae Paganorum infidelitati, qui hanc obiecerant quaes­
tionem, sufficere videretur? Quid enim est verius, quam praescisse
Christum, qui et quando et quibus locis in eum fuerant credituri?
Sed utrum praedicato sibi Christo a se ipsis habituri essent fidem,
an Deo donante sumpturi, id est, utrum tantummodo eos prae­
scierit, an etiam praedestinaverit Deus, quaerere atque disserere
tunc necessarium non putavi. Proinde quod dixi, «Tunc voluisse
hominibus apparere Christum, et apud eos praedicari doctrinam
suam, quando sciebat et ubi sciebat esse qui in eum fuerant cre­
dituri» h potest etiam sic dici, «Tunc voluisse hominibus apparere
Christum, et apud eos praedicari doctrinam suam, quando sciebat
1 Vide n.1576-

et ubi sciebat esse qui electi fuerant in ipso ante mundi constitu­
tionem» (Eph. 1,4) (De praeii, sanet. 9,18: ML 44,974).
1673. Intelligamus ergo vocationem qua fiunt electi: non qui
eliguntur quia crediderunt, sed qui eliguntur ut credant... Nam si
propterea electi erant, quia crediderant; ipsi eum prius utique ele­
gerant credendo in eum, ut eligi mererentur. Aufert autem hoc
omnino, qui dicit, Non vos me elegistis, sed ego elegi vos (Io. 15,16).
Et ipsi quidem procul dubio elegerunt eum, quando crediderunt in
eum. Unde non ob aliud dicit, Non vos me elegistis, sed ego vos elegi;
nisi quia non elegerunt eum ut eligeret eos, sed ut eligerent eum
elegit eos: quia misericordia eius praevenit eos (Ps. 58,11) secundum
gratiam, non secundum debitum... Haec est immobilis veritas prae­
destinationis et gratiae (De praed. sanet. 17,34: ML 44,985).
1674. Quid est autem ingratius, quam negare ipsam gratiam
Dei, dicendo eam secundum merita nostra dari?... Haec autem
omnia, initium scilicet fidei, et caetera usque in finem dona sua,
Deus largiturum se vocatis suis esse praescivit. Nimiae igitur con­
tentionis est, praedestinationi contradicere, vel de praedestinatione
dubitare (De dono pers. 21,56: ML 45,1028).
1675. «Praesciebat ergo», ait Pelagianus, «qui futuri essent
sancti et immaculati per liberae voluntatis arbitrium: et ideo eos
ante mundi constitutionem in ipsa sua praescientia, qua tales futuros
esse praescivit, elegit. Elegit ergo, inquit, «antequam essent, praedes­
tinans filios, quos futuros sanctos immaculatosque praescivit: utique
ipse non fecit, nec se facturum, sed illos futuros esse praevidit».
Intueamur ergo verba Apostoli, atque videamus utrum propterea
nos elegerit ante mundi constitutionem, quia sancti et immaculati
futuri eramus, an ut essemus. Benedictus, inquit, Deus et Pater
Domini nostri lesu Christi, qui nos benedixit in omni benedictione
spirituali in caelestibus in Christo: sicut elegit nos in ipso ante mundi
constitutionem, ut essemus sancti et immaculati (Eph. 1,3-4). Non
ergo quia futuri eramus, sed ut essemus. Nempe certum est, nempe
manifestum est: ideo quippe tales eramus futuri, quia elegit ipse,
praedestinans ut tales per gratiam eius essemus (De praed. sanet.
18,36: ML 44,987).
1676. Sola enim gratia redemptos discernit a perditis, quos
in unam perditionis concreverat massam ab origine ducta causa
communis... Hoc loco enim (Rom. 9,11-21) quidam stulti putant
Apostolum in responsione defecisse, et inopia reddendae rationis
repressisse contradictoris audaciam. Sed magnum habet pondus
quod dictum est, O homo, tu quis es? Et in talibus quaestionibus ad
suae capacitatis considerationem revocat hominem verbo quidem
brevi, sed re ipsa magna est redditio rationis. Si enim haec non
capit, quis est qui respondeat Deo? Si autem capit, magis non
invenit quid respondeat. Videt enim, si capit, universum genus
humanum tam iusto iudicio divino in apostatica radice damnatum,
ut etiamsi nullus inde liberaretur, nemo recte posset Dei vituperare
iustitiam; et qui liberantur, sic oportuisse liberari, ut ex pluribus

non liberatis, atque in damnatione iustissima derelictis, ostendere­
tur quid meruisset universa conspersio, et quo etiam istos debitum
indicium Dei duceret, nisi eis indebita misericordia subveniret: ut
volentium de suis meritis gloriari, omne os obstruatur (Rom. 3,19);
et qui gloriatur, in Domino glorietur (1 Cor. 1,31) (Enchir. 99: ML
40,278).
1677. Discernuntur autem non meritis suis, sed per gratiam
Mediatoris, hoc est, in sanguine secundi Adam iustificati gratis.
Itaque cum audimus, Quis enim te discernit? Quid autem habes
quod non accepisti? Si autem accepisti, quid gloriaris quasi non ac­
ceperis? (1 Cor. 4,7), ab illa perditionis massa quae facta est per
primum Adam, debemus intelligere neminem posse discerni, nisi
qui hoc donum habet, quisquis habet, quod gratia Salvatoris ac­
cepit (De corr. et gr. 7,12: ML 44,923).
1678. Electi sunt autem de mundo ea vocatione, qua Deus id
quod praedestinavit implevit. Quos enim praedestinavit, ipsos et
vocavit; illa scilicet vocatione secundum propositum: non ergo alios,
sed quos praedestinavit, ipsos et vocavit: nec alios, sed quos prae­
destinavit, vocavit, iustificavit, ipsos et glorificavit (Rom. 8,30)...
Eligendo ergo facit divites in fide, sicut haeredes regni. Recte
quippe in eis hoc eligere dicitur, quod ut in eis faciat, eos eligit
(De praed. sanet. 17,34: ML 44,986) 2.
1679. Si autem gratia, iam non ex operibus; alioquin gratia
iam non est gratia (Rom. 11,6). Non enim sic sunt vocati, ut non
essent electi; propter quod dictum est, Multi enim vocati, pauci
vero electi (Mt. 20,16): sed quoniam secundum propositum vocati
sunt, profecto et electi sunt per electionem, ut dictum est, gratiae,
non praecedentium meritorum suorum; quia gratia illis est omne
meritum (De corr. et gr. 7,13: ML 44,924).
1680. Ac per hoc et qui Evangelium non audierunt, et qui eo
audito in melius commutati perseverantiam non acceperunt, et qui
Evangelio audito venire ad Christum, hoc est, in eum credere no­
luerunt, quoniam ipse dixit, Nemo venit ad me, nisi ei datum fuerit
a Patre meo (Io. 6,66), et qui per aetatem parvulam nec credere
potuerunt, sed ab originali noxa solo possent lavacro regenerationis
absolvi, quo tamen non accepto mortui perierunt; non sunt ab illa
conspersione discreti, quam constat esse damnatam, euntibus om­
nibus ex uno in condemnationem (De corr. et gr. 7,12: ML 44,923) 3.
2 Ad rem Berti: «Ubi perspicue appellat praedestinationem secundum pro­
positum non praedestinationem ad gratiam, qua plures vocantur et iustificantur, sed praedestinationem ad gloriam, qua vocati et justificati glorificantur.
Quare utraque praedestinatio iuxta Augustinum praecedit merita» (De theol.
disc. vol. 1-2 1.6,143).
3 In Augustiniana sententia, nullo pacto dicuntur «discreti ac praedestinati»,
nisi qui aeternam salutem infallibiliter consequuntur. Sane qui «in melius»
commutantur, praedestinati sunt ad gratiam, et tamen de his affirmat, non
esse praedestinatos, nisi illis donetur perseverantia. «Perspicuum est igitur loqui
Augustinum de sola praedestinatione gratuita ad gloriam, quae sola dicitur in
eius libris discretio» (Berti, l.c. 144). Pro gratuliate etiam notetur quod non
distinguit inter parvulos et adultos.

ΠΕ GRATIA CURISI!

i68i. Scimi Dominus qui sunt eius (2 Tim. 2,19). Horum fides,
quae per dilectionem operatur, profecto aut omnino non deficit,
aut si qui sunt quorum deficit, reparatur antequam vita ista finiatur,
et deleta quae intercurrerat iniquitate, usque in finem perseverantia
deputatur. Qui vero perseveraturi non sunt, ac sic a fide christiana
et conversatione lapsuri sunt, ut tales eos vitae huius finis inveniat;
procul dubio nec illo tempore, quo bene pieque vivunt, in istorum
numero computandi sunt. Non enim sunt a massa illa perditionis
praescientia Dei et praedestinatione discreti; et ideo nec secundum
propositum vocati, ac per hoc nec electi: sed in eis vocati de quibus
dictum est, Multi vocati; non in eis de quibus dictum est, pauci vero
electi (Mt. 20,16). Et tamen quis neget eos electos, cum credunt, et
baptizantur, et secundum Deum vivunt? Plane dicuntur electi a
nescientibus quid futuri sint, non ab illo qui eos novit non habere
perseverantiam quae ad beatam vitam perducit electos, scitque illos
ita stare, ut praescierit esse casuros (De corr. et gr. 7,16: ML 44,92s)4.
1682. Nec nos moveat, quod filiis suis quibusdam Deus non
dat istam perseverantiam. Absit enim ut ita esset, si de illis praedes­
tinatis essent et secundum propositum vocatis, qui vere sunt filii
promissionis. Nam isti cum pie vivunt, dicuntur filii Dei: sed quo­
niam victuri sunt impie et in eadem impietate morituri, non eos
dicit filios Dei praescientia Dei. Sunt enim filii Dei, qui nondum
sunt nobis, et sunt iam Deo... in memoriali Patris sui inconcussa
stabilitate conscripti. Et sunt rursus quidam, qui filii Dei propter
susceptam vel temporaliter gratiam dicuntur a nobis, nec sunt ta­
men Deo: de quibus ait idem loannes, Ex nobis exierunt, sed non
erant ex nobis, quod si fuissent ex nobis, permansissent utique nobiscum
(1 Io. 2,19). Non ait, ex nobis exierunt, sed quia non manserunt
nobiscum, iam non sunt ex nobis; verum ait, Ex nobis exierunt, sed
non erant ex nobis; hoc est, Et quando videbantur in nobis, non
erant ex nobis... Erant itaque in bono, sed quia in eo non perman­
serunt, id est non usque in finem perseveraverunt, non erant, inquit,
ex nobis, et quando erant nobiscum; hoc est, non erant ex numero
filiorum, et quando erant in fide filiorum: quoniam qui vere filii
sunt, praesciti et praedestinati sunt conformes imaginis Filii eius, et
secundum propositum vocati sunt ut electi essent. Non enim perit
filius promissionis, sed filius perditionis (Io. 14,12) (De corr. et gr. 9,
20: ML 44,927)5.
4 Quid clarius dici potest? Ii qui iustifìcati fuerunt, et «'bene pieque vivunt»,
perseveraturi vero non sunt usque in finem, non sunt computandi in numero
electorum «secundum propositum», seu praedestinatorum, quamvis hominibus
«nescientibus» ita videatur. Praedestinati utique fuerunt ad fidem et gratiam,
non vero ad gloriam. De hac denique Augustinus praecipuo agit. Si ergo ali3uam praedestinationem gratuitam Augustinus docuit, et nulla est de hac re
ubitatio, neque dubitari posse videtur, eum docuisse praedestinationem gra­
tuitam ad gloriam.
5 Distinguit voluntatem Dei circa praedestinatos ad gloriam, et eos qui
tantum ad gratiam praedestinati sunt. Primi vere sunt filii promissionis et filii
Dei, «praedestinati et secundum propositum vocati». His Deus dat perseveran­
tiam finalem. Alteri, quamvis veram iustitiam habeant, «non quia iustitiam
Simulaverunt» (Ib.), sed quia «in ea non permanserunt» (Ib.), «non erant ex

1683. Ac per hoc tales filii Filio Christo dati essent, quemad­
modum ipse dicit ad Patrem, Ut omne quod dedisti mihi, non pereat,
sed habeat vitam aeternam (Io. 3,15, et 6,39). Hi ergo Christo intelliguntur dari, qui ordinati sunt in vitam aeternam. Ipsi sunt illi
praedestinati et secundum propositum vocati, quorum nullus perit.
Ac per hoc nullus eorum ex bono in malum mutatus finit hanc vi­
tam; quoniam sic est ordinatus, et ideo Christo datus, ut non pereat,
sed habeat vitam aeternam. Et rursus quos dicimus inimicos eius,
vel parvulos filios inimicorum eius, quoscumque eorum sic regene­
raturus est, ut in ea fide quae per dilectionem operatur, hanc vitam
finiant; iam et antequam hoc fiat, in illa praedestinatione sunt filii
eius, et dati sunt Christo Filio eius, ut non pereant, sed habeant
vitam aeternam (De corr. et gr. 9,21: ML 44,928).
1684. Quia ergo non habuerunt perseverantiam6 sicut non
vere discipuli Christi, ita nec vere filii Dei fuerunt, etiam quando
esse videbantur et ita vocabantur. Appellamus ergo nos et electos,
et Christi discipulos, et Dei filios, quia sic appellandi sunt, quos
regeneratos pie vivere cernimus: sed tunc vere sunt quod appellan­
tur, si manserint in eo propter quod sic appellantur. Si autem per­
severantiam non habent, id est, in eo quod coeperunt esse non ma­
nent, non vere appellantur quod appellantur et non sunt: apud
eum enim hoc non sunt, cui notum est quod futuri sunt, id est, ex
bonis mali (De corr. et gr. 9,22: ML 44,929).
1685. Qui autem cadunt et pereunt, in praedestinatorum nu­
mero non fuerunt (De corr. et gr. 12,36: ML 44,93s)7.
1686. Si qui autem obediunt, sed in regnum eius et gloriam
praedestinati non sunt, temporales sunt, nec usque in finem in
eadem obedientia permanebunt (De dono pers. 22,58: ML 45,1029).
1687. Nemo ergo vos fallat, fratres mei: quia nos non dilige­
remus Deum, nisi nos prior ipse diligeret. Idem loannes apertissinumero filiorum», non erant ex nobis (ex praedestinatis). Hinc iam videre est,
quod nomine praedestinatorum Augustinus maxime intelligat praedestinatos
ad gloriam. Vide n. 1683-1686.
6 Illi discipuli, qui post Christi sermonem de Eucharistia in Caphamaum
«abierunt retro, et iam non cum illo ambulabant» (Io. 6,67).
7 Pro S. Augustino esse praedestinatum ad gratiam tantum et non ad glo­
riam, non est esse praedestinatum. Cf. Saint-Martin, o.c., 59.
Effectus praedestinationis sunt: Vocatio efficax, iustificatio et glorificatio.
«Ut non inaniter audiant Evangelium, sed eo audito convertantur et credant»
(De praed. sanet. 19,39: ML 44,989). «Quicumque ergo ab illa originali dam­
natione ista divinae gratiae largitate discreti sunt, non est dubium quod et pro­
curatur eis audiendum Evangelium: et cum audiunt, credunt: et in fide quae
per dilectionem operatur (Gal. 5,6), usque in finem perseverant; et si quando
exorbitant, correpti emendantur, et quidam eorum etsi ab hominibus non cor­
ripiantur, in viam quam reliquerant redeunt; et nonnulli accepta gratia, in
qualibet aetate, periculis huius vitae mortis celeritate subtrahuntur. Haec enim
omnia operatur in eis, qui vasa misericordiae operatus est eos, qui et elegit eos
in Filio suo, ante constitutionem mundi per electionem gratiae» (De corr. et
gr. 7,13: ML 44,924).
«Ex istis nullus perit, quia omnes electi sunt. Electi sunt autem, quia secun­
dum propositum vocati sunt: propositum autem, non suum, sed Dei» (De
corr. et gr. 7,14: ML 44,924). Cf. etiam De dono pers. 13,33: ML 45,1012; De
corr. et gr. 12,35: ML 44,937.

me hoc ostendit, et dicit, Nos diligamus, quia ipse prior dilexit nos
(i Io. 4,19)... Et quod discipulis suis dicit Dominus, Non vos nie
elegistis, sed ego elegi vos (Io. 15,16); nihil aliud indicat nobis. Si
enim nos prius dilexerimus, ut hoc merito nos ipse diligeret; prius
illum nos elegimus, ut ab illo eligi mereremur. Sed ipse qui veritas
est, aliud dicit, et huic vanitati hominum apertissime contradicit:
Non vos me elegistis, inquit. Si ergo non elegistis, sine dubio nec
dilexistis: quomodo enim eum eligerent, quem non diligerent? Sed
ego, inquit, elegi vos. Numquid non et ipsi postea elegerunt eum,
et omnibus bonis huius saeculi praetulerunt? Sed quia electi sunt,
elegerunt: non quia elegerunt, electi sunt. Eligentium hominum
meritum nullum esset, nisi eos eligentis gratia Dei praeveniret
(De gr. et lib. arb. 18,38: ML 44,904)
1688. Ex duobus itaque parvulis originali peccato pariter ob­
strictis, cur iste assumatur, ille relinquatur; et ex duobus aetate
iam grandibus impiis, cur iste ita vocetur, ut vocantem sequatur,
ille autem aut non vocetur, aut non ita vocetur; inscrutabilia sunt
iudicia Dei. Ex duobus autem piis, cur huic donetur perseverantia
usque in finem, illi non donetur; inscrutabiliora sunt iudicia Dei.
Illud tamen fidelibus debet esse certissimum, hunc esse ex prae­
destinatis, illum non esse. Nam si fuissent ex nobis, ait unus prae­
destinatorum, qui de pectore Domini biberat hoc secretum, man­
sissent utique nobiscum (De dono pers. 9,21: ML 45,1004) 9.
1689. In 60 ergo quod aliis (parvulis) eam (gratiam Baptisma­
tis) dat, aliis non dat, cur nolunt cantare Domino misericordiam et
iudicium? (Ps. 100,1). Cur autem illis potius quam illis detur? Quis
cognovit sensum Domini? (Rom. 11,34). Quis inscrutabilia scrutari
valeat? Quis investigabilia vestigare? (De dono pers. 11,27: ML
45.1009).
1690. Hinc si a me quaeratur, cur eis Deus perseverantiam
non dederit, quibus eam qua christiane viverent, dilectionem dedit;
me ignorare respondeo. Non enim arroganter, sed agnoscens mo­
dulum meum, audio dicentem Apostolum, O homo, tu quis es qui
respondeas Deo? (Rom. 9,20), et, O altitudo divitiarum sapientiae et
scientiae Dei! quam inscrutabilia sunt iudicia eius, et investigabiles viae
eius (Rom. 11,33)... Si ergo confitearis, donum Dei esse perseverare
in bono usque in finem; cur hoc donum ille accipiat, ille non acci­
piat, puto quod mecum pariter nescis, et ambo hic inscrutabilia iudi­
cia Dei penetrare non possumus (De corr. etgr.8, 17: ML 44,926)10.

7.1

’ Plura de gratuliate praedestinationis, in ordine intentionis et in ordine
executions, vide apud Saint-Martin, o.c. 73-75 et 129-138; Ciappi, o.c. II
art.3: «S. Agostino, dottore della gratuita predestinazione», 69-120.
9 Nullam statuit differentiam inter praedestinationem parvulorum, et prae­
destinationem adultorum. Agit vero de praedestinatione ad gloriam, ad quam
unus parvulus assumitur per Baptismum, et alius adultus per donum perseve­
rantiae finalis. In requirendo autem rationem cur isti assumantur, alii autem
sive ex parvulis, sive ex adultis relinquantur, simpliciter recurrit ad praedesti­
nationem divinam, et ad inscrutabilia iudicia Dei.
‘° Quod perseverantia finalis immediate connectatur cum praedestinatione
et quod sit magnum Dei donum, vide in c.6.

1691. Mirandum est quidem, multumque mirandum quod
filiis suis quibusdam Deus quos regeneravit in Christo, quibus
fidem, spem, dilectionem dedit, non dat perseverantiam; cum filiis
alienis scelera tanta dimittat, atque impertita gratia faciat filios suos.
Quis hoc non miretur? quis hoc non vehementissime stupeat? Sed
etiam illud non minus mirum est, et tamen verum, atque ita mani­
festum, ut nec ipsi inimici gratiae Dei quomodo id negent valeant
invenire, quod filios quosdam amicorum suorum, hoc est regenera­
torum bonorumque fidelium, sine Baptismo hinc parvulos exeuntes,
quibus utique si vellet huius lavacri gratiam procuraret, in cuius
potestate sunt omnia, alienat a regno suo, quo parentes mittit illo­
rum, et quosdam filios inimicorum suorum facit in manus Christia­
norum venire, et per hoc lavacrum introducit in regnum, a quo
eorum parentes alieni sunt; cum et illis malum, et istis bonum me­
ritum nullum sit parvulis, ex eorum propria voluntate... De utrisque
ergo exclamemus, O altitudo divitiarum... (De corr. et gr. 8,18:
ML 44,926)
1692. Sed quomodo, inquiunt, non est iniquitas apud Deum, si
diligendo discernit quos merita operum nulla discernunt? Ita nobis hoc
dicitur tanquam id Apostolus ipse non viderit, non proposuerit,
non responderit. Vidit utique quid iis auditis humana posset in­
firmitas vel ignorantia cogitare, et eamdem quaestionem sibi ipsi
proponens, Quid ergo dicemus? inquit, numquid iniquitas apud Deum?
Continuo respondit, Absit. Rationemque reddens cur absit, id est,
cur non sit iniquitas apud Deum, non ait. Merita enim vel opera
iudicat etiam parvulorum, etiamsi adhuc sint in materno utero
constituti: quomodo enim hoc diceret, qui iam dixerat de nondum
natis, et de iis qui nihil adhuc egerant boni vel mali, quod non ex
operibus, sed ex vocante dictum sit, Maior serviet minori? sed cum
vellet ostendere cur in iis non sit iniquitas apud Deum, ait, Moysi
enim inquit, Miserebor cui misertus ero, et misericordiam praestabo cui
misericors fuero (Rom. 9,15). Quid nos hic docuit, nisi ex illa massa
primi hominis, cui merito mors debetur, non ad merita hominum,
sed ad Dei misericordiam pertinere quod quisque liberatur?
(Ep. 186,6,16: ML 33,822) 12.
1693. Est etiam praeclarissimum lumen praedestinationis et
gratiae, ipse Salvator, ipse Mediator Dei et hominum homo Christus
lesus: qui ut hoc esset, quibus tandem suis vel operum vel fidei
praecedentibus meritis natura humana quae in illo est comparavit?
Respondeatur, quaeso: ille homo, ut a Verbo Patri coaeterno in
unitatem personae assumptus, Filius Dei unigenitus esset, unde hoc
meruit? Quod eius bonum qualecumque praecessit?... 31. Sicut
ergo praedestinatus est ille unus, ut caput nostrum esset: ita multi
praedestinati sumus, ut membra eius essemus. Humana hic merita
11 Augustinus semper invocat sensum mysterii voluntatis salvificae Dei et
praedestinationis.
12 Constans doctrina Augustini. Non est iniquitas apud Deum. Universae
massae perditionis ex primo homine supplicium debebatur; quod quisque libe­
retur ad Dei misericordiam pertinet.

conticescant, quae perierunt per Adam: et regnet quae regnat Dei
gratia per lesum Christum (De praed. sanet. 15 n,30-31: ML 44,
981.983)·
1694. Vocat enim Deus praedestinatos multos filios suos, ut
eos faciat membra praedestinati unici Filii sui, non ea vocatione
qua vocati sunt et qui noluerunt venire ad nuptias (Lc. 14,16-20);
illa quippe vocatione et ludaei vocati sunt, quibus Christus cruci­
fixus scandalum est; et Gentes, quibus crucifixus stultitia est: sed ea
vocatione praedestinatos vocat, quam distinxit Apostolus, dicens,
ipsis vocatis ludaeis et Graecis praedicare se Christum Dei virtu­
tem et Dei sapientiam... Sciens esse quamdam certam vocationem
eorum qui secundum propositum vocati sunt, quos ante praescivit
et praedestinavit conformes imaginis Filii sui (Rom. 8,28-29). 33· Ad
hanc vocationem qui pertinent omnes sunt docibiles Dei: nec pot­
est eorum quisquam dicere, Credidi ut sic vocarer; praevenit eum
quippe misericordia Dei, quia sic est vocatus ut crederet. Omnes
enim docibiles Dei veniunt ad Filium: quoniam audierunt et didi­
cerunt a Patre per Filium, qui evidentissime dicit, Omnis qui audi­
vit a Patre et didicit, venit ad me. Istorum autem nemo perit, quia
omne quod dedit ei Pater, non perdet ex eo quidquam (Io. 6,45.39).
Quisquis ergo inde est, omnino non perit: nec erat inde qui perit
(De praed. sanet. 16 n.32.33: ML 44,983.985) 1314
.
1695. Mirum est autem cum his coarctantur angustiis, in quan­
ta se abrupta praecipitent metuentes retia veritatis. Ideo, inquiunt,
nondum natorum alium oderat, alium diligebat, quia eorum futura opera
praevidebat. Quis istum acutissimum sensum defuisse Apostolo
non miretur? Hoc quippe ille non vidit, quando sibi velut adver­
santis obiecta quaestione, non id potius tam breve, tam apertum,
tam (sicut isti putant) verum absolutumque respondit. Cum enim
rem stupendam proposuisset, quomodo de nondum natis nec ali­
quid agentibus boni aut mali recte dici potuerit, quod unum Deus
dilexerit, alium odio habuerit, ipsa sibi obiecta quaestione motum
exprimens auditoris, Quid ergo dicemus? inquit, numquid iniquitas
apud Deum? Absit. Hic ergo erat locus, ut diceret quod isti sentiunt:
Futura enim Deus opera praevidebat, quando minori maiorem ser­
viturum esse dicebat. Non autem hoc Apostolus dicit, sed potius ne
quisquam de suorum operum audeat meritis gloriari, ad Dei gra­
tiam et gloriam commendandam voluit valere quod dixit (Ep. 194,
8,35: ML 33,886) M.
13 In his locis Christus proponitur non tantum ut exemplar praedestinatio­
nis gratuitae ad fidem et gratiam, sed etiam ad gloriam. Distinguit vocationem
inefficacem, a vocatione secundum propositum, quae, ut iam vidimus, designat
praedestinationem ad gloriam. Hinc asserit quod «istorum nemo perit». Au­
gustinus ex praedestinatione Christi infert cos, qui praedestinati sunt, gratis
eligi ad fidem, gratis ad regenerationem, gratis ad finalem perseverantiam.
Cf. Berti, /.c. 145; Saint-Martin, o.c. 136-137.
14 pelagiani, qui argumento Augustini (vide n.1688). magnopere premeban­
tur, ne in parvulis assumptis veritatem faterentur praedestinationis, in repro­
batis vero maculam originalis peccati, dicebant illos eligi, istos reici praescientia

DE PRAEDESTINATIONE ET REPROBATIONE

495

1696. Quomodo dicitur propterea quibusdam non dari, quibusdam morituris parvulis Dei gratia dari, quia eorum futuras prae­
videt voluntates, quas habituri essent si viverent; cum secundum
ea quae per corpus gessit, non secundum ea quae gesturus esset,
si diutius fuisset in corpore, unusquisque recipiat sive bonum sive
malum, sicut Apostolus definit? (2 Cor. 5,10). Quomodo secundum
voluntates suas futuras homines iudicantur, quas habituri fuisse
dicuntur, si diutius tenerentur in carne; cum dicat Scriptura, Feli­
ces mortui qui in Domino moriuntur? (Apoc. 14,13), quorum sine
dubio certa et secura felicitas non est, si et ea quae non egerunt,
sed acturi fuerant, si esset eis haec vita prolixior, iudicabit Deus:
nullumque accipit beneficium, qui rapitur ne malitia mutet intel­
lectum eius; quia et pro illa malitia, cui forsitan imminenti sub­
tractus est, poenas luit: nec gaudendum est de iis quos in fide recta
et vita bona novimus esse defunctos, ne secundum aliqua scelera
iudicentur, quae fuerant, si viverent, fortasse facturi: nec dolendi
vel detestandi sunt ii qui vitam istam in infidelitate ac perditis mori­
bus finierunt, quia forte, si viverent, acturi fuerant paenitentiam,
pieque victuri, et secundum ista sunt iudicandi... Ridendus est et
exsecrandus error quo putatur quod homines secundum suas fu­
turas, quae morientium non sunt futurae, iudicandi sunt voluntates
(Ep. 217,6,22: ML 33,986).
1697. Quis enim audiat, quod dicuntur parvuli pro suis futuris
meritis in ipsa infantili aetate baptizad exire de hac vita; et ideo alii
non baptizati in eadem aetate mori, quia et ipsorum praescita sunt
merita futura, sed mala; non eorum vitam bonam vel malam Deo
remunerante vel damnante, sed nullam? Apostolus quidem limitem
fixit, quem transgredi non debeat hominis, ut mitius loquar, incauta
suspicio. Ait enim, Omnes adstabimus ante tribunal Christi, ut refe­
rat unusquisque secundum ea quae per corpus gessit, sive bonum, sive
malum (2 Cor. 5,10): gessit inquit; non adiunxit, Vel gesturus fuit.
Sed unde hoc talibus viris in mentem venerit nescio, ut futura quae
non sunt futura, puniantur, aut honorentur merita parvulorum (De
praed. sanet. 12,24: ML 44,977).
1698. Porro si etiam secundum facta quae facturi essent si
viverent, mortui iudicantur; profecto, quia fideles futuri erant isti
(Tyrii et Sidonii), si eis cum tantis miraculis fuisset Evangelium
praedicatum, non sunt utique puniendi; punientur autem; falsum
est igitur et secundum ea mortuos iudicari, quae facturi essent si
ad viventes Evangelium perveniret. Et si hoc falsum est, non est
cur dicatur de infantibus qui pereunt sine Baptismo morientes, hoc
in eis eo merito fieri, quia praescivit eos Deus, si viverent, praedicatumque illis fuisset Evangelium, infideliter audituros. Restat igitur
ut solo peccato originali teneantur obstricti, et propter hoc solum
operum, quae facturi erant, si pervenissent ad usum rationis. Hanc Pelagianorum contentionem, Augustinus pluribus reicit, ut videre est in his testimoniis.

eant in damnationem; quod videmus aliis eamdem habentibus cau­
sam, non nisi per Dei gratuitam gratiam regeneratione donari (De
dono pers. 9,23: ML 45,1006)15.
( ’

» ·

CAPUT XVI

» »

De reprobatione

i···

Summarium.—Caeteri autem in massa perditionis, quae facta est per Adam,
¡usto iudicio Dei relinquuntur. Negative reprobantur cum praetermit­
tuntur. Per actum iustitiae relinquuntur, cum damnatio omnibus de­
beretur. Reprobatio negativa suam ex parte reprobi habet causam, nem­
pe originale peccatum. Nulla est tamen iniquitas apud Deum. Deus
non obdurat impertiendo malitiam, sed non impertiendo misericordiam.
Mala merita hominum praecesserunt, ut ista paterentur: 1699-1707.
Explicat quomodo Deus et diligat omnia quae fecit, et tamen dicatur
Esau odisse. Non odit Esau hominem. Non odit in homine nisi pecca­
tum. Deus novit iniquitatem damnare, non facere. Malae voluntati
hominum culpa tribuitur: 1708-1711.—Non admittit reprobationem
positivam ante praescientiam peccatorum. Iniustus esset Deus si poe­
nam infligeret absque peccato hominum : 1712-1715.— Quaerenti, curX
relinquatur? Responsio erit: Propter originale peccatum. Quaestioni
vero, Cur A assumatur, X relinquatur, haec respondet: Inscrutabilia
sunt iudicia Dei. In visione beatifica, iustitiam Dei circa praedestina­
tionem hominum videbimus: 1716-1719.

1699. Caeteri autem ubi nisi in massa perditionis iusto divino
iudicio relinquuntur? Ubi Tyrii relicti sunt et Sidonii, qui etiam
credere potuerunt, si mira illa Christi signa vidissent. Sed quoniam
15 His locis gratuitas praedestinationis ad gloriam etiam demonstratur.
Pro responsione ad ea quae contra gratuitatem praedestinationis citantur
ex De div. quaest. ad Simpl. I q.2,6 (ML 40,115), notetur Augustinum duplicem
electionem distinxisse, aliam antecedendem et gratiae, quae aeterna est; et
aliam consequentem et iustitiae, quae temporalis est. De priori scribit: «Nul­
lum elegit dignum, sed eligendo efTecit dignum» (C. lui. V 3: ML 44,791). De
secunda: «Electi sunt autem de mundo ea vocatione, qua Deus id quod prae­
destinavit, implevit» (De praed. sanet. 17,34: ML 44,986). De utraque: «Elegit
ergo eos de mundo cum hic ageret carnem, sed iam electos in se ipso ante mun­
di constitutionem» (Ib.).
Verba ergo quae citantur: «Non tamen electio praecedit iustificationem,
sed electionem justificatio», referenda sunt ad electionem consequentem et
temporalem ad gloriam, quae subsequitur iustificationem, non ad anteceden­
tem et aeternam.
Idem dicatur de verbis: «Nemo enim eligitur, nisi iam distans ab illo qui
reicitur», quia in electione aeterna, nullus distabat ab alio, sed omnes in eadem
eramus perditionis massa. Dixerat paulo ante (ML 40,114) non esse electionem
ex praescientia: «Non igitur ex praescientia voluit intelligi factam electionem»;
igitur dum hic ait: «non video quomodo sit dictum, nisi ex praescientia» (ML
40,115) «de diverso electionis genere est exponendus» (Berti, o.c. 146). Cf. etiam
Capánaga, Obras de San Agustín: BAC. IX 174-175; Salgüeiro, o.c. 149-152.
Aliter rem interpretatur Dalmâu, l.c. 130-131.
Caeterum in De dono pers. asserit, quod non tantum in De corr. et gr. af­
firmaverit donum Dei esse perseverantiam usque in finem, sed quod iam ex iis
quae dixit in De div. quaest. ad Simpl. «eluceat, etsi non sit expressum, etiam
usque in finem perseverantiam non nisi ab eo donari, qui nos praedestinavit in
suum regnum et gloriam» (21,55: ML 45,1027). Cf. Saint-Martin, o.c. 62.

ut crederent, non erat eis datum, etiam unde crederent est negatum.
Ex quo apparet habere quosdam in ipso ingenio divinum naturali­
ter munus intelligentiae, quo moveantur ad fidem, si congrua suis
mentibus, vel audiant verba, vel signa conspiciant: et tamen si Dei
altiore iudicio a perditionis massa non sunt gratiae praedestinatione
discreti, nec ipsa eis adhibentur vel dicta divina vel facta, per quae
possent credere, si audirent utique talia vel viderent (De dono
pers. 14,35: ML 45,1014).
1700. Ac per hoc et qui Evangelium non audierunt, et qui eo
audito in melius commutati perseverantiam non acceperunt, et qui
Evangelio audito venire ad Christum, hoc est, in eum credere no­
luerunt, quoniam ipse dixit, Nemo venit ad me, nisi ei datum fuerit
a Patre meo (Io. 6,66), et qui per aetatem parvulam nec credere potue­
runt, sed ab originali noxa solo possent lavacro regenerationis absolvi,
quo tamen non accepto mortui perierunt; non sunt ab illa consper­
sione discreti, quam constat esse damnatam, euntibus omnibus
ex uno in condemnationem... Ab illa perditionis massa quae facta
est per primum Adam, debemus intelligere neminem posse discerni,
nisi qui hoc donum habet, quisquis habet, quod gratia Salvatoris
accepit (De corr. et gr. 7,12: ML 44,923) L
1701. Propterea namque magna opera Domini, exquisita in om­
nes voluntates eius (Ps. 110,2); ut miro et ineffabili modo non fiat
praeter eius voluntatem, quod etiam contra eius fit voluntatem.
Quod non fieret, si non sineret: nec utique nolens sinit, sed volens
(Enchir. 100: ML 40,279).
1702. Hi ergo qui non pertinent ad istum certissimum et feli­
cissimum numerum, pro meritis iustissime iudicantur. Aut enim
iacent sub peccato, quod originaliter generatione traxerunt, et cum
illo haereditario debito hinc exeunt, quod non est regeneratione
dimissum; aut per liberum arbitrium alia insuper addiderunt 2... alii
magis, alii minus; sed omnes mali, et pro ipsa diversitate diversis
suppliciis iudicandi. Aut gratiam Dei suscipiunt, sed temporales
sunt, nec perseverant; deserunt et deseruntur. Dimissi enim sunt
libero arbitrio, non accepto perseverantiae dono, iudicio Dei iusto
et occulto (De corr. et gr. 13,42: ML 44,942).
1703. Merito autem videretur iniustum, quod fiunt vasa irae
ad perditionem, si non esset ipsa universa ex Adam massa damnata.
Quod ergo fiunt inde nascendo vasa irae, pertinet ad debitam poe­
nam: quod autem fiunt renascendo vasa misericordiae, pertinet ad
indebitam gratiam (Ep. 190,3,9: ML 33,860).
1704. Quaerimus namque meritum obdurationis, et invenimus.
Merito namque peccati universa massa damnata est; nec obdurat
Deus impertiendo malitiam, sed non impertiendo misericordiam.
Quibus enim non impertitur, nec digni sunt, nec merentur: at potius
1 Vide infra n.1716.
2 Vel propter peccatum originale nondum dimissum, vel propter peccata
actualia commissa damnantur.

i'

ut non impertiatur, hoc digni sunt, hoc merentur (Ep. 194,3,14:
ML 33,879).
1705. Ex Adam, ex cuius origine damnata, voluti massa una
meritae damnationi tradita, fecit Deus alia in contumeliam vasa
irae, alia in honorem vasa misericordiae (Rom. 9,23); illis reddens
quod debetur in poena, istis donans quod non debetur in gratia
(De civ. Dei XV 21: ML 41,466).
1706. Fixum enim debet esse et immobile in corde vestro,
quia non est iniquitas apud Deum (Rom. 9,14). Ac per hoc quando
legitis in Litteris veritatis, a Deo seduci homines, aut obtundi vel
obdurari corda eorum, nolite dubitare praecessisse mala merita eo­
rum, ut iuste ista paterentur (De gr. et lib. arb. 21,43: ML 44,909).
1707. Ira quippe non redditur, nisi debita, ne sit iniquitas
apud Deum: misericordia vero etiam cum praebetur indebita, non
est iniquitas apud Deum. Et hinc intelligunt vasa misericordiae,
quam gratuita illis misericordia praebeatur, quod irae vasis cum
quibus est eis perditionis causa et massa communis, ira debita et
iusta rependitur (C. duas Ep. Pel. IV 6,16: ML 44,621).
1708. Sed enitendum est hoc loco, si Dominus adiuvet, videre
quemadmodum et illud verum sit, quod scriptum est, Nihil odisti
eorum quae fecisti (Sap. 11,25); et illud, lacob dilexi, Esau autem
odio habui (Mal. 1,2.3). Si enim propterea Esau odio habuit, quia
vas in honorem, aliud in contumeliam idem figulus fecit, quomodo
nihil odisti eorum quae fecisti? Ecce enim odit Esau, quod vas ipse
fecit in contumeliam. Qui nodus ita solvitur, si intelligamus omnium
creaturarum esse artificem Deum. Omnis autem creatura Dei bona
est (1 Tim. 4,4); et omnis homo in quantum homo est, creatura
est, non in quantum peccator est. Est ergo creator Deus et corporis
et animi humani. Neutrum horum malum, et neutrum odit Deus:
nihil enim odit eorum quae fecit. Est autem animus praestantior
corpore; Deus vero et animo et corpore, utriusque effector et con­
ditor, nec odit in homine nisi peccatum. Est autem peccatum homi­
nis inordinatio atque perversitas; id est, a praestantiore Conditore
aversio, et ad condita inferiora conversio λ Non igitur odit Deus
Esau hominem, sed odit Deus Esau peccatorem (De div. quaest.
ad Simpl. I q.2,18: ML 40,122)·
1709. Quod a Deo nos avertimus nostrum est, et haec est vo­
luntas mala (De pece. mer. et rem. II 18,31: ML 44,169)4.
1710. Quamvis itaque Deus faciat vasa irae in perditionem,
ut ostendat iram, et demonstret potentiam suam, qua bene etiam
3 Per transennam notamus definitionem peccati, quam hic tradit, quae nunc
his verbis exprimitur: versio a
conversio
reat^L
4 Nullus ergo ad
sSrunt ct deseruntur» (supra n.1702). Vide etiam _
.lam
_vidimus
_______v__
__________
,
ML 33
(supra
n.1657)
ad obiectum praescientiae, quae non connectitur cum praedestinatione, perti­
nere etiam quae Deus non facit, sicut peccatum, ad quod tamen non cogit:
«Deo quidem praesciente quid esset facturus (primus homo) iniuste; praesciente
tamen, non ad hoc cogente» (De corr. et gr. 12,37: ML 44.939). Cf. Capánaga,
Obras de San Agustín VI 210.
’

utitur malis; et ut notas faciat divitias gloriae suae in vasa miseri­
cordiae, quae facit in honorem, non damnabili massae debitum,
sed suae gratiae largitate donatum: tamen in eisdem irae vasis, prop­
ter meritum massae in contumeliam debitam factis, id est in homi­
nibus propter naturae quidem bona creatis, sed propter vitia sup­
plicio destinatis, iniquitatem, quam rectissime veritas improbat,
damnare novit ipse, non facere. Sicut enim voluntati eius tribuitur
humana natura, nullo dubitante laudanda; sic hominis voluntati
culpa tribuitur, nullo recusante damnanda (Ep. 194,6,30: ML 33,
884) 5.
1711. In eis ergo quos liberat, amplectamur misericordiam:
in eis autem quos non liberat, agnoscamus iudicium occultissimum
quidem, sed sine ulla dubitatione iustissimum (C. Iui. o.i. I 48:
ML 45,1071).
1712. Omnis autem poena si iusta est, peccati poena est, et
supplicium nominatur (De lib. arb. III 18,51: ML 32,51).
1713. Bonus est Deus, iustus est Deus: potest aliquos sine
bonis meritis liberare, quia bonus est; non potest quemquam sine
malis meritis damnare, quia iustus est (C. luí. III 18,35: ML 44,721).
1714. Deus autem iustus, si tanta in parvulis mala, quanta
nunc dicere non sufficio, nihil peccati trahentibus irrogaret, magis
appareret iniustus (C. Iui. II 10,33: ML 44,697).
1715. Reddet omnino Deus et mala pro malis, quoniam iustus
est; et bona pro malis, quoniam bonus est; et bona pro bonis, quo­
niam bonus et iustus est; tantummodo mala pro bonis non reddet,
quoniam iniustus non est (De gr. et lib. arb. 23,45: ML 44,911)6.
1716. Ex uno quippe omnes in condemnationem non iniustam
iudicati sunt ire, sed iustam. Qui ergo liberatur, gratiam diligat;
qui non liberatur, debitum agnoscat (De dono pers. 8,16: ML
45,1002) 7.
5 Cf. etiam, C. Iui. o.i., ubi demonstrat hominem ideo posse peccare, quia
ex nihilo factus fuit, non de Deo, atque ita potest «male uti» libero arbitrio;
dum e contra Deus, «summe maximeque habens liberum arbitrium, peccare
tamen non potest», quia si Deus «iniustus esse posset, etiam Deus non esse
utique posset: si enim Deus est, consequentissime iustus est», et ideo peccare
non potest (V 38: ML 45.1473-74).
6 Iam vidimus quomodo Augustinus demonstret existentiam peccati ori­
ginalis ex iustitia Dei, etiam parvulis poenam infligentis. Cf. De Deo elev. c.28.
7 Si reprobatio absolute consideratur, sicut cum quaeritur: Cur X repro­
batus est? Responsio Augustini haec erit: propter originale peccatum. Quid
tamen dicendum de reprobis baptizatis? Et hi condemnantur propter peccatum
originale, non formaliter (quia peccatum in justificatione remissum est, et hoc
constanter docet Augustinus), sed radicaliter, quia ex peccato originali, etiam
remissa culpa, homo habet poenas proprias ipsius naturae, speciatim concu­
piscentiam, et privationem potentiae proximae expeditae ad perseverandum,
«sub qua praeciso auxilio speciali Dei homo salutem non consequitur, sed
labitur in peccata ob quae proxime et formaliter a Deo damnatur» (Card. No­
ris, Vindiciae Augustinianae 10: ML 47,733). Ita fere etiam Berti, o.c. 172.
«Idcirco, reprobatio negativa directe aut indirecte a peccato originali procedit»
(Del Val, o.c. 255). Cacterum in casu baptizalorum non praedestinatorum,

1717. Etenim etiam illud dici potest, sive sit gratia qua iusti·
tìcantur iniusti, de qua nobis dubitare fas non est, sive, ut quidam
volunt, semper praecedat liberum arbitrium, cuius meritum se­
quatur vel poena vel praemium, cur omnino creati sunt quod Deus
ita peccaturos, ut aeterno essent igne damnandi, sine dubitatione
praescivit? Quamvis enim peccata non fecerit, naturas tamen ipsas...
quibus ex arbitrio voluntatis futura essent vitia peccatorum, et in
multis talia quibus esset aeterna poena reddenda, quis nisi Deus
creavit? Quare, nisi quia voluit? quare autem voluerit, O homo,
tu quis es qui respondeas Deo? Numquid dicit figmentum ei qui
se finxit, Quare sic me fecisti? Annon habet potestatem figulus luti
ex eadem conspersione facere aliud vas in honorem, aliud autem in
contumeliam? (Rom. 9,20-21) (Ep. 186,7,23: ML 33,824).
1718. Sed quare istos homines oves facit, et istos non facit,
apud quem non est acceptio personarum? (Rom. 2,11). Ipsa est
quaestio, quam beatus Apostolus curiosius quam capacius propo­
nentibus ait, O homo, tu quis es ut respondeas Deo? Numquid dicit
figmentum ei qui se finxit. Quare sic me fecisti? (Rom. 9,20)... (Citat
hic alium textum Apostoli, Rom. 11,33-36, et prosequitur): Non
itaque istam scrutari audeant inscrutabilem quaestionem, qui me­
ritum ante gratiam, et ideo iam contra gratiam defendentes, priores
volunt dare Deo, ut retribuatur eis... Cur autem iste accipiat, ille
non accipiat, cum ambo non mereantur accipere, et quisquis eorum
acceperit, indebite accipiat, vires suas metiantur, et fortiora se non
scrutentur (Eccli. 3,22). Sufficiat eis scire quod non sit iniquitas
apud Deum. Cum enim nulla merita invenisset Apostolus, quibus
lacob geminum apud Deum praecederet fratrem: Quid ergo dice­
mus? inquit, numquid est apud Deum iniquitas? Absit. Moysi enim
dicit: Miserebor cui misertus ero; et misericordiam praestabo cui mi­
sericors fuero. Igitur non volentis, neque currentis, sed miserentis est
Dei (Rom. 9,14-16). Grata sit ergo nobis eius gratuita miseratio,
etiamsi haec profunda insoluta sit quaestio. Quae tamen eatenus
solvitur, quatenus eam solvit idem apostolus, dicens: Si autem
Deus volens ostendere iram et demonstrare potentiam suam, attulit in
multa patientia vasa irae, quae perfecta sunt in perditionem, et ut
notas faceret divitias gloriae suae in vasa misericordiae, quae praepa­
ravit in gloriam (Rom. 9,22-23). Ira quippe non redditur, nisi de­
bita, ne sit iniquitas apud Deum: misericordia vero etiam cum prae­
betur indebita, non est iniquitas apud Deum. Et hinc intelligunt
vasa misericordiae, quam gratuita illis misericordia praebeatur, quod
irae vasis cum quibus est eis perditionis causa et massa communis,
ira debita et iusta rependitur (C. duas Ep. Pel. IV 6,16: ML 44,620) 8.
tam vidimus Augustinum asseruisse eos formaliter damnari ob peccata actualia.
Vide n.1702.
Quantum haec doctrina distet a doctrina Calvini, ostendit Noris, l.c. 725726; Rondet, Gratia Christi 268ss; Mario Bendiscioli, L'Agostinismo dei
Riformatori Protestanti: Augustiniana (Napoli 1955) 227-257; Georges V. BaVAUD. La doctrine de la prédestination et de la reprobation d'après S. Augustin
et Calvin: Rev. des Etud. August. V (1959) 431-438.
8 Si vero reprobatio relative consideratur, ut cum instituitur quaestio: Cur

1719. Cum pervenerimus ad speciem, aequitatem Dei vide­
bimus: et iam non erit ibi dicere, Quare huic subvenit, et huic
non? Quare iste adductus est a gubernatione Dei, ut baptizaretur;
ille autem cum bene catechumenus vixerit, subita ruina mortuus
est, et ad Baptismum non pervenit?... Quaere merita; non invenies,
nisi poenam; quaere gratiam: O altitudo divitiarum (S. 27,6: ML
38,181).

CAPUT

XVII

Difficultatibus monachorum Adrumetanorum
et Massiliensium occurrit
Summarium.—Doctrinis Augustini de efficacia gratiae, gratuitate praedesti­
nationis, voluntatis salvificae, etc., quidam monachi in monasterio
Adrumetano, et postea Massilienses in Gallia perturbabantur 1. Absque
causa tamen. Correptio non praetermittenda, quia correptio ad ipsum
donum praedestinationis pertinere potest. Nec doctrina praedestinationis
adversatur praedicationi, exhortationibus ad bene vivendum et perseve­
randum; hoc ex exemplo Apostoli probat: 1720-1721.·—Inconvenien­
tiae, quas nostra imbecillitas confingit in praedestinatione gratuita,
eodem modo reperiuntur in simplici Dei praescientia, quam Massilien­
ses non negabant: 1722-1723.—Neque ulla adest ratio desperationis,
quia melius est confidere in Domino, quam confidere in homine. Inter
signa praedestinationis est bonus vitae decursus: 1724-1727.

1720. Patiantur ergo homines se corripi quando peccant, nec
de ipsa correptione contra gratiam argumententur, nec de gratia
contra correptionem; quia et peccati iusta poena debetur, et ad
ipsam pertinet iusta correptio, quae medicinaliter adhibetur, etiamsi
salus aegrotantis incerta est: ut si is qui corripitur, ad praedestina­
torum numerum pertinet, sit ei correptio salubre medicamentum;
si autem non pertinet, sit ei correptio poenale tormentum. Sub
isto ergo incerto ex caritate adhibenda est, cuius exitus ignoratur;
et pro illo cui adhibetur, orandum est ut sanetur (De corr. et gr.
14,43: ML 44.942) 2·
1721. Sed aiunt «praedestinationis definitionem utilitati prae­
dicationis adversam». Quasi vero adversata sit Apostolo praedi­
canti. Nonne ille doctor Gentium in fide et veritate et praedestina­
tionem toties commendavit, et verbum Dei praedicare non destitit?
Numquid quia dixit, Deus est qui operatur in vobis et velle et operari,
pro bona voluntate (Phil. 2,13); ideo non ipse, et ut velimus quae
Deo placeant, et ut operemur, hortatus est? aut quia dixit, Qui in
vobis bonum opus coepit, perficiet usque in diem Christi lesu (Id. 1,6);
non reprobatus A. et reprobatus est X, respondendum erit: Inscrutabilia sunt
iudicia Dei. O homo, tu quis es ut respondeas Deo?
1 De informatione quam Augustinus accepit ab Hilario monacho et S. Pros­
pero, et de doctrinis Massiliensium egimus in c. 10.
2 Cf. etiam Ib. 5,8; 9,24-25: ML 44,920.930-31; De dono pers. 15,38:
ML 45,1016.

homines et perseverarent usque in finem, ipse
non suasit? Nempe ipse Dominus hominibus praecepit ut crede­
rent, atque ait, Credite in Deum, et in me credite (Io. 14,1): nec tamen
ideo eius falsa sententia est. nec vana definitio ubi ait, Nemo venit
ad me, id est, nemo credit in me, nisi fuerit ei datuin a Patre meo
(Io. 6,66). Nec rursus, quia vera est haec definitio, ideo vana est
illa praeceptio. Cur ergo praedicationi, praeceptioni, exhortationi,
correptioni, quae omnia frequentat Scriptura divina, existimamus
inutilem definitionem praedestinationis, quam commendat eadem
Scriptura divina? (De dono pers. 14,34: ML 45,1013).
1722. Ista igitur sua dona quibuscumque Deus donat, procul
dubio se donaturum esse praescivit, et in sua praescientia praepa­
ravit... Namque in sua quae falli mutarique non potest praescientia,
opera sua futura disponere, id omnino, nec aliud quidquam est
praedestinare. Sicut autem ille quem castum futurum esse praesci­
vit, quamvis id incertum habeat, agit ut castus sit: ita ille quem
castum futurum praedestinavit, quamvis id incertum habeat, non
ideo non agit ut castus sit, quoniam Dei dono se audit futurum esse
quod erit; imo etiam gaudet eius caritas; nec inflatur (1 Cor. 13,4),
tanquam id non acceperit. Non solum ergo praedicatione praedesti­
nationis ab hoc opere non impeditur, verum et hoc adiuvatur, ut
cum glorietur, in Domino glorietur (1 Cor. 31) (De dono pers.
17,41: ML 45,1018).
1723. Illo autem modo, quo id dicendum putant, eadem sen­
tentia eisdem pene verbis etiam de praescientia Dei, quam certe
negare non possunt, pronuntiari potest, ut dicatur, «Et si qui obe­
ditis, si praesciti estis reiciendi, obedire cessabitis». Nempe hoc
verissimum est: ita sane, sed improbissimum, importunissimum,
incongruentissimum; non falso eloquio, sed non salubriter valetu­
dini humanae infirmitatis apposito (De dono pers. 22,61: ML 45,
1030).
1724. Sane cum Apostolus dicat, Ideo ex fide, ut secundum gra­
tiam firma sit promissio (Rom. 4,16), miror homines infirmitati suae
se malle committere, quam firmitati promissionis Dei. «Sed incerta
est mihi», inquit, «de me ipso voluntas Dei». Quid ergo? tuane tibi
voluntas de te ipso certa est, nec times. Qui videtur stare, videat ne
cadat? (1 Cor. 10,12). Cum igitur utraque incerta sit, cur non
homo firmiori quam infirmiori fidem suam, spem, caritatemque
committit? (De praed. sanet. 11,21: ML 44,976).
1725. Absit autem a vobis, ideo desperare de vobis, quoniam
spem vestram in ipso habere iubemini, non in vobis. Maledictus
enim omnis qui spem habet in homine (1er. 17,5): et bonum est
confidere in Domino quam confidere in homine (Ps. 117,8); quia
beati omnes qui confidunt in eum. Hanc spem tenentes, servite
Domino in timore, et exsultate ei cum tremore (Ps. 2,13.11)... cui
quotidie dicimus, Ne nos inferas in tentationem (Mt. 6,13)... An
vero timendum est, ne tunc de se homo desperet, quando spes eius
ponenda demonstratur in Deo, non autem desperaret, si eam in se

ipso superbissimus et infelicissimus poneret? (De dono pers. 22,62:
ML 45.1030) 3.
1726. Illum etiam modum, quo utendum esse in praedestina­
tionis praedicatione nos diximus, loquenti apud populum non existi­
mo debere sufficere, nisi hoc vel huiusmodi aliquid addat, ut dicat:
Vos itaque etiam ipsam obediendi perseverantiam a Patre luminum,
a quo descendit omne datum optimum et omne donum perfectum
(lac. 1,17), sperare debetis, et quotidianis orationibus poscere, atque
hoc faciendo confidere, non vos esse a praedestinatione populi eius
alienos; quia etiam hoc ut faciatis, ipse largitur (De dono pers.
22,62: ML 45,1030).
1727. De ipso autem cursu vestro bono rcctoque condiscite
vos ad praedestinationem divinae gratiae pertinere (De dono pers.
22,59: ML 45,1029).

De gratia efficaci et libero arbitrio

Existentia gratiae et liberi arbitrii adstruitur
Summarium.—Primo contra Manichaeos liberum arbitrium defendit 1. Ulti­
mis vitae annis cum quidam ex monachis Adrumetanis putarent eius
doctrina de gratia negari liberum arbitrium, Augustinus librum De gra­
tia et libero arbitrio ad eos misit, in quo et gratiam et liberum arbitrium
defendit. Pluribus Scripturae testimoniis ostendit existentiam liberi ar­
bitrii, Divina praecepta nihil prodessent, nisi homo haberet liberum ar­
bitrium. Velle et nolle propriae voluntatis est: 1728-1731.—Ne tamen

3 Hic textus ac duo sequentes, partem constituunt schematis pro sermone
de praedestinatione, quod proponit Ib. 22,57-62: ML 45,1028-31. Eadem
valent iuxta Augustinum pro sermone de praescientia «quam certe (Massilien­
ses) negare non possunt» (Ib. n.57) ac de praedestinatione. Nonnisi magna cum
prudentia ac exquisito delectu verborum, et semper in tertia persona, vult
Augustinus de hoc ad populum verbum fieri, etiam cum utilis vel necessaria
hacc praedicatio sit.
1 S. Augustinus ct contra Manichaeos ct contra Pelagianos de libero per­
tractavit arbitrio, diversa tamen ratione. Ut rem optime exprimit Berti: «Mani­
chaeos opinantes in homine animam suapte natura malam, a qua peccata non
libera voluntate committantur, sed naturali necessitate, adeo perstringit, ut
culpam voluntate patrari evincat... Pelagianos contra denegantes originale pec­
catum, arbitrii infirmitatem et vulnus, ct consequenter gratiam operationis
pravas vincentem cupidines, adigit ad confitendum libertatem illam robustam,
quam in sua conditione acceperat primus homo posteris non adesse, sed infir­
mam ct liberam duntaxat ad malum, ad bonum vero iuvandam gratia Libera­
toris» (De theol. disc. vol. 1-2 1.16 c.2,74).
Inncccssarium putamus nova testimonia adducere pro libero arbitrio ex
operibus contra Manichaeos. Vide quae attulimus in c.5 in tr. De Deo creante,
ubi do origine mali quaestio erat.

dicta de Ubero arbitrio ita intelligantur ut gratiae Dei locus non relin­
quatur, profert nunc testimonia Scripturae ut ostendat nihil boni nos
agere posse sine gratia. Observatio mandatorum donum est Dei adiuvantis liberum arbitrium. Deus facit ut bonum velimus, praebendo vires
efficacissimas voluntati. Ipse Deus ut velimus operatur incipiens, qui
volentibus cooperatur perficiens. Ita voluntas ex mala mutatur in bo­
nam; ex parva et invalida, in magnam atque robustam: 1732-1739.

1728. Propter eos qui hominis liberum arbitrium sic praedicant
et defendunt, ut Dei gratiam... negare audeant et conentur auferre,
multa iam disseruimus, litterisque mandavimus2 ... Sed quoniam
sunt quidam, qui sic gratiam Dei defendunt, ut negent hominis
liberum arbitrium; aut quando gratia defenditur, negari existiment
liberum arbitrium; hic aliquid scribere ad vestram Caritatem, Valen­
tine frater, et caeteri qui simul Deo servitis, compellente mutua
caritate curavi. Nuntiatum est enim mihi de vobis, fratres, ab aliqui­
bus qui in vestra congregatione sunt, et ad nos venerunt, per quos
et ista direximus, quod de hac re dissensiones in vobis sint3.
Itaque, dilectissimi, ne vos perturbet huius quaestionis obscuritas 4,
moneo vos primum ut de iis quae intelligitis, agatis Deo gratias:
quidquid est autem quo pervenire nondum potest vestrae mentis
intentio, pacem inter vos et caritatem servantes, a Domino ut intelligatis orate (De gr. et lib. arb. 1,1: ML 44,881).
1729. Revelavit autem nobis per Scripturas suas sanctas, esse
in homine liberum voluntatis arbitrium. Quomodo autem revela­
verit, commemoro vos, non humano eloquio, sed divino. Primum,
quia ipsa divina praecepta homini non prodessent, nisi haberet
liberum voluntatis arbitrium, quod ea faciens ad promissa praemia
perveniret3. Ideo enim data sunt, ut homo excusationem de igno­
rantia non haberet: sicut Dominus dicit in Evangelio de ludaeis,
Si non venissem et locutus eis fuissem, peccatum non haberent : nunc
autem excusationem non habent de peccato suo (Io. 15,22) (De gr.
et lib. arb. 2,2: ML 44,882).
Ι73°· Quid illud, quod tam multis locis omnia mandata sua
custodiri et fieri iubet Deus? quomodo iubet, si non est liberum
arbitrium? Quid beatus ille, de quo Psalmus dicit, quod in lege
2 Opera Augustini contra Pelagianos vide supra n.1443.
3 Ratio scriptionis operis De gr. et lib. arb. ita describitur ab Augustino:
«Propter eos qui, cum defenditur Dei gratia, putantes negari liberum arbitrium,
sic ipsi defendunt liberum arbitrium ut negent Dei gratiam, asserentes eam
secundum merita nostra dari, scripsi librum cuius titulus est. De gratia et libero
arbitrio. Ad eos autem scripsi monachos Adrumetinos, in quorum monasterio
de hac re coeperat esse contentio, ita ut me consulere eorum aliqui cogerentur»
(Retr. II 66: ML 32,656). De causa turbationis apud monachos Adrumetinos,
vide supra n.1485, et Augustini Epistolas 214 et 215 (ML 33,968-974).
4 Alibi Augustinus quaestionem de conciliatione gratiae et voluntatis appel­
lat «difficillimam et paucis intelligibilem». Vide Ep. 214,6: ML 33,970.
5 Haec de praemio (quod liberum arbitrium supponit), ideo inculcat Augus­
tinus (vide etiam n.1730), quia iidem monachi Adrumetini, ex mala intclligentia
doctrinae Augustini, concluserant, «quod in die iudicii non sit redditurus Deus
unicuique secundum opera eius». Ep. 124,1: ML 33,969. Cf. infra dicenda
in C.25.

Domini fuit voluntas eius? (Ps. 1,2), nonne satis indicat voluntate
sua hominem in lege Dei consistere? Deinde tam multa mandata,
quae ipsam quodam modo nominatim conveniunt voluntatem, sicut
est, Noli vinci a malo (Rom. 12,21): et alia similia, sicut sunt,
... Noli deficere a disciplina Domini; et Noli negligere legem; et,
Noli abstinere bene facere egenti; et, Noli fabricare in amicum
tuum mala (Prov. 3,7.11.27.29)... et innumerabilia talia in veteri­
bus Libris divinorum eloquiorum quid ostendunt, nisi liberum
arbitrium voluntatis humanae? In Libris etiam novis evangelicis
et apostolicis quid aliud ostenditur, ubi dicitur, Nolite vobis condere
thesauros in terra (Mt. 6,19); et, ... Qui vult venire post me, abneget
semetipsum (Mt. 16,24): ... et quod dicit apostolus Paulus, Quod
vult faciat, non peccat si nubat : qui autem statuit in corde suo, non
habens necessitatem, potestatem autem habens suae voluntatis, et hoc
statuit in corde suo, servare virginem suam, benefacit (1 Cor. 7,36.37).
Idem dicit, Si autem volens, hoc facio, mercedem habeo (ib. 9,17):
et alio loco, Sobrii estote iuste, et nolite peccare (ib. 15,34)... et caetera
huiusmodi. Nempe ubi dicitur, Noli hoc, et noli illud, et ubi ad
aliquid faciendum vel non faciendum in divinis monitis opus vo­
luntatis exigitur, satis liberum demonstratur arbitrium. Nemo ergo
Deum causetur in corde suo, sed sibi imputet quisque, cum peccat.
Neque cum aliquid secundum Deum operatur, alienet hoc a propria
voluntate. Quando enim volens facit, tunc dicendum est opus bo­
num, tunc speranda est boni operis merces ab eo, de quo dictum
est, Qui reddet unicuique secundum opera sua (Mt. 16,27) (De gr.
et lib. arb. 2,4: ML 44,883) 6.
1731. Quando autem dicit homo, Non possum facere quod
praecipitur, quoniam concupiscentia mea vincor: iam quidem de
ignorantia non habet excusationem, nec Deum causatur in corde
suo, sed malum suum in se cognoscit et dolet; cui tamen dicit
Apostolus, Noli vinci a malo, sed vince in bono malum (Rom. 12,21).
Et utique cui dicitur, Noli vinci, arbitrium voluntatis eius sine
dubio convenitur. Velle enim et nolle propriae voluntatis est (De
gr. et lib. arb. 3,5: ML 3,5).
1732. Sed metuendum est ne ista omnia divina testimonia, et
quaecumque alia sunt, quae sine dubitatione sunt plurima, in defen­
sione liberi arbitrii, sic intelligantur, ut ad vitam piam et bonam
conversationem, cui merces aeterna debetur, adiutorio et gratiae
Dei locus non relinquatur7; et audeat miser homo, quando bene
vivit et bene operatur, vel potius bene vivere et bene operari sibi
videtur, in se ipso, non in Domino gloriari (De gr. et lib. arb. 4,6:
ML 44.885).
1733. Proinde, carissimi, sicut superioribus testimoniis sanc­
tarum Scripturarum probavimus, ad bene vivendum et recte agen6 Homo ergo manet dominus operum bonorum atque malorum, atque eo
gradu opera bona meritoria sunt, quo libere facta sunt.
7 Uti autumnabant haeretici Pelagiani, «qui sic asserunt voluntatis arbi­
trium, ut gratiae Dei non relinquant locum» (Retr. I 9,2: ML 32,595).

dum esse in homine liberum voluntatis arbitrium; sic etiam de
gratia Dei, sine qua nihil boni agere possumus, quae sint divina
testimonia videamus. Ac primum de ipsa vestra professione aliquid
dicam. Neque enim congregaret vos ista societas, in qua continenter
vivitis, nisi voluptatem coniugalem contemneretis. Hinc autem Do­
mino loquenti cum dixissent discipuli, Si talis est causa hominis
cum uxore, non expedit nubere; respondit eis, Non omnes capiunt
verbum hoc, sed quibus datum est (Mt. 19,10.11). Numquid non libe­
rum arbitrium Timothei est exhortatus Apostolus dicens, Contine
te ipsum? (i Tim. 5,22). Et in hac re potestatem voluntatis ostendit,
ubi ait, non habens necessitatem, potestatem autem habens suae volun­
tatis, ut servet virginem suam. Et tamen, non omnes capiunt verbum
hoc, sed quibus datum est. Quibus enim non est datum, aut nolunt,
aut non implent quod volunt; quibus autem datum est, sic volunt
ut impleant quod volunt. Itaque, ut hoc verbum, quod non ab om­
nibus capitur, ab omnibus capiatur, et Dei donum est, et liberum
arbitrium (De gr. et lib. arb. 4,7: ML 44,886).
1734. Numquid tam multa quae praecipiuntur in lege Dei ne
fornicationes et adulteria committantur, indicant aliud quam libe­
rum arbitrium? Neque enim praeciperentur, nisi homo haberet
propriam voluntatem, qua divinis praeceptis obediret. Et tamen
Dei donum est, sine quo servari castitatis praecepta non possunt.
Unde ait ille in libro Sapientiae: Cum scirem quia nemo esse potest
continens nisi Deus det; et hoc ipsum erat sapientiae, scire cuius esset
hoc donum (Sap. 8,21). Ut autem ista non serventur castitatis sancta
mandata, unusquisque tentatur a concupiscentia sua abstractus et illectus
(lac. 1,14). Ubi si dixerit, Volo servare, sed vincor a concupis­
centia mea: respondet Scriptura libero eius arbitrio, quod iam supe­
rius dixi, Noli vinci a malo, sed vince in bono malum. Quod tamen
ut fiat, adiuvat gratia: quae nisi adiuverit, nihil lex erit nisi virtus
peccati. ... Gratias autem Deo, qui dat nobis victoriam per Dominum
nostrum lesum Christum (1 Cor. 15,56.57). Ergo et victoria qua
peccatum vincitur, nihil aliud est quam donum Dei, in isto certa­
mine adiuvantis liberum arbitrium (De gr. et lib. arb. 4,8: ML
44.886).
1735· Meritum enim fuit quidem in apostolo Paulo, sed malum,
quando persequebatur Ecclesiam: unde dicit, Non sum idoneus vocari
Apostolus, quia persecutus sum Ecclesiam Dei. Cum ergo haberet hoc
meritum malum, redditum est ei bonum pro malo 8: ideoque secutus
adiunxit, Sed gratia Dei sum id quod sum. Atque ut ostenderet et
liberum arbitrium, mox addidit, et gratia eius in me vacua non fuit,
sed plus omnibus laboravi (1 Cor. 15,9.10). Hoc enim liberum arbi­
trium hominis exhortatur et in aliis, quibus dicit, Rogamus ne in
vacuum gratiam Dei suscipiatis (2 Cor. 6,1) 9 Utquid enim eos rogat,
8 Augustinus constanter insistit in asserenda gratuitate gratiae, contra doc­
trinam Pelagianorum, iuxta quos gratia «secundum merita» datur. S. Paulus
merita utique habuit ante conversionem sed mala, et tamen gratiam accepit
’ Agnovit ergo Augustinus etiam gratiam sufficientem cui homo resistere
potest. Verum quidem est Augustinum potissimum egisse de gratia efficaci

ut _ propriam perderent voluntatem?
si gratiam sic susceperunt,
_
Tamen ne ipsa voluntas sine gratia Dei putetur boni aliquid posse,
... subiunxit atque ait, Non ego autem, sed gratia Dei mecum (i Cor.
15,10): id est, non solus, sed gratia Dei mecum: ac per hoc nec gratia
Dei sola, nec ipse solus, sed gratia Dei cum illo. Ut autem de caelo
vocaretur, et tam magna efficacissima vocatione converteretur 10
(Act. 9) gratia Dei erat sola; quia merita eius erant magna, sed mala
(De gr. et lib. arb. 5,12: ML 44,888).
1736. Ne autem putetur, nihil ibi facere ipsos homines per
liberum arbitrium... Meminerimus eum dicere, et convertimini et
vivetis (Ez. 18,32); cui dicitur, Converte nos, Deus (Ps. 79,4). Memi­
nerimus eum dicere, Proicite a vobis impietates vestras (Ez. 18,31);
cum ipse iustificet impium (Rom. 4,5). Meminerimus ipsum dicere,
Facite vobis cor novum et spiritum novum (Ez. 18,31); qui dicit,
Dabo vobis cor novum et spiritum novum dabo in vobis (Ez. 36,26.27).
Quomodo ergo qui dicit, Facite vobis; hoc dicit, Dabo vobis? Quare
iubet, si ipse daturus est? Quare dat, si homo facturus est; nisi
quia dat quod iubet, cum adiuvat ut faciat cui iubet? Semper est
autem in nobis voluntas libera, sed non semper est bona. Aut
enim a iustitia libera est, quando servit peccato, et tunc est mala:
aut a peccato libera est, quando servit iustitiae, et tunc est bona.
Gratia vero Dei semper est bona, et per hanc fit ut sit homo bonae
voluntatis, qui prius fuit voluntatis malae. Per hanc etiam fit ut
ipsa bona voluntas, quae iam esse coepit, augeatur, et tam magna
fiat, ut possit implere divina mandata quae voluerit, cum valde
perfecteque voluerit. Ad hoc enim valet quod scriptum est, Si
volueris, servabis mandata (Eccli. 15): ut homo qui voluerit et non
potuerit, nondum se plene velle cognoscat, et oret ut habeat tan­
tam voluntatem, quanta sufficit ad implenda mandata. Sic quippe
adiuvatur, ut faciat quod iubetur (De gr. et lib. arb. 15,31: ML
44-899)·
1737. Magnum aliquid Pelagiani se scire putant, quando di­
cunt, «Non iuberet Deus, quod sciret non posse ab homine fieri».
Quis hoc nesciat? Sed ideo iubet aliqua quae non possumus, ut no­
verimus quid ab illo petere debeamus. Ipsa est enim fides, quae
orando impetrat quod lex imperat... Certum est nos mandata ser­
vare, si volumus: sed quia praeparatur voluntas a Domino, ab illo
petendum est ut tantum velimus, quantum sufficit ut volendo fa­
ciamus. Certum est nos velle, cum volumus: sed ille facit ut velimus
bonum... Praeparatur voluntas a Domino (Prov. 8). ... Deus est qui
operatur in vobis et velle (Phil. 2,13). Certum est nos facere, cum
facimus: sed ille facit ut faciamus, praebendo vires efficacissimas
voluntati (De gr. et lib. arb. 16,32: ML 44,900).
quae nunquam caret effectu, quia de hac quaestio erat in controversia pelagiana. Inter testimonia pro gratia sufficienti citari possunt: De div. quaest. ad
Simp, q.2,10: ML 40,117; De div. quaest. 35 2,68,5: ML 40,73; En. in Ps. 124,1:
ML 37,1648; De nat. et gr. 26,29: ML 44,261 ; De gr. et lib. arb. 17,33: ML 44,
901 ; De corr. et gr. 7,12: ML 44,923.
10 Agitur de gratia ab intrinseco efficaci. Vide Berti, o.c. 1.14 c.9,48.

1738. Qui ergo vult facere Dei mandatum et non potest, iam
quidem habet voluntatem bonam, sed adhuc parvam et invalidam:
poterit autem, cum magnam habuerit et robustam. Quando enim
martyres magna illa mandata fecerunt, magna utique voluntate,
hoc est, magna caritate fecerunt: de qua caritate ipse Dominus ait,
Maiorem hac caritate nemo habet, quam ut animam suam ponat pro
amicis suis (Io....). Ipsam caritatem apostolus Petrus nondum habuit,
quando timore Dominum ter negavit (Mt. 26,69-75). Timor enim
non est in caritate, sicut ait loannes ... sed perfecta caritas foras mittit
timorem (1 Io. 4,18). Et tamen quamvis parva et imperfecta, non
deerat, quando dicebat Domino, Animam meam pro te ponam
(Io. 13,37): putabat enim se posse, quod se velle sentiebat. Et quis
istam etsi parvam dare coeperat caritatem, nisi ille qui praeparat
voluntatem, et cooperando perficit, quod operando incipit? Quo­
niam ipse ut velimus operatur incipiens, qui volentibus cooperatur
perficiens. Propter quod ait Apostolus: Certus sum quoniam qui
operatur in vobis opus bonum, perficiet usque in diem Christi lesu
(Phil. 1,6). Ut ergo velimus, sine nobis operatur; cum autem vo­
lumus, et sic volumus ut faciamus, nobiscum cooperatur: tamen
sine illo vel operante ut velimus, vel cooperante cum volumus, ad
bona pietatis opera nihil valemus (De gr. et lib. arb. 16,33: ML
44.901).
1739. His et talibus testimoniis divinorum eloquiorum, ... satis,
quantum existimo, manifestatur, operari Deum in cordibus homi­
num ad inclinandas eorum voluntates quocumque voluerit... Si
autem potens est, sive per Angelos, vel bonos vel malos, sive quo­
cumque alio modo operari etiam in cordibus malorum, pro meritis
eorum, quorum malitiam non ipse fecit, sed aut originaliter tracta
est ab Adam, aut crevit per propriam voluntatem: quid mirum est,
si per Spiritum sanctum operatur in cordibus electorum suorum
bona, qui operatus est ut ipsa corda essent ex malis bona? (De
gr. et lib. arb. 21,43: ML 44,909) U.
Bibi.: Vide in capite sequenti.

CAPUT XIX
De liberatione liberi arbitrii per gratiam

Summarium.—Quaestio de gratia et libero arbitrio voluntatis valde difficilis.
Duplex oeconomia gratiae et liberi arbitrii in statu naturae innocentis
et in statu naturae lapsae et reparatae. In prima oeconomia ostensum est
quid posset liberum arbitrium: in secunda quid posset gratiae be­
neficium: 1740-1746.—In libero arbitrio gratia destituto non ponit

Π Plura testimonia pro efficacia gratiae, qua «Omnipotens agit in cordibus
hominum etiam motum voluntatis eorum» adducit Ib. n.42. Et tamen sub po­
tenti efficacitate gratiae agunt homines propria voluntate (Ib.). Quod gratia
nedum tollat liberum arbitrium, arbitrium hominis vere liberum faciat ei con­
ferendo libertatem, videbimus in capitibus sequentibus.

Augustinus necessitatem peccandi, sed adstruit necessitatem gratiae ut
liberetur a servitute peccati : 1747-1752.—Obicientibus Pelagianis quod
Augustinus ut gratiam defenderet, declinans ad Manichaeos tolleret li­
bertatem, distinguit Augustinus inter liberum arbitrium et libertatem.
Liberum arbitrium manet post peccatum primi hominis, liberari tamen
debet a gratia ut libertas ad bonum obtineatur: 1753-1755.—Reicit
definitionem libertatis a Juliano datam: 1756-1758.—-Si defendere vo­
lumus liberum arbitrium, non oppugnemus gratiam, qua liberum arbi­
trium liberatur cum voluntas sanatur. Voluntas tanto erit liberior, quan­
to sanior; tanto autem sanior, quantum divinae gratiae subiectior. Per
gratiam quis habet liberrimam, invictissimam voluntatem: 1759-1764.

1740. Ista quaestio, ubi de arbitrio voluntatis et Dei gratia
disputatur, ita est ad discernendum difficilis, ut quando defenditur
liberum arbitrium, negari Dei gratia videatur; quando autem asse­
ritur Dei gratia, liberum arbitrium putetur auferri (De gr. Chr. 47,
52: ML 44.383)·
1741. Quapropter saluberrime confitemur, quod rectissime cre­
dimus, Deum... sic ordinasse Angelorum et hominum vitam, ut in
ea prius ostenderet quid posset eorum liberum arbitrium, deinde
quid posset suae gratiae beneficium iustitiaeque iudicium... 28. Sic
et hominem fecit cum libero arbitrio... In quo statu recto ac sine
vitio, si per liberum arbitrium manere voluisset, profecto... accipe­
ret... illam ... beatitudinis plenitudinem... ut cadere non posset
ulterius... Quia vero per liberum arbitrium Deum deseruit, iustum
iudicium Dei expertus est, ut cum tota sua stirpe, ... damnaretur.
Quotquot enim ex hac stirpe gratia Dei liberantur, a damnatione
utique liberantur, quam iam tenentur obstricti (De corr. et gr. 10,
27,28: ML 44.932-933)·
1742. Quid ergo? Adam non habuit Dei gratiam? Imo vero
habuit magnam, sed disparem. Ille in bonis erat, quae de bonitate
sui Conditoris acceperat: neque enim ea bona et ille suis meritis
comparaverat, in quibus prorsus nullum patiebatur malum. Sancti
vero in hac vita, ad quos pertinet liberationis haec gratia, in malis
sunt, ex quibus clamant ad Deum, Libera nos a malo (Mt. 6,13).
... Ille non opus habebat eo adiutorio, quod implorant isti cum
dicunt: Video aliam legem in membris meis, repugnantem legi mentis
meae, et captivantem me in lege peccati, quae est in membris meis.
Infelix ego homo, quis me liberabit de corpore mortis huius? Gratia Dei
per lesum Christum Dominum nostrum (Rom. 7,23-25) (De corr.
etgr. 11,29: ML 44.933) 1·
1743. Tunc ergo dederat homini Deus bonam voluntatem; in
illa quippe eum fecerat qui fecerat rectum: dederat adiutorium, sine
quo in ea non posset permanere si vellet; ut autem vellet, in eius
libero reliquit arbitrio... Ut nollet, de libero descendit arbitrio;
1 Potentiori gratia (Ib. n.30) indiget stirps Adae peccatoris, quam fuit illa
Adae concessa, quia Adam non patiebatur malum concupiscentiae. Posteri
vero eius «in malis sunt» propter concupiscentiam. Adae sufficiebat adiutorium
sine quo; nos vero opus habemus adiutorio quo, seu gratia liberationis. Vide
supra C.7.

quod tune ita liberum erat, ut et bene velle posset et male (De
corr. et gr. 11,32: ML 44-935-930) 21744. Illi ergo sine peccato ullo data est, cum qua conditus est,
voluntas libera, et earn fecit servire peccato: horum vero cum fuis­
set voluntas serva peccati, liberata est per illum qui dixit, Si vos
Filius liberaverit, tunc vere liberi eritis (Io. 8,36). Et accipiunt tan­
tam per istam gratiam libertatem, ut quamvis, quamdiu hic vivunt,
pugnent contra concupiscentias peccatorum... non tamen ultra ser­
viant peccato quod est ad mortem... Huic peccato ultra non ser­
viunt, non prima conditione, sicut ille, liberi; sed per secundum
Adam Dei gratia liberati, et ista liberatione habentes liberum ar­
bitrum quo serviant Deo, non quo captiventur diabolo (De corr.
et gr. 12,35: ML 44,938) λ
1745· Ut ergo non acciperet hoc donum Dei, id est in bono
perseverantiam, primus homo, sed perseverare vel non perseverare
in eius relinqueretur arbitrio, tales vires habebat eius voluntas, quae
sine ullo fuerat instituta peccato, et nihil illi ex se ipso concupiscentialiter resistebat, ut digne tantae bonitati et tantae bene vivendi
facilitati perseverandi committeretur arbitrium: ... Nunc vero posteaquam est illa magna peccati merito amissa libertas4, etiam
maioribus donis ad iu van da remansit infirmitas (De corr. et gr. 12,
37: ML 44.938).
1746. Tantum quippe Spiritu sancto accenditur voluntas eorum
(qui perseveraturi sunt), ut ideo possint (perseverare), quia sic vo­
lunt; ideo sic velint, quia Deus operatur ut velint. Nam si in tanta
infirmitate vitae huius... ipsis relinqueretur voluntas sua, ut in
adiutorio sine quo perseverare non possent, manerent si vellent, nec
Deus in eis operaretur ut vellent, inter tot et tantas tentationes
infirmitate sua voluntas ipsa succumberet, et ideo perseverare non
possent, quia deficientes infirmitate nec vellent, aut non ita vellent
infirmitate voluntatis ut possent. Subventum est igitur infirmitati
voluntatis humanae, ut divina gratia indeclinabiliter et insuperabili­
ter ageretur; et ideo, quamvis infirma, non tamen deficeret, neque
adversitate aliqua vinceretur. Ita factum est ut voluntas hominis
invalida et imbecilla in bono adhuc parvo perseveraret per virtutem
Dei: cum voluntas primi hominis fortis et sana in bono ampliore
non perseveraverit, habens virtutem liberi arbitrii. ... Fortissimo
(Adam) quippe dimisit atque permisit facere quod vellet: infirmis
- Ut perfecta coordinatio totius doctrinae Augustini hic exponenda splen­
deat, nota quod liberum arbitrium Adae ante peccatum, «bene velle» poterat.
3 Hic iam videre est distinctionem inter libertatem et liberum arbitrium,
quae distinctio indispensabilis est ad intellectionem doctrinae S. Augustini de
hac re. Adam gaudebat libertate, cum haberet «voluntatem liberam, et magnam
«bene vivendi facilitatem» (vide n.1745). Nos vero habemus «voluntatem ser­
vam» (liberum arbitrium), propter concupiscentiam, quae ad peccatum incli­
nat. Gratia liberat liberum arbitrium, ut serviamus Deo, et non ultra captivemur
diabolo. Cf. plura quae diximus de libertate et libero arbitrio in tr. De Deo
cr. et elev. c.28 a.l.
4 Libertas qua Adam gaudebat perdita est; manet infirmitas maiori gratia
iuvanda (liberum arbitrium). Vide supra n.1535.

servavit, ut ipso donante invictissime quod bonum est vellent, et
hoc deserere invictissime nollent (De corr. et gr. 12,38: ML 40,939) 5.
1747. Velle enim, inquit, adiacet mihi, perficere autem non in­
venio (Rom. 7,18). His verbis videtur non recte intelligentibus velut
auferre liberum arbitrium. Sed quomodo aufert, cum dicat, Velle
adiacet mihi? Certe enim ipsum velle in potestate est, quoniam adia­
cet nobis: sed quod perficere bonum non est in potestate, ad meri­
tum pertinet originalis peccati. Non enim est haec prima natura
hominis, sed delicti poena (De div. quaesti, ad Simpl. q.i.n:
ML 40,107) 6.
1748. Multa quippe sunt quae agunt homines mala, a quibus
liberum est abstinere: sed nulli tam liberum est, quam illi fuit, qui
Deo suo, a quo erat conditus rectus, nullo prorsus vitio depravatus
adstabat (C. Iu. o. i. I 47: ML 45,1068) 7.
1749. Ad agonem interim manet 8, non sibi ad illicita consentientibus nihil omnino nocitura (De pece. mer. et rem. II 4: ML
44.153)·
1750· Desideria vitiosa (concupiscentiae), quibus si non consentitur, nullus peccati reatus contrahitur (De pece. orig. 40,44:
ML 44,407).
1751. Nemo habet in potestate quid ei veniat in mentem, sed
consentire vel dissentire propriae voluntatis est (De Sp. et litt. 34,
60: ML 44,240).
1752. Veniamus ad nos: «Item», inquit (Pelagius), «Augustinus
episcopus in libris de Libero Arbitrio 9, Quaecumque ista causa est
voluntatis, si non potest ei resisti, sine peccato ei ceditur: si autem
potest, non ei cedatur, et non peccabitur. An forte fallit incautum?
ergo caveat, ne fallatur. An tanta fallacia est, ut caveri omnino non
possit? Si ita est, nulla ergo peccata sunt. Quis enim peccat in eo
quod caveri nullo modo potest? Peccatur autem: caveri igitur pot­
est». Agnosco, verba mea sunt: sed etiam ipse dignetur agnoscere
superius cuncta quae dicta sunt. De gratia quippe Dei agitur, quae
nobis per Mediatorem medicina opitulatur, non de impossibilitate
iustitiae. Potest ergo ei causae, quaecumque illa est, resisti: potest
plane. Nam in hoc adiutorium postulamus, dicentes, Ne nos inferas
in tentationem (Mt. 6,13): quod adiutorium non posceremus, si
5 Efficacia gratiae nedum tollat liberum arbitrium, veram libertatem in
voluntate causât. Nihil metuendum pro libero arbitrio ex eo quod divina gratia
infirmitati voluntatis «indeclinabiliter et insuperabiliter» subveniat. Praecise
quia ita voluntas gratia agitur, «invictissime» vult quod est bonum, et aeque
«invictissime» non vult quod est malum. Facultas peccandi ad essentiam liber­
tatis non pertinet. Deus et beati liberrimi sunt nec peccare possunt. Vide infra
n.1756-1758.
6 Liberum ergo arbitrium veluti identificatur ab Augustino cum voluntate.
Ί Posteri Adae habent liberum arbitrium, non necessitate peccant. Sed
eorum liberum arbitrium non «tam liberum est» quam Adae arbitrium erat,
habent ergo liberum arbitrium, sed privatum libertate propter malum concu­
piscentiae.
.
.
8 Concupiscentia, postquam in Baptismo a reatu solvitur (IbJ.
9 Vide De lib. arb. III 18,50: ML 32,1295.

resisti nullo modo posse crederemus. Potest peccatum caveri, sed
opitulante illo, qui non potest falli (De nat. et gr. 67,80: ML
44.2S6) 10.
1753. Non est ita ut loqueris, quicumque ista dixisti H; non
est ita: multum falleris, vel fallere meditaris: non liberum negamus
arbitrium,· sed, Si vos Filius liberaverit, ait Veritas, tunc vere liberi
eritis (Io. 8,36). Hunc vos invidetis liberatorem, quibus captivis va­
nam tribuitis libertatem. A quo enim quis devictus est, sicut dicit
Scriptura, huic servus addictus est (2 Pet. 2,19): nec quisquam nisi
per gratiam liberatoris isto solvitur vinculo servitutis, a quo est ho­
minum nullus immunis (De nupt. et cone. II 3,8: ML 44,440).
1754. Liberum autem arbitrium defendendo praecipitant (Pe­
lagiani), ut de illo potius ad faciendam iustitiam, quam de Domini
adiutorio confidatur, atque ut in se quisque, non in Domino glorietur (1 Cor. 1,31). Quis autem nostrum dicat, quod primi hominis
peccato perierat liberum arbitrium de humano genere ? Libertas qui­
dem periit per peccatum, sed illa quae in paradiso fuit, habendi ple­
nam cum immortalitate iustitiam; propter quod natura humana divina
indiget gratia, dicente Domino, Si vos Filius liberaverit, tunc vere
liben eritis (Io. 8,36): utique liberi ad bene iusteque vivendum. Nam
liberum arbitrium usque adeo in peccatore non periit, ut per illud
peccent, maxime omnes qui cum delectatione peccant et amore
peccati, hoc eis placet quod eos libet. Unde et Apostolus, Cum
essetis, inquit, servi peccati, liberi fuistis iustitiae (Rom. 6,20). Ecce
ostenduntur etiam peccato minime potuisse, nisi alia libertate, ser­
vire. Liberi ergo a iustitia non sunt, nisi arbitrio voluntatis: liberi
autem a peccato non fiunt, nisi gratia Salvatoris. Propter quod admi­
rabilis Doctor etiam verba ipse discrevit: Cum enim servi essetis,
inquit, peccati, liberi fuistis iustitiae. Quem ergo fructum habuistis
tunc in his, in quibus nunc erubescitis? Nam finis illorum mors est:
nunc autem liberati a peccato, servi autem facti Deo, habetis fructum
vestrum in sanctificationem, finem vero vitam aeternam (Rom. 6,
1° His, quae Augustinus contra Manichaeos scripserat, ostendens malum
exortum fuisse ex libero arbitrio, non vero ex natura mala quam ponebant
Manichaei, perperam utebantur Pelagiani quasi faverent eorum doctrinae de
potenti libero arbitrio, quod aeque valeat ad bonum et ad malum. Vide n.1417.
1420.1421. Res de qua cum Manichaeis agebatur, non poscebat ut «proposita
quaestione» (Retr. I 9,2: ML 32.595) de necessitate gratiae ad concupiscentiam
resistendam discuteret, tamen etiam cum Manichaeis disputans, «gratia trans­
eunter commemorata est: non quasi inde ageretur, operosa ratiocinatione
defensa» (Ib.).
Explicat Augustinus: «In his atque huiusmodi verbis meis, quia gratia Dei
commemorata non est, de qua tunc non agebatur, putant Pelagiani, vel putare
possunt, suam nos tenuisse sententiam. Sed frustra hoc putant. Voluntas quippe
est qua et peccatur, et recte vivitur: quod his verbis egimus. Voluntas ergo ipsa
nisi Dei gratia liberetur a servitute, qua facta est serva peccati, ct ut vitia superet,
adiuvetur; recte pieque vivi a mortalibus non potest» (Ib.4·. ML 32,596).
11 Scripserat Augustinus ad comitem Valerium librum De nupt. et conc. «Quo
accepto libro, memoratus vir illustris misit mihi in chartula nonnullas senten­
tias decerptas ex opere luliani haeretici Pelagiani... missas sibi a nescio quo...
quibus ut quantocius responderem, idem Valerius poposcit» (C. lui. o.i. praef ·
ML 45.1049). His sententiis respondit Augustinus in libro II De nupt. et cçnc

20.22). Liberos dixit iustitiae, non liberatos: a peccato autem non
liberos, ne sibi hoc tribuerent; sed... liberatos, referens hoc ad illam
Domini sententiam, Si vos Filius liberaverit, tunc vere liberi eritis.
Cum itaque non vivant bene filii hominum, nisi effecti filii Dei,
quid est quod iste libero arbitrio vult bene vivendi tribuere potesta­
tem; cum haec potestas non detur nisi gratia Dei, per lesum Chris­
tum Dominum nostrum (Rom. 7,25), dicente Evangelio, Quotquot
autem receperunt eum, dedit eis potestatem filios Dei fieri? (Io. 1,12)
(C. duas Ep. Pel. I 2,5: ML 44,552) 12.
1755. Liberum itaque arbitrium et ad malum et ad bonum fa­
ciendum confitendum est nos habere: sed in malo faciendo liber
est quisque iustitiae servusque peccati; in bono autem liber esse
nullus potest, nisi fuerit liberatus ab eo qui dixit, Si vos Filius libe­
raverit, tunc vere liberi eritis (Io. 8,36). Nec ita ut, cum quisque
fuerit a peccati dominatione liberatus, iam non indigeat sui libera­
toris auxilio: sed ita potius, ut ab illo audiens, Sine me nihil potestis
facere (Io. 15,5); dicat ei et ipse, Adiutor meus esto, ne derelinquas
me (Ps. 26,9) (De corr. et gr. 1,2: ML 44,917).
1756. lulianus: «Libertas autem nihil est aliud quam possibili­
tas boni malique, sed voluntarii».
Augustinus: «Nam si, ut dicis, boni malique voluntarii possibitas sola libertas est, non habet libertatem Deus, in quo peccandi
possibilitas non est. Hominis vero liberum arbitrium congenitum
et omnino inamissibile si quaerimus, illud est quo beati omnes esse
volunt, etiam hi qui ea nolunt quae ad beatitudinem ducunt (C. Iui.
o. i. VI n: ML 45,1521).
1757· Numquid metuendum fuit, ne accedente aetate homo
ille (Christus Dominus) libero peccaret arbitrio? Aut ideo in illo
non libera voluntas erat, ac non tanto magis erat, quanto magis
peccato servire non poterat? (De praed. sanet. 15,30: ML 44,982).
12 Nitida distinctio inter arbitrium et libertatem. Liberum arbitrium, per
quod homines peccant, mansit post peccatum Adae; tamen «libertas periit per
peccatum, sed illa quae in paradiso fuit, habendi plenam cum immortalitate
iustitiam». Mansit ergo liberum arbitrium, sed privatum libertate et tanta
«bene vivendi facilitate» (vide supra n.1745) quanta gaudebat Adam. Nam,
«liberum arbitrium ct ad malum et ad bonum faciendum confitendum est nos
habere» (De corr. et gr. 1,2: ML 44,917), quamquam «in bono liber» (sensu
libertatis) «esse nullus potest, nisi fuerit liberatus» per gratiam (Ib.). Ratio
est quia «in tanta infirmitate vitae huius... nec vellent, aut non ita vellent... ut
possent» (vide supra n.1746). Per gratiam liberum arbitrium liberatur et acqui­
rit libertatem. Optime de hac re scripserunt, E. Gilson, Introduction à l'étude
de S. Augustin 3.s ed. (Paris 1949); J. Ball, Libre arbitre et liberté dans S. Au­
gustin: L’Année Théologique (1945) 368-382; Id., Les développements de la
doctrine de la liberté chez S. Augustin (1946): Ib. 400-430.
Ex hoc iam patet quomodo interpretanda sint quaedam verba Augustini,
quae difficiliora prima facie apparent, prout cum scribit: «Nam liberum arbi­
trium male utens homo, et se perdidit ct ipsum» (Ench. 30: ML 40,246). Ex
tanta quae iam ab Augustino audivimus (vide n. 1741-1748), patet verba «libe­
rum arbitrium» hoc loco usurpari sensu quo de libero arbitrio loquebatur
Augustinus cum de Adam sermo erat, i.e. de libertate sana ct robusta, de ori­
ginaria arbitrii perfectione, non vero de libero arbitrio, prout distinguit Augus­
tinus a libertate, cum de posteris Adae verbum facit. Cf. Berti, o.c, 80-81.
En< IlirMffn

1758. Nec ideo liberum arbitrium non habebunt (in caelo),
quia peccata eos delectare non potuerunt. Magis quippe erit libe­
rum a delectatione peccandi usque ad delectationem non peccandi
indeclinabilem liberatum. Nam primum liberum arbitrium, quod
homini datum est, quando primum creatus est rectus, potuit non
peccare, sed potuit et peccare: hoc autem novissimum eo potentius
erit, quo peccare non poterit. Verum hoc quoque Dei munere, non
suae possibilitate naturae. Aliud est enim, esse Deum; aliud, parti­
cipem Dei. Deus natura peccare non potest; particeps vero Dei ab
illo accipit ut peccare non possit... Certe Deus ipse numquid, quo­
niam peccare non potest, ideo liberum arbitrium habere negandum
est? Erit ergo illius civitatis et una in omnibus, et inseparabilis in
singulis voluntas libera, ab omni malo liberata, et impleta omni
bono, fruens indeficienter aeternorum iucunditate gaudiorum, oblita
culparum, oblita poenarum; nec tamen ideo suae liberationis oblita,
ut liberatori suo non sit grata (De civ. Dei XXII 30,3: ML 31,802).
1759. Si vere volumus defendere liberum arbitrium, non oppug­
nemus unde fit liberum. Nam qui oppugnant gratiam, qua nostrum
ad declinandum a malo et faciendum bonum liberatur arbitrium,
ipse arbitrium suum adhuc vult esse captivum. Responde, obsecro,
quomodo dicit Apostolus, Gratias agentes Patri, idoneos facienti nos
in parte sortis sanctorum in lumine; qui eruit nos de potestate tenebra­
rum, et transtulit in regnum Filii caritatis suae (Coi. 1,12.13); si non
ipse arbitrium nostrum, sed ipsum arbitrium se liberat? (Ep. 217,
3,8: ML 33,981) b.
1760. Quomodo dicuntur negare liberum voluntatis arbitrium,
qui confitentur omnem hominem, quisquis suo corde credit in
Deum, nonnisi sua libera credere voluntate; cum potius illi oppug­
nent arbitrium liberum, qui oppugnant Dei gratiam, qua vere ad
bona eligenda et agenda fit liberum? (Ep. 217,523: ML 33,987) 13
14.
1761. Liberum ergo arbitrium evacuamus per gratiam? Absit:
sed magis liberum arbitrium statuimus. Sicut enim lex per fidem
(Rom. 3,31), sic liberum arbitrium per gratiam non evacuatur, sed
statuitur. Neque enim lex impletur nisi libero arbitrio: sed per le­
gem cognitio peccati, per fidem impetratio gratiae contra peccatum,
per gratiam sanatio animae a vitio peccati, per animae sanitatem
libertas arbitrii, per liberum arbitrium iustitiae dilectio, per iustitiae dilectionem legis operatio. Ac per hoc, sicut lex non evacuatur,
sed statuitur per fidem, quia fides impetrat gratiam, qua lex implea­
tur: ita liberum arbitrium non evacuatur per gratiam, sed statuitur,
13 Eadem distinctio iterum occurrit inter liberum arbitrium et libertatem.
Per gratiam liberum arbitrium liberatur ad declinandum a bono et faciendum
bonum.
14 Ne dicatur doctrinam Augustini de gratia liberum negare arbitrium, cum
potius per gratiam liberum arbitrium vere liberum fiat. i. e. accipiat libertatem.
Hoc sensu intelligenda regula decima ex duodecim quas proponit ad fidem
Ecclesiae pertinentes circa quaestionem de gratia Dei: «Scimus eos qui corde
proprio credunt in Dominum, sua id facere voluntate ac libero arbitrio»
(Ep. 217.5,16): ML 33.985.

quia gratia sanat voluntatem, qua iustitia libere diligatur. Omnia
haec quae velut catenatim connexi, habent voces suas in Scrip­
turis sanctis. Lex dicit: Non concupisces (Ex. 20,17). Fides dicit:
Sana animam meam quia peccavi tibi (Ps. 50,5). Gratia dicit: Ecce
sanus factus es, iam noli peccare, ne quid tibi deterius contingat (Io.
5,14). Sanitas dicit: Domine Deus meus, exclamavi ad te, et sanasti
me (Ps. 53,8). Dilectio iustitiae dicit: Narraverunt mihi iniusti de­
lectationes, sed non sicut lex tua, Domine (Ps. 118,85) (De Sp.
litt. 30,52: ML 44,233) 15.
1762. Haec enim voluntas libera tanto erit liberior quanto sa­
nior: tanto autem sanior, quanto divinae misericordiae gratiaeque
subiectior (Ep. 157,2,8: ML 33,676).
1763. Aut si ad liberum arbitrium hominis, quod non secun­
dum Dei gratiam, sed contra eam defendis, pertinere dicis ut per­
severet in bono quisque, vel non perseveret, non Deo donante si
perseveret, sed humana voluntate faciente; quid moliturus es contra
verba dicentis, Rogavi pro te, Petre, ne deficiat fides tua? (Lc. 22,32).
An audebis dicere etiam rogante Christo ne deficeret fides Petri,
defecturam fuisse si Petrus eam deficere voluisset, hoc est, si eam
usque in finem perseverare noluisset? quasi aliud Petrus ullo modo
vellet, quam pro illo Christus rogasset ut vellet. Nam quis ignorat,
tunc fuisse perituram fidem Petri, si ea qua fidelis erat, voluntas
ipsa deficeret; et permansuram, si eadem voluntas maneret? Sed
quia praeparatur voluntas a Domino (Prov. 8); ideo pro illo Christi
non posset esse inanis oratio. Quando rogavit ergo ne fides eius
deficeret, quid aliud rogavit, nisi ut haberet in fide liberrimam, for­
tissimam, invictissimam, perseverantissimam voluntatem? Ecce
quemadmodum secundum gratiam Dei, non contra eam, libertas
defenditur voluntatis. Voluntas quippe humana non libertate con­
sequitur gratiam, sed gratia potius libertatem, et ut perseveret de­
lectabilem perpetuitatem, et insuperabilem fortitudinem (De corr. et
gr. 8,17: ML 44,926) 16.
1764. Si ergo vos Filius liberaverit, tunc vere liberi eritis (Io. 8,36).
Haec spes nostra est, fratres, ut a libero liberemur, et liberando
servos nos faciat: servi enim eramus cupiditatis, liberati servi effici­
mur caritatis. Hoc et Apostolus dicit: Vos autem fratres in liberta­
tem vocati estis; tantum ne libertatem in occasionem carnis detis, sed
per caritatem servite invicem (Gal. 5,13). Non ergo dicat christianus:
Liber sum, in libertatem vocatus sum: servus eram, sed redemptus
sum, et ipsa redemptione liber effectus sum, faciam quod volo;
15 Pulcherrimum testimonium ubi integra doctrina synthetice exponitur:
lex, fides, gratia, sanatio, libertas, dilectio, impletio legis. Gratia nedum eva­
cuet, statuit liberum arbitrium eum sanando. Nulla ergo oppositio inter gra­
tiam et libertatem, sed gratia veram libertatem homini confert.
16 Oratio Christi pro Petro non erit inanis; gratia efficax infallibiliter obti­
nebit effectum; sed quia gratia pro effectu habet vere liberam voluntatem
facere, Petrus invictissime quidem, sed liberrime volet perseverare in fide.
Cf. Saint-Martin, La Prédestination gratuite et infaillible des élus à la gloire
(Paris 1930) 109ss.

nemo me prohibeat a voluntate mea, si liber sum. Sed si ista volun­
tate peccatum facis, servus es peccati. Noli ergo libertate abuti ad
libere peccandum, sed utere ad non peccandum. Erit enim volun­
tas tua libera, si fuerit pia. Eris liber, si fueris servus; liber peccati,
sénats iustitiae (In Ιο. Ευ. tr. 41,8: ML 35,1696) 17.

•

1 :.ί
F ík

,

J Mi

1
K
iñtí
HlK,
ifc
i »1

Bibi.: E. Gilson, o.c. 204-216; J. Ball, l.c.; Saint-Martin, o.c. 89-113;
P. Lenicque, La liberte des enfants de Dieu selon s. Augustin: L’Année
Théol. August. (1953) 110-144; J. Chêne, Les origines de la controverse
semi-pelagienne: Ib. (1953) 56-109; Berti, De theol. disc. vol. 1-2 I.14 c.g,
47-50; I.16 c.2,73-82; Francesco Pelluzza, La causalità della grazia efficace
nel pensiero di S. Agostino: Riv. di Filos. Neo-Scolastica (Milano 1931)
167-181; V. Gapánaga, Obras de San Agustín: BAC VI 55SS; H. Rondet,
Saint Augustin parmi nous (Paris 1954) 201-222; Id., Gratia Christi (Pa­
ris 1948) 99-1 ii ; .Adolfo Muñoz Alonso, La libertad en San Agustín:
Rev. Calasancia, i (1955) 127-136; Ch. Boyer, Sant’ Agostino (Mila­
no 1946) 131-138; P. Montanari, Il problema della libertà in S. Agostino:
Riv. di Fil. Neo-Scol. (1937) 359-387. Alios auctores citavimus in De Deo cr.
et elei’, c.28 a.i.

De delectatione victrici, seu caritate. Pondus meum, amor meus
Summarium.—Omnipotens Deus aufert duritiam cordis. Operatur et velle.
Ex nolentibus volentes facit: 1765-1769.—Liberum arbitrium tamen,
non se habet mere passive, sed cum gratia cooperatur. Aguntur ut agant,
non ut ipsi nihil agant. Nemo adiuvatur, si ab illo nihil agitur: 17701777·—Gratia efficax est victrix delectatio seu caritas, quae superat
contrariam cupiditatem. Gratia suave facit quod non delectabat, et ut
plus delectet quod Deus praecipit, quam delectet quod impedit: 17781781.—Gratia non necessitatem imponit; sed veram libertatem causât.
Liberali suavitate amoris trahimur. Ideo nullum est vinculum necessi­
tatis, quia libertas est caritatis: 1782-1788.—Psychologia voluntatis.
Pondus meum, amor meus: eo feror quocumque feror: 1789-1800.

i

1765. Nam si fides liberi est tantummodo arbitrii, nec datur
a Deo, propter quid pro eis qui nolunt credere, oramus ut credant?
Quod prorsus faceremus inaniter, nisi rectissime crederemus,, etiam
perversas et fidei contrarias voluntates omnipotentem Deum ad
credendum posse convertere. Liberum quidem hominis arbitrium
pulsatur, ubi dicitur: Hodie si vocem eius audieritis, nolite obdurare
corda vestra (Ps. 94,8). Sed nisi posset Deus etiam duritiam cordis
auferre, non diceret per prophetam: Auferam ab eis cor lapideum,
et dabo eis cor carneum (Ez. 36,26)... Cor lapideum non significat
17 Iterum pulchre exhibet distinctionem inter liberum arbitrium et liber­
tatem, atque effectus gratiae efficacis quae liberum arbitrium liberat. Per libe­
rum arbitrium frequenter intelligit voluntatem pronam ad malum. Liberum
arbitrium libertate abutens servos nos facit cupiditatis et peccati. Liberatione
indiget, quae ei confertur per gratiam qua voluntas ex mala in bonam mutatur,
libertatem filiorum Dei accipiendo. «Erit voluntas tua libera, si fuerit pia»’
Quo magis quis Deum amat, eo liberior est. Propterea alibi scribit: «Lex itaoué
libertatis, lex caritatis» (Ep. 167.6,19: ML 33,740).

nisi durissimam voluntatem et adversus Deum omnino inflexibi­
lem (De gr. et lib. arb. 14,29: ML 44,898).
1766. Nec oraret Ecclesia ut daretur infidelibus fides, nisi
Deum crederet et aversas et adversas hominum ad se convertere
voluntates: nec oraret Ecclesia ut perseveraret in fide Christi, non
decepta vel victa tentationibus mundi, nisi crederet Dominum sic
in potestate habere cor nostrum, ut bonum quod non tenemus nisi
propria voluntate, non tamen teneamus nisi ipse in nobis operetur
et velle (De dono pers. 23,63: ML 45,1031).
1767. Quis enim nescit, neminem credere nisi libero arbitrio?
Sed paratur voluntas a Domino: nec omnino eruitur a servitute
mala suis meritis debita, nisi quando per gratuitam gratiam paratur
a Domino. Si enim Deus ex nolentibus volentes non faceret, pro­
fecto pro eis qui nolunt credere, non oraremus ut vellent (C. Iui.
o.i. VI 10: ML 45,1518).
1768. Cum autem homines per correptionem in viam iustitiae
seu veniunt seu revertuntur, quis operatur in cordibus eorum sa­
lutem, nisi ille qui quolibet plantante atque rigante, et quolibet in
agris vel arbustulis operante dat incrementum Deus; cui volenti sal­
vum facere nullum hominum resistit arbitrium? Sic enim velle seu
nolle in volentis aut nolentis est potestate, ut divinam voluntatem
non impediat, nec superet potestatem (De corr. et gr. 14,43: ML
44.942).
1769. Haec itaque gratia, quae occulte humanis cordibus divi­
na largitate tribuitur, a nullo duro corde respuitur. Ideo quippe
tribuitur, ut cordis duritia primitus auferatur (De praed. sanet. 8,
13: ML 44.971) 1.
1770. Non se itaque fallant, qui dicunt, «Utquid nobis praedi­
catur atque praecipitur, ut declinemus a malo et faciamus bonum,
si hoc nos non agimus, sed id velle et operari Deus operatur in
nobis?» (Phil. 2,13). Sed potius intelligant, si filii Dei sunt, spiritu
Dei se agi (Rom. 8,14), ut quod agendum est agant; et cum egerint,
illi a quo agunt gratias agant. Aguntur enim ut agant, non ut ipsi
nihil agant 1
2, et ad hoc eis ostenditur quid agere debeant, ut quando
id agunt sicut agendum est, id est, cum dilectione et delectatione
iustitiae, suavitatem quam dedit Dominus, ut terra eorum daret
fructum suum (Ps. 84,13), accepisse se gaudeant. Quando autem
non agunt, sive omnino non faciendo, sive non ex caritate faciendo;
orent, ut quod nondum habent accipiant (De corr. et gr. 2,4:
ML 44,918).
1771. Agit Omnipotens in cordibus hominum etiam motum
1 Omnipotentiae gratiae nullus hominum resistit. Ideo datur ut cordis du­
ritia auferatur. Ita gratia «ex nolentibus volentes» facit. Non est tamen necessi­
tane, sed potius gratia veram libertatem in voluntate causât. Vide multa quae
diximus in c. pracc. Cf. plura apud Saint-Martin, o.c. 96ss.
2 «Aguntur ut agant». En efficacia gratiae, et subordinatio actionis hominis.
«Non ut ipsi nihil agant». Homo non se habet mere passive.

voluntatis eorum, ut per eos agat quod per eos agere ipse voluerit
(De gr. et lib. arb. 21,42: ML 44,908).
1772. Ne nos inferas in tentationem, sed libera nos a malo
(Mt. 6,13). Utquid enim ista orando tanto gemitu petimus, si vo­
lentis hominis et currentis, non miserentis est Dei? Non quia hoc
sine voluntate nostra agitur, sed quia voluntas non implet quod
agit, nisi divinitus adiuvetur (De perf. i ust. hom. 19,40: ML 44,314) λ
17Ί3· Deus est qui operatur in nobis et velle et operari, pro
bona voluntate (Phil. 2,13). Nos ergo volumus, sed Deus in nobis
operatur et velle: nos ergo operamur, sed Deus in nobis operatur
et operari, pro bona voluntate. Hoc nobis expedit et credere et
dicere: hoc est pium, hoc verum, ut sit humilis et submissa confes­
sio, et detur totum Deo (De dono pers. 13,33: ML 45,1012).
1774. Dicit mihi aliquis: Ergo agimur, non agimus. Respon­
deo: Imo et agis, et ageris; et tunc bene agis, si a bono agaris. Spi­
ritus enim Dei qui te agit, agenti adiutor est tibi. Ipsum nomen
adiutoris praescribit tibi, quia et tu ipse aliquid agis... Nemo
adiuvatur, si ab illo nihil agatur (S. 156,11,11: ML 38,855).
1775· LJtrumque ergo nostrum est propter arbitrium volunta­
tis, et utrumque tamen datum est per Spiritum fidei et caritatis...
3. Et utrumque ipsius est, quia ipse praeparat voluntatem; et utrum­
que nostrum, quia non fit nisi volentibus nobis (Retr. I 23,2-3:
ML 32,621-622).
1776. Non solum enim Deus posse nostrum donavit atque adiuvat, sed etiam velle et operari operatur in nobis (Phil. 2,13). Non
quia nos non volumus, aut nos non agimus: sed quia sine ipsius adiu­
torio nec volumus aliquid boni, nec agimus (De gr. Chr. 25,26:
ML 44,373).
^ΊΊΊ- Qui ergo fecit te sine te, non te iustificat sine te. Ergo
fecit nescientem, iustificat volentem (S. 169,11,13: ML 38,923).
1778. Nolunt homines facere quod iustum est, sive quia latet
an iustum sit, sive quia non delectat. Tanto enim quidque vehe­
mentius volumus, quanto certius quam bonum sit novimus, eoque
delectamur ardentius. Ignorantia igitur et infirmitas vitia sunt, quae
impediunt voluntatem ne moveatur ad faciendum opus bonum, vel
ab opere malo abstinendum. Ut autem innotescat quod latebat, et
suave fiat quod non delectabat, gratiae Dei est, quae hominum
adiuvat voluntates (De pece. mer. et rem. IL 17,26: ML 44,167).
1779. Ideo quisque nostrum bonum opus suscipere, agere, im­
plere, nunc scit, nunc nescit, nunc delectatur, nunc non delecta­
tur, ut noverit non suae facultatis, sed divini muneris esse vel quod
scit, vel quod delectatur: ac sic ab elationis vanitate sanetur, et
sciat quam vere non de terra ista, sed spiritualiter dictum sit, Do3 Saepissime Augustinus inculcat cooperationem voluntatis. «Si dicis Adiu­
tor meus esto (Ps. 26,9) aliquid agis: nam si nihil agis, quomodo ille adiuvat?»
(In Ep. Io. in Parth. IV 4,7: ML 35,2009). «Nec adiuvatur, nisi qui et inse
aliquid facit» (De perf. iust. hom. 20,43: ML 44,315).

minus dabit suavitatem, et terra nostra dabit fructum suum (Ps. 84,
13). Tanto autem magis delectat opus bonum, quanto magis dili­
gitur Deus summum atque incommutabile bonum... Ut autem di­
ligatur Deus, caritas eius diffusa est in cordibus nostris, non per nos,
sed per Spiritum Sanctum qui datus est nobis (Rom. 5,5) (De pece,
mer. et rem. II 17,27: ML 44,168).
1780. Nos quantum concessum est sapiamus; et intelligamus,
si possumus, Dominum Deum bonum ideo etiam sanctis suis ali­
cuius operis iusti aliquando non tribuere vel certam scientiam, vel
victricem delectationem, ut cognoscant non a se ipsis, sed ab illo
sibi esse lucem, qua illuminentur tenebrae eorum, et suavitatem
qua det fructum suum terra eorum. 33. Cum autem ab illo illius
adiutorium deprecamur ad faciendam perficiendamque iustitiam,
quid aliud deprecamur, quam ut aperiat quod latebat, et suave
faciat quod non delectabat? quia et hoc ab illo esse deprecandum,
eius gratia didicimus, dum antea lateret; eius gratia dileximus, dum
antea non delectaret: ut qui gloriatur, non in se, sed in Domino
glorietur (De pece. mer. et rem. II 19,32-33: ML 44,17o)4.
1781. Sub quo timore anima laborans, quando concupiscen­
tiam malam non vicerit, ... per fidem confugiat ad misericordiam
Dei, ut det quod iubet, atque inspirata gratiae suavitate per Spiritum
Sanctum faciat plus delectare quod praecipit, quam delectat quod
impedit. ... ut anima sanata non timore poenae, sed amore iustitiae
operetur bonum (De Sp. et litt. 29,51: ML 44,233).
1782. Nemo nisi per gratiam Christi ad bonum quod vult
agendum, et ad malum quod odit non agendum, potest habere
liberum voluntatis arbitrium, non ut voluntas eius ad bonum sicut
ad malum captiva rapiatur; sed ut a captivitate liberata, ad libera­
torem suum liberali suavitate amoris, non servili amaritudine ti­
moris attrahatur (C. Iui. o.i. Ill 112: ML 45,1295).
1783· Quare, inquit aliquis, non est perfecta Libertas? Quia,
«video aliam legem in membris meis, repugnantem legi mentis
meae: non enim quod volo ago, ait, sed quod odi illud facio» (Rom. 7,
23.15). «Caro, inquit, concupiscit adversus spiritum, et spiritus ad­
versus carnem, ut non ea quae vultis illa faciatis» (Gal. 5,17). Εχ
parte libertas, ex parte servitus: nondum tota, nondum pura, nondum
plena libertas, quia nondum aeternitas. Habemus enim ex parte
infirmitatem, ex parte accepimus libertatem. Quidquid peccatum
est a nobis, antea deletum est in Baptismo. Numquid quia deleta
« Efficax auxilium gratiae appellatur ab Augustino suavitas, caritas, delec­
tatio victrix. Gratia delectationis seu amoris Dei voluntas accenditur et inflam­
matur, ut pugnantem concupiscentiam prosternat. Cum ergo de delectatione
vel gratia victrici loquitur Augustinus, non intelligit gratiam «vincere» liberum
arbitrium, iuxta interpretationem Tanscnii, sed vincere concupiscentiam, legem
peccati, vel tentationes. «(Gratia) donat ut delectatio peccati, iustitiae delecta­
tione vincatur» (C. Iui. o.i. II 217: ML 45,1236). «In tali certamine laborantes
ac periclitantes dari sibi pugnandi vinccndique virtutem per Christi gratiam
poscunt» (De corr. et gr. 11,29: ML 44,934). Cf. Capánaga, Obras de San
Agustín: BAC VI 208; Berti, o.c. 40.

est tota iniquitas, nulla remansit infirmitas? Si non remansisset,
sine peccato hic viveremus. Quis autem audeat hoc dicere nisi
superbus, nisi misericordia liberatoris indignus...? Ergo ex eo quod
remansit aliquid infirmitatis, audeo dicere, ex qua parte servimus
Deo, liberi sumus: ex qua parte servimus legi peccati, adhuc servi
sumus. Unde dicit Apostolus... Condelector legi Dei secundum inte­
riorem hominem (Rom. 7,22). Ecce unde liberi, unde condelector
legi Dei: libertas enim delectat. Nam quamdiu timore facis quod
iustum est, non Deus te delectat. Quandiu adhuc servus facis, te
non delectat: delectet te, et liber es fin Ιο. Ευ. tr. 41,10: ML 35,
1697)5.
1784. Nolite murmurare ad invicem: nemo potest venire ad me,
nisi Pater qui misit me, traxerit eum (Io. 6,43-44). Magna gratiae
commendatio! Nemo venit nisi tractus. Quem trahat et quem
non trahat, quare illum trahat et illum non trahat, noli velle indicare,
si non vis errare. Semel accipe, et intellige: nondum traheris? ora
ut traharis. Quid hic dicimus, fratres? Si trahimur ad Christum,
ergo inviti credimus; ergo violentia adhibetur, non voluntas exci­
tatur. Intrare quisquam ecclesiam potest nolens, accedere ad altare
potest nolens, accipere Sacramentum potest nolens: credere non
potest nisi volens fin Ιο. Ευ. tr. 26,2: ML 35,1607).
1785. Quomodo voluntate credo, si trahor? Ego dico: parum
est voluntate, etiam voluptate traheris. Quis est trahi voluptate?
Delectare in Domino, et dabit tibi petitiones cordis tui (Ps. 36,4).
Est quaedam voluptas cordis, cui panis dulcis est ille caelestis.
Porro si poetae dicere licuit, «Trahit sua quemque voluptas» (Virg.,
Eclog. 2); non necessitas, sed voluptas; non obligatio, sed delectatio:
quanto fortius nos dicere debemus trahi hominem ad Christum,
qui delectatur veritate, delectatur beatitudine, delectatur iustitia,
delectatur sempiterna vita, quod totum Christus est?... Da aman­
tem, et sentit quod dico. Da desiderantem, da esurientem, da in
ista solitudine peregrinantem atque sitientem, et fontem aeternae
patriae suspirantem: da talem, et scit quid dicam. Si autem frigido
loquor, nescit quid loquor fin Io. Ev. tr. 26,4: ML 35,1608).
1786. Item quod ait (S. Hieronymus), Liberi arbitrii nos con­
didit Deus, nec ad virtutem, nec ad vitia necessitate trahimur; alioquin
ubi necessitas, nec corona est, quis non agnoscat? quis non toto corde
suscipiat? quis aliter conditam humanam neget esse naturam? Sed
in recte faciendo ideo nullum est vinculum necessitatis, quia liber­
tas est caritatis (De nat. et gr. 65,78: ML 44,286).
1787. Omnis qui audivit a Patre et didicit, venit ad me (Io. 6,45).
Videtur quomodo trahit Pater: docendo delectat, non necessitatem
imponendo fin Io. Ev. tr. 26,7: ML 35,1610).
1788. Quomodo autem dicas eum, cuius voluntatem nos dici­
mus a Domino praeparari, ita fieri bonae voluntatis, ut bonum velle
5 Quo magis Deus diligitur, eo plus bonum delectat (vide n.1779) Ouo
magis bono delectamur, eo liberiores sumus.

cogatur (quod absit ut dicatur a nobis,), viderit praeclara intelligentia
tua. Si enim cogitur non vult: et quid absurdius, quam ut dicatur
nolens velle quod bonum est? (C. Iui. o.i. I ιοί: ML 45,1117).
1789. Corpus pondere suo nititur ad locum suum. Pondus
non ad ima tantum est, sed ad locum suum. Ignis sursum tendit,
deorsum lapis. Ponderibus suis aguntur, loca sua petunt. Oleum
infra aquam fusum, supra aquam attolitur; aqua supra oleum fusa,
infra oleum demergitur; ponderibus suis aguntur, loca sua petunt.
Minus ordinata, inquieta sunt; ordinantur et quiescunt. Pondus
meum, amor meus; eo feror quocumque feror. Dono tuo accendi­
mur, et sursum ferimur. Inardescimus et imus. Ascendimus as­
censiones in corde... (Ps. 83,6). Igne tuo, igne tuo bono inardes­
cimus et imus; quoniam sursum imus ad pacem lerusalem, quoniam
jucundatus sum in his qui dixerunt mihi : In domum Domini ibimus
(Ps. 121,1). Ibi nos collocavit voluntas bona, ut nihil velimus aliud
quam permanere illic in aeternum (Conf. XIII 9,10: ML 32,848)6.
1790. Nec aliquid appetunt etiam ipsa corpora ponderibus
suis, nisi quod animae amoribus suis (Ep. 55,10,18: ML 33,212).
1791. Animus enim velut pondere, amore fertur quocumque
fertur. lubemur itaque detrahere de pondere cupiditatis quod acce­
dat ad pondus caritatis, donec illud consumatur, hoc perficiatur:
plenitudo enim legis est caritas (Ep. 157,2,9: ML 33,677).
1792. Neque enim vir bonus merito dicitur qui scit quod bo­
num est, sed qui diligit... Si essemus lapides, aut fluctus, aut ventus,
aut flamma, vel quid eiusmodi, sine ullo quidem sensu atque vita,
non tamen nobis deesset quasi quidam nostrorum locorum atque
ordinis appetitus. Nam velut amores corporum momenta sunt ponde­
rum, sive deorsum gravitate, sive sursum levitate nitantur. Ita enim
corpus pondere, sicut animus amore fertur, quocumque fertur (De
civ. Dei XI 28: ML 41,341-342).
1793· Non ergo invideamus inferioribus quam nos sumus,
nosque ipsos... ita Deo et Domino nostro opitulante ordinemus,
ut... solis... superioribus delectemur. Delectatio quippe quasi pon­
dus est animae. Delectatio ergo ordinat animam. Ubi enim erit
thesaurus tuus, ibi erit et cor tuum (Mt. 6,21): ubi delectatio, ibi the­
saurus: ubi autem cor, ibi beatitudo aut miseria (De musica VI
11,29: ML 32,1179).
6 Hic et in sequentibus ex motu corporum illustrat Augustinum motum
animae. Corpora pondere suo nituntur ad loca sua, petunt loca sua. Anima
amore, delectatione, suavitate fertur. Nullo tamen modo ex hac comparatione
(«Quid similius et quid dissimilius?» (Conf XIII 7,8: ML 32,847) interpretatio
determinista et mechanica psychologiae actus animae tribuenda. «In potestate
non habet lapis cohibere motum quo fertur... lapidi naturalis est ille motus,
animo vero iste voluntarius» (De lib. arb. III 1,2: ML 32,1271). Iam multa
diximus de gratia, seu de dilectione qua voluntas inflammatur et veram liber­
tatem ad bonum obtinet. Cf. quae bene scripsit de hac re, G. de Plinval, As­
pects du déterminisme et de la liberté dans la doctrine de saint Augustin: Rev. des
Etudes August. (1955, 1,4) 345-378; Id., Mouvement spontané ou mouvement
imposé? Le «feror» august inien: Ib. (1959, I) 13-19. Ostendit quod voluntas
non mere passive se habet.

J795· Condelector legi Dei secundum interiorem hominem (Rom. 7,
22): cum ipsa delectatio boni, qua etiam non consentit ad malum,
non timore poenae, sed amore iustitiae (hoc est enim condelectari),
nonnisi gratiae deputanda sit (C. duas Ep. Pel. I 10,22: ML 44,

1796. Nihil hic ergo aliud dictum existimo, Suavitatem fecisti
cum servo tuo, nisi, fecisti ut me delectaret bonum. Quando enim
delectat bonum, magnum est Dei donum (En. in Ps. 118 s.17,1:
ML 37.1547)·
1797. Cum quo ergo facit Deus suavitatem, id est, cui propi­
tius inspirat boni delectationem; atque, ut apertius explicem, cui
donatur a Deo caritas Dei... (En. in Ps. 118 s.17,3: ML 37,1549).
1798. Docet ergo Deus suavitatem inspirando delectationem,
docet disciplinam temperando tribulationem, docet scientiam insi­
nuando cognitionem. Cum itaque alia sint quae ideo discimus ut
tantummodo sciamus, alia vero ut etiam faciamus; quando Deus
ea docet, sic docet ut scienda sciamus, aperiendo veritatem, sic
docet ut facienda faciamus, inspirando suavitatem (En. in Ps.
118 s.17,3: ML 37,1549).
1799. Regnant autem ista bona (sc. fructus Spiritus), si tantum
delectant, ut ipsa teneant animum in tentationibus ne in peccati
consensionem ruat. Quod enim amplius nos delectat, secundum id
operemur necesse est78: ut verbi gratia, occurrit forma speciosae
feminae, et movet ad delectationem fornicationis: sed si plus de­
lectat pulchritudo illa intima et sincera species castitatis, per gra7 Gratia est amor vel delectatio, quae velut pondus in ipsa anima, eam
movet ad unum potius quam ad aliud, et motus iste ipsa libertas est. Nedum
libertas destruatur, anima sub gratia libere delectatur in bono. Gratiae est ut
delectatio in malo substituatur per delectationem in bono, seu in lege Dei.
Cf. Gilson, o.c. 210.
8 «Quod enim amplius nos delectat, secundum id operemur necesse est».
Notissima sententia Augustini super quam lansenius totum systema construere
tentavit (cf. Berti, o.c.). lansenius ita ratiocinatur ut delectatio pondus aliquod
esset in voluntate distinctum a voluntate ipsa. Gratia talem causando delecta­
tionem voluntatem determinat et libertas evacuatur. Apud Gilson, o.c. 210-211.
Pro S. Augustino e contra, delectatio ipse est amor, seu pondus interius vo­
luntatis, quae cum libero arbitrio identificatur. Agitur ergo non de delec­
tatione obiectiva, indeliberata et antecedenti, sed de delectatione subiectiva,
deliberata et consequenti, ita ut sensus sit: Necesse est ut operemur secun­
dum id quod magis diligimus seu secundum id quod magis arridet. Delectatio
victrix nedum liberum arbitrium tollat, manifestatio est liberi arbitrii. Delecta­
tio ipse est motus voluntatis in obiectum. Hinc delectatio boni quam gratia
substituit pro delectatione mali, est motus voluntatis liberatae per gratiam.
Cf. quae diximus in c. praec. Doctrina ergo lansenii deviatio est authentici
augustinismi. Vide Gilson, l.c.; Franceso Olgiati, L' Antiagostinismo di Gian·
senio: Rivista di Filos. Neo-Scol. (1931) 286-304; C. Merlin, Véritable clef
des ouvrages de S. Augustin» apud ML 47,90Iss; Capánaga, Obras de San
Agustin: BAC IX 450; Cayré-F. Van Steenbergen, Les directions doctrinales de
Saint Augustin (Paris 1948) 70.

tiam quae est in fide Christi, secundum hanc vivimus, et secundum
hanc operamur (In Ep. ad Gal. 49: ML 35,2140-41).
1800. Manifestum est certe secundum id nos vivere quod
sectati fuerimus; sectabimur autem quod dilexerimus. Itaque si ex
adverso existant duo, praeceptum iustitiae, et consuetudo carnalis,
et utrumque diligitur, id sectabimur quod amplius dilexerimus: si
tantumdem utrumque diligitur, nihil horum sectabimur; sed aut
timore, aut inviti trahemur in alterutram partem (In Ep. ad Gal.
54: ML 35,2142).
Bibi.: N. Merlin, Saint Augustin et les dogmes du péché originel et de
la grâce c.4: «Système psychologique de saint Augustin au sujet des rapports
entre la grâce divine et la volonté humaine», 386-401. Optime disserit Pater
Merlin. Guido Mancini, La psicologia di S. Agostino e i suoi elementi neopla­
tonici (Napoli 1938) 181-200; F. J. Thonnard, La vie affective de l’âme
selon S. Augustin: L’Année Théol. August. (1953) Ι-Π, 33-55; V. Capána­
ga, Obras de San Agustín: BAC IX 18-45; G. Merlin, Véritable clef des
ouvrages de S. Augustin, apud ML 47,901-912. Plura de interpretatione
S. Augustini a Calvino, vide apud J. Cadier, Calvin et saint Augustin:
Aug. Mag., II 1039-1056.

PARS IV
De iustificatione et merito

CAPUT XXI
De dispositione ad iustificationem et de natura fidei iustificantis
Summarium.—lustificationem definit: ex impio iustum facere. lustificatus ex possessione diaboli migrat in templum Dei: 1801-1803.—Actus
virtutum qui iustificationem praecedere debent enumerat: fidem, spem,
timorem, paenitentiam, dilectionem. Etiam parvuli, quamquam sensum
credendi et paenitendi non ipsi habeant, diabolo renuntiant per mi­
nisterium eorum qui eos ad Baptismum gestant: 1804-1811.—Fidem,
quae iustificat «salubrem* vocat, seu ea est «quae per dilectionem ope­
ratur*. Putat Apostolum lacobum ideo sensum Pauli explicasse, eodem
exemplo Abrahae utens, quia Paulus non bene intellectus fuerat. Nulla
est discordia inter lacobum et Paulum; et hoc tantum Paulus vult
dicere, opera quae praecedunt non vere mereri iustificationem, quae
proinde gratuita est: 1812-1823.

1801. Cum iustificatur impius, ex impio fit iustus, et ex pos­
sessione diaboli migrat in templum Dei (En. in Ps. 7,5: ML 36,100) L
1 Indoles controversiae pelagianae non postulabat ut S. Augustinus tam
profuso sermone egerit de gratia habituali. Hinc neque expressis verbis hanc
gratiam ab actuali distinxit, quamquam talis distinctio universa scripta Doc­
toris Gratiae pervadit. Cf. Grabowski, The Church. An introduction to the
theology of St. Augustine 400; F. Cayré, Les sources de Γ amour divin. La divine
présence d'après S. Augustin (Paris 1933) 202.

1802. Quid est enim aliud, iustificati, quam lusti facti, ab illo
scilicet qui iustificat impium (Rom. 4,5), ut ex impio fiat iustus?
(De Sp. et litt. 26,45: ML 44.228).
1803. Ipse autem Deus, cum per mediatorem Dei et homi­
num hominem lesum Christum (1 Tim. 2,5), spiritualiter sanat
aegrum vel vivificat mortuum, id est, iustificat impium, et cum ad
perfectam sanitatem, hoc est, ad perfectam vitam iustitiamque per­
duxerit, non deserit si non deseratur, ut pie semper iusteque viva­
tur... Sanat ergo Deus, non solum ut deleat quod peccavimus, sed
ut praestet etiam ne peccemus (De nat. et gr. 26,29: ML 44,261).
1804. Qui ergo fecit te sine te, non te iustificat sine te. Ergo
fecit nescientem, iustificat volentem (S. 169,11,13: ML 38,923).
1805. (Domus Dei) credendo fundatur, sperando erigitur, dili­
gendo perficitur (S. 27,1,1: ML 38,178).
1806. Quidquid narras ita narra, ut ille cui loqueris audiendo
credat, credendo speret, sperando amet (De cat. rud. 4,8: ML 40,
316).
1807. Christus iustificat impium (Rom. 4,5). Quomodo autem
iustificat, nisi credentem et confitentem? (En. in Ps. 34, s.1,14:
ML 36.332).
1808. Opus est ergo ut intret timor primo, per quem veniat
caritas (In Ep. Io. ad Parth. tr. 9,4: ML 35,2048).
1809. Rarissime quippe accidit, imo vero nunquam, ut quis­
quam veniat volens fieri christianus, qui non sit aliquo Dei timore
perculsus (De cat. rud. 5,9: ML 40,316).
1810. Potest aliquis dicere, non se peccare: non autem sibi
esse, si peccaverit, paenitendum, nulla barbaries dicere audebit
(De d. anim. c. Man. 14,22: ML 42,110).
1811. Si propterea paenitentes dicendi non sunt, quia sensum
paenitendi non habent, nec fideles dicendi sunt, quia similiter
sensum credendi nondum habent. Si autem propterea recte fideles
vocantur, quoniam fidem per verba gestantium quodam modo pro­
fitentur; cur non prius etiam paenitentes habentur, cum per eorumdem verba gestantium diabolo et huic saeculo renuntiare monstran­
tur? Totum hoc in spe fit vi Sacramenti et divinae gratiae, quam
Dominus donavit Ecclesiae. Caeterum quis ignorat quod baptizatus
parvulus, si ad rationales annos veniens non crediderit, nec se ab
illicitis concupiscentiis abstinuerit, nihil ei proderit quod parvus
accepit? (De pece. mer. et rem. 1 19,25: ML 44,123) 2.
1812. Homines autem non intelligentes, quod ait ipse Aposto2 Cone. Tridentinum de solis adultis loquitur. Pueri enim disponi non pos­
sunt ad gratiam Baptismi per actus liberi arbitrii. S. Augustinus respondet iis
qui exemplum puerorum adducunt ad tollendam necessitatem dispositionis.
L. Berti hoc testimonium Augustini affert et commentât: «Exemplum itaque
parvulorum si non demonstrat quod in adultis ad iustificationcm necessaria
non sit fides; neque demonstrat quod in eisdem necessariae non sint reliquae
dispositiones» (De theoL disc. voLl-2 1.19 c.4,159).

lus, Arbitramur iustificari hominem per fidem sine operibus legis
(Rom. 3,28); putaverunt eum dicere sufficere homini fidem, etiamsi
male vivat et bona opera non habeat. Quod absit ut sentiret Vas
electionis: qui cum dixisset quodam loco, In Christo enim lesu neque
circumcisio aliquid valet, neque praeputium; mox addidit, sed fides
quae per dilectionem operatur (Gal. 5,6). Ipsa est fides quae fideles
Dei separat ab immundis daemonibus: nam et ipsi, sicut dicit
apostolus Jacobus, credunt et contremiscunt (lac. 2,19); sed non
bene operantur. Non ergo habent istam fidem ex qua iustus vivit,
id est, quae per dilectionem operatur, ut reddat ei Deus vitam aeter­
nam secundum opera eius. Sed quia et ipsa bona opera nobis ex
Deo sunt, a quo nobis et fides est, et dilectio, propterea idem ipse
Doctor Gentium, etiam ipsam vitam aeternam gratiam nuncupavit
(De gr. et lib. arb. 7,18: ML 44,892).

1813. Paulus non qualemlibet fidem, qua in Deum creditur,
sed eam salubrem planeque evangelicam definit, cuius opera ex
dilectione procedunt: Et fides, inquit, quae per dilectionem operatur
(Gal. 5,6). Unde illam fidem quae sufficere ad salutem quibusdam
videtur, ita nihil prodesse asseverat, ut dicat: Si habeam omnem
fidem, ita ut montes transferam, caritatem autem non habeam, nihil
sum (1 Cor. 13,1) (De fide et op. 14,21: ML 40,211).
1814. Sine caritate quippe fides potest quidem esse, sed non
et prodesse (De Trin. XV 18,32: ML 42,1083).

1815. Quoniam Paulus apostolus praedicans iustificari homi­
nem per fidem sine operibus, non bene intellectus est ab eis qui
sic acceperunt dictum, ut putarent, cum semel in Christum credi­
dissent, etiamsi male operarentur, et facinorose flagitioseque vive­
rent, salvos se esse posse per fidem: locus huius Epistolae eumdem
sensum Pauli apostoli, quomodo sit intelligendus, exponit (lac. 2,
17-24). Ideoque magis Abrahae utitur exemplo, vacuam esse fidem
si non bene operatur; quoniam Abrahae exemplo etiam Paulus
apostolus usus est, ut probaret iustificari hominem per fidem sine
operibus Legis (Rom. 4,2). Cum enim bona opera commemorat
Abrahae, quae eius fidem comitata sunt, satis ostendit Paulum
apostolum non ita per Abraham docere iustificari hominem per
fidem sine operibus, ut si quis crediderit, non ad eum pertineat
bene operari; sed ad hoc potius, ut nemo meritis priorum operum
arbitretur se pervenisse ad donum iustificationis, quae est in fide
(De div. quaest. 83 q.76,1: ML 40,87-88).
1816. Nam qui putant istam lacobi apostoli sententiam3,
contrariam esse illi Pauli apostoli sententiae, possunt arbitrari
etiam ipsum Paulum sibi esse contrarium, quia dicit alio loco:
Non enim auditores legis iusti sunt apud Deum, sed factores legis iustificabuntur (Rom. 2,13). Et alio loco: Sed fides quae per dilectionem
operatur (Gal. 5,6). Et iterum: Si enim secundum carnem vixeritis,

*’*;*^*

DE GRUIA CHRISTI

i w)
• I li ’
» ·Ι
» Bl
i bl
'* ■!

moriemini; si autem spiritu facta carnis mortificaveritis, vivetis (Rom. 8,
13) (De div. quaest. 83 q.76,2: ML 40,88).
1817. Si autem Christus, procul dubio fides Christi: per fidem
quippe habitat Christus in cordibus nostris, sicut idem apostolus
dicit (Eph. 3.17). Porro si fides Christi, illa utique quam definivit
Apostolus, quae per dilectionem operatur (Gal. 5,6). Non enim
fides illa daemonum, cum et ipsi credant et contremiscant ... Fides
itaque Christi, fides gratiae christianae, id est, ea fides quae per
dilectionem operatur... (De fide et oper. 16,27: ML 40,215).
1818. Porro caritas, quam duabus istis, id est, fide ac spe
maiorem dixit Apostolus (1 Cor. 13,13), quanto in quocumque maior
est, tanto melior est in quo est. Cum enim quaeritur, utrum quisque
sit homo bonus, non quaeritur quid credat, aut speret, sed quid
amet... Ipsa est autem fides Christi, quam commendat Apostolus,
quae per dilectionem operatur; et quod in dilectione nondum habet,
petit ut accipiat... Fides namque impetrat quod lex imperat. Nam
sine Dei dono, id est, sine Spiritu Sancto, per quem diffunditur cari­
tas in cordibus nostris (Rom. 5,5), iubere lex poterit, non iuvare;
et praevaricatorem insuper facere, qui de ignorantia se excusare
non possit. Regnat enim carnalis cupiditas, ubi non est Dei caritas
(Enchir. 117: ML 40,286).
1819. Audite ergo et intelligite: Fortitudinem Gentilium mun­
dana cupiditas, fortitudinem autem Christianorum Dei caritas facit;
quae diffusa est in cordibus nostris, per Spiritum Sanctum qui
datus est nobis4 (Rom. 5,5) (C. Iui. o.i. I 83: ML 45,1104).
1820. Quicumque ergo ab illa originali damnatione ista divina
gratiae largitate discreti sunt, non est dubium quod et procuratur
eis audiendum Evangelium et cum audiunt, credunt; et in fide
quae per dilectionem operatur (Gal. 5,6), usque in finem perseve­
rant; et si quando exorbitant, correpti emendantur, et... in vitam
quam reliquerant redeunt; et nonnulli accepta gratia, in qualibet
aetate, periculis huius vitae mortis celeritate subtrahuntur (De corr.
et
7.13: ml 44,924)·
1821. Iustificati gratis per gratiam ipsius (Rom. 3,24). Non
itaque iustificati per legem, non iustificati per propriam voluntatem:
sed iustificati gratis per gratiam ipsius: non quod sine voluntate
nostra fiat, sed voluntas nostra osdenditur infirma per legem (De
Sp. et litt. 9,15: ML 44,209).
1822. Quid magnificentius quam iustificare impium? sed opus
fortasse hominis praevenit istam magnificentiam Dei, ut cum fuerit
peccata confessus, iustificari mereatur. «Descendit» enim «de tem­
plo iustificatus Publicanus magis quam Pharisaeus»; quia «neque
oculos ad caelum audebat levare, sed percutiebat pectus suum,
dicens, Deus, propitius esto mihi peccatori». Haec est magnificentia
4 Hic versus Paulinus citatur a S. Augustino adminus 200 vicibus
Cf. A.-M. La Bonnardiére. Le verset pauliníen Rom. 5,5 dans l'oeuvre de saint
Augustin: Aug. Mag., II 657-665.

Domini, iustificatio peccatoris: ... Haec est magnificentia Domini;
quoniam cui plurimum dimittitur, plurimum diligit (Lc. 7,42-48).
Haec magnificentia Domini; quoniam ubi abundavit peccatum, et
superabundavit gratia (Rom. 5,20). Sed fortasse ex operibus. Non,
inquit, ex operibus, ne forte quis extollatur. Ipsius enim sumus figmen­
tum, creati in Christo in operibus bonis (Eph. 2,9.10). Iustitiam enim
homo non operatur nisi iustificatus: credere autem in eum qui iustificat
impium (Rom. 4,5), a fide incipit; ut bona opera, non praecedentia
quod meruit, sed consequentia quod accepit ostendant (En. in
Ps. 110,3: ML 37,1464).
1823. Possunt quidem dicere remissionem peccatorum esse
gratiam, quae nullis praecedentibus meritis datur: quid enim habere
boni meriti possunt peccatores? Sed nec ipsa remissio peccatorum
sine aliquo merito est, si fides hanc impetrat: neque enim nullum
est meritum fidei; qua fide ille dicebat, Deus, propitius esto mihi
peccatori; et descendit iustificatus merito fidelis humilitatis, quo­
niam qui se humiliat, exaltabitur (Lc. 18,13.14). Restat igitur ut
ipsam fidem unde omnis iustitia sumit initium... non humano,
quod isti extollunt, tribuamus arbitrio, nec ullis praecedentibus
meritis, quoniam inde incipiunt bona quaecumque sunt merita;
sed gratuitum donum Dei esse fateamur, si gratiam veram, id est
sine meritis, cogitamus: quia, sicut in eadem Epistola legitur:
Deus unicuique partitur mensuram fidei (Rom. 12,3). Opera quippe
bona fiunt ab homine; fides autem fit in homine, sine qua illa a
nullo fiunt homine (Ep. 194,3,9: ML 33,877)5.
Bibi.: Berti, o.c. 158-162; Grabowski, o.c. 420SS; P. Platz, Der Romerbrief in der Gnadenlehre Augustin (Würzburg 1938); Mario Bendiscioli, L’Agostinismo dei Reformatori Protestanti: Rev. des Etud. August.
I (1955) 204-224.

Justificamur iustitia Dei, non qua Ipse iustus est, sed qua
nos iustos facit
Summarium.—Iustificat Deus non solum peccata remittendo, sed etiam
donando caritatem, seu gratiam. Justificatus per gratiam haeret Domi­
no: 1824-1828.—Multoties Augustinus repetit iustitiam iustificantem
non eam esse qua Deus iustus est, sed qua iustificat impium. Per istam
iustitiam Deo placemus: 1829-1834.—Ex vera et interna iustificatione
5 Ex testimoniis allatis apparet doctrinam Augustini de natura fidei iustificantis et de operibus quae iustificationcm praecedere debent, perfecte cohae­
rere cum doctrina Cone. Tridentini (Denzinger, Ench. Synib. ed. 18-20 n.801)
et toto caelo distare a sententia Protestantium. Cf. Georges Bavaud, La
doctrine de la justification d'après saint Augustin et la Réforme: Rev. des
Etud. August. V (1959) 21-32.
Ideo dicit Apostolus nos justificari per fidem, quia fides est «unde omnis
iustitia sumit initium». Ideo justificari gratis, quia fides ipsa «unde incipiunt
bona quaecumque sunt merita» non potest tribui «humano arbitrio» vel «prae­
cedentibus meritis» sed «gratuitum donum Dei» est. Fides vero iustificans ea
est quae per dilectionem operatur. Vide supra n.1262.

per gratiam Christi, arguit pro vera transmissione peccati originalis ex
Adam: 1835.—Recipimus iustitiam ex qua per peccatum lapsus fuit
primus homo. Peccata auferuntur, non raduntur. Quo sensu dicatur
Deum cooperire peccata: 1836-1841.—Magna pulchritudo hominis in
gratia sanctificante. Sanctus sum, quia sanctificasti me. Cantemus et
ambulemus, in bono proficiamus: 1842-1845.

1824. Non per solam peccatorum dimissionem iustificatio ista
confertur, nisi auctoribus vobis (Pelagianis). lustificat quippe im­
pium Deus, non solum dimittendo quae mala facit, sed etiam do­
nando caritatem (C. Iui. o.i. II 165: ML 45,1212).
1825. Tunc ergo erit plena iustitia, quando plena sanitas: tunc
plena sanitas, quando plena caritas; plenitudo enim legis caritas
(Rom. 13,10): tunc autem plena caritas, quando videmus eum sicuti
est (1 Io. 3,2). Neque enim erit quod addatur ad dilectionem, cum
fides pervenerit ad visionem (De perf. iust. hom. 3,8: ML 44,295) k
1826. Nullum est isto dono (caritate) excellentius. Solum est
quod dividit inter filios regni aeterni et filios perditionis aeternae.
Dantur et alia per Spiritum Sanctum munera, sed sine caritate nihil
prosunt... ita ut ipsam fidem non faciat utilem nisi caritas (De
Trin. XV 18,32: ML 42,1082-83).
1827. Ea porro iustitia quae vivit in seipsa, procul dubio Deus
est, atque incommutabiliter vivit. Sicut autem haec cum sit in
seipsa vita, etiam nobis fit vita, cum eius efficimur utcumque par­
ticipes: ita cum in seipsa sit iustitia, etiam nobis fit iustitia, cum ei
cohaerendo iuste vivimus; et tanto magis minusve iusti sumus,
quanto magis illi minusve cohaeremus (Ep. 120,4,19: ML 33,461).
1828. Legimus iustificari in Christo qui credunt in eum, prop­
ter occultam communicationem et inspirationem gratiae spiritualis
qua quisquis haeret Domino unus spiritus est (De pece. mer. et
rem. I 10,11: ML 44»ΙΙ5)·
1829. Quid est hoc, iustitia Dei et iustitia hominis? 2 Iustitia
Dei hic dicitur, non qua iustus est Deus, sed quam dat homini Deus,
ut iustus sit homo per Deum (In Io. Ev. tr. 26,1: ML 35,1067).
1830. Quemadmodum dicitur etiam iustitia Dei, non solum
illa qua ipse iustus est, sed quam dat homini cum iustificat im­
pium (De Trin. XIV 12,15: ML 42,1048) 3.
1831. Caritas quippe Dei dicta est diffundi in cordibus nostris,
non qua nos diligit, sed qua nos facit dilectores suos: sicut iustitia
Dei, qua iusti eius munere efficimur (Rom. 3,24); et Domini salus,
qua nos salvos facit (Ps. 3,9): et fides lesu Christi, qua nos fideles
facit (Gal. 2,16). Haec est iustitia Dei, quam non solum docet per
legis praeceptum, verum etiam dat per Spiritus donum (De Sp. et
litt. 32,56: ML 44,237).
1 Vide supra n.1502.
2 Rom. IO,}.
3 Eadem fere verba habentur in Decreto lustificationis a Con Tridpnt.'nn
C.7 et can. IO. Denz., Enchìr. Symb. (ed. 18-20) n.799.820.
’ lndentin0-

ΒΜ

IUSHE ICAMUR

ΠΉΤίϊΗ DEI

529

1832. Iustus enim et iustificans non est, nisi Deus (Ep. 185,
9,37: ML 33,809).
1833. Laudemus illum, exaltemus ilium qui fecit ipsam iusti­
tiam quam habemus; ipse in nobis fecit. Quis enim in nobis fecit
iustitiam, nisi qui nos iustificavit? De Christo autem dictum est,
Qui iustificat impium (Rom. 4,5). Nos ergo impii, ille iustificator,
quando et ipsam iustitiam ipse in nobis fecit qua illi placeamus
(En. in Ps. 98,8: ML 37,1263).
1834. Sed quantum interest inter lumen quod illuminat et
quod illuminatur, tantum inter sapientiam quae creat et istam quae
creata est; sicut inter iustitiam iustificantem, et iustitiam quae iustificatione facta est. Nam et nos dicti sumus iustitia tua. Ait enim
quidam servus tuus, ut nos simus iustitia Dei in ipso (2 Cor. 5,21)
(Conf. XII 15,20: ML 32,83s)45.
1835. Christum imitantur sancti eius ad sequendam iustitiam.
Unde et idem apostolus dicit, Imitatores mei estote, sicut et ego
Christi (1 Cor. 11,1). Sed praeter hanc imitationem, gratia eius illu­
minationem iustificationemque nostram etiam intrinsecus opera­
tur... Hac enim gratia baptizatos quoque parvulos suo inserit cor­
pori, qui certe imitari aliquem nondum valent. Sicut ergo ille in quo
omnes vivificantur, praeter quod se ad iustitiam exemplum imitan­
tibus praebuit, dat etiam sui spiritus occultissimam fidelibus gra­
tiam, quam latenter infundit et parvulis: sic et ille in quo omnes
moriuntur, praeter quod eis qui praeceptum Domini voluntate
transgrediuntur, imitationis exemplum est, occulta etiam tabe car­
nalis concupiscentiae suae tabificavit in se omnes de sua stirpe ve­
nientes (De pece. mer. et rem. I 9,10: ML 44,114-115)5.
1836. Ibi (sub lege Moysi) in tabulis lapideis digitus Dei
operatus est; in cordibus hominum. Ibi ergo lex extrinsecus posita
est, qua iniusti terrerentur; hic intrinsecus data est, qua iustificarentur (De Sp. et litt. 17,29: ML 44,218).
1837. Quomodo ergo, inquiunt, renovari dicimur, si non hoc
recipimus, quod perdidit primus homo, in quo omnes moriuntur?
Hoc plane recipimus secundum quemdam modum, et non hoc re­
cipimus secundum quemdam modum. Non itaque immortalitatem
4 Essentialiter difTert iustitia Dei a iustitia hominis quam justificatione
causât. Vide Grabowski, The Church etc. 354. Gratia sanctificans est donum
creatum. Pulchre de gratia inhaerente iuxta Augustinum scribit Capánaga,
Obras de San Agustin: BAC VI 67-71.
5 Ex facto verae et internae renovationis, quae causatur per gratiam justi­
fication» (de qua ceteroquin non erat specialis controversia cum Pelagianis),
arguit Augustinus contra eos, pro transmissione peccati originalis in parvulos.
Sicut praeter gratiam, qua sancti imitantur exempla Christi (gratiam externam
Pelagiani admittebant), datur et gratia qua etiam parvuli justificantur, ita
praeter pravum exemplum Adae (quod unice Pelagiani defendebant), datur
vera transmissio peccati ipsius, quod parvuli contrahunt. Nec in textu quaestio
tantum est de gratia interna actuali, sed et de habituali, cum detur parvulis per
Baptismum et per eam corpori Christi inserantur. Docuit ergo Augustinus
justificationem inhaerentem non imputatam. Cf. Bavaud, l.c.;
i.e.; Capánaga,
Obras de San Agustín IX 441.

spiritualis corporis recipimus, quam nondum habuit homo; sed
recipimus iustitiam, ex qua per peccatum lapsus est homo (De
Gen. ad litt. VI 24,35: ML 34,353).
1838. Dixisse me affirmas, «quod gratia non perfecte hominem
novum faciat*. Non hoc dico: attende quod dico. Gratia perfecte
hominem novum facit; quandoquidem et ad corporis immortalita­
tem plenamque felicitatem ipsa perducit. Nunc etiam perfecte in­
novat hominem, quantum attinet ad liberationem ab omnibus pec­
catis, non quantum ad liberationem attinet ab omnibus malis 6, et
ab omni corruptione mortalitatis, qua nunc corpus aggravat ani­
mam (C. Iui. VI 13,40: ML 44,844).
1839· Quemadmodum in illo (Christo) vera mors facta est, sic
in nobis vera remissio peccatorum; et quemadmodum in illo vera
resurrectio, ita in nobis vera iustificatio (Ench. 52: ML 40,256).
1840. Quis hoc adversus Pelagianos, nisi infidelis affirmet?
Dicimus ergo Baptisma dare omnium indulgentiam peccatorum, et
auferre crimina, non radere; nec «ut omnium peccatorum radices
in mala came teneantur, quasi rasorum in capite capillorum, unde
crescant iterum resecanda peccata». Nam et istam similitudinem
comperi, suae illos adhibere calumniae, tanquam hoc nos sentiamus
atque dicamus (C. duas Ep. Pel. 13,26: ML 44,562) 7.
1841. Cooperta sunt peccata, tecta sunt, abolita sunt. Si texit
peccata Deus, noluit advertere; si noluit advertere, noluit animad­
vertere; si noluit animadvertere, noluit punire; si noluit punire,
noluit agnoscere, maluit ignoscere. Beati quorum remissae sunt
iniquitates, et quorum tecta sunt peccata (Ps. 31,1). Nec sic intelligatis quod dixit, peccata cooperta sunt, quasi ibi sint et vivant
(En. in Ps. 31,9: ML 36,264).
1842. Quae natura in rebus creatis excellentissima, cum a suo
Creatore ab impietate iustificatur, a deformi forma formosam trans­
fertur in formam (De Trin. XV 8,14: ML 42,1068).
1843. Quid est autem aliud iustitia, cum in nobis est, vel

·'*·

6 Ab omnibus malis», i.e. ignorantia et praesertim concupiscentia ex pec­
cato Adae dimanantibus. De hoc multa audivimus ab Augustino in tr. De Deo
elevante. Huiusmodi «mala» manent etiam postquam omnia peccata remissa
sunt. Concupiscentia quae etiam in regeneratis manet non est peccatum. Reatus
eius solvitur per Baptismum. Cf. supra De Deo elevante, praesertim c.26, et
in De gratia c.5.
Manet tamen realitas physica concupiscentiae «ad agonem», sed non regnat
si «illicitae delectationi» non consentitur. Cf. S. 155,1,1: ML 38,841. Vincitur
«mundana cupiditas» (C. Iui. o.i. I 83: ML 45,1104), per «delectationem victri­
cem» gratiae. Vide supra c.20. Cogita de doctrina de duobus amoribus qui fe­
cerunt duas civitates. «Fecerunt itaque civitates duas amores duo; terrenam
scilicet amor sui usque ad contemptum Dei, caelestem vero amor Dei usque
ad contemptum sui» (De civ. Dei XIV 28: ML 41,436). «Amor tuus migret:
rumpe funes a creatura, alliga ad Creatorem. Muta amorem... non enim fa­
ciunt bonos et malos mores nisi boni vel mali amores» (S Denis 14 2* MA 67)
Cf. Bavaud, l.c. 22.
. ·
7 Ne plura repetere debeamus, vtde quae in hunc locum diximus, supra
n.891.
K

quaelibet virtus qua recte sapienterque vivitur, quam interioris ho­
minis pulchritudo? (Ep. 120,4,20: ML 33,462).
1844. Audeat et unus ille homo... cum capite suo, et sub ca­
pite suo dicere, Quoniam sanctus sum (Ps. 85,2). Accepit, enim gra­
tiam sanctitatis, gratiam Baptismi et remissionis peccatorúmí.. Dic
Deo tuo: Sanctus sum, quia sanctificasti me; quia accepi, non quia
habui; quia tu dedisti, non quia ego merui (En. in Ps. 85,4: ML 37,
1084).
1845. Sed etiam hic inter pericula, inter tentationes, et ab
aliis, et a nobis cantetur Alleluia. Fidelis enim Deus, qui non per­
mittet, vos tentari super id quod potestis (1 Cor. 10,13)... O felix
illic Alleluia! o secura! o sine adversario! ubi nemo erit inimicus,
nemo perit amicus. Ibi laudes Deo, et hic laudes Deo: sed hic a
sollicitis, ibi a securis; hic a morituris, ibi a semper victuris; hic
in spe, ibi in re; hic in via, illic in patria. Modo ergo, fratres mei,
cantemus, non ad delectationem quietis, sed ad solatium laboris.
Quomodo solent cantare viatores; canta, sed ambula: laborem conso­
lare cantando, pigritiam noli amare: canta, et ambula. Quid est,
ambula? Profice, in bono profice. Sunt enim, secundum Apostolum,
quidam proficientes in peius (2 Tim. 3,13). Tu si proficis, ambulas:
sed in bono profice, in recta fide profice, in bonis moribus profice:
canta, et ambula (S. 256,3: ML 38,1192-1193).

CAPUT XXIII
Qui iustificat, ipse deificat. In iustificatis Deus inhabitat
Summarium.—«Homines dixit deos, ex gratia sua deificatosi». Per Mediato­
rem Christum efficimur participes naturae divinae et filii Dei, sed hoc
est «gratiae adoptantis, non naturae generantis». Adoptionem describit.
Homo exaltatur cum, sanctissima caritate Deo cohaerendo, participatione
naturae divinae melior fit. Ex Spiritu Sancto renascitur: 1846-1855.—
Admiratio et laetitia pro tanta dignatione Dei. Non tantum Christiani,
sed et Christus facti sumus per gratiam: 1856-1858.—Tota Trinitas
inhabitat in anima iusti tanquam in templo. Eo sanctiores sumus, quo
abundantius Deum habitatorem habemus. Deus habitat ubi caritas ha­
bitat: 1859-1868.—Existentia donorum Spiritus Sancti et virtutum
quae caritatem comitantur: 1869-1871.—Praestantia gratiae sanctifican­
tis. Non audet definire utrum maius sit creare ¿ustos, quam iustificare
peccatores: 1872-1874.

1846. Videte in eodem psalmo quibus dicat: Ego dixi, Dii estis,
et filii Excelsi omnes (Ps. 81,6)... Manifestum est ergo, quia homines
dixit deos, ex gratia sua deificatos, non de substantia sua natos.
Ille enim iustificat, qui per semetipsum non ex alio iustus est; et
ille deificat, qui per seipsum non alterius participatione Deus est.
Qui autem iustificat, ipse deificat, quia iustificando, filios Dei facit.
Dedit enim eis potestatem filios Dei fieri (Io. 1,12). Si filii Dei facti

sumus, et dii facti sumus; sed hoc gratiae est adoptantis, non natu­
rae generantis (En. in Ps. 49,2: ML 36,565) i.
1847. Quotquot Spiritu Dei aguntur, hi filii sunt Dei (Rom. 8,
14). Sed gratia, non natura. Unicus enim natura Dei Filius, propter
nos misericordia factus est filius hominis, ut nos natura filii hominis,
filii Dei per illum gratia fieremus. Manens quippe ille immutabilis,
naturam nostram, in qua nos susciperet, suscepit a nobis; et tenax
divinitatis suae, nostrae infirmitatis particeps factus est; ut nos in
melius commutati, quod peccatores mortalesque sumus, eius im­
mortalis et iusti 2 participatione amittamus, et quod in natura nostra
bonum fecit, impletum summo bono in eius naturae bonitate ser­
vemus. Sicut enim per unum hominem peccantem (Rom. 5,12) in
hoc tam grave malum devenimus: ita per unum hominem eumdemque Deum iustificantem ad illud bonum tam sublime veniemus
(De civ. Dei XXI 15: ML 41,729).
1848. Non enim ita tibi dicitur ut homo non sis, ut pecus sis:
sed ut sis inter eos quibus dedit potestatem filios Dei fieri (Io. 1,12).
Deus enim deum te vult facere: non natura, sicut est ille quem ge­
nuit; sed dono suo et adoptione. Sicut enim ille per humanitatem
factus est particeps mortalitatis tuae; sic te per exaltationem facit
participem immortalitatis suae... Iam enim veteres homines era­
tis: accessistis ad gratiam Dei, facti estis homines novi... Ac si totus
homo deificatus inhaereat perpetuae atque incommutabili veritati
(S. 166,4: ML 38,909).
1849. Haec etiam (nativitas spiritualis) adoptio vocatur. Era­
mus enim aliquid antequam essemus filii Dei, et accepimus beneficium, ut fieremus quod non eramus; sicut qui adoptatur, antequam
adoptaretur nondum erat filius eius a quo adoptatur, iam tamen
erat qui adoptaretur. Et ab hac generatione gratiae discernitur ille
Filius, qui cum esset Filius Dei, venit ut fieret filius hominis, donaretque nobis qui eramus filii hominis, filios Dei fieri... Nos quoque
per eius gratiam facti sumus quod non eramus, id est filii Dei:
sed tamen aliquid eramus, et hoc ipsum aliquid multo inferius, hoc
est filii hominis. Descendit ergo ille ut nos ascenderemus, et ma­
nens in natura sua factus est particeps naturae nostrae, ut nos ma­
nentes in natura nostra efficeremur participes naturae ipsius. Non
tamen sic: nam illum naturae nostrae participatio non fecit dete-

S 4

•ί I

1 Ut ex hoc et sequenti capite patebit, quamquam S. Augustinus propter
naturam controversiae pelagianae, magis insistere debuerit in aspectu medici­
nali et sananti gratiae, tamen haud pauca nobis reliquit de charactere positivo
et elevanti gratiae, qua participes efficimur naturae divinae, filii Dei, templum
SSmae. Trinitatis, et qua imago Dei in homine non tantum renovatur per sana­
tionem vulnerum ignorantiae praesertim et infirmitatis, sed formosa redditur
per sapientiam et caritatem. Nulla ergo substantialis oppositio videatur inter
theologiam PP. Orientalium et theologiam Augustini hac in re. Cf. praeclaram
contributionem Patris V. Capánaga ad Congressum Internationalem Augustinensem Parisiis habitum anno 1954 : La deificación en la soteriologia agustinìana:
Aug. Mag., II 745-754. Haec contributio specialem laudem promeruit in Con­
gressu. Cf. G. Philips: Aug. Mag., Ill 257-258.
2 Ita omnes Mss. At editi, eius immortalitatis et iustitiae. pauloque post
loco, impletum, iidem habebant, impleti (ML, ib.).

riorcm; nos autem facit naturae illius participatio meliores (Ep. 140,
4,io: ML 33.541) 3·
1850. Quemadmodum in ipsis corporibus ea quae inferiora
sunt, sicut terra et aqua et ipse aër, meliora fiunt participatione me­
lioris, id est, cum luce illuminantur, et fervore vegetantur: sic incor­
poreae creaturae rationales ipsius Creatoris fiunt participatione me­
liores, cum ei cohaerent purissima et sanctissima caritate; qua om­
nimodo si caruerint, tenebrescunt, et obdurescunt quodammodo
(Ep. 140,23,56: ML 33.562)4.
1851. Erige cor, genus humanum, respira in aura vitae et securissimae libertatis. Quid audis? quid tibi promittitur?... Dedit
eis potestatem, inquit, filios Dei fieri flo. 1,12). Iam enim erant non
filii, et fiebant filii; quia ille per quem fiunt filii Dei, iam erat Filius
Dei, et factus est filius hominis
quia alius eras fS. 342,5: ML 39,1504).
1852. Deus enim deum te vult facere: non natura, sicut est
ille quem genuit; sed dono suo et adoptione (S. 166,4: ML 38,909).
1853. Deos facturus qui homines erant, homo factus est qui
Deus erat (S. 192,1: ML 38,1012).
1854. Homo nempe ad Dei similitudinem factus est; tamen quia
non est unius eiusdemque substantiae, non est verus filius; et ideo
fit gratia filius, quia non est natura (C. Max. Arian. II 15,2: ML
42,778).
1855. Appareat itaque nobis in nostro capite ipse fons gratiae,
unde secundum uniuscuiusque mensuram se per cuncta eius mem­
bra diffundit. Ea gratia fit ab initio fidei suae homo quicumque
christianus, qua gratia homo ille ab initio suo factus est Christus:
de ipso Spiritu et hic renatus, de quo est ille natus; eodem Spiritu
fit in nobis remissio peccatorum, quo Spiritu factum est ut nullum
haberet ille peccatum (De praed. sanet. 15,31: ML 44,982).
3 Frequenter comparat Augustinus Incarnationem cum justificatione: des­
census Dei, ascensus hominis. Verbum «manens in natura sua». Incarnatione
nihil amisit, et tamen particeps factus est naturae nostrae; nos cum justifica­
mur, «manentes in natura nostra», «accepimus beneficium» gratiae et per eam
participes efficimur naturae Dei. Quae doctrina theologia posterior hoc princi­
pio enuntiabit: Gratia non destruit sed perficit naturam. Participatio naturae
Dei nos facit «meliores».
4 Capánaga in hunc locum: «Hallamos claramente expresado el concepto
de participación, que es fundamental en la doctrina agustiniana de la gracia,
y con él se enlazan los de justificación, deificación y filiación adoptiva» (Lc. 748).
Cf. etiam E. Braem, Augustinus leer over de heiligmakende genade: Augustiniana, 3 (1953) 5-20.
Notamus etiam huiusmodi participationem non exhauriri participatione
intellectuali, prout Augustinum videtur interpretare J. de Blic (Le péché origi­
nel selon saint Augustin: Rech. de S. Rei., 14 [1927] 418), sed maxime perfici
caritate qua voluntas accenditur in amore Dei: «cum ei cohaerent purissima
et sanctissima caritate». Cf. Grabowski, The Church. An introduction to the
theology of St. Augustine 408ss; F. Cayré, La contemplation augustinienne
(Parisiis 1954) 120ss; Schmaus, Die psychologischc Trinitdtslehre des hl. Au­
gustinus (Munster 1927) 297. Recole quae ab Augustino discimus de relationi­
bus inter scientiam, sapientiam, amorem et beatam vitam. Cf. quatuor priora
capita huius operis.

534

irt i

• Wí

.'•f

I t 1

l.T
I

n»»‘

f

I

n··
U··

r;

J

jW

DE GRATIA CHRISTI

1856. Ergo gratulemur et agamus gratias, non solum nos Chris­
tianos factos esse, sed Christus. Intelligitis, fratres, gratiam Dei super
nos capitis? Admiramini, gaudete, Christus facti sumus. Si enim
caput ille, nos membra: totus homo, ille et nos (In Io. Ev. tr. 21,
8: ML 35,1568)5.
1857. Frater noster voluit esse (Christus); et cum Deo dicimus,
Pater noster, hoc manifestatur in nobis. Qui enim dicit Deo, Pater
noster; Christo dicit, Frater. Ergo qui patrem Deum et fratrem
habet Christum, non timeat in die mala (En. in Ps. 48 s.1,8: ML
36,549).
1858. Qui ergo Patri Christi dicit, Pater noster, quid dicit
Christo, nisi, Frater noster? Non tamen sicut Christi Pater, ita et
noster Pater: nunquam enim Christus ita nos còniunxit, ut nullam
distinctionem faceret inter nos et se. Ille enim Filius aequalis Pa­
tri, ille aeternus cum Patre, Patrique coaeternus: nos autem facti
per Filium, adoptati per Unicum (In Io. Ev. tr. 21,3: ML 35,1565).
1859. Deinde post remissionem peccatorum, nisi mundatam
domum habitet Spiritus Sanctus, nonne cum aliis septem redit spi­
ritus immundus, et erunt novissima hominis illius peiora quam erant
prima? (Mt. 12,44-45). Ut autem habitet Spiritus Sanctus, nonne
ubi vult spirat (Io. 3,8); et caritas Dei, sine qua nemo bene vivit,
diffunditur in cordibus nostris, non a nobis, sed per Spiritum Sanc­
tum qui datus est nobis? (Rom. 5,5) (Ep. 194,3,11: ML 33,878).
1860. Gratia quippe Dei, donum Dei est. Donum autem ma­
ximum ipse Spiritus Sanctus est; et ideo gratia dicitur (S. 144,1,1:
ML 38,788).
1861. Verum illud est multo mirabilius, quod cum Deus ubique
sit totus, non tamen in omnibus habitat. Non enim omnibus dici
potest quod ait Apostolus...: Nescitis quia templum Dei estis, et
Spiritus Dei habitat in vobis? (1 Cor. 3,16). Unde et e contrario de
quibusdam dicit: Quisquis autem Spiritum Christi non habet, hic non
est eius (Rom. 8,9). Quis porro audeat opinari, nisi quisquis insepa­
rabilitatem penitus Trinitatis ignorat, quod in aliquo habitare possit
Pater aut Filius, in quo non habitet Spiritus Sanctus, aut in aliquo
Spiritus Sanctus in quo non et Pater et Filius? Unde fatendum est
ubique esse Deum per divinitatis praesentiam, sed non ubique per
habitationis gratiam. Propter hanc enim inhabitationem, ubi procul
dubio gratia dilectionis eius agnoscitur, non dicimus, Pater noster
qui es ubique, cum et hoc verum sit, sed, Pater noster qui es in
caelis (Mt. 6,9); ut templum eius potius in oratione commemore­
mus, quod et nos ipsi esse debemus, et in quantum sumus, in tan­
tum ad eius societatem et adoptionis familiam pertinemus (Ep. 187,
5,16: ML 33.837)6.
5 Similia habet in En. in Ps. 127.3: ML 37,1678ss, et De civ. Dei XVII 4 9:
ML 41,532. Multa etiam attulimus in tr. De Corpore Christi, quod est Ecclesia
6 Tota Trinitas praesens est inanima lusti per «inhabitationis gratiam», quae

1862. Cum igitur qui ubique est, non in omnibus habitet;
etiam in quibus habitat, non aequaliter habitat. Nam unde est illud
quod Elisaeus poposcit, ut dupliciter in eo fieret Spiritus Dei qui
erat in Elia? (4 Reg. 2,9), et unde in omnibus sanctis sunt alii aliis
sanctiores, nisi abundantius habendo habitatorem Deum?... Hique
ab eo longe esse dicuntur, qui peccando dissimillimi facti sunt; et
hi ei propinquare, qui eius similitudinem pie vivendo recipiunt.
Sicut recte dicuntur oculi tanto esse ab hac luce longius, quanto
fuerint caeciores. Quid enim tam longe est a luce quam caecitas,
etiamsi lux praesto sit, atque oculos perfundat exstinctos? Propin­
quare autem luci merito perhibentur oculi, qui sanitatis accessu
aciem recipiendo proficiunt (Ep. 187,5.17: ML 33,838)7.
1863. Quamobrem Deus, qui ubique praesens est, et ubique
totus, non in omnibus habitat, sed in eis tantum quos efficit beatis­
simum templum suum, vel beatissima templa sua, eruens eos a
potestate tenebrarum, et transferens in regnum Filii caritatis suae
(Coi. 1,13) (Ep. 187,12,35: ML 33,845)8.
1864. Est quaedam visio huius temporis; erit altera visio fu­
turi temporis: visio quae modo est, per fidem est; visio quae futura
est, per speciem erit. Si credimus, videmus; si amamus, videmus.
Quid videmus? Deum? Ubi est ipse Deus? Interroga loannem:
Deus caritas est (1 Io. 4,16). Benedicamus nomen eius sanctum;
et gaudeamus in Deo, si gaudemus in caritate. Quisquis habet
praesentia ab ea differt qua Deus est ubique «per divinitatis praesentiam».
Vide quae attulimus in De Deo Uno c.3 a.3. Quod actiones ad extra communes
sint tribus divinis personis, vide in De Trinitate c.l.
De inhabitatione Trinitatis in anima iusti scripsit, Argimiro Turrado, La
inhabitación de la Santísima Trinidad en los justos según la doctrina de San
Agustín: Aug. Mag., I 583-593; Id., El platonismo de San Agustín y su doctrina
acerca de la inhabitación del Espíritu Santo: Augustiniana, V (1955) 471-486;
Id., La Santísima Trinidad en la vida espiritual del justo, su templo vivo, según
San Agustín: Revue des Etud. August., V (1959) 129-151 ; V (1959) 223-260.
7 Ipsa inhabitatio non aequalis in omnibus est, sed quo abundantius Deus
inhabitat, eo sanctiores sumus. Et similiter abundantia inhabitationis metitur
iuxta capacitatem receptivam animae iustifìcatae sub gratia: «Aeterna stabili­
tate in seipso manens, totus adesse rebus omnibus potest, et singulis totus,
quamvis in quibus habitat, habeant eum pro suae capacitatis diversitate, alii
amplius, alii minus, quos ipse sibi dilectissimum templum gratia suae bonitatis
aedificat» (Ep. 187,6,19: ML 33,839). Et iterum: «Capitur autem habitans, ab
aliis amplius, ab aliis minus» (Ib. 13,38: ML 33,847). Item, quo similiores Deo
sumus pie vivendo, eo magis Deo propinquamus. Non ergo agitur de maiori
vel minori cognitione Dei, nisi intelligere velis de cognitione sapientiali quae
iuxta Augustinum, inseparabilis est a caritate. Cf. Cayré, La contemplation
augustinienne 128ss. Plura habet Turrado, l.c.: Revue des Etud. August., 226ss.
Vide etiam Grabowski, The Church 408ss, et cc. 1.3.4 nostrae Introductionis in
Theologiam Augustini initio istius Enchiridii.
8 Regeneratis hominibus per Baptismum, Ssma. Trinitas in cis inhabitat.
«Ipsa peccata quae primum dimittit, non nisi baptizatis dimittit. Quando?
Quando baptizantur» (De Symb. ad Cat. 8,16: ML 40,636). «Vultis nosse quod
Deus est Spiritus Sanctus? Baptizamini, et templum eius eritis» (Ib. 5,13: ML
40,635). Ita nova vita iustitiae et gratiae incipit per interiorem hanc renovatio­
nem et inhabitationem Dei, et magis magisque crescit sub efficienti causalitate
Dei inhabitantis: «Cum itaque proficientes, in quibus mortalibus habitat, dum
de die in diem renovantur, magis magisque iustificet, exaudiat orantes, mundet
confitentes, ut exhibeat sibi templum immaculatum in aeternum» (Ep. 187,8,29:
ML 33,842). Cf. Turrado, l.c. 126ss.

caritatem, ut quid illum mittimus longe, ut videat Deum ? Conscien­
tiam suam attendat, et ibi videt Deum. Si caritas ibi non habitat,
non ibi habitat Deus: si autem caritas ibi habitat, Deus ibi habitat.
Vult illum forte videre sedentem in caelo; habeat caritatem, et in
eo habitat sicut in caelo (En. in Ps. 149,4: ML 37,1951).
1865. Talis est quisque, qualis eius dilectio est. Terram dili­
gis? terra eris. Deum diligis? quid dicam? deus eris? Non audeo
dicere ex me, Scripturas audiamus: Ego dixi, Dii estis, et filii Altis­
simi omnes (Ps. 81,6) (In Ep. Io. ad Parth. tr. II 14: ML 35,1997) 9.
1866. Dilectio igitur quae ex Deo est et Deus est, proprie
Spiritus Sanctus est, per quem diffunditur in cordibus nostris Dei
caritas, per quam nos tota inhabitat Trinitas (De Trin. XV 18,32:
ML 42,1083).
1867. Facit in sanctis cum Patre et Filio Sanctus etiam Spiritus
mansionem; intus utique, tanquam Deus in templo suo (In Io.
Evang. tr. 76,4: ML 35,1832).
1868. Fatendum est, aliter adiuvat (Spiritus Sanctus) nondum
inhabitans, aliter inhabitans. Nam nondum inhabitans adiuvat ut
sint fideles, inhabitans adiuvat iam fideles (Ep. 194,4,18: ML 33,880).
1869. Istae septem operationes commendant septenario numero
Spiritum Sanctum, qui quasi descendens ad nos, incipit a sapientia,
finit ad timorem. Nos autem ascendentes incipimus a timore, per­
ficimur in sapientia (S. 248,5,4: ML 38,1161).
1870. Ille (Isaías) cum praeposuisset sapientiam, lumen scili­
cet mentis indeficiens, adiunxit intellectum 10: tanquam quaeren­
tibus unde ad sapientiam veniretur, responderet, Ab intellectu;
unde ad intellectum, A consilio; unde ad consilium, A fortitudine;
unde ad fortitudinem, A scientia; unde ad scientiam, A pietate;
unde ad pietatem, A timore. Ergo ad sapientiam a timore; quia
initium sapientiae timor Domini (Ps. 110,10) (S. 347,2,2: ML 39,
1525)π·
1871. Opera misericordiae, affectus caritatis, sanctitas pieta­
tis, incorruptio castitatis, modestia sobrietatis, semper haec tenenda
9 Amor similitudinem inter amantem et amatum creat. «Amando Deum,
efficimur dii» (S. 121,1: ML 38,678). «Cogitemus nos potius tanto similiores
Deo, quanto esse poterimus eius participatione iustiores» (Ep. 120,4,19: ML
33,461). Cf. Capânaga, l.c. 753.
Is. 11,2-3.
11 Cf. etiam De dir. quaest. ad Simp. II q.l.Sss: ML 4O,135ss; En. in Ps. 150:
ML 37,1960ss; S. Frangipane, 1,17: MA I 184. S. Augustinus septem donis
Spiritus Sancti accommodat petitiones quae sunt in oratione Dominica, et os­
tendit congruentiam inter dona et beatitudines. Cf. De s. Dom. in Monte II
11,38, et I 4,11: ML 34,1286.1234. Vide plura apud G. Armas, La moral de
San Agustin (Madrid 1954) 315ss; Urbano del N. Jesús, Ensayo sobre los do­
nes del Espiritu Santo en la espiritualidad agustiniana: Revista de Espiritualidad,
14 (1955) 227-250; C. Van Lierde, Doctrina S. Augustini circa dona Spiritus
Sancti ex textu Is. 11,2-3 (Würzburg 1935); R. Garrigou-Lagrange, Les dons
du Saint Esprit chez S. Augustin: La vie spirituelle, 24 (1930) 95-111.

sunt: sive cum in publico sumus, sive cum in domo, sive cum ante
homines, sive cum in cubiculo, sive loquentes, sive tacentes, sive
aliquid agentes, sive vacantes; semper haec tenenda sunt; quia intus
sunt omnes istae virtutes quas nominavi. Quis autem sufficit omnes
nominare? Quasi exercitus est imperatoris, qui sedet intus in mente
tua. Quomodo enim imperator per exercitum suum agit quodque
placet; sic Dominus lesus Christus incipiens habitare in interiore
homine nostro, id est in mente per fidem (Eph. 3,17), utitur istis
virtutibus quasi ministris suis... Per has virtutes invisibiles, mo­
ventur membra visibiliter: pedes ad ambulandum; sed quo? Quo
moverit bona voluntas, quae militat bono imperatori. Manus ad
operandum; sed quid? Quod iusserit caritas, quae inspirata est
intus a Spiritu Sancto (In Ep. Io. ad Parth. tr. 8,1: ML 35,2035) 12.
1872. Dei vero gratia non solum omnia sidera et omnes caelos,
verum etiam omnes Angelos supergreditur (C. duas Ep. Pel. II
6,12: ML 44.579)·
1873. Non hic audeo praecipitare sententiam: intelligat qui
potest, iudicet qui potest, utrum maius sit iustos creare quam impios
iustificare. Certe enim si aequalis est utrumque potentiae, hoc ma­
ioris est misericordiae (In Io. Ev. tr. 72,3: ML 35,1823).
1874. Quid magnificentius quam iustificare impium? ... Haec
est magnificentia Domini, iustificatio peccatoris... quoniam cui
plurimum dimittitur, plurimum diligit. Haec magnificentia Domini;
quoniam ubi abundavit peccatum, et superabundant gratia (Rom. 5,
20) (En. in Ps. 110,3: ML 37,1464).
CAPUT XXIV
De renovatione imaginis Dei quae per peccatum
decolor facta fuerat
Summarium.—Per peccatum homo non totum amisit quod habebat imaginis
Dei. Amisit elementum supernaturale istius imaginis, seu iustitiam.
Gratia instaurat hanc imaginem. Deformis forma per iustificationem
transfertur in formosam formam: 1875-1879.—Imago Dei invenienda
in «principale mentis humanae». Magna et mira est natura humana, quia
naturae divinae capax est. Imago Dei per peccatum decolor facta est;
reformatur per illuminationem, per sapientiam, per caritatem qua ani­
ma transfert amorem a temporalibus ad aeterna. Ista renovatio non uno
momento fit, sicut uno momento fit illa renovatio qua in Baptismo om­
nium obtinetur remissio peccatorum, sed paulatim perficitur, «quotidia­
nis accessibus», cupiditatem frenando et Deum amando. Tunc perfecta

• 2 Iterum plura de virtutibus moralibus apud Armas, o.c. 295ss. Virtutes
morales elevantur ad ordinem supernaturalem: «Sed absit ut sit in aliquo vera
virtus, nisi fuerit iustus» (C. Iui. IV 3,17: ML 44,745). Cf. Grabowski, The
Church 432.

erit Dei similitudo, cum Deum videbimus facie ad faciem. Interim in
itinere renovationis, Deo propinquatur bonis moribus; pedes nostri, af­
fectus nostri sunt; ambulamus amando: 1880-1890.

1875· Sexagesima septima... 1 Ubi cum exponerem quod scrip­
tum est, Et ipsa creatura Uberabitur a servitute interitus; dixi: Et
ipsa creatura, id est ipse homo, cum iam signaculo imaginis propter
peccatum amisso remansit tantummodo creatura. Quod non ita acci­
piendum est quasi totum amiserit homo quod habebat imaginis
Dei. Nam si omnino non amisisset, non esset propter quod dice­
retur, Reformamini in novitate mentis vestrae (Rom. 12,2): sed rur­
sum, si totum amisisset, nihil remaneret unde diceretur, Quamquam
in imagine ambulet homo, tamen vane conturbatur (Ps. 38,7) (Retr. I
26: ML 32,628).
1876. Imaginem ergo caelestis hominis nunc ex fide portamus,
habituri in resurrectione quod credimus: imaginem autem terreni
hominis ab ipso exordio humanae generationis induimus (De Gen.
ad litt. VI 19,30: ML 34,352).
1877. Quomodo ergo, inquiunt, renovari dicimur, si non hoc
recipimus, quod perdidit primus homo, in quo omnes moriuntur?
Hoc plane recipimus secundum quemdam modum, et non hoc reci­
pimus secundum quemdam modum. Non itaque immortalitatem
spiritualis corporis recipimus, quam nondum habuit homo; sed
recipimus iustitiam, ex qua per peccatum lapsus est homo. Reno­
vabimur ergo a vetustate peccati, non in pristinum corpus animale,
in quo fuit Adam, sed in melius, id est in corpus spirituale, cum
efficiemur aequales Angelis Dei (Mt. 22,30), apti caelesti habita­
tioni, ubi esca quae corrumpitur non egebimus. Renovamur ergo
spiritu mentis nostrae (Eph. 4,23), secundum imaginem eius qui
creavit nos, quam peccando Adam perdidit (De Gen. ad litt. VI
24,35: ML 34.353) 2·
1878. Nec moveat quod naturaliter eos dixit, quae legis sunt
facere (Rom. 2,14), non spiritu Dei, non fide, non gratia. Hoc enim
agit spiritus gratiae, ut imaginem Dei, in qua naturaliter facti sumus,
instauret in nobis L Vitium quippe contra naturam est4, quod utique
1 Çf. De div. quaest. 83 q.77,4: «Quia et ipsa creatura, id est, ipse homo,
cum iam signaculo imaginis propter peccatum amisso remansit tantummodo
creatura: et ipsa itaque creatura, id est, et ipsa quae nondum vocatur filiorum
forma perfecta, sed tantum vocatur creatura, liberabitur a servitute interitus...
quemadmodum nos qui iam filii Dei sumus» (ML 40,67).
Hic «creatura» dicitur per oppositionem ad eos qui per gratiam filii sunt
adoptivi Dei. S. Augustinus non adhibuit verbum supernaturale, in suis scriptis,
tamen distinxit ordinem naturae ab ordine gratiae. Vide supra n.1414 et 1448.
Gratia ergo qua filii Dei sumus amissa est per peccatum; homo vero quamvis
vulneratus fuerit etiam in iis quae ad naturam pertinent, non amisit facultates
animae: «Non tamen in his tantis infirmitatis et erroris malis amittere potuit
naturalem memoriam, intellectum et amorem sui» (De Trin. XTV 14,19: ML
42,1050). Cf. Turrado, La Santísima Trinidad en la vida espiritual etc. : l.c., 241.
2 Elementum supernaturale imaginis Dei amissum fuit per peccatum, quod
restituitur per gratiam. De conditione corporis Adae, vide tr. De Deo creante
et elev. c.19.
3 Vide supra n.824.
4 Vide n.825.

sanat gratia... Quo vitio lex Dei est deleta de cordibus; ac per hoc,
vitio sanato, cum illic scribitur, fiunt quae legis sunt naturaliter:
non quod per naturam negata sit gratia, sed potius per gratiam repa­
rata natura. Per unum quippe hominem peccatum intravit in mundum,
et per peccatum mors; et ita in omnes homines pertransivit, in quo
omnes peccaverunt (Rom. S»12): et ideo quia non est distinctio, egent
gloria Dei, iustificati gratis per gratiam ipsius (Rom. 3,23.24). Qua
gratia in interiore homine renovato iustitia scribitur, quam culpa
deleverat: et haec misericordia super genus humanum per Christum
lesum Dominum nostrum. Unus enim Deus, unus et mediator Dei
et hominum homo Christus lesus (1 Tim. 2,5) (De Sp. et litt. 27,47) 5·
1879. De ipsa quippe natura humana dictum est, Vir quidem
non debet velare caput, cum sit imago et gloria Dei (1 Cor. 11,7).
Quae natura in rebus creatis excellentissima, cum a suo Creatore
ab impietate iustificatur, a deformi forma formosam transfertur
in formam. Est quippe et in ipsa impietate, quanto magis damnabile
vitium, tanto certius natura laudabilis. Et propter hoc addidit, de
gloria in gloriam (2 Cor. 3,18): de gloria creationis in gloriam iustificationis. Quamvis possit hoc et aliis modis intelligi, quod dictum
est, de gloria in gloriam : de gloria fidei in gloriam speciei, de gloria
qua filii Dei sumus, in gloriam qua similes ei erimus, quoniam
videbimus eum sicuti est (1 Io. 3,2). Quod vero adiunxit, tanquam
a Domini Spiritu (2 Cor. 3,18); ostendit gratia Dei nobis conferri tam
optabilis transformationis bonum (De Trin. XV 8,14: ML 42,1068).
1880. Nec illa igitur trinitas, quae nunc non est, imago Dei
erit; nec ista imago Dei est, quae tunc non erit: sed ea est invenienda
in anima hominis, id est rationali, sive intellectuali, imago Creato­
ris, quae immortaliter immortalitati eius est insita... Quamvis ratio
vel intellectus nunc in ea sit sopitus, nunc parvus, nunc magnus
appareat, numquam nisi rationalis et intellectualis est anima humana;
ac per hoc si secundum hoc facta est ad imaginem Dei quod uti
ratione atque intellectu ad intelligendum et conspiciendum Deum
potest, profecto ab initio quo esse coepit ista tam magna et mira
natura, sive ita obsoleta sit haec imago, ut pene nulla sit, sive obscura
atque deformis, sive clara et pulchra sit, semper est... Quamquam
enim magna natura sit, tamen vitiari potuit, quia summa non est:
et quamquam vitiari potuerit quia summa non est, tamen quia sum5 Gratia restaurat naturam. Imago Dei in suo elemento naturali non omni
modo deleta erat: «Non omni modo deletum est, quod ibi per imaginem Dei
cum crearentur impressum est... imago Dei... quam non penitus impietas abo­
leverat; nam remanserat utique id quod anima hominis nisi rationalis esse non
potest» (De Sp. et litt. 28,48: ML 44,230). Renovatur autem per gratiam: «re­
novari autem nisi gratia Christiana, hoc est, nisi Mediatoris intercessione non
possunt» (Ib.). Gratia perficit naturam. Cf. plura apud Turrado, l.c. 242ss.
Quamquam S. Augustinus saepe ordinem naturae et gratiae simul conside­
rat, distinctio inter ordinem naturalem et supernaturalcm in eius scriptis clare
elucet. «Hi qui naturaliter quae legis sunt faciunt, nondum sunt habendi in nu­
mero eorum quos Christi iustificat gratia» (Ib.). Cf. Turrado, l.c. ; Grabowski,
The AlbPresent God. A study in St. Augustine 161.

mae naturae capax est, et esse particeps potest, magna natura est
(De Trin. XIV 4.6: ML 42,1040) 6.
1881. Nunc vero ad eam iam pervenimus disputationem, ubi
principale mentis humanae7, quo novit Deum vel potest nosse,
considerandum suscepimus, ut in eo reperiamus imaginem Dei.
Quamvis enim mens humana non sit eius naturae cuius est Deus:
imago tamen naturae eius qua natura melior nulla est, ibi quaerenda
et invenienda est in nobis, quo etiam natura nostra nihil habet
melius. Sed prius mens in se ipsa consideranda est antequam sit
particeps Dei, et in ea reperienda est imago eius. Diximus enim eam
etsi amissa Dei participatione obsoletam atque deformem, Dei ta­
men imaginem permanere8. Eo quippe ipso imago eius est, quo
eius capax est, eiusque particeps esse potest; quod tam magnum
bonum, nisi per hoc quod imago eius est, non potest (De Trin.
XIV 8,11: ML 42,1044).
1882. Haec igitur trinitas mentis non propterea Dei est imago,
quia sui meminit mens, et intelligit ac diligit se: sed quia potest
etiam meminisse, et intelligere, et amare a quo facta est. Quod cum
facit, sapiens ipsa fit. Si autem non facit, etiam cum sui meminit,
seseque intelligit ac diligit, stulta est. Meminerit itaque Dei sui,
ad cuius imaginem facta est eumque intelligat atque diligat. Quod
ut brevius dicam, colat Deum non factum, cuius ab eo capax est
facta, et cuius particeps esse potest; propter quod scriptum est,
Ecce Dei cultus est sapientia (lob 28,28): et non sua luce, sed summae
illius lucis participatione sapiens erit, atque ubi aeterna, ubi beata
regnabit. Sic enim dicitur ista hominis sapientia, ut etiam Dei
sit. Tunc enim vera est: nam si humana est, vana est. Verum non
ita Dei qua sapiens est Deus. Neque enim participatione sui sa­
piens est, sicut mens participatione Dei. Sed quemadmodum dicitur
etiam iustitia Dei, non solum illa qua ipse iustus est, sed quam dat
homini cum iustificat impium..., sic etiam dici potest de quibusdam,
Ignorantes Dei sapientiam, et suam volentes constituere, sapientiae
Dei non sunt subiecti (De Trin. XIV 12,15: ML 42,1048) 9.

7i

6 De analogiis SSmae. Trinitatis in facultatibus animae, egimus in De
Trin. C.9. Hic testimonia afferimus praesertim ex lib. XIV De Trin., ubi ex pro­
fesso disserit de imagine Dei in homine eiusque renovatione.
Fundamentum naturale imaginis supernaturalis qua anima humana parti­
ceps esse potest naturae divinae, invenit Augustinus in eo quod anima Deum
intelligere et conspicere potest. Vide n. sequentem. Cf. Cayré, La contempla­
tion augustinienne 126; Braem, l.c. Quod doctrina S. Augustini non sit ontologistica vide De Deo Uno c.l a.4. Cf. etiam Cayré, l.c.
7 «Principia mentis humanae», i.e. la raison supérieure. Ibi «quo etiam na­
tura nostra nihil habet melius», invenienda est imago Dei. Natura humana non
est eius naturae cuius est Deus; tamen capax est participationis Dei, et de facto
efficitur divinae naturae particeps per gratiam iustificationis, ut vidimus in
c. pracc. Cf. A. Gardeil, L'âme sujet récepteur de la grâce, selon S. Augustin:
Revue Thomiste, 31 (1926) 6-7; Cayré. l.c.
8 Vide De Trin. XIV 4,6: ML 42.1040.
9 Intellectus illuminatur luce Sapientiae Dei, sapiens Dei Sapientia fit. Haec
sapientia connectitur cum cultu Dei seu pietate. «Nunc de sapientia nobis est
disserendum: non de illa Dei, quae procul dubio Deus est... sed loquemur de
hominis sapientia, vera tamen quae secundum Deum est, et verus ac praeci-

1883. Est igitur natura non facta, quae fecit omnes caeteras
magnas parvasque naturas, eis quas fecit sine dubitatione praestan­
tior, ac per hoc hac etiam de qua loquimur, rationali et intellectuali,
quae hominis mens est, ad eius qui eam fect imaginem facta. Illa
autem caeteris natura praestantior Deus est. Et quidem non longe
positus ab unoquoque nostrum, sicut Apostolus dicit; adiungens,
In illo enim vivimus, et movemur, et sumus (Act. 17,37.28). Quod si
secundum corpus diceret, etiam de isto corporeo mundo posset
intelligi. Nam et in illo secundum corpus vivimus, movemur, et
sumus. Unde secundum mentem quae facta est ad eius imaginem,
debet hoc accipi, excellentiore quodam, eodemque non visibili, sed
intelligibili modo... Magna itaque hominis miseria est cum illo non
esse, sine quo non potest esse. In quo enim est, procul dubio sine
illo non est: et tamen si eius non meminit, eumque non intelligit,
nec diligit, cum illo non est (De Trin. XIV 12,16: ML 42,1048).
1884. Cum autem Deum diligit mens, et sicut dictum est,
consequenter eius meminit, cumque intelligit, recte illi de proximo
suo praecipitur, ut eum sicut se diligat. Iam enim se non diligit
perverse, sed recte, cum Deum diligit, cuius participatione imago
illa non solum est, verum etiam ex vetustate renovatur, ex defor­
mitate reformatur, ex infelicitate beatificatur. Quamvis enim se
ita diligat, ut si alterutrum proponatur, malit omnia quae infra se
diligit perdere quam perire: tamen superiorem deserendo, ad quem
solum posset custodire fortitudinem suam, eoque fruì lumine suo...,
sic infirma et tenebrosa facta est, ut a se quoque ipsa, in ea quae
non sunt quod ipsa, et quibus superior est ipsa, infelicius laberetur
per amores quos non valet vincere, et errores a quibus non videt
qua redire (De Trin. XIV 14,18: ML 42,1050) 10.
1885. Huic (Christus-Sapientia) haeremus per sanctificationem.
Sanctificati enim plena et integra caritate flagramus, qua sola effi­
citur ut a Deo non avertamur, eique potius quam huic mundo
conformemur: Praedestinavit enim, ut ait idem Apostolus, conformes
nos fieri imaginis Filii eius (Rom. 8,29). 23. Fit ergo per caritatem
ut conformemur Deo, et ex eo conformati atque configurati, et
circumcisi ab hoc mundo, non confundamur cum iis quae nobis
debent esse subiecta. Fit autem hoc per Spiritum sanctum. Spes
enim, inquit, non confundit; quoniam caritas Dei diffusa est in cordibus
nostris per Spiritum sanctum qui datus est nobis (Rom. 5,5) (De
mor. Eccl. Cath. 13,22-23: ML 32,1320).
puus cultus eius est, quae uno nomine Theosebcia graece appellatur. Quod no­
men nostri... pietatem dixerunt» (De Trin. XIV 1,1: ML 42,1035).
Docet insuper Augustinus quod elementum fundamentale renovationis ima­
ginis Dei in homine consistit in gratia justificationis, «non illa qua ipse iustus
est, sed quam dat homini seu iustitia, «non illa qua ipse iustus est, sed quam
dat homini cum iustificat impium». Cf. Turrado, l.c. 249.
10 Vera renovatio imaginis quae «vitio in deterius commutata» fuerat, (De
Trin. XV 20,39: ML 42,1088), perficitur per caritatem, quae voluntatem et
omnes animae potentias ad Deum ordinat. Aspectus naturalis et supernaturalis
imaginis intime relati apparent, quin tamen confundantur. Vide nn. quae se­
quuntur. Cf. G. Bavaud, l.c.; Turrado, /.C.-250; Cayré, l.c. 124.

t

1886. Nullum est isto Dei dono (caritate) excellentius. Solum
est quod dividit inter filios regni aeterni et filios perditionis aeternae.
Dantur et alia per Spiritum sanctum munera, sed sine caritate nihil
prosunt... ita ut ipsam fidem non faciat utilem nisi caritas. Sine
caritate quippe fides potest quidem esse, sed non et prodesse...
Dilectio igitur quae ex Deo est et Deus est, proprie Spiritus sanctus
est, per quem diffunditur in cordibus nostris Dei caritas, per quam
nos tota inhabitat Trinitas (De Trin. XV 18,32: NIL 42,1082-83).
1887. Qui vero... convertuntur ad Dominum ab ea deformi­
tate, qua per cupiditates saeculares conformabantur huic saeculo,
reformantur ex illo, audientes Apostolum dicentem, Nolite con­
formari huic saeculo, sed reformamini in novitate mentis vestrae
(Rom. 12,2): ut incipiat illa imago ab illo reformari, a quo formata
est. Non enim reformare se ipsam potest, sicut potuit deformare.
Dicit etiam alibi: Renovamini spiritus mentis vestrae, et induite novum
hominem eum qui secundum Deum creatus est in iustitia et sanctitate
veritatis (Eph. 4,23.24). Quod ait, secundum Deum creatum; hoc
alio loco dicitur, ad imaginem Dei (Gen. 1,27). Sed peccando,
iustitiam et sanctitatem veritatis amisit; propter quod imago de­
formis et decolor facta est: hanc recipit, cum reformatur et reno­
vatur... Fit ergo ista renovatio reformatioque mentis secundum
Deum, vel secundum imaginem Dei. Sed ideo dicitur secundum
Deum, ne secundum aliam creaturam fieri putetur; ideo autem,
secundum imaginem Dei, ut in ea re intelLigatur fieri haec renovatio,
ubi est imago Dei, id est in mente (De Trin. XIV 16,22: ML 42,
1053-54) η·
1888. Sane ista renovatio non momento uno fit ipsius conver­
sionis, sicut momento uno fit illa in Baptismo renovatio remissione
omnium peccatorum: neque enim vel unum quantulumcumque
remanet quod non remittatur. Sed quemadmodum aliud est carere
febribus, aliud ab infirmitate, quae febribus facta est, revalescere;
itemque aliud est infixum telum de corpore demere, aliud vulnus
quod eo factum est secunda curatione sanare: ita prima curatio est
causam removere languoris, quod per omnium fit indulgentiam
peccatorum: secunda ipsum sanare languorem, quod fit paulatim
proficiendo in renovatione huius imaginis: quae duo demonstrantur
in Psalmo, ubi legitur, Qui propitius fit omnibus iniquitatibus tuis;
quod fit in Baptismo: deinde sequitur, Qui sanat omnes languores
tuos (Ps. 102,3): quod fit quotidianis accessibus, cum haec imago
renovatur. De qua re Apostolus apertissime locutus est, dicens:
Et si exterior homo noster corrumpitur, sed interior renovatur de die
in diem (2 Cor. 4,16). Renovatur autem in agnitione Dei, hoc est,
in iustitia. et sanctitate veritatis (Coi. 3,10; Eph. 4,24)... In agnitione
igitur Dei, iustitiaque et sanctitate veritatis, qui de die in diem
proficiendo renovatur, transfert amorem a temporalibus ad aeterna,
a visibilibus ad intelligibilia, a carnalibus ad spiritualia; atque ab
11 Amissa per peccatum iustitia, ipsa imago deformis et decolor facta est.
Potuit homo eam deformare, non vero renovare.

istis cupiditatem frenare atque minuere, illisque se caritate alligare
diligenter insistit. Tantum autem facit, quantum divinitus adiuvatur. Dei quippe sententia est: Sine me nihil potestis facere (Io. 15,5).
In quo profectu et accessu tenentem Mediatoris fidem cum dies
vitae huius ultimus quemque compererit, perducendus ad Deum
quem coluit, et ab eo perficiendus excipietur ab Angelis sanctis,
incorruptibile corpus in fine saeculi non ad poenam, sed ad gloriam
recepturus. In hac quippe imagine tunc perfecta erit Dei similitudo
quando Dei perfecta erit visio. De qua dicit apostolus Paulus:
Videmus nunc per speculum in aenigmate, tunc autem facie ad faciem
(1 Cor. 13,12). Item dicit, Nos autem revelata facie gloriam Domini
spéculantes, in eamdem imaginem tranformamur de gloria in gloriam,
tanquam a Domini spiritu (2 Cor. 3,18: hoc est quod fit de die in
diem bene proficientibus (De Trin. XIV 17,23: ML 42,1054) 12.
1889. Et tamen, cum omnino nemo possit fugere ab illo qui
ubique est, nisi quidam longe essent a Deo, non diceretur: Populus
iste labiis me honorat, cor autem eorum longe est a me (Is. 19,13).
Non ergo loco quisque longe est a Deo, sed dissimilitudine. Quid
est, dissimilitudine? Mala vita, malis moribus. Si enim bonis mori­
bus propinquatur Deo; malis moribus receditur a Deo. Unus ergo
idemque homo corpore stans uno loco, et amando Deum accedit
ad Deum, et amando iniquitatem recedit a Deo; nusquam pedes
movet, et tamen potest et accedere et recedere. Pedes enim nostri
in hoc itinere, affectus nostri sunt. Prout quisque affectum habue­
rit, prout quisque amorem habuerit ita accedit vel recedit a Deo...
Ergo si dissimilitudine recedimus a Deo, similitudine accedimus
ad Deum. Qua similitudine? Ad quam facti sumus, quam in nobis
peccando corruperamus, quam peccatorum remissione recepimus,
quae in nobis renovatur intus in mente, ut tanquam resculpatur
in nummo, id est, in anima nostra imago Dei nostri, et redeamus
ad thesauros eius (En. in Ps. 94,2: ML 37,217).

■<

1890. Meminerim tui (Domine Deus meus), intelligam te,
diligam te. Auge in me ista, donec me reformes ad integrum (De
Trin. XV’28,51: ML 42,109s)'13.
12 Renovatio incipit in Baptismo «remissione omnium peccatorum». Pro­
ficit amore rerum aeternarum. Perficietur in visione beatifica. «Tunc erit plena
iustitia, quando plena sanitas: tunc plena sanitas, quando plena caritas; ... tunc
autem plena caritas, quando videbimus eum sicuti est (1 Io. 3,2) (De perf.
iust. hom. 3,8: ML 44,295. In itinere renovationis et perfectionis spiritualis
«imus non ambulando, sed amando» (Ep. 155,4,13: ML 33,672). Et tandem:
«Caritas inchoata, inchoata iustitia est; caritas provecta, provecta iustitia est;
caritas magna, magna iustitia est; caritas perfecta, perfecta iustitia est» (De
nat. et gr. 70,84: ML 44,290). Cf. supra c.5: De facienda et perficienda iustitia.
Vide Turrado, l.c. 248ss; Cayré, o.c. 122, ubi apte observat quod termini ab
Augustino usurpati, uti reformatio, renovatio, restauratio subaudiunt adiectivum
supernaturalis, ut evincatur necessitas et gratiae habitualis et gratiae actualis.
13 Iam vidimus quod iustus vitam agens mortalem excidere potest a sancti­
tate (vide inter alia, c.6 et 15); et quod gratia sanctificans non sit aequalis in
omnibus, et quod capax sit augmenti (vide c.23.24). Docet tandem Augustinus
quod nullus mortalium certitudinem habeat absolutam de sua caritate et iusti­
tia, bene vero habere possit aliquam certitudinem moralem. Cf. En. in Ps. 41,13:

Bibi.: Praeter opera citata, cf. G. B. Ladner. St. Augustine’s conception
of the reformation of man to the image of God: Aug. Mag., II 867-878; Cayre,
iVoti’on de la mystique d'après les grands traités de S. Augustin: Ib., 609-622;
P. Muñoz Vega, Los problemas de la experiencia mistica a la luz del pensa­
miento agustiniano: Ib., I 603-607; H. Somers, Image de Dieu et illumination
divine: ìb., I 451-462; L. Arias, Obras de San Agustin: BAC, V 91-94;
G. A. McCool, The Ambrosiam origin of St. Augustine's theology of the
image of God in man: Theological Studies, 20 (1959) 62-81 ; Albert Auer,
Reformatio aus dem Ewigen, Augustinus-Franz von Assisi-Bonaventura-Luther (Salzburg 1955); F. J. Thonnard, Traite de vie spirituelle à l'école de
S. Augustin (Paris 1959); G. Combes, La charité d'après S. Augustin (Pa­
ris 1934).

Summarium.—Quaestionem proponit: Si vita aeterna bonis operibus reddi­
tur, quomodo gratia est vita aeterna, cum gratia gratis detur? Responsio
in eo est quod ipsa bona opera quibus vita aeterna redditur, ad Dei
gratiam pertinent, cum qua homo cooperatur. Vita aeterna ergo et mer­
ces nuncupatur et gratia; merces quia bonis operibus redditur, gratia
quia ipsa merita quibus datur munera sunt Dei. Quapropter cum Deus
coronat merita nostra, coronat dona sua: 1891-1896.—Debitorem se
fecit Deus, non accipiendo sed promittendo: 1897-1899.—lustus mere­
ri potest augmentum gloriae. Peccator auxilio divino adiutus, potest
mereri de congruo gratiam habitualem: 1900-1904.

1891. Et nascitur inde non parva quaestio, quae Domino
donante solvenda est. Si enim vita eterna bonis operibus redditur,
sicut apertissime dicit Scriptura, Quoniam Deus reddet unicuique
secundum opera eius (Mt. 16,27): quomodo gratia est vita aeterna,
cum gratia non operibus reddatur, sed gratis detur, ipso Apostolo
dicente, Ei qui operatur, merces non imputatur secundum gratiam,
sed secundum debitum (Rom. 4,4), et iterum, Reliquiae, inquit, per
electionem gratiae salvae factae sunt: alioquin gratia iam non est
gratia (Rom. 11,5.6). Quomodo est ergo gratia vita aeterna, quae
ex operibus sumitur? An forte vitam aeternam non dixit Apostolus
gratiam? Imo vero sic dixit, ut negari omnino non possit; nec intel­
lectorem acutum, sed tantummodo intentum desideret auditorem.
Cum enim dixisset, Stipendium peccati, mors; continuo subdidit,
Gratia autem, vita aeterna, in Christo lesu Domino nostro (Rom. 6,23)
(De gr. et lib. arb. 8,19: ML 44,892).
1892. Ista ergo quaestio nullo modo mihi videtur posse dis­
solvi, nisi intelligamus et ipsa bona opera nostra quibus aeterna
redditur vita, ad Dei gratiam pertinere, propter illud quod ait DoML 36*473; In Ep. Io. ad Parth. tr. 5,10: ML 35,2017; In Io. Ev. tr. 74 n.1,2:
ML 35,1826-27. Pro argumentis quae ex S. Augustino allegabantur pro et con­
tra, cf. M. Guerard des Lauriers. S. Augustin et la question de la certitude
de la grâce au Concile de Trente: Aug Mag., II 1057-1067.

minus lesus, Sine me nihil potestis facere (Io. 15). Et ipse Apostolus
cum dixisset, Gratia salvi facti estis per fidem, et hoc non ex vobis,
sed Dei donum est; non ex operibus, ne forte quis extollatur: vidit
utique putare posse homines hoc ita dictum, quasi necessaria non
sint opera bona credentibus, sed eis fides sola sufficiat; et rursus
posse homines de bonis operibus extolli, velut ad ea facienda sibi
ipsi sufficiant; mox itaque addidit, Ipsius enim sumus figmentum,
creati in Christo lesu in operibus bonis, quae praeparavit Deus, ut in
illis ambulemus (Eph. 2,8-10)... Quomodo ergo, non ex operibus, ne
forte quis extollatur? Sed audi, et intellige, non ex operibus dictum,
tanquam tuis ex te ipso tibi existentibus, sed tanquam his in quibus
te Deux finxit, id est formavit et creavit. Hoc enim ait, Ipsius sumus
figmentum, creati in Christo lesu in operibus bonis; non illa creatione
qua homines facti sumus, sed ea de qua ille dicebat, qui utique iam
homo erat, Cor mundum crea in me, Deus (Ps. 50,12); et de qua dicit
Apostolus, Si qua igitur in Christo nova creatura, vetera transierunt;
ecce facta sunt nova: omnia autem ex Deo (2 Cor. 5,17-18). Fingimur
ergo, id est formamur et creamur in operibus bonis, quae, non praepa­
ravimus nos, sed praeparavit Deus, ut in illis ambulemus. Itaque,
carissimi, si vita bona nostra nihil aliud est quam Dei gratia, sine
dubio et vita aeterna, quae bonae vitae redditur, Dei gratia est:
et ipsa enim gratis datur, quia gratis data est illa cui datur. Sed
illa cui datur, tantummodo gratia est: haec autem quae illi datur,
quoniam praemium eius est, gratia est pro gratia, tanquam merces
pro iustitia; ut verum sit, quoniam verum est, quia reddet unicuique
Deus secundum opera eius (De gr. et lib. arb. 8,20: ML 44,892) L
1893. Unde et ipsam vitam aeternam, quae certe merces est
operum bonorum, gratiam Dei appellat Apostolus: Stipendium enim,
inquit, peccati mors; gratia autem Dei vita aeterna in Christo lesu
Domino nostro (Rom. 6,23)... Intelligendum est igitur etiam ipsa
hominis bona merita esse Dei munera; quibus cum vita aeterna
redditur, quid nisi gratia pro gratia redditur? (Io. 1,16) (Enchir.
107: ML 40,282).
1894. Ego enim iam immolor, et tempus resolutionis meae instat.
Bonum certamen certavi, cursum consummavi, fidem servavi; de cetero
superest mihi corona iustitiae, quam reddet mihi Dominus in illa die
iustus index (2 Tim. 4,6-8). Reddet meritis, qui donat merita. Factus
1 Ne quis concludat ergo ex eo quod vita aeterna gratia sit, fidem solam
sufficere nec opera bona requiri. Requiruntur bona opera, sed quia gratiae est
ut opera supernaturali remuneratione digna sint, ideo vita aeterna gratia est,
hac tamen differentia quod gratia qua bona opera fiunt nequeat per liberum
arbitrium mereri ut autumnabant Pelagiani, vita vero aeterna reddatur «tan­
quam merces pro iustitia» operibus libere factis sub gratia. De cooperatione
hominis cum gratia, egimus in cc.18 et 19.
Alio etiam modo ex tenore universalis doctrinae S. Augustini vita aeterna
et gratia et merces recte dici potest. «Gratia est, si ad divinam praedestinatio­
nem referatur, qua Deus statuit electis conferre gratiam, sine qua recte agere
et perseverare non possent; merces, si referatur ad iustitiam, qua recte agentes
et perseverantes coronaP> (Berti, De theol. disc. vol. 1-2 1.19 c.6,164). Inmérito
ergo arguunt Protestantes ex Augustino. Cf. M. Bendiscioli, L'agostinismo dei
riformatori protestanti: Revue des Etud. August., I (1955) 203-224.

est apostolus, qui non erat dignus: et non coronabitur dignus? Ibi
enim, quando accepit gratiam, non debitam, sed gratuitam: non
sum, inquit, dignus vocari apostolus, sed gratia Dei sum quod sum.
Modo autem debitum exigit: Bonum certamen certavi, cursum
consummavi, fidem servavi; de cetero autem superest mihi corona
iustitiae, corona iustitiae debetur mihi. Et ut scias quia debetur:
Quam reddet mihi. Non dixit, dat mihi, aut, donat mihi, sed, reddet
mihi Dominus in illa die iustus iudex. Misericors donavit mihi,
iustus reddet mihi 2. Video, beate Paule, quibus corona debetur,
meritis tuis; sed respiciens quod fuisti agnosco Dei dona sunt ipsa
merita tua. Dixisti, Bonum certamen certavi; sed tu ipse dixisti,
Gratias Deo, qui dat nobis victoriam per Dominum nostrum lesum
Christum (i Cor. 15,57). Bonum ergo certamen certasti, sed Christo
donante vicisti. Dixisti, Cursum consummavi; sed tu ipse dixisti,
Non volentis, neque currentis, sed miserentis est Dei (Rom. 9,16).
Dixisti, Fidem servavi; sed tu ipse dixisti, Misericordiam consecutus
sum, ut fidelis essem (1 Cor. 7,25). Videmus ergo Dei dona esse merita
tua, et ideo gaudemus de corona tua (S. Guelferb. 23,5: ΜΛ I 520).
1895. Propter quod ego in hac epistola, quae ad vos pervenit,
probavi per testimonia sanctarum Scripturarum..., et bona opera
nostra, et pias orationes, et rectam fidem nullo modo in nobis esse
potuisse, nisi haec acciperemus ab illo, de quo dicit apostolus,
Omne datum optimum, et omne donum perfectum desursum est, des­
cendens a Patre luminum (lac. 1,17); ne quisquam dicat meritis ope­
rum suorum, vel meritis orationum suarum, vel meritis fidei suae,
sibi traditam Dei gratiam, et putetur verum esse quod illi haeretici
dicunt, gratiam Dei secundum merita nostra dari; quod omnino
falsissimum est: non quia nullum est meritum, vel bonum piorum,
vel malum impiorum (alioquin quomodo iudicabit Deus mundum?)
sed misericordia et gratia Dei convertit hominem, de qua Psalmus
dicit, Deus meus, misericordia eius praeveniet me (Ps. 58,11); ut iustificetur impius, hoc est, ex impio fiat iustus, et incipiat habere meri­
tum bonum, quod Dominus coronabit, quando indicabitur mundus
(Ep. 217,4: ML 33.97o)3.
1896. Quod est ergo meritum hominis ante gratiam, quo me2 Pulchre dictum: «Misericors donavit mihi, iustus reddet mihi». Miseri­
cordiae Dei est ut gratuito quibus voluerit gratiam elargiatur, quae naturaliter
mereri non potest; iustitiae vero Dei est ut quibus sub gratia libere egerint vita
aeterna tamquam merces reddatur. Quia tamen Dei est ut homo mereri possit,
ideo recte repetit Augustinus Deum dona sua coronare, cum merita nostra
coronat.
3 S. Augustinus in secunda epistola ad Sixtum presbyterum romanum
(Ep. 194: ML 33,874-891) docuerat fidem donum Dei esse, Deum munera sua
coronare cum merita nostra coronat, et insuper defenderat gratuitatem prae­
destinationis. Quia monachi Adrumetani in Africa ex hac doctrina Augustini
concluserant, «quod in die iudicii non sit redditurus Deus unicuique secundum
opera eius» (Ep. 214,1 : ML 33,969), hanc misit S. Doctor epistolam ad Valentinum monasterii Adrumetani Praepositum, in qua, dum reicit contentionem
Pelagianorum quod gratia scilicet, «secundum merita nostra» detur, defendit
tamen hominem vere mereri sub gratia Dei, idcoque homines vere iudicari a
Deo secundum ea quae egerint.
* a

rito percipiat gratiam cum omne bonum meritum nostrum non in
nobis faciat nisi gratia; et cum Deus coronat merita nostra, nihil
coronet quam munera sua?... Unde et ipsa vita aeterna, quae uti­
que in fine sine fine habebitur, et ideo meritis praecedentibus red­
ditur; tamen quia eadem merita quibus redditur, non a nobis parata
sunt per nostram sufficientiam, non ob aliud nisi quia gratis datur;
nec ideo quia non meritis datur, sed quia data sunt et ipsa merita
quibus datur (Ep. 194,5,19: ML33,88o).
1897. De cetero superest mihi corona iustitiae, quam reddet mihi
Dominus in illo die iustus iudex (2 Tim. 4,8). Non ait, dat, sed reddet:
si reddet, debebat. Et numquid mutuum acceperat ut deberet?
Debet coronam, reddit coronam, non factus debitor ex mutuo
nostro, sed ex promisso suo: neque enim, cum eius merita coronabat,
non dona sua coronabat (S. Mai, 19,2: MA I 310).
1898. Debitor enim factus est, non aliquid a nobis accipiendo,
sed quod ei placuit promittendo. Aliter enim dicimus homini,
Debes mihi, quia dedi tibi: et aliter dicimus, Debes mihi, quia
promisisti mihi... (S. 158,2,2: ML 38,863).
1899. Indulgentiam donavit, coronam reddet: donator est in­
dulgentiae, debitor coronae. Unde debitor? accepit aliquid? Cui
debet aliquid Deus? Ecce videmus quia tenet eum debitorem Pau­
lus, consecutus misericordiam, exigens veritatem: Reddet mihi, in­
quit, Dominus in die illo (2 Tim. 4,8). Quid tibi reddet, nisi quod
tibi debet? Unde tibi debet? quid ei dedisti? Quis prior dedit illi,
et retribuetur ei? (Rom. 11,35). Debitorem Dominus ipse se fecit,
non accipiendo, sed promittendo: non ei dicitur, Redde quod acce­
pisti; sed, Redde quod promisisti (En. in Ps. 83,16: ML 37,1068).
1900. Illo ergo modo possumus exigere Dominum nostrum,
ut dicamus: Redde quod promisisti, quia fecimus quod iussisti:
et hoc tu fecisti, quia laborantes iuvisti (S. 158,2,2: ML 38:863).
1901. Etsi alius est alio fortior, alius alio sapientior, alius alio
iustior, alius alio sanctior; in domo Patris mansiones multae sunt
(Io. 14,2) ... ubi mansionem pro suo quisque accepturus est merito...
Multae mansiones, diversas meritorum in una vita aeterna significant
dignitates (In Io. Ev. tr. 67,2: ML 35,1812).
1902. Quis autem dicat eum qui iam coepit credere, ab illo
in quem credidit nihil mereri? (De praed. sanet. 2,4: ML 44,962) 4.
1903. Si quis autem dixerit quod gratiam bene operandi fides
mereatur; negare non possumus, imo vero gratissime confitemur.
Hanc enim fidem volumus habeant, qua impetrent caritatem quae
sola vere bene operatur, isti fratres nostri qui multum de suis
4 Opera ergo quae fiunt ante iustificationem cum auxilio praevenientis gra­
tiae, promerentur iustificationem ipsam de congruo, nam ad iustificationem
disponunt, ut vidimus in c.21. Non vero habent meritum de condigno* quia
deest princeps conditio, scilicet status gratiae, et hoc sensu ait Augustinus:
«Quid enim habere boni meriti possunt peccatores?» (vide infra n.1904). Cf. Ber­
ti, o.c. 166-167.

operibus gloriantur; caritas autem usque adeo donum Dei est, ut
Deus dicatur (i Io. 4,S) (Ep. 186,3,7: ML 33,818).
1904. Possunt quidem dicere remissionem peccatorum esse
gratiam, quae nullis praecedentibus meritis datur: quid enim habere
boni meriti possunt peccatores? Sed nec ipsa remissio peccatorum
sine aliquo merito est, si fides hanc impetrat: neque enim nullum
est meritum fidei; qua fide ille dicebat, Deus, propitius esto mihi
peccatori; et descendit iustificatus merito fidelis humilitatis, quo­
niam qui se humiliat, exaltabitur (Lc. 18,13-14). Restat igitur ut
ipsam fidem unde omnis iustitia sumit initium..., non humano,
quod istis extollunt, tribuamus arbitrio, nec ullis praecedentibus
meritis, quoniam inde incipiunt bona quaecumque sunt merita;
sed gratuitum donum Dei esse fateamur (Ep. 194,3,9: ML 33,877) 5.
5 Hic Augustinus distinguit inter meritum de congruo, quod fidei atque
aliis dispositionibus peccatoris tribuit, et meritum de condigno, quod justifica­
tionem sequitur.
Mens Augustini erat gratuitatem gratiae contra Pelagium defendere, quia
cum iste, ut damnationem effugeret in Synodo Diospolitana, loquebatur de
gratia quae «sine ullis praecedentibus meritis» datur (Ib. n.8), per istam gra­
tiam tantummodo intelligebat «ipsam humanam naturam in qua conditi sumus»
(Ib.). Propterea etsi Pelagiani dicant remissionem peccatorum dari «nullis prae­
cedentibus meritis», tamen, quia iuxta illos et Semipelagianos postea, initium
fidei in libero arbitrio est, remissio ipsa peccatorum non erit gratuita. Negat
quidem Augustinus iustificationem mereri posse de condigno, aut operibus na­
turalibus; tamen meritum de congruo dispositionibus «fidelis humilitatis» pec­
catoris tribuit.

De notione sacramenti
Summarium. Signum definit. Divisio signorum: alia sunt naturalia, alia
data. Signa cum ad res divinas pertinent, sacramenta appellantur. Duo
elementa in sacramentis: signum sensibile, aliquid sacrum significans. A
signo sacro distinguit rem, seu virtutem sacramenti. Similitudo existât
oportet inter signum et rem significatam : 1905-1912.—Quandoque latiori
sensu usurpat vocem «sacramentum», i.e. signum sacrum, atque tunc
sacramenta vocat etiam traditionem Symboli, vel orationem dominicam.
Alias de sacramentis strictiori sensu loquitur, et de productione rei per
signum sacrum significatae. Non definite tamen dixit, utrum relatio
inter ritum et rem sacram sit relatio causalitatis, an tantum concomitantiae. Sacramentum accipiendum est. Functio socialis sacramentorum
in omni religione. Sunt signa unionis inter membra Ecclesiae: 1913-1922.

1905. Signum est enim res, praeter speciem quam ingerit sen­
sibus, aliud aliquid ex se faciens in cogitationem venire... 2. Signo­
rum alia sunt naturalia, alia data. Naturalia sunt, quae sine volun­
tate atque ullo appetitu significandi, praeter se aliquid aliud ex se
cognosci faciunt, sicuti est fumus significans ignem... 3. Data vero
signa sunt, quae sibi quaeque viventia invicem dant ad demons­
trandos, quantum possunt, motus animi sui, vel sensa, aut intellecta
quaelibet... Horum igitur signorum genus, quantum ad homines
attinet, considerare atque tractare statuimus; quia et signa divinitus
data, quae in Scripturis sanctis continentur, per homines nobis
indicata sunt, qui ea conscripserunt (De doct. chr. II 1,2-3: ML
34,35-37)·
1906. Sub signo enim servit qui operatur aut veneratur aliquam
rem significantem, nesciens quid significet: qui vero aut operatur,
aut veneratur utile signum divinitus institutum, cuius vim signi­
ficationemque intelligit, non hoc veneratur quod videtur et transit,
sed illud potius quo talia cuncta referenda sunt. Talia autem homo
spiritualis et liber est, etiam tempore servitutis, quo carnalibus
animis nondum oportet signa illa revelari quorum iugo edomandi
sunt. Tales autem spirituales erant Patriarchae ac Prophetae, omnesque in populo Israel per quos nobis Spiritus sanctus ipsa Scrip­
turarum et auxilia et solatia ministravit. Hoc vero tempore posteaquam resurrectione Domini nostri manifestissimum indicium nos­
trae libertatis illuxit, nec eorum quidem signorum, quae iam intelligimus, operatione gravi onerati sumus; sed quaedam pauca pro
multis, eademque factu facillima, et intellectu augustissima, et
disciobservatione castissima ipse Dominus et apostolica tradidit disciλ

plina: sicuti iest Baptismi sacramentum, et celebratio corporis ct
sanguinis Domini (De doct. chr. III 9,13: ML 34,70).
1907. (Signa) cum ad res divinas pertinent, Sacramenta apellantur (Ep. 138,1,7: ML 33,527) L
1908. Nec quod ab antiquis patribus talia sacrificia facta sunt
in victimis pecorum, quae nunc Dei populus legit, non facit, aliud
intclligendum est, nisi rebus illis eas res fuisse significatas, quae
aguntur in nobis, ad hoc ut inhaereamus Deo, et ad eumdem finem
proximo consulamus. Sacrificium ergo visibile invisibilis sacrificii
sacramentum, id est sacrum signum est (De ciu. Dei X 5: ML 41,282).
1909. Ideo dicuntur sacramenta, quia in eis aliud videtur,
aliud intelligitur. Quod videtur, speciem habet corporalem, quod
intelligitur, fructum habet spiritualem (S. 272: ML 38,1247).
1910. De sacramento sane (salis) quod accipit (catechumenus),
dum ei bene commendatum fuerit, signacula quidem rerum divi­
narum esse: visibilia, sed res ipsas invisibiles in eis honorari: nec
sic habendam esse illam speciem benedictione sanctificatam, quem­
admodum habetur in usu quolibet (De cat. rud. 26,50: ML
40,344) 2·
igii. Nam et nos hodie accipimus visibilem cibum: sed aliud
est sacramentum, aliud virtus sacramenti (In Io. Ev. tr. 26,11:
ML 35,1611).
1912. Si enim sacramenta quamdam similitudinem earum re­
rum quarum sacramenta sunt, non haberent, omnino sacramenta
non essent. Ex hac autem similitudine plerumque etiam ipsarum
rerum nomina accipiunt. Sicut ergo secundum quemdam modum
sacramentum corporis Christi corpus Christi est, sacramentum san­
guinis Christi sanguis Christi est, ita sacramentum fidei 3 fides est
(Ep. 98,9: ML 33,364).
1913. Tractavimus ad eos (infantes) de sacramento Symboli,
quod credere debeant: tractavimus de sacramento orationis domi­
nicae, quomodo petant (S. 228,3: ML 38,1102).
1914. Et cum essent (in Vet. Lege) omnia communia sacra­
menta, non communis erat omnibus gratia, quae sacramentorum
virtus est. Sicut et nunc iam revelata fide quae tunc velabatur, om­
nibus in nomine Patris, et Filii, et Spiritus sancti baptizatis (Mt. 28,
19), commune est lavacrum regenerationis; sed ipsa gratia cuius
ipsa sunt sacramenta, qua membra corporis Christi cum suo capite

f ':5

1 De sensibus quibus Augustinus utitur verbis «sacramentum et mysterium?',
amplissime scripsit C. Coutourier, Etudes Augustiniennes (Paris 1953)
161-301. luxta ipsum Couturier haud minus quam 2.279 vicibus haec verba
legunTbr apud S. Augustinum.
2 Cf. quae de sacramento catechumenorum seu de datione salis, scripsit
Benedictus Busch, De initiatione Christiana secundum doctrinam S. Augustini
(Romae 1939) 55-59. S. Augustinus morbo pressus cum adhuc puer, hoc sacramento catechumenorum initiatus fuit: «et signabar iam signo crucis eius, et
condiebar eius sale, iam inde ab utero matris meae» (Conf. I 11,17: ML 32,668).
3 «Sacramentum fidei», i.c. Baptismus. Cf. Thomas Camelot
amelot, Sacramentum
fidei: Aug. Mag., Il 891-896.

regenerata sunt, non communis est omnibus. Nam et haeretici ha­
bent eumdem Baptismum, et falsi fratres in communione catholici
nominis (En. in Ps. 77,2: ML 36,983)4.
1915. Quare non ait, mundi estis propter Baptismum quo loti
estis, sed ait, propter verbum quod locutus sum vobis (Io. 15,3); nisi
quia et in aqua verbum mundat? Detrahe verbum, et quid est aqua
nisi aqua? Accedit verbum ad elementum, et ñt sacramentum, etiam
ipsum tanquam visibile verbum... Unde ista tanta virtus aquae, ut
corpus tangat et cor abluat, nisi faciente verbo: non quia dicitur,
sed quia creditur? Nam et in ipso verbo, aliud est sonus transiens,
aliud virtus manens... Hoc est verbum fidei quod praedicamus (Rom.
10,8): quo sine dubio ut mundare possit, consecratur et Baptismus.
Christus quippe nobiscum vitis, cum Patre agricola, dilexit Eccle­
siam, et seipsum tradidit pro ea. Lege Apostolum, et vide quid
adiungat: Ut eam sanctificaret, inquit, mundans eam lavacro aquae
in verbo (Eph. 5,25-26). Mundatio igitur nequaquam fluxo et labili
tribueretur elemento, nisi adderetur in verbo. Hoc verbum fidei tan­
tum valet in Ecclesia Dei, ut per ipsum credentem, offerentem,
benedicentem, tingentem, etiam tantillum mundet infantem; quam­
vis nondum valentem corde credere ad iustitiam, et ore confiteri ad
salutem (In Io. Ev. tr. 80,3: ML 35,184o)5.
4 Sacramentum strictiori sensu heic intelligit, nam loquitur de virtute sa­
cramenti, quam in gratia reponit, eamque illustrat ex eo quod etiam haeretici
Baptismum valide recipiunt, quin tamen gratiam obtineant.
5 Non constat inter interpretes Augustini, utrum hoc «verbum» designet
invocationem Trinitatis, seu formam Baptismi, an praeviam benedictionem
aquae ad Baptismum destinatae. Generatim antiquiores auctores de forma Bap­
tismi illud intelligunt. Ita Bertt, De theol. disc, vol.3-4 1.30 c.9,195; Esrius, In
Sent, libros quatuor, in 1.4 d.l a. 18; Maldonatus, De sacramentis dispu­
tationes, I p.3.s,22. Nostris diebus haec opinio a multis etiam defenditur, e.g
H. Hocedez. La conception augustinienne du sacrament dans le tractatus 80
in loannem: Rech, de Se. Rei., 10 (1919) 1-29; B. Busch, o.c. 93-94; Th.
Camelot, l.c. 894; praesertim vero Alfred J. Gendreaus, Sancti Augustini
doctrina de baptismo (Baltimorae 1939).
Breviter indicamus praecipuas rationes a Gendreau allatas: a) Ex analogia
cum verbis S. Pauli (Eph. 5,26) quae ab Augustino citantur, et quae de ritu
Baptismi interpretantur (cf. J. Huby, Saint Paul. Les Epitres de la captivité 229;
Prat, La théologie de S. Paul 369). b) Ex eo quod non vult Augustinus ut denuo
baptizentur illi qui aqua baptizati fuerunt in cuius consecratione errores etiam
contra fidem forte inveniebantur (vide n.1916). c) Ex alio loco, ubi Augustinus
ait: «Tolle verbum, non est Baptismus» (In Io. Ev. tr. 15,4: ML 35,1512). «Si
enim admittatur theoria de necessitate benedictionis aquae, vel professionis
fidei, vel interrogationis de fide, tunc supponendum est haec omnia vel quodvis
horum fieri debere ut valeat sacramentum: dicit enim Augustinus: «Tolle ver­
bum, non est Baptismus» (Ib. 22-23). d) Ex eo quod in casu necessitatis Bap­
tismus etiam a laico conferri valet valide et licite, et valide etiam extra casum
necessitatis (cf. C. Ep. Parm. II 13,29: ML 43,71). «Numquid supponendum
est quod etiam laicus uti debet aqua consecrata, vel quamvis aliam superius
recensitam caeremoniam implere debet, ut valeat sacramentum?» (Ib. 23).
e) Ex comparatione cum his quae Augustinus habet de sacramento Corporis
et Sanguinis Christi. Ait: «Iste panis et hoc vinum accedente verbo fit Corpus
et Sanguis Verbi... Et inde iam quae aguntur in precibus sanctis quas audituri
estis, ut accedente verbo fiat Corpus et Sanguis Christi. Nam tolle verbum,
panis est et vinum: addo verbum, et iam aliud est. Et ipsum aliud, quid est?
Corpus Christi, et Sanguis Christi. Tolle ergo verbum, panis est et vinum: adde
verbum, et fiet sacramentum (S. Den. 6,1,3: MA I 29,31). «Adhuc quidem,

ιριό. Quia baptismus, id est, salutis aqua non est salutis, nisi
Christi nomine consecrata, qui pro nobis sanguinem fudit, cruce
ipsius aqua signatur (S. 352,3: ML 39.1551) 6·
1917. Dominus (sanctificat) invisibili gratia per Spiritum sanc­
tum, ubi est totus fructus etiam visibilium sacramentorum. Nam
sine ista sanctificatione invisibilis gratiae, visibilia sacramenta quid
prosunt?... Nihil quippe profuit Simoni mago visibilis Baptismus,
cui sanctificatio invisibilis defuit (Quaest. in Hept. III 84: ML
quomodo videtis, panis est et vinum: accedit sanctificatio, et panis ille erit Cor­
pus Christi, et vinum illud erit Sanguis Christi» (S. Guelf 7,1: MA I 462).
«Concedunt omnes «verbum» hic significare formam sacramenti Eucharistiae
siculi est hodie: cur igitur quaerenda est alia significatio pro «verbo» quando
loquitur Augustinus de sacramento Baptismi?» (Ib. 23).
Alii tamen auctores, inter quos Tixeront (History of dogmas II 395) et
P. Pourrat (Theology of the sacraments 59-63), dum concedunt hoc «verbum»
designare invocationem Trinitatis, putant non debere ad hoc restringi, sed
extendi etiam ad praeviam «consecrationem» seu benedictionem aquae. Ar­
guunt praesertim ex eo quod iuxta Augustinum aqua salutis, «non est salitus,
nisi Christi nomine consecrata» (vide n.1916) et etiam ex aliis verbis quae in
textu occurrunt: «non quia dicitur, sed quia creditur». Unde probabile putant
Augustinum designare illo «verbo» praeter invocationem Trinitatis, benedic­
tionem aquae et forsitan etiam professionem fidei a baptizando factam.
Si hic tantum textus consideretur, res quidem obscura est, et secunda sen­
tentia probabilitate non caret. Tamen, rationibus inspectis quas attulimus,
prima sententia probabilior videtur. Argumentis vero secundae interpretationis
responderi potest, quod quamvis magni momenti sit benedictio aquae baptismalis et professio fidei in baptizato, tamen Augustinus pro valido habet baptis­
mum aqua non benedicta collatum, et etiam baptismum ab haeretico ministra­
tum. Verba, «non quia dicitur, sed quia creditur», videntur intelligenda de dis­
positionibus requisitis ut effectus gratiae baptismalis obtineatur, quamvis vali­
ditas baptismi absque illis salva maneat. Ita etiam, Hocedez, l.c. 28; M. Co­
meau, Saint Augustin exégète du quatrième évangile (Paris 1930) 345.
6 «Elementa benedictionis clare indicantur: signum crucis et invocatio Dei
super aquam» (Busch, o.c. 91). Ad necessitatem quod attinet istius benedictio­
nis, non videtur haec verba rigurose interpretanda, quia iuxta Augustinum
valet Baptismus etiamsi forsitan benedictio aquae ob preces erroneas vel con­
tra fidem, invalida fuerit: «Respondetur, quia si non sanctificatur aqua, cum
aliqua erroris verba per imperitiam precator effundit, multi non solum mali,
sed etiam boni fratres in ipsa Ecclesia non sanctificant aquam. Multorum enim
preces emendantur quotidie, si doctoribus fuerint recitatae, et multa in eis
reperiuntur contra catholicam fidem. Numquid si manifestetur aliquos baptí­
zalos, cum illae preces dictae super aquam fuissent, iubebuntur denuo baptiza­
ri? Quid ita? Quia plerumque precis vitium superat precantis affectus: et quia
certa illa evangelica verba, sine quibus non potest Baptismus consecrari, tantum
valent, ut per illa sic evacuentur quaecumque in prece vitiosa contra regulam
fidei dicuntur» (De bapt. VI 25,47: ML 43,213).
Distinguit ergo verba benedictionis aquae, a verbis evangelicis «sine quibus
non potest Baptismus consecrari», et ista «tantum valent, ut per illa sic eva­
cuentur quaecumque in prece vitiosa contra regulam fidei dicuntur», et ita
Baptismus valet. Cf. Busch, o.c. 92; Gendreau, o.c. 22.
7 Quaenam est relatio inter ritum et rem sacram? Estne relatio causalitatis
an tantum concomitantiae?
Interpretes Augustini haud concordes sunt. Alii ut Tixeront, Pourrai,
Kornyljak (o.c.) putant doctrinam de causalitate sacramentorum praeter atten­
tionem Augustini fuisse. «In controversia enim Donatista agebatur de persona
ministri eiusque influxu in sanctificationem sacramentalem. Contra Donatistas
personam ministri extollentes. Doctor Hipponensis actionem sanet ificatricem

1918. Ecce quia Christus sanctificat; ecce quia Christus etiam
ipso lavacro aquae in verbo, ubi ministri corporaliter videntur ope­
rari, ipse abluit, ipse mundat (C. litt. Petii. III 49,59: ML 43,379).
1919. Aqua igitur exhibens forinsecus sacramentum gratiae,
et Spiritus operans intrinsecus beneficium gratiae, solvens vinculum
culpae, reconcilians bonum naturae, regenerant hominem in uno
Christo, ex uno Adam generatum (Ep. 88,2: ML 33,360).
1920. Noster autem panis et calix, non quilibet... sed certa
consecratione mysticus fit nobis, non nascitur. Proinde quod non
ita fit, quamvis sit panis et calix, alimentum est refectionis, non
sacramentum religionis (C. Faust. XX 13: ML 42,379).
1921. Sacramentum est autem in aliqua celebratione, cum rei
gestae commemoratio ita fit, ut aliquid etiam significari intelligatur,
quod sancte accipiendum est (Ep. 55,1,2: ML 33,205).
1922. In nullum autem nomen religionis, seu verum, seu fal­
sum, coagulari homines possunt, nisi aliquo signaculorum vel sa­
cramentorum visibilium consortio colligentur: quorum sacramento­
rum vis inenarrabiliter valet plurimum, et ideo contempta sacrile­
gos facit. Impie quippe contemnitur, sine qua non potest perfici
pietas (C. Faust. XIX 11: ML 42,355).
Bibi.: Praeter citata iam opera, cf. G. Armas, La moral de San Agustín
(Madrid 1954) 8655s; Portalié: DTC 1,2416; C. Spallanzani, La no­
zione di sacramento in S. Agostino: La Scuola Cattolica (1927) 175-188 et
258-268; F. Van der Meer, Sacramentum chez saint Augustin: La MaisonDieu (1948) 50-65; H.-M. Féret, tSacramentum-Res* dans la langue théolo­
gique de saint Augustin: Rev. Sc. Phil, et Théol., 22 (1940) 2,4; M. Pontet,
L’Exégèse de S. Augustin 2575s. Quomodo Calvinus interpretetur notionem
Sacramenti apud Augustinum, vid. apud J. Cadier, Calvin et saint Augus­
tin: Aug. Mag., II 1051-1053. Cf. etiam Mario Bendiscioli, L’agostinismo
dei reformatori protestanti: Rev. des Etud. August. 1-3 (1955) 220-221.

divinam affirmat» (Kornyljak, o.c. 127). Hinc Augustinus loquitur de influxu
directo Dei in collatione gratiae.
Alii ut Bareille (DTC sub voce Baptême 178-219), Portalié (l.c. 2417), Neveut (o.c. 9) asserunt doctrinam Augustini de efficacia sacramentorum reduci
ad formulam «ex opere operato» temporum scholasticorum.
Cf. de hac re disceptationem in Congressu Internationali Parisiensi habitam
(Aug. Mag. Ill 224-227).
Ex his variis interpretationibus iam colligitur, S. Doctorem non satis definite
locutum. Hoc unum in mente habet, scilicet, unionem inter signum sacra­
mentale et rem sacram. Cum minister ritum perficit, Christus aut Spiritus
Sanctus gratiam in anima producunt (cf. n.1918-1919). Hinc saltem theoretice
quaestioni de efficacitate sacramentorum solutionem non dedit. Concrete ct
practice, iuxta Kornyljak (o.c. 128), Augustinus asseruit efficacitatem sacramen­
torum «ut v.g. in effato «Unde ista tanta virtus aquae, ut corpus tangat et cor
abluat?» (In Io. Ev. tr. 80,3: ML 35,1840).

Summarium.—Etiam in statu naturae, ante datam circumcisionem, aliquod
remedium provisum a Deo fuit pro parvulis a peccato originali liberan­
dis; hoc autem remedium probabilius erat sacramentum. Sacramenta
V. L. erant praenuntiativa Christi venturi, et Salvatorem promittebant;
sacramenta vero N. L. dant salutem: 1923-1928.—Circumcisio tamen
locum Baptismi habebat. Niutata fuerunt sacramenta, eodem manente
Mediatoris auxilio: 1929-1933.—Christus auctor sacramentorum. E la­
tere Christi sacramenta Ecclesiae manaverunt. De Baptismo et Eucha­
ristia praesertin loquitur, quia sacramenta sunt christianae initiatio­
nis: 1934-1937·—Sacramenta N. L. numero paucissima, significatione
praestantissima. Nomen sacramenti tribuit Baptismo, Confirmationi,
Eucharistiae, Ordini et Matrimonio: 1938-1942.

1923. Nec... credendum est, et ante datam circumcisionem fa­
mulos Dei, quandoquidem eis inerat Mediatoris fides in carne ven­
turi, nullo sacramento eius opitulatos fuisse parvulis suis; quamvis
quid illud esset, aliqua necessaria causa Scriptura latere voluerit.
Nam et sacrificia eorum legimus (Lev. 12), quibus utique sanguis
ille figurabatur, qui solus tollit peccatum mundi (Io. 1,29). Aper­
tius etiam legis iam tempore nascentibus parvulis, offerebantur sa­
crificia pro peccatis (C. Iui. V 11,45: ML 44,809) L
1924. Credimus nullum hominum, sive maioris, sive parvulae
quamlibet recentis aetatis, liberari a contagione mortis antiquae et
obligatione peccati quod prima nativitate contraxit, nisi per unum
Meditatorem Dei et hominum, hominem Christum lesum (Ep. 190,
2,5: ML 33,858).
1925. Si discernimus duo Testamenta, Vetus et Novum, non
sunt eadem sacramenta, nec eadem promissa... Sacramenta non
eadem, quia alia sunt sacramenta dantia salutem, alia promittentia
Salvatorem. Sacramenta Novi Testamenti dant salutem; sacramen­
ta Veteris Testamenti promiserunt Salvatorem (En. in Ps. 73,2:
ML 36,930-931).
1926. Proinde prima sacramenta, quae observabantur et ce­
lebrabantur ex Lege, praenuntiativa erant Christi venturi: quae cum
suo adventu Christus implevisset, ablata sunt; et ideo ablata, quia
impleta... et alia sunt instituta virtute maiora, utilitate meliora,
actu faciliora, numero pauciora, tanquam iustitia fidei revelata, et
in libertatem vocatis filiis Dei iugo servitutis ablato (Gal. 5,1.13),
1 In omni religione homines colligantur «sacramentorum visibilium consor­
tio» (vide n.1922). Sacramentis homines Deo reconciliantur: «Quem invenirem
qui me reconciliaret tibi?... Quibus sacramentis?» (Conf. X 42,67: ML 32,807).
Necessitas sacramentorum talis est pro Augustino, ut silentio Scripturae non
obstante, pro certo habeat ritum salutis exstitisse pro iustis et parvulis, etiam
ante «datam circumcisionem». Cf. etiam. Sex quaest. c. Pag. seu Ep. 102,15:
ML 33,376. Vide plura apud Couturier, o.c. 173ss.

quod duro et carni dedito populo congruebat (C. Faust. XIX 13:
ML 42,355)·
1927. Non enim sine ipsa fide fuerunt, qui eius in Christo
luturam revelationem praevidere et praenuntiare potuerunt; cum
et illa vetera sacramenta, significantia fuerint futurorum (En. in
Ps. 77,2: ML 36,983).
1928. Lex enim et Prophetae usque ad loannem Baptistam
sacramenta habebant praenuntiantia rem futuram: nostri vero tem­
poris sacramenta venisse testantur, quod illa venturum esse prae­
dicabant... Sic alius fuit Baptismus loannis, alius est Baptismus
Christi. Illis enim ventura ista praenuntiabantur: istis completa illa
praedicantur (C. litt. Petii. II 37,87: ML 43,289-290).
1929. Ex quo instituta est circumcisio in populo Dei, quod
erat tunc signaculum iustitiae fidei (Rom. 4,11)... ad significatio­
nem purgationis valebat et in parvulis originalis veterisque peccati,
sicut et Baptismus ex illo valere coepit ad innovationem hominis,
ex quo est institutus (De nupt. et concup. II 11,24: ML 44,450).
1930. Sacramentum porro regenerationis nostrae manifestum
esse voluit manifestatus Mediator. Erat autem antiquis iustis ali­
quod occultum, cum tamen et illi eadem fide salvi fierent, quae
fuerat suo tempore revelanda... Circumcisio antiquis sanctis pro
Baptismo fuisse creditur (Ep. 187,11,34: ML 33,845).
1931. Quia ex occasione praetermittendum non est: certe an­
tiquus populus Dei circumcisionem pro Baptismo habebat (C. litt.
Petii. II 72,162: ML 43,309).
1932. Quem (Christum) profecto inter caetera veterum sacra­
menta etiam ipsa praeputii circumcisio prophetavit. Dies enim oc­
tavus est in hebdomadarum recursibus dies dominicus, quo resurre­
xit Dominus: et petra erat Christus (1 Cor. 10,4); unde circumci­
sionis cultellus petrinus; et caro praeputii, corpus peccati (De pece,
orig. 31.36: ML 44,403)·
1933. Mutatis proinde sacramentis, posteaquam venit qui eis
significabatur esse venturus, non tamen mutato Mediatoris auxilio,
qui etiam priusquam venisset in carne, antiqua sua membra libe­
rabat suae incarnationis fide, et nos cum essemus mortui delictis
et praeputio carnis nostrae, convivificati sumus Christo, in quo
circumcisi sumus circumcisione non manu facta (Coi. 2,13.11) quam
figurabat circumcisio manu facta, ut evacuaretur corpus peccati
(Rom. 6,6), cum quo sumus ex Adam nati (De pece. orig. 32,37:
ML 44,403).
1934. Adam forma erat futuri (Rom. 5,14): et Adam dormi­
vit, quando de latere eius Eva facta est (Gen. 2,21). Adam in figura
Christi, Eva in figura Ecclesiae: unde est appellata mater vivorum.
Quando fabricata est Eva? Dum dormiret Adam. Quando de latere

Christi sacramenta Ecclesiae profluxerunt? Cum dormiret in cruce
(En. in Ps. 40,10: ML 36,461) 2.
1935. Dormit Adam ut fiat Eva: moritur Christus ut fiat Eccle­
sia. Dormienti Adae fit Eva de latere (Gen. 2,21): mortuo Christo
lancea percutitur latus (Io. 19,34), ut profluant sacramenta, quibus
formetur Ecclesia (In Io. Ev. tr. 9,10: ML 35,1463).
1936. Et quod ostium in latere accepit, profecto illud est vul­
nus, quando latus crucifixi lancea perforatum est (Io. 19,34): hac
quippe ad illum venientes ingrediuntur; quia inde sacramenta ma­
narunt, quibus credentes initiantur (De civ. Dei XV 26,1: ML 41,472).
1937. Unus militum lancea latus eius aperuit, et continuo exivit
sanguis et aqua (Io. 19,34). Vigilanti verbo Evangelista usus est, ut
non diceret, Latus eius percussit, aut vulneravit, aut quid aliud;
sed, aperuit: ut illic quodammodo vitae ostium panderetur, unde
sacramenta Ecclesiae manaverunt, sine quibus ad vitam quae vera
vita est, non intratur. Ille sanguis in remissionem fusus est pecca­
torum: aqua illa salutare temperat poculum; haec et lavacrum prae­
stat, et potum. Hoc praenuntiabat quod Noe in latere arcae ostium
facere iussus est (Gen. 6,16), qua intrarent animalia quae non erant
diluvio peritura, quibus praefigurabatur Ecclesia (In Io. Ev. tr.
120,2: ML 35.1953)3·
1938. Primo itaque tenere te volo, quod est huius disputationis
caput, Dominum nostrum lesum Christum, sicut ipse in Evangelio
loquitur, leni iugo suo nos subdidisse et sarcinae levi (Mt. 11,30):
unde sacramentis numero paucissimis, observatione facillimis, sig­
nificatione praestantissimis, societatem novi populi colligavit, sicuti
est Baptismus Trinitatis nomine consecratus, communicatio cor­
poris et sanguinis ipsius, et si quid aliud in Scripturis canonicis
commendatur... Illa autem quae non scripta, sed tradita custodi­
mus, quae quidem toto terrarum orbe servantur, datur intelligi vel
ab ipsis Apostolis, vel plenariis conciliis, quorum est in Ecclesia
saluberrima auctoritas, commendata atque statuta retineri (Ep. 54,
1,1: ML 33,200).
2 Pluries Augustinus asserit Christum auctorem fuisse sacramentorum,
atque connexionem istorum cum Christi sacrificio in cruce. «Ipsius (Christi)
enim erat Baptismi sacramentum; ad discipulos autem baptizandi ministerium
pertinebat» 'Ep. 265,5: ML 33.1087). «Baptismus in nomine Patris et Filii et
Spiritus sancti Christum habet auctorem» (C. litt. Petii. II 24,57: ML 43,279).
Sacramenta e latere Christi lancea perforato manarunt. Praeter loca quae
afferimus, cf. En. in Ps. 56,11: ML 36,668; Ib. 65.7: ML 36,793; Ib. 138,2:
ML 37,1785. Vim et valorem habent a sacrificio Christi: «Significabat illud
mare rubrum baptismum Christi. Unde rubet baptismus Christi, nisi Christi
sanguine consecratus?» (In Io. Ev. tr. 10.4: ML 35,1477). De connexione sa­
cramentorum cum sacrificio Christi in cruce, iuxta Augustinum, cf. M. Pon­
tet, o.c. 358ss; Plato V. Kornyuak, Sancti Augustini de efficacitate sacramen­
torum doctrina contra Donat istas (Romae-Philadelphiae 1953) 77.
3 Christus Dominus sua passione et morte sacramenta nobis promeruit.
Ex eius latere sacramenta manarunt, nova fit Eva seu Ecclesia, et Christus opus
redemptivum continuat in Ecclesia per sacramento. De Ecclesia visibili et
sociali, seu sacramentorum, egimus in tr. De Corpore Christi quod est Ecclesia.

1939. Quanto magis nunc pro Baptismo Christi, pro Eucharis­
tia Christi, pro signo Christi ad omnia perferenda paratior debet
esse Christianus, cum illa (sacramenta V. L.) fuerint promissiones
rerum complendarum, haec sint indicia completarum? ( C. Faust. XIX
14: ML 42,356).
1940. Si ergo ad hoc valet quod dictum est in Evangelio, Deus
peccatorem non audit (lo. 9,31), ut per peccatorem sacramenta non
celebrentur; quomodo exaudit homicidam deprecantem, vel super
aquam Biptismi, vel super oleum, vel super Eucharistiam, vel su­
per capita eorum quibus manus imponitur? (De bapt. V 20,28:
ML 43,190).
1941. Quod autem ad populum Dei pertinet (bonum nuptia­
rum), etiam in sanctitate sacramenti, per quam nefas est etiam
repudio discedentem alteri nubere... Quemadmodum si fiat ordi­
natio cleri ad plebem congregandam, etiamsi plebis congregatio
non subsequatur, manet tamen in illis ordinis sacramentum ordi­
nationis (De bono con. 29,32: ML 40,394).
1942. Utrumque enim sacramentum est; et quadam conse­
cratione utrumque homini datur: illud, cum baptizatur; istud, cum
ordinatur (C. Ep. Parm. II 13,28: ML 43,70).

De quo praecipue in controversia sacramentaria cum
Donatistis agebatur, seu de validitate et efficacia
sacramentorum
Summarium.—Sententia erat Donatistarum sanctitatem saltem externam
requiri in ministro sacramenta ministrante1. Causa erroris in eo erat,
quod non distinguebant inter sacramentum et effectum sacramenti, seu
inter validitatem et efficaciam: 1943-1945.—Sanctitatem non requiri in
ministro ostendit Augustinus, primo ex traditione non rebaptizandi vel
denuo ordinandi haereticos vel schismaticos cum ad Ecclesiam redeunt,
et secundo, ex charactere impresso a Baptismo et Ordine. Doctrinam
characteris sacramentalis illustrat ex sigillo in monetis impresso, et ex
«nota militari», qua milites signantur. Etsi haec aliquando illicite fiant,
1 Diximus «sanctitatem saltem externam» quia adhuc agitur inter auctores
qui de doctrina Donatistarum scripserunt, utrum pro validitate et efficacia
sacramentorum exigerent ministrum probum seu in statu gratiae, an vero eam
tantum sanctitatem exegerint qua carent haeretici, schismatici, excommunica­
ri, etc. Doctrina sacramentaria Donatistarum intime connectitur cum eorum
doctrina ecclesiologica. Cf. plura apud Plato V. Kornyljak, S. Augustini de
efficacitate sacramentorum doctrina contra Donatistas 1-8, ubi summatim exhibet
interpretationem doctrinarum Donatistarum a sequentibus: Tixeront, Bareille,
Pourrat, K. Adam, D. Zâhringer, F. Hofmann, A. Pincherle, E. Buonaiuti,
E. Prina, et praecipue G. Nicotra. Cf. bibliographiam.
Pro historia Donatismi, cf. P. Monceaux, Hist. Utter, de ΓAfriq. chrét. IV
(Paris 1912); Gendreau. o.c. 1-8; Kornyljak. o.c. 19ss. Kornyljak singullatim
exponit etiam doctrinam theologorum Donatistarum, Donati Magni, Parmeniani, Petiliani, Grammatici Cresconii, et Gaudentii (o.c. 22-39).

manent tamen: 1946-1953.—Thesim demonstrat tertio, ex eo quod mi­
nistri non dant quae sua sunt, sed quae Dei. Dominus sibi tenuit potes­
tatem, servis dedit ministerium. Propterea Christus est «qui baptizat».
Illicite tamen sacramenta dantur vel recipiuntur in haeresi; valent ad
consecrationem, sed non ad vitae aeternae participationem. Per reconcilia­
tionem unitatis incipit utiliter haberi vel esse, quod extra eam inutiliter
habebatur vel datum est. Munus sanctificandi ad veram Ecclesiam per­
tinent: 1954-1969.

1943. Non ob aliud illis temporibus, quando ista quaestio con­
tra veterem consuetudinem disputationibus salva caritate atque uni­
tate altercantibus discutiebatur 23, visum est quibusdam etiam egre­
giis viris antistitibus Christi, inter quos praecipue beatus Cyprianus
eminebat, non esse posse apud haereticos vel schismaticos Baptis­
mum Christi, nisi quia non distinguebatur sacramentum ab effectu,
vel usu sacramenti. Et quia eius effectus atque usus in liberatione
a peccatis et cordis rectitudine apud haereticos non inveniebatur,
ipsum quoque sacramentum non illic esse putabatur (De bapt. VI
1,1: ML 43,197).
1944. Quaecumque ipsius Ecclesiae habentur, extra Ecclesiam
non valent ad salutem. Sed aliud est non habere, aliud non utiliter
habere. Qui non habet, est baptizandus ut habeat: qui autem non
utiliter habet, ut utiliter habeat corrigendus (De bapt. IV 17,24:
ML 43,170) 3.
1945. Iam quidem in supra memoratis libris4 dictum est, ita
posse extra catholicam communionem dari Baptismum, quemadmo­
dum et extra eam potest et haberi. Nullus autem illorum negat
habere Baptismum etiam apostatas, quibus utique redeuntibus et
per paenitentiam conversis, dum non redditur, amitti non potuisse
iudicatur. Sic et illi qui per sacrilegium schismatis ab Ecclesiae
2 In mente habet concilium Carthagincnse, cura et auctoritate S. Cypriani
anno 256 celebratum, in quo episcopi Africae Proconsularis et Numidiae,
oppugnaverunt usum traditionalem de non rebaptizandis haereticis, qui recon­
ciliati veram Ecclesiam ingredi cupiebant. Quamquam, haud aliter ac Donatistae, S. Cyprianus fidem in ministro exigeret ad validitatem Baptismi, in eo
tamen ab iis maxime distabat, quod magnus fuerit defensor unitatis Ecclesiae
(«salva caritate atque unitate»), dum Donatistae hanc unitatem schismate
scinderunt. Propterea eos urget ut exemplum Cypriani in servanda unitate
potius imitentur (vide n.1946).
S. Augustinus magna cum caritate de S. Cypriano semper loquitur, atque
putat non incongruenter existimandum esse sententiam suam correxisse, quam­
quam ex exstantibus eius scriptis hoc non appareat. Cf. Ep. 93,10,38: ML 33,340.
3 Distinguit inter validitatem et efficaciam. Ecclesia tamquam Sponsa et
Corpus Christi, unum cum Eo constituens, sacramenta tanquam donum acce­
pit; Christus opus suum redemptivum in Ecclesia continuat. Quia Ecclesiae
sunt sacramenta, extra cam data non valent «ad salutem».
Eumdem conceptum exprimit distinguendo inter «formam pietatis» et «vir­
tutem pietatis». «Potest enim esse visibilis forma palmitis etiam praeter vitem;
sed invisibilis vita radicis haberi non potest, nisi in vite. Proinde corporalia
Sacramenta, quae portant et celebrant etiam sccregati ab unitate corporis
Christi, formam possunt exhibere pietatis: virtus vero pietatis invisibilis et
spiritualis ita in cis non potest esse, quemadmodum sensus non sequitur homi­
nis membrum, quando amputatur a corpore» (S. 71.19.32· ML 38 463Ί
4 C. Ep. Parm. ¡ib. tres: ML 43,33-108.

communione discedunt, habent utique Baptismum, quem prius­
quam discederent acceperunt: nam et ipsis, si redeant, non eis
iterum datur; unde ostenduntur, illud quod acceperant in unitate
positi, non potuisse amittere separati. Quod si haberi foris potest,
etiam dari cur non potest? Si dicis, Non recte foris datur: respon­
demus, Sicut non recte foris habetur, et tamen habetur; sic non
recte foris datur, sed tamen datur (De bapt. 1,1,2: ML 43,109),
1946. Nolite ergo nobis auctoritatem obicere Cypriani ad Bap­
tismi repetitionem: sed tenete nobiscum exemplum Cypriani ad
unitatis conservationem. Nondum enim erat diligenter illa Baptis­
mi quaestio pertractata, sed tamen saluberrimam consuetudinem
tenebat Ecclesia, in ipsis quoque schismaticis et haereticis corrigere
quod pravum est, non iterare quod datum est; sanare quod vul­
neratum est, non curare quod sanum est. Quam consuetudinem
credo ex apostolica traditione venientem (sicut multa quae non
inveniuntur in litteris eorum, neque in conciliis posteriorum, et
tamen quia per universam custodiuntur Ecclesiam, nonnisi ab ipsis
tradita et commendata creduntur) (De bapt. II 7,12: ML 43,133).
1947. Si nos male facimus, ipsi explicent quomodo Sacramen­
tum baptizati non possit amitti; et sacramentum ordinati possit
amitti: quoniam dicunt, Recedens ab Ecclesia Baptismum quidem non
amittit, ius dandi tamen amittit. Si enim utrumque sacramentum
est, quod nemo dubitat; cur illud non amittitur, et illud amittitur?
Neutri sacramento iniuria facienda est (C. Ep. Parm. II 13,30:
ML 43,72).
1948. Nulla ostenditur causa cur ille qui ipsum Baptismum
amittere non potest, ius dandi 5 potest amittere. Utrumque enim
Sacramentum est; et quadam consecratione utrumque homini da­
tur: illud, cum baptizatur; istud, cum ordinatur; ideoque in Catho­
lica utrumque non licet iterari (C. Ep. Parm. II 13,28: ML 43,70).
1949. Neque interest, quantum ad ipsum solum attinet sacra­
mentum, si ibi quisque accipiat baptismum Christi, ubi non est
unitas Christi: nam et baptizatus in ecclesia, si fuerit desertor eccle­
siae, sanctitate vitae carebit, sacramenti signaculo non carebit. Nam
utique exeuntem non potuisse amittere demonstratur, quod red­
eunti non redditur; sicut desertor militiae caret legitima societate,
non caret regio charactere. Qui si et alterum eodem signo ipse
signaverit, non faciet consortem vitae, sed comitem poenae; si autem
ad legitimam ordinatamque militiam et ille redeat, et ille veniat,
placata regia severitate et illi ignoscitur quod recessit, et ipse susci­
pitur qui accessit: in ambobus culpa corrigitur, ambobus poena
remittitur, ambobus pax datur, in nullo quod signatum est iteratur
(S. Denis 8,2: MA 46,839) 6.
5 Verbis «ius dandi» saepe Augustinus potestatem Ordinis designat.
6 Classicam doctrinam de «charactere» quorumdam Sacramentorum heie
et in sequentibus pulchre exponit. Vide Kornyuak, o.c. 105-106. De charactere
sacramentali iuxta Augustinum et de influxu cius doctrinae in theologiam mcdievalem, cf. G. Pierse, The origin of the doctrine of the sacramental character:
The Irish Theological Quarterly (1911) 196-211 ; J. Galot, La nature du caractc-

1950· Annon pertinet ad diligentiam pastoralem, etiam illas
oves quae... a grege aberraverint... inventas ad ovile dominicum...
revocare: praesertim quoniam si apud fugitivos servos et praedones
fecunditate multiplicentur, plus habet iuris quod in eis dominicus
character agnoscitur; qui in eis quos suscipimus, nec tamen rebapti­
zamus, minime violatur? Sic enim error corrigendus est ovis, ut
non in ea corrumpatur signaculum Redemptoris. Neque enim, si
quisquam regio charactere a signato desertore signetur, et accipiant
indulgentiam, atque ille redeat ad militiam, ille autem esse in militia,
in qua nondum erat, incipiat; in aliquo eorum character ille re­
scinditur, ac non potius in ambobus agnoscitur, et honore debito,
quoniam regius est, approbatur (Ep. 185,6,23: ML 33,803).
1951. Quod si nos correxerit, manebit ad poenam usurpatoris
quod datum est, vel eius qui illicite dedit, vel eius qui illicite accepit:
non tamen pro non dato habebitur; neque ullo modo per devotum
militem, quod a privatis usurpatum est, signum regale violabitur.
Si enim aliqui furtim et extra ordinem, in monetis publicis aurum,
vel argentum, vel aes percutiendo signaverint; cum fuerit deprehen­
sum, nonne illis punitis, aut indulgentia liberatis, cognitum regale
signum thesauris regalibus congeretur? Aut si quisquam, sive de­
sertor, sive qui nunquam omnino militavit, nota militari privatum
aliquem signet; nonne ubi fuerit deprehensus, ille signatus pro
desertore punitur, et eo gravius quo probari potuerit nunquam
omnino militasse, simul secum punito, si eum prodiderit, auda­
cissimo signatore? Aut si forte illum militiae characterem in corpore
suo, non militans pavidus exhorruerit, et ad clementiam imperatoris
confugerit, ac prece fusa, et impetrata iam venia militare iam coepe­
rit; numquid homine liberato atque correcto character ille repetitur,
ac non potius agnitus approbatur? An forte minus haerent Sacra­
menta Christiana, quam corporalis haec nota, cum videamus nec
apostatas carere Baptismate, quibus utique per paenitentiam red­
euntibus non restituitur, et ideo amitti non posse iudicatur? (C. Ep.
Parm. II 13,29: ML 43,71-72).
1952. Petii, dixit: «Venite ergo ad Ecclesiam, populi, et aufu­
gite traditores, si cum iisdem perire non vultis. Nam ut facile
cognoscatis quod cum ipsi sint rei de fide nostra optime iudicent:
ego illorum infectos baptizo; illi meos, quod absit, recipiunt bapti­
zaros; quae omnino non facerent, si in Baptismo nostro culpas
aliquas agnovissent. Videte ergo, quod damus, quam sit sanctum,
quod destruere metuit sacrilegus inimicus».
Aug. respondit: ... Sic approbamus in haereticis Baptismum,
non haereticorum, sed Christi, sicut in fomicatoribus, immundis,
luxuriosis, idolatris..., et his similibus approbamus Baptismum, non
eorum, sed Christi... Non ergo vestrum est quod destruere metui­
mus, sed Christi: quod et in sacrilegis per se sanctum est. Nam
re sacramentel. Étude de théologie médiévale (1956) ; A. M. ROGUET, La théologie
du caractère et l'incorporation à Γ Église: La Maison-Dieu, 32 (¡952) 74-89;
M. Haring, St. Augustine's use of the word character: Mediaeval Studies 14
(1952) 79-97.

venientes a vobis recipere non possumus, nisi quod vestrum est
destruamus. Destruimus enim perfidiam desertoris, non destruimus
characterem imperatoris. Proinde tu ipse considera, et destrue quod
dixisti: Ego, inquis, illorum infectos baptizo; illi meos, quod absit,
recipiunt baptizatos. Tu enim non infectos baptizas, sed, ut tui
erroris fraude inficias, rebaptizas. Nos autem nos tuos recipimus
baptizatos, sed destruimus errorem tuum unde sunt tui, et suscipi­
mus Christi Baptismum unde sunt baptizad (C. litt. Petii. II 108,
246-247: ML 43.345-346).
1953. Puta te esse militarem: si characterem imperatoris tui
intus habeas, securus militas; si extra habeas, non solum tibi ad
militiam non prodest character ille, sed etiam pro desertore punieris.
Veni ergo, veni et noli dicere: Iam habeo, iam sufficit mihi. Veni
(ad catholicam Ecclesiam); columba (Ecclesia) te vocat, gemendo te
vocat... 16. Sed sollicitus es forte, et dicis: Foris baptizatus (extra
Catholicam), timeo ne inde sim reus, quia foris accepi. Iam coepisti
cognoscere quid gemendum sit: verum dicis, quia reus es; non quia
accepisti, sed quia foris accepisti. Tene ergo quod accepisti, emenda
quod foris accepisti: accepisti rem columbae, praeter columbam...
quod accepisti, approbo; quia foris accepisti, improbo. Tene ergo
quod accepisti; non mutatur, sed agnoscitur: character est Regis
mei, non ero sacrilegus; corrigo desertorem, non immuto characte­
rem (In Io. Ev. tr. 6,15-16: ML 35,1432-33).
1954. Qui autem solo sacramento sacerdos est... quamvis ipse
non sit verax, quod dat tamen verum est si non det suum, sed Dei
(C. litt. Petii. II 30,69: ML 43,281) 7.
1955. Sibi tenuit Dominus baptizandi potestatem, servis mi­
nisterium dedit. Dicit se servus baptizare; recte dicit... sed tanquam
minister. Ideo si sit et malus, et contingat illi habere ministerium,
et si eum homines non norunt, et Deus eum novit: permittit Deus
baptizari per eum, qui sibi tenuit potestatem (In Io. Ev. tr. 5,7:
ML 35.1417)·
1956. Dictum est de Domino antequam pateretur, quia bapti­
zabat plures quam loannes: deinde adiunctum est, Quamvis ipse non
baptizaret, sed discipuli eius (Io. 4,1-2). Ipse, et non ipse: ipse potes­
tate, illi ministerio; servitutem ad baptizandum illi admovebant,
potestas baptizandi in Christo permanebat. Ergo baptizabant disci­
puli eius, et ibi adhuc erat ludas inter discipulos eius: quos ergo
baptizavit ludas, non sunt iterum baptizati; et quos baptizavit loan­
nes (Baptista), iterum baptizati sunt? Plane iterum, sed non iterato
baptismo. Quos enim baptizavit loannes, Chistus baptizavit: quod
autem baptizavit ludas, Christus baptizavit. Sic ergo quos baptiza­
vit ebriosus, quos baptizavit homicida, quos baptizavit adulter, si
baptismus Christi erat, Christus baptizavit. Non timeo adulterum,
non ebriosum, non homicidam; quia columbam attendo, per quam
7 Valide ordinatus, etsi malus sit sacerdos, valide dat, quia non quod suum
dat, sed quod Dei.

mihi dicitur, Hic est qui baptizat (Io. 1,33) (In io. Ev. tr. 5,18:
ML 35,1423) 8.
1957. Quid ergo per columbam didicit (loannes Baptista).,.
nisi quamdam proprietatem in Christo talem futuram, ut quamvis
multi ministri baptizaturi essent, sive iusti, sive iniusti, non tribue­
retur sanctitas Baptismi, nisi illi super quem descendit columba, de
quo dictum est, Hic est qui baptizat in Spiritu sancto? (Io. 1,33).
Petrus baptizet, hic est qui baptizat; Paulus baptizet, hic est qui
baptizat; ludas baptizet, hic est qui baptizat. 8. Nam si pro diver­
sitate meritorum Baptisma sanctum est, quia diversa sunt merita,
diversa erunt baptismata; et tanto quisque aliquid melius putatur
accipere, quanto a meliore videtur accepisse. Ipsi sancti, intelligite
fratres, boni pertinentes ad columbam... boni in Ecclesia..., diver­
sarum gratiarum sunt, non omnes paria merita habent: sunt alii
aliis sanctiores, sunt alii aliis meliores. Quare ergo si unus, verbi
gratia, a iusto sancto baptizetur, alius ab alio inferioris meriti apud
Deum, inferioris gradus, inferioris continentiae, inferioris vitae,
unum tamen et par et aequale est quod acceperunt, nisi quia hic
est qui baptizat? (In Io. Ev. tr. 6,7-8: ML 35,1428).
1958. Quamobrem si evangelicis verbis, In nomine Patris et
Filii et Spiritus Sancti (Mt. 28,19), Marcion Baptismum consecrabat,
integrum erat Sacramentum: quamvis eius fides sub eisdem verbis
aliud opinantis quam catholica veritas docet, non esset integra, sed
fabulosis falsitatibus inquinata (De bapt. III 15,20: ML 43,147) 8
9.
1959. Si ergo ad hoc valet quod dictum est in Evangelio, Deus
peccatorem non audit (Io. 9,31), ut per peccatorem sacramenta non
celebrentur; quomodo exaudit homicidam deprecantem, vel super
aquam Baptismi, vel super oleum, vel super Eucharistiam, vel su­
per capita eorum quibus manus imponitur? Quae omnia tamen et
fiunt et valent etiam per homicidas, id est per eos qui oderunt fra­
tres, etiam in ipsa intus Ecclesia (De bapt. V 20,28: ML 43,190).
1960. Non eorum meritis a quibus ministratur, nec eorum
quibus ministratur (constare) Baptismum, sed propria sanctitate
atque veritate, propter eum a quo institutus est, male utentibus ad
perniciem, bene utentibus ad salutem (C. Cresc. IV 16,19: ML
43-559) 101961. Iam claret et liquet, in ista quaestione de Baptismo non
esse cogitandum quis det, sed quid det; aut quis accipiat, sed quid
accipiat; aut quis habeat, sed quid habeat (De bapt. IV 10,16:
ML 43.164).
1962. Non est autem aqua profana et adultera, super quam
8 De distinctione inter Baptismum loannis Baptistae ct Baptismum Christi
infra agemus.
9 Si essentialia ritus servantur, efficacia objectiva obtinetur, nullo respectu
habito ad dispositionem ministri.
ιθ Ex institutione a Christo, habet Baptismus valorem ac sanctitatem in­
trinsecam, proinde efficacia obiectiva obtinetur, quin respectus habeatur ad
sanctitatem ministrantis vel recipientis.

nomen Dei invocatur, etiamsi a profanis et adulteris invocetur...
Baptismus Christi verbis evangelicis consecratus, et per adulteros
et in adulteris sanctus est... ipsa eius sanctitas pollui non potest, et
sacramento suo divina virtus assistit, sive ad salutem bene uten­
tium, sive ad perniciem male utentium. An vero solis vel etiam
lucernae lux, cum per coenosa diffunditur, nihil inde sordium con­
trahit, et baptismus Christi potest cuiusquam sceleribus inquinari?
Si enim ad ipsas res visibiles quibus sacramenta tractantur, ani­
mum conferamus; quis nesciat eas esse corruptibiles? Si autem ad
id quod per illas agitur, quis non videat non posse corrumpi, quam­
vis homines per quos agitur, pro suis moribus vel praemia perci­
piant, vel poenas luant? (De bapt. III 10,15: ML 43,144) Π.
1963. Magnum aliquid tibi dicere visus est... quasi sacramen­
ta et invocatio nominis Dei quae fit apud vos, ipsa inimica sit no­
bis; cum et in eis qui extra Ecclesiam sunt, non sit omnino nisi
Ecclesiae (C. Cres. II 10,12: ML 43,473)11
12.
1964. Christiani baptismi sacramentum... etiam apud haere­
ticos valet et sufficit ad consecrationem, quamvis ad vitae aeternae
participationem non sufficiat; quae consecratio reum quidem facit
haereticum extra Domini gregem habentem dominicum characte­
rem, corrigendum tamen admonet sana doctrina, non iterum simi­
liter consecrandum (Ep. 98,5: ML 33,362).
1965. Sicut autem per unitatis reconciliationem incipit utiliter
haberi, quod extra unitatem inutiliter habebatur: sic per eamdem
reconciliationem incipit utile esse, quod extra eam inutiliter datum
est (De bapt. I 1,2: ML 43,109).
1966. Aliud est enim non ibi esse, aliud nullum habere salutis
effectum. Venientibus enim ad catholicam pacem prodesse inci­
piunt qua foris inerant, sed non proderant (De bapt. VI 9,14: ML
43.204) 13·
1967. Intelligant in communionibus ab Ecclesia separatis pos­
se homines baptizari, ubi Christi Baptismus eadem sacramenti ce­
lebratione datur et sumitur; qui tamen tunc prosit ad remissionem
peccatorum, cum quis reconciliatus unitati, sacrilegio dissensionis
exuitur, quo eius peccata tenebantur, et dimitti non sinebantur.
Sicut enim in illo qui fictus accesserat, fit ut non denuo baptizetur,
sed ipsa pia correctione et veraci confessione purgetur, quod non
posset sine Baptismo, ut quod ante datum est, tunc valere incipiat
ad salutem, cum illa fictio veraci confessione recesserit (De bapt. I
12,18: ML 43,119).
11 Notetur illustratio quam affert, ut ostendat Baptismum non inquinari
moribus eum ministrantium. Augustinus de sacramentis Baptismi et Ordinis
praecipue egit, quia de istis maxime in controversia cum Donatistis quaestio
movebatur. Notentur etiam verba, «verbis evangelicis consecratus». Utrum de
forma Baptismi agatur, an vero de benedictione seu consecratione aquae, an
vero de utraque, iam supra diximus. Vide n.1915-1916.
12 Sacramenta Christi ubicumque sint ad veram Ecclesiam pertinent.
D Quia sacramenta Christi ad veram Ecclesiam pertinent, extra eam inesse
quidem possunt, non autem prodesse. Cf. plura apud Kornyuak, o.c. 99-101.

1968. Pax Ecclesiae dimittit peccata, et ab Ecclesiae pace alie­
natio tenet peccata (De bapt. Ili 18,23: ML 43,150).
1969. Baptismus Ecclesiae potest esse extra Ecclesiam, mu­
nus autem beatae vitae non nisi intra Ecclesiam reperitur: quae
supra petram etiam fundata est, quae ligandi et solvendi claves ac­
cepit (Mt. 16,18-19) (De bapt. IV 1,1: ML 43,155) 14.
* w

14 Ex textimoniis adductis sublimis conceptio Augustini distincta evadit.
E latere Christi Redemptoris nova fit Eva. quae est Ecclesia; inde etiam sacra­
menta manarunt quibus formaretur Ecclesia. Christus suae commisit Ecclesiae
munus sanctificandi fideles per sacramenta praesertim. (Praeter testimonia in
hoc tractatu citata, cf. De Ecclesia c.2.) Hinc extra eam, sacramenta valent
quidem, sed informia sunt, non conferunt gratiam. Per sacramenta initiationis,
fideles «venientes ingrediuntur» per ostium lateris Christi: «hac quippe ad illum
venientes ingrediuntur; quia inde sacramenta manarunt, quibus credentes ini­
tiantur» (De civ. Dei XV 26,1: NIL 41,472).
Bibi.: Tixeront, History of dogmas II 224; G. Bareille, Donatisme:
DTC 1722; P. Pourrat, Theology of the sacraments iiqss; K. Adam, Die
kirchliche Sundenvergebung nach dem hl. Augustin (Paderborn 1917) 73SS;
D. Zahringer, Das kirchliche Priestertum nach dem hl. Augustinus (Pader­
born 1931); F. Hofmann, Der Kirchenbegriff des hl. Augustinus in seinen
Grundlagen und seiner Entwicklung (München 1933) 124SS; A. Pincherle,
L'ecclesiologia donatista: Ricerche religiose, i (1925) iss; E. Buonailti,
Il Cristianesimo nell’Africa Romena (Bari 1928) 321SS; E. Prina, La contro­
versia donatista alla luce della dottrina del Corpo mistico di Gesù Cristo nelle
opere antidonatistiche di S. Agostino (Roma 1942) 24SS; G. Nicotra, Dottrina
sacramentaria ed ecclesiologia presso i Donatisti (Venegono inferiore 1942)
i8ss; G. G. Willis, Saint Augustine and the donatist controversy (London 1950).

De natura Baptismi, et de institutione a Christo
Summarium.—Natura Baptismi lucide patet ex nominibus quae huic sa­
cramento adscribit. Est sacramentum regenerationis et gratiae; secunda
nativitas, aqua Baptismi quasi vulva matris. Lavacro isto peccata abluun­
tur. Punici «salutem» eum vocant. Ius confert ad alia sacramenta reci­
pienda, praesertim Eucharistiam. Naturam eius illustrat etiam ex com­
paratione cum baptismo loannis Baptistae, quo peccata in spe tantum
remittebantur, non reipsa; neque ab obligatione liberabat Baptismum
Christi recipiendi: 1970-1978.—Baptismus Christum habet auctorem.
Ipse Christus voluit baptizari ad commendandam humilitatem, et Bap­
tismum suum consecrandum: 1979-1983.—Definit ergo sacramentum
Baptismi: «lavacrum aquae in verbo» et datur in nomine Patris et Filii
et Spiritus Sancti. Non videtur aliquid dixisse de tempore institutio­
nis 1984-1989.

1970. (Baotismus) est Sacramentum regenerationis omnium
peccatorum (De bapt. V 21,29: ML 43,191) L
1971. Sacramentum autem Baptismi profecto sacramentum re­
generationis est (De pece. mer. et rem. II 27,43: ML 44,177).
1972. Ecce accepit Sacramentum nativitatis homo baptizatus;
Sacramentum habet, et magnum Sacramentum, divinum, sanctum,
ineffabile (In Ep. Io. ad Parth. tr. 5,6: ML 35,2015).
1973. Videtis infantes 1
2 ... Ecce sunt (filii Dei): sed ex Deo
nati sunt. Vulva matris, aqua Baptismatis (S. 119,4,4: ML 38,674).
1974. Hi qui nondum baptizati sunt, a peccatis omnibus in
catholica Ecclesia lavacro regenerationis abluuntur (C. Gauden­
tium, I 12,13: ML 43,711).
1975. Vis nosse quia ipse (Christus) baptizat, non solum spi­
ritu, sed etiam aqua? Audi Apostolum: «Sicut Christus, inquit,
dilexit Ecclesiam, et seipsum tradidit pro ea, mundans eam lavacro
aquae in verbo, ut exhiberet ipse sibi gloriosam Ecclesiam, non
habens maculam aut rugam, aut aliquid huiusmodi» (Eph. 5,25-27).
1 Appellat etiam Baptismum «sacramentum gratiae» (De bapt. V 21,29:
ML 43,191) et «salutis aquam» (S. 352,3: ML 39,1551).
2 Nuper baptizati «infantes» vocabantur, quia in novam vitam regenerati
fuerant per Baptismum. «Vos in novam vitam regenerati, propter quod infantes
vocamini» (S. Guelf. 7,1: MA T 462). Pulchra omnino sunt quae Augustinus
nobis reliquit in Sermonibus ad Infantes: «Sermo mihi est ad vos, modo nati
infantes, parvuli in Christo, nova proles Ecclesiae, gratia patris, fecunditas
matris, germen pium, examen novellum, flos nostri honoris et fructus laboris,
gaudium et corona mea...» (S. Denis 8,1 : MA T 35). Enumeratio sermonum
ad Infantes, vide apud. T.-A. Audet, Note sur les catéchèses baptismales de
Saint Augustin: Aug. Mag., I 152 nota 6.

Mundans eam. Unde? Lavacro aquae in verbo. Quid est baptismus
Christi? Lavacrum aquae in verbo (In Io. Ev. tr. 15,4: ML 35,1511).
1976. Optime Punici Christiani Baptismum ipsum nihil aliud
quam salutem... vocant (De pece. mer. et reni. I 24,34: ML 44,128).
1977. Ipsa denique Ecclesia sic traditum tenet, ut hominem
sine Baptismo ad altare prorsus non possit admittere (De bapt. II
14,19: ML 43.138).
1978. Nulli enim Prophetarum, nulli prorsus hominum in
Scripturis divinis legimus concessum esse, baptizare in aqua paeni­
tentiae in remissionem peccatorum, quod loanni concessum est...
loannes autem tali baptismo praetingebat, quo accepto esset Bap­
tisma etiam dominicum necessarium; non ut illud repetatur, sed
ut eis qui baptismum loannis acceperant, etiam Christi Baptismus,
cui viam praeparabat ille, traderetur... 10, 12. Quaero itaque, si
baptismo loannis peccata dimittebantur, quid amplius praestare
potuit Baptismus Christi eis quos apostolus Paulus post baptis­
mum loannis Christi Baptismo voluit baptizari?... Quapropter
quanquam ita credam baptizasse loannem in aqua paenitentiae in
remissionem peccatorum, ut ab eo baptizatis in spe remitterentur
peccata, reipsa vero in Domini Baptismo id fieret... tamen ne quis­
que contendat etiam in baptismo loannis dimissa esse peccata, sed
aliquam ampliorem sanctificationem eis quos iussit Paulus denuo
baptizari (Act. 19,3-5), per Baptismum Christi esse collatam, non
ago pugnaciter (De bapt. V 9-10,11-12: ML 43,182-183) 3.
1979. Baptismus in nomine Patris et Filii et Spiritus sancti
Christum habet auctorem, non quemlibet hominem (C. litt. Pe­
tii. II 24,57: ML 43.279).
1890. Quaedam pauca (signa)... ipse Dominus et apostolica
tradidit disciplina: sicuri est Baptismi sacramentum (De doct. chr.
III 9,13: ML 34,71).
1981. Utrumque autem de Domino scriptum est, et quia bap­
tizabat plures quam loannes, et quia ipse non baptizabat, sed discipuli
eius (Io. 3,22; 4,1-3); ut intelligeremus et ipsum quidem baptizasse
praesentia maiestatis, non tamen ipsum baptizasse manibus suis.
Ipsius enim erat Baptismi sacramentum; ad discipulos autem bap­
tizandi ministerium pertinebat (Ep. 265,5: ML 33,1087) 4.
1982. Non ob aliud existimo munus baptizandi loanni fuisse
attributum... nisi ut Dominus ipse qui dederat, cum servi baptis­
mum non sprevisset accipere, dedicaret humilitatis viam, et quanti
pendendum esset suum Baptisma quo ipse baptizaturus erat, tali
facto apertissime declararet (De bapt. IV 22,29: ML 43,174).
J Plura de distinctione inter baptismum loannis et Baptismum Christi iuxta
Augustinum, vide apud Kornyuak, o.c. 89-92; et Alfred J. Gendreau, Sancti
Augustini doctrina de baptismo 14ss.
4 Quia Christus auctor est Baptismi. Ipsius erat Baptismi sacramentum.
Ad discipulos vero ministerium baptizandi pertinebat, neque Christus, ut dis­
cipuli, baptizavit manibus suis, sed praesentia maiestatis.

1983. Veniebat enim Dominus ad commendandam etiam in
baptismo humilitatem, ad ipsius sacramenti consecrationem. Quia
sic suscepit baptismum iuvenis, quemadmodum infans circumci­
sionem (S. 294,12: ML 38,1335).
1984. Quid est baptismus Christi? Lavacrum aquae in verbo.
Tolle aquam, non est baptismus: tolle verbum, non est baptismus
(In Io. Ev. tr. 15,4: ML 35,1512)5.
1985. Aqua Baptismi in nomine Patris et Filii et Spiritus
sancti cum datur alicui, nec nostra, nec vestra est (C. litt. Petii. II
2,5: ML 43,260) 6.
1986. Sacramentis... societatem novi populi colligavit, sicuti
est Baptismus Trinitatis nomine consecratus (Ep. 54,1: ML 33,200).
1987. Agite paenitentiam, et baptizetur unusquisque vestrum in
nomine Domini lesu Christi (Act. 2,38)... Non nominatis Patre et
Spiritu sancto, in nomine lesu Christi iussi sunt baptizari; et tamen
intelliguntur non baptizati nisi in nomine Patris et Filii et Spiritus
sancti (C. Maxim. II 17,1: ML 42,783).
1988. De isto charactere militibus suis vel potius comitibus
suis, ut hunc imprimerent eis quos congregabant castris eius, prae­
cepit dicens: Ite, baptizate gentes in nomine Patris et Filii et Spiritus
sancti (Mt. 28,19). (S. ad Caesar, plebem 2: ML 43,692).
1989. Cur non discissis atque abiectis veteribus pellibus timi­
dae servitutis, Christiana potius indutus fiducia exis et dicis 7: Ego
unum baptismum novi, Patris et Filii et Spiritus Sancti nomine
consecratum atque signatum ? Hanc formam 8 ubi invenio necesse
est ut approbem; non destruo quod dominicum agnosco (Ep. 23,4:
ML 33,96) 9.
5 S. Augustinus numquam expresse locutus est de materia et forma sa­
cramentorum prout postea Scholastici fecerunt, sed saepe loquitur de «elemen­
to» quod hodie «materiam» vocamus. Cf. n.1915.
Iam supra diximus de benedictione seu «consecratione» aquae baptismalis,
quamquam benedictio haud necessaria reputetur ab Augustino, quia quando
de «baptismo clinico» seu in casu necessitatis a sacerdote vel laico ministrato,
nihil dicit de benedictione aquae. Vide supra n.1915-1916.
6 Gendreau bonam affert rationem ex qua apparet quomodo, quamquam
Augustinus saepe locutus fuerit dc aqua Baptismi danda in nomine Patris et
Filii et Spiritus Sancti, nunquam tamen verbatim recitet quaenam sint verba
adhibenda. Haec ratio repetitur ex disciplina arcani «quae adhuc vigebat et qua
sermo eius restringebatur. Haec enim disciplina, quae prohibebat ne forma sa­
cramentorum tum sermonibus tum scriptis publicaretur, tempore Augustini et
per longum tempus postea vim suam plene retinuit» (Gendreau, o.c. 24, ubi
etiam documenta demonstrativa videri possunt).
7 Hanc Epistolam misit ad Maximinum episcopum Donatistam, qui diaco­
num catholicum rebaptizassc dicebatur.
8 «Forma» hic significat totum ritum Baptismi. Cf. De pece. nier, et rem. I
34,63: ML 44,146, in responsione ad quaestionem: «Quid de ipsa forma sacra­
menti loquar»?, loquitur de exorcismo, renuntiatione diaboli, etc. Cf. Gen­
dreau, o.c. 27.
9 Non est istius operis describere quomodo adulti praeparabantur ad Bap­
tismum. Varios gressus hic tantum indicamus:
1) Candidatus tradebatur cathechistac, qui eum dc veritatibus credentis
et praeceptis implendis instruebat.

Summarium.—Baptismus gratiam confert, quae est abolitio omnium pecca­
torum. Gratia spirituali per Baptismum collata, recipiens regeneratur
ad vitam aeternam. Nova nativitas. Nihil remanet quod non dimittatur.
Crimina aufert, non radet. Sanguine Christi consecratus, Baptismus
assimilatur mari Rubro, et in eo tanquam in mari omnia peccata submer­
guntur et delentur. Reatus concupiscentiae solvitur, quamvis infirmitas
ad agonem manet, haec ipsa tamen, propter Baptismum, in resurrec­
tione novissima consumetur: 1990-1997.—Alius effectus Baptismi est
dominicus character indelebilis impressus in anima, unde sacramentum
iterari nequit, et quo Ecclesiae incorporamur. Vera tantum Ecclesia
generat filios. Ut plena efficacia Baptismi obtineatur requiritur Sacra­
mentum et conversio cordis: 1998-2007.

1990. (Credo) in remissionem peccatorum. Haec in Ecclesia si
non esset, nulla spes esset: remissio peccatorum si in Ecclesia non
esset, nulla futurae vitae et liberationis aeternae spes esset. Gratias
agimus Deo, qui Ecclesiae suae dedit hoc donum. Ecce venturi
estis ad fontem sanctum: diluemini baptismo salutari, lavacro re­
generationis renovabimini; eritis sine ullo peccato, ascendentes de
illo lavacro. Omnia quae vos praeterita persequebantur, ibi dele­
buntur. Aegyptiis insequentibus Israelitas similia erunt peccata
vestra; persequentibus, sed usque ad mare Rubrum. Quid est,
usque ad mare Rubrum? Usque ad fontem Christi cruce et sangui­
ne consecratum. Quod enim rubrum est, rubet. Non vides, quomo­
do rubeat pars Christi? interroga oculos fidei: si crucem vides, at­
tende et cruorem: si vides quod pendet, attende quod fudit. Lancea
perforatum est latus Christi, et manavit pretium nostrum. Ideo
signo Christi signatur baptismus, id est, aqua ubi tinguimini, et
quasi in mari Rubro transitis. Peccata vestra hostes vestri sunt:
sequuntur, sed usque ad mare. Cum vos intraveritis, evadetis, illa
delebuntur; quomodo evadentibus per siccum Israëlitis aqua coope­
ruit Aegyptios. Et quid dixit Scriptura? Unus ex eis non remansit
(Ps. 105,11). Peccasti multa, peccasti pauca: peccasti magna, pec2) Inter catechumenos cooptabatur, exorcismo, manuum impositione cum
oratione, signo crucis et salis donatione.
3) In ecclesia admittebatur tamquam «auditop> et sacris assistebat con­
cionibus.
4) Inscribebatur in libro ecclesiae, et inter «competentes» recensebatur.
5) Symbolum tradebatur, quod post octo dies reddebatur, eodemque die,
Oratio Dominica tradebatur, quam catechumeni reddituri erant post alios octo
dies.
6) Octavo die post hanc redditionem, solemni modo Symbolum iterum
reddito, neophytae baptizabantur. Haec omnia ex scriptis Augustini constant.
Enumerationem ac significationem singulorum rituum ac sacramentorum
initiationis, vide apud B. Busch, De Initiatione Christiana secundum doctrinam
S. Augustini (Romae 1939); Gendreau, o.c. 27-34; A. Audet, l.c. 151-160;
I. Rodríguez, Ei catecumenado en la disciplina de Africa según San Agustín:
Contribución Española, etc. (Burgos 1955) 160-174.

casti parva; quid ad unus ex eis non remansit? (S. Guelf. I 9: MA
I 448)
1991. Ad omnes quidem pertinet sermo, quo vita praecipitur
et commendatur bona, ut vita impetretur et accipiatur aeterna: verumtamen praecipue vos alloquimur, novella germina sanctitatis,
regenerata ex aqua et Spiritu, plantata et rigata per ministerium
nostrum in agro Dei, qui dat incrementum. Sic vos existimate tam­
quam ex Aegypto liberatos a dura servitute, in qua vobis domina­
batur iniquitas; transisse etiam per mare Rubrum, per baptismum
scilicet sanguinea Christi cruce signatum. Hostes, qui vos a tergo
insequebantur, peccata praeterita deputate: nam sicut transeunte
Dei populo Aegyptii perierunt, sic vobis baptizatis illa deleta sunt
(S. Mai 89,1: MA I 330).
1992. Et omnes per Moysen baptizati sunt in nube et in mari
(1 Cor. 10,2). Si ergo figura maris tantum valuit, species Baptismi
quantum valebit? Si quod gestum est in figura, traiectum populum
ad manna perduxit; quid exhibebit Christus in veritate baptismi
sui, traiecto per eum populo suo? Per baptismum suum traicit cre­
dentes, occisis omnibus peccatis, tanquam hostibus consequenti­
bus, sicut in illo mari omnes Aegyptii perierunt. Quo traicit, fratres
mei? quo traicit per Baptismum lesus, cuius figuram tunc gerebat
Moyses, qui per mare traiciebat? quo traicit? Ad manna. Quod est
manna? Ego sum, inquit, panis vivus, qui de caelo descendi (Io. 6,51).
Manna accipiunt fideles, iam traiecti per mare rubrum. Quare mare
rubrum? iam mare, quare et rubrum? Significabat mare illud ru­
brum baptismum Christi. Unde rubet baptismus Christi, nisi
Christi sanguine consecratus? (In Io. Ev. tr. 11,4: ML 35,1477).
1993. Coepit ergo te curare optimus medicus, cui nullus mor­
bus est insanabilis. Noli timere scelera tua praeterita, quamvis inmania, quamvis incredibilia, quae forte gessisti: morbi sunt magni,
sed maior est medicus. Noli ergo curare de praeteritis: uno sacra­
menti momento dimittentur, et omnino omnia dimittentur. Audi
de hac re quid ab apostolis dictum sit ludaeis, qui crucifixerunt
Dominum: Agite paenitentiam, et baptizetur unusquisque vestrum in
nomine Domini lesu Christi, et dimittuntur vobis peccata vestra
(Act. 2,38). Factum est: baptizati sunt, crediderunt, accesserunt
corpori dominico, accesserunt ad bibendum sanguinem quem fude­
runt. Omnibus reis factis indulgentiam dat dimissor peccatorum,
1 Remissio peccatorum, magnum donum Deo Ecclesiae collatum. Pulcher­
rime heic et in sequentibus remissionem peccatorum per Baptismum illustrat
ex transitu Israëlitarum per mare Rubrum, pereuntibus Aegyptiis (peccatis)
qui eos persequebantur. Baptismus rubet sanguine Christi. Vis Baptismi pen­
det a cruce Christi.
Alibi loquitur etiam de gratia, de secunda nativitate. «Si Baptismus sacra­
mentum est gratiae, ipsa vero gratia abolitio peccatorum est, non est apud
haereticos Baptismi gratia» (De bapt. VII 19,37: ML 43,232). «Offeruntur
quippe parvuli ad percipiendam spiritualem gratiam» (Ep. 98,5: ML 33,362).
«Ideo est enim secunda nativitas (per Baptismum) instituta, quia nativitas est
prima (per peccatum originale) damnata» (C, Iui. VI 19,59: ML 44,858),
Cf. etiam S. Denis 8,4: MA I 38.

non laudator peccatorum: quia non venit vocare iustos, sed pecca­
tores (S. Biblioth. Casin. 2,114,2: MA I 417).
1994. Imitantur quidem Adam, quotquot per inobedientiam
transgrediuntur mandatum Dei: sed aliud est quod exemplum esi
voluntate peccantibus, aliud quod origo est cum peccato nascenti­
bus. Nam et Christum imitantur sancti eius ad sequendam iusti­
tiam. Unde et idem Apostolus dicit, Imitatores mei estote, sicut et
ego Christi (1 Cor. 11,1). Sed praeter hanc imitationem iustificationemque nostram etiam intrinsecus operatur... Hanc enim gratia
baptizaros quoque parvulos suo inserit corpori, qui certe imitari
aliquem nondum valent. Sicut ergo ille in quo omnes vivificantur,
praeter quod se ad iustitiam exemplum imitantibus praebuit, dat
etiam sui spiritus occultissimam fidelibus gratiam, quam latenter
infundit et parvulis: sic et ille quo omnes moriuntur, praeter quod
eis qui praeceptum Domini voluntate transgrediuntur, imitationis
exemplum est, occulta etiam tabe carnalis concupiscentiae suae tabificavit in se omnes de sua stirpe venientes (De pece. mer. et rem.
I 9,10: ML 44,114) 2.
1995. In eis ergo qui regenerantur in Christo cum remissionem
accipiunt prorsus omnium peccatorum, utique necesse est ut reatus3
etiam huius licet adhuc manentis concupiscentiae remittatur (D¿
nupt. et cone. I 26,29: ML 44,430).
1996. In hac non iam praeterita, sed adhuc manente lege con­
cupiscentiae, reatus eius solvitur, et non erit, cum fit in Baptismo
plena remissio peccatorum. Denique si continuo consequatur ab
hac vita emigratio, non erit omnino quod obnoxium hominem te­
neat, solutis omnibus quae tenebant (De pece. mer. et rem. II 28,
46: ML 44379)·
1997. Non aufert infirmitatem, cui regeneratus resistit, quando
bonum agonem luctatur; consentit autem, quando sicut homo in
aliquo delicto praeoccupatur (Gal. 6,1)... Haec autem infirmitas...
regeneratione alia consumetur... Regenerationem quippe hoc loco4
ambigente nullo, novissimam resurrectionem vocat... Numquid non
per lavacrum sanctum regenerati, adoptati et redempti sumus? Et
tamen restat regeneratio, adoptio, redemptio, quam in fine ventu­
ram nunc patienter exspectare debemus, ut tunc filii huius saeculi
ex nulla parte iam simus. Quisquis igitur Baptismati derogat, quod
modo per illud percipimus, corrumpit fidem: quisquis autem iam
nunc ei tribuit, quod quidem per ipsum, sed tamen postea percep2 Pulchrum testimonium de habitu infuso gratiae in Baptismo. Sicut pec­
catum Adae non consistit tantum in pravo exemplo, ut contendebant Pelagiani,
sed origine trahitur, ita praeter gratiam qua Christum imitantur adulti, adest
et gratia «occultissima» quae iustificationcm «intrinsecus» operatur, quam «la­
tenter infundit et parvulis», «qui certe imitari aliquem nondum valent». Bap­
tismus parvulorum testimonium est etiam universitatis peccati originalis.
Cf. M. G. Philips, Le mystère du Christi: Aug. Mag., IH 218.
3 Nihil hic addimus ad tanta quae iam diximus de distinctione inter actum
et reatum concupiscentiae. Vide praesertim in De Deo creante et elcv c ?6
4 Mt. ¡9,28.

turi sumus, amputat spem... Salus ergo hominis in Baptismate
facta est, quia dimissum est quod peccati a parentibus traxit, vel
quidquid etiam proprie ante Baptismum ipse peccavit: salus vero
eius tanta post erit, ut peccare omnino non possit (C. duas Ep.
Pel. Ill 3,5: ML 44.590-590 5·
igg8. Non ergo sic illos suscipimus ut sunt: absit a nobis;
nam haeretici sunt, suscipimus autem catholicos: mutantur, susci­
piuntur. Sed propter malum quod habent, non in eis possumus per­
sequi bona quae agnoscimus. Malum enim dissensionis, schismatis,
haeresis, malum suum habent: bona vero quae in illis agnoscimus,
non sunt sua; Domini nostri habent bona, Ecclesiae habent bona.
Baptismus non est ipsorum, sed Christi. Invocatio nominis Dei
super caput ipsorum quando ordinantur episcopi, invocatio illa Dei
est, non Donati. Non eum suscipio episcopum, si quando est ordi­
natus, super caput eius Donatus est invocatus. In errante et deser­
tore milite crimen est desertoris, character autem non est desertoris,
sed imperatoris... Non enim desertor characterem suum fixit... Do­
natus non baptiza vit in nomine Donati. Nam si Donatus quando
schisma fecit, in nomine Donati baptizaret, desertoris characterem
infigeret...: nunc vero ipse desertor, characterem fixit imperatoris
sui. Deus et Dominus noster lesus Christus quaerit desertorem,
delet erroris crimen, sed non exterminat suum characterem. Ego
quando venio ad fratrem meum, et colligo errantem fratrem meum,
attendo fidem in nomine Patris et Filii et Spiritus Sancti. Iste est
character imperatoris mei. De isto charactere militibus suis vel potius
comitibus suis, ut hunc imprimerent eis quos congregabant castris
eius, praecepit dicens: Ite, baptizate gentes in nomine Patris et Filii
et Spiritus Sancti (Mt. 28,1g)... Non in eis odimus quod Dei est:
non odimus et ipsos, quia Dei sunt. Et quod habent Dei est; et
Dei sunt, quia homines sunt, et omnis homo creatura Dei est, Dei
est quod habent nomen Patris et Filii et Spiritus Sancti: Baptismus
Trinitatis, Dei est... (S. ad Caesar. Eccl. plebem 2: ML 43,6g!)6.
iggg. Attende ergo, frater; attende, obsecro te. Dicis mihi,
Quid me quaeris? Respondeo, Quia frater meus es. Respondes mihi
et dicis, Si perii, quid me quaeris ? Et ego respondeo, Si non peris­
ses, non quaererem... Quaero quia peristi. Et quare quaero? quo
fructu quaero? Ut aliquando dicatur mihi, Frater tuus mortuus erat,
et revixit; perierat et inventus est (Lc. 15,32). Respondes et dicis
mihi, Sed habeo Sacramentum. Habes, agnosco: propter hoc te
5 Amplam explanationem doctrinae hoc loco traditae, vide in De gratta c.5.
6 Baptismus, sicut alia sacramenta, ubicumque sint, Christi et Ecclesiae
sunt. Sacramenta Baptismi et Ordinis, si nomine Dei collata fuerint, valida
sunt, characterem imperatoris imprimunt. Non tamen plene efficacia sunt extra
Ecclesiam, non valent ad salutem nisi per caritatem unitatis ad ovile verae Ec­
clesiae desertor miles redierit. Unitatem Ecclesiae Donatistae scinderunt. Au­
gustinus de mala fide eorum persuasus, magna eloquentia et apostolico zelo
eos hortatur ut ad unum ovile redeant, ne sacramentum, character, vel «sig­
num» quod portant, sit cis «in damnationis testimonium». Communiter ad­
mittitur S. Augustinum primum fuisse qui doctrinam de charactere sacramen­
tali adeo clare exposuerit

quaero. Magnam causant addidisti, quare te diligentius quaeram.
Ovis est enim de grege Domini mei, cum signo errasti: ideo quaero
magis, quia ipsum signum habes. Quare unam Ecclesiam non pos­
sidemus? Unum signum habemus, quare in uno ovili non sumus?
Ideo te quaero, ut hoc sacramentum sit tibi in salutis adiutorium,
non in damnationis testimonium. Nescis quia desertor de charactere
damnatur, de quo militans honoratur? Ideo te quaero, ut non pe­
reas cum signo. Salutis enim signum est, si habeas salutem, si ha­
beas caritatem. Hoc enim signum salutis extra tibi inesse potest,
prodesse non potest. Veni, ut prosit tibi quod habebas: non ut acci­
pias quod habebas: sed ut prodesse tibi incipiat quod habebas, et
accipias quod non habebas (S. ad Caesar. Eccl. plebem 4: ML
43.693)72000. Sacramenti autem integritas ubique cognoscitur, sed ad
peccatorum illam irrevocabilem remissionem extra unitatem Eccle­
siae non valebit. Nec in haeresi aut schismate constitutum sancto­
rum orationes, id est, illius unicae columbae gemitus poterunt adiuvare; sicut nec intus positum possunt, si adversum se ipse per vitam
pessimam teneat debita peccatorum, non solum si per accipitrem,
sed etiam si per ipsius columbae pium ministerium baptizetur.
23. Sicut misit me, inquit, Pater, et ego mitto vos. Hoc cum dixisset,
inspiravit, et ait illis: Accipite Spiritum Sanctum: et cuius remiseritis
peccata, remittentur illi; si cuius tenueritis, tenebuntur (Io. 20,22.23).
Ergo si personam gerebant Ecclesiae, et sic eis hoc dictum est,
tanquam ipsi Ecclesiae diceretur; pax Ecclesiae dimittit peccata, et
ab Ecclesiae pace alienatio tenet peccata... Petra enim tenet, petra
dimittit: columba tenet, columba dimittit: unitas tenet, unitas di­
mittit. Pax autem huius unitatis in solis bonis est, vel iam spiritua­
libus, vel ad spiritualia concordi obedientia proficientibus: in malis
autem non est, sive foris tumultuentur, sive intus cum gemitu tole­
rentur, et baptizent et baptizentur. Sicut autem isti qui intus cum
gemitu tolerantur, quamvis ad eamdem columbae unitatem, et ad
illam gloriosam Ecclesiam non habentem maculam aut rugam aut
aliquid huiusmodi (Eph. 5,27), non pertineant; tamen si corrigan­
tur, et se pessimos ad Baptismum accessisse fateantur, non rebapti­
zantur, sed incipiunt ad columbam pertinere, per cuius gemitus
peccata solvuntur, a cuius pace alienatis tenebantur: sic et qui aper­
tius foris sunt, si eadem sacramenta sumpserunt, cum correcti ad
Ecclesiae veniunt unitatem, non iterato Baptismo, sed eadem cari­
tatis lege et unitatis vinculo liberantur (De bapt. III 17-18,22-23:
ML 43.149-150)87 Quia Baptismus etiam extra Ecclesiam datum, signum seu characterem
imprimit, iterari nequit, non tamen prodest, si desit caritas unitatis: «Proba
mihi quod habeas caritatem; tene unitatem» (Ib. n.5). Et alibi: «Quamdiu ca­
ritatem non habent unitatis» (C. Ep. Parm. II 13,28: ML 43,71). Vide plura
apud Kornyuak, o.c. 99-128.
8 Sive in unitate Ecclesiae seu columbae Baptismus detur, sive extra Ec­
clesiam, Sacramentum valet, ideoque non iterandum est; tamen neque «intus»,
neque «foris» datum gratiam confert, si debitae desint dispositiones.

2001. An forte minus haerent sacramenta Christiana, quam cor­
poralis haec nota, cum videamus nec apostatas carere Baptismate,
quibus utique per paenitentiam redeuntibus non restituitur, et ideo
amitti non posse iudicatur? (C. Ep. Parm. II 13,29: ML 43,72).
2002. Habere tamen, et dare, et accipere Baptismi sacramen­
tum, satis eluxit pastoribus Ecclesiae catholicae toto orbe diffusae,
per quos postea plenarii concilii auctoritate originalis consuetudo
firmata est 9; etiam ovem, quae foris errabat, et dominicum charac­
terem a fallacibus depraedatoribus suis foris acceperat, venientem
ad christianae unitatis salutem, ab errore corrigi, a captivitate libe­
rari, a vulnere sanari, characterem tamen in ea dominicum agnosci
potius quam improbari (De bapt. VI 1,1: ML 43,197).
2003. Sed videntur sibi argutissime quaerere, «utrum generet
filios Baptismus Christi in parte Donati, an non generet: «ut si con­
senserimus quod generet, suam esse asseverant Ecclesiam matrem,
quae filios potuit de Christi Baptismate generare; et quia unam
oportet esse Ecclesiam, ex hoc iam nostram non esse Ecclesiam cri­
minentur. Si autem dixerimus, non generat: «Cur ergo, aiunt, apud
vos non renascuntur per Baptismum, qui transeunt a nobis ad vos,
cum apud nos fuerint baptizati, si nondum nati sunt?» 11. Quasi
vero ex hoc generet unde separata est, et non ex hoc unde coniuncta
est. Separata est enim a vinculo caritatis et pacis, sed iuncta est in
uno Baptismate. Itaque est una Ecclesia, quae sola Catholica nomi­
natur; et quidquid suum habet in communionibus diversorum a sua
unitate separatis, per hoc quod suum in eis habet, ipsa utique ge­
nerat, non illae. Neque enim separatio generat, sed quod secum de
ista tenuerunt: quod si et hoc dimittant, omnino non generant.
Haec itaque in omnibus generat, cuius sacramenta retinentur, unde
possit tale aliquid ubicumque generari: quamvis non omnes quos
generat ad eius pertineant unitatem, quae usque in finem perseve­
rantes salvabit. Neque enim hi soli ad eam non pertinent, qui se­
parationis aperto sacrilegio manifesti sunt; sed etiam illi qui in
eius unitate corporaliter mixti per vitam pessimam separantur.
Etenim Simonem magum per Baptisma ipsa pepererat: cui tamen
dictum est, quod non haberet partem in haereditate Christi (Act. 8,
13.21). Numquid ei Baptismus, numquid Evangelium, numquid
sacramenta defuerunt? Sed cui caritas defuit, frustra natus est, et
ei expediebat fortasse non nasci. (Citat 1 Cor. 1-4; et 10-13 et pro­
sequitur): Isti ergo si in hac obstinatione et perversitate remanerent,
certe quidem nati erant, nec tamen ad ipsam Ecclesiam de qua nati
erant, per pacis atque unitatis vinculum pertinerent. Ergo ipsa ge­
nerat, et per uterum suum, et per uteros ancillarum, ex eisdem sa­
cramentis, tanquam ex viri sui semine... Sed qui superbiunt et
legitimae matri non adiunguntur, similes sunt Ismaëli, de quo dic­
tum est: Eice ancillam et filium eius; non enim haeres erit filius ancillae
cum filio meo Isaac (Gen. 21,10). Qui autem pacifice diligunt legi­
timam patris sui coniugem, cuius legitimo iure generati sunt, simi9 Videtur eum loqui de concilio Arelatensi, anno 314 celebrato.

les sunt filiis lacob, quamvis cie ancillis natis, sed tamen eamdem
haereditatem sumentibus (Gen. 30,3) (De bapt. I 10,13-14: ML 43,
116-118) 10.
2004. Unus enim Deus, una fides, unum Baptisma, una incor­
rupta catholica Ecclesia non in qua sola unus Deus colitur, sed in
qua sola unus Deus pie colitur; nec in qua sola una fides retinetur,
sed in qua sola una fides cum caritate retinetur; nec in qua sola
unus Baptismus habetur, sed in qua sola unus Baptismus salubriter
habetur (C. Cresc. I 19,34: ML 43,464) n.
2005. De remissione autem peccatorum, utrum per Baptismum
apud haereticos fiat, quid mihi videretur in alio iam volumine scrip­
si 12 sed etiam hic breviter commemoro. Si fit illic remissio debito­
rum per Baptismi sanctitatem; rursus debita redeunt per haeresis
aut schismatis obstinationem: et ideo necessarium habent huiusmodi
homines venire ad catholicam pacem, ut haeretici et schismatici
esse iam desinant, et eorum quae in illos redierant, peccatorum
purgationem in unitatis vinculo caritate operante mereantur. Si au­
tem, quamvis apud haereticos vel schismaticos idem sit Baptismus
Christi, non tamen ibi operatur remissionem peccatorum propter
eamdem discordiae foeditatem et dissensionis iniquitatem: tunc inci­
pit valere idem Baptismus ad dimittenda peccata, cum ad Ecclesiae
pacem venerint; non 13 ut iam vere dimissa non retineantur; neque
ut ille Baptismus quasi alienus aut alium improbetur, ut alter tra­
datur: sed ut idem ipse qui propter discordiam foris operabatur
mortem, propter pacem intus operetur salutem (De bapt. III 13,
18: ML 43,146) 14.
10 Acutum argumentum Donatistae habere putabant: Si apud nos Ecclesia
Mater per Baptismum generat filios, quia «unam oportet esse Ecclesiam», Ec­
clesia Augustini non est vera Christi Ecclesia. Si autem apud nos Baptismus
non generat filios, quare transeuntes a nobis ad eos non baptizant?
Vide pulchram responsionem Augustini, et recolle quae in tr. De Ecclesia
diximus de variis vinculis quibus diversi homines Ecclesiae colligantur.
11 Uni verae Ecclesiae Catholicae munus incumbit homines sanctificandi,
eidemque Christi sacramenta commissa sunt. Extra eam verum habetur Bap­
tisma, non tamen salubriter confert gratiam.
12 De bapt. I llss: ML 43,118ss.
13 Particula negans omittitur in editione Am. Abest a pluribus etiam
Mss. qui postea loco, neque ut ille, habent, non ut ille (ML ib.).
14 Donatistae quaerentes «utrum peccata dimittantur per Baptismum in
parte Donati» (De bapt. I 11,15: ML 43,118) similiter argumentabantur ac pro
generatione filiorum (vide n.2OO3). Adeo intentus erat Augustinus in salvanda
obiectiva efficacia sacramentorum, et tam alte iudicabat de vi Baptismi, ut non
plane reiecerit theoriam Donatistarum de reviviscentia peccatorum, et tam­
quam hypothesim admiserit possibilitatem remissionis peccatorum extra Ec­
clesiam, vel cum Baptismus in Ecclesia «ficte» accipitur, seu non mutato corde,
ita tamen ut statim peccata reviviscant, nisi per correctionem et caritatem uni­
tatis vel in Ecclesia per bonam dispositionem cor mutetur. Augustinus dubius
mansit in quaestione de reviviscentia peccatorum. Non concordant auctores
interpretantes Augustinum. Quod talem possibilitatem admiserit, putat Pour­
rai (Theology of the sacraments 133); negativam sententiam tenet E. Neveut
(La théologie sacramentaire de S. Augustin: Divus Thomas [1931] 25); alii pu­
tant Augustinum in dubium fuisse. Cf. Kornyuak, o.c. 123: Gendreau
o.c. 44-46; F. Hofmann, Der Kirchenbegriff des hl. Aug. 385.

2006. Sicut enim in illo qui fictus accesserat, fit ut non denuo
baptizetur, sed ipsa pia correctione et veraci confessione purgetur,
quod non posset sine Baptismo, ut quod ante datum est, tunc valere
incipiat ad salutem, cum illa fictio veraci confessione recesserit:
sic etiam iste qui Baptisma Christi, quod non amiserunt qui se
separaverunt, inimicus charitatis et pacis Christi, in aliqua haeresi
aut schismate accepit, quo sacrilego scelere peccata eius non dimit­
tebantur, cum se correxerit, et ad Ecclesiae societatem unitatemque
venerit, non iterum baptizandus est; quia ipsa ei reconciliatione ac
pace praestatur, ut ad remissionem peccatorum eius in unitate
iam prodesse incipiat sacramentum, quod acceptum in schismate
prodesse non poterat (De bapt. I 12,18: ML 43,119).
2007. Quibus rebus omnibus ostenditur aliud esse sacramentum Baptismi, aliud conversionem cordis; sed salutem hominis ex
utroque compleri: nec si unum horum defuerit, ideo putare debemus
consequens esse ut et alterum desit; quia et illud sine isto potuit
esse in latrone, complente Deo sive in illo, sive in isto, quod non
ex voluntate defuisset: cum vero ex voluntate alterum horum
defue*
rit, reatu hominem involvi. Et Baptismus quidem potest inesse
ubi conversio cordis defuerit: conversio autem cordis potest quidem
inesse non percepto Baptismo, sed contempto non potest. Neque
enim ullo modo dicenda est conversio cordis ad Deum, cum Dei
sacramentum contemnitur. Iuste igitur reprehendimus, anathemamus, detestamur, abominamur perversitatem cordis haeretico­
rum: sacramentum tamen evangelicum non ideo non habent, quia
per quod utile est non habent (De bapt. IV 25,32: ML 43,176).

E

De necessitate Baptismi

Summarium.—luxta Pelagianos, parvuli, cum neque originale neque actua­
lia peccata habeant, vitam habebunt aeternam; debent tamen baptizari
ut intrent in regnum caelorum. Distinctionem hanc reicit Augustinus.
Quia omnes, etiam infantes, trahunt originale peccatum, et aliunde
nemo liberatur a peccato nisi per gratiam Christi, quae per Baptismum
datur, Baptismus omnino necessarius est. Per Baptismum parvuli in­
corporantur Christi corpori, quod est Ecclesia, et reconciliantur Deo.
Parvuli nisi baptizentur damnantur. Ex praxi baptizandi parvulos de­
monstrat existentiam peccati originalis, cum illa parva aetas nequeat
peccata personalia habere. Traditio apostolica pro Baptismo parvulo­
rum: 2008-2015.—Ad fidem Ecclesiae et auctoritatem S. Cypriani appel­
lat contra eos qui putant, parvulos non esse baptizandos ante octavum
nativitatis diem. Vana excusatio Baptismum differentium: 2016-2018.
Quamvis parvuli non possint ore confiteri et corde credere per seipsos,
cum tota Ecclesia credendum est, Baptismum eis prodesse cum alii pro
iis respondent. Mater Ecclesia cor et os maternum eis praestat : 2019-2022.
2008. Parvulus, inquiunt, etsi non baptizetur, merito innocen­
tiae, eo quod nullum habeat omnino, nec proprium, nec originale

peccatum, nec ex se, nec de Adam tractum, necesse est, aiunt, ut
propterea baptizandus est, ut intret etiam in regnum Dei, hoc est,
in regnum caelorum... Ergo est vita aeterna extra regnum caelorum? 3. Primus hic error aversandus ab auribus, exstirpandus a
mentibus. Hoc novum in Ecclesia, prius inauditum est, esse vitam
aeternam praeter regnum caelorum... Primo vide, frater, ne forte
hinc consentire nobis debeas, quisquis ad regnum Dei non pertinent,
eum ad damnationem sine dubio pertinere. Venturus Dominus,
et judicaturus de vivis et mortuis, sicut Evangelium loquitur, duas
partes facturus est, dextram et sinistram. Sinistris dicturus, Ite in
ignem aeternum, qui paratus est diabolo et angelis eius (Mt. 25,41);
dextris dicturus, Venite, benedicti Patris mei, percipite regnum quod
robis paratum est ab origine mundi (Mt. 34). Hac regnum nominat,
hac cum diabolo damnationem. Nullus relictus est medius locus,
ubi ponere queas infantes. De vivis et mortuis iudicabitur: alii
erunt ad dextram, alii ad sinistram: non novi aliud (S. 294,2-3:
ML 38,1336-37)l2009. Cuius medicinalis adventus non est opus sanis, sed aegro­
tantibus; quia non venit vocare iustos, sed peccatores in cuius regnum
non intrabit nisi qui renatus fuerit ex aqua et spiritu, nec praeter reg­
num eius salutem ac vitam possidebit aeternam... Ab hoc peccato, ab
hac aegritudine..., cuius naturaliter filii sunt, qui etiam si per
aetatem non habent proprium, trahunt tamen originale peccatum,
non liberat nisi Agnus Dei qui tollit peccata mundi (Io. 1,29)...
nonnisi Redemptor, cuius sanguine deletur debitum nostrum. Nam
quis audeat dicere, non esse Christum infantium salvatorem nec
redemptorem? Unde autem salvos facit, si nulla in eis est ori­
ginalis aegritudo peccati? Unde redimit, si non per originem
primi hominis venumdati sub peccato? Nulla igitur ex nostro
arbitrio, praeter Baptismum Christi, salus aeterna promittatur in­
fantibus, quam non promittit Scriptura divina, humanis omnibus
ingeniis praeferenda (De pece. mer. et rem. I 23,33: ML 44,128).
2010. Unde commodius esse arbitror, acervarim cogere, quae
occurrere potuerit... quibus appareat Dominum lesum Christum
non aliam ob causam in carne venisse... nisi ut hac dispensatione
misericordissimae gratiae omnes, quibus tanquam membris in suo
corpore constitutis caput est ad capessendum regnum caelorum,
vivificaret, salvos faceret, liberaret, redimeret, illuminaret, qui prius
fuissent in peccatorum morte..., sub potestate diaboli... ac sic
fieret mediator Dei et hominum, per quem... reconciliaremur Deo
in aeternam vitam, ab aeterna morte quae talibus impendebat erepti.
Hoc enim cum abundantius apparuerit, consequens erit ut ad istam
Christi dispensationem... pertinere non possint, qui vita, salute,
1 Pro aliis argumentis Augustini contra distinctionem Pelagianorum inter
regnum caelorum et vitam aeternam, ac pro necessitate Baptismi, vide supra
n.874-878.
Agimus in hoc capite maxime de parvulis quia de eis praecipue agebatur in
controversia pelagiana. Dicenda valent etiam pro adultis in casibus ordinariis,
Pro casibus necessitatis cf. dicenda in proximo capite.

'Ά-1

•zx-r-

DE NECESSITATE BAPTISMI

577

liberatione, redemptione, illuminatione non indigent. Et quoniam
ad hanc pertinet Baptismus, quo Christo consepeliuntur, ut incor­
porentur illi membra eius, hoc est fideles eius: profecto nec Baptis­
mus est necessarius eis qui illo remissionis et reconciliationis bene­
ficio, quae fit per mediatorem, non opus habent. Porro quia parvu­
los baptizandos esse concedunt, qui contra auctoritatem universae
Ecclesiae, procul dubio per Dominum et Apostolos traditam, venire
non possunt 2: concedant oportet eos egere illis beneficiis mediato­
ris, ut abluti per Sacramentum caritatemque fidelium, ac sic incor­
porati Christi corpori, quod est Ecclesia, reconcilientur Deo, ut in
illo vivi... fiant: unde, nisi a morte... tenebris peccatorum? quae
quoniam nulla in ea aetate per suam vitam propriam commiserunt,
restat originale peccatum (De pece. mer. et rem. I 26,39: ML 44,131) 3.
2011. Unde fit consequens ut quoniam nihil agitur aliud, cum
parvuli baptizantur, nisi ut incorporentur Ecclesiae, id est, Christi
corpori membrisque socientur; manifestum sit eos ad damnationem,
nisi hoc eis collatum fuerit, pertinere. Non autem damnari possent,
si peccatum utique non haberent. Hoc quia illa aetas nulla in vita
propria contrahere potuit, restat intelligere vel si hoc nondum pos­
sumus, saltem credere, trahere parvulos originale peccatum (De
pece. mer. et rem. Ill 4,7: ML 44,189).
2012. Quisquis dixerit quod in Christo vivificabuntur etiam
parvuli qui sine Sacramenti eius participatione de vita exeunt, hic
profecto et contra apostolicam praedicationem venit, et totam con­
demnat Ecclesiam, ubi propterea cum baptizandis parvulis festina­
tur et curritur, quia sine dubio creditur aliter eos in Christo vivi­
ficari omnino non posse (Ep. 166,7,21: ML 33,730).
2013. Valet, et inter fideles baptizatos computatur (parvulus).
Hoc habet auctoritas matris Ecclesiae, hoc fundatus veritatis obti­
net canon: contra hoc robur, contra hunc inexpugnabilem murum
quisquis arietat, ipse confringitur (S. 294,18: ML 38,1346).
2014. Quod traditum tenet universitas Ecclesiae, cum parvuli
infantes baptizantur, qui certe nondum possunt corde credere ad
iustitiam, et ore confiteri ad salutem, quod latro potuit: quin etiam
flendo et vagiendo cum in eis mysterium celebratur, ipsis mysticis
vocibus obstrepunt; et tamen nullus Christianorum dixerit eos
inaniter baptizari (De bapt. IV 23,30: ML 43,174).
2015. Beatus Cyprianus satis ostendit, quam hoc ab initio
2 Argumentum Augustini pro universalitate peccati originalis ex praxi Ec­
clesiae parvulos baptizandi, ample evolvit, Germán Mártil (La Tradición en
San Agustín [Madrid 1943) 101-109).
3 Hoc testimonium doctrina abundat. Christus non ob aliam causam venit
nisi ut homines redimeret (cf. De Verbo Incarnato et Redemptore c. 13). Consti­
tutus est Caput Corporis Mystici. Ad dispensationem gratiae Christi pertinet
Baptismus. Quia omnes etiam infantes peccatum saltem originale habent, om­
nes egent beneficio Mediatoris. Abluuntur vero per Sacramentum Baptismi
caritatemque fidelium, «ac sic incorporati Christi corpori, quod est Ecclesia,
reconciliantur Deo». Cf. plura apud Grabowski, The Church. An introduction
to the theology of St. Augustine 258. Vide infra u,2025.

creditum et intellectum servet Ecclesia: qui cum parvulos a materno
utero recentissimos iam idoneos ad percipiendum Christi Baptis­
mum assereret (De pece. mer. et rem. Ill 5,10: ML 44,190).
2016. Beatus quidem Cyprianus non aliquod decretum con­
dens novum, sed Ecclesiae fidem firmissimam servans, ad corrigen­
dum eos qui putabant ante octavum diem nativitatis non esse parvulum baptizandum, non carnem, sed animam dixit non esse per­
dendam; et mox natum rite baptizari posse, cum suis quibusdam
coëpiscopis censuit (Ep. 166,8,23: ML 33,731).
2017. Breviter ergo dicimus sanctitati vestrae: unusquisque
christianus det operam, si adhuc cathecumenus est, dimittantur
illi peccata. Iam enim signum Christi gerit in fronte, iam intrat
ecclesiam, iam per eum tantum nomen invocatur; sed adhuc sarci­
nam peccatorum suorum portat: nondum dimissa sunt, quia non
dimittuntur nisi in sancto baptismate. Et non dicat sibi: Timeo
fieri fidelis, ne peccem postea. Ut enim non peccet postea, habet
in potestate: ut non peccaverit, numquid habet in potestate? Habet
quod faciat, ut non peccet: quid facit, ut non peccaverit? Quod
enim factum est, factum est: praeterita non potes facere non facta:
quae autem futura sunt, potes non facere. Quare ergo perverso
consilio a diabolo seducitur? Futura peccata timet, quae nondum
admittit; praeterita non timet, quae portat commissa. Illa nondum
fecisti, ista iam premunt te; forte illa non facies, immo si noles non
facies, haec et si velis delere potest. Non possum, inquis, Confuge
ergo ad eum, qui illa delet (S. Biblioth. Casin. 2,114,3: MA I 417).
2018. Ut autem possit regenerari per officium voluntatis alie­
nae4, cum offertur consecrandus, facit hoc unus Spiritus, ex quo
regeneratur oblatus. Non enim scriptum est, Nisi quis renatus
fuerit ex parentum voluntate, aut ex offerentium vel ministrantium
fide; sed, Nisi quis renatus fuerit ex aqua et Spiritu Sancto (Io. 3,5).
Aqua igitur exhibens forinsecus sacramentum gratiae, et Spiritus
operans intrinsecus beneficium gratiae, solvens vinculum culpae,
reconcilians bonum naturae, regenerant hominem in uno Christo,
ex uno Adam generatum. Regenerans ergo Spiritus in maioribus
offerentibus, et parvulo oblato renatoque communis est: ideo per
hanc societatem unius eiusdemque Spiritus prodest offerentium
voluntas parvulo oblato (Ep. 98,2: ML 33,360).
2019. Offeruntur quippe parvuli ad percipiendam spiritualem
gratiam, non tam ab eis quorum gestantur manibus (quamvis et
ab ipsis, si et ipsi boni fideles sunt), quam ab universa societate
sanctorum atque fidelium. Ab omnibus namque offerri recte intel­
liguntur, quibus placet quod offeruntur, et quorum sancta atque
4 Respondit Augustinus ad Bonifacium episcopum qui ab eo quaesierat,
quomodo parentum fides parvulis, cum baptizantur, possit prodesse, cum per­
fidia parentum parvulis non obsit. De hac re scripserunt, E. R. Fairweather,
Sr. Augustine's interpretation of Infant Baptism: Aug. Mag.. II 897-903; J. Ha­
mer, Le baptême et la foi: Irénikon, 23 (1950) 387-405. Fides Ecclesiae quasi
praestatur infanti. Cf. etiam J.-D. Didier, Saint Augustin et le baptême des en­
fants: Rev. des Etud. August., II (1956) 109-129.
P

individua caritate ad communicationem sancti Spiritus adiuvantur.
Tota hoc ergo mater Ecclesia, quae in sanctis est, facit, quia tota
omnes, tota singulos parit. Nam si christiani baptismi sacramentum,
quando unum atque idipsum est, etiam apud haereticos valet et
sufficit ad consecrationem, quamvis ad vitae aeternae participa­
tionem nori sufficiat... quanto potius in catholica Ecclesia etiam
per stipulae ministerium frumenta purganda portantur, ut ad massae
societatem mediante area perducantur? (Ep. 98,5: ML 33,362).
2020. Itaque parvulum, etsi nondum fides illa quae in creden­
tium voluntate consistit, iam tamen ipsius fidei sacramentum5
fidelem facit. Nam sicut credere respondetur, ita etiam fidelis
vocatur, non rem ipsa mente annuendo, sed ipsius rei sacramentum
percipiendo. Cum autem homo sapere coeperit, non illud sacramen­
tum repetet, sed intelliget, eiusque veritati consona etiam voluntate
coaptabitur. Hoc quandiu non potest, valebit sacramentum ad eius
tutelam adversus contrarias potestates; et tantum valebit ut si ante
rationis usum ex hac vita migraverit, per ipsum sacramentum com­
mendante Ecclesiae caritate, ab illa condemnatione, quae per unum
hominem intravit in mundum (Rom. 5,12), christiano adiutorio
liberetur. Hoc qui non credit, et fieri non posse arbitratur, profecto
infidelis est, etsi habeat fidei sacramentum; longeque melior est
illo parvulus, qui etiamsi fidem nondum habeat in cogitatione, non
ei tamen obicem contrariae cogitationis opponit, unde sacramentum
eius salubriter percipit (Ep. 98,10: ML 33,364)6.
2021. Quod per sacramentum Baptismatis in parvulis fieri non
dubitat mater Ecclesia, quae cor et os maternum eis praestat, ut
sacris mysteriis imbuantur; quia nondum possunt corde proprio
credere ad iustitiam, ncc ore proprio confiteri ad salutatem fRom. 10,
10). Nec ideo tamen eos quisquam fidelium fideles appellare
cunctatur, quod a credendo utique nomen est: quamvis hoc non
ipsi, sed alii pro eis inter sacramenta responderint (De pece. mer.
et rem. I 35,38: ML 44,131).
2022. In infantibus qui baptizati moriuntur, eadem gratia Om­
nipotentis implere credenda est, quod non ex impia voluntate, sed
ex aetatis indigentia, nec corde credere ad iustitiam possunt, nec
ore confiteri ad salutem (Rom. 10,10) (De bapt. IV 24,31: ML
43.175)·
5 Vide n.1912.
6 Etsi parvuli non habeant fidem «in cogitatione», sacramentum fidei seu
Baptismus cos fideles facit, quia ipsi non opponunt, «obicem contrariae cogi­
tationis», et Mater Ecclesia cis «cor ct os maternum» praestat. Sacramentum
Baptismi etiam «salubriter» percipiunt et «si ante rationis usum ex hac vita
migraverint» a damnatione liberantur. Vide c. sequentem.

Quibus modis Baptismus aquae suppleri possit

Summarium.—Non tantum passio pro Christo, seu Baptismus sanguinis,
sed etiam conversio cordis supplent Baptismum aquae, si hic propter
angustias temporis vel aliis rationibus nunc haberi nequeat. Tria affert
exempla: a) boni latronis; b) Cornelii centurionis, qui Spiritum accepit
antequam baptizaretur; c) catechumeni «divina caritate flagrantes».
Votum tamen recipiendi sacramentum cum conversione cordis coniungi
debet, «neque enim ullo modo dicenda est conversio cordis ad Deum,
cum Dei Sacramentum contemnitur». Christus ipse baptizatus est ad
declarandum «quanti pendendum esset suum Baptisma», et ad dedican­
dam humilitatis viam. Mors pro Christo, aeque valet ad dimittenda
peccata, ac ablutio Baptismi. Contra Donatistas inculcat tamen, mar­
tyrium «propter iustitiam» esse debere, quia «martyres non facit poena,
sed causa». Martyrium, vicem Baptismi habet etiam pro infantibus:
2023-2031.
£

2023. Baptismi sane vicem aliquando implere passionem, de
latrone illo cui non baptizato dictum est, Hodie mecum eris in para­
diso (Lc. 23.43), non leve documentum idem beatus Cyprianus
assumit: quod etiam atque etiam considerans, invenio non tantum
passionem pro nomine Christi id quod ex Baptismo deerat posse
supplere, sed etiam fidem conversionemque cordis, si forte ad ce­
lebrandum mysterium Baptismi in angustiis temporis succurri non
potest. Neque enim latro ille pro nomine Christi crucifixus est,
sed pro meritis facinorum suorum: neque quia credidit passus est,
sed dum patitur credidit. Quantum itaque valeat etiam sine visibili
sacramento Baptismi, quod ait Apostolus, Corde creditur ad iusti­
tiam, ore autem confessio fit ad salutem (Rom. 10,10); in illo latrone
declaratum est. Sed tunc impletur invisibiliter, cum ministerium
Baptismi non contemptus religionis, sed articulus necessitatis ex­
cludit. Nam multo magis in Cornelio et in amicis eius, quam in
illo latrone, posset videri superfluum ut aqua etiam tingerentur, in
quibus iam donum Spiritus sancti, quod nonnisi baptizatos alios
accepisse sancta Scriptura testatur, certo quoque indicio quod illis
temporibus congruebat, cum linguis loquerentur, eminuerat. Bap­
tizari sunt tamen: et in hoc facto apostolica exstat auctoritas. Usque
adeo nemo debet in quolibet provectu interioris hominis, si forte
ante Baptismum usque ad spiritualem intellectum pio corde pro­
fecerit, contemnere sacramentum, quod ministrorum opere corpo­
raliter adhibetur, sed per hoc Deus hominis consecrationem spiritualiter operatur. Nec ob aliud existimo munus baptizandi loanni
fuisse attributum, ita ut loannis baptismus diceretur, nisi ut Do­
minus ipse qui dederat, cum servi baptismum non sprevisset acci­
pere (Mt. 3,6.13), dedicaret humilitatis viam, et quanti pendendum
esset suum Baptisma quo ipse baptizaturus erat, tali facto apertis­
sime declararet. Videbat enim tanquam peritissimus medicus salu­
tis aeternae, quorumdam non defuturum tumorem, qui cum in-

tcllcctu veritatis et probabilibus moribus ita profecissent, multis
baptizatis vita atque doctrina se praeponere minime dubitarent,
supervacaneum sibi esse crederent baptizari, quando ad illum men­
tis habitum se pervertisse sentirent, ad quem multi baptizati adhuc
ascendere conarentur (De bapt. IV 22,29: ML 43,173-174) L
2024. Illud sane quod de catechumenis obiciebatur Cypriano,
quod in martyrio deprehensi, et pro Christi nomine occisi, etiam sine
Baptismo coronarentur; quid ad rem pertineat, non satis intelligo:
nisi forte quia dicebant, multo magis haereticos cum Baptismo
Christi posse ad regnum eius admitti, quo catechumeni admitte­
rentur; cum ipse dixerit, Nisi quis renatus fuerit ex aqua et Spiritu,
non intrabit in regnum caelorum (Io. 3,5). Qua in re nec ego dubito
catechumenum catholicum divina caritate fragrantem haeretico bap­
tizato anteponere; sed etiam in ipsa intus Catholica bonum cate­
chumenum malo baptizato anteponimus: nec ideo tamen sacramen­
to Baptismatis, quo iste nondum, ille iam imbutus est, facimus
iniuriam; aut catechumeni sacramentum sacramento Baptismi prae­
ferendum putamus, cum aliquem catechumenum aliquo baptizato
fideliorem melioremque cognoscimus. Melior enim centurio Cor­
nelius nondum baptizatus Simone baptizato. Iste enim et ante Bap­
tismum sancto Spiritu impletus est (Act. 10), ille et post Baptismum
immundo spiritu inflatus est (Act. 8,13.18.19). Verumtamen Cor­
nelius si etiam Spiritu sancto iam accepto baptizari noluisset, con­
tempti tanti sacramenti reus fieret... Sicut autem bono catechume­
no Baptismus deest ad capessendum regnum caelorum; sic malo
baptizato vera conversio. Qui enim dixit, Nisi quis renatus fuerit ex
aqua et Spiritu sancto, non intravit in regnum caelorum; ipse etiam
dixit, Nisi abundaverit iustitia vestra plus quam Scribarum et Pharisaeorum, non intrabitis in regnum caelorum (Mt. 5,20). Alterum
sine altero parum est: utrumque perficit illius possessionis haere­
dem. Sicut ergo non debemus improbare iustitiam hominis, quae prius
coepit esse quam coniungeretur Ecclesiae, sicut esse coeperat iusti­
tia Cornelii priusquam ipse esset in plebe Christiana; quae neque si
improbaretur, dixisset ei angelus, Acceptae sunt eleemosynae tuae,
1 Non tantum ergo passio pro Christo, sed et «conversio cordis» vicem
supplent Baptismi, cum «in angustiis temporis», vel in «articulo necessitatis»,
«ad celebrandum mysterium Baptismi... succurri non potest». Hoc tamen tunc
tantum locum habere potest, cum non adest «contemptus religionis», seu cum
quis paratus sit ad Baptismum recipiendum si possibile sit. Hinc est quod Cor­
nelius ipse qui antequam baptizaretur «donum Spiritus sancti» acceperat, bap­
tizatus fuit.
Hoc ita statutum est, quia videbat «peritissimus medicus» Christus, «quo­
rumdam non defuturum tumorem, qui cum intellectu veritatis et probabilibus
moribus ita profecissent, multis baptizatis vita atque doctrina se praeponere
minime dubitarent, supervacaneum sibi esse eroderant baptizari». His verbis
exprimit Augustinus quod postea theologi dicturi erant, Baptismum sc. neces­
sarium necessitate medii, sed non ex natura rei (prouti est gratia sanctificans),
sed ex positiva institutione, quod proinde in quibusdam circumstantiis per
aliud medium suppleri potest.
Medicus Christus ut tumorem superbiae curaret, et ad ostendendum «quanti
pendendum esset suum Baptisma quo Ipse baptizaturus erat», non sprevit ac­
cipere baptismum a servo, i.e. loanne Baptista.

et exauditae sunt orationes tuae; neque si sufficeret ad capessendum
regnum caelorum, ut ad Petrum mitteret moneretur (Act. 10,4.31.5):
sic non est improbandum evangelicum Baptismi sacramentum,
etiamsi extra Ecclesiam fuerit acceptum: quod tamen quia non pro­
ficit ad salutem, nisi ille qui habet integritatem Baptismi, sua quo­
que gravitate correcta, incorporetur Ecclesiae; sic haereticorum cor­
rigamus errorem, ut quod in eis, non eorum, sed Christi est, ag­
noscamus (De bapt. IV 21,28: ML 43,172) 2.
2025. Quid autem valeat et quod agat in homine corporaliter
adhibita sanctificatio sacramenti (sine qua tamen ille latro non fuit,
quia non eius accipiendae voluntas defuit, sed non accipiendae ne­
cessitas adfuit), difficile est dicere. Nisi tamen plurimum valeret,
non serva baptismum Dominus accepisset. Verum quia per se ipsa
consideranda est, excepta salute hominis cui perficiendae adhibetur,
satis indicat quod et in malis, et in eis qui saeculo verbis, non factis
renuntiant, ipsa integra est, cum illi nisi corrigantur, salutem ha­
bere non possint. Sicut autem in latrone, quia per necessitatem
corporaliter defuit, perfecta salus est, quia per pietatem spiritualiter adfuit: sic et cum ipsa praesto est, si per necessitatem desit quod
latroni adfuit, perficitur salus. Quod traditum tenet universitas Ec­
clesiae, cum parvuli infantes baptizantur, qui certe nondum pos­
sunt corde credere ad iustitiam, et ore confiteri ad salutem, quod
latro potuit... et tamen nullus Christianorum dixerit eos inaniter
baptizari (De bapt. IV 23,30: ML 43,174) 3.
2 In ordinariis circumstantiis salus ex utroque habetur, Baptismo scilicet
et conversione cordis: «utrumque perficit illius possessionis (regni caelorum)»
haeredem. Hinc, quia Baptismus ex institutione divina necessarius est, si bonus
catechumenus Baptismum renuat accipere, si Cornelius, «etiam Spiritu sancto
iam accepto baptizari noluisset, contempti tanti Sacramenti reus fieret». In hac
ergo hypothesi recte asserit quod catechumeno et Cornelio Baptismus desit
«ad capessendum regnum caelorum». Si enim quis renuat implere quod Chris­
tus iussit (in casu, receptionem Baptismi aquae), tunc neque vera eiit conversio
cordis. Si vero adsit conversio cordis cum voto baptismi (non contempto sa­
cramento) sed ab actuali receptione quis impediatur angustiis temporis, tunc
iuxta Augustinum sufficit haec conversio ad capessendum regnum caelorum.
3 Etiamsi quis per conversionem cordis justificatus fuerit, debet tamen
«corporaliter» seu in re recipere sacramentum Baptismi. Difficile iudicat dicere
quid valeat sacramentum in homine per conversionem cordis iustificato. Quod
tamen plurimum valeat ostendit exemplo Domini qui ut «dedicaret humilitatis
viam» baptismum servi accepit. Vide alia quae diximus in n.2023. Hoc valet
de ordinariis circumstantiis, e.g. in casu Cornelii.
In casu tamen necessitatis (prout contigit in latrone), si Baptismus desit,
perfecta salus obtinebitur absque actuali receptione sacramenti. Hoc illustrat
exemplo latronis, qui quamquam «corporaliter» Baptismum non recepit, ta­
men obtinuit sanctificationem sacramenti («sine qua ille latro non fuit»).
Similiter docet hic Augustinus quod si «per necessitatem» (ut accidit in
parvulis) desit quod adfuit latroni (i.c. conversio cordis), salus perficitur per
solam receptionem sacramenti. In casu ergo necessitatis, ad iustificationem
quod attinet, Baptismus et conversio cordis aequiparantur.
Hinc non videmus quomodo assentiri possimus verbis cl. Grabowski scri­
bentis: «Augustine requires incorporation into the Church through the sacra­
ment for full iustification and makes eternal salvation dependent upon actual
inherence in the body of Christ through the sacrament of baptism» (The
Church. An introduction to the theology of St. Augustine 252-253 nota 96)
Nec accurata videtur assertio ah eodem auctore facta, quod S Augustinus

2026. Sicut ergo in Abraham praecessit fidei iustitia, et acces­
sit circumcisio signaculum iustitiae fide; ita in Cornelio praecessit
sanctificatio spiritualis in dono Spiritus sancti, et accessit sacramen­
tum regenerationis in lavacro Baptismi. Et sicut in Isaac, qui octavo
suae nativitatis die circumcisus est, praecessit signaculum iustitiae
fidei; et quoniam patris fidem imitatus est, secuta est in crescente
ipsa iustitia, cuius signaculum in infante praecesserat: ita in bapti­
zatis infantibus praecedit regenerationis sacramentum; et si Christia­
nam tenuerint pietatem, sequetur etiam in corde conversio, cuius
mysterium praecessit in corpore. Et sicut in latrone quod ex Bap­
tismi sacramento defuerat complevit Omnipotentis benignitas, quia
non superbia vel contemptu, sed necessitate defuerat: sic in infan­
tibus qui baptizati moriuntur, eadem gratia Omnipotentis implere
credenda est, quod non ex impia voluntate, sed ex aetatis indigen­
tia, nec corde credere ad iustitiam possunt, nec ore confiteri ad
salutem (De bapt. IV 24,31: ML 43,175)4.
ante annum 400 tenuerit quidem doctrinam de mediis extra-sacramentalibus
Baptismum supplentibus in quibusdam circumstantiis, sed quod in cursu con­
troversiae cum Donatistis eam mutaverit (saltem quoad conversionem cordis)
et exegisset susceptionem Baptismi in re hancque strictiorem opinionem susti­
nuerit in controversia cum Pelagianis. Ratio a Grabowski allata est, quod
Augustinus exigat incorporationem ad Ecclesiam tamquam necessariam ad
aeternam salutem, sacramentum vero Baptismi unica sit ianua ad Ecclesiam.
Hinc asserit Augustinum retractasse sententiam quam hic exponimus (vide
o.c. 255-257). Hanc opinionem repetit Grabowski in La Iglesia y la predestina­
ción en los escritos de San Agustín (Augustinus, IV [1959] 336-339).
Desunt rationes quibus cl. auctor ostendat Augustinum sententiam suam
retractasse, atque in omnibus circumstantiis exegisse receptionem Baptismi.
Documenta a Grabowski allata nos ipsi exposuimus in variis locis huius operis.
Cf. praesertim in De Corpore Christi quod est Ecclesia c.3 et De baptismo c.3.
Haec tamen non valent universaliter, neque applicantur ad casus de quibus in
hoc capite agimus.
Praeterea, eadem docuit Augustinus e.g. anno 419, quae docuerat anno 400
cum scripsit De baptismo. In opere Quaest. in Hept. de Cornelio scribit: «Cor­
nelius audiens et credens quod praedicaverat Petrus, ita mundatus est, ut ante
visibilem Baptismum, cum suis qui aderant, acciperet donum Spiritus sancti;
verumtamen nec visibile sacramentum contemni potuit (Act. 10,45-48) ut ablu­
tus etiam extrinsecus lavaret quodammodo vestimenta sua» (IV 33: ML 34,
735). Si Cornelius etiam post acceptum Spiritum Sanctum Baptismi sacramen­
tum contemneret, votum non haberet Baptismum recipiendi quod omnino re­
quiritur ad iustificationem mediis extrasacramentalibus obtinendam, ut iam
ab Augustino audivimus. Et in eodem opere: «Nec tamen ideo sacramentum
visibile contemnendum est: nam contemptor eius invisibiliter sanctificari nullo
modo potest» (Ib. III 84: ML 34,713). Hinc est quod Cornelius quia contemp­
tor non fuit sacramenti, quamquam iam antea invisibiliter sanctificatus fuerat,
baptizatus est.
Ad ea quae adducit Grabowski (o.c. 258) ex De pece. mer. et rem. (vide
n.2009), dicendum Augustinum de parvulis agere, ubi de absoluta necessitate
Baptismi quaestio est in citato loco: «Nulla... praeter Baptismum Christi, salus
aeterna promittitur infantibus». Quaestio vero praesens non est de parvulis in
quibus nulla potest esse conversio cordis.
4 Aequiparat conversionem cordis (in latrone) cum Baptismo (in parvulis).
Quod in primo casu «ex Baptismi sacramento» defuit, supplet «Omnipotenti^

2027. Quibus rebus omnibus ostenditur aliud esse sacramen­
tum Baptismi, aliud conversionem cordis; sed salutem hominis ex
utroque compleri: nec si unum horum defuerit, ideo putare debe­
mus consequens esse ut et alterum desit; quia et illud sine isto pot­
est esse in infante, et hoc sine illo potuit esse in latrone, complente
Deo sive in illo, sive in isto, quod non ex voluntate defuisset: cum
vero ex voluntate alterum horum defuerit, reatu hominem involvi.
Et Baptismus quidem potest inesse ubi conversio cordis defuerit:
conversio autem cordis potest quidem inesse non percepto Baptis­
mo, sed contempto non potest. Neque enim ullo modo dicenda est
conversio cordis ad Deum, cum Dei sacramentum contemnitur.
(De bapt. IV 25,32: ML 43,176) 5.
2028. Neque enim et Cornelii gentilis hominis orationes non
sunt exauditae, aut eleemosynae non sunt acceptae: imo et angelum
ad se mitti, et missum meruit intueri, per quem posset utique sine
hominis alicuius accessu cuncta necessaria discere. Sed quoniam
quidquid boni in orationibus et eleemosynis habebat, prodesse illi
non poterat, nisi per vinculum christianae societatis et pacis incor­
poraretur Ecclesiae; iubetur mittere ad Petrum, et per illum discit
Christum; per illum etiam baptizatus, christiano populo quoque
communionis adiungitur, cui sola bonorum operum similitudine
iungebatur (Act. 10). Perniciose quippe contemneret bonum quod
nondum habebat, superbiens ex illo quod habebat. Sic etiam qui
se ipsos a societate caeterorum separantes, caritate violata, unitatis
vinculum rumpunt, si nihil faciunt eorum quae in illa societate
acceperunt, in omnibus separati sunt: et ideo quem sibi sociaverint,

i

benignitas», «quia non superbia vel contemptu, sed necessitate defuerat». Quod
ex conversione cordis deest in parvulis baptizatis, complet Deus, quia «ex aeta­
tis indigentia» defuit. Eaedem semper conditiones ab Augustino ponuntur.
Nec dicatur Augustinum mentem suam mutasse (ut putat Grabowski,
o.c. 256 in nota) ut apparet ex eo quod postea scripsit de latrone. Verum qui­
dem est Augustinum in De anim. et eius orig. (I 9,11 : ML 44,480) tamquam in­
certum reliquisse utrum latro baptizatus fuerit necne «antequam damnaretur»,
et quod in Retr. scripserit: «In quarto libro (De baptismo 22,29) non satis ido­
neum posui illius latronis exemplum, qui utrum non fuerit baptizatus, incertum
est» (II 18: ML 32,638). Ex his tamen locis hoc tantum deduci potest quod,
quia postquam De baptismo scripserat, novam expresserit opinionem circa
possibilitatem Baptismi latronis, hoc exemplum «non satis idoneum» reperiat
nunc ad illustrandam doctrinam de conversione cordis Baptismum supplente
in casu necessitatis, sed nihil retractat de doctrina ipsa in De baptismo tradita.
Et consulto loquimur de conversione cordis potius quam de passione, quia
quamquam in Retr. loquatur de «passione» dum exemplum citat latronis, iam
scimus ex De anim. et eius orig. suam opinionem quod confessio latronis seu
conversio cordis acquiparetur passioni: «Tanto namque pondere appensum
est, tantumque valuit apud eum qui haec novit appendere, quod confessus est
Dominum crucifixum, quantum si fuisset pro Domino crucifixum» (l.c.).
Nonne verisimile est quod si sententiam suam mutasset postquam De bap­
tismo scripserat, circa doctrinam quam attentissime consideraverat («iterum
atque iterum considerans», vide n.2023) et quae tanti momenti est, aliquid no­
bis dixisset cum opus De baptismo «cum quadam iudiciaria severitate» recen­
suit? {Retr. prol.: ML 32,583). Et tamen nihil aliud habet in Retr. nisi quod
«non satis idoneum» posuerit exemplum.
? Pulchra syntesis omnium quae usque nunc dixerat. Docet votum sacra-

si venire aci Ecclesiam voluerit, debet omnia quae accepit accipere
(De bapt. I 8,10: ML 43,115) 6.

2029. Nam quicumque etiam non percepto regenerationis la­
vacro pro Christi confessione moriuntur, tantum eis valet ad dimit­
tenda peccata, quantum si abluerentur sacro fonte Baptismatis. Qui
enim dixit, Si quis non renatus fuerit ex aqua et Spiritu sancto, non
intrabit in regnum caelorum (Io. 3,5): alia sententia istos fecit excep­
tos, ubi non minus generaliter dixit, Qui me confessus fuerit coram
hominibus, confitebor et ego eum coram Patre meo qui in caelis est
(Mt. 10,32); et alio loco, Qui perdiderit animam suam propter me,
inveniet eam (Mt. 16,25). Quid enim pretiosius quam mors, per
quam fit ut et delicta omnia dimittantur, et merita cumulatius
augeantur? Neque enim tanti sunt meriti, qui, cum mortem dif­
ferre non possent, baptizati sunt, deletisque omnibus peccatis ex
hac vita emigrarunt, quanti sunt hi qui mortem, cum possent, ideo
non distulerunt, quia maluerunt Christum confitendo finire vitam,
quam eum negando ad eius Baptismum pervenire (De civ. Dei XIII
7: ML 41,381)7.
2030. Si omnes qui occiduntur sanguine suo baptizantur, om­
nes latrones, iniqui, impii, scelerati, qui damnati feriuntur, martyres
habendi sunt, quia suo sanguine baptizantur. Si autem non bapti­
zantur sanguine suo, nisi qui occiduntur propter iustitiam; ... vi­
distis prius esse quaerendum propter quid patimini, et postea quid
patimini (C. litt. Petii. II 23,52: ML 43,276)8.
2031. Quis novit quid ipsis parvulis in secreto iudiciorum suo­
rum bonae compensationis reservet Deus, qui quamquam nihil recte
fecerint, tamen nec peccantes aliquid ista perpessi sunt? Non enim
frustra etiam infantes illos, qui cum Dominus lesus Christus nementum recipiendi cum conversione cordis coniungi debere, ac propterea etiam
per caritatem iustificatum, obligatum iri ad Baptismum aquae accipiendum,
si possibile sit, aliter sacramentum contemnitur, nec vera erit conversio cordis.
Si «non ex voluntate», alterutrum deest, Deus complet quae defuit.
6 Quod Cornelius etiam ante Baptismum fuerit plene iustifìcatus (vide su­
pra n.2024), apparet inter alia ex eo quod eius orationes et bona opera exaudi­
tae et acceptae fuerunt; tamen nihil ei prodessent si Baptismum contempserit
et «nisi per vinculum Christianae societatis et pacis incorporaretur Ecclesiae».
Discant Donatistae ex hoc exemplo nihil eis opera bona prodesse dum «cari­
tate violata, unitatis vinculum rumpunt». Iam diximus Augustinum persuasum
fuisse de mala fide Donatistarum, propterea saepissime dixisse quod e.g. Bap­
tismum quod recipiunt non sit eis ad salutem, nisi correcti Ecclesiam ingre­
diantur. Cf. e.g. De sacramentis in genere c.3.
Ad effectus conversionis cordis quod attinet, hic Augustinus repetit quae
iam ab illo audivimus. Ut conversio cordis iustificet necesse est ut non adsit
contemptus Baptismi, i.e., ut hodie dicitur, ut habeatur votum sacramentum
recipiendi. Hoc accidit in Cornelio, et quia sacramentum non contempsit bap­
tizatus fuit. Propterea Augustinus Donatistas saepissime exhortatur ut resi­
piscant, atque ad bona Ecclesiae redeant a qua sacrilege sese separaverant
Ita respondendum videtur ad ea quae Grabowski habet in opere citato, 252-253.
7 Multis aliis locis hanc doctrinam Augustinus tradit.
8 Dogmatice causa facit martyrem: «Martyres non facit poena, sed causa»
(En. in Ps. 34 s.2,11: ML 36,340). Vide supra De religione c.4.

candus ab Herode quaereretur, occisi sunt (Mt. 2,16), in honorem
martyrum receptos commendat Ecclesia CDe Uh. arb. III 23,68:
ML 32,1304) 9.
Bibl.: Cf. Gendreau, o.c. 745s; Kornyljak, o.c. 12455; G. Armas, Li
moral de San .Agustin 397; Λ. Turrado, La inhabitación de la Santísima Tri­
nidad en los justos: Aug. Mag., I 590.
’ Cf. etiam En. in Ps. 47,5: ML 36,536, ubi asserit Christum coronasse par­
vulos pro se morientes. De sorte parvulorum absque Baptismo morientium,
egimus in De Deo creante et elev. c.28 a.2.

CAPUT UNICUM

De existentia et effectibus Confirmationis
Summarium. Confirmationem designat sive per impositionem manus, quam
«etiam nunc» in suis praepositis servat Ecclesia, sive per unguentum
«quo baptizatos ungit Ecclesia», et quod signo crucis benedictum esse
debet. Symbolice loquens de Eucharistia, asserit fideles effici panem
sacramenti, per aquam Baptismatis, et ignem, seu chrisma Confirmatio­
nis. Confirmatio infantibus dabatur post Baptismum. Unctio visibilis
signum est Spiritus Sancti, qui in Confirmatione datur. Aperte distin­
guit donationem Spiritus Sancti, a gratiis gratis datis, quae saepissime
«primis temporibus» gratiam gratum facientem comitabantur. Gratia
confirmans et roborans effectus Confirmationis. Augustinus videtur
docuisse «Sacramentum Chrismatis» characterem imprimere, nam distin­
guit inter visibile sacramentum, quod tamquam signaculum est et in
malis, qui non fructuose illud recipiunt, et invisibilem unctionem cari­
tatis, «quae propria bonorum est»: 2032-2043.

2032. Hoc significans (dilectionem Dei et proximi) Dominus
lesus, bis dedit Spiritum sanctum: semel in terra propter dilectio­
nem proximi, et iterum de caelo propter dilectionem Dei... Ipse
est igitur qui de caelo etiam datus est die Pentecostes... Quomodo
ergo Deus non est qui dat Spiritum sanctum?... Neque enim ali­
quis discipulorum eius dedit Spiritum sanctum. Orabant quippe
ut veniret in eos quibus manus imponebant, non ipsi eum dabant.
Quem morem in suis praepositis etiam nunc servat Ecclesia. Deni­
que et Simon Magus offerens Apostolis pecuniam, non ait, Date
et mihi hanc potestatem, ut dem Spiritum sanctum: sed cuicumque,
inquit, imposuero manus, accipiat Spiritum sanctum. Quia neque
Scriptura superius dixerat, Videns autem Simon quod Apostoli
darent Spiritum sanctum; sed dixerat, Videns autem Simon quod
per impositionem manuum Apostolorum daretur Spiritus sanctus
(Act, 8,19). Propter hoc et Dominus ipse lesus Spiritum sanctum
non solum dedit ut Deus, sed etiam accepit ut homo... Non utique
oleo visibili (unxit eum Deus), sed dono gratiae, quod visibili signi­
ficatur unguento quo baptizatos ungit Ecclesia. Nec sane tunc
unctus est Christus Spiritu sancto, quando super eum baptizatum
velut columba descendit (Mt. 3,16): tunc enim corpus suum, id
est, Ecclesiam suam praefigurare dignatus est, in qua praecipue
baptizati accipiunt Spiritum sanctum: sed ista mystica et invisibili
unctione tunc intelligendus est unctus, quando Verbum Dei caro
factum est... Nos autem accipere quidem hoc donum (Spiritus
sancti) possumus pro modulo nostro, effundere autem super alios

non utique possumus; sed ut hoc fìat, Deum super eos, a quo hoc
efficitur, invocamus (De Trin. XV 26,46: ML 42,1093-1094).
2033. Postremo quid est, quod omnes noverunt, Signum Chris­
ti, nisi crux Christi? Quod signum nisi adhibeatur sive frontibus
credentium, sive ipsi aquae ex qua regenerantur, sive oleo quo
chrismate unguntur, sive sacrifìcio quo aluntur, nihil eorum rite
perficitur. Quomodo ergo per id quod mali faciunt, nihil boni sig­
nificatur; quando per crucem Christi, quam fecerunt mali, in cele­
bratione sacramentorum eius bonum nobis omne signatur? (In
Ιο. Ευ. tr. 118.5: ML 35,1950).
2034. Memor sum promissionis meae. Promiseram enim vo­
bis, qui baptizati estis, sermonem quo exponerem mensae Domini­
cae Sacramentum, quod modo etiam videtis, et cuius nocte praete­
rita participes facti estis... Commendatur vobis in isto pane quomo­
do unitatem amare debeatis. Numquid enim panis ille de uno grano
factus est? Nonne multa erant tritici grana? Sed antequam ad pa­
nem venirent, separata erant: per aquam coniuncta sunt, et post
quamdam contritionem. Nisi enim molatur triticum, et per aquam
conspergatur, ad istam formam minime venit, quae panis vocatur.
Sic et vos ante ieiunii humiliatione et exorcismi sacramento quasi
molebamini. Accessit Baptismum et aqua; quasi conspersi estis, ut
ad formam panis veniretis. Sed nondum est panis sine igne. Quid
ergo significat ignis? Hoc est Chrisma. Oleum etenim ignis nostri,
Spiritus sancti est sacramentum... Attendite ergo, et videte, quia
venturus est Pentecoste Spiritus sanctus. Et sic veniet: in linguis
igneis se ostendit. Inspirat enim caritatem, qua ardeamus in Deum,
et contemnamus mundum, et fenum nostrum exuratur, et cor quasi
aurum purgetur. Accedit ergo Spiritus sanctus, post aquam ignis:
et efficimini panis, quod est corpus Christi. Et ideo unitas quodam
modo significatur. Tenetis sacramenta ordine suo (S. 227: ML
38,1099-1100).
2035. Solus tunc ungebatur rex, et sacerdos: duae istae illo
tempore unctae personae. In duabus personis praefigurabatur fu­
turus unus rex et sacerdos, utroque munere unus Christus, et ideo
Christus a chrismate. Non solum autem caput nostrum unctum
est, sed et corpus eius nos ipsi... Ideo ad omnes Christianos perti­
net unctio 1; ... Inde autem apparet Christi corpus nos esse, quia
omnes ungimur: et omnes in illo et Christi et Christus sumus, quia
quodammodo totus Christus caput et corpus est. Unctio ista per­
ficiet nos spiritualiter in illa vita, quae nobis promittitur. ... Ungi­
mur enim modo in sacramento, et sacramento ipso praefiguratur
quiddam quod futuri sumus. Et illud nescio quid futurum ineffa­
bile desiderare debemus, et in sacramento gemere, ut in ea re gau­
deamus quae sacramento praemonstratur (En. in Ps. 26 en.2,2:
ML 36,199-200).
1 De unctione qua unguntur omnes Christiani unum corpus cum Christo
Capite efFormantes. vide E. J. Hughes. The participation of the faithful in the
regal and prophetic mission of Christ according to St. Augustine (Mundelein
Illi. U.S.A. 1956) 58ss.
6

2036. Numquid modo quibus imponitur manus ut accipiant
Spiritum sanctum, hoc exspectatur ut linguis loquantur? Aut quan­
do imposuimus manum istis infantibus, attendit unusquisque ves­
trum utrum linguis loquerentur; et cum videret eos linguis non lo­
qui, ita perverso corde aliquis vestrum fuit ut diceret: Non accepe­
runt isti Spiritum sanctum; nam si accepissent, linguis loquerentur
quemadmodum tunc factum est? Si ergo per haec miracula non
fiat modo testimonium praesentiae Spiritus sancti; unde fit, unde
cognoscit quisque accepisse se Spiritum sanctum? ... Si diligit fra­
trem, manet Spiritus Dei in illo... Videat si est in illo dilectio pacis
et unitatis, dilectio Ecclesiae toto terrarum orbe diffusae... Ergo
si vis nosse quia accepisti Spiritum, interroga cor tuum; ne forte
sacramentum habes, et virtutem sacramenti non habes (In Ep. Io.
ad Parth. tr. 6,10: ML 35,2025-26).
2037. Unctio spiritualis ipse Spiritus sanctus est, cuius sacra­
mentum est in unctione visibili (In Ep. Io. ad Parth. tr. 3,5: ML
35,2000).
2038. Haec scripsi vobis de his qui vos seducunt; ut sciatis quia
unctionem habetis, et unctio quam accepimus ab eo, permaneat in nobis
(1 Io. 2,26.27). Unctionis sacramentum est, virtus ipsa invisibilis,
unctio invisibilis, Spiritus sanctus (In Ep. Io. ad Parth. tr. 3,12:
ML 35,2004).
2039. Cum Simon ille magus baptizatus a Philippo adhaereret
ei, credens miraculis divinis factis in conspectu suo; venerunt Apo­
stoli ad Samariam, ubi crediderat etiam et ipse magus, et ubi fuit
baptizatus, et imposuerunt Apostoli manus hominibus baptizatis,
et acceperunt Spiritum sanctum, et coeperunt linguis loqui. Admi­
ratus est ille, et obstupefactus tanto divino miraculo, quod ad im­
positionem humanarum manuum venit Spiritus sanctus, et implevit
homines; et desideravit istam, non gratiam, sed potentiam; non
unde liberaretur, sed unde extolleretur (En. in Ps. 20 s.2,14: ML
36,247) 2·
2040. Plus illum (Simonem magum) delectavit potentia Apo­
stolorum, quam iustitia Christianorum. At ubi vidit per manus im­
positionem Apostolorum et per orationes eorum Deum dare fideli­
bus Spiritum sanctum; et quia tunc miraculum demonstrabatur
adventus Spiritus sancti, ut linguis loquerentur, quas non didice­
rant, omnes super quos veniebat Spiritus sanctus (nec ideo modo
non datur Spiritus sanctus, quia linguis non loquuntur, qui credunt.
Ideo enim tunc oportebat ut linguis loquerentur, ut significarent
omnes linguas Christo credituras. Ubi impletum est quod signi­
ficabatur, miraculum ablatum est): cum ergo hoc videret Simon,
voluit talia facere, non talis esse (En. in Ps. 130,5: ML 37,1706).
2041. Si ergo antiqui iusti pro illis praenuntiativis sacramen2 Clare distinguit Augustinus Spiritum Sanctum a dono linguarum, sive
gratiam a potentia miraculorum, traditque Apostolos utrumque dedisse, Simo­
nem vero potentiam qua extolleretur, non Spiritus Sancti gratiam postulasse.
Vide n. sequentem.

tis et rerum nondum impletarum figuris, omnia dura et horrenda
perpeti parati fuerunt, et plerique perpessi sunt... quanto magis
nunc pro Baptismo Christi, pro Eucharistia Christi, pro signo Chris­
ti ad omnia perferenda paratior debet esse Christianus, cum illa
fuerint promissiones rerum complendarum, haec sint indicia com­
pletarum? (C. Faust. XIX 14: ML 42,355-356).
2042. Quomodo aquam mundat et sanctificat homicida? quo­
modo benedicunt oleum tenebrae? Si autem Deus adest sacramen­
tis et verbis suis, per qualeslibet administrentur, et sacramenta Dei
ubique recta sunt, et mali homines quibus nihil prosunt, ubique
perversi sunt (De bapt. V 20,27: ML 43,190).
2043. Et in hoc unguento 3 sacramentum Chrismatis vultis
(Donatistae) interpretari: quod quidem in genere visibilium sig­
naculorum sacrosanctum est, sicut ipse Baptismus: sed potest esse
et in hominibus pessimis... Discerne ergo visibile sanctum sacra­
mentum, quod esse et in bonis et in malis potest, illis ad praemium,
illis ad iudicium, ab invisibili unctione caritatis, quae propria bo­
norum est (C. litt. Petii. II 104,23g)4.
Bibi.: Cf. plura de Confirmatione apud B. Busch, De initiatione Christia­
na secundum doctrinam S. Augustini (Romae 1939) 97-101 et passim; G. Ar­
mas, o.c. 913-924, ubi ampliores textus videbis; J. Coppens, L’imposition
des mains et les rites connexes, dans le nouveau Testament et dans l'église an­
cienne (Paris 1925). Plura habet de S. Augustino, Tfxeront, History of
dogmas II 407SS; E. J. Hughes, The participation of the Faithful in the regal
and prophetic mission of Christ according to St. Augustine 58SS.

3 Citaverat Petilianus verba Ps. 132.
4 Docet ergo Augustinus Confirmationem characterem imprimere quia ea
remanet in hominibus malis, quod de charactere tantum accipi potest. Aliquam
tamen difficultatem creant, verba eius in De bapt. ΓΠ 16,21 : «Manus autem im­
positio non sicut Baptismus repeti non potest» (ML 43,149). Ex his videretur
quod Confirmatio aliter ac Baptismus repeti possit.
Respondent auctores impositionem manus de qua in hoc loco agit Augusti­
nus, non esse eam quae peragitur in sacramento Confirmationis, sed sit imposi­
tio in poenitentiam seu reconci.'iatrix, non vero confirmatoria. Quod haec inter­
pretatio fundamento non careat, apparet ex his locis: «Hoc enim ipse etiam
Cyprianus cum caeteris statuit, ut si ab haeresibus redirent ad Ecclesiam, qui­
cumque fuerant in ea baptizad, non iam per Baptismum, sed per paenitentiam
reciperentur: unde constat eos non posse amittere recedentes quod non reci­
piunt remeantes» (De bapt. IIT 11,16: ML 43,145). Et alio loco haec habet:
«Manus autem impositio, si non adhiberetur venienti, tanquam extra omnem
culpam esse iudicaretur: propter caritatis autem copulationem, quod est ma­
ximum donum Spiritus sancti, sine quo non valent ad salutem quaecumque
alia sancta in homine fuerint, manus haereticis correctis imoonitur» (De bapt. V
23,33: ML 43,193). Ita e.g. Berti. De theol. disc. vol.3-4 1.32 c.9,27. Verba italicis typis transcripta in ultimo testimonio sunt S. Cypriani in Ep. ad Pompeium.

SS. EUCHARISTIA

CAPUT I
Panis accipiens benedictionem Christi, fit corpus Christi 1
Summarium.—Ipsam carnem, quam Christus de carne Mariae accepit, no­
bis manducandam in Eucharistia dedit; haec autem caro adoranda est,
antequam manducetur. Christus ferebatur in manibus suis, cum panem
consecratum in manibus habebat in cena. Operante invisibiliter Spiritu
Dei, panis et vinum «praece mystica» consecrantur, et transformantur in
corpus et sanguinem Christi: 2044-2054.—Qui indigne accipit, vere
accipit, infructuose tamen et sacrilege; propterea «iudicium sibi mandu­
cat et bibit». Inexplicabilia sunt quae habet de sacrificio eucharistico,
absque reali praesentia Christi in Eucharistia. Ipsa victima crucis, «sa­
crificium pretii nostri», offertur super altare. Ipse Christus seipsum
offert per munus episcopi vel presbyteri. Sublatum est sacrificium Aaron,
quod erat «umbra futuri». Victima carnem assumpsit in utero Mariae,
ut ita panem Angelorum manducare posset homo. Corpus Christi in
novo sacrificio secundum ordinem Melchisedech offertur, et «partici­
pantibus ministratur»: 2055-2068.·—Disciplina arcani: 2069-2070.

2044. Et adorate scabellum pedum eius, quoniam sanctus est
(Ps. 98,5). Quid habemus adorare? Scabellum pedum eius... Sed
videte fratres, quid nos iubeat adorare. Alio loco Scripturarum di­
citur: Caelum mihi sedes est, terra autem scabellum pedum meorum
(Is. 66,1). Ergo terram nos iubet adorare, quia dixit alio loco quod
sit scabellum pedum Dei? Et quomodo adorabimus terram, cum
dicat aperte Scriptura: Dominum Deum tuum adorabis? (Deut. 6,13)...
Anceps factus sum: timeo adorare terram, ne damnet me qui fecit
caelum et terram; rursus timeo non adorare scabellum pedum Do­
mini... Fluctuans converto me ad Christum, quia ipsum quaero
hic; et invenio quomodo sine impietate adoretur terra, sine impie­
tate adoretur scabellum pedum eius. Suscepit enim de terra terram;
quia caro de terra est, et de carne Mariae carnem accepit. Et quia
1 Critici protestantes fatentur Augustinum plures adhibuisse formulas quae
realistice sonant, contendunt tamen eum sensu figurato eas intellexisse. Prop­
terea theorias Augustini hic adducimus quae inexplicabiles apparent, nisi ille
non tantum formulas realísticas usurpaverit, verum etiam realistico eas intelle­
xerit. Limites istius operis in quo de universa theologia S. Doctoris agimus,
non permittunt uberiorem expositionem eius doctrinae eucharisticae. Inter
auctores qui ample scripserunt de hac re, numeramus: P. Schanz, Die Lehre
des Augustin ûber die Eucharistie: Theologischc Quartalschrift (1896) 79-115;
E. Portalté, Augustin: DTC 2418-2426; K. Adam, Die Eucharistielehre des
hl. Augustin (Paderbon 1908); P. Batiffol, Etudes d'histoire et de théologie
positive 2 ser. L'Eucharistie (Paris 1930); Gaston Lecordier, La doctrine de
L'Eucharistie chez S. Augustin (Paris 1930). Amplior bibliographia dabitur in­
fra. Vide etiam E. Nebreda, Bibliographia Augustiniana (Romae 1928). P. Ne­
breda succincte offert praecipua capita doctrinae Augustini prout exponitur a
Batiffol et Portalié, o.c. 196-204.

in ipsa carne hic ambulavit, et ipsam carnem nobis manducandam
ad salutem dedit; nemo autem illam carnem manducat, nisi prius
adoraverit: inventum est quemadmodum adoretur tale scabellum
pedum Domini, et non solum non peccemus adorando, sed pecce­
mus non adorando (En. in Ps. 98,9: ML 37,1264) -.
2045. Efferebatur in manibus suis (1 Reg. 21,13, sec. LXX),
Hoc vero, fratres, quomodo posset fieri in homine, quis intelligat?
Quis enim portatur in manibus suis? Manibus aliorum potest por­
tari homo, manibus suis nemo portatur. Quomodo intelligatur in
ipso David secundum litteram, non invenimus; in Christo autem
invenimus. Ferebatur enim Christus in manibus suis, quando com­
mendans ipsum corpus suum, ait: Hoc est corpus meum (Mt. 26,26;
Mc. 14,22; Lc. 22,19). Ferebat enim illud corpus in manibus suis
(En. in Ps. 33 s.1,10: ML 35,306) 3.
2046. Et ferebatur in manibus suis: quomodo ferebatur manibus
suis? Quia cum commendaret ipsum corpus suum et sanguinem
Suum, accepit in manus suas quod norunt fideles; et ipse se portabat
quodam modo4, cum diceret: Hoc est corpus meum (En. in Ps. 33
s.2,2: ML 36,308).
2047. Non omnis panis, sed accipiens benedictionem Christi,
fit corpus Christi (S. 234,2: ML 38,1116).

•i

2 Hic locus vere classicus est in doctrina eucharistica Augustini. In Christo
qui carnem accepit de came Mariae, «de terra terram», solutionem invenit, ne
terram adoret, quod idololatria esset, et tamen praeceptum adorandi «scabel­
lum pedum» Domini, quod cum terra identificatur, adimpleat. Ipsa caro Chris­
ti, quam de Maria accepit, ipsa caro in qua hic ambulavit, nobis manducanda
datur in Eucharistia. Adorare autem eam debemus antequam in sacra commu­
nione manducemus. Ecce quomodo terra sine idololatria adoratur. Nisi Au­
gustinus crediderit Christum realiter esse presentem in Eucharistia, nonne vi­
deretur eius argumentationem ratione caruisse? (vide Portalié, l.c. 2420). Caeterum, ut observat Batiffol, non adoratur aqua baptismalis (o.c. 436).
Notant denique auctores hunc locum inspirationem habuisse in celebri
commentario S. Ambrosii: «Itaque per scabellum terra intelligitur, per terram
autem caro Christi, quam hodie in mysteriis adoramus et quam apostoli in Do­
mino lesu... adoraverunt» (De Spiritu Sancto 1.3 c.ll n.79: ML 16,794-795).
Eadem caro quam apostoli adoraverunt, adoratur super altare. Sanctus ergo
Ambrosius apertissime docuit presentiam realem. Cum vero Augustinus qui
Ambrosium ut magistrum venerabatur, atque ipsi «tanquam plantatori et riga­
tori meo nimium faveam», quia «per illius os potissimum me Dominus ab errore
liberavit» (Ep. 147.23,52: ML 33,621), regulariter loquatur ut Ambrosius,
nonne dicendum est eum haud aliter ac Ambrosius, realem praesentiam in
mente habuisse cum haec de adoratione Christi in Eucharistia scripsit?
3 Nec in Davide ergo, nec in alio nudo homine, hoc secundum litteram
adimpletum est: Et ferebatur in manibus suis, sed tantum in Christo, cum con­
secratum panem haberet in manibus in cena. Quomodo haec doctrina Augustini
explicari potest, non admissa reali praesentia Christi sub specie panis? Nam si
haec de figura vel imagine possent intelligi, «quisquis propriis manibus suam
imaginem ferre potest, neque de hac ullus dixerit, Quis portatur in manibus
suis? Manibus suis nemo portatur» (Berti, De theol. disc. vol.3-4 1.33 c.8,74).
4 Incisum istud «quodam modo» variis modis explicari potest in quibus
omnibus salva manet realis praesentia. Prae mente habeatur natura sacramenti,
et Augustinum loqui de corpore eucharistico, non de humanitate Christi in
genere, prout facit in 5. 235,2,3, ubi explicat cur Christus agnosci voluerit a
duobus discipulis in fractione panis (ML 38,1118). Cf. Tixeroxt, History of
dogmas II 413; Lecordier, o.c. 31; Batiffol, o.c. 437.

2048. Audituri estis, quod etiam hesterno die audistis; sed
hodie vobis exponit quod audistis, et quod respondistis, aut forte
cum responderetur tacuistis, sed quid respondendum esset hodie
heri didicistis. Post salutationem quam nostis, id est Dominus vobiscum, audistis sursum cor. Tota vita Christianorum verorum, Sur­
sum cor: ... Quid est, sursum cor? Spes in Deo, non in te... Ideo,
cum audieritis a sacerdote, Sursum cor? respondetis, Habemus ad
Dominum... Et quia hoc ipsum, ut sursum habeatis cor, Deus vobis
donat, non vires vestrae, ideo sequitur, cum dixeritis habere vos
sursum cor ad Dominum, sequitur sacerdos et dicit, Domino Deo
nostro gratias agamus. Unde gratias agamus? Quia sursum cor ha­
bemus, et, nisi ille illud levasset, in terra iaceremus. Et inde iam
quae aguntur in precibus sanctis quas audituri estis, ut accedente
verbo fiat corpus et sanguis Christi. Nam tolle verbum, panis est
et vinum: adde verbum, et iam aliud est. Et ipsum aliud, quid est?
Corpus Christi, et sanguis Christi. Tolle ergo verbum, panis est et
vinum: adde verbum, et fiet sacramentum. Ad hoc dicitis Arnen.
Arnen dicere, subscribere est. Amen latine interpretatur verum.
Deinde dicitur dominica Oratio, quam iam accepistis et reddidistis.
Quare ante dicitur quam accipiatur corpus et sanguis Christi? Quia,
sicut est humana fragilitas, si forte aliquid quod non decebat cogi­
tatio nostra concepit, si aliquid lingua quod non oportebat effudit,
si aliquid oculus sicut non decebat aspexit, si aliquid auris blandius
quod non oportebat audivit, si forte aliqua talis contracta sunt de
huius mundi temptatione et vitae humanae fragilitate, tergitur do­
minica Oratione, ubi dicitur, Dimitte nobis debita nostra (Mt. 6,12);
ut securi accedamus, ne quod accipimus in iudicium nobis mandu­
cemus et bibamus. Post hoc dicitur, Pax vobiscum (S. Denis, 6,3:
MA I 30-31) 5.
2049. Cur autem arbitretur Faustus parem nobis esse religio­
nem circa panem et calicem nescio, cum Manichaeis vinum gustare
non religio, sed sacrilegium sit. In uva enim agnoscunt deum suum,
in cupa nolunt, quasi aliquid eos calcatus et inclusus offenderit.
Noster autem panis et calix, non quilibet (quasi propter Christum
in spicis et in sarmentis ligatum, sicut illi desipiunt), sed certa con­
secratione mysticus fit nobis, non nascitur. Proinde quod non ita
fit, quamvis sit panis et calix, alimentum est refectionis, non sacra­
mentum religionis: nisi quod benedicimus, gratiasque agimus Do­
mino in omni eius munere, non solum spirituali, verum etiam
corporali (C. Faust. XX 13: ML 42,379).
3 Pulchrum testimonium de ritibus et ordine in sacrificio usitatis. Cf. plura
apud Hugh Pope, S. Augustine of Hippo (Westminster, Maryland, 1949) c.2:
Christian Africa 26-77; Lecordier, o.c. 2-15. Nota etiam verba institutionis
qua conficitur Eucharistia: «precibus sanctis quas audituri estis, ut accedente
verbo fiat corpus et sanguis Christi». In eodem sermone ad «infantes» seu nu­
per baptizatos haec habet: «Hoc quod videtis, carissimi, in mensa Domini,
panis est et vinum: sed iste panis et hoc vinum accedente verbo fit corpus et
sanguis Verbi» (MA I 29). Notatu etiam dignum est pro historia liturgiae,
quod verba consecrationis alta voce proferebantur. Vide MA I 31 nota 14.

2050. Potuit (Paulus) significando praedicare Dominum lesum
Christum, aliter per linguam suam, aliter per Epistolam, aliter per
Sacramentum corporis et sanguinis eius (nec linguam quippe eius,
nec membranas, nec atramentum, nec significantes sonos lingua
editos, nec signa litterarum conscripta pelliculis, corpus Christi et
sanguinem dicimus; sed illud tantum quod ex fructibus terrae
acceptum et prece mystica consecratum rite sumimus ad salutem
spiritualem in memoriam pro nobis Dominicae passionis; quod cum
per manus hominum ad illam visibilem speciem perducatur, non
sanctificatur ut sit tam magnum Sacramentum, nisi operante invisi­
biliter Spiritu Dei...) (De Trin. III 4,10: ML 42,873-874)6.
2051. Illas etiam nubes et ignes quomodo fecerint vel assump­
serint Angeli ad significandum quod annuntiabant, etiam si Do­
minus vel Spiritus sanctus illis corporalibus formis ostendebatur,
quis novit hominum? sicut infantes non noverunt quod in altari
ponitur et peracta pietatis celebratione consumitur, unde vel quo­
modo conficiatur, unde in usum religionis assumatur. Et si nunquam
discant experimento vel suo vel aliorum, et nunquam illam speciem
rerum videant, nisi inter celebrationes sacramentorum cum offer­
tur et datur, dicaturque illis auctoritate gravissima, cuius corpus
et sanguis sit, nihil aliud credent nisi omnino in illa specie Dominum
oculis apparuisse mortalium, et de latere tali percusso, liquorem
illum omnino fluxisse (Io. 19,34) (De Trin. III 10,21: ML 42,881)7.
2052. Ipse namque iam appropinquante passione, cum pascha
faceret cum discipulis suis, acceptum panem benedixit, et ait: Hoc
est corpus meum, quod pro vobis tradetur (datur) (Lc. 22,19). Simili­
ter benedictum calicem dedit dicens: Hic est sanguis meus Novi
Testamenti, qui pro multis effundetur in remissionem peccatorum
(Mt. 26,28). Hoc in evangelio vel legebatis vel audiebatis, sed hanc
eucharistiam esse Filium nesciebatis: nunc vero aspersi corde in
conscientia pura, et loti corpore aqua munda, accedite ad eum, et
illuminamini, et vultus vestri non erubescent (Ps. 33,6) fS. Denis 3,3:
MA I 19) 5.
6 Variis formulis Augustinus exprimit transformationem miraculosam panis
in consecratione. «Consecratione mysticus fit nobis» (n.2049). «Prece mystica
consecratum». Quamvis homines possint panem et vinum «ad illam visibilem
speciem» perducere, tamen necessaria est invisibilis operatio Spiritus Sancti ut
visibiles species sanctificentur, ut sint «tan magnum Sacramentum». Vide PorTAUÉ, l.c. 2420-2421. Et in alio loco: «Adhuc quidem, quomodo videtis, panis
est et vinum: accedit sanctificatio, et panis ille erit corpus Christi, et vinum
illud erit sanguis Christi. Hoc facit nomen Christi, hoc facit gratia Christi, ut
hoc ipsum videatur quod videbatur, et tamen non hoc valeat quod valebat»
(S. Guelf. 7,1: MA I 462). Vide Portaué, l.c. 2420-2421.
7 Consecrationem panis et vini collocat inter miraculosa opera a Domino
vel Angelis peracta, propterea sicut homines magna opera Domini ignorant,
ita «infantes» nesciunt «unde vel quomodo conficiatur» quod «in altari ponitur
et peracta celebratione consumitur». Tamen vere credunt ibi sanguinem esse
qui de latere fluxit. Estne verisimile Augustinum hoc tenore scripsisse, si de
praesentia Christi in signo vel figura ageretur?
« Editor de hoc serm.: «Brevis at vivida de eucharistiae sacramento ad
infantes seu recens baptizatos oratio, quam incunctanter inter praestantiores
s. Patris de hoc mysterio allocutiunculas computarim. Illud in ea praecipue

2053. Non itaque dubitemus etiam pro infantibus baptizandis
sanguinem fusum, qui priusquam funderetur, sic in Sacramento
datus est et commendatus, ut diceretur, Hic est sanguis meus, qui
pro multis effundetur in remissionem peccatorum (Mt. 26,28) (De pece,
mer. et rem. I 24,34: ML 44,129).
2054. Hoc agnoscite in pane, quod pependit in cruce; hoc in
calice, quod manavit ex latere (S. Denis 3,2: MA I 19) 9.
2055. Illud etiam quod ait, Qui manducat carnem meam, et bibit
sanguinem meum, in me manet, et ego in illo (Io. 6,57); quomodo
intellecturi sumus? Numquid etiam illos hic poterimus accipere, de
quibus dicit Apostolus quod iudicium sibi manducent et bibant
(1 Cor. 11,29), cum ipsam carnem manducent, et ipsum sanguinem
bibant? Numquid et ludas magistri venditor et traditor impius,
quamvis primum manibus eius confectum Sacramentum carnis et
sanguinis eius cum caeteris discipulis, sicut apertius Lucas evange­
lista declarat, manducaret et biberet (Lc. 22,21), mansit in Christo,
aut Christus in eo? Tam multi denique, qui vel corde ficto carnem
illam manducant et sanguinem bibunt, vel cum manducaverint et
biberint, apostatae fiunt, numquid manent in Christo, aut Christus
in eis? Sed profecto est quidam modus manducandi illam carnem,
et bibendi illum sanguinem, quo modo qui manducaverit et biberit,
in Christo manet, et Christus in eo. Non ergo quocumque modo
quisquam manducaverit carnem Christi, et biberit sanguinem Chris­
ti, manet in Christo, et in illo Christus; sed certo quodam modo,
quem modum utique ipse videbat, quando ista dicebat fS. 71,11,17:
ML 38,453) 10·
2056. Nam et nos hodie accipimus visibilem cibum: sed aliud
est Sacramentum, aliud virtus Sacramenti. Quam multi de altari
accipiunt et moriuntur, et accipiendo moriuntur? Unde dicit Apo­
stolus, Iudicium sibi manducat et bibit (1 Cor. 11,29). Non enim
buccella Dominica venenum fuit ludae. Et tamen accepit, et cum
accepit, in eum inimicus intravit: non quia malum accepit, sed quia
bonum male accepit. Videte ergo, fratres, panem caelestem spiritualiter manducate, innocentiam ad altare apportate 11. Peccata etsi
sunt quotidiana, vel non sint mortifera (mortalia). Antequam ad
notatione dignum, quod forma consecrationis in Africanis ecclesiis recepta a
contionatore raro exemplo indicari videtur; multaque praeterea promuntur,
quae fidem ecclesiae catholicae de reali, ut aiunt, Christi praesentia in eucha­
ristia mirifice confirment» (Ib. 18). Cf. etiam de hac re, Giuseppe Mizzi, La
formula della consacrazione eucharistica in una citazione biblica di S. Agostino:
Ephem. Liturg., 67 (1953) 210-222.
9 Cf. etiam 5. 3,2: ML 46,827. Nonne haec est explicita affirmatio praesen­
tiae super altare corporis et sanguinis victimae Calvarii? Vide Lecordier, o.c. 30.
10 Indigni, quamvis non fructuose, ipsam tamen carnem manducant, ipsum
sanguinem bibunt. Quomodo potest hoc explicari si Christus non est realiter
praesens in Eucharistia? In systemate enim Symbolistarum, peccatores acci­
piunt sacramentum, seu signum, non tamen manducant ipsam carnem Christi
quia hoc esset participare de virtute sacramenti, seu unionis cum Christo, a
qua peccatores excluduntur. Cf. Portalié, l.c. 2421; Lecordier, o.c. 35.
11 Non loquitur de manducatione spirituali seu per fidem, sed de disposi­
tionibus animae ut fructuose recipiatur.

altare accedatis, attendite quid dicatis: Dimitte nobis debita nostra,
sicut et nos dimittimus debitoribus nostris (Mt. 6,12) (In Io. Ev.
tr. 26,11: ML 35,1611).
2057. Sicut enim ludas, cui buccellam tradidit Dominus, non
malum accipiendo, sed male accipiendo locum in se diabolo prae­
buit (Io. 13,27); sic indigne quisque sumens dominicum Sacramen­
tum non efficit ut quia ipse malus est, malum sit, aut quia non ad
salutem accipit, nihil acceperit. Corpus enim Domini et sanguis
Domini nihilominus erat etiam illis quibus dicebat Apostolus, Qui
manducat indigne, iudicium sibi manducat et bibit (1 Cor. 11,29)
(De bapt. V 8,9: ML 43,181).
2058. Namque illa imminente die resolutionis suae non cogi­
tavit (S. Monica) suum corpus sumptuose contegi..., sed tantummo­
do memoriam sui ad altare tuum fieri desideravit, cui nullius diei
praetermissione servierat; unde sciret dispensari victimam sanctam,
qua deletum est chirographum quod erat contrarium nobis (Coi.2,14)
(Conf. IX 13,36: ML 32,778)12.
2059. Nam neque in eis precibus quas tibi fudimus, cum offerre­
tur pro ea (matre Monica) sacrificium pretii nostri... (Conf. IX
12,32: ML 32,777).
2060. Unde iam Christiani, peracti eiusdem sacrificii (quod
Christus in cruce obtulit) memoriam celebrant, sacrosancta obla­
tione et participatione corporis et sanguinis Christi (C. Faust. XX
17: ML 42,382-383).
2061. Quia hic filius meus mortuus erat, et revixit; perierat, et
inventus est (Lc. 15,24). Et istae epulae atque festivitas nunc cele­
brantur, per orbem terrarum Ecclesia dilatata atque diffusa. Vitu­
lus enim ille in corpore et sanguine Dominico et offertur Patri, et
pascit totam domum (Quaest. Evang. 11,23: ML 35,1346).
2062. Et ne hoc ipsum quod cor habetis sursum ad Dominum,
tribuatis viribus vestris, meritis vestris, laboribus vestris, quia Dei
donum est sursum habere cor; ideo sequitur episcopus, vel pres­
byter qui offert, et dicit, cum responderit populus, Habemus ad
Dominum sursum cor: Gratias agamus Domino Deo nostro, quia
sursum cor habemus (S. 227: ML 38,1100).
2063. Non est bonum homini, nisi quod manducabit et bibet
(Eccle. 8,15); quid credibilius dicere intelligitur, quam quod ad
participationem mensae huius pertinet, quam sacerdos ipse Me­
diator Testamenti novi exhibet secundum ordinem Melchisedech
de corpore et sanguine suo? Id enim sacrificium successit omnibus
illis sacrificiis veteris Testamenti, quae immolabantur in umbra
futuri: propter quod etiam vocem illam in Psalmo tricesimo et nono
eiusdem Mediatoris per prophetiam loquentis agnoscimus: Sacri­
ficium et oblationem noluisti, corpus autem perfecisti mihi (Ps. 39,7).
12 Aeque inexplicabilia sunt quae tradit de
praesentia reali. Cf. nn. sequentes.

sacrificio eucharistico, absque

Quia pro illis omnibus sacrificiis et oblationibus corpus eius offer­
tur, et participantibus ministratur (De civ. Dei XVII 20,2: ML 41,556).
2064. Sublatum est ergo sacrificium Aaron, et coepit esse sa­
crificium secundum ordinem Melchisedech... In corpore et san­
guine suo voluit esse salutem nostram. Unde autem commendavit
corpus et sanguinem suum? De humilitate sua. Nisi enim esset
humilis, nec manducaretur nec biberetur. Respice altitudinem ip­
sius: In principio erat Verbum, et Verbum erat apud Deum, et Deus
erat Verbum (Io. 1,1). Ecce cibus sempiternus: sed manducant An­
geli, manducant supernae Virtutes... Quis autem homo posset ad
illum cibum?... Oportebat ergo ut mensa illa lactesceret, et ad
parvulos perveniret. Unde autem fit cibus lac? unde cibus in lac
convertitur, nisi per carnem traiciatur? Nam mater hoc facit. Quod
manducat mater, hoc manducat infans: sed quia minus idoneus
est infans, qui pane vescatur, ipsum panem mater incarnat, et per
humilitatem mammillae et lactis succum, de ipso pane pascit in­
fantem. Quomodo ergo de ipso pane pavit nos Sapientia Dei? Quia
Verbum caro factum est, et habitavit in nobis (Io. 1,14). Videte ergo
humilitatem... Panem caeli dedit eis, panem Angelorum manduca­
vit homo (Ps. 77,24): id est, Verbum illud quo pascuntur Angeli
sempiternum, quod est aequale Patri, manducavit homo: quia...
semetipsum exinanivit, ut manducaret panem Angelorum homo, for­
mam servi accipiens in similitudinem hominum factus, et habitu inventus
ut homo; humiliavit se factus obediens usque ad mortem, mortem autem
crucis (Phil. 2,6-8): ut iam de cruce commendaretur nobis caro et
sanguis Domini novum sacrificium (En. in Ps. 33,6: ML 36,
303-304) 13·
2065. Quis est panis caeli, nisi Christus ? Sed ut panem Ange­
lorum manducaret homo, Dominus Angelorum factus est homo.
Si enim hoc non factus esset, carnem ipsius non haberemus: si car­
nem ipsius non haberemus, panem altaris non manducaremus
(S. 130,2: ML 38,726).
2066. In eo quippe loco ubi posuit (Cyprianus) carnis exuvias,
saeva tunc multitudo convenerat, quae propter odium Christi san­
guinem funderet Cypriani: ibi hodie venerans multitudo concurrit,
quae propter Natalem Cypriani bibit sanguinem Christi. Et tanto
dulcius in illo loco propter Natalem Cypriani sanguis bibitur Chris­
ti, quanto devotius ibi propter nomen Christi sanguis fusus est
Cypriani (S. 310,2: ML 38,1413) 14.
13 Eadem repetit aliis locis et concludit: «Ita nobis Verbum incarnatum
factum est receptibile» (En. in Ps. 109,12: ML 37,1455).
14 Bene notentur textus qui de communione eucharistica agunt, quam con­
stanter appellat: «communicatio corporis et sanguinis ipsius», et «communicant
corpori et sanguini Domini» (Ep. 54,1-2: ML 33,200). «Fidelibus dico, eis
quibus Christi corpus erogamus dico» (S. 113,2: ML 38,649). Et loquendo
de divitibus terrae, quos superbos interpretatur, ait: «Et ipsi quippe adducti
sunt ad mensam Christi, et accipiunt de corpore et sanguine eius» (Ep. 140,27,
66: ML 33,566). Alias, etiamsi catechumenus non intelligere putetur, cum in­
terrogat: «Manducas carnem Filii hominis, ct bibis sanguinem Filii hominis»?
(In Io. Ev. tr. 11,3: ML 35,1476). «Bibitur quod de Christi latere manavit»

2067. Habet enim magnam vocem Christi sanguis in terra,
cum eo accepto ab omnibus gentibus respondetur, Amen. Haw
est clara vox sanguinis, quam sanguinis, ipse exprimit ex ore fidelium eodem sanguine redemptorum (C. Faust. XII to: ML 42,259).
2068. Iam nosti pretium tuum, iam nosti quo accedis, quid
manduces, quid bibas; imo quem manduces, quem bibas. Abstine­
te a fornicationibus (S. 9,10,14: ML 38,85)15.
2069. Sicut audivimus, cum sanctum Evangelium legeretur,
Dominus lesus Christus exhortatus est promissione vitae aeternae
ad manducandum carnem suam et bibendum sanguinem suum.
Qui audistis haec, nondum omnes intellexistis. Qui enim baptizati
et fideles estis, quid dixerit, nostis. Qui autem inter vos adhuc Ca­
techumeni, vel Audientes vocantur, potuerunt esse cum legeretur
audientes, numquid et intelligentes? Ergo sermo noster ad utrosque
dirigitur. Qui iam manducant carnem Domini, et bibunt sangui­
nem eius, cogitent quid manducent, et quid bibant. ... Qui autem
nondum manducant, et nondum bibunt, ad tales epulas invitati
festinent. ... Et forte modo cum Evangelium legeretur, dixistis in
cordibus vestris: Putamus quid est quod dicit, Caro mea vere esca
est, et sanguis meus vere potus est? (Io. 6,56). Quomodo manducatur
caro Domini, et bibitur sanguis Domini? ... Quis contra te clausit,
ut hoc nescias? Velatum est: sed si volueris, erit revelatum. Accede
ad professionem, et solvisti quaestionem (S. 132,1,1: ML 38,

2070. Tales sunt omnes catechumeni: ipsi iam credunt in no­
mine Christi, sed lesus non se credit eis. Intendat et intelligat Ci(C. Faust. XII 20: ML 42,265). «Locutus est enim nobis de corpore et sanguine
suo: corpus dixit escam, sanguinem potum. Sacramentum fidelium agnoscunt
fideles» (S. 131,1 : ML 38.729).
Notetur etiam relatio inter communionem et sacrificium crucis: «Sumi­
mus ad salutem spiritualem in memoriam pro nobis Dominicae passionis»
(vide n.2050). «De cruce Domini pascimur, quia corpus ipsius manducamus»
(En. in Ps. 100,9: ML 37,1290).
15 Non admissa reali Christi praesentia, inintelligibiles denique essent appli­
cationes quas facit, atque conclusiones ab eo deductae ex communione, e.g., obli­
gatio quam communicati incumbit virtutem exercendi atque a fornicatione
abstinendi. Et notetur quomodo in hoc textu non tantum loquitur de elementis
eucharisticis consecratis panis ct vini, sed de persona quam continent, «quem
manduces, quem bibas».
Nolumus huic capiti finem dare, quin in memoriam revocemus facta quaedam
quae realem Christi praesentiam supponunt. Sunt autem haec: 1) quod nullum
indicium appareat in scriptis Augustini se dissentire, seu quo indicetur diver­
gentia aliqua a doctrina traditional! de praesentia reali prout docebatur a
coaevis et praedecessoribus suis, ut S. Chrysostomus, Hilarius, Cyprianus;
2) hoc speciatim valet de S. Ambrosio, ut supra vidimus (cf. n.2044); 3) quod
Donatistae ac Pelagiani, ct discipuli Augustini nullam divergentiam in Augus­
tini doctrina eucharistica unquam adverterint; 4) denique disciplina arcani, ad
quam Augustinus constanter alludit: «Non oportet ut hoc memoremus, propter
catechumenos» (S. 307,2,3: ML 38,1407); «Sacramentum fidelium agnoscunt
fideles» (S. 131,1: ML 38,729). «Hinc gratias agimus Domino Deo nostro,
quod est magnum sacramentum in sacrificio Novi Testamenti, quod ubi, et
quando, ct quomodo offeratur, cum fueris baptizatus, invenies» (Ep. 140,19,48 :
ML 33,558). Cf. Portalié, Lc. 2419.
K

ritas vestra. Si dixerimus catechumeno, Credis in Christum? re­
spondet, Credo, et signat se: iam crucem Christi portat in fronte, et
non erubescit de cruce Domini sui. Ecce credidit in nomine eius.
Interrogemus eum, Manducas carnem Filii hominis, et bibis san­
guinem Filii hominis? nescit quid dicimus, quia lesus non se cre­
didit ei (In Io. Ev. tr. 11,3: ML 35,1476).
Bibi.: Praeter citatos auctores cf. L. Tarchier, Le sacrament de ¡’Eucha­
ristie d'après saint Augustin (Lyon 1904); O. Blank, Die Lehre des hl. Au­
gustinus vom Salvamente der Eucharistie (Paderborn 1907); G. Armas, La
moral de San Agustín (Madrid 1954) 925-985 ; Grabowski, The Church 1835s;
Thomas Camelot, Realisme et symbolisme dans la doctrine eucharistique de
S. Augustin: Rev. des Sc. Phil et Théol., 31 (1937) 394-410; M. Comeau,
S. Augustin exégète du quatrième Evangile 173-191.

De aliquibus obscurioribus locis apud S. Augustinum 1
Summarium.—In ultima cena Christus figuram corporis et sanguinis sui
discipulis commendavit et tradidit. Ait etiam, sacramentum corporis
Christi, «secundum quemdam modum» esse corpus Christi. Signum
dedit corporis sui. Videretur etiam loqui de manducatione spirituali:
2071-2074.—Haec tamen in mente Augustini non excludunt receptio­
nem realem Christi. Sed vult excludere interpretationem Capharnaiticam, quasi «praecisurus esset Dominus particulas quasdam de corpore
suo». Caro non prodest quidquam, quomodo Capharnaitae intellexerunt,
«quomodo in cadavere dilaniatur, aut in macello venditur». Corde man­
ducare debemus, non dentibus; ita accipiemus non tantum visibile sa­
cramentum, sed et virtutem sacramenti: 2075-2083.

2071. Convivium in quo corporis et sanguinis sui figuram 123
discipulis commendavit et tradidit (En. in Ps. 3,1: ML 36,73)3.
2072. Nonne semel immolatus est Christus in seipso, et tamen
in sacramento non solum per omnes Paschae solemnitates, sed omni
die populis immolatur, nec utique mentitur qui interrogatus eum
responderit immolari? Si enim sacramenta quamdam similitudinem
earum rerum quarum sacramenta sunt, non haberent, omnino sa­
cramenta non essent. Ex hac autem similitudine plerumque etiam
1 Fatendum est quasdam inveniri formulas apud Augustinum, quae haud
facile explicantur. Difficultas tamen haec minima est si cum ea comparetur,
quae adversarios praesentiae realis premit in explicandis textibus in capite prae­
cedenti allatis. Nimiam simplicitatem redoleret si quis putaverit Augustinum
seipsum constanter contradicere. Ut appareat quomodo universum corpus doc­
trinae inter se cohaereat, necesse est prae mente habere modum cogitandi
Augustini, atque quomodo res exponebantur suo tempore. Obscuritas ex diver­
sis aspectibus mysterii eucharistici potissimum dimanat, et si textus obscuriores
in suo contextu considerentur, saepe catholicum dogma mirifice confirmant
(cf. Portalié, I.e. coi.2422).
2 Quatuor Mss., scilicet Benignianus, Theodcricensis ac recentioris aetatis
ex Corbeiensibus unus et alius ex Remigiensibus, mysterium.
3 Vide dicenda sub numero sequenti.

ipsarum rerum nomina accipiunt. Sicut ergo secundum quemdam
modum sacramentum corporis Christi corpus Christi est, sacramentum sanguinis Christi sanguis Christi est, ita sacramentum fidei
fides est (Ep. 98,9: ML 33.363-364) 4·
2073. Ex eo Quod scriptum est, sanguinem pecoris animam
eius esse; praeter id quod supra dixi, non ad me pertinere quid
agatur de pecoris anima; possum etiam interpretari praeceptum
illud in signum esse positum. Non enim Dominus dubitavit dicere,
Hoc corpus meum (Mt. 26,26); cum signum daret corporis sui
fC. Adim. 12,3: ML 42,144) 5.
4 Hic locus quasi petram angularem constituit pro adversariis praesentiae
realis, in eorum simbolica interpretatione mentis Augustini. Fundamentum
tamen hoc vacillare videtur. De mente Calvini scripsit J. Cadier (Calvin et saint
Augustin: Aug. Mag., II 1052ss).
Sumitur ex Ep. ad Bon ifaduni. ubi explicat quomodo parvuli baptizati dici
possint fideles, seu habentes fidem, cum ipsi nequeant per se ipsos respondere
atque actum fidei exprimere.
Solutio stat in notione Sacrificii altaris et in notione Sacramenti apud Au­
gustinum. Cf. C.1 De sacramentis in genere.
In sacrificio crucis Christus semel immolatus est cruente «in scipso». In
sacrificio eucharistico, quamvis verum et proprie dictum offeratur sacrificium,
non proprie immolatur Christus, sed mystice tantum, id est «sub sola sacramenti
repraesentatione» (Billot). Et quia mystice et incruente immolatur, dicit Au­
gustinus, eum non mentiri qui asserit Christum «omni die» immolari «in sacra­
mento».
Ad sacramentum quod attinet, Augustino sacramentum synonimum est cum
signo. seu elemento visibili. Ab hoc distinguit elementum invisibile seu res aut
virtus sacramenti. Signum ut vere signum sit similitudinem habeat oportet cum
re significata. Propter hanc similitudinem signo damus nomen rei significatae.
Dum hodie vox sacramentum vel sanctum sacramentum ubi de Eucharistia agi­
tur, in mentem evocat ideam corporis Christi, saeculo quarto, sacramentum
proprie panem significabat, propterea hoc sensu verum est sacramentum (ele­
mentum visibile, seu species vel accidentia panis) figuram esse corporis Christi.
Distinguere oportet in Eucharistia, iuxta Augustinum, quod videtur et quod
creditur (cf. De doct. chr. ΙΠ 9,13: ML 34,71). In ordine ergo visibili panis
evocat ideam camis secundum quemdam modum, et potest dici panem esse car­
nem secundum quemdam modum. Verba Augustini sufficienter clara apparent,
si sacramentum accipitur pro eo quod visibile est. Augustinus ergo non identificat corpus et sanguinem Christi cum Eucharistia sed cum sacramento sensu
concreto, id est, cum elementis eucharisticis; propterea ait, «secundum quem­
dam modum sacramentum corporis Christi corpus Christi est», quia sacramen­
tum, seu signum seu figura, significat aut symbolum esse visibile realitatis invi­
sibilis praesentis seu corporis et sanguinis Christi, non tamen esse corpus
Christi. Ut rem ponit Billot in hunc locum: «Difficultas evanesceret, si cogitares
esse revera in sacramento signum simul et realitatem: signum quantum ad spe­
cies quae apparent exterius, realitatem quantum ad id quod sub speciebus con­
tinetur» (De Eccl. sacramentis [Romae 1924] 404). Cf. Portalié, l.c. 2423;
Batiffol, o.c. 439-440; Lecordier, o.c.. 58-62; G. Armas, La moral de San
Agustín 934; De Lubac, Corpus Mysticum 104-105. Lecordier optima habet
contra R. Lawson, qui Augustinum symbolice interpretavit.
5 Ad rem P. Del Val: «Obiecerat Adimantus; si sanguis est anima, ergo qui
fudit sanguinem occidit animam, adeoque falsum est quod dicitur: qui occidunt
corpus martyrum, non possunt occidere animam. S. Doctor respondet, sangui­
nem non esse animam, sed esse signum vitae et visibilis manifestatio animae
praesentis, et hac ratione potest sanguis anima nuncupari, id est, manifestatio
visibilis animae invisibilis; quod confirmat verbis institutionis Eucharistiae;
Christus enim ostendebat materialitatem specierum, ut unicum signum visibile
corporis sui invisibilis, et tamen non dubitat dicere: hoc est corpus meum, non
quia Species dicendae sint corpus Christi, sicut nec sanguis dicendus est anima,

2074· Si praeceptiva locutio est aut flagitium aut facinus ve­
tans, aut utilitatem aut beneficentiam iubens, non est figurata. Si
autem flagitium aut facinus videtur iubere, aut utilitatem aut bene­
ficentiam vetare, figurata est. Nisi manducaveritis, inquit, carnem
Filii hominis, et sanguinem biberitis, non habebitis vitam in vobis
(Io. 6,54). Facinus vel flagitium videtur iubere: figura est ergo,
praecipiens passioni dominicae communicandum, et suaviter atque
utiliter recondendum in memoria quod pro nobis caro eius cruci­
fixa et vulnerata sit (De doct. chr. III 16,24: ML 34,74-75) 6.
2075. Spiritus est qui vivificat; caro autem nihil prodest: verba
quae locutus sum vobis, spiritus est et vita (Io. 6,64). Spiritualiter intelligite quod locutus sum: non hoc corpus quod videtis, mandu­
caturi estis; et bibituri illum sanguinem, quem fusuri sunt qui me
crucifigent. Sacramentum aliquod vobis commendavi; spiritualiter
intellectum vivificabit vos. Etsi necesse est illud visibiliter celebrari,
oportet tamen invisibiliter intelligi (En. in Ps. 98,9: ML 37,1265) 7.
2076. Scandalizati sunt discipuli eius quidam, septuaginta fer­
me, et dixerunt: Durus est hic sermo; quis potest eum intelligere
(Io. 6,61). Et recesserunt ab eo, et amplius cum eo non ambulave­
runt. Durum illis visum est quod ait, Nisi quis manducaverit carnem
meam, non habebit vitam aeternam (Io. 6,54). Acceperunt illud stulte,
carnaliter illud cogitaverunt, et putaverunt quod praecisurus esset
Dominus particulas quasdam de corpore suo, et daturus illis, et
dixerunt, Durus est hic sermo (En. in Ps. 98,10: ML 37,1264-65)8.
2077. Prout voluerunt ita intellexerunt, et more hominum,
quia poterat lesus, ... carnem qua indutum erat Verbum, veluti
concissam distribuere credentibus in se. Durus est, inquiunt, hic
sermo; quis potest eum audire? (In Io. Ev. tr. 27,2: ML 35,1616).
2078. Quid est ergo quod adiungit, Spiritus est qui vivificat,
caro non prodest quidquam? (Io. 6,64). Dicamus ei ... Domine, ma­
gister bone, quomodo caro non prodest quidquam, cum tu dixeris,
Nisi quis manducaverit carnem meam, et biberit sanguinem meum, non
habebit in se vitam? (Io. 6,54). An vita non prodest quidquam?
... Quid est ergo, non prodest quidquam caro? Non prodest quid­
quam, sed quomodo illi intellexerunt: carnem quippe sic intellesed quia illud materiale quod traditur est signum corporis praesentis, nec datur
alia manifestatio sensibilis, quam ipsa materialitas quantitativa specierum.
Praesupponit S. Doctor pronomen hoc referri ad illud quod visibiliter datur
in communi, corpus autem Christi visibiliter datur ratione specierum, dumtaxat»
(Sacra theologia dogmatica 111 282). Cf. C. Adim: Ib. n.1.2.
6 Videretur ergo Augustinum locutum tantum fuisse de manducatione
spirituali. Responsionem habes in n.2O76 et ss.
7 «Haec S. Doctoris sententia excludit in Eucharistia non ipsam substantiam
corporis et sanguinis, qua ibi existit supernaturaliter (seu modo miracoloso in
statu sacramentali), sed excludit modum seu statum naturalem corporis ut vi­
detur, et sanguinis ut funditur in cruce; et inde excludit etiam manducationem
Capharnaiticam» (Del Val, o.c. 283).
8 Excludit ergo Augustinus communionem materialem, carnalem, sensu
capharnaitico, non vero receptionem realem. Conceptio capharnaitica mandu­
cationis carnis Christi, fuit «prima haeresis in discipulis Christi» (En. in Ps. 54,
23: ML 36,643).

xerunt, quomodo in cadavere dilaniatur, aut in macello venditur,
non quomodo spiritu vegetatur■ ... Spiritus ergo est qui vivificai,
vivificai.
caro autem non prodest quidquam: sicut illi intellexerunt carnem,
non sic ego do ad manducandum carnem meam (In Io. Ev. tr. 27,5:
ML 35,1617-18) 910
.
2079. Quid sibi vult, Hoc vos scandalizat? Putatis quia de
hoc corpore meo quod videtis, partes facturus sum, et membra mea
concisurus, et vobis daturus? Quid, si ergo videritis Filium hominis
ascendentem ubi erat prius? (Io. 6,62). Certe qui integer ascendere
potuit, consumi non potuit. Ergo et de corpore ac sanguine suo
dedit nobis salubrem refectionem, et tam magnam breviter solvit
de sua integritate quaestionem. Manducent ergo qui manducant,
et bibant qui bibunt; esuriant et sitiant: vitam manducent, vitam
bibant. Illud manducare, refici est... Illud bibere quid est, nisi vi­
vere? Manduca vitam, bibe vitam: habebis vitam, et integra est
vita. Tunc autem hoc erit, id est, vita unicuique erit corpus et san­
guis Christi; si quod in sacramento visibiliter sumitur, in ipsa ve­
ritate spiritualiter manducetur, spiritualiter bibatur (S. 131,1: ML
38,729) 10.
2080. In illa ergo longa mone, ... quia bene manducaverat et
bene biberat (S. Laurentius) tanquam illa esca saginatus et illo
calice ebrius, tormenta non sensit. Ibi enim erat qui dixit, Spiritus
est qui vivificat. Caro enim ardebat, sed spiritus animam vegetabat

2081. Nolite parare fauces, sed cor. ... Ecce credimus in Chris­
tum, cum tide accipimus. In accipiendo novimus quid cogitemus.
Modicum accipimus, et in corde saginamur. Non ergo quod vide­
tur, sed quod creditur pascit (S. 112,5: ML 38,645) H.
9 Non ergo omnem realitatem excludit carnis Christi. Commentans etiam
petitionem orationis dominicae, «panem nostrum quotidianum» de pane eucha­
ristico loquitur, et hac occasione arrepta, indicat modum quo recipi debet ut
anima reficiatur: «sic accipiamus illum, ut non solum ventre, sed et mente refi­
ciamur» (S. 57,7: ML 38,389).
10 Vult ergo Augustinus excludere talem manducationem, qua partes ex
corpore Christi fiant, et membra eius concidantur. Recipi vero Christum atque
a tali receptione nos refici asserit: «de corpore ac sanguine suo dedit nobis sa­
lubrem refectionem», et per manducationem sacramentalem integritas corpo­
ris Christi salva manet.
Iterum apparet in hoc textu quod iam supra diximus, scilicet, panem et
vinum (species panis et vini) esse sacramentum apud Augustinum, i.e. signum
corporis et sanguinis Christi, signum quod supponit, non excludit realitatem
praesentiae Christi, atque ita vult ut quod «in Sacramento visibiliter sumitur,
in ipsa veritate spiritualiter manducetur». Alibi ait: «quia non solo sacramento
sed re ipsa manducaverunt corpus Christi»; et etiam: «non sacramento tenus, sed
re vera corpus Christi manducare, et cius sanguinem bibere» (De civ. Dei XXI
25,2-4: ML 41,741-742). Vid. Lecordier, o.c. 50-51.
Dici etiam potest Augustinum hic distinguere inter susceptionem «visibi­
lem sacramenti (quae communis est iustis et peccatoribus) et assimilationem
ipsius corporis Christi formaliter ut sanctificantis animam, vel etiam susceptio­
nem sanctificationis ex corpore Christi provenientis, quae est res sacramenti:
haec enim non recipitur nisi a iustis, qui non solum materialiter sed et spiritua­
liter Christum manducare intendunt» (Del Val, o.c. 282).
H Cum S. Augustinus ait quod manducare Eucharistiam sit credere ip

2082. Hic est ergo panis de caelo descendens, ut si quis mandu­
caverit ex ipso, non moriatur. Sed quod pertinet ad virtutem sacra­
menti, non quod pertinet ad visibile sacramentum: qui manducat
intus, non foris; qui manducat in corde, non qui premit dente
(In. Io. Ev. tr. 26,12: ML 35,1612).
2083. Si ergo videritis Filium hominis ascendentem ubi erat prius?
Quid est hoc? Hinc solvit quod illos moverat? ... Hinc plane, si
intelligerent. Illi enim putabant eum erogaturum corpus suum; ille
autem dixit se ascensurum in caelum, utique integrum. Cum vide­
ritis Filium hominis ascendentem ubi erat prius; certe vel tunc vide­
bitis quia non eo modo quo putatis, erogat corpus suum; certe vel
tunc intelligetis quia gratia eius non consumitur morsibus (In Io.
Ευ. tr. 27,3: ML 35,1616).

Eucharistia ut symbolum et causa efficiens perfectae
incorporationis Corpori Mystico
Summarium.—Loquitur primo de praesentia reali Christi in Eucharistia:
Panis quem videtis in altari, sanctificatus per verbum Dei, corpus est
Christi. Idem repetit de vino, quod est sanguis Christi. Transit postea
ad sensum figuratum, seu unitatem Ecclesiae. Elementa eucharistica
symbolum sunt unitatis Corporis Mystici, panis ex multis granis, vinum
ex multis acinis confectum. Propterea dicit, «mysterium pacis et unitatis
nostrae in sua mensa consecravit». Pulchre loquitur ad «infantes» seu
nuper baptizatos de symbolismo Eucharistiae: 2084-2085.—Ita Eucha­
ristiam suscipere debent fideles, ut sint ipsi quod accipiunt, ut redacti
in Corpus Christi, efficiantur perfecta membra eius. Est sacramentum
incorporationis, quo perficitur incorporatio per sacramenta initiationis
peracta. Significat ergo et efficit communem unitatem et pacem. Quia
est sacramentum unitatis, haeretici, qui quaerunt divisionem, testimo­
nium contra se accipiunt; habent foris sacramentum, sed non rem ipsam
cuius est illud sacramentum: 2086-2091.

2084. Promiseram vobis, qui baptizati estis, sermonem quo
exponerem mensae Dominicae sacramentum, quod modo etiam
Christum, de fide loquitur ut de dispositione ad realem communionem, et ut
conceptus capharnaiticus excludatur: «Dixerunt ergo ad eum: Quidfaciemus ut
operemur opera Dei? (Io. 6,28)... Respondit lesus, et dixit eis: Hoc est opus Dei,
ut credatis in eum quem misit ille (Io. 6,29). Hoc est ergo manducare cibum non
qui perit, sed qui permanet in vitam aeternam. Ut quid paras dentem et ventrem?
crede, et manducasti» (In Io. Ev. tr. 25,12: ML 35,1601-1602). Per fidem solam
non manducatur corpus et sanguis Christi. Ita catechumeni credunt in Chris­
tum, non vero manducant corpus et sanguinem Christi: «Ipsis ergo se credit
lesus, qui nati fuerint denuo. Écce illi crediderant in eum, et lesus non se cre­
debat eis. Tales sunt omnes catechumeni: ipsi iam credunt in nomine Christi,
sed lesus non se credit eis... Si dixerimus catechumeno. Credis in Christum?
respondet, Credo, et signat se... Interrogemus eum, Manducas carnem Filii
hominis, et bibis sanguinem Filii hominis? nescit quid dicimus, quia lesus non
se credidit ei (In Io. Ev. tr. 11,3: ML 35,1476). Cf. plura apud Volpi Italo,
Comunione e salvezza in S. Agostino (Romae 1954) 130ss; M. Poî<tet, L'Exégèse
de S. Augustin Prédicateur 268.

videtis, et cuius nocte praeterita participes facti estis. Debetis scire
quid accepistis, quid accepturi estis, quid quotidie accipere debea­
tis. Panis ille quem videtis in altari, sanctificatus per verbum Dei,
corpus est Christi. Calix ille, imo quod habet calix, sanctificatum
per verbum Dei, sanguis est Christi. Per ista voluit Dominus Chiùtus commendare corpus et sanguinem suum, quem pro nobis fudit
in remissionem peccatorum. Si bene accepistis, vos estis quod ac­
cepistis. Apostolus enim dicit: Unus panis, unum corpus, multi su­
mus (i Cor. 10,17). Sic exposuit sacramentum mensae Dominicae
Unus panis, unum corpus, multi sumus. Commendatur vobis in isto
pane quomodo unitatem amare debeatis. Numquid enim panis ille
de uno grano factus est? Nonne multa erant tritici grana? Sed an­
tequam ad panem venirent, separata erant: per aquam coniuncta
sunt. ... Efficimini panis, quod est corpus Christi. Et ideo unitas
quodam modo significatur (S. 227: ML 38,1099-1100) h
2085. Hoc quod videtis in altare Dei, etiam transacta nocte
vidistis: sed quid esset, quid sibi vellet, quam magnae rei sacra­
mentum contineret, nondum audistis. Quod ergo videtis, panis est
et cahx; quod vobis etiam oculi vestri renuntiant: quod autem fides
vestra postulat instruenda, panis est corpus Christi, calix sanguis
Christi ... Quomodo est panis corpus eius? et calix, vel quod ha­
bet calix, quomodo est sanguis eius? Ista, fratres, ideo dicuntur
sacramenta, quia in eis aliud videtur, aliud intelligitur. Quod vi­
detur, speciem habet corporalem, quod intelligitur, fructum habet
1 Affirmat in priori parte textus (et idem valet pro sequenti testimonio)
praesentiam realem. Adsunt super altare elementa sacramenti, panis et vinum:
verbum Dei dicitur, et sacramentum perficitur, elementa sanctificantur: panis
et vinum sunt Corpus et Sanguis Christi.
Procedit deinde ad expositionem symbolismi eucharistici. Elementa eu­
charistica unitatem significant Corporis iMystici Christi, quod est Ecclesia.
Protestantes multum faciunt de hac doctrina Augustini, quasi componi non
posset cum ea de praesentia reali Christi. Potius tamen dicendum quod haec
doctrina, quam tamquam secundariam et mysticam proponit, et quae ulterio­
rem et pleniorem suppeditat intelligentiam divitiarum Eucharistiae, nedum
presentiam realem infirmet, hanc mirifice confirmat. Nisi enim praesentia realis admittatur, nullum sensum habent quae ab Augustino dicuntur de effectu
incorporativo sacrae communionis.
Caeteroquin doctrina de symbolismo ecclesiologico Eucharistiae, quae tam
bene aptatur genio speculativo Augustini, apprime concordat cum doctrina
quam iam ab eo audivimus de Ecclesia ut Corpore Christi Mystico, et de ne­
cessitate ad Ecclesiam pertinendi ad participandum in vita divina gratiae (vide
De Corpore Christi quod est Ecclesia c.3).
Quamquam Augustinus valde indulgeat ac delectetur in hac doctrina prae­
dicanda, non ipsius tamen auctor fuit, cum fundamentum habeat in ipso S. Pau­
lo (1 Cor. 10,16-17) et passim inveniatur in Traditione. Vide Didache c.9:
RJ. Enchir. Patrist. ed. oct. n.6 (eucharistica interpretatio istius loci defenditur
a F. X. Glimm, The Apostolic Fathers, Neo-Eboraci, U.S.A., et a M. de la Tail­
le, Mysterium Fidei, ed.alt. eluc.43,535-536); S. Ignatius Antiochiae, The
Apostolic Fathers 95 et 114; S. Cyprianus, Ep. 76 n.6; et Ep. 73 n.17: ML 3,
1142. et 4,383; S. Ioannes Chrisostomus, In Ep. 1 ad Cor. homil.24: MG 61,
200. Traditionalis haec doctrina docetur etiam a Cone. Trid.; «Salvator nos­
ter... sacramentum hoc instituit... Pignus praeterea id esse voluit futurae nos­
trae gloriae et perpetuae felicitatis, adeoque symbolum unius illius corporis,
cuius ipse caput exsistit» (Denz., Enchir. Symb. ed. 18-20 n.875).

spiritualem. Corpus ergo Christi si vis intelligere, Apostolum audi
dicentem fidelibus, Vos autem estis corpus Christi, et membra
(1 Cor. 12,27). Si ergo vos estis corpus Christi et membra, myste­
rium vestrum in mensa Dominica positum est: mysterium vestrum
accipitis. ... Audis enim, Corpus Christi; et respondes, Amen. Esto
membrum corporis Christi, ut verum sit Arnen. Quare ergo in
pane? Nihil hic de nostro afferamus, ipsum Apostolum identidem
audiamus, qui cum de isto sacramento loqueretur, ait, Unus panis,
unum corpus multi sumus (1 Cor. 10,17) ··· Unus panis, quis est iste
unus panis? Unum corpus multi. Recolite quia panis non fit de uno
grano, sed de multis. Quando exorcizabamini, quasi molebamini.
Quando baptizati estis, quasi conspersi estis. Quando Spiritus Sancti
ignem accepistis, quasi cocti estis. Estote quod videtis, et accipite
quod estis... Iam de calice quid intelligeremus, etiam non dictum,
satis ostendit. Sicut enim ut sit species visibilis panis, multa grana
in unum consperguntur, ... sic et de vino. Fratres, recolite unde
fit vinum. Grana multa pendent ad botrum, sed liquor granorum
in unitate confunditur. Ita et Dominus Christus nos significavit,
nos ad se pertinere voluit, mysterium pacis et unitatis nostrae in
sua mensa consecravit fS. 272: ML 38,1246-48)2.
2086. Norunt etiam spiritualem alimoniam fideles, quam et
vos scituri estis, accepturi de altare Dei. Panis erit et ipse quotidia­
nus, huic vitae necessarius. Numquid enim Eucharistiam accepturi
sumus, cum ad ipsum Christum venerimus, et cum illo in aeternum
regnare coeperimus? Ergo Eucharistia panis noster quotidianus est:
sed sic accipiamus illum, ut non solum ventre, sed et mente re­
ficiamur. Virtus enim ipsa quae ibi intelligitur, unitas est, ut re­
dacti in corpus eius, effecti membra eius, simus quod accipimus
(S. 57.7.7: ML 38.389) 3·
2 Infantibus ergo dicit: panem accipitis, quod iam est Corpus Christi (realis
praesentia). Et prosequitur allegorico: Vos ipsi per baptismum et confirmatio­
nem (aquam et ignem) estis panis et corpus Christi. Vide Lecordier, o.c. 74;
E. Mersch, The Whole Christ (tr. angi, a J. R. Kelly) 426.
Testimonia similia facile multiplicari possent, ubi Augustinus ex conside­
ratione praesentiae realis transit ad interpretationem symbolicam describens
ritus initiationis, «respectu habito ad corpus Christi eucharisticum sub specie
panis contentum et ad concorporationem fidelium ad invicem in Christo-Ecclesia factam» (Busch, De initiatione Christiana secundum doctrinam S. Augusti­
ni 32). Cf. inter alia loca, S. Denis 6,1 : MA I 30; 5. Guelf. 7,1-2: MA I 462-463.
3 Virtute ergo sacramenti altaris, redigimur in corpus Christi, efficimur
membra eius, atque ita sumus quod accipimus. Atque alio loco hoc habet:
«Accipite itaque, et edite Corpus Christi, etiam ipsi in Corpore Christi facti
iam membra Christi. Accipite, et potate Sanguinem Christi. Ne dissolvamini,
manducate vinculum vestrum. Ne vobis viles videamini, bibite pretium vestrum.
4. Habentes ergo vitam in illo in carne una eritis cum illo. Neque enim hoc Sa­
cramentum Christi corpus ita commendat, ut nos inde seiungat». Et paulo
post: «Accipere ergo incipitis, quod et esse coepistis, si non indigne accipiatis,
ne iudicium manducetis, et bibatis» (S. Denis 3 n.3,4: MA I 19-20).
Eucharistia est ergo mysterium unificationis. Incorporatio individualis Cor­
pori Mystico per Baptismum recepta, perficitur et consummatur per Eucha­
ristiam, et quasi socialis redditur. «Si enim omnes incorporamur ad unum
Christum, concorporamur etiam omnes». M. de la Taille, o.c. elue.37,485;
Grabowski, The Church 183ss.

♦· 41

r**

606

I

λ

»
♦
»
I

.·!
{H
ίΚ
îtCt

I ·« i

» mH

I

* T-

*

•I

'

____

.

DE SS. EUCHARISTIA

2087. Qui passus est pro nobis, commendavit nobis in isto
Sacramento corpus et sanguinem suum; quod etiam fecit et nos
ipsos. Nam et nos corpus ipsius facti sumus, et per misericordiam
ipsius quod accipimus, nos sumus. ... Haeretici quando hoc acci­
piunt, testimonium contra se accipiunt: quia illi quaerunt divisio­
nem, cum panis iste indicet unitatem. Sic et vinum in multis race­
mis fuit, et modo in unum est. Unum est in suavitate calicis, post
pressuram torcularis. Et vos post illa ieiunia, post labores, post
humilitatem et contritionem, iam in nomine Christi tanquam ad
calicem Domini venistis: et ibi vos estis in mensa, et ibi vos estis
in calice. Nobiscum vos estis. Simul enim hoc sumimus, simul
bibimus: quia simul vivimus (S. 229: ML 38,1103) 4.
20S8. Norunt fideles corpus Christi, si corpus Christi esse
non negligant. Fiant corpus Christi, si volunt vivere de Spiritu
Christi. De Spiritu Christi non vivit, nisi corpus Christi. ... Vis et
tu vivere de Spiritu Christi? In corpore esto Christi. ... Inde est
quod exponens nobis apostolus Paulus hunc panem, Unus panis,
inquit, unum corpus multi sumus (1 Cor. 10,17). O Sacramentum
pietatis! o signum unitatis! o vinculum caritatis! Qui vult vivere,
habet ubi vivat, habet unde vivat. Accedat, credat, incorporetur,
ut vivificetur (In. Io. Ev. tr. 26,13: ML 35,1612-13) 5.
2089. Hunc itaque cibum et potum societatem vult intelligi
corporis et membrorum suorum, quod est sancta Ecclesia... Huius
rei sacramentum, id est, unitatis corporis et sanguinis Christi ali­
cubi quotidie, alicubi certis intervallis dierum in dominica mensa
praeparatur, et de mensa dominica sumitur; quibusdam ad vitam,
quibusdam ad exitium: res vero ipsa cuius sacramentum est, omni
homini ad vitam, nulli ad exitium: quicumque eius particeps fuerit
(In. Io. Ev. tr. 26,15: ML 35,1614) 6.
2090. Qui ergo est in eius corporis unitate, id est, in Christia­
norum compage membrorum, cuius corporis sacramentum fideles
communicantes de altari sumere consueverunt, ipse vere dicendus
est manducare corpus Christi, et bibere sanguinem Christi. Ac per
hoc haeretici et schismatici ab huius unitate corporis separati pos4 Ex Eucharistia quae est corpus et sanguis Christi, Augustinus transit ad
Baptismum qui nos fecit «Corpus Mysticum» Christi. Ut haec relatio magis
vivide et quasi graphice illustret ad ideam «panificationis» appellat. Corpus
Christi effecti sumus, quia per ritus initiationis Christianae «panis» facti sumus.
Quia fideles ad Ecclesiam pertinent, quia ad Corpus Christi Mysticum perti­
nent, admittuntur ad fructuosam communionem Corporis eucharistici Christi,
dum haeretici, «qui quaerunt divisionem» contra se testimonium accipiunt cum
communicant. «Digne autem accipitis, si a malae doctrinae fermento caveatis»
<5. 3.4: ML 46,828). Cf. Lecordier, o.c. 73.
5 Locus classicus Augustini. Corpus Christi in sensu litterali, potest consi­
derari ut «signum» corporis Christi in sensu mystico. Propterea dicit: «Norunt
fideles corpus Christi, si corpus Christi esse non negligant. Fiant corpus Christi,
si volunt vivere de Spiritu Christi». Aliquatenus subtiliter, duo corpora Christi
distinguit, corpus Christi praesens in Eucharistia, et Corpus Mysticum cuius
Christus Caput est; ex «realismo» ad symbolismum transit, analogia quaedam
inter duo adest, haec duo themata concatenantur quidem, sed norf identificantur. Vide P. Schanz, o.c. 108; Lecordier, o.c. 80.

C.4.

DE SACRIFICIO EUCHARISTICO CHRISTI

607

sunt idem percipere sacramentum, sed non sibi utile, imo vero
etiam noxium, quod iudicentur gravius, quam vel tardius liberen­
tur. Non sunt quippe in eo vinculo pacis, quod illo exprimitur sa­
cramento (De civ. Dei XXI 25,2: ML 41,741).
2091. Non quaerant (Donatistae) Spiritum Sanctum, nisi in
Christi corpore, cuius habent foris sacramentum, sed rem ipsam
non tenent intus cuius est illud sacramentum; et ideo sibi iudicium
manducant et bibunt. Unus enim panis sacramentum est unitatis
(Ep. 185,11,50: ML 33,815)7.
Bibi.: G. Armas, o.c. 970SS; Marcos del Río, El Cuerpo místico,y la
comunión de los santos: Religión y Cultura, 452; P. Bertocchi, II simbolismo
ecclesiologico della Eucharistia in Santo Agostino (Bergamo 1937); P. Schanz,
Die Lehre des hi. Augustinus ùber die Eucharistie: Theol. Quartalschrift, 78
(1896); Th. Camelot, Réalisme et symbolisme dans la doctrine eucharistique
de S. Augustin: Rev. des Sc. Phil, et Théol., 31 (1937) 394-410.

De sacrificio eucharistico Christi
Summarium.—Sacrificium est omne opus quo Deo inhaeremus. Transit de
actu ad personam, hinc ipse homo qui mundo moritur, ut consecratus
vivat Deo, sacrificium est. Sacrificium externum signum seu sacramentum
est sacrificii interni. Christus instituit sacrificium Missae. Multis no­
minibus designat sacrificium altaris: 2092-2094.—Sacrificium Christia­
norum omni loco Deo offertur. Sacrificium Melchisedech fuit typus
sacrificii Eucharistici. Si sacrificia Vet. Leg. vera erant sacrificia, a for­
tiori sacramentum Novae Legis est verum sacrificium. Sacrificium eucharisticum idem est ac sacrificium Calvarii. Etiam nunc omni die
Christus in sacramento immolatur. Christus sacerdos et victima. Hoc
agnoscere debemus in pane, quod pependit in cruce; hoc in calice, quod
manavit ex latere: 2095-2107.—Sacrificium eucharisticum est propitia torium et offertur etiam pro defunctis: 2108-2110.

2092. Proinde verum sacrificium est omne opus, quod agitur,
ut sancta societate inhaereamus Deo, relatum scilicet ad illum finem
7 Capiti finem imponendo, omnino dicendum videtur symbolismum eucha­
risticum, quem Augustinus evolvit in sua theoria eucharistica, nullo modo ex­
cludere sed supponere praesentiam realem Christi. Ut iam S. Paulus docuerat»
duo mysteria in Eucharistia continentur, mysterium realis corporis et sanguinis
Christi, et mysterium corporis Eius mystici seu Ecclesiae. In Eucharistia incor­
poratio fidelium ad Corpus mysticum perficitur et consummatur per virtutem
sacramentalem, quae est principium vitae divinae. Supra notavimus nimiam
simplicitatem redolere, si quis textus aliquos aliis contrarios pronuntiet. Loca
autem supra allata absque dubio praesentiam realem demonstrant. Difficultas
quae adsit in positive interpretando symbolismum eucharisticum, nequit obscu­
rare loca in quibus fides in praesentia reali affirmatur. Posset enim quis dicere:
carnem Christi, quam de Maria sumpsit, quae in Eucharistia adoratur, non
esse nisi Ecclesiam? Panem, qui de caelo descendit, quem nos manducamus,
non esse nisi Ecclesiam? Victimam Calvarii, quae in altari offertur, non esse
nisi Ecclesiam? Sanguinem Christi, quae in Sacramento data fuit «priusquam
funderetun>, in cruce, non esse nisi Ecclesiam? (cf. supra c.l, et Portallé,
l.c. col.2425).

boni quo veraciter beati esse possimus. Unde et ipsa misericordia
qua homini subvenitur, si propter Deum non fit, non est sacrificium. Etsi enim ab homine fit vel offertur, tamen sacrificium res
divina est: ita ut hoc quoque vocabulo id Latini veteres appellave­
rint, Unde ipse homo Dei nomine consecratus, et Deo votus, in
quantum mundo moritur ut Deo vivat, sacrificium est (De civ.
Dei X 6: ML 41,283)1.
■
2093. Sacrificium ergo visibile invisibilis sacrificii sacramentum
est, id est sacrum signum... In Epistola quae inscribitur ad He­
braeos, Bene facere, inquit, et communicatores esse nolite oblivisci:
talibus enim sacrificiis placetur Deo (Hebr. 13,16). Ac per hoc ubi
scriptum est: Misericordiam volo quam sacrificium (Os. 6,9): nihil
aliud quam sacrificio sacrificium praelatum oportet intelligi: quo­
niam illud quod ab omnibus appellatur sacrificium, signum est veri
sacrificii. Porro autem misericordia verum sacrificium est... (De
civ. Dei X 5; ML 41,282-283) 1
2.
2094. Ipse namque sua iam propinquante passione, cum pas­
cha faceret cum discipulis suis, acceptum panem benedixit, et ait:
Hoc est corpus meum, quod pro vobis tradetur (Lc. 22,19). Similiter
benedictum calicem dedit dicens: Hic est sanguis meus Novi Testa­
menti, qui pro multis effundetur in remissionem peccatorum (Mt. 26,28).
Hoc in evangelio vel legebatis vel audiebatis, sed hanc Eucharistiam
esse Filium nesciebatis (S. Denis 3,3: MA I 19) L
2095. Participem autem fieri mensae illius, ipsum est incipere
habere vitam. Nam et in alio libro, qui vocatur Ecclesiastes, ubi
ait, Non est bonum homini, nisi quod manducabit et bibet (Eccle. 8,15);
quid credibilius dicere intelligitur, quam quod ad participationem
mensae huius pertinet, quam sacerdos ipse Mediator Testamenti
Novi exhibet secundum ordinem Melchisedech de corpore et san­
guine suo? Id enim sacrificium successit omnibus illis sacrificiis
Veteris Testamenti, quae immolabantur in umbra futuri: propter
1 Generali quadam ratione, pro Augustino, quidquid fit ut inhaereamus
Deo a quo per peccatum aversi eramus, sacrificium est. Cf. Lecordier, o.c. 86;
Joseph Lécuyer, Le sacrifice selon saint Augustin: Aug. Mag., II 906. Plura
testimonia de sacrificio Missae, vide apud G. Armas, o.c. 925-947.
2 In mente ergo Augustini, omne sacrificium sacramentum est, quia ritus
externus significat sacrificium internum offerentis. De sacramentaiitate sacri­
ficii iuxta Augustinum erudite scripsit; Arthur F. Krueger, Sny thesis of Sa­

crifice according lo Saint Augustine. A Study of the Sacramentality of Sacrifice
(Mundelein. Illi. U.S.A., I95Ò). Cf. etiam Lécuyer, l.c. 905.
J Missa ergo instituta fuit a Christo. Variis nominibus sacrificium eucharisticum Augustinus designat. Illud vocat: «sacrificium corporis Christi» (De
civ. Dei XXII 8,6: ML 41,764); «Christi corporis et sanguinis sacrificium» (De
anima et eius orig. II 15,21 : ML 44.508); «sacrificium corporis Dominici» (Ib. I
11,14: ML 44,482); «sacrificium Christianorum» (De civ. Dei XVII 5.5: ML
41,536); «sacrificium Ecclesiae» (C. adv. Leg. et Proph. I 18,37: ML 42,624);
«sacrificium Novi Testamenti» (Ep. 140,19,48: ML 33,558); «sacrificium Me­
diatoris» (Enchir. 110: ML 40,283). Nomen «Missae» non usurpavit, nisi pro
«missione» catechumenorum: «Ecce post sermonem fit missa catechumenis:
manebunt fideles, venietur ad locum orationis» (S. 49,8: ML 38,324). Ritus et
orationes quibus sacrificium agebatur in Africa tempore Augustini, videri pos­
sunt apud Lecordier, o.c. 2ss; H. Pope, St. Augustine of Hippo 26-77,

quod etiam vocem illam in Psalmo tricesimo et nono eiusdem Me­
diatoris per prophetiam loquentis agnoscimus: Sacrificium et oblatio­
nem noluisti, corpus autem perfecisti mihi (Ps. 39,7). Quia pro illis
omnibus sacrificiis et oblationibus corpus eius offertur, et partici­
pantibus ministratur (De civ. Dei XVII 20: ML 41,556) 4.
2096. Ab oriente sole usque in occidentem nomen meum clarum
est factum in gentibus; et in omni loco sacrificium offertur nomini meo,
sacrificium mundum; quoniam magnum nomen meum in gentibus, dicit
Dominus omnipotens (Mal. 1,11). Quid ad haec respondetis? Aperite
oculos tandem aliquando, et videte, ab oriente sole usque in occi­
dentem, non in uno, sicut vobis fuerat constitutus, sed in omni
loco offerri sacrificium Christianorum; non cuilibet Deo, sed ei
qui ista praedixit, Deo Israël... Nec in uno loco, sicut vobis prae­
ceptum erat in terrena lerusalem: sed in omni loco, usque in ipsam
lerusalem. Nec secundum ordinem Aaron, sed secundum ordinem
Melchisedech (Tr. adv. lud. 9,13: ML 42,61).
2097. Ibi quippe primum apparuit sacrificium, quod nunc a
Christianis offertur Deo toto orbe terrarum, impleturque illud
quod longe post hoc factum per prophetam dicitur ad Christum,
qui fuerat adhuc venturus in carne: Tu es sacerdos in aeternum se­
cundum ordinem Melchisedech (Ps. 109,4). Non scilicet secundum
ordinem Aaron: qui ordo fuerat auferendus illucescentibus rebus,
quae illis umbris praenotabantur (De civ. Dei XVI 22: ML 41,500) 5.
2098. Noverunt qui legunt, quid protulerit Melchisedech quan­
do benedixit Abraham (Gen. 14,18-19): et si iam sunt participes
eius, vident tale sacrificium nunc offerri Deo toto orbe terrarum
(C. adv. Leg. et Proph. I 20,39: ML 42,627)6
2099. Illis sacrificiis (Veteris Legis) unum hoc sacrificium sig­
nificabatur, in quo vera fit remissio peccatorum: a cuius tamen sa­
crificii sanguine in alimentum sumendo, non solum nemo prohi­
betur, sed ad bibendum potius omnes exhortantur, qui volunt ha­
bere vitam (Quaest. in Hept. Ill q.57: ML 34,704).
2100. Paulo post dicit, luravit Dominus, et non paenitebit eum;
quibus verbis'immutabile futurum esse significat, quod adiungit,
Tu es sacerdos in aeternum secundum ordinem’Melchisedech (Ps. 109,5),
ex eo quod'iam nusquam est sacerdotium et sacrificium secundum
ordinem^"Aaron, et ubique offertur sub sacerdote Christo, quod
protulit Melchisedech, quando benedixit Abraham (De civ. Dei
XVII 17: ML 41,551).
2101. Huius sacrificii caro et sanguis ante adventum Christi
4 Sacrificium Novae Legis in quo corpus ipsius Mediatoris offertur, stat
pro sacrificiis Vet. Legis. Corpus Christi participantibus ministratur. Iam ex
hoc textu certum est fideles suscipere in sacra communione corpus reale et
historicum Christi. Cf. Krueger, o.c. 132.
5 Sacrificium Melchisedech fuit typus sacrificii eucharistici. Cf. De
Groot, o.c. 91.
6 Communio est participatio sacrificii. Vide supra c. 1. Cf. Batiffol,
o.c. 451-452.
Enchiridion

per victimas similitudinum promittebatur; in passione Christi per
ipsam veritatem reddebatur; post ascensum Christi per sacramen­
tum memoriae celebratur (C. Faust. XX 21: ML 42,385p.
2102. Nonne semel immolatus est Christus in seipso, ct tamen
in sacramento non solum per omnes Paschae solemnitates, sed
omni die populis immolatur, nec utique mentitur qui interrogatus
eum responderit immolari? (Ep. 98,9: ML 33,363)8.

2103. Ecclesia... immolat Deo in corpore Christi sacrificium
laudis (C. adv. Leg. et Proph. I 20,39: ML 42,626).
2104. Ipse est etiam sacerdos noster in aeternum secundum
ordinem Melchiscdech (Ps. 109,4), Q11* se ipsum obtulit holocaus­
tum pro peccatis nostris, et eius sacrificii similitudinem celebran­
dam in suae passionis memoriam commendavit; ut illud quod Melchisedech obtulit Deo (Gen. 14,18), iam per totum orbem terrarum

7 Vera fuerunt sacrificia Vet. Legis per quae sacrificium crucis et altaris
«praenotabantur» (vide n.2097). Verissimum fuit sacrificium Christi in cruce;
verissimum est sacrificium eucharisticum: «Morte sua quippe uno verissimo
sacrificio pro nobis oblato, quidquid culparum erat unde nos principatus et
potestates ad luenda supplicia iure detinebant, purgavit, abolevit, exstinxit»
(De Trin. IV 13,17: ML 42, 899). Cf. De Verbo Incarnato et Rcdempt. cc.9 et 11.
De sacrificio eucharistico: «Dei cultus... in hoc maxime constitutus est, ut ani­
ma ei non sit ingrata. Unde et in ipso verissimo et singulari sacrificio. Domino
Deo nostro agere gratias admonemur (De Sp. et lift. II 18: ML 44,211).
Iam supra notavimus quomodo pro Augustino omne sacrificium sit etiam
sacramentum seu signum sacrum. Hoc verum est etiam de sacrificio Christi in
cruce. Cf. De Trin. IV 3,6: ML 42,891, ubi loquitur de sacrificio Christi ut sa­
cramento et exemplo duplicis mortis et spiritualis et corporalis. Sacrificium
Christi significat et efficit reconciliationem cum Deo. Sacrificium Missae est
etiam sacramentum quod immediate significat et continet sacrificium Christi
(vide n.2105). Ut P. de Montcheuil scribit: Missa est sacramentum alterius sa­
cramenti, scilicet, sacramenti crucis (L'unité du sacrifice ct du sacrement dans
L'Eucharistie: Mélanges Théol. [Paris 1946] 53-55). Citatur a Lécuyer, Le. 910.
Hinc Augustinus scribit quod sacrificium passionis Christi, «per sacramentum
memoriae (eucharisticum) celebratur». Recolitur memoria passionis cius.
8 S. Augustinus sacrificium in oblatione principaliter reponit: «Ut quoniam
quatuor considerantur in omni sacrificio, cui offeratur, a quo offeratur, quid
offeratur, pro quibus offeratur...» (De Trin. IV 14,19: ML 42,901). Requiritne
immolationem ut elementum essentiale in sacrificio? Requirit certe ut victima
sacrificii immoletur, eo sensu quo totaliter Deo consecretur, seu sacra fiat (vide
n.2092). Haec est immolatio metaphorica.
Saepe nomine immolationis utitur ut synonimo cum offerre vel sacrificare.
Ita quamvis ieiunium (quod sacrificium vocat) «certis diebus, ct maxime festis
non agitur», tamen, «sacrificium laudis (orationis) ab Ecclesia toto orbe dif­
fusa diebus omnibus immolatur» (Ep. 36,8,18: ML 33,144). Frequenter tamen
nomen immolationis sensu stricto usurpat. Ita: «Quem Deus iubebat occidi,
non haesitavit (Abraham) quod sibi reddi poterat immolatus, qui dari potuit
non speratus... Postremo quia Isaac occidi non oportebat, posteaquam est
pater ferire prohibitus, quis erat ille aries, quo immolato impletum est signi­
ficative sanguine sacrificium?» (De civ. Dei XVI 32,1: ML 41,511).
Krueger argumenta sane non spernenda suppeditat pro affirmativa respon­
sione. Et quamvis libenter concedat sacrificium iuxta Augustinum ante omnia
esse oblationem Deo factam, putat tamen ex cius scriptis concludi posse, esse
etiam oblationem immolatae victimae. Alii tamen aliter putant. Cf. Kruhger,
o.c. 37-40.

in Christi Ecclesia videamus offerri (De div. quaest. 83 q.61,2:
ML 40,49) 9.
2105. Unde verus ille Mediator, in quantum formam servi
accipiens mediator effectus est Dei et 'hominum homo Christus
lesus, cum in forma Dei sacrificium cum Patre sumat, cum quo et
unus Deus est, tamen in forma servi sacrificium maluit esse quam
sumere, ne vel hac occasione quisquam existimaret cuilibet sacri­
ficandum esse creaturae. Per hoc et sacerdos est, ipse offerens, ipse
et oblatio. Cuius rei sacramentum quotidianum esse voluit Ecclesiae
sacrificium: quae cum ipsius capitis corpus sit, se ipsam per ipsum
discit offerre. Huius veri sacrificii multiplicia variaque signa erant
sacrificia prisca sanctorum, cum hoc unum per multa, figuraretur,
tanquam verbis multis res una diceretur, ut sine fastidio multum
commendaretur. Huic summo veroque sacrificio cuncta sacrificia
falsa cesserunt (De civ. Dei X 20; ML 41,298) 910.
2106. Reddendi sermonis officium, et cura qua vos parturi­
vimus, ut Christus formaretur in vobis, compellit nos admonere
infantiam vestram, qui ex aqua et spiritu nunc renati cibum ac
potum istum super hanc dominicam mensam nova luce conspicitis,
et novella pietate percipitis, quid sibi velit tam magnum divinumque
sacramentum, tam clarum et nobile medicamentum, tam mundum
et facile sacramentum, quod nunc nec in una civitate terrena lerusa­
lem, nec in tabernaculo illo quod per Moysen, nec in templo illo
quod per Salomonem fabricatum est, quae fuerunt umbrae futu­
rorum, sed a solis ortu usque ad occasum, sicut a prophetis praedictum
est, immolatur, et secundum Novi Testamenti gratiam Deo victima
laudis offertur. Non adhuc de gregibus pecorum hostia cruenta
conquiritur, non nunc ovis aut hircus divinis altaribus admovetur,
sed sacrificium nostri temporis corpus et sanguis est ipsius sacer­
dotis. De illo quippe tanto ante praedictum est in psalmis, Tu es
sacerdos in aeternum secundum ordinem Melchisedech (Ps. 109,4).
Quod autem panem et vinum Melchisedech sacerdos Dei excelsi
protulerit, quando patrem nostrum Abraham benedixit, in libro
Genesis legimus et tenemus (Gen. 14,18) (S. Denis 3,1: MA I 18) n.
2107. Christus ergo Dominus noster, qui obtulit patiendo pro
nobis quod nascendo accepit ex nobis, princeps sacerdotum factus
in aeternum, sacrificandi dedit ordinem quem videtis, corporis
utique et sanguinis sui. Nam percussum lancea corpus eius aquam
et sanguinem emisit, quo peccata nostra dimisit. Huius gratiae
memores, vestram ipsorum salutem operantes, quoniam Deus est
9 Lucidam expositionem istius loci vide apud Krueger (o.c. 107-108). Re­
cole quod iam scimus ex Augustino de notione sacramenti, significantis aliquid
realitcr praesens, sed invisibile. Hoc applicatur etiam ad sacrificium cucharisticum commcmorativum sacrificii crucis. «Unde iam Christiani, peracti eiusdem
sacrificii memoriam celebrant, sacrosancta oblatione et participatione corporis
et sanguinis Christi» (C. Faust. XX 18: ML 42,382).
10 Vide supra dicta ad n.2101. De sacrificio Corporis Mystici in capite se­
quenti agemus.
n Hucusque dicta pulchre enumerantur in hoc ct sequenti testimonio.

qui operatur in vobis, cum timore et tremore ad participationem
huius altaris accedite. Hoc agnoscite in pane, quod pependit in
cruce: hoc in calice, quod manavit ex latere. Nam et illa vetera
sacrificia populi Dei hoc unum venturum multiplici varietate figura­
bant. Ipse enim Christus et ovis est propter innocentiam simplicis
animi, et hircus propter similitudinem carnis peccati. Et quidquid
aliud multis et diversis modis in sacrificiis Testamenti Veteris prae­
nuntiatum est, ad hoc unum pertinet quod Novo Testamento reve­
latum est (S. Denis 3,2: MA I 19).
2108. Neque negandum est defunctorum animas pietate suo­
rum viventium relevari, cum pro illis sacrificium Mediatoris offer­
tur... Cum ergo sacrificia sive altaris sive quarumcumque eleemo­
synarum pro baptizatis defunctis omnibus offeruntur, pro valde
bonis gratiarum actiones sunt; pro non valde malis propitiationes
sunt; pro valde malis etiamsi nulla sunt adiumenta mortuorum,
qualescumque vivorum consolationes sunt (Enchir. 110: ML 40,283).
2109. Nam neque in eis precibus quas tibi fudimus, cum of­
ferretur pro ea (Monica) sacrificium pretii nostri..., nec in eis
precibus ego flevi (Conf. IX 12,32: ML 32,777).
2110. Proinde pompae funeris, agmina exsequiarum, sump
tuosa diligentia sepulturae, monumentorum opulenta constructio,
vivorum sunt qualiacumque solatia, non adiutoria mortuorum. Ora­
tionibus vero sanctae Ecclesiae, et sacrificio salutari, et eleemosynis,
quae pro eorum spiritibus erogantur, non est dubitandum mortuos
adiuvari; ut cum eis misericordius agatur a Domino, quam eorum
peccata meruerunt. Hoc enim a patribus traditum, universa obser­
vat Ecclesia, ut pro eis qui in corporis et sanguinis Christi commu­
nione defuncti sunt, cum ad ipsum sacrificium loco suo commemo­
rantur, oretur, ac pro illis quoque id offerri commemoretur (S. 172,2:
ML 38,936).

De sacrificio Corporis Christi Mystici, ac de
necessitate Eucharistiae
Summarium.—Ipsa Ecclesia offertur, tamquam «universale sacrificium» per
sacerdotem magnum Christum. In re quam offert, ipsa offertur. Sicut
Christus, Ecclesia est offerens et oblatio. Episcopi et presbyteri proprie
vocantur sacerdotes in Ecclesia, et ipsi offerunt tamquam ministri Eccle­
siae. Doctrina Augustini de symbolismo sacramentali et sacrificali cohae­
ret cum eius doctrina ecclesiologica: 2111-2116.—Textus qui allegantur
ad demonstrandam necessitatem communionis in re: 2117-2121.—Ex
aliis vero locis Augustini evincitur eum non docuisse necessariam esse
ad salutem communionem sacramentalem, sed necessariam esse partici­
pationem Corporis Christi, quae iam obtinetur cum quis per Baptismum
Corpori Christi inseritur: 2122.

21 ii. Cum igitur vera sacrificia opera sint misericordiae, sive
in nos ipsos, sive in proximos, quae referuntur ad Deum; opera vero

misericordiae non ob aliud fiunt, nisi ut a miseria liberemur, ac per
hoc beati simus; quod non fit, nisi bono illo de quo dictum est,
Mihi autem adhaerere Deo bonum est (Ps. 72,28): profecto efficitur,
ut tota ipsa redempta civitas, hoc est congregatio societasque sancto­
rum, universale sacrificium offeratur Deo per sacerdotem magnum,
qui etiam se ipsum obtulit in passione pro nobis, ut tanti capitis
corpus essemus, secundum formam servi. Hanc enim obtulit, in
hac oblatus est; quia secundum hanc mediator est, in hac sacerdos,
in hac sacrificium est. Cum itaque nos hortatus esset Apostolus,
ut exhibeamus corpora nostra hostiam vivam, sanctam, Deo pla­
centem, rationabile obsequium nostrum, et non conformemur huic
saeculo, sed reformemur in novitate mentis nostrae; ad probandum
quae sit voluntas Dei, quod bonum et beneplacitum et perfectum,
quod totum sacrificium ipsi nos sumus: Dico enim, inquit, per gra­
tiam Dei quae data est mihi, omnibus qui sunt in vobis, non plus sapere,
quam oportet sapere, sed sapere ad temperantiam; sicut unicuique Deus
partitus est fidei mensuram. Sicut enim in uno corpore multa membra
habemus, omnia autem membra non eosdem actus habent: ita multi
unum corpus sumus in Christo; singuli autem, alter alterius membra,
habentes dona diversa secundum gratiam, quae data est nobis (Rom. 12,
3-6). Hoc est sacrificium Christianorum: multi unum corpus in
Christo. Quod etiam Sacramento altaris fidelibus noto frequentat
Ecclesia, ubi ei demonstratur, quod in ea re quam offert, ipsa offe­
ratur (De civ. Dei X 6: ML 41,284) L
2112. Huius autem praeclarissimum atque optimum sacrificium
nos ipsi sumus, hoc est civitas eius, cuius rei mysterium celebramus
oblationibus nostris quae fidelibus notae sunt... Cessaturas enim
victimas, quas in umbra futuri offerebant ludaei, et unum sacri­
ficium gentes a solis ortu usque ad occasum, sicut iam fieri cernimus
oblaturas, per Prophetas Hebraeos oracula increpuere divina...
Quapropter ubi non est ista iustitia, ut secundum suam gratiam
civitati obedienti Deus imperet unus et summus, ne cuiquam sacri­
ficet, nisi tantum sibi; et per hoc in omnibus hominibus ad eamdem
civitatem pertinentibus atque obedientibus Deo, animus etiam cor­
pori, atque ratio vitiis, ordine legitimo fideliter imperet; ut quem­
admodum iustus unus, ita coetus populusque iustorum vivat ex
fide, quae operatur per dilectionem, qua homo diligit Deum, sicut
diligendus est Deus, et proximum sicut semetipsum: ubi ergo non
est ista iustitia, profecto non est coetus hominum iuris consensu et
utilitatis communione sociatus (De civ. Dei XX 23: ML 41,655).
1 Ut plenior intelligentia istius doctrinae habeatur, in mentem revocetur
quod, ut iam vidimus, iuxta Augustinum sacramentimi altaris (species euchansticae) est signum seu symbolum non tantum realis et historici Corporis Chris­
ti, sed etiam Corporis eius Mystici. Verum sacrificium, seu sacrificium inter­
num, significatur per sacrificium externum. Signum et significatum unionem
cum Deo ac proximo pro fine habent. In praesenti ordine, signum externum
est sacrificium Missae, quod vero per illum significatur est «ut tanti Capitis
corpus» simus. «Propterea efficitur, ut tota ipsa redempta civitas, hoc est con­
gregatio sanctorum, universale sacrificium offeratur Deo per sacerdotem mag­
num». Cf. Krueger, o.c. 126-148; Lecordier, o.c. 71-96.

2113. Per hoc et sacerdos est, ipse offerens, ipse et oblatio.
Cuius rei sacramentum quotidianum esse voluit Ecclesiae sacri­
ficium: quae cum ipsius capitis corpus sit, se ipsam per ipsum discit
offerre (De civ. Dei X 20: NIL 41,298) 2.
2114. Post sanctificationem sacrificii Dei, quia nos ipsos voluit
esse sacrificium suum, quod demonstratum est, ubi impositum est
primum illud, sacrificium Dei et nos, id est signum rei quod sumus:
ecce ubi est peracta sanctificatio dicimus orationem dominicam
fS. 227: ML 38,1101) 3.
2115. Sed erunt sacerdotes Dei et Christi, et regnabunt cum eo
mille annis (Apoc. 20,6): non utique de solis episcopis et presbyteris
dictum est, qui proprie iam vocantur in Ecclesia sacerdotes: sed
sicut omnes Christianos dicimus propter mysticum chrisma (Bap­
tismum), sic omnes sacerdotes, quoniam membra sunt unius sacer­
dotis. De quibus apostolus Petrus, Plebs, inquit, sancta, regale
sacerdotium (1 Pet. 2,9) (De civ. Dei XX 10: ML 41,676)4.
2116. Hic dixit, manducare panem (1 Rcg. 2,36); quod est in
novo Testamento sacrificium Christianorum (De civ. Dei XVII
5: ML 41,536) 5.
2117. Terrentur autem isti sententia Domini dicentis, Nisi quis
natus fuerit denuo, non videbit regnum Dei. Quod cum exponeret, ait,
Nisi quis renatus fuerit ex aqua et Spiritu, non intrabit in regnum
caelorum (Io. 3,3.5). Et propterea conantur parvulis non baptizatis
innocentiae merito salutem ac vitam aeternam tribuere; sed quia
2 Ecclesia, Corpus Christi Mysticum, a Capite discit seipsam per ipsum of­
ferre, ut offerens et victima. Cf. Krueger, o.c. 130.
3 Christus et Ecclesia, Caput et Corpus co-victimae sunt. Species eucharisticae Corpus Christi atque etiam Corpus eius Mysticum significant. Ambo
offerunt, ambo offeruntur. Haec duo sacrificia, sacrificium scilicet Christi et
sacrificium totius Christi unum sunt. Unum quia Christus et Corpus eius
unum sunt, unum sunt ex divina ordinatione unius eiusdemque signi seu sa­
cramenti externi. Cf. Krueger, o.c. 131,140. Si ergo Missa consideratur ab
Augustino tamquam sacramentum unitatis, et sacramentum sacrificii Corporis
Mystici, non eo desinit esse sacrificium Christi. Missa simul est sacrificium
Christi, et sacrificium Christianorum. Cf. Lecordier, o.c. 91-92.
Haec doctrina de syrnbolismo arctissime cohaeret et harmonice consociatur
cum Ecclesiologia Augustini. Tota Ecclesia sociatur Christo in Calvario:«Unum
in se (faciebat) pro quibus offerebat» (De Trin. IV, 14,19: ML 42,901). «De
latere in cruce pendentis lancea percusso Sacramenta Ecclesiae profluxerunt»
(In Io. Ev. tr. 15,8: ML 35,1513). «Fit viro dormienti coniux de latere (Gen. 2,
22): fit Christo morienti Ecclesia de sacramento sanguinis, qui de latere mortui
profluxit» (C. Faust. XII 8: ML 42,258). «Omnis enim Ecclesia sponsa Christi
est, cuius principium et primitiae caro Christi est: ibi iuncta est sponsa sponso
in came» (In Ep. Io. ad Parth. tr. 2,2: ML 35,1990). Tandem: «Totus Christus
caput et corpus est. Caput unigenitus Dei Filius et corpus eius Ecclesia, sponsus
et sponsa, duo in came una» (De Unit. Eccl. 4,7: ML 43.395). Cf. Bertocchi,
o.c.. et quae diximus in De Corpore Christi quod est Ecclesia.
4 Quamvis omnes fideles per Baptismum sacerdotes constituantur, ut of­
ferant hostias spirituales, «episcopi et presbyteri... proprie vocantur sacerdo­
tes», et ipsi visibiliter offerunt nomine Ecclesiae. Cf. Krueger, o.c. 118ss;
Hughes, o.c. 58ss.
5 Participatio fidelium in sacrificio quod offertur, culmen attingit in com­
munione. Plura de communione sacrificali, et de mente Augustini hac in re,
vide apud José María Bover, Teología de San Pablo: BAC (Madrid 1952) 714ss

baptizati non sunt, eos a regno caelorum facere alienos: nova qua­
dam et mirabili praesumptione, quasi salus ac aeterna vita possit
esse praeter Christi haereditatem, praeter regnum caelorum. Habent
enim videlicet quo confugiant, atque ubi delitescant, quia non ait
Dominus, Si quis non renatus fuerit ex aqua et Spiritu, non habebit
vitam; sed ait, non intrabit in regnum Dei. Nam si illud dixisset, nulla
hinc dubitatio posset oboriri. Auferatur ergo dubitatio: iam Domi­
num audiamus, non suspiciones coniecturasque mortalium; Domi­
num audiamus, inquam, non quidem hoc de Sacramento lavacri
dicentem, sed de Sacramento sanctae mensae suae, quo nemo rite
nisi baptizatus accedit: Nisi manducaveritis carnem meam, et biberitis
sanguinem meum, non habebitis vitam in vobis (Io. 6,54). Quid ad
hoc responderi potest, nisi pertinacia pugnaces nervos adversus
constantiam perspicuae veritatis intendat? (De pece. mer. et rem. I
20,26: ML 44,123) 6.
2118. An vero quisquam etiam hoc dicere audebit, quod ad
parvulos haec sententia non pertineat, possintque sine participatione
corporis huius et sanguinis in se habere vitam: quia non ait, Qui non
manducaverit, sicut de Baptismo, Qui non renatus fuerit; sed ait,
Si non manducaveritis, velut eos alloquens qui audire et intelligere
poterant, quod utique non valent parvuli? Sed qui hoc dicit, non
attendit quia nisi omnes ista sententia teneat, ut sine corpore et
sanguine Filii hominis vitam habere non possint, frustra etiam aetas
maior id curat. Potest enim, si non voluntatem, sed verba loquentis
attendas, eis solis videri dictum, quibus tunc Dominus loquebatur:
quia non ait, Qui non manducaverit; sed, Si non manducaveritis. Et
ubi est quod eodem loco de hac ipsa re ait, Panis quem ego dedero,
caro mea est pro saeculi vita (Io. 6,51). Secundum hoc enim etiam
6 Celebris controversia dc interpretatione S. Augustini circa necessitatem
communionis ad salutem nondum solutionem omnibus placentem obtinuit.
Cf. Volpi Italo, Communione e salvezza in S. Agostino (Roma 1954). Hoc
opus nitide exponit praesentem statum controversiae (7-18), necnon interpre­
tationes tempore Cone. Tridentini datas (41-66), et saeculo XVII (67-120).
Postea conclusiones suas auctor deducit: 121-142.
Status quaestionis sic enuntiari potest: Loca ubi Augustinus loquitur de
necessitate participandi Corporis et Sanguinis Domini ut quis vitam habeat
aeternam, suntne intelligenda dc communione «in re» seu sacramentali, an de
manducatione spirituali seu mystica quae fit adoptatione seu incorporatione in
Mysticum Christi Corpus, id est, Ecclesiam, quae iam locum habet cum quis
baptizatur?
Primo testimonia afferimus quae allegantur pro necessitate sumptionis Sa­
cramenti Eucharistiae.
Pelagiani peccatum originale negantes asserebant parvulos non baptízalos
vitam obtinere aeternam: tamen terrebantur verbis Io. 3,5, et propterea dice­
bant Baptismum conferendum esse ut parvuli intrent in regnum Dei (cf. supra
De Deo elev. c.28 a.2; De baptismo c.2 et 3). Reicit Augustinus distinctionem
inter vitam aeternam et regnum caelorum, et conatur ostendere Baptismum
necessarium esse ad regnum aeternum et vitam vel salutem aeternam. Nemo
nisi rite baptizatus potest accedere ad Sacramentum mensae dominicae. Sed
participatio Corporis et Sanguinis Christi necessaria omnibus est ad vitam
aeternam habendam, quia verba Domini apud Io. 6,54: Nisi manducaveritis etc.
non tantum ad adultos, sed et ad parvulos pertinent (vide n.2118). Baptismus
ergo necessarius est et parvulis ut plenam obtineant salutem in regno Dei et
vita aeterna (cf. Volpi Italo, o.c. 7-8).

ad nos pertinere illud Sacramentum intelligimus, qui tunc nondum
fuimus quando ista dicebat; quia non possumus dicere ad saeculum
nos non pertinere, pro cuius vita Christus suam carnem dedit.
Quis autem ambigat saeculi homines significatos esse, qui nascendo
in hoc saeculum veniunt? Nam, sicut alibi ait, Filii saeculi huius
generant et generantur (Lc. 20,34). Ac per hoc etiam pro parvulo­
rum vita caro data est, quae data est pro saeculi vita; et si non man­
ducaverint carnem Filii hominis, nec ipsi habebunt vitam (De
pece. mer. et rem. I 20,27: ML 44,124).
2119. Optime Punici Christiani Baptismum ipsum nihil aliud
quam salutem, et sacramentum corporis Christi, nihil aliud quam
vitam vocant. Unde, nisi ex antiqua, ut existimo, et apostolica tra­
ditione, qua Ecclesiae Christi insitum tenent, praeter Baptismum et
participationem mensae Dominicae, non solum ad regnum Dei, sed
nec ad salutem et vitam aeternam posse quemquam hominum per­
venire? Hoc enim et Scriptura testatur, secundum ea quae supra
diximus. Nam quid aliud tenent, qui Baptismum nomine salutis
appellant, nisi quod dictum est, Salvos nos fecit per lavacrum rege­
nerationis? (Tit. 3,5)... Quid aliud etiam, qui sacramentum mensae
Dominicae vitam vocant, nisi quod dictum est, Ego sum panis vivus,
qui de caelo descendi; et, Panis quem ego dedero, caro mea est pro
saeculi vita; et, Si non manducaveritis carnem Filii hominis et sangui­
nem biberitis, non habebitis vitam in vobis? (Io. 6,51.52.54). Si ergo
ut tot et tanta divina testimonia concinunt, nec salus nec vita aeterna
sine Baptismo et corpore et sanguine Domini cuiquam speranda est,
frustra sine his promittitur parvulis. Porro si a salute ac vita aeterna
hominem nisi peccata non separant, per haec Sacramenta nonnisi
peccati reatus in parvulis solvitur... Non itaque dubitemus etiam
pro infantibus baptizandis sanguinem fusum, qui priusquam fun­
deretur, sic in Sacramento datus est et commendatus, ut diceretur,
Hic est sanguis meus, qui pro multis effundetur in remissionem pecca­
torum (Mt. 26,28). Negant enim illos liberari, qui sub peccato esse
nolunt fateri. Nam unde liberantur, si nulla servitute peccati te­
nentur obstricti? (De pece. mer. et rem. I 24,34: ML 44,12s)7.
7 Iterum Augustinus, totus intentus in demonstranda existentia peccati
originalis, appellat ad traditionem apostolicam pro necessitate Baptismi salu­
tem conferentis, et participationis mensae Dominicae vitam dantis. Sine Bap­
tismo et corpore et sanguine Domini parvuli nec salus nec vita aeterna habere
possunt. (Iam scimus Augustinum identificasse salutem, regnum Dei et vitam
aeternam, sed heic de iis quasi separatim agit ut convincat Pelagianos qui ea
distinguebant.) Cum tantummodo peccata a salute et vita aeterna separent, se­
quitur haec Sacramenta salutem et vitam conferre peccata solvendo. Habent
ergo parvuli peccatum originale, et hinc etiam pro infantibus Dominus fudit
sanguinem.
Sed quaestio est quomodo quis particeps fiat corporis Christi? Si haec tan­
tum testimonia apud Augustinum invenirentur argumentum haud spernendum
confici posset pro necessitate communionis sacramentalis. Sed ex multis aliis
locis evincitur quomodo parvulum iam per Baptismum, qui est «sanguine Chris­
ti consecratus», et «rubet sanguine Christi» (vide supra De baptismo c.2) mystice
participare de sanguine Christi atque inseri Corpori eius, et hinc etiam in hoc
loco inculcat quod etiam pro parvulis Christus sanguinem suum fuderit.

2120. Timens quippe ille (Pelagius) damnari, damnavit eos
qui dicunt, infantes etiamsi non baptizentur, habere vitam aeter­
nam. Qui ergo negatis esse in parvulo malum, quod Baptismate di­
luatur; dicite quo merito parvulus non baptizatus aeterna morte
plectatur. Sed quid estis dicturi, nisi forte Pelagio maledicturi? Qui
tamen si vobis maledicentibus dicat, Et quid velletis ut facerem?
an dicente Christo, Si non manducaveritis meam carnem, et biberitis
meum sanguinem, non habebitis vitam in vobis (Io. 6,54); dicturus fue­
ram parvulum habiturum vitam, qui sine isto Sacramento finisset
hanc vitam? puto quod vos maledixisse homini paenitebit fC. Iui. III
1,4: ML 44,703).
2121. His itaque se habentibus, quid prodest novellis haereti­
cis (Pelagianis)... quod a Manichaeorum errore sani videntur, et
alia sua pestilentia moriuntur? Quid eis prodest, quod in laude
creaturae dicunt, «Deum bonum nascentium conditorem, per quem
facta sunt omnia, eiusque opus esse filios hominumo, quos Mani­
chaei dicunt opus esse principis tenebrarum; cum inter utrosque,
vel apud utrosque Dei creatura, quae est in infantibus pereat?
Utrique enim nolunt eam Christi carne et sanguine liberari: illi
quia ipsam carnem et sanguinem Christi, tanquam haec omnino in
homine vel ex homine non susceperit, destruunt; isti autem, quia
nullum malum inesse infantibus asserunt, unde per Sacramentum
carnis huius et sanguinis liberentur... 8. Quid tergiversantur Pe­
lagiani? Si omnibus necessaria est reconciliatio per Christum, per
omnes transiit peccatum, quo inimici fuimus, ut opus reconciliari
haberemus. Haec reconciliatio est in lavacro regenerationis et Christi
carne et sanguine, sine quo nec parvuli possunt habere vitam in
semetipsis (C. duas Ep. Pel. IV 4,4.8: ML 44,611.615)8.
8 Ad recte interpretandam mentem Augustini haec prae oculis habeantur:
a) quod consuetudo vigebat tunc temporis Eucharistiam omnibus post Baptis­
mum ministrandi; b) quod quaestio non ponebatur, uti nunc proponitur, de
necessitate scilicet Eucharistiae pro eis qui iam Baptismum susceperunt. Hoc
unum ei demonstrandum contra Pelagianos erat, quod parvuli absque Baptis­
mo morientes vitam aeternam habere non possent.
Augustinus nullibi dixit parvulos etiam baptízalos, nisi Eucharistiam per­
ciperent, salvos esse non posse. Cum Pelagiani vitam aeternam extra regnum
Dei parvulis sine Baptismo monentibus darent, S. Augustinus ita arguebat:
Nullus sine Baptismo potest sucipere Eucharistiam, per quam ex verbis Domi­
ni: Nisi manducaveritis, donatur vita aeterna. Igitur pueri morientes sine Bap­
tismi ct Eucharistiae sacramentis non possunt participare vitam aeternam. At
numquam dixit tantum baptízalos ante Eucharistiae sumptionem, non habere
gratiam et ius ad vitam aeternam. Eo autem discursu optime Pelagiani convin­
cebantur quia unde vitam aeternam parvulis promitterent, non habebant. Ita
fere Card. Noris, Vindiciae Augustinianae, apud ML 47,703.
Cum omnibus utrumque sacramentum, Baptismus scilicet ct Eucharistia,
daretur, non tam frequenter legimus in Augustino quid senserit si Baptismus
tantum sine Eucharistia collatum fuerit. Verum ex eo quod iam ab illo audivi­
mus ubi de effectibus peccati originalis, et de effectibus, necessitate ct mediis
quibus Baptismus suppleri potest agebatur (cf. supra De Deo elev. c.28 a.2;
De baptismo c.2.3.4), iam aliquid datur intelligere de mente eius circa nccessi-

2122. Quid autem apertius tot tantisque testimoniis divinorum
eloquiorum, quibus dilucidissime apparet, nec praeter Christi so­
cietatem ad vitam salutemque aeternam posse quemquam hominum
pervenire, nec divino indicio iniuste posse aliquem damnari, hoc
est, ab illa vita et salute separari? Unde fit consequens quoniam nihil
agitur aliud, cum parvuli baptizantur, nisi ut incorporentur Eccle­
siae, id est, Christi corpori membrisque socientur; manifestum est
eos ad damnationem, nisi hoc eis collatum fuerit, pertinere. Non
autem damnari possent, si peccatum utique non haberent. Hoc quia
illa aetas nulla in vita propria contrahere potuit, restat intelligere
vel si non nondum possumus, saltem credere, trahere parvulos ori­
ginale peccatum. S. Ac per hoc si ambigui aliquid habent verba apos­
tolica quibus dicit, Per unum hominem... (Rom. 5,12)... numquid
et illud ambiguum est, Nisi quis renatus fuerit ex aqua et Spiritu,
non potest intrare in regnum Dei? (Io. 3,5)... Numquid etiam illud,
Quia nisi manducaverint homines carnem eius, hoc est, participes
facti fuerint corporis eius, non habebunt vitam? (Io. 6,54). His
atque huiusmodi aliis, quae nunc praetereo, testimoniis divina luce
tatem Eucharistiae. Scimus ipsum Baptismum suppleri posse per martyrium et
fidem conversionemque cordis. Certum est latronem in cruce salutem obtinuisse,
at pariter certum est eum non sumpsisse Eucharistiam, quae pridie ante mor­
tem in cena a Domino instituta fuerat. Igitur iuxta Augustinum homo tantum
baptizatus sine reali sumptione Eucharistiae potest accipere remissionem pec­
catorum et salutem aeternam.
Diximus «homo baptizatus» quia etsi (iuxta Augustinum) incertum sit utrum
latro baptizatus fuerit S. Doctor aequiparat conversionem in latrone, cum Bap­
tismo in parvulis (vide supra n.2025-2026).
Praeterea saepissime docuit, cum de Baptismo tantum quaestio erat, quod
si «percepto Baptismate (parvulus) de hac vita migraverit» liberatur a condem­
natione, quae per unum hominem intravit in mundum. Cf. De pece. mer. et
rem. I 19,25: ML 44,123; Ep. 98,10: ML 33,364. Asserit etiam per Baptismum
iustificationem «intrinsecus operari» et per hanc gratiam baptizatum corpori
Christi inseri (vide supra n.1994).
Non ergo videtur dicendum Augustinum rcalem susceptionem Eucharistiae
necessariam existimasse, sed necessariam indicasse unionem cum Christo, seu
participationem corporis Domini, quae participatio per Baptismum iam obti­
netur. Hinc rectissime Cone. Trid. praxim utrumque Sacramentum conferendi
interpretat ita ut Patres «nulla salutis necessitate id fecisse» credatur (Denz.,
Ench. Symb. n.933).
Minus recte ergo videtur Augustinum interpretari qui, ut O. Blank, Tixeront, et Batiffol (o.c. 135; 415; 449), putant eum pari ratione loquutum fuisse
de necessitatae sacrae communionis ac de necessitate Baptismi, et quod ardore
controversiae cum Pelagianis nimium ursisset parallelismum inter textus, Nisi
quis renatus fuerit, et Nisi manducaveritis. Melius rem ponit Volpi Italo qui,
quamvis et ipse Augustinum interpretetur de necessitate communionis in re
(o.c. 125) eum ab errore excusat (Ib. 137) eo quod quaestio non poneretur uti
nunc proponitur, atque recte putat quod si casus iuvenis Aethiopis, qui statim
post Baptismum antequam Eucharistiam sumeret decessit, ad Augustinum de­
latus fuisset eodem modo ac S. Fulgentius respondisset. lamvero S. Fulgentius,
Augustinum interpretando, respondit, non «esse aliquatenus ambigendum tunc
unumquemque fidelium corporis sanguinisque dominici participem fieri quando
in baptismate membrum corporis Christi efficitur, nec alienari ab illo panis
calicisve consortio, etiamsi antequam panem illum comedat et calicem bibat,
de hoc sacculo in unitate corporis Christi constitutus abscedat» (S. Fulgentius
Ep. 12 c.ll n.24ss: ML 65,390ss).

clarissimis, divina auctoritate certissimis, nonne veritas sine ulla
ambiguitate proclamat, non solum in regnum Dei non baptizatos
parvulos intrare non posse, sed nec vitam aeternam posse habere
praeter Christi corpus, cui ut incorporemur, sacramento Baptisma­
tis imbuuntur? (De pece. mer. et rem. Ill 4,7-8: ML 44,189-190) 99 Ex hoc textu apparet participationem corporis Christi quam Augustinus
requirit ad salutem obtineri per Baptismum, quo quis incorporatur Ecclesiae,
et sociatur corpori Christi membrisque. Nihil addimus ad tanta quae ubi De
baptismo et in praecedentibus capitibus iam attulimus de efTectibus Baptismi
et de manducatione mystica Corporis Christi, quam Augustinus bene distinxit
a manducatione sacramentali. Eodem modo ac nos fecimus, interpretantur
Augustinum etiam L. Berti, De theol. disc. 3-4 1.33,98ss; Capánaga, Obras
de San Agustin: BAC, IX 444; G. Armas, La moral de San Agustin 956.

Summarium.—Etiam iusti habent saltem peccata venialia. Peccata mortalia
non eiusdem gravitatis sunt. Ad Deum satisfaciendum, omne peccatum
puniri debet, vel ab homine paenitente, vel a Deo iudicante: 2123-2126.
Tribus modis dimittuntur peccata in Ecclesia: in Baptismate, in oratio­
ne, in humilitate maiori Paenitentiae. Venialia peccata, sine quibus vita
non est, purgantur per orationem, ieiunium, eleemosynam, veniam ini­
micorum: 2127-2131.—Obligatio confitendi peccata gravia «iis qui Eccle­
siae praesunt». Clavibus Ecclesiae peccata dimittuntur coram Deo. Con­
fessionem sequuntur paenitentia et reconciliatio : 2132-2141.—Ecclesiae
clavibus omnia peccata possunt dimitti. Qui aliter senserint, a commu­
nione catholica exclusi sunt. Peccatum contra Spiritum Sanctum quod
dicitur non remitti neque in hoc saeculo, neque in futuro, interpretatur
de impaenitentia et «duritia cordis» qua homo recusat in unitate Eccle­
siae remissionem accipere: 2142-2146.

2123. Concordant autem nobiscum Angeli etiam nunc, cum
remittuntur nostra peccata. Ideo post commemorationem sanctae
Ecclesiae in ordine Confessionis ponitur remissio peccatorum. Per
hanc enim stat Ecclesia quae in terris est: per hanc non perit quod
perierat et inventum est (Lc. 15,24). Excepto quippe Baptismatis
munere, quod contra originale peccatum donatum est, ... et tamen
activa quoque peccata, quaecumque corde, ore, opere commissa
invenerit, tollit: hac ergo excepta magna indulgentia, ... ipsa etiam
vita caetera iam ratione utentis aetatis, quantalibet praepolleat fe­
cunditate iustitiae, sine peccatorum remissione non agitur. Quoniam
filii Dei quamdiu mortaliter vivunt, cum morte confligunt. Et
quamvis de illis sit veraciter dictum, Quotquot Spiritu Dei aguntur,
hi filii sunt Dei (Rom. 8,14): sic tamen Spiritu Dei excitantur, et
tanquam filii Dei proficiunt ad Deum, ut etiam spiritu suo, maxime
aggravante corruptibili corpore (Sap. 9,15), tanquam filii hominum
quibusdam humanis motibus deficiant ad se ipsos, et ideo peccent.
Interest quidem quantum: neque enim quia peccatum est omne
crimen, ideo crimen est etiam omne peccatum. Itaque sanctorum
hominum vitam quamdiu in hac mortali vivitur, inveniri posse dici­
mus sine crimine: Peccatum autem si dixerimus quia non habemus,
ut ait tantus apostolus, nosmetipsos seducimus, et veritas in nobis non
est (1 Io. 1,8) (Enchir. 64,17: ML 40,262) L
1 Distinguit inter peccatum mortale et veniale. Iusti possunt esse sine «cri­
mine» (peccatum mortale), non vero sine «peccato» (peccatum veniale). Infir-

2124. Nonnulli putant tria tantum crimina esse mortifera, ido­
lolatriam, et homicidium, et fornicationem; ubi utique et adulte­
rium, et omnis praeter uxorum concubitus intelligitur, quasi non
sint mortifera crimina quaecumque alia sunt praeter haec tria, quae
a regno Dei separant, aut inaniter et fallaciter dictum sit, Neque
fures, neque avari, neque ebriosi, neque maledici, neque rapaces
regnum Dei possidebunt (1 Cor. 6,10) (Speculum S. Script.: ML
34.994)·
2125. Recolite istos tres mortuos: primo illa puella in domo
mortua erat, nondum elata erat; iuvenis autem ille, iam elatus extra
portam; Lazarus autem sepultus, et mole lapidis pressus. Quae sunt
ergo tria genera in peccatis? Dico. Si quisquam malae concupis­
centiae in corde consenserit, et quod illa blandiendo suaserit, fa­
cere decreverit, iam mortuus est... Sed aliquando respicit Dominus
et paenitet decrevisse, paenitet consensisse: in cubiculo mortuus est,
in cubiculo resurgit. Si autem faciat quod decrevit, processit mors,
iam foris est; sed et ipsa paenitendo finitur, et mortuus elatus vitae
redditur. Si autem facto accedat etiam consuetudo, iam putet, et
tamquam lapide mole ipsius consuetudinis premitur: sed nec ipsum
Christus contemnit, potens est et ipsum resuscitare; sed lacrimat.
Christum flevisse Lazarum, cum Evangelium legeretur, audivimus...
Auferte, inquit, lapidem (Io. 11,39). Unde fieri posset ut ille resur­
geret, nisi remoto consuetudinis pondere? ...Ille, ille cuius vox ad
cor pervenit, clamet, Lazare, veni foras (Io. 11,43): id est, vive,
exi de sepulchro, muta vitam, fini mortem. Et processit ille mortuus,
ligatus institis: quia, etsi desiit peccare, adhuc de praeteritis reus
est; et opus est ut precetur, et agat paenitentiam propter facta:
... Propter ea, quae fecit, adhuc ligatus est. Ergo ministris Ecclesiae
suae, per quos manus imponitur paenitentibus, Christus dicit, Sol­
vite eum, et sinite illuni (Io. 11,44): Solvite, solvite; Quae solveritis
interra, soluta erunt in caelo (Mt. 18,18) (S.Mai 125: MAI 354-355) 2.
2126. Peccatum enim, fratres, impunitum esse non potest: si
peccatum impunitum remaneat, iniustum est: ergo sine dubitatione
puniendum. Hoc tibi dicit Deus tuus: Puniendum est peccatum
mitati humanae Deus subvenit, non tantum per Baptismum, sed etiam aliis
modis quibus peccata post Baptismum commissa remittuntur in Ecclesia.
S. Augustinus peccatum mortale variis nominibus designat: «peccatum dam­
nabile», «mortiferum», «lethale», «mors animae» etc. Cf. Ep. 185,10,45: ML 33,
812; In Io. Ev. tr. 12,14: ML 35,1491; Ib. 43,12: ML 35,1710. Alias peccatum
mortale more scripturistico intelligit per haec et similia verba: «opera illa mala
a regno Dei separantia» (S. 351,4,8: ML 39,1543).
Inter expressiones quae cum peccato veniali identificantur hae sunt: «pec­
cata levia», «parva», «minima», «minuta», «quotidiana». Cf. En. in Ps. 129,5:
ML 37,1699; Enchir. 71: ML 40,265. Cf. plura apud Eugene F. Durkin, The
theological distinction of sins in the writings of St. Augustine (Mundelein, Illi.
U.S.A. 1952) 12-17.
2 Tres mortui a Domino suscitati symbolum sunt trium generum peccato­
rum mortalium. Notatu dignum quod habet de potestate ministrorum Eccle­
siae pacnitentes per manus impositionem reconciliandi atque solvendi. Observa
etiam quod non omnia peccata paenitentiae sacramentali subicicbantur. Cf. c. se­
quens.

aut a te. aut a me. Punitur ergo peccatum, aut ab homine paenitente,
aut a Deo iudicante. Punitur ergo aut a te sine te, aut a Deo tecum.
Quid est enim paenitentia, nisi sua in se ipsum iracundia? Qui
paenitet, irascitur ibi. Nam si non ficte fiat, unde est ct pectoris
tunsio? Quid feris, si non irasceris? Quando ergo tundis pectus,
irasceris cordi tuo, ut satisfacias Domino tuo (S. 19,2: ML 38,133).
2127. Propter omnia peccata Baptismus inventus est; propter
levia, sine quibus esse non possumus, oratio inventa. Quid habet
oratio? Dimitte nobis debita nostra, sicut et nos dimittimus debitori­
bus nostris (Mt. 6,12). Semel abluimur Baptismate, quotidie ablui­
mur oratione. Sed nolite illa committere, pro quibus necesse est
ut a Christi corpore separemini: quod absit a vobis. Illi enim quos
videtis agere paenitentiam, scelera commiserunt, aut adulteria, aut
aliqua facta immania: inde agunt paenitentiam. Nam si levia pec­
cata ipsorum essent, ad haec quotidiana oratio delenda sufficeret.
8,16. Ergo tribus modis dimittuntur peccata in Ecclesia: in Baptis­
mate, in oratione, in humilitate maiore paenitentiae (De Symb. ad
Catech. I 7-8,15-16: ML 40,636).
2128. Exercete vos in misericordia, exercete vos in eleemosynis,
in ieiuniis, in orationibus. His enim pugantur quotidiana peccata,
quae non possunt nisi subrepere in animam, propter fragilitatem
humanam. Noli illa contemnere, quia minora sunt; sed time, quia
plura sunt... Deus misericors videns nostram fragilitatem, posuit
contra remedia. Quae sunt remedia? Eleemosynarum, ieiuniorum,
orationum: ipsa sunt tria. Ut autem verum dicas in oratione, perfec­
tae implendae sunt eleemosynae. Quae sunt perfectae eleemosy­
nae? Ut ex quo tibi abundat, des ei qui non habet; et cum te
laedit aliquis, ignoscas illi (S. 9,11,17: ML 38,88).
2129. Quidquid autem post eam quae fit in Baptismo, abolitio­
nem peccatorum, in hac vita manendo peccamus, etiamsi non tale
sit quod a divinis removeri compellat altaribus, non dolore sterili,
sed misericordiae sacrificiis expiatur (Ep. 153,5,15: ML 33,659).
2130. De quotidianis autem brevibus levibusque peccatis, sine
quibus haec vita non ducitur, quotidiana fidelium oratio satisfacit
(Enchir. 71: ML 40,265).
2131. Oratio vero quotidiana, quam docuit ipse Dominus, unde
et Dominica nominatur, delet quidem quotidiana peccata, cum
quotidie dicitur, Dimitte nobis debita nostra (Mt. 6,12) (De civ.
Dei XXI 27,4: ML 41,748).
2132. Sed neque de ipsis criminibus quamlibet magnis remit­
tendis in sancta Ecclesia, Dei misericordia desperanda est agenti­
bus paenitentiam secundum modum sui cuiusque peccati. In actio­
ne autem paenitentiae, ubi tale 3 commissum est, ut is qui commisit
a Christi etiam corpore separetur, non tam consideranda est men­
sura temporis quam doloris... Verum quia plerumque dolor alte­
rius cordis occultus est alteri, neque in aliorum notitiam per verba
3 In editis, ubi tale crimen commissum est. Abest,

crimen a Mss. (ML ib.).

DE POTESTATE CMS HLM

623

vel quaecumque alia signa procedit; cum sit coram illo cui dicitur,
Gemitus incus a te non est absconditus (Ps. 37,10): recte constituuntur
ab iis qui Ecclesiae praesunt tempora paenitentiae, ut fiat satis etiam
Ecclesiae, in qua remittuntur ipsa peccata; extra eam quippe non
remittuntur. Ipsa namque proprie Spiritum Sanctum pignus acce­
pit (2 Cor. 1,22), sine quo non remittuntur ulla peccata, ita ut
quibus remittuntur, consequantur vitam aeternam (Enchir. 65:
ML 40,262) 45.
2133. Quod autem adhuc vivit, patientia Dei ad paenitentiam
eum adducit. Implicatus igitur tam mortiferorum vinculis peccato­
rum detrectat, aut differt, aut dubitat confugere ad ipsas claves
Ecclesiae, quibus solvatur in terra, ut sit solutus in caelo, et audet
sibi post hanc vitam... salutem aliquam polliceri (S. 351,9: ML
39.1545)·
2134. Non sunt autem membra Christi, qui se faciunt membra
meretricis, nisi malum illud paenitendo esse destiterint, et ad hoc
bonum reconciliatione redierint (De civ. Dei XXI 25,4: ML 41,742).
2135. Restat paenitentiae tertium genus, unde aliquid breviter
dicam, ut adiuvante Domino proposita et promissa persolvam. Est
paenitentia gravior atque luctuosior, in qua proprie vocantur in
Ecclesia paenitentes, remoti etiam a Sacramento altaris participandi,
ne accipiendo indigne, iudicium sibi manducent et bibant. Illa ergo
paenitentia luctuosa est. Grave vulnus est: adulterium forte com­
missum est, forte homicidium, forte aliquod sacrilegium; gravis res,
grave vulnus, lethale, mortiferum: sed omnipotens medicus. Iam
post suggestionem facti et delectationem et consensionem et per­
petrationem, quasi quatriduanus mortuus putet: sed nec ipsum
Dominus deseruit, sed clamavit, Lazare, prodi foras. Cessit voci
misericordiae moles sepulturae: cessit mors vitae, cessit infernus
superno. Elevatus est Lazarus, processit de tumulo: et ligatus erat,
sicut sunt homines in confessione peccati agentes paenitentiam.
Iam processerunt a morte: nam non confiterentur, nisi procederent.
Ipsum confiteri, ab occulto et a tenebroso procedere est. Sed quid
Dominus Ecclesiae suae? Quae solveritis, inquit, in terra, soluta
erunt et in caelo (Mt. 18,18). Proinde Lazaro procedente, quia im­
plevit Dominus misericordiae suae bonum, perducere ad confessio­
nem mortuum latentem, putentem; iam caetera implet Ecclesiae
ministerium: Solvite illum, et sinite abire (Io. 11,39-44) (S. 352,3,8:
ML 39,1558) λ
4 Agitur ergo non tantum dc reconciliatione externa: «ut fiat salis etiam
Ecclesiae», sed dc reconciliatione coram Deo: «ita ut quibus remittuntur, con­
sequantur vitam aeternam». Paenitentia iniungitur «ab iis qui praesunt Ec­
clesiae»,
5 Loquitur hic dc «tertio genere» paenitentiae. Est paenitentia «gravior at­
que luctuosiop> quam ii subibant qui «proprie vocantur in Ecclesia pacnitentcs». Antea loquutus fuerat dc aliis duobus gcncribus paenitentiae: «Triplex
autem consideratio agendae paenitentiae in sacra Scriptura invenitur». Prima
ea est quae agitur in Baptismo recipiendo. «Nam neque ad Baptismum Christi,
in quo omnia peccata dcicntur, quisquam bene accedit, nisi agendo pacnitenliam do vita pristina» (Ib. 1,2). Dc secunda vero scribit: «Est alia quippe quoti-

4

2136. Remissio peccatorum, solutio est. Quid enim prodesset
Lazaro, quia processit de monumento, nisi diceretur: Solvite eum,
et sinite abire? (Io. 11,44). Ipse quidem voce de sepulcro suscitavit,
ipse clamando animam reddidit, ipse terrenam molem sepulto im­
positam vicit, et processit ille vinctus: non ergo pedibus propriis,
sed virtute producentis. Fit hoc in corde paenitentis: cum audis
hominem paenitere peccatorum suorum, iam revixit; cum audis
hominem confitendo proferre conscientiam, iam de sepulcro eductus
est, sed nondum solutus est. Quando solvitur? a quibus solvitur?
Quae solveritis, inquit, in terra, erunt soluta et in caelo (Mt. 18,18).
Merito per Ecclesiam dari solutio peccatorum potest; suscitari autem
ipse mortuus nonnisi intus clamante Domino potest; haec enim
Deus interius agit. Loquimur ad aures vestras; unde scimus quid
agatur in cordibus vestris? Quod autem intus agitur, non a nobis,
sed ab illo agitur (En. in Ps. 101, s.2,3: ML 37,1306).
2137. Nam ut noveritis Ecclesiam accepisse claves regni caelo­
rum, audite in alio loco quid Dominus dicat omnibus Apostolis
suis: Accipite Spiritum Sanctum. Et continuo: Si cui dimiseritis pec­
cata, dimittentur ei; si cuius tenueritis, tenebuntur (Io. 20,22-23)...
Sed hoc Petro dixit. Ut scias quia Petrus universae Ecclesiae perso­
nam tunc gerebat, audi quid ipsi dicatur, quid omnibus fidelibus
sanctis: «Si peccaverit in te frater tuus, corripe illum inter te et
ipsum solum. Si non te audierit, adhibe tecum unum aut duos:
scriptum est enim, In ore duorum aut trium testium, stabit omne
verbum. Si nec ipsos audierit, refer ad Ecclesiam: si nec ipsam au­
dierit, sit tibi tanquam ethnicus et publicanus. Amen dico vobis,
quia quae ligaveritis in terra, ligata erunt et in caelo; et quaecum­
que solveritis in terra, soluta erunt et in caelo» (Mt. 18,15-18).
Columba ligat, columba solvit; aedificium supra petram ligat et
solvit (S. 295,2,2: ML 38,1349).
2138. Sicut misit me, inquit, Pater, et ego mitto vos. Hoc cum
dixisset, inspiravit, et ait illis: Accipite Spiritum Sanctum: si cuius
remiseritis peccata, remittentur illi; si cuius tenueritis, tenebuntur
(Io. 20,22-23). Ergo si personam gerebant Ecclesiae, et sic eis hoc
dictum est, tanquam ipsi Ecclesiae diceretur; pax Ecclesiae dimittit
peccata, et ab Ecclesia pace alienatio tenet peccata... Petra enim
tenet, petra dimittit: columba tenet, columba dimittit: unitas tenet,
unitas dimittit (De bapt. III 18,23: ML 43,150).
2139. Et vidi, inquit, sedes et sedentes super eas, et iudicium
datum est (Apoc. 20,4). Non hoc putandum est de ultimo iudicio
dici: sed sedes praepositorum, et ipsi praepositi intelligendi sunt,
per quos Ecclesia nunc gubernatur. Iudicium autem datum nullum
melius accipiendum videtur, quam id quod dictum est, Quae ligadiana. Et ubi illam ostendimus paenitentiam quotidianam? Non habeo ubi
melius ostendam, quam in oratione quotidiana... Dimitte nobis debita nostra,
sicut et nos dimittimus debitoribus nostris (Mt. 6,12) (Ib. 2,7).
Praecipua capita doctrinae paenitcntialis in hoc textu continentur. Agit de
confessione, paenitentia, remissione «per Ecclesiae ministerium». Cf. etiam,
In Io. Ev. tr. 49,24: ML 35,1757.

veritis in terra, ligata erunt et in caelo; et quae solveritis in terra,
soluta erunt et in caelo (Mt. 18,18) (De civ. Dei XX 9,2: ML 41,673).
2140. Has igitur claves dedit Ecclesiae suae, ut quae solveret
in terra, soluta essent in caelo; quae ligaret in terra, ligata essent et
in caelo (Mt. 16,19): scilicet ut quisquis in Ecclesia eius dimitti
sibi peccata non crederet, non ei dimitterentur; quisquis autem
crederet, seque ab his correctus averteret, in eiusdem Ecclesiae
gremio constitutus, eadem fide atque correctione sanaretur. Quis­
quis enim non credit dimitti sibi posse peccata, fit deterior despe­
rando, quasi nihil illi melius quam malum esse remaneat, ubi de
fructu suae conversionis infidus est (De doctr. chr. I 18: ML 34,25).
2141. Ecclesia ergo quae fundatur in Christo, claves ab eo
regni caelorum accepit in Petro, id est potestatem ligandi solvendique peccata (In Io. Ev. tr. 124,5: ML 35,1973).
%
2142. Fuerunt qui dicerent, quibusdam peccatis non esse dan­
dam paenitentiam; et exclusi sunt de Ecclesia, et haeretici facti sunt.
In quibuscumque peccatis non perdit viscera pia mater Ecclesia
(S. 352,3.9: ml 39.1559)·
2143. Nec eos audiamus, qui negant Ecclesiam Dei omnia pec­
cata posse dimittere. Itaque miseri, dum in Petro petram non intelligunt, et nolunt credere datas Ecclesiae claves regni caelorum, ipsi
eas de manibus amiserunt (De agone chr. 31,33: ML 40,308).
2144. Quod si quisquam tunc putat verbum dici adversus Spi­
ritum Sanctum, cum ab eo dicitur cui iam per Baptismum dimissa
sunt peccata; attendat nec talibus per Ecclesiae sanctitatem auferri
paenitentiam locum. Si enim propterea credit non dari veniam ei,
quia gratia fidei Sacramentisque fidelium iam perceptis non potest
dici peccasse ignorantia: videat aliam causam esse, cum dicitur
propterea non ignosci, quia non ignorantiae tempore peccatum est;
et aliam causam esse, cum dicitur propterea non ignosci, quia ver­
bum dixit adversus Spiritum Sanctum. Si enim sola ignorantia ve­
niam meretur, et ignorantia non accipitur nisi antequam quisque
fuerit baptizatus; non solum si adversus Spiritum Sanctum, sed
etiam si adversus Filium hominis post Baptismum dixerit verbum;
et omnino si qua fornicatione, vel homicidio, vel ullo flagitio, aut
facinore post Baptismum sese maculaverit, non potest paenitendo
curari. Quod qui senserunt exclusi sunt a communione catholica;
satisque iudicatum est eos in illa crudelitate, divinae misericordiae
participes esse non posse. Si autem illud solum, quod adversus
Spiritum Sanctum dicitur, sine venia esse post acceptum Baptisma
putatur: primo Dominus cum inde loqueretur, nullum tempus ex­
cepit, sed regulariter ait, Qui dixerit verbum adversus Spiritum Sanc­
tum, non remittetur ei, neque in hoc saeculo, neque infuturo (Mt. 12, 32).
Deinde Simon, quem paulo ante commemoravi, iam Baptismum
acceperat, cum Spiritum Sanctum turpissimo mercatui subditum
credidit: cui correpto a se Petrus tamen consilium paenitendi dedit
(Inch, expos, in Ep. ad Rom. 16: ML 35.2099).

2145. Cum dixit, Qui peccaverit in Spiritum sanctum, vel, Qui
verbum dixerit adversus Spiritum sanctum (Mt. 12,32), non utique
omne quod in Spiritum sanctum peccatur facto sive dicto, sed
aliquod certum et proprium intelligi voluit. Hoc est autem duritia
cordis usque ad finem huius vitae, qua homo recusat in unitate
corporis Christi, quod vivificat Spiritus sanctus, remissionem acci­
pere peccatorum (Ep. 185,11,49: ML 33,814).
2146. Qui vero in Ecclesia remitti peccata non credens, con­
temnit tantam divini muneris largitatem, et in hac obstinatione
mentis diem claudit extremum, reus est illo irremissibili peccato
in Spiritum sanctum, in quo Christus peccata dimittit (Enchir.
83: ML 40,272).

'3
Γ.Ι i

.ici

i ·*

Bibl.: G. Armas, La moral de San Agustín lózss. 987-1019; K. Adam,
Die kirchliche Sûndenvergebung nach dem hl. Augustin (Paderbon 1917);
E. Portalié, Augustin: DTC I 2382SS; F. Hunermann, Die Busslehre des
heiligen Augustinus (Paderbon 1914); F. Batiffol, Études d’histoire positi­
ve I (Paris 1936); J. Mausbach, Die Ethik des heiligen Augustinus (1909);
B. Poschmann, S. Aur. Augustini textus selecti de paenitentia (Bonn 1934);
W. Roetzer, Des heiligen Augustinus Schriften als liturgie-geschischliche
Quelle (München 1930).

Quaenam peccata Paenitentiae sacramentali
subicienda sunt
Summarium.—Peccata venialia non submittebantur clavibus Ecclesiae. Suf­
ficit pro his confessio generalis in qua Episcopus simul cum fidelibus
Deum praecatur: Dimitte nobis debita nostra: 2147-2149.—Quaedam
vero sunt peccata gravia et mortifera quae clavibus Ecclesiae dimittun­
tur. Talibus ergo peccatis obligatus, veniat ad antistites per quos Eccle­
siae claves ministrantur et a praepositis Sacramentorum accipiat satis­
factionis suae modum. Quaedam sunt peccata ita gravia ut excommuni­
catione plectenda sint ab Ecclesia. Pro gravitate peccatorum paenitentia
gravior vel mitior iniungitur. Alia est paenitentia «luctuosa, lamentabi­
lis*, alia consistit in «quibusdam correptionum medicamentis»: 21502158. Sana doctrina est ut nec propter malos recedatur ab Ecclesia, nec
in malos ipsos negligatur disciplina: 2159-2160.—Peccatum iri fratrem
non potest remitti quin submittatur clavibus: 2161.

2147. Quoniam propter ipsa peccata humana et tolerabilia, et
tanto crebriora, quanto minora, constituit Deus in Ecclesia tempore
misericordiae praerogandae quotidianam medicinam, ut dicamus,
Dimitte nobis debita nostra, sicut et nos dimittimus debitoribus nostris
(Mt. 6,12): ut his verbis lota facie ad altare accedamus, et his verbis
lota facie corpore Christi et sanguine communicemus (S. 17,5:
ML 38,127).
2148. Quod si falsum est, unde quotidie tundimus pectora?
Quod nos quoque antistites ad altare assistentes cum omnibus faci-

mus. Unde etiam orantes dicimus, quod in tota ista vita oportet
ut dicamus: Dimitte nobis debita nostra, sicut et nos dimittimus
debitoribus nostris (Mt. 6,12). Non enim ea dimitti precamur, quae
iam in Baptismo nisi dimissa credimus, de ipsa fide dubitamus:
sed utique de quotidianis peccatis hoc dicimus, pro quibus etiam
sacrificia eleemosynarum, ieiuniorum, et ipsarum orationum ac
supplicationum quisque pro suis viribus offerre non cessat (S. 351,
6: ML 39,1541).
2149. Debitores enim sumus, non pecuniarum, sed peccato­
rum. Dicis modo forte: Et vos? Respondemus: Et nos. Et vos,
episcopi sancti, debitores estis? Et nos debitores sumus. Et vos?
Absit, domine, noli tibi facere iniuriam. Non iniuriam mihi facio,
sed verum dico: debitores sumus (S. 56,7,11: ML 38,381).
2150. Caeterum huius vitae sunt quaedam gravia et mortifera,
quae nisi per vehementissimam molestiam humiliationis' cordis et
contritionis spiritus et tribulationis paenitenitae non relaxantur.
Haec dimittuntur per claves Ecclesiae. Si enim tu te coeperis indi­
care, si tibi coeperis displicere; Deus veniet, ut misereatur fS. 278,
12: ML 38,1273).
2151. Qui post uxores vestras vos illicito concubitu macuculastis, si praeter uxores vestras cum aliqua concubuistis; agite
paenitentiam, qualis agitur in Ecclesia, ut oret pro vobis Ecclesia.
Nemo sibi dicat: Occulte ago, apud Deum ago... Ergo sine causa
dictum est, Quae solveritis in terra, soluta erunt in caelo? (Mt. 18,18).
Ergo sine causa sunt claves datae Ecclesiae Dei? frustramus Evan­
gelium, frustramus verba Christi?... Fortassis, imo quod non dubi­
tatur, propterea Deus voluit ut Theodosius imperator ageret paeni­
tentiam publicam in conspectu populi, maxime quia peccatum eius
celari non potuit; et erubescit senator, quod non erubuit imperator?
Erubescit, nec senator, sed tantum curialis, quod non erubuit
imperator? Erubescit plebeius sive negotiator, quod non erubuit
imperator? Quae ista superbia est? Nonne sola sufficeret gehennae,
etiamsi adulterium nullum esset? (S. 392,3: ML 39,1710).
2152. Quisquis ergo post Baptismum aliquorum pristinorum
malorum opere obligatus tenetur, usque adeone sibi inimicus est,
ut adhuc dubitet vitam mutare, cum tempus est, cum ita peccat
et vivit? Nam utique quod ita perseveranter peccat, thesaurizat
sibi iram in die irae et revelationis iusti iudicii Dei. Quod autem
adhuc vivit, patientia Dei ad paenitentiam eum adducit. Implicatus
igitur tam mortiferorum vinculis peccatorum detrectat, aut differt,
aut dubitat confugere ad ipsas claves Ecclesiae, quibus solvatur in
terra, ut sit solutus in caelo... Quid, ad Galatas idem apostolus,
nonne talia enumerans eodem fine concludit? Manifesta sunt, inquit,
opera carnis, quae sunt fornicationes, immunditiae, luxuriae, idolorum
servitus, veneficia, inimicitiae, contentiones, aemulationes, animositates,
dissensiones, haereses, invidiae, ebrietates, commessationes, et his simi­
lia; quae praedico vobis, sicut praedixi, quoniam qui talia agunt,
regnum Dei non possidebunt (Gal. 5,19-21).

ludicet ergo se ipsum homo in istis voluntate, dum potest, ct
mores convertat in melius: ne cum iam non poterit, etiam praeter
voluntatem a Domino iudicetur. Et cum ipse in se protulerit severis­
simae medicinae, sed tamen medicinae sententiam, veniat ad antis­
tites, per quos illi in Ecclesia claves ministrantur: et tanquam bonus
iam incipiens esse filius, maternorum membrorum ordine custodito,
a praepositis Sacramentorum accipiat satisfactionis suae modum;
ut in offerendo sacrificio cordis contribulati devotus et supplex, id
tamen agat quod non solum ipsi prosit ad recipiendam salutem, sed
etiam caeteris exemplum. Ut si peccatum eius, non solum in gravi
eius malo, sed etiam in tanto scandalo aliorum est, atque hoc expe­
dire utilitati Ecclesiae videtur antistiti, in notitia multorum, vel
etiam totius plebis agere paenitentiam non recuset, non resistat,
non lethali et mortiferae plagae per pudorem addat tumorem (S. 351,
4,9: ML 39.1545)
2153. Nisi essent quaedam ita gravia, ut etiam excommunica­
tione plectenda sint, non diceret Apostolus, Congregatis vobis et
meo spiritu tradere eiusmodi Satanae in interitum carnis, ut spiritus
salvus sit in die Domini lesu (1 Cor. 5,4.5). Unde etiam dicit: Ne
lugeam multos, qui ante peccaverunt, et non egerunt paenitentiam super
immunditiam et fornicationem quam gesserunt (2 Cor. 12,21). Item
nisi essent quaedam non ea humilitate paenitentiae sananda, qualis
in Ecclesia datur eis qui proprie paenitentes vocantur, sed quibusdam
correptionum medicamentis, non diceret ipse Dominus: Corripe
eum inter te et ipsum solum; et si te audierit, lucratus es fratrem tuum
(Mt. 18,15). Postremo nisi essent quaedam sine quibus haec vita
non agitur, non quotidianam medelam poneret in oratione quam
docuit, ut dicamus: Dimitte nobis debita nostra, sicut et nos dimittimus
debitoribus nostris (Mt. 6,12) (De fide et op. 26,48: ML 40,228)2.
1 Quibusdam gravibus peccatis obligatus, veniat ad antistites Ecclesiae.
Antistites vel praepositi Sacramentorum judicabunt de paenitentia subeunda.
Augustinus in controversia cum Donatistis fatetur «angustiam quaestionis»
cum agitur de disciplina paenitentiali. Cf. C. Ep. Parm. III 2,13: ML 43,92.
Si agitur praesertim de peccato quod scandalum aliis sit, «atque hoc expedire
utilitati Ecclesiae videtur antistiti», non resistat peccator paenitentiam publi­
cam subire. Inter peccata humilitati maiori paenitentiae magis obnoxia com­
putantur peccata «capitalia» homicidii, idololatriae, adulterii: «Illi enim quos vi­
detis agere paenitentiam, scelera commiserunt, aut adulteria, aut aliqua facta
immania: inde agunt paenitentiam». Vide supra n.2127. Cf. Durkin, o.c. 45.
2 Ex hoc textu apparet Augustinum duo genera peccatorum mortalium
distinxisse, pro maiori vel minori gravitate ipsorum, quamvis omne peccatum
mortale excludat a regno Dei. Cf. plura apud Durkin, o.c. 18-49. Alia ita sunt
gravia ut qui ea commiserint, excommunicatione plectantur, et a corpore Christi
separentur (vide n.2127). Qui hanc publicam paenitentiam subire debent, pro­
prie paenitentes vocabantur. Alia vero peccata mortalia, «quibusdam correp­
tionum medicamentis» sanantur. Sermonem vero hic esse de peccatis mortali­
bus omnino affirmari debet, nam expresse distinguuntur a venialibus «sine qui­
bus haec vita non agitur». luxta Augustinum ergo quaedam peccata mortalia
remittebantur, quin peccator paenitentiam publicam subiret.
Attcstaturne Augustinus existentiam paenitentiae privatae, quam absolutio
sequeretur? An vero quaestio est de correptione secreta ab Episcopo vel sacer­
dote facta, per quam peccator induceretur ad confessionem peccati et ad ali-

2154· Quosdam quorum crimina manifesta sunt, a vestra se­
veritate liberatos, a societate tamen removemus altaris, ut paenitendo placare possint quem peccando contempserant, seque ipsos
puniendo (Ep. 153.3.6: ML 33,655).
2155. Corripiantur itaque a praepositis suis subditi fratres
correptionibus de caritate venientibus, pro culparum diversitate
diversis, vel minoribus, vel amplioribus. Quia et ipsa quae damnatio
nominatur, quam facit episcopale iudicium, qua poena in Ecclesia
nulla maior est, potest, si Deus voluerit, in correptionem saluberri­
mam cedere atque proficere (De corr. et gr. 15,46: ML 44,944).
2156. Alia sunt peccata infirmitatis, alia imperitiae, alia mali­
tiae. Infirmitas contraria est virtuti, imperitia contraria est sapien­
tiae, malitia contraria est bonitati. Quisquis igitur novit quid sit
virtus et sapientia Dei, potest existimare quae sint peccata venialia.
Et quisquis novit quid sit bonitas Dei, potest existimare quibus
peccatis certa poena debeatur et hic et in futuro saeculo. Quibus
bene tractatis, probabiliter iudicari potest, qui non sint cogendi ad
paenitentiam luctuosam et lamentabilem, quamvis peccata fateantur;
et quibus nulla omnino speranda sit salus, nisi sacrificium obtulerint
Deo spiritum contribulatum per paenitentiam (De div. quaest. 83
q.26: ML 40,17) 3.
2157· Quod praecipitur quomodo expientur peccata quae non
sponte committuntur, merito quaeritur quae sint ipsa peccata no­
lentium: utrum quae a nescientibus committuntur; an etiam possit
recte dici peccatum esse nolentis, quod facere compellitur: nam et
hoc contra voluntatem facere dici solet. Sed utique vult propter
quod facit, tanquam si peierare nolit, et facit cum vult vivere, si
quisquam, nisi fecerit, mortem minetur. Vult ergo facere, quia
vult vivere: et ideo non per seipsum appetendo ut falsum iuret, sed
ut falsum iurando vivat. Quod si ita est, nescio utrum possit dici
quam paenitentiam publicam, vel ad paenitentiam privatam extra-sacramentalem?
Auctores qui magis erudite scripserunt de historia administrationis paeni­
tentiae, dissentiunt in interpretatione Augustini. Pro poenitentia privata sacra­
mentali interpretantur Augustinum, K. Adam, Die kirchliche Siindervergebung
nac/i dem hl. Augustin 132ss; Die geheime Kirchenbusse nach dem hl. Augustin
17ss ; P. Galtier, L'Église et la rémission des péchés aux premiers siècles 263336.358-389; Satisfaction: DTC 14,1144-1149.1159ss. Cf. etiam, W. Roetzer.
o.c. 184ss; Port alié, l.c. 2429.
Pro correptione secreta Augustinum interpretantur B. Poschman, Kirchen­
busse und correptio secreta bei Augustinus 22-59; Textus selecti de poenitentia
26ss et alibi. Cf. etiam, E. Amann, Pénitence: DTC 12,808. Obscura sane res
est et nondum soluta videtur. Cf. De Groot, Conspectus historiae dogmatum
(Romae 1931) 96ss.
3 Iterum Augustinus duo distinguit genera peccatorum mortalium. Alia
sunt «peccata malitiae», alia vero «imperitiae et infirmitatis». Peccatis malitiae
«certa poena» debetur, poena luctuosa et lamentabilis. Peccata vero infirmitatis
remitti possunt absque paenitentia publica et maiori.
Verba «peccata venialia» ne identificentur cum peccato veniali prout a pec­
cato mortali distinguitur. «Veniale» etymologice usurpatur quia ab iis «venia»
obtinetur absque maiori difficultate. Cf. Durkin, o.c. 37-39.49; Galtier,
L'Eglise et la rémission 312; Poschmann, Kirchenbusse und correptio secreta
53ss; Adam, Die geheime Kirchenbusse 37.

ista peccata nolentium, qualia hic dicuntur expianda. Nam si dili­
genter consideretur, forte ipsum peccare nemo velit, sed propter
aJiud fit, quod vult qui peccat. Omnes quippe homines qui scientes
faciunt quod non licet, vellent licere: usque adeo ipsum peccare
nemo appetit propter hoc ipsum, sed propter illud quod ex eo
consequitur. Haec si ita se habent, non sunt peccata nolentium,
nisi nescientium; quae discernuntur a peccatis volentium (Quaest.
in Hept. IV 24: ML 34.727) 4·
2158. Quae sint peccata quae fiunt in manu superbiae5, id
est superbia committuntur, Scriptura ipsa in consequentibus satis
exposuit, ubi ait, Quoniam verbum Domini contempsit (Num. 15,31).
Aliud est ergo, praecepta contemnere, aliud magni quidem pendere,
sed aut ignarum contra facere, aut victum. Quae duo fortasse per­
tineant ad illa peccata quae a nolentibus fiunt, de quibus superius
quemadmodum Deo propitiato expiarentur admonuit; ac inde subiecit peccata superbiae, cum quisque superbiendo, id est praeceptum
contemnendo perperam facit. Quod genus peccati non dixit ullo
genere sacrificii purgari oportere, tanquam insanabile iudicans, illa
dumtaxat curatione quae per sacrificia gerebatur, qualia facienda in
hac Scriptura praecipiuntur... Quod ergo scriptum est, Peccator,
cum venerit in profundum malorum, contemnit (Prov. 23,3), iste
significatus est, quem Scriptura hoc loco dicit, in manu superbiae
delinquere. Hoc igitur sine poena eius qui committit, non potest
aboleri: atque ideo non potest esse impunitum, et cum paenitendo
sanatur: ipsa enim afflictio paenitentis poena peccati est, quamvis
medicinalis et salubris. Merito quippe magnum iudicatur peccatum,
cum superbia praeceptum contemnit: sed e contrario, ut sanari
possit, cor contritum et humiliatum Deus non spernit (Ps. 50,19).
Verumtamen quia sine poena non fit, ideo hinc talia dicta sunt:
Deum, inquit, hic exacerbat (Num. 15,30); quia Deus superbis
resistit (lac. 4,6). Et exterminabitur anima illa de populo suo; quoniam
talis omnino in numero eorum qui ad Deum pertinent, non est.
Quoniam verbum Domini contempsit, et mandata eius disperdidit:
contritione conteretur anima illa (Num. 15,31). Quare autem contri­
tione conteretur, consequenter adiungit, dicens, Peccatum eius in
illa (Ib.): ac per hoc si tali peccato debitam contritionem ipse sibi
adhibeat paenitendo, cor contritum, ut dictum est, Deus non spernet
(Quaest. in Hept. IV 25: ML 34,728).
2159. Et ipse Dominus exemplum singulare patientiae, qui
etiam m duodecim Apostolis usque ad passionem diabolum pertulit;
4 Commentons Num. 15,24ss, considerat etiam quaestionem de remissione
peccatorum. Distinguit sic dicta «peccata nolentium», a «peccatis superbiae»
(vide n.2158), quibus quis «praeceptum contemnit». Sic dicta peccata «nolen­
tis» vel melius culpabiliter «nescientis», comparantur peccatis «imperitiae et
infirmitatis» de quibus supra diximus, et remitti possunt absque paenitentia
publica. Peccata vero «superbiae,» et contemptus ideo dicuntur «insanabilia»,
quia non sine poena eius qui peccavit, sanari possunt. Haec subiecta manent
paemtentiae graviori. Cf. Durkin, o.c. 43 ; Poschmann, Textus selecti de Poeni­
tentia 40; G altier, L'Eglise et la rémission 317.
5 Commentât Num. 15,30-31.

et qui ait, Sinite utraque crescere usque ad messem, ne forte dum vultis
colligere zizania, simul eradicetis et triticum (Mt. 13,29-30); retiaque
illa in similitudine Ecclesiae usque ad littus, hoc est usque ad saeculi
finem, bonos et malos pisces habitura praedixit; et caetera, si qua
de permixtione bonorum et malorum sive aperte sive per similitu­
dines locutus est: non ideo tamen omittendam censuit Ecclesiae
disciplinam; imo vero admonuit adhibendam, quando ait: Attendite
vobis; si peccaverit in te frater tuus, vade, et corripe eum inter te et
ipsum solum. Si audierit te, lucratus eris fratrem tuum. Si autem non
audierit te, assume tecum unum vel duos, ut in ore testium duorum
vel trium stet omne verbum. Quod si non audierit eos, dic Ecclesiae.
Si autem nec Ecclesiam audierit, sit tibi tanquam ethnicus et publicanus.
Deinde ipsius severitatis terrorem gravissimum adiecit etiam eo
loco, dicens: Quae solveritis in terra, soluta erunt et in caelo, et quae
ligaveritis in terra, ligata erunt et in caelo (Mt. 18,15-18). Nec con­
trarius est Apostolus Domino, quia dicit, Peccantes coram omnibus
argue, ut caeteri timorem habeant (1 Tim. 5,20); cum ille dicat,
Corripe eum inter te et ipsum. Utrumque enim faciendum est, sicut
infirmitatis diversitas admonet eorum quos utique non perdendos,
corrigendos, curandosque suscepimus; et alius sic, alius autem sic
sanandus est. Ita etiam est ratio dissimulandi et tolerandi malos in
Ecclesia: et est rursus ratio castigandi et corripiendi, non admittendi
vel a communione removendi (De fide et oper. 3,4: ML 40,199).
2160. Nos vero ad sanam doctrinam pertinere arbitrantur ex
utrisque testimoniis vitam sententiamque moderari, ut et canes in
Ecclesia propter pacem Ecclesiae toleremus, et canibus sanctum,
ubi pax Ecclesiae tuta est, non demus... Cum vero eis per quos
Ecclesia regitur, adest salva pace Ecclesiae potestas disciplinae ad­
versus improbos aut nefarios exercendae, tunc rursus, ne socordia
segnitiaque dormiamus, aliis aculeis praeceptorum, quae ad seve­
ritatem coercitionis pertinent, excitati sumus, ut gressus nostros
in via Domini ex utrisque testimoniis (vide n.2159), illo duce atque
adiutore dirigentes, nec patientiae nomine torpescamus, nec obtentu
diligentiae saeviamus (De fide et oper. 5,7: ML 40,2οι)6.
2161. Nemo ergo dicat, quia non peccavi in Deum, sed peccavi
in fratrem, in hominem peccavi: leve peccatum est, vel nullum
peccatum est. Forte inde dicis, Leve est, quia cito curatur. Peccasti
in fratrem: fac satis, et sanatus es. Cito fecisti mortiferam rem, sed
remedium cito invenisti. Quis nostrum speret regnum caelorum,
fratres mei, quando dicit Evangelium, Qui dixerit fratri suo, Fatue,
reus erit gehennae ignis? Magnus terror; sed vide ibi remedium:
Si obtuleris munus tuum ad altare, et ibi recordatus fueris, quia frater
tuus habet aliquid adversum te; relinque ibi munus tuum ante altare.
Non irascitur Deus quia differs imponere munus tuum: te quaerit
Deus magis quam munus tuum. Nam si malum animum gerens
adversus fratrem tuum, adveneris cum munere ad Deum tuum,
6 Plura de ratione agendi cum peccatoribus in Ecclesia, diximus in tr. De
Corpore Christi, quod est Ecclesia c.8.

respondet tibi: Tu peristi, mihi quid attulisti? Offers munus tuum,
et tu non es munus Dei... Ergo relinque ibi munus tuum ante altare,
et vade prius reconciliari fratri tuo; et sic ueniens offeres munus tuum
(Mt. 5,22-24). Ecce ille reatus gehennae quam cito solutus est.
Nondum reconciliatus, eras gehennae reus: reconciliatus, securus
offers munus tuum ad altare (S. 82,3,5: ML 38,508).
CAPUT III

Ml

Alia de administratione Paenitentiae
Summarium.—Primus actus est confessio paenitentis. Textus Augustini in­
dicant confessionem secretam seu auricularem; episcopus novit quod
nemo alius novit. Minister est antistes, is qui praeest Ecclesiae. Minister
iudicat utrum paenitentia publice facienda sit an non. Reconciliatione
concluditur actio paenitentiae. Reconciliatio necessaria putabatur. Sa­
tisfactio pro peccatis facienda: 2162-2165.—Paenitentia publica semel tan­
tum concedebatur. A Deo tamen veniam obtinere possunt, qui iterum
laqueis iniquitatis obstringuntur. Remissa culpa et poena aeterna, re­
manet poena temporalis: 2166-2167.—Absolutio per deprecationem cum
manus impositione ab aliquo praeposito. Paenitentia de qua loquitur
Augustinus vadetur esse verum Sacramentum: 2168-2170.—Distinguit
Augustinus Paenitentiam a Baptismo: 2171-2174.—Magna caritate Au­
gustinus intervenit pro reis, flagitia detestando, sed homines diligendo:
2175.

2162. Sic agamus et sic agendum est, non solum quando in
nos peccatur, sed quando peccatur ab aliquo, ut ab altero nesciatur.
In secreto debemus corripere, in secreto arguere; ne volentes publice
arguere, prodamus hominem. Nos volumus corripere et corrigere:
quid, si inimicus quaerit audire quod puniat? Novit enim nescio
quem homicidam episcopus, et alius illum nemo novit. Ego volo
publice corripere, at tu quaeris inscribere. Prorsus nec prodo, nec
negligo: corripio in secreto; pono ante oculos Dei iudicium; terreo
cruentam conscientiam; persuadeo paenitentiam. Hac caritate prae­
diti esse debemus. Unde aliquando homines reprehendunt nos,
quod quasi non corripiamus: aut putant nos scire quod nescimus,
aut putant nos tacere quod scimus. Sed forte quod scis, et ego scio:
sed non coram te corripio; quia curare volo, non accusare. Sunt
homines adulteri in domibus suis, in secreto peccant; aliquando
nobis produntur ab uxoribus suis plerumque zelantibus, aliquando
maritorum salutem quaerentibus: nos non prodimus palam, sed
in secreto arguimus (S. 82,8,11: ML 38,511) L
2163. An non cogitamus, cum ad istorum periculorum perve­
nitur extrema, nec est potestas ulla fugiendi, quantus in Ecclesia
fieri soleat ab utroque sexu, atque ab omni aetate concursus; aliis
1 Variis nominibus minister designatur ab Augustino, scilicet: «qui Eccle­
siae praesunt» (vide n.2132); «antistites», vel «praepositi sacramentorum» (vide
n.2152). Ad ministrum pertinet iudicium proferre, et naturam paenitentiae de­
terminare (nn.2152.2156).

Baptismum flagitantibus, aliis reconciliationem, aliis etiam paeni­
tentiae ipsius actionem, omnibus consolationem et sacramentorum
confectionem et erogationem? Ubi si ministri desint, quantum exi­
tium sequitur eos, qui de isto saeculo vel non regenerati exeunt
vel ligati (Ep. 228,8: ML 33,1016).
2164. In actione autem paenitentiae, ubi tale commissum est,
ut is qui commisit a Christi etiam corpore separetur, non tam con­
sideranda est mensura temporis quam doloris (Enchir. 65: ML
40,262).
2165. Non sufficit mores in melius commutare, et a factis
malis recedere; nisi etiam de his quae facta sunt, satisfiat Deo per
paenitentiae dolorem, per humilitatis gemitum, per contriti cordis
sacrificium, cooperantibus eleemosynis fS. 352,5,12: ML 39,1549).
2166. In tantum autem hominum aliquando iniquitas progre­
ditur, ut etiam post actam paenitentiam, post altaris reconciliatio­
nem, vel similia vel graviora committant: et tamen Deus facit etiam
super tales oriri solem suum; nec minus tribuit quam ante tribuebat
largissima munera vitae ac salutis. Et quamvis eis in Ecclesia locus
humillimae paenitentiae non concedatur; Deus tamen super eos
suae patientiae non obliviscitur... Quamvis ergo caute salubriterque
provisum sit ut locus illius humillimae paenitentiae semel in Ec­
clesia concedatur, ne medicina vilis minus utilis esset aegrotis,
quae tanto magis salubris est, quanto minus contemptibilis fuerit;
quis tamen audeat dicere Deo: Quare huic homini, qui post primam
paenitentiam rursus se laqueis iniquitatis obstringit, adhuc iterum
parcis? Quis audeat dicere erga istos non agi quod Apostolus ait,
Ignoras quia patientia Dei ad paenitentiam te adducit? (Rom. 2,4)
(Ep. 153.3.7: ML 33.655-656).
2167. Cogitur homo tolerare (hanc vitam) etiam remissis pec­
catis: quamvis ut in eam veniret miseriam, primum fuerit causa
peccatum. Productior est enim poena quam culpa; ne parva puta­
retur culpa, si cum illa finiretur et poena. Ac per hoc vel ad demons­
trationem debitae miseriae, vel ad emendationem labilis vitae, vel
ad exercitationem necessariae patientiae, temporaliter hominem deti­
net poena et quem iam ad damnationem sempiternam reum non
detinet culpa (In Io. Ev.^tr. 124,5: ML 35,1972).
2168. Manus autem impositio non sicut Baptismus repeti non
potest. Quid est enim aliud nisi oratio super hominem? (De bapt.
III 16,21: ML 43.149).
2169. Qui sanat contritos corde et alligat contritiones eorum.
Alligat contritiones tuas, ut possis pervenire ad plenissimam firmi­
tatem, donec consolidetur quod fractum est, quod alligatum est.
Quae sunt ista alligamenta? Temporalia Sacramenta. Alligamenta
medicinalia sunt contritiones nostrae, Sacramenta interim tempora­
lia, quibus habemus consolationem: et ista omnia quae loquimur
vobis, ipsa quae sonant et transeunt, quidquid in Ecclesia geritur
temporaliter, alligamenta sunt contritionum. Quemadmodum enim

medicus perfecta sanitate detrahit ligaturam; sic in illa civitate
lerusalem. cum aequales Angelis facti fuerimus, numquid putatis
ibi accepturos nos esse quod hic accipimus? Aut ibi recitandum est
nobis Evangelium, ut fides nostra permaneat? aut imponenda est
manus ab aliquo praeposito? Ista omnia alligamenta fracturae sunt;
perfecta sanitate detrahentur: sed ad eam non perveniretur, nisi
alligarentur (En. in Ps. 146,8: ML 37,1903).
2170. Si ergo ad hoc valet quod dictum est in Evangelio,
Deus peccatores non audit (Io. 9,31), ut per peccatorem Sacramenta
non celebrentur; quomodo exaudit homicidam deprecantem, vel
super aquam Baptismi, vel super oleum, vel super Eucharistiam, vel
super capita eorum quibus manus imponitur? Quae omnia tamen
et fiunt et valent etiam per homicidas (De bapt. V 20,28: ML
43.190) 22171. Ut autem possit regenerari (parvulus) per officium vo­
luntatis alienae, cum offertur consecrandus, facit hoc unus Spiritus,
ex quo regeneratur oblatus... Nisi quis renatus fuerit ex aqua et
Spii itu Sancto (Io. 3,5). Aqua igitur exhibens forinsecus sacramen­
tum gratiae, et Spiritus operans instrinsecus beneficium gratiae...
Et ideo semel percepta parvulus Christi gratiam non amittit, nisi
propria impietate, si aetatis accessu tam malus evaserit. Tunc enim
etiam propria incipiet habere peccata, quae non regeneratione aufe­
rantur, sed alia curatione sanentur (Ep. 98,2: ML 33,360).
2172. Ideo enim quisque renascitur, ut solvatur in eo quid­
quid peccati est cum quo nascitur. Nam peccata quae male agendo
postea committuntur, possunt et paenitendo sanari, sicut etiam
post Baptismum fieri videmus (Enchir. 46,13: ML 40,254).
2173. Agunt enim homines ante Baptismum paenitentiam de
suis prioribus peccatis, ita tamen ut etiam baptizentur, ... Agunt
etiam homines paenitentiam, si post Baptismum ita peccaverint, ut
excommunicari et postea reconciliari mereantur: sicut in omnibus
Ecclesiis illi qui proprie paenitentes appellantur (Ep. 265,7: ML
33.1088).
2174. Si a catechumeno factum est (adulterium), Baptismate
abluitur; et si a baptizato, paenitentia et reconciliatione sanatur
(De coni, adult. II 16,16: ML 40,482) 3.
2 Donatisti negantibus peccatorem valide posse conficere ea quae gratiam
conferunt, Augustinus quatuor enumerat ritus qui etiam ab homicidis perficiun­
tur et gratiam conferunt. Impositione manuum de qua quarto loco sermo est,
vel designaret sacramentum Confirmationis, vel Ordinis, vel Pacnitentiae. Non
sacramentum Confirmationis, quia hoc iam secundo loco nominatum fuerat:
«vel super oleum»: non sacramentum Ordinis, quia haec impositio manuum
iterari potest (vide n.2168). Relinquitur ergo ut de sacramento Paenitentiae
haec impositio intelligenda sit. Vide supra n.2043. Ita etiam interpretantur
hunc locum, Portaué. l.c. 2430. et De Groot, o.c. 94-95.
3 Ex allatis ergo patet Augustinum omnino distinxisse Paenitentiam a Bap­
tismo. Nec ullam difficultatem creant haec verba ipsius: «Sic, inquam, hoc ac­
cipiendum est, ut eodem lavacro regenerationis... omnia prorsus mala ho­
minum regeneratorum mundentur atque sanentur; non solum peccata quae

2175. Nullo modo ergo culpas quas corrigi volumus, approba­
mus, nec quod perperam committitur, ideo volumus impunitum
esse, quia placet; sed hominem miserantes, facinus autem seu flagitium detestantes, quanto magis nobis displicet vitium, tanto minus
volumus inemendatum interire vitiosum. Facile enim est atque pro­
clive malos odisse, quia mali sunt: rarum autem et pium eosdem
ipsos diligere, quia homines sunt; ut in uno simul et culpam impro­
bes, et naturam approbes, ac propterea culpam iustius oderis,
quod ea foedatur natura quam diligis. Non est igitur iniquitatis,
sed potius humanitatis societate devinctus, qui propterea est cri­
minis persecutor, ut sit hominis liberator. Morum porro corrigen­
dorum nullus alius quam in hac vita locus est; nam post hanc,
quisque id habebit quod in hac sibimet conquisierit. Ideo compel­
limur humani generis caritate intervenire pro reis, ne istam vitam
sic finiant per supplicium, ut ea finita non possint finire supplicium
fEp. 153,1,3: ML 33>654)·

; i

omnia nunc remittuntur in Baptismo, sed etiam quae posterius... contrahun­
tur» (De nupt. et cone. I 33,38: ML 44,435).
Explicat enim statim: «non ut Baptisma quoties peccatur, toties repetatur;
sed quia ipso quod semel datur, fit ut non solum antea, verum etiam postea
quorumlibet peccatorum venia fidelibus impetretur. Quid enim prodesset vel
ante Baptismum paenitentia, nisi Baptismus sequeretur; vel postea, nisi prae­
cederet?»
Recole quae diximus de necessitate Baptismi, quod tunc tantum suppleri
potest per alia media, cum non adest contemptus Sacramenti, et quod insuper
Baptismus sit ianua aliorum Sacramentorum.

Ik

CAPUT

Ordo est verum Novae Legis sacramentum
Summarium.—Sicut Baptismus, Ordo est verum sacramentum. Ordo cha­
racterem imprimit, qui consistit in quadam «consecratione* qua ordi­
natus specialiter Deo devovetur. Propterea iterari nequit. Nomen hierarchiae non usurpavit, clare tamen distinguit clericos a laicis. Episcopi
et presbyteri proprie vocantur sacerdotes in Ecclesia. Alios ordines no­
minat. Tempore persecutionis ne fugiat minister, nisi alii sint qui fide­
libus sacramenta ministrent: 2176-21S1.—Loquitur de «praepositura
Ecclesiae» et de «ordine clericorum*. Nonnisi probatiores in clerum as­
sumantur: 2182-21 S3.

2176. Nam illud quod quidam eorum (Donatistarum) veritate
convicti dicere coeperunt, «Baptismum quidem non amittit qui
recedit ab Ecclesia, sed ius tamen dandi amittit»; multis modis ap­
paret frustra et inaniter dici. Primo, quia nulla ostenditur causa cur
ille qui ipsum Baptismum amittere non potest, ius dandi potest
amittere. Utrumque enim Sacramentum est; et quadam consecra­
tione utrumque homini datur: illud, cum baptizatur; istud, cum
ordinatur; ideoque in Catholica utrumque non licet iterari. Nam si
quando ex ipsa parte 2 venientes etiam praepositi, pro bono pacis
correcto schismatis errore suscepti sunt, et si visum est opus esse
ut eadem officia gererent quae gerebant, non sunt rursum ordinati;
sed sicut Baptismus in eis, ita Ordinatio mansit integra: quia in
praecisione fuerat vitium, quod unitatis pace correctum est; non
in Sacramentis, quae ubicumque sunt, ipsa sunt. Et cum expedire
hoc iudicatur Ecclesiae, ut praepositi eorum venientes ad catholi­
cam societatem honores suos ibi non administrent; non eis tamen
ipsa Ordinationis sacramenta detrahuntur, sed manent super eos.
Ideoque non eis in populo manus imponitur, ne non homini, sed
ipsi Sacramento fiat iniuria. Et si quando ignoranter fit, nec animose
defenditur factum, sed pie corrigitur cognitum, venia facilis impe­
tratur. Deus enim noster non est dissensionis Deus, sed pacis
(1 Cor. 14,33): nec Ecclesiae eius Sacramenta in eis qui ab Ecclesia
recesserunt, sed ipsi qui recesserunt inimici eius sunt. Sicut autem
habent in Baptismo quod per eos dari possit, sic in Ordinatione
ius dandi; utrumque quidem ad perniciem suam, quamdiu caritatem
non habent unitatis. Sed tamen aliud est non habere, aliud perniciose
' De Sacramento Extremae Lnctionis S. Augustinum nihil scripsisse vi­
detur.
r
2 Nomine «partis» designat ecclesiam schismaticam Donatistarum quae
universalitate caret, sicque eam distinguit a «Catholica». De hoc multa’ habes
in tr. De Corpore Christi quod est Ecclesia.

habere, aliud salubriter habere. Quidquid non habetur, dandum
est cum opus est dari: quod vero perniciose habetur, per correctio­
nem depulsa pernicie agendum est ut salubriter habeatur fC. Ep.
Parm. II 13,28: ML 43,7ο)3.
2177. Quemadmodum si fiat ordinatio cleri ad plebem con­
gregandam, etiamsi plebis congregatio non subsequatur, manet
tamen in illis ordinatis Sacramentum ordinationis; et si aliqua culpa
quisquam ab officio removeatur, Sacramento Domini semel impo­
sito non carebit, quamvis ad iudicium permanente (De bono coni.
29,32: ML 40.394) 4·
2178. Comparavit autem illos Dominus, tanquam per simili­
tudinem, filiis Israël offerentibus ei suas hostias cum psalmis in
domo eius; quod ubique iam facit Ecclesia; et promisit ab ipsis se
accepturum sibi Sacerdotes et Levitas; quod nihilominus fieri nunc
videmus. Non enim ex genere carnis et sanguinis, sicut erat primum
secundum ordinem Aaron; sed sicut oportebat in Testamento Novo,
ubi secundum ordinem Melchisedech summus sacerdos est Christus
(Ps. 109,4), Pro cuiusque merito quod in eum gratia divina contu­
lerit, Sacerdotes et Levitas eligi nunc videmus (De civ. Dei XX 21,3:
ML 41,693)5.
3 Plura habentur in hoc textu: a) Ordo est verum Sacramentum; b) cha­
racterem imprimit; hinc Sacramentum «Ordinationis» manet super «praepo­
sitos» cum «ex parte» Donatistarum conversi veniunt «ad catholicam societa­
tem», sive Ecclesia iudicet expedire ut «eadem officia» gerant quae gerebant,
sive non; c) hinc iterari nequit; d) datur per manuum impositionem; e) etiam
extra Ecclesiam valet, tamen perniciose habetur. Quae ex Augustino habemus
de Sacramento Ordinis scripta fuerunt praesertim occasione controversiae cum
Donatistis. Cf. plura in De sacramentis in genere.
4 S. Augustinus clare distinxit clericos a laicis. Verum est cum non multa
habere de hierarchica constitutione Ecclesiae; hoc tamen haud difficulter intelligitur» si prae mente habetur nullam de hac re controversiam fuisse tunc
temporis. Aliunde, ut pastor animarum, Augustinus maxime delectabatur in
exponendo aspectu spirituali Ecclesiae ut Corporis Christi Mystici. Nitidam
tamen distinctionem fecit inter sacerdotium in quo omnes Christiani partici­
pant, quatenus per Baptismum membra sunt «unius sacerdotis» Christi, et
sacerdotium quod per Sacramentum Ordinis proprium est Episcoporum ct
presbyterorum, «qui proprie iam vocantur sacerdotes in Ecclesia» (vide n.2115).
Cf. plura apud Grabowski, The Church. An introduction to the theology of
St. Augustine 93ss.
Inter nomina adhibita ad statum clericalem designandum, haec inveniun­
tur: clerus. militia clericorum, clerici, ordo clericorum, ordinati in ecclesiastici
ordinis ministerii gradibus, praepositi, etc. (Ep. 60,1: ML 33,228; Ep. 185,10,
45-46: ML 33,812; S. 96,6,9: ML 38,588; Ep. 228,2: ML 33,1014; En. in Ps. 77,
19: ML 36,824; C. Ep. Parm. 111 2,16: ML 43,94-95.
Fideles vero his ct similibus nominibus designantur: laici, plebs, populus,
congregatio laicorum. etc. (Ep. 228-2: ML 33,1014; 5. 96,7,9: ML 38,588;
De bono coni. 24,32: ML 40,394; C. Ep. Parm. II 7,12: ML 43,57; Ib. HI 2,16:
ML 43,94). Haud rccte ergo H. Reuter (Augustinische Studien 243) negat
Augustinum talem fecisse distinctionem.
3 Varios ordines, seu gradus ministerii sacri, Augustinus nominat, scilicet;
ostiarium (S. 46,31: ML 38,288); lectorem (S. 17,1: ML 38,124); acolythum
(Ep. 194,1: ML 33,874); subdiaconos (S. 356,8: ML 39,1577; diaconos, pres­
byteros ct episcopos frequenter. Loquitur etiam dc episcopo metropolitano (De
gest. cum Emer. 1: ML 43,697), et dc primate: «quas provincias (Mauritanias)
scimus suos habere primates» (Ep. 59,1: ML 33,226). Fideles per «ordinatio-

non cogitamus, cum ad istorum periculorum perve2179.
nitur extrema, nec est potestas ulla fugiendi, quantus in Ecclesia
fieri soleat ab utroque sexu, atque ab omni aetate concursus; aliis
Baptismum flagitantibus, aliis reconciliationem, aliis etiam paenitentiae ipsius actionem, omnibus consolationem et sacramentorum
confectionem et erogationem? Ubi si ministri desint, quantum
exitium sequitur eos, qui de isto saeculo vel non regenerati exeunt
vel ligati!,., quantus denique gemitus omnium, et quorumdam
quanta blasphemia de absentia ministeriorum et ministrorum! Vide
quid faciat malorum temporalium timor, et quanta in eo sit acqui­
sitio malorum aeternorum. Si autem ministri adsint, pro viribus
quas eis Dominus subministrat, omnibus subvenitur: alii baptizan­
tur, alii reconciliantur, nulli Dominici corporis communione frau­
dantur, omnes consolantur, aedificantur, exhortantur, ut Deum
rogent, qui potest omnia quae timentur, avertere (Ep. 228,8:
ML 33,1016).
2180. Sunt sane qui arbitrantur episcopos et clericos non fu­
gientes in talibus periculis, sed manentes, facere ut plebs decipiatur,
cum ideo non fugiunt, quia manere suos praepositos cernunt. Sed
facile est hanc responsionem vel invidiam declinare, alloquendo
easdem plebes, atque dicendo: Non vos decipiat, quod de loco isto
non fugimus: non enim propter nos, sed propter vos potius hic
manemus, ne vobis non ministremus quidquid saluti vestrae, quae
in Christo est, novimus necessarium (Ep. 228,13: ML 33,1018).
2181. Quicumque igitur isto modo fugit, ut Ecclesiae neces­
sarium ministerium illo fugiente non desit, facit quod Dominus
praecepit, sive permisit. Qui autem sic fugit, ut gregi Christi ea
quibus spiritualiter vivit, alimenta subtrahantur, mercenarius ille
est, qui videt lupum venientem, et fugit, quoniam non est ei cura
de ovibus (Ep. 228,14: ML 33,1019).
2182. Prima est ergo libertas, carere criminibus. Ideo et aposto­
lus Paulus quando elegit ordinandos vel presbyteros vel diaconos,
et quicumque ordinandus est ad praeposituram Ecclesiae, non ait,
Si quis sine peccato est; hoc enim si diceret, omnis homo repro­
baretur, nullus ordinaretur: sed ait, Si quis sine crimine est (1 Tim. 3,
10, et Tit. 1,6), sicuti est homicidium... (In Io. Ev. tr. 41,10: ML
35.1697)6.
2183. Et ipsis enim facilis lapsus, et ordini clericorum fit in­
dignissima iniuria, si desertores monasteriorum ad militiam clerinem» (vide n.2177) «promoventur in clericatum», et haec ordinatio fit ab Epis­
copo per impositionem manuum (Ep. 78,3: ML 33,268).
Episcopi, presbyteri et diaconi ad ordinem superiorem pertinent : «Neque
enim de presbyteris aut diaconis aut inferioris ordinis clericis, sed de collegis
(episcopis) agebatur» (Ep. 43,3,7: ML 33,163).
6 De terminologia Augustini peccatum a crimine distinguendo, egimus in

De Poenitentia.

catus eligantur, cum ex his qui in monasterio permanent, non ta­
men nisi probatiores atque meliores in clerum assumere soleamus
(Ep. 60,1: ML 33,228).
Bibi.: S. Grabowski, o.c. 93SS; G. Armas, La moral de San Agustín
1021-1035; J. Pintard, Essai sur le sacerdoce selon S. Augustin (Paris 1955);
D. Zâhringer, Das kirchliche priestertum nach dem hl. Augustinus (Pader­
born 1931); W. A. Kavanagh, Lay participation in Christ's Priesthood
(Washington 1935); P. Dabin, Le sacerdoce royal des fidèles dans la tradi­
tion ancienne et moderne (Paris 1950).

Civitas caelestis implenda erat praedestinatorum numero
sanctorum. Fundamentum doctrinae de Matrimonio

Λ

Summarium.—Populus sanctorum sociandus erat sanctis Angelis in aeterna
pace. Unus vero tantum homo a Deo creatus est. Caeteri ex ista radice
communi per generationem nascituri erant. Hinc institutio et benedic­
tio nuptiarum, «crescite et multiplicamini*. Copulatio maris et feminae
quoddam seminarium est civitatis. Etiamsi homo non peccasset, natura
humana procreata fuisset in paradiso, donec numerus Deo praecogni­
tus sanctorum compleretur: 21S4-2190.—Inde virginitas magnum iam
habet meritum, quia isto tempore largissima suppetit copia ad implen­
dum numerum sanctorum. Quod non erat casus primis temporibus,
propterea tunc «officium» erat generandi: 2191-2193.—Ad generatio­
nem pertinent propagatio et conformatio, seu facultas generandi cum
cooperatione Dei. Mulier in adiutorium viri facta est ad filios procrean­
dos. Per verba «crescite et multiplicamini» nuptias benedixit Deus, et
vim seminis indidit primis hominibus: 2194-2197.

2184. Non ignorabat Deus hominem peccaturum, et morti
iam obnoxium morituros propagaturum, eoque progressuros pec­
candi immanitate mortales, ut tutius atque pacatius inter se ratio­
nalis voluntatis expertes bestiae sui generis viverent, quarum ex
aquis et terris plurium pullulavit exordium, quam homines, quo­
rum genus ex uno est ad commendandam concordiam propagatum.
Neque enim unquam inter se leones, aut inter se dracones, qualia
homines, bella gesserunt. Sed praevidebat etiam gratia sua popu­
lum piorum in adoptionem vocandum, remissisque peccatis justi­
ficatum Spiritu sancto sanctis Angelis in aeterna pace sociandum,
novissima inimica morte destructa; cui populo esset huius rei con­
sideratio profutura, quod ex uno homine Deus ad commendandum
hominibus, quam ei grata sit etiam in pluribus unitas, genus insti­
tuisset humanum (De civ. Dei XII 22: ML 41,372) L
2185. Quamquam enim iam emissi de paradiso convenisse et
genuisse commemorentur; tamen non video quid prohibere potue1 Si apud S. Augustinum quaeras rationem pro origine et fine Matrimonii,
eam invenies in eius doctrina de decreto Dei quo definitus numerus hominum
praedestinatus est, qui Aneelis socientur in civitate caelesti. Hinc etiam si homo
non peccasset. «honorabiles nuptiae» essent in paradiso, donec iste numerus
compleretur. Sed Deus, «qui non ignorabat hominem peccaturum», praevidit
etiam «populum piorum» gratia iustificandum atque ita sanctis Angelis socian­
dum. Cf. Bernard Alves Pereira, La doctrine du mariage selon saint Augustin
(Paris 1930) 1-5: Nicholas Ladomfrszky, Saint Augustin, Docteur du mariage
chrétien (Roma 1942) 19-23. Pro doctrina Augustini de definito numero prae­
destinatorum, vide tr. De gratia c. 15.

rit, ut essent eis etiam in paradiso honorabiles nuptiae, et torus im­
maculatus (Hebr. 13,4): hoc Deo praestante fideliter iusteque vi­
ventibus, eique obedienter sancteque servientibus, ut sine ullo in­
quieto ardore libidinis, sine ullo labore ac dolore pariendi, fetus ex
eorum semine gignerentur; non ut morientibus parentibus filii
succederent, sed ut illis qui genuissent in aliquo formae statu ma­
nentibus, et ex ligno vitae quod ibi plantatum erat, corporalem
vigorem sumentibus, et illi qui gignerentur ad eumdem perduce­
rentur statum, donec certo numero impleto, si iuste omnes obedienterque viverent, tunc fieret illa commutatio, ut sine ulla morte ani­
malia corpora conversa in aliam qualitatem, eo quod ad omnem
nutum regenti se spiritui deservirent, et solo spiritu vivificante sine
ullis alimentorum corporalium sustentaculis viverent, spiritualia
vocarentur. Potuit hoc fieri, si non praecepti transgressio mortis
supplicium mereretur (De Gen. ad litt. IX 3,9: ML 34,395).
2186. Quisquis autem dicit non fuisse coituros, nec genera­
turos, nisi peccassent, quid dicit, nisi propter numerositatem sanc­
torum necessarium hominis fuisse peccatum? Si enim non peccando
soli remanerent, quia, sicut putant, nisi peccassent, generare non
possent; profecto ut non soli duo iusti homines possent esse, sed
multi, necessarium peccatum fuit. Quod si credere absurdum est,
illud potius est credendum, quod sanctorum numerus quantus
complendae illi sufficit beatissimae civitati, tantus existeret, etsi
nemo peccasset, quantus nunc per Dei gratiam de multitudine col­
ligitur peccatorum, quousque filii huius saeculi generant et gene­
rantur (Lc. 20,34) (De civ. Dei XIV 23,1: ML 41,43o)2.
2187. Nec sua voluntate arguo naturam parvulorum; nemo
enim quia vult nascitur; nec conditione nascendi, nisi quia miseri
nascuntur, non quia nascuntur. Nasceretur enim etiam natura hu­
mana in paradiso, ex Dei benedictione fecunda, etiamsi nemo pec­
casset, donec Deo praecognitus sanctorum numerus compleretur
(C. Iui. o.i. III 198: ML 45,1332).
2188. Quam igitur felices erant primi homines, et nullis agi­
tabantur perturbationibus animorum, ... tam felix universa societas
esset humana, si nec illi malum, quod etiam in posteros traiecerunt,
nec quisquam ex eorum stirpe iniquitatem committeret, quae dam­
nationem reciperet: atque ista permanente felicitate, donec per
illam benedictionem, qua dictum est, Crescite et multiplicamini
(Gen. 1,28), praedestinatorum numerus compleretur, alia maior
daretur, quae beatissimis Angelis data est: ubi iam esset certa secu­
ritas peccaturum neminem, neminemque moriturum: et talis esset
vita sanctorum, post nullum laboris, doloris, mortis experimentum,
2 Propter hanc rationem retractavit quod in De Gen. c. Man. scripserat de
unione spirituali Adae et Evae ante peccatum: «Quod vero ibi legitur, bene­
dictionem Dei qua dictum est, Crescite et multiplicamini (Gen. 1,18), in carna­
lem fecunditatem post peccatum conversam esse credendam; si non potest alio
modo dictum videri, nisi ut putentur illi homines non habituri fuisse filios
homines nisi peccassent, omnino non approbo» (Retr. I 10,2: ML 32,599.
Cf. De Gen. c. Man. I 19,30: ML 34,187).

qualis erit post haec omnia in incorniptione corporum reddita re­
surrectione mortuorum (De civ. Dei XIV io: ML 41,417) 3,
2189. Copulatio igitur maris et feminae, quantum attinet ad
genus mortalium, quoddam seminarium est civitatis (De civ. Dei
XV 16,3: ML 41,459).
2190. Omninoerras, qui propterea putas instituta esse coniugia,
ut decessio mortuorum suppleretur successione nascentium. Insti­
tuta sunt namque coniugia, ut filios patribus, et patres filiis, certos
faceret pudicitia feminarum. Nam et permixto usu atque indiscreto
quarumque mulierum, homines nasci possent: sed certa necessitudo
inter patres et filios esse non posset. Si autem nemo peccaret, et ob
hoc etiam nemo moreretur; sanctorum numero terminato, quantus
futuro sufficeret saeculo, hoc saeculum finiretur ... Sanctorum nu­
mero impleto, non opus esset aliquem nasci, ubi necesse esset ne­
minem mori (C. Iui. o.i. VI 30: ML 45,1582).
2191. Unde enim magnum magnique honoris meritum apud
Deum fidelis et pia virginitas habet, nisi quia isto iam tempore
continendi ab amplexu cum ex omnibus gentibus ad implendum
sanctorum numerum largissima suppetat copia, percipiendae sor­
didae voluptatis libido non sibi vindicat quod iam sufficiendae pro­
lis necessitudo non postulat? (De Gen. ad litt. IX 7,12: ML 34,397)4.
2192. Qui enim dixit, Si se non continent, nubant (1 Cor. 7,9):
potuit dicere, Si filios non habent, nubant; si post resurrectionem
praedicationemque Christi, quando iam omnibus gentibus filiorum
spiritualiter gignendorum tanta suppetit copia, tale officium esset
ex carne filios propagare, quale primis temporibus fuit (De bono
vid. 8,11: ML 40,437).
2193. Ex Quo colligitur, primis temporibus generis humani,
maxime propter Dei populum propagandum, per quem et prophe­
taretur et nasceretur Princeps et Salvator omnium populorum, uti
debuisse sanctos isto, non propter se expetendo, sed propter aliud
necessario bono nuptiarum (De bono coni. 9,9: ML 40,380).
2194. Iam nunc considerandum est, hanc ipsam miseriam ge­
neris humani, in qua laudatur iustitia punientis, qualibus et quam
multis impleverit bonis eiusdem bonitas, cuncta quae creavit admi­
nistrantis. Primum benedictionem illam quam protulerat ante pec­
catum, dicens, Crescite, et multiplicamini, et replete terram (Gen. 1,28),
nec post peccatum voluit inhibere, mansitque in stirpe damnata do­
nata fecunditas; nec illam vim mirabilem seminum, imo etiam mira­
biliorem qua efficiuntur et semina, inditam corporibus humanis
3 Numerus praedestinatorum implendus constanter est prae mente Augus­
tini de Matrimonio loquentis. Etiamsi Adam non peccasset homines gigneren­
tur in paradiso absque «ardore libidinis». Numero impleto corpora commuta­
rentur, prout nunc de facto eveniet post resurrectionem, et tunc saeculum] fi­
niretur.
4 Nisi aliunde tanta esset copia numerum praedestinatorum implendi, honor et meritum non competeret virtuti virginitatis, sed e contra, prout evenit
in primis temporibus Patriarcharum, «officium» esset generandi (vide n.2192).
Haec vero necessitas non amplius urget, hinc honor virginitatis.

et quodammodo intextam, peccati vitium potuit auferre... sed
utrumque simul currit isto quasi fluvio atque torrente generis huma­
ni; malum quod a parente trahitur, et bonum quod a creante tribui­
tur. In originali malo duo sunt, peccatum atque supplicium: in origi­
nali bono alia duo, propagatio et conformatio...
2. Duorum igitur illorum, quae diximus bona etiam in naturam
peccato vitiatam supplicioque damnatam de bonitatis eius quodam
vcluti fonte manare, propagationem in primis mundi operibus bene­
dictione largitus est, a quibus operibus die septimo requievit. Con­
formatio vero in illo est opere, quo usque nunc operatur (Io. 6,17).
Efficacem quippe potentiam suam si rebus subtrahat, nec progredi
poterunt et suis dimensis motibus peragere tempora, nec prorsus
in eo quod creatae sunt aliquatenus permanebunt. Sic ergo creavit
hominem Deus, ut illi adderet fertilitatem quamdam, quo homines
alios propagaret, congenerans eis ipsam etiam propagandi possibi­
litatem, non necessitatem, quibus tamen voluit hominibus abstulit
eam Deus, et steriles fuerunt: non tamen generi humano abstulit
semel datam primis duobus coniugibus benedictionem generandi...
Huic autem propagini si conformatio non adhiberetur, nec ipsa in
sui generis formas modosque procederet. Si enim non concubuis­
sent homines, et nihilo minus Deus vellet implere terras hominibus;
quomodo creavit unum sine commixtione maris et feminae, sic
posset omnes: concumbentes vero nisi illo creante generantes esse
non possunt... Ita etiam hic dici potest, Nec qui concumbit, nec
qui seminat, est aliquid; sed qui format Deus. Nec mater quae con­
ceptum portat, et partum nutrit, est aliquid; sed qui incrementum
dat Deus. Ipse namque operatione, qua nunc usque operatur, facit
ut numeros suos explicent semina, et a quibusdam latentibus atque
invisibilibus involucris in formas visibiles huius quod aspicimus
decoris evolvant. Ipse incorpoream corporeamque naturam, illam
praepositam, istam subiectam, miris modis copulans et connectens,
animantem facit (De civ. Dei XXII 24,1-2: ML 41,788-789)5.
2195. Si autem quaeritur, ad quam rem fieri oportuerit hoc
adiutorium, nihil aliud probabiliter occurrit, quam propter filios
procreandos, sicut adiutorium semini terra est, ut virgultum ex
utroque nascatur: hoc enim et in prima rerum conditione dictum
erat, Masculum et feminam fecit eos, et benedixit eos Deus, dicens:
Crescite, et multiplicamini, et implete terram, et dominamini eius
(Gen. 1,27-28) (De Gen. ad litt. IX 3,5: ML 34,395).
2196. Quapropter non invenio ad quod adiutorium facta sit
5 Natura generationis duo complectitur dementa: a) propagationem;
b) conformationem. Quae elementa duobus actionibus Dei, creantis scilicet
et administrantis respondent (vide tr. De Deo creante c.3-4). Actione creatrice
Deus hominibus «fertilitatem» seu «possibilitatem propagandi» alios homines
dedit. Ab hoc opere Deus requievit cum omnia creavit simul. Actione vero
qua usque nunc Deus operatur, seu res administrat (conformatio), Deus «effi­
cacem potentiam» hominibus confert, ut non tantum concumbentes, sed et
«generantes» esse possint. Cf. Pereira, o.c. 6ss.

mulier viro, si pariendi causa subtrahitur (De Gen. ad litt. IX 5,9;
ML 34.396)62197. Et illa Dei verba, Crescite, et multiplicamini (Gen. 1,28)
non est damnandorum praedictio peccatorum, sed fecundatarum
benedictio nuptiarum. His enim Deus ineffabilibus suis verbis, id
est, divinis rationibus in suae sapientiae, per quam facta sunt omnia,
veritate viventibus vim seminis indidit primis hominibus (De pece,
orig. 35.40: ML 44.405)·

De institutione et honestate nuptiarum
Summarium.—Institutio et benedictio nuptiarum a Deo ab ipso initio crea­
tionis hominis. Pelagianis eum calumniantibus, quasi opus nuptiarum
diabolo tribuisset propter doctrinam de transmissione peccati originalis,
respondet Augustinus eamdem esse naturam nuptiarum post peccatum
ac fuisset ante peccatum, quamvis qualitative in deterius mutatam prop­
ter malum concupiscentiae: 2198-2202.—Manichaei dum auditoribus
eorum sectae permittebant Matrimonium contrahere, procreationem
filiorum ut malum habebant. Augustinus eos refutat, atque honestatem
matrimonii defendit: 2203-2204.—Matrimonium bonum est natura sua,
quamvis quidam coniugati eo male utantur. Non tamen bonum est ut
sunt bona propter se expetenda, sed ut sunt bona propter aliquid neces­
saria, hinc inferior est continentiae virginali et etiam viduali: 2005-2014.

2198. Nos autem nullo modo dubitamus secundum benedic­
tionem Dei crescere et multiplicari et implere terram, donum esse
nuptiarum, quas Deus ante peccatum hominis ab initio constituit,
creando masculum et feminam: qui sexus evidens utique in came
est. Huic quippe operi Dei etiam benedictio ipsa subiuncta est.
Nam cum Scriptura dixisset, Masculum et feminam fecit eos; con­
tinuo subdidit, Et benedixit eos Deus, dicens: Crescite, et multiplica­
mini, et implete terram, et dominamini eius (Gen. 1,27.28) (De civ.
Dei XIV 22: ML 41,429).
2199. Quod Dominus invitatus venit ad nuptias, etiam excepta
mystica significatione, confirmare voluit quod ipse fecit nuptias (In
Io. Ev. tr. 9,2: ML 35,1458).
2200. Haeretici novi, dilectissime fili Valeri, qui medicinam
Christi, qua peccata sanantur, carnali ter natis parvulis necessariam
non esse contendunt, damnatores nos esse nuptiarum operisque
divini quo ex maribus et feminis Deus homines creat, invidiosissime
6 Anno 389 cum opus De Gen. c. Man. scripsit, docuerat mulierem datam
fuisse «in adiutorium viri», ut «copulatione spirituali spirituales fetus ederet,
id est bona opera laudis» (II 11,15: ML 34,204). Haec doctrina eruebatur ex
interpretatione quam tunc temporis dabat matrimonio Adae et Evae. Verba
«et erunt duo in carne una», interpretabatur ut prophetia unionis Christi cum
Ecclesia (vide lb. II 13,19: ML 34,206). Paucis tamen annis postea, alio modo
interpretatur quod mulier creata fuerit in adiutorium viri, creata namque fuit
ad filios procreandos.

clamitant, quoniam dicimus, eos qui de tali commixtione nascun­
tur, trahere originale peccatum... Hoc ergo quia dicimus... isti no­
velli et perversi dogmatis assertores... tanquam damnemus nuptias,
et tanquam opus Dei, hoc est, hominem qui ex illis nascitur, opus
diaboli esse dicamus, nuptiarum bonum malo originali, quod inde
trahitur, non potest accusari; sicut adulteriorum et fornicationum
malum bono naturali, quod inde nascitur, non potest excusari...
Intentio igitur huius libri haec est, ut quantum nos Dominus adiuvare dignatur, carnalis concupiscentiae malum, propter quod homo,
qui per illam nascitur, trahit originale peccatum, discernamus a bo­
nitate nuptiarum. Haec enim, quae ab impudentibus impudenter
laudatur, pudenda concupiscentia nulla esset, nisi homo ante peccasset: nuptiae vero essent, etiamsi nemo peccasset; fieret quippe
sine isto morbo seminatio filiorum in corpore vitae illius, sine quo
nunc fieri non potest in corpore mortis huius (Rom. 7,24) (De nupt.
et cone. I 1,1: ML 44,413) h
2201. Ad omnia ista huic respondet Apostolus, qui neque vo­
luntatem arguit parvuli, quae propria in illo nondum est ad pecca­
tum; neque nuptias in quantum nuptiae sunt, quae habent a Deo
non solum institutionem, verum etiam benedictionem; neque pa­
rentes, in quantum parentes sunt, invicem licite atque legitime ad
procreandos filios coniugati (De nupt. et cone. II 27,45: ML 44,462) 2.
2202. Absit ergo ut dicamus, quod nos dicere iste confingit,
«ista coniugia quae nunc aguntur, a diabolo inventa». Prorsus ipsae
sunt nuptiae, quas ab initio Deus instituit. Hoc enim bonum suum
ad hominum generationem institutum etiam damnatis hominibus
non detraxit... Istae, inquam, sunt nuptiae, de quibus dictum est
(excepto, quod hic figuratum est, magno illo Christi et Ecclesiae
sacramento), Propterea relinquet homo patrem et matrem, et adhaere­
bit uxori suae; et erunt duo in carne una (Gen. 2,24). Hoc enim ante
peccatum dictum est: et si nemo peccasset, sine pudenda libidine
posset fieri. Et nunc quamvis sine illa non fiat in corpore mortis
huius, ipsum est tamen quod non cessat fieri, ut adhaereat homo
uxori suae, et sint duo in carne una. Quamobrem etsi dicitur, nunc
alias esse nuptias, alias vero si nemo peccasset esse potuisse, non
secundum earum naturam, sed secundum quamdam in deterius
mutatam dicitur qualitatem. Sicut alius dicitur, quamvis idem ipse
sit homo, qui mutaverit vitam sive in melius, sive in deterius: aliud
enim iustus, aliud peccator; quamvis idem ipse sit homo. Sic aliae
nuptiae sine pudenda libidine, aliae cum pudenda libidine: cum
tamen secundum constitutionem suam, qua legitime coniungitur
1 Quod nuptiae non sint causa peccati originalis quod generatione contrahi­
tur, iam vidimus in tr. De Deo cr. et elev. c.27. Natura nuptiarum eadem manet
nunc, ac esset si Adam peccasset, quamvis bonitas nuptiarum eadem manet
nunc, ac esset si Adam non peccasset; qualitative tamen in deterius mutata est
propter malum concupiscentiae. Vide n.2202.
2 Quaestioni luliani: «Per quid peccatum inveniatur in parvulo; utrum per
voluntatem, an per nuptias, an per parentes», respondet Augustinus cum Apos­
tolo nullum ex his tribus causam esse peccati originalis, sed peccatum Adae
(Ib. 44-45).

DE

3 Plura de doctrina Manichaeorum circa matrimonium, ac de eorum re­
futatione ab Augustino, invenies apud Amandus Reuter, Sancti Aurelii Augus­
tini doctrina de bonis Matrimonii (Romae 1942), 8-19; Pereira, o.c. 32ss; LaDOMERSZKY, O.c. 40sS.
4 Omnibus notum est Augustinum per novem annos inter Auditores sectae
Manichaeorum fuisse. Cf. Conf.

mulier viro... eaedem ipsae sunt nuptiae, quas Deus instituit (De
nupt. et cone. II 32,54: ML 44,468).
2203. Ipsi (Manichaei) opinantur et praedicant... diabolum fe­
cisse atque iunxisse masculum et feminam (C. Faust. Man. XIX
29: ML 42,367) 3·
2204· Restat signaculum sinus, in quo multum incerta est
castitas vestra. Non enim concubitum, sed ut longe ante ab Apos­
tolo dictum est, vere nuptias prohibetis (1 Tim. 4,3), quae talis
operis una est honesta defensio. Hic non dubito vos esse clamatu­
ros, invidiamque facturos, dicendo, castitatem perfectam vos vehe­
menter commendare atque laudare, non tamen nuptias prohibere;
quandoquidem auditores vestri, quorum apud vos secundus est gra­
dus, ducere atque habere non prohibeantur uxores. Quae cum
magna voce et magna indignatione dixeritis, ego vos lenius interro­
gabo ad hunc modum: nonne vos estis qui filios gignere, eo quod
animae ligentur in carne, gravius putatis esse peccatum, quam ipsum
concubitum? Nonne vos estis qui nos solebatis monere4, ut quan­
tum fieri posset, observaremus tempus, quo ad conceptum mulier
post genitalium viscerum purgationem apta esset, eoque tempore a
concubitu temperaremus, ne cami anima implicaretur? Ex quo illud
sequitur, ut non liberorum procreandorum causa, sed satiandae
libidinis habere coniugem censeatis. Nuptiae autem, ut ipsae nup­
tiales tabulae clamant, liberorum procreandorum causa, marem femi­
namque coniungunt: quisquis ergo procreare liberos quam concum­
bere gravius dicit esse peccatum, prohibet utique nuptias; et non iam
uxorem, sed meretricem feminam facit, quae donatis sibi certis rebus,
viro ad explendam eius libidinem iungitur. Si enim uxor est, matrimo­
nium est. Non autem matrimonium est ubi datur opera ne sit ma­
ter: non igitur uxor. Quocirca nuptias prohibetis, nec ab hoc cri­
mine, quod olim a Spiritu sancto de vobis praedictum est, ulla vos
ratione defenditis (De mor. Man. 18,65: ML 32,1372).
2205. Quidquid ergo inter se coniugati immodestum, invere­
cundum, sordidum gerunt, vitium est hominum, non culpa nuptia­
rum (De bono coni. 6: ML 40,377).
2206. Illud nunc dicimus, secundum istam conditionem nas­
cendi et moriendi, quam novimus, et in qua creati sumus, aliquid
boni esse coniugium masculi et feminae (De bono coni. 3,3:
ML 40,375).
2207. Decus ergo coniugale est castitas procreandi, et reddendi
carnalis debiti fides: hoc est opus nuptiarum, hoc ab omni crimine
defendit Apostolus dicendo, Et si acceperis uxorem non peccasti;

et si nupserit virgo, non peccat; et, Qui vult faciat; non peccat, si
nubat (i Cor. 7,28.36) (De bono coni. 11,12: ML 40,382).
2208. Bonum igitur nuptiarum per omnes gentes atque omnes
homines in causa generandi est, et in fide castitatis: quod autem
ad populum Dei pertinet, etiam in sanctitate Sacramenti (De bono
coni. 24,32: ML 40,394).
2209. Bonum ergo sunt nuptiae in omnibus quae sunt propria
nuptiarum. Haec autem sunt tria, generandi ordinatio, fides pudici­
tiae, connubii sacramentum (De pece. orig. 34,39: ML 44,404).
2210. Sane videndum est, alia bona nobis Deum dare, quae
propter se ipsa expetenda sunt, sicut est sapientia, salus, amicitia;
alia quae propter aliquid sunt necessaria, sicut doctrina, cibus, po­
tus, somnus, coniugium, concubitus... His itaque bonis quae prop­
ter aliud necessaria sunt, qui non ad hoc utitur propter quod insti­
tuta sunt, peccat, alias venialiter, alias damnabiliter. Quisquis vero
eis propter hoc utitur, propter quod data sunt, bene facit (De bono
coni. 9: ML 40,380).
2211. Nam cum error uterque sit, vel aequare sanctae virgi­
nitati nuptias, vel damnare: nimis invicem fugiendo, duo isti erro­
res adversa fronte confligunt, quia veritatis medium tenere nolue­
runt: quo et certa ratione, et sanctarum Scripturarum auctoritate,
nec peccatum esse nuptias invenimus, nec eas bono vel virginalis
continentiae, vel etiam vidualis aequamus (De sancta virg. 19:
ML 40,405) 5.
2212. Nos autem secundum Scripturarum sanctarum fidem sanamque doctrinam, nec peccatum esse dicimus nuptias, et earum
tamen bonum non solum infra virginalem, verum etiam infra vidua­
lem continentiam constituimus (De sancta virg. 21: ML 40,407).
2213. Res ergo ipsas si comparemus, nullo modo dubitandum
est meliorem esse castitatem continentiae quam castitatem nuptia­
rum, cum tamen utrumque sit bonum (De bono coni. 23,28:
ML 40.392).
2214. Iure divino continentia connubio, et nuptiis pia virgini­
tas anteponitur (De sancta virg. 1: ML 40,397).

i 1
I

5 lovinianus «sacrarum virginum meritum» aequabat «pudicitiae coniuga­
li»
II 22,1: ML 32,639). Quia vero Catholici «sanctam virginitatem
nuptiis praeferebant» eos accusabat quasi Manichaeis patrocinaren!» (De nupt.
et cone. II 23,38: ML 44,458). Hinc Augustinus apologiam matrimonii fecit
in libro De bono coniugali, quem proxime sequutus est liber De sancta virgini·
tate ut ostenderet virginitatem magnum munus Dei esse, «et quanta humilitate»
hoc munus custodiendum sit (Retr. II 23: ML 32,640). Cf. Félix García et
Lope Cilleruelo, Obras de San Agustín: BAC, XII 35-39.136-137. Plura de
errore loviniani, vide apud Reuter, o.c. 19-40.

Summanum.—Propter hoc femina nubet, ut mater fiat. Ipsum vocabulum
«matrimonium» hoc indicat. Procreatio filiorum ad gloriam connubii
pertinet, non ad poenam peccati; propterea, iam ante peccatum Adae
nuptiae benedictionem a Deo habuerunt, ut coniugati crescerent. Ipsae
tabulae matrimoniales, quae coram omnibus legebantur, indicabant quod
uxores ducebantur procreandorum filiorum causa: 2215-2218.—Multa
enumerat bona Matrimonii, inter quae: proles, fides, sacramentum: 22192224.—Actus coniugalis non est essentialis Matrimonio. Etiam servata
pari consensu perpetua continentia, coniugium permanet. Ita S. loseph
et Beata Virgo vere coniuges fuerunt, ipsa copulatione coniugii, absque
commixtione camis. Hoc est excellentissimum in coniugio Christiano­
rum. Matrimonium ergo consistit in copulatione coniugii, seu in iure
ad corpus alterius, non vero in usu istius iuris. Generatio includit piam
educationem filiorum atque eorum in Christo regenerationem. Severis­
sime carpit Augustinus eos qui propagationi prolis opere malo obsistunt,
aut qui abortum committunt: 2225-2233.

2215. Matrimonium quippe ex hoc appellatum est, quod non
ob aliud debeat femina nubere, quam ut mater fiat fC. Faust.
Man. XIX 26: ML 42,365).
2216. Prima itaque naturalis humanae societatis copula vir et
uxor est... Consequens est connexio societatis in filiis, qui unus
honestus fructus est, non coniunctionis maris et feminae, sed con­
cubitus (De bono coni. 1: ML 40,373).
2217. Illa vero benedictio nuptiarum, ut coniugati crescerent,
et multiplicarentur, et implerent terram, quamvis et in delinquen­
tibus manserit; tamen antequam delinquerent data est, ut cognos­
ceretur procreationem filiorum ad gloriam connubii, non ad poenam
pertinere peccati (De civ. Dei XIV 21: ML 41,428).
2218. Caeterum qui uxoris carnem amplius appetit, quam
praescribit limes ille, liberorum procreandorum causa, contra ipsas
tabulas facit, quibus eam duxit uxorem. Recitantur tabulae, et re­
citantur in conspectu omnium attestantium, et recitatur liberorum
procreandorum causa; et vocantur tabulae matrimoniales. Nisi ad
hoc dentur, ad hoc accipiantur uxores, quis sana fronte dat filiam
suam libidini alienae? Sed ut non erubescant parentes, cum dant,
recitantur tabulae (S. 51,22: ML 38,345).
2219. Bonum ergo coniugii, quod etiam Dominus in Evangelio
confirmavit, non solum quia prohibuit dimittere uxorem, nisi ex
causa fornicationis (Mt. 19,9), sed etiam quia venit invitatus ad
nuptias (Io. 2,2), cur sit bonum merito quaeritur. Quod mihi non
videtur propter solam filiorum procreationem, sed propter ipsam
etiam naturalem in diverso sexu societatem... Habent etiam id bo­
num coniugia, quod carnalis vel iuvenilis incontinentia, etiamsi
vitiosa est, ad propagandae prolis redigitur honestatem, ut ex malo

libidinis aliquid boni faciat copulatio coniugalis. Deinde quia repri­
mitur, et quodam modo verecundius aestuat concupiscentia carnis
quam temperat parentalis affectus. Intercedit enim quaedam gra­
vitas fervidae voluptatis, cum in eo quod sibi vir et mulier adhaeres­
cunt, pater et mater esse meditantur (De bono coni. 3,3: ML 40,375).
2220. Huc accedit quia in eo ipso quod sibi invicem coniuges
debitum solvunt, etiamsi id aliquanto intemperantius et incontinen­
tius expetant, fidem tamen sibi pariter debent... Huius autem fidei
violatio dicitur adulterium, cum vel propriae libidinis instinctu, vel
alienae consensu, cum altero vel altera contra pactum coniugale
concumbitur: atque ita frangitur fides; quae in rebus etiam corpo­
reis et abiectis magnum animi bonum est (De bono coni. 4,4:
ML 40.376) L
2221. Iam in ipsa quoque immoderatiore exactione debiti car­
nalis, quam eis non secundum imperium praecipit, sed secundum
veniam concedit Apostolus, ut etiam praeter causam procreandi
sibi misceantur; etsi eos pravi mores ad talem concubitum impellunt,
nuptiae tamen ab adulterio seu fornicatione defendunt. Neque enim
illud propter nuptias admittitur, sed propter nuptias ignoscitur.
Debent ergo sibi coniugati non solum ipsius sexus sui commiscendi
fidem, liberorum procreandorum causa, quae prima est humani ge­
neris in ista mortalitate societas; verum etiam infirmitatis invicem
excipiendae, ad illicitos concubitus evitandos, mutuam quodam
modo servitutem; ut etsi alteri eorum perpetua continentia placeat,
nisi ex alterius consensu non possit (De bono coni. 6,6: ML 40,377).
2222. Neque enim quia incontinentia malum est, ideo connubium, vel quo incontinentes copulantur, non est bonum: imo vero
non propter illud malum culpabile est hoc bonum, sed propter hoc
bonum veniale est illud malum; quoniam id quod bonum habent
nuptiae, et quo bonae sunt nuptiae peccatum esse nunquam potest.
Hoc autem tripartitum est: fides, proles, sacramentum. In fide
attenditur ne praeter vinculum coniugale, cum altera vel altero
concumbatur: in prole, ut amanter suscipiatur, benigne nutriatur,
religiose educetur: in sacramento autem, ut coniugium non separe­
tur, et dimissus aut dimissa nec causa prolis alteri coni ungatur (De
Gen. ad litt. IX 7,12: ML 34,397) 2.
2223. In nuptiis tamen bona nuptialia diligantur, proles, fides,
sacramentum. Sed proles, non ut nascatur tantum, verum etiam ut
renascatur: nascitur namque ad poenam, nisi renascatur ad vitam.
Fides autem, non qualem habent inter se etiam infideles zelantes
carnem. Quis enim vir, quamlibet impius, vult adulteram uxorem?
aut quae mulier, quamlibet impia, vult adulterum virum? Hoc in
1 Bonum fidei coniugalis violatur per adulterium, quod etymologice sonat,
quasi ad alterum: «Non eat ille ad alteram, et illa ad alterum: unde appellatum
est adulterium, quasi ad alterum» (S. 51,13,22: ML 38,345).
2 Textus classicus Augustini. Ut aptissime Romanus Pontifex Pius XI tes­
tatur, haec tria bona nuptiarum, proles, fides, sacramentum, iure dicuntur con­
tinere, «luculentissimam totius de Christiano connubio doctrinae summam».
Litt. encycl. Casti connubii: AAS 22 (1930) 543.

connubio bonum naturale est quidem, carnale tamen \ Sed mem­
brum Christi coniugis adulterium coniugi debet timere, non sibi;
et a Christo sperare fidei praemium, quam exhibet coniugi. Sacra­
mentum vero, quod nec separati nec adulterati amittunt, coniuges
concorditer casteque custodiant. Solum est enim quod etiam sterile
coniugium tenet iure pietatis, iam spe fecunditatis amissa propter
quam fuerat copulatum. Haec bona nuptialia laudet in nuptiis, qui
laudare vult nuptias. Carnis autem concupiscentia non est nuptiis
imputanda, sed toleranda. Non est enim ex naturali connubio ve­
niens bonum, sed ex antiquo peccato accidens malum (De nupt. et
cone. I 17,19; ML 44,424).
2224. Bonum ergo sunt nuptiae in omnibus quae sunt pro­
priae nuptiarum. Haec autem sunt tria, generandi ordinatio, fides
pudicitiae, connubii sacramentum. Propter ordinationem generandi
scriptum est: Volo iuniores nubere, filios procreare, matresfamilias
esse (1 Tim. 5,14). Propter fidem pudicitiae: Uxor non habet po­
testatem sui corporis, sed vir: similiter et vir non habet potestatem sui
corporis, sed mulier (1 Cor. 7,4). Propter connubii sacramentum:
Quod Deus coniunxit, homo non separet (Mt. 19,6) (De pece. orig.
34.39: ml 44.404)·
2225. Beatiora sane coniugia iudicanda sunt, quae sive filiis
procreatis, sive etiam ista terrena prole contempta, continentiam
inter se pari consensu servare potuerint: quia neque contra illud
praeceptum fit, quod Dominus dimitti coniugem vetat; non enim
dimittit, qui cum ea non carnaliter, sed spiritualiter vivit (De
s. Dom. in Monte I 14,39: ML 34,1249):
2226. Potest igitur christianus cum coniuge concorditer vive­
re; sive indigentiam carnalem cum ea supplens, quod secundum
veniam, non secundum imperium dicit Apostolus; sive filiorum
propagationem, quod iam nonnullo gradu potest esse laudabile;
sive fraternam societatem, sine ulla corporum commixtione, habens
uxorem tanquam non habens, quod est in coniugio Christianorum
excellentissimum atque sublime (De s. Dom. in Monte I 15,42:
ML 34,1250).
2227. Exsequitur ergo humanam generationem Christi Mat­
thaeus, ab Abraham generatores commemorans, quos perducit ad
loseph virum Mariae de qua natus est lesus. Neque enim fas erat
ut ob hoc cum a coniugio Mariae separandum putaret, quod non
ex eius concubitu, sed virgo peperit Christum. Hoc enim exemplo
magnifice insinuatur fidelibus coniugatis, etiam servata pari con­
sensu continentia, posse permanere vocarique coniugium, non per­
mixto corporis sexu, sed custodito mentis affectu: praesertim quia
nasci eis etiam filius potuit sine ullo complexu carnali, qui propter
solos gignendos filios adhibendus est. 3. Cum igitur ipse narrat,
non ex concubitu loseph, sed ex Maria virgine natum Christum;
3 Quia matrimonium contractus est bilateralis, fidelitas coniugalis proprie­
tas est etiam matrimonii inter infideles. Hoc, ut patet, multo magis valet de
matrimonio Christianorum.

unde eum patrem eius appellat, nisi quia et virum Mariae recte
intelligimus sine commixtione carnis, ipsa copulatione coniugii; et
ob hoc etiam Christi patrem multo coniunctius, qui ex eius coniuge
natus sit, quam si esset aliunde adoptatus? Unde manifestum est
illud, quod ait, Ut putabatur, filius loseph (Lc. 3,23), propter illos
dixisse, qui eum ex loseph, sicut alii homines nascuntur, natum
arbitrabantur (De cons, evang. II 1,2.3: ML 34,1071-72).
2228. Quibus vero placuerit ex consensu, ab usu carnalis con­
cupiscentiae in perpetuum continere, absit ut inter illos vinculum
coniugale rumpatur: imo firmius erit, quo magis ea pacta secum
inierint, quae carius concordiusque servanda sunt, non voluptariis
nexibus corporum, sed voluntariis affectibus animorum. Ñeque
enim fallaciter ab angelo dictum est ad loseph, Noli timere accipere
Mariam coniugem tuam (Mt. 1,20). Coniux vocatur ex prima fide
desponsationis, quam concubitu nec cognoverat, nec fuerat cognitu­
rus: nec perierat, nec mendax manserat coniugis appellatio, ubi nec
fuerat, nec futura erat carnis ulla commixtio (De nupt. et cone. I
11,12: ML 44,420).
2229. Bonum ergo sunt nuptiae, in quibus tanto meliores sunt
coniugati, quanto castiores ac fideliores Deum timent, maxime si
filios quos carnaliter desiderant, etiam spiritualiter nutriant (De
bono coni. 19: ML 40,389).
• 2230. Nec ideo laudanda es, quia eos (filios) habes, sed quia
pie nutrire atque educare studes (De bono vid. 14,18: ML 40,441) 4.
2231. Quapropter qui non hac intentione, hac voluntate, hoc
fine generant filios, ut eos ex membris hominis primi in membra
transferant Christi, sed infideles parentes de infideli prole glorientur; etiamsi tanta sit observantia, ut secundum matrimoniales tabu­
las nonnisi liberorum procreandorum causa concumbant, non est
in eis vera pudicitia coniugalis. ... Quomodo vera ratione pudicum
corpus asseritur, quando a vero Deo ipse animus fornicatur? (De
nupt. et cone. I 4,5: ML 44,416).
2232. Quae voluntas in connubiis fidelium non eo fine deter­
minatur, ut transituri filii nascantur in saeculo isto, sed ut per­
mansuri renascantur in Christo. Quod si provenerit, merces erit
de coniugio plenae felicitatis: si autem non provenerit, pax erit
coniugibus bonae voluntatis (De nupt. et cone. I 8,9: ML 44,419).
2233. Sed tamen aliud est, non concumbere nisi sola voluntate
generandi, quod non habet culpam; aliud, carnis concumbendo
appetere voluptatem, sed non praeter coniugem, quod venialem ha­
bet culpam. Quia etsi non causa propagandae prolis concumbitur,
non tamen huius libidinis causa propagationi prolis obsistitur, sive
voto malo, sive opere malo. Nam qui hoc faciunt quamvis vocentur
coniuges, non sunt, nec ullam nuptiarum retinent veritatem, sed
honestum nomen velandae turpitudini obtendunt. Produntur autem
4 Hunc librum scu epistolam misit ad Julianam viduam, matrem virginis
Demetriadis.

>

*

.-s”

S52

• · · ·.
•M

··» 1

•

1

I .

■

DE MATRIMONIO

quando eo usque progrediuntur, ut exponant filios, qui nascuntur
invitis. Oderunt enim nutrire vel habere, quos gignere metuebant.
Itaque cum in suos saevit, quos nolens genuit tenebrosa iniquitas,
clara iniquitate in lucem promitur, et occulta turpitudo manifesta
crudelitate convincitur. Aliquando eo usque pervenit haec libidino­
sa crudelitas, vel libido crudelis, ut etiam sterilitatis venena procu­
ret; et si nihil valuerit, conceptos fetus aliquo modo intra viscera
exstinguat ac fundat, volendo suam prolem prius interire quam
vivere; aut si in utero iam vivebat, occidi antequam nasci. Prorsus
si ambo tales sunt, coniuges non sunt: et si ab initio tales fuerunt,
non sibi per connubium, sed per stuprum potius convenerunt. Si
autem non ambo sunt tales, audeo dicere, aut illa est quodammodo
meretrix mariti, aut ille adulter uxoris (De nupt. et concup. I 15,17:
ML 44,423) 5.

CAPUT IV
De unitate Matrimonii
Summarium.—Polygamia non est contra naturam nuptiarum. Non oppo­
nitur fini Matrimonii seu procreationi prolis. Per polyandriam vero non
obtinetur multiplicatio prolis; hinc numquam licita est, neque permissa
fuit sub Veteri Lege. Monogamia, quamvis non essentialis nuptiis, ma­
gis tamen pertinet ad nuptiarum bonum, uti ex primaeva institutione
apparet: 2234-2240.—Sanctis patribus Veteris Testamenti polygamia
permissa fuit, propter prolem multiplicandam. Nullus tamen’; Christia­
norum dubitare debet eos Deo placuisse. Secundae nuptiae licitae sunt,
quamvis vidualis continentia honorabilior sit: 2241-2250.

2234. Ideoque non sicut uni viro etiam plures habere licebat
uxores, ita uni feminae plures viros, nec prolis ipsius causa, si
forte illa parere posset, ille generare non posset. Occulta enim lege
naturae amant singularitatem quae principantur: subiecta vero non
solum singula singulis, sed si ratio naturalis vel socialis admittit,
etiam plura uni non sine decore subduntur. Neque enim sic habet
unus servus plures dominos, quomodo plures servi unum domi­
num. Ita duobus seu pluribus maritis vivis nullam legimus servisse
sanctarum: plures autem feminas uni viro legimus, cum gentis
illius societas sinebat, et temporis ratio suadebat: neque enim contra
naturam nuptiarum est (De bono coni. 17,20: ML 40,387).
2235. Nec tunc licuit (polyandria), nec nunc licet, nec unquam
licebit (De bono coni. 18,21: ML 40,388).
2236. Nam si Deo patrum nostrorum, qui etiam noster est,
illa numerositas coniugum propterea non displicuisset, ut copiosius
se libido lactaret, ita etiam sanctae feminae servissent pluribus
singulae: quod si aliqua faceret, quid eam nisi concupiscentiae tur- De quaestionibus ad Theologiam Moralem pertinentibus relate ad vitam
V,dC GrEGOR1° Armas· La moral de San Agustín (Madrid 1954)

pitudo compelleret, ut plures viros haberet, quando ista licentia
plures filios non haberet?... Unde si una concumbat cum pluribus
quia non est ei hinc multiplicatio prolis, sed frequentatio libidinis,
coniux non potest esse, sed meretix (De nupt. et cone. I 9,10: ML
44,419).
2237. Verumtamen magis pertinere ad nuptiarum bonum, non
unum et multas, sed unum et unam, satis indicat ipsa prima divi­
nitus facta coniugum copula, ut inde connubia sumerent initium,
ubi honestius attenderetur exemplum (De nupt. et cone. I 9,10:
ML 44.419)·
2238. Possit enim homo dimittere sterilem uxorem, et ducere
de qua filios habeat: et tamen non licet; et nostris quidem iam tem­
poribus ac more Romano, nec superducere, ut amplius habeat quam
unam vivam (De bono coni.
ML 40,378).
2239. Nec est enim nunc propagandi necessitas, quae tunc fuit,
quando et parientibus coniugibus alias propter copiosiorem poste­
ritatem superducere licebat, quod nunc certe non licet (De bono
coni. 15,17: ML 40,385).
2240. Sed quoniam ex multis animis una civitas futura est
habentium animam unam et cor unum in Deum (Act. 4,32)...
propterea Sacramentum nuptiarum temporis nostri sic ad unum
virum et unam uxorem redactum est, ut Ecclesiae dispensatorem
non liceat ordinare, nisi unius uxoris virum. ... Sicut ergo Sacra­
mentum pluralium nuptiarum illius temporis significavit futuram
multitudinem Deo subiectam in terrenis omnibus gentibus; sic
Sacramentum nuptiarum singularum nostri temporis significat uni­
tatem omnium nostrum subiectam Deo futuram in una caelesti ci­
vitate (De bono coni. 18,21: ML 40,387-388).
2241. Regno terreno veteres iusti caeleste regnum imagina­
bantur, et praenuntiabant. Sufficiendae prolis causa erat uxorem
plurium simul uni viro habendarum inculpabilis consuetudo
(Gen. 16,3; 25,1; et 2 Reg. 5,13); et ideo unam feminam maritos
habere plurimos honestum non erat: non enim mulier eo est fe­
cundior, sed meretricia potius turpitudo est, vel quaestum vel libe­
ros vulgo quaerere. In huiuscemodi moribus quidquid illorum tem­
porum sancti non libidinose faciebant, quamvis ea facerent quae
hoc tempore nisi per libidinem fieri non possunt, non culpat Scriptu­
ra (De doct. chr. III 12,20: ML 34,73).
2242. Tamen plures feminae uni viro nunquam licite iungerentur, nisi ex hoc plures filii nascerentur (De nupt. et cone. I 9,10:
ML 44.4I9)·
2243. Haec enim propagatio filiorum, quae in sanctis patribus
propter generandum et conservandum populum Dei, in quo pro­
phetiam Christi praecedere oportuit, officiosissima fuit, nunc iam
non habet illam necessitatem. Patet quippe iam ex omnibus gentibus
spiritualiter gignendorum, undecumque carnaliter nati fuerint, copia
filiorum (De nupt. et cone. I 13.14: ML 44,422).
•1

Sic patres sanctos ex Abraham et ante Abraham, quibus
Deus quod ei placuerunt perhibet testimonium, usos fuisse coniugibus neminem oportet dubitare christianum; quando quibusdam
etiam singulis plures habere concessum est, ubi ratio fuit prolis
multiplicandae, non variandae appetitio voluptatis (De nupt. et
cone. I 8,9: ML 44,419).
2245. Sic illi priores sancti, homines Dei, filios quaerebant,
filios suscipere volebant. ... Ad hoc feminis miscebantur, ut filios
procrearent. Ideo illis permissum est ut plures haberent. Nam si
libido immoderata placeret Deo, sic permitteretur illo tempore, ut
una femina haberet plures viros, quomodo unus vir plures feminas.
Quare omnes feminae castae non habebant amplius uno viro, vir
autem plures feminas: nisi quia plures habere feminas unum vi­
rum, pertinet ad prolis numerositatem; una autem femina non quo
plures habuerit viros, plures poterit parere filios? (S. 51,15.25:
ML 38,347).
2246. Sicut dicitur, Non liceat mulieri nubere alteri, nisi mor­
tuo viro; si ante viri mortem nupserit, rea est: si post viri mortem
non nupserit, non est rea; non enim iussa est nubere, sed permissa
(De s. Dom. in Monte I 16,43: ML 34,1251).
2247. Item cum dicit, Mulier alligata est, quamdiu vir eius
vivit; quod si mortuus fuerit vir eius, liberata est: cui vult nubat,
tantum in Domino: beatior autem erit, si sic permanserit, secundum
meum consilium (1 Cor. 7,39); satis ostendit beatam esse in Domino
etiam post mortem viri iterum nubentem fidelem, sed in eodem
Domino viduam beatiorem... 6. Quapropter hoc primum oportet ut
noveris bono quod elegisti non damnari secundas nuptias, sed infe­
rius honorari. Nam sicut bonum sanctae virginitatis, quod elegit
filia tua, non damnat unas nuptias tuas; sic nec viduitas tua, cuius­
quam secundas (De bono vid. 4,5.6: ML 40,433).
2248. Haec ideo disputo, ne arbitreris vel secundas nuptias
crimen esse, vel quascumque nuptias, cum sint nuptiae, malum
esse (De bono vid. 11,14: ML 40,439).
2249. Quapropter nec contra humanae verecundiae sensum
audeo dicere, ut quoties voluerit, viris mortuis nubat femina: nec
ex meo corde praeter Scripturae sanctae auctoritatem quaslibet
nuptias audeo condemnare (De bono vid. 12,15: ML 40,440).
2250. De tertiis et de quartis et de ultra pluribus nuptiis solent
homines movere quaestionem. Unde ut breviter respondeam, nec
ullas nuptias audeo damnare, nec eis verecundiam numerositatis
auferre (De bono vid. 12,15: ML 40,439).
2244..

De inclissolubilitate Matrimonii
Suimnunum.—Vinculum Matrimonii Christianorum non solvitur nisi coniugis morte. Indissolubilitas est res Matrimonii. Matrimonium non solvitur
neque propter adulterium. Quando dicitur mortem alterius solvere Ma­
trimonium, intelligi debet de morte corporis, quamvis adulterium iam
sit mors animae: 2251-2255.—Neque exceptionem pro solvendo Ma­
trimonio invenitur in verbis «nisi ob fornicationem*, quae leguntur
apud Mt. 19,9. Aliter non par esset conditio uxoris. Appellat etiam ad
loca parallela clariora apud Mc. et Lc. Non clare patet utrum docuerit
Matrimonium esse etiam iure naturae indissolubile, necne. Sed Matri­
monium christianorum propter sacramentum, est omnino indissolubile:
2256-2263.—Licite potest dimitti coniux ob causam fornicationis. De
quanam fornicatione agatur, utrum de fornicatione camis tantum, quae in
stupris committitur, an etiam de fornicatione spiritus, «latebrosissima
quaestio est»: 2264-2267.—Privilegium Paulinum ut consilium interpre­
tatur, nisi salus animae partis fidelis in detrimentum venerit. Separatis
tamen non licet secundum Matrimonium contrahere: 2268-2271.

2251. Bonum igitur nuptiarum per omnes gentes atque omnes
homines in causa generandi est, et in fide castitatis: quod autem
ad populum Dei pertinet, etiam in sanctitate Sacramenti, per quam
nefas est etiam repudio discedentem alteri nubere, dum vir eius
vivit, nec saltem ipsa causa pariendi; quae cum sola sit qua nuptiae
fiunt, nec ea re non subséquente propter quam fiunt, solvitur vincu­
lum nuptiale nisi coniugis morte (De bono coni. 29,32: ML 40,394).
2252. Qui enim dimittit uxorem suam, excepta causa fornica­
tionis, facit eam moechari (Mt. 5,32). Usque adeo foedus illud
initum nuptiale cuiusdam sacramenti res est, ut nec ipsa separatio­
ne irritum fiat: quandoquidem vivente viro, et a quo relicta est,
moechatur, si alteri nupserit; et ille huius mali causa est qui reliquit
(De bono coni. 7,6: ML 40,378).
2253. Quod si quisquam fecerit, non lege huius saeculi, ubi
interveniente repudio sine crimine conceditur cum aliis alia copulare
connubia; quod etiam sanctum Moysen Dominus, propter duritiam
cordis illorum, Israëlitis permisisse testatur: sed lege Evangelii reus
est adulterii; sicut etiam illa si alteri nupserit... Ita manet inter
viventes quiddam coniugale, quod nec separatio, nec cum altero
copulatio possit auferre. Manet autem ad noxam criminis, non ad
vinculum foederis: sicut apostatae anima, velut de coniugio Christi
recedens, etiam fide perdita Sacramentum fidei non amittit, quod
lavacro regenerationis accepit (De nupt. et cone. I 10,11: ML 44,420).
2254. Igitur vivente viro, vocabitur adultera, si fuerit cum alio
viro. Si autem mortuus fuerit vir eius, liberata est a lege, ut non sit
adultera, si fuerit cum alio viro (Rom. 7,3). Haec verba Apostoli
toties repetita, toties inculcata, vera sunt, viva sunt, sana sunt, plena
sunt. Nullius viri posterioris mulier uxor esse incipit, nisi prioris
esse desiverit. Esse autem desinet uxor prioris, si moriatur vir eius;

non si fornicetur. Licite itaque dimittitur coniux ob causam forni­
cationis; sed manet vinculum prioris, propter quod fit reus adulte­
rii, qui dimissam duxerit etiam ob causam fornicationis (De coni.
adult. II 4: ML 40,473) L
2255. Manente in se vinculo foederis coniugalis, uxor dimit­
titur ob causam fornicationis, nec carebit illo vinculo, etiamsi nun­
quam reconcilietur viro; carebit autem, si mortuus fuerit vir eius...
Remanet itaque ut, si sapere secundum Apostolum volumus, non
dicamus virum adulterum pro mortuo deputandum, et ideo licere
uxori eius alteri nubere. Quamvis enim sit mors adulterium, non
corporis, sed quod peius est, animae: non tamen et de ista morte
loquebatur Apostolus, cum dicebat, Quod si mortuus fuerit vir eius,
cui vult nubat (1 Cor. 7,39); sed de illa sola qua de corpore exitur.
Quoniam si per coniugis adulterium coniugale solvitur vinculum
sequitur illa perversitas, quam cavendam esse monstravi, ut et
mulier per impudicitiam solvatur hoc vinculo: quae si solvitur, libe­
ra erit a lege viri; et ideo, quod insipientissime dicitur, non erit
adultera si fuerit cum alio viro, quia per adulterium liberata est a
priore viro. Quod si ita est a veritate devium, ut nullus id, non dico
christianus, sed humanus sensus admittat; profecto mulier alligata
est, quamdiu vir eius vivit (1 Cor. 7,39): quod ut apertius dicam,
quamdiu vir eius in corpore est. Pari ergo forma et vir alligatus est,
quamdiu mulier eius in corpore est. Unde si vult dimittere adulte­
ram, non ducat alteram, ne quod in illa culpat, ipse committat. Si­
militer et mulier si dimittit adulterum, non sibi copulet alterum:
alligata est enim, quamdiu vir eius vivit; nec a lege viri nisi mortui
liberatur, ut non sit adultera, si fuerit cum alio viro (De coni, adult.
II 5: ML 40.473)·
2256. Illud ergo quod Dominus, non quidem in sermone ipso
qui exponebatur a nobis, sed tamen alibi ait, Quicumque dimiserit
uxorem suam, nisi ex causa fornicationis, et aliam duxerit, moechatur
(Mt. 19,9), si hoc modo intelligendum est, ut quicumque causa
fornicationis dimiserit et aliam duxerit, non moechetur; non vide­
tur in hac causa par forma esse mariti et uxoris: quandoquidem
mulier etiamsi causa fornicationis discesserit a viro et alii nupserit,
moechatur, vir autem si eadem causa uxorem dimiserit et aliam
duxerit, non moechatur. At si par forma est in utroque, uterque
moechatur, si se alteri iunxerit, etiam cum se a fornicante disiunxerit. Parem vero esse formam in hac causa viri atque mulieris ibi
ostendit Apostolus (quod saepe commemorandum est), ubi cum
dixisset, Uxor non habet potestatem corporis sui, sed vir; adiecit atque
1 De indissolubilitate Matrimonii ex professo egit S. Augustinus in duobus
libris De coniugiis adulterinis ad Pollentium. Quae in opere De s. Domini in
Monte circa indissolubilitatcm Matrimonii Augustinus scripserat non plene
placuerunt Pollentio. et Augustinum «consulens» quasdam obiectioncs ad eum
misit. Quibus Augustinus respondit in opere De coni, adult. Pollentius inter
aha redarguitur, quia putabat adulterio perinde ac morte solvi coniugium,
adulterium pro morte interpretando.
6

ait, Similiter et vir non habet potestatem corporis sui, sed mulier
(i Cor. 7,4) (De coni, adult. I 8: ML 40,455).
2257. Quemadmodum igitur si dixerimus, Quicumque mulie­
rem a marito praeter causam fornicationis dimissam duxerit, moe­
chatur, procul dubio verum dicimus; nec tamen ideo illum qui
propter causam fornicationis dimissam duxerit, ab hoc crimine ab­
solvimus, sed utrosque moechos esse minime dubitamus: ita eum
qui praeter causam fornicationis uxorem dimiserit et aliam duxerit,
moechum pronuntiamus; nec ideo tamen eum qui propter calisam
fornicationis dimiserit, et alteram duxerit, ab huius peccati labe de­
fendimus. Ambos enim, licet alterum altero gravius, moechos tamen
esse cognoscimus (De coni, adult. I 9,9: ML 40,456) 2.
2258. Sed si hoc evangelista Matthaeus, quia expressa una
specie alteram tacuit, facit ad intelligendum difficile; numquid non
alii generaliter idipsum ita complexi sunt, ut de utroque posset
intelligi? Nam secundum Marcum sic scriptum est: Quicumque di­
miserit uxorem suam, et alteram duxerit, adulterium committit super
eam; et si uxor dimiserit virum suum, et alii nupserit, moechatur
(Mc. 10,11-12). Secundum Lucam sic: Omnis qui dimittit uxorem
suam, et alteram ducit, moechatur; et qui dimissam a viro ducit, moecha­
tur (Lc. 16,18). Qui ergo nos sumus, ut dicamus, Est qui moecha­
tur, uxore sua dimissa alteram ducens, et est qui hoc faciens non
moechatur, cum Evangelium dicat omnem moechari qui hoc facit?
Proinde si quicumque hoc fecerit, id est, omnis qui hoc fecerit, ut
uxore sua dimissa alteram ducat, moechatur; sine dubitatione ibi
sunt ambo, et qui praeter causam fornicationis, et qui propter
causam fornicationis dimittit uxorem. Hoc est enim, Quicumque di­
miserit: hoc est, Omnis qui dimittit (De coni, adult. I 9,10: ML
40,457) 3·
2259. Nec tamen nisi in civitate Dei nostri, in monte sancto
eius (Ps. 47,2), talis est causa cum uxore (De bono coni. 7,7: ML
40,379) 4·
226ο. Caeterum aliter se habere iura Gentilium, quis ignorat;
ubi interposito repudio, sine reatu aliquo ultionis humanae, et illa
cui voluerit nubit, et ille quam voluerit ducit? Cui consuetudini
simile aliquid, propter Israëlitarum duritiam, videtur permisisse
Moyses de libello repudii (Deut. 24,1: Mt. 19,8). Qua in re expro­
bratio quam approbatio divortii magis apparet (De bono coni. 8:
ML 40,379)·
2 Sive ergo praeter fornicationem, sive propter fornicationem mulier di­
missa fuerit, semper moechatur qui eam duxerit. Item ille moechatur, qui mu­
liere dimissa praeter vel propter fornicationem, aliam duxerit. Nullam admittit
exceptionem.
3 Textus obscurior Mt. ex Mc. et Lc. intelligendus, iuxta regulam hermeneuticae ab ipso Augustino traditam: «Ubi autem apertius ponuntur, ibi dis­
cendum est quomodo in locis intelligantur obscuris» (De doct. chr. III 26,37:
ML 34,79).
4 «In civitate Dei nostri, in monte sancto eius (Ps. 47,2), hoc est, in Ecclesia
Christi» (De nupt. et cone. I 10,11 : ML 44,420).

2261. Ego autem... praeter fidem quam sibi debent coniuges,
ne fiant adulteria, et prolem cuius generandae causa sexus uterque
miscendus est, adverti etiam tertium bonum quod esse in coniugibus debet, maxime pertinentibus ad populum Dei, quod mihi visum
est esse aliquod sacramentum, ne divortium fiat vel ab ea coniuge
quae non potest parere (C. Iui. V 12,46: ML 44,810)5.
2262. Solum est enim (sacramentum) quod etiam sterile coniugium tenet iure pietatis, iam spe fecunditatis amissa propter
quam fuerat copulatum (De nupt. et cone. I 17,19: ML 44,424).
2263. Hoc enim custoditur in Christo et Ecclesia, ut vivens
cum vivente in aeternum nullo divortio separetur (De nupt. et conc.

2264. Cur dixisti, Apostole, quod si discesserit, manere innup­
tam? Licetne discedere, an non licet? Si non licet, cur praecipis
discedenti ut maneat innupta? Si autem licet, profecto est aliqua
causa qua liceat. Haec autem inquisita non invenitur, nisi quam
solam Salvator excepit, id est, causa fornicationis (De coni, adult.
I 3: ML 40,453)·
2265. Licite itaque dimittitur coniux ob causam fornicationis;
sed manet vinculum prioris, propter quod fit reus adulterii, qui
dimissam duxerit etiam ob causam fornicationis (De coni, adult.
II 4: ML 40,473).
2266. Et qui bene eruditi sunt in fide catholica, noverunt quod
Deus fecerit nuptias, et sicut coniunctio a Deo, ita divortium a
diabolo sit. Sed propterea in causa fornicationis licet uxorem di­
mittere, quia ipsa esse uxor prior noluit, quae fidem coniugalem
marito non servavit (In Io. Ev. tr. 9,2: ML 35,1459).
2267. Ex quo intelligitur, quod propter illicitas concupiscen­
tias non tantum quae in stupris cum alienis viris aut feminis commit­
tentur, sed omnino quaslibet, quae animam corpore male utentem
a lege Dei aberrare faciunt, et perniciose turpiterque corrumpi, pos­
sit sine crimine et vir uxorem dimittere et uxor virum (De s. Dom.
in Monte I 16,46: ML 34,1253)5
6.
2268. Iam nunc illud videamus quod ait Apostolus, Caeteris
autem ego dico, non Dominus (1 Cor. 7,12): ad imparia scilicet, hoc
est, ubi non ambo christiani fuerant, coniugia loquitur. Quod mihi
visum est eum monendo dixisse. Quia enim coniux fidelis relinque­
re coniugem licite potuit infidelem, ideo fieri hoc non Dominus,
5 Aliquam ergo rationem sacramentalem videtur tribuere omni matrimo­
nio. Cf. plura apud Pereira, o.c. 127-129.
6 Fatetur Augustinus in Retr. «latebrosissimam esse quaestionem» cum de
determinanda natura fornicationis, qua commissa coniux possit dimitti, agitur.
Quod propter eam fornicationem «quae in stupris committitur» liceat coniugem
dimittere, «nulla quaestio est». Difficultas occurrit cum de fornicatione spiritus
quaeritur, de qua dicitur: Perdidisti omnem qui fornicatur abs te (Ps. 72,27)
(I 19,6: ML 32,616). Difficultatem ergo invenit Augustinus in determinanda
causa sufficienti pro dimissione coniugis; hoc tamen nihil refert ad indissolubilitatem Matrimonii, cum sive praeter, sive propter fornicationem coniux
dimissus sit. Matrimonium semper indissolubile maneat

sed Apostolus prohibet. Quod enim Dominus prohibet, fieri om­
nino non licet. Monet ergo Apostolus, quo possit esse multorum
occasio lucrandorum, ut fideles coniuges in relinquendis infidelibus
permissa licentia non utantur. Tibi autem videtur infideles quoque
dimitti a fidelibus non licere, quia hoc vetat Apostolus: cum ego
dicam licere, quia hoc non vetat Dominus; non tamen expedire,
quia hoc ne fiat, monet Apostolus: qui reddit etiam rationem cur
fieri non expediat, quamvis liceat. Quid enim scis, inquit, mulier, si
virum salvum facies? aut unde scis, vir, si uxorem salvam facies? Cum
etiam superius dixisset, Sanctificatus est enim vir infidelis in uxore,
et sanctificata est mulier infidelis in fratre, hoc est, in christiano;
alioquin filii vestri, inquit, immundi essent; nunc autem sancti sunt
(1 Cor. 7,12-16). Sic ad lucrandos coniuges et filios Christo, etiam
exemplis quae iam provenerant videtur hortatus. Cur ergo non ex­
pediat etiam infideles coniuges dimitti a fidelibus, causa evidenter
expressa est. Non enim propter vinculum cum talibus coniugale
servandum, sed ut acquirantur in Christum, recedi ab infidelibus
coniugibus Apostolus vetat (De coni, adult. I 13,14: ML 40,459).
2269. Nec prohiberi a Domino debuit fidelis infidelem dimit­
tere, nec iuberi: ideo scilicet non prohiberi, quia iustitia permittit
a fornicante discedere, et infidelis hominis fornicatio est maior in
corde; nec vera eius pudicitia cum coniuge dici potest, quia Omne
quod non est ex fide, peccatum est (Rom. 16,23): quamvis veram
fidelis habeat pudicitiam etiam cum infideli coniuge, qui non habet
veram. Ideo autem nec iuberi debuerunt fideles ab infidelibus sepa­
rari, quia non contra iussionem Domini Gentiles fuerant ambo
coniuncti (De coni, adult. I 18,20: ML 40,462-463).
2270. Sic ergo quamvis Dominus dederit uxorem viro, relin­
quenda est tamen, si opus est, propter regnum caelorum. Non enim hoc
semper necesse est, sicut Apostolus dicit: Si quis fidelis habet uxorem
infidelem, et haec consentit habitare cum illo, non dimittat eam. Signi­
ficat utique quod si non consentit habitare cum illo, id est, si
exsecratur in illo fidem Christi, et non eum patitur quod christianus est, relinquenda est propter regnum caelorum: sicut idem
apostolus in sequentibus dicit, Quod si infidelis discedit, discedat; non
est enim subiectus servituti frater aut soror in huiusmodi (1 Cor. 7,15).
Si quis ergo relinquit regnum caelorum, dum non vult relinquere
uxorem non ferentem christianum virum, improbatur a Domino
(C. Adim. 3,2: ML 42,133).
2271. Propter quodlibet tamen fornicationis genus, sive carnis
sive spiritus, ubi et infidelitas intelligitur, et dimisso viro non licet
alteri nubere, et dimissa uxore non licet alteram ducere; quoniam
Dominus nulla exceptione facta dicit, Si uxor dimiserit virum suum
et alii nupserit, moechatur; et, Omnis qui dimittit uxorem suam, et
ducit alteram, moechatur (De coni, adult. I 25,31: ML 40,469)7.
7 Benigniori modo Ecclesia Privilegium Paulinum interpretatur.

An Matrimonium sit Sacramentum Novae Legis 1

Smmmum.—Symbolismum religiosum et sacramentale Matrimonio tri­

buit. Matrimonium Adae et Evae, et Matrimonium Christianorum sa­
cramentum sunt unionis Christi et Ecclesiae. Loquitur etiam de signi­
ficatione sacramentali matrimonii apud populum ludaicum. Quamdam
rationem sacramenti etiam matrimonio inter paganos tribuit. Tria bona
nuptiarum impleta sunt in matrimonio Beatae Virginis et S. loseph:
2272-2278.—Non videtur argui posse ex voce ♦sacramenti», quam saepe
latiori sensu usurpat, neque certo constat strictiori sensu eam hic ad­
hibuisse. Asserit etiam rem sacramenti esse indissolubilitatem. Neque
directe asserit Christum instituisse Matrimonium cum invitatus venit
ad nuptias, sed confirmasse quod Deus fecerit nuptias: 2279-2280.—
Aliunde tamen Matrimonium comparat Sacramento Baptismi, Sacra­
mento Ordinis et unioni Christi et Ecclesiae. Proprietates quaedam
derivat ex Matrimonio Christianorum, et hoc exaltat super matrimonium
Judaeorum et paganorum. Loquitur etiam de sanctitate sacramenti.
Sed nullibi explicite asserit Matrimonium gratiam conferre. Dicendum
ergo videtur universam eius doctrinam insinuare Matrimonium verum
esse Sacramentum Novae Legis, non tamen peremptorium praebere
argumentum: 2281-2288.

2272. Respondebit etiam connubii Sacramentum: De me ante
peccatum dictum est in paradiso, Relinquet homo patrem et matrem,
et adhaerebit uxori suae, et erunt duo in came una (Gen. 2,24). Quod
magnum Sacramentum dicit Apostolus in Christo et in Ecclesia
(Eph. 5,32)... et certe his tribus bonis (proles, fides et sacramen­
tum) perfecte se haberet bonitas nuptiarum, quibus etiam nunc
bonae sunt nuptiae (De nupt. et cone. I 21,23: ML 44,427).
2273. Semel autem initum connubium in civitate Dei nostri,
ubi etiam ex prima duorum hominum copula quoddam sacramen­
tum nuptiae gerunt, nullo modo potest nisi alicuius eorum morte
dissolvi (De bono coni. 15,17: ML 40,385).
2274. Plures uxores antiquorum patrum significaverunt futu­
ras nostras ex omnibus gentibus Ecclesias uni viro subditas Christo...
Sicut ergo Sacramentum pluralium nuptiarum illius temporis signi­
ficavit futuram multitudinem Deo sublectam in terrenis omnibus
gentibus; sic sacramentum nuptiarum singularum nostri temporis
significat unitatem omnium nostrum subiectam Deo futuram in una
caelesti civitate (De bono coni. 18,21: ML 40,388) 2.
2275. Neque fallaciter ab angelo dictum est ad loseph, Noli
timere accipere Mariam coniugem tuam (Mt. 1,20). Coniux vocatur
1 Qui plura desideret dc hac rc, conferat Pereira, o.c. 172-228. Ibi etiam
videri possunt nomina auctorum antiquiorum ac recentiorum qui de doctrina
S. Augustini circa Sacramentum Matrimonii scripserunt. In quaestione utrum
sanctus Doctor Matrimonium consideret ut Sacramentum Novae Legis sensu
stricto non concordant auctores.
0
2 Quod aliquam rationem sacramenti etiam matrimonium inter paganos
habeat, vide supra n.ZZoI.
r &

ex prima fide desponsationis, quam concubitu nec cognoverat, nec
fuerat cogniturus... Erat quippe illa virgo ideo et sanctius et mira­
bilius iucunda suo viro, quia etiam fecunda sine viro, prole dispar,
fide compar. Propter quod fidele coniugium parentes Christi vocari
ambo meruerunt, et non solum illa mater, verum etiam ille pater
eius, sicut coniux matris eius, utrumque mente, non carne (De
nupt. et cone. I 11,12: ML 44,420-421).
2276. Omne itaque nuptiarum bonum impletum est in illis
parentibus Christi, proles, fides, sacramentum. Prolem cognoscimus
ipsum Dominum lesum: fidem, quia nullum adulterium: sacramen­
tum, quia nullum divortium (De nupt. et cone. I 11,13: ML 44,421).
2277. Quoniam sane non tantum fecunditas, cuius fructus in
prole est; nec tantum pudicitia, cuius vinculum est fides; verum
etiam quoddam sacramentum nuptiarum commendatur fidelibus
coniugatis, unde dicit Apostolus, Viri, diligite uxores vestras, sicut
et Christus dilexit Ecclesiam (Eph. 5,25): huius procul dubio sacra­
menti res est, ut mas et femina connubio copulati quamdiu vivunt
inseparabiliter perseverent, nec liceat, excepta causa fornicationis,
a coniuge coniugem dirimi (Mt. 5,32) (De nupt. et cone. I 10,11:
ML 44,420).
2278. Absit ergo ut sensu plane non humano, sed plane vano
sic doleamus cum flagitia corriguntur, tanquam connubia diriman­
tur: maxime in civitate Dei nostri, in monte sancto eius (Ps. 47,3),
hoc est in Ecclesia, ubi nuptiarum non solum vinculum, verum etiam
sacramentum ita commendatur, ut non liceat viro uxorem suam
alteri tradere (De fide et op. 7,10: ML 40,203).
2279. In nuptiis tamen bona nuptialia diligantur, proles, fides,
sacramentum... Sacramentum vero, quod nec separati nec adulterati
amittunt, coniuges concorditer casteque custodiant. Solum est enim
quod etiam sterile coniugium tenet iure pietatis, iam spe fecundi­
tatis amissa propter quam fuerat copulatum (De nupt. et cone. I 17,
10: ML 44,424).
2280. Quod Dominus invitatus venit ad nuptias, etiam excepta
mystica significatione, confirmare voluit quod ipse fecit nuptias.
Futuri enim erant, de quibus dixit Apostolus, prohibentes nubere
(1 Tim. 4,3), et dicentes quod malum essent nuptiae, et quod dia­
bolus eas fecisset: cum idem Dominus dicat in Evangelio, interro­
gatus utrum liceat homini dimittere uxorem suam ex qualibet causa,
non licere excepta causa fornicationis. In qua responsione, si me­
ministis, hoc ait: Quod Deus coniunxit, homo non separet (Mt. 19,
3-6). Et qui bene eruditi sunt in fide catholica, noverunt quod Deus
fecerit nuptias, et sicut coniunctio a Deo, ita divortium a diabolo
sit. Sed propterea in causa fornicationis licet uxorem dimittere, quia
ipsa esse uxor prior noluit, quae fidem coniugalem marito non ser­
vavit. Nec illae quae virginitatem Deo vovent, quamquam amplio­
rem gradum honoris et sanctitatis in Ecclesia teneant, sine nuptiis
sunt: nam et ipsae pertinent ad nuptias cum tota Ecclesia, in quibus
nuptiis sponsus est Christus. Ac per hoc ergo Dominus invitatus

venit ad nuptias, ut coniugalis castitas firmaretur, et ostenderetur
sacramentum nuptiarum: quia et illarum nuptiarum sponsus perso­
nam Domini figurabat, cui dictum est, Servasti vinum bonum usque
adhuc (Io. 2,io). Bonum enim vinum Christus servavit usque adhuc,
id est. Evangelium suum (In Io. Ev. tr. 9,2: ML 35,1458).
2281. Sicut enim manente in se Sacramento regenerationis,
excommunicatur cuiusquam reus criminis, nec illo Sacramento ca­
ret, etiamsi nunquam reconcilietur Deo: ita manente in se vinculo
foederis coniugalis, uxor dimittitur ob causam fornicationis, nec
carebit illo vinculo, etiamsi nunquam reconcilietur viro; carebit
autem, si mortuus fuerit vir eius. Reus vero excommunicatus ideo
nunquam carebit regenerationis Sacramento, etiam non reconciliatus,
quoniam numquam moritur Deus (De coni, adult. II 5: ML 40,473).
2282. Bonum igitur nuptiarum per omnes gentes atque omnes
homines in causa generandi est, et in fide castitatis: quod autem ad
populum Dei pertinet, etiam in sanctitate Sacramenti, per quam
nefas est etiam repudio discedentem alteri nubere, dum vir eius
vivit, nec saltem ipsa causa pariendi; quae cum sola sit qua nuptiae
fiunt, nec ea re non subséquente propter quam fiunt, solvitur vincu­
lum nuptiale nisi coniugis morte. Quemadmodum si fiat ordinatio
cleri ad plebem congregandam, etiamsi plebis congregatio non sub­
sequatur, manet tamen in illis ordinatis Sacramentum ordinationis;
et si aliqua culpa quisquam ab officio removeatur, Sacramento Do­
mini semel imposito non carebit, quamvis ad iudicium permanente
(De bono coni. 24,32: ML 40,394).
2283. Relinquet homo patrem et matrem, et adhaerebit uxori
suae, et erunt duo in carne una (Gen. 1,28). Quod magnum Sacra­
mentum dicit Apostolus in Christo et in Ecclesia (Eph. 5,32). Quod
ergo est in Christo et in Ecclesia magnum, hoc in singulis quibus­
que viris atque uxoribus minimum, sed tamen conjunctionis inse­
parabilis Sacramentum (De nupt. et cone. I 21,23: ML 44,427).
2284. In nostrarum quippe nuptiis plus valet sanctitas Sacra­
menti quam fecunditas uteri (De bono coni. 18,21: ML 40,388).
2285. Usque adeo foedus illud initum nuptiale cuiusdam sa­
cramenti res est, ut nec ipsa separatione irritum fiat (De bono coni, y:
ML 40.378).
2286. Solum (sacramentum) est enim quod etiam sterile coniugium tenet iute pietatis, iam spe fecunditatis amissa propter
quam fuerat copulatum (De nupt. et cone. I 17,19: ML 44,424).
2287. Habeant coniugia bonum suum, non quia filios pro­
creant, sed quia honeste, quia licite, quia pudice, quia socialiter
procreant, et procreatos pariter, salubriter, instanter educant, quia
thori fidem invicem servant, quia sacramentum connubii non vio­
lant (De sancta virg. 12,12: ML 40,401).
2288. In sacramento (attenditur) ut coniugium non separetur,
et dimissus aut dimissa nec causa prolis alteri coniungatur (De
Gen. ad litt. IX 7·12·
34-397)·

De sorte animarum inter mortem et resurrectionem
corporum
Summarium.—Per peccatum mors intravit in mundum. Definitio mortis.
Omnes sunt obstricti legi mortis praeter Christum. Mortis causa infir­
ma membrorum compago: 2289-2295.—ludicium particulare statim
post mortem. Sors animae iudicio particulari determinatur. Pro eo quod
animae sortitae fuerint, habebunt gaudium vel tormenta: 2296-2299.—
Gaudium tamen bonorum amplius erit, cum facta fuerit resurrectio;
similiter tormenta graviora tunc erunt quando animae cum corpore
torquebuntur. Videtur docuisse reprobos iam nunc igne inferni torreri.
Non adeo certum est utrum sanctos Deum iam nunc intuitive videant.
Aliquando locum ubi sancti sunt distinguit a caelo Angelorum, et eum
vocat vel sinum Abrahae vel paradisum. Tandem ait: Ipse Deus sit locus
noster: 2300-2313.

2289. Expeditis de nostri saeculi exortu et de initio generis
humani difficillimis quaestionibus, nunc iam de lapsu primi homi­
nis, imo primorum hominum, et de origine ac propagine mortis
humanae disputationem a nobis institutam rerum ordo deposcit.
Non enim eo modo quo Angelos, condiderat Deus homines; ut
etiam si peccassent, mori omnino non possent: sed ita ut perfunctos
obedientiae munere sine interventu mortis angelica immortalitas
et beata aeternitas sequeretur; inobedientes autem mors plecteret
damnatione iustissima (De civ. Dei XIII 1: ML 41,377) 1.
2290. Sed de ipso genere mortis video mihi paulo diligentius
disserendum. Quamvis enim humana anima veraciter immortalis
perhibeatur, habet tamen quamdam etiam ipsa mortem suam. Nam
ideo dicitur immortalis, quia modo quodam quantulocumque non
desinit vivere atque sentire: corpus autem ideo mortale, quoniam
deseri omni vita potest, nec per se ipsum aliquatenus vivit. Mors
igitur animae fit, cum eam deserit Deus: sicut corporis, cum id
deserit anima. Ergo utriusque rei, id est totius hominis, mors est
cum anima a Deo deserta deserit corpus. Ita enim nec ex Deo vivit
ipsa, nec corpus ex ipsa. Huiusmodi autem totius hominis mortem
illa sequitur, quam secundam mortem divinorum eloquiorum ap­
pellat auctoritas (Apoc. 2,11; 21,8) (De civ. Dei XIII 2: ML 41,377 1
2.
1 Integer lib. ΧΙΠ De civ. Dei eo tendit ut ostendat mortem in hominibus
esse poenalem, et ortam ex peccato Adae. De dono immortalitatis conditionatac, qua homo posset non mori, si non peccasset, et de necessitate mortis ex
peccato Adae orta, egimus in De Deo cr. et elev. c.19, et c.28 a.l.
2 Diversa genera mortis distinguit: a) Anima, quamvis immortalis, dicitur
mori cum separatur a Deo; h) corpus moritur cum separatur ab anima; c) mors

2291. Cum ergo requiritur, quam mortem Deus primis homi­
nibus fuerit comminatus, si ab eo mandatum transgrederentur ac­
ceptum, nec obedientiam custodirent; utrum animae, an corporis,
an totius hominis, an illam quae appellatur secunda: responden­
dum est: Omnes. Prima enim ex duabus constat; secunda ex om­
nibus tota. Sicut enim universa terra ex multis terris, et universa
Ecclesia ex multis constat Ecclesiis; sic universa mors ex omnibus.
Quoniam prima constat ex duabus, una animae, altera corporis: ut
sit prima totius hominis mors, cum anima sine Deo et sine corpore
ad tempus poenas luit; secunda vero, ubi anima sine Deo cum cor­
pore poenas aeternas luit. Quando ergo dixit Deus primo illi ho­
mini, quem in paradiso constituerat, de cibo vetito, Quacumque die
edentis ex eo, morte moriemini (Gen. 2,17): non tantum primae mor­
tis partem priorem, ubi anima privatur Deo; nec tantum posterio­
rem, ubi corpus privatur anima; nec solum ipsam totam primam,
ubi anima et a Deo et a corpore separata punitur; sed quidquid
mortis est usque ad novissimam, quae secunda dicitur, qua est
nulla posterior, comminatio illa complexa est (De civ. Dei XIII 12:
ML 41,385).
2292. Mors nempe aut separatio est animae a corpore: et ea
quidem quam timent homines, separatio est animae a corpore: mors
autem vera quam non timent homines, separatio est animae a Deo
(En. in Ps. 48 s.2: ML 36,556).
2293. Quid enim, si nolis mori, non es moriturus? Quid times,
quod vitare non potes? Times, quod et si nolis, erit; et non times,
quod etsi nolis, non erit. Quid est quod dixi? Omnibus hominibus
natis constituit Deus mortem, per quam de isto saeculo emigrent.
Exceptus eris a morte, si exceptus fueris a genere humano. Quid
facis? Numquid tibi modo dicitur, Elige utrum velis esse homo?
Iam homo es, venisti. Quomodo hinc exeas, cogita: natus es, mori­
turus es. Fuge, cave, repelle, redime: mortem potes differre, non
auferre (S. 279,9: ML 38,1280) 3.
2294. Pater mortis peccatum est. Si enim nunquam peccare­
tur, nemo moreretur. Legem Dei, hoc est, praeceptum Dei cum
conditione homo primus accepit; ut si servaret, viveret; si corrum­
peret, moreretur. Non se se credendo moriturum, fecit unde mo­
reretur; et invenit verum fuisse quod dixerat qui legem dederat.
Inde mors. ... Huic ergo traditioni mortis, his legibus inferni ob­
strictus nascitur omnis homo: sed praeter illum hominem, qui homo
factus est, ne periret homo. Non enim legibus mortis venit obstrictotius hominis, «cum anima a Deo deserta deserit corpus». Mors totius hominis
dicitur «prima» cum «anima sine Deo et sine corpore ad tempus poenas luit».
Ab hac distinguitur mors «secunda» ubi «anima sine Deo cum corpore poenas
aeternas luit» in inferno. Vide n.2291. Omnia ista genera mortis ex peccato
Adae veniunt (Ib.).
î De mente S. Augustini circa homines ultimae generationis, seu utrum
morituri sint, qui tempore secundi Christi adventus viverint, cf. nn.2398-2403

C.I.

DE SORTE ANIM\RV.M POST MORTEM

66o

tus: ideo dicitur in Psalmo, Inter mortuos liber (Ps. 87,6) (S. 231,2:
ML 38,1104-1105) 4.
2295. Sic est anima connexa huic corpori, ut summis doloribus
cedat, atque discedat: quoniam et ipsa compago membrorum atque
vitalium sic infirma est, ut eam vim quae magnum vel summum
dolorem facit, non valeat sustinere... Caro nunc talis nulla est, quae
sensum doloris perpeti possit, mortemque non possit... Prima mors
(mors corporis) animam nolentem pellit e corpore (De civ. Dei
XXI 3,1: ML 4b7io).
2296. Illud quod rectissime et valde salubriter credit (Vincen­
tius Victor) iudicari animas cum de corporibus exierint, antequam
veniant ad illud iudicium, quo eas oportet iam redditis corporibus
iudicari, atque in ipsa in qua hic vixerunt, carne torqueri, sive glo­
riari; hoc itane tandem ipse nesciebas? 4
5 Quis adversus Evangelium
tanta obstinatione mentis obsurduit, ut in illo paupere qui post
mortem ablatus est in sinum Abrahae, et in illo divite cuius in in­
ferno cruciatus exponitur, ista non audiat, vel audita non credat?
2297. Hoc autem medio tempore inter depositionem et recep­
tionem corporis, secundum ea quae gesserunt per corporis tempus,
sive cruciantur animae, sive requiescunt (De praed. sanet. 12,24:
ML 44,977)·
2298. In requie enim sunt animae piorum a corpore separatae;
impiorum autem poenas luunt: donec istarum ad aeternam vitam,
illarum vero ad aeternam mortem, quae secunda dicitur, corpora
reviviscant (De civ. Dei XIII 8: ML 41,382).
2299. Tempus autem quod inter hominis mortem et ultimam
resurrectionem interpositum est, animas abditis receptaculis conti­
net, sicut unaquaeque digna est vel requie vel aerumna, pro eo quod
sortita est in carne cum viveret (Enchir. 109: ML 40,283).
2300. Habent omnes animae, cum de saeculo exierint, diver­
sas receptiones suas. Habent gaudium bonae, malae tormenta. Sed
cum facta fuerit resurrectio, et bonorum gaudium amplius erit, et
malorum tormenta graviora; quando cum corpore torquebuntur
(In Io. Ev. tr. 49,10: ML 35,1751).
2301. Sed si quem movet, quid opus sit spiritibus defuncto­
rum corpora sua in resurrectione recipere, si potest eis etiam sine
corporibus summa illa beatitudo praeberi; difficilior quidem quaes­
tio est, quam ut perfecte possit hoc sermone finiri: sed tamen mini­
me dubitandum est, et raptam hominis a carnis sensibus mentem,
et post mortem ipsa carne deposita, transcensis etiam similitudini4 Quia caro Christi vera erat caro, mortalis erat; quia vero peccati caro
non erat, Christus non «legibus mortis venit obstrictus» sed misericordia mor­
tuus est. Vide n.1006.
5 Per Renatum laicum duo libri quos Vincentius Victor ad Petrum presby­
terum scripserat in manus Augustini venerunt. Augustinus multos errores de
anima in eis invenit, quos refutatavit in opere De anima et eius orig. In quaestio­
ne tamen de iudicio particulari recte Vincentius Victor sentiebat. Augustinus
lib. II De anima et eius orig. ad Petrum presbyterum misit. Vide ML 44,475.495.

bus corporalium, non sic videre posse incommutabilem substan­
tiam, ut sancti Angeli vident; sive alia latentiore causa, sive ideo
quia inest ei naturalis quidam appetitus corpus administrandi; quo
appetitu retardatur quodammodo ne tota intentione pergat in illud
summum caelum, quamdiu non subest corpus, cuius administratione appetitus ille conquiescat. Porro autem si tale sit corpus, cuius
sit difficilis et gravis administratio, sicut haec caro quae corrumpi­
tur, et aggravat animam (Sap. 9,15), de propagine transgressionis
existens, multo magis avertitur mens ab illa visione summi caeli:
unde necessario abripienda erat ab eiusdem carnis sensibus ut ei,
quomodo capere posset, illud ostenderetur. Proinde cum hoc cor­
pus iam non animale, sed per futuram commutationem spirituale
receperit Angelis coaequata, perfectum habebit naturae suae mo­
dum, obediens et imperans, vivificata et vivificans, tam ineffabili
facilitate ut sit ei gloriae quod sarcinae fuit (De Gen. ad litt. XII
35,68: ML 34.483)62302. Et haec quidem vita, quam nunc beati martyres habent,
quamvis iam nullis possit saeculi huius felicitatibus vel suavitatibus
comparari, parva particula promissionis agitur, imo solatium dila­
tionis. Veniet autem retributionis dies, ubi corporibus redditis,
totus homo recipiat quod meretur. Ubi et illius divitis membra
quae quondam temporali purpura decorabantur, aeterno igne tor­
reantur, et caro pauperis ulcerosi mutata inter Angelos fulgeat:
quamvis etiam nunc ille guttam ex digito pauperis apud inferos
sitiat, et ille in sinu iusti deliciose requiescat (Lc. 16,19-24). Sicut
enim plurimum distat inter laetitias miseriasve somniantium et vi­
gilantium; ita multum interest inter tormenta vel gaudia mortuo­
rum et resurgentium: non quod spiritus defunctorum sicut dor­
mientium necesse sit falli; sed quod alia est animarum sine ullis
corporibus requies, alia cum corporibus caelestibus claritas et feli­
citas Angelorum, quibus aequabitur resurgentium multitudo fide­
lium (S. 280,5: ML 38, 1283).
2303. Si autem quaeritur, cum anima de corpore exierit, utrum
ad aliqua loca corporalia feratur, an ad incorporalia corporabilis si­
milia, an vero nec ad ipsa, sed ad illud quod et corporibus et simi­
litudinibus corporum est excellentius, cito quidem responderim,
ad corporalia loca eam vel non ferri nisi cum aliquo corpore, vel
non localiter ferri. Iam utrum habeat aliquod corpus, cum de hoc
corpore exierit, ostendat qui potest; ego autem non puto; spiritua­
lem enim arbitror esse, non corporalem. Ad spiritualia vero pro
meritis fertur, aut ad loca poenalia similia corporibus... Aut ergo
ad illa fertur poenalia, aut ad illa itidem similia corporalibus, nec
tamen poenarum, sed quietis atque gaudiorum (De Gen. ad litt. XII
32,60: ML 34,48c).
2304. Sinus Abrahae, requies beatorum pauperum, quorum
est regnum caelorum, in quo post hanc vitam recipiuntur. Sepultu° Vide dicenda sub n.2312.

ra inferni, poenarum profunditas, quae superbos et immisericordes
post hanc vitam vorat (Quaest. evang. II 38: ML 35,135ο)7.
2305. Non sic est patria illa lerusalem, ubi omnes boni... Ibi
omnes iusti et sancti, qui fruuntur Verbo Dei sine lectione, sine
litteris: quod enim nobis per paginas scriptum est, per faciem Dei
illi cernunt. Qualis patria! Magna patria, et miseri sunt peregrini
ab illa patria (En. in Ps. 119,6: ML 37,1602) 8.
2306. Et nunc ille (Verecundus) vivit in sinu Abraham... Iam
non ponit aurem ad os meum, sed spirituale os ad fontem tuum; et
bibit, quantum potest, sapientiam pro aviditate sua, sine fine felix.
Nec sic eum arbitror inebriari ex ea, ut obliviscatur mei, cum tu,
Domine, quem potat ille nostri sis memor (Conf. IX 3,6: ML
32,765)·
2307. Sed quia evidentia testimonia et infernum commemo­
rant et dolores, nulla causa occurrit cur ille credatur venisse Salva­
tor, nisi ut ab eius doloribus salvos faceret; sed utrum omnes quos
in eis invenit, an quosdam quos illo beneficio dignos iudicavit,
adhuc requiro: fuisse tamen eum apud inferos, et in eorum dolori­
bus constitutis hoc beneficium praestitisse non dubito. Unde illis
iustis qui in sinu Abrahae erant, cum ille in inferna descenderet,
nondum quid contulisset inveni, a quibus eum secundum beati­
ficam praesentiam suae divinitatis nunquam video recessisse: sicut
etiam eodem ipso die quo mortuus est, promisit latroni quod cum
illo in paradiso fuisset futurus (Lc. 23,43), quando ad solvendos
inferni dolores fuerat descensurus. Profecto igitur in paradiso atque
sinu Abrahae, etiam ante iam erat beatificante sapientia, et apud
inferos iudicante potentia (Ep. 164,3,8: ML 33,712).
2308. Mensa magna est, ubi epulae sunt ipse dominus mensae.
Nemo pascit convivas de se ipso: hoc facit Dominus Christus; ipse
invitator, ipse cibus et potus. Agnoverunt ergo martyres quid co­
mederent et biberent, ut talia redderent. 2. Imperator caelorum
regebat mentem et linguam eorum, et per eos diabolum in terra
superabat, et in caelo martyres coronabat. O beati qui sic biberunt
calicem istum! finierunt dolores, et acceperunt honores fS. 329,
1.2: ML 38,1455).
2309. Sed quia Christum non negaverunt; transierunt de hoc
mundo ad Patrem. Quaesierunt Christum, confitendo; tenuerunt
moriendo. Magno itaque lucro perdiderunt animas suas; fenum
perdentes: coronam promerentes: coronam, inquam, promerentes,
et vitam sine fine tenentes (S. 331,2,1: ML 38,1459).
7 Cf. n.2302 ubi asserit quod membra illius divitis «aeterno igne torrean­
tur», ct quod «etiam nunc ille guttam ex digito pauperis apud inferos sitiat».
Similiter in Ep. 187,6, haec habet: «ubi dives impius cum in tormentis esset
inferni» (ML 33,834). Hinc iam ante resurrectionem reprobi poenam ignis
sustinent. Similia habet in De Gen. ad litt. 13,33.63: ML 34,482, et in S. 178,3:
ML 38,912.
8 Ex textibus usque nunc allatis concludendum videtur sanctos haud gau­
dere visione beatifica ante resurrectionem corporis. Pro visione beatifica forte
interpretanda sunt quae nunc afferimus.

2310. Post vitam istam parvam nondum eris ubi erunt sancti,
quibus dicetur: Venite, benedicti Patris mei, percipite regnum quod
vobis paratum est ab initio mundi (Mt. 25,34). Nondum ibi eris, quis
nescit? Sed iam poteris ibi esse, ubi illum quondam ulcerosum pau­
perem, dives ille superbus et sterilis in mediis tormentis vidit a
longe requiescentem (Lc. 16,23). In ÜH requie positus, certe secu­
rus exspectas iudicii diem, quando recipias ct corpus, quando im­
muteris ut angelo aequeris (En. in Ps. 36 s.1,10: ML 36,361).
2311. Est autem sensus multo expeditior, ...si non secundum
id quod homo erat, sed secundum id quod Deus erat Christus di­
xisse accipiatur, Hodie mecum eris in paradiso (Lc. 23,43). Homo
quippe Christus illo die secundum carnem in sepulcro, secundum
animam in inferno futurus erat: Deus vero idem ipse Christus ubi­
que semper est... Ubicumque ergo sit paradisus, quisquis beatorum
ibi est, cum illo ibi est, qui ubique est (Ep. 187,3,7: ML 33,834).
2312. Neque enim quod ait Apostolus, Videmus nunc per specu­
lum in aenigmate, et Nunc scio ex parte, non cernitur mente: cerni­
tur plane, sed beatissimos nondum facit 9. Illud enim beatissimos
facit quod ait: Tunc autem facie ad faciem; et Tunc cognoscam sicut
et cognitus sum (1 Cor. 13,12). Qui hoc invenerunt, ipsi dicendi
sunt in beatitudinis possessione consistere, ad quam ducit via fidei
quam tenemus, et quo credendo cupimus pervenire. Sed quinam
sint illi beatissimi, qui iam sunt in ea possessione quo ducit haec
via, magna quaestio est. Et Angeli quidem sancti quod ibi sint,
nulla quaestio est. Sed de sanctis hominibus iam defunctis, utrum
ipsi saltem dicendi sint iam in illa possessione consistere merito
quaeritur. Iam enim corpore quidem corruptibili, quo anima ag­
gravatur, exuti sunt; sed adhuc exspectant etiam ipsi redemptionem
corporis sui, et caro eorum requiescet in spe, nondum in futura incorruptione clarescit. Sed utrum ad contemplandam cordis oculis
veritatem, sicut dictum est, facie ad faciem, nihil ex hoc minus ha­
beant, non hic locus est disputando inquirere (Retr. I 14,2: ML
32,606).
2313. Abscondes eos in abscondito vultus tui (Ps. 30,21). Qualis
est locus iste? Non dixit, Abscondes eos in caelo tuo: non dixit,
Abscondes eos in paradiso: non dixit, Abscondes eos in sinu Abrahae. Multis enim fidelibus 10 loca futura sanctorum in Scripturis
9 Explicat locum ex De útil. cred. ubi dixerat eos qui religionem iam invene­
runt, beatissimos esse. Non ei placet si ita locum intelligatur, ut beatissimi
iudicentur iam in hac vita, quia in praesenti vita, «tantum est quidquid est, ut
non faciat beatissimos» Cf. De ut il. cred. 11 25: ML 42.82-83.
Quoad visionem vero Dei post mortem, rem incertam reliquit, nisi dicatur
eum distinxisse inter visionem quae propria sit Angelorum, et eam qua sancti
ante resurrectionem corporis Deum vident. Ratio dubitationis quam hic ct
alibi (vide n.23Ol) affert ex relationibus inter animam et corpus desumptam,
non salis visa est theologis. Vide Portalié. DTC, «Augustin» 2445-2446; Tire­
ront, History of dogmas II 425.
10 Forte, nominibus (ML ib.).

sanctis posita sunt. Vilescat totum quidquid praeter Deum est. Qui
nos tuetur in loco vitae huius, ipse post istam vitam sit locus noster
(En. in Ps. 30 s.3,8: ML 36,252).

De civitatis diaboli aeterno supplicio
Summariuni.—Aeternitas inferni argumentis scripturisticis ostenditur. Et
hoc valet non tantum pro diabolo et angelis eius, sed et pro iis qui audi­
turi sunt: Discedite a me, maledicti, in ignem aeternum. Par est relatio
inter vitam aeternam et supplicium aeternum. Utrumque sine fine per­
petuum debet intelligi. Argumentatur etiam pro aeternitate inferni ex
ratione. Poena non mensuratur longitudine temporis quo peccata com­
mittuntur, sed magnitudine iniquitatis: 2314-2317.—Reicit errores Origenis et eorum quos ♦misericordes» appellat, qui putabant poenam non
futuram sempiternam, sed post certi temporis metas reprobos ex infer­
no liberandos. Quae de misericordia Dei allegant, interpretatur Augusti­
nus de misericordia Dei erga eos qui non pro meritis suis, sed Dei mi­
sericordia praedestinati sunt et liberantur. Etiam aeternitate poenarum
admissa, non placet Augustino doctrina docens poenas reproborum
«certis temporum intervallis» mitigari. Alii aliis tolerabilius punientur
pro ratione peccatorum: 2318-2323.—Arguit contra incredulos et os­
tendit non posse demonstrari futuram mortem corporis propter dolorem
poenarum. Ignem interpretatur pro igne corporeo. Miris sed veris modis
possunt spiritus incorporei poena corporali ignis affligi. Dubitat de corporeitate vermis. Locus inferni «sub tenis» est: 2324-2330.

2314. Cum per lesum Christum Dominum nostrum, iudicem
vivorum atque mortuorum, ad debitos fines ambae pervenerint ci­
vitates, quarum una est Dei, altera diaboli, cuiusmodi supplicium
sit futurum diaboli et omnium ad eum pertinentium, in hoc libro
nobis, quantum ope divina valebimus, diligentius disputandum est.
Ideo autem -nunc tenere ordinem malui, ut postea disseram de feli­
citate sanctorum, quoniam utrumque cum corporibus erit; et in­
credibilius videtur esse in aeternis corpora durare cruciatibus, quam
sine dolore ullo in aeterna beatitudine permanere. Ac per hoc cum
illam poenam non debere esse incredibilem demonstravero, adiuvabit me plurimum, ut multo facilius omni carens molestia immorta­
litas corporum in sanctis futura credatur (De civ. Dei XXI 1: ML
41.709) h
1 In duodecim ultimis libris De civitate Dei exponit S. Doctor exortum, ex­
cursum scu procursum, et debitos fines duarum civitatum. Vide Retr. II 43,2:
ML 32,648. Nomen «civitatis» mystice usurpatum est ab Augustino ex S. Scrip­
tura. «Quas etiam mystice appellamus civitates duas, hoc est duas societates
hominum: quarum est una quae praedestinata est in aeternum regnare cum
Deo; altera, aeternum supplicium subire cum diabolo» (De civ. Dei XV 1 : ML
41,437).
Ad civitatem caelestem pertinent omnes praedestinati, Angeli ct homines;
ad civitatem terrenam qui supplicium subibunt aeternum, reprobi homines et
mali Angeli (vide n.2323). «Fecerunt itaque civitates duas amores duo; terre­
nam scilicet amor sui usque ad contemptum Dei, caelestem vero amor Dei

2315. Ac primum quaeri oportet atque cognosci, cur Ecclesia
ferre nequiverit hominum disputationem, diabolo etiam post ma­
ximas diuturnissimas poenas, purgationem vel indulgentiam pol­
licentem. Neque enim tot sancti et sacris veteribus ac novis Litteris
eruditi, mundationem et regni caelorum beatitudinem post qualiacumque et quantacumque supplicia, qualibuscumquc et quantiscumque angelis inviderunt: sed potius viderunt divinam vacuari
vel infirmari non posse sententiam, quam se Dominus praenuntia­
vit in iudicio prolaturum atque dicturum, Discedite a me, maledicti,
in ignem aeternum, qui paratus est diabolo et angelis eius (Mt. 25,41).
Sic quippe ostendit aeterno igne diabolum ct angelos eius arsuros.
Et quod scriptum est in Apocalypsi, Diabolus qui seducebat eos, mis­
sus est in stagnum ignis et sulphuris, quo et bestia et pseudopropheta; et
cruciabuntur die ac nocte in saecula saeculorum (Apoc. 20,9.10).
Quod ibi dictum est, aeternum; hic dictum est, in saecula saeculo­
rum: quibus verbis nihil Scriptura divina significare consuevit, nisi
quod finem non habet temporis. Quamobrem prorsus nec alia causa,
nec iustior atque manifestior invenire potest, cur verissima pietate
teneatur fixum et immobile, nullum regressum ad iustitiam vitam­
que sanctorum diabolum et angelos eius habituros, nisi quia Scrip­
tura, quae neminem fallit, dicit eis Deum non pepercisse (2 Pet.
2,4), et sic ab illo esse interim praedamnatos, ut carceribus caliginis
inferi retrusi traderentur servandi, atque ultimo iudicio puniendi,
quando eos aeternus ignis accipiet, ubi cruciabuntur in saecula
saeculorum. Quod si ita est, quomodo ab huius aeternitate poenae,
vel universi, vel quidam homines post quantumlibet temporis sub­
trahentur, ac non statim enervabitur fides, qua creditur sempiter­
num daemonum futurum esse supplicium? Si enim quibus dicetur,
Discedite a me, maledicti, in ignem aeternum qui paratus est diabolo
et angelis eius (Mt. 25,41), vel universi vel aliqui eorum non semper
ibi erunt; quid causae est cur diabolus et angeli eius semper ibi
futuri esse credantur? An forte Dei sententia, quae in malos et
angelos et homines proferetur, in angelos vera erit, in homines
falsa? Ita plane hoc erit, si non quod Deus dixit, sed quod suspi­
cantur homines plus valebit. Quod fieri quia non potest, non argu­
mentari adversus Deum, sed divino potius, dum tempus est, de­
bent parere praecepto, qui sempiterno cupiunt carere supplicio.
Deinde quale est aeternum supplicium pro igne diuturni temporis
existimare, et vitam aeternam credere sine fine, cum Christus eodem
ipso loco, in una eademque sententia dixerit utrumque complexus,
Sic ibunt isti in supplicium aeternum; iusti autem, in vitam aeternam?
(Ib. 46). Si utrumque aeternum, profecto aut utrumque cum fine
diuturnum, aut utrumque sine fine perpetuum debet intelligi. Par
pari enim relata sunt, hinc supplicium aeternum, inde vita aeterna.
Dicere autem in hoc uno eodemque sensu, Vita aeterna sine fine
erit, supplicium aeternum finem habebit, multum absurdum est.
usque ad contemptum sui» (De civ. Dei XïV 28: ML 41,436). Quamvis omnes
viginti duo libri- istius magni operis, «sint de utraque civitate conscripti, titu­
lum tamen a meliore acceperunt, ut De civitate Dei potius vocarentur» (Jtetr. l.c.).

Unde, quia vita aeterna sanctorum sine fine erit, supplicium quoque
aeternum quibus erit, finem procul dubio non habebit (De civ. Dei
XXI 23: ML 41.735)·
2316. Ibunt illi in ambustionem aeternam; insti autem, in vitam
aeternam (Mt, 25,46)... Si misericordia nos provocat credere, non
futurum impiorum sine fine supplicium; quid de praemio iustorum
credituri sumus, cum in utraque parte, eodem loco, eadem senten­
tia, eodem verbo pronuntietur aeternitas? An iterum etiam iustos
ex illa sanctificatione et vita aeterna in peccatorum immunditiam
atque in mortem relapsurus esse dicemus? Absit hoc a christianae
fidei sanitate. Utrumque igitur sine fine dictum est aeternum (Ad
Oros. c. prise, et orig. 6,7: ML 42,673).
2317. Sic autem quidam eorum, contra quos defendimus civi­
tatem Dei, iniustum putant, ut pro peccatis quamlibet magnis,
parvo scilicet tempore perpetratis, poena quisque damnetur aeter­
na; quasi ullius id unquam iustitia legis attendat, ut tanta mora
temporis quisque puniatur, quanta mora temporis unde puniretur
admisit. Octo genera poenarum in legibus esse scribit Tullius, dam­
num, vincula, verbera, talionem, ignominiam, exsilium, mortem,
servitutem. Quid horum est quod in breve tempus pro cuiusque
peccati celeritate coarctetur, ut tanta vindicetur morula, quanta
deprehenditur perpetratum?... Quid, in vinculis numquid tam diu
quisque iudicandus est esse debere, quam diu fecit unde meruit
alligari; cum iustissime annosas poenas servus in compedibus pen­
dat, qui verbo aut ictu celerrime transeunte vel lacessivit dominum,
vel plagavit? Iam vero damnum, ignominia, exsilium, servitus, cum
plerumque sic infliguntur, ut nulla venia relaxentur, nonne pro
huius vitae modo similia poenis videntur aeternis? Ideo quippe
aeterna esse non possunt, quia nec ipsa vita, quae his plectitur,
porrigitur in aeternum: et tamen peccata, brevissimo tempore per­
petrantur; nec quisquam exstitit qui censeret tam cito nocentium
finienda esse tormenta, quam cito factum est vel homicidium, vel
adulterium, vel sacrilegium, vel quodlibet aliud scelus, non tempo­
ris longitudine, sed iniquitatis et impietatis magnitudine metien­
dum. Qui vero pro aliquo grandi crimine morte mulctatur, numquid mora qua occiditur, quae perbrevis est, eius supplicium leges
aestimant, et non quod eum in sempiternum auferunt de societate
viventium? Quod est autem de ista civitate mortali homines sup­
plicio primae mortis, hoc est de civitate illa immortali homines
supplicio secundae mortis auferre. Sicut enim non efficiunt leges
huius civitatis, ut in eam quisque revocetur occisus; sic nec illius
ut in vitam revocetur aeternam, secunda morte damnatus (De
civ. Dei XXI 11: ML 41,725).
2318. Nunc iam cum misericordibus nostris agendum esse
video, et pacifice disputandum, qui vel omnibus illis hominibus,
quos iustissimus ludex dignos gehennae supplicio iudicabit, vel
quibusdam eorum nolunt credere poenam sempiternam futuram,
sed post certi temporis metas pro cuiusque peccati quantitate lon-

gioris sive brevioris eos inde existimant liberandos. Qua in re misericordior profecto fuit Orígenes, qui et ipsum diabolum atque angelos
eius post graviora pro meritis et diuturniora supplicia ex illis cru­
ciatibus eruendos atque sociandos sanctis Angelis credidit. Sed il­
lum et propter hoc, et propter alia nonnulla, et maxime propter
alternantes sine cessatione beatitudines et miserias, et statutis sae­
culorum intervallis ab istis ad illas, atque ab illis ad istas itus ac
reditus interminabiles, non immerito reprobavit Ecclesia: quin et
hoc quod misericors videbatur amisit, faciendo sanctis veras mise­
rias quibus poenas luerent, et falsas beatitudines in quibus verum
ac securum, hoc est, sine timore certum sempiterni boni gaudium
non haberent. Longe autem aliter istorum misericordia humano
errat affectu, qui hominum illo iudicio damnatorum miserias tem­
porales, omnium vero qui vel citius vel tardius liberantur, aeternam
felicitatem putant. Quae sententia si propterea bona et vera quia
misericors est, tanto erit melior et verior quanto misericordior fue­
rit. Extendatur ergo ac profundatur fons huius misericordiae usque
ad damnatos angelos, saltem post multa atque prolixa quantumli­
bet saecula liberandos. Cur usque ad universam naturam manat
humanam, et cum ad angelicam ventum fuerit, mox arescit? Non
audent tamen se ulterius miserando porrigere, et ad liberationem
ipsius quoque diaboli pervenire. Verum si aliquis audet, vincit
nempe istos, et tamen tanto invenitur errare deformius, et contra
recta Dei verba perversius, quanto sibi videtur sentire clementius
(De civ. Dei XXI 17: ML 41,731) 2.
2319. Frustra itaque nonnulli, imo quam plurimi, aeternam
damnatorum poenam et cruciatus sine intermissione perpetuos hu­
mano miserantur affectu, atque ita futurum esse non credunt; non
quidem Scripturis divinis adversando, sed pro suo motu dura quae­
que molliendo, et in leniorem flectendo sententiam, quae putant in
eis terribilius esse dicta, quam verius. Non enim obliviscetur, in­
quiunt, misereri Deus, aut continebit in ira sua miserationes suas
(Ps. 76,10). Hoc quidem in psalmo legitur sancto; sed de his sine
ullo scrupulo intelligitur, qui vasa misericordiae nuncupantur, quia
et ipsi non pro meritis suis, sed Deo miserante de miseria liberantur.
Aut si hoc ad omnes existimant pertinere, non ideo necesse est ut
damnationem opinentur posse finiri eorum de quibus dictum est,
Et ibunt isti in supplicium aeternum : ne isto modo putetur habitura
finem quandoque felicitas etiam illorum, de quibus contrario dic­
tum est, Iusti autem in vitam aeternam (Mt. 25,46). Sed poenas dam­
natorum certis temporum intervallis existiment, si hoc eis placet,
aliquatenus mitigari. Etiam sic quippe intelligi potest manere in
illis ira Dei (Io. 3,36), hoc est ipsa damnatio... ut in ira sua, hoc
est manente ira sua, non tamen contineat miserationes suas; non
aeterno supplicio finem dando, sed levamen adhibendo vel inter­
ponendo cruciatibus. Quia nec Psalmus ait, Ad finiendam iram
2 Omnino ergo reicit Augustinus doctrinam de liberatione sive Angelorum
malorum sive hominum ex inferno.
°

suam, vel, post iram suam; sed, in ira sua. Quae si sola esset quanta
ibi minima cogitari potest; perire a regno Dei, exsulare a civitate
Dei, alienari a vita Dei, carere tam magna multitudine dulcedinis
Dei quam abscondit timentibus se, perfecit autem sperantibus in
se (Ps. 30,20), tam grandis est poena, ut ei nulla possint tormenta
quae novimus comparari, si illa sit aeterna, ista autem sint quamli­
bet multis saeculis longa (Enchir. 112: ML 40,284) 3.
2320. Nemo itaque sic intelligat Psalmum canentem, Numquid
obliviscetur misereri Deus, aut continebit in ira sua miserationes suas?
(Ps. 76,10), ut opinetur de hominibus bonis veram, de malis falsam,
aut de bonis hominibus et malis angelis veram, de malis autem ho­
minibus falsam Dei esse sententiam. Hoc enim quod ait Psalmus,
ad vasa misericordiae pertinet, et ad filios promissionis... Sed qui­
bus placet istam sententiam usque ad illa impiorum tormenta por­
tendere, saltem sic intelligant, ut, manente in eis ira Dei, quae in
aeterno est pronuntiata supplicio, non contineat Deus in hac ira
sua miserationes suas, et faciat eos non tanta quanta digni sunt
poenarum atrocitate cruciari; non ut eas poenas vel nunquam sub­
eant, vel aliquando finiant, sed ut eas mitiores quam merita sunt
eorum levioresque patiantur. Sic enim et ira Dei manebit, et in
ipsa ira sua miserationes suas non continebit. Quod quidem non
ideo confirmo, quoniam non resisto (De civ. Dei XXI 24,3: ML
41.738) 4.
2321. Eadem itaque causa est, cur non oretur tunc pro homi­
nibus aeterno igne puniendis, quae causa est, ut neque nunc, neque
tunc oretur pro angelis malis: quae itidem causa est, ut quamvis
pro hominibus, tamen iam nec nunc oretur pro infidelibus impiisque defunctis (De civ. Dei XXI 24,2: ML 41,737) 5.
2322. Nequaquam tamen negandum est, etiam ipsum aeter­
num ignem pro diversitate meritorum quamvis malorum aliis le­
viorem, aliis futurum esse graviorem, sive ipsius vis atque ardor
pro poena digna cuiusque varietur, sive ipse aequaliter ardeat, sed
non aequali molestia sentiatur (De civ. Dei XXI 16: ML 41,731).
2323. Post resurrectionem vero facto universo completoque
iudicio, suos fines habebunt civitates duae, una scilicet Christi, al­
tera diaboli; una bonorum, altera malorum; utraque tamen et an­
gelorum et hominum. Istis voluntas, illis facultas non poterit ulla
esse peccandi, vel ulla conditio moriendi; istis in aeterna vita vere
feliciterque viventibus, illis infeliciter in aeterna morte sine mo­
riendi potestate durantibus, quoniam utrique sine fine. Sed in beati3 Neque illi placet doctrina de mitigatione poenarum aeternarum. Docet
etiam hic quod poena damni, seu privatio visionis Dei, sit omnium poenarum
inferni gravissima.
4 Unico sensu quo de mitigatione sermo potest esse, ille est quo reprobi
«non tanta quanta digni sunt poenarum atrocitate crucientun>. Sed nec hoc
confirmat S. Augustinus. Cf. A. Lehaut, L'éternité des peines de l'enfer dans
S. Augustin (Paris 1912): A. Muñoz Alonso, San Agustin en el pensamiento
de Menéndez Pelayo: Augustinus, I (Madrid 1956) 439.
s Cum in inferno nulla sit redemptio, non oratur neque pro angelis malis
neque pro reprobis.
Enchiridion

tudinc isti alius alio praestabilius, in miseria vero illi alius alio tole­
rabilius permanebunt (Enchir. in: ML 40,284).
2324. Sed nullum est, inquiunt (increduli), corpus quod dolere
possit, nec possit mori. Et hoc unde scimus? Nam de corporibus
quis certus est daemonum, utrum in eis doleant, quando se affligi
magnis cruciatibus confitentur. Quod si respondetur, terrenum
corpus solidum scilicet atque conspicuum nullum esse, atque ut
uno potius nomine id explicem, nullam esse carnem quae dolere
possit, morique non possit: quid aliud dicitur, nisi quod sensu cor­
poris homines et experientia collegerunt? Nullam namque carnem
nisi mortalem sciunt: et haec est eorum tota ratio, ut quod experti
non sunt, nequaquam esse posse arbitrentur. Nam cuius rationis
est dolorem facere mortis argumentum, cum vitae potius sit indi­
cium? Etsi enim quaerimus, utrum semper possit vivere: certum
tamen est vivere quod dolet, doloremque omnem nisi in re vivente
esse non posse. Necesse est ergo ut vivat dolens, non e:t necesse
ut occidat dolor: quia nec corpora ista mortalia, et utique moritura,
omnis dolor occidit; et ut dolor aliquis possit occidere, illa causa
est, quoniam sic est anima connexa huic corpori, ut summis dolori­
bus cedat, atque discedat: quoniam et ipsa compago membrorum
atque vitalium sic infirma est, ut eam vim quae magnum vel sum­
mum dolorem facit, non valeat sustinere. Tunc autem tali corpori
anima et eo connectitur modo, ut illud vinculum sicut nulla tem­
poris longitudine solvitur, ita nullo dolore rumpatur. Proinde etiam­
si caro nunc talis nulla est, quae sensum doloris perpeti possit,
mortemque non possit: erit tamen tunc talis caro, qualis nunc non
est (De civ. Dei XXI 3,1: ML 41,710) 6.
2325. Attendunt autem isti contradictores nullam esse nunc
carnem, quae dolorem pati possit, mortemque non possit; et non
attendunt esse tamen aliquid tale quod corpore maius sit. Ipse
quippe animus, cuius praesentia corpus vivit et regitur, et dolorem
pati potest, et mori non potest. Ecce inventa res est, quae cum
sensum doloris habeat, immortalis est. Hoc igitur erit tunc etiam
in corporibus damnatorum, quod nunc esse scimus in animis om­
nium. Si autem consideremus diligentius, dolor qui dicitur corpo­
ris, magis ad animam pertinet. Animae enim est dolere, non corpo­
ris, etiam quando ei dolendi causa existit a corpore, cum in eo loco
dolet, ubi laeditur corpus. Sicut ergo dicimus corpora sententia,
et corpora viventia, cum ab anima sit corpori sensus et vita; ita et
corpora dicimus dolentia, cum dolor corpori nisi ab anima esse non
possit. Dolet itaque anima cum corpore in eo loco eius, ubi aliquid
contingit ut doleat. Dolet et sola, quamvis sit in corpore, cum aliqua
causa etiam invisibili tristis est ipsa corpore incolumi. Dolet etiam
non in corpore constituta: nam utique dolebat dives ille apud inferos,
quando dicebat. Crucior in hac flamma (Lc. 16,24). Corpus autem
6 Capitibus 2 et sequentibus libri XXI De civ. Dei, conatur Augustinus
etiam ex ratione ostendere posse corpora perpetuo cruciari in inferno, vel sal­
tem contrarium demonstrari non posse. Pauca adducimus.

ncc exanime dolet, nec animatum sine anima dolet. Si ergo a dolore
argumentum recte sumeretur ad mortem, ut ideo mors possit acci­
dere, quia potuit accidere et dolor, magis ad animam pertineret
mori, ad quam magis pertinet et dolere. Cum vero illa quae magis
dolere potest, non possit mori, quid momenti affert cur illa corpora,
quoniam futura sunt in doloribus, ideo etiam moritura esse creda­
mus?... Non est ergo necessarium futurae mortis argumentum do­
lor (De civ. Dei XXI 3,2: ML 41,711).
2326. Hic occurrit quaerere, si non erit ignis incorporalis,
sicut est animi dolor, sed corporalis, tactu noxius, ut eo possint
corpora cruciari; quomodo in eo erit etiam poena spirituum ma­
lignorum? Idem quippe ignis, erit supplicio scilicet hominum attri­
butus et daemonum, dicente Christo, Discedite a me, maledicti, in
ignem aeternum, qui paratus est diabolo et angelis eius (Mt. 25,41).
Nisi quia sunt quaedam sua etiam daemonibus corpora, sicut doctis
hominibus visum est, ex isto aere crasso atque húmido, cuius impul­
sus vento flante sentitur. Quod genus elementi si nihil igne perpeti
posset, non ureret fervefactus in balneis. Ut enim urat, prior uritur,
facitque quod patitur. Si autem quisquam nulla habere corpora
daemones asseverat, non est de hac re aut laborandum operosa in­
quisitione, aut contentiosa disputatione certandum. Cur enim non
dicamus, quamvis miris, tamen veris modis etiam spiritus incorpo­
reos posse poena corporalis ignis affligi, si spiritus hominum, etiam
ipsi profecto incorporei, et nunc potuerunt includi corporalibus
membris, et tunc poterunt corporum suorum vinculis insolubiliter
alligari? Adhaerebunt ergo, si eis nulla sunt corpora, spiritus dae­
monum, imo spiritus daemones, licet incorporei, corporeis ignibus
cruciandi: non ut ignes ipsi, quibus adhaerebunt, eorum iunctura
inspirentur, et animalia fiant, quae constent spiritu et corpore; sed,
ut dixi, miris et ineffabilibus modis adhaerendo, accipientes ex
ignibus poenam, non dantes ignibus vitam. Quia et iste alius modus,
quo corporibus adhaerent spiritus, et animalia fiunt, omnino mirus
est, nec comprehendi ab homine potest, et hoc ipse homo est (De
civ. Dei XXI 10,1: ML 41,724) 7.
2327. Gehenna illa, quod etiam stagnum ignis et sulphuris
dictum est (Apoc. 20,9), corporeus ignis erit, et cruciabit corpora
damnatorum, aut et hominum et daemonum, solida hominum aëria
daemonum; aut tantum hominum corpora cum spiritibus, daemones
autem spiritus sine corporibus, haerentes sumendo poenam, non
impertiendo vitam corporalibus ignibus. Unus quippe utrisque ignis
erit, sicut Veritas dixit (Mt. 25,41) (Deciv. Dei XXI 10,2: ML 41,725.
2328. Quod igitur de sempiterno supplicio damnatorum per
suum prophetam Deus dixit fiet, omnino fiet: Vermis eorum non
morietur, et ignis eorum non exstinguetur (Is. 66,24)... 2· Utrumque
autem horum, ignem scilicet atque vermem, qui volunt ad animi
• ■>
7 Ex unione animae spiritualis cum corpore illustrat quomodo spiritus re­
proborum possint corporeis ignibus cruciari. De quaestione utrum daemones
subtilia corpora habeant, egimus in Deo Deo er. et elev. c.ll.

poenas,
poenas. non ad corporis pertinere, dicunt etiam uri dolore animi
sero atque infructuose paenitentis eos qui fuerint a regno Dei sepa­
rati: et ideo ignem pro isto dolore urente non incongrue poni po­
tuisse contendunt... Qui vero poenas et animi et corporis in illo
supplicio futuras esse non dubitant, igne uri corpus, animum autem
rodi quodammodo verme moeroris affirmant. Quod etsi credibilius
dicitur; quia utique absurdum est, ibi dolorem aut corporis, aut
animi defuturum: ego tamen facilius est 8 ut ad corpus dicam utrum­
que pertinere, quam neutrum; et ideo tacitum in illis divinae Scrip­
turae verbis animi dolorem, quoniam consequens esse intelligitur,
etiamsi non dicatur, ut corpore sic dolente animus quoque sterili
paenitentia crucietur. Legitur quippe et in veteribus Scripturis,
Vindicta carnis impii, ignis et vermis (Eccli. 7,19). Potuit brevius
dici, Vindicta impii. Cur ergo dictum est, carnis impii, nisi quia
utrumque, id est, et ignis et vermis, poena erit carnis? Aut si vin­
dictam carnis propterea dicere voluit, quia hoc in homine vindica­
bitur, quod secundum carnem vixerit... eligat quisque quod placet,
aut ignem tribuere corpori, animo vermem: hoc proprie, illud tro­
pice; aut utrumque proprie corpori... Eligat ergo unum de duobus
quisque quod placet, utrum et vermem ad corpus proprie, an ad
animum translato a corporalibus ad incorporalia vocabulo existi­
ment pertinere... Dum tamen nullo modo illa corpora talia futura
esse credamus, ut bullis ab igne afficiantur doloribus (De civ.
Dei XXI 9,1.2: ML 41,723).
2329. In poenis autem malorum et inexstinguibilis ignis et
vivacissimus vermis, ab aliis atque aliis aliter atque aliter est expo­
situs. Alii quippe utrumque ad corpus, alii utrumque ad animum
retulerunt: alii proprie ad corpus ignem, tropice ad animum vermem,
quod credibilius esse videtur (De civ. Dei XX 22: ML 41,694).
2330. In libro duodecimo 9 de inferis magis mihi videor docere
debuisse, quod sub terris sint, quam rationem reddere cur sub
terris esse credantur, sive dicantur, quasi non ita sint (Retr. II 24,2:
ML 32,640).

De poenis purgatoriis et temporariis
• €

■·

Summarium.—Certa omnino est doctrina Augustini de existentia Purga­
torii. Loquitur de poenis purgatoriis et temporariis. Purgatorium non
erit post ultimum iudicium. Quaedam peccata remittentur in futuro
sacculo. Duplicem ignem distinguit: ignem aeternum damnatorum et
emendatorium ignem: 2331-2336.—Existentia Punzatorii etiam evinci­
tur ex iis quae habet de sacrificio altaris et orationibus pro animis de­
functorum. Animae relevantur atque adjuvantur orationibus fidelium.
Haec suffragia iis prosunt, qui ita vixerunt ut illis prodessent. Animae
8 Sic Mss. Editi vero, facilius aestimo ut. etc. ML ib.
9 Le. in libro duodecimo De Gen. ad litt. 33,62: ML 34,481.

non possunt ultra mereri. Doctrina tamen Augustini circa naturam
poenarum Purgatorii obscura manet. Verba Apostoli, «quasi per ignem»
diversimode interpretatur, vel de tribulationibus huius vitae, vel de
poenis mortis, vel tandem de igne reali: 2337-2343.—De animabus piis
quae expiatione aliqua indigent. Pro martyribus non oratur. Oratio
Augustini pro defuncta matre Monica: 2344-2346.

2331. In Machabaeorum libris legimus oblatum pro mortuis
sacrificium (2 Mach. 12,43). Sed et si nusquam in Scripturis veteri­
bus omnino legeretur, non parva est universae Ecclesiae, quae in
hac consuetudine claret auctoritas, ubi in precibus sacerdotis quae
Domino Deo ad eius altare funduntur, locum suum habet etiam
commendatio mortuorum (De cura pro mortuisger. 1,3: ML 40,593)!.
2332. Sed temporarias poenas alii in hac vita tantum, alii post
mortem, alii et nunc et tunc, verumtamen ante iudicium illud seve­
rissimum novissimumque patiuntur. Non autem omnes veniunt in
sempiternas poenas, quae post illud iudicium sunt futurae qui post
mortem sustinent temporales (De civ. Dei XXI 13: ML 41,728).
2333. Purgatorias autem poenas nullas futuras opinetur, nisi
ante illud ultimum tremendumque iudicium (De civ. Dei XXI 16:
ML 41,731).
2334· Post hanc vitam habebit, vel ignem purgationis, vel poe­
nam aeternam (De Gen. c. Man. II 20,30: ML 34,212).
2335· Haec iste graviora formidans, excepta vita ista, in cuius
malis plangit et gemit, rogat et dicit: Domine, ne in indignatione tua
arguas me (Ps. 37,2). Non sim inter illos quibus dicturus es: Ite in
ignem aeternum, qui paratus est diabolo et angelis eius (Mt. 25,42).
Ñeque in ira tua emendes me (Ps. 37,2): ut in hac vita purges me, et
talem me reddas, cui iam emendatorio igne non opus sit, propter
illos qui salvi erunt, sic tamen quasi per ignem. Quare, nisi quia
hic aedificant supra fundamentum ligna, fenum, stipulam? Aedifica­
rent autem aurum, argentum, lapides pretiosos, et de utroque igne
securi essent; non solum de illo aeterno qui in aeternum cruciaturus
est impios, sed etiam de illo qui emendabit eos qui per ignem salvi
erunt. Dicitur enim, Ipse autem salvus erit, sic tamen quasi per ignem
(1 Cor. 3,15) (En. in Ps. 37,3: ML 36,397) 2.
2336. Eadem itaque causa est, cur non oretur tunc pro homi­
nibus aeterno igne puniendis, quae causa est, ut neque nunc oretur
pro angelis malis: quae itidem causa est, ut quamvis pro hominibus,
tamen iam nec nunc oretur pro infidelibus impiisque defunctis.
Nam pro defunctis quibusdam, vel ipsius Ecclesiae, vel quorum­
dam piorum exauditur oratio: sed pro his quorum in Christo rege­
neratorum nec usque adeo vita in corpore male gesta est, ut tali
1 D; existentia Purgatorii iuxta Augustinum et ce poenis temporariis quibus
peccata venialia punientur ante iudicium finale, scripserunt E. Portalié, Au­
gustin: DTC 2447-2448; Ioannes J. Gavigan, Sancti Augustini doctrina de Pur­
gatorio, praesertim in opere «De civitate Dei»: Estudios sobre la «Ciudad de
Dios», Π 283-297; Fixeront, History of dogmas II 428-430; E. F. Durkin,
The theological distinction of sin in the writings of St. Augustine (1952) 133-138.
2 Vide infra n.2340.

misericordia indicentur digni non esse, nec usque adco bene, ut
talem misericordiam rcperiantur necessariam non habere. Sicut etiam
facta resurrectione mortuorum non deerunt quibus post poenas,
quas patiuntur spiritus mortuorum, impertiatur misericordia, ut
in ignem non mittantur aeternum. Neque enim de quibusdam vera­
citer diceretur, quod non eis remittatur neque in hoc saeculo, neque
in futuro (Mt. 12,32), nisi essent quibus, etsi non in isto, tamen
remittetur in futuro (De civ. Dei XXI 24,2: ML 41,737) λ
2337. Neque negandum est defunctorum animas pietate suo­
rum viventium relevari, cum pro illis sacrificium Mediatoris offer­
tur, vel eleemosynae in Ecclesia fiunt. Sed eis haec prosunt, qui cum
viverent, ut haec sibi postea possint prodesse, meruerunt. Est enim
quidam vivendi modus, nec tam bonus ut non requirat ista post
mortem; nec tam malus ut non ei prosint ista post mortem: est vero
talis in bono, ut ista non requirat; et est rursus talis in malo, ut nec
his valeat, cum ex hac vita transierit, adiuvari. Quocirca hic omne
meritum comparatur, quo possit post hanc vitam relevari quispiam
vel gravari. Nemo se autem speret, quod hic neglexerit, cum obierit,
apud Deum, promereri 4. Non igitur ista quae pro defunctis com­
mendandis frequentat Ecclesia, illi apostolicae sunt adversa senten­
tiae, qua dictum est. Omnes enim astabimus ante tribunal Christi,
ut referat unusquisque secundum ea quae per corpus gessit, sive bonum,
sive malum (Rom. 14,10, et 2 Cor. 5,10); quia etiam hoc meritum
sibi quisque dum in corpore viveret comparavit, ut ei possint ita
prodesse (Enchir. no: ML 40,283).
2338. Orationibus vero sanctae Ecclesiae, et sacrificio salutari,
et eleemosynis, quae pro eorum spiritibus erogantur, non est dubi­
tandum mortuos adiuvari; ut cum eis misericordius agatur a Domi­
no, quam eorum peccata meruerunt. Hoc enim a patribus traditum,
universa observat Ecclesia, ut pro eis qui in corporis et sanguinis
Christi communione defuncti sunt, cum ad ipsum sacrificium loco
suo commemorantur, oretur, ac pro illis quoque id offerri commemo­
retur. Cum vero eorum commendandorum causa opera misericor­
diae celebrantur, quis eis dubitet suffragari, pro quibus orationes
Deo non inaniter allegantur? Non omnino ambigendum est, ista
prodesse defunctis; sed talibus qui ita vixerint ante mortem, ut
possint eis haec utilia esse post mortem. Nam qui sine fide quae per
dilectionem operatur (Gal. 5,6), eiusque Sacramentis, de corporibus
exierunt, frustra illis a suis huiusmodi pietatis impenduntur officia,
cuius, dum hic essent, pignore caruerunt, vel non suscipientes, vel
in vacuum suscipientes Dei gratiam, et sibi non misericordiam
thesaurizantes, sed iram. Non ergo mortuis nova merita comparan­
tur, cum pro eis boni aliquid operantur sui, sed eorum praecedenti­
bus consequentia ista redduntur. Non enim actum est, nisi cum
3 Distinguit inter eos qui aeterno igne puniuntur, qui misericordia non sunt
digni, neque pro eis oratur, et eos qui adhuc indigent misericordia et cuius pec­
cata remittentur in futuro saeculo. Vide etiam n.2337.
4 Quod tempus merendi morte finiantur, saepe docet Aucustinus Vide
praed. sanet. 12,24: ML 44,977 ; S. Denis 24,2: MA I 142; 5. Mai 13 2' MA I 290

hic viverent, ut eos haec aliquid adiuvarent, cum hic vivere desti­
tissent. Et ideo istam finiens quisque vitam, nisi quod meruit in
ipsa, non poterit habere post ipsam (S. 172,2: ML 38,936) 5.
2339. Si enim ci (Christo) nihil talis affectionis voluptatisque
praeponat 6, quamvis superaedificet ligna, fenum, stipulam, Christus
est fundamentum, propter hoc salvus erit per ignem. Delicias quippe
huiusmodi amoresque terrenos, propter coniugalem quidem copu­
lam non damnabiles, tribulationis ignis exuret: ad quem pertinent
et orbitates, et quecumque calamitates quae auferunt haec (De civ.
Dei XXI 2: ML 41,743).
2340. Haec igitur quoniam affectu dilecta carnali non sine do­
lore amittuntur, propterea quae ea sic habent, ut habeant in funda­
mento fidem quae per dilectionem operatur, neque huic ista ulla
ratione vel cupiditate praeponant, in eorum amissione passi detri­
mentum, per ignem quemdam doloris perveniunt ad salutem (De
fide et oper. 16,27: ML 40,216) 7.
2341. Post istius sane corporis mortem, donec ad illum ve­
niatur, qui post resurrectionem corporum futurus est damnationis
et remunerationis ultimus dies, si hoc temporis intervallo spiritus
defunctorum eiusmodi ignem dicuntur perpeti, quem non sentiant
illi qui non habuerunt tales mores et amores in huius corporis vita,
ut eorum ligna, fenum, stipula consumatur; alii vero sentiant qui
eiusmodi secum aedificia portaverunt, sive ibi tantum, sive et hic
et ibi, sive ideo hic ut non ibi, saecularia, quamvis a damnatione
venialia concremantem ignem transitoriae tribulationis inveniant,
non redarguo, quia forsitan verum est. Potest quippe ad istam tri­
bulationem pertinere etiam ipsa mors carnis, quae de peccati primi
perpetratione concepta est, ut secundum cuiusque aedificium tem­
pus quod eam sequitur ab unoquoque sentiatur (De civ. Dei XXI
26,4: ML 41,745).
5 Hanc doctrinam saepe repetit. Cf. De cura pro mortuis ger. 1,2: ML 40,593.
6 Ad verba interpretanda ex 1 Cor. 3,11-15, iudicat necessarium exponere
quid sit «habere in fundamento Christum» (Ib.). Eius doctrina haec est: Chris­
tum habet ut fundamentum qui mandata custodit: qui vero etiamsi mandata
substantialiter servet, in modo venialiter peccet, «ligna, foenum, stipulam» aedi­
ficat. Quia tamen adhuc fundamentum habet Christum, legem substantialiter
custodiens, ab his peccatis venialibus salvus erit «quasi per ignem». Tgnem hoc
loco interpretatur pro tribulationibus vitae huius. In doctrina Augustini coniuges qui propter voluptatem concumbunt venialiter peccant. Cf. De nupt. et
cone. I 15,17: ML 44,423.
7 Iterum commentât locum Apostoli ex 1 Cor. 3,11-15. Hac vice exemplum
affert ex narratione Evangelii de iuvene «multas possessiones» (Mt. 19,22) ha­
bente. Non iam agitur de observatione praeceptorum, «serva mandata» (Ib. 17),
sed de quadam inordinata affectione divitiarum, «si circa divitias suas carnali
quodam teneretur affectu, quamvis ex eis multas eleemosynas faceret, nec ad
eas augendas fraudis aliquid rapinaeque moliretur» (Ib.) salvus erit: sic tamen
quasi per ignem» (1 Cor. 3,15). Quem ignem de dolore amissionis per mortem
interpretatur, ab eoque distinguit ignem aeternum quo torquebitur qui per
media illicita divitias acquisiverit: «Qui vero propter illa vel tenenda vel adipis­
cenda homicidium, adulterium, ... et similia quaeque commiserit, non propter
fundamentum per ignem salvabitur, sed amisso fundamento, aeterno igne tor­
quebitur» (Ib.).
■
...................

2342. Tale aliquid etiam post hanc vitam fieri, incredibile non
est, et utrum ita sit, quaeri potest: et aut inveniri, aut latere, nonnul­
los fideles per ignem quemdam purgatorium, quanto magis minusvc
bona pereuntia dilexerunt, tanto tardius citiusque salvari; non ta­
men tales de quitus dictum est, quod regnum Dei non possidebunt, nisi
convenienter paenitentibus eadem crimina remittantur (Enchir. 69:
ML 40,265)s.
2343· {pse autem salvus erit, sic tamen quasi per ignem (1 Cor. 3,
15). Et quia dicitur salvus erit contemnitur ille ignis. Ita plane quam­
vis salvi per ignem, gravior tamen erit ille ignis, quam quidquid
potest homo pati in hac vita. Et nostis quanta hic passi sunt mali,
et possunt pati (En. in Ps. 37,3: ML 36,397) 8
910
.
2344. Verum tanta est Dei misericordia in \-asa misericordiae
quae praeparavit in gloriam, ut etiam prima hominis aetas, id est,
infantia quae sine ullo renisu subiacet carni, et secunda quae pue­
ritia nuncupatur, ubi nondum ratio suscepit hanc pugnam..., si
sacramenta Mediatoris acceperit, etiamsi hanc in eis annis vitam
finiat, translata scilicet a potestate tenebrarum in regnum Christi,
non solum poenis non praeparetur aeternis, sed ne ulla quidem
post mortem purgatoria tormenta patiatur (De civ. Dei XXI 16:
ML 41.730)1 °2345. Habet ecclesiastica disciplina, quod fideles noverunt, cum
martyres eo loco recitantur ad altare Dei, ubi non pro ipsis oretur:
pro caeteris autem commemoratis defunctis oratur. Iniuria est enim,
pro martyre orare, cuius nos debemus orationibus commendare
(S. 159,1: ML 38,868).
2346. Ego itaque, laus mea et vita mea, Deus cordis mei, se­
positis paulisper bonis eius actibus, pro quibus tibi gaudens gratias
ago, nunc pro peccatis matris meae deprecor te; exaudi me per Me­
dicinam vulnerum nostrorum quae pependit in ligno, et sedens ad
dexteram tuam, te interpellat pro nobis (Rom. 8,34). Scio miseri­
corditer operatam, et ex corde dimisisse debita debitoribus suis;
dimitte illi et tu debita sua (Mt. 6,12), si qua etiam contraxit per
tot annos post aquam salutis. Dimitte, Domine, dimitte obsecro,
ne intres cum ea in iudicium (Ps. 142,2). Superexaltet misericordia
iudicium (lac. 2,13), quoniam eloquia tua vera sunt et promisis­
ti misericordiam misericordibus (Mt. 5,7). Et credo iam feceris
quod te rogo, sed voluntaria oris mei approba, Domine (Ps. 118,
108). Namque illa imminente die resolutionis suae non cogitavit
suum corpus sumptuose contegi, aut condiri aromatibus, aut
8 Dubitatio Augustini est de interpretatione istius ignis, nam animas in
Purgatorio pati iam dixerat, ubi e.g. asserit eas «relevari» sacrificio Mediatoris
et eleemosynis fidelium. Vide n.2337, et cf. Portalié, l.c. 2448; Durkin, o.c. 138;
Gavioan, l.c. 290-293.
9 Quod animae quae isto igne adeo graviter cruciantur, sint in statu gratiae,
apparet ex eius commentariis in verba S. Pauli: sic tamen quasi per ignem.
10 Ex hoc apparet Purgatorium existcre pro iis qui expiatione culparum
indigent. Pueri ergo baptizati qui moriuntur ante usum rationis liberabuntur
UOn tantum a poenis aeternis interni, sed et a temporariis tormentis Purgatorii

monumentum electum concupivit, aut curavit sepulcrum patrium;
non ista mandavit nobis; sed tantummodo memoriam sui ad al­
tare tuum fieri desideravit, cui nullius diei praetermissione ser­
vierat; unde sciret dispensari victimam sanctam, qua deletum est
chirographum quod erat contrarium nobis (Coi. 2,14). Sit ergo
in pace cum viro, ante quam nulli et post quem nulli nupta
est..., ut eum quoque lucraretur tibi. Et inspira, Domine Deus,
Deus meus, inspira servis tuis fratribus meis, filiis tuis dominis
meis, quibus et voce et corde et litteris servio, ut quotquot
haec legerint, meminerint ad altare tuum Monicae famulae tuae,
cum Patricio quondam eius coniuge, per quorum carnem introdu­
xisti me in hanc vitam, quemadmodum nescio. Meminerint cum
affectu pio parentum meorum in hac luce transitoria, et fratrum
meorum sub te patre in matre Catholica, et civium meorum in
aeterna lerusalem... ut quod a me illa poposcit extremum, uberius
illi praestetur in multorum orationibus per confessiones, quam per
orationes meas (Conf. IX 13,35-37: ML 32,778).

De civitatis Dei aeterna beatitudine
Summarium.—In caelesti Jerusalem quam Deus sanctis promisit, beati
Deum vident facie ad faciem, sicut Angeli nunc vident. Facies Dei ma­
nifestatio Eius intelligenda est. Visionem beatificam demonstrat ex
Scriptura. Superat omnem intellectum creatum. Beati tamen non ha­
bent visionem plenissimam Dei, seu comprehensionem: 2347-2353.—
Pulcherrima descriptio felicitatis beatorum. In illo perpetuo sabbato
requiei et beatitudinis, vacabimus, videbimus, amabimus, et laudabi­
mus: 2354-2356.—Haec vita non esset vere beatissima, nisi esset aeter­
na. Cognoscendo et amando gaudebimus fruitione Dei. Visio intuitiva
cum amore coniuncta summum affert bonum: 2357-2360.—Beatitudo
formalis inaequalis erit pro meritorum diversitate, nulla tamen invidia
ibi erit. Ad aeternitatem quod attinet, beatitudo omnibus erit aequalis.
Fides et spes evacuabuntur, quia imperfectae; sola caritas manebit, quia
perfecta. Beati erunt liberi sed impeccabiles, et hoc Dei dono: 2361-2364.

2347. Sicut in proximo libro superiore promisimus 1, iste huius
totius operis ultimus disputationem de civitatis Dei aeterna beati­
tudine continebit. Quae non propter aetatis per multa saecula lon­
gitudinem, tamen quandocumque finiendam, aeternitatis nomen
accepit; sed quemadmodum scriptum est in Evangelio, Regni eius
non erit finis (Lc. 1,33). Nec ita ut aliis moriendo decedentibus,
aliis succedentibus oriendo, species in ea perpetuitatis appareat,
sicut in arbore quae perenni fronde vestitur, eadem videtur virilitas
permanere, dum labentibus et cadentibus foliis, subinde alia quae
nascuntur, faciem conservant opacitatis: sed omnes in ea vices im­
mortales erunt, adipiscentibus et hominibus, quod nunquam sancti
f Vide Π.2314.

Angeli perdiderunt. Faciet hoc Deus omnipotentissimus eius con­
ditor. Promisit enim, nec mentiri potest; et quibus fidem hinc
quoque faceret, multa sua, et non promissa, ct promissa iam fecit
(De civ. Dei XXII i: ML 41,751).
2348. Quapropter, ut caetera tam multa praetereant sicut nunc
in Christo videmus impleri quod promisit Abrahae, dicens, In se­
mine tuo benedicentur omnes gentes (Gen. 22,18): ita quod eidem se­
mini eius promisit, implebitur, ubi ait per prophetam, Resurgent
qui erant in monumentis; et quod ait, Erit caelum novum et terra
nova, et non erunt memores priorum, nec ascendent in cor ipsorum; sed
laetitiam et exsultationem invenient in ea. Ecce ego faciam lerusalem
exsultationem et populum meum laetitiam; et exsultabo in lerusalem,
et laetabor in populo meo; et ultra non audietur in ea vox fletus (Is. 26,
19, sec. LXX: 65,17-19). Et per alium prophetam, quod praenun­
tiavit dicens eidem prophetae, In tempore illo salvabitur populus tuus
omnis qui inventus fuerit scriptus in libro: et multi dormientium in
terrae pulvere (sive, ut quidam interpretati sunt, aggere) exsurgent;
hi in vitam aeternam, et hi in opprobrium et confusionem aeternam
(Dan. 12,1 et 2). Et alio loco per eumdem prophetam: Accipient
regnum sancti Altissimi, et obtinebunt illud usque in saeculum, et usque
in saeculum saeculorum (Dan. 7,18). Et paulo post, Regnum, inquit,
eius regnum sempiternum (Dan. 27) (De civ. Dei XXII 3: ML 41,753).
2349- Nunc iam quid acturi sint in corporibus immortalibus
atque spiritualibus sancti, non adhuc eorum came carnaliter, sed
spiritualiter iam vivente, quantum Dominus dignatur adiuvare, vi­
deamus. Et illa quidem actio, vel potius quies atque otium quale
futurum sit, si verum velim dicere, nescio. Non enim hoc unquam
per sensus corporis vidi. Si autem mente, id est intelligentia, vidis­
se me dicam, quantum est, aut quid est nostra intelligentia ad illam
excellentiam? Ibi est enim pax Dei, quae, sicut ait Apostolus, supe­
rat omnem intellectum (Phil. 4,7): quem nisi nostrum, aut fortasse
etiam sanctorum Angelorum? nón enim et Dei. Si ergo sancti in
Dei pace victuri sunt, profecto in ea pace victuri sunt, quae supe­
rat omnem intellectum. Quoniam nostrum quidem superat, non
est dubium: si autem superat et Angelorum, ut nec ipsos excepisse
videatur, qui ait, omnem intellectum; secundum hoc dictum esse
debemus accipere, quia pacem Dei, qua ipse Deus pacatus est,
sicut novit Deus, non eam nos sic possumus nosse, nec ulli Angeli,
Superat itaque omnem intellectum, non dubium quod praeter suum...
Considerandum est enim quantus vir dicebat, Ex parte scimus, et
ex parte prophetamus, donec veniat quod perfectum est (1 Cor. 13,9»
10); et, Videmus nunc per speculum in aenigmate, tunc autem facie
ad faciem (Ib. 12). Sic iam vident sancti Angeli... Sicut ergo illi
yident, ita et nos visuri sumus: sed nondum ita videmus. Propter
quod ait Apostolus, ... Videmus nunc per speculum in aenigmate,
tunc autem facie ad faciem. Praemium itaque fidei nobis visio ista
servatur, de qua et loannes apostolus loquens, Cum apparuerit, in­
quit, similes ei erimus, quoniam videbimus eum sicuti est (1 Io. 3,2).

Facies autem Dei manifestatio eius intelligenda est, non aliquod
tale membrum, quale nos habemus in corpore, atque isto nomine
nuncupamus (De civ. Dei XXII r. ML 41,796).
2350. Nunc autem quod mihi proposueras, et ad explicandum
difficile videbatur, utrum explicatum sit, diligenter attende reco­
lendo quae dicta sunt. Si enim quaeris utrum possit Deus videri;
respondeo: potest. Si quaeris unde sciam; respondeo: quia in vera­
cissima Scriptura legitur, Beati mundo corde, quoniam ipsi Deum
videbunt (Mt. 5,8)... Si quaeris quomodo dictus sit invisibilis, si
videri potest; respondeo invisibilem esse natura, videri autem cum
vult, sicut vult, plurimis enim visus est, non sicuti est, sed quali
specie illi placuit apparere... Si quaeris utrum etiam sicuti est pos­
sit aliquando videri; respondeo, filiis hoc esse promissum, de qui­
bus dictum est: Scimus quia cum apparuerit, similes ei erimus; quo­
niam videbimus eum sicuti est. Si quaeris unde eum videbimus; re­
spondeo: unde Angeli vident, quibus tunc erimus aequales (Ep. 147,
seu liber De videndo Deo 15,37: ML 33,612) 23.
2351. Nondum veni in patriam illam... nondum veni ad illam
societatem Angelorum... Ibi omnes iusti et sancti, qui fruuntur
Verbo Dei sine lectione, sine litteris: quod enim nobis per paginas
scriptum est, per faciem Dei illi cernunt. Qualis patria! Magna
patria (En. in Ps. 119,6: ML 37,1602) λ
2352. Aliud est enim videre, aliud est totum videndo com­
prehendere. Quandoquidem id videtur, quod praesens utcumque
sentitur; totum autem comprehenditur videndo, quod ita videtur ut
nihil eius lateat videntem, aut cuius fines circumspici possunt; sicut
te nihil latet praesentis voluntatis tuae, circumspicere autem potes
fines annuli tui. Exempli gratia duo posui, quorum alterum ad
mentis obtutum, alterum ad corporales oculos pertinet (Ep. 147,9,
21: ML 33,606).
2353· Si enim comprehendis, non est Deus... Attingere ali­
quantum mente Deum; magna beatitudo est: comprehendere autem,
omnino impossible (S. 117,3,5; ML 38,663).
2354· Quanta erit illa felicitas, ubi nullum erit malum, nullum
latebit bonum, vacabitur Dei laudibus, qui erit omnia in omnibus!
Nam quid aliud agatur, ubi neque ulla desidia cessabitur, neque
ulla indigentia laborabitur, nescio. Admoneor etiam sancto Cantico,
ubi lego, vel audio, Beati qui habitant in domo tua, Domine, in
saecula saeculorum laudabunt te (Ps. 83,5). Omnia membra et viscera
2 Hanc Ep. seu librum De videndo Deo misit ad Paulinam religiosam famu­
lam Dei, quae ab Augustino quaesiverat utrum invisibilis Deus «per oculos
corporeos possit videri» (lb. 1). Vide infra n.2364 in nota.
3 Ut belle Augustinus, navigamus omnes per fluctus huius saeculi donec
perveniamus ad portum seu patriam caelestem: «Ipse erit portus laborum nos­
trorum, videre Deum et laudare Deum» (S. 37,30: ML 38,235). Ne mergamur
navem habemus, quae est lignum crucis: «Transit labor, et veniet requies; sed
ad requiem non nisi per navem. Navigamus enim, si attendamus fluctus tem­
pestatesque huius sacculi. Nec dubito quod ideo non mergimur, quia crucis
ligno portamur» (S. Guelf. 29,7: MA I 549)

incorruptibilia corporis, quae nunc videmus per usus necessitatis
varios distributa, quoniam tunc non erit ipsa necessitas, sed plena,
certa, secura, sempiterna felicitas, proficient in laudibus Dei... Et
motus et status, sicut ipsa species, decens erit, quicumque erit,
ubi quod non decebit, non erit. Certe ubi volet spiritus, ibi protinus
erit corpus: nec volet aliquid spiritus, quod nec spiritum possit
decere, nec corpus. Vera ibi gloria erit, ubi laudantis nec errore
quisquam, nec adulatione laudabitur. Verus honor, qui nulli nega­
bitur digno, nulli deferetur indigno: sed nec ad eum ambiet ullus
indignus, ubi nullus permittetur esse nisi dignus. Vera pax, ubi
nihil adversi, nec a se ipso, nec ab alio quisquam patietur. Praemium
virtutis erit ipse qui virtutem dedit, eique se ipsum, quo melius et
maius nihil possit esse promisit. Quid est enim aliud quod per
Prophetam dixit, Ero iilorum Deus, et ipsi erunt mihi plebs (Lev. 26,
12); nisi, Ego ero unde satientur, ego ero quaecumque ab hominibus
honeste desiderantur, et vita, et salus, et victus, et copia, et gloria,
et honor, et pax, et omnia bona? Sic enim et illud recte intelligitur,
quod ait Apostolus, ut sit Deus omnia in omnibus (1 Cor. 15,28).
Ipse finis erit desideriorum nostrorum, qui sine fine videbitur, sine
fastidio amabitur, sine fatigatione laudabitur. Hoc munus, hic af­
fectus, hic actus profecto erit omnibus, sicut ipsa vita aeterna, com­
munis (De civ. Dei XXII 30,1: ML 41,801).
2355· Ecce laetitia, fratres mei, laetitia in congregatione vestra,
laetitia in psalmis et hymnis, laetitia in memoria passionis et resurrec­
tionis Christi, laetitia in spe futurae vitae. Si tantam laetitiam facit
quod speramus, quid erit cum tenebimus? Ecce isti dies, quando
audimus Alleluia, quodammodo mutatur spiritus. Nonne quasi
nescio quid de illa superna civitate gustamus? Si isti dies tantam
nobis laetitiam faciunt, qualis erit ille, ubi dicitur, Venite, benedicti
Patris mei, percipite regnum (Mt. 25,34); quando omnes sancti con­
gregantur iri unum: quando ibi se vident, qui se non noverant: ibi
se agnoscunt, qui se noverant: ibi secum sic erunt, ut numquam
pereat amicus, numquam timeatur inimicus? Nam ecce dicimus
Alleluia: bonum est, laetum est, gaudii iucunditatis suavitatis ple­
num est. Tamen, si semper hoc dicamus, fastidimus; quando autem
intervenit certo anni tempore, cum qua iucunditate redit, cum quo
desiderio abscedit! Numquid ibi sic erit gaudium, et ibi erit fasti­
dium? Non erit. Forte dicit aliquis: Et unde fieri potest, ut hoc
semper, et numquam fastidium? Si tibi aliquid ostendero in ista
vita quod non possit habere fastidium, credis quia ibi totum sic
erit. Fastidium in cibo, fastidium in potu, fastidium in spectaculo,
fastidium in illa et illa re: numquam autem fuit fastidium sanitatis.
Sicut ergo hic in ista mortalitate carnis, in ista fragilitate, in isto
taedio oneris corporis numquam potuit esse fastidium sanitatis,
sic ibi numquam erit fastidium caritatis, immortalitatis, aeternitatis
(S. Guelf. 8,2: MA I 465)·
2356. Haec septima (aetas) erit sabbatum nostrum, cuius finis
non erit vespera, sed dominicus dies velut octavus aeternus, qui

Christi resurrectione sacratus est, aeternam non solum spiritus,
verum etiam corporis requiem praefigurans. Ibi vacabimus, et vide­
bimus; videbimus, et amabimus; amabimus, et laudabimus. Ecce
quod erit in fine sine fine. Nam quis alius noster est finis, nisi
pervenire ad regnum, cuius nullus est finis? (De civ. Dei XXII
30,5: ML 41,804).
2357· Vita, quae beatissima esse non poterit nisi de sua fuerit
aeternitate certissima (De civ. Dei X 30: ML 41,310).
2358. Praecipitur ut recte vivamus, hac utique mercede pro­
posita, ut in aeternum beate vivere mereamur (De div. quaest.
ad Simpl. I 2,21: ML 40,126).
2359· Quid est aliud beate vivere, nisi aeternum aliquid cognos­
cendo habere? Aeternum est enim, de quo solo recte fiditur, quod
amanti auferri non potest: idque ipsum est quod nihil sit aliud
habere quam nosse. Omnium enim rerum praestantissimum est
quod aeternum est: et propterea id habere non possumus, nisi ea
re qua praestantiores sumus, id est mente. Quidquid autem mente
habetur, noscendo habetur: nullumque bonum perfecte noscitur,
quod non perfecte amatur (De div. quaest. 83 q.35,2: ML 40,24) 4.
2360. Cuivis iam non difficulter occurrit utroque coniuncto
effici beatitudinem, quam recto proposito intellectualis natura de­
siderat; hoc est, ut et bono incommutabili, quod Deus est, sine ulla
molestia perfruatur, et in eo se in aeternum esse mansuram, nec
ulla dubitatione cunctatur, nec ullo errore fallatur (De civ. Dei
XI 13: ML 41,328).
2361. Caeterum qui futuri sint pro meritis praemiorum etiam
gradus bonorum atque gloriarum, quis est idoneus cogitare, quanto
magis dicere? Quod tamen futuri sint, non est ambigendum. Atque
id etiam beata civitas illa magnum in se bonum videbit, quod
nulli superiori ullus inferior invidebit, sicut nunc non invident
Archangelis Angeli caeteri: tamque nolet esse unusquisque quod
non accepit, quamvis sit pacatissimo concordiae vinculo ei qui
accepit obstrictus, quam nec in corpore vult occulus esse qui est
digitus, cum membrum utrumque contineat totius carnis pacata
compago. Sic itaque habebit donum alius alio minus, ut hoc quoque
donum habeat, ne velit amplius (De civ. Dei XXII 30,2: ML 41,802).
2362. Denarius quidem ille aequalis est omnibus, quem pater­
familias eis qui operati sunt in vinea iubet dari omnibus, non in eo
discernens qui minus et qui amplius laborarunt (Mt. 20,9): quo
utique denario vita significatur aeterna, ubi amplius alio nemo vivit,
4 Nota fruitiva eminet inter proprietates Theologiae S. Augustini, ut vidi­
mus in quatuor primis capitibus huius Enchiridii. «Pax caelestis civitatis, ordi­
natissima et concordissima societas fruendi Deo et invicem in Deo» (De civ.
Dei XIX 13,1 : ML 41,640). «Beata quippe vita est gaudium de veritate» (Conf. X
23: ML 32,793).
Contemplatio Sapientiae—quae cum Deo identificatur apud Augustinum—
conditio sine qua est beatitudinis, tamen Deus-Sapientia tunc tantum perfecte
noscitur, quando «perfecte amatur». Cf. E. Gilson, Introduction à l'étude de
S. Augustin 7.

quoniam vivenai non est diversa in aeternitate mensura. Sed multae
mansiones (Io. 14,2), diversas meritorum in una vita aeterna signi­
ficant dignitates (In Io. Ev. tr. 67,2: ML 35,1812).
2363. Quotquot ergo perfecti, hoc sapiamus (Plui. 3,15); id est,
quotquot perfecte currimus, hoc sapiamus, quod nondum perfecti
sumus, ut illic perficiamur, quo perfecte adhuc currimus: ut cum
venerit quod perfectum est, quod ex parte est destruatur; id est,
non iam ex parte sit, sed ex toto; quia fidei et spei iam res ipsa,
non quae credatur et speretur, sed quae videatur teneaturque suc­
cedet: caritas autem, quae in his tribus maior est, non auferetur
(1 Cor. 13,10) (De per/. iust. hom. 8,19: ML 44,30o)5.
2364. Nec ideo liberum arbitrium non habebunt, quia peccata
eos delectare non poterunt. Magis quippe erit liberum, a delectatione
peccandi usque ad delectationem non peccandi indeclinabilem libe­
ratum. Nam primum liberum arbitrium, quod homini datum est,
quando primum creatus est rectus, potuit non peccare, sed potuit
et peccare: hoc autem novissimum eo potentius erit, quo peccare
non poterit. Verum hoc quoque Dei munere, non suae possibilitate
naturae... Erit ergo illius civitatis et una in omnibus, et inseparabilis
in singulis voluntas libera, ab omni malo liberata, et impleta omni
bono, fruens indeficienter aeternorum iucunditate gaudiorum, oblita
culparum, oblita poenarum; nec tamen ideo suae liberationis oblita,
ut liberatori suo non sit grata (De civ. Dei XXII 30,3: ML 41,802)6.

De millenarismo

•V.··

Summarium.—Augustinus iunior quemdam millenarismum admiserat:
2365-2366. — Postea hanc retractavit sententiam, allegorice interpre­
tatus Apoc. 20,1-6. Ita prima resurrectio, de qua S. loannes loquitur,
non est resurrectio corporum post quam Christus regnaret in terris cum
sanctis suis in sabbatismo illo mille annorum, sed est resurrectio animae
per gratiam regenerationis. Reicit non tantum millenarismum crassio­
rem, sed et spiritualem. Mille anni, per quos satanas ligatus manet,
sunt vel ultimi mille anni ante iudicium, vel significant totum interval­
lum temporis quo Ecclesia est in hoc saeculo. Alligatio diaboli est non
permitti totam tentationem exercere quam potest: 2367-2370.—Haec

5 Et alibi: «Quid spes? Erit ibi? Spes iam non erit, quando erit res» (S. 158,
8: ML 38,866).
6 De qualitate visionis qua in futuro saeculo sancti Deum videbunt, Augus­
tinus ex professo egit. Asserit primo Deum invisibilem esse oculis corporeis,
rationemque affert quia oculis corporis videmus quae circumscriptive sunt in
loco, et ne putetur Deum corooreum esse. Cf. De Trin. I 6,11: ML 42,826;
lb. VIII, 4,6: ML 42,951 ; Ep. 92,2.3.6: ML 33,318.320; Ep. 148,1,1 : ML 33,622.
Si quis tamen putat post resurrectionem corpora futura spiritualia, et oculos
habere alterius ab istis corporeis naturae, hoc tolerabilius iudicat, quamvis id
Verum non sit. Cf. Ep. 147,21.49: ML 33,619. Tandem in De civ. Dei, difficile,
ne dicatur impossibile putat ut sancti possint Deum videre oculis corporeis:
XXII 29: ML 41,706-801. Ad doctrinam in De civ. Dei, refert in Reír. II 41:
ML 32,647.

r

DE MILLENARISMO

687

alligatio iam existit ab initio regni Christi, seu Ecclesiae, ct durabit
usque ad ultimos dies (ti ibus annis et mensibus sex), quando diabolus
solutus totis viribus saeviet. Putat tunc temporis nullum Ecclesiam in­
gressurum; nullum tamen ex praedestinatis peribit. Regnum Christi
per mille annos significat regnum Christi in Ecclesia etiam nunc. Prop­
terea Ecclesia vocatur etiam nunc regnum caelorum. Iudicium de quo
Apoc. 20,4, intelligendum est de iudicio praepositorum per quos Ecclesia
nunc gubernatur. Mors secunda est damnatio aeterna: 2371-2375.

2365. Octavus ergo iste dies in fine saeculi novam vitam
significat: septimus quietem futuram sanctorum in hac terra. Regna­
bit enim Dominus in terra cum sanctis suis, sicut dicunt Scripturae,
et habebit hic Ecclesiam, quo nullus malus intrabit, separatam atque
purgatam ab omni contagione nequitiae... Sic ergo post ventilatio­
nem diei iudicii apparebit massa sanctorum, fulgens dignitate,
praepotens meritis, et misericordiam liberatoris sui prae se gerens.
Et ipse erit septimus dies (S. 259,2: ML 38,1197) L
2366. Octonario itaque numero praefigurantur quae ad futu­
rum saeculum pertinent, ubi nullo volumine temporum seu deficit
seu proficit aliquid, sed stabili beatitudine iugiter perseverat. Et
quoniam istius saeculi tempora septenario numero dierum per
circuitum repetito dilabuntur, recte ille tamquam octavus dicitur
dies, quo post labores temporales cum pervenerint sancti, nulla
vicissitudine lucis et noctis actionem requiemve distinguunt; sed
eis erit perpetuo vigilans quies, et actio non segniter sed infatigabiliter otiosa fS. Mai 94,3: MA I 335).
2367. Sicut ergo duae sunt regenerationes, de quibus iam
supra locutus sum, una secundum fidem, quae nunc fit per Bap­
tismum; alia secundum carnem, quae fiet in eius incorruptione
atque immortalitate per iudicium magnum atque novissimum: ita
sunt et resurrectiones duae, una prima, quae et nunc est, et anima­
rum est, quae venire non permittit in mortem secundam; alia
secunda, quae nunc non est, sed in saeculi fine futura est, nec ani­
marum, sed corporum est, quae per ultimum iudicium alios mittet
in secundam mortem, alios in eam vitam, quae non habet mortem
(De civ. Dei XX 6,2: ML 41,666).
2368. De his duabus resurrectionibus idem Ioannes evange­
lista in libro qui dicitur Apocalypsis, eo modo locutus est, ut earum
prima a quibusdam nostris non intellecta, insuper etiam in quasdam
ridiculas fabulas verteretur. Ait quippe in libro memorato Ioannes
apostolus: Et vidi angelum descendentem de caelo, etc. (Apoc. 20,1-6).
Qui propter haec huius libri verba primam resurrectionem futuram
suspicati sunt corporalem, inter caetera maxime numero annorum
mille permoti sunt, tanquam oporteret in sanctis eo modo veluti
tanti temporis fieri sabbatismum, vacatione scilicet sancta post
1 Millenarismum spiritualem admiserat Augustinus ab annis 389-400.
Iuxta A. Kunzclmann, sermoni 259 annus assignatur circiter 393 (Die Chrono­
logie der Sermones des hl. Augustinus: MA II 490). Analysim aliorum locorum
ad hoc tempus pertinentium, vide apud G. Folliet, La typologie du «sabbat»
chez saint Augustin: Rev. des Etud. August., Il (1956) 371-390,

labores annorum sex millium, ex quo creatus est homo, et magni
illius peccati merito in huius mortalitatis aerumnas de paradisi
felicitate dimissus est, ut quoniam scriptum est, Unus dies apud
Dominum sicut mille anni, et mille anni sicut dies unus (2 Petr. 3,8),
sex annorum millibus tanquam sex diebus impletis, sequatur velut
sabbati septimus in annis mille postremis, ad hoc scilicet sabbatum
celebrandum resurgentibus sanctis. Quae opinio esset utcumque
tolerabilis, si aliquae deliciae spirituales in illo sabbato adfuturae
sanctis per Domini praesentiam crederentur. Nam etiam nos hoc
opinati fuimus aliquando 2. Sed cum eos qui tunc resurrexerint,
dicant immoderatissimis carnalibus epulis vacaturos, in quibus
cibus sit tantus ac potus, ut non solum nullam modestiam teneant,
sed modum quoque ipsius incredulitatis excedant: nullo modo ista
possunt nisi a carnalibus credi. Hi autem qui spirituales sunt, istos
ista credentes Chiliastas appellant graeco vocabulo; quos, verbum e
verbo exprimentes, nos possumus Milliarios nuncupare. Eos autem
longum est refellere ad singula; sed potius, quemadmodum Scriptura
haec accipienda sit, iam debemus ostendere (De civ. Dei XX 7,1:
ML 41,666-667).
2359· Vidit iste apostolus in Apocalypsi angelum descendentem·
de caelo, habentem elavem abyssi, et catenam in manu sua. Et tenuit,
inquit, draconem illum serpentem antiquum, qui cognominatus est
diabolus et satanas, et alligavit eum mille annis (Apoc. 20,1-2), hoc
est, eius potestatem ab eis seducendis ac possidendis, qui fuerant
liberandi, cohibuit atque frenavit. Mille autem anni duobus modis
possunt, quantum mihi occurrit, intelligi: aut quia in ultimis annis
mille ista res agitur, id est, sexto annorum milliario tinquam sexto
die, cuius nunc spatia posteriora volvuntur; secuturo deinde sabbato,
quod non habet vesperam, requie scilicet sanctorum, quae non
habet finem... aut certe mille annos pro annis omnibus huius sae­
culi posuit; ut perfecto numero notaretur ipsa temporis plenitudo.
Millenarius quippe numerus denarii numeri quadratum solidum
reddit (De civ. Dei XX 7,2: ML 41,668).
2370. Alligatio diaboli est non permitti exercere totam tenta­
tionem, quam potest vel vi vel dolo ad seducendos homines, in
partem suam cogendo violenter, fraudulenterve fallendo. Quod si
permitteretur in tam longo tempore et tanta infirmitate multorum,
plurimos tales, quales Deus id perpeti non vult, et fideles deiceret,
et ne crederent impediret: quod ne faceret, alligatus est (De civ.
Dei XX 8,1: ML 41,670).
2371. Haec autem alligatio diaboli non solum facta est, ex
quo coepit Ecclesia praeter ludaeam terram in nationes alias aliasque dilatari; sed etiam nunc fit, et fiet usque ad terminum saeculi,
quo solvendus est. Quia et nunc homines ab infidelitate, in qua
ipse eos possidebat, convertuntur ad fidem, et usque in illum finem
sine dubio convertentur... Utrum autem etiam illis ultimis tribus
Z Vide supra n.2365.

annis et mensibus sex 3, quando solutus totis viribus saeviturus est,
aliquis in qua non fuerat, sit accessurus ad fidem, nonnulla quaestio
est. Quomodo enim stabit quod dictum est, Quis intrat in domum
fortis, ut vasa eius eripiat nisi prius alligaverit fortem?4 (Mt. 12,29),
si etiam soluto eripiuntur. Ac per hoc ad hoc cogere videtur ista
sententia, ut credamus illo, licet exiguo, tempore neminem acces­
surum esse populo christiano, sed cum eis qui iam Christiani reper­
ti fuerint, diabolum pugnaturum: ex quibus etiamsi aliqui victi
secuti eum fuerint, non eos ad praedestinatum filiorum Dei numerum
pertinere (De civ. Dei XX 8,3: ML 41,671).
2372. Interea dum mille annis ligatus est diabolus, sancti
regnant cum Christo etiam ipsis mille annis eisdem sine dubio, et
eodem modo intelligendis, id est, isto iam tempore prioris eius
adventus. Excepto quippe illo regno, de quo in fine dicturus est,
Venite, benedicti Patris mei, possidete paratum vobis regnum (Mt. 25,34),
nisi alio aliquo modo, longe quidem impari, iam nunc regnarent
cum illo sancti eius, quibus ait, Ecce ego vobiscum sum usque in
consummationem saeculi (Id. 28,20); profecto non etiam nunc dice­
retur Ecclesia regnum eius, regnumve caelorum... Ergo Ecclesia
et nunc est regnum Christi, regnumque caelorum. Regnant itaque
cum illo etiam nunc sancti eius, aliter quidem, quam tunc regnabunt:
nec tamen cum illo regnant zizania, quamvis in Ecclesia cum tritico
crescant (De civ. Dei XX 9,1: ML 41,672-673).
2373. De hoc ergo regno militiae, in quo adhuc cum hoste
confligitur, et aliquando repugnatur repugnantibus vitiis, aliquando
cedentibus imperatur, donec veniatur ad illud pacatissimum regnum,
ubi sine hoste regnabitur, et de hac prima resurrectione quae nunc
est, liber iste sic loquitur. Cum enim dixisset, alligari diabolum
mille annis, et postea solvi brevi tempore; mox recapitulando quid
in istis mille annis agat Ecclesia vel agatur in ea, Et vidi, inquit,
sedes et sedentes super eas, et indicium datum est (Apoc. 20,4). Non
hoc putandum est de ultimo iudicio dici: sed sedes praepositorum,,
et ipsi praepositi intelligendi sunt, per quos Ecclesia nunc guber­
natur. ludicium autem datum nullum melius accipiendum videtur,
quam id quod dictum est: Quae ligaveritis in terra, ligata erunt et
in caelo; et quae solveritis in terra, soluta erunt et in caelo (Mt. 18,18) 5.
Neque enim piorum animae mortuorum separantur ab Ecclesia,
quae nunc etiam est regnum Christi. Alioquin nec ad altare Dei
fieret eorum memoria in communicatione corporis Christi... Quam­
vis ergo cum suis corporibus nondum, iam tamen eorum animae
regnant cum illo, dum isti mille anni decurrunt... Regnat itaque
3 Cf. Apoc. 11,2.
4 Fortem et vasa eius interpretatur pro diabolo et fidelibus eius futuris:
«diabolum volens intelligi fortem, quia ipse genus humanum potuit tenere cap­
tivum; vasa vero eius, quae fuerat erepturus, fideles suos futuros» (Ib. 7,2:
ML 41.667).
5 Verba: El animae occisorum propter testimonium lesti, et propter verbum
Dei (Apoc. 20,4), interpretatur de martyribus. «Sed ideo tantummodo marty­
rum animas commemoravit, quia ipsi praecipue regnant mortui, qui usque ad
mortem pro veritate certaverunt» (Ib.).

cum Christo nunc primum Ecclesia in vivis ct mortuis (De civ.
Dei XX 9,2: ML 41.673-674)·
2374. Quod vero sequitur, Et si qui non adoraverunt bestiam,
nec imaginem eius, nec acceperunt inscriptionem in fronte, aut in manu
sua (Apoc. 20,4): simul de vivis ac mortuis debemus accipere.
Quae sit porro ista bestia, quamvis sit diligentius inquirendum,
non tamen abhorret a fide recta, ut ipsa impia civitas intelligatur et
populus infidelium contrarius populo fideli et civitati Dei... Ab his
igitur malis alieni, sive adhuc in ista mortali carne viventes, sive
defuncti, regnant cum Christo iam nunc, quodam modo huic
tempori congruo, per totum hoc intervallum, quod numero mille
significatur annorum (De civ. Dei XX 9,3: ML 41,674).
2375· Reliqui eorum, inquit, non vixerunt (Apoc. 20,5). Hora
enim nunc est, cum mortui audient vocem Filii Dei; et qui audierint,
vivent: reliqui vero eorum non vivent (Io. 5,25). Quod vero subdidit,
donec finiantur mille anni; intelligendum est, quod eo tempore non
vixerunt, quo vivere debuerunt, ad vitam scilicet de morte transeun­
do. Et ideo cum dies venerit, quo fiat et corporum resurrectio, non
ad vitam de monumentis procedent, sed ad iudicium; ad damnatio­
nem scilicet, quae secunda mors dicitur. Donec enim finiantur
mille anni, quicumque non vixerit, id est, isto toto tempore quo
agitur prima resurrectio, non audierit vocem Filii Dei, et ad vitam
de morte transierit; profecto in secunda resurrectione, quae carnis
est, in mortem secundam cum ipsa carne transibit... Haec resurrectio
prima est. Beatus et sanctus qui habet in hac prima resurrectione partem
(Apoc. 20, w.5.6), id est, particeps eius est. Ipse est autem particeps
eius, qui non solum a morte, quae in peccatis est, reviviscit, verum
etiam in eo quod revixerit, permanebit. In istis, inquit, secunda mors
non habet potestatem (Ib. 6). Habet ergo in reliquis, de quibus supe­
rius ait, Reliqui eorum non vixerunt, donec finiantur mille anni:
quoniam isto toto temporis intervallo, quod mille annos vocat,
quantumcumque in eo quisque eorum vixit in corpore, non revixit
a morte, in qua eum tenebat impietas, ut sic reviviscendo primae
resurrectionis particeps fieret, atque in eo potestatem secunda mors
non haberet (De civ. Dei XX 9,4: ML 41,674-675) 6.
6 De morte secunda quam aeternam damnationem significat, vide supra
nn.2290-2291, et cf. Joseph C. Plumpe, Mors secunda: Melanges De Ghellinck
(1951) I 387-403.
Haec est ergo interpretatio Apoc. 20,1-6 a S. Augustino proposita, «quae
deinde communis evasit» (Salaverri, Sacrae Theologiae Summa: BAC, I
cd.2.» 596.

C.6.

DE SECUNDO ADVENTU CHRISTI

CAPUT

691

VI

De secundo adventu Christi
Summarium.—Ex S. Scriptura constat Christum venturum esse ad novissi­
mum iudicium faciendum. Inter signa quae adventum Christi antece­
dent enumerat: adventum Eliae, fidem ludaeorum, praedicationem
Evangeli! in universo mundo, Antichristum. Caute in signa adventus
Christi determinanda agendum: 2376-2378.—Certo non veniet ante­
quam Evangelium praedicetur in universo orbe. Notat tamen agi de
praedicatione Evangelii, non vero de conversione omnium gentium ad
fidem christianam. Nescimus quando Dominus veniet. Neque ex heb­
domadibus Danielis putat aliquid computari posse circa tempus secundi
adventus Christi: 2379-2386.

2376. Quod ergo in confessione ac professione tenet omnis
Ecclesia Dei veri, Christum de caelo esse venturum ad vivos ac
mortuos iudicandos, hunc divini iudicii ultimum diem dicimus, id
est, novissimum tempus (De civ. Dei XX 1,2: ML 41,659).
2377· Nullus igitur negat vel dubitat, per lesum Christum
tale quale istis sacris Litteris praenuntiatur, futurum esse novis­
simum iudicium, nisi qui eisdem Litteris, nescio qua incredibili
animositate seu caecitate, non credit, quae iam veritatem suam
orbi demonstravere terrarum. In illo itaque iudicio vel circa illud
iudicium has res didicimus esse venturas, Eliam Thesbiten, fidem
ludaeorum, Antichristum persecuturum, Christum iudicaturum,
mortuorum resurrectionem, bonorum malorumque diremptionem,
mundi conflagrationem, eiusdemque renovationem. Quae omnia
quidem ventura esse credendum est: sed quibus modis, et quo
ordine veniant, magis tunc docebit rerum experientia, quam nunc
ad perfectum hominum intelligentia valet consequi. Existimo tamen
eo quo a me commemorata sunt ordine esse ventura (De civ. Dei XX
30,5: ML 41.708) L
2378. Cum itaque signa dicat, quae ad ista tria (tempora)
pertinent, id est, ad excidium illius civitatis; ad adventum eius in
corpore suo, quod est Ecclesia; ad adventum eius in capite Ecclesiae,
quod est ipse; quod eorum signorum ad quod horum trium referen­
dum sit, diligenti consideratione cernendum est... In quibus om­
nibus sunt quaedam manifesta, quaedam vero sic obscura, ut vel
laboriosum sit ea diiudicare, vel temerarium, quamdiu non intelliguntur, de his aliquid definire (Ep. 199,9,26: ML 33,914) 2·
1 De manifestatione Antichrist!, cuius tempus dies Domini subsequetur,
ex Ep. S. Pauli ad Thess. vide plura in De civ. Dei XX 19: ML 41,685-687. Et
de persecutione Antichrist! ex prophetia Danielis (Ib. 23: ML 41,696). Item
de adventu Eliae et de conversione ludaeorum ad Christum (Ib. 29: ML 41,
703-704).
2 Habet haec epistola pro titulo De fine saeculi. In ea commonstrat latissime
quomodo sint inteiligenda Scripturae loca quae varie loquuntur de fine saeculi;
quodque praestat non inquirere tempus adventus Christi, sed hoc agere ut
unusquisque ad excipiendum illum sit paratus. Cf. ML 33,904-925. Inter alia
interpretatur Mt. 24,1-44; Mc. 13; Lc. 21,7-33.

2379. Opportunitas vero illius temporis profecto non erit an­
tequam praedicetur Evangelium in universo orbe in testimonium
omnibus gentibus. Apertissima enim de hac re legitur sententia
Salvatoris dicentis: Et praedicabitur hoc Evangelium regni in universo
orbe in testimonium omnibus gentibus, et tunc veniet finis (Mt. 24,14).
Tunc veniet, quid est, nisi ante non veniet? Quanto post ergo veniat,
incertum nobis est... Unde si iam nobis certissime nuntiatum fuisset
in omnibus gentibus Evangelium praedicari, nec sic possemus dicere
quantum temporis remaneret usque ad finem; sed magis magisque
iam propinquare merito diceremus... 5. Magis eligo cautam ignoran­
tiam confiteri, quam falsam scientiam profiteri (Ep. 197,4.5: ML
33,900-901).
2380. In quibus ergo gentibus nondum est Ecclesia, oportet
ut sit, non ut omnes qui ibi fuerint credant; omnes enim gentes
promissae sunt, non omnes homines omnium gentium: non enim
omnium est fides (2 Thess. 3,2). Credit itaque omnis gens in om­
nibus qui electi sunt ante constitutionem mundi (Eph. 1,4), in caeteris non credit, et credentes odit (Ep. 199,12,48: ML 33,923).
2381. Non veniet ad vivos et mortuos iudicandos Christus,
nisi prius venerit ad seducendos in anima mortuos adversarius eius
Antichristus; quamvis ad occultum iam iudicium Dei pertineat,
quo ab illo seducentur (De civ. Dei XX 19,4: ML 41,687).
2382. Alius ergo sic, alius autem sic Apostoli obscura verba 3
coniectant (De civ. Dei XX 19,4: ML 41,687).
2383. Illam sane novissimam persecutionem, quae ab Antichris­
to futura est, praesentia sua ipse exstinguet lesus. Sic enim scriptum
est, quod eum interficiet spiritu oris sui, et evacuabit illuminatione
praesentiae suae (2 Thess. 2,8). Hic quaeri solet, Quando istud erit?
Importune omnino. Si enim hoc nobis nosse prodesset, a quo melius
quam ab ipso Deo magistro interrogantibus discipulis diceretur?
Non enim siluerunt inde apud eum; sed a praesente quaesierunt,
dicentes: Domine, si hoc tempore praesentaberis, et quando regnum
Israël? At ille: Non est, inquit, vestrum scire tempora, quae Pater
in sua posuit potestate (Act. 1,6.7) (De civ. Dei XVIII 53,1: ML 41,
616).
2384. Ego enim mcxime illud de Hebdomadibus Danielis se­
3 I.e. verba Ep. 2 ad Thess. 2,1-11. Loquitur de variis interpretationibus
istius loci. Nullum dubium est, ait Augustinus, Apostolum hoc loco de Antichristo scripsisse. Ignorantiam tamen suam fatetur neque scit «quid dixerit»
(Ib. 2). «Suspiciones tamen hominum, quas vel audire, vel legere potui, non
tacebo» (Ib.). Quidam putant hoc de imperio Romano dictum fuisse, atque
de Nerone, quem resurrecturum suspicantur, et futurum Antichristum. Alii
opinantur Neronem subtractum et fuisse ut putaretur occisus, donec tempore
suo reveletur, et restituatur in regnum; «sed multum mihi mira est haec opi­
nantium tanta praesumptio» (Ib. 3). Quaedam tamen de imperio Romano
dicta putat. Alii mysterium iniquitatis interpretantur de «malis et fictis, qui
sunt in Ecclesia, donec perveniant ad tantum numerum, qui Antichristo mag­
num populum faciat» (Ib.) atque huic interpretationi favere putant verba loannis in Epistola prima, 2,18-19. Nihil pro certo habet, sicut «in quo templo Dei
sit sessurus incertum est» (Ib. 2).

eundum tempus quod iam transactum est, intelligendum puto:
nam de Salvatoris adventu, qui exspectatur in fine, tempora dinu­
merare non audeo; nec aliquem prophetam de hac re numerum
annorum existimo praefiniisse, sed illud potius praevalere, quod
ipse Dominus ait, Nemo potest cognoscere tempora, quae Pater posuit
in sua potestate (Act. 1,7). 2. Quod enim in alio loco ait, De die
autem illa et hora nemo scit (Mt. 24,36), sunt qui sic accipiunt, ut
putent se posse computare tempora; diem vero tantummodo ipsum
et horam neminem scire: ubi omitto dicere quemadmodum soleant
Scripturae diem vel horam etiam pro tempore ponere. Sed certe
illud de ignorantia temporum apertissime dictum est. Nam cum
hinc Dominus interrogatus esset a discipulis suis: Nemo, inquit,
potest cognoscere tempora, quae Pater posuit in sua potestate. Non
enim dixit, Diem, vel Horam, sed, tempora; quae in brevi spatio
non solent dici, sicut dies vel hora (Ep. 197,1,2: ML 33,899).
2385. Aetas igitur ultima generis humani, quae incipit a Do­
mini adventu, usque in finem saeculi, quibus generationibus com­
putetur incertum est (De div. quaest. 83 q.58: ML 40,43).
2386. Qui dicit Dominum citius esse venturum, optabilius
loquitur, sed periculosius fallitur (Ep. 199,54: ML 33,925).

CAPUT

VII

De resurrectione mortuorum
Summarium.—Gentiles generatim resurrectionem corporum negant. Resur­
rectionem demonstrat: a) ex S. Scriptura; b) ex facto resurrectionis
Christi, credito ab universo mundo; quod si miracula negentur ab Apos­
tolis patrata ad obtinendam fidem populorum in Resurrectionem Christi,
hoc unum grande miraculum sufficit, quod terrarum orbis sine miracu­
lis credidit. Christus ut causa resurrectionis hominum; c) ex aliis mira­
bilibus naturae quae omnipotentia Dei fiunt: 2387-2392.—Pro identi­
tate corporis sufficit ut eadem elementa materialia restituantur ad for­
mam, quamvis aliter distribuantur. Quid requiratur, et quid non ad
identitatem eiusdem corporis. Analogiis illustrat doctrinam. Integritas
substantiae servabitur, sed nulla erit deformitas. Pulchre loquitur de
martyribus, qui cicatrices servabunt ad gloriam eorum: 2393-2397.—
Omnes resurgent qui mortui sunt, et boni et mali. De quaestione utrum
ii quoque morituri sunt, et statim resurrecturi, qui in fine mundi vi­
ventes reperientur, nihil definire audet, quamvis potius putet eos non
morituros: 2398-2403.—Qualitates corporis gloriosi. Corpus vere cor­
pus erit, quamvis non animale, nec aethereum, sed spirituale et spiritui
subiectum. Omnes resurgent in forma iuvenili, quamvis non arguit si
quis aiiter sentiat, et diversitate sexus servata: 2404-2412.

2387. In nulla ergo re tam vehementer, tam pertinaciter, tam
obnexe et contentiose contradicitur fidei christianae, sicut de carnis
resurrectione. Nam de animi immortalitate multi etiam philosophi
Gentium multa disputaverunt, et immortalem esse animum huma­
num pluribus et multiplicibus libris conscriptum memoriae reli-

querunt: cum ventum fuerit ad resurrectionem carnis, non titubant,
sed apertissime contradicunt, et contradictio eorum talis est, ut
dicant fieri non posse ut caro ista terrena possit in caelum ascendere
(En. in Ps. 88 s.2,5: ML 37,1134).
2388. Auctoritatis enim pondere christianus ducendus est, qui
iam Christo credidit, qui nullo modo putat mentiri Apostolum.
Sufficit ergo ut iste audiat, Si mortui non resurgunt, inanis est praedi­
catio nostra, inanis est et fides z'estra. Si mortui, inquit, non resurgunt,
neque Christus resurrexit (1 Cor. 14,13). Si autem Christus resurrexit,
in quo salus est Christianorum, non utique impossibile est resurgere
mortuos: quoniam ille qui suscitavit Filium suum, et ille qui susci­
tavit carnem suam, caetero corpori, quod est Ecclesia, in capite
demonstravit exemplum (S. 361,3: ML 39,1600).
2389. Sed hoc incredibile fuerit aliquando: ecce iam credidit
mundus sublatum terrenum Christi corpus in caelum; resurrectio­
nem camis et ascensionem in supernas sedes, paucissimis remanen­
tibus atque stupentibus, vel doctis, vel indoctis, iam crediderunt
et docti et indocti. Si rem credibilem crediderunt, videant quam sint
stolidi, qui non credunt: si autem res incredibilis credita est, etiam
hoc utique incredibile est, sic creditum esse, quod incredibile est.
Haec igitur duo incredibilia, resurrectionem scilicet nostri corporis
in aeternum, et rem tam incredibilem mundum esse crediturum,
idem Deus, antequam vel unum horum fieret, ambo futura praedi­
xit (Mt. 26,13). Unum duorum incredibilium iam factum videmus,
ut quod erat incredibile, crederet mundus: cur id quod reliquum
est desperatur, ut etiam hoc veniat, quod incredibile credidit mun­
dus, sicut iam venit, quod similiter incredibile fuit (De civ. D¿i
XXII 5: ml 41,755).
2390. Duobus illis incredibilibus, si placet, imo quia placere
debet, addamus hoc tertium. Iam ergo tria sunt incredibilia, quae
tamen facta sunt. Incredibile est Christum resurrexisse in came,
et in caelum ascendisse cum came: incredibile est mundum rem tam
incredibilem credidisse: incredibile est homines ignobiles, infimos,
paucissimos, imperitos rem tam incredibilem, tam efficaciter mundo,
et in illo etiam doctis persuadere potuisse. Horum trium incredibi­
lium primum nolunt isti, cum quibus agimus, credere; secundum
coguntur et cernere; quod non inveniunt unde sit factum, si non
credunt tertium. Resurrectio certe Christi, et in caelum cum carne
in qua resurrexit ascensi, toto iam mundo praedicatur et creditur; si
credibilis non est, unde toto terrarum orbe iam credita est?... Si
vero per Apostolos Christi, ut eis crederetur, resurrectionem atque
ascensionem praedicantibus Christi, etiam ista miracula facta esse
non credunt; hoc nobis unum grande miraculum sufficit, quod eam
terrarum orbis sine ullis miraculis credidit (De civ. Dei XXII 5:
ML 41,756).
2391. Implevit de resurrectione animarum; restat evidentius
dicere de resurrectione corporum. Et potestatem dedit ei et iudi­
cium facere : non solum animas per fidem et sapientiam suscitare

sed et iudicium facere. Quare autem haec? Quia filius hominis est.
Facit ergo aliquid Pater per Filium hominis, quod non facit ex
substantia sua cui aequalis est Filius; sicut ipsum nasci, sicut ipsum
crucifigi, sicut ipsum mori, sicut ipsum resurgere: non enim ali­
quid horum Patri contigit. Sic et resurrectionem corporum. Nam
resuscitationem animarum ex substantia sua Pater facit per substan­
tiam Filii, qua illi aequalis est; animae quippe fiunt participes illius
incommutabilis lucis, non corpora: resuscitationem autem corporum
Pater facit per filium hominis. Et potestatem enim dedit ei et iudicium
facere, quia filius hominis est: secundum illud quod supra dixit,
Neque enim Pater iudicat quemquam. Et ut ostendat quia de resur­
rectione corporum hoc dixit: Nolite mirari hoc, quia venit hora.
Non nunc est, sed venit hora, in qua omnes qui in monumentis sunt
audient vocem eius et procedent. Et ubi? In iudicium: Qui bene fece­
runt, in resurrectionem vitae; qui male egerunt, in resurrectionem iudicii (Io. 5,25-30). Et tu hoc facis solus, quia omne iudicium Filio
Pater dedit, et non iudicat quemquam? Ego, inquit, facio. Sed quo­
modo facis? Non possum a me facere quidquam: si ut audio iudico,
et iudicium meum iustum est. Cum ageretur de resurrectione anima­
rum, non dicebat, Audio; sed, video. Audio enim, tanquam praeci­
pientis Patris imperium. Iam ergo sicut homo, sicut quo maior est
Pater; iam ex forma servi, non ex forma Dei (In Io. Ev. tr. 23,15:
ML 35.1592) L
2392. Quantum autem attinet ad illam differentiam, quod
Christi corpus, non dissolutum tabe atque putredine, die tertio
resurrexit, nostra vero post longum tempus, ex quadam, quo soluta
discesserant, confusione reparabuntur; humanae facultati utrumque
impossibile est, divinae autem potestati utrumque facillimum. Ut
enim radius oculi nostri, non citius pervenit ad propinquiora, tar­
dius ad longinquiora, sed utraque intervalla parili celeritate con­
tingit; ita cum in ictu oculi (1 Cor. 15,52), sicut Apostolus dicit, fit
resurrectio mortuorum, omnipotentiae Dei et ineffabili nutui tam
facile est quaeque recentia, quam diuturno tempore dilapsa cadave­
ra suscitare. Incredibilia sunt haec quibusdam, quia inexperta; cum
omnis natura rerum tam sit plena miraculis, ut non quasi facili per­
vestigatione rationis, sed videndi consuetudine, mira non sint, atque
ob hoc, nec consideratione, nec inquisitione digna videantur. Nam
ego, et mecum quicumque invisibilia Dei per ea quae facta sunt
intelligere moliuntur (Rom. 1,20), aut non minus aut amplius admi­
ramur, in uno seminis tam parvulo grano, omnia quae laudamus in
arbore tanquam liciata latuisse, quam mundi huius tam ingentem
sinum, quae de corporibus humanis dum dilabuntur assumit, re­
surrectioni futurae tota et integra redditurum (Ep. 102 q.1,5:
ML 33,372) 2.
1 Notetur causalitas quam tribuit humanitati Christi in resurrectione cor­
porum.
2 Presbyter Deogratias sex quaestiones, sibi a pagano quodam missas,
Augustino exsolvendas transmisit. Prima erat de resurrectione, atque quaere­
batur in ea utrum promissa nostra resurrectio conveniat resurrectioni Christi

2393· Restituetur ergo et quidquid de corporibus vivis, vel
post mortem de cadaveribus periit, et simul cum eo quod in se­
pulcris remansit, in spiritualis corporis novitatem ex animalis cor­
poris vetustate mutatum resurget, incorruptione atque immortali­
tate vestitum. Sed etsi vd casu aliquo gravi vel inimicorum immani­
tate totum penitus conteratur in pulverem, atque in auras vel in
aquas dispersum quantum fieri potest nusquam esse sinatur omni­
no, nullo modo subtrahi poterit omnipotentiae Creatoris, sed capil­
lus in eo capitis non peribit (De civ. Dei XXII 21: ML 41,783).
2394· Ipsa itaque terrena materies, quae discedente anima fit
cadaver, non ita resurrectione reparabitur, ut ea quae dilabuntur
et in alias atque alias aliarum rerum species formasque vertuntur,
quamvis ad corpus redeant unde dilapsa sunt, ad easdem quoque
corporis partes ubi fuerunt, redire necesse sit. Alioquin si capillis
redit quod tam crebra tonsura detraxit, si unguibus quod toties
dempsit exsectio; immoderata et indecens cogitantibus, et ideo re­
surrectionem carnis non credentibus occurrit informitas. Sed quem­
admodum si statua cuiuslibet solubilis metalli aut igne liquesceret,
aut contereretur in pulverem aut confunderetur in massam, et eam
vellet artifex rursus ex illius materiae quantitate reparare; nihil in­
teresse! ad eius integritatem, quae particula materiae cui membro
statuae redderetur, dum tamen totum ex quo constituta fuerat,
restituta resumeret: ita Deus mirabiliter atque ineffabiliter artifex,
de toto quo caro nostra constiterat, eam mirabili et ineffabili cele­
ritate restituet; nec aliquid attinebit ad eius redintegrationem, utrum
capilli ad capillos redeant et ungues ad ungues, an quidquid eorum
perierat mutetur in carnem, et in partes alias corporis revocetur,
curante artificis providentia ne quid indecens fiat (Enchir. 89:
ML 40,273).
2395· Velut si de limo vas fieret, quod rursus in eumdem li­
mum redactum de toto iterum fieret, non esset necesse ut illa pars
limi, quae in ansa fuerat, ad ansam rediret, aut quae fundum fece­
rat, ipsa rursus faceret fundum; dum tamen totum reverteretur in
totum, id est, totus ille limus in totum vas nulla sui perdita parte
remearet. Quapropter si capilli toties tonsi unguesve desecti ad loca
sua deformiter redeunt, non redibunt: nec tamen cuique resurgenti
peribunt, quia in eamdem carnem, ut quemcumque ibi locum cor­
poris teneant, servata partium congruentia, materiae mutabilitate
vertentur. Quamvis quod ait Dominus, Capillus capitis vestri non
peribit (Lc. 21,18), non de longitudine, sed de numero capillorum
dictum multo aptius possit intelligi. Unde et alibi dicit, Capilli
an resurrectioni Lazari. In utroque casu apparet dissimilitudo, tum quia Chris­
tus «nulla seminis conditione natus est» (Ib. n.2), tum quia corpora Christi et
Lazari nondum dissoluta fuerant «tabe atque putredine».
Respondet Augustinus Christi resurrectionem potius quam Lazari «con­
gruere promissae nostrae resurrectioni, quia Lazarus ita resurrexit ut iterum
moreretur» (Ib.). Neque obstant aliae dissimilitudines quia Christus quam­
quam absque semine natus, tamen vere mortuus est, et aeque facillimum divi­
nae est potestati «recentia, quam diuturno tempore dilapsa cadavera suscitare»,
sicut ictus oculi «parili celeritate» pervenit ad propinquiora et ad longinquiora.

capitis vestri numerati sunt omnes (Lc. 12,7) (De civ. Dei XXII
19,1: ML 41,780).
2396. Ncque hoc ideo dixerim, quod aliquid existimem cor­
pori cuiquam periturum, quod naturaliter inerat; sed quod deforme
natum fuerat... sic esse rediturum, ut servata integritate substantiae,
deformitas pereat... 2. Ac per hoc non est macris pinguibusve me­
tuendum, ne ibi etiam tales sint, quales, si possent, nec hic esse
voluissent. Omnis enim corporis pulchritudo est partium con­
gruentia cum quadam coloris suavitate3... Proinde nulla erit de­
formitas, quam facit incongruentia partium, ubi et quae prava sunt
corrigentur; et quod minus est quam decet, unde Creator novit,
inde supplebitur; et quod plus est quam decet, materiae servata
integritate, detrahetur. Coloris porro suavitas quanta erit, ubi iusti
fulgebunt sicut sol in regno Patris sui? (Mt. 13,43) (De civ. Dei XXII
19,1.2: ML 41,781).
2397. Nescio quo autem modo sic afficimur amore martyrum
beatorum, ut velimus in illo regno in eorum corporibus videre
vulnerum cicatrices, quae pro Christi nomine pertulerunt: et for­
tasse videbimus. Non enim deformitas in eis, sed dignitas erit, et
quaedam, quamvis in corpore, non corporis, sed virtutis pulchritudo
fulgebit. Nec ideo tamen si aliqua martyribus amputata et ablata
sunt membra, sine ipsis membris erunt in resurrectione mortuo­
rum, quibus dictum est, Capillus corporis vestri non peribit. Sed si
hoc decebit in illo novo saeculo, ut indicia gloriosorum vulnerum
in illa immortali came cernantur, ubi membra, ut praeciderunt, per­
cussa vel secta sunt, ibi cicatrices, sed tamen eisdem membris red­
ditis, non perditis, apparebunt. Quamvis itaque omnia quae acci­
derunt corpori vitia, tunc non erunt; non sunt tamen deputanda vel
appellanda vitia virtutis indicia (De civ. Dei XXII 19,3: ML 41,782).
2398. Resurrecturam tamen carnem omnium quicumque nati
sunt hominum atque nascentur, et mortui sunt atque morientur,
nullo modo dubitare debet christianus (Enchir. 84: ML 40,272).
2399. Ex quo autem incipit homo vivere, ex illo utique iam
mori potest. Mortuus vero, ubicumque illi mors potuit evenire,
quomodo ad resurrectionem non pertineat mortuorum, reperire non
possum (Enchir. 86: ML 40,272) 4.
2400. Illi autem, inquam, de quibus dixit Apostolus, cum
loqueretur de resurrectione mortuorum, Et nos viventes qui reliqui
sumus, simul cum illis rapiemur in nubibus obviam Christo in aera:
et ita semper cum Domino erimus (1 Thess. 4,16); afferunt quidem
aliquid quaestionis, sed per se ipsos, non propter istos: nam et si
non sunt etiam ipsi morituri, quid istos adiuvent omnino non video
3 Notetur bella definitio Augustiniana pulchritudinis corporis.
4 Quaestionem proponit utrum fetus abortivi resurgent. Difficillimum pu­
tat asserere «quando incipiat homo in utero vivere» (Ib.), sed quidquid de hoc
sit, quodeumque habuerit vitam, moritur et resurgitur. Non audet negare, ne­
que affirmare quod «quidquid formae defuit impleatur, atque ita non desit
perfectio, quae accessura erat tempore... sed integretur quod nondum cra^
integrum» (Ib· 85).

cum talia de his dici possint, qualia de illis dicta sunt duobus 5,
Sed revera, quantum ad verba beati Apostoli pertinent, videtur
asserere quosdam in fine saeculi adveniente Domino, cum futura
est resurrectio mortuorum. non esse morituros, sed vivos repertos,
in illam immortalitatem, quae sanctis etiam cacteris datur, repente
mutandos, et simul cum illis rapiendos, sicut dicit, in nubibus; nec
aliquid aliud mihi visum est, quoties de his verbis volui cogitare
(Ep. 193,4.9: ML 33,872)6.
2401. Sed vellem hinc potius audire doctiores; ne illis etiam
qui putant aliquos morte non praecedente vivificatos, ad vitam per­
petuam transituros, dicere inveniatur Apostolus: Stulte, tu quod
seminas, non vivificatur, nisi moriatur. Nim et illud quod in plerisque
codicibus legitur, Omnes resurgemus (1 Cor. 15,36.51), unde fieri
poterit, nisi omnes moriamur? Resurrectio quippe, nisi mors prae­
cesserit, nulla est. Et quod nonnulli codices habent, Omnes dor­
miemus, multo facilius et apertius id cogit intelligi; et si quid aliud
tale in sanctis Litteris invenitur, ad id videtur impellere, ut nullus
hominum existimetur immortalitatem, nisi mors praecesserit, adep­
turus. Proinde ubi dixit Apostolus (citat 1 Thess. 4,14-16), vellem,
sicut dixi, de his verbis audire doctiores: et si modo potuerint
haec ita exponi, ut in eis possit intelligi omnes homines qui vivunt,
vel post nos victuri sunt, esse morituros, corrigerem quod hinc
aliquando aliter sensi (Ep. 193,4,10: ML 33,873).
2402. Si enim in his verbis Apostoli nullus alius sensus po­
tuerit reperiri, et hoc eum intelligi voluisse claruerit, quod videntur
ipsa verba clamare; id est, ut quod futuri sint in fine saeculi et
adventu Domini, qui non exspolientur corpore sed superinduantur
immortalitate, ut absorbeatur mortale a vita (2 Cor. 5,4): huic sen­
tentiae procul dubio conveniet quod in regula fidei confitemur, ven­
turum Dominum, judicaturum vivos et mortuos; ut non hic intelligamus vivos iustos, mortuos autem iniustos, quamvis iudicandi
sint iusti et iniusti; sed vivos quos nondum exiisse, mortuos autem
quos iam exiisse de corporibus, adventus eius inveniet. Quae si ita
esse constiterit, illa verba excutienda erunt, quomodo sic accipia­
mus, Tu quod seminas, non vivificatur, nisi prius moriatur; et, Omnes
resurgemus, sive, Omnes dormiemus, ut non adversentur huic senten­
tiae, qua quidam creduntur etiam cum suis corporibus in aeternum
non degustata morte victuri (Ep. 193,4,11: ML 33,873).
2403. Inde venturus iudicare vivos et mortuos. Vivos, qui su­
perfuerint; mortuos, qui praecesserint. Potest et sic intelligi: Vivos,
iustos; mortuos, iniustos (De Symb. 8.1,12: ML 40,634).
2404. Credimus in caelum ascendisse, quem beatitudinis Ιο­
ί Enoch scilicet et Elia.
6 Hoc testimonium et duo sequentia iterum tradit in De octo Didcltü quaest.
q.2. 2-4: ML 40.159-160. Ex textu Ep. l ad Thess. 4,17, prout ab illo legeba­
tur, putat quosdam in fine saeculi, adveniente Domino, non esse morituros,
sed mutandos in immortalitatem, «quae sanctis etiam cacteris datur»; difficul­
tatem tamen invenit in aliis Scripturae locis, praesertim in 1 Cor. 15 36.51.
Vult ergo doctiores audire.

cum etiam nobis promisit, dicens, Erunt sicut Angeli in caelis
(Mt. 22,30), in illa civitate, quae est mater omnium nostrum leru­
salem aeterna in caelis (Gal. 4,26). Solet autem quosdam offendere
vel impios Gentiles vel haereticos, quod credamus assumptum ter­
renum corpus in caelum. Sed Gentiles plerumque philosophorum
argumentis nobiscum agere student, ut dicant terrenum aliquid in
caelo esse non posse. Nostras enim Scripturas non noverunt, nec
sciunt quomodo dictum sit, Seminatur corpus animale, surgit corpus
spirituale (t Cor. 15,44). Non enim ita dictum est, quasi corpus
vertatur in spiritum, et spiritus fiat; quia et nunc corpus nostrum
quod animale dicitur, non in animam versum est et anima factum.
Sed spirituale corpus intelligitur, quod ita spiritui subditum est, ut
caelesti habitationi conveniat, omni fragilitate ac labe terrena in
caelestem puritatem et stabilitatem nutata atque conversa. Haec
est immutatio, de qua item dicit Apostolus: Omnes resurgemus, sed
non omnes immutabimur. Quam immutationem non in deterius, sed
in melius fieri docet idem, cum dicit, Et nos immutabimus (1 Cor.
'5·5ΐ·52)· Sed ubi ct quomodo sit in caelo corpus Dominicum,
curiosissimum et supervacaneum est quaerere; tantummodo in
caelo esse credendum est. Non enim est fragilitatis nostrae caelorum
secreta discutere, sed est nostrae fidei de Dominici corporis dig­
nitate sublimia et honesta sentire (De fide et Symb. 6,13: ML
40,187).
2405. Restituetur ergo et quidquid de corporibus vivis, vel
post mortem de cadaveribus periit, et simul cum eo quod in se­
pulcris remansit, in spiritualis corporis novitatem ex animalis cor­
poris vetustate mutatum resurget, incorruptionc atque immortali­
tate vestitum... Erit ergo spiritui subdita caro spiritualis, sed tamen
caro, non spiritus: sicut carni subditus fuit spiritus ipse carnalis,
sed tamen spiritus, non caro... Et homo spiritualis sic in hac vita
dicitur, ut tamen corpore adhuc carnalis sit, et videat aliam legem
in membris suis repugnantem legi mentis suae (Rom. 7,23): erit
autem etiam corpore spiritualis, cum eadem caro sic resurrexerit,
ut fiat quod scriptum est, Seminatur corpus animale, resurget corpus
spirituale (1 Cor. 15,44) (De civ. Dei XXII 21: ML 41,783) 7.
2406. Quantum autem attinet ad substantiam etiam tunc caro
erit. Propter quod et post resurrectionem corpus Christi, caro ap­
pellata est (Lc. 24,39). Sed ideo ait Apostolus, Seminatur corpus
animale, resurget corpus spirituale (1 Cor. 15,44): quoniam tanta erit
tunc concordia carnis ct spiritus, vivificante spiritu sine susten­
taculi alicuius indigentia subditam carnem, ut nihil nobis repugnet
ex nobis; sed sicut foris neminem, ita nec intus nos ipsos patiamur
inimicos (Enchir. 91: ML 40,274).
7 Ut bene ostendit Charles Journet. S. Augustinus non tantum convenit
cum traditione Latina et Graeca circa interpretationem «corporis spiritualis»,
sed hanc traditionem mirifice coronat. Cf. Saint Augustin et I'exdgc'sc tradi­
tionnelle du «corpus spirituale»: Aug. Mag., II 879-890. Loca quae hic citantur
claritato abundant.

2407. Redeo quidem ad corpus, sed iam non mortis huius.
Audi, imperite, contra quotidianas lectionum voces surde: audi
quomodo redit ad corpus quidem, sed non mortis huius. Non quia
aliud erit corpus, sed quia oportet corruptibile hoc induere incorrup­
tionem, et mortale hoc induere immortalitatem. Fratres mei, quando
dicebat Apostolus corruptibile hoc, mortale hoc, quodam modo
carnem sua voce tangebat. Non ergo aliud. Non, inquit, pono cor­
pus terrenum, et accipio corpus aereum, aut accipio corpus aethereum. Ipsum accipio, sed non iam mortis huius. Quia oportet cor­
ruptibile, non aliud, sed hoc, induere incorruptionem; et mortale, non
aliud, sed hoc induere immortalitatem. Tunc fiet sermo qui scriptus est,
Absorpta est mors in victoriam (1 Cor. 15,53-56) fS. 256,2: ML 38,
1192).
2408. Resurget caro, sed quid fit? Immutatur, et fit ipsa cor­
pus caeleste et angelicum. Numquid carnem habent Angeli? Sed
hoc interest, quia ista caro resurget, ista ipsa quae sepelitur, quae
moritur; ista quae videtur, quae palpatur, cui opus est manducare
et bibere, ut possit durare; quae aegrotat, quae dolores patitur, ipsa
habet resurgere, malis ad poenas sempiternas, bonis autem ut com­
mutentur. Cum fuerit commutata, quid fiet? Iam corpus caeleste
vocabitur, non caro mortalis (S. 264,6: ML 38,1217).
Per iudicium Dei, quod erit novissimum per eius Fi­
lium lesum Christum, tanta eius et tam nova de Dei munere claritas
apparebit, ut nulla remaneant vetustatis vestigia: quandoquidem et
corpora ad incorruptionem atque immortalitatem novam ex vetere
corruptione atque mortalitate transibunt (De civ. Dei XX 17:
ML 41,682).
2410. Sic ergo, carissimi, sic credite, sic tenete, multorum
membrorum ibi usum non futurum, sed decus nullius defuturum.
Nihil indecorum erit ibi, summa pax erit, nihil discordans, nihil
monstruosum, nihil quod offendat aspectum, in omnibus Deus lau­
dabitur. Nam si nunc in ista infirmitate carnis et tenera operatione
membrorum apparet tanta corporis pulchritudo... quanto magis ibi,
ubi erit libido nulla, nulla corruptio, nulla deformis pravitas, nulla
aerumnosa necessitas, sed interminata aeternitas, pulchra veritas,
summa felicitas (S. 243,8,7: ML 38,1146)8.
2411. Resurgent itaque omnes tam magni corpore, quam vel
erant, vel futuri erant in iuvenili aetate, quamvis nihil oberit, etiamsi
erit infantilis vel senilis corporis forma, ubi nec mentis, nec ipsius
corporis ulla remanebit infirmitas. Unde etiam si quis in eo corpo­
ris modo, in quo defunctus est, resurrecturum unumquemque con­
tendit, non est cum illo laboriosa contradictione pugnandum (De
civ. Dei XXII 16: ML 41,778).
2412. Nonnulli propter hoc quod dictum est, Donec occurramus
8 Describit incomparabilem pulchritudinem corporum beatorum. Corpora
etiam damnatorum resurgent cum came sua, sed non multum curandum utrum
damnati cum deformitatibus corporum suorum resurgant. Corpora eorum erunt
quidem incorruptibilia, sed passibilia. Cf. Enchir. 92: ML 40,274.

omnes in virum perfectum, in mensuram aetatis plenitudinis Christi
(Eph. 4,13); et, conformes imaginis Filii sui; nec in sexu femineo
resurrecturas feminas credunt, sed in virili omnes aiunt, quoniam
Deus solum virum fecit ex limo, feminam ex viro. Sed mihi melius
sapere videntur, qui utrumque sexum resurrecturum esse non du­
bitant. Non enim libido ibi erit, quae confusionis est causa... Cor­
poribus ergo illis vitia detrahentur, natura servabitur... Nuptias
ergo Dominus futuras negavit esse in resurrectione, non feminas
(De civ. Dei XXII 17: ML 41,778).
Bibi.: Super quaestione hoc capite exposita valde commendandum du­
cimus opus a P. Paulo Goffi, nuper compositum, cui titulus La resurrec­
ción de la carne, según San Agustín (Washington, The Catholic University
of America, 1961).

De iudicio universali
Summarium.—Sacra Scriptura ostendit et quod futurum sit iudicium uni­
versale, et quod cum resurrectione mortuorum veniet. Argumentatur
ex Novo et Veteri Testamento. Aliquando Scripturae praeteritum insi­
nuant pro futuro, ubi cum dicunt, eum iam iudicatum esse qui non
credit in Christum, i.e. iam damnatum esse praescientia Dei. Iudicium
finale demonstrat etiam ex impletione aliarvm prophetiarum: 24132419.—Christus mundum iudicabit in forma humanitatis. Manifesta­
bitur homo iudicaturus, sicut hemo est iudicatus: 2420-2422.—Omnes
gentes ante Filium horni fis congregabuntur. Et libri aperti sunt, et li­
ber apertus est; illi sunt libri S. Scripturae mandata Dei continentes,
iste vero liber conscientiae uniuscuiusque. Uno mentis intuitu omnia in
memoriam revocabuntur sive bona sive mala. Sententia. Mundus con­
flagra'ione ignis peribit. Et erit caelum novum et terra nova, quae con­
veniant corporibus spiritualibus: 2423-2425.

2413. De die ultimi iudicii Dei, quod ipse donaverit, locuturi,
eumque asserturi adversus impios et incredulos, tanquam in aedificii
fundamento prius ponere testimonia divina debemus. Quibus qui
nolunt credere, humanis ratiunculis falsis atque fallacibus contra­
venire conantur, ad hoc ut aut aliud significare contendant quod
adhibetur testimonium de Litteris sacris, aut omnino divinitus esse
dictum negent. Nam nullum existimo esse mortalium, qui cum ea,
sicut dicta sunt, intellexerit, et a sumo ac vero Deo per animas
sanctas dicta esse crediderit, non eis cedat atque consentiat... 2.
Quod ergo in confessione ac professione tenet omnis Ecclesia
Dei veri, Christum de caelo esse venturum ad vivos ac mortuos
iudicandos, hunc divini iudicii ultimum diem dicimus, id est, no­
vissimum tempus (De civ. Dei XX 1,1-2: ML 41,657-659).
2414. Huius itaque ultimi iudicii Dei testimonia de Scripturis
sanctis quae ponere institui, prius eligenda sunt de libris Instru­
menti Novi, postea de Veteris. Quamvis enim vetera priora sint

.31

OK XOV ISSI MU

tempore, nova tamen anteponenda sunt dignitate (De civ. Dei
XX 4: ML 41,662).
2415. Ergo ipse Salvator cum obiurgaret civitates, in quibus
virtutes magnas fecerat, neque crediderant, et eis alienigenas ante­
poneret, Verumtamen, inquit, dico vobis, Tyro et Sidoni remissius
erit in die iudicii quam vobis. Et paulo post alteri civitati, Arnen,
inquit, dico vobis, quia terrae Sodomorum remissius erit in die
iudicii quam tibi (Mt, 11,22.24). Hic evidentissime praedicat diem
iudicii esse venturum. Et alio loco, Viri Ninivitae, inquit, surgent
in indicio cum generatione ista, et condemnabunt eam; quia poeniten­
tiam egerunt in praedicatione lonae, et ecce plus quam lona hic. Regina
Austri surget in iudicio cum generatione ista, et condemnabit eam;
quia venit a finibus terrae audire sapientiam Salomonis, et ecce plus
quam Salomon hic (Mt. 12,41-42). Duas hoc loco res discimus, et
veaturum esse iudicium, et cum mortuorum resurrectione ventu­
rum. De Ninivitis enim et regina Austri quando ista dicebat, de
mortuis sine dubio loquebatur, quos tamen in die iudicii resurrec­
turos esse praedixit. Nec ideo dixit, condemnabunt, quia ipsi iudicabunt: sed quia ex ipsorum comparatione isti merito damnabuntur
(De civ. Dei XX 5: ML 41,662).
2416. Item discipulis suis: Arnen, inquit, dico vobis, quod vos
qui secuti estis me, in regeneratione, cum sederit Filius hominis in sede
maiestatis suae, sedebitis et vos super sedes duodecim, indicantes duo­
decim tribus Israel (Mt. 19,28). Hic discimus cum suis discipulis
iudicaturum lesum... Nec quoniam super duodecim sedes sessu­
ros esse ait, duodecim solos homines cum illo iudicaturos putare
debemus. Duodenario quippe numero, universa quaedam signi­
ficata est iudicantium multitudo... De ipsis quoque iudicandis in
hoc numero duodenario similis causa est... Quod autem ait, in
regeneratione, procul dubio mortuorum resurrectionem nomine vo­
luit regenerationis intelligi. Sic enim caro nostra regenerabitur per
incorruptionem, quemadmodum est anima nostra regenerata per
fidem (De civ. Dei XX 5: ML 41,663) L
2417. Nec eos audiamus, qui negant diem iudicii futurum, et
commemorant quod in Evangelio scriptum est, eum qui credit in
Christum, non iudicari; qui autem non credit in illum, iam iudicatus est (Io. 3,18)... Non intelligunt sic loqui Scripturas, ut praeteri­
tum tempus pro futuro tempore insinuent... Sicut et ipse Dominus
discipulis dixit, Omnia quae audivi a Patre meo, nota feci vobis
(Io. 15,15): et paulo post dicit, Multa habeo vobis dicere, sed non
potestis illa portare modo (Io. 16,12). Quomodo ergo dixerat, ... nisi
quia illud quod per Spiritum sanctum certissime facturus erat,quasi
iam fecisset locutus est? Sic ergo cum audimus, Qui credit in Chris­
tum, non veniet in iudicium; intelligamus quia non veniet ad damna­
tionem... Qui autem non credit, iam indicatus est (Io. 3,18); hoc
dixit, quia iam damnatus est praescientia Dei, qui novit quid immi­
neat non credentibus (De agone chr. 27,29: ML 40,305).
1 Multa alia testimonia adducit (Ib. 2. 4).

2418. Alio loco idem Daniel, Et erit, inquit, tempus tribulatio­
nis, qualis non fuit ex quo nata est gens super terram usque ad tempus
illud. Et in tempore illo salvabitur populus tuus omnis qui inventus
fuerit scriptus in libro. Et multi dormientium in terrae aggere exsur­
gent: hi in vitam aeternam, et hi in opprobrium et in confusionem
aeternam. Et intelligentes fulgebunt sicut claritas firmamenti, et ex
iustis multi sicut stellae in saecula (Dan. 12,1-3). Et adhuc sententiae
illi evangelicae est locus iste simillimus, de resurrectione dumtaxat
mortuorum corporum. Nam qui illic dicti sunt esse in monumentis,
ipsi hic dormientes in terrae aggere; vel, sicut alii interpretati sunt,
in terrae pulvere. Et sicut ibi, procedent, dictum est; ita hic, exsur­
gent. Sicut ibi, Qui bona fecerunt, in resurrectionem vitae; qui autem
mala egerunt, in resurrectionem iudicii; ita et isto loco, Hi in vitam
aeternam, et hi in opprobrium et in confusionem aeternam (Io. 5,28.29)
(De civ. Dei XX 23,2: ML 41,696).
2419. Eia arbor infructuosa, non derideas, quia parcitur tibi:
dilata est securis, noli esse secura; veniet, et amputaberis. Crede
quia venturus est. Ista omnia quae vides, non erant... Audi praedicta,
vide completa. Quomodo ergo fratres carissimi, non erat natus
Christus de virgine, promissus est, et natus est: non fecerat mira­
bilia, promissa sunt, et fecit: nondum erat passus, promissum est,
et factum est: non resurrexerat, praedictum est, et impletum est...
Sic et dies iudicii nondum est; sed quia praedictus est, implebitur
(S. 110,4: ML 38,64o)2.
2420. Et potestatem dedit ei iudicium facere, quia Filius hominis
est (Io. 5,27). Hic ostendit, quod in ea carne veniet iudicaturus, in
qua venerat iudicandus. Ad hoc enim ait, quoniam Filius hominis
est (De civ. Dei XX 6,2: ML 41,665).
2421. Cum ergo in propheticis litteris ad novissimum iudi­
cium faciendum Deus legitur esse venturus, etsi eius alia distinctio
non ponatur; tantummodo propter ipsum iudicium Christus debet
intelligi: quia etsi Pater iudicabit, per adventum Filii hominis
iudicabit. Nam ipse per suae praesentiae manifestationem non iudicat quemquam, sed omne iudicium dedit Filio (Io. 5,22): qui mani­
festabitur homo iudicaturus, sicut homo est iudicatus (De civ. Dei
XX 30,4: ML 41,707).
2422. Amen, amen dico vobis, quia venit hora, et nunc est, quan­
do mortui audient vocem Filii Dei; et qui audierint, vivent. Sicut enim
Pater habet vitam in semetipso, sic dedit et Filio vitam habere in semetipso; et potestatem dedit ei iudicium facere, quia filius hominis est
(Io. 5,25-27). Dixit, Vocem Filii Dei audient: et dixit, Quia filius
hominis est. Secundum hoc enim quod filius hominis est, accepit
potestatem iudicium faciendi, quia in ipsa forma venturus est ad
iudicium, ut et a bonis et a malis videatur (C. Faust. V 4: ML
2 Ex tr. De religione iam scimus quam alte S. Augustinus cogitaverit de ar­
gumento sumpto ex impletione prophetiarum. Eodem argumento hic utitur pro
iudicio universali futuro.

2423. Secundum illam visionem bonus est, secundum quam
visionem Deus aoparet mundis corde: quoniam, Quam bonus Deus
Israël rectis corde! (Ps. 72,1). Quando autem iudicem videbunt mali,
non eis videbitur bonus; quia non ad eum gaudebunt corde, sed
tunc se plangent omnes tribus terrae (Apoc. 1,7)... Visio vere illa
filii hominis quae praenuntiata est, cum congregibuntur ante eum
omnes gentes, et dicent ei, Domine, quando te vidimus esurientem et
sitientem? (Mt. 25,37), et caetera, nec bonum erit impiis qui mit­
tentur in ignem aeternum, nec summum bonum erit iustis. Adhuc
enim vocat eos ad regnum, quod eis paratum est ab initio mundi.
Sicut enim illis dicet, Ite in ignem aeternum; ita istis: Venite, be­
nedicti Patris mei, possidete paratum vobis regnum (Mt. 25,34). Et
sicut ibunt illi in ambustionem aeternam; sic iusti in vitam aeternam
(De Trin. I 13,31: ML 42,843).
2424. Et vidi, inquit, mortuos magnos et pusillos; et aperti sunt
libri; et alius liber apertus est, qui est vitae uniuscuiusque 3 et indicati
sunt mortui ex ipsis scripturis librorum secundum facta sua (Apoc. 20,
12). Libros dixit esse apertos, et librum: sed librum cuiusmodi non
tacuit; qui est, inquit, vitae uniuscuiusque. Ergo illi libri, quos priore
loco posuit, intelligendi sunt sancti et veteres et novi, ut in illis
ostenderetur quae Deus fieri sua mandata iussisset; in illo autem
qui est vitae uniuscuiusque, quid horum quisque non fecisset, sive
fecisset. Qui liber si carnaliter cogitetur, quis eius magnitudinem,
aut longitudinem, valeat aestimare? aut quanto tempore legi pot­
erit liber, in quo scriptae sunt universae vitae universorum? An
tantus Angelorum numerus aderit, quantus hominum erit, et vitam
suam quisque ab Angelo sibi adhibito audiet recitari? Non ergo
unus liber erit omnium, sed singuli singulorum. Scriptura vero ista
unum volens intelligi, Et alius, inquit, liber apertus est. Quaenam
igitur vis est intelligenda divina, qua fiet ut cuique opera sua, vel
bona vel mala, cuncta in memoriam revocentur, et mentis intuitu
mira celeritate cernantur; ut accuset, vel excuset scientia conscien­
tiam; atque ita simul et omnes et singuli iudicentur. Quae nimirum
vis divina, libri nomen accepit. In ea quippe quodammodo legitur,
quidquid ea faciente recolitur (De civ. Dei XX 14: ML 41,679).
2425. Finito autem iudicio, quo praenuntiavit iudicandos ma­
los, restat ut etiam de bonis dicat. Iam enim explicavit quod bre\iter a Domino dictum est, Ibunt isti in supplicium aeternum; sequi­
tur, ut explicet quod etiam ibi connectitur, Iusti autem in vitam
aeternam (Mt. 25,46). Et vidi, inquit, caelum novum, et terram no­
vam. Nam primum caelum et terra prima recesserunt, et mare iam
non est (Apoc. 21,1). Isto fiet ordine, quod superius praeoccupando
iam dixit, vidisse se super thronum sedentem, a cuius facie fugit
caelum et terra. ludicatis quippe his, qui scripti non sunt in libro
vitae, et in aeternum ignem missis... tunc figura huius mundi mun­
danorum ignium confiigrationem praeteribit, sicut factum est mun(ML I)b)St V°X’ uniuscuius^ue· a Vul8ata et a graeco textu Apocalypseos

clanarum aquarum inundatione diluvium. Illa itaque, ut dixi, con­
flagratione mundana elementorum corruptibilium qualitates, quae
corporibus nostris corruptibilibus congruebant, ardendo penitus
interibunt; atque ipsa substantia eas qualitates habebit, quae corpo­
ribus immortalibus mirabili mutatione conveniant; ut scilicet mun­
dus in melius innovatus, apte accommodetur hominibus etiam carne
in melius innovatis. Quod autem ait, Et mare iam non est : utrum
maximo illo ardore siccetur, an et ipsum vertatur in melius, non
facile dixerim. Caelum quippe novum et terram novam futuram
legimus: de mari autem novo aliquid me uspiam legisse non recolo;
nisi quod in hoc eodem libro reperitur, tanquam mare vitreum simi­
le crystallo (Apoc. 15,2) (De civ. Dei XX 16: ML 41,681) 4.
4 Cf. quae scripsit Thomas E. Clarke, The eschatological transformation cf
the material world according to St. Augustine (Woodstock, Maryland, 1956'.

Liceat nobis hoc Enchiridion S. Augustini iisdem verbis con­
cludere, quibus ipse Sanctus Pater magno operi «De civitate
Dei» jinem imposuit: «Videor mihi debitum ingentis huius operis,
adiuvante Domino, reddidisse. Quibus parum, vel quibus nimium
est, mihi ignoscant: quibus autem satis est, non mihi, sed Deo
mecum gratias congratulantes agant. Amen» (XXII 30,6:
ML 41,804).

Enchiridion

Annus

ML (vol. et col.)

Contra Academicos, libri tres .............. 386
32,905-958
386
De beata vita ...........................................
32,959-976
386
De ordine, libri duo ...............................
32,977-1020
Soliloquiorum, libri duo ....................... 386/387
32,869-904
De immortalitate animae ....................... 387
32,1021-1034
Disciplinarum libri sex ......................... 387
Deperditi
De musica, libri sex ..............................
387/390
32,1081-1194
De quantitate animae ............................ 387/3S8
32,1035-ioSo
De moribus Ecclesiae catholicae et manichaeorum, libri duo ......................
3S7/389
32,1309-1378
De Genesi contra manichaeos, libri
388/389
duo .......................................................
34,173-220
388/395
De libero arbitrio, libri tres ...............
32,1221-1310
De Magistro ..............................................
389
32,1193-1220
De vera religione ....................................
391
34,121-172
De diversis quaestionibus octoginta tri­
388/395
bus ........................................................
40,11-110
De utilitate credendi ................................ 392
42,65-92
De duabus animabus contra manichaeos. 392/393
42,93-112
mi Manichaeum.
Acta contra Fortunatum
392
42,111-130
De fide et svmbolo ................................
393
40,181-196
De Genesi ad litteram, imperfectus liber. 393/426
34,219-246
De sermone Domini in monte, libri duo. 394
34,1229-1308
Psalmus contra partem Donati ..........
394
43,23-32
Contra Epistulam Donati haeretici ....... 394
Deperditus
Contra Adimantum .................................. 394
42,129-17^
Expositio quarumdam propositionum
ALU
ex Epistula
ad Romanos ...............
394/395
35,2063-2088
Expositio Epistulae ad Galatas ..........
394/395
35,2105-2148
Epistulae ad Romanos inchoata expo­
sitio.........................................................
394/395
35,2087-2106
De mendacio ............................................ 395
40,487-578
De continentia ..........................................
395
40,349-372
De diversis quaest. ad Simplicianum,
libri duo ...........................................
395
40,101-148
Contra Epist. quam vocant Fundamenti. 396
42,173-206
De agone Christiano ............................
396
40,289-310
De doctrina Christiana, libri quatuor. 396/426
Contra partem Donati, libri duo ......
396
Deperditi
Quaestionum Evaugeliorum, libri duo. 395/399
35,1321-1364
Confessionum, libri tredecim .............
397/401
32,659-868
De disciplina Christiana ..................... 397/398
40,669-678
Contra Faustum manichaeum, libri tri­
ginta tres ...........................................
397/398
42,207-518
Contra Felicem manichaeum, libri duo. 398
42,519-552
De natura boni ...............
399
42,551-572

Operis titulus

Annus

ML (vol. et col.)

Contra Secundinum manichaeum .......
Contra Hilarium .......................................
De fide rerum quae non videntur .......
Adnotationes in lob .................................
De catechizandis rudibus ......................
De utilitate ieiunii ..................................
De Trinitate, libri quindecim ...........
De consensu evangelistarum, libri qua­
tuor .........................................................
Contra Epistulam Parmeniani, libri
quatuor ..................................................
De baptismo, libri septem ....................
Contra quod attulit Centurias a Don.
Ad inquisitiones lanuarii, libri duo ...
De opere monachorum .. ........... ......
De bono coniugali ..................................
De sancta virginitate ..............................
De Genesi ad litteram, libri duodecim.
Contra litteras Petiliani, libri tres .......
Epistula ad catholicos de secta donatistarum seu De unitate Ecclesiae ...
Contra Cresconium, libri quatuor .......
Quaestiones 17 in Evangelium secun­
dum Matthaeum ...............................
Probationum et testimoniorum contra
Donatum ........................... ...................
Contra Donatistam nescio quem ........
Admonitio Donatistarum contra Maxi­
mum ......................................................
De divinatione daemonum ...................
Quaestiones expositae contra paganos,
num. 6 ..................................................
De urbis excMio .....................................
Expositio Eput. lacobi ad 12 tribus.
De peccatorum meritis et remissione,
libri tres .............................................
De unico baptismo contra Petilianum.
De maximianistis contra donatista^ ...
De gratia N. T. ad Honoratum ..........
Dc spiritu et littera .................................
De fide et operibus .................................
Breviculus collationis, libri tres ..........
Post collationem contra donatistas .......
De videndo Deo .........................................
Commonitorium ad Fortunatianum ....
In Epistulam Iohannis ad Parthos .......
De bono viduitatis .....................................
De natura et gratia .............................
Iohannis Evangelium, Tractatus 124 ...
De civitate Dei, libri viginti duo ......
Ad Orosium contra prisci 11 ianistas et
origenistas, libri duo ......................
De origine animae .........................· ···

399
399
399
399
399
399/405
399/419

42,577-602
Deperditus
40,171-180
34,825-886
4ü,3°9-348
40,707-716
42,817-1098

400

34,1041-1230

400
401
401
401
401
401
401
401/414
401/405

43.33-108
43.107-244
Deperditus
33J99-223
40,547-582
40,373-396
40,397-428
34,245-486
43.245-388

405
405/406

43.391-446
43.445*594

400/410

34.1365-1376

406/408
406/408

Deperditus
Deperditus

406/40S
406/408

Deperditus
40,581-592

408/409
410
4II

33.370-386
40,715-724
Deperditus

4II
4II
411/412
412
412
413
413
413
413
413
413
414
413/415
413/418
413/426

44,109-200
43,595-614
Deperditus
33.538-577
44,201-246
40,197-230
43.613-650
43,651-690
33,596-622
33,622-630
35,1977-2062
40,429-450
44,247-290
35,132-1975
41,13-804

415
415

42,669-678
33.720-733

Operis titulus

Annus

ML (vol. et col.)

De sententia lacobi ................................
De perfectione iustitiae hominis ......
Ad Emeritum donatistam post colla­
tionem ..................................................
De ges.is Pelagii ....................................
De correptione Donatistarum ..............
De praesentia Dei ................................
De gratia Christi et de peccato origina.i, libri duo ....................................
Gesta cum Emerito donatista ..............
Sermo ad Caesariensis Ecclesiae piebatti .....................................................
De patientia ..............................................
Con.ra sermonem arianorum ...............
De octo quaestionibus ex Veteri Tes­
tamen.o ................................................
De nnptiis et concupiscentia, libri duo.
Locutiones in Hepta.euchum, libri sep­
tem .......................................................
Quaestiones in Heptateuchum, libri

415
415/416

33.733’741
44,291-318

4x6
417
417
417

Deperditus
44>3ΐ9·36ο
33.792-8I5
33,832-848

418
418

44.359-410
43.697-706

41S
418
419

43,689-698
40,611-626
42,683-708

419
419/421

35A374-1376
44,413-474

419/420

43,485-546

420
420/421
421

34.547-824
44.475-548
40,451-486

421

42,603-666

421/422
422

43.707-752
40,517-548

422/423
423
423/424
424/425
425/426
426
426
426/427
427
427
428
429/430
429
429
429

44,549638
44,641-874
40,231-290
40,591-610
40,147-170
44,881-912
44,915-946
32,583-656
34,887-1040
42,709-742
42,743-814
42,51-64
42,21-50
44,959-992
45.993-1034

429/430

45,1049-1608

De anima e: eius origine, libri quatuor.
De adulterinis coniugiis, libri duo .......
Con ra adversarios Legis et Propheta­
rum, libri duo ...................................
Contra Gaudentium donatistam, libri
duo ........................................................
Contra mendacium ..................................
Contra dnas Epis.nias Pe'.agianorura,
libri quatuor ........................
Con.ra lulianum, libri sex .
Enchiridion ad Laurentium .
De cura pro mortuis gerenda
De oc.o Du'.citii quaestionibus
De gratia et libero arbitrio
De correptione et gratia
Retractationes, libri duo
Speculum ........................
Collatio cum Maximino
Contra Maximinum, libri duo
Trac.atus adversus ludaeos .
De haeresibus ad Quodvultdeum
De praedestinatione sanctorum .
De dono perseverantiae ..............
Contra secundam luliani responsion
imperfectus opus

I
2
4
5

7
8
9
10
II
12
13
14
15
16,
19
20

4
28
30
31
33
34
35 et 36
37
38 et 39
40
42 et 43
45
46
47
48 et 49
50
52
53
54
55
56
57
58

Annus

ML (vol. et col.)

391/393
391
407/408
410/419
410/419

38,23-26
38,26-32
38.32- 33
38.33- 52
38,52-59
38,59-62
38,62-67
38,67-75
38,75-91
38,91-97
38,97-100
38,100-107
38,107-111
38,111-116
38,116-121
38,121-132
38,132-137
38,137-142
38,142-148
38,148-155
58,155-162
38,162-167
38,167-171
38,171-182
38,182-187
38,187-192
38,192-196
38,196-207
38,207-209
38,209-213
38,213-221
38,221-235
38,235-244
38,244-247
38,247-258
38,258-262

397
411
411

394/395
412/416
418
419
391
400/405
413
401
410
418
397
412/416
405
403

410
410 6 397
400
400
408/411
409/410
409/410

394/395
417
410/412
413
409/410
410/412
410
412/416
410

s

38,270-295
38,295-316
38,316-326
38,326-332
38,332-354
38,354-364
38.364-372
38,372-375
38.375-377
38,377-386
38,386-393
38,393-400
38,400-402

Num. semi

Annns

οι

397
412/416
309

63, 64, 65, 66 et 6;
68 ..........................

425/430

417
397
410

74
75

400
410/412

77

et Si
82 et 83
SS
Í.

90
91
92
93

425
410
408/409

400
397
412/416
391/405
411/412
425

95
416/417

97
99
100
ΙΟΙ
102, 103 et 104
IOS

rΓ · · ·

107
108 et
no
III
II2
II3
II4
II5
lió
II7 et 118
II9
120
I2I, 122 et 123
I24
*25
126
I27
128
I29
13"

411/412
417
397

410
411

410
417
412/420
423
413
400/405
418

396
410
416/417
417
Π0/420
412/416
393/405

ML (vol. et col.)

38,402-409
38,409-414
38,414-424
38,424-438
38,438-440
38,440-445
38,445-467
38,467-470
38,470-473
38,473-474
38,474-479
38.479-483
38,483-493
38,493
38,493-506
38,506-519
38,519-539
38,539-553
38,553-559
38,559-567
38,567-572
38,573-573 :
38,573-580
38,580-581
38,581-584 ·
38,584-589
38,589-595
38,595-602
38,602-605
38,605-611
38,611-618
38,618-625
38,625-627
38,627-632
38,632-638
38,638-641
38,641-643
38,643-648
38,648-652
38,652-655
38,655-657
38,657-661
38,661-673
38,673-676
38,676-678
38,678-686
38,686-688
38,688-698
38,698-705
38,705-713
38,713-720
38,720-725
38.725-729

Sum. senn,

131
132
133
134
135
136
137
13S
139
140
141 et 142
143
144
145
146
147 et 148
149
150
151, 152, 153· I54, 1
157
158 et 159
160
161 et 162
163
164
165
166
167
168 et 169
170
172 et
174
175
176
177
178
179
180
181 182 et
185
186 et 187
188
189
190
191 et 192
193
194 et 195
196
197
198 et 199
200
201

Annua

417

397

417
418/420
400/405
411/412
416/418
427/428

410/412
412/416
415/417
405/411
412
413/414
418
418
397

417

4I0/4I2
416
417
413
412
414
410/41

4M/4i¿
416

410
391/400

410
390
400
393/4θ5

711
ML (vol. et col.)

38,729-734
38,734-737
38,737-742
38,742-746
38,746-750
38,750-754
38,754-763
38,763-769
38,769-773
38,773-776
38,776-784
38,784-787
38,787-790
38,790-796
38.796- 797
38.797- 800
38,800-807
38,807-814
38,814-859
38,859-862
38,862-872
38,872-877
38,877-889
38,889-895
38,895-902
38,902-907
38,907-909
38,909-911
38,911-926
38,926-933
38,933-939
38,939-945
38,945-949
38,949-953
38,953-960
38,960-966
38,966-972
38,972-979
38,979-995
38,995-997
38,997-999
38,999-1003
38,1003-1005
38,1005-1007
38,1007-1009
38,1009-1013
38,1013-1015
38,1015-1019
38,1019-1021
38,1021-1024
38,1024-1028
38,1028-1031
58,1031-1033

\'um, semi

Annus

405/411

202 ♦·
203 ..

20S, 209 et 210
2Π

.'I4

2IÓ
2IS
219. 220, 22T

:

4)0
4IO/4I2
4IO
39I
39I
39I
417/418
42O
400/405
4:2/416

-l

et 227
I

230
231. 232
235

405/411

400
400
402/404

237
238
239
240,
243
244
245
246

400
405/410
408/409
418
413
400
412/416
410/412
416
412/416
396

24S
249
250
253
254

412/416

257
259

410/412
393

261

410 ó 397
4H
396/397
413/420
412
397
412
405/410
4H
4i6
393/405

266

268

270 :
271

Î

416/417

·*. ¿ XV · ·«

ML (vol. et col.)

38,1033-1035
38,1035-1037
38,1037-1047
38,1050-1058
38,1058-1060
38,1060-1065
38,1065-1072
38,1072-1076
38,1076-1083
38.1083- 1084
38.1084- 1087
38,1087-1092
38.1092- 1093
38.1093- 1095
38,1095-1098
38,1098-1101
38,1101-1103
38,1103
38.1103- 1104
38.1104- 1117
38,1117-1120
38,1120-1122
38,1122-1125
38.1125- 1126 38.1126- 1130
38,1130-1143
38,1143-1147
38,1147-1151
38,1151-1153
38,1153-1156
38,1156-1158
38,1158-1161
38,1161-1163
38,1163-1167
38,1167-1171
38,1171-1179
38,1179-1182
38,1182-1186
38,1186-1193
38,1193-1196
’,8,1196-1201
48.1201- 1202
38.1202- 1207
38,1207-1209
38,1209-1212
38,1212-1218
38,1218-1225
38,1225-1229
38,1229-1231
38,1231-1234
38,1234-1237
38,1237-1245
1245*124^

Num. serin.
273
273
27b
277
278
279
280,
283
284
285
286
287
288
289
290
292
293
295
296
297
299
300
301
302
303
304
306
307
308,
311
312
313
314
315
316
317
318,
325
326
327
329
330
331
332
333
334
335
336
338
339
34ο
341
342

275 ct 276

281 et 282

et 291

et 294

€t 305
3°9 et 3TO

Annus

ML (vol. et col.)

405/4 II
396
4IO/4I2
413
4x2/416
401

38.1246- 1247
38.1247- 1252
38,1252-1257
38,1257-1268
38,1268-1275
38,1275-1280
38,1280-1286
38,1286-1288
38,1288-1293
38,1293-1297
38,1297-1301
38.1301- 1302
38.1302- 1308
38,1308-1312
38,1312-1310
38,1319-1327
38,1327-1348
38,1348-1352
38,1352-1359
38,1359-1367
38,1367-1376
38,1376-1380
38,1380-1385
38,1385-1393
38,1393-1395
38,1395-1400
38,1400-1406
38,1406-1408
38,1408-1414
38,1414-1420
38,1420-1423
38,1423-1425
38.1425- 1426
38.1426- 1431
38,1431-1435
38,1435-1437
38,1438-1447
38,1447/1449
38.1449- 1450
38.1450- 1454
38,1454-1456
38,1456-1459
38,1459-1461
38,1461-1463
38,1463-1467
38,1467-1470
38.1470- 1471
38.1471- 1478
38,1478-1480
38,1480-1482
38,1482-1484
39,1493-1501
39,1501-1505

412/416
418
397
425
425/430
401
410
412/416
393/405
413
405/4II
411
416/420
418

417
400
425/430
417

414/415
401/415
417

3T9. 320, ¿ai, 322, 323 et 324 ·

425
416/417
425
425
425

405/41I
4I0/4I2
397?

410/412
416

412
400
4I0/4I2
418/419

Num. serm.

Annus
·* ·· 1
397
428

et 347

348
>19
SSO
351
352

425/430

357. 358. 359 et 360

Num. serm.
Denis 2
3

425/430
391
396/400
391/396
410
425/426
426
411
410/411
412/416
Annus

399
396/397

405/411
393/405

400
409/410
401
400

et 24
■ A
li
“ 5!

■■

.- ■ ■■·

Í:

Frangipane 1
2
3
4
6
7
8
9
Caillau 47
57
5
6

u

ίδ·5·!

400
399
404
411
410
400
410
417/418
4H
396
428
410
4o I
4oi
428
410/412

400/410
396
4oq

ΛΠ, (vol. ct col.)
39.1505-1512
39,1512-1522
39,1522-1526
39,1526-1529
39.1529-1533
39.1533-1535
39.1535-1549
39.1549-1560
39,1560-1563
39,1563-1568
39,1568-1574
39,1574-1582
39,1582-1599
39.1599-1634
39.1634-1639

MA (vol. et pag.)

1,11-18
1,18-21
1.21-23
1,23-29
1,29-32
1,32-34
1,34-39
1,39-42
1,42-50
1.50-55
1,55-65
1,65-74
i,74-8o
1,80-90
1,90-98
1,98-111
T,m-I24
1.124-133
1.133-136
1.136-155
1,155-164
1,169-189
1,189-201
1,201-209
1,209-219
1,219-222
1,222-227
1,227-232
1.232-237
1.243-245
1,245-248
1,248-251
1,251-255
1,255-26^

Μ·

Nuin. berm

Annus

MA (vol. et jag.)
»■

399
410
393/405

19

Mai 12

M
15
16
19
20 et 22
25

399

86
87

393/405
410/4 II

95

402/404
396/397

412/4x6

393/405

ΙΟΙ
125
126
127, 128 et 129
130 ....
158 ....
Liberani 8
Bl. Casinensis 1, 133

420/430
425/430

410
418
411
396/397

2, 114
3, 136
Guelferb

3
5
6
' '7

8 et 9
10 .......
. Il

12 13 et 14
15
16
17
18
10 20, 21 et 22
23 et 24 ............
26

410
397
410
393/405

410
418
416

415
416/417
416/420
400
396/397

410
29
3Q
32

397?
410/412
411

.■■■»'

■

'

—<r,

1,264-272
1,272-274
1,285-288
1,288-292
1,292-296
1,296-300
1,300-307
1,307-310
1,310-317
1,317-320
1,320-324
1,324-327
1,327-330
1,330-340
1,340-347
1,347-351
1,351-353
1,353-355
1,355-368
1,368-377
i,377-38o
1,380-386
1,391-395
1,401-411
1,413-415
1,415-418
1,418-419
1,441-450
1,450-452
b452-455
1,455-456
1,457-460
1,460-462
1,462-464
1,464-471
1,471-474
1 >474’479
1,479-488
1,488-492
1,492-495
1,495-498
1,498-501
1.501-515
1,515-527
1.527- 528
1.528- 531
1.531-535
b535-543
1.543-550
1,550-557
1,557-563
1.563-576

·.

• .

Annus

MA (vol. et pag.)

414/416
417/418
401
410/412
417/41S
417

1.576-58!

Num. >enn.
53 .........................
in Appendice 7

' ! ■3

5. 6 et 7 .
S ..............
9 ..............
xo ..............

399
393/405

II

405/4II

»i|

....................

410/412
405/4H
396-'397

U

U
It)

417/418
410
412/416

Wilmar;
(■

4

e: 5

400

6

et S
410

1> 589-593
1 »593'595
h595-601
1,601-606
1.606-613
1,619-624
1,624-626
1,626-635
1,635-640
1,640-644
1,644-646
1,646-653
1.653-658
i ,658-664
1,673-681
1,681-683
1,683-688
1.688- 689
1.689- 692
1.692-694

11 .................

12 ..................
IJ ·;..............

425
400

Addimene

Titulus sen occasio serm.

1,705-711

1,716-719
Rev. Bénédictine (RB)
nam. et paginae

'J

Senn, novissimi:

li (

I

De oratione ..........................................................
De uno martyre a..; 05.411 .......... ....................
De amore Petri ; De patientia et De lectione
Evangeli! de villico ; De dnobus fratribus.
De natale Sancti Quadrati ; De natale sanc­
torum Martyrum Scilitanorum ..................
(Sine titulo) .........................................................
De natale Sanctorum Martyrum ; De Marty­
ribus ; De Evangelio ubi in monte transfi­
guratus est lesus ...................... .................
De impetrando pane caelesti sive de facien­
dis eleemosynis et misericordia .............
De Sancto lohanne Baptista ...........................
In natale unius Martyris .................................
In natale unius Confessoris ............................
In natale unius Martyris vel Confessoris ....
De responsorio psalmi sexagesimi sexti

45,101-107
46,398-406
49,233-278

50,3-26
50,185-193

51.3-39
58.43-52
59,62-69
59,69-74
59,74-76
59,78-8o

117
Ir

Rev. Bénédictine (RB’j
num· et paginae

Titu'.us seu occasio serm.
In die quadragesimae Ascensionis
In de natali Martyrum ..................
In die natali Martyrum ..................
De generali tat e eleemosynarum ...
De natale Martyrum .......................

62,97-101
62,101-103
62,104-107
66,156-158
68,197-199

E P 1 S TV L A E

Num. epist.

i et 2 ..............................
3 et 4 ..............................
5, 6, 7, 8, 9, 10, ii et 12.

15 ...........................
16, 17, 18, 19 et 20
21 ......................
22 et 23 .........
24, 25, 26 et 27
28 ......................
29 et 30 .........
3L 32, 33, 34 et 35
37, 38, 39 et 40
42
43
45
46
48
49
5°
51
52
53
54

■···■· 4 ··
et 44

et 47

et 55
et 57
58, 59, 60 et 61
62, 63 et 64

70

72, 73. 74 et 75

77
79
80
82

Annus
386
387
38S/389
386
389
389/390
390
391
392
394
394/395
395
396
396/397
397
396
.
397
396/397
398
396/399
398
396/410
399
399/400
388/398
398/400
400
400 ?
401
401/402
402
p.400
402/403
403/404
404
401/40S
404
404/405
•405

CSBL
(voi. et pag.)
34.1.1-4
34.I.4-II
34,1,11-30
33.1- 3O-32
34.1,32-35
34,t,35-37
34,1,37-49
34,1,49-54
34,1.54-73
34,1,73-103
34,1,103-114
34,2,3t-63
34,2,63-81
34,2.81-84
34.2.84-85
34,2,85-122
34.2.122- 123
34.2.123- 137
34,2,i37-I4P
34,2,140-143
.34,2,143-144
34,2,144-149
34,2,i49'152

34,2,158-213

34,2,216-224
34,2,224-232
34,2.232-246
34,2.246-248
34.2.241-255
34.2.255-324
34,2,324-329
34.2.329-345
34,2.346-3 = 1
34.2,351-388

ML
(vol. et col.)
33-61-63
33,63-67
33,67-77
33,77-79
33,79 So
33,80-81
33.81 S8
33,88 90
33,90 98
33,98-m
33,m-ii4
33,114-121
33,121-136

33,159-180
33,180-181
33,i8i 187

33.189- 190
33.190- 191
33.191- 194
33D94-195
33,ΐ95-’99
33,199-223
33,223-225
33,225-229
33.229-234
33.234-240
33.240- 241
33.241- 243
33-243-264
33,264-266
33.266-272
33.272- 273
33.273- 275
33,275-292

*

? V’ ·£

U

· -

·

r-'A'

· * - <;

Num. epist.
«3

Ss
87
SS
93 .....................
94. 95, 96 et 97

Λ
Μ

t
r
th

»

99, 100 et 101 ..............
102 .................... -................
103, 104, 105, 106, 107 et '
108 ..................................
109 et no .........................
III
················

113, 114, 115 et 116
117, 11S, 119 et 120
121 ............................

CHRONOLOGICL’S OPSRUXI

Aniius

397/411
a.408

405/411
406/411
405/411
408/409
407/408
40S/409
40S/411
408/409
406/412
409/410
409?
409
409/410
409/423

40S/4I2
410/41I
410
410/411
411

CSEL
(vol. et pag.)

ML
(vol. et coi.)

34,2,388-392
34.2,392-394
34.2,394-396
34.2.396- 397
34.2.397- 407
34,2,407-419
34,2,419-426

33.292-294
33.294- 295
33.295- 290
33.296- 297
33.297- 302
33,302-3io
33.310-313
33,313-321
33,321-347
33,347-350
33,359-364
33,364-370
386
33,370-

34.2.445-497
34.2.497-520
34,2,520-533
34.2,533-544
34.2,544-578
34,2,578-634
34,2,634-642
34,2,642-657
34,2,657-659
34,2,659-663
34,2,663-723
34,2,723-742
34,2,742-745
34.2,745-746

123
124
125 et 12Ó
127
44,19-30
128 et 129
411
44.30-40
130 et 131 .........................
44.40-79
132 .....................................
44.79- 8o
133 et 134 .........................
411
44.80- 89
135, 136, 137, 138, 139
et 140 .............................44.89-235
14i et 142 .........................
412
44.235-250
M3
44,250-262
a.411
144
44,262-266
145 et 146
44,266-274
147 et 148
413/414
44,274-348
414/416
149
4,348-380
150
413/414
44,380-382
151
44.382-393
152. 153, 154 et 155 ......
44.393-448
156, 157, 158, 159, 160,
161, 162, 163 et 164 ...
414/415
44.448-541
412/413
44.541-545
166, 167, 168 et 169
415
44,545-622
170 et 171 ................
P.414
44,622-632
44,632-636
172 ....................................
415
4x1,636-640
173 ....................................
44,640-648
173 A, 174, 175, 176, 177,
178, 179 et 180 ............
416
44,648-701
181, 182 et 183
417
44,701-731

33,386-418
33,418-421
33.427- 428
33.428-431
33.431-462
33,462-470
33,470-472
33,472
33.472- 473
33.473-483
33,483-487
33,487-494
33,494-508
33.508- 509
33.509- 512
33,512-577
33,577-585
33,585-591
33.591- 592
33.592-596
33.596-630
33,630-645
33.645-646
33.646-652
33,652-673

33,673-718
33,718-720
33,720-748
33,748-751
33.751- 752
33.752- 753
33.753- 757

33.757-779
33,779-788

Num. epist.

184 et 184 A ..................
185, 186 et 187 ...............
188 et 189 ..........................
190, 191, 192, 193, 194,
195 et 196 .....................
197, 198 et 199 ................
200 .......................................
201 et 202 ..........................
202 A ................................
203 ......................................
204 et 205 ..........................
206
207
208 et 209
210 et 211
212
213
214, 215, 216, 217, 218
et 219 .......................... ·...
220 ........................... ...........
221, 222, 223 et 224 .....
225, 226, 227 et 228 .......
229, 230 et 231 ...............
232 .......................................
233, 234, 235, 236 et 237.
238, 239, 240 et 241 .......
242, 243, 244, 245, 246,
247, 248 et 249 ............
250 et 269 ..........................
270 ............................ ..........

Annus

CSEL
(vol. et pag.)

ML
(vol, et col.)

416:417
417
417/418

44,731-736
57,1-119
57,”9-i37

33,788-792
33,792-848
33,848-857

418
418/419
418
419
420
418/419
C.420

57,137-231
57,231-293
57,293-296
57,296-302
57,302-315
57,315-317
57,317-340
57,340
57.341- 342
57.342- 353
57,353-371
57.371- 372
57.372- 380

33,857-899
33,899-926
33.926- 927
33.927- 929
33,929-938
33.938-939
33.939- 949
33,949
33.949- 950
33.950- 957
33,957-965
33.965- 966
33.966-968

57,38o-43i
57,431-442
57,442-454
57,454-497
57,497-511
57,5n-5i7
57,517-533
57,533-563

33,900-992
33,992-997
33,997-1002
33,1002-1019
33,1019-1025
33,1025-1030
33,1030-1038
33,1038-1052

57,563-593
57,593-655
57,655-656

33,1052-1065
33,1065-1094

421
422
423
424/425
42b

426/427
427/429
427/428
429
429/430
P-399
c.414/424
425/430
409/412 ?

E N A

Num. enarrat.

1-18 .......................
18 Enarr. 2 .......
19, 20 et 21 .........
2T Enarr. 2 .......
22, 23, 24 et 25 25 Enarr. 2
26 Enarr. 2
27, 28 et 29
29 Enarr. 2
30
30 Enarr. 2
31
31 Enarr. 2

9

I
Annus
392
392
395
392
p.410
392
392
392

392
413

(vol. et pag.)

ML
(vol. et col.)

38,1-105
38,105-113
38,113-121
38,121-134
38,134-142
38,142-151
38,151-154
38,154-168
38,168-173
38,173-186
38,186-190
38,190-222
38,222-224
38,224-244

36,68-157
36,157-164
36,164-170
36,170-182
36,182-188
36,188-197
36,197-199
36,199-211
36,211-216
36,216-226
36,226-229
36,229-256
36.256- 257
36.257- 275

IS

·*>

Num. enarrat.

Rnarr. 2
I

38
39 et 40
41

Annus.
392
403
395/405
414
412
403
395
412
411/413
p.410
403
412
403

45, 46, 47. 48 et ;9
50 ............................. 411/413
413
414
413
395
412/413
395
403
413
412
395
414/416
414

et 75

Κ·4·

79 .......
8) ........
81 et 82
83
84
85 et 85
87

88
90, 91 et 92
9t ...............
9ί ...............
95 ...............

414/416
411
412
411/412
4-2
414/416
422
403

P-4IO
412
414/4:6
411/412
414/416
412
4M
393/394
412
396/399
393/594

CC
(vol. et pag.)

ML
(vol. et col.;

38,244-247

38,299-322
38,322-336
38,336-382
38,382-401
38 422-450
38,459-474
38,474-481
38,481-493
38,493-517
38,517-599
38,599-616
39,623-637
39.637-645
39.645-655
39.655-676
39,676-693
39.693-707
39,707-729
39.729-765

39 8ο7· 822
39,822-868
39,868 goo
39-900-930
39-9ÎO-94O
39,940-971
39,971-985
39,985-1004
39,1004-1023
39,1023-1052
39,1052-1066
39. ΙΟ66-ΙΙΙΙ
59,ιιιι-ιιΐ9
39.1119-1135
39.1135-1146
39·ιι^6-ι:6ι
39,1161-1176
39,1176-1207
39-1207-1220
39,1220-1244
39·1244-12;4
39,1254-1300
39.1^00-1310
39.1330-1342
39.1342-1354
39.1354-1374
39.1372-1378
39.1378-1393

36,277-300
36,300-322
36,322-342
36,342-354
36,354-396
36,396-412
36,412-431
36,431-464
36,464-476
36,476-482
36,482-493
36,493-514
36,514-585
36,585-599
36,599-612
36,612-619
36,619-628
36,628-646
36,646-661
36,661-673
36,673-692
36.692-723
36,723-760
36,760-772
36,772 812
36,812-840
30,810-865
36,865-874
36,874-901
36,901-913
36,913-929
36,929-946
36,946-970
36,970-982
36,982-1021
36,1021-1028
37,10-3-1046
37,1046-1055
37,1055-1069
37,1069-1081
37,1081-1109
37,1109-1120
37.1120-1141
37.1141-1J/9
37,1149-1189
37.1180-12:6
37,12:6-1227
37.1227-1237
37,1237-1253
37.1253-1258
$7 Λ 2 ¿8-1271

1 .

<inn. enarrat.
99
100
IOI
102 et 103
I04 et 105
I06
IO7 et 108
IO9
IIO, III, II2, 113, II4,
115, 116 et 117......... ..
n8 ................................... .
119, 120, 121, 122, 123,
124, 125, 126, 127, 128,
129, 130, 131, 132 et
T33 .................................
134 .......................................
135 .......................................
136 .......................................
137 .......................................
138 .......................................
J39 .......................................
140, 141 et 142 .................
143
144
145
146 et 147
148
149
150

Annas.

4:2
395
395
4J2
414/416
411/4:2
414/415
412

4J2
411/4:2
414/416
4-’2
4M
4:2
414
4I4/4I5

395
412
395
414/416

cc
(vol. e: pag.)

ML
(vol. et col.)

39.1393- Ι4θ5
39,1405-14:7
40,1425-1450
40,1450-1535
40,ΐ535-ΐ57θ
40,1570-1583
40,1583-1601
40,1601-1620

37.1271-1282
37,1282-1293
37,1293-1316
37U3I6-i39o
37,:39o-i4J9
37,1419-1430
37>i43o-4445
37,1445-1463

40,1620-1664
40,1664-1776

37.1463-1501
37,1501-1596

40,1776-1937
40,1937-1957
40,1957-1964
40,1964-1979
40,1979-1990
40,1990-2012
40,2012-2025
40,2025-2072
40,2072-2088
40,2088-2105
40,2105· 2:21
40,2121-2165
40,2165-2178
40,2178 2-90

37J596-1738
37.T738-i7>5
37,i755-i76i
37,1761-1774
37,1774-1784
37,1784-1803
37,1803-1815
37,1815-1855
37,1855-1869
37,18*9 1884
37,1884-1898
37,1898-1913
37.Ï9I3-I937
37,1917-1960
37,1960-1966

[* w

INIK.X-

Zrc
.Mal

*

xj
x.cs
χ,χχ
: M.K-h 12,43
Ml
ι,ι
1,2*
x.x6
I,l8
1,20-25
1.20
2,16
2,29
3.0.13
3Λ9
3,X2
3J6

5.8
5.:o
SU
5.X5
5^9
5.44
>22.24
5.J2
5.45
03
6.9
6,12

6,12s
6.Σ3
6,19 21
6,223
7.7
7,13
8,:ο

4,33
9.6
JO.113
10.22
10,20

11,21
11,28s
Π,30
Z2.4IS
12,445
12.32
Ζ3,9
13,23
23.29S
13-30
η.43
η,47-50
13,47

i6.t6.xs

ΐ6,:8

X7O8.
9096.
X/Ο 2331
99:.
74 354<
X200.
975444

Index .ad numeros marginales remittit

A

lam: factu* a Deo quoad corpus, 57381; probabilius in statu adulto. 576-78;
quoad animam. 586-87; tempus creatio­
nis animae, 589-92; ad imaginem Dei
factus, 712-14; ex Adam voluit Deus
omnes homines condere. 627-37; accepit
iustitiam, 712-21; quae donum erat su­
pernatural et gratuitum, 722-31; habuit
adiutorium sine quo, 732-43: immuni? a
concunisccntia, 748-51; donum oraeternaturale, 754-571 notuit in paradiso filios
procreare absque libidine, 752-53; gratia
spoliatus libidinem expertu; est, 754-58;
mortali; conditione corporis, immortalis
beneficio Conditoris, 759-70; alia dona
Adae collata, 771-80; magnum peccatum
commisit, 831-38; in primo hominis pec­
cato pluries peccati species, 830; non
fuit seductus a seroente, sed amicali be­
nevolentia erga mulierem, et ipse mandu­
cavit; 845-47; inobedientia ex superbia,
826 848-51; amissio donorum, 840-44;
creditur salvationem obtinuisse. 853; cur
permiserit Deus hominem ten tari, 854;
Adam et Eva, Christus ct Ecclesia,
1244-52.
Adiutorium sine quo: habuerunt Angeli,
664; et Adam, 732-43: natura, ib. et
1528-36; distinguitur ab adiutorio quo,
742-43; discrimen inter adiutorium sine
quo et donum perseverantiae quod prae­
destinatis datur, 1528-36; adiutorium sine
quo in oeconomia status iustitiae origina­
lis; adiutorium quo in statu naturae lap­
sae 1652-53 1740-46.
Adop*io per gratiam: descriptio, 1849;
participe; efficimur naturae divinae, ib.
Adrumetani monachi: doctrina circa cor­
rectionem. 1527; difficultatibus eorum
circa gratiam, liberum arbitrium et prae­
destinationem occurrit Auguninus: 172027; put ibant doctrina Augustini de gratia
negari liberum arbitrium, 1728; refutan­
tur. 1729-39.,
Aerumnae quibus homines, praesertim
parvuli, affliguntur, iniustie essent, riisi
traheretur peccatum originale, 883-89.
Aetates six temoorum, 530; aetas septima,
sabbatum requiei in beatitudine, 2356.
Aeternitas: notio, 290-92 5Ò1; Deus c;t
aeternus, 293-97: nec Fuit nec Erit, sei
Est, 298-300; infemi 23145$; bcaitudinis,
2357’S.
Ambrosius (S.): de came Christi adoranda
in Eucharistia, 2044a; eum Augustinus
ut migistrum venerabatur, ib.
Amor meus, pondus meum, 17895s.
Analogice Deum cognoscim j;, 258-60; ana­
logi le Sonae. Trinitatis, 469-81.
Angeli: notio, 638-39; creatio, 640-44; na­
tura, 645-49; hierarchia, 650-51; Deus
condens naturam, largiens gratiam. 652;
habuerunt etiam adiutorium sine quo, 664:
mali a luce veritatis se averterunt; boni

vero in veritate steterunt, 654-63: beatitudo angelorum bonorum et damnatio
malorum, 667-78; apparitiones, scientia
et petestas anaelorum. 679-88; !x>ni auxi­
liantur hominibus, 691-92; mali eos ten­
tant. 698-70T ; cognitio matutina et ves­
pertina, 525-27.
Animae humanae origo vexavit Augusti­
num, 582-83; quatuor opiniones de infu­
sione animae. 593; reicit theoriam Pla­
tonis et Origenis, 594; traduci an ismum
corporalem repudiat. 586; haesitat inter
traducianumum spiritualem et creatio­
nem, 598-61 t; incorporeitas et immorta­
litas, 612-23: post iudicium particulare
animae habebunt gaudium vel tormenta,
2297-99: gaudium vel tormenta maiora
post resurrectionem corporis. 2300; utrum
animae sanctorum Deum intuitive videant
ante resurrectionem corporis, 2301-13.
Anthropomorphismus vitandus. 287-89.
Antichristus, 23771.
Antistes Ecclesiae Romanae fidem expo­
nit, 178; antistites ecclcriae in adminis­
trat ione paenitentiae, 2152* 2169 2139·
Apollinaristae, 992-99; refutantur, ib.
Apostolici tas nota verae Ecclesiae. 1311-15;
tholica tenent. 1313.
Aqua baptismi benedicenda, 1915-16 T9845;
non ad validitatem baptismi, ib.; elemen­
tum (materia) baptismi cui accedit ver­
bum (forma) et fit sacramentum, 1915.
Ariani: 375 3S7 435-36 1019.
Auctoritas: ad discendum movit, 13-15;
ratio et auctoritas, ib.; examini subicienda, 17-18; alia divina, alia humana. 26;
non discedendum ab auctoritate Christi
et Scripturae. 27-28; methodus auctori­
tatis sequenda in inquisitione religionis,
20-34; auctoritas Ecclesiae in interpreta­
tioni S. Scriptura7*, 178-86; suprema Se­
di; Romanae, 1316-19; ecclesiae Catholi­
cae commovet Augustinum ad creden­
dum Evangelio, 187; auctoritas Patrum.
188-94.
Augustinus (S.): qua via pervenerit ad
Catholicam religionem, 35; non adhibuit
vocem ‘Theologia' sensu Scholasticorum.
472; credit Evangelio propter auctorita­
tem Ecclesiae, 187; cius theoria de illu­
minatione divina non est ontologica, 22543; origo mali valde exagitavit eum ante
conversionem, 550-51; animae humanae
origo vexavit Augustinum usque ad mor­
tem. 582-83; non videtur considerasse
hypothesim de possibilitate status natu­
rae purae, 781-94; non mutavit senten­
tiam de peccato originali. 869a; propter
difficultatem transfusionem peccati origi­
nalis explicandi anceps mansit inter crea­
tioni ;mu n et traducianismum spi itualem 598-611 923-27: semper sustinuit
suam de damnatione parvulorum, absque

Baptismo morientium. sententiam. 9601;
eius ratio agendi ut Donatistas ad unita­
tem Ecclesiae revocaret, Ι399-Ι4Π; pu­
tavit aliquando gratiam non necessariam
ad initium fidei. Errorem correxit. 143540; Semi pel agíanos hortatur ut secum
in veritate proficiant. 1441-42; an do­
cuerit universalem voluntatem salvitkam

»

-L'

Baii doctrina de operibus infidelium et de
libero arbitrio non est doctrina Augustini.
1567*Baptismus: natura ct nomina. 1970-78;
Sacramentum regenerationis, ib. ; baptis­
mus Christi et loannis, 1978; Christum
habet auctorem. 1979-83: definitio. 1984;
effectus: gratia. 1990-97; dominicus cha­
racter, iqçSss; incorporatio Ecclesiae, ib.;
assimila tur mari Rubro, 1990-92; non
prodest extra Ecclesiam, si desit caritas
unitatis. 1999 et passim; necessitas. 200815; speciatam pro parvulis, ib.; quibus
modis Baptismus aquae suppleri possit,
2023-31; praeparatio adultorum ad Bap­
tismum. 1989°; sacramentum fidei, 1912
2020; praeter originale, tollit etiam pec­
cata actualia. 2123.
Beatitudo: causa philosophandi, 3; est gau­
dium de veritate quae Deus est, 456;
beate omnes vivere volumus. 7 II ; fides
necessaria ad beatitudinem. ib.; consistit
in cognitione et possessione summi boni.
6 10; nequit perfecte in hac vita haberi. 94.
Vide Visio beatifica.
Benedictio aquae baptismal» et forma sa­
cramenti. 19155: benedictione vel conse­
cratione panis et vinum fiunt corpus et
sanguis Christi, 2044SS.
Bonitas Dei in creatione, 469; bonus Deus
bona creavit. 550; in Incarnatione. 115859; in redemptione. 1154-55.

Caelestius 1419 1502 s 1545.
Canta et ambula, 1845.
Caput Ecclesiae. Christus. 1218-26; Chris­
tus eo caput Ecclesiae, quia homo factus.
1231-34; caput et corpus unus est Chris­
tus, 1233; influxus capitis in corpus.
1241-43.
Caritas: definitio, 1265-66; vinculo praeci­
pue caritatis fideles constringuntur inter
se et cum capite Christo, 1261-67; identificatur cum gratia, 1448-66; caritas seu
delectatio victrix superat concupiscen­
tiam, 1778-81; supplere potest Baptis­
mum aquae, 203355; pondus animae,
17895s; et schismatici, 1347; frui-uti, 12;
veram libertatem causai, 178255; sola
manebit in beatitudine, 2363.
Caro: pro homine posita est, 978 986;
Christi vera caro, 1005-07; non tamen
caro peccati, ib. 1195; in came qua occisus
fuerat, resurrexit, 90; adoranda in Eucha­
ristia. 2044; de came Mariae carnem
Christus accepit, ib.
Catalogus episcoporum romano rum, 1311.
Catechumeni: quomodo praeparabantur ad
Baptismum, iq89q; catechumenus divina
caritate flagrans et Baptismus, 2024 ; datio
«alis in sacramento catechumenorum.
IQ102; catechumenus et Eucharistia, 2069-

Cathedra romana, 1207.
Catholica fides vera, 182-86; unde Ecclesia
Catholica dicitur, 1350-53.
Catholicitas: argumentum veritatis Eccle­
siae. 1330 1332 <335 1337-40; denotata
per vestem quadripartitam Christi, 1350;
prophetiae de cathol¡citate Ecclesiae, 135455: impletae in Catholica, tb. ; vis apo­
logetica catholicitatis, 1354-62.
Causa finita est, 1318.
Character sacramentales illustratur et de­
fenditur, 1049-53: Baptismi, IQ46SS; Con­
firmationis, 2043; Ordinis, 1048, 2176;
datur et manet etiam extra Ecclesiam.
10463s; propterea haec sacramenta non
iteranda, 21761.
Christus annuntiatus a prophetis. 72-76;
incarnatus de Spiritu Sancto ex Maria Vir­
gine. 974-82; habuit corpus reale, 080-91 ;
et animam rationalem. 992-90; in simili­
tudinem camis peccati, 1000-07; nullum
habuit peccatum nec originale nec actuale,
921-22 1063-65; sumendo quod non erat,
non perdidit quod erat. 1008-12; divinitas
Christi, 1013-17; Filius Dei naturalis,
non adoptatus, 1020-25.
— Christus duplicem habet naturam, 102634; in unitate personae, ib.; utraque na­
tura manet inconfusa. 1043-46; duae vo­
luntates. 1050-52; sed concordes, ib.;
passiones recte ordinatae. 1053-58; impeccabilitas, 1066-67; non habuit concu­
piscentiam. 1068-70; sanctitas, 1075-7?;
scientia. 1078-90; quaestio de scientia
beata Christi. 1086-90.
— Christus Mediator, 1091-1103; satisfactio
vicaria, 1096-1103; sacrificium in cruce,
ii04-11; sacerdos et victima in sacrificio
crucis, 1112-16; in sacrificio eucharistico,
2104-07; Christi redemptio universalis,
1121-30; superabundans, 1137; non ne­
cessaria sed conveniens, 1153-57 1160-68.
— Christus totus in plenitudinae Ecclesiae,
1217-26; caput Christus, corpus Ecclesia;
caput et corpus unus est Christus; ib.,
1233; caput et exemplar praedestinationis
nostrae. 1180 1693-94; auctor sacramen­
torum, 1934-37; minister principalis sa­
cramentorum, 1917-18 1956-57; de se­
cundo adventu Christi, 2376-86; in iudi­
cio finali Christus iudex in forma huma­
nitatis, 2420-22; realiter praesens in Eu­
charistia, 2044-68.
Cicero ut salvaret libertatem voluntatis,
negavit praescientiam Dei, 306-07; re­
futatur ab Augustino, 308.
Circumcelliones, 1399 1401-02.
Circumcisio locum Baptismi habebat, 1930Civitas super montem. Ecclesia omnibus
manifesta, 1337-38 1346; Dei in aeterna
beatitudine, 2347-64; diaboli in aeterno
supplicio, 2314-30.
Clericorum a laicis distinctio, 21774.
Columba: figura Ecclesiae, 1362; Ecclesia
societas columbae, Corpus Christi Mys­
ticum. 13755s; columba vocat, gemendo
vocat, 1953·
Comercium divinum: Christus descen­
dit ut nos ascenderemus; factus est filius
hominis ut nos efficeremur filii Dei,
1162-64 1237 1240
Communicatio idiomatum: 1041-42.
Communio eucharistica: dispositio ani-

mae, 2056; indigne sumentes, 2O55-57Î
quaestio dc necessitate Eucharistiae, 211722.
Confessio: obligatio confitendi «iis qui Ec­
clesiae praesunt», 2132«; confessionem
sequuntur paenitentia et reconciliatio,
ib. ; primus actus paenitentis, 2162-63;
ministri sunt «antistites» vel «qui ecclesiae
praesunt», vel «praepositi sacramentorum»,
2132 2152 2162.
Concilium: Carthaginense et Milevitanum,
13*6-18; plenarium totius orbis, 132714.
Concupiscentia: non fuit in Adam inno­
centi, 748-51; gratia deserente, protopa­
rentes de nuditate confusi sunt, 754-58;
natura concupiscentiae; disputatio cum
luliano, 796-810; concupiscentia «prout
nunc est», non potuit esse in paradiso
et est poena peccati, 811-819 783-84;
haud invincibilis est, 785-88; non consti­
tuit essentiam peccati originalis, 891-94;
quo sensu vocetur «peccatum», ib. 1490;
manet actu post Baptismum, transit reatu,
ib.; nulla in Christo, 1068-70; omnino
non concupiscere, iustitia maior; concu­
piscentiae non consentire, iustitia parva,
1504SS; delectatio victrix seu caritas, su­
perat contrariam concupiscentiam, 177881.
Confirmatio: Sacramentum Chrismatis,
2032-43; dabatur post Baptismum, ib.;
donatio Spiritus Sancti distinguitur a gra­
tiis gratis datis, 2036-40; character, 2043;
ignis Pentecostes, Confirmatio et Spiritus
Sanctus, 2032 2034.
Consubstantialitas Filii cum Patre, 374-75;
Spiritus Sancti cum Patre et Filio, 376 379.
Continentia: servata a coniugibus Maria et
loseph, 1200-02; virginalis et vidualis
superior bono nuptiarum, 2211-14.
Convenientia Incarnationis et redemptio­
nis, 1153-57 1160-68; secreti praedesti­
nationis, 1670.
Conversio cordis: requisita ut plena effica­
cia Baptismi obtineatur, 2oooss; Baptis­
mum aquae supplere potest, 2023SS.
Coopérons gratia, 1468.
Cornelius centurio Spiritum S. accepit
antequam baptizaretur, 2023SS; baptizatus est tamen, ib.
Corpus Adae a Deo factus, 573-81; anima­
le, non spirituale, 712 715 762; ligno
vitae a necessitate mortis prohibebatur,
760-61 764 776-79; mors corporis, 229095; resurrectio, 2387SS; post resurrectio­
nem vere erit corpus sed spirituale et
spiritui subiectum, 2404-06.
— Corpus Christi verum et reale, non phan­
tasticum, 689-90; passibile, iooi 1007;
realiter praesens in Eucharistia, 2044-68.
— Corpus Christi Mysticum Ecclesia eius,
1218-32; Christus et Ecclesia, caput et
corpus, unus est Christus, ib., 1233. Vide
Ecclesia.
Correptio: perseverantia et praedestinatio,
1527 1720; Adrumetani monachi circa
correptionem, ib.
Creatio: notio, 482; Deus omnia creavit,
etiam materiam informem, 483-500; ver­
bo sempiterno, res temporales factae sunt,
485-86; creavit quia voluit, 483-96; facta
in tempore, 501-06; secundum rationes
aeternas, 514-17; omnia simul creata fuc-

runt, 523; de rationibus seminalibus,
531-48; Creator bonus bona creavit,
549-50 554.
Crede ut intelligas, 36-45.
Cyprianus (S.): fidem in ministro exigebat
ad validitatem Baptismi, 1943; necessitas
Baptismi etiam pro infantibus, 2015-16;
defensor unitatis Ecclesiae, 1946; salus
extra Ecclesiam non est, 1284.

Daemonum peccatum, 654-60; poena,
674-78; daemones hominem tentant, 698701 ; commercium hominum cum diabolo.
Non omnia tamen credenda, 702-03; fu­
tura praenuntiando, saepe falluntur, 685
704; potestas daemonum, 708-11; diabo­
lus serpente usus fuit ut Evam alloquere­
tur, 827-30; alligatio diaboli, 2370-71.
Damnatio: omnibus debita propter origi­
nale peccatum, 1642 1676-77 et passim,
vide Massa damnata; nullus damnatur
sine malis meritis, 1713 1715,
Damnatorum poenae sunt aeternae, 231417; earum natura, 2324SS; nulla mitigatio,
2319-20; inaequalitas poenarum, 2322-23.
Deifìcatio per gratiam, 1846-55; qui iustificat, ipse deificat, 1846.
Delectatio victrix: suave facit quod non
delectabat, 1474; est gratia caritatis quae
contrariam cupiditatem superat, 1478SS
1778-81; essentia gratiae efficacis, ib.;
non imponit necessitatem, sed veram li­
bertatem causât, 1782-88; pondus meum,
amor metis, 1789-1800; delectationis gra­
tia necessaria ad pie vivendum, 1478-86;
erronea interpretatio lansenii de delecta­
tione victrici, 17804. Vide Efficacia gra­
tiae.
Derelictio Christi in cruce, 1059-62. Ex­
positio rea lis et symbol ica, ib.
Deus: eius existentia difficulter ignoratur,
195-98; argumenta quibus demonstratur,
199-215; argumentum dictum august inia num, 216-24; attributa Dei, 255-61; eius
scientia, 301 ss; voluntas, 324-38; pro­
videntia, 339-53; voluntas salvifica, 163751; non acceptor personarum, 1601-02;
iustus non potest quemquam sine malis
meritis damnare, 1713 1715· Vide Essen­
tia Dei.
Dies Genesis quomodo computandi, 518
525-27.
Difficultas: vide Concupiscentia.
Disciplina arcani: 19856 206815.
Divinitas Verbi, 374-75; Spiritus Sancti,
376; Christi, 1013-17.
Doctrina catholica sancta, 131-33.
Dona ordinis naturalis ct supernaturalis,
1448-51; Spiritus Sancti quae caritatem
comitantur, 1869-71; Adae concessa: ius­
titia, 7i2ss; adiutorium sine quo, 732SS;
integritas, 748SS; immortalitas, 759ss;
alia dona, 771SS; merita nostra, dona sunt
Dei, 1891SS.
Donatistae: carent nota apostolicitatis,
1312; et unitatis catholicae, 1334-40;
errores, 1341; diviserunt Ecclesiam. Ec­
clesia virgo corrupta est in parte Donatistarum, 1348SS; ecclesia Donatistarum,
tamquam sarmentum praecisum a vite;
«pars> Donati non communicat cum «Ca­
tholica* toto orbe diffusa, 1358-62; eorum
conceptus de Ecclesia, 1370SS; de sanet i-

tate in ministro Sicramcntorum 1043-45;
non distinguebant inter validitatem et
efficaciam Sacramentorum, ib.
Dotes corporis gloriosi, 2404$$.

mentum unitatis. 208853; quaestio de ne­
cessitate, 2117-22.
Eunomiani: 1018 1358
Eva: interventio Dei in fÿnnatione corporis
Evae e latete viri. 580; probabile putat
S. Augustinus animam Evae fuisse im­
mediate creatam a Deo, 597; formatio
E vae e latere Adae. littcniliter accipienda;
ad aliquid tamen significandum ita factum
est: .Adam et Christus; Eva et Ecclesia:
6H*33; Adam et Eva parentes omnium,
634-36; dona ei collata; vide Adam:
Eva seducta fuit a serpente, 845-47; sed
ideo quia iam per superbiam peccaverat,
848-51; creditur salvationem obtinuisse,
8^3Excaecati: non carent omni gratia, 1622-27;
excaecatio inchoata tantum in hac vita.
De nullo desperandum, ib.
Excitans gratis, 1471·
Extra Ecclesiam nulla salus: explicatur.

Ecclesia: corpus Christi et sponsa, 135
218-26; thalamus huu; conjunctionis
nuptiali* uterus Virgini» Manae, 122730; concepta in Incarnatione, ib. ; nata
e latere Christi. 1244-4?; cum Chrisus
pro Ecclesia ra eba'ur, et ipsi patiebatur
1225-1235-36; trarifera-a die Pentecos­
tes. ¡286 ¡ 334-35; via salutis munu sanc­
tificandi ad Ecclesiam pertinet. 1249-50
1963-69; virgo er mater nostra, nmc
Virgini Mariae simillima, 1251-57 134240; anima Spiritus Sanctus, 1260SS; Chris­
tus caout Ecclesiae. Caput et corpus unus
est Christus. 121S-26 1233·,
— Ecclesia viàbili», catholica identifizatur
cum Ecclesia, quae est Corpus Christi
Mysticum, 127355 1388-90; ut corpus ·
hierarchi'um, 1289-1310; società;, viabi­
Felicitas: protoparentum in paradiso, 771lis. catholica, 1328-40; varia nomina, ιό. ;
mons, civitas super montem constituta,
72 776; beatorum in caelo, 2354-60.
1337-40; apostolica. 1311-15; unde Ca­
Fideles vinculo praecipue caritatis constrin­
tholica dicitur. 1350-53; sancta» quamvis
guntur inter se et cum Capite Christo,
non omnia eius membra sancto sint, 13631261-67; non tantum Christiani, sed et
92; sanctitas argumentum veritam Eccle­
Christus hunt per gratiam. 1856-58;
norunt fi leles sacramentum fidelium, 2046
siae. 134 1369; domus. 137! 1384; hortus,
fons, 1377; Ecclesia quae in hoc saeculo
2066 2068 2086 2o835; quomodo Eucha­
malos bonis permixtos tolerat, una cum
ristiam recepturi, 2o86ss; per aquam
Ecclesia venturi saeculi, quae iustorum
Baotismi et ignem seu chrisma Confirma­
tantum erit. 1385-87; Eccl.-àa ct Status,
tionis efficiuntur panis sacramenti Eucha­
ristiae, 2034.
1393-X411; vera tantum Ecclesia generat
filios. 200355; mater Ecclesia cor et os
Fides: necessaria ad beatitudinem, 11; tes­
parvulis praestat cum baptizantur, 2018timonium requiritur ad credendum, 16;
21; offertur per sacerdotem magnum
testibus movemur ad finem, 19; rationa­
Christum. 2ΠΙ-Ι2; offerens et oblatio in
bile est ut fide? praecedat rationem. 20;
Eucharistia. 2113-14; extra Ecclesiam
est cum assensione cogitare; merces fidei,
non est salus. 127355 1388-90.
videre quod creditur, 24 49 52; credere
- Ecclesia Catholica in qua praenuntiato
alicui, credere aliquem, credere in aliquem,
impleta sunt, magnum credioilitatis mo5O3; credens fide sanatur ut ampliora in­
tivum. 08 105-6; magna auctoritas, 134
telligat, 25; in amplectenda fide rationa­
1316-27; infallibilitas, 1316η; regula fidei.
bile est ut methodus suctoritatis sequa­
175-187; Ecclesia sanctorum. Ecclesia ca­
tur. 29-34; impletione prophetiarum fides
tholica est. 1367; tenenda Religio Chris­
aedificatur, 105-07; fides quaerit, intellec­
tiana et Catholica Ecrie da, 136-138.
tus invenit, 468; fide, spe et caritate fide­
Efficacia gratiae in delectatione ti.tfia seu
les coadunantur inter se et cum Capite
caritote, 1778-81; non necessitatem im­
Christo, 1261 ss; requisita ad justificatio­
ponit, ied verán libertatem causa*. 1782«;
nem 180455; nat ira fidei justificantis,
libera: a servitute peccati. 178255 et pas­
i8i2ss; initium fidn est a Deo, 1577-86;
sim; efficacia Sacramentorum, 194355.
definita fuit resurrectione Christi, 1334;
Elementa duo in Sacramentis. 10055?;
non erit in caelo, 2363.
e jcha "ittica, symbolum sjnt unitatis Cor­
Filiatio adoptiva, per gratiam, 1846-55.
Vide Adoptio, lustificatio.
pori 1 Chr i iti Mystici. 208411 21 π.
Essentia Dei: quid non sit Deus, 245;
Filius Dei: consubstantialis cum Patre et
comprehendi non poten, 247-49; Deus
Spiritu Sancto, 374-75; vere genitus a Pa­
«Est» vocatur, quia immutabilis. 250-52;
tre, 3S8-90: aequalis Patri, 393-95; Sa­
quam sit mirabilis Deu*. 253-54; unita;
pientia de Sapientia, 394; generatio Verbi
essentiae in Trinitate, 371-85; aequalis
ab intellectu Patris illustratur, 397-403;
in singulis divinis personis, ac m tribus
mittitur a Patre, 451-54; mittit Spiritum
simul, 384-85; non est quasi quarta di­
Sanctum, 455; assumpsit quod non erat,
vinitas. sed inia ineffabili; Trinitas, 382986-88; non perdidit quod erat, 1011-12.
84; re identificatur cum attributis. 257.
Vide Christus, Incarnatio.
Eucharistia: praeientia realis Christi. 2344Finis Dei in creatione, 496; Incarnationis,
68; formulae ad exprimendam transub1171-84; civitatis Dei, 2347; civitatis dia­
stantiationem. 2047-5θ: formula consecra­
boli, 2314-30; mundi, 2425·
tioni;. 2052; eucharir.kum sacrificium,
Forma Baptismi, an benedictio aquae, 19152058-64; communio, 2066-68; textus obs­
16; Eucharistiae, 2052; forma pietatis,
curiores circa Euchari itiam, 2071-83;
1283^ I9443; homo ab Ecclesia separatus
symbolum et causa perfectae incorpora­
habere potest furmam pietatis, non vero vir ·
tionis Corpori Mystico, 2084-91; sacra­
tutem pietatis invisibilis, 1272 1283** 1944*.

Fratres Christi, 1208.
Frui-uti, 12; fruitio Dei in caelo, 2351,
235Q4·
Fulgentius (S.): ile participatione corporis
et sanguinis Domini per Baptismum,
2 î 21
Futura libera Deus cognoscit, 304-08; etiam
conditionata, 310-11; scientia futurorum
condilionatorum Deus non utitur ad con­
ferendum praemium vel ad puniendum,
312-13; cum praescientia Dei conciliatur
libertas humana, 317SS.

Gaudium electorum, 2354« Vide Visio
beatifica.
Generatio: competit Deo multo perfectius
quam creaturis, 391; Filii vera, 388-90;
ab intellectu Patris, 394; illustratur, 397403; distinctio inter generationem et pro­
cessionem, 4195s.
Genesis: priora capita ad mentem Augusti­
ni, 518-30; dies Genesis, ib.
Gratia: collata Adae, 712-43; vere supernaturalis, ib. Vide Adam. Gratia Christi,
1075-77: gratia unionis, ib. Vide Chris­
tus. Gratia non consistit in natura libero
arbitrio condita, neque in lege et doctrina,
sed in dono Mediatoris, 1444-51; distin­
guitur a donis ordinis naturalis et repo­
nitur cius natura in illustratione intellec­
tus et inspiratione caritatis, 1448-66; identificatur cum caritate, ib.; divisiones gra­
tiae, 1467-76; gratia sufficiens, 17359.
— Necessaria ad pie vivendum, 1477-96; ad
perseverantiam. 1515-27; ad legem ser. vandam, 1537-49; ad initium fidei, 157786; gratuitas gratiae, 1587-1602; si gratia
ergo gratis data, 1593-95; dispensatio gra­
tiae: fidelibus, 1603 - 19; peccatoribus
etiam obcaccatis, 1620-31; infidelibus,
1632-36; efficacia gratiae, 1732-39; libe­
rat liberum arbitrium, 1740-64; non im­
ponit necessitatem, sed veram libertatem
causât, 1782-88; gratia in oeconomia sta­
tus iustitiae originalis et in statu naturae
lapsae et reparatae, 1652-53 1740-46.
— Gratia sanctificans, 1824-44; deificat,
1846-55; praestantia gratiae sanctifican­
tis, 1872-74; causa meriti, 1891-1904. Vide
lustificatio.
Gratuitas gratiae: vide Gratia.
Haeretici, 1280; in bona fide, 1285; unita­
tem fidei violant, 1347; vox dissonans in
choro Christi, 1345; sacramenta in haeresi. 1943-69; sarmenta praecisa a vite, 1358;
utrum salvari queant, 1274-85.
Hexaëmeri interpretatio, 518-30.
Hilarius monachus S. Augustinum infor­
mat de doctrinis Massiliensium, 1521
1575-76.
Historia et prophetia fundamentum veri­
tatis Religionis Christianae, 70 139-40.
Homo: creatus a Deo, quoad corpus, 57381 ; quoad animam, 582-92; cum condere­
tur, accepit iustitiam, 712-31; et aditiloriwn sine quo, 732-43; dona praeternaturalia, 744-80; fecit Deus hominem rectum,
718-20, vide Adam; non potest sese possitive disponere ad gratiam, 1596-98; dei­
ficatur per gratiam adoptantem, 1846-55.
Homo dominicus, 1087.

Homouilon, 375; Ariani tamquam oppro­
brio novi nominis Christianos Homousianot vocant, to 19. Vide Consubstantia­
litas.
Hortensio Ciceronis excitatur Augustinus
ad amorem sapientiae, 1.
Humanum genus ab Adam propagatum,
627-37.

lansenius: circa delectationem victricem
17804.
Idiomatum communicatio, 1041-42.
lerusalcm: ubi incepit Ecclesia, 1335 1339
Ignis: Pentecostes, Confirmatio et Spiritus
Sanctus, 2032 2034 ; significat chrisma Con­
firmationis, 2034; inferni, natura, 2324;
miris sed veris modis possunt spiritus in­
corporei poena corporali ignis affligi, ib.;
purgatorii, emendatorius, 2335; interpre­
tatio verborum «quasi per ignem», 23395$.
Ignorantia: non fuit in Adam innocenti,
777-80; rationem poenae habet, 783-84;
non fuit in Christo, 1078-90.
Illuminatio divina: theoria S. Augustini,
225-30; non est ontologica, 231-36238-41.
Imago Dei ad quam factus est homo, 71214; quid istius imaginis amissum est per
peccatum, 1875; non totaliter detrita sed
deformis, 1555 1875; quomodo renova­
tur, 909-10 941 1877-90«.
Immensitas divina: Deus ideo non in loco,
quia ubique totus, 275-79; totus ubique,
totus in seipso, 280-82; ubique per divi­
nitatis praesentiam, non ubique per habi­
tationis gratiam, 283-84; quid de prae­
sentia Christi sentiendum, 287; caveamus
ab anthropomorphisme, 288-89.
Immortalitas corporis Adae collata, 760-70;
conditionata, non absoluta, ib. ; amissa per
peccatum, 715-16 932.
Impeccabili tas Christi, T066-67; beatorum,
2364.
Impeccantia: Christi, 1063-65; B. Mariae
Virginis, 1209-10: saepissime arguit S. Au­
gustinus contra thesim pelagianam de im­
peccantia, vide c.g. 1497-1514 1541-45.
Impositio manuum, 2039-40 20434 2176.
tia, 1537-49: ad vivendum absque ullo
peccato, 1541-45 1497-15*4.
Inaequalitas beatitudinis, 2361-62; nulla
tamen invidia ibi erit, ib. ; denarius omni­
bus aequalis, quia ad beatitudinis aeter­
nitatem quod spectat, beatitudo omnibus
erit aequalis, 2362; poenarum inferni,
2323«
Incarnatio: non necessaria, 1151-52; aliis
modis potuit Deus hominem liberare,
1153-54 ; conveniens, 1155-58; multa bona
derivantur, 1160-64; mysterium non in­
credibile, 1169-70
causa finalis. 1171-84; opus fuit misericor­
diae, 1151-52, vide Christus; Ecclesia in
Incarnatione concepta, 1227-30.
Incommutabilitas divina: 265-68; Deus
voluntatem non mutat, sed res quas vult,
269-74; quo sensu dicatur Deum «paeniteri», «irasci», etc., 271SS.
Infallibilitas Ecclesiae, Romani Pontificis,
Conciliorum plenariorum totius orbis,
1316-27; restat in auxilio divino, ib.
Infantes: nuper baptizati, 1973; sermones

Augustini ad infantes, ib., nota 2; de
symbolisme Eucharistiae, 2085-86. Vide
Parvuli.
Infernus: existentia et aeternitas. 2314-17;
doctrina de liberatione angelorum mtlorum vel hominum ex inferno rcicitur,
2318; nec Augustino placet doctrina de
mitig rione poenarum. 2319-20; alii aliis
tolerabilius punientur. 2322-23; miris sed
WTÙ modis possunt spiritus incorporei
poena corporali ignis affligi. 23245s; mors
secunda, 2290-91.
Infideles: possunt aliquod bonum naturale
agere. 1554-55; tamen pluries Augusti­
nus asserit opera infidelium peccata esse.
1556-60; quandoque bene operati sunt
ex auxilio gratiae. 1561; negat cos veras
habuisse virtutes remuneratione superna­
tural i dignas, 1561-62; finis, seu intentio,
plerumque vitiat opera infidelium, 1566;
non carent omni gratia. 1632-36.
Infirmitates Christi, ιοοτ-07 1053-58; non
fuerunt vitiosae; sed sine ullo peccato, ib.
Ingenitus Pater. 386-87.
Initium fidei: Augustinus aliquando pu­
taverat gratiam non necessariam ad ini­
tium fidei, 1435-39; errorem correxit,
1440; error Semipel agianorum, 1570»;
necessitas gratiae. 15775$.
Inobedientiae peccatum, ex superbia, a
protoparentibus commissum, 826 841 84771; gravitas, ib.; constituit deordinationem inter animam et Deum, et induxit
inordinationem inter carnem et spiritum.
805 928-30; Jure seminationis et propaga­
tionis nostrum quoque est, 896-905. Vide
Peccatum originale.
Inspiratio dilectionis: 1444-6 5. Vide Gratia.
Integritas: donum protoparenti bus conces­
sum. 748-51; corporum resurgentium,
2393-97Inlellige ut credas: 13-35; relationes inter
rationem et fidem, 20-22.
loseph (S.): Mariae sponsus, custos pudo­
ris virginalis, 1200-02; coniuges absque
commixtione camis. 2227-28; tria bona
nuntiarum impleta in matrimonio B. M. V.
et S. loseph, 2275-76.
lovinianus circa virginitatem Mariae, 1192.
Iudicium particulare: statim post mor­
tem, 2296; sors animae iudicio particu­
lari determinatur. 2297-99.
Iudicium finale: secundus adventus Chris­
ti. 2376; signa quae antecedent, 2377W
nescimus diem. 2382$$; argumenta pro
iudicio universali, 2413-19; Christus ludex in forma humanitatis, 2420-22; omnes
iudicabuntur. Sententia, 2423-24·
lulianus Pclagianus: circa concupiscentiam
Adae, 744-45; responsio S. Augustini.
758; docuit Adam corpore moriturum
etiamsi non peccasset, 766; de natura con­
cupiscentiae. 796; de libertate arbitrii, im­
peccantia et gratia. 1417-18 1421 1756-58;
de virtutibus et operibus infidelium.
1561-68.
Ius dandi, 1948 ; potestas ordinandi, io., 2176.
lustificatio: definitio. 1801-03; diioositio ad
iustifirationem. 1804-11: natura fidei iustificantri. 1812-23; gratuitas, 1822-23; ius­
tificat Deus peccata remittendo et donan­
do caritatem. 1824-28; de iustitia iustificante, 1929-34; interna lustificatio et re­

novatio, 1835-41; peccata vere auferun­
tur, non raduntur, 1840-41; qui iustificat,
ipse deificat. 1846-55; tota Trinitas inha­
bitat in anima iusti, 1859-68; instaurat
imaginem Dei. 1875-90; amissibilitas.
1521 1523 1670 1681SS.
Iustitia quam Adam acceperat amissa fuit
per peccatum, 712-14 7 »7;, datur per g-atiam, ib.; quid sit facere iustitiam, quid
vero perficere, 1504-06; iustitia parva,
iustitia maior, 1507-08; etiam iustitia maior
(non concupiscere), possibilis in hac vita
per extraordinariam gratiam, 1510; iusti­
tia perfecta (maior) in caelo, 1511; quanto
quis longior a peccato, tanto propinquior
plenitudini iustitiae, 1512. Vide Justificatio.
Lipis praecisus de monte sine manibus

Christus sine opere maritali, 877 1337;
factus est mons magnus, Ecclesia toto
orbe diffusa. 1337.
Lex: distinguenda a gratia, 1447: bona, sed
desiderium malum auget, τ537-40; iubet
massis quam iuvat, 1540. Vide Praecepta.
Libera futura Deus cognoscit, 304-08;
etiam conditionata, 310-11; cum prae­
scientia Dei conciliatur libertas humana,
317».
Liberans gratia, t472-73 et passim. Vide
Libertas, Gratia.
Liberatio a captivitate diaboli per mortem
Christi, effectus reconciliationis cum Deo,
it38 τ 141-45; pretium non fuit solutum
diabolo, ib. ; theoria «de abusu ¡urium»,
τ 146-47; a servitute peccati per gratiam,
T75210. Vide Libertas.
Libertas et liberum arbitrium: in quo
differunt. 949-56 1744-45 1754; libertas
qua Adam gaudebat ante peccatum per­
dita est, non vero liberum arbitrium sine
quo non peccatur, ib. ; per gratiam liberum
arbitrium liberatur, 95OSS 1740-64; existentia liberi arbitrii, 1728-31; quomodo
intelligendum dictum Augustini, quod li­
berum arbitrium nonnisi ad peccandum va­
leat, si lateat veritatis via, 1560 1567;
praescientia Dei et liberum arbitrium,
3T7ts; eo liberior voluntas, quo sanior,
1762; libertas caritatis, 1786; liberali sua­
vitate amoris trahimur, 1782; libertas sub
gratia, 1782SS; voluntas non se habet mere
passive sub gratia, 1670-77; libertas et
imoeccabilitas beatorum in caelo, 2364.
Librarii nostri ludaei, 72 73 108-09.
Lignum vitae defendebat Adam ab infirmi­
tatibus et morte, 760-61 766-69.
Magia, 702-03.
Mali origo valde exagitavit Augustinum ante
conversionem. 550-5 τ ; principium malum
Manichaeorum repugnat, 452-53; Deus
omnia bona creavit, 549-50 554; bonum
et malum meta physicum, 555-60; malum
morale a motu defectivo voluntatis, 56272; mala physica ex peccato Adae, 888-89;
malum concupiscentiae, privatio quae­
dam, 808-το.
Manichaei: de principio malo, 452-53; con­
cupiscentiam ut naturam malam vitupe­
rant, 746 795; quod peccata, non volun­
tate. sed necessitate committantur, 1728;
doctrina de Matrimonio, 2203-04; refu­
tatur. ib.

Maria Del Genetrix. 974-81 1185-91; non
mater divinitatis, 1191; perpetua virgini­
tas, 1193-1208; nullam cum de peccatis
agitur vult S. Augustinus habere quaestio­
nem. De immaculata conceptione, 1209io; Maria corredcmptrix, 1211-15; mater
Capitis nostri et mater nostra, 12j6; ute­
rus Virginis Mariae thalamus conjunctio­
nis Christi cum Ecclesia, 1227-30; caro
Christi de carne Mariae, 2044; Maria et
Ecclesia, 1254-56.
Martyres: testes Dei, ito; non facit poena,
sed causa; pro vera religione mortui sunt,
in-13; testimonium perhibent veritati
Religionis Christianae, 114-17; tormenta
physica et moralia, 118-21; vitis Eccle­
siae pullulat rigata sanguine martyrum,
122-24; in «martyria» Donatistarum inve­
hit Augustinus, 125; martyrium supplet
Baptismum aquae, 20235s; pro martyri­
bus non oratur, 2345.
Massa damnata: massa peccati, perditionis
erat genus humanum propter peccatum
originale, 934-40 1641-42 1654-55; nemo
liberatur nisi gratia Redemptoris, ib.;
etiamsi nullus liberaretur, nemo posset
Dei vituperare iustitiam, 1151-52; ex
eadem massa unus eligitur, alter non eli­
gitur, 1601-02; indebitae misericordiae
Dei est, quod multi praedestinentur et
gratuito ab hac damnatione liberentur,
. 1654-55 1672-98; damnatio omnibus de­
bebatur, ib., 1642 et passim.
Massilienses: vide Semipelagiani.
Matrimonium: vide Nuptiae.
Mediatio Christi: 1091-1103.
Medicus Christus: 1165-67: medicus hu­
milis sanat tumorem superbiae, ib.
Mercator Christus: 1106-08; pretium san­
guinis sui in sacco camis suae ferebat.
Percussus est lancea in cruce, fusus est
saccus, et manavit pretium redemptionis,
1107-08.
Merita nostra, dona sunt Dei, 1891-96; de­
bitorem se fecit Deus promittendo, 189799; obiectum meriti, 1900-04; tempus
merendi morte finitur, 2337*.
Millenarismus: quemdam millenarismum
Augustinus iunior admiserat, 2365-66;
sententiam retractavit, allegorico inter­
pretatus Apoc. 20,1-6. 2367-69; alligatio
diaboli, 2370-71; regnum Christi est Ec­
clesia etiam nunc, 2372SS.
Miracula Christi: ut homines in eum cre­
derent multa patravit Christus miracula,
83-84; quia alia miracula assiduitate vi­
luerant, maiora et insolita Christus fecit,
88-89; resurrectio Christi maius omnium
miraculorum, 90-93; eius divinitatem de­
monstrant, 85-87.
Miraculum: notio, 79; opus divinum, 7982; vis relativa, 83-84Î veritatem Religio­
nis Christianae demonstrat, 98-109; mi­
racula Apostolorum, ib.
Misericordia divina: tranquilla bonitas sub­
veniendi, 259; Incarnatio opus misericor­
diae, 1151; per indebitam misericordiam
discernuntur praedestinati a massa perdi­
tionis, 1676. Vide Massa damnata.
Missio in divinis: 449-60; Pater a nullo
mittitur, 449-50; mittit Filium et Spiri­
tum Sanctum, 451-58; Filius mittit Spiri­
tum Sanctum. 455; nulla tamen inaequa-

litas in Trinitate, ib.; in quo differt mis­
sio Filii a missione Spiritus Sancti, 459-60.
Mixtura Dei et hominis, 1047*·
Mors: per peccatum intravit in mundum,
760-70; corporis, animae, secunda, 831
2290-93 2375; omnes morti obstricti,
praeter Christum. 2293-94 too6.
Mundus: a Deo factus ex nihilo, 48233; in
tempore vel potius cum tempore, 501 ss;
vide Creatio; conflagratione ignis peri­
bit, 2425.
Muscipula, crux Christi, II41-43.
Mysterium: vide Sacramentum. Myste­
rium Incarnationis non incredibile, 116970; Trinitatis mysterium analogiis illus­
tratur, 46835; mysterium pacis et unitatis
in Eucharistia, 2085.

Nativitas: duae Domini nativitates, 983
1197-99; spiritualis hominis per gratiam
adoptantem, 1846-55; secunda per bap­
tismum. 1970-78.
Natura: distinguitur a gratia, 722-27 1448;
notio, 7591; vitiata «quasi secunda natu­
ra» ib., 949*. ea proprie natura in qua sine
vitio creati sumus, 822-23; mutata in
peius, vulnerata, perdita propter pecca­
tum Adae, 932 941-42; non tamen sub­
stantialiter corrupta, 945-48; Christo me­
dico indiget, 942-43; assumpta a Verbo.
986-1007 1010-1012; non praeexstitit as­
sumptioni a Verbo, 1035-40; duplex in
Christo. 1026-1034; utraque natura ma­
net inconfusa, 1043-46: gratia salvatur
natura, 1448.
Necessitas gratiae: vide Gratia. Necessitas
Baptismi, 2008-15: quibus modis Baptis­
mus aquae suppleri possit, 2023-31; de
necessitate Incarnationis, 1151&S; gratia
efficax non imponit necessitatem, 1782-88.
Nomen Dei, 250-51.
Numerus praedestinatorum et damnato­
rum, 1664-67; definitus numerus prae­
destinatorum, 16646; electi multi sunt,
pauci tamen in comparatione pereun­
tium: 1665-66.
Nuptiae non sunt causa peccati originalis,
918-19; 2200-02 ; origo et finis, ut definitus
numerus praedestinatorum sociaretur An­
gelis in civitate caelesti, 2184 2186-90;
etiam si homo non peccasset, natura hu­
mana procreata fuisset in paradiso, 218588: vide Adam. Primis temporibus «of­
ficium» erat generandi, 2192-93; genera­
tio complectitur propagationem et con­
formationem. 2194. Institutio et benedic­
tio nuptiarum. 918-19 2194 2197-99; bo­
nae sunt natura sua, 2205-10; bonum
nuptiarum inferius continentiae virginali
et etiam viduali, 2211-14; finis nuptia­
rum, 2215 -18 ; bona nuptiarum inter quae :
fides, proles, sacramentum, 2219-24; actus
coniugalis non essentialis coniugio, 222526; unitas matrimonii, 2234-50; sanctis
Patribus Vet. Test, polygamia permissa
fuit, 2241-45; secundae nuptiae licitae,
2246-48; indissolubili tas matrimonii, 225171 ; privilegium Paulinum, 2268-71;
utrum Matrimonium sit Sacramentum
Novae Legis, 2272-88.
Obdurati: non carent omni gratia, 1622-

27: indurat io cordis Pharaonis. 1628; cur

obcaecatio- ludaeorum permissa fuerit,
1629-30; Deus non obdurat impertiendo
malitiam, sed non impertiendo misericor­
diam. 1704; nulla iniquitas apud Deum,

Omnipotentia Dei: manifestatur in Incar­
natione. 1045. Vide Voluntas Dei.
Opera: non omnia opera peccatorum aut
infidelium sunt peccata. 1550-55; quo
sensu dicat Augustinus opera infidelium
peccata esse. 156033. vide Infideles; opera
meritoria. iSqiss.
Operans gratia. 1467».
Operatio Dei ad extra communis tribus
personis, 430-47: quaedam similitudo in
facultatibus animae. 448·
Oratio: argumentum pro necessitate gra­
tiae. 1403 1544-49; Da <T^od iubes, et iube
Quod vis, 1549; oratio ct perseverantia
finalis. 1521; de nullo est desperandum
in hac vita, et pro omnibus orandum.
1625; non oratur pro martyribus, 2345;
nec pro reprobis, 2321.
Ordo ut sacramentum. 2176; character.
ib.: clerici a laicis distinguuntur, 21774;
gradus ministerii sacri. 21785; probatiores
in clerum assumuntur. 2182-83.
Ordo episcoporum in cathedra roma.na.
1311.
Origo generis humani ex Adam, 627-37:
animae humanae, vide .Animae.

Paenitentía:
tria genera,
genera, 2135;
2135; sequitur
Vaenitentia: tria
confessionem, ib.; peccatum puniri de­
bet, 2126; pro gravitate peccatorum gra­
vior vel mitior iniungitur, 21523s; con­
fessio primus actus paenitent is, 2162-63;
publica semel tantum, 2166; distinguitur
a Baptismo, 2171-74; antistites Ecclesiae
in administratione paenitentiae. 2139.*
2152 2162.
Pagani convincuntur de Religione Christia­
na ex libris luda eo rum. 72-73. Vide In­
fideles.
Panis fit corpus Christi. 2044-70: ex multis
granis factus, symbolum unitatis Corpo­
ris Mystici, 20-84-85 2034.
Paradisus: terrestris, locus beatitudini*,
771-72 776; iuxta Pel agíanos, 773-75:
etiam si homo non peccasset, natura hu­
mana procreata fuisset in paradiso «absque
libidine», 2185-88 2190.
Participatio naturae divinae per gratiam.
1846-55, vide Filiatio, Gratia, luetificatio. De participatione Corporis et San­
guinis Domini, de Baptismo et Eucha­
ristia. Controversia de interpretatione Au­
gustini, 211713.
Parvuli absque Baptismo morientes dam­
nantur. 957-58; hoc iniustum enet nisi
traherent peccatum originale, 959; poena
damni parvulorum magna erit. 965-67;
nihil determinat de loco ubi sint, 966;
poena sensus mitissima plectuntur. 96972; non admittit Augustinus locum me­
dium inter regnum caelorum et damna­
tionem. 960-63 2008; Deus nullum re­
spectum habet ad praevisa merita futura
parvulorum qui praedestinantur. 964
1695-98; etiam pro parvulis mortuus est
Christus, 1121-25 2009; per Baptismum
incorporantur Corpori Chnsti. quod «t

Ecclesia, ano-in Mater Ecclesia cor et
os parvulis praestat cum baptizantur,
2018-21; martyrium vicem Baptismi ha­
bet, 2031 ·
Passiones recte ordinatae in Christo,
1053-58.
Pater non est de alio, 386-87; de sua
substantia genuit Filium, 389-90; per in­
tellectum, 394 397-403; a nullo missus,
440-50; mittit FÛium et Spiritum Sanc­
tum. 451-58.
Patres Ecclesiae; quod acceperunt, tradi­
derunt. 188-89; magna auctoritas relate
ad fidem. 190-92; concordant in funda­
mentalia fidei, 193.
Peccator: quo sensu sit in Ecclesia. 137083; non omnia opera peccatorum sunt
peccata, 1550-53; de nullo desperandum.
1625; gratiam accipiunt, 1620-2!.
Peccatum: variae definitiones. 1407-15oo;
latissime usurpavit nomen «peccati· in
controversia pelagiam, 1501-02: nullus in
hac vita sine peccato. 1509SS; Deus nemi­
nem cogit ad peccandum, 323; causa pec­
cati est voluntas, 781-82, 1616-17; pecca­
tum contra Spiritum Sanctum. 1631 214445; peccata auferuntur, non raduntur in
iùstificatione, 1840-41 ; in Baptismo, 199097— Distinctio inter peccatum mortale et ve­
niale. 21231; nomina quibus peccatum
mortale designat, ib.; mortalia non om­
nia eiusdem gravitatis, 2124-25, 2153;
peccatum puniendum est, 2126; de mo­
dis quibus peccata dimittuntur. 2127-31*.
obligatio confitendi «iis qui Ecclesiae prae­
sunt», 213233; clavibus Ecclesiae omnia
peccata possunt dimitti. 21425s; quaenam
peccata paenitentiae sacramentali subicienda sunt, 2150-60; per peccatum mors
intravit in mundum, 760-70, 932-33.
2289; quaedam peccata remittentur in
futuro saeculo, 2336.
Peccatum originale: transfusio. Argumen­
tatur ex S. Scriptura, 856-65; ex Tradi­
tione, 866-69; alia argumenta, 870-73; ex
miseriis quibus vita hominum, praeser­
tim parvulorum, aggravatur, 883-89; eius
natura, 890-911; qua ratione fuerit vo­
luntarium naturae humanae, 896-905 ; pro­
pagatione contrahitur, quia generatio per­
agitur concupiscentia, 912-20; non tamen
nuptiae causa sunt peccati originalis, sed
peccatum primi hominis, 918-19; dif­
ficultas explicandi quomodo anima pec­
cato originali inquinetur, 923-27; effectus,
in hac vita, 928-56; in altera vita, 957-73;
causa reprobationis negativae, 1699-1707
1716; peccatum protopa rentum praescisum a Deo, 309.
Pelagiani: eorum doctrina circa concupis­
centiam Adae, 745; dicunt Adam corpo­
re moriturum etiamsi non peccasset, 759,
763 766; de natura concupiscentiae, 79597; negant transfusionem peccati origina­
lis, 855; dicunt solam mortem ad nos
transisse per Adam, 861-62; distinguunt
inter regnum caelorum et vitam aeter­
nam. 874-78; reicitur haec doctrina ab
Augustino. 960-63 2007 1370; circa ne­
cessitatem gratiae. 1412-29; distinguunt
posse, velle, esse. Posse, seu natura ipsa
a Deo est creatore naturae, velle vero et

“esse a nobis sunt, 1416*3; dicunt quod
gratia sit natura ipsa, qua libero arbitrio
conditi sumus, 1413-14 1416; inimici gra­
tiae Christi, 1444 et passim; quod homo
possit, per liberum arbitrium, ita vivere
ut mercatur vitam aeternam, ¡477; quod
gratia secundum merita detur, 1434 158789; refutantur, 1587-1602; de impeccan­
tia, 1370 1430-32 154ISS; Pelagiani as­
serentes praedestinationem fieri ex prae­
scientia mentorum refutantur, 1673-98.
Perseverantia finalis describitur, 1516;
magnum Dei donum, ¡51733; suppliciter
emereri potest, et est inamissibile, 151927; discrimen inter donum perseveran­
tiae quae nunc praedestinatis datur, et
gratiam Adae collatam, ¡528-36; cur hoc
donum aliis concedatur, aliis non conce­
datur, inscrutabile sed iustissimum est
iudicium Dei, 1523-25 1668-69.
Personae in Trinitate tres, 365; perfectae
aequales, 383; invisibiles sunt, 462-64;
operationes ad extra communes, 439-47·
Petilianus circa baptismum, 1952.
Petrus (S.)î primus Apostolorum. Indicia
de eminentia Petri, 1289-96; interpreta­
tiones S. Augustini textus Mt. 16,16-19.
1297-1306; Christus oves suas Petro pas­
cendas commendavit, 1307-08; Moysi
comparatur, 1310; primus episcopus Se­
dis Romanae, 1311.
Philosophia: amor sapientiae; sapientia
Deus est, verus philosophus amator Dei,
2 68; causa philosophandi, beatitudo, 3.
Vide Theologia.
Pietas, Dei cultus, 56 65-66; virtus pietatis,
19443 1283°.
Pie vivere, quid sit, 14782.
Poenae, inferni, 231439; purgatorii, 2335»
vide Infernus, Purgatorium. Poenae
parvulorum sine Baptismo morientium,
9659s: Vide Parvuli.
Pondus auctoritatis et rationis, 13-15; pon­
dus meum, amor meus, 17893s; delectatio
victrix quasi pondus animae, ib.
Praecepta: dantur ut curramus, oremus ut
vires nostrae per gratiam adiuventur,
1511; littera occidens, nisi spiritus adsit
vivificans, 1537-40.* dû quod iubes, et tube
quod vis, 1549 1603-19; impossibilia non
sunt cum gratia, ib.
Praedestinatio: in statu iustitiae originalis,
et in statu naturae lapsae, 1652-55; defini­
tio praedestinationis; quid intersit inter
praedestinationem, praescientiam et gra­
tiam, 1556-63; ad omnia se extendit be­
neficia, 1660; numerus praedestinatorum,
1664-67; secretum praedestinationis,
1668-70; gratuitas, 1672-98; effectus,
16857; in visione beatifica iustitiam Dei
circa praedestinationem videbimus, 1719;
difficultatibus Massiliensium et Adrumetanorum occurrit, 1720-27.
Praepositi sacramentorum in administratione paenitentiae, 2152 2162.
Praescientia Dei; Deus omnia futura incommutabiliter videt: 304; Cicero ut sal­
varet libertatem voluntatis, negavit prae­
scientiam Dei. 306; argumentum Cicero­
nis exponitur ab Augustino, 307; respon­
sio S. Augustini, 308; praevidit Deus
quid mali protoparentes essent facturi,
praevidit etiam quid boni de malis factis

eorum, Ipse esset facturus, 309; Deus scit
etiam conditionate libera: 3x0-11; con­
ciliatur cum libertate, 306-08 217-22;
praescientia et praedestinatio, 1656-63
1673-98; praedestinatio nequit explicari
ex praescientia, 1672-98.
Pretium redemptionis, sanguis Christi,
i ¡06-08 ¡135; in cruce manavit, 1107-08;
non fuit solutum diabolo, ¡141-50; emit
omnes gentes.
Principium malum Manichaeorum repug­
nat, 452-53; Pater et Filius unum prin­
cipium Spiritus Sancti, 416-17.
Processiones divinae, 386-426; processio
Verbi a Patre per generationem intel­
lectualem, 388-403; Spiritus Sancti a Pa­
tre, 405-06; et a Filio, 407-11; tamquam
ab uno principio, 416-17.
Propagatio mirabilis Christianismi, 126;
praenuntiata iam fuerat, 127-29; aut mi­
racula peracta fuerunt in propagatione
Christianismi, aut ipsa propagatio mi­
raculum est, 130.
Prophetae praecones Christi, 71-76.
Prophetiae et historia fundamentum verita­
tis Religionis Christianae, 70 139-40; cir­
ca Christum, 75-76; impletae sunt, 77 78;
impletione prophetiarum aedificatur fides,
105-07; circa catholicitatem Ecclesiae,
1334SS 1354SS; adimpletio, ib.; veritatem
Religionis Christianae demonstrant 7178 108-09.
Prosper (S.): informat Augustinum de
doctrinis Semipcl agíanorum, 1521 1570.74Providentia divina generi humano consulit,
17; fundamentum demonstrationis verita­
tis Religionis, 33 69-70; quae condidit»
administrat, 339-46; providentiae non ob­
stat malorum existentia, 347-52.
Pulchritudo Christi, 1167-68.
Punici Baptismum salutem vocant, 1976; et
sacramentum corporis Christi vitam 2119.
Purgatio animi requiritur ad obiectum fidei
intelligendum. Purgatur mens per carita­
tem, fidem, humilitatem, 21 36-41 46.
Purgatorium: existentia, 233iss; ignis
emendatorius, 2335; animae relevantur
sacrificio altaris et orationibus fidelium,
2337-38; oratio Augustini pro defuncta
matre Monica, 2346.
Ratio ad discendum impellit, 13-15; ratio
et auctoritas, ib.; auctoritas testis consi­
deranda, antequam testimonium credatur,
16-19; relationes inter rationem et fidem,
20-22; motiva credibilitatis non desunt in
methodo auctoritatis, 34; purgatio animi
per virtutem requisita ad obiectum fidei
intelligendum, 36-41; intellectus, visio,
merces est fidei, 48-52; theologia seu stu­
dium rationale veritatum revelatarum, 472.
Rationum seminalium theoria, 531-48.
Reatus: quomodo differt ab actu, 893 907;
concupiscentiae per Baptismum dimitti­
tur, 891-94 906-00 1995-96.
Redemptio: idem sonat ac pretium, 1106generis humani per mortem Christi, 1096;
mi; universalis quoad homines et pec­
cata, 1121-30; fuit superabundans, 1137;
pretium fuit sanguis Christi, 1106-08
1135; in cruce manavit pretium, 1107-08;

non fuit solutum diabolo. 1141; homine»
tum sacrificii interni, ib. ; uni vero Deo
Deo reconciliati fuerunt. 1109-u.
deb<tur, 1104; quatuor considerantur in
Regenerationis sacramentum: vide Bap­
sacrificio. 11x2.
tismus.
• —Chrùti: in cruce, 1104-11; libere obla­
Regula fidei. Ecclesia. 175-87.
tum. 1117-18; pro omnibus hominibus
Relatio in genere, 437: relationes divinae, !
et peccatis, 1121-30; per eum homines
• 427-38; inter Ecclesiam et Statum, ijqjss;
Deo reconciliati fuerunt, 1109-11.
inter gratiam et caritatem. 1448-66; inter
— Eucharisticum: institutum a Christo, 2094:
ritum et rem sacram. 1917.
varia nomina, ib.; sacrificium Christiano­
Religio Christiana: divina Providentia ut
rum omni loco Deo offertur, 2096; suc­
fundamentum demonstrationis de eius
cessit sacrificiis Vet. Test., 2095; sacri­
veritate, 69-70; nihil obstat quod invisi­
ficium Melchisedech typus, 2095-98; idem
bilia credenda praecipiat. 95-97; multi
ac sacrificium Calvarii, 2101-02 2104;
praecones adventum Christi praeierunt,
Christus sacerdos et victima, 2104-07; est
71 ; ex libris Judaeorum, pagani convin­
propitiatorium et offertur pro vivis et
ci uniur. 72-73; miracula et prophetiae
defunctis, 2108-10; Missa sacrificium
motiva credibilitatis. 95-100; tenenda,
Christi et sacrificium Christianorum,
136-38: post baptismum Christi innotuit,
2111 -14 ; ministri sacrificii Missae, 2115;
1334: in Ecclesia Catholica invenitur,
ritus in sacrificio Missae in ecclesia Afri­
114-17; universalis liberandae animae via,
cana, 2048; Ecclesia offertur per sacer­
X39-40: in nomine unius crucifixi univer­
dotem magnum Christum, 2111-12; Ec­
sum genus currit humanum, 126-38. Vide
clesia offerens ct oblatio, 2113-14·
Ecclesia.
Sanctitas: Christi,
1075-77; Eczlesiae,
Remedium a Deo provisum ante circum­
1363SS; doctrinae catholicae, 131-33; flo­
cisionem ad delendum originale peccatum.
ret in multis membris Ecclesiae 1369;
1923.e
peccatis membrorum non maculatur sanc­
Remissio peccatorum: quibus modis pec­
titas Ecclesiae, 1379; vitae non requisita
cata dimittuntur. 2127-31; clavibus Ec­
in ministro sacramentorum, 19465s; ar­
clesiae peccata dimittuntur coram Deo.
gumentum veritatis Ecclesiae, 134 1369.
2132; et omnia peccata possunt dimitti,
Sapientia: quae nos beatos facit, obiectum
214233; reconciliatione concluditur actio
Philosophiae. 204; hominis participatio
paenitentiae, 2162-65. Vide Baptismus.
sapientiae Dei. 64; cultus Dei, pietas,
Reprobi: xusto Deiiudicio in massa perditio­
65-67; definitio ct obiectum. 56-58; quid
nis, quae facta est per Adam, relinquun­
ad sapientiam pertineat in Verbo Incar­
tur, 1699-1707: reprobatio negativa, ib. ;
nato, 59; per scientiam ad sapientiam,
reprobatio positiva non ante praescien­
per Verbum carnem ad Verbum Deum,
tiam peccatorum, 171233; non oratur pro
60-63; Dei, Filius eius, 65; Filius geni­
reprobis. 2321·
tus a Patre, Sapientia de Sapientia, 394.
Resurrectio Christi maius omnium miracu­
Satisfactio: Deo offerri debet propter pec­
lorum, 90-94 : vere resurrexit et apparuit,
catum, 2126 2165; Christi vicaria, 1096ib.; et Pater suscitavit Filium, et Filius
1103; pro omnibus peccatis, 1131SS.
seipsum suscitavit, 94; resurrectione
Schisma, quid? 1280-81 1314; offendit
Christi fides omnibus definita est, 1334:
contra caritatem, 1347credita ab universo mundo, 2389-90;
Scientia: definitio et obiectum, 56-58; func­
exemplar nostrae resurrectionis, 2388
tio scientiae theologicae, 58; quid ad
2392.
scientiam pertineat in Verbo Incarnato,
Resurrectio corporum: factum demons­
59; per scientiam ad sapientiam, 60-63;
tratur, 2387-92; identitas corporis, nulla
veritas amore quaerenda, 68. Vide Ratio,
deformitas, 2393-97: omnes resurgent qui
Sapientia.
mortui sunt, 2398-99: quid de iis qui in
—AJae innocentis, 777-80; Christi, 1078fine mundi vivi re perientur, 2400-02 ;
90; Dei: eius obiectum, conciliatur cum
qualitates corporis gloriosi, 240455; Chris­
libertate, 306-08; scit conditionate futu­
tus ut causa nostrae resurrectionis, 2391.
ra, 310-13; quo sensu dicatur Deum ali­
Rex Christus, 1115.
quid nescire, 314.
Scriptura sacra: auctoritas, 141-42 157-59;
Sabbato aeterno, 530. Vide Visio bea­
inspiratio, 143-46; fons revelationis, 14753; profunditas, 154; Christum sonat, 155tifica.
56; inerrantia, 164-65; Scriptura et Ec­
Sabelliani. 377.
clesia 187.
Sacramentum: signum ad res divinas per­
Sedes Petri: 1312-13; sedes Apostolica,
tinens, 1907: duo elementa in sacramen­
1316; inde rescripta venerunt. Causa fini­
tis, 1908-11 ; e latere Christi manaverunt.
ta est, 1318.
1247 1934-37: relatio inter ritum et rem
sacram. 191733; functio socialis sacramen­
Semipelagiani: doctrina de initio fidei, quod
torum. 1922; sacramenta Vet. Leg. Chris­
hominis sit; de prima gratia quae detur
tum praenuntiabant, 1925-28; Christus
praecedentibus meritis naturalibus: de vo­
auctor Sacramentorum Novae Leg..
luntate salvifica Dei; de perseverantia fina­
1934«: numerus. 1938-42 ; efficacia. 1943li, praescientia et praedestinatione, 964
69; ad veram Ecclesiam pertinent, 1963
X57076 161555; refutantur, 1577-86; ne­
1966; Christus minister principalis Sa­
gabant canonicitatem textus Sap. 4,11,
cramentorum. 1917-18 1956-57·
15239; obiciebant doctrinae Augustini de
Sacramentum fidei: vide Baptismus.
definito numero praedestinatorum, 1664e;
Sacrificium: notio, 2092-93 2111; sacri­
eorum difficultatibus occurrit Augustificium externum signum seu Mcntmen• nus, 1720-27·

Slgnum: definitio, 1905; divisio signorum,
ib.; signa cum ad res divinas pertinent
sacramenta appellantur, 1907; unitatis
Corporis Mystici panis et vinum, 2084-85
2088; signa quae secundum Christi ad­
ventum antecedent, 2377&S.
Simplicitas divina, 162-63; non obstat tri­
nitati personarum, 264 380.
Sex aetates temporum, 530.
Sors animarum inter mortem et resurrec­
tionem corporum, 2289-2313; determina­
tur in iudicio particulari, 2297-99·
Spes: peregrinationi necessaria, 1263; mi­
nor caritate, 1264; per fidem, spem et ca­
ritatem fideles constringuntur inter se et
cum capite Christo, 1261 ss; non erit in
caelo, quando erit res, 1263 2363.
Spiritus Sanctus: consubstantialis Patri et
Filio, 409 417; procedit a Patre, 405-06;
et a Filio, 407-11 ; tamquam ab uno prin­
cipio, 416-17; est Deus, 418; cur Spiri­
tus S. non sit Filius, 420-26; mittitur a
Patre ct Filio, 451 455-58; non est pater
hominis Christi, 982; anima Corporis
Christi, quod est Ecclesia, 1260-73; hos­
tes unitatis, extra Ecclesiam manentes,
non habent Spiritum Sanctum, 1271SS;
vivificat membra quae unitati Corporis
Christi copulantur, ib. : dona Spiritus S.,
1869-70; operationes, 1286-88.
Suavitas amoris: vide Caritas, Delectatio
victrix.
Substantia: notio, 359; non praedicatur
pluraliter de tribus personis divinis, 370.
Sufficiens gratia admittitur ab Augustino,
17359.

Templum Trinitatis anima iusti, 1859-68.
Tempus: notio, 290-92 501; tempus coepit
cum fecit Deus caelum et terram, 502-06.
Tentatio Christi, 1071-72.
Tentatio diabolica, ad homines decipien­
dos, 698-701 ; Deus tentât ad probandum,
700-01.
Ternariis praesertim ex anima mysterium
Trinitatis illustratur, 469-79.
Theologia: non adhibuit Augustinus voca­
bulum sensu hodierno, 1 ; rem tamen ip­
sam saepissime exposuit, 47*; ratio seu
sermo de divinitate, 2; confutat triplicem
'theologiam* gentilium, 1 ; quadruplex
functio scientiae theologicae, 58; mentis
et cordis, 623; distinguitur a Philosophia,
sed non separatur, i1.
Theophaniae per creaturas, praesertim An­
gelos, factae, 462-67 681-82.
Tichonius: doctrina de Corpore Domini
bipartito, 1378; comparatur cum doctri­
na Augustini, ib ,2.
Traditio: fons revelationis, 166-74; organa
traditionis: Ecclesia, 175-87; Patres,
108-94.
Transformatio (transubstantiatio) panis et
vini in corpus et sanguinem Christi,
19155 2050 2084-85.
Transformismos et doctrina de rationibus
seminalibus, 5459.
Trinitatis mysterium: quid a lectoribus
exposcat Augustinus, 354; exponit myste­
rium iuxta S. Scripturam et Traditionem,
355 ; fides inchoat cognitionem, 357 ; termi­
norum significatio, 359-70; ostendit myste-

rium ex S. Scriptura, 371-85 ; analogiis illus·
tratur, 469-79; oportet ut Trinitas sit, 480.
Tristitia in Christo, 1053-58.

Unio hypostatica: Mediator in unitate

personae copulavit utramque naturam,
1026-34; illustratio ex unione animae et
corporis in homine, 1027-30; totus Deus,
totus homo, 1034; differt ab unione Spi­
ritus Sancti cum visibilibus creaturis, et
ab unione Dei cum sanctis, 10342; ex ea
sequitur communicatio idiomatum, 104142; Verbum non est conversum in car­
nem, 1043; maxima in ratione doni, 115859. Vide Incarnatio. Christus.
Unitas: in Trinitate, 355 371-74. et passim;
omnes fideles una lingua cantant in uni­
tate fidei, 1342-44; haeresis vox dissonans
in choro Christi, 1345; unitas Ecclesiae
denotata per tunicam inconsutilem, 1350;
ut simus membra Chridi, unitas compagi­
nat per caritatem, 1271 ; Corporis Mystici
significata in pane sacramenti Eucharistiae
ex multis granis facto, 2034 2084-85; et in
vino ex multis acinis confecto, ib.

Verbum: accedit ad elementum et fit Sacra­
mentum, 1915; Verbum caro factum est,
vide Filius Dei, Christus, Incarnatio.
Veritas amore quaerenda, 68.
Vinum: sanctificatum per verbum Dei, fit
sanguis Christi, 2084-85; symbolum uni­
tatis Corporis Mystici, ib.
Virginitas: Matris Dei, 1193-1208; cur iam
magnum habet meritum, 2191; superior
bono nuptiarum, 2211-14.
Virtus: notio, 1563; necessaria ad intellec­
tionem fidei, 36-41; finibus distinguitur
a vitio, non officiis, 1565; quaestio de vir­
tutibus infidelium, 1561-62.
Virtus pietatis: distinguitur a forma pieta­
tis, 19443 128313. Vide Forma.
Virtus sacramenti, 1911 1914.
Visibilitas Ecclesia, 1337-40. Vide Ecclesia.
Visio beatifica: eius existentia, 2347-51;
obiectum, ib.; non erit comprehensiva,
2352-53; descriptio felicitatis beatorum
in perpetuo sabbato requiei, 2354-56;
aeternitas, 2357SS; cognoscendo et amando
gaudebimus fruitione Dei, 2359-60; inae­
qualitas, 2361-62; qualitas visionis, 2364e.
Vita aeterna, merces et gratia, 1891-99·
Vitalis Carthagincnsis, 1569.
Vocatio secundum propositum, i.e. prae­
destinatio, 1678SS.
Voluntas Dei, omnipotens, 324-25; ipse
Deus, 326-27; multa non potest quia om­
nipotens, 328-31; semper invicta, etiam
malis operibus hominum bene utitur, 33238; una voluntas in Trinitate, 440-41;
quaestio de universali voluntate salvifica
Dei, 1637-51; aufert duritiam cordis,
1775-69; non tamen imponit necessitatem,
sed veram libertatem causal, ib. et passim;
causa omnium quae fecit, 493-95·
Voluntas hominis causa peccati, 781-82;
voluntate primi hominis peccatum origi­
nale seminatum est, 896-905; tanto libe­
rior quanto sanior; tanto sanior quanto
divinae gratiae subiectior, 1762 1764; psychologia voluntatis, 1789-1800.
Voluntates duae in Christo, 1050-51; vo­
luntas humana divinae subiecta, ib.

